
Notă asupra volumului 


Volumul IV al Septuagintei cuprinde cărțile poetice şi sapienţiale, urmând ca 
volumele V şi VI, ultimele din serie, să fie consacrate Profeților, „mici” şi „mari”. 
După canonul Vechiului Testament grecesc, „scrierile poetice, sapienţiale şi profe- 
tice” alcătuiesc un volet complementar „Pentateuhului şi cărţilor istorice”. Dimen- 
siunile volumului de față au impus publicarea lui în două tomuri. Toate chestiunile 
referitoare la datare, tipologie literară, origine, aspecte teologice, raportare la TM şi 
fructificare patristică au fost tratate în fiecare Introducere. Aici mă voi limita la 
câteva observaţii privind ansamblul. 

Grupajul de cărți poetice şi sapienţiale este, probabil, cel mai universal din 
Vechiul Testament. El îşi găseşte corespondenți atât în literatura anterioară a Orientului 
(Egipt sau Mesopotamia), cât şi în cea contemporană, elenistică. Aşa cum subli- 
niază editorii Bibliei de la Ierusalim, în scrierile respective „înțelepții Israelului nu 
se preocupă neapărat de istoria şi de viitorul poporului lor, nu acordă atenție marilor 
teme ale Legii, Legământului, Alegerii sau Mântuirii, ci se apleacă, precum confrații 
lor orientali, asupra soartei indivizilor”. Într-adevăr, teologia pe care o descoperim 
aici se îmbină cu o anumită „filozofie a cotidianului”, izvorâtă dintr-o experiență 
îndetungată, decantată în poeme şi sentinţe. Totuşi, nu avem de-a face cu un simplu 
umanism sapienţial, ci cu un umanism devoțional, ale cărui valori decurg din rapor- 
tarea nestrămutată a credinciosului la transcendență. Eticul se înrădăcinează în 
credință, din această perspectivă nebunia echivalând cu impietatea, iar bunătatea/ 
desăvârşirea morală cu frica respectuoasă față de Dumnezeu. 

Cele mai multe scrieri din acest volum prelungesc filonul iudeo-elenistic al Căr- 
ților Macabeilor (în special cărțile 3 şi 4). Ele atestă o reală „aculturaţie” din partea 
elitei evreieşti, mai cu seamă la Alexandria, care a ştiut să asimileze formele culturii 
dominante fără a-şi altera însă fondul tradițional şi credința monoteistă. Textele 
prezintă o dublă atitudine faţă de elenism: de acceptare concurenţială şi de respin- 
gere neechivocă. Chiar dacă terminologia provine din recuzita culturii greceşti, ea 
se întoarce, polemic, împotriva Greciei, preluând conținutul valorilor moral-religi- 
oase ale civilizației ebraice. Astfel, sophia din Cartea Proverbelor, din Înţelepciunea 
lui Solomon sau din lisus Sirah nu denumește doar un ansamblu de aptitudini 
intelectuale şi fizice ale ființei umane, ci rezumă atitudinea de respect devoțional 
față de Singurul cu adevărat înţelept, Dumnezeu. 

TM prezintă următoarea grilă canonică: lov, Psalmii, Proverbele, Ecleziastul 
(Qoheleth), Cântarea Cântărilor. LXX diferă nu doar prin ordinea textelor, ci şi prin 

patru cărți suplimentare. lată structura din LXX: Psalmii, Odele, Proverbele, 
Ecleziastul, Cântarea Cântărilor, Iov, Înţelepciunea lui Solomon, Înţelepciunea lui 
lisus Sirah, Psalmii lui Solomon. 

Odele reprezintă o culegere alcătuită din paisprezece bucăţi, rugăciuni sau 
imnuri de slavă, majoritatea dintre ele provenind din VT sau NT şi întrebuințate 
frecvent în ritualul liturgic al Bisericii Ortodoxe (parţial şi al celei Catolice). Toate 
pot fi citite în cheie creştină, constituind, alături de Psalmi, partea poate cea mai 
intens creştinată din textele Septuagintei. Exemplul cel mai evident al acestui pro- 
ces de creştinare este fragmentul din Avacum (Od. 4): textul grec, mult diferit de 
originalul ebraic, a fost asumat de creştini ca o profeție. 

Dintre toate cele paisprezece piese, zece fac parte din Vechiul Testament (1, 2, 
3, 4; 5, 6,7, 8, 10 şi 11), două gunt excerptate din Noul Testament (9 şi 13), iar 
două sunt creaţii poetice autonome (12 și 14). 

Nici Înţelepciunea lui Solomon nu face parte din canonul ebraic. Scrierea a fost 
redactată direct în greacă, de către un evreu perfect elenizat, trăind probabil la 
Alexandria cândva în ultimele decenii ale secolului 1 î.H. La nivelul limbii, al 
teologiei şi „ideologiei de rezistenţă” există multe apropieri de opera lui Philon din 
Alexandria. Înţelepciunea devine aici apanaj a! lui Iahve, căpătând dimensiunea 
unui principiu deopotrivă transcendent şi personal, principiu care va fi identificat de 
creştini cu lisus-Logos. 

Al treilea „inedit” îl constituie Siracidul. Titlul grecesc exact apare la 51,30: 
„Înţelepciunea lui lisus, fiul lui Sirah”. În tradiţia latină, cartea e cunoscută sub 
numele de fcclesiasticus (Ecleziasticul, diferit de Ecleziast), începând cu secolul 
al ll-lea d.H. La originea acestui text, nepreluat în canonul ebraic, se află scrierea 
unui înțelept evreu, lesus Ben Sirah, care a trăit cândva, în secolul al II-lea î.H., la 
lerusalim. Nepotul său, ajuns în Egipt, în 132 î.H., îi traduce culegerea de reflecții şi 
învățături în greacă. O revizuire a acestei prime traduceri, cu pasaje interpolate, va 
apărea în secolul 1 î.H. Textul original, ebraic, n-a fost recuperat integral până 
astăzi. Tradiţia creştină ne-a transmis versiunea greacă. O parte a originalului ebraic 
s-a descoperit abia în 1896. 

În fine, al patrulea „inedit” faţă de TM, Psalmii lui Solomon (un apocrif), 
încheie grupajul poetico-sapienţial. Scrierea apare citată în sumarul Codex-ului 
Alexandrinus (sec. al V-lea), dar textul propriu-zis n-a fost descoperit (şi publicat) 
decât în secolul al XVII-lea, de către J. L. de La Cerda. Psalmii lui Solomon au fost, 
probabil, compuşi în ebraică, dar noi nu dispunem decât de versiunile greacă şi 
siriacă. Ca şi Odele ansamblate de creştini în scop liturgic, şi Psalmii lui Solomon 
datorează mult Psalmilor lui David. Avem de a face cu un colaj original realizat 
într-o perioadă recentă (unii savanți văd în ei opera fariseilor sau a esenienilor). 
Tradiţia creştină îi cunoaşte şi citează începând cu Lactanţiu. 


Reamintim în continuare structura ediției noastre, precum şi normele mai impor- 
tante de redactare: 

Norme de redactare 


1. Siglele, abrevierile şi trimiterile bibliografice la scrierile antice și moderne 
citate în note şi comentarii sunt menţionate în Bibliografia volumului. 


II. Titlurile întregi ale cărţilor biblice au fost scrise cu litere drepte, 


— În citările prescurtate, virgula (,) desparte capitolul de verset, punctul (.) şi 
liniuța (-) delimitează versete, iar linia mai lungă (—), capitole. Minuscu- 
lele (a, b, c, ...) notează stihurile în cadrul aceluiaşi verset sau, după caz, 
versetele suplimentare din ediţia Rahlfs. F 


—  Abrevierile pentru cărțile biblice sunt următoarele (în ordinea alfabetică a 
prescurtărilor): 
* pentru VT: Abd. (Abdia); Agg. (Aggeu); Am. (Amos), Av. (Avacum); 
Bar. (Baruch), Bel (Bel şi dragonul); Cânt. (Cântarea Cântărilor), Dan. 
(Daniel); Deut. (Deuteronomul); Ecl. (Ecleziastul); Ep. Ier. (Epistola lui 
Ieremia); Est. (Ester); Ex. (Exodul); 1Ezr. (1 Esdra); 2Ezr. (2 Esdra = Ezra 
şi Nehemia TM); Gen. (Geneza); ler. (Ieremia); lez. (lezechiel); Lis. Nav. 
(lisus/losua Nave); Ioel; lona; lov; Is. (Isaia); lud. (Iudit); Înţ. (Înţelep- 
ciunea lui Solomon); Jud. (Judecătorii); Lev. (Leviticul); 1,2,3,4Mac. (1, 
2, 3, 4 Macabei), Mal. (Malachia); Mich. (Michea); Na. (Naum); Num. 
(Numerii), Od. (Odele), Os. (Osea); 1,2Par. (1, 2 Paralipomene = 1, 2 
Cronici TM), Plâng. (Plângerile lui leremia), Prov. (Proverbele/Pildele lui 
Solomon); Ps. (Psalmii); Ps. Sol. (Psalmii lui Solomon); 1,2Rg. (1, 2 Regi 
= 1, 2 Samuel TM); 3,4Rg. (3,4 Regi = 1, 2 Regi TM); Ruth; Sir. 
(Înţelepciunea lui lisus Sirah); Soph. (Sophonia); Suz. (Suzana); Tob, 
(Tobit); Zah. (Zaharia). 
* pentru NT: Apoc. (Apocalipsa), Col. (Coloseni); 1,2Cor. (1, 2 Corin- 
teni); Ef. (Efeseni); Evr. (Evrei); Fim. (Filimon); Flp. (Filipeni), Gal. 
(Galateni); Fp. (Faptele Apostolilor); Iac. (Iacob); In. (loan); 1,2,31n. (1, 2, 
3 Ioan); luda; Le. (Luca); Me. (Marcu); Mt. (Matei); 1,2Pt. (1, 2 Petru); 
Rom. (Romani); 1,2Tes. (1, 2 Tesaloniceni); 1,2Tim. (1, 2 Timotei); Tit. 





În unele cazuri, numele aceleiaşi cărți este citat în mod diferit, după 
versiunea greacă, respectiv textul ebraic la care se face referire: de ex. Par. 
(Paralipomene pentru LXX), dar Cron. (Cronici pentru TM), IRg. (1 Regi 

pi LXX), dar Sam. (1 Samuel TM) etc. Referințele la cărţile Pentateuhului şi 
la cele istorice din LXX, din note şi comentarii, au în vedere primele trei 
volume din prezenta ediţie a Septuagintei (v. Bibliografia). 

| VU, Reguli de transliterare: 


— Cuvintele sau expresiile greceşti din note s-au scris cu caractere greceşti. 
Corespondentele latine sunt: a, A=a,A;B,B=b,By,T=g G,5,A=d, 
D;e,E=e, E:0,Z=2Zin,H=e,B0,0=t,Thul=ilk,K=eC 
(dar k, K înainte de e şi id, A = Lp, M=m,Mv,N=n,N;6E=% 
X;0,0 =0,0;x,Il=p, P;p,P=r,R;0,Gă=s s,S;r,T=t4Tv,Yr= 
u (în diftongi), y, U (în diftongi), Y; $, & = ph, Ph;x,X = ch, Ch; w,'P = 
ps, Ps;w,0=o, 0. 


— “Termenii ebraici s-au transliterat după următoarele reguli: 
N =” (stop glotal); 3 =b; 2 = bh (pronunţat spirant, aprox. ca WD3=8 
3) = gh (pronunţat spirant), 7 = d; 1 = dh (pronunţat spirant, aprox. ca 
engl. n” sonor); 71 = h; 1=w;f=z =; D= =y; D= D= kh 
(pronunţat spirant, aprox. ca [h]); >=uDW=m;l=nD=s y=* 
(guturală); 9 = p; D = ph (pronunțat spirant, aprox. ca [1]); 3 = ţ; D=; 
“= W=s W = ş, D= D= th (pronunţat spirant, aprox. ca engl. th” 
surd), „= ă (în silabă închisă, înainte de accent: 0); .=8",.=f; Î=53= 
7, * (pentru simplificare, am transliterat la fel wa mobile şi 

=0; >. 





şwa quiescens); „ „> 6.” i 


n 

_ Transcrierea numelor proprii (inclusiv a etnonimelor): s-a plecat de la 
forma lor greacă, din LXX, şi s-a transliterat cât mai aproape de această 
formă. Singura excepţie a fost transliterarea diftongului „ou”: nu s-a 
transliterat louda, Routh, Saoul, ci luda, Ruth, Saul; aşadar, „ou” s-a redat 
peste tot cu su”. În cazul numelor foarte cunoscute, s-a preluat forma 
românească tradițională (ex. Avram sau Avraam, nu Abram sau Abraham; 
Goliat, nu Goliath; filisteni, nu philisteni etc.; dar lisus Nave, nu Iosua 
Navi; Phinees, nu Finees; cheteu, nu heteu etc.); acolo unde s-a impus 
folosirea altei forme decât cea curentă, s-a dat o notă explicativă. 





— Acolo unde nu este menţionată o altă semnificaţie a lor, parantezele drepte 
[ ] semnalează cuvintele care s-au adăugat în traducere, pentru clarificarea 
sensului, şi care nu există în textul original. 


— Cuvintele ebraice care au fost transliterate ca atare în textul grecesc au fost 
date în caractere italice şi explicate în note. 


_ Notele s-au numerotat cu numărul capitolului şi versetului respectiv, date 
în bold. În cadrul aceleiaşi note, comentariile diferite se evidențiază 
printr-un romb plin, €. 

Structura ediţiei 


Volumul I: Geneza, Exodui, Leviticul, Numerii, Deuteronomul. 

Volumul II: lisus Nave/losua, Judecătorii, Ruth, |-4 Regi. 

Volumul (il: 1-2 Paralipomene, 1-2 Ezdra, Ester, ludit, Tobit, 1-4 Macabei. 

Volumul IV* (tomul I): Psalmii, Odele, Proverbele lui Solomon, Ecleziastul, 
Cântarea Cântărilor. 

Volumul IV** (tomul II): lov, Înţelepciunea lui Solomon, Înţelepciunea lui Sirah, 
Psalmii lui Solomon. 

Volumul V: Osea, Amos, Michea, Ioel, Abdia, Ilona, Naum, Avacum, Sophonia, 
Aggeu, Zaharia, Malachia. 

Volumul VI: Isaia, Ieremia, Baruch, Plângerile lui Ieremia, Epistola lui Ieremia, 
lezechiel, Suzana, Daniei, Bel şi dragonul. 


Septuaginta noastră se construieşte organizat, în etape. Pregătirea terenului, 
acumularea bibliografiei, propunerea unor prime variante de traducere, parțial sau 
integral abandonate uneori, discutarea lecţiunilor în cadrul întâlnirilor de lucru, pro- 
punerea altor versiuni, iată parcursul standard al muncii noastre împreună. Ultima 
confruntare, la cuvânt, este făcută de coordonatori, pe rând. Francisca Băltăceanu, 
Monica Broşteanu, pr. loan-Florin Florescu şi eu însumi, cu competențe comple- 
mentare, ne străduim să ameliorăm atât traducerile finale cât şi conținutul notelor şi 
al introducerilor. Confruntarea şi îmbogățirea aparatului de note pot dura câteva 
luni de zile. La fel s-au petrecut lucrurile şi în cazul volumului de faţă. Un rol 
esenţial îl are, de fiecare dată, colaborarea cu specialiştii străini. Până când studiile 
despre LXX se vor coace deplin şi în România, aportul occidental rămâne de 
neprețuit. Mulţumim aşadar colaboratorilor francezi, americani, belgieni care ne-au 
însoțit şi acum şi care ţin ridicată la maximum, cred, ştacheta LXX româneşti. De 
asemenea, mulțumim, pentru entuziasta lor complicitate, reprezentanţilor celor trei 
instituţii nestatale din România, care permit desfăşurarea proiectului în condiții 
optime: Colegiul Noua Europă, Fundaţia Anonimul şi Editura Polirom. 


Cristian Bădiliță 





PSALMII 





Introducere 


„Toată Scriptura este inspirată de Dumnezeu şi folositoare” (2Tim. 3,16). De 
aceea a fost scrisă de Duhul: pentru ca toți oamenii să luăm fiecare leac pentru 
suferința proprie ca dintr-un spital de obşte. [...] Într-adevăr, profeţii ne învață 
unele şi cărțile istorice altele; altele Legea, şi altele chipul în care ne sfătuiesc 
Proverbele; dar Cartea Psalmilor cuprinde ce este folositor din toate: profețeşte 
cele viitoare, ne aduce aminte de istorii şi, într-un cuvânt, este o vistierie 
obştească de învățături bune, aflând pentru fiecare ce i se potriveşte, după 
strădania lui. Tămăduieşte rănile vechi ale sufletelor, iar celui de curând rănit îi 
aduce grabnică îndreptare; celui bolnav îi redă sănătatea, iar pe cel nevătămat îl 


„păstrează astfel; pe scurt, îndepărtează, pe cât e cu putinţă, patimile care pun 


stăpânire în felurite chipuri pe suflete [...]. Şi aceasta o face îndrumând 
armonios sufletele şi în chip plăcut, punând în ele cugetare chibzuită. Când a 
văzut Duhul Sfânt că neamul omenesc e greu de îndrumat spre virtute şi că din 
pricina aplecării spre plăcere lăsăm la o parte cu totul trăirea dreaptă, ce a făcut? 
A împletit cu învățăturile farmecul melodiei, pentru ca o dată cu sunetul dulce şi 
lin să primim fără să băgăm de seamă folosul ce! din cuvinte. [...] De aceea s-au 
alcătuit pentru noi aceste melodii armonioase ale psalmilor, pentru ca cei care 
sunt copii ca vârstă sau cei cu totul tineri în felul de a se purta, părându-li-se că 
ei cântă, în fapt să primească educaţie pentru suflet. Într-adevăr, nimeni dintre 
cei mulți şi delăsători n-a plecat vreodată [de la biserică] ținând minte vreo 
învăţătură apostolică sau profetică, dar cuvintele psalmilor le cântă şi acasă şi le 
poartă și prin piaţă. [...] Psalmul este seninătate a sufletelor, aducător de pace, 
îndepărtând zarva şi furtuna gândurilor; înmoaie mânia sufletului, iar pe cel 
neorânduit îl face cumpătat. Psalmul leagă prietenii, e unirea celor dezbinaţi şi 
împăcarea celor învrăjbiți. Într-adevăr, cine se mai poate socoti dușman al celui 
cu care a înălțat acelaşi cânt către Dumnezeu? Prin urmare, psalmodia aduce 
binele cel mai de seamă, iubirea. [...] În psalm se află învățătura desăvârşită 
despre Dumnezeu, prevestirea despre venirea în trup a lui Hristos, ameninţarea 
Judecăţii, nădejdea învierii, teama de pedeapsă, făgăduințele slavei, dezvăluirile 
tainelor: ca într-o mare şi obştească vistierie sunt strânse toate laolaltă în Cartea 
Psalmilor. 


Vasile cel Mare, Homiliae super Psalmos, PG 29, 212-213 

Cuvintele arată cât de sensibil era acest mare Păstor la bogăţia şi fru- 
musețea Psaltirii, care, într-un fel, îmbrățişează toată Scriptura: Dumnezeu 
care Se revelează îi dă omului cuvinte cu care să-l răspundă, în aceeași 
lumină unică şi irepetabilă a Duhului. 


1. Titlul cărții 


Numele ebraic tradiţional a! Psaltirii este Sepher Thillim („Cartea Laude- 
lor”), ceea ce sugerează importanța acordată acestui tip de rugăciune în 
țoate împrejurările vieţii la care se referă psalmii. În Septuaginta, cartea este 
intitulată, în codicele Vaticanus, Psalmnoi sau Biblos Psalmân. Gr. psâllă 
înseamnă, la origine, „a trage”, „a smulge”, „a ciupi (coarda arcului sau a 
unui instrument muzical)”; se specializează pentru „a cânta la un instrument 
cu coarde” (ciupindu-le cu degetele, nu cu plectrul), mai ales la harfă; de 
aici, psdlma, „melodie cântată la un instrument cu coarde”, psalmos, „melo- 
die cântată la harfă sau la liră/alăută”, „psalm = cântec cu acompaniament 
de harfă”. În codicele Alexandrinus apare numele de Psalrcrion, termen 
care, la origine, desemnează un instrument cu coarde (un fel de harfă) ce 
acompania aceste cântări. Aceste nume corespund ebraicului miz'mâr, 
„psalm”, (substantiv derivat de la zâmar, „a cânta la un instrument cu 
coarde”), care apare în titlul a cincizeci şi şapte de psalmi în TM. Rezultă 
de aici că psalmii, destinați mai ales cultului, erau cântaţi: avem informaţii 
despre cetele de cântăreţi de la Templu (cf, de ex., IPar. 25), despre diverse 
tipuri de execuţie, în titlurile psalmilor, iar Ps. 150 oferă inventarul instru- 
mentelor muzicale, pe lângă care aminteşte şi dansul. Din păcate, indicațiile 
muzicale sunt insuficiente pentru a da o idee despre melodiile psalmilor, 
chiar dacă există actualmente încercări de reconstituire!. 

Marea majoritate a psalmilor are un titlu care indică autorul sau desti- 
natarul, uneori chiar împrejurarea istorică la care se referă, specia literară, 
modul de execuţie (instrumentul sau instrumentele acompaniatoare, titlul 
melodiei pe care trebuie cântat etc.). Multe titluri au ajuns greu de înţeles, 
probabil încă dintr-o perioadă timpurie, astfel încât LXX prezintă multe 
diferenţe față de TM în această privinţă. 





1. Cf. E. Gerson-Kiwi, „Musique” în Dictionnaire de la Bible (Supplemenl), Paris, 1957, 
col. 1411-1468. Suzanne Haik-Vantoura a încercat o reconstituire pe discul La musique 
de la Bible revelce, cu texte din Psalmi, Cântarea Cântărilor, Plângeri, Isaia etc. 

II. Numerotarea psalmilor 


Între Psaltirea ebraică şi cea a Septuagintei apare o diferenţă de numerotare 
datorată faptului că Psalmii 9 şi 10 din TM sunt considerați ca formând o 
unitate în LXX — Ps. 9. Psalmii 114 şi 115 din TM sunt de asemenea luați 
împreună în LXX, alcătuind Ps. 113. În schimb, Ps. 116 din TM este 
împărţit în două în LXX: Ps. 114 şi 115. Către sfârşitul Psaltirii, Ps. 147 din 
TM este la rândul său împărțit, în LXX, în Ps. 146 şi 147, astfel încât 
ultimii trei psalmi îşi corespund în numerotare. 





148-150 148-150 





LXX mai are în plus Ps, 151, necanonic, ceea ce poate sugera existența 
inițială a mai multor psalmi din care au fost aleşi cei actuali. De altfel, „psalmi” 
se mai găsesc şi în alte cărți ale Bibliei: de ex. Ex. 15,1-18.21; Deut, 32,1-43; 
33; Jud. 5; 1Sam. 2,1-10; 2Sam. 22; Tob. 3,11-15 etc. şi mai cu seamă la 
profeți: Is. 12,1-6; 21,1-5; 26,1-19; 38,9-20; 42,10-17; 59; 63,7--64,12;, Am. 
4,13; 5,8 şi urm,; 9,5; Mich. 7,18-20; Soph. 3,14-17; Av. 3. 

Există în interiorul cărții semne ale unei împărțiri în cinci părți, menite a 
corespunde celor cinci cărți ale Pentateuhului, fiecare dintre ele terminân- 
du-se cu o doxologie (în finalul psalmilor 40, 71, 88, 105, Ps. 150 fiind în 
întregime o doxologie). Comentatorii evrei fac astfel o analogie între David 
şi Moise: „După cum Moise a dat lui Israel cele cinci cărți ale Legii, tot 
astfel David a dat lui Israel cele cinci cărți ale Psalmilor” (Midraş Thillim 
la Ps. 1,2). Acest punct de vedere a fost adoptat şi de primii Părinţi, la 
Hipolit apărând expresia „al doilea Pentateuh”. Chiar dacă orice încercare 
de a pune în legătură tematica celor cinci părţi ale Psaltirii cu fiecare dintre 
cărțile Pentateuhului a fost sortită eşecului, această apropiere semnifică 
faptul că rugăciunea Psalmilor e răspuns la cuvântul lui Dumnezeu. 

III. Datarea 


Încercările de a situa cronologic alcătuirea Psaltirii au fost total infruc- 
tuoase, diverşi cercetători situând-o între epoca de început a monarhiei şi 
perioada Macabeilor, cu toate momentele intermediare posibile. Este însă 
evident faptul că Psaltirea s-a format treptat, ca Biblia însăşi: se poate între- 
zări existența unor colecții intermediare care vor fi fost adunate ulterior 
până s-a ajuns la forma pe care o cunoaştem astăzi. Astfel, după titluri, se 
poate distinge o „psaltire” a fiilor lui Core (Ps. 41-48), o serie a „rugăciu- 
nilor lui David” (50-71), „psaltirea” lui Asaph (49 şi 72-82), „psalmii trep- 
telor” (119-133) etc. Cercetătorii au atras atenţia şi că, în grupul 3-41 TM, 
apare în mod predominant numele divin YHWH şi au denumit aceşti psalmi 
„Psaltirea yahvistă”, caracterizată şi prin faptul că David e menționat în 
titlul fiecăruia din aceşti psalmi, cu excepţia lui 33/32. În grupul 42-89 
predomină, în schimb, numele divin 'E/ohim — de aici denumirea de „psal- 
tire elohistă”. O a doua colecție „yahvistă” ar fi formată de restul psalmilor 
(90-150). 


IV. Autorii 


În mod tradițional, se vorbeşte de „Psalmii lui David”. Într-adevăr, titlurile 
îi atribuie şaptezeci şi trei dintre psalmi, iar cărţile istorice vorbesc despre 
talentul lui muzical şi poetic (IRg. 16,16-18; cf. şi Amos 6,5; 2Rg. 1,19-27) 
şi preocuparea lui pentru cult (2Rg. 6,5.15); de altfel, 2Rg. 22 reproduce un 
poem atribuit lui David, pe care îl regăsim în Ps. 17. Chiar dacă cercetătorii 
care au presupus o dată târzie pentru compunerea psalmilor au respins orice 
paternitate davidică, astăzi mulți manifestă o poziţie moderată, atribuindu-i 
lui David un rol important în formarea poeziei religioase a poporului ales. 
Mai apar ca autori Asaph, precum şi fiii lui Core, Aiman şi Ethan. Aceştia 
sunt amintiţi în Paralipomene în calitate de cântăreţi în slujba Templului 
(IPar. 15,16-19). De asemenea, în 2Ezr. 2,41, sunt pomeniţi o sută douăzeci 
şi opt de cântăreți, „fiii lui Asaph”, printre cei întorși din exilul babilonian. 
În ultimă instanță, trebuie să fim conştienţi că psalmii au circulat din 
generație în generaţie, fiecare dintre acestea simțind că textul o exprimă, şi 
de aceea trebuie să presupunem existența a nenumărate remodelări actuati- 
zante în decursul timpului, până la forma rămasă definitivă. 

V. Tematica 


În vederea unei mai bune înţelegeri a conținutului, cercetătorii au căutat să 
identifice şi să sistematizeze temele principale ale Psaltirii. Iniţiativa acestei 
abordări este legată de numele lui Hermann Gunket?, care încearcă o catalo- 
gare şi o descriere a „genurilor literare” ce pot fi identificate în psalmi, pe 
de o parte, şi, pe de altă parte, caută să identifice experiența autorului 
fiecărui psalm şi contextul de viață (expresia sa, Sifz im Leben, s-a impus) 
unic şi irepetabil care au generat fiecare psalm. El ajunge să distingă astfel 
cinci „genuri” principale: imnuri (printre care şi „cântările Sionului” şi 
psalmii de înscăunare), lamentaţii colective, psalmi regali, lamentaţii indivi- 
duale, cântări individuale de mulţumire, precum şi o serie de „genuri” 
secundare, printre care cântări de pelerinaj, cântări colective de mulţu- 
mire, poeme sapienţiale, liturgii ale Legii şi profetice şi, în sfârșit, „genuri 
amestecate”. 

- Lucrările ulterioare, fie că-l continuă sau îl contestă pe Gunkel, au oferit 
felurite liste de genuri şi motive literare. O tendinţă puternic marcată la un 
moment dat a fost aceea de a plasa psalmii în contextul cultului”, legându-i 
de diferitele sărbători şi ajungându-se chiar la presupunerea existenței unor 
sărbători neatestate în Biblie. 

Chiar dacă bogăţia tematică a psalmilor şi realismul lor care îmbrăți- 
şează simultan mai multe aspecte ale vieții omului refuză orice clasificare 
rigidă, se pot identifica mai multe „familii” de psalmi, după tematica pre- 
dominantă“. 


ț. O primă familie este cea a psalmilor de laudă, care sunt strâns legaţi 
de cult; le este caracteristic aspectul comunitar, care se manifestă uneori 
prin dialoguri, refrene, aclamații („Amin”, „Aleluia”) sau referiri la pro- 
cesiuni ori la gesturi (aplauze, închinări, dansuri etc.). Psalmii în care 


2. Die Psalmen, Gâttingen, 1926, 1968; Einleitung in die Psalmen. Die Gattungen der 
Religidsen Lyrik Israels, Găttingen, 1933, 1966. 

3. Cf. de exemplu, S. Mowinckel, Psa/menstudien, Oslo, 1921-1924 şi Offersang og 
Sangafjer, Oslo, 1951, mai cunoscută sub titlul englezesc 7he Psalms in Israel's 
Worship. 

4. Cf. pentru această clasificare, TOB, „Introduction aux Psaumes”, mai ales pp. 
1276-1282. 











18 „INTRODUCERE LA PSALMI 


predomină aducerea de laudă lui Dumnezeu sunt, la rândul lor, de mai 
multe feluri. 

a) Imnuri adresate Dumnezeului Legământului (8, 18, 32, 99, 102, 103, 
110, 112, 113, 116, 134, 135, 144-150) — Israel aduce laudă lui Dumnezeu 
pentru un atribut sau altul, pentru lucrarea creaţiei şi pentru faptele minu- 
nate săvârşite în istoria sa; un motiv special de laudă este Legea, văzută ca 
dar al lui Dumnezeu, călăuză de viaţă, a cărei înțelepciune îl deosebeşte pe 
Israel de celelalte popoare. 

b) Psalmii Împărăției (22; 95-99) sunt o aclamaţie plină de bucurie 
adresată lui Dumnezeu ca Rege al lui Israel şi al întregului univers, 

c) Cântările Sionului (45, 47, 75, 83, 86, 122 şi, într-o oarecare măsură, 
23, 67, 131). Admiraţia faţă de Ierusalim, față de Sion, faţă de Templu este 
de fapt o preamărire a prezenţei necontenite a lui Dumnezeu în mijlocul 
poporului Său, prezență mântuitoare care inspiră o încredere absolută; toc- 
mai această prezenţă deschide Cetatea şi pentru celelalte neamuri, care îşi 
vor găsi în ea „toate izvoarele”. 

d) Tot legaţi de Templu sunt „psalmii treptelor”, ai „suişurilor” (119-— 
133), psalmi de pelerinaj a căror varietate de subiecte e unificată de bucuria 
apropierii de Dumnezeu. 

e) Psalmii regali (2, 17, 19, 20, 44, 71, 88, 100, 109, 131, 143) sunt, la 
un prim nivel de lectură, o preamărire a regilor davidici, la anumite ocazii: 
încoronarea sau aniversarea încoronării, nunta, o victorie în război etc. Spe- 
cifică pentru Israel este însă convingerea că adevăratul Rege al poporului 
ales este Dumnezeu însuşi, iar regele pământesc, dacă nu Îl reprezintă ca un 
fel de mijlocitor, nu înseamnă nimic. La ceremoniile de înscăunare se 
presupunea că Dumnezeu reiterează făgăduinţa făcută lui David (2Rg. 7,14: 
„Eu îi voi fi Tată, iar el Îmi va fi fiu”). Deşi fiecare dintre regi este un „uns 
al Domnului”, în desfășurarea istoriei așteptările poporului bazate pe făgă- 
duința lui Dumnezeu au fost întotdeauna mai mari decât împlinirile chiar 
ale celor mai buni dintre regi, iar dinastia davidică încetează de a mai domni 
o dată cu exilul babilonian. Se observă în texte, mai ales în cele profetice, 
cum aşteptările legate de următorul rege se focalizează treptat asupra unui 
rege ideal dintr-un viitor cunoscut doar de Dumnezeu, care va fi adevăratul 
Uns (Mesia/Hristos) prin care Dumnezeu Îşi va împlini planul de mântuire. 
Astfel se conturează şi se amplifică aşteptarea mesianică. Rezumând secole 
de discuții şi clasificări exegetice, se poate spune, într-o formă esențializată, 
că textele Scripturii au un sens literal, acela pe care îl decriptează orice 








j 


*, 


- 

cititor aflat în fața unui text, şi, totodată, prin acesta şi fără a-l desființa, un 
sens plenar, sensul pe care Dumnezeu îl aşază în text şi pe care oamenii îl 
descoperă treptat într-o continuă aprofundare, până la Parusie. Pentru creş- 
tini, sensul plenar îl are în centru pe lisus Hristos cel istoric, plinirea 
Revelaţiei, dar şi Christus totus (după expresia latină), Hristos şi trupul Său 
mistic, comunitatea celor credincioşi aflată în mers spre împlinirea finală a 
Împărăției lui Dumnezeu. În acest sens, lauda adusă regelui pământesc are o 
dimensiune mesianică, referindu-se în ultimă instanță la Hristos. 


2. A doua „familie” o constituie psalmii de implorare, în care cererea de 
ajutor este împletită cu exprimarea încrederii şi cu aducerea de mulțumire. 
Implorarea poate fi exprimată într-o formă individuală (5—7, 12, 16, 21, 24, 
25, 27, 30, 34, 35, 37, 38, 41, 42, 50, 53—56, 58, 60, 62, 63, 68-70, 85, 87, 
101, 108, 119, 129, 139-142) sau colectivă (11, 43, 57, 59, 73, 78, 79, 82, 
84, 89, 93, 107, 122, 136, dar și, într-o oarecare măsură, 76, 81, 105, 125), 
în funcţie de situaţia de suferință, chiar dacă trecerea de la o categorie la 
alta poate fi adesea presupusă. Psalmii de implorare în care predomină 


“strigătul de ajutor îmbrăţişează toate situaţiile de viață reală, toate nevoile şi 


durerile în care se poate afla un om sau o comunitate și care par fără ieșire. 
În aceşti psalmi e frecvent transferul metaforic: omul prigonit de duşmani 
sau cuprins de o boală grea poate fi înfăţişat ca încolţit de fiare sălbatice, 
prins în capcană, sau în furtuni pe mare, căzut în groapă, în noroiul mlaş- 
tinii etc. Întrucât suferința era considerată ca o pedeapsă divină aproape 
automată pentru păcatele săvârșite, implorarea se împleteşte adesea cu 
recunoașterea stării păcătoase a omului şi cu cererea de iertare. În liturgia 
creştină există tradiţia celor „şapte psalmi de pocăință”: 6, 31, 37, 50, 101, 
129, 142. Implorările colective par ocazionate de o calamitate publică: 
invazia duşmanilor, profanarea Templului, o situaţie de intensă nedreptate 
socială. Temeiul principal pentru a cere ajutorul lui Dumnezeu sunt faptele 
Lui minunate din trecut pentru poporul Său şi fidelitatea Lui nedezminţită. 

În unii psalmi de implorare e exprimată predominant încrederea, liniştea 
dată de comuniunea cu Dumnezeu (Ps. 3, 4, 10, 15, 22, 26, 61, 114, 120, 
123, 128, 130). 

În alții străbate mai ales aducerea de mulțumire, deoarece psalmistul, în 
încrederea sa, vede acţiunea divină deja împlinită (Ps. 9, 29, 31, 33, 39, 40, 
91, 106, 115, 137); modul de exprimare a recunoştinței sugerează uneori o 
ceremonie liturgică individuală sau colectivă (Ps. 65, 66, 117, 123). 

3. Într-o a treia „familie” se pot grupa „psalmii de învățătură”. Elemente 
de acest gen se găsesc în toți psalmii, dar sunt unii care au acest scop decla- 
rat, uneori chiar în titlu („pentru înţelegere”), metodele „didactice” fiind 
foarte diferite. 

a) Există trei psalmi care evocă pe larg istoria lui Israel, cu o insistență 
deosebită asupra Exodului — evenimentul exemplar al intervenţiei divine 
salvatoare (Ps. 77, 104, 105). 

b) În alţi psalmi învăţătura se transmite în cadru liturgic, psalmistul 
insistând asupra atitudinii morale cerute celui care se înfăţişează lui 
Dumnezeu (Ps. 14, 23, 133, dar şi 90, 94). 

€) Un alt grup este apropiat de îndemnurile profetice şi de stilul deutero- 
nomic, reamintind exigenţele Legământului (Ps. 13, 49, 51, 52, 74, 80, 94). 

d) Un ultim grup este format de psalmi foarte apropiaţi de cărțile sapien- 
țiale, care îl învață pe om că meditarea și împlinirea Legii este adevăratul 
izvor de fericire (Ps. 1, 36, 48, 72, 111,118, 126, 133, dar şi 127 şi 138). 


Orice încercare de clasificare a psalmilor e menită să ofere doar un 
cadru ajutător pentru o mai bună înțelegere a conţinutului. De fapt, tematica 
lor e bogată şi variată ca viaţa însăşi, astfel încât orice om, în orice situație 
de viață, se poate regăsi în ei. 

În încercarea de a stabili o ierarhie a temelor Psaltirii, pot fi sugestive 
rezultatele unei analize statistice nuanţate şi pertinente, care s-a realizat pe 
textul ebraic al Psaltirii, rezultatele esenţiale fiind însă valabile pentru orice 
traducere fidelăs. S-a observat astfel că, în totalul de 2527 de versete, nu- 
mele divin YHWH (,„„Domnul”) se întâlneşte de 735 de ori, cel de "Elohim, 
El, 'Eloah („Dumnezeu”), de 438 de ori, iar '"A4dhâw/ "Adhânay („Domnut”) 
de 62 de ori: acest record absolut al frecvenței arată că Dumnezeu se află în 
centrul Psaltirii. Urmează vocabularul Legământului, care e sufletul Psal- 
tirii: „milostivire” — de 127 de ori, „Lege și porunci” — de peste 200 de ori, 
„încredere”, „nădejde” — de peste 100 de ori. Tematica celor două căi se 
reflectă în vocabularul care îi desemnează pe cei „răi”, „păcătoşi”, „nelegiuiţi” 
(cca 200 de ocurențe) şi pe cei „drepți” — familie numeroasă care îi cuprinde 
pe „nevinovat”, pe „sărac”, pe „slujitor”, pe „Cel Uns”. Confruntarea dra- 
matică dintre aceste două categorii umane e punctul de pornire a rugăciunii 


S. C/,, de exemplu, Georges Athanasiades, „Les psaumes — des mots pour la priâre”, în 
Les Echos de Saint-Maurice 4| 1980, Tome 10 Nouvelle scrie, pp. 213-229. 

Psalmilor. Verbele cele mai frecvente care se întâlnesc în Psaltire (începând 
de la 100 până la cca 50 de ocurențe) sunt în număr de douăsprezece: „a 
lăuda”, „a aduce muiţumire/a da mărturie”, „a binecuvânta”, „a asculta”, „a 
păzi”, „a se teme (de Domnul)”, „a se bucura”, „a-şi aduce aminte”, „a 
chema”, „a striga”, „a mântui”, „a Cânta”. 


VI. Poezia biblică 


După cum se ştie, psalmii sunt poezie, ca şi multe alte texte biblice, mai 
ales din profeţi. De altfel, pentru literatura ebraică, unde structurile metrice 
sunt destul de puţin codificate sau constrângătoare, o distincţie netă între 
poezie şi proză nu este operantă. De fapt nici nu există în Biblie un nume 
generic pentru „poezie”, ci doar pentru anumite subcategorii caracterizate 
din alte puncte de vedere (conţinut, mod de execuţie etc.). Pe o linie 
continuă între maximum'de poezie şi maximum de proză, psalmii s-ar situa 
însă în primul segment. 

Pentru caracterizarea acestuia, s-a propus$, de pildă, fără pretenţie de 
exhaustivitate, o listă de zece caracteristici formale deosebit de reprezen- 
tative pentru poezie în general şi pentru poezia biblică în special, enunțate 
într-o aproximativă ordine de importanţă: 

a) structură armonioasă, manifestată de obicei prin forme de paralelism, 
în grupări (de obicei binare sau ternare) de unităţi structural simple, marcate 
prin corespondențe în organizarea lexicală, sintactică, de sens şi/sau sunet 
(inclusiv un sistem ritmic de accente de intensitate), cu o pauză majoră la 
capătul fiecărei unități complexe; 

b) diferite feluri de repetiție, sinonimică şi contrastivă, orânduită adesea 
în forma unor structuri simetrice, atât lineare cât şi concentrice, având o 
funcție importantă structurală sau tematică; 

c) o condensare generală a structurii lingvistice — la nivel fonologic, 
gramatical şi/sau lexical (e.g. elipsa); 

d) ca o consecinţă specifică în limba ebraică, o reducere a „particule- 
lor” caracteristice prozei; 


6. „It is more a matter of degree than of «either-on»” (E. R. Wendland, „The Discourse 
Analysis of Hebrew Poetry: A Procedural Outline”, în Discourse Perspectives on 
Hebrew Poetry in the Scriptures, UBS Monograph Series, nr. 7, UBS, SUA, 1994, 
pp. 1-27 (p. 3). 

e) poziționări neuzuale sau marcate de cuvinte sau fraze în vers/stih/ 
propoziţie (e.g. chiasm, enjambement, anacruză) sau disjuncția deliberată a 
elementelor unor expresii stereotipe; 

f) jocuri fonetice (aliteraţie, asonanţă, rimă, homoioteleuton, onoma- 
topee, jocuri de cuvinte etc.) folosite spre a scoate în evidență anumiţi 
termeni; 

8) o concentrare relativ mare a unor elemente marcate stilistic: cuvinte 
rare, arhaice, proverbiale, dialectale; termeni aluziv-evocatori, imagistică 
concretă, limbaj figurat (mai ales metaforă şi metonimie); 

h) apariţia relativ frecventă a altor mijloace afective: ironie, aluzie, 
întrebări retorice, hiperbolă, intensificatori (e.g. exclamaţii, interjecţii); 

i) preferința pentru vorbirea directă, asociată cu forme interactive (e.g. 
vocative, mai ales ale numelui divinității, imperative), având drept scop 
dramatizarea discursului; 

|) forme poetice standardizate religioase/liturgice sau tradiţionale: 
perechi de cuvinte, formule introductive/concluzive, clişee, toposuri/teme/ 
motive scripturare, eventual acrostihuri şi alte tipare verbale bazate pe 
alfabet. 

Se poate observa că trăsăturile propuse se grupează în jurul câtorva 
puncte: procedee care țin de structura textului şi procedee care ţin de 
construirea imaginii. 


VI] Structura textului 


Procedeele care țin de structura textului sunt cele care tind la realizarea 
muzicalităţii lui. 

a) Ceea ce s-ar putea numi cu un termen generic paralelism (implicând 
şi repetiţia) este trăsătura cea mai vizibilă a poeziei ebraice. Se manifestă 
prin organizarea unităţilor de text în grupuri binare, uneori ternare (disti- 
huri/terţine), în care elementele constitutive îşi răspund de la un stih la altul 
într-un sistem uneori foarte subtil. 

În general se disting trei forme de paralelism: 

—  sinonimic: 

„Păcatul meu l-am dezvăluit 

şi fărădelegea mea nu am acoperit-o” (Ps. 31,5); 
—  antitetic: 

„Domnul cunoaşte calea celor drepți, 

iar calea nelegiuiţilor se va nimici” (Ps. 1,6); 

—. sintetic/complementar (ideea primului/primelor vers(uri) apare dez- 
voltată/rezumată în versul final): 
„dată un om care nu şi L-a pus ajutor pe Dumnezeu, 
ci şi-a pus nădejdea în mulțimea bogăției sale 
şi s-a întărit în zădărnicia sa” (Ps. 51,9), 
sau: 
„Mai înainte de a se fi făcut munţii 
şi de a fi plăsmuit pământul şi lumea, 
din veac până în veac Tu eşti” (Ps. 89,2). 

Unii autori vorbesc şi despre un paralelism climatic” (de la gr. limax, 
„scară”), unde al doilea stih reia o parte din primul, subliniindu-l. Această 
structură apare frecvent în psalmii „treptelor”: 

„Domnul cel tare şi puternic, 
Domnul ce! puternic în război” (Ps. 23,8b-c). 

b) În original, paralelismul este marcat şi prin jocul corespondenţelor 
sonore, ceea ce înseamnă în primul rând un anumit sistem ritmic. Carac- 
teristic pentru metrul ebraic este numărul de silabe accentuate în fiecare 
stih. Gruparea cea mai simplă este 2 + 2, dar există şi scheme 3 + 3, destul 

„de frecvent 3 + 2 (aşa-numitul ritm elegiac), sau chiar 3 + 4, sau 4 + 4, 
După cum am văzut, versurile pot fi formate din două sau trei stihuri şi pot 
fi grupate în strofe (delimitate prin refrene, indicaţii de oprire sau schim- 
barea literei iniţiale în psalmii cu acrostih, de ex. Ps. 118). Pot apărea şi 
corespondențe sonore ca aliterația, asonanţa sau chiar rima. 

c) În plan lexical, paralelismul este caracterizat prin folosirea sinoni- 
melor/antonimelor sau a altor feluri de echivalenţe. 

d) Sintactic, se manifestă prin aranjarea marcată a cuvintelor/sintag- 
melor în serii paralele sau în chiasm, incluzând eventual şi alte elemente de 
subliniere. 

e) Tot de paralelism ţine şi recurența anumitor formule (perechi de 
cuvinte, formule introductive/concluzive, refrene). 

Cum sinonimia nu e niciodată perfectă, în seriile paralele se constată adesea 
O gradaţie ascendentă sau descendentă, ori complexă, în sens invers între mai 
multe serii. De asemenea, prin alăturarea a două cvasi-sinonime se conturează 
o a treia noțiune, neegală cu suma celorlalte două, ci mai difuză dar mai largă. 
Se poate ajunge uneori la combinaţii de sugestii şi nuanțe foarte subtile. 


„? 


7. Cf., de exemplu, Lancellotti, p. 23. 

VI. 2 Construirea imaginii 


Procedee de articulare/construire a imaginii, altfel spus, tot ceea ce „face 
imagine”, pot fi: 

a) vocabularul poetic; 

b) caracterul concret al imaginii; 

c) figurile, în special metafora şi metonimia; 

d) elemente aluzive/evocatoare (având, în cazul textului biblic, o deose- 
bită valoare nu numai poetică, ci şi teologică). 

Vocabularul poetic îşi are trăsăturile specifice, cu diferențe pe genuri, 
culturi, epoci, autori &tc. Pentru poezia veche ebraică se poate sublinia 
recurgerea la arhaisme, cuvinte rare, sinonime poetice ale cuvintelor uzuale. 
Arhaismele în Biblie nu au un simplu rol de înfrumusețare; ele subliniază 
căutarea rădăcinilor, conştiinţa încadrării într-o istorie, asumarea trecutului. 

Nici recurgerea la concret, la amănuntul semnificativ, nu are în Biblie 
doar o valoare formală, exterioară. Ea are în primul rând menirea de a 
actualiza pentru destinatar cele relatate, de a-i oferi repere spre a se implica 
imaginar în acţiune sau de a sublinia intuitiv mesajul. 

Metafora se caracterizează? prin crearea unei tensiuni între două realități 
potenţial echivalente, tensiune cu atât mai mare cu cât apropierea dintre 
cele două este mai puţin previzibilă; acest fenomen de tensiune este capabil 
să degajeze semnificații noi. Apropierea neaşteptată dintre două realități din 
sfere diferite provoacă o suprapunere aproape vizuală”, care arată lucrurile 
într-o lumină cu totul nouă. Chiar dacă, în poezia biblică, ea nu are frecvența 
din poezia modernă, metafora este importantă şi din punct de vedere teo- 
logic, întrucât oferă limbajului posibilitatea de a se apropia întrucâtva, în 
mod viu, de mister. 

Importante poetic sunt și elementele de intertextualitate. Privite din 
punctul de vedere al definiţiei lui Roman Jakobson: „Funcţia poetică [a 
limbajului] proiectează principiul echivalenței de pe axa selecţiei pe axa 


8. Sinteză şi bibliografie în P. Ricocur, La metaphore vive, Paris, 1975. 

9. Umberto Eco, art. „Metafora”, în Enciclopedia Einaudi, IX, Torino, 1980, pp. 191-236, 
apud V. Fusco, „„Tendances râcentes dans l'interpretation des paraboles”, în Les para- 
boles Evangeliques. Perspectives nouvelles, XIle Congrăs de I' ACFEB, Lyon (1987), 
publi sous la direction de Jean Detorme, Cerf, 1989, p. 33. 

combinaţiei”!?, aluzia, evocarea, citatul pot avea în anumite condiții o intensă 
valoare poetică, întrucât cuvântul/expresia dintr-un text B care trimite la un 
text preexistent A realizează o echivalență între cele două şi astfe! îmbogă- 
țeşte textul secund cu valenţele conotative ale celui dintâi. Evident, o condi- 
ție indispensabilă este ca textul prim să fie bine cunoscut celui care receptează 
textul al doilea. Altă condiţie este ca această cunoaştere să fie vie, eventual 
vitală, pentru receptor; altfel totul se îneacă în livresc. 

Pentru Biblie, acest proces declanşat în mintea celui c€ receptează textul 
are o deosebită importanţă, care depăşeşte sfera esteticului. De pildă, pentru 
omul neotestamentar care trăieşte în aşteptarea împlinirii profeţiilor, o 
aluzie la un psalm îl face pe acesta prezent cu toată încărcătura lui teologică 
şi poetică. S-ar putea spune că astfel Vechiul Testament oferă a treia dimen- 
siune textului din Noul Testament sau, cu altă analogic, că textele veterotes- 
tamentare „chemate” intuitiv prin elementul evocator formează armonicele 
care dau bogăţia sunetului din Noul Testament!!. 

Din vocabularul poetic, din constelația amănuntelor concrete, din ele- 
mentele care constituie semnificatul (de ex. elementele descrierilor de natură) 
sau semnificantul (sfera de selecție a metaforelor), din alte texte evocate 
prin aluzie sau citat, se constituie universu/ poetic caracteristic unei forme 
literare sau unui autor. Acesta reflectă pe de o parte imaginarul de referință 
al autorului, dar şi atitudinea lui spirituală: la autorii biblici, inspirația 
poetică din natură are un caracter teocentric unic; omul biblic vede „spiri- 
tualul în material, vizibilul în invizibil, veşnicia în timp”!?, 

Pe de altă parte, prin valoarea sa simbolică, universul poetic îşi are 
rolul în Revelaţie: de pildă „copacii pădurii” care „dănțuiesc” (Ps. 95,12) 
sau „dealurile” care „saltă precum mieii” (Ps. 113,4) la venirea Domnului 
semnifică tensiunea cosmosului în aşteptarea venirii lui Dumnezeu, ceea ce 
va fi explicitat de către Pavel în Epistola către romani: „Făptura aşteaptă cu 
nerăbdare descoperirea fiilor lui Dumnezeu” (8, 19) ... „toată făptura 
împreună suspină” aşteptând „să fie părtaşă la libertatea măririi fiilor lui 
Dumnezeu” (8,22.21). 


10. „Linguistics and Poetics”, in T. Sebeok (ed.), Style in Language, pp. 350-377 [358], 
Cambridge MA: MIT Press, 1960. 

11. Pentru exemplificare, vezi infra la „Lectura creştină a psalmilor”. 

12. W. Harrington, Nouvelle Introduction ă la Bible, Ed. du Seuil, 1971, p. 464, 

VII, Psaltirea LXX faţă de TM 


În 1Mac. 7,17 este citat Ps. 78,2c-3 într-o formă foarte apropiată de cea din 
LXX. Acest fapt ar putea sugera că traducerea unor psalmi, sau chiar a 
Psaltirii întregi, este anterioară mijlocului secolului al II-lea î.H... 

Dacă traducerea Pentateuhului e caracterizată printr-o mare fidelitate 
față de original, dar și printr-o flexibilitate creativă în procedeele de 
traducere, psalmii au fost situaţi într-un grup care are ca model Pentateuhul, 
la egală distanţă de literalismul extrem (cum ar fi, de ex., Ecleziastul) şi de 
o libertate ce tinde spre parafrază (cum ar fi, de ex., Proverbele). Coerenţa 
modalităţii de traducere de la un capăt la altul al textului ar indica existența 
unui singur traducător sau a unei singure echipe de traducători. Reluând o 
sugestie a lui D. Barthelemy, O. Munnich (1982) presupune că aceştia sunt 
nişte înaintași ai aşa-numitului grup kaige, pe care îl vor fi influențat în trei 
privințe: traducerea lui YHWH 7“bhă'drh cu Kyrios tân dynâmeăn, „Domnul 
puterilor”, spre deosebire de Pentateuh, unde apare Xyrios Pantokrâtăr; 
folosirea a două cuvinte distincte pentru „corn” şi „trâmbiță” şi folosirea gr. 
băris doar în sens de „fortăreață”, nu şi de „barcă cu fundul plat” (de fapt 
sunt două omonime cu flexiune oarecum diferită), 

După tradiţie, locul traducerii este Alexandria; încercările de a stabili o 
localizare palestiniană nu au fost convingătoare. 

Diferența cea mai vizibilă față de TM este cea de numerotare (ef. mai 
sus). Se poate presupune că numerotarea LXX e cea originară, pentru că Ps, 
9-10 formează o unitate în acrostih. Pe de altă parte, mai multe manuscrise 
ebraice pun sub acelaşi număr Ps. 114-115, aşa cum face şi LXX!!. Lista 
psalmilor este cvasi-identică cu cea a TM, în contrast cu forma abundentă a 
uneia din Psaltirile de la Qumran!$. Singurul adaos este psalmul 151, despre 
care nu se ştie când a fost adăugat, Primul care îl aminteşte este Atanasie, în 
Epistola către Marcellinus. 

În privința titlurilor, diferențele destul de însemnate au dus la concluzia 
că foarte de timpuriu anumiţi termeni tehnici din acestea nu mai erau inte- 
ligibili. 





13. M. Harl, G, Dorival, O. Munnich, La Bible grecque des Septante. Du judaisme 
hellenistique au christianisme ancien, Paris, 1988, 1994? » pp. 91-93. 

14. Cf ibid, p. 179. 

15. Cf. ibid., p. 327. 

Diferenţele semnificative între traducerea LXX şi TM sunt semnalate în 
note; atragem atenția aici doar asupra a trei aspecte generale: 

a) Psaltirea este cartea în care se manifestă cu precădere tendința gene- 
rală a LXX de a înlocui termenii concreți care fac imagine cu referire la 
Dumnezeu, cu termeni abstracți (de ex. „Stâncă”, „Cetate întărită”, „Scut” 
devin „Ocrotitor”, „Ajutor”, „Tărie”). 

b) Diferenţa între sistemul verbal ebraic (caracterizat în principal de 
categoria gramaticală a aspectului) şi cel grecesc (în care, cel puţin în parte, 
se manifestă şi categoria timpului, iar opozițiile aspectuale sunt oarecum 
altele) duce uneori la diferenţe de nuanţe. Opoziția principală în sistemul 
aspectual ebraic este între acțiunea terminată (aşa-numitul „perfect”) şi ac- 
țiunea în curs de desfăşurare (așa-numitul „imperfect”). Când trebuie aleasă 
în traducere o valoare temporală după sens, atunci „perfectul” ebraic poate 
fi tradus cu un timp trecut sau cu prezentul rezultativ, iar „imperfectul”, cu 
viitorul, prezentul, sau, mai rar, chiar cu un timp trecut. În general, traducă- 
torul LXX simte diferențele de valoare, dar uneori traduce automat „imper- 
fectul” cu un timp trecut din greacă, mai ales cu un aorist. În acest caz, ceea 
ce în ebraică apare ca o acţiune continuă ori repetată, sau chiar urmând a se 
împlini în viitor, în greacă apare ca exprimarea unei experienţe trăite în 
trecut, temei de speranță şi pentru viitor: de exemplu, în Ps. 3,5 LXX „Cu 
glasul meu către Domnul am strigat / şi m-a ascultat din muntele Său sfânt” — 
față de textul ebraic corespunzător, indiferent la timp, care s-ar putea tra- 
duce „strig/voi striga... mă ascultă/mă va asculta”. 

c) Traducerea LXX insistă asupra unor teme care capătă importanță 
în iudaismul postexilic!S: clarificarea ideilor despre răsplata/pedeapsa vii- 
toare duce la accentuarea caracterului moralizator (e.g. 4,3a şi 4,5b; 7,13; 
84,9; 88, la; 110,3a) sau evlavios (Ps. 8,3; 18,15b); se dezvoltă angelo- 
logia şi demonologia (8,6a; 95,5; 96,7c); mântuirea şi judecata îmbracă 
adesea un caracter mesianic şi sunt împinse spre un viitor eshatologic 
(Ps. 1,5; 15,10). 


16. Cf. E. Beaucamp, art. „Le Psautier”, în SDB, 48, ed. Letouzey & An€, Paris, 1973, 
col. 125-206 (205). 

VIII. Exegeza iudaică 


Targumurile sunt traduceri în aramaică ce adesea parafrazează sau chiar 
comentează textul ebraic. La început traducerea, pentru ascultătorii slujbei de 
la sinagogă care nu mai înțelegeau bine ebraica, era orală (ef. 2Ezr. 18,5-8); 
apoi s-a fixat fragmentar în scris (sec. [) şi mai târziu aceste fragmente au 
fost adunate în colecţii. Targumul la Psalmi este de origine palestiniană şi 
de dată târzie (sec. IV-V) în forma finală. Fiind martorul unei vechi tradiții 
orale, poate fi un argument pentru existența, pe alocuri, a unor lecțiuni mai 
vechi, diferite de textul masoretic, mai ales dacă sunt confirmate de versiuni 
sau de fragmentele de psalmi găsite la Qumran. 

Midrașul, în primul sens al termenului, este o lectură actualizantă a tex- 
tului biblic; în sensul devenit uzual, desemnează o întreagă literatură formată 
din scrieri foarte diferite ca dimensiuni şi datare, care adună comentariile 
rabinilor din vechime asupra unei cărţi sau unui ansamblu de cărți biblice. 
Midrașurile la Psalmi datează din sec. al X-lea d.H. şi sunt interesante pentru 
modul în care au fost înţeleşi psalmii în diverse epoci. 

Comentariile rabinice medievale (sec. XI-XIII) se întorc spre o exegeză 
literală, chiar dacă adesea manifestă şi deschideri alegorice sau mistice. 
Iosef Ibn Abithur (sau Abi Thaur), care a trăit în secolul al X-lea, e cunos- 
cut doar din citări. Au rămas comentarii la psalmi de la Abraham ben Meir 
Ibn Ezra din Yoledo (1089-1164), Şelomoh Ibn Gabirol (secolul al XI-lea), 
de la marele exeget şi rabin din Troyes, Rași (1040-1 105), urmat de cunos- 
cutul exeget David Qimhi (1160-1235) de la Narbonne. Comentariile biblice 
ale acestuia din urmă sunt considerate o culme a „epocii de aur” a exegezei 
ebraice medievale şi, în traducerea lor latină, au fost cunoscute şi apreciate 
şi de învățații creştini din Renaștere. El combină interpretarea istorică a 
textului cu cea eshatologică, marcată de o intensă aşteptare mesianică. 
Reflecţii alegorice se găsesc la filosoful Moşe Maimonide (1135-1204). 
Foarte popular a fost comentariul lui Menahem ben Şelomoh Meiri, rabinul 
din Perpignan (la sfârşitul sec. al XIII-lea), reeditat până în 1970. 

TX. Lectura creştină a Psalmilor 


În spaţiul restrâns al acestei Introduceri, vom vedea pe scurt cum se reflectă 
psalmii în textele Noului Testament şi, în al doilea rând, locul lor în lite- 
ratura patristică. 


IX. 1 Psalmii în Noul Testament 


Căutând să înţeleagă şi să exprime misterul lui Iisus, autorii textelor Noului 
Testament au cercetat Scripturile, şi mai ales psalmii, şi totodată au subli- 
niat rolul acestora în învățătura şi în rugăciunea Mântuitorului". 

Acest demers izvorăşte din lunga tradiție iudaică a „actualizării”: citire a 
Scripturilor spre a le aplica la evenimente actuale, din convingerea că ele, în 
calitatea lor de cuvânt inspirat de Dumnezeu şi adresat la un moment dat 
unei comunități, rămân valabile şi pentru toate momentele ulterioare trăite 
de poporul lui Dumnezeu. Psalmii înşişi stau mărturie pentru această atitu- 
dine. De pildă, Ps. 94, amintind răzvrătirea poporului împotriva lui Dumnezeu 
şi împotriva lui Moise în pustiu şi urmările ei, lansează îndemnul: „Astăzi... 
nu vă împietriți inimile ca la răzvrătire, ca în ziua încercării din pustiu...”, 
iar Epistola către evrei îl reia, pentru iudeo-creştini. 

Un mode! de actualizare este şi cuvântul lui lisus în sinagoga din 
Nazaret (Lc. 4,17-21), pornind de la Isaia 61,1. În acest din urmă exemplu e 
însă vorba de mai mult decât de o simplă actualizare: lisus vorbeşte de o 
„împlinire” o dată cu venirea Sa: „Astăzi s-a împlinit Scriptura aceasta..,”, 
Convinşi fiind că planul lui Dumnezeu cu neamul omenesc şi cu lumea se 
împlineşte definitiv în evenimentul Hristos, creştinii au cercetat în Scripturi 
vestirea, prefigurarea, făgăduirea Lui. În Evanghelia după Luca, lisus înviat 
le spune apostolilor: „Acestea sunt cuvintele pe care vi le-am grăit când 
eram cu voi: că trebuie să se împlinească toate cele scrise în Legea lui 
Moise, în profeţi şi în psalmi despre Mine” (24,44). Lectura nouă, în lumina 
credinței pascale în învierea şi în dumnezeirea lui lisus, a descoperit, pe de 
o parte, sensuri noi, actuale, în vechile Scripturi, iar, pe de altă parte, a lăr- 
git înțelegerea misterului hristic. 


17. O foarte bună sinteză a acestor aspecte, în Michel Gourgues, „Les Psaumes et 
Jesus”, Cahiers-Evangile 95 (1978). 

Psalmii s-au dovedit un filon nespus de preţios pentru acest tip de lectură. 

În primul rând ei au Slujit la aprofundarea şi exprimarea misterului 
morții şi învierii Mântuitorului. Psalmul 15,10 este citat de Apostolul Pavel 
în predica sa din Antiohia Pisidiei (Fp. 13,35) ca o profeție a învierii: „Tu 
nu vei lăsa sufletul meu în lăcașul morților, nici nu vei îngădui ca dreptul 
Tău să vadă stricăciunea.” lar Petru, răspunzând membrilor Sinedriului care 
îl întrebaseră cu ce putere vindecase un olog (Fp. 3,1-10), le spune: „Prin 
numele lui lisus Hristos Nazarineanul pe care voi l-aţi răstignit, dar pe care 
Dumnezeu l-a înviat” şi face referire la Ps. 117,22: „EI este Piatra pe care 
ați lepădat-o voi, ziditorii, şi care a ajuns în capul unghiului.” În osândirea 
lui lisus, creştinii au văzut împlinirea Ps. 2,2 interpretat ca o profeție: 
„Regii pământului şi căpeteniile s-au adunat laolaltă împotriva Domnului şi 
împotriva Unsului Său”, profeție ce se reactualiza la începutul prigonirii 
Bisericii (Fp. 4,29-30). După înviere şi înălțare lisus „şade de-a dreapta lui 
Dumnezeu” sau, după expresia din Evr. 1,3, „S-a aşezat de-a dreapta măririi 
întru cele de sus”. Formularea se inspiră din cuvintele Ps. 109,1: „Zis-a 
Domnul către Domnul meu: «Şezi de-a dreapta Mea...».” Ca „Domn”, lisus 
exercită o stăpânire universală. Şi pentru formularea acestei idei a slujit Ps. 
8,7b („toate le-ai aşezat sub picioarele lui”), iar 109,1b (,... voi pune pe 
duşmanii tăi scăunel sub picioarele tale”) a ilustrat biruința eshatologică a 
lui Hristos, O profeție despre înălțarea la cer a lui Hristos este văzută şi în 
Ps. 67,19: „Te-ai urcat întru înălţime, ai dus în robie robia, ai luat daruri 
pentru om”, iar Efes. 4,7-8 aplică cele spuse despre „daruri” revărsării 
Duhului Sfânt asupra credincioşilor. Fp. 2,33-34 asociază în acelaşi fel 
înălțarea lui lisus şi revărsarea Duhului. 

Psalmii au jucat un rol important şi în aprofundarea sensului în care 
lisus este numit Mesia/Hristos, adică „Unsul lui Dumnezeu”. Evr. 1,8-9 îi 
aplică Ps. 44,8: „Lubit-ai dreptatea şi ai urât fărădelegea; de aceea te-a uns, 
Dumnezeule, Dumnezeul tău [cu] untdelemnul bucuriei, mai presus de 
tovarăşii tăi.” Pentru autorul Faptelor, El este „Unsul” despre care vorbeşte 
şi Ps. 2,2 deja citat. Făgăduința pe care o cântă Ps. 131,11 („A jurat Domnul 
lui David adevăr pe care nu-l va lua înapoi: «Din rodul pântecelui tău voi 
aşeza pe tronul tău»”) şi Ps. 88,21-30 se referă la EI (ef. Fp. 13,22-23). 
Acest titlu ajunge sinonim cu „Fiul lui Dumnezeu”, iar Ps. 2,7 („Fiul Meu 
eşti tu, Eu astăzi te-am născut”) este văzut ca o profeție. Ulterior, reflecția 
teologică formulează explicit că acest „Fiu al lui Dumnezeu” e de o ființă 
cu Dumnezeu şi preexistent Creaţiei (cf. Evr. 5,8; Fil. 2,6). 


Lă 

Reflecția asupra lui Hristos-Marele Preot din Epistola către evrei se 
întemeiază pe Ps. 109,4: „Jurat-a Domnul şi nu-l va părea rău: «Tu eşti 
preot în veac după rânduiala lui Melchisedecy.” 

Numeroase sunt referirile la psalmi în relatările despre pătimirea lui 
lisus, în special în legătură cu răstignirea şi moartea Lui. Ps. 21,19 e citat ca 
prevestire a împărțirii hainelor lui lisus între ostaşii romani; v. 8 al aceluiaşi 
psalm e văzut ca o descriere a atitudinii martorilor răstignirii (Lc. 23,35; 
Mc. 15,29; Mt. 27,39), iar Mt. 27,42 citează explicit Ps. 21,9: „A nădăjduit 


” în Domnul: să-l elibereze, să-l mântuiască, de vreme ce-l voieşte!” Descrie- 


rea băuturii îmbiate lui lisus răstignit este, la Matei 27,34, cea din Ps, 68,22: 
„Au pus în mâncarea mea fiere şi în setea mea mi-au dat să beau oțet.” La 
Le. 23,46, ultimele cuvinte ale lui lisus pe cruce sunt din Ps. 30,6: „În mâi- 
nile Tale încredinţez duhul meu.” Iar când, după moartea lui lisus, evan- 
ghelistul spune despre cunoscuţii Lui şi despre femei că priveau de departe 
(Le. 23,49) recunoaştem cu uşurinţă aluzia la Ps. 37,12: „Prietenii şi cunos- 
cuţii mei s-au apropiat de mine şi s-au oprit; cei apropiați mi-au stat 
departe.” Relatările despre pătimirile lui lisus abundă în citate din psalmi şi 
aluzii la ei deoarece îşi propun să arate realizarea planului lui Dumnezeu şi 
totodată identitatea Aceluia care îl duce la îndeplinire: isus este Dreptul 
prin excelenţă care suferă, Nevinovatul prigonit fără vină care, în psalmi, îşi 
strigă nenorocirea, dar şi nădejdea și încrederea în „Cel care-L putea scăpa 
de la moarte” (Evr. 5,7). 

Această înțelegere a identității profunde a lui lisus a determinat apoi o 
reexaminare a întregii Lui vieți, pentru a-i pătrunde mai bine semnificația. 
Și în acest demers, psalmii au oferit sugestii importante. De pildă, în episo- 
dul în care relatează alungarea negustorilor din Templu (In. 2,14-17), evan- 
ghelistul precizează sensul celor întâmplate spunând că ucenicii şi-au 
amintit de cuvintele „râvna Casei Tale mă mistuie” (Ps. 68,10a). Matei 
consideră faptul că lisus vorbea în parabole o împlinire a celor profeţite în 
Ps. 77,2: „Deschide-voi în pilde gura mea...” Relatările despre botezul în 
Iordan şi despre schimbarea la faţă conţin formula: „Acesta este/Tu eşti Fiul 
Meu...” care evocă Ps. 2,7 („Domnul mi-a spus: «Fiul Meu eşti tu, Eu astăzi 
te-am născut»”). lar ispitirea lui lisus în pustiu este prezentată de Matei şi 
Luca sub forma unui dialog, făcut din referiri la Scriptură. Ispititorul citează 
Ps. 90,11-12: „Îngerilor Săi le va porunci pentru tine să te păzească în toate 
căile tale. Pe mâini te vor ridica, nu cumva să-ţi izbeşti de piatră piciorul...” 
lisus refuză ispita de a-L pune pe Dumnezeu la încercare, dar profeția 

psalmului se împlineşte deja la sfârşitul ispitirii, căci se spune: „Nişte îngeri 
s-au apropiat şi ÎI slujeau” (Mt. 4,11). 

Întreaga semnificaţie a persoanei şi misiunii lui lisus este ilustrată de 
Epistola către evrei cu ajutorul a două citate din psalmi. Autorul îi atribuie, 
la venirea în lume, cuvintele Ps. 39,7-9: „Jertfă şi prinos nu ai voit, dar 
mi-ai întocmit un trup (psalmul are aici «urechi»); arderi de tot şi jertfă 
pentru păcat nu ai binevoit (în ps. «ai cerub»). Atunci am zis: lată, vin. În 
sulul cărții este scris despre mine, să fac voia Ta, Dumnezeule...” (Evr. 10,5). 
Misiunea lui Hristos a fost să-i înalțe pe oameni la demnitatea de fii ai lui 
Dumnezeu, să facă din ei fraţi ai Săi: autorul epistolei Îi pune pe buze 
cuvintele Ps. 21,23: „Voi povesti Numele Tău fraților mei, în mijlocul 
adunării Îi voi cânta” (Evr. 2,12). 

De asemenea, Evangheliile subliniază rolul important al psalmilor în 
rugăciunea şi în propovăduirea lui lisus. Cercetătorii au evidenţiat 16 citate 
din psalmi puse pe buzele Lui. Dintre acestea, 13 se situează între intrarea 
triumfală în lerusalim și moartea pe cruce. Este interesant de urmărit în ce 
sens le foloseşte lisus, ce semnificaţie le dă şi ce spune astfel despre Sine. 

Arhiereilor şi cărturarilor indignaţi că lisus se lasă aclamat în Templu de 
copii (Mt, 21,15-16), lisus le amintește Ps. 8,3 („Din gura copiilor şi a celor 
ce sug Ţi-ai pregătit laudă” — cf. Mt. 21,17). Evanghelistul subliniază astfel 
că isus este „Domnul”. 

După acest eveniment, sinopticii plasează parabola lucrătorilor ucigaşi 
(Mt. 21,33-44; Mc. 12,1-12; Le. 20,9-19), la sfârşitul căreia lisus se identi- 
fică cu fiul ucis citând ca pe o profeție a parcursului Său pascal şi eshato- 
logic Ps. 117,22-23: „Piatra pe care au dispreţuit-o ziditorii, aceea a ajuns în 
capul unghiului.” 

În polemica Sa cu cărturarii privind identitatea lui Mesia (Mt. 22,4 1-46; 
Mc. 12,35-37; Le. 20,41-47), lisus citează Ps. 109,1 („Zis-a Domnul către 
Domnul meu: «Şezi de-a dreapta Mea...»”), atrăgând atenţia că „David îi 
numeşte Domn”, deci nu poate fi un simplu urmaş al lui, așa cum îl 
concepeau interlocutorii. 

După cuvintele aspre la adresa cărturarilor şi fariseilor, Evanghelia după 
Matei Îi arată pe lisus plângând pentru cetatea Ierusalimului din pricina 
nenorocirilor ce aveau să vină asupra ei şi spunând că locuitorii nu-L vor 
mai vedea până ce nu vor spune „Binecuvântat cel care vine în numele 
Domnului!” (Ps. 117,26). Plasat în acest loc, citatul pare a se referi la a 
doua venire a lui lisus, în vreme ce acelaşi verset pus pe buzele lui lisus în 

Le. 13,33, într-un moment în care lisus se îndrepta spre Ierusalim, pare o 
profeție care se împlineşte nu după multă vreme, când mulțimea ucenicilor 
îl întâmpină cu această aclamaţie la intrarea în lerusalim (19,38). 

În Evanghelia după Marcu, la Cina de pe urmă, lisus spune: „Adevăr vă 
spun, unul dintre voi Mă va vinde, unul care mănâncă cu Mine” (14,18). 
Această spusă este o aluzie la Ps. 40,10: „Chiar şi prietenul apropiat, în care 
nădăjduiam, cel care mânca pâinea mea, şi-a ridicat asupra mea călcâiul.” 
Rostul ei este să arate că şi actul odios al ucenicului trădător face parte, în 
chip misterios, din planul lui Dumnezeu. Iar la loan, lisus, după plecarea lui 
luda, le vorbeşte ucenicilor despre ce avea să I se întâmple şi citează, din 
Ps. 68, care este cea mai amară plângere a dreptului prigonit, v.5: „... M-au 
urât fără pricină.” 

Când Evangheliile după Matei şi Marcu descriu rugăciunea lui lisus din 
Grădina Măslinilor, Îi pun pe buze o mărturisire: „Întristat e sufletul Meu 
până la moarte” (Mt. 26,38; Mc. 14,34), expresie ce aminteşte de Ps. 41,6: 
„Pentru ce eşti mâhnit, suflete, şi de ce mă tulburi?” lar In. 12,27 evocă 
acelaşi verset într-o rugăciune similară: „Acum sufletul Meu e tulburat.” 

Răspunsul lui lisus în faţa Sinedriului, care a fost considerat o hulă şi l-a 
adus osândirea la moarte, este identificarea cu misteriosul personaj din Ps. 
109,1 (cf. supra), suprapus peste „Fiul omului” din Daniel 7: „De acum 
înainte îl veţi vedea pe Fiul Omului şezând de-a dreapta Puterii...” (Mt. 
26,64; Mc. 14,62; cf. Lc. 22,69). 

Dintre cele „şapte cuvinte” ale lui lisus pe cruce, pe care pietatea creş- 
tină le-a cules din Evanghelii, două sunt luate din psalmi: „Dumnezeul meu, 
Dumnezeul meu, [...] de ce m-ai părăsit?” (Ps. 21,2 — Mt. 27,46; Me. 15,34); 
„[Tată,] în mâinile Tale încredințez duhul meu” (Ps. 30,6 — Le. 23,46b). Un 
al treilea, „Mi-e sete” (In. 19,28), face aluzie la Ps. 21 şi 68, care menţio- 
nează setea printre cele mai mari chinuri ale dreptului prigonit: „Uscatu-s-a 
ca un vas de lut tăria mea, limba mi s-a lipit de gâtlej...” (Ps. 21,16), „Au . 
pus în mâncarea mea fiere şi în setea mea mi-au dat să beau oțet” (Ps. 68,22). 

Această trecere în revistă a pasajelor evanghelice în care lisus face 
referiri explicite sau aluzii la psalmi sugerează într-o oarecare măsură rolul 
psalmilor în viața Sa, dar mai ales aruncă o lumină asupra înţelegerii pe 
care acești psalmi, citiţi ca o profeție despre EI, le-au oferit-o primilor 
creştini şi autorilor evangheliilor. 

1X.2 Comentarii patristice 


Psaltirea este textul care a fost cel mai mult comentat în tradiția creştină: 
deşi comentariile patristice au ajuns până la noi în forme adesea mutilate 
sau modificate şi multe s-au pierdut, amploarea lor rămâne impresionantă. 

În plus, o serie de cercetări s-au concentrat asupra recuperării fragmentelor 
de comentarii din catene şi asupra paternităţii fiecăruia: de ex. R. Cadiou, 
Commentaires inedits des Psaumes. Eiude sur les textes d 'Origene con- 
tenus dans le manuscrit Vindobonensis 8 (Coll. d' Etudes Anciennes), Paris, 
1936; G. Mercati, Osservazioni a proemi del Salterio di Origene, Ipolito, 
Eusebio, Cirillo Alessandrino e altri, con frammenti inediti, coll. Studi e 
Testi 142, Cittă de! Vaticano, 1948; R. Devreesse, Les anciens commen- 
tateurs grecs des Psaumes, ST 264, Cittă del Vaticano, 1970; M. Harl, La 
chaine palestinienne sur le Psaume 118 (Origene, Eusebe, Didyme, 
Apollinaire, Athanase, Theodoret). Notes et indices, avec la collaboration 
de G. Dorival, SC 189-190, Paris, 1972; H. J. Auf der Maur, Das Psalmen- 
verstândnis des Ambrosius von Mailand. Ein Beitrag zum Deutungshinter- 
grund der Psalmenverwendung im Goitesdienst der Alten Kirche, Leiden, 
1977. Gilles Dorival continuă cercetările pe acest filon, iar traducerea lui la 
Psalmi, proiectată în colecţia La Bible d'Alexandrie, va beneficia şi de o 
exegeză patristică cvasiexhaustivă. 

Evident, notele la prezentul volum au drept scop să dea numai o idee cu 
privire la modul în care Părinţii au receptat psalmii și se constituie într-un 
imbold pentru un recurs mai extins la textele Părinților. Din acest motiv, 
lista de mai jos cuprinde doar principalele comentarii patristice păstrate, 
fără a intra prea mult în complexele discuţii asupra paternității unor opere. 
Acolo unde titlui operei indică explicit că e vorba de un comentariu la 
psalmi, indicaţia nu a mai fost repetată în notă. (De exemplu, indicaţia 
Augustin” se referă la Enarrationes in Psalmos.) 

Bibliografii cuprinzătoare asupra temei se pot găsi, de exemplu, în 
lucrarea // Salterio della Tradizione, Versione del Salterio greco dei LXX a 
cura di Luciana Mortari della Comunită di Monteveglio, Piero Gribaudi 
Editore, Torino, 1983 şi în G. Coppa, Origene-Gerolamo, 74 Omelie sul libro 
dei Salmi, ed. Paoline, Milano, 1993. O expunere amplă şi bine documen- 
tată asupra comentariilor patristice greceşti şi latineşti între sec. III-V, în 
Marie-Jos&phe Rondeau, Les Commentaires Patristiques du Psautier, 2 vol., 
Orientalia Christiana A nalecta, 219-220, ed. Pontificium Institutum Studiorum 

Orientalium, 1982, 1985 şi în vol. I din Marguerite Harl, La chaîne 
palestinienne sur le Ps. 118, SC 189-190, Paris, 1972. 


Părinţii greci 


Origen (f 253) a fost primul care a explicat întreaga Psaltire (cf. Ieronim, 
Epist. 112) şi a influenţat exegeza ulterioară, mai cu seamă pe cea alexan- 
drină, caracterizată prin alegorism (chiar dacă sensul termenului se va modi- 
fica mult de la o epocă la alta) şi aplicarea la viața spirituală. Din păcate, o 
bună parte din opera lui imensă s-a pierdut, mai ales după Conciliul din 
553, care i-a condamnat teologia. Accesibile despre psalmi sunt: 

— Ex Commentariis in Psalmos (PG 12). Aici multe atribuiri sunt puse 
sub semnul întrebării, cu excepția celor nouă omilii la Ps. 36-38 
traduse de Rufinus. [Citat aici Origen.] 

— Recuperarea pasajelor origeniene din Catene apare în vechile ediţii 
ale lui Delarue (PG 12) şi Pitra (Analecta sacra II - III, Veneţia, 
1883), puternic contestate ulterior [citat aici Origen ed. Pitra]. 

— Cea mai apreciată ediţie actuală este Marguerite Harl, La chaine pales- 
tinienne sur le Ps. 118, SC 189-190, Paris, 1972 [citată aici CP]. 

— O descoperire care amplifică în mod esenţial bibliografia origeniană 
este V. Peri, Omelie origeniane sui Salmi. Contributo all'identifi- 
cazione del testo latino, coll. Studi e Testi, 289, Vatican, 1980, care 
afirmă pe bune temeiuri că opera lui Ieronim, descoperită şi editată 
în 1958 de G. Morin, Zractatus siue homiliae in Psalmos, in Marci 
Euangelium, aliaque uaria argumenta, constituie de fapt o traducere 
din opera lui Origen, actualizată în mod destul de personal de Părin- 
tele latin (vezi mai jos, la Ieronim). O importantă traducere italiană, 
cu introducere şi note, este cea a lui G. Coppa, Origene-Gerolamo, 
74 Omelie sul libro dei Salmi, ed. Paoline, Milano, 1993 [citat aici 
Origen/leronim]. 


Eusebiu al Cezareii (+ 340), Commentarii in Psalmos (PG 29). A comentat 
toată Psaltirea, dar s-a păstrat circa o treime. Paternitatea fragmentelor 
atribuite lui în catene este mult disputată de cercetători, 


Atanasie ($ 373), Expositiones in Psalmos (PG 27; SC 239, ed. David). 
Operă adunată din catene şi destul de contaminată. 


Didim din Alexandria ($ 395), Expositio in Psalmos (PG 39, 1155-1622). 

Evagrie Ponticul (+ 399) a compus un comentariu la Psalmi, care a fost 
atribuit de către moderni lui Origen; i-a fost restituit în ultima vreme 


(ef. Rondeau: „Le Commeniaire sur les Psaumes d'Evagre le Pontique”, în 
Orientalia Cristiana Periodica, 26, 1960, pp. 307-348). 


Theodor al Mopsuestiei (f 428), Ze Commentaire de Theodore de 
Mopsueste sur les Psaumes (Devreesse, Vatican, 1939). Reprezintă direcţia 
exegetică antiohiană, literalist-spirituală: are meritul de a situa psalmii în 
contextul lor istoric. 


Vasile al Cezareii (? 379), Homiliae in Psalmos (PG 29). 


Grigore al Nyssei (f 400?), Zractatus prior et tractatus alter in psalmorum 
inscriptiones (PG 44); Sur les titres des Psaumes — Introduction, texte 
critique, traduction, notes et index par Jean Reynard (SC 466, Cerf, Paris, 
2002). Este o lucrare de tinereţe, cu puternice influenţe neoplatonice, în 
care încearcă să reconstruiască întreaga Psaltire ca pe o cale a înaintării 
spirituale. 


loan Gură de Aur (f 407), Expositiones in Psalmos (PG 55, 39-528). După 
metoda origeniană, compară diversele versiuni greceşti ale Psaltirii. De 
asemenea, conține note filologice foarte interesante, Se presupune că sunt 
omilii reelaborate metodic, 


Theodoret al Cyrului ($ 466), Interpretatio in Psalmos (PG 80, ed. Schultze, 
857-1998). Operă de „vulgarizare inteligentă făcută de un păstor cultivat” 
(Rondeau). 


Chiril al Alexandriei (f 444), Explanatio in Psalmos (PG 69, 717-1273, 
ed. A. Mai). A comentat, probabil, întreaga Psaltire, dar fragmentele păs- 
trate constituie un amestec cu atribuiri foarte diferite. 


Euthymios Zigabenos (sec. al XII-lea), Commentarius in Psalterium (PG 
128, 41-1326). 


Părinții latini 


Ilarie (ț 3679), Tractatus super Psalmos (PL 9). 


Ambrozie (f 397), Enarrationes in XII Psalmos Davidicos (PL 14; ed. 
bilingvă lat.-it. Cittă Nuova, 2 vol., Roma, 1980). 

Ieronim (+ 419) rămâne în istorie ca marele traducător a! Psaltirii în latină. 
Mai întâi i s-a încredințat misiunea de a revizui traducerea latină existentă 
deja (tradusă după greacă); a corectat textul confruntându-l cu cel al LXX. 
Aceasta a ajuns cunoscută sub numele de „Psaltirea romană”. Mai târziu, ei 
a făcut o nouă revizie, pe baza Hexaplei lui Origen. Această Psaltire, care a 
primit ulterior numele de „galicană”, după teritoriul unde a fost cel mai bine 
primită, este cea care a intrat în Vulgata latină şi a fost folosită în liturgia 
latină de-a lungul timpului. În sfârşit, urmându-şi principiul referitor la 
Hebraica ueritas, a realizat o a treia traducere, de această dată din ebraică 
(Liber Psalmorum iuxta Hebraicam ueritatem sau Psalma iuxta Hebraeos 
[prescurtat Hebr.]). Comentariile atribuite în mod tradițional lui Ieronim sunt: 

—  Breuiarium in Psalmos (PL 26, 821-1270) e de fapt o compilaţie rea- 
lizată după sec. al IX-lea, în care apar fragmente din Origen, Eusebiu, 
Llarie şi leronim!5. Am hotărât să păstrăm explicaţiile exegetice deoa- 
rece sunt interesante şi se consideră că poartă influenţa lui leronim 
[citat aici leronim]. 

—  Tractatus in Librum Psalmorum, CCSL 78, 3-446. Istoria textului 
este complexă; pe scurt, în 1958, G. Morin editează, în „S. Hieronymi 
presbyteri Opera II, Opera homiletica”, Tractatus siue homiliae in 
Psalmos, in Marci Euangelium, aliaque uaria argumenta, partem 
nuper detexit, partem adulteris mercibus exemit, auctori uindicauit, 
adiectisque commentariis criticis primus edidit Germanus Morin 
(CCSL 78, Turnhout, 1958; volumul reproduce ediția critică apărută 
în Anecdota Maredsolana, Maredsoli-Oxoniae, 1897-1903). Pater- 
nitatea lui Ieronim a fost unanim acceptată până în 1980, când 
lucrarea lui V. Peri, Omelie origeniane sui Salmi. Contributo all 'iden- 
tificazione del testo latino, coll. Studi e Testi, 289, Vatican, demon- 
strează că Tractatus este de fapt o traducere făcută de Ieronim din 
Origen, cu intervenții uneori destul de personale în text. Opinia lui 
Peri este actualmente împărtăşită de mulți specialişti (vezi mai sus, 
la Origen). 

—  Commentarioli (editate de Morin în PLS 2 — supliment la PL, condus 
de Hamman -— şi în CCSL 73) în care leronim însuşi spune că 
substanţa e împrumutată de la Origen. 

—  Epistulae (PL 22 şi 30). 


8. Gf Rondeau, vol. [, p. 155; Coppa, p. 13, nota 3. 

Augustin (f 430), Enarrationes in Psalmos (PL 36-37, CCSL 38 — 40; o 
bună ediţie bilingvă latină-italiană, Cittă Nuova, 4 vol., Roma, 1967-1977). 


Cassiodor (+ 575?), Expositiones in Psalterium (PL 10, 9-1056). 


Grigore cel! Mare (pseudo-), In septem psalmos poenitentiales expositio (PL 
79). Opera a fost restituită lui Heribertus (sec. al X-lea), de către L.. Jacquet 
(Les Psaumes et le coeur de l'homme — &tude textuelie littâraire et 
doctrinale, Gembloux, 1975-1979). 


Exegeza medievală e foarte influențată de Ambrozie şi mai ales de 
Augustin. Cei mai importanţi comentatori sunt: 
—  Beda (pseudo-), /n Psalmorum librum exegesis (PL 93). 
—  Rufinus (pseudo-), Jn Psalmum 75 commentarius (PL 21). Lucrarea 
aparţine de fapt lui Lietbert (sec. al XII-lea). 
— Rupert din Deutz ($ 1129), /n librum Psalmorum Commentariorum 
liber unus (PL 167, 1181-1234). 
— Petrus Lombardus, Commentarius in Psalmos dauidicos (PL 191, 
55-1296). 
— Toma de Aquino, /n Psalmos Dauidis Expositio (Opera omnia 14, 
Parma, 1872). 





În afară de operele ce comentează în mod expres psalmii, aproape toate 
operele Părinților şi ale scriitorilor bisericeşti medievali sunt presărate cu 
referinţe la ei. În notele la această traducere, am dat exemple şi din: | 
—  Barnabae Epistula (Funk-Bihlmayer), Tibingen, 1956. 
— Clement Romanul (sec. 1), 44 Corinthios (Funk-Bihlmayer), 
Tibingen, 1956. 
— Iustin ($16$), Apologia I, PG 6; Dialogus, PG 6. 
—  lrineu (sec. al II-lea), Demonstratio Apostolicae Praedicationis, SC 
62, Paris, 1959; Aduersus Haereses, SC 153, Paris, 1969. 
— Ciprian al Cartaginei (ț 258), Epistulae, PL 4. 
— Clement Alexandrinul (sec. II-I), Paedagogus, GCS, Akademie- 
-Verlag Berlin, 1972. 
—  Hipolit (începutul sec. al III-lea), Commentariumn in Daniel, SC 14, 
Paris, 1947. 
— S. Efrem Syri ($ 379), Hymni et Sermones, ed. Lamy, Malines, 1902. 
—  Constitutiones Apostolicae (sec. al IV-lea), SC 320, 329, 336, Paris, 
1985-1987. 

— Macarie (sec. al IV-lea), Omilia 33 (atribuită lui), PG 34. 

— Chiril al Ierusalimului (+ 387), Catecheses, PG 33. 

- Grigore din Nazianz (+ 389), Orationes, PG 35-36. 

— Maximus din Torino, PL 57. 

—  Hesychios din Ierusalim (sec. al V-lea), în Les anciens commentateurs 
grecs des psaumes, ed. Devreesse, Vatican, 1970 şi în Clauis Patrum 
Graecorum 3. 

— Chiril al Alexandriei (ţ 444), /n Ioannem Commentarius, PG 73. 

— Regula S. Benedicti (sec. al VI-lea), SC 181-186, 1971-1972. 

—  (pseudo-) Meliton al Sardesului (sec. al VII-lea), Chronicon Paschale, 
SC 123, Paris, 1966. 

- Grigore cel Mare (f 604), Moralia, SC 32, Paris, 1950. 

— loan Damaschinul (ț 654), Homiliae in Sabbatum Sanctum, PG 96. 

- Rupert din Deutz ($ 1129), De Operibus Spiritus Sancti, PL 167, SC 
131, Paris, 1967; SC 165, Paris, 1970. 


* 


Psaltirea este cea mai utilizată carte a Bibliei și, datorită folosirii ei pentru 
rugăciunea liturgică şi pentru cea personală, a fost constant publicată şi în 
ediţii separate. De ea se leagă şi începuturile traducerilor româneşti (Psalti- 
rea Scheiană). 

O imensă literâtură exegetică privind psalmii s-a adunat de-a lungul 
veacurilor şi se scrie și astăzi foarte mult, fie într-o continuare critică a 
metodelor mai vechi, fie prin analiza comparativă cu literaturile antice din 
aceeaşi zonă geografică, fie prin aplicarea metodelor moderne de analiză de 
text: poetică, retorică, simbolică etc. Nu am putut da aici decât puţine 
repere ale acestui „microcosmos bibliografic”!?, repere menite să stârnească 
interesul cititorului şi să-l îndemne să meargă mai departe. Toate comen- 
tariile sunt bune numai în măsura în care îl fac pe pe cititor să se apropie de 
text cu mai multă înţelegere şi afecțiune. Sperăm ca Psaltirea de faţă să aibă 
acest efect. Mai presus de toate însă, dacă îi va face pe cititori să se şi roage 
cu psalmii, recitându-i sau învățând din ei să-şi îndrepte propriile cuvinte şi 
gânduri către Dumnezeu, scopul nostru va fi atins pe deplin. 


Francisca Băltăceanu şi Monica Broşteanu 


19. Cf. Ravasi, 1, p. 40. 














sai iii 


Psalmii 


1 


! Fericit bărbatul care n-a umblat în sfatul celor nelegiuiţi 
şi în calea păcătoşilor n-a adăstat 

şi pe scaunul ucigaşilor nu s-a aşezat, 

2 ci în Legea Domnului e voia lui 


1 Tema celor două căi, între care omul este liber să aleagă, e clasică în Biblie — c/. Deut. 
30,15.19; Ier. 21,8; Prov. 1,10-15; 4,18-19. Calea vieţii constă în a-L iubi pe Dumnezeu 
şi a-l împlini poruncile (cf. Deut. 30,16). După tradiţie, primii doi psalmi formau unul 
singur, ca introducere la întreaga Psaltire: în Fp. 13,33 (în unele manuscrise), Ps. 2,7 e 
citat cu menţiunea: „după cum e scris în Psalmul întâi”; aceeaşi informaţie apare în 
Talmudul Babilonian (Berakorh 9b, 10a) şi la lustin (4pol. 1,40): Ps. 1 descrie calea 
celui drept, iar Ps. 2 arată biruinţa acestuia. Eusebiu al Cezareii spune că Ps. 2 îl com- 
pletează pe cel dintâi: nu e de ajuns ca omul să se îndepărteze de păcat şi să cugete la 
Legea lui Dumnezeu, ci trebuie să 1 se încredințeze lui Hristos şi să intre în moştenirea 
Lui. e Despre cele două căi, temă universală, prezentă şi în mitul păgân al lui Heracles, 
cf. în special Didahia (stârşitul sec. | d.H.) şi Păstorul lui Hermas (sec. al II-lea d.H.). 

11 „Fericit...”: exprimarea ţine de limbajul cultic — genul literar al „macarismelor” 
(ef. şi Ps. 2,12; 32,1-2; 41,2; 94,12 etc.) cu un conținut mai marcat teologic decât „feri- 
cirile” din limbajul sapienţial — cf. Prov. 3,13; lov 5,17; Ecl. 10,17 etc. (cf. Ravasi, |, 
p. 73). $ „nelegiuiţi... păcătoşi... ucigaşi”: terminologia pentru „păcătoşi” în TM: şa îm, 
„răuvoitori” față de Dumnezeu și față de oameni; battă "îm, „păcătoşi”; l&rim, „batjoco» 
ritori, care nu au nimic sfânt” (poate şi „defăimători”) este redată în LXX prin âoe feîc, 
âuaproiot, dotpoi (fit. „aducători de molimă ucigătoare”; unii traduc chiar cu „ciu- 
maţi”). $ „n-a umblat... n-a adăstat... nu s-a aşezat”: aceste trei verbe descriu laolaltă 
totalitatea vieții, explicitând „calea” (cf. Ravasi, |, p. 78). + „pe scaunul ucigaşilor nu s-a 
aşezat”: Vasile cel Mare îi identifică pe dowoi cu „lucrătorii fărădelegii”: idealul este să 
nu te molipseşti de la ei, dar, dacă totuşi ţi s-a întâmplat, să nu „te aşezi/adăstezi”, să nu 
rămâi în această stare. 

1,2 „voia”: gr. 0£Anna; TM are hepheț, „bucurie, desfătare”. Fericirea de a-L găsi pe 
Dumnezeu prin împlinirea voinței Lui este explicitată pe larg în Ps. 118. $ „în Legea”: 
paralelismul poetic ar fi cerut un sinonim a doua oară; faptul că se repetă „Legea” 
subliniază importanţa ei. $ „va cugeta”, gr. uederâv, lit. „a avea grijă, a se gândi 
intens”: TM are haggăh, „a murmura, a şopti”. 























2 PSALMII 1-2 


şi întru Legea Lui va cugeta ziua şi noaptea. 

S Și va fi ca pomul sădit lângă izvoarele apelor, 
care-şi va da rodul la vreme cuvenită; 

frunza lui nu va cădea 

şi toate câte le va face îi vor merge bine. 

Nu [sunt] aşa nelegiuiții, nu [Sunt] aşa, 

ci ca pleava pe care o spulberă vântul de pe fața pământului. 
5 De aceea nu se vor ridica nelegiuiţii la judecată, 
nici păcătoşii, în sfatul celor drepți. 

$ Pentru că Domnul cunoaşte calea celor drepți, 
iar calea nelegiuiţilor se va nimici. 


2 
1 Pentru ce s-au întărâtat neamurile IZ8) 


————— 
1,3 „pomul”: aceeaşi imagine, în ler. 17,7-8, pentru cel care îşi pune încrederea în 
Dumnezeu. e Pomul plin de sevă şi de rod a fost socotit un simbol al crucii şi a fost pus 
în legătură cu pomul vieții din Ierusalimul ceresc (Apoc. 2,7; 22,2), care reface armonia 
din grădina raiului (Gen, 2,9) (cf. lustin, Apol. 1, 40,8-9; Dial, 86,4). Apele dătătoare de 
viaţă au fost înțelese ca izvorul mântuirii prin botez: simbolistica baptismală este bogat 
atestată la Părinţi (pis. lui Barnaba 11; Ciprian, Epist. 73,10; Hipolit, Comm. Dan. 
1,17; Grigore al Nyssei, PG 46,593-596; leronim, PL 26,15-22 — apud Ravasi, |, p. 85). 
Pe larg despre acest subiect, în J. Danislou, Bible et liturgie, Paris, 1958, passim. € 
„izvoarele apelor”: TM. are paf'ghim, „canale de irigație”, ceea ce, pentru clima 
Palestinei, sugerează udare permanentă. + „la vreme cuvenită”: gr. Kop6, „momentul 
prielnic pentru o acţiune”. În NT a devenit termen teologic, desemnând vremea mântuirii. 
1,4 „Nu [sunt] aşa”: repetarea nu apare în TM. + „Pleava”, gr. Xvovdg, se referă la orice 
Substanţă uşoară, poroasă, spumă, puf etc. TM are moș, „pleavă”. e „de pe faţa pămân- 
tului” : nu apare în TM. 

1,5 „se vor ridica”: față de ebr. gim, gr. &vaoriioovra (&viornuL) a favorizat inter- 
pretările eshatologice, ca putând trimite la învierea de apoi. 

1,6 „Domnul cunoaşte”: termenul biblic tradus uzual cu „a cunoaşte” nu cuprinde doar 
intelectul, ci şi voinţa şi afectivitatea, implicând o dorinţă intensă de apropiere tață de 
obiectul cunoaşterii. $ „calea celor drepţi”: unii Părinţi au identificat-o cu Hristos. 

2 Psalmul face parte din categoria psalmilor regali (sau „împărăteşti”): se presupune că 
iniția! era folosit la ceremonia de încoronare, ca şi Ps. 109. Deşi sunt amintite elemente 
din istoria lui David, psalmul exprimă teologia regalității în general: aceasta are sens 
numai dacă regele este într-adevăr reprezentantul lui Dumnezeu şi cel care veghează la 
împlinirea voinţei Lui. După Exil, când dispare speranța restaurării monarhiei davidice, 
se dezvoltă interpretarea mesianică şi eshatologică a psalmilor regali. Ps. 2 şi Ps. 109 























PSALMII 2 E] 


şi popoarele au cugetat lucruri deşarte? ee dă 
* S-au înfățişat regii pământului 

şi căpeteniile s-au adunat laolaltă 

împotriva Domnului şi împotriva unsului Său. 
Oprire 

E „Să sfărâmăm legăturile tor, 

şi să aruncăm de la noi jugul lor!” 

* Cel ce locuieşte în ceruri va râde de ei, 
Domnul îşi va bate joc de ei. 

* Atunci va grăi către ei în mânia Sa 

şi cu urgia Sa îi va tulbura. 

* Dar eu am fost pus rege de către El 

peste Sion, muntele Său cel sfânt, 





devin texte mesianice clasice şi au intrat ca atare în liturgia creştină. Ciprian, Ambrozie, 
loan Gură de Aur şi Theodoret considerau Ps. 2 reprezentativ pentru naşterea lui Hristos; 
Iustin, Lactanţiu şi Ilarie îl vedeau ca prevestind botezul lui Hristos în lordan; în alte 
tradiţii liturgice este un imn pascal (c/. Ravasi, [, 89). 

2,1 Perioada dintre două domnii era propice tulburărilor, 

242 „împotriva unsului Său”: la un prim nivel de lectură este vorba de noul rege, care, 
conform ritualului, este consacrat prin ungere; la Qumran, primele două versete vizau 
războiul pe care îl vor avea de dus membrii comunității, socotiți „aleşii din Israel”, cu 
„regii neamurilor păgâne” (4Q 174.1.18-19). Lectura creştină le aplică biruinţei lui lisus, 
Unsul (ebr. Mâșiah; gr. Xprorg) lui Dumnezeu (cf. Fp. 4,24-25). e „Oprire”, litt. 
„interludiu”; TM are se/âh: expresie liturgică al cărei sens nu se cunoaşte cu certitudine. 
Ar putea fi o indicație pentru cântarea psalmului. Vulgata şi Aquila au „întotdeauna”. 
Grigore al Nyssei dă termenului o interpretare spirituală: cursul psalmului se întrerupe în 
clipa în care Duhul Sfânt îl luminează pe profet şi-i dă un surplus de cunoaştere 
cerească, spre folosul celor care vor primi cuvântul (2, cap. X). 

23 „jugul”: TM are „funiile”. 

2,5 „mânia... urgia...”: de obicei, succesiunea este Owvuâc, care se referă la aspectul 
psihologic, apoi 6pyii, ce desemnează manifestarea exterioară a mâniei, rezultatul ei. 
Aici ordinea este inversă; le-am tradus totuşi în ordine logică, paralelă cu raportul între 
„va grăi” şi „va tulbura”. 

2,6 „Dar eu am fost pus rege de către EI”: TM are „Eu l-am uns pe regele Meu” — în 
LXX vorbeşte regele, iar în TM Dumnezeu vorbeşte despre rege. € „Sion, muntele Său 
cel sfânt”: „muntele lui Dumnezeu” era, la început, muntele Sinai, unde Dumnezeu a 
încheiat legământ cu poporul Său şi i-a dat Legea; după ce Solomon construieşte templul 
pe colina Sionului, aceasta devine „muntele sfânt” al prezenţei lui Dumnezeu, spre care 
vor „urca” toate popoarele. „Sion” se foloseşte metonimic şi spre a desemna Ierusalimul, 
cetatea sfântă, prefigurare a „lerusalimului ceresc” (Apoc. 21,10 şi Ilarie 9,263 şi urm.). 


a PSALMII2 


7 ca să vestesc porunca Domnului: Si 
Domnul mi-a spus: „Fiul Meu eşti tu, 

Eu astăzi te-am născut; 

8 cere-Mi şi-ţi voi da neamurile ca moştenire 

şi în stăpânirea ta — marginile pământului; 

” le vei păstori cu toiag de fier, 

ca pe vasul olarului le vei sfărâma.” 

19 Şi acum, regilor, înţelegeți, 





2,7 „porunca Domnului”, gr. npâotoyuo, flirt. „decret”. În ceremonia înscăunării regelui 
se proclama „protocolul regal”, decretul de învestitură (cf. 4Rg. 11,12). Aici, autorul 
acestuia este însuşi Dumnezeu. + „Fiul Meu eşti tu, Eu astăzi te-am născut”; legătura 
deosebită care se instituie între Dumnezeu şi rege era exprimată prin metafora înfierii. 
Aceasta apare şi la popoarele învecinate, dar în Israel este transformată într-un sens pur 
spiritual. Pornind de la făgăduinţa mesianică din 2Rg. 7,13-14, versetul i-a fost aplicat 
prin excelenţă lui lisus Hristos, începând cu Fp. 13,30-33, unde Pavel îl citează ca pe o 
profeție despre învierea lui lisus; acelaşi verset este citat şi în Evr. 1,5 şi 5,5 despre 
preoția lui Hristos derivând din filiaţia lui divină; tradiţia şi liturgia creştină au înțeles 
mai apoi acel „astăzi te-am născut” ca referindu-se la nașterea din veşnicie a Cuvântului. 


„* Ilarie înţelege acest verset ca referindu-se la învierea şi glorificarea lui lisus, punân- 


du-l în legătură cu Mt. 26,64 şi In. 17,5: este o „naştere din morţi”. 

2;8 „cere-Mi şi-ţi voi da”; cererea adresată lui Dumnezeu de noul rege făcea probabil 
parte din ritualul înscăunării (cf. 3Rg. 3,5-15; 2Rg. 24,12). e „neamurile”: greaca biblică 
reflectă specializarea de sens care se conturează în ebraică: 'ăm denumește cu precădere 
poporul ales, spre deosebire de gâyim, care se referă la toate celelalte popoare, adică la 
„păgâni”. În gr., primul termen e tradus cu 1a6$ (= lat. populus; rom. „popor”), iar cel 
de-al doilea, de obicei Ia plural, cu £0vn (> lat. gentes; pentru română, traducerea înce- 
tățenită este „neamuri”). e moştenire”: cuvântul ebraic ce se traduce cu „moştenire” are 
un sens mai larg: se referă la posedarea stabilă a unor bunuri care îi îngăduie omului o 
viaţă independentă. Se află în relație cu legământul şi cu conştiinţa că Pământul făgă- 
duinţei este darul pe care Dumnezeu i-l face poporului; de aceea termenul se situează în 
sfera sacrului. $ „marginile pământului”: această expresie a fost înțeleasă de creştini ca 
referindu-se la regalitatea universală a lui Hristos şi la misiunea Bisericii de a vesti 
tuturor popoarelor Evanghelia (cf. Mt. 28,19 şi par.). 

2;9 „le vei păstori”: TM are „le vei zdrobi”. Deosebirea s-ar putea explica printr-o 
vocalizare diferită. € Ilarie atrage atenţia asupra călăuzirii şi ocrotirii de către păstor pe 
care le presupune vb. noiaivo. * „cu toiag de fier”: e vorba de sceptrul regal, care, 
într-o perioadă arhaică, putea fi şi un fel de ghioagă folosită în luptă. Trecerea triburilor 
evreieşti de la epoca bronzului la cea a fierului în jurul anului 1000 î.H. este atestată în 
IRg. 13,19-20: fierul era încă rar şi, de aceea, preţios. Pasajul este citat după LXX, în 
interpretare eshatologică, de Apoc. 2,27; 12,5; 19,15. 

2,10 „primiți învățătură”: TM are „lăsaţi-vă mustraţi/primiţi îndreptare”, Capacitatea de a 
accepta mustrarea spre îndreptare apare în cărțile sapienţiale ca o caracteristică a înțeleptului. 

















PSALMI! 2-3 45 


primiți învățătură, toți cei ce judecaţi pământul! 

Le Slujiți Domnului cu frică 

şi bucuraţi-vă de EI cu cutremur! 

12 Prindeţi învățătură, ca nu cumva să se mânie Domnul 
şi să pieriți de pe calea cea dreaptă. 

13 Când se va aprinde cu iuțeală mânia Lui, 

fericiţi toți cei care şi-au pus încrederea în EI! 


3 


! Psalm al lui David, când fugea din fața lui Abessalom, fiul său. 


2,11 „bucuraţi-vă de El cu cutremur”: textul a pus de-a lungul timpului multe probleme 
exegeţilor. TM are aici vb. gîj, ce desemnează /irț. executarea unui dans ritual în jurul 
altarului, în strigăte de bucurie; acestuia i se alătură, oximoronic, „cu cutremur”, frica de 
Dumnezeu fiind o componentă esenţială a sentimentului religios. 

2,12 „Prindeţi învățătură”: TM are misterioasa sintagmă naș“qii bar (bar este echiva- 
lentul aramaic al ebraicului ben, „fiu”). S-au propus ca interpretări „sărutați-l pe fiul”, 
sărutarea fiind şi un gest de cult (cf. Os. 13,2; 3Rg. 19,18 etc.): Ieronim (Commentarioli) 
echivalează cu adorate Filium, explicând că este porunca lui Dumnezeu Tatăl ca oame- 
nii să i se închine Fiului, dar propune ca posibilă şi lectura bâr, „adorați întru curăţie” 
(ef. Ravasi, [, p. 109, n. 36); alte emendări propuse, pe baza Targumului, s-ar putea tra- 
duce „sărutaţi-i picioarele” (BJ). LXX porneşte, probabil, de la alt text: vb. âp&ooopuon 
înseamnă „a apuca cu putere”, „a se agăța [de ceva]”. + „şi-au pus încrederea”, gr. 
REROI067eş: perfectul arată o acţiune terminată în trecut, ale cărei rezultate se manifestă 
şi în prezent. + „fericiţi...”: acest final al grupului de psalmi introductivi răspunde 
primului cuvânt din Ps. 1 (cu un termen tehnic, „formează incluziune”), „Fericit.,.”, 
sugerând tonalitatea întregii cărţi. 

3 Acest psalm, în care alternează tristeţea cu încrederea în Dumnezeu, e folosit drept 
cântare de seară la ritualul sinagogal al evreilor aşkenazi, iar în ritul bizantin e primul 
din cei şase psalmi ai utreniei. 

3,1 Despre titlurile psalmilor în general, vezi Introducerea. $ „al lui David”: gr. 1 Aa 
(lit. lui David) echivalează ebr. FDawid, interpretat ca indicarea autorului. În gramatici, 
prepoziţia /- în acest context e numită /amed auctoris. Unii consideră însă că este vorba 
de o dedicație, presupunere acceptabilă în unele cazuri. + Despre David fugind de 
Abessalom, cf. 3Rg. 13—19. + Pentru Grigore al Nyssei aluziile istorice din titlurile psal- 
milor au un scop spiritual: prezentând personaje de imitat sau de evitat, ele îndeamnă la 
virtute şi îi acuză pe cei vicioși. Aici, Abessalom este văzut ca o imagine a răului: 
momentele revoltei !ui sunt echivalate în acest sens: revolta împotriva propriului tată = 
omul însuşi e autorul răului care ît chinuie; Abessalom se apropie de concubinele tatălui 
său = corupția îl aruncă pe om în puterea răului; David fuge în faţa fiului său = dacă nu 
poţi înfrunta răul e mai bine să fugi pentru a prinde putere ; Abessalom e spânzurat pe 














46 PSALMI 3 


? Doamne, de ce s-au înmulţit cei ce mă strâmtorează? 
Mulți se ridică împotriva mea; 

= mulți spun sufletului meu: 

„Nu este izbăvire pentru el în Dumnezeul lui!” 
Oprire 

* Dar Tu, Doamne, eşti apărătorul meu, 

slava mea şi Cel care înalți capul meu. 

* Cu glasul meu către Domnul am strigat 

şi m-a ascultat din muntele Său sfânt. 

Oprire 

* Culcatu-m-am şi am adormit; 

m-am trezit, pentru că Domnul îmi va ține partea. 
? Nu mă voi teme de miile de oameni 





lemn == păcatele au fost bătute în cuie pe lemnul Crucii ; Abessalom e ucis de trei sulițe 
= vrăjmaşul de pe urmă e nimicit de misterul Treimii (55). 

3,2 „de ce s-au înmulțit”: TM are „Cât s-au înmulțit”, 

3,4 „apărătorul”: TM are „scutul”, ș „Slava mea”, gr. 66&a uov, ebr. *bhodhi: în Biblie, 
termenul, referitor la Dumnezeu, semnifică manifestarea Prezenţei glorioase şi binefăcă- 
toare a Celui transcendent, într-un mod la limita exprimabilului (mai concret, e metafori- 
Zată în nor, foc etc.). Numai Dumnezeu o poate împărtăşi omului (c/. Ps. 8,6; ler. 2,11). 
3,5 Despre timpurile verbelor, faţă de TM, cf Introducerea. + „Cu glasul meu către Domnul 
am strigat”: cu glasul interior, ce! mai intim şi cel mai intens (Augustin). e „Oprire”: 
Grigore al Nyssei presupune că, printr-o iluminare a Duhului, David primeşte revelarea 
misterului Pătimirii. Se înveşmântează în Persoana Domnului şi exclamă... (50), 

3,6 „Culcatu-m-am... m-am trezit”: în afară de sugestia evidentă de trecere de la 
angoasă la încredere, s-a presupus că poate fi vorba şi de o referire cultuală la un rit, 
prezent şi în alte zone din Semiluna fertilă, dar şi din Grecia etc.: credinciosul petrecea 
noaptea în templu, așteptând un răspuns al divinității (cf. 3Rg. 3,4-16). O interpretare 
mesianică — la Rabbi Berakhia, sec. al IV-lea d.H.: David aţipit este trezit la lumina 
interioară prin cuvintele lui Nathan; tot astfel comunitatea care stă ațipită în fața 
cuvintelor profeților se trezeşte la venirea regelui Mesia (Com. la Ps. 3,6, ap. Ravasi, |, 
115). Începând cu Clement Romanul (4d Cor. 26,2) şi lustin (4pol. |, 38,5), Părinţii 
aplică acest verset lui Hristos mort şi înviat, cu atât mai mult cu cât verbul care traduce 
cbr. „a se trezi”, gr. &Eeyeipo, are, încă de la Eschil, şi sensul de „a se ridica din morţi” 
şi a fost redat aici în Vulgata prin exsurrexi. Origen consideră că Domnul îşi istoriseşte 
„adormirea”, vremea când, la pătimire, sufletul i-a fost despărțit de trup sau, mai exact, a 
încetat să se slujească de instrumentul său trupesc. 

3,7-8 Siguranţa este dată de încrederea în Dumnezeu; profetic, Hristos este cel care 
vorbește, ştiind că duşmanii îi vor cere răstignirea (Origen). 











PSALMI 3-4 i 47 


care din toate părțile mă împresoară. 

ă Scoală-Te, Doamne, izbăveşte-mă, Dumnezeul meu, 
căci Tu i-ai lovit pe toți cei ce mă duşmănesc degeaba: 
dinții păcătoşilor i-ai zdrobit. 

* De la Domnul este izbăvirea 

şi peste poporul Tău [fie] binecuvântarea Ta! 


4 


! Pentru sfârşit, între psalmi; cântare a lui David, 
2 Când am strigat spre EI, m-a ascultat, Dumnezeul dreptăţii mele; 
din strâmtorare m-ai scos la larg; 
ai milă de mine şi ascultă-mi rugăciunea! 


ii 
3,8 „Scoală-Te, Doamne”: expresie antropomorfică frecventă prin care psalmistul pare a 
voi să-i atragă atenţia lui Dumnezeu. Era şi strigătul arhaic de război, când israeliţii ple- 
cau la luptă având în mijlocul lor Chivotul legământului (c/. Num. 10,35). 

3,9 „izbăvirea... binecuvântarea”: chiar dacă în text ambele vin de la Dumnezeu, căr- 
turarul evreu Rași (sec. al XI-lea d.H.) atrage atenția că izbăvirea vine numai de la 
Dumnezeu, dar şi poporul trebuie să-L binecuvânteze pe Dumnezeu. 

4 Psalmul, care este folosit liturgic ca rugăciune de seară, exprimă contrastul între cei 
»greoi la inimă” care îşi pun fericirea în deşertăciuni şi cel credincios, pentru care binele 
este vederea feţei lui Dumnezeu, aducătoare de bucurie şi pace. 

41 „Pentru sfârşit” e interpretat de unii Părinţi în sens eshatologic; pentru Grigore al 
Nyssei (II 31), este o imagine sportivă: ținta spre care trebuie să privească cei care 
suferă spre a se încuraja; ținta spre care trebuie să tindă toţi alergătorii de pe „stadionul 
vieţii”: atunci când acestei expresii i se mai adaugă ceva, se arată felul în care trebuie să 
se pregătească omul pentru a dobândi biruinţa finală. + TM are lam" najțeah: „Pentru 
mai-marele cântăreților” (interpretabil şi „Al mai-marelui cântăreților”), expresie pre- 
zentă în titlul a 55 de psalmi — se presupune că era vorba de o colecție rezervată con- 
ducătorului corului, pentru liturgia sinagogală. $ „între psalmi”: poate fi tradus şi 
„pentru instrumente cu coarde”; TM are bin“ ghinărh, „pe strune”. $ „cântare”: Grigore al 
Nyssei deosebeşte cinci „specii literare”; psalm (gr. Wodu66), „melodie produsă de 
instrument”; cântare (gr. 51), „expresie melodică însoțită de cuvinte”; laudă (er. 
aiveo!6), „elogiere intensă a minunăţiilor divine”; imn (gr. Wuvo), „aclamaţie către 
Dumnezeu pentru binefacerile primite” şi rugăciune (gr. rpocevxf)), „implorare pentru 
ceva de folos” (32). 

4,2 „m-a ascultat... m-ai scos”: trecerea de la pers. a III-a la pers. a II-a poate sugera 
trecerea de la un enunț la o izbucnire a rugăciunii; TM are de la început pers. a II-a. e 
„m-ai scos la larg”: Dumnezeu scoate la larg nu împiedicând acțiunea celor răi, ci dând 
credinciosului Său un suflet mare (Origen); „să fii la larg” înseamnă să-L ai pe 
Dumnezeu în inimă şi să vorbeşti cu EI înlăuntrul fiinţei tale (Augustin). 


48 PSALMII 4 


3 Fii ai oamenilor, până când [veţi fi] greoi la inimă? 
Pentru ce iubiți deşertăciunea şi căutați minciuna? 

Oprire 

$ Şi să ştiţi că l-a făcut minunat Domnul pe cel sfânt al Său; 
Domnul mă va asculta când voi striga spre EI. 

5 Mâniaţi-vă şi nu păcătuiţi; 

vorbiţi în inimile voastre 

şi în culcuşurile voastre căiți-vă [în tăcere]! 

Oprire 

șI Jertfiţi jertfă de dreptate şi nădăjduiți în Domnul. 

i Mulţi zic: „Cine ne va arăta cele bune?” 

Însemnatu-s-a peste noi lumina feței Tale, Doamne! 

% Dat-ai bucurie în inima mea 

mai mult decât la vremea când grâul şi vinul şi untdelemnul lor s-au 
înmulțit. 


4,3 „Fii ai oamenilor” — semitism: TM are B“n&y 'îș (rar, faţă de mai frecventul b“nzy 
'adhâm) „fii ai omului”. $ „greoi la inimă”: TM are //bhâdhi likh'limmăh, „îmi 
disprețuiţi slava”; LXX presupune kibh“dy l2bh lammăh. 

4,4 „l-a făcut minunat”: TM are „l-a pus deoparte”. e „pe cel sfânt”; gr. 6oog, „sfânt, - 
pios, credincios; drept, nepărtinitor”, se foloseşte mai ales despre oameni, corespunzând , 
ebr. hasidh sau, mai rar, yâşăr, spre deosebire de âpog, „sfânt”, referit mai ales la ' 
Dumnezeu, corespunzând ebr. gădhoş. 

4,5 „Mâniaţi-vă şi nu păcătuiți”: TM are „Înfiorați-vă şi nu păcătuiţi”. Pentru acest text " 
dificil s-au propus felurite interpretări: psalmistul cheamă la înfiorare în faţa răului şi la 
evitarea păcatului (Ravasi, I, p. 129); LXX cu „mâniaţi-vă” interpretează moralizator, iar 
când e citat în Ef. 4,26, versetul e explicitat prin „să nu apună soarele peste mânia 
voastră”; aceeaşi linie moralizatoare la Ieronim (Comm. in Epist. ad Ephesios, PL 26, 
510-511), care scuză izbucnirea de mânie cu condiţia să nu dăinuie şi să nu devină 
obicei ; Toma de Aquino, pe baza acestui text, afirmă că există şi o mânie legitimă, de 
dragul dreptăţii (Summa, Il-a Il-ae q.158,1). + „în inimile voastre”: în limbaj biblic, 
„inima” simbolizează interioritatea omului întreg: minte, voință, sentimente. $ „căiţi-vă”: 
KaTovvoouol, litt. „a simţi o înțepătură dureroasă” (având şi o conotaţie de „tăcere în- 
cremenită”), de aici şi tema „străpungerii inimii” din literatura creștină ascetică. e TM 
are „chibzuiţi şi tăceți”. 

4,6 „jertfă de dreptate”: în lumina învățăturilor profeților, e vorba de cultul unit cu 
respectarea Legii (mai exact, cu împlinirea voinţei lui Dumnezeu). 

4,7 „Însemnatu-s-a peste noi”: TM are o formă dificilă, interpretată ca „ridică/fă să 
răsară/răspândeşte peste noi”. + „lumina leţei Tale”: lumina este un puternic simbol 
teologic, trimițând simultan la transcendența lui Dumnezeu şi la manifestarea prezenţei 
Lui. În Psaltire, „lumina” şi „faţa lui Dumnezeu” sunt adesea asociate. 

















PSALMII 4-5 49 


? În pace mă voi culca şi voi adormi de îndată 
căci Tu, Doamne, m-ai aşezat deoparte, întru nădejde. 


5 


1 Pentru sfârşit, despre moştenitoare; psalm al lui David. 
? La cuvintele mele pleacă-Ţi urechea, Doamne, 
înțelege strigătul meu; 
3 ia aminte la glasul cererii mele, 
Împăratul meu şi Dumnezeul meu, 
căci Ţie mă voi ruga, Doamne! 
+ Dis-de-dimineaţă vei auzi glasul meu, 
dis-de-dimineaţă voi sta înaintea Ta şi voi privi. 
5 Căci Tu nu eşti un Dumnezeu care voieșşti fărădelegea, 
nici nu va locui lângă Tine făcătorul de rele; 


4,9 Părinţii au interpretat acest verset ca prevestind moartea şi învierea lui Hristos. 

S$ Este un psalm de dimineață concentrat asupra Templului ca loc al prezenţei lui 
Dumnezeu (v. 8). Evocarea dimineţii se leagă de ritualul de la Templu, după rugăciunea 
de noapte sau chiar după ce credinciosul şi-a petrecut noaptea în Templu (c/. Ps. 3). Au 
dreptul să-şi afle scăparea în Templu cei nevinovaţi şi asupriţi (vv. 12-13), dar călcătorii 
de lege, care aici sunt cu precădere mincinoşii, calomniatorii, cei vicleni, nu sunt primiţi 
în faţa lui Dumnezeu (vv. 5-7). Este şi o cerere de ajutor. 

5, „Pentru sfârşit, despre moștenitoare”: TM are „Pentru mai-marele cântăreților. Pe 
flaut”. e Pornind de la titlul psalmului, Augustin îl interpretează în cheie ecleziologică şi 
eshatologică: prin Hristos, Biserica îl primeşte pe Dumnezeu şi moşteneşte pământul; ea 
se roagă aici să-i fie dat să străbată prin tot răul care este în lume şi să ajungă la 
Dumnezeu. 

5, „pleacă-Ți urechea”: gr. evoriţonar, de la o, torc „ureche”, € „strigăt”: TM are 
haghigh, „murmur”, „geamăt”. 

53 „Împăratul meu”: în Biblie, Dumnezeu este adevăratul rege al lui Israel şi al între- 
gului pământ (c/. Introducerea, despre psalmii regali). 

5,4 „Dis-de-dimineaţă”: după Grigore al Nyssei, „dimineața este timpul purificării 
sufletului, al! biruinţei luminii asupra întunericului” (2, XI). e „voi sta înaintea Ta”: 
verbul gr. sugerează mai ales apropierea; TM are li. „voi pregăti pentru Tine [jertfe?)”. 
* „voi privi”: gr. En6wouat are nuanţa de aţintire a privirii; TM are „voi aştepta”, dar e 
vorba tot de o tensiune în aşteptare. $ „Pentru a ne ruga, n-avem nevoie de cuvinte şi 
nici de gesturi; trebuie doar să ne golim spiritul de orice altă grijă şi să-L aşteptăm pe 
Dumnezeu consacrându-l toată atenţia, până când va veni să ne viziteze sufletul, intrând 
prin toate porţile şi căile, chiar şi ale simţurilor” (Omilia 33, 1-3 atribuită lui Macarie: 
PG 34,742-743). 














50 PSALMII 5 


* nu vor dăinui călcătorii de Lege înaintea ochilor Tăi, 
urât-ai pe toți cei care săvârşesc fărădelegea. 

? Vei da pieirii pe toţi cei ce grăiesc minciuna; 

de omul sângeros şi viclean îi este silă Domnului. 

3 Dar eu, întru mulțimea milei Tale, voi intra în casa Ta, 
mă voi închina spre sfântul Tău lăcaş, întru frica Ta. 

id Doamne, călăuzeşte-mă întru dreptatea Ta, din pricina duşmanilor mei, 
îndreptează înaintea mea calea Ta! 

10 Că nu este în gura lor adevăr, 

inima lor e deşartă; 

mormânt deschis e gâtlejul lor, 

cu gurile lor au urzit vicleşug. 

Ji Judecă-i, Dumnezeule; 

să dea greş în uneltirile lor; 

pentru mulțimea nelegiuirilor lor, alungă-i, 

căci Te-au amărât, Doamne! 

12 Dar să se veselească toți cei care nădăjduiesc în Tine; 


j 








? 

în veci vor tresălta, iar Tu Îşi vei aşeza în ei sălaş 

şi se vor lăuda întru Tine toți cei ce iubesc Numele Tău. i 

Li 

f 

5,6 „călcătorii de Lege”: TM are „cei trufaşi”. [i 


5,8 „mila”, gr. EXeog: corespunde adesea ebr. hesedh care se referă la o atitudine de 
bunăvoință, de afecţiune, ce intră în cadrul relaţiilor stabile, chiar instituţionalizate (între 
Dumnezeu şi om, între suzeran şi vasal, dar şi între fiu şi tată etc.); de la cel mai mic 
spre cel mai mare, poate fi respect, pietate; de la cel mai mare spre cel mai mic — 
ocrotire, ajutor, iertare. e „Casa Ta”, în paralelism cu „sfântul Tău lăcaș” (ebr. fit, 
„templul sfințeniei Tale”), face parte din vocabularul referitor la Templu. În acest 
context, „calea” (v. 9) se poate referi şi la drumul de acces la Templu. + „întru frica Ta”: 
frica de Dumnezeu este o componentă esenţială a sentimentului religios: respect, uimire, 
adorație, grija de a nu-L supăra. 

5,10 „au urzit vicleşug”: TM are „alunecă [cu limba], linguşesc”. 

5,11 „Te-au amărât”: gr. mukpaivw este mai dur, mai aproape de „a mânia”. $ Asemenea 
apeluri la răzbunarea divină împotriva duşmanilor lui Dumnezeu sau ai credinciosului 
sunt frecvente în psalmi exprimând nevoia de dreptate; experienţa avea să arate însă că 
dreptatea nu se realizează imediat, punându-l astfel pe om în fața misterului dreptăţii 
transcendente a lui Dumnezeu (cf. lov), pentru ca, mai apoi, NT să-l îndemne la iubirea 
de duşmani (Mt. 5,43-48). Purificate de resentimente personale, respectivele apeluri din 
psalmi rămân, pentru Biserică şi pentru orice creştin, expresia aceleiaşi nevoi de 
dreptate, în fața puterilor răului, care nu încetează să acţioneze în lume. 














PSALMII S-6 s1 


15 Căci Tu îl vei binecuvânta pe cel drept; 
Doamne, ca şi cu o pavăză de bunăvoință ne-ai înconjurat. 


6 


! Pentru sfârşit, printre imnuri, despre [ziua] a opta; psalm al lui David. 
2 Doamne, să nu mă mustri în mânia Ta, 
nici cu urgia Ta să nu mă pedepseşti! 
3 Pie-Ți milă de mine, Doamne, căci sunt slab; 
vindecă-mă, Doamne, căci s-au tulburat oasele mele 
4 Şi sufletul meu s-a tulburat foarte; 
iar Tu, Doamne, până când...? 
S Întoarce-Te, Doamne, izbăveşte sufletul meu, 
mântuieşte-mă pentru mila Ta! 
* Căci nu este în moarte cine să Te pomenească; 


5,13 „înconjurat”: vb. orețovâw înseamnă și „a încununa”; poate avea şi sensul 
metaforic de „a acorda onoruri” (a înconjura cu lauri capul învingătorului). 

6 Psalmistul este în același timp pătruns de teama judecății lui Dumnezeu şi înflăcărat de 
iubirea divină. Dorinţa de a se împăca cu Dumnezeu nu rabdă întârziere: el își adună 
puterile şi cheamă în ajutor milostivirea divină (Expositiones la cei şapte psalmi de 
pocăință, atribuite o vreme lui Grigore cel Mare). Tradiţia creştină a grupat laolaltă şapte 
psalmi pe care i-a numit „de pocăință” (6, 31, 37, 50, 101, 129, 142). 

61 În TM titlul este „Pentru mai-marele cântăreților. Pe strune. '4/ haşş"minith. Psalm, 
al lui David”. “A haşş" minith, litt. „pe a opta” — termen muzical care a fost interpretat în 
diferite teluri: „pe un instrument cu opt coarde”; „pe a opta coardă a harfei”; „la octava 
inferioară” (ca ton de lamentaţie). + Grigore al Nyssei (35): „Începutul veşniciei este 
numit ziua a opta, pentru că urmează după timpul ce cade sub simţuri, al cărui ciclu este 
de şapte. Titlul ne sfătuieşte să nu privim la timpul de faţă, ci la ziua [...] când învierea 
va schimba condiţia firii noastre, când timpul trecător va înceta şi va urma ziua a opta, 
veşnicia viitoare, care formează în întregime o singură zi, luminată de Soarele dreptăţii, 
Răsăritul fără de apus.” 

6,5 „Întoarce-Te, Doamne”; chemare frecventă în Biblie, ca şi cum Dumnezeu, mâniat, 
s-ar fi îndepărtat de om. Unii Părinţi interpretează pornind de la altă rugăciune, tot atât 
de frecventă: „Întoarce-mă şi mă voi întoarce” (în Ieremia şi în Psalmi), însemnând că, 
în convertire, primul impuls vine de la Dumnezeu. De ex., Augustin explică acest verset: 
„Fă-mă să mă întorc: [...] sufletul acesta nu a atins încă rugăciunea desăvârşită despre 
care este scris: «Mai înainte ca ei să fi sfârşit vorba, Eu voi zice: lată-Mă» (Is. 65,24).” 
6,6 „iar în lăcaşul morţilor...”: credinţa în învierea morţilor a apărut târziu în VT (Dan. 
12; cărțile Macabeilor). Până atunci se spunea despre cei morți că merg în „lăcaşul 














s2 PSALMI 6 


iar în lăcaşul morților, cine Îţi va aduce mulțumire? 

7 Ostenit-am în suspinul meu, 

voi spăla noapte de noapte culcuşul meu, 

cu lacrimile mele îmi voi scălda aşternutul. 

% S-a tulburat de mânie ochiul meu, 

îmbătrânit-am între toți duşmanii mei. 

? Îndepărtați-vă de la mine, toți cei ce făptuiţi fărădelegea, 
căci a ascultat Domnul glasul plângerii mele; 

19 a ascultat Domnul cererea mea, 

Domnul rugăciunea mea a primit-o, 

1! Să fie ruşinaţi şi să se tulbure foarte toți duşmanii mei, 
să fie întorşi îndărăt şi rău să fie făcuţi de ruşine, cât mai degrabă! 





morților” (ebr. şeol; gr. Hades), definit mai mult neutru: acolo nu există nici cunoaștere, 
nici sentiment, nici răsplată, nici pedeapsă. + Părinţii s-au străduit să dea un sens Spiri- 
tual acestor pasaje. De ex., Didim spune că aici este vorba de moartea păcatului, care 
desparte sufletul de viaţă. + Particula 5£, tradusă aici prin „iar”, fără corespondent în 
TM, sugerând o gradaţie între cele două stihuri, deschide calea interpretării creştine 
(ef, de ex., Grigore cel Mare): „Dacă nu Te întorci, dacă nu smulgi sufletul meu, mă lași în 
întunericul păcatelor, adică în moarte. După cum păcătosul ajunge din moarte în iad, așa 
cade, din mulțimea păcatelor, în groapa deznădejdii” (apud Mortari, p. 98). e „cine Îţi va 
aduce mulțumire”: gr. Efopoioyoduat, litt. „a recunoaşte, a mărturisi, a fi recunoscător” 
redă stereotip ebr. yădhăh (de unde subst. /ădhăh), „a aduce laudă/ mulțumire lui Dumnezeu, 
amintind faptele Sale minunate”. Sub influența limbajului biblic, cuvântul grecesc do- 
bândeşte și acest din urmă sens: evxapiorodvrec 16 Ge roi EtouooyovuevoL E$ oîg 
evepyEmoev hhâc 6 0e6c, „aducând mulțumire lui Dumnezeu şi lăudându-L/dându-I 
mărturie pentru câte binefaceri ne-a dat Dumnezeu” (Const. Ap. 730,1). Şi loan Gură de 
Aur spune: „Sunt două feluri de mărturisire: recunoaşterea păcatelor proprii şi recu- 
noaşterea binefacerilor lui Dumnezeu” (Ex. Ps. 9). "EZonoAoynow are aici sensul de 
evxopioria („aducere de mulțumire”) şi nu de tăoy6pevotg („exprimarea greşelilor”) 
(Grigore at Nyssei, 20). 

6,7-8 În sens literal, e descrisă suferința omului înconjurat de duşmani. Tradiţia creştină 
o referă însă şi la căința pentru păcate (c/. Grigore al Nyssei şi Omilia atribuită lui 
Macarie). 

6,11 „Să fie ruşinaţi...”: în efortul general de a oferi o interpretare spirituală chemărilor 
la răzbunare, Grigore cel Mare explică: „De ar roşi [cerând iertare], la fel ca mine, toți 
cei care au fost creaţi după chipul şi asemănarea lui Dumnezeu [...]. Sufletul nobil nu 
respinge umilirea când a păcătuit [...]. Şi să se întoarcă la Dumnezeu foarte repede, căci 
Dumnezeu va veni în toiul nopții, ca un fur (2Pt. 3,10).” 

















PSALMII7 53 
7 


! Psalm al lui David, pe care l-a cântat Domnului cu privire la 
cuvintele lui Chusi, fiul lui lemeni. 

2 Doamne, Dumnezeul meu, în Tine am nădăjduit, 

mântuieşte-mă de toţi prigonitorii mei şi eliberează-mă, 

ca nu cumva să răpească, precum leul, sufletul meu 

fără să aibă cine să mă răscumpere şi să mă mântuiască. 

+ Doamne, Dumnezeul meu, de-am săvârşit aceasta, 

dacă este nedreptate în mâinile mele, 

5 dacă am plătit la rândul meu celor care mi-au plătit cu rele, 

atunci fie să cad înaintea duşmanilor mei gol, 

* atunci să prigonească dușmanul sufletul meu şi să-l ajungă 

şi să culce la pământ viața mea 

şi slava mea s-o aşeze în țărână. 

Oprire 

7 Scoală-Te, Doamne, întru urgia Ta, 

înalță-Te în hotarele duşmanilor mei; 

ridică-Te, Doamne, Dumnezeul meu, 

după porunca pe care ai dat-o! 





7 Psalmul oscilează între lamentaţia individuală şi jurământul cultual de nevinovăție de 
tipul celui prescris în Ex. 22,6-10. Conţine figuri de stil din sfera juridică şi militară, 
precum şi de vânătoare („leu”, „groapă”). 

71 „Psalm”: TM are şiggăyân: termen obscur, care mai apare doar în Avacum 3,l. A 
fost interpretat ca „plângere/ mărturisire/ elogiu/ un tip de melodie/ un instrument 
muzical”. $ „cu privire la cuvintele”: TM „despre” ('al-dibh“rey, litt. „asupra cuvin- 
telor”: expresia tinde să se transfere ca atare şi în greacă). + „Chusi, fiul lui lemeni”: TM 
Kâş ben-Y mini: personaj necunoscut, identificat de unele versiuni cu etiopianul care i-a 
vestit lui David moartea lui Abessalom (2Rg. 18,21-32), sau cu Kiş, tatăl regelui Saul; în 
acest caz, „fiul lui lemeni” ar reprezenta o traducere a etnonimului Beniamin. Aluzia 
rămâne obscură. 

75 TM are: „Dacă am răspuns prietenului meu cu rău şi l-am cruțat (alții traduc «l-am 
despuiab») pe duşmanul meu fără temei.” 

7,6 „slava mea”: ebr. KBDY este interpretat fie A'bhâdh, „slava mea”, fie K'bhâdhi, „fi- 
catul meu”, considerat în vechime ca organul emoţiilor, pozitive sau negative. 

7,7 „în hotarele”: TM are „împotriva exceselor” — probabil trad. LXX a confundat ebr. 
'BRWT cu 'BRY. e „ridică-Te, Doamne, Dumnezeul meu”: TM are „ridică-Te către 
mine”. € „după porunca pe care ai dat-o”: TM are „Tu ai poruncit judecata”. Theodor al 
Mopsuestiei parafrazează: „Fă Tu însuţi ce ai poruncit: ia apărarea celor asupriţi.” 

. Şi adunarea popoarelor Te va înconjura 

şi pentru ea întoarce-Te întru înălțime! 

* Domnul va judeca popoarele; 

judecă-mă, Doamne, după dreptatea mea 

şi după nevinovăția care este în mine! 

1% Pune capăt răutății păcătoşilor 

şi călăuzeşte-l pe cel drept, 

Tu, care cercetezi inimile şi rărunchii, Dumnezeule! 

| Drept este ajutorul meu de la Dumnezeu, 

Cel care mântuieşte pe cei drepți cu inima. 

"2 Dumnezeu e Judecător drept şi puternic şi îndelung răbdător, 

care nu-şi varsă mânia în fiece zi. 

13 Dacă nu vă întoarceţi, va străfulgera cu sabia; E 
arcul Şi l-a întins şi l-a pregătit ul 
1 şi cuela pregătit unelte aducătoare de moarte, i 
săgețile Şi le-a făurit împotriva celor care ard. Sf 
E Iată, [cel rău] s-a căznit să facă nedreptate, h 
a zămislit necaz şi a născut fărădelege; i 
165 a săpat O groapă şi a adâncit-o, 1 
dar va cădea în prăpastia pe care a făcut-o; 
17 se va întoarce asupra capului său răul [făptuit] i 
şi pe creştet îi va cobori nedreptatea. 

& Aduce-voi mulțumire Domnului după dreptatea Sa 
şi voi cânta Numelui Domnului Celui Preaînalt. 





78 „pentru ea”: gr, vn&p zone poate fi tradus Şi „deasupra ei”, ca şi ebr. 'âleyhă. 
7.10 „pune capăt răutăţii”: /izz. „să se sfârşească răutatea”, e „Călăuzeşte-!”: TM are 
„întăreşte-l”. $ „... Dumnezeule”: TM are „Dumnezeule drept”. 
7,11 „Drept este ajutorul meu de la Dumnezeu”: TM are „Scutul ce mă apără este 
Dumnezeu”. . 
7,12 „...și puternic şi îndelung răbdător”: nu apare în TM, + „care nu-și varsă mânia...”; 
TM are „și Dumnezeu gelos...”. 
7,13 „Dacă nu vă întoarceţi, va străfulgera cu sabia”: TM are „dacă nu se întoarce, îşi ascute 
sabia”. Subiectul vv. 13-14 din TM este neclar. + „arcul Şi l-a întins”: Dumnezeul „arCaş” 
apare şi în lov 16,12-14. Unele versiuni au trecut „armele” pe seama păcătosului. 
7,14 „săgețile Şi le-a făurit împotriva celor care ard”: TM are lit. „săgețile lui le-a făcut 
arzânde”. $ Pentru Vasile cel Mare, săgețile lui Dumnezeu sunt îndreptate împotriva 
celor care primesc în ei săgețile aprinse ale Vrăjmaşului şi ard de patimi trupeşti. 

»18 „voi cânta”, gr. pâăiew (ebr. zămar): înseamnă, mai exact, a cânta la un instru- 
ment cu coarde sau a cânta cu acompaniament instrumental. 





| 

! Pentru sfârşit, despre teascuri; psalm al lui David. 
2 Doamne, Stăpânul nostru, cât de minunat este Numele Tău pe tot 
pământul, 
căci s-a înălțat măreția Ta mai presus de ceruri! 
? Din gura pruncilor şi a celor ce sug Ţi-ai pregătit laudă 
din pricina duşmanilor Tăi, 
ca să nimiceşti pe duşman şi pe răzbunător. 
1 Căci voi privi cerurile, lucrarea degetelor Tale, 
luna şi stelele pe care le-ai întemeiat. 
5 Ce este omul, de-Ți aminteşti de el, 





8 Pornind de la contemplarea celor create, omul îşi înalță gândul la măreția Creatorului. 
La această măreție e făcut părtaş şi omul, fiindcă Dumnezeu se pleacă spre el şi îi poartă 
de grijă şi lui i-a supus întreaga creaţie (c/. Gen. 1,28; 9,1-3). 

8,1 „Pentru sfârşit”: TM are „Pentru mai-marele cântăreților”. e „despre teascuri”: după 
Grigore al Nyssei (36), „teascul” reprezintă conştiinţa omului; prin ea, din strugurii 
muncii noastre se pregăteşte vinul pentru viața viitoare. TM are „pe ghitit” — cuvânt cu 
sens necunoscut, pe care unele versiuni l-au interpretat ca instrument muzical originar 
din oraşul Gat, iar altele au considerat că este un cântec referitor la culesul viilor. 

8,2 „Doamne, Stăpânul nostru”; gr. Kwpie 6 *Vproc îuâv echivalează ebr. YHWH 
'Adhonăynii. La un moment dat, din respect, evreii au început să evite a rosti numele 
revelat al lui Dumnezeu, înlocuindu-! la lectură cu '4dhonăy, „Stăpânul meu”. Din acest 
motiv vocalizarea tetragramei sacre nu s-a transmis, ea putând doar să fie dedusă de 
specialişti, "TM transferă vocalele lui 'Adhonăy asupra scheletului consonantic YHWH, 
Aşadar, LXX a echivalat nu sensul propriu al misterioasei tetragrame, ci pe al 
Substitutului ei. Ca urmare, în rarele cazuri când apar alăturate tetragrama și substitutul 
ei scris ca atare, în gr. apare kVptog repetat. În româneşte se poate evita repetarea 
aceluiaşi apelativ divin datorită sinonimiei între „Domn” şi „Stăpân”. e „Numele Tău”; 
omul biblic consideră că numele exprimă natura intimă a celui care îl poartă sau 
misiunea acestuia. Dumnezeu îşi revelează Numele (Ex. 3,14), dar semnificaţia lui 
trimite la misterul divin. În iudaismul târziu, însuşi cuvântul „Numele” (/hașș&m) ajunge 
sinonim cu „Dumnezeu”, e „s-a înălțat”: TM are 'aşer f'năh — text neclar, pentru care 
s-au propus mai multe explicaţii: „care aşezi”, sau „care cântă” etc. 

83 „Din gura pruncilor...”: citat în Mt. 21,16 ca profeție mesianică. * „Ţi-ai pregătit 
laudă”: această laudă este însăşi rostirea Numelui (ef. P. Tournay, „Le Psaume 8 et la 
doctrine biblique du Nom”, în RB, ian. 1971, p. 18); TM are „Ţi-ai aşezat fortăreață”, e 
„pe duşman şi pe răzbunător”: literatura rabinică şi Părinţii Bisericii văd aici şi o aluzie 
la îngerii căzuţi (cf. Gen. 6 şi nota respectivă). 

8,4 „cerurile”: TM are „cerurile Tale”. 

8,5 „îl cercetezi”; „vizita” lui Dumnezeu e o temă biblică importantă: ea aduce viață şi 
binecuvântare (e.g. Gen. 18), dar poate fi şi spre pedepsirea celor care se încăpățânează 

sau fiul omului, de-l cercetezi? 

$ L-ai făcut cu puţin mai prejos decât îngerii, 
cu slavă şi cinste l-ai încununat; 

? şi I-ai rânduit peste lucrările mâinilor Tale, 
toate le-ai aşezat sub picioarele lui, 

8 oile şi vitele toate, 

ba chiar şi dobitoacele câmpului, 

S păsările cerului şi peştii mării, 

tot ce străbate cărările mărilor. 

1 Doamne, Stăpânul nostru, cât de minunat este Numele Tău pe tot 
pământul! 


9 


! Pentru sfârşit, despre cele ascunse ale fiului; psalm al lui David. 





în păcat. Omul trebuie să vegheze pentru a nu pierde clipa în care e „cercetat” de 
Dumnezeu (cf. Le. 19,44). 

8,6-7 Pasaj citat în Evr. 2,6-8 şi aplicat lui Hristos; cf şi Cor. 15,25-27 şi Ef. 1,22. € 
„decât îngerii”: TM are „decât 'elohim”, interpretat ca un plural desemnând „îngeri” în 
LXX, Vulg., Peşitta, Targ, în vreme ce Aquila, Symmachos, Theodotion, bazaţi pe doc- 
trina despre chipul lui Dumnezeu în om, interpretează „decât Dumnezeu”. $ „Cu Slavă”; 
vezi nota la 3,4. 

8,10 Pentru prima dată se întâlneşte în Ps. refrenul, care, aici, marchează începutul şi 
sfârșitul, subliniind ideea principală. 

9 Este un psalm de recunoştinţă pentru izbăvire şi de implorare a ajutorului lui Dumnezeu 
împotriva duşmanilor. Poate că este, la origine, psaimul e»:laţilor care se întorc din 
Babilon: bucuria reîntoarcerii e umbrită de opoziția pe care o întâmpină din partea celor 
rămaşi în ţară, care îi privesc ca pe nişte intruşi. Peste toate, se afirmă încrederea în 
Dumnezeu, care îi izbăveşte pe cei sărmani ai Săi. Aici (v. 11) se dă, poate, cea mai 
bună definiţie a „săracilor Domnului”: cei care cunosc Numele Domnului, cei care-L 
caută pe Domnul şi îşi pun toată nădejdea în EI (cf. Gelin, p. 44). e Chiril al Alexandriei 
vede în acest psalm o referire la venirea lui Hristos la plinirea timpurilor: biruința Lui 
definitivă asupra diavolului, 

9,1 „cele ascunse ale fiului”: „Titlul îţi dă ca lumină cuvântul care scrutează tainele 
cunoaşterii lui Dumnezeu: cea mai însemnată este credinţa în Fiul” (Grigore al Nyssei, 
35). e În TM, psalmul are titlul: „Pentru mai-marele cântăreților (vezi nota la 40. 41 
mith labben. Psalm al lui David.” '4/ măth labben — expresie misterioasă, care a fost 
interpretată în diferite feluri: „despre cele ascunse ale fiului” (LXX); „despre moartea 
fiului” (Targ.); s-a presupus și că acesta ar putea fi titlul unei melodii cunoscute, pe care 

ă Lăuda-Te-voi, Doamne, cu toată inima mea, 

voi povesti toate faptele Tale minunate; 

* mă voi bucura şi mă voi veseli întru Tine, 

voi cânta Numelui Tău, Preaînalte. 

+ Când va da înapoi duşmanul meu, 

vor slăbi şi vor pieri dinaintea feţei Tale, 

S căci Tu ai judecat pricina mea şi mi-ai făcut dreptate, 
Te-ai aşezat pe tron ca drept Judecător. 

* Mustrat-ai neamurile şi a pierit nelegiuitul, 

numele lor I-ai şters în veac şi în veacul veacului. 

7 Săbiile l-au părăsit pe duşman pentru totdeauna şi Tu ai cucerit cetăți, 
a pierit amintirea lor, cu răsunet. 

* Însă Domnul dăinuie în veci, 

Şi-a pregătit de judecată tronul Său. 

” EI va judeca lumea cu dreptate, 

va judeca popoarele cu nepărtinire. 

19 Domnul S-a făcut scăpare pentru sărman, 


urma să se cânte psalmul; sau că ar fi indicarea unor instrumente muzicale (TOB; „oboi 
şi harfă” — BJ). 

92 „Lăuda-Te-voi,..”; vezi nota la 6,6. Sensul este explicitat de paralelismul cu stihul 
următor. $ „cu toată inima... toate faptele”: Origen consideră că numai Mântuitorul 
poate face aceasta, pentru că numai EI cunoaşte tainele lui Dumnezeu. 

93 „voi cânta”: gr. păi, litt. „a cânta cu acompaniament de instrument cu coarde”. 
La fel şi la v. 12, 

9,4 „duşmanul... vor slăbi”: trecerea de la singular la plural este frecventă în ebraică, 
singularul având adesea valoare de colectiv. e Duşmanul care va fi nimicit de Dumnezeu 
este, în cele din urmă, moartea (cf. |Cor. 15,26; Origen; Eusebiu; Augustin). 

9,5 „ca drept Judecător”: gr. o xpivov 6konoovvnv, /i. „cel care judecă/discemne dreptatea”. 
9,6 „numele lor l-ai şters în veci”; Augustin spune că se referă la „numele de păcătoşi şi 
de nelegiuiți” pe care Dumnezeu le şterge, dând fiecărui om un nume nou. 

97 În TM: „S-au prăbuşit duşmanii, pustietăți fără sfârşit, ai nimicit oraşe, s-a stins şi 
amintirea lor.” 

9,8-9 Într-un context social în care o manifestare frecventă a asupririi celor sărmani era 
amânarea la nesfârşit a judecării pricinilor lor, ziua în care Dumnezeu va veni să judece 
este aşteptată cu bucurie şi speranță. + Augustin şi Chiril al Alexandriei referă acest 
verset la Hristos, care, înviat, domneşte de-a dreapta Tatălui. Pentru Chiril, judecător” 
este cel care are toată puterea. 

9,10 Faptele minunate ale Domnului se manifestă şi în situaţiile favorabile, dar mai cu 
seamă în cele potrivnice. Atunci este „vremea potrivită” pentru ajutorul lui Dumnezeu și 
a bucuriei supranaturale în încercări (cf. Mortari, nota ad loc.), 

scăpare la vreme potrivită, în strâmtorare; 

1! să nădăjduiască în Tine cei care cunosc Numele Tău, 

căci Tu nu i-ai părăsit pe cei ce Te caută, Doamne. 

12 Cântaţi Domnului, care locuieşte în Sion, 

vestiți între neamuri lucrările Sale, 

13 căci EL, care cere socoteală pentru sângele [vărsat], şi-a amintit de ei, 
nu a uitat de strigătul sărmanilor. 

4 Ai milă de mine, Doamne, vezi cum mă înjosesc duşmanii mei, 
Tu care mă ridici de la porțile morţii, 

15 ca să vestesc toate laudele Tale 

la porţile fiicei Sionului; 

voi tresălta de bucurie întru mântuirea Ta. 

'€ S-au cufundat neamurile în stricăciunea pe care au făptuit-o, 

în lațul pe care l-au ascuns şi-au prins piciorul. 

"7 Domnul Se arată făcător de [drepte] judecăţi, 

în lucrările mâinilor sale s-a prins cel păcătos. 

Cânt de oprire 


"1% Aruncați să fie păcătoşii în lăcaşul morților, 
toate neamurile care uită de Dumnezeu; 

19 căci nu va fi uitat până la capăt cel sărac, 
răbdarea celor sărmani nu va pieri în veci. 

2 Ridică-Te, Doamne, ca să nu se întărească omul, 
să fie judecate neamurile înaintea Ta. 

4 Aşază, Doamne, peste ei legiuitor 


9,11 „cei ce Te caută”, gr. ov Extnrodvras: preverbul indică stăruința, sau/și ducerea 
acțiunii până la capăt. : 
9,12 „Sion”: vezi nota la 2,6. + „lucrările Sale”; se referă şi la creație, dar mai aleş la 
„lucrarea mesianică” (Origen). 

9,16 „neamurile”: cf. nota la 2,8. e „stricăciunea”; TM are „groapa”. 

9,17 „Domnul... judecăţi”: TM are „Domnul s-a arătat, a făcut dreptate”. $ „Cânt de 
oprire”, gr. ăn 6owâAuaroş: TM are, față de obişnuitul selah, „oprire”, higgăyân 
selah; higgâyân e o notație muzicală cu sens obscur, tradusă în moduri foarte diferite: 
„muzică răsunătoare”, „meditaţie” (BDB), „cu toate instrumentele”; „în surdină”; 
„modulaţie”; „intermezzo muzical” (cf. Ravasi, |, nota ad loc., p. 208). 

9,19 „răbdarea”: TM are „nădejdea”. 

9,20 „Ridică-Te...”, gr. vâomâ.: Atanasie îl interpretează referitor la întruparea Domnului. 
9,21 „Aşază, Doamne, peste ei legiuitor”: TM are „Aşterne, Doamne, spaimă peste ei”. 
+ După Atanasie, profetul cere să vină mai curând ziua chemării neamurilor. 

să ştie neamurile că oameni sunt. 

Oprire 

2 Pentru ce, Doamne, stai departe, 

[de ce] treci cu vederea ia vremi de strâmtorare? 

3 Când se trufeşte cel nelegiuit, cel sărac se aprinde, 
se prind în sfaturile pe care le pun la cale. 

2 Căci se laudă păcătosul cu poftele sufletului său 

şi cel nedrept îşi urează de bine. 

*5 păcătosul l-a întărâtat pe Domnul [când a zis]: 

„EI nu va cerceta cu mulțimea urgiei Sale!” 

Nu este Dumnezeu înaintea lui. 

2 Pângărite sunt căile lui în toată vremea, 

s-au îndepărtat de la el judecăţile Tale, 

peste toți duşmanii săi va pune stăpânire. 

1! Căci a zis în inima sa: „Nicidecum nu mă voi clătina, 
din neam în neam nu mă va ajunge nici un rău.” 

% De blesteme e plină gura lui şi de amăreală şi de vicleşug, 
sub limba lui, trudă şi necaz. 

% S-a aşezat la pândă cu cei bogați 

în loc ascuns, ca să-l ucidă pe cel nevinovat. 

Ochii lui privesc la cel sărman; 

% stă la pândă în ascunzătoare, ca leul în vizuină, 


9,22 Aici începe Ps. 10 în TM şi de aici rezultă diferența de numerotare a psalmilor între 
cele două tradiţii: de aici până la Ps. 147 inclusiv, diferenţa va fi în general de o unitate. 
Unele elemente de alfabetism și faptul că Psalmul 10 nu are titlu par a sprijini împărţirea 
din LXX. $ „treci cu vederea”: TM are „te ascunzi”. 

9,24 În TM, versetul este oarecum neclar. S-ar putea traduce: „Nelegiuitul se laudă cu 
dorința sufletului său, cel lacom de câştig binecuvântează, dispreţuieşte pe YHWH” 
(„binecuvântează” ar putea fi o corectură pioasă, pentru a evita alăturarea verbului „a 
blestema” cu Numele divin). e Răul e socotit bine, păcătosul se laudă cu nelegiuirea sa 
(Chiril al Alexandriei). 

9,25 O frazare diferită a dus la traducerea: „Cel păcătos L-a întărâtat pe Domnul, după 
mulțimea mâniei sale nu-L va căuta: Dumnezeu nu este înaintea lui” (Brenton). 

9,26 În TM: „La fiecare pas îi merge binc totdeauna, sunt prea înalte pentru el judecăţile 
Tale; priveşte cu dispreţ la toţi duşmanii săi.” 

9,28 Prima parte a versetului e citată în Rom. 3,14. $ „trudă şi necaz”: TM are „silnicie 
şi răutate”. 

9,29 „cu cei bogaţi”: TM are „lângă cătune”. 

stă la pândă ca să-l prindă pe cel sărac, 
să-l prindă pe cel sărac trăgându-l [spre sine]; 
3! în laţul său îl va smeri, 
[dar] se va încovoia şi va cădea chiar când va pune stăpânire peste cei 
sărmani, 
3 Căci el şi-a zis în inima sa: „A uitat Dumnezeu, 
Şi-a întors faţa ca să nu mai vadă niciodaj 
zi Scoală-Te, Doamne Dumnezeule, să se înalțe mâna Ta, 
să nu uiţi de cei sărmani! 
3 De ce l-a întărâtat nelegiuitul pe Dumnezeu? 
Căci şi-a zis în inima sa: „EI nu va cerceta.” 
3 Tu vezi, căci Tu iei seama la trudă şi mânie 
ca să le iei în mâinile Tale; 
ie ȚȚi s-a încredinţat cel sărac, 
orfanului Tu i-ai fost ajutor. 
3 Zdrobeşte brațul celui păcătos şi viclean, 
Siesta va fi păcatul lui, iar el nu se va mai găsi; 
5 Domnul va fi i Împărat în veac şi în veacul veacului. 
Pieriți, neamurilor, de pe pământul Său! 
% Dorinţa celor sărmani a auzit-o Domnul, 
spre râvna inimii lor Ţi-ai îndreptat urechea 
” spre a face dreptate orfanului şi celui asuprit, 
ca să nu se mai trufească omul pe pământ. 





9,31 În TM: „Se năpusteşte, se culcă la pândă, şi cel sărman cade în puterea lui” 
(traducere aproximativă, text dificil). 
9,35 „trudă şi mânie”: TM are „durere şi chin”. + „cel sărac, orfanului”: folosirea 
singularului arată că Dumnezeu are grijă de fiecare ca şi cum ar fi unic (Origen). 
9,36 „el nu se va mai găsi”: a fost interpretat în două feluri: păcatul nu va mai fi i găsit 
pentru că totul va fi purificat (Origen) sau păcătosul va fi dat pieirii (Ieronim, Augustin). 
9,38b În TM: „Vei întări inima lor şi îţi vei pleca urechea.” 

9,39b În TM, stihul poate fi înțeles fie „şi să nu-i mai înspăimânte omul făcut din 
țărână”, fie „nu va mai fi înspăimântat omul făcut din țărână”. 

! Pentru sfârşit; psalm al lui David. 
În Domnul mi-am pus nădejdea; cum veţi spune sufletului meu: 
„Fugi în munți ca o pasăre”? 
2 Căci, iată, cei păcătoşi şi-au încordat arcul, 
şi-au pregătit săgeți în tolbă 
spre a-i străpunge în beznă pe cei drepți cu inima. 
3 Cele pe care Tu le-ai alcătuit le-au nimicit: 
dar dreptul ce-a făcut? 
* Domnul e în templul Său cel sfânt; 
Domnul în ceruri Îşi are tronul. 
Ochii Săi privesc la cel sărman, 
pleoapele Sale cercetează pe fiii oamenilor. 
* Domnul cercetează pe cel drept şi pe cel nelegiuit, 
dar cel ce iubeşte nedreptatea îşi urăşte sufletul. 
* Va ploua peste cei păcătoşi cu lațuri, 
foc, pucioasă şi vijelie este partea paharului lor. 





10 În fața nedreptății şi violenţei, cel drept refuză fuga şi îşi pune toată nădejdea în 
Dumnezeu, care Îşi va manifesta puterea. 

10,1 În TM, titul psalmului este „Pentru mai-marele cântăreților. Al lui David”. e 
„mi-am pus nădejdea”: TM are „am căutat scăpare”. 

10,2 „şi-au pregătit săgeți în tolbă”: TM are „pe coardă şi-au pregătit săgeata”. 

10;3 În TM: „Dacă se surpă stâlpii [lumii], ce face dreptul?” € „dreptul ce-a făcut?” — 
întrebare interpretată fie ca referindu-se la neputința omului, fie el și drept, în faţa 
dezastrului, fie la Dumnezeu: ce face EI în fața răului din lume? Versetele următoare dau 
răspunsul, descriind „inspecţia” (> atotştiința) lui Dumnezeu care e gata să intervină (cf. 
şi Ravasi, |, p. 237). 

10,4a-b Cf. Apoc. 4,2. 

10,4c „Ochii Săi privesc la cel sărman”: TM are numai „Ochii Săi privesc”, iar 
Theodotion şi Hexapla au: „Ochii Săi privesc la lumea [locuită].” e Origen interpretează 
„pleoapele” ca imagine a îndurării lui Dumnezeu care închide ochii asupra multor 
păcate. Eusebiu le interpretează ca simbolizând puterea lui Dumnezeu care, cercetându-l 
pe sărman, îl fereşte de păcat. Augustin vede în „pleoapele” care „cercetează” faptul că 
Dumnezeu uneori Îşi închide ochii spre a fi căutat, alteori Şi-i deschide luminându-i pe 
oameni și umplându-i de fericire. 

10,5b TM are „dar pe iubitorul de silnicie îl urăște sufletul Său”, 

10,6 „laţuri”: Symmachos are „cărbuni aprinşi”. Intervenţia lui Dumnezeu aduce aminte 
de pedepsirea Sodomei şi Gomorei (Gen. 19,24-25), dar şi de teofania de pe Sinai (Exod 
19,16-18). 

? Căci drept este Domnul şi a iubit cele drepte, 
spre nepărtinire a privit faţa Sa. 


1 


! Pentru sfârşit, despre [ziua] a opta; psalm al lui David. 
2 Mântuieşte-mă, Doamne, căci nu mai este nici un credincios, 
s-au împuţinat cele adevărate la fiii oamenilor. 
3 Deşertăciune a grăit fiecare către aproapele său; 
buze viclene cu inimă fățarnică au grăit. 
+ Să nimicească Domnul toate buzele viclene 
şi limba ce vorbeşte cu trufie, 
Ș pe cei care au zis: „[Cu] limbile noastre [ne] vom semeți, 
buzele noastre sunt la noi: 
cine e stăpân peste noi?” 
i: „Pentru nenorocirea săracilor 
şi pentru suspinul sărmanilor 


10,7b TM e dificil; a fost emendat în „cei drepți vor privi faţa Lui”. Traducerile vechi: 
s-au sfiit să redea întocmai acest stih, din scrupul teologic. 

11 Psalmul e socotit printre rugăciunile colective de implorare a ajutorului. Săracii au 
cel mai mult de suferit din pricina ipocriziei şi a minciunii care tind să se generalizeze. 
Salvarea vine de la Dumnezeul adevărului. 

11,1 În TM titlul este „Pentru mai-marele cântăreților. Pe a opta (vezi nota la 6,1). 
Psalm, al lui David”. : 
11,2 „cele adevărate la...”: TM are „cei credincioşi dintre...”. e „La oameni toate stau 
întors pe dos: înțelepciunea, vorbirea, modul de viață. [...] Toţi muritorii de sub cer au 
nevoie să li se întindă o mână. Cu adevărat, Hristos este aşteptarea neamurilor (Gen. 
49,10). (Chiril al Alexandriei) 

11,3 „buze viclene cu inimă fățarnică au grăit”: fii. „buze viclene în inimă şi în inimă 
au grăit”. ţ 
11;4 „cu trufie”, gr. ueyodoptinov, litt. „care vorbeşte lucruri mari, enormităţi” (neolo- 
gism tardiv). 

11,6 „Mă voi ridica...”: Ieronim parafrazează: „Acum ÎI trimit pe Fiul Meu şi ÎI voi face 
Mântuitorul neamurilor.” $ „în mântuire”: gr. Ev oornpie — lecţiune preferată de Rahlfs; 
ms. Alexandrinus are Ev owmpia, care concordă mai bine cu demonstrativul următor, 
awr. Mortari traduce aici „un salvatore”, trimițând şi la Is. 19,20. + „voi vorbi pe față 
întru aceasta”: se poate înțelege şi „...întru acesta”, ceea ce ar da textului un sens 
mesianic mai marcat. TM are „pe acela peste care se suflă” — text dificil, interpretat 
variat în traduceri. 

acum Mă voi ridica — zice Domnul —, 

îi voi așeza în mântuire, voi vorbi pe față întru aceasta.” 

7 Cuvintele Domnului sunt cuvinte curate, 

argint lămurit în foc, curățit de pământ, 

curățit de şapte ori. 

ş Tu, Doamne, ne vei păzi 

şi ne vei ocroti de neamul acesta şi în veac. 

* Jur împrejur umblă nelegiuiţii; 

după măsura înălțimii Tale ai purtat grijă de fiii oamenilor. 


12 


! Pentru sfârşit; psalm al lui David. 
? Până când, Doamne, mă vei uita [?] Până la capăt? 
Până când Îţi vei întoarce faţa de la mine? 
“Până când voi îngrămădi gânduri în sufletul meu, 
dureri în inima mea, zi după zi? 
Până când se va înălța vrăjmașul meu asupra mea? 
4 Priveşte, ascultă-mă, Doamne, Dumnezeul meu; 
luminează ochii mei ca nu cumva să adorm spre moarte, 





11,8 „de neamul acesta”: gr. yeve& înseamnă atât „grup bazat pe rudenie (familie, trib, 
naţiune)”, cât şi „generaţie”. 

119 „ai purtat grijă”: gr. novopte are şi conotaţia „a trata cu respect, a prețui”. e În 
TM, 11,9b este un text dificil, interpretat conjectural „cum se ridică ticăloşia oamenilor” 
(TOB). Targumul! parafrazează: „Ca lipitoarea ce suge sângele oamenilor.” 

12 Rugăciune pentru a implora ajutorul lui Dumnezeu în vremuri de restrişte. Credin- 
ciosul trece de la angoasă la certitudinea plină de bucurie a izbăvirii, anticipând cântarea 
de mulțumire. 

12,1 În TM titlul este „Pentru mai-marele cântăreților. Psalm al lui David”. 

122 „Până când...?”: comentatorii au atras atenţia asupra repetării formulei de patru ori, 
numărul patru simbolizând „totalitatea direcțiilor cardinale ale spaţiului” (Ravasi, |, 
p. 258). * „Îţi vei întoarce”: TM are „Îţi vei acoperi”. e Dumnezeu Îşi ascunde faţa, pe 
care îngerii o contemplă pururi, ca să ne aducem aminte de El (Origen). Majoritatea 
Părinților afirmă că „faţa lui Dumnezeu” este Hristos, „chipul nevăzutului Dumnezeu” 
(Col. 1,15). 

123 „voi îngrămădi gânduri”: gr. Choopoi fovi implică a-ţi face planuri, a cere 
sfaturi, a te sfătui cu tine însuți, a-ţi face griji şi temeri. 

12,4 „ascultă-mă”: TM are „răspunde-mi”. * „luminează ochii mei” — cf. In. 1,9: 

* ca nu cumva să spună vrăjmașul meu: „Am biruit asupra lui!” 
Cei ce mă necăjesc vor tresălta de bucurie dacă mă clatin. 

S Eu însă în îndurarea Ta am nădăjduit, 

va tresălta de bucurie inima mea de mântuirea Ta; 

voi cânta Domnului, care mi-a făcut bine, 

voi cânta pentru Numele Domnului Celui Preaînalt. 


13 


! Pentru sfârşit; psalm al lui David. 
Zis-a nebunul în inima sa: „Nu este Dumnezeu!” 
Stricatu-s-au şi s-au spurcat în îndeletniciri, 
nu-i nimeni care să facă binele, nu-i nici măcar unul! 
2 Domnul S-a aplecat din cer către fiii oamenilor 
ca să vadă de este [vreunul] care înțelege sau Îl caută pe Dumnezeu. 
A Toţi au rătăcit, laolaltă s-au făcut netrebnici, 





12,5 „Ori de câte ori păcătuim, diavolul zice «Am biruit asupra lui!». După cum îngerii 
se bucură pentru un păcătos care se căieşte, la fel diavolii joacă de bucurie când cineva 
păcătuieşte.” (Origen) 

12,6a „Dar ce ai făcut ca să fii ascultat? [...] Răspunde: «În îndurarea Ta am nădăj- 
duit!».” (loan Gură de Aur) 

12,6b Cf. Le. 1,47. 

12,6d Nu apare în TM. 

13 Acest psalm este aproape identic cu Ps. 52. Este descris „nebunul” (ebr. năbhă/) 
echivalat cu omul care nu ţine seama de Dumnezeu: indiferența religioasă naște indife- 
rența morală. 

13,1 „Nu este Dumnezeu” nu este o afirmație teoretică: în Israelul biblic nu există 
ateism absolut; doar un ateism practic: „nebunul” se poartă ca şi cum Dumnezeu nu ar 
exista (Origen). Targumul traduce: „Nu este stăpânire dumnezeiască pe pământ.” * La 
1b, Augustin comentează citând Rom. 1,28 („precum n-au găsit de cuviință să păstreze 
cunoașterea lui Dumnezeu, atunci şi Dumnezeu i-a lăsat în seama minţii lor fără jude- 
cată”). $ „nu-i nici măcar unul”: nu apare în TM. * 13,Ic şi 13,2b sunt citate în Rom. 
3,10-12. + Tema corupției generalizate care ajunge să perturbe şi ordinea cosmică şi care 
va atrage pedeapsa lui Dumnezeu este frecventă în Biblie (e.g. Gen. 3,14.16-19; 6,6-12; 
ler, 5). Ea este strâns legată de ideea necesităţii unui mântuitor. 

13;3 „Mormânt... ochilor lor.]”: adaos în ms. A/exandrinus, din Rom. 3,13-18, unde Pavel, 
citând primele două fragmente de verset, a adăugat aceste cuvinte luate din alte texte din 
VT (Ps. 5,10; 139,4; 9,28; Is. 59,7.8; Ps. 35,2). În TM nu apare. + Eusebiu, comentând 
decăderea universală care face necesară venirea lui Hristos în lume, citează Is. 50,2. 

nu-i nimeni care să facă binele, nu-i nici măcar unul. 
[Mormânt deschis este gâtlejul lor, 

cu gurile lor au urzit vicleşug, 

venin de năpârcă sub buzele lor, 

de blesteme e plină gura lor şi de amăreală; 

iuți sunt picioarele lor la vărsare de sânge; 

pustiire şi nenorocire este în căile lor 

şi calea păcii nu au cunoscut-o; 

nu este frică de Dumnezeu înaintea ochilor lor.] 

+ Oare nu-și vor da seama toţi cei care săvârşesc fărădelegea? 
Cei care mănâncă poporul meu cum ar înghiţi o pâine nu L-au chemat 
pe Domnul, 

* Acolo au tremurat de spaimă unde nu era spaimă, 

căci Dumnezeu este în neamul cel drept. 

* Gândul celui sărac l-aţi făcut de ocară, 

pentru că Domnul este nădejdea lui. 

1 Cine va da, din Sion, mântuirea lui Israe!? 

Când Domnul Îşi va întoarce poporul din robie, 

să tresalte lacob şi să se veselească Israel! 


13,4 Frazare diferită în TM: „Oare nu ştiu toţi cei care săvârşesc fărădelege, care-şi 
mănâncă pâinea înghițind pe poporul Meu? Pe Domnul nu L-au chemat.” Textul ebraic 
e dificil şi a dat naştere la felurite echivalări. e „cum ar înghiţi o pâine”: gr. fpooei 
ăprov, lit. „cu mâncare de pâine”. 

13,5 „unde nu era spaimă”: nu apare aici în TM, ci doar în pasajul similar — Ps. 53,6 ebr. 
13,6 „pentru că Domnul...”: TM are „dar Domnul...”. 

13,7 „mântuirea”, gr. oorhprov: Origen şi alți Părinţi spun că acesta este numele dat în 
mod deosebit lui Mesia atunci când Isaia prevesteşte chemarea păgânilor; deci „mân- 
tuirea” este Hristos. $ „(Îşi va întoarce) poporul din robie”; gr. oixuoiooiav Tod 005, 
lit. „...robia poporului”. TM are b'-șiăibh YHWH şbhăth 'ammă, litt. „când YHWH 
întoarce cu întoarcere poporul Său”, ceea ce poate însemna „când YHWH va aduce 
înapoi poporul Său” sau „când YHWH va schimba cu totul soarta poporului Său” — 
expresie cu înțeles mesianic şi mai ales eshatologic (cf. ler. 29,14 TM; Os. 6,11; 
Soph. 2,7). + „să tresalte... să se veselească”: TM are „va tresălta... se va bucura”, € 
leronim: „Întregul psalm profeţeşte că răscumpărarea noastră vine din Sion.” Augustin 
citează Is, 49,20: „Să vină din Sion cel care va îndepărta fărădelegea lui Iacob.” + Pentru 
Origen, „robia” este trecerea voită de la cunoaştere la necunoaştere şi de la purtarea 
dreaptă la purtarea ticăloasă. $ Părinţii văd în această intervenţie mântuitoare a lui 
Dumnezeu o prefigurare a întrupării lui Hristos, sau/şi o preamărire a roadelor învierii 
Lui din morți (e.g. Maximus din Torino, PL $7, 361-364). 

14 


! Psalm al lui David. 
Doamne, cine va fi oaspete în cortul Tău 
şi cine se va sălăşlui în muntele Tău cel sfânt? 
2 Cet care umblă fără prihană şi făptuieşte dreptatea, 
cel care grăiește adevăr în inima sa, 
3 cel care n-a viclenit cu limba sa, 
nici n-a făcut rău semenului său 
şi n-a răbdat [să se aducă] ocară împotriva vecinilor săi; 
4 de nimic în ochii săi e făcătorul de rele, 
iar pe cei ce se tem de Domnul îi cinsteşte; 
cel care nu-şi calcă jurământul făcut aproapelui său, 
5 nu şi-a împrumutat banii cu dobândă - 
şi daruri împotriva celor nevinovaţi nu a luat. 
Cel care face astfel nu se va clătina în veci. 


14 Se presupune că psalmul reflectă o ceremonie la intrarea în sanctuar: pelerinii pun 
întrebarea rituală, iar preoții le reamintesc condiţiile apropierii de Dumnezeu: trăirea în 
adevăr, înfăptuirea dreptății, iubirea de aproapele. Și în Egipt, şi în Babilon există, la intra- 
rea în temple, inscripţii de tipul: „Cel care intră trebuie să fie curat; la intrarea în templul 
marelui zeu trebuie să se purifice cum se cuvine.” În Biblie însă, puritatea rituală şi 
exterioară tinde tot mai mult să devină una etică şi existenţială (c/. Ravasi, |, p. 272). 
14,1 „va fi oaspete”: gr. raport, „a locui alături/printre”, „a locui ca străin/oaspete”, 
+ „Muntele cel sfânt” este, pentru Origen, cunoaşterea lui Hristos; a-l urca înseamnă a te 
uni cu Hristos (la Ps. 119,5). Pentru Eusebiu, „muntele cel sfânt” este Ierusalimul 
ceresc, iar pentru Ilarie, Hristos însuşi (citează Is. 2,2). 

14,2 „umblă fără prihană”; Origen comentează citând Gen. 17,3: „Umblă înaintea Mea 
şi fii desăvârşit.” 

14,3 IPt. 2,22 face aluzie la acest loc, arătând că dreptul desăvârşit este Hristos; cf, 
despre cei care Îl urmează pe Hristos, Apoc. 14,4-5. e „n-a viclenit”: TM are „nu a 
clevetit”. e „n-a răbdat [să se aducă] ocară”: /i4/. „nu a luat (= acceptat) ocară”. € 
„vecinilor”: gr. oi &mora, litt. „cei de foarte aproape”. + În TM, 3c este „cel care nu 
aduce ocară asupra aproapelui său”. 

14,4a În TN: „Dispreţuit e în ochii săi omul de nimic.” + Pentru Ieronim, acesta este 
diavolul. 

14,4c Liri. „cel care se jură aproapelui său şi nu-și ia înapoi/nu-şi calcă jurământul”. TM 
are „şi chiar dacă păgubeşte, nu-şi calcă jurământul”. 

14,5 Împrumutul cu camătă dat fratelui întru credinţă este interzis de legea mozaică (Ex. 
22,24, Ley. 25,36; Deut. 23,20-21; lez. 18,2.13.17; 2Ezr. 15 [> TM Neh. 5], 2-12). 
Această oprelişte continuă în Evanghelie, la Părinţi şi în Talmud. 

15 


! Inscripţie pe stâlp, a lui David. 
Păzeşte-mă, Doamne, căci în Tine am nădăjduit. 
? Zis-am Domnului: „Domnul meu eşti Tu, 
de bunurite mele nu ai trebuință.” 

3 Pentru sfinţii care sunt pe pământul Său, 


15 Psalmul exprimă bucuria copleşitoare a prezenţei lui Dumnezeu, încrederea totală că 
EI îl însoţeşte pe credinciosul Său şi dincolo de moarte. Chiril al Alexandriei îl numeşte 
şi „psalmul îndreptăţirii prin credinţă”. 

15,1 „Inscripţie pe stâlp”: de fapt, e vorba de o stelă comemorativă. După Grigore al 
Nyssei, acest titlu ne îndeamnă să păstrăm cu deosebire în memorie cele scrise (38). e În 
TM, titlul este „Mikh“tâm al lui David”. Termenul mik/“tăm a fost interpretat în diferite 
feluri: „rugăciune tainică”, „rugăciune cu gura închisă”/„în şoaptă”, „învăţătură”, „ispă- 
şire”, „întâmplare negrăită”, sau chiar, de la altă rădăcină, „cu litere aurite”. În aramaică, 
titlul este „Formă corectă”; Vulg. şi unele tradiţii rabinice au „David cel smerit şi drept”. 
Textul ebraic al întregului psalm este unul dintre cele mai dificile. + „Păzeşte-mă, 
Doamne”: Hristos vorbeşte prin gura profetului, ca un om asaltat de duşmanii săi 
(Origen). Hristos vorbeşte despre Biserică, trupul Său, în numele întregului neam ome- 
nesc (Atanasie). 

15,2 „Zis-am Domnului”: TM are litt. „Tu (fem.] spui lui YAW/P”, dar mulţi comentatori 
interpretează „Eu îi zic lui YHWH sau „Eu zic: YHWH...”. e „Domnul meu eşti Tu”: 
Beda: „După cum «nimeni nu poate spune isus este Domnul dacă nu-i dă Duhul Sfânt> 
(Cor. 12,3), tot astfel doar cel care se supune în întregime lui Dumnezeu se poate 
învrednici să spună aceste cuvinte.” $ „de bunurile...”: Ji. „căci (ru) de bunurile...”. 
„nu ai trebuință”; orice lucru îi oferim lui Dumnezeu, EI îl primeşte nu pentru că ar avea 
nevoie de el, ci spre a ne dărui bunurile cereşti (Origen). + TM are tâbhăthi bal 'âleyihă, 
litt. „binele meu nu mai presus de tine”, tradus fie „eşti singurul meu bine”, fie „Tu eşti 
binele meu; mai presus de Tine nu e nimeni”. Ieronim (Hebr.), urmându-l pe 
Symmachos, traduce „bene mihi non est sine te”. 

15,3 După TM, traducerea literală a versetului ar fi: „Pentru sfinţii care sunt pe pământul 
lor şi cei puternici, toată desfătarea mea în ei.” + „Pentru sfinţii”: în TM, F'q“dhoşim 
poate însemna şi „celor sfinte” sau „celor sfinţi”, dar la populaţiile canaanene şi feni- 
ciene, zeii/idolii sunt adesea numiţi „sfinţii” şi acest lucru influenţează uneori şi expri- 
marea biblică (e.g. ISam. 2,2). $ „minunate”: TM are 'addirim, „nobili”, „principi”. În 
ugaritică, divinitatea principală Baal-Hadad este adesea numită 'adr, „puternic”, 
„minunat”, „prinț”. Urmând aceeaşi tradiţie, Pavel îl numeşte pe Satana „prințul puterii 
văzduhului” (Ef. 2,2) (cf. Ravasi, |, p. 289). S-a presupus că autorul ar recunoaşte că la 
un moment dat a fost atras de idoli (profeţii au ridicat adesea glasul împotriva unui 
anume sincretism religios latent mai ales în Regatul din nord, dar mai apoi chiar şi în cel 
din sud). Altă interpretare: „Sfinţii care sunt pe pământ, oameni aleşi, ei [au fost] destă- 
tarea mea.” 

minunate a făcut toate voile Sale în ei. 

4 S-au înmulţit slăbiciunile celorlalţi, 

după aceea ei s-au zorit. 

Eu nu mă voi lipi nicicum de adunările lor sângeroase 
şi nici nu le voi pomeni numele cu buzele mele, 

5 Domnul este partea mea de moştenire şi cupa mea; 
Tu eşti Cel care îmi aşezi iarăşi moştenirea. 

i Sorţii mi-au căzut printre cele mai bune, 

căci minunată este pentru mine moştenirea mea. 

7 ÎI voi binecuvânta pe Domnul, care mi-a dat pricepere; 
la aceasta chiar şi noaptea m-au învăţat rărunchii mei. 
% L-am văzut mereu în faţa mea pe Domnul, 

căci stă la dreapta mea, să nu mă clatin. 





15,4 „celorlalţi”, /itt. „lor”: gramaticii consideră că de multe ori în Biblie un pronume 
Sau adjectiv pronominal subînţelege un „altu!”; acest avrâv se află deci în opoziţie cu 
avroic de la sfârşitul versetului anterior. Aceste antiteze prin simplă alăturare sunt mai 
frecvente în textele poetice (cf. Mortari, p. 109, nota 1). e „S-au înmulţit... s-au zorit”: 
stihul din TM a fost înţeles în mai multe feluri: „Îşi sporesc suferințele cei care urmează 
pe alt [dumnezeu]” sau „Ei sporesc nenorocirile (eufemism, poate, pentru «idoli») şi 
[lumea] se năpusteşte după ei”. e „nu mă voi lipi... de adunările”: lit. „nu mă voi 
aduna... cu adunările”. * „adunările”: TM are „libaţiile”. Se poate referi la infanticidul 
ritual canaanean, pe care, în perioadele de decadenţă l-au adoptat ocazional şi evreii 
(cf. Ps, 105,35-38; Ier. 7,31; 19,4-6; lez. 22,4; Is. 57,5-6). e „nu le voi pomeni numele”: 
Origen şi Atanasie văd aici o speranţă de convertire, parafrazând: „Nu-i voi mai chema 
cu numele de idolatri, ci-i voi numi aleşi şi sfinți.” 

15,5-6 Sunt aici mai multe sinonime care exprimă binefacerile primite de la Dumnezeu: 
„partea de moştenire” (trimite la împărțirea Pământului făgăduinţei după cucerirea lui de 
Iosua. Cum tribul lui Levi nu avea parte de pământ, s-a spus că „partea sa este Domnul”. 
De aceea, psalmul a fost uneori atribuit unui preot); „cupa” (poate fi paharul din care se 
aruncau la întâmplare pietrele pentru tragerea la sorți, sau „cupa ospitalităţii”, obicei 
cunoscut în tot Orientul, aici simbol al comuniunii cu Domnul); „moştenirea” (la Sb, TM 
are „Tu păzeşii găral-ul meu”, acesta fiind „sorţul” ieşit prin diferite procedee divi- 
natorii) şi „sorţii”, lit. „funiile” (folosite la măsurarea suprafeţelor de teren: pământul 
era împărțit în loturi care se distribuiau periodic prin rotaţie sau prin tragere la sorți). 
15,6 „printre (lite. întru) cele mai bune”: gr. 2v roi Kpariozoig poate însemna şi „între 
cei mai puternici”. + „minunată”: gr. Kpariozn. 

15,8-11 Versetele sunt citate de Petru în cuvântarea din Fp. 2,25-28.31, unde sunt inter- 
pretate ca o profeție despre învierea lui Hristos. 

15,8 „L-am văzut”: TM are „Îl pun”. 

? De aceea s-a bucurat inima mea 

şi a tresăltat limba mea, . 

chiar şi trupul meu se va sălăşlui întru nădejde, 

10 căci Tu nu vei lăsa sufletul meu în lăcaşul morților, 
nici nu vei îngădui ca dreptul Tău să vadă stricăciunea. 
"1 Tu mi-ai arătat căile vieţii; 

mă vei umple de bucurie cu fața Ta, 

desfătare de-a dreapta Ta până la capăt. 


16 


| Rugăciune, a lui David. 
Ascultă, Doamne, dreptatea mea, 
ia aminte la cererea mea, 
pleacă-Ți urechea la rugăciunea mea, care nu € din buze viclene. 
De la faţa Ta să-mi vină judecata, 
ochii mei să vadă cele drepte! 
3 Pus-ai la încercare inima mea, ai cercetat-o noaptea; 


15,9 „limba mea”: TM are /*bhădhi, „slava mea”, pe care unii comentatori îl voca- 
lizează k'bhedhi, „ficatul meu”, continuând seria metaforelor somatice („rărunchii” = 
pasiunile; „inima” = mintea şi voința; „ficatul” = emoţiile, sentimentele; „trupul”, Liz. 
„carnea” = condiţia pieritoare a omului) (cf. Ravasi, |, p. 297). 

15,10-11 Aceste versete au fost interpretate în două feluri: ca referindu-se la îndepăr- 
tarea de o moarte iminentă ori ca exprimând nădejdea nemuririi. Traducând ebr. şakath, 
„groapă”, cu 5ta$0op&, „stricăciune”, LXX dă de înţeles că e vorba de eliberarea din 
stricăciunea morții, în spiritul teologiei alexandrine exprimate de Înţ. 1-5 şi de Philon. 
Această interpretare a înflorit mai ales în creştinism. Prima atestare este citarea psal- 
mului şi actualizarea lui hristologică făcută de Petru în cuvântarea din Fapte 2. Apoi, 
15,10b e citat în cuvântarea lui Pavel de la Antiohia Pisidiei (Fp. 13,35) cu privire la 
învierea lui Hristos, 

16 Bogaţii nemilostivi îşi închid inima față de Dumnezeu şi față de cel sărman; față de 
învinuirile lor nedrepte, acesta din urmă îl imploră pe Dumnezeu să-i dovedească nevi- 
novăţia. Singura lui dorinţă este să se bucure de prezenţa lui Dumnezeu. 

16,1 „dreptatea mea”: TM are „dreptate”. Părinții spun că aici răsună glasul lui Hristos 
în pătimirea Sa. 

16,2 „de la faţa Ta”; Origen vede în aceasta o referire la Hristos Judecătorul. + „ochii 
mei să vadă cele drepte”; Origen înţelege: să fie însănătoşită lumea întreagă, să nu mai 
rămână în ea nimic păcătos. 

16,3 „prin foc m-ai trecut”, gr. Envpocoş: vezi nota la 17,31. € În TM, versetul 
continuă: „nu a trecut de gura mea”. 

prin foc m-ai trecut şi nu s-a aflat în mine nedreptate. 

* Ca să nu grăiască gura mea faptele oamenilor, 

pentru cuvintele buzelor Tale eu am păzit căi aspre. 

* Îndreptează paşii mei pe cărările Tale, 

ca să nu se clatine paşii mei. 

$ Bu am strigat pentru că Tu m-ai ascultat, Dumnezeule, 
pleacă-Ţi urechea spre mine şi ascultă cuvintele mele! 

7 Minunate arată-Ți îndurările Tale, 

Tu care mântuieşti pe cei care nădăjduiesc în Tine 

de cei care stau împotriva dreptei Tale. 

- Păzeşte-mă ca pe lumina ochilor, 

sub acoperământul aripilor Tale mă vei adăposti 

” de la faţa nelegiuiților care m-au cufundat în necaz. 
Duşmanii sufletul meu l-au împresurat; 

19 în grăsimea lor s-au închis, 
gura lor a grăit trufie. 





16,4 „Ca să nu grăiască...”: Augustin: „Să iasă din gura mea numai ce este spre lauda 
Ta.” € În TM, primul stih („întru faptele oamenilor”) e dificil. Unii îl leagă de 3c („Gura 
mea n-a păcătuit întru faptele oamenilor” — Ravasi), alţii, de ceea ce urmează („Pentru a 
plăti omului după cuvintele buzelor Tale...” — TOB). Targumul: „Am mustrat faptele 
oamenilor după cuvântul buzelor Tale.” e „am păzit căi aspre”: TM are „m-am păzit de 
căile făcătorilor de rele”, 

16,5 „Îndreptează...”: gr. karaprito înseamnă „a potrivi”, „a îmbina” părţile aşa încât 
să stea bine laolaltă şi să rezulte un tot armonios. $ TM are „Păstrează paşii mei 
Statornici...”, 

16,6 „Eu am strigat pentru că Tu m-ai ascultat”: se exprimă experienţa credinciosului a 
cărui rugăciune a fost întotdeauna ascultată, dar și o altă realitate spirituală: însăși rugă- 
Ciunea manifestă bunăvoința lui Dumnezeu, căci fără EI nu ar putea fi formulată. Hristos 
ne îndeamnă să ne rugăm cu această încredere (cf. Mc. 11,24). TM are „...Tu mă 
asculţi/mă vei asculta”. 

16,7 „Minunate arată-Ți...”: gr. 6avuooTâa — „a face minunat”, „a arăta ca minunat”, „a 
preamări”, 

16,8 „iumina ochilor”: lit. „pupila ochiului”. e „sub acoperământul aripilor...”: cf. 
Mt. 23,37. 

16,9 „sufletul”: gr. wuoxii în limbaj biblic echivalează ebr. nepheș care-l defineşte pe om 
sub aspect de ființă vie. Se poate traduce şi cu „viaţă”. 

16,10 „în grăsimea lor s-au închis”: /i4. „grăsimea lor şi-au închis-0”, care traduce exact 
expresia din ebraică. Origen interpretează expresia ca desemnând orgoliul, Atanasie, ca 
referindu-se la prosperitatea arogantă a celor răi. 

1! Cei ce mă alungau acum m-au împresurat, 

ochii lor şi-au aţintit ca să [mă] aştearnă la pământ. 
"2 Pânditu-m-au ca leul gata de vânătoare, 

ca puiul de leu ce locuiește în ascunzişuri. 

13 Scoală-Te, Doamne! leşi în calea lor şi-i împiedică, 
izbăveşte sufletul meu de cel nelegiuit, 

sabia Ta, de duşmanii mâinii Tale. 

14 Doamne, de cei puţini de pe pământ 

desparte-i în viaţa lor! 

Din cele ascunse ale Tale s-au umplut pântecele lor; 
s-au săturat cu fiii 

şi au lăsat rămăşiţe pruncilor lor. 

15 Eu însă întru dreptate mă voi arăta feţei Tale, 
sătura-mă-voi când se va arăta slava Ta. 





16,12 „Pânditu-m-au ca leul”: TM are fitt. „asemenea leului”. 

16,13 „izbăveşte... mâinii Tale”: versetul e mai scurt în TM: „Cu sabia Ta izbăveşte-mă 
de cel nelegiuit.” e „sabia Ta, de...”: Brenton interpretează: „Scoate sabia Ta din pri- 
cina...”, $ În „sabia Ta”, leronim vede un simbol al lui Hristos Judecătorul, 

16,14 Versetul este dintre cele mai dificile, atât în TM, cât şi în LXX. * „de cei 
puţini...”: gr. ună 6âtyav (Rahlfs); ms. Vaticanus are âmoivov, la fel de dificil („care 
nimiceşti”? — cf. Mortari, Brenton). € „desparte-i”: presupune ebr. hakqem în loc de TM 
heFqăm, „partea lor”. În TM textul e dificil şi traducerile sunt interpretative: „Nimi- 
ceşte-i cu mâna Ta, YHWH, nimiceşte-i din lumea aceasta, din partea lor între cei vii” 
sau „Alungă-i, YHWH, cu mâna Ta din partea lor din lume!”. $ „Din cele ascunse”: TM 
are „din cămările/comorile/tainiţele”. + „s-au umplut... s-au săturat... au lăsat”: TM are 
„umple... să se sature... să lase”. Psalmistul pare a-i spune lui Dumnezeu că poate să 
le dea celor răi toate bunurile materiale din belşug; el nu are altă dorință decât pe 
Dumnezeu însuşi (cf. şi Atanasie). + „cu fiii”: ms. Alexandrinus, urmat de Rahifs şi de 
majoritatea comentatorilor, are viâv, nearticulat: unii Părinţi au înțeles expresia ca pe o 
referire la canibalism, după blestemul din Lev. 26,29. Origen (ed. Pitra) interpretează, 
mai rezonabil, că e vorba de nerecunoştința celor care au primit de la Domnul, din 
belşug, bunuri şi fii (atunci s-ar traduce „de fii”, cf. Biblia de la Biaj); se poate înțelege 
însă că belşugul de bunuri a fost suficient pentru mai multe generații. Vaticanus şi texrus 
receptus au vetov, litt. „porcării”, „lucruri spurcate”. 

16,15 În TM versetul este: „Eu însă întru dreptate voi privi fața Ta, sătura-mă-voi când 
voi vedea, la trezire, chipul Tău.” „Chipul: ebr. Fmiznăh, termen rezervat pentru a 
desemna înfăţişarea pe care o ia Dumnezeu în teofanii pentru a putea fi perceput de om. 
S-a considerat că aici psalmul exprimă o intuiție puternică privind învierea morţilor 
(cf. şi Apoc. 22,4). Traducătorii LXX au atenuat textul, ca şi în alte locuri, din scrupul 
teologic, evitând să spună că omul l-ar putea vedea pe Dumnezeu față către faţă. 

16,15b Cf. Col. 3,4. 

17 


' Pentru sfârşit; al lui David, slujitorul Domnului, 
care a grăit către Domnul cuvintele acestei cântări 
în ziua în care Domnul l-a eliberat din mâna tuturor vrăjmaşilor lui 
şi din mâna lui Saul; 
z şi a zis: 
Iubi-Te-voi, Doamne, tăria mea! 
3 Domnul este întărirea mea şi scăparea mea şi eliberatorul meu, 
Dumnezeul meu, ajutorul meu, şi voi nădăjdui în EI, 
pavăza mea şi puterea mântuirii mele şi ocrotitorul meu. 
* Lăudând, ÎI voi chema în ajutor pe Domnul 
şi de vrăjmaşii mei voi fi izbăvit. 





17 La origine este, poate, o ilustrare a destinului lui David, căruia Dumnezeu îi dă 
biruinţă asupra duşmanilor. Este o cântare de aducere de mulțumire (vv. 5-28) precum şi 
un cânt regesc de biruinţă (vv. 29-51). A fost, fireşte, reactualizat în diverse epoci, Sunt 
schițate profetic trăsăturile Regelui-Mesia, biruitor peste puterile răului. După Chiri! al 
Alexandriei, într-o interpretare spirituală, cei care cred în Hristos îi aduc această cântare 
pentru că i-a eliberat de duşmani, adică de „stăpânitorul lumii acesteia”. Psalmul e rostit 
şi de Hristos, care se exprimă în grai omenesc: se referă la coborârea din ceruri a Fiului 
Unul-născut, la înălțarea Sa, la biruinţa asupra diavolilor şi la chemarea neamurilor. $ 
Text aproape identic cu psalmul din 2Rg. 22,1-51. Am avut în vedere traducerea iden- 
tică a pasajelor identice (cu mici diferenţe, din motive stilistice) şi marcarea deosebi- 
rilor. În TM, deosebirile dintre cele două texte sunt mult mai puţine. 

17,1 „Pentru sfârşit”: TM are „Pentru mai-marele cântăreților”, restul titlului fiind ace- 
laşi ca în LXX. * „slujitorul”: gr. mois, „copil” şi „slujitor”, cu o conotație mai familiară, 
diferit de 5odiog, „rob”, ca şi de oikEzns, „servitor (născut) în casă”. Euthymios 
Zigabenos observă că David preferă să se numească noic mai degrabă decât „rege” sau 
„profet”, termenul însemnând în același timp „slujitor credincios” și „fiu preaiubit”. 

17,2 „lubi-Te-voi...”: TM are 'er“hâm'Ahă: verbul denominativ răham, „a iubi, a fi 
compătimitor”, de la rehem, „uter”, are conotaţia iubirii materne, necondiționate şi 
sensibile. Este folosit de obicei pentru iubirea lui Dumnezeu față de om; aici este 
singurul caz în care exprimă iubirea omului față de Dumnezeu. 

17,3 „întărirea mea şi scăparea mea”: TM are „Stânca mea şi cetatea mea întărită”, $ 
„puterea mântuirii”: izt. „cornul mântuirii” (cale semantic după ebraică, ce se regăseşte 
şi în cântarea lui Zaharia, din Lc. 1,69). Cornul de animal ca metaforă pentru putere este 
răspândit în tot Orientul Mijlociu precum şi în Egipt. Unii zei sunt reprezentați cu 
diademe împodobite cu coarne. Şi aici, poezia biblică îl demitizează, transformându-l în 
metaforă pentru puterea salvatoare a lui Dumnezeu şi pentru tăria pe care El o dă 
omului. 

5 Mă cuprinseseră chinurile morții, 

şuvoaiele nelegiuirii năvăliseră asupra mea, 

€ chinurile iadului mă împresuraseră, 

s-au năpustit asupra mea lațurile morții. 

7 În restriştea mea, L-am chemat pe Domnul 
şi către Dumnezeul meu am strigat; 

EI a auzit din templul Său cel sfânt glasul meu 
şi strigarea mea dinaintea Lui va ajunge la urechile Lui. 
3 Clătinatu-s-a şi s-a cutremurat pământul 

şi temeliile munţilor s-au zdruncinat, 
clătinatu-s-au căci S-a mâniat pe ele Dumnezeu. 
9 S-a ridicat fum de mânia Lui 

Şi foc de la faţa Lui a pârjolit, 

cărbuni s-au aprins de la El. 

19 Plecat-a cerurile şi S-a coborât 

şi negură [era] sub picioarele Lui. 

1 Suitu-S-a pe heruvimi şi Şi-a luat zborul, 

a zburat pe aripile vântului. 

12 Şi-a pus bezna ascunziş; 

jur împrejurul Lui, cortul Lui, 

apă întunecată în norii văzduhului. 


17,5 „chinurile”: gr. biveș, it. „durerile naşterii”. TM are „funiile”, emendat de unii 
traducători, după pasajele paralele din 2Rg. şi din Fp. 2,24, „talazurile morţii”. e „Şuvoa- 
iele nelegiuirii”: TM are „șuvoaiele lui Bia 'aP”. 

17,6 „chinurile”: TM are „funiile”. 

17,8-12 Termenii manifestării cosmice a lui Dumnezeu amintesc de teofania de pe Sinai 
(Ex. 19,16 şi urm.). Pasajul a influențat descrierea tulburării cosmosului la moartea lui 
Hristos precum şi pasajele apocaliptice din evangheliile sinoptice (e.g. Mt. 27,45.51; 
Mc. 15,23; Le. 23,44). 

17,9 „de mânia Lui... de la faţa Lui”: TM are „din nările Lui... din gura Lui”. În ebr., 
nările care freamătă exprimă mânia; ca de multe ori, şi aici, LXX evită antropomor- 
fismele. 

17,10 Cf. Is. 64,1-3. 

17,11 Cf lez. 1; 9,3; 11,22. Imaginea are ca punct de plecare chivotul străjuit de cei doi 
heruvimi. 

17,12 „cortul Lui”: Origen scrie că, în VT, când se revelează, Dumnezeu se ascunde în 
nor; „cortul” este şi trupul lui Hristos. Grigore din Nazianz (Orationes, 28, PG 35): 
„Întunericul este şi opacitatea noastră, pentru că suntem greoi la inimă.” 

'3 De strălucirea dinaintea Lui s-au dat la o parte norii, 
grindină şi cărbuni de foc. 

14 Şi a tunat din cer Domnul, 

Cel Preaînalt a dat glas. 

15 A trimis sulițe şi i-a risipit, 

înmulțit-a fulgere şi i-a cutremurat; 

16 arătatu-s-au izvoarele apelor 

şi au ieşit la iveală temeliile lumii 

de certarea Ta, Doamne, 

de viforul suflării mâniei Tale. 

1 Trimis-a din înălțime şi m-a luat, 

m-a luat la Sine din apele multe. 

18 Mă va elibera de duşmanii mei cei puternici 

şi de cei ce mă urăsc, căci s-au întărit peste mine. 
1 S-au năpustit asupră-mi în ziua necazului meu, 
dar Domnul mi-a fost sprijinitor. 

% M-a scos la loc larg, 

mă va izbăvi, căci m-a voit. 

[Mă va elibera de duşmanii cei puternici 

şi de cei care mă urăsc.] 

*! Îmi va răsplăti Domnul după dreptatea mea 

şi după curăţia mâinilor mele îmi va da răsplată, 
2 căci am păzit căile Domnului 

şi n-am săvârşit nelegiuire departe de Dumnezeul meu, 
% căci toate rânduielile Lui sunt înaintea mea 

şi îndreptările Lui nu le-am depărtat de la mine. 
Lia Şi voi fi fără prihană cu El 





17,14 În TM, la sfârşitul versetului, se repetă 13b („grindină...»). 

17,16 „izvoarele”: TM are „albiile”. e „mâniei”: TM are din nou „nărilor”. 

17,17 „Trimis-a din înălţime”: Origen vede aici prevestirea răscumpărării. În prezent nu 
suntem eliberaţi de toate relele, dar, cu ajutorul lui Dumnezeu, le îndurăm cu dragă inimă. 
17,20 „m-a voit”; TM are „îşi află desfătarea în mine”. Iubirea gratuită şi liberă a lui 
Dumnezeu e cauza unică a mântuirii. $ „[Mă va elibera... mă urăsc.]”: pasajul e propus 
spre eliminare (între croşete) de Rahlfs şi omis în textul paralel din 2Rg. Este un dublet 
prescurtat al v. 18. 

17,24 În TM verbele sunt la perfect: răsplata divină apare ca o consecință directă a 
purtării bune a omului. $ „nelegiuire”: /izz, „nelegiuirea mea”. $ Pentru Origen, Cel 
Neprihănit prin excelenţă este Hristos. 

şi mă voi păzi de nelegiuire; 

“ şi îmi va răsplăti Domnul după dreptatea mea 
şi după curăția mâinilor mele înaintea ochilor Săi. 
% Cu omul pios Te vei purta cu pietate 

şi cu omul nevinovat vei fi nevinovat. 

2 Cu cel ales, ales vei fi, 

dar cu cel viclean vei fi iscusit. 

% Căci Tu poporul cel smerit îl vei mântui 

şi ochii celor trufaşi îi vei smeri, 

% fiindcă Tu vei lumina lampa mea, Doamne; 
Dumnezeul meu, Tu îmi vei lumina întunericul. 
3% Căci în Tine voi fi izbăvit din încercare 

şi întru Dumnezeul meu voi trece zidul. 

31 Dumnezeul meu, neprihănită este calea Sa, 
cuvintele Domnului sunt lămurite în foc, 

EI este pavăză pentru toți cei care nădăjduiesc în EI. 





17,26 „...pios (gr. 6o1oc), Te vei purta cu pietate (gr. 66uo0%og)”: în limbaj biblic, 
dooş, referitor la om, înseamnă „pios, evlavios, credincios”, iar referitor la Dumnezeu, 
„sfânt, curat”, dar are şi o conotaţie de bunăvoință, grijă, cf. lat. pius. 

17,27 „ales”: TM are „curat” € „cu cel viclean vei fi iscusit”: cf. Lev. 26,24. 

17,29 După Origen, Dumnezeu este Cel care luminează ochiul; în om este şi o parte de 
întuneric, dar Dumnezeu o luminează şi pe aceasta pentru cel drept. Cei a căror lampă 
este luminată de Dumnezeu sunt cufundaţi în lumina adevărului şi-şi împlinesc toate 
faptele în această lumină, pentru a vedea limpede. Atunci și întunericul este luminat. $ 
Chiril al Alexandriei: „Psalmistul se referă la Cuvântul lui Dumnezeu, care este Lumina 
cea adevărată” (/n Joan. 1,8, PG 73,112). 

17,30 „voi fi izbăvit din încercare”: gr. nevporipiov înseamnă „încercare” (de la nep0), 
dar şi „ceată de pirați” (de la newpârng), sens preferat de TOB, nota ad loc. TM are „alerg 
în pâlc de pradă”, text controversat, adesea emendat după 2Rg. 22,30, „pătrund în in- 
cintă”/„sar peste şanţ”. * „Zidul” este cel al duşmăniei, ridicat de păcat, pe care l-a 
surpat Hristos (Origen, Augustin, leronim, trimițând la Ef. 2,14). 

17,31 „lămurite în foc”: gr. nenvpoutva — „aprinse, înflăcărate”, „curățite/lămurite în 
foc”, „încercate prin foc” (cf! şi Ps. 118,140). Origen preferă interpretarea „înflăcărate” 
şi comentează într-un pasaj ţesut din texte biblice: „Deoarece cuvintele lui Dumnezeu 
sunt înflăcărate, cei care le ascultă spun: «Oare nu ardea inima în noi când ne vorbea...» 
(Le. 24,32). Şi ei sunt «în Duh arzând» (Rom. 12,11) şi nu primesc nici un foc străin 
(ef. Lev. 10,1) de Dumnezeu, care este în săgețile celui rău (cf. Ps. 119,4). Dar Domnul, 
care a spus: «Foc am venit să arunc pe pământ», avea cuvinte înflăcărate; de aceea zice: 
«şi ce voiesc decât să fie deja aprins?» (Le. 12,49) (apud Mortari, nota ad loc.). 

32 Căci cine este Dumnezeu, afară de Domnul? 
Cine este Dumnezeu, afară de Dumnezeul nostru? 
* Dumnezeu, Cel ce mă încinge cu tărie 

şi a făcut neprihănită calea mea, 

34 Cel ce a alcătuit picioarele mele ca ale cerbului 
şi pe înălțimi mă aşază, 

* BI învață mâinile mele la război 

şi Tu ai făcut arc de aramă braţele mele, 

“ mi-ai dat pavăza mântuirii mele 

şi dreapta Ta m-a sprijinit, 

certarea Ta m-a îndreptat până la capăt 

şi certarea Ta aceasta mă va învăţa. 

% Lărgit-ai paşii mei sub mine 

şi n-au slăbit tălpile mele. 

* Îi voi urmări pe vrăjmaşii mei şi-i voi ajunge 

şi nu mă voi întoarce până ce nu se vor mistui; 

% îi voi izbi şi nu vor putea să stea, 

vor cădea sub picioarele mele. 

“Tu m-ai încins cu tărie pentru război, 

piedică le-ai pus tuturor celor care se ridicau împotriva mea, sub mine. 


17,322 Origen parafrazează: „Cine este Dumnezeu, dacă nu Hristos?” 

17,32b „Cine este Dumnezeu”: TM are „Cine e Stâncă”, Aceeaşi echivalare şi la v. 47. 
17,34b Augustin, Ieronim: „Gândul meu, speranța mea sunt în ceruri.” 

17,35a În descrierile bătăliei victorioase, psalmu! aminteşte de unele imnuri egiptene. 
Aici, versetul poate fi ilustrat cu o pictură egipteană care îl reprezintă pe zeul Seth 
învăţându-l pe faraonul Tutmosis să tragă cu arcul (S. Mowinckel, The Psalms in Israel 
Worship, |, p. 72, apud Ravasi, |, p. 321). Şi imaginile sumbre au paralele în mitologiile 
ugaritică sau babiloniană; e interesant cum psalmul le demitizează, raportându-le meta- 
foric la unicul Dumnezeu. 

17,35b TM are „şi brațele mele întind arcul de aramă”. * Lui Ilarie, „arc de aramă 
brațele mele” îi sugerează braţele lui isus pe cruce (/n Ps. 743, v. 3.). 

17,36 „certarea Ta”: TM are 'un'warhkhă, interpretat fie ca „grija Ta”, fie ca „smerenia 
Ta”, leronim şi Aquila: „blândeţea/bunăvoinţa Ta”; Targumul: „cuvântul Tău”. $ „m-a 
îndreptat... mă va învăţa”: TM este mai scurt: „m-a sporit”. 

17,37 tălpile”: TM are „gleznele”. 

17,39 „nu vor putea să stea, vor cădea...”: pentru leronim, aceasta poate să însemne că 
vor înceta să săvârşească fărădelegea. Vor cădea, poate, călcaţi în picioare ca un duşmân 
învins, dar, poate, vor cădea pentru a-L adora pe Dumnezeu. Beda: „Nu vor putea rezista 
Duhului înțelepciunii [...] numai sunt duşmani.” 





FIA 

“1 Pe vrăjmaşii mei i-ai făcut să dea dosul 

şi pe cei care mă urăsc i-ai nimicit, 

“Bi au strigat, dar nu aveau izbăvitor, 

spre Domnul, dar nu le-a dat ascultare. 

“% Îi voi mărunți ca pulberea în bătaia vântului, 
ca pe noroiul ulițelor îi voi subția. 

* Tu mă vei izbăvi de răzvrătirea poporului, 
mă vei așeza în fruntea neamurilor: 

popor pe care nu l-am cunoscut mi s-a supus, 
+ cu luare aminte mi-a dat ascultare, 

fiii străinilor m-au linguşit, 

“% fiii străinilor şi-au pierdut vlaga 

[s-au abătut] şchiopătând de pe cărările lor. 

17 Viu este Domnul şi binecuvântat Dumnezeul meu, 
înălțat fie Dumnezeul mântuirii mele! 

“% Dumnezeu Cel care îmi dă răzbunările 

şi mi-a supus popoarele sub mine, 

%9 Cel ce m-a izbăvit de duşmanii mei aprigi; 
de la potrivnicii mei mă vei înălța, 

de omul nedrept mă vei izbăvi. 

50 De aceea Te voi preamări printre neamuri, Doamne, 
şi Numelui Tău îi voi cânta: 

* E] măreşte izbăvirile regelui Său 

şi Îşi arată îndurarea către unsul Său, 

către David şi seminția lui până în veac. 





17,41 „să dea dosul”: gr. E8ox&s poi vârov poate însemna şi „mi i-ai dat la spate”. 
Ieronim şi Beda interpretează „i-ai făcut să mă urmeze”, 

17,44c Augustin: „Este poporul păgânilor pe care, spune Hristos, nu l-am cercetat la 
venirea Mea, nu M-a văzut cu ochii lui, dar i-a primit pe trimişii Mei şi le-a dat ascul- 
tare.” 

17,45 „cu luare aminte”: gr. eig &xohv oriov, litt. „la auzul urechii”. e „fiii străinilor”: 
litt. „fiii străini”. 

17,47 Ieronim referă acest verset la învierea lui Hristos. 

17,50 Cf. Rom. 15,9. + „Te voi preamări”, gr. £EouoioyiioouaL: cf. nota la 6,6. 

17,51 „E măreşte... Îşi arată...”; gr. are participii, pe care le-am tradus cu persoana a 
treia, după logica textului. 

18 


' Pentru sfârşit; psalm al lui David. 
? Cerurile povestesc slava lui Dumnezeu 
iar lucrarea mâinilor Sale o vesteşte tăria: 
3 ziua îi revarsă zilei cuvânt 
şi noaptea îi dă de ştire nopții. 
* Nu sunt graiuri, nici cuvinte 
ale căror glasuri să nu se audă: 
* pe tot pământul s-a răspândit sunetul lor 


18 Psalmul este o aducere de mulțumire lui Dumnezeu pentru că S-a făcut cunoscut omului 
prin natură şi prin Lege. Chiril al Alexandriei spune: „Dumnezeu S-a făcut cunoscut prin trei 
revelații: legea naturii create (frumuseţea şi ordinea ei), revelaţie cosmică ce ne face să-L 
cunoaştem pe Creator (cf Înţ. 13,1-5; Rom. 1,19), Legea scrisă, dată prin Moise, care aduce 
în plus porunca iubirii și precizările morale şi Legea spirituală, a Evangheliei, care le 
desăvârşeşte pe primele două (cf. Mt. 5,17).” Qimhi subliniază paralelismul: „După cum 
cerul, soarele şi stelele manifestă şi povestesc slava şi înțelepciunea lui Dumnezeu, la fel fac 
Tora şi preceptele pe care EI le-a dat poporului Său Israel; după cum cerul şi soarele sunt 
binefăcătoare pentru lume şi lumea dăinuie datorită lor, la fel face Tora, care e desăvârşită şi 
înviorează sufletul.” 

18,1 TM are „Pentru mai-marele cântăreților. Psalm al lui David”. 

18,2 „Cerurile”, gr. ot ovpovoi: pluralul redă dualul ebr. șămayim. + „povestesc”: gr. 
Siwnyoduat înseamnă „a povesti, a expune (pe larg)”. + „tăria”: gr. oreptaua traduce 
ebr. răgia'. După o cosmologie arhaică, bolta cerului e tare şi desparte lumea văzută de 
„apele cele mai presus de ceruri”. Cf. rom. „tăria cerului”. $ Pentru Grigore al Nyssei, 
David arată că a înțeles muzica cerului și a stelelor, imnul ritmat de mişcare şi repaos, 
unde repaosul străluceşte în mişcare, unde mişcarea necontenită străluceşte în imuabil. 
Aceasta este muzica adevărată şi primordială, care le precedă pe celelalte, în armonia uni- 
versală. Lumea întreagă este o muzică al cărei Autor şi Interpret este Dumnezeu (cap. II). 
18,3 „revarsă”: gr. Epewyopon, lat. ructare, „a râgâi”, „a scuipa”, se poate folosi, la figurat, 
de ex. despre valurile care se sparg cu spumă. $ „dă de ştire”: gr. ăvopytdiei vvâorw, lit. 
„vesteşte cunoaştere”. TM are y'hawweh dă ath : vb. HWEHI (doar la forma pi el), poetic, 
tardiv, „a spune, a declara, a face cunoscut”, 

18,4 „graiuri”: gr. Aa, „vorbire, conversaţie; fel de a vorbi, dialect”. e „plasuri”: gr. 
Șovi, „glas [de om], sunet, strigăt; vorbire”. La v. 5 apare $06yyoc, „sunet (în general)”. $ 
TM are „Nu sunt graiuri şi nu sunt cuvinte; nu se aude glasul lor” — e vorba de tăcerea 
aştrilor/a cosmosului (concepție asiriană): se subînțelege apoi: (totuşi) vestea s-a răspândit 
peste tot. Versiunile, traducând cu o subordonată relativă („ale căror glasuri”), au înțeles, 
dimpotrivă, că glasurile cosmosului se aud peste tot. 

18,5 Citat în Rom. 10,18. + „lumii”: gr. oikovuevn, „lumea (locuită)”. e „În soare”: TM are 
„Pentru soare acoto [Dumnezeu a aşezat] cort în ele” (i.e. în ceruri/la marginile lumii). 











“ 


PSALMII 18 i) 


şi până la marginile lumii cuvintele lor. 

În soare Şi-a pus [Dumnezeu] cortul Său; 

$ iar el, precum un mire ce iese din iatac 

se va bucura ca un voinic să-şi străbată calea în fugă. 

7 Din înaltul cerului ieşirea lui, 

şi sosirea lui până în înaltul cerului 

şi nu se va putea ascunde nimeni de dogoarea lui. 

8 Legea Domnului e fără prihană, înviorând sufletele; 
mărturia Domnului e vrednică de crezare, înţelepţind pruncii. 


În Orientul Antic, soarele era simbolul dreptăţii, ceea ce fundamentează legătura dintre 
cele două părți ale psalmului (BJ). Expresia „Soarele dreptăţii” (Mal. 3,20) a fost 
interpretată mesianic (v. mai ales liturgia Crăciunului, în riturile bizantin şi latin). Rupert 
din Deutz (De Op. Spir. Sancti, SC 131, p. 97) dă pasajului o interpretare mariologică: 
iatacul nupțial din care iese mirele e sânul, inima Fecioarei Neprihănite. 

18,6 „iar cl”: i.e. soarele. € „iatac”: gr. Ex nao1od avoid, lit. „din iatacul său”; este un 
cuvânt rar, mai frecvent fiind raorâg, „iatac, cameră nupţială”. + „se va bucura”: gr. 
&yadiudopon înseamnă „a fi cuprins de mare bucurie, a tresălta de bucurie”. + „voinic”: 
gr. Yiyag redă ebr. gibbor, „viteaz”. 

18,7 „Din înaltul... până în înaltul...”: TM are „de la marginea ... la marginea cealaltă”. 
LXX transpune imaginea pe verticală. Mersul soarelui care iese din înaltul cerului şi se 
întoarce în înaltul cerului a fost văzut ca o figură a lui Hristos, care porneşte de la Tatăl, 
se întoarce la EI şi va veni din nou (lustin, Dial. 64,8). 

18,7c Ieronim interpretează spiritual: la împărțirea harurilor, nu este nimeni care să nu 
primească ceva. 

18,8-15 Legea lui Dumnezeu e privită cu recunoştinţă, ca un dar neasemuit făcut omului 
spre a putea ajunge la împlinire. Importanţa ci se manifestă într-o sinonimie bogată (v. 
mai ales Ps. 118): 


NE: ITM 
Vânog v. 18b 

napropia v. 14 _ | dh 
Sikaouora v. 9 |piggidhim |auophara v. 5 hugqim 
£vroA v.9 mif'wăâh 

















Kpiuara v. l0b | mis patim *piuara v. 7b | miș“patim. | judecăţi/hotărâri 





„Legea” în accepţie biblică este, de fapt, o înțelepciune de viaţă care îi permite omului 
să ajungă la împlinire. e Augustin spune: „Legea Domnului nu-l încovoaie pe om sub un 
jug de robie, ci prin ea sufletul se îndreaptă spontan spre imitarea lui Dumnezeu.” 

18,8 „înviorând”: gr. EmoTpEţo, litt. „a întoarce la loc/spre” — de aici, „a reface”. $ 
„Mărturia Domnului” cea „vrednică de crezare” este cea a lui Hristos, singurul care îi 
cunoaște pe Tatăl (Augustin). € „pruncii”: TM are „cel neştiutor”. 








80 PSALMII 18 


* Rânduielile Domnului sunt drepte, înveselind inima; 
porunca Domnului străluceşte până departe, luminând ochii; 
0 Frica de Domnul e preacurată, dăinuind în vecii vecilor; . 
judecăţile Lui sunt adevărate, toate sunt drepte deopotrivă, 
1! mai de dorit decât aurul şi decât mulțime de nestemate, 
mai dulci decât mierea și decât fagurele. 

Le: Şi robul Tău le păzeşte: 

în păzirea lor e răsplată multă. 

'3 De greşeli cine își va da seama? 

De cele ascunse ale mele curățește-mă 

1 şi de cele străine cruță-! pe slujitorul Tău: 

dacă nu mă vor stăpâni, atunci voi fi fără prihană 

şi voi fi curățit de păcatul cel mare. 

15 Şi Îţi vor fi plăcute cuvintele gurii mele 





18,10 „Frica de Domnul e preacurată”: Augustin interpretează astfel: „Spre deosebire de 
frica servilă, care e teama de pedeapsă, cea curată, izvorâtă din iubire gratuită, se teme 
doar să nu fie despărțită de cel iubit; e neamestecată cu frica de oameni.” + 10b e citat în 
Apoc. 16,7 şi 19,2. + „deopotrivă”, gr. Ex 7 aw16: lit. „în aceeaşi direcție, laolaltă, 
deopotrivă”. TM țăd/'qui yak'dăw € interpretat „[ne] învaţă toată dreptatea” (BCh), 
„mereu drepte” (BJ), „toate sunt drepte” (TOB). e „Hotărârile lui Dumnezeu nu sunt 
discordante şi în luptă între ele, ci sunt surori şi convergente; nu există nici o 
contradicţie între legile Mântuitorului.” (Chiril al Alexandriei) 

18,1la Cf. Prov. 8,10-11.19; lov 28,15-17. * [1b: cf. Ps. 118,103b ; lez, 2,8 — 343; 
Apoc. 10, 8-11. 

18,12 „le păzeşte”: TM are „îşi ia din ele învăţătură”. e 12b: însăşi păzirea e o răsplată, 
faptul că poți ţine poruncile e darul lui Dumnezeu (Augustin). 

18,13 „greşeli”; gr. raponronora, litt. „căderi “pe alături”, $ „Cele ascunse” sunt 
greşelile ascunse de ceilalți sau chiar neştiute, neconştientizate de autorul lor. 

18,14 „(de) cele străine”: gr. (d) zâv cAiorpiov. TM are (miz)zădhim, „(de) cele 
trufaşe”. După Augustin, păcatele „străine” sunt cele făcute la îndemnul altuia; diavolul 
a păcătuit din vina sa, Adam din vina altuia. € „păcatul cel mare”: tot după Augustin, 
acesta este lepădarea de Dumnezeu, care vine din orgoliu. 

18,15 „vor fi plăcute”: gr. Eoovrot eis evăokiov, it. „vor fi spre plăcere”. Evăoxia 
(ebr. râzân) este aici plăcerea, bucuria, desfătarea cu care priveşte Dumnezeu pe cineva, 
de ex. pe Slujitorul Său (Is. 42,1); evâoketv, citat aprox. în Mt. 12,18 cu referire la 
Fiul; cf şi ML. 3,16; Mc. 1,11. € „ajutorul” : TM are „stânca”. e „răscumpărătorul”, gr. 
Avrparhc, ebr. go el: la origine, ruda cea mai apropiată care trebuie să intervină în caz 
de criză, de ex. răzbunătorul sângelui, fratele mortului, care trebuie să se căsătorească cu 
văduva pentru „a-i ridica urmaşi” celui mort (legea leviratului), cel care trebuie să-şi răs- 
cumpere ruda căzută în robie/ogorul înstrăinat etc. (cf. Ruth 2,20; cap. 4 şi notele ad loc.). 

PSALMII 18-19 si 


şi cugetarea inimii mele va fi necontenit dinaintea Ta, - 
Doamne, ajutorul meu şi răscumpărătorul meu! 


19 


! Pentru sfârşit; psalm a! lui David. 
2 Să te asculte Domnul în ziua strâmtorării, 
pavăză să-ţi fie Numele Dumnezeului lui Iacob! 
3 Să-ţi trimită ajutor din [lăcaşul] sfânt 
şi din Sion să te întărească! 
A Să-Şi amintească toată jertfa ta 
şi arderea de tot a ta să-l fie bine primită. 








Oprire 
* Să-ţi dea ție după inima ta 
şi toată voia ta s-o împlinească! 





Apoi, în temeiul Legământului, Dumnezeu e considerat go 'el-ul poporului său. Grecii, 
apoi latinii preiau sensul cel mai inteligibil pentru ei: răscumpărarea sclavului (lat. 
redimere, redemptor). 

19 Este un psalm regal: fie la sărbătoarea înscăunării, fie după o victorie în război, 
poporul se roagă pentru rege. În vreme ce păgânii se încred în puterea lor militară, Israel 
se întemeiază numai pe Dumnezeu, care îl ocroteşte. Părinţii dau o interpretare hristo- 
logică: această rugăciune € înălţată de corul îngerilor şi al sfinților (Eusebiu), Hristos 
este regele, preotul, dar și jertfa (Ieronim). 

19,1 „Pentru sfârșit”: TM arc „Pentru mai-marele cântăreților”. 

19,2 „Numele Dumnezeului lui Iacob”: desemnare arhaizantă, care aminteşte de numele 
divin „Cel puternic al lui Iacob” (Gen. 49,24; Is. 1,24). 

19,3 „[lăcaşul] sfânt”: expresia îşi află ecou în „cerul Său sfânt” (v. 7b). Între templui 
ceresc şi cel pământesc există o revărsare de viață şi de sfințenie. Această idee stă la 
baza teologiei Templului elaborată de şcoala deuteronomistă (ef. 3Rg. 8, rugăciunea lui | 
Solomon) şi e o încercare de a ieşi din aporia iscată de contradicția între transcendența | 
cerească a lui Dumnezeu şi „locuirea” Sa în Templul din Ierusalim, între infinitate şi |) 
Î spaţialitate sacră (ef. Ravasi, [, p. 375). | 














19,4 „să-l fie bine primită”: gr. n.avâno, lit. „să o afle grasă”. Ieronim, adresând 
psalmul lui Hristos, interpretează că toate rugăciunile şi jertfele oamenilor sunt cuprinse 
în rugăciunea şi jertfa Lui. 

19;5 „voia ta”: TM are „planul tău”. Eusebiu consideră că, de aici încolo, psalmul este 
profetic, referindu-se la Hristos. Pentru Atanasie, Augustin şi alţii, „voia” aceasta este “] 
planul de mântuire. ți 

19,6 „vom fi măriţi”: TM are „vom înălța stindardul” — verb denominativ rar NDGL (de 
la ebr. degel, „steag, stindard”). Trad. LXX a citit probabil NGDL (de la gădhăl, 
„mare”). € „cererile”; Ieronim le raportează la rugăciunea lui lisus: „Preamăreşte-mă cu 
slava pe care am avut-o la Tine mai înainte de a fi lumea” (In. 17,5) şi „păzeşte-i în 
Numele Tău pe aceia pe care mi i-ai dat” (cf. In. 17,11). 

19,7 „unsul”: gr. Xpio16c, ebr. mâşiah; cf. şi nota la 2,2. + „Prin fapte puternice 
mântuieşte dreapta Sa”: lizt. „În fapte puternice [e] mântuirea dreptei Sale”. 

19,8 „în Numele... vom fi măriţi”: TM are „Numele... îl vom pomeni”. 

19,9 „am rămas în picioare”; forma de pasiv a vb. gr. âvopOcOnuev sugerează că 
autorul acțiunii e Dumnezeu. 

19,10b TM are: „Regele ne va răspunde în ziua în care îl vom chema.” 

20 Psalm regal, structurat în două părți, urmate de antifoane corale (vv. 8 şi 14). Datorită 
accentului său mesianic şi eshatologic a fost aplicat în iudaism regelui mesianic, iar 
Părinţii Bisericii l-au raportat la Hristos. 

20,1 „Pentru sfârşit”: TM are „Pentru mai-marele cântăreților”. 

20,2 „Profetul David vesteşte biruinţa deplină a Regelui care va fi urmaşul său” 
(Eusebiu). Ieronim vede în acest Rege chipul lui Hristos, „Regele regilor şi Domnul 
domnilor”. 





PSALMII 19-20 


* Bucura-ne-vom de mântuirea ta 

şi în Numele Dumnezeului nostru vom fi măriți; 
împlinească Domnul toate cererile tale! 

7 Acum ştiu că a izbăvit Domnul pe unsul Său; 
îl va asculta din cerul Său sfânt. 

Prin fapte puternice mântuieşte dreapta Sa. 

% Unii în carele de luptă şi alții în cai, 

dar noi în Numele Domnului Dumnezeului nostru vom fi măriți. 
% Aceia s-au împiedicat şi au căzut, 

dar noi ne-am ridicat şi am rămas în picioare. 

10 Doamne, izbăveşte-l pe regele Tău 

şi ne ascultă în orice zi Te vom chema! 


20 


! Pentru sfârșit; psalm al lui David. 
2 Doamne, întru puterea Ta se va veseli regele 
şi de mântuirea Ta se va bucura foarte. 
* Dorinţa sufletului său i-ai împlinit-o 








20,3 „Dorinţa lui Hristos este ca şi noi să fim una, după cum EI şi Tatăl una sunt.” 
(leronim) 











PSALMII 20 83 


şi de voia buzelor sale nu l-ai lipsit. 

Oprire 

* Că l-ai întâmpinat cu binecuvântările bunătății, 
pus-ai pe capul lui coroană de nestemate. 

3 Viaţă a cerut de la Tine şi i-ai dat[-o], 

lungime de zile în veacul veacului. 

$ Mare este slava lui întru mântuirea Ta, 

slavă şi măreție vei pune asupra lui; 

7 căci îi vei da binecuvântare în veacul veacului, 

îl vei umple de bucurie cu faţa Ta. 

* Căci regele nădăjduieşte în Domnul 

şi întru mila Celui Preaînalt nicicând nu se va clătina. 
? De i-ar afla mâna Ta pe toți duşmanii Tăi, 

dreapta Ta de i-ar ajunge pe toţi cei care Te urăsc! 

19 Îi vei face ca pe un cuptor de foc la ceasul [arătării] feţei Tale: 





20,4 Cf. Apoc. 6,2. $ „nestemate”: li4t. „piatră de preţ”. TM are păz, „aur curat”, e 
„Dumnezeu este cununa lui Hristos, iar Hristos este cununa făpturii raționale.” (Origen) 
20,5 „i-ai dat[-0),”: punctuație conform împărțirii stihurilor în ed. Rahlfs; alte variante 
leagă de stihul următor: „i-ai dat lungime...” $ „De ce a cerut Hristos viaţa, când era în 
prag de moarte? Pentru a vesti învierea Sa din morţi.” (Irineu, Dem. 4p. 72) 

20,6 Origen apropie acest verset de cuvintele Tatălui din In. 12,28, iar Ieronim, de 
cuvintele din „rugăciunea arhierească” (In. 17,5). $ „slavă ... măreție”; er. 6080... 
ueyadonpene.a, ebr. hădh („strălucire, maiestate”)... hădhăâr („podoabă, cinstire”) sunt 
adesea în Biblie termeni care se atrag şi care se referă la Dumnezeu (Ps. 145,5 TM etc.) 
20,7 „i vei da binecuvântare”; TM are fşirhzhiă bh*răkhăth, lit. „A vei aşeza [ca] 
binecuvântări” (cf. Gen. 12,2 TM, către Avraam: „vei fi binecuvântare”). € „îl vei umple 
de bucurie”: gr. evțpaveic avrăv £v XOpG, lizt. „îl vei veseli întru bucurie”. $ „cu fața 
Ta”: „Faţa Tatălui este Fiul: «Cine Mă vede pe Mine vede pe Tatăl» (În. 14,9) 
(Symmachos, PG 16). 

20,8 „nicicând nu...”: am redat astfel gr. ov uri — negația cea mai puternică. 
20,9-10a,11-13 Aceste versete, care par a se adresa regelui, lasă să se presupună, datorită 
limbajului eshatologic, că în textul ebraic primar se adresau lui YHWH (ef. BJ, nota ad loc.). 
20,9 „De i-ar afla... pe”: gr. fitt. „de-ar fi aflată... de câtre”. De aceea, Chiril al 
Alexandriei interpretează: „Dumnezeu se lasă găsit de către păcătos ca Judecător, iar de 
cel care îşi mărturiseşte păcatul, ca Mântuitor.” + „de i-ar ajunge”: TM are „să-i 
găsească”. Ca de foarte multe ori, leronim interpretează pozitiv: bunătatea lui Dumnezeu 
vrea să-i întoarcă spre Hristos pe duşmanii Săi, spre a-i mântui. 

20,10 „Îi vei face”: TM are „Îl vei face”. e „ceasul”: pr. Katp66, „momentul oportun 
pentru a face ceva”. $ „îi va zgudui”: TM are „îi va înghiți”. € Eusebiu, ca şi alți Părinți, 

Domnul în mânia Sa îi va zgudui 

şi îi va mistui văpaia. 

"! Rodul lor îl vei nimici de pe pământ, 

şi sămânța lor, dintre fiii oamenilor. 

2 Pentru că au revărsat către Tine rele, 

au urzit un plan, dar nu-l vor putea înfăptui. 
13 Căci Tu îi vei da la spate, 

[dar] celor rămaşi ai Tăi le vei întări faţa. 

44 Înalţă-Te, Doamne, întru puterea Ta; 
cânta-vom şi vom lăuda faptele puterii Tale. 


21 
! Pentru sfârşit, despre ajutorul de dimineață; psalm al lui David. 





referă versetul la ziua Judecăţii; Augustin precizează că duşmanii vor fi arşi lăuntric de 
judecata conştiinţei lor. Ieronim: „Văpaia va mistui păcatele oamenilor.” + Focul este un 
Simbol care are cel puţin patru dimensiuni în teologia VT: expresie a Dumnezeului trans- 
cendent, care totuşi se manifestă omului (e.g. Gen. 15,7 şi urm.); semn teofanic ce evocă 
mai ales legământul de la Sinai (Deut. 4,12; 5,5; 22,25); semn al „geloziei” lui Dumnezeu, 
care nu tolerează idolatria (Ex. 20,5); emblemă eshatologică a marelui foc purificator 
din „Ziua Domnului” (Am. 1,4-14; 2,2-5; Mal. 3,2; 4,1) (cf. Ravasi, |, p. 392). 

20,13 „la spate” (sau „cu spatele”): text dificil; altă interpretare (cu altă separare a 
stihurilor decât în Rahlfs): „Îi vei face să dea dosul în cele rămase/din urmă ale Tale” 
(e.g. Brenton). După interpretarea lui Atanasie, întrucât cei care nu au inima curată nu 
pot vedea faţa lui Dumnezeu, EI Se lasă văzut de ei din spate, adică din faptele urmării 
Lui, ca să ajungă apoi să-l vadă fața. e „le vei întări faţa”: gr. Erowmâo, „a pregăti, a 
face să fie pregătit, a face să fie gata (de)” şi chiar, uneori, „a face să fie ferm, a întări”. 
20,14 „vom lăuda”: gr. w6diw traduce ebr. zimmer, „a cânta la un instrument cu 
coarde”, „a cânta din gură cu acompaniament de instrument cu coarde”, $ „faptele 
puterii”: gr. Gvvaoreton,; pluralul se referă la faptele săvârşite cu putere. 

21 Înrudit cu „cântările Slujitorului” (mai ales Is. 52,13 — 53,12), cu „confesiunile lui 
Ieremia” (15,15; 17,15; 20,7 sq.) şi cu Cartea lui lov, acest psalm, strigăt de suferință şi 
de încredere a dreptului prigonit, pare a descrie anticipat pătimirea lui Hristos, dar și 
bucuria Învierii. E citat şi analizat în întregime de Iustin (Dia/. 98-106) şi comentat pe 
larg de mulţi alți Părinţi, precum şi de autori medievali şi moderni. Pentru Eusebiu, e 
psalmul pătimirii şi învierii, dar profețește şi întemeierea Bisericii, chemată din toate 
neamurile. Exegeza iudaică, de la Qumran până la comentatorii medievali, vede în acest 
psalm biografia poporului evreu, prigonit în atâtea rânduri, în exiluri repetate, dar 
așteptând cu încredere izbăvirea mesianică (cf. Ravasi, |, pp. 399-400). 

21,1 „Pentru sfârşit”: TM are „Pentru mai-marele cântăreților”. e „despre ajutorul de 
dimineaţă”: Grigore al Nyssei (35) explică: noaptea simbolizează răul, dar ajutorul divin“ 

c Dumnezeule, Dumnezeul meu, ia aminte ta mine, de ce m-ai părăsit? 
Departe sunt de mântuirea mea cuvintele greşelilor mele. 
3 Dumnezeul meu, striga-voi ziua şi nu vei auzi, 

şi noaptea, şi nu-mi [va fi socotit] ca sminteală. 

+ Dar Tu în cele sfinte locuieşti, lauda lui Israel! 

S În Tine au nădăjduit părinţii noştri, 

au nădăjduit şi Tu i-ai eliberat; 

€ către Tine au strigat şi au fost mântuiți, 

în Tine au nădăjduit şi n-au rămas de ruşine. 

7 Dar eu sunt vierme şi nu om, 

ocara omului şi batjocura poporului. 

- Toţi cei care m-au văzut au râs de mine, 

au grăit din buze, şi-au clătinat capul: 

SA nădăjduit în Domnul: să-l elibereze, 

să-l mântuiască, de vreme ce-l voieşte!” 

19 Căci Tu eşti Cel care m-ai scos din pântece[le mamei], 





ne dă zorii vieții virtuoase şi astfel vom ajunge la biruință când vom fi părăsit faptele 
întunericului. Targumul are: „pentru ajutorul/tăria jertfei neîncetate de dimineață”. TM 
are „Pe Ciuta din zori”: se presupune că era titlul unei melodii cunoscute pe care se 
putea cânta şi acest psalm. 

21,2 Cf. Mt. 27,46; Mc. 15,34. Evangheliile citează începutul psalmului în aramaică, nu 
în ebraică, iar traducerea greacă pe care o dau alăturat nu este identică cu LXX. Aceasta 
arată existenţa unei tradiţii autonome străvechi transmise şi în creştinismul palestinian 
(ef. Ravasi, I, p. 410)..e „Dumnezeul meu... de ce m-ai părăsit”: angoasa părăsirii e 
alăturată paradoxal cu familiaritatea și îndrăzneala manifestate prin pronumele posesiv 
şi prin întrebare. $ „ia aminte la mine”: nu apare în TM. + „cuvintele”: gr. A6yog 
înseamnă şi „povestire, relatare”, şi „socoteală, calcul”. + Grigore din Nazianz comen- 
tează: Hristos nu a fost părăsit de Tatăl, dar ia asupra Sa condiția omului: noi eram 
părăsiți şi disprețuiţi şi EI ne-a răscumpărat luând asupra Sa păcatul nostru (cf. Or. 30,5, 
PG 36,110). € „cuvintele greşelilor mele”: TM are „cuvintele urletului meu”, + 2b: 
„Păcatele mele cască o prăpastie între angoasa mea și mântuire.” (Origen) 

21,3 „nu-mi [va fi socotit] ca sminteală”: TM are „nu am linişte/odihnă”. 

21,4 „în cele sfinte”: poate însemna şi „între cei sfinţi”. Unele mss. au „în cel sfânt” = 
„în sanctuar”. e În TM versetul este: „Dar Tu eşti Cel Sfânt care locuieşti, [Tu,] lauda lui 
Israel.” Altă traducere posibilă: „....care locuieşti întru laudele lui Israel”. 

21,8 Cf. Mt. 27,39. 

21,9 Cf Mc. 15,29-31; Le. 23,35. € „îl voieşte”: TM are hăphe; bă, „şi-a aflat desfătarea 
în el”. 

21,10 Eusebiu vede aici prevestirea Naşterii celei mai presus de fire a lui Hristos. Origen 
compară Naşterea lui Hristos cu a lui Iacob, a lui leremia şi a lui loan Botezătorul. 

nădejdea mea de la pieptul maicii mele. 

ji Spre Tine fost-am aruncat cum m-am născut, 

din sânul maicii mele Tu eşti Dumnezeul meu. 

'2Nu Te îndepărta de mine, căci se apropie restriştea 
şi n-are cine să mă ajute. 

1 Înconjuratu-m-au juncani mulți, 

tauri graşi m-au împresurat; 

1% căscat-au spre mine gura lor 

ca leul ce răpeşte şi răcneşte. 

15Ca apa m-am vărsat 

şi s-au desfăcut toate oasele mele, 

ajuns-a inima mea precum ceara ce se topeşte înlăuntrul meu. 
1 Uscatu-s-a ca un vas de lut tăria mea, 

limba mi s-a lipit de gâtlej 

şi în țărâna morții m-ai coborât. 

1 Că m-au înconjurat câini mulți, 

ceată de răufăcători m-a împresurat; 

străpuns-au mâinile şi picioarele mele, 

'5 numărat-au toate oasele mele, 

iar ei m-au cercetat şi m-au privit. 





21,11 „cum m-am născut”: gr. Ex uârpos, litt. „din uter”. 

21,12 Cf. Mt. 26,46. 

21,13 „juncani... tauri”: TM are „tauri... fiare puternice din Băşân” (zonă din nordul 
Transiordaniei, cu păşuni bogate). 

21,15 „Ca apa m-am vărsat”: Chiril al Alexandriei, interpretând hristologic, pune în 
legătură cu Fip. 2,7: Eovrov EkEvooev..., litt. „s-a golit pe sine...”. € „înlăuntrul meu”: 
lite. „în mijlocul pântecelui meu”. $ 1Sc: Chiril vede aici o expresie a compătimirii 
Învățătorului pentru durerea ucenicilor Săi. 

21,16 Cf. In. 19,28. e 16c-17 sunt citate de Irineu ca profeție a pătimirii lui Hristos (4. 
Haer. 4,20,8; 33,12 şi Dem. 4p. 79). loan Damaschinul: „Cel care îl plăsmuise pe om 
din țărână e coborât în țărâna morţii” (/Zom. 27 in Sabb. S., PG 96, 628). 

21,17 „mulţi”: nu apare în TM. $ „străpuns-au”: gr. 6pbooc are ca sens de bază „a 
săpa”, de unde, în Psaltirea galicană a lui Ieronim, foderunt; în TM, text dificil; în 
textul scris: „ca un leu”, interpretat în comentariile rabinice „m-au înconjurat cum 
înconjuri un leu”, sau „îmi frâng/îmi muşcă (mâinile şi picioarele) precum leul”. Aquila, 
Symmachos şi Ieronim (Hebr.): „mi-au legat” (cf. TOB, nota ad loc.). 

21,18a TM are „Îmi pot număra toate oasele”. Augustin precizează: este descrierea 
exactă a unui trup răstignit. 








PSALMII21 87 


19 Şi-au împărțit veşmintele mele 

şi pentru cămaşa mea au tras la sorți. 

* Dar Tu, Doamne, nu-i întârzia ajutorul, 
spre ocrotirea mea grăbeşte! 

2 Scapă de sabie viaţa mea, 

din laba câinelui, singura mea [avuţie]! 

st Izbăveşte-mă din gura leului 

şi de coarnele inorogilor pe mine, sărmanul! 
2 Voi povesti Numele Tău fraților mei, 

în mijlocul adunării Îi voi cânta. 

24 Cei care vă temeți de Domnul, lăudați-L, 
toată seminţia lui lacob, preamăriţi-L! 

Să se teamă de EI toată seminţia lui Israel! 





21,19 Cf. Mt. 27,35; Mc, 15,24; Le. 23,34; In. 19,23-24. € 19b: „Cel care i-a acoperit pe 
protopărinții neamului omenesc cu tunici de piele e aşezat de bunăvoie gol pe cruce, 
pentru ca noi să fim despuiaţi de firea pieritoare şi să ne poată îmbrăca cu strălucirea 
nestricăciunii” (loan Damaschinul, //om. 24 in Sabb. S., PG 96, 624). După Efrem Sirul, 
cămaşa nestâşiată este o imagine sublimă a credinţei pe care apostolii au semănat-o în 
lume păstrând-o în integritatea ei (cf. Imnuri, Lamy 1, 688). 

21,20: „nu-i întârzia ajutorul”: TM are „nu Te depărta de mine”. i 

24,21 „viața”: vezi nota la 16,9. $ „singura mea”: gr. î novoyevic, litt. „singurul născut” 
(de. ex. singurul copil din familie), aplicat în creştinism Fiului Unul-născut din Tatăl; 
ebr. y“hidhăthi, „unica mea”, folosit poetic pentru „viaţă”, unica avuţie de neînlocuit a 
cuiva (BDB s.u.). Iustin pune în legătură pasajul cu strigătul lui lisus din Le. 23,46 („În 
mâinile Tale încredințez duhul Meu”). 

21,22 „inorogi”, gr. lizt. „unicorni”: TM are „tauri sălbatici”, În „animalul cu un singur 
corn”, Părinţii au văzut aici şi chipul diavolului: „ÎL numeşte leu şi câine şi unicom pe 
cel care are puterea morţii” (Theodoret). + „pe mine, sărmanul”: gr. zoneivooig, lit. 
„înjosire, smerenie”. TM are 'anithăni, „mi-ai răspuns”. LXX presupune ebr. 'aniyati. 
21,23-27 Certitudinea psalmistului de a fi ascultat se exprimă, ca de multe alte ori, într-o 
aducere de mulțumire anticipată. Se întrevede în ea structura rugăciunii liturgice de 
mulțumire (:âdăh) (cf. Ravasi, |, p. 402). 

21,23 „Voi povesti Numele Tău”: gr. 6unytouet, „a relata, a descrie amănunțit, a explica 
pe larg”. Gf. In. 17,6; Evr. 2,12. Pentru Chiril al Alexandriei, lisus afirmă şi revelează nu 
numai existența Tatălui, ci şi bunătatea şi slava Lui. O face prin însăşi ființa Sa: „Cine 
Mă vede pe Mine Îl vede pe Tatăl” (In. 14,9). € „Îţi voi cânta”: gr. vuveo, litt. „a cânta 
laude/imnuri”; TM are „te voi lăuda”; este prima apariție în Psaltire a verbului hâla/, de 
la care vine şi numele ebraic al Psaltirii (7“hillim, lit. „Laude”). $ Origen: „De aici 
înainte, Hristos se roagă ca şi cum ar fi deja înviat și rugăciunile pentru fraţii Săi, deja 
ascultate.” 

2 Căci Elnua disprețuit, nici nu a lepădat ruga săracului. . 

și nici nu Şi-a întors faţa de la mine, 

iar când strigam spre EI, m-a ascultat. 

% De la Tine e lauda mea în adunarea cea mare, 

făgăduinţele mele le voi împlini în faţa celor ce se tem de El. 
21 Mânca-vor săracii şi se vor sătura 

şi Îl vor lăuda pe Domnul cei care ÎL caută; 

vii vor fi inimile lor în veacul veacului! 

% Îşi vor aminti şi se vor întoarce la Domnul toate marginile pământului 
şi se vor închina în fața Ta toate seminţiile neamurilor, 

2 căci a Domnului este împărăţia 

şi El e stăpân peste neamuri. 

% Au mâncat şi s-au închinat toți grașii pământului, 

în fața Lui se vor pleca toţi cei care coboară în țărână. 

Dar sufletul meu va trăi pentru EI 

3! şi seminția mea Îi va sluji; 





21,25 „ruga”: TM are „sărăcia/mizeria”. € „de la mine... strigam... m-a ascultat”: TM 
are „de la el... striga... l-a ascultat”. 

21,26a Atanasie pune versetul în legătură cu In. 12,28, iar Origen, cu 1Cor. 1,31. 

21,27 „Mânca-vor săracii” trimite la jertfa de comuniune, în care o parte se ardea pentru 
Dumnezeu, iar o parte se mânca de cei ce o aduceau, sugerând o anume comensalitate cu 
divinitatea (cf. Ex. 24,9-11); în ritul bizantin, versetul este rostit ca rugăciune la masă. * 
„vii vor fi”: TM are: „vii să fie...”. e Numeroși Părinţi au văzut aici o prevestire a 
Euharistiei. Pentru Atanasie, „săracii” sunt păgânii, care vor fi chemaţi şi ei la mântuire. 

21,28 „seminţiile (neamurilor)”: gr. ci rarpueă (râv £0vâv). Ilarpră, lit. „stirpe/moşte- 
nire părintească”, „popor”, „neam”, „familie”. 

21,30-32 În TM textul e nesigur. 

21,30 „Au mâncat” (după ebr. 'â4/4'/4): unii exegeţi emendează în 'ak 15, „doar Lui” 
(BD). + „graşii pământului”: expresia poate desemna personajele importante. În aram. şi 
Syr., „toți flămânzii...”. e „Dar sufletul meu va trăi pentru EI”: TM are fit. „şi sufletul 
lui nu l-a păstrat în viaţă”, text dificil, care a cunoscut variate traduceri: „nimeni nu-şi 
poate păstra viu sufletul” (KJV), „chiar și cel care nu-şi poate păstra viața” (RSV), „nu 
i-a lăsat să trăiască” (TOB) etc. Unele mss. ebr. şi LXX emendează textul în lumina 
credinţei în învierea morţilor. 2 
21,31 „seminţia mea”: TM are „o seminţie”. $ „se va vesti Domnului generaţia”: TM 
are: „Va fi vestit Stăpânul meu generaţiei” (trad. conjecturală). + „generaţia care vine”; 
multiple interpretări la Părinți: cei născuți din Înțelepciune (Origen); cei născuţi din 
Duhul înfierii (Eusebiu); cei care nu sunt născuți din trup, ci de la Dumnezeu (Atanasie), 
poporul născut din credință (Augustin). $ „vor vesti”: TM are „vor veni şi vor vesti”. 

se va vesti Domnului generaţia care vine 
şi vor vesti dreptatea Lui 
poporului ce se va naşte: [acestea le-Ja făcut Domnul. 


22 


! Psalm al lui David. 
Domnul mă paşte şi nimic nu-mi va lipsi. 
? La loc cu verdeață, acolo m-a sălăşluit, 
la apa odihnei m-a hrănit, 
3 sufletul meu I-a întors. 
M-a călăuzit pe cărările dreptăţii 
pentru Numele Său. 
* Chiar de-aş umbla prin mijlocul umbrei morții, 


* „a făcut Domnul”: TM are lit. „a făcut”. $ Apare aici motivul biblic al lanţului 
catehetic neîntrerupt care, trecând din generaţie în generație, constituie tradiția de cre- 
dinţă (e.g. Deut. 6,7.20 şi urm.; Ps. 77,5-7). În centrul acestui mesaj stau faptele minu- 
nate ale Domnului (cf: şi Ravasi, [, p. 424). 

22 Grija lui Dumnezeu pentru oameni € descrisă prin imaginea păstorului (vv. 1-4) şi 
cea a ospățului mesianic (vv. 5-6). Apa, untdelemnul şi vinul au fost văzute ca prefi- 
gurări ale Tainelor iniţierii creştine (Botezul, Mirul, Euharistia). Psalmul era cântat de 
noii botezați în noaptea de Paști. 

22,1 Tema „Dumnezeu-Păstorul poporului Său” e frecventă în profeți, în psalmi și este 
reluată în sens hristologic în NT (c/. Is. 40,11; ler. 23,1-6; lez. 34,11-16; In. 10; Apoc. 
7,17). e Chiril al Alexandriei şi Atanasie văd în acest psalm expresia bucuriei păgânilor, 
pe care Bunul Păstor i-a călăuzit la păşunile Sale. + „lisus-Bunul Păstor” este una din 
cele mai vechi teme iconografice creştine, cf. M. Dulaey, Des forârs de symboles. 
L 'initiation chretienne et la Bible (F'-VF siecles), Paris, 2001. 

22,2 TM are: „În păşuni/pajişti proaspete mă aşază/culcă, la apa odihnei mă călăuzeşte.” 
Pentru Chiril al Alexandriei, „locul cu verdeață” este raiul, de unde am căzut şi unde 
Hristos ne-a „întors” (v. 3) e „apa odihnei”: cf: In. 4,13; 7,37. 

22,3 La Augustin şi Ieronim, „cărările dreptăţii” reprezintă calea cea strâmtă a porun- 
cilor. € „pentru Numele Său”: nu pentru meritele noastre, ci pentru că Dumnezeu este 
bunătate — cf. lez. 20,9; 36,21-23, 

22,4 „prin mijlocul umbrei morţii”: TM are „prin valea umbrei morții”. Părinţii au dat 
diferite interpretări. După Eusebiu, umbra morţii este chipul morții — e vorba de moartea 
trupului, care este doar o imagine a morţii adevărate, aceea a sufletului. Cine crede în Fiul 
lui Dumnezeu nu mai moare, ci a trecut de la moarte la viaţă şi socoteşte că trece doar 
printr-o imagine a morții, După Beda, e vorba, poate, tocmai de neştiința în care suntem 
cufundaţi. € „varga... toiagul”: pentru Atanasie sunt simboluri ale autorităţii învățăto- 
rului. Alţii înţeleg că e vorba de mijloacele de îndreptare părintească (cf. Evr. 12,6). 

nu mă voi teme de rele, căci Tu eşti cu mine; 

varga Ta şi toiagul Tău, ele mi-au adus mângâiere. 

5 Ai pregătit masă înaintea mea în fața celor ce mă asupresc; 
uns-ai cu untdelemn capul meu 

şi paharul Tău îmbătător e minunat! 

* Şi mila Ta mă va însoți în toate zilele vieții mele 

şi voi locui în casa Domnului întru zile îndelungate. 


23 


! Psalm al lui David pentru întâia zi a săptămânii. 


22,5 „în faţa”: gr. &£ &vavriag, „în faţa, împotriva”. e „uns-ai cu untdelemn capul meu”: 
obicei oriental de a da cinstire unui oaspete ungându-i capul cu ulei înmiresmat (cf. Ps. 
91,11; 132,2; Le. 7,46). + „... îmbătător e minunat”: gr. ue6vokov 6 Kpânotov se mai 
poate traduce ,„... îmbătător, cât e de minunat!”, „mă îmbată cât se poate de bine/precum 
cel mai bun [vin]”, sau (trad. tradiţională) „mă adapă ca un puternic”; TM are „bine 
umplut/plin de se revarsă”. + „Masa” pregătită e interpretată de Origen drept cunoaşterea 
tainelor pe care Domnul le revelează prietenilor Săi. Majoritatea Părinților văd în 
această „masă” Taina Euharistiei. + Pentru Grigore al Nyssei, Chiril al Ierusalimului, 
Grigore din Nazianz, ungerea cu untdelemn este o$paryic, pecetea consacrării, amprenta 
lui Dumnezeu asupra omului (cf. Nesmy, ad loc.). + Majoritatea Părinților văd în 
„pahar” imaginea potirului euharistic; pentru Grigore al Nyssei şi Ciprian este şi sim- 
bolul extazului. 

22,6 „mila Ta”: TM are tâbh wă hesedh, „bunătate/bine şi bunăvoință/milostivire”. e 
Origen: „Această milă vie care te însoţeşte este Hristos însuşi.” $ „voi locui... zile 
îndelungate”: /iz. „lungime de zile”: ca şi odihna sabatului, € o figură a odihnei sfinţilor 
în veşnicie (Chiril al Alexandriei), în lumina cea fără de apus (Eusebiu). 

23 Textul evocă o procesiune care înaintează spre sanctuar (sugerând, poate, aducerea 
chivotului). O primă parte (vv. 1-2) este o laudă adusă Creatorului. A doua parte, un 
dialog, la intrarea în sanctuar, aminteşte modul în care trebuie să se înfățişeze omul 
înaintea lui Dumnezeu (vv. 3-6). Finalul aclamă, tot în dialog, intrarea glorioasă a lui 
Dumnezeu în lăcașul Său. 

În tradiţia creştină, acest psalm a fost referit la învierea şi înălțarea lui Hristos sau la 
intrarea Lui în lume prin Întrupare. Socotit printre cei mai arhaici din liturgia ebraică, 
psalmul este amplu folosit şi în cea creştină. Dialogul din final stă la originea „dramei” 
care se „joacă” de Paști, în ritul bizantin, înaintea uşilor bisericii, dramă având ca fundal 
îndepărtat literatura „coborârii în iad” a lui lisus pentru eliberarea sufletelor încătuşate 
(ef. Pt. 3,19; ef., de asemenea, celebra Evanghelie a lui Nicodim, cap. XVII-XXII). În 
context pascal creştin „căpeteniile” sunt căpeteniile iadului, iar „regele slavei”, cel care 
intră spre a mântui şi lumea infernală („de jos”), este lisus Hristos. (Cf. C. Bădiliţă, 
Evanghelii apocrife, ed. a IV-a, laşi, 2005, pp. 179-219.) 

A! Domnului este pământul şi plinătatea lui, 
lumea şi toți cei care locuiesc în ea. 
? BI l-a întemeiat peste mări 
şi peste râuri l-a întocmit. 
* Cine se va sui în muntele Domnului 
şi cine va sta în locul cel sfânt al Lui? 
1 Cel nevinovat cu mâinile şi curat cu inima, 
cel care nu şi-a primit în zadar sufletul său 
şi nu s-a jurat cu vicleşug aproapelui său. 
5 Acesta va primi binecuvântare de la Domnul 





23,1 „Pentru întâia zi a săptămânii (iz. «...a sâmbetelor»)” a rămas traducerea tradițio- 
nală, dar oâppara înseamnă și „sâmbătă” la plural, şi „săptămână”: e vorba de 
duminică. Această primă zi a fost pusă în legătură cu începutul creaţiei. În TM, titlul 
psalmului este doar „Psalm a! lui David”, dar tradiţia talmudică raportează şi ea acest 
psalm la „începuturi”, folosindu-l ca imn în sărbătoarea de început al anului (Talmud, 
Ro'ş haşșănăh 3la — apud Ravasi, |, p. 453). e „plinătatea lui”: cf. Gen. 1,20.24-25 etc. 
* „pământul... lumea”: Br. Yi ... oikovuevn (li. „lumea locuită”): TM are 'ereț... 
tEbhel (lit. „uscatul”). În cosmologia antică a zonci, pământul era imaginat ca o 
suprafaţă plană sprijinită pe stâlpi, peste apele adâncului, având deasupra „tăria” cerului, 
ca o boltă ce desparte văzduhul de „apele cele mai presus de ceruri” (vezi şi Ps. 103). e 
Versetul este citat în 1Cor. 10,26, precum şi în Păstorul lui Hermas, 1,3;4, aici 
„Pământul” fiind Biserica. 
23,2 „l-a întocmit”: gr. Azoinooev, litt. „l-a făcut să fie gata, l-a pregătit” (ef. Gen. 1,9- 
aluzie la despărțirea uscatului de ape). + Ieronim vede aici şi o imagine a Bisericii, 
întemeiată de Hristos peste schimbările timpului şi întărită pe certitudinea credinţei. 
23,3 „muntele Domnului”: este vorba de Sion, culmea din Ierusalim pe care se afla 
Templul („locul cel sfânt”). Pentru Ieronim, este şi Ierusalimul ceresc. 
23,4 „Mâinile” şi „inima” reprezintă fapta şi intenţia. Un ecou — în Mt. 5,8 („Fericiţi cei 
curaţi cu inima...”); de altfel, Chiril al Alexandriei vede în vv. 4-5 o prevestire a 
cuvântării de pe munte a lui Hristos. + Pentru Origen, „inima curată” simbolizează 
contemplaţia, iar „mâinile nevinovate”, viața activă a creştinului. $ „nu şi-a primit în 
zadar sufletul”: altă traducere posibilă: „nu şi-a îndreptat sufletul spre deșertăciune” 
(termen frecvent pentru a desemna idolii). TM are un text dificil, interpretat de unii 
traducători „care nu tinde spre rău”. $ „nevinovat... curat... nu s-a jurat cu vicleşug”: 
după Augustin, există o armonie între simplitatea lui Dumnezeu, care nu se schimbă, și 
simplitatea omului care nu e cu două fețe. * Personajul desăvârşit descris aici a fost 
identificat de midraş cu Moise, cu Avraam, sau cu lacob, marii slujitori şi prieteni ai lui 
Dumnezeu; tradiţia creştină l-a identificat în el pe Hristos, modelul omului care vrea să 
se apropie de Dumnezeu. 
23,5 „milostivire”: TM are fdhăgăh, „dreptate” — în sensul biblic de trăire după voinţa 
lui Dumnezeu. 

şi milostivire de la Dumnezeu, mântuitorul său. 
$ Acesta este neamul celor care-L caută, 

al celor ce caută fața Dumnezeului lui Iacob. 
Oprire 

1 Ridicaţi, căpetenii, porţile voastre, 
ridicați-vă, porți veşnice, 

şi va intra Regele slavei. 

* Cine este acesta, Regele slavei? 

Domnul cel tare şi puternic, 

Domnul ce! puternic în război. 

9 Ridicaţi, căpetenii, porțile voastre, 
ridicaţi-vă, porți veşnice, 

şi va intra Regele slavei. 

10 Cine este acesta, Regele slavei? 

Domnul puterilor — acesta este Regele slavei. 





23,6 „neamul”: gr. yeve, lit. generaţie”, e „al celor ce caută fața Dumnezeului lui 
Iacob”: TM are „al celor care caută faţa ta, lacob”, ceea ce se poate interpreta: „... fața 
ta, lacobe” sau ,„... faţa Ta: [acesta e] Iacob”. Se indică totuşi o variantă de manuscris 
care are „... Dumnezeului lui Iacob”. La fel are şi versiunea siriacă. 

237.9 „Ridicaţi, căpetenii, porțile voastre”: li. după Rahlfs: „Ridicaţi porţile, căpete- 
niile voastre” (porţile se deschideau prin ridicare printr-un sistem de scripeţi). TM are: 
„Porţi, înălțaţi-vă capetele”: pentru un Rege atât de măreț, porțile, personificate, sunt 
îndemnate să se pregătească înălțându-şi frontoanele. + [porţi] veşnice”: gr. aiviog 
traduce de obicei ebr. '5/âm cu sensul iniţial „străvechi”, „cu dăinuire îndelungată (în 
trecut sau în viitor)”, care dobândeşte ulterior sensul de „veşnic”. La primul nivel, s-ar 
putea referi aici la vechile porţi ale Ierusalimului cucerit de David. e „Regele slavei”: 
vezi nota la 3,4. e Ieronim consideră că e vorba de porţile raiului, care s-au închis după 
căderea lui Adam şi se deschid în faţa lui Hristos înviat. 

23,8.10 După Irineu, cuvântul lui David se aplică protetic înălțării lui Hristos: îngerii de 
la poarta cerului întreabă „Cine este acesta...?”, iar cei de pe pământ, care l-au văzut în 
misiunea Lui, răspund (cf. Dem. Ap. 84). Iustin vede aici un dialog între căpeteniile 
îngerilor şi Duhul Sfânt (Dial. 36,6). Grigore din Nazianz alătură îngerilor ştiutori, care 
răspund, şi pe creștinul chemat să se înalțe la cer împreună cu Domnul său (Or. 45,25, 
PG 36,658). : i 
23,10 „Domnul puterilor”: TM are YAWH Ț'bhă'dth, „YHWH al oştirilor” — sintagma a 
trecut de la sensul războinic (Dumnezeu în fruntea oștirii lui Israel) la imaginea 
Creatorului, stăpân peste forțele haosului şi peste mulţimea aştrilor şi, în sfârşit, la 
Dumnezeul puterilor îngereşti, al celor nevăzute. 

24 


" Psalm al lui David. 
Către Tine, Doamne, mi-am înălțat sufletul, Dumnezeul meu, 
2 în Tine mă încred: să nu fiu dat de ruşine, 
nici să nu râdă de mine duşmanii mei! 
3 Căci toţi cei care Te aşteaptă nu vor fi dați de ruşine: 
să se rușineze toţi cei care în zadar calcă Legea! 
4 Căile Tale, Doamne, 
fă-mi-le cunoscute 
şi învață-mă cărările Tale! 
3 Călăuzeşte-mă la adevărul Tău 
şi învață-mă, căci Tu eşti Dumnezeu, mântuitorul meu, 
şi pe Tine Te-am aşteptat ziua întreagă. 
$ Adu-Ți aminte de îndurările Tale, Doamne, 
şi de milostivirile Tale, căci din veac sunt. 
” De păcatul tinereţii mele şi de neştiințele mele nu-Ți aminti; 





24 Acest psalm este rugăciunea oricărui om care se ştie păcătos, dar vrea să trăiască 
după voința lui Dumnezeu şi de aceea se îndreaptă cu toată încrederea spre EI, ştiind că 
va fi bine primit și va dobândi izbăvire și ocrotire. În TM, psalmul este alfabetic în 
acrostih (cu două litere lipsă), iar versetul final, după ultima literă, pare un adaos. 

24,2 „mă încred”: în Biblie, „credința” este în primul rând încredere în Dumnezeu ce 
implică întreaga viaţă a omului. * „să nu râdă de mine duşmanii mei”: TM are „să nu se 
bucure dușmanii de răul meu“. 

24,3 „cei care calcă Legea”: gr. &vouodvrec, „ticăloşi, nelegiuiți”;, TM are „cei care 
trădează”. 

24,4 „Alungat din rai şi pribeag în pământ străin, nu mă pot întoarce singur, fiindcă am 
luat-o pe căi greşite, Pentru tot timpul vieţii mele muritoare, mă încred în îndurarea Ta 
ca să mă pot întoarce.” (Augustin) 

24,5 „ziua întreagă”: Eusebiu înţelege aici „viaţa întreagă”, 

24,6 „Adu-Ți aminte...”: amintirea este o metaforă a fidelității neclintite a lui 
Dumnezeu. De fapt, omul este cel care îşi aminteşte faptele mântuitoare din trecut ale lui 
Dumnezeu, temeiul nădejdii sale pentru viitor. $ „Îndurările... milostivirile” se referă la 
faptele prin care Dumnezeu Îşi arată bunăvoința față de om. TM are perechea rahamim 
(afecțiunea tandră, maternă, cvasi-viscerală) şi has“dhim (iubirea, îndurarea ce decurg 
din fidelitatea faţă de legământ). e Origen: „Când oamenii îşi aduc aminte, trezesc în ei 
înşişi idei despre lucrurile pe care le-au cunoscut; dar când Dumnezeu îşi aminteşte de 
creatura Sa raţională, vine să locuiască în ea.” 

24,7 „păcatul tinereţii”: după Augustin, e vorba de păcatele omului încă imatur, săvârşite 
mai mult din țeribilism decât din răutate. e „neştiinţele”: păcatele săvârşite din ignoranță 




















94 PSALMII 24 


după milostivirea Ta, aminteşte-Ţi de mine 
pentru bunătatea Ta, Doamne! 

* Bun şi drept este Domnul: 

de aceea îi va îndruma pe păcătoşi pe calea [Sa]. 
” Îi va călăuzi pe cei blânzi întru judecată, 

îi va învăţa pe cei blânzi căile Sale. 

10 Toate căile Domnului sunt milă şi adevăr 
pentru cei ce caută legământul şi mărturiile Lui. 
!! Pentru Numele Tău, Doamne, 

vei şi ierta păcatul meu: căci mult este. ; 

"2 Cine este omul care se teme de Domnul? 

ÎI va îndruma pe calea Legii, pe care şi-a ales-o. 
'3 Sufletul lui între cele bune îşi va afla sălaş 

şi seminţia lui va moşteni pământul. 

4 Întărire e Domnul pentru cei care se tem de El 
[şi Numele Domnului, pentru cei care se tem de EI] 
şi legământul Lui, spre lămurirea lor. 





sau din nebăgare de scamă. TM are „încălcare”. € „pentru bunătatea”: itt. „din cauza/de 
dragul bunătăţii”. Motivul nu este meritul omului, ci Dumnezeu însuşi. 

24,8 „îi va îndruma...”: lizt. „le va da legi (vopoBernoe) păcătoşilor pe cale”. 

24,9 „cei blânzi”: gr. npozîc traduce ebr. 'anăwim, „săraci, smeriţi, blajini”, cei pe care 
profeţii îi vor identifica cu rămăşiţa sfântă şi cu poporul mesianic (cf. de ex. Soph. 3,12). 
* „întru judecată”: a fost interpretat în diverse feluri. Pentru Augustin, cei blânzi îşi 
supun judecății divine voința şi astfel sunt călăuziţi. Theodoret înțelege prin judecată 
darul de a discerne natura lucrurilor şi, într-un sens, darul cunoaşterii tainelor lui 
Dumnezeu (cf. Mortari, nota ad loc.) 

24,10 „milă şi adevăr”: gr. Eeog kai GAfiBea traduce cbr. hesedh w" 'emeth, sintagmă 
frecvent folosită pentru a caracteriza atitudinea lui Dumnezeu față de om. Pentru hesedi, 
vezi nota la 5,8; 'emeth desemnează coerenţa persoanei cu sine, cu realitatea, calitatea 
de a fi vrednică de încredere, fidelitatea. e „Mărturiile Lui” sunt în tot ceea ce 
Dumnezeu ne-a făcut cunoscut în Scriptura inspirată (Eusebiu). 

24,11 „Pentru numele Tău...”: deşi căința omului este necesară, Dumnezeu îi iartă 
păcatele în primul rând pentru că acest lucru ţine de esența Lui, care este iubirea. 

24,12 „ÎI va îndruma. ..”: vezi nota la v. 8. 

24,13 „A moşteni pământul” trece, în timp, de la sensul concret şi imediat la unul: 
eshatologic: cf. Mt. 5,5, „Fericiţi cei blânzi...”, 

24,14a „Întărire e Domnul”: TM are „Taina/intimitatea/sfatul de taină al Domnului 
este...”. + După „se tem de EI”, unele mss. adaugă „şi Numele Domnului, pentru cei 
care se tem de EI”. Rahlfs pune stihul între croşete, socotindu-l un dublet al celui dintâi. 

'5 Ochii mei sunt pururea spre Domnul, 
căci El va scoate din laţ picioarele mele. 
15 Caută spre mine şi mă miluieşte, 

căci singur şi sărman sunt eu. 

1! Necazurile inimii mele au sporit: 

din strâmtorărite mele scoate-mă! 

18 Vezi umilirea mea şi osteneala mea 

şi iartă toate păcatele mele! 

1 vezi duşmanii mei, că s-au înmulțit 

şi cu ură nedreaptă m-au urât. 

2 Păzeşte sufletul meu şi mă izbăveşte: 
să nu mă ruşinez că am nădăjduit în Tine! 
2! Cei nevinovaţi şi drepți se alipeau de mine, 
căci pe Tine Te-am aşteptat, Doamne! 

* Răscumpără, Dumnezeule, pe Israel 
din toate necazurile lui! 


25 


"AI lui David, 
Judecă-mă, Doamne, căci eu în nevinovăția mea am umblat 


24,15 După Origen, are ochii sufletului îndreptați necontenit spre Domnul acela care 
face tot ce poate ca să-L. cunoască. 

24,16 „singur”: gr. uovovevng, lit. „singurul născut”, „unic”. 

24,17 „au sporit”: gr. Eni arvvOnoov, litt. „au câştigat teren, s-au lărgit”, în complemen- 
taritate cu A ye:c, „strâmtorări, necazuri”, şi cu rvârykon, cu acelaşi sens. 

24,20 „am nădăjduit în Tine”: TM are „m-am adăpostit la Tine”. 

24,21 „drepţi”: gr. evOrig, iti. „care merge drept la ţintă, sincer, nepărtinitor”. $ În TM, 
2la este: „Deplinătatea şi dreptatea mă ocrotesc.” 

24,22 Invocaţie finală, cu valoare liturgică. + Prin „Israel”, Beda înțelege poporul robit 
în Babilon, dar şi pe toţi aceia pe care Dumnezeu îi pregăteşte pentru contemplarea Feţei 
Sale. Rupert aplică termenul „Israel” întregii Biserici penitente. 

25 Psalmistul face apel la judecata lui Dumnezeu, în care şi-a pus încrederea. Deşi pare 
o afirmare oarecum prezumţioasă a propriei nevinovății, accentul psalmului cade pe 
dragostea faţă de locul prezenței lui Dumnezeu între oameni şi pe dorința de a vedea 
slava lui Dumnezeu. 

25,1 „ludecă-mă”: în VT Dumnezeu e văzut ca judecătorul nepărtinitor, care, spre deosebire 
de oameni, va face dreptate celui sărac şi neînsemnat şi nu-i va tot amâna Judecata. $ 
„nevinovăţia”: TM are fummăh, „integritate, simplitate”; la fel şi la v. 11. + După 
Eusebiu, virtutea lui David este un amestec de umilință, blândețe şi uitare a ofenselor. 

şi, nădăjduind în Domnul, nicicum nu voi şovăi. 
2 Cercetează-mă, Doamne, şi încearcă-mă, 

treci prin foc rărunchii mei şi inima mea! 

3 Că mila Ta este înaintea ochilor mei 

şi mi-am pus desfătarea în adevărul Tău. 

Nu am șezut laolaltă cu adunarea deşertăciunii 
şi cu cei fără de lege nicicum nu voi umbia. 

% Urât-am adunarea celor vicleni 

şi cu cei nelegiuiți nu voi şedea. 

e Spăla-voi între cei nevinovaţi mâinile mele 

şi voi înconjura altarul Tău, Doamne, 

7 ca să aud glasul de laudă 

şi să istorisesc toate faptele Tale minunate. 

% Doamne, iubit-am frumusețea casei Tale, 
locul unde sălăşluieşte slava Ta. 

9 Să nu pierzi laolaltă cu nelegiuiţii sufletul meu 
şi cu vărsătorii de sânge, viaţa mea, 

19 într-ale căror mâini sunt fărădelegi, 
dreapta lor e plină de daruri. 





25,2 „Rărunchii” erau consideraţi sediul pasiunilor, iar „inima”, sediul minții, voinţei şi 

afectelor superioare. Cf. şi Apoc. 2,23. + Eusebiu: „Cererea nu izvorăşte din slavă 

deșartă, ci din dorința de a fi purificat.” 

25,3 „mi-am pus desfătarea”: TM are „am umblat” (=„am trăit”), e „adevărul”: TM are 

„fidelitatea”. 

25,4-5 „cei fără de lege... vicleni... nelegiuiți”: gr. rapavonodvrec („cei care calcă 

legea, care merg pe lângă ea”)... novnpevânevoL („răi, care urzesc rele, umblă cu 

vicleșuguri”)... &oe Beic („lipsiţi de pietate”). 

25,6 „între cei nevinovaţi”: TM are „întru nevinovăție”. e Chiril a! Ierusalimului echiva- 
„lează spălarea mâinilor cu puritatea faptelor (Car. 23,2). + „voi înconjura”: la unele 

celebrări, preoţii înconjurau altarul dănțuind — este un străvechi gest liturgic, păstrat 

până astăzi în ritualul căsătoriei din ritul bizantin. e Pentru Origen, „altarul” este con- 

templaţia; pentru Augustin, este altarul de pe pământ şi altarul din cer, unde Marele 

nostru Preot stă înaintea lui Dumnezeu. 

25,7 „ca să aud”: TM are „ca să fac auzit”. 

25,8 „frumuseţea”: gr. ewmpeneia, „înfăţişare plăcută, armonie”, TM are „locuirea 


(casei Tale)” ( = casa în care locuieşti). e Pentru Origen, „locul Domnului” este pacea 


sufletului. € „slava”: vezi nota ia 3,4. 
25,10 „daruri”: TM are un termen mai precis: „mită”. 

1! jar eu în nevinovăția mea am umblat: 
răscumpără-mă şi îndură-Te de mine! 

12 Căci piciorul meu stă pe cale dreaptă, 
în adunări Te voi binecuvânta, Doamne. 


26 


! Al lui David, înainte de a fi uns. 
Domnul e luminarea mea şi mântuitorul meu: de cine mă voi teme? 
Domnul este ocrotitorul vieții mele: de cine mă voi înfricoşa? 
? Când au venit cei răi asupra mea ca să-mi mănânce trupul, 
asupritorii şi duşmanii mei — ei au slăbit şi au căzut. 
3 De s-ar rândui împotriva mea oştire, nu se va înspăimânta inima mea; 
de s-ar porni asupra mea război, tocmai atunci am eu nădejde. 
* Un lucru cerut-am de la Domnul, pe acesta-l voi căuta: 
să locuiesc în casa Domnului în toate zilele vieţii mele, 
ca să privesc frumuseţea Domnului 
şi să cercetez templul Lui. 
5 Căci m-a ascuns în cort în ziua necazurilor mele, 
m-a acoperit în ascunzişul cortului Său, 
pe stâncă m-a înălțat; 
* şi acum, iată, mi-a înălțat capul asupra duşmanilor mei; 


25,12 „cale dreaptă”: gr. evOvrnc, „faptul de a merge drept la țintă, fără ocolişuri”. 
Ieronim interpretează: calea dreaptă este Hristos însuși. 

26 În faţa greutăților vieţii, credinciosul îşi pune încrederea în Dumnezeu şi Îl caută cu 
toată fiinţa. 

26,1 „luminarea... mântuitorul”: TM are „lumina... mântuirea”. € „ocrotitorul”: gr. 
VNEpAGnIoTi;, litt. „cel care apără cu scutul”. TM are „loc întărit, fortăreață”. 

26,2 „ca să-mi mănânce trupul”: metaforă pentru furia duşmanilor, iar în aramaică, în 
special pentru calomniatori (cf. Dan. 3,8 şi 6,25). 

26,4 „frumuseţea”: gr. repr.v6rns derivat tardiv de la zepnv6, „frumos, plăcut, ferme- 
cător”, 

26,5 „în cort... cortului Său”: TM are „în colibă... cortul Său”. „Cortul” — metaforă 
pentru Templu, aluzie la sanctuarul din pustiu. 

26,6 „înconjurat-am”: cf. Ps. 25,6. Augustin acordă acestui gest liturgic o semnificație 
mai largă: „Iată, «jertfa de bucurie»: unde am căutat-o şi unde am găsit-o? [...] Spiritul 
tău să facă înconjurul întregii creații: de pretutindeni îţi va striga făptura: Dumnezeu m-a 
făcut! [...] Ce să spună făpturile despre Creatorul lor, decât că, mai presus de orice 
cuvânt, rămâne numai strigătul de bucurie.” * „...asupra duşmanilor mei; înconjurat-am 

înconjurat-am şi am adus în cortul Lui jertfă de bucurie. 
Cânta-voi Domnului cu glasul și din strune. 

7 Ascultă, Doamne, glasul meu când strig: 

îndură-Te şi mă ascultă! 

i ȚȚie Ţi-a spus inima mea: „Am căutat fața Ta.” 

Faţa Ta, Doamne, o voi căuta. 

? Nu-Ţi întoarce fața de la mine, 

nu Te abate întru mânie de la robul Tău! 

Ajutorul meu fii, să nu mă ocărăşti! 

Să nu mă părăseşti Dumnezeule, mântuitorul meu! 

10 Căci tatăl meu şi mama mea m-au părăsit, 

dar Domnul m-a primit la Sine. 

"! Învață-mă, Doamne, pe calea Ta 

şi călăuzeşte-mă pe cărare dreaptă, din pricina duşmanilor mei! 
12 Nu mă da pradă în voia prigonitorilor mei, 

căci s-au sculat împotriva mea martori mincinoşi 

şi nedreptatea s-a minţit pe sine. 

13 Cred că voi vedea cele bune ale Domnului în pământul celor vii. 
1% Aşteaptă-L pe Domnul, , 
îmbărbătează-te şi să se întărească inima ta 

şi aşteaptă-L pe Domnul! 








ş 
i 


și am adus...”: TM are „...duşmanilor mei care mă înconjoară, iar eu aduc...”. € 
„bucurie”: gr. 6dcâoyuâg, litz. „strigăt, aclamaţie”; ebr. frâ'âh, „aclamaţie rituală în 
cultul public (însoţită şi de trâmbiţe)”. 

26,8 „Am căutat fața Ta”: este forma din Vaticanus şi Alexandrinus (şi VL). Rahlfs 
optează pentru lecţiunea din Sinaiticus (Jectio difficilior?), litt. „a căutat fața mea”. € 
TM are: „Ție ţi-a spus inima mea: «Căutaţi faţa Mea” — text dificil, corectat în diverse 
feluri în versiuni: „Despre Tine a spus inima mea: «Căutaţi fața Lui»” (CEI); „Eu cuget 
la cuvântul Tău: «Căutaţi fața Mea»” (TOB). Augustin: „N-am cerut de la Tine nici o 
răsplată în afară de Tine, ci numai faţa Ta.” 

26,9 „(să nu mă) ocărăşti”: gr. enooropoxiţo, litt. „a blestema, a alunga”. TM are „nu 
mă lăsa”. 

26,11 „Învață-mă”: cf. 24,8. e „duşmanilor mei”: TM are „celor care mă pândesc”. 

26,12 „şi nedreptatea s-a mințit pe sine”: TM are „care suflă/respiră silnicie”. 

26,13 „Pământul celor vii” a însemnat, inițial, pământul oamenilor, lumea aceasta; ulte- 
rior a fost interpretat eshatologic, chiar la sfârşitul VT, apoi de rabini și de exegeţii creş- 
tini, iar versetul a fost înţeles ca o expresie a credinţei în învierea morţilor. 

27 


1 AL lui David. 
Către Tine, Doamne, am strigat, 
Dumnezeul meu, să nu rămâi tăcut față de mine! 
Nu cumva să rămâi tăcut faţă de mine, 
căci voi fi asemenea celor care se coboară în groapă! 
? Ascultă glasul cererii mele când mă rog către Tine, 
când înalţ mâinile către templul Tău cel sfânt! 
3 Să nu târăşti alături de cei păcătoşi sufletul meu 
şi cu făptuitorii nedreptății să nu mă dai pieirii, 
cu cei ce grăiesc pace către aproapele lor, 
dar [au] lucruri rele în inimile lor! 
+Dă-le după faptele lor 
şi după răutatea făptuirilor lor; 
după lucrarea mâinilor lor dă-le, 
plăteşte-le după cum li se cuvine! 
5 Căci ei n-au luat seama la lucrările Domnului 
şi la faptele mâinilor Lui; 
îi vei nărui şi nu-i vei mai zidi. 
* Binecuvântat [fie] Domnul, căci a ascultat glasul cererii mele. 
7 Domnul este ajutorul meu și scutul meu: 


27 Implorarea individuală la vreme de restriște se transformă în aducere de mulțumire şi 
în rugăciune pentru poporul mesianic. 

27,1 „Dumnezeul meu”: TM are „Stânca mea”. + lb-c „tăcut... tăcut”: TM are „surd..; 
mut”. 

27,2 „templul Tău cel sfânt”: TM are „sfânta sfintelor”. 

27,3 Origen: „Hristos a stat alături de vameşi şi de desfrânate, dar nu şi împreună cu cei 
ipocriţi.” 

27,4d „plăteşte-le după cum Ii se cuvine”: gr. ân650 ră âvron6ăopua, lițr. „plăteşte-le 
înapoi plata”. 

27,5 „lucrările... faptele”: gr. Epya... Epya. € „îi vei nărui...”: TM are „EI îi va nărui.. ji 
27,7 „ajutorul”: TM are „tăria”. € „scutul”: gr. VnEpOonLoTĂ;. litt. „cel care ţine scutul 
în faţa (cuiva, spre apărare)”; la fel, la v. 8b. € „a înflorit ... mărturie”: TM are „inima 
mea tresaltă şi în cântări Îi dau mărturie/Îi aduc preamărire”. Eusebiu cunoaşte ambele 
lecțiuni şi citează din Aquila („inima mea a fost preamărită”), Symmachos (înfloreşte, 
0, inima mea!”) şi Theodotion („inima mea a înflorit iarăşi”). Augustin aplică stihul la 
învierea lui Hristos. e „bucuros”: gr. Ex eAmuoroc, lit. „din voinţă”. € „Îi voi da 
mărturie”: gr. EEouoioyrjooon — vezi nota la 6,6. 

în El a nădăjduit inima mea şi am primit ajutor, 

a înflorit iarăşi trupul meu; 

şi bucuros Îi voi da mărturie. 

* Domnul e tăria poporului Său 

şi scutul de mântuire al unsului Său. 

d Mântuieşte poporul Tău şi binecuvântează moştenirea Ta: 
păstoreşte-i şi înalță-i în veci! 


28 


! Psalm al lui David; la încheierea [sărbătorii] Corturilor. 
Aduceţi Domnului, fii ai lui Dumnezeu, 
aduceţi Domnului pe fiii berbecilor! 

Aduceţi Domnului slavă şi cinste, 
2 aduceți Domnului slavă pentru Numele Său, 
închinaţi-vă Domnului în curtea Sa cea sfântă! 
3 Glasul Domnului peste ape, 
Dumnezeul slavei a tunat, 
Domnul peste ape multe. 
4 Glasul Domnului întru tărie, 
glasul Domnului întru măreție. 
Glasul Domnului care sfărâmă cedrii, 


27,8 „de mântuire”: fit. „... mântuirilor” (= faptelor mântuitoare). + În TM, 8b este: 
„fortăreață de mântuire pentru unsul Său”, dar se poate înțelege și „fortăreață de 
mântuire este unsul Său”. + „unsul”: vezi nota la 2,2. 

28 În dezlănțuirea stihiilor credinciosul recunoaşte glasul lui Dumnezeu şi Îi laudă 
atotputernicia, dar şi grija faţă de poporul Său. 

28,1 În TM, titlul este doar „Psalm al lui David”. + „[sărbătorii] Corturilor”; ef. Zah. 
14,16. În ultima zi a acestei sărbători avea loc o procesiune în care se aducea apă de la 
izvorul Siloam și se vărsa în jurul altarului. + Lb nu apare în TM. + „cinste”: TM are 
„tărie”. 

28,2 „în curtea Sa cea sfântă”: TM are „în strălucirea sfințeniei/în podoabă sfântă” — se 
poate referi şi la manifestările stihiilor, dar şi la veşmintele preoțeşti. 

28,3 Vasile cel Mare: „Glasul Domnului s-a auzit la Iordan: «Acesta e Fiul Meu 
preaiubib» (Mt. 17,5) şi atunci când a spus: «Mergeţi şi botezați toate neamurile» (cf. Mt. 
28,19)”. După Eusebiu, „glasul Domnului peste ape s-a auzit la creație, la potop și apoi 
la Marea Roşie”. 

28,4 leronim: „«Glasul Domnului întru tărie» s-a auzit şi când Hristos a strigat: «Lazăre, 
vino afară!y” (In. 11,43). 

şi va sfărâma Domnul cedrii Libanului, 

€ şi-i va subția, [va zdrobi] Libanul ca [odinioară] pe vițel, 
iar cel iubit [va fi] ca puiul de inorog. 

7 Glasul Domnului taie para focului, 

4 glasul Domnului care cutremură pustiul, 

şi va cutremura Domnul pustiul Cadesului. 

* Giasul Domnului care înfiripă cerbii 

şi va dezgoli desişurile 

Şi în templul Lui cu toții strigă: „Slavă!”. 

19 Domnul va sălăşlui în potop 

şi va şedea Domnul împărat în veci. 

1 Domnul tărie poporului Său va da, 
Domnul va binecuvânta poporul Său cu pace. 





28,6 „ca [odinioară] pe vițel”: poate fi o aluzie la nimicirea viţelului de aur (cf. Ex. 
32,20). e „inorog”, lit. „unicorn” — simbol al forţei, care poate fi îndreptată spre rău, ca 
la 21,22, sau spre bine, ca aici; în acest animal fantastic, Părinţii au văzut fie Israelul, a 
cărui tărie este Dumnezeul unic (Eusebiu, Theodoret), fie pe Hristos, a cărui putere este 
una cu a lui Dumnezeu Tatăl (Vasile cel Mare), fie pe omul credincios, care „priveşte 
numai la Dumnezeu şi se sprijină numai pe EI” (cf. Clement Alex., Paed. 1.5). e În TM 
versetul e foarte diferit: „Va face să salte ca un vițel Libanul, şi Siryonul ca un pui de 
zimbru” (Siryon este numele canaanean al muntelui Ermon). 

28,7 „para focului”; TM are „limbi de foc” — aluzie la fulger. 

28,8 „pustiul”: pentru Augustin şi Ieronim, e simbolul neamurilor păgâne, odinioară 
pământ sterp, dar acum locuit de Dumnezeu. 

28,9 „înfiripă cerbii”: unii înţeleg „pregăteşte cerboaicele [să nască)”. În TM textul este 
dificil. S-ar putea înţelege: „face să tremure/să se zbată cerboaicele”, iar cuvintele din al 
doilea stih sunt hapax-uri. Targumul: „zgâlțâie fiarele pădurii”. € „cu toții strigă”: toți 
oamenii sunt chemaţi să dea slavă lui Dumnezeu (Eusebiu). 

28,10 „va sălăşlui”: gr. xaroitei are valoare factitivă (unii au propus emendarea în 
Koroikei, „va locui”). TM are „șade”, în sens de „tronează”. + „potop”: pentru mulți 
Părinţi, potopul care a purificat lumea este o imagine a botezului. Pentru Ieronim, este 
revărsarea harului care spală păcatele. 

28,11 „cu pace”: leronim trimite la Ef. 2,14: „Hristos este pacea noastră.” 

29 


! Pentru sfârşit; psalm de cântat la resfințirea Casei. Al lui David. 
2'Te voi preamări, Doamne, pentru că m-ai primit 
şi nu i-ai veselit pe duşmanii mei pe seama mea. 
3 Doamne, Dumnezeul meu, strigat-am către Tine şi m-ai vindecat; 
4 Doamne, ai scos din lăcaşul morților sufletul meu, 
m-ai izbăvit dintre cei ce se coboară în groapă. 
ă Cântaţi Domnului, voi, credincioşii Lui, 
daţi mărturie amintirii sfințeniei Lui, 
€ căci urgie este în mânia Lui şi viață în bunăvoința Lui. 
Seara se va sălăşlui plânsul, şi în zori, veselia. 
7 lar eu am zis în bunăstarea mea: 
„Nu mă voi clătina în veac!” 
Doamne, în bunăvoința Ta ai dat frumuseții mele tărie, 
dar Ţi-ai întors fața şi am fost cuprins de tulburare. 
” Către Tine, Doamne, voi striga 
şi către Dumnezeul meu voi înălța rugă: 


29 Încrezându-se numai în sine, omul ajunge la dezastru; dacă strigă către Domnul este 
izbăvit. Psalmul subliniază acest contrast între urmările a două atitudini. Vasile cel Mare 
vede aici toată istoria mântuirii; leronim, istoria căderii şi a răscumpărării. 

29,1 În TM, titlul este „Psalm. Cântare de resfinţire a Casei pentru David”. Se mai poate 
înţelege „...a Casei. Al lui David”. S-a considerat că e vorba de palatul regal (cf. 2Rg. 
5,6-12), dar Targumul consideră că e vorba de Templu (1Rg. 8,63 TM), iar liturgia 
iudaică foloseşte acest psalm la Hanukka, sărbătoarea resfinţirii Templului de către luda 
Macabeul (1Mac. 4,52.59). La această sărbătoare se referă In. 10,22. 

29,2 „m-ai primit”: TM are „m-ai scos” (ca dintr-o fântână). 

29,4 Cf. Fp. 2,31. + „groapă”, gr. A6xkog: Vasile cel Mare spune că e vorba de temniţele 
de sub pământ, ca aceca în care a fost aruncat profetul leremia. 

29,6 „urgie... bunăvoința Lui”: TM are „o clipă [ţine] mânia Lui şi o viață bunăvoința 
Lui”. € „se va sălășlui”: TM are fit. „va înnopta”. $ „Seara... veselia”: cf. In. 16,20. 
Pentru Augustin, seara e simbolul căderii şi alungării lui Adam; tot seara a fost 
înmormântat Domnul, dar dimineaţa a ieşit din mormânt. Pentru Ieronim, dimineaţa este 
învierea lui Hristos, învierea oamenilor şi dimineaţa veşnică de la sfârșitul veacurilor. 
29,8 „ai dat frumuseţii mele tăric”: TM are aici un text dificil, fit. „ai înălțat muntelui 
meu tărie”. $ „Ţi-ai întors faţa”: TM are „Ţi-ai acoperit fața”. Pentru acest stih, cf. Ps, 


103,29. e „frumuseţii mele”: după Vasile cel Mare, numai natura divină e frumusețe, dar 


cine o contemplă primeşte un reflex al ei, care dă strălucire chipului lui, cum a fost în 
cazul lui Moise. Dacă Dumnezeu Îşi întoarce fața, totul e pierdut: tăria şi frumuseţea. 
29,9 „către Dumnezeul meu”: TM are „către Stăpânul meu”. 

10 ce folos de sângele meu 

de mă voi cobori în stricăciune? 

Oare Își va da mărturie țărâna, 

sau va vesti adevărul Tău? 

“ A auzit Domnul şi m-a mituit, 

Domnul mi-a venit în ajutor. 

12 Mi-ai schimbat jalea în dănţuire, 

sfâşiatu-mi-ai haina de pocăință 

şi m-ai încins cu bucurie, 

13 ca slava mea să-Ți cânte Ție şi să nu mai fiu mâhnit. 
Doamne, Dumnezeul meu, în veac Îţi voi aduce laudă! 


30 


! pentru sfârşit; psalm al lui David, [la vreme] de spaimă mare. 
2 În Tine, Doamne, am nădăjduit: să nu fiu ruşinat în veac, 
întru dreptatea Ta eliberează-mă şi mă scapă! 





29,10 „sângele meu” = „moartea mea” (ca şi „țărâna”, din 10c). Revelația despre învie- 
rea morților apare limpede abia către sfărşitul VT (Daniel 12, 2 Macabei și Cartea 
Înţelepciunii). € „în stricăciune”; TM are „în groapă”. $ „adevărul”: TM are 'emeth, 
„fidelitate, coerenţă cu sine” (c/. nota la 24,10) — de aici „adevăr” (cum echivalează 
LXX şi Vulg.). 

P-RțI În TM: „Ascultă, YHWH, miluieşte-mă, YHWH, fii ajutorul meu!” 

29,12 „dănţuire”: după Rahlfs — xopov (concordant cu TM); celelalte manuscrise au 
x0pâv, „bucurie”. $ „haina de pocăință”: lit. „sacul”. 

29,13 „slava mea... mâhnit”: TM are „slava să-Ți cânte fără încetare”. Targumul 
înțelege „cei slăviţi în veşnicie”, iar Ibn Ezra interpretează „orice om care are în el slavă 
(= înţelegere)” (cf. TOB, nota ad loc.). € „slava mea”: Atanasie parafrazează: „Dă-mi 
înapoi slava, pentru a Te putea preamări.” $ „să nu mai fiu mâhnit”: gr. KOTOVVOGOuOL, 
litt. „a fi străpuns în inimă de durere, a încremeni în mâhnire”. e „Îţi voi aduce laudă” = 
„Îţi voi da mărturie lăudându-Te/mulţumindu-Ți”. 

30 Psalmul este, pe rând, rugăciune de încredere neclintită în Dumnezeu (vv. 1-9), stri- 
găt de deznădejde al omului încolţit de duşmani şi părăsit de prieteni (vv. 10-19) şi cânt 
de recunoştinţă pentru izbăvire (vv. 20-25). Evocă „mărturisirile” din Ieremia. Creştinii 
au văzut în el o profeție despre suferințele şi învierea lui Hristos. 

30,1 „spaimă mare”: gr. Ekorootg, fiti. „ieşire din sine”, fie de spaimă, fie la primirea 
unei revelații divine, şi atunci poate fi tradus prin „extaz”. + TM are titlul: „Pentru 
mai-marele cântăreților. Psalm al lui David.” 

30,2 „şi mă scapă”: nu apare în TM. 

3 Pleacă-Ți spre mine urechea, 

grăbeşte să mă scapi; 

fii pentru mine Dumnezeu ocrotitor 

şi casă de scăpare, ca să mă mântuieşti! 

* Căci întărirea mea şi scăparea mea eşti Tu 

şi pentru numele Tău mă vei călăuzi şi mă vei hrăni; 

5 mă vei scoate din cursa aceasta pe care mi-au întins-o pe ascuns, 
căci Tu eşti ocrotitorul meu. 

* În mâinile Tale voi încredința duhul meu; 

Tu m-ai răscumpărat, Doamne, Dumnezeul adevărului. 

7 Urât-ai pe cei care păzesc deșertăciuni zadarnic; 

dar eu am nădăjduit în Domnul. 

3 Mă voi bucura şi mă voi veseli întru mila Ta, 
pentru că ai privit la smerenia mea, 

izbăvit-ai din strâmtorare sufletul meu 

> şi nu m-ai închis în mâinile duşmanului, 
aşezat-ai în loc larg picioarele mele. 

"9 îndură-Te de mine, Doamne, căci sunt asuprit; 
s-au tulburat de mânie ochiul meu, 

sufletul meu şi pântecele meu. 

1! Căci s-a sfârşit în durere viaţa mea 

şi anii mei în suspine; 





30,3 „ocrotitor”: fit. „care ține pavăză”; la fel şi la v. S: cf. şi 26,1. e „Dumnezeu 
ocrotitor şi casă de scăpare”: TM are „stâncă de tărie şi fortăreață”, 

30,4 „întărirea... scăparea”: TM are „stânca/steiul... cetăţuia”. $ „mă vei călăuzi” etc.: 
şi în greacă şi în ebraică verbele din acest verset şi din următorul pot fi interpretate ca 
exprimând o certitudine (gr. indicativ viitor) sau un strigăt de ajutor (valoare de impe- 
rativ). 

30,5 „ocrotitorul meu”: TM are „„fortăreață”, 

30,6 Cf. Le. 23,46. 

30,7 „Urât-ai.., deşertăciuni zadamic”: TM are „Urât-am... aburii deșertăciunii”, 
expresia se referă la idoli sugerând inconsistența lor. 

30,8 „mila”: TM are Hesedh, cf. nota la 5,8. + „izbăvit-ai din strâmtorare sufletul meu”: 
TM are „ai cunoscut strâmtorarea sufletului meu”. 

30,9 Origen înțelege „locul larg” ca libertate spirituală. 

30,11 „de sărăcie”: TM are „din pricina fărădelegii mele”. 

30,11-14 Mulţi Părinți (ca Eusebiu, Chiril al Alexandriei, Augustin, Ieronim) văd aici 
descrierea suferințelor lui Hristos părăsit de ai Săi. 

de sărăcie a slăbit puterea mea 

şi oasele mele s-au tulburat. 

* La toți duşmanii mei am ajuns ocară 

şi pentru vecinii mei, [mai] mult, 

şi spaimă pentru cunoscuţii mei, 

cei care mă vedeau afară fugeau de mine. 

15 Am fost uitat, ca un mort, din inima [lor], 

ajuns-am ca un vas sfărâmat; 

14 căci am auzit clevetirea multora care tocuiesc împrejur; 
când se adună laolaltă împotriva mea 

ca să-mi ia viaţa au uneltit. 

15 Dar eu în Tine am nădăjduit, Doamne, 

zis-am: Tu eşti Dumnezeul meu. 

15 În mâinile Tale sunt soroacele mele; 

eliberează-mă din mâna duşmanilor mei 

şi de cei care mă prigonesc! 

7 Străluceşte faţa Ta peste slujitorul Tău, 
mântuieşte-mă întru îndurarea Ta! 

"9 Doamne, să nu fiu ruşinat că am strigat spre Tine; 
să fie ruşinaţi nelegiuiţii şi coborâți în lăcașul morților! 
19 Mute să ajungă buzele viclene, 

care vorbesc împotriva celui drept fărădelege, 

cu trufie şi dispreț. 

2 Cât e de mare mulțimea bunătății Tale, Doamne, 

pe care o păstrezi pentru cei ce se tem de Tine, 

[pe care] ai înfăptuit-o pentru cei ce-şi pun nădejdea în Tine, 
dinaintea fiilor oamenilor. 

2! Îi vei ascunde în taina feţei Tale de zarva oamenilor, 





30,13 „am fost uitat... din inima [lor]”: inima este metaforic, în Biblie, sediul raţiunii, al 
memoriei, al voinţei şi al afectelor superioare. 

30,16 „soroacele”: gr. oi kcupoi. Konp6c desemnează „timpul potrivit pentru ceva”, 
„momentul optim”, „ocazia”. La plural, e uneori conotat negativ: „momentele grele/cri- 
tice”, dar sensul general este „vremurile, starea de fapt”, păstrând însă încărcătura pe 
care o are la singular. În NT, konp6g este folosit pentru momentul spre care curge toată ; 
desfășurarea istoriei mântuirii: venirea Mântuitorului. Chiril al Alexandriei îl referă aici 
la bunurile Pământului făgăduinței. 

30,21 Pentru Origen, „taina feţei Tale” este cunoaşterea adevărului. 

îi vei adăposti în cort de înfruntarea limbilor. iau a. 
” Binecuvântat [fie] Domnul, căci a arătat minunată îndurarea Lui în 
cetate întărită. 

* lar eu am zis în spaima mea cea mare: 

„Lepădat am fost din faţa ochilor Tăi!” 

De aceea ai ascultat glasul rugii mele 

când am strigat către Tine. 

* Lubiţi-L pe Domnul, toţi credincioşii Lui, 

căci adevărul îl caută Domnul 

şi le plăteşte celor care peste măsură se trufesc, 

2 Îmbărbătaţi-vă şi să se întărească inima voastră, 

voi toți cei care nădăjduiţi în Domnul! 


31 


! Al lui David; al înțelegerii. 
Fericiţi cei cărora li s-au iertat fărădelegile 
şi cărora li s-au acoperit păcatele; 
? fericit omul căruia Domnul nu-i va socoti păcatul 





30,22 „cetate întărită”: pentru Chiril al Alexandriei, este Fiul, care îi ascunde pe cre- 
dincioşi în cortul Său, ferindu-i de larma lumii. Este şi Biserica, pe care porţile iadului 
nu 0 vor birui. Pentru Ieronim, este Ierusalimul, centrul universului, fiindcă acolo 
Hristos a înfăptuit mântuirea. 

30,23 „spaima”: gr. Exoraoig — vezi nota la 30,1. Pentru Ieronim, este ameţeala ce-l 
cuprinde pe Adam — şi pe fiecare dintre noi — la amintirea Paradisului pierdut. + „lepădat 
am fost...”: după Ieronim, cel care rosteşte aceste cuvinte este Adam, după ce a săvârşit 
păcatul şi a fost alungat, şi noi toți împreună cu el. 

30,24-25 După Eusebiu, psalmistul nu vrea să fie mântuit doar el singur, ci îi îndeamnă 
pe toți să-L iubească pe Dumnezeu. 

31 Fericirea omului care, după ce şi-a mărturisit vina, a primit iertarea. 

31,1 „al înţelegerii”: este primul din doisprezece psalmi care au în titlu gr. ovveoig, „în- 
țelegere, pricepere, inteligenţă”, un termen cu o conotaţie puternic pozitivă în Scriptură, 
referindu-se la înțelegerea lucrurilor spirituale. TM are mafAii, „poem sapienţial, 
didactic, contemplativ”. Comentatorii evrei înţeleg acest titlu prin referire la cunoaşterea 
pe care David a dobândit-o asupra păcatului său, în urma mustrării lui Nathan. Alţii sunt 
de părere că în titlu se cere de la Dumnezeu darul de a înțelege adevărurile adânci din 
textul psalmului (cf. Mortari, nota ad loc.) $ „iertat”: gr. ţinut, fit. „a arunca la o 
parte”; acelaşi verb e folosit şi în rugăciunea „Tatăl nostru”. 

312 „în gura lui”: TM are „în duhul! lui”, dar unele manuscrise au „în gura lui” sau „în 
inima lui”. 

şi în gura lui nu este vicleşug. N e mor r 

3 Pentru că am tăcut, s-au învechit oasele mele 

de strigătul meu, ziua întreagă; 

* că zi şi noapte s-a îngreunat peste mine mâna Ta, 

m-am întors spre nenorocire când mi s-a înfipt spinul. 

Oprire 

5 Păcatul meu l-am dezvăluit 

şi fărădelepgea mea nu am acoperit-o; 

zis-am: „Voi mărturisi împotriva mea fărădelegea mea Domnului”, 
iar Tu ai iertat nelegiuirea păcatului meu. 

Oprire 

€ Pentru aceasta se va ruga Ție tot omul credincios, la vreme potrivită; 
nici la revărsarea apelor multe, de el nu se vor apropia. 

"Tu eşti adăpostirea mea de strâmtorarea ce mă împresoară; 





31,3 „am tăcut... strigătul”: câtă vreme omul nu și-a mărturisit păcatul, şi-a strigat în 
zadar suferința. Origen (Fragmenta in Proverbia, PG 13.24 AB) dă acest verset ca 
exemplu de frază obscură şi propune interpretarea paradoxală: câtă vreme omul striga 
lăudându-L pe Dumnezeu şi mărturisindu-și păcatul, nimic din el nu se învechea, dar 
când a tăcut, mâna Domnului s-a îngreunat asupra lui. Alte interpretări: tăceam cu 
privire la păcat, dar strigam dezvinovăţiri (c/. Mortari, nota ad /oc.). Grigore cel Mare: şi 
păcatul îşi are strigătul său, strigătul care se înalță din Sodoma. Rupert din Deutz 
(De Op. Spir. Sancti, SC 131, p. 229) vorbeşte despre tăcerea vinovată a lui Adam, din 
Gen. 3,9. + „s-au învechit”: verbul ebraic corespunzător are şi sensurile „a se uza, a se 
mistui, a se topi”. 

31,4 „m-am întors.., spinul”: TM are un text dificil, care a fost interpretat în traducerile 
moderne „uscatu-s-a vlaga mea în arşiţa verii/ca paiul în dogoarea verii”; versiunile dau 
soluţii diferite, pornind toate din lecţiuni posibile cu mici modificări de litere: Targumul, 
„mi se usca seva ca arşiţa verii”; syr., „necazul mi s-a răsucit în piept până ce m-a 
nimicit”, Ieronim (/ebr.), „m-am răsucit în nenorocirea mea în timp ce se aprindeau 
holdele” (cf. TOB, nota ad /oc.). e „spinul”: Părinţii arată că de multe ori în Scriptură 
spinul reprezintă sentimentul de vinovăţie pentru păcat. 

31,5 „nelegiuirea”: TM are „vinovăţia”. 

31,6 „la vreme potrivită”: TM are un text obscur, /izz. „doar la vremea aflării”. A fost 
interpretat „atunci când Te întâlneşte” (TOB), „la vremea angoasei” (m'fo' raq corectat 
ca mățăq) (BI, RSV). e În „apele multe”, Augustin vede o analogie cu apele Potopului; 
sfârşitul lumii va veni pe neaşteptate, ca prăpădul în zilele lui Noe. 

31,7 „bucuria mea... înconjurat”: TM are „cu cântări de izbăvire mă înconjori”. Aquila 
şi leronim (4ebr.) traduc „[Tu,] lauda mea, mă înconjori izbăvindu-mă” (TOB, nota 
ad loc.). 

bucuria mea, răscumpără-mă de la cei ce m-au înconjurat! 
Oprire 

8 „Te voi înţelepţi şi te voi însoţi pe calea aceasta pe care vei merge, 
aţinti-voi asupra ta ochii Mei.” 

? Nu fiţi asemenea calului și catârului, care nu au pricepere; 
cu zăbală şi cu frâu fălcile lor strânge-le, 

ale celor care nu se apropie de Tine. 

10 Multe sunt loviturile păcătosului, 

dar pe cel care nădăjduieşte în Domnul mila îl va înconjura. 
d Bucuraţi-vă în Domnul şi tresăltați, drepţilor, 

şi lăudaţi-vă, toți cei drepți la inimă! 


32 


1 Al lui David. 
Veseliţi-vă, drepţilor, în Domnul: 





31,8 „aţinti-voi...”: în TM, stihul este „Te voi sfătui, cu ochii asupra ta”. e După 
Eusebiu şi Atanasie, ochii lui Dumnezeu răspândesc o lumină care luminează duhul 
omului și îi arată calea spre Pământul făgăduinței (apud Nesmy, p. 141). 

31,9 „fălcile lor... Tine”: TM are /izț. „înaintarea lui pentru a-l ţine în frâu, nu e apro- 
piere de Tine”, ceea ce a fost interpretat: „dacă înaintează [omul] ca să-l țină în frâu, tot 
nu se apropie de Tine” (8J); „trebuie să-l strunească şi nu ţi se va întâmpla nimic” 
(TOB), „trebuie strunit, altfel nu se ţine de Tine” (RSV); „îl împodobesc pentru a-l 
struni ca să nu se apropie de Tine” (Chouraqui)! + Pentru Ilarie, necazurile celui nele- 
giuit sunt loviturile Domnului care vrea să-i mântuiască pe păcătoşi. Augustin comen- 
tează: Nu se apropie: ca să se apropie, ar trebui să se smerească; e nevoie de multe 
lovituri ca să fie îndreptaţi cei nelegiuiţi: sileşte-i, Doamne! 

31,10 „loviturile păcătosului”: loviturile de care are parte cel păcătos; la fel în TM. e 
„mila”: ebr. hesedh, vezi nota la 5,8. 

31,11 „lăudaţi-vă”: TM are „strigaţi de bucurie”. Psalmistul vrea să-și împartă bucuria 
cu toţi oamenii (Eusebiu). Grigore cel Mare explică prin 2Cor. 10,17: „Cel ce se laudă, 
în Domnul să se laude!” + „cei drepți la inimă”: „Drepţi — nu pentru meritele voastre, ci 
pentru că aţi fost îndreptăţiți” (Augustin). 

32 Psalmul glorifică lucrarea lui Dumnezeu în creație, în istorie şi în viaţa celor drepți. 
32,1 „Veseliţi-vă”: TM are „strigaţi/chiuiţi de bucurie”, € „drepţi... cinstiţi”: gr. 6ikonog, 
„drept, care respectă legile şi obiceiurile, corect”; evOvc, „cinstit, sincer, deschis, drept, 
direct”. $ „li se cuvine laudă”: expresie bivalentă: „li se cuvine să fie lăudaţi” şi „au 
cinstea să aducă laudă [lui Dumnezeu]”. + Augustin spune că numai cei aflați în armonie 
cu Dumnezeu ÎL pot lăuda pe deplin; altfel, omul Îl laudă când îi merge bine şi încetează 
când îi merge rău. 

celor cinstiţi li se cuvine laudă. 

2 Daţi mărturie Domnului în alăută, 

în harfă cu zece strune cântaţi-I Lui! 

3 Cântaţi-l cântare nouă, 

cântaţi frumos, în strigăte de bucurie! 

4 Că drept este cuvântul Domnului 

şi toate faptele Lui — întru credincioşie; 
“EI iubeşte milostivirea şi judecata, 

de mila Domnului plin este pământul. 

* Prin cuvântul Domnului cerurile s-au întemeiat 
şi la suflarea gurii Lui, toată oştirea lor. 

"EI adună ca într-un burduf apele mării, 


32,2 „Daţi mărturie”: vezi nota la 6,6. e Lui Augustin, instrumentele muzicale îi 
sugerează bucuria fără margini, mai presus de cuvinte. Ă 

32,3 „Cântaţi... cântaţi”: primul termen traduce gr. 50, „a cânta din gură”; al doilea, 
gr. păi, „a ciupi [coardele], a cânta la un instrument cu coarde, a cânta cu acompa- 
niament instrumental”. $ „cântare nouă”: este cântarea omului reînnoit lăuntric (Origen), 
este viaţa nouă (Chiril al Alexandriei, Ieronim), exultarea mistică (Eusebiu). € „strigăte 
de bucurie”: /iz, „ovaţie” — ebr, frâ'âA, aclamaţie solemnă în cadrul cultului, însoţită de 
sunet de com şi trâmbiță, specifică sărbătorii de lună nouă, apoi la anul nou (roş 
haşșănăh) — cf. şi 26,6. 

32,4 „credincioşie”: traduce ebr. 'eminăh, „fidelitate, statornicie, sinceritate, adevăr, 
stabilitate” (din aceeaşi rădăcină cu liturgicul „amin”), 

32,5 „judecata”: aici în sens de discernere între bine şi rău, instaurarea dreptății. $ 
„milostivirea și judecata”: TM are „dreptatea şi judecata”. $ „mila”; vezi nota la 5,8; la 
fel şi la 32,18. Pământul n-ar putea dăinui dacă nu l-ar susține îndurarea lui Dumnezeu, 
comentează Atanasie. 

32,6 „cuvântul... suflarea”: gr. A6yoc... nvedua. Părinţii înţeleg că este vorba aici de 
Logos, de Fiul lui Dumnezeu, prin care Dumnezeu a creat lumea (lustin, Dia. 61,1). 
Pentru Irineu, Dumnezeu este Înţelepciune şi Duh, creaţia este lucrarea Cuvântului şi a 
Duhului Său (Dem. Apost. 5), Cuvântul Său nu încetează să lucreze (Adv. Haer. 2,2,5). 
Aceeaşi interpretare trinitară la Origen, Eusebiu, Vasile și Atanasie. * „oştirea”: gr. 
Swvopiş traduce ebr. jăbhă”, pl. fBhă 'dth, „armată”, apoi „oastea cerească”; termenul se 
referă iniţial la mulţimea aştrilor şi, târziu, la cetele de îngeri. „Domnul Sabaoth” 
(YHWH fbhă 'oth) este Dumnezeu care merge în fruntea oştilor lui Israel, apoi Creatorul 
universului şi al îngerilor — cf. şi 23,10. 

32,7 „ca într-un burduf”: TM are „ca într-o îngrămădire” (kannedh), aluzie la minunea 
de la Marea Roşie (Ex. 15,8) şi de la trecerea Iordanului (lis. Nav. 3,16); unele manu- 
scrise au A“no'd, „ca în burduf”, lecţiune preluată de versiuni. $ „noianul”: fi. „abi- 
surile” — la sg., oceanul primordial (Gen. 1,1), la pl., apele din adâncurile pământului sau 

EI pune în cămări noianul. iai cai î "A 
8 Sa se teamă de Domnul tot pământul, 

să se cutremure de EI toți locuitorii lumii; 

* căci El a zis şi s-au făcut, 

EI a poruncit şi s-au întemeiat. 

'% Domnul risipește planurile neamurilor, 

zădărnicește cugetările popoarelor 

şi face deşarte planurile cârmuitorilor; 

1 dar planul Domnului dăinuie în veac, 

cugetările inimii Lui, din neam în neam. 

"2 Fericit neamul al cărui Dumnezeu este Domnul, 
poporul pe care Şi l-a ales ca moştenire! 

13 Din cer a privit Domnul, 

i-a văzut pe toţi fiii oamenilor; 

4 din lăcaşul pe care Şi l-a pregătit 

a privit la toți locuitorii pământului. 

15 Cel care a plăsmuit, una câte una, inimile lor, 

Cel ce pătrunde toate lucrările lor. 

1 Nu se izbăveşte împăratul cu toată oştirea [lui] multă 
şi uriaşul nu va afla scăpare întru mulțimea puterii sale. 
L, Amăgire e calul pentru izbăvire, 

cu toată mulțimea puterii lui nu va afla scăpare. 

'5 [ată, ochii Domnului spre cei ce se tem de EI, 





ale mării. Pentru Origen, „noianul” simbolizează comorile lui Dumnezeu, iar pentru 
Vasile, gândurile lui Dumnezeu, pe care nu le înțelegem. 

32,8 „să se cutremure”: pentru Origen şi Yeronim, această cutremurare simbolizează con- 
vertirea. 

32,9 „s-au făcut... s-au întemeiat”: Atanasie şi Chiril al Alexandriei văd o aluzie la 
prima creație, respectiv la făptura nouă, regenerată în Hristos. 

32,12 „moştenire”: litt. „patrimoniu, proprietate inalienabilă”. 

3213-15 „a privit... a văzut” etc.: verbele din TM au sens de acțiune îndeplinită, cu 
rezultate permanente. 

32,15 „una câte una, inimile”; TM are „unitatea inimilor”. e Dumnezeu are grijă de 
fiecare dintre oamenii plăsmuiți după chipul Său (Eusebiu). € „pătrunde”: gr. ovvinui, 
„a pricepe, a înţelege”. 

32,16-17 „uriaşul”: TM are „viteazul/voinicul/războinicu!”. + Pentru Grigore al Nyssei 
(2, VIII), „calul” şi „uriaşul” ce nu pot salva sunt simboluri ale înţelegerii trupeşti, mate- 
riale (astăzi am zice „literaliste”) a poruncilor lui Dumnezeu. 

spre cei ce nădăjduiesc în îndurarea Lui, 

1% ca să scape de la moarte sufletele lor 

şi să-i hrănească în timp de foamete. 

Sufletul nostru aşteaptă pe Domnul, 

căci EI este ajutorul şi scutul nostru. 

2 În EI se va bucura inima noastră 

şi în numele Lui cel sfânt ne-am pus nădejdea. 
2 p ie, Doamne, mila Ta spre noi 

precum [şi] noi am nădăjduit în Tine! 


33 


! Al lui David, când şi-a schimbat înfăţişarea în fața lui Abimelech, 
iar [acesta] i-a dat drumul şi el a plecat. 

? Voi binecuvânta pe Domnul în toată vremea, 

pururea lauda [ui e în gura mea. 

% În Domnul se va lăuda sufletul meu; 

să asculte cei blânzi şi să se bucure! 

* Măriţi-L pe Domnul împreună cu mine, 

să preaînălțăm Numele Lui laolaltă! 

5 L-am căutat pe Domnul şi EI m-a ascultat 

şi din toate pribegiile m-a izbăvit. 


32,19 „să-i hrănească”: în această „hrană”, Părinţii văd mai ales cunoaşterea (Origen), 
hrana cerească (Grigore al Nyssei), Cuvântul Său (Ieronim), Adevărul veşnic 
(Augustin). 

32,22 „mila”: vezi nota la 5,8. $ „Ce drept avem la mila Lui? Faptul că am nădăjduit în 
EI!”, spune Augustin. 

33 Aducere de mulţumire şi reflecţie asupra destinului celor drepți şi al celor nelegiuiţi. 
În TM este un psalm alfabetic (acrostih pe versete), dar ordinea este uneori inversată, 
Origen pune acest psalm în rostirea lui Hristos. 

33,1 „şi-a schimbat înfăţişarea... i-a dat drumul”: TM are „s-a prefăcut nebun... l-a 
alungat”: cf. IRg. 21,14, dar acolo e vorba de regele filistean din Geth numit Anchus 
(ebr. 'Akhiş din Gath). 

33,3 „cei blânzi”: ebr. 'anâwim — cf. nota la 24,9. Portretul lor e continuat de-a lungul 
psalmului. Vasile cel Mare pune versetul în legătură cu „Fericiţi cei blânzi...” (Mt. 5,4). 

33,5 „pribegiile”: TM are „spaimele”. + „L-am căutat”: Vasile atrage atenția că termenul 
sEetienoa are o semnificație mai amplă decât „a căuta”. Într-adevăr, prefixul sugerează 
ducerea acţiunii până la capăt, în profunzime. 














12 PSALMII 33 


* Apropiaţi-vă de EI şi veţi fi luminaţi 

şi fețele voastre nu vor rămâne de ruşine. 

” Săracul acesta a strigat şi Domnul l-a ascultat 
şi din toate strâmtorările lui l-a mântuit. 

* Îngerul Domnului va străjui în jurul celor care se tem de El 
şi-i va izbăvi. 

Ş, Gustaţi şi vedeți că bun este Domnul; 

fericit omul care nădăjduieşte în EI! 

10 Temeţi-vă de Domnul, voi, sfinţii Lui, 

căci de nimic nu duc lipsă cei care se tem de El. 
Li Bogaţii au sărăcit şi au flămânzit, 

dar cei ce-L caută pe Domnul nu vor fi lipsiţi de tot binele. 
Oprire 

"2 Veniţi, copii, ascultaţi-mă: 

vă voi învăța frica de Domnul. 

13 Cine este omul care voiește viaţa, 

căruia îi place să vadă zile bune? 

lu Opreşte-ţi limba de la rău 

şi buzele tale să nu grăiască viclenie. 

Is, Fereşte-te de rău şi fă binele, 

caută pacea şi urmeaz-o! 

15 Ochii Domnului [sunt] peste cei drepți 


33,6 „Apropiaţi-vă... veţi fi luminaţi şi fețele voastre...”: TM are „Cei care privesc spre 
EI strălucesc de lumină şi fețele lor...” (vezi chipul lui Moise transfigurat de vederea lui 
Dumnezeu — Ex. 32,16; cf. şi 2Cor, 3,7-18). 

33,7 „Săracul acesta”: pentru Vasile, acesta este Hristos, care S-a făcut sărac pentru noi, 
dar şi toţi cei care, urmându-L,, s-au făcut săraci pentru Dumnezeu, Exprimarea sugerează 
experiența directă a psalmistului. 

33,9 Augustin, Ieronim, Beda văd aici o prevestire a Euharistiei. Lectura hristologică şi 
cuharistică apare şi în Const. Apost. 8,13-16 şi în Catehezele mistagogice ale lui Chiril al 
Ierusalimului (23,20). 

33,11 „Bogaţii”: TM are un termen dificil, interpretat ca „leii”: fiarele sălbatice sunt 
adesea metaforă pentru cei puternici, uneori cu conotație negativă (e.g. Ps. 3,8; lov 
4,9-10; lez. 38; Zah, 11,3) € „tot binele”: totalitatea luată în individualitatea elementelor. 
33,12 „copii”: gr. rEkva, termen afectiv. Pentru Ieronim, Hristos este Cel care cheamă. 
33,13-17 Citat de 1Pt. 3,10-12. 

33,15 „caută pacea”: Părinţii pun expresia în legătură cu Ef. 2,14: „Hristos este pacea 
noastră.” 

33,16b „ruga”: TM are „strigătul [după ajutor)”. 

PSALMII 33-34 


şi urechile Lui, spre ruga lor. 

1 Însă fața Domnului e împotriva făcătorilor de rele, 
ca să nimicească de pe pământ amintirea lor. 

Le Strigat-au cei drepți şi Domnul i-a ascultat 

şi din toate necazurile i-a izbăvit. 

Aproape este Domnul de cei cu inima zdrobită 

şi pe cei smeriți cu duhul îi va mântui. 

% Multe sunt necazurile celor drepți, 

dar din toate îi va izbăvi; 

2 Domnul va păzi toate oasele lor: 

nici unul din ele nu va fi zdrobit. 

2 Moartea păcătoşilor este rea 

şi cei ce-l urăsc pe omul drept vor da greș. 

2 Va răscumpăra Domnul sufletele slujitorilor Săi 

şi nicicând nu vor da greş toţi cei ce nădăjduiesc în El. 





34 


' AI lui David, 
Judecă-i, Doamne, pe cei ce mă nedreptățesc, 
războieşte-Te cu cei care se războiesc cu mine! 
= Apucă platoşa și pavăza şi ridică-Te în ajutorul meu! 





33,18 „cei drepți”: în TM subiectul nu este exprimat şi ar putea fi păcătoşii de la v. 17 
care se pocăiesc, sau drepţii de la v. 16. 

33,19 „Aproape este Domnul”; Chiril al Alexandriei face legătura cu ler. 23,23: „Sunt 
un Dumnezeu apropiat”; leronim trimite la Ps. 90,15. e „zdrobită”: c/. Ps. 50,19. e 
„smeriți cu duhul” — cf. Mt. 5,3. 

33,20 TM are la final „YHWH, printr-o decupare diferită a versetelor 20-21. 

33,21 Tradiţia creştină raportează versetul la Hristos (cf. In. 19,36). 

33,22 „Moartea... rea”: TM are „pe cel rău răutatea îl va nimici”. e „vor da greş”: 
gr. nânuusieva, litt. „notă falsă”, în LXX „greşeală” (mai ales involuntară); la fel la 
v. 23.TM are „vor fi pedepsiţi”. 

34 Este rugăciunea oricărui om prigonit pe nedrept, căruia i se răsplăteşte binele cu răul, 
duşmanii profitând de candoarea lui. Qimhi spune că David a rostit această rugăciune pe 
când era prigonit de Saul. Majoritatea Părinților văd în acest psalm rugăciunea lui 
Hristos în pătimirea Sa. 

34,1 „pe cei ce mă nedreptăţesc”: TM are „pe cei ce se judecă cu mine”, 











114 PSALMII 34 


3 Scoate sabia şi închide [drumul] dinaintea celor ce mă prigonesc; 
spune sufletului meu: „Eu sunt mântuirea ta.” 

* Să fie ruşinați şi făcuţi de ocară cei ce caută sufletul meu, 

să dea înapoi şi să fie făcuţi de ruşine cei care îmi urzesc rele! 
5 Să ajungă ca pleava în faţa vântului 

şi îngerul Domnului să-i necăjească! 

* Să le fie drumul întunecime şi alunecare 

şi îngerul Domnului să-i fugărească! 

” Fiindcă fără temei au ascuns înaintea mea laţ spre pieire, 
fără pricină mi-au ocărât sufletul. 

& Să le iasă în cale cursă pe care n-o cunosc 

şi capcana pe care au ascuns-o să-i prindă! 

Vor cădea în cursă, chiar în ea! 

? lar sufletul meu va tresălta în Domnul, 

se va desfăta întru mântuirea Lui. 

10 Toate oasele mele vor zice: „Doamne, cine este asemenea Ție, 
Tu care-l izbăveşti pe sărman din mâna celor mai tari decât el, 
pe cel sărac şi lipsit — de cei care-l jefuiesc!” 

1! Sculatu-s-au martori nedrepți: 

m-au întrebat de lucruri pe care nu le știam, 

12 mi-au răsplătit binele cu rău, 





34,3 „sabia”: TM are „lancea”. + „şi închide”: la fel în TM, dar unii interpretează ebr. 
s“ghor ca numele unei arme (toporişcă?), pe baza unui text de la Qumran (BJ), sau prin 
analogie cu gr. o&yoptg (cf. Gesenius-Robinson). 

34,4 Aproape identic cu 39,15 şi 70,13. e Origen înţelege că duşmanilor li se doreşte 
să-şi conştientizeze păcatul spre a se pocăi. + „să dea înapoi”: gr. GnooTpațIreGOov, 
după ms. B; alte mss. au ânoorpațeinoav. Verbul ar putea însemna şi „să se întoarcă”: 
de aceea Eusebiu observă că mulţi dintre cei care au cerut răstignirea lui Hristos L-au 
primit apoi (trimite la In. 1,12), iar blestemul profetic se adresează numai diavolului. 
34,5 „ca pleava”: psalmistul vrea convertirea păcătoşilor; doar cei care o refuză ajung ca 
pleava (Augustin, Ieronim). + „îngerul Domnului”: Meliton al Sardesului (Chron. 
Pasch. 152) şi Chiril al Alexandriei trimit la îngerul exterminator din Ex. 12,13. e „să-i 
necăjească”: TM are „să-i izgonească”. 

34,7 În TM textul e corupt, dar cuprinde laţul şi săparea unei gropi. 

34,8 Verbele sunt la singular în TM şi s-ar putea înțelege că sunt cuvintele dușmanilor 
împotriva celui drept. Traducerile însă redau verbele la plural, după logica textului. 
34,11 Cf. Mt. 26,59-60. 

34,12 „mi-au pustiit sufletul”: fizz. „lipsă de copii pentru sufletul meu (= pentru mine)”. 
Expresia se poate interpreta literal sau metaforic. 

mi-au pustiit sufletul. 
13 Dar eu, pe când mă necăjeau, mă îmbrăcam în sac 
şi smeream cu post sufletul meu; 
şi rugăciunea mea în sânul meu se va întoarce. 
14 Ca şi cu un vecin, ca şi cu fratele nostru, aşa mă purtam de bine, 
ca unul care jelește şi se mâhneşte, așa mă smeream. 
'5 [Dar] ei împotriva mea s-au veselit şi s-au adunat; 
S-au strâns împotriva mea bice, iar eu n-am ştiut; 
împrăștiați au fost, dar nu s-au căit. 
M-au pus la încercare, m-au împroşcat cu batjocuri, 
au scrâşnit din dinți împotriva mea. 
"7 Doamne, când vei privi [spre mine]? 
Întoarce sufletul meu din răutăţile lor, 
din [gura] leilor, singura mea [avuţie]! 
Îţi voi da mărturie, Doamne, în adunarea cea mare, 
între popor mult Te voi lăuda. 
'9 Să nu se bucure pe seama mea cei care mă duşmănesc pe nedrept, 
cei ce mă urăsc fără temei şi îşi fac cu ochiul. 
% Căci mie îmi grăiau de pace, 





34,13 „pe când mă necăjeau”: TM are „când ei erau bolnavi”. e „se va întoarce”: TM are 
„se întorcea” — ideea de rugăciune al cărei rod îi revine doar celui care o face — cf. ML. 
10,13. e Eusebiu spune că Mântuitorul Îşi manifestă blândeţea ca un tată care suferă şi 
plânge pentru pierderea fiilor (trimite la Lc. 13,34). După Augustin, versetul ne învaţă ce 
trebuie să facem când suntem atacați — să nu răspundem cu rău, ci cu rugăciune pentru 
dușmani. 

34,14b TM are: „Ca unul care-şi jeleşte mama mă încovoiam de tristeţe.” 

34,15 „împotriva mea”: TM are „de poticnirea mea”, + „bice”: TM are n&khim, „loviţi”, 
„infirmi”, dar versiunile, pentru coerență, traduc „cei care lovesc” (Targum, leronim [Hebr.], 
Symmachos). $ „eu n-am ştiut”: Eusebiu vede în aceasta o ilustrare a kenozei Fiului lui 
Dumnezeu. $ „împrăştiaţi au fost, dar nu s-au căit”: TM are „mă Sfâşiau fără încetare”. 
34,16a TM are un text neclar: „cu batjocoritorii necuraţi dimprejur”. Ieronim are „cu 
chip de cuvinte mincinoase”, iar Targumul „cu cuvinte dulci, cu batjocuri şi cu ocări”, 
34,17 „când vei privi?”: TM are „cât vei mai privi?”. * „singura mea [avuţie]” = 
viața/ființa (ef. 21,21). 

34,17-18 Eusebiu atrage atenţia asupra multiplelor analogii cu Ps. 21. + „Adunarea cea 
mare” se referă la chemarea şi adunarea tuturor oamenilor în Biserică (Chiril al 
Ierusalimului, Caz. 18,24 ). 

34,20 În TM, versetul este: „Căci ei nu vorbesc de pace; împotriva oamenilor liniştii din 
țară urzesc clevetiri.” 


















































1i6 PSALMII 34 
dar cu mânie cugetau vicleşuguri, iată Dati 

ZI îşi deschideau gura larg asupra mea 

zicând: „Bine, bine, văzut-au ochii noştri!” 

2 Ai văzut, Doamne: să nu taci! 

Doamne, să nu Te îndepărtezi de mine! 

23 Trezeşte-Te, Doamne, şi vino la judecata mea, 

Dumnezeul meu şi Domnul meu, spre a-mi face dreptate! 

2 judecă-mă după dreptatea Ta, Doamne, Dumnezeul meu, 

şi să nu se bucure pe seama mea; 

% să nu zică inimile lor: „Bine, bine pentru sufletul nostru!” 

Nici să nu zică: „L-am înghiţit!” 

2% Să fie ruşinați şi făcuţi de ocară laolaltă 

cei ce se bucură de necazurile mele, 

să se acopere de rușine şi de ocară cei care spun vorbe mari împotriva 

mea! 

2 Să tresalte şi să se veselească cei care voiesc dreptatea mea 

şi să spună pururi: „Preamărit fie Domnul!” 

cei care voiesc pacea slujitorului Său. 

8 Şi limba mea va vesti dreptatea Ta, 

ziua întreagă, lauda Ta. 


34,21 „Bine, bine”: TM are He'âh he'âh — interjecție de ironie amenințătoare. + 
„Văzut-au ochii noştri” poate fi înţeles ca o acuzaţie adusă de martori mincinoși. 

34,25 „Bine, bine pentru sufletul nostru!”: TM are lit. „Aha, sufletele noastre!” inter- 
pretat de unii „dorinţa sufletelor noastre”. 

34,27 „cei care voiesc pacea”: TM are „Cel care voieşte pacea”, referindu-se la 
Dumnezeu. $ A ura cuiva „să spună pururi: «Preamărit fie Domnul!” înseamnă a-i dori 
fericirea veșnică (Eusebiu, Origen). 

34,28 „va vesti”: gr. ueherâv, „a se preocupa, a se îngriji”; de aici „a exersa”, specializat 
în retorică pentru „a declama”, dar şi, mai ales în Biblie, „a medita”. $ „dreptatea Ta”: 
„Voi cânta dreptatea Ta pentru că ai chemat nu un singur popor, ci toate neamurile; e o 
singură zi, dar e o zi infinită, pentru că a rămâne cu Tine este Ziua cea veşnică” 
(Eusebiu). + „ziua întreagă, lauda Ta”: „Orice faci, să faci cum se cuvine, şi astfel L-ai 
lăudat pe Domnul. [...] În curăţia lucrărilor tale, pregăteşte-te să-L lauzi pe Dumnezeu 
ziua întreagă” (Augustin). 




















PSALMII 35 H17 


35 


! Pentru sfârşit; al Slujitorului Domnului, David. 
2 Îşi spune în sine cel nelegiuit să păcătuiască, 
nu este frică de Dumnezeu înaintea ochilor lui; 
3 căci şi-a pus amăgiri în faţa ochilor 
ca să nu-şi descopere fărădelegea şi s-o urască. 
1 Cuvintele gurii sale — fărădelege şi viclenie, 
n-a voit să priceapă, spre a face binele; 
* fărădelege a cugetat în așternutul său, 
a stăruit pe orice cale care nu e bună 
iar răutăţii nu i s-a împotrivit. 
i Doamne, în ceruri este mila Ta 
şi adevărul Tău — până la nori; 
d dreptatea Ta — ca munții lui Dumnezeu, 
judecăţile Tale — noian adânc: 
oameni şi animale vei izbăvi Tu, Doamne! 





35 După cum Ps. 1 prezintă în contrast cele două căi care stau în fața alegerii omului, 
psalmul acesta înfăţişează cele două tipuri opuse de oameni care păşesc pe ele. 

35,1 TM are „Pentru mai-marele cântăreților. Al slujitorului lui YHWH, al lui David”. 
35,2 TM are lit. „Oracol de păcat pentru cel nelegiuit — lângă inima mea” — text dificil, 
pe care versiunile l-au citit într-o vocalizare diferită, rezultând: „Spune nelegiuitul să 
păcătuiască” şi emendează /ibbi, „inima mea”, în /ibbă, „inima lui”, Însă ebr. n“ 'm este 
termenul consacrat pentru oracolul divin; prin urmare, după "TM, e vorba de o ascultare 
faţă de păcat care înlocuieşte ascultarea de YHWH. + „nu este frică... ochilor lui”: citat 
în Rom. 3,18. 

353 „şi-a pus amăgiri... ca să nu-și descopere”; Augustin interpretează: „Dacă ai fi 
sincer, ţi-ai fi descoperit deja fărădelegea şi ai fi urât-o; dar, în loc să o urăşti, o aperi.” 
35,5 „în aştenutul său”: în opoziţie cu Ps. 4,4, unde omul e îndemnat să se căiască de 
păcate, Noaptea oferă răgaz pentru introspecție şi rugăciune. Augustin interpretează 
expresia la figurat: „în taina inimii”. $ „pe orice cale”: TM are „pe calea”. 

35,6 „mila... adevărul”: traduc perechea de termeni cbr. hesedh şi 'emeth (vezi nota la 
24,10). leronim le identifică cu însuşi Hristos. 

35,7 „Munţii lui Dumnezeu” traduce ebr. harrăy "EI — mod de a exprima superlativul, 
„munții cei mai înalți”. € „munţii... noian”: cf. Efes. 3,18. e „animale”: providenţa lui 
Dumnezeu care se extinde şi asupra animalelor e o temă recurentă în Biblie: cf. de ex., 
Ps. 103,14.21; 147,9; lov 38,39-39,30. Chiril al Alexandriei însă interpretează metaforic 
termenul, considerând că se referă la cei care nu-L cunosc pe Dumnezeu; şi ei sunt 
chemaţi la mântuire. 
































118 PSALMII 35-36 


% Cum Ţi-ai înmulțit îndurarea, Dumnezeule! 

Jar fiii oamenilor sub acoperământul aripilor Tale vor nădajdui. 
? Se vor îmbăta de belșugul casei Tale 

şi din şuvoiul desfătării Tale îi vei adăpa; 

10 că la Tine este izvorul vieţii, 

întru lumina Ta vom vedea lumină. 

!! Întinde mila Ta peste cei ce Te cunosc 

şi dreptatea Ta, peste cei drepți la inimă! 

12 Să nu mă ajungă piciorul trufiei 

şi mâna păcătoşilor să nu mă clatine! 

13 Acolo au căzut cei care făptuiesc fărădelege, 

au fost alungaţi şi nu vor putea să stea. 


36 
! Al lui David. 


35,8 „Cum i-ai înmulțit îndurarea”: TM are „Cât de prețioasă e îndurarea Ta”. + În 
„acoperământul aripilor” Ieronim vede o imagine a crucii. 

35,9 „Se vor îmbăta...”; Chiril al Ierusalimului (Car. 17,19) interpretează: „Beţi de o 
beţie trează, care ucide păcatul şi dă viaţă inimii [...] îmbătaţi pentru că am băut vinul 
Viţei celei de taină, care spune: «Eu sunt Viţa, iar voi, mlădiţele» (In. 15,5).” $ „belşug”: 
litt. „grăsime” — metaforă frecventă pentru bunăstare, abundență (de ex., Is. 25,6; 55,2 
etc.). $ „şuvoiul”: pentru Ambrozie, acesta evocă râurile Paradisului (Gen. 2,10); pentru 
Eusebiu şi Atanasie, îl evocă pe Hristos, iar Ieronim vede aici o aluzie la Duhul Sfânt, 
35,10 „izvorul vieții”: cf. In. 4,14; 7,37-38; Apoc. 21,6. * „lumina”: cf. In. 1,4; 8,12. e 
Grigore din Nazianz (Or. 31,3, PG 36, 135): în lumina Duhului Sfânt vedem şi vestim 
lumina care e Hristos, izvorând din lumina care e Tatăl, 

35,12 „piciorul trufiei”: aluzie la obiceiul oriental ca învingătorul să-şi pună piciorul pe 
grumazul învinsului. 

35,13 „Acolo” traduce literal ebr. șâm, care are însă şi valoare de interjecţie („iată!”). e 
„au căzut”: este „perfectul încrederii”: acţiunea divină viitoare e prezentată ca deja 
împlinită (ef. Mt. 5,23-24; Mc. 11,24). 

36 În ebraică acest psalm este alfabetic, ceea ce explică multele repetări ale ideii de 
bază: în fața scandalului prosperității celor răi, experiența de viaţă şi credința oferă o 
rezolvare, chiar înainte de apariţia ideii răsplății după moarte — însăşi trăirea după Legea 
lui Dumnezeu şi sub călăuzirea Lui este o valoare superioară, o răsplată care întrece 
necazurile vieţii, în vreme ce bunăstarea păcătoşilor este efemeră. Eusebiu socoteşte 
psalmul un fel de continuare a celui precedent: Ps. 35 arăta îndurarea infinită a lui 
Dumnezeu care îl rabdă pe păcătos, iar acesta îl îndeamnă pe omul drept să fie răbdător 
ca Dumnezeu. 

Nu te tulbura de cei nelegiuiţi 

şi nu-i pizmui pe cei ce fac fărădelegea; 

? căci, precum fânul, degrabă se vor usca 

şi, ca firele de iarbă, iute se vor ofili. 

3 Nădăjduieşte în Domnul şi fă binele, 

locuieşte pământul şi te vei hrăni din bogăţia lui; 
4 află-ţi desfătarea în Domnul 

şi El va împlini dorințele inimii tale. 

* Dezvăluie Domnului calea ta 

şi nădăjduieşte în EI, iar EI va săvârşi: 

$ va scoate la iveală ca lumina dreptatea ta 

şi judecata ta, precum amiaza. 

i Supune-te Domnului şi roagă-te fierbinte; 

nu te tulbura de acela care propăşeşte în drumul lui, 
de omul ce săvârşeşte fapte nelegiuite! 

€ Potoleşte-ţi mânia şi lasă furia deoparte, 

nu te tulbura așa încât să faci rele; 

? fiindcă cei care fac rele vor fi nimiciți, 





36,1 „tulbura”: gr. rapotnăoâuat, derivat al verbului (nă.6e din stihul următor. Acelaşi 
la vv. 7 şi 8. Zihog, „zelul” sau „gelozia”, când este dorința de a avea şi tu binele pe 
care îl vezi în alţii, e lucru bun în sine; dar există un „Zel amar”, invidia, care este durere 
în faţa fericirii altuia. Aşadar, „zelul” şi „gelozia” sunt uneori bune (însuşi Dumnezeu se 
autonumeşte în VT „Dumnezeu gelos” pe poporul Său, în sensul că nu admite 
închinarea la idoli), alteori rele, dar invidia e întotdeauna rea (Eusebiu). + „Nu te 
tulbura...”: Eusebiu redă interpretările altor versiuni, e.g. Aquila („nu te întrece cu cei 
nelegiuiți”), Symmachos („nu discuta cu ei”). 

36,3 „Locuirea”, deci „cultivarea” pământului, e înţeleasă de Ambrozie în sens spiritual, 
ca fiind cultivarea propriului spirit, spre a aduce roadele Duhului. 

36,5 „Dezvăluie Domnului”: TM are „Îndreaptă spre YHWH. 

36,6 „dreptatea... judecata”: TM are perechea, frecvent întâlnită, fdhăgăh... mişpăţ: 
dreptatea în sens de împlinire a voinţei lui Dumnezeu şi judecata care face dreptate. e 
„judecata”: gr. Kpiua, litt. „judecată; sentință, hotărâre judecătorească”. $ Versetul intră 
în rezonanță cu Is. 58,10: „...dacă dai din hrana ta celui flămând şi îndestulezi sufletul 
celui oropsit, atunci va răsări în întuneric lumina ta şi bezna ta va fi ca amiaza.” 

36,7 „roagă-te fierbinte”: /itt. „imploră”. $ În TM, 7a este: „Stai liniştit înaintea lui 
YHWH şi aşteaptă-L” (cf. Is. 30,15). 

36,9 „vor moşteni pământul” (vezi şi v. 11): cf. ML 5,5, leitmotiv al întregului psalm. 
Înțelegerea expresiei a evoluat în timp de la sensul literal, concret, la un sens Spiritual 
(viața cea nouă) şi eshatologic (viaţa veşnică). 

dar cei care-L aşteaptă pe Domnul vor moşteni pământul. 'î: 
19 Încă puţin şi nu va mai fi cel păcătos: 

îi vei căuta locul şi nu-l vei mai afla. 

"! Dar cei blânzi vor moşteni pământul 

şi se vor desfăta în belşug de pace. 

"2 Îl va pândi păcătosul pe cel drept 

şi va scrâşni din dinți împotriva lui, 

'3 dar Domnul va râde de el, 

căci vede dinainte cum îi vine ziua. 

14 Sabia şi-au scos-o păcătoşii, 

şi-au încordat arcul, 

ca să-l doboare pe cel sărac şi sărman, 

ca să-i străpungă pe cei drepți cu inima. 

15 Sabia lor să le pătrundă în inimă 

şi arcurile lor să fie sfărâmate! 

1 Mai bun e puţinul pentru cel drept 

decât multa bogăţie a păcătoşilor; 

17 căci braţele păcătoşilor vor fi zdrobite, 
dar Domnul îi întărește pe cei drepți. 

13 Domnul cunoaşte căile celor neprihăniți 
şi moştenirea lor va fi în veac; 

'9 nu vor fi făcuţi de ocară în clipa cea rea 
şi în zilele de foamete vor fi îndestulați. 

% Căci păcătoşii vor pieri 

şi dușmanii Domnului, tocmai când sunt slăviţi şi înălțați, 
risipindu-se ca fumul, au şi pierit. 

7! păcătosul ia cu împrumut şi nu dă înapoi, 
dar cel drept se îndură şi dăruieşte: 


36,10 „nu va mai fi cel păcătos”: Origen propune şi o altă interpretare: „nu va mai fi 
păcătos” (= se va converti). 

36,12 Eusebiu comentează: păcătosul nu-l suportă pe cei drept pentru că însăși viața 
acestuia îl osândeşte (cf. Înţ. 2,15). 

36,14 „cei drepţi cu inima”: TM are „cei drepți pe cale”. 

36,16 „multa bogăţie a păcătoşilor”: TM are „bogăţia multor păcătoşi”, $ „La ce le folo- 
sește belșugul? Cei puternici nu se satură niciodată”, spune Eusebiu. 

36,18 „cunoaşte căile”: TM are „cunoaşte zilele”. 

36,20 „tocmai... înălțaţi”: TM are „pier precum podoaba pajiştii”. 

2 cei care-l binecuvântează vor moşteni pământul, 
iar cei care-l blestemă vor fi nimiciţi. 

% De Domnul sunt îndreptaţi paşii omului 

şi acesta va îndrăgi calea Lui. 

2 Dacă va cădea, nu va fi doborât, 

căci Domnul îi sprijină mâna. 

2 Tânăr am fost şi am îmbătrânit, 

dar n-am văzut om drept să fie părăsit, 

nici seminţia lui să caute pâine; 

% ziua întreagă se îndură și dă cu împrumut 
şi seminţia lui va fi binecuvântată. 

” Îndepărtează-te de rău şi fă binele, 

şi sălășluieşte-te în veacul veacului. 

% Căci Domnul iubeşte judecata: 

nu-i va părăsi pe credincioşii Săi, 

până în veac vor fi păziţi; 

dar cei nelegiuiţi vor fi urmăriţi până la capăt 
şi seminţia celor fără de lege va pieri cu totul; 
% cei drepți însă vor moşteni pământul 

şi-l vor locui în veacul veacului. 

* Gura celui drept va cugeta înțelepciune 

şi limba lui va grăi despre judecată. 

ai Legea Dumnezeului său e în inima sa 

şi nu vor întâlni piedică paşii săi. 

32 păcătosul îl pândeşte pe cel drept 

şi caută să-l dea morții, 

% dar Domnul nu-l va lăsa în mâinile lui, 

nici nu-l va osândi când îl va judeca. 




















36,22 Cf. Gen. 12,3, Dumnezeu către Avraam: „Îi voi binecuvânta pe cei care te 
binecuvântează...” — Dumnezeu ia partea celui drept. + TM are „cei pe care el îi 
binecuvântează...” — subiectul poate fi Dumnezeu sau dreptul. 

36,23 „va îndrăgi”: lit. „va voi”. 

36,28 „cei nelegiuiți”: gr. &vouor. Vaticanus şi Sinaiticus au &uouor, „cei neprihăniți”. 
+ 28d nu apare în TM. 

36,30 „va cugeta”: lift. „se va preocupa de”; TM are „murmură” (cf. nota la 1,2). 

36,32 După Eusebiu, păcătosul îl invidiază pe cel drept şi vrea să-l facă să cadă: este 
replica primului verset: „Nu te întrece cu cei păcătoşi.” 

2 Aşteaptă-L pe Domnul şi păzeşte calea Lui 
şi EI te va înălța ca să moşteneşti pământul: 
când vor fi nimiciți păcătoşii, vei vedea. 

3 L-am văzut pe cel nelegiuit preaînălțându-se 
şi ridicându-se precum cedrii Libanului, 

% şi am trecut şi, iată, nu mai era, 

l-am căutat şi nu s-a mai aflat locul lui. 

al) Păzeşte nevinovăția şi priveşte dreptatea, 
căci există o rămăşiţă pentru omul de pace. 

3% Dar cei fără de lege vor pieri de îndată, 
rămăşița celor nelegiuiţi se va nimici. 

3 Însă mântuirea celor drepţi este la Domnul, 
EI e ocrotitorul lor la ceas de strâmtorare. 

% îi va ajuta Domnul şi-i va izbăvi 

şi-i va scoate de la păcătoşi 

şi-i va mântui pentru că au nădăjduit în El. 


37 


1 Psalm al lui David; spre amintire despre sabat. 
2 Doamne, în mânia Ta să nu mă mustri 
şi în urgia Ta să nu mă pedepseşti! 
* Căci săgețile Tale s-au înfipt în mine, 
ai întărit peste mine mâna Ta. 


36,35 În TM, versetul este: „Am văzut un nelegiuit îngrozitor ...” (continuarea e 
neclară; unii interpretează „desfășurându-se ca un copac falnic al locului”). 

36,37 „există o rămăşiţă”: în lumina versetului următor, se referă la urmași. Și TM are 
aici (şi la 38b) „...posteritate/urmași”. $ Chiril al Alexandriei interpretează „rămăşița” 
ca pe o moştenire spirituală: omul de pace lasă ceva în urma sa. 

36,38 „de îndată”: se mai poate înţelege „toţi laolaltă”. 

37 Un om strivit de boală (lepră?) şi prigonit pe nedrept îşi strigă către Dumnezeu 
suferința, recunoscându-se păcătos, dar şi încrederea în atotştiința şi îndurarea divină. 
Creştinii îl socotesc printre cei şapte psalmi de pocăință (c/. prima notă la Ps. 6). 

37,1 „spre amintire despre sabat”: TM are „spre a face amintire”. În LXX, aceasta a fost 
pusă în legătură cu ceremonialul de sabat (c/. Lev. 24,7-8). 

37,2 Unii, traducând literal, interpretează „nu cu mânie să mă mustri şi nu cu urgie să 
mă pedepseşti”. 

37,3 „ai întărit”: TM are „s-a lăsat” (fin“kath). Traducătorul LXX a citit fnahheth. 

*Nu este vindecare în trupul meu din pricina urgiei Tale, 
nu este pace oaselor mele din pricina păcatelor mele. 
5 Căci fărădelegile mele s-au ridicat peste capul meu, 
Ca O povară grea s-au îngreunat peste mine. 

& Împuţitu-s-au şi au putrezit rănile mele 

din pricina nebuniei mele; 

? nenorocit sunt și m-am încovoiat cu totul, 

toată ziua mâhnindu-mă umblam. 

8 Căci şalele mi s-au umplut de batjocuri 

şi nu este vindecare în trupul meu; 

? lovit am fost şi înjosit peste măsură, 

răcnit-am de suspinul inimii mele. 

10 Doamne, în faţa Ta e toată dorința mea 

şi suspinul meu nu stă ascuns de Tine. 

1! Inima mi s-a tulburat, m-a părăsit puterea 

şi lumina ochilor mei, nici aceea nu mai e cu mine. 

!2 Prietenii şi cunoscuții mei s-au apropiat de mine și s-au oprit; 
cei apropiați mi-au stat departe. 

15 Mi-au făcut silnicie cei ce vor să-mi ia viața 

şi cei care-mi vor răul au grăit deşertăciuni 

şi vicleşuguri au pus la cale ziua întreagă. 

14 lar eu, precum un surd, nu auzeam, 

precum un mut ce nu-şi deschide gura. 

15 Am fost ca omul care nu aude 

și-n gura lui nu are cuvinte de răspuns. 

15 Căci în Tine, Doamne, am nădăjduit : 

Tu mă vei asculta, Doamne, Dumnezeul meu! 


37,4 „vindecare”: TM are „loc sănătos/întreg”; la fel şi la v. 8. € „din pricina”; lit. 
„din faţa”. 

37,8 „batjocuri”: TM are „fierbințeală” (nig“leh — de la gălâh, „a arde, a pârjoli”). Tra- 
ducătorul a avut în vedere verbul omofon gălăh, „a dispreţui”! 

37,12 „s-au apropiat de mine şi s-au oprit”: TM are „în faţa rănii mele (minnegedh 
nig” i) s-au oprit”. Traducătorul a citit minneg“dhi nag'şii. e Începând cu acest verset, 
Părinţii referă psalmul la Hristos. Chiar şi afirmaţiile adecvate unui păcătos sunt inter- 
pretate în sensul că EI ia asupra Sa păcatele lumii (de ex., v. 19). 

37,13 „Mi-au făcut silnicie”: TM are „Mi-au întins curse”. $ „vor să-mi ia viața”: lit, 
„Caută sufletul meu”. $ „au grăit deșertăciuni”: TM are „au vorbit nenorociri”. 

17 Căci am zis: să nu se bucure împotriva mea vrăjmaşii mei; 

când mi s-a clătinat piciorul au grăit împotriva mea cu trufie. 

18 Gata sunt eu pentru biciuire 

şi durerea mea înaintea mea este pururea. 

19 Căci fărădelegea mea o voi vesti 

şi mă voi îngrijora pentru păcatul meu. 

20 Dar duşmanii mei sunt vii şi s-au făcut mai puternici decât mine, 
s-au înmulțit cei care mă urăsc pe nedrept. 

2! Cei care-mi răsplătesc binele cu rău 

mă cleveteau când urmăream dreptatea; 

[m-au azvârlit pe mine, cel iubit, ca pe un mort de care-ţi este silă.] 
2 Să nu mă părăseşti, Doamne, 

Dumnezeul meu, să nu Te îndepărtezi de mine! 

iz Grăbeşte întru ajutorul meu, Doamne al mântuirii mele! 


38 


! Pentru sfârşit, pentru Idithun; cântare a lui David. 
? Zis-am: Voi păzi căile mele, ca să nu păcătuiesc cu limba mea; 
pus-am gurii mele pază 





37,18 „biciuire”: TM are „şchiopătare” — ambele în sens figurat de „lovitură, prăbuşire”. 
37,20 „decât mine”: nu apare în TM. 

372le Rahifs pune textul între croşete, sugerând eliminarea lui, deoarece nu apare în 
principalele manuscrise. 

37,22 După Augustin, Hristos transfigurează în Sine persoana primului om, care, într-un 
anume sens, a fost îndepărtat. Omul nostru vechi este pironit pe cruce cu El — cf. Col, 
2,13 sg. 

37,23 Psalmul se termină cu un strigăt după ajutor; Eusebiu îl pune în strânsă legătură cu 
următorul. 

38 Un om lovit de mare suferință nu e în stare să cugete cu seninătate; oricât s-ar strădui 
să nu dea glas revoltei, cu strigătul său ajunge chiar să-L, înfrunte pe Dumnezeu, ase- 
menea lui lov. Deoarece credința în înviere nu exista încă la acea vreme, singura sa 
nădejde explicită în faţa caracterului derizoriu al vieţii este că Dumnezeu îi va mai dărui 
un răgaz. 

38,1 „Idithun”: poate fi acelaşi cu Idithon, unul dintre cei trei „dirijori” numiţi de David 
pentru muzica din lăcaşul sfânt (cf. IPar. 25,1.6). + TM are „Pentru mai-marele 
cântăreților, pentru Y'dhithân. Psalm a! lui David”. 

38,2 „pază”: TM are „botniţă”. e „când stătea”: TM are „Cât timp va sta”. 

când stătea păcătosul înaintea mea. 

3 Amuţit-am şi m-am smerit şi am tăcut despre cele bune 
şi durerea mea s-a înnoit. 

+ Înfierbântatu-s-a în mine inima mea 

şi în cugetarea mea se va aprinde foc. 

Grăit-am cu limba mea: 

* Ră-mi cunoscut, Doamne, sfârşitul meu 

şi care este numărul zilelor mele, 

ca să ştiu de ce sunt lipsit. 

$ lată, ai făcut de o palmă zilele mele 

şi ființa mea e ca nimic înaintea Ta; 

într-adevăr, toate sunt deşertăciune, orice om care trăiește. 
Oprire 

7 Într-adevăr, ca o închipuire trece omul, 

în zadar e zbaterea lui; 

adună şi nu ştie cine va culege. 

ş Şi acum, care-i aşteptarea mea? Oare nu Domnul? 

Şi ființa mea este lângă Tine. 





38;3 „m-am smerit”: TM are „„în tăcere”, $ „despre cele bune”: TM are miztăbh, litt. „de 
la bine” interpretat fie „fără folos”, „deşi mi-ar fi fost bine [să vorbesc]”, fie „din pricina 
binelui [nelegiuitului]”. $ „s-a înnoit”: TM are „s-a stârnit”. 

38,4b Cf. ler. 20,9. e „cugetarea mea”: TM are „murmur/suspin”: rugăciune alcătuită 
mai mult din gemete decât din cuvinte. Apare numai de două ori în Psaltire: aici şi la 
5,2. € „se va aprinde”: TM are „arde”. 

38,5 „sfârşitul”: gr. nepos, lit. „margine, limită, graniță”. Origen îl înțelege ca expri- 
mând ținta: natura spirituală are drept țintă cunoaşterea Sfintei Treimi. Pentru Ambrozie 
şi Ieronim, aici întreaga omenire întreabă când va încredința Hristos Tatălui împărăţia 
(ef. ICor. 15,24). e „de ce sunt lipsit”: TM are „cât sunt de trecător”. 

38,6 „(ai făcut) de o palmă (zilele mele)”: gr. noăanorâș: Alexandrinus, urmat de 
Rahifs — ca în TM; Vaticanus şi Sinaiticus au „(ai făcut) vechi...” (nod.ou6c). $ fiinţa”: 
gr. DnOOTAOIG, „existență”, „aşteptare”, „temei”. La fel şi la 38,8. TM are fit. „durata 
mea”. $ „toate sunt deşertăciune, orice om care trăieşte”: TM are „e doar un abur tot 
omul care stă”. 

38,7 „ca o închipuire”: Ambrozie interpretează: sub Lege se trăia în prefigurare, o dată 
cu Evanghelia trăim în imagine, în cer vom trăi în adevăr, pentru câ-L vom vedea faţă în 
faţă (cf. 1Cor. 13,12). e „e zbaterea lui”: gr. ropăooovraa, lit. „se agită/se tulbură” (la 
pl.). e 7c: cf. Le. 12,20. 

38,8 „Oare nu Domnul?”: TM are „Doamne!”. 

? De toate fărădelegile mele izbăveşte-mă; 

ocară celui fără de minte Tu m-ai dat. 

19 Tăcut-am şi nu mi-am deschis gura, căci Tu eşti Cel ce m-a făcut. 
d Depărtează de la mine loviturile Tale; 

de puterea mâinii Tale m-am sfârşit. 

! Cu mustrări pentru fărădelege l-ai pedepsit pe om, 
ai şters ca pe o pânză de păianjen viaţa lui; 

cu adevărat se zbate în zadar tot omul. 

Oprire 

13 Ascultă rugăciunea mea, Doamne, 

şi la strigarea mea ia aminte; i 

la lacrimile mele nu rămâne mut, 

căci străin sunt eu la Tine, 

un trecător, ca toți părinții mei. 

14 Dă-mi răgaz ca să-mi trag răsuflarea, 

înainte de a mă duce şi de a nu mai fi! 


39 
! Pentru sfârşit; al lui David. Psalm. 


38,9 „Tu m-ai dat”: TM are „să nu mă dai”. A 

38,10 „Tu eşti Cel ce m-a făcut”: TM are „Tu ai făcut[-o)”. 

38,11 „de puterea”: TM are „de izbirea”. 2 
38,12b În TM: „Precum molia rozi tot ce-şi doreşte.” + „cu adevărat se zbate în zadar”: 
TM are „ca o suflare e”. 

38,13d-e „străin... trecător”: cf. Lev. 25,23; IPt. 2,11; Evr. 11,13. Ambrozie: „Fiind ier- 
tat de Dumnezeu, nu vei mai fi străin, ci cetățean (cf. Ef. 2,19).” 

38,14a Cf: lov 10,20; TM are „nu Te mai uita la mine, ca să arăt un zâmbet” — cf Iov 
9,27. e 14b: „de a nu mai fi”: Origen şi Atanasie completează „nu voi mai fi păcătos, 
căci prin iertarea Ta voi fi transformat”. După Augustin, psalmistul se teme să meargă în 
locul în care „nu este”; vrea să meargă acolo unde este Fiinţa supremă. 

39 Psalm de încredințare a întregii fiinţe lui Dumnezeu. Mulţi Părinţi îl pun în rostirea 
lui Hristos. Chiril al Alexandriei afirmă că, din diverse puncte de vedere, psalmul poate 
fi considerat ca rostit de Hristos vestindu-Şi Întruparea şi lucrarea răscumpărătoare, de 
poporul ales, care îşi povesteşte suferințele, dar şi de omenirea întreagă chemată să 
îmbrăţişeze credința în Hristos. Chiar şi versetele în care psalmistul se declară păcătos 
sunt interpretate hristologic în lumina pasajului 2Cor. 5,21 („Pe cel care n-a cunoscut 
păcatul, Dumnezeu !-a făcut păcat, pentru noi”). 

39,1 „Pentru sfârşit”: TM are „Pentru mai-marele cântăreților”. 














PSALMII 39 127 


2 Cu dor L-am aşteptat pe Domnul şi EI a luat aminte la mine 
şi a ascultat rugămintea mea 

Ş şi m-a ridicat din groapa nenorocirii, 

din noroiul mlaştinii, 

a aşezat pe stâncă picioarele mele 

şi a îndreptat paşii mei 

€ şi a pus în gura mea cântare nouă, 

imn de laudă pentru Dumnezeul nostru; 

vor vedea mulți şi se vor teme 

şi vor nădăjdui în Domnul. 

* Fericit omul căruia Numele Domnului îi e nădejde 

şi care n-a privit spre zădărnicie şi spre nebunii mincinoase. 
* Multe sunt minunile pe care le-ai făcut, Doamne, Dumnezeul meu, 
şi nu e nimeni asemenea Ție în gândurile Tale: 

am vestit şi am grăit că s-au înmulțit fără de număr. 

? Jerttă şi prinos nu ai voit, 

dar mi-ai întocmit urechi; 

„arderi de tot şi [jertfă] pentru păcat nu ai cerut. 

% Atunci am zis: Iată, vin. 

În sulul cărții este scris despre mine; 

* să fac voia Ta, Dumnezeule, am voit 


392 „Cu dor L-am aşteptat”: /izt. „așteptând L-am așteptat”. + „a luat aminte la mine”: 
TM are „s-a plecat spre mine”. e „rugămintea”: TM are „strigătul”. 

39,3 „nenorocirii”: TM are „învolburării”. 

39,4 „cântare nouă”: pentru majoritatea Părinților latini, aceasta reprezintă Noul Legă- 
mânt și omu! nou, răscumpărat de Hristos. 

39,5 „omul”: TM are gebher, „om curajos”. $ „Numele Domnului”: TM are „YHWH. e 
„zădărnicie”: TM are r“hăbhim, litt. „trufaşi”, interpretat de exegeţi ca referindu-se la 
idoli. e „nebunii mincinoase”: TM are „rătăciţi ai minciunii”. LXX a interpretat abstract 
şi această referire la idoli. 

39,6 „gândurile Tale”: TM are în plus „pentru noi”. 

39,7-9 Pasaj citat de Evr. 10,5-10. 

39,7 „dar mi-ai întocmit urechi”: după Rahlfs, dar majoritatea mss. LXX au „mi-ai în- 
tocmit un trup” (așa cum citează şi Evr. 10,5); TM are „mi-ai deschis (fir. săpat) urechi” 
(fără acel „dar”, care sugerează o înlocuire a jertfei cu altceva). 

39,8 „sulul cărţii”: după interpretarea hristologică a lui Origen, nu e vorba de o carte 
anume, ci de întreaga Scriptură, pentru că toată vorbeşte despre Hristos, după cum El 
însuși afirmă (cf. În. 5,39). 

39,9 „adâncul inimii”: lit. „în mijlocul pântecelui”. 





| 

şi Legea Ta este în adâncul inimii mele. 

19 Am binevestit dreptatea în adunarea cea mare; 

iată, buzele mele nu le voi închide: 

Doamne, Tu ştii. 

1! Dreptatea Ta n-am tăinuit-o în inimă, 

adevărul Tău şi mântuirea Ta le-am grăit, 

n-am ascuns mila Ta şi adevărul Tău în adunarea cea mare. 

12 jar Tu, Doamne, nu îndepărta îndurările Tale de la mine : 
mila Ta şi adevărul Tău m-au întărit pururi. 

13 Căci m-au împresurat rele fără număr, 

m-au înconjurat fărădelegile mele şi nu puteam vedea. 
Înmulţitu-s-au mai mult decât perii capului meu 

şi mi-a pierit îndrăzneala. 

Li Binevoieşte, Doamne, să mă izbăveşti, 

Doamne, ca să-mi ajuţi grăbeşte-Te! 

15 Să fie rușinaţi și făcuţi de ocară laolaltă cei ce caută sufletul meu ca 
să-l piardă; 

să dea înapoi şi să fie făcuţi de ocară cei ce-mi voiesc răul! 

16 Să-i cuprindă pe dată ruşinea pe cei care-mi spun: „Bine! Bine!” 
1! Să se veselească şi să se bucure în Tine toţi cei care Te caută, 
Doamne, 

şi să spună pururi : „Preamărit [fie] Domnul!” cei ce iubesc 
mântuirea Ta. 

18 lar cu sunt sărac și lipsit: Domnul va avea griţă de mine; 
ajutorul şi ocrotitorul meu Tu eşti: 

Dumnezeul meu, nu zăbovi! 











39,11 „Adevăru!” de la 11b traduce ebr. 'emânăh, „fidelitate, statomnicie”, iar pentru 
„mila... adevărul” de la 1 Ic și 12b, TM are kesedă... 'emeth — vezi nota la 24,10, 

39,13 „îndrăzneala”: î;4/. inima”, 

39,14-18 = Ps. 69,2-6. 

39,16 „Bine! Bine!”: TM are he 'âh he 'ăh — exclamaţie batjocoritoare (cf: și 34,21). 
39,18 „eu sunt sărac şi lipsit”: Ieronim raportează expresia tot la Hristos care „bogat 
fiind, S-a făcut sărac pentru noi” (2Cor. 8,9). 

40 


! Pentru sfârşit; psalm al lui David. 
? Fericit acela care ia aminte la cel sărac şi sărman: 
în ziua cea rea îl va izbăvi Domnul. 
> Domnul să-l păzească şi să-i dea viață şi fericire pe pământ 
şi să nu-l dea în mâinile duşmanului său. 
1 Domnul să-l ajute pe patul durerii lui: 
tot culcuşul lui I-ai schimbat, în slăbiciunea lui. 
* Bu am zis: Doamne, miluieşte-mă; 
vindecă sufletul meu, căci am păcătuit împotriva Ta. 
4 Duşmanii mei au vorbit rele împotriva mea: 
„Când, oare, va muri şi va pieri numele lui?” 
” Şi, dacă intra [vreunul] să [mă] vadă, rostea vorbe deşarte: 
inima lui i-a adunat nelegiuire, 
ieşea afară şi [tot] vorbea. 
$ Şuşoteau laolaltă împotriva mea toți duşmanii mei, 
împotriva mea cugetau rele, 





40 Omul bolnav părăsit de prieteni şi bârfit de duşmani își pune toată nădejdea în 
Dumnezeu. 

40,1 „Pentru sfârşit”: TM are „Pentru mai-marele cântăreților”. 

40,2 „care ia aminte”, gr. 6 ovviwv: ovvinui înseamnă „a percepe, a auzi”, „a pricepe, a 
înțelege”, „a lua seama la”. + „sărac și sărman”: TM are numai dă/, care acoperă nuan- 
ţele ambelor cuvinte greceşti. Majoritatea Părinților raportează expresia la Hristos care 
„S-a făcut sărac” (2Cor. 8,9), „a luat chip de rob” (Flp. 2,7) şi care se identifică cu cel 
sărman (cf. Mt. 25,35 sq.: „Am fost flămând... însetat... străin...”). Augustin spune: 
„Recunoaște bogăţiile ascunse în Acela pe care tu ÎL vezi sărac! [...] Într-adevăr, în El 
sunt ascunse toate comorile înţelepciunii și ale ştiinţei (Col. 2,3)...” + „ziua cea rea”: 
după Eusebiu, e ziua Judecăţii, când Hristos le va spune celor drepţi: „Veniţi, binecu- 
vântaţii Tatălui Meu” — cf. Mt. 25,34. 

40,3-4a LXX are verbele la optativ aorist, în vreme ce TM are „imperfectul”, cu sens de 
prezent sau viitor. € „în mâinile duşmanului”: TM are „[pradă] poftei duşmanului”. € 
„Acest duşman este diavolul; să nu crezi că duşmanul tău este vecinul care s-a certat cu 
tine! [...] Duşmanul tău este cel despre Domnul a spus: «Duşmanul a făcut aceasta» — 
Mt. 13,28.” (Augustin) 

40,4b Poate fi o imagine paternă a lui Dumnezeu, care „face/schimbă” patul bolnavului, 
dar a fost înțeleasă şi ca sugerând un gest de vindecare. Părinții l-au pus în legătură cu 
vindecarea paraliticului (Mc. 2,9: „la-ţi patul tău...” şi par.). 

40,8 „laolaltă”: gr. Eni 70 0v16: majoritatea Părinților îl interpretează astfel, dar 
Atanasie îl înţelege ca „în acelaşi fel” = „cu minciună şi trădare”. 

? cuvânt nelegiuit au pus împotriva mea: 

„Cel adormit va mai putea cumva să se ridice?” 

19 Chiar şi prietenul apropiat, în care nădăjduiam, 

cel care mânca pâinea mea, şi-a ridicat asupra mea călcâiul. 
1 Dar Tu, Doamne, îndură-Te de mine şi ridică-mă 

şi le voi da răsplată. 

2 Întru aceasta am cunoscut că ai [bine]voit întru mine 
pentru că nu se va bucura duşmanul (de răul] meu. 

13 Dar Tu pentru nevinovăția mea m-ai primit 

şi m-ai statornicit înaintea Ta pe veci. 

1 Binecuvântat [este] Domnul Dumnezeul lui Israel din veac şi până 
în veac. 

Aşa să fie, aşa să fie! 


41 


! Pentru sfârşit; spre înțelegere, al fiilor lui Core. 
2 Precum tânjeşte cerboaica spre izvoarele de apă, 


40,9 În TM, versetul e pus în întregime în gura duşmanilor: „Lucrarea lui Bel;'al s-a 
revărsat în el; el zace şi nu se va mai putea scula.” 

40,10 „prietenul apropiat”: fit. „omul păcii mele” — calc după ebr. $ „şi-a ridicat”: gr. 
peyoâvva înseamnă mai ales „a se trufi, a se sumeți”. $ „călcâiul”: traducătorul LXX 
foloseşte aici un neologism care mai apare o singură dată în Biblie (2Rg. 10,19), subst. 
abstract nrepvLou6s, care sugerează lovitura mişelească, vicleană. 10b e citat în In. 
13,18, dar nu după LXX, ci direct după ebr. 

40,12 „ai [bine]voit întru mine”: /iz. „m-ai voit”. În interpretarea lui Atanasie, Tatăl Îl 
voiește pe Hristos şi voieşte omenirea, pe care diavolul o duşmăneşte. 

40,14 Acest verset este doxologia care încheie prima carte a Psaltirii. e „Aşa să fic, așa 
să fie!”: TM are „Amin! Amin!”. 

41 Dorul unui exilat după Templu devine expresie a setei omului după Dumnezeu. 

41,1 „Pentru sfârşit”; TM are „Pentru mai-marele cântăreților”. $ „spre înțelegere”: TM 
are maskil: cf. nota la 31,1. * „al fiilor lui Core”: gr. zoig vioig Kope traduce ebr. 
libh“năy Qorah care poate fi înțeles şi „pentru fiii...”, dar e mai probabil „al...”, cf. nota 
la 3,1. „Fiii lui Core” apar în textul biblic ca leviți (ef. Num. 25,28), însărcinaţi îndeo- 
sebi cu cântările din Templu (c/. 2Par. 20,19). Le sunt atribuite grupul Ps. 41-48, pre- 
cum și 83, 84, 86, 87, pe care unii exegeţi îl numesc „mica colecţie a fiilor lui Core”. 
41,2-3 Pentru loan Gură de Aur, setea exprimă iubirea, stăruința în iubire, nerăbdarea ei, 
Profetul ştie că-l. va vedea pe Dumnezeu când va ieşi din această lume, dar nu poate să 
aştepte şi spune: „când?”. 

aşa tânjeşte sufletul meu spre Tine, Dumnezeule. 

3 Însetat-a sufletul meu de Dumnezeul cel viu: 

când voi veni şi mă voi arăta în faţa lui Dumnezeu? 

* Mi-au fost lacrimile pâine ziua şi noaptea, 

când îmi spuneau în toată ziua: „Unde e Dumnezeul tău?” 

5 Mi-am amintit de aceasta şi mi-am revărsat în mine sufletul, 
căci voi străbate spre locul cortului minunat, până la casa lui Dumnezeu, 
în glas de veselie şi de laudă, în zvonul [mulţimii] în sărbătoare. 
$ Pentru ce eşti mâhnit, suflete, şi pentru ce mă tulburi? 
Nădăjduieşte în Domnul, căci Îi voi aduce laudă, 

mântuirea feţei mele, Dumnezeul meu. 

"Tulburatu-s-a în mine sufletul meu: 

de aceea îmi voi aminti de Tine, din pământul Iordanului şi al 
Ermonului, 

de la muntele mic. 

% Adânc pe adânc cheamă la glasul căderii apelor Tale : 





41,3 „de Dumnezeul...”: lit. „spre Dumnezeul”, care sugerează tensiunea dorinţei (cf; şi 7). 
+ „mă voi arăta”: lit. „voi fi văzut”, traducând exact ebr. 'Eră'eh. Se presupune că acest 
pasiv este o corectură de copist, atenuând textul din scrupul teologic, întrucât unele mss. 
ebraice, aramaice şi latine au „voi vedea fața...”. 

41,4 „Unde e Dumnezeul tău?”: cf. Mt. 27,42-43; Mc. 15,29-32; Le. 23,35-37. 

41,5 „a-şi revărsa sufletul”: expresie care se referă la rugăciune, + „voi străbate”: TM 
are o formă de imperfectiv a verbului „a trece”, care arată doar că acțiunea nu e înche- 
iată, fără a specifica un timp. De aceea, traducătorii o redau de obicei cu „treceam”. * 
„spre locul cortului...”: neclar în TM. 

41,6 „mă tulburi”: TM are „te tulburi asupra mea”. Dialogul rugătorului cu sine însuşi 
apare şi în alți psalmi (e.g. Ps. 102,1-5). e „Îi voi aduce laudă”: TM are „din nou Îi voi 
aduce laudă”; la fel şi la v. 12 şi la 42,5. 

41,7 „în mine”: fitt. „către mine”, ceea ce poate sugera o anumită dinamică, eventual în 
contrast cu acel „spre” din vv. 2 şi 3. Augustin interpretează: îndreptat spre Cel ne- 
schimbător, sufletul meu se înviorează, este refăcut; îndreptat spre mine, se tulbură: sunt 
sigur de dreptatea lui Dumnezeu, dar nu de a mea. Aşadar, să nu rămâi închis în tine! € 
„Pământul Iordanului şi al Ermonului” ar putea fi nordul Galileii, zona izvoarelor 
Iordanului, la sud-vest de Ermon. € „muntele mic”: TM are „muntele Mir 'ăr”— neidep- 
tificat. Mortari traduce „departe de muntele mic”. Rabinii interpretează „departe de 
muntele Sion” (cf. Mortari, nota ad oc.). 

41,8 „Adâncurile” sunt interpretate tradițional ca abisul mizeriei umane care cheamă 
abisul îndurării lui Dumnezeu. Ieronim are o interpretare originală: e vorba de cele două 
Testamente, care se cheamă unul pe altul, iar „glasul căderilor de apă” e glasul profeților 
care vestesc venirea Domnului. 








132 PSALMII 41-42 


toate furtunile şi talazurile Tale au trecut peste mine! 

” Ziua va trimite Domnul îndurarea Sa 
şi noaptea, cântare de la mine, 
rugăciune către Dumnezeul vieții mele. 

10 Spune-voi Domnului: „Apărătorul meu eşti Tu — de ce ai uitat de mine? 
De ce umblu întristat, prigonit de vrăjmaş?” 
!! pe când îmi frângeau oasele, m-au ocărât asupritorii mei, 
spunându-mi în toată ziua: „Unde e Dumnezeul tău?” 
12 Pentru ce eşti mâhnit, suflete, şi pentru ce mă tulburi? 
Nădăjduieşte în Domnul, căci Îi voi aduce laudă, 
mântuirea feței mele, Dumnezeul meu. 


42 


' Psalm al lui David. 
Judecă-mă, Dumnezeule, şi apără dreptatea mea 
de neamul necredincios; 
de omul nedrept şi viclean izbăveşte-mă! 
2 Căci Tu eşti, Dumnezeule, întărirea mea: de ce m-ai alungat? 
Şi de ce umblu mohorât când mă strâmtorează duşmanul? 
* Trimite lumina Ta şi adevărul Tău; 





41,9 „cântare de la mine”; text nesigur. Aceasta e lecțiunea lui Rahlfs; ms. A are „Ccân- 
tarea Lui”, iar B şi S au „[o] va arăta”. TM are „cântarea Lui [este/va fi] cu mine”; tot 
versetul e neclar şi are un ritm diferit de restul psalmului. $ „Ziua... noaptea”: după 
Grigore cel Mare, îndurarea lui Dumnezeu ne e trimisă ziua: e recunoscută şi primită în 
timp de pace; se dezvăluie noaptea: darul primit în pace se manifestă în vreme de 
restrişte (cf. Moralia, SC 32, p.128). 

41,10 „Apărătorul”: TM are „Stânca”. 

41lla TM are fit. „în frângerea din oasele mele mă ocărăsc...”. 

42 După mulţi comentatori, acest psalm formează o unitate cu cel precedent, având în 
vedere structura şi conţinutul. 

42,1 În TM, psalmul nu are titlu. $ „necredincios”: gr. owa &otog, „neevlavios, necu- 
vios”. TM are Jo” hăsidh, care s-ar putea traduce „cel care nu împlineşte voința lui 
Dumnezeu”. + După Origen, ca să poți spune „apără dreptatea mea”, trebuie să fi renun- 
țat să-ţi faci dreptate singur şi să-ţi fi încredințat cauza dreptății divine. 

423 „lumina... adevărul”: Origen, Chiril, Augustin consideră că e vorba despre Hristos, 
pe care psalmistul Îl întrezăreşte profetic. + „m-au călăuzit... m-au dus”: TM are „să mă 
călăuzească... să mă ducă”. $ „muntele Tău cel sfânt”: TM are „muntele sfințeniei 
Tale”. E vorba de muntele Sionului, pe care se află Templul, 

ele m-au călăuzit şi m-au dus la muntele Tău cel sfânt 

şi la lăcaşurile Tale. 

+ Şi voi intra la altarul lui Dumnezeu, 

la Dumnezeu, care bucură tinerețea mea; 

Îi voi aduce laudă cu alăuta, Dumnezeule, Dumnezeul meu! 
5 Pentru ce eşti mâhnit, suflete, şi pentru ce mă tulburi? 
Nădăjduieşte în Dumnezeu, căci Lui Îi voi aduce laudă: 
mântuirea feţei mele, Dumnezeul meu. 


43 


! Pentru sfârşit; al fiilor lui Core, spre înțelegere, psalm. 
2 Dumnezeule, cu urechile noastre am auzit, 
părinții noştri ne-au povestit 
lucrarea pe care ai săvârşit-o în zilele lor, în zilele de demult: 
3 mâna Ta a nimicit neamuri şi i-ai sădit pe ei, 
ai lovit popoare şi le-ai alungat. 
4 Că nu prin sabia lor au moştenit pământul 
şi nu braţul lor i-a mântuit, 
ci dreapta Ta şi brațul Tău 
şi lumina feţei Tale, că ai binevoit întru ei. 
5 Tu eşti Împăratul meu şi Dumnezeul meu, 
Cel care porunceşti izbăvirile lui Iacob; 
$ întru Tine îi vom străpunge pe vrăjmaşii noștri 


42,4 „Dumnezeu care bucură tinereţea mea”: TM are lift. „Dumnezeul bucuriei vese- 
lirii/dănțuirii mele”. $ „tinerețea mea”: după Grigore al Nyssei, aceasta e viaţa cea nouă, 
înfăptuită prin misterul mântuirii. 

42,5 „mă tulburi”: TM are „te tulburi în mine”, 

43 După o grea înfrângere, poporul strigă către Dumnezeu, cerând ajutor şi amintindu-și 
de izbăvirile din trecut. După Origen, acest psalm e cântarea israeliților din diaspora; 
după Chiril al Alexandriei, e ruga profeților, iar după loan Gură de Aur, a Macabeilor. 
43,1 În TM, titlul este: „Pentru mai-marele cântăreților, al fiilor lui Qorab. Mas"kil.? 
43,4 Origen şi Ieronim apropie acest verset de Mt. 5,5: „Fericiţi cei blânzi, căci ei vor 
moşteni pământul.” 

43,6 „îi vom străpunge”: [iz. „îi vom lua în coarne”. Ambrozie interpretează: „Domnul a 
înzestrat cu coarne animalele împotriva fiarelor [...] însă omul nu are coame. [...] Cornul 
nostru eşti Tu, Doamne lisuse! [...] Credinţa are coarne, primindu-le de ia Hristos. [...] 
Așa le-a primit Moise de la Fiul lui Dumnezeu Unul-născut, care i s-a arătat în rug. [...] 

şi în numele Tău îi vom nimici pe cei care ne stau împotrivă. 
7 Căci nu în arcul meu îmi pun nădejdea 

şi sabia mea nu mă va izbăvi; 

$ ci Tu ne-ai izbăvit de cei ce ne strâmtorau 

şi pe cei ce ne urau i-ai ruşinat. 

? În Dumnezeu ne vom lăuda ziua întreagă 

şi Numelui Tău îi vom aduce mărturie în veac. 
Oprire 

"9 Dar acum ne-ai alungat şi ne-ai ruşinat 

şi nu mai ieşi cu oştirile noastre. 

1! Ne-ai făcut să dăm înapoi din fața duşmanilor noştri, 
iar cei ce ne urăsc şi-au luat pradă. 

12 Ne-ai dat ca pe nişte oi drept mâncare 

şi printre neamuri ne-ai risipit; 

13 vândut-ai poporul Tău fără câştig 

şi nu Te-ai îmbogăţit cu preţul lui. 

14 Ne-ai făcut de ocara vecinilor noştri, 

de batjocură şi de râs pentru cei din jur; 

15 ne-ai făcut de poveste printre neamuri, 
clatină din cap popoarele. 

16 Ziua întreagă înjosirea mea îmi stă dinainte 

şi ruşinea feței mele m-a acoperit, 

"de glasul celui ce mă ocărăşte şi mă vorbeşte, 
de fața vrăjmaşului şi a prigonitorului. 


După cum taurul călăuzeşte cireada, tot astfel Hristos a călăuzit către Biserică poporul 
păgânilor. La mugetul acestui taur, moartea a luat-o la fugă. [...] Coarne bune, cu care 
l-a împuns pe duşmanul nostru, leul. Coarne bune, care ne-au eliberat de spaima coar- 
nelor dușmanului... !” 

43,6-9 În TM toate verbele din acest pasaj sunt la imperfect, ceea ce indică doar o 
acțiune neterminată; majoritatea traducătorilor le redau cu un timp trecut, inserându-le 
astfel în amintirea binefacerilor divine, temei pentru speranța din prezent. 

43,13 „vândut-ai poporul Tău”: cf. Rom. 7,14. + „şi nu Te-ai îmbogăţit cu prețul lui”: 
litt. „şi nu era mulţime în schimburile (&AAâyuoow) lor”. Manuscrisele mari au Gâ.o- 
A&yuaotv, care a fost pus în legătură cu câcioyu6ș, „strigăt, aclamaţie”, iar versetul a 
fost tradus „şi nu era mulțime la aclamaţiile lor”. Lecţiunea adoptată aici de Rahlfs se 
sprijină pe TM şi pe versiunea bohairică. 

43,17 „prigonitorului”: TM are „răzbunătorului”. 

18 Toate acestea au venit peste noi, dar n-am uitat de Tine 
şi n-am încălcat Legământul Tău. 

19 N-a dat înapoi inima noastră; 

dar Tu ai abătut cărările noastre de la calea Ta. 

2 Tu ne-ai smerit în locul de mâhnire 

şi umbra morții ne-a acoperit. 

1 De vom fi uitat de Numele Dumnezeului nostru, 
de vom fi întins mâinile spre dumnezeu străin, 

*2 Oare Dumnezeu nu va cerceta acestea? 

Căci El cunoaşte tainiţele inimii. 

23 Căci pentru Tine suntem dați morții în toată ziua, 
am fost socotiți ca nişte oi de înjunghiere. 

24 Trezeşte-Te, de ce dormi, Doamne? 

Scoală-Te și nu ne alunga până la capăt! 

25 Pentru ce Ţi-ai întors fața, 

ai uitat de sărăcia noastră și de necazul nostru? 

% Caci a fost smerit în pulbere sufletul nostru, 
lipitu-s-a de țărână pântecele nostru. 

tu Scoală-Te, Doamne, şi ne ajută 

şi răscumpără-ne pentru Numele Tău! 


44 


1 Pentru sfârşit, despre cei ce vor fi schimbaţi; al fiilor lui Core, 
spre înţelegere; cântare despre cel iubit. 


43,19b TM are „şi pașii noştri nu s-au abătut de pe calea Ta”. 

43,208 În TM: „Tu ne-ai zdrobit în locul (unde bântuie] şacalii.” Textul din LXX e 
ciudat şi a dat naştere unor interpretări foarte variate. 

43,22 Cf. Rom. 8,27. 

43,23 Citat în Rom. 8,36; cf. şi 2Cor. 4,11. 

43,24 „Trezeşte-Te...”: cf. Mt. 8,25 şi par. e 24b: Atanasie interpretează: „Să nu fim 
lipsiţi de viața pe care o dă Hristos.” 

43,27 „pentru Numele Tău”: TM are „pentru îndurarea (hesedh) Ta”. 

44 La origine, psalmul a fost un cântec pentru nunta regelui, care a suferit remanieri 
ulterioare în vederea folosirii lui în cult; a primit deja în tradiţia rabinică o interpretare 
explicit mesianică. Ibn Ezra spune despre v. 3: „Acest psalm a fost recitat cu privire la 
David, sau la Mesia, fiul său.” Targumul, la v. 3: „Frumuseţea ta, o, Rege-Mesia, e mai 
presus de frumusețea celor născuţi din femeie. Pe buzele tale s-a revărsat duhul 





136 PSALMII 44 


? Revărsat-a inima mea cuvânt bun: 

eu spun lucrările mele Împăratului, 

limba mea e condei de scriitor iscusit. 

3 Desăvârşit eşti în frumuseţe mai presus de fiii oamenilor, 
s-a revărsat har pe buzele tale: 

de aceea te-a binecuvântat Dumnezeu în veci. 

i Încinge-ţi sabia peste coapsa ta, viteazule, 

întru desăvârşirea şi frumuseţea ta, 

* încordează-ți [arcul], fii biruitor şi domneşte 


profeţiei” (cf. Qimhi, |, p. 353). NT î! referă la Hristos (cf Evr. 1,9). A fost mult folosit 
în disputele hristologice: Cel care este numit „Dumnezeu” în v. 7 şi despre care se spune 
că Dumnezeu l-a uns la v. 8 este echivalat cu Fiul: „Cine poate fi acest Dumnezeu uns 
de Dumnezeu, dacă nu Acela despre care vesteşte Evanghelia: «Cuvântul era la 
Dumnezeu și Cuvântul era Dumnezeu.»” (Eusebiu, cf. Rondeau II, p. 184). Descrierea 
reginei a dus la aplicarea mariologică a versetului, mai ales în liturgie. 

44,1 În TM titlul este: „Pentru mai-marele cântăreților. Pe Crini. Al fiilor lui Qorah. 
Mas"kil. Cântec de iubire.” Se presupune că indicaţia „Pe Crin?” se referă la o melodie 
cunoscută („Crinii...”), pe care urmează să fie cântat psalmul. Traducătorul LXX va fi 
interpretat vocabula șoșanim, „crini”, ca provenind de la rădăcina ȘNH, „a repeta; a fi 
diferit, a se schimba”. $ „cei ce vor fi schimbaţi”: unii au interpretat că ar fi vorba de coruri 
alternative în cântarea psalmului, iar alţii că s-ar referi la o transformare spirituală. $ „despre 
cel iubit”: expresia a fost referită de creştini la Hristos (cf. Grigore al Nyssei, 58). 

44,2 „Revărsat-a”: TM are „e învolburată/vibrează”. + „(cuvânt) bun”: atât gr. tya6s, 
cât şi ebr. tâbh pe care îl traduce înseamnă şi „bun”, şi „frumos”. Origen afirmă că în 
vremea sa toţi interpretează acest verset, ca şi aproape întregul psalm, ca fiind rostit de 
Dumnezeu Tatăl, care Îşi naşte din veşnicie Cuvântul. El însă nu pare întru totul de 
acord cu această interpretare, ci, precum mai târziu Vasile şi Eusebiu, atribuie acest 
verset psalmistului (e. Mortari, nota ad loc.). e „condei”: lift. trestie”. $ „scriitor 
iscusit”: /ir. „scrib care scrie repede”. $ Întregul verset exprimă „conştiinţa literară a 
unui poet care ştie că aparţine unei categorii şi că îşi poate exprima lauda şi rugăciunea 
şi prin artă” (Ravasi, 1, p. 807). e „Împăratului”: greaca nu are termeni diferiţi pentru 
„rege” și „împărat”. Datorită interpretării mesianice și folosirii liturgice a acestui psalm, 
am preferat aici traducerea cu termenul care are mai multe conotații poetice şi religioase. 
44,3 „Desăvârşit”: gr. &poios, lit. „frumos, la apogeul frumuseţii” („copt” despre un 
fruct). Cf. şi v. 4. e „har”: gr. x6prs, „bunăvoință”, „farmec, frumuseţe”, „har” : cf. In 
1,14. Eusebiu interpretează că Moise şi Noe au primit har, dar Maria, care a fost slu- 
jitoarea dumnezeieştii Întrupări, este plină de har; şi tot harul Tatălui se revarsă de pe 
buzele Fiului. 

44,4 „desăvârşirea”: TM are Podh, „strălucire, măreție”. 

44,5 „încordează-ţi”: gr. Evrewov, litt. „întinde”, poate fi înțeles şi ca „înaintează”, 
TM are tot „măreția ta”, ca la finalul v. 4. Traducătorul va fi citit DRK în loc de HDR. 

pentru adevăr, blândeţe şi dreptate 

şi te va călăuzi minunat dreapta ta. 

$ Săgeţile tale ascuţite, o, puternice, 

în inima duşmanilor împăratului: 

popoare sub tine vor cădea. 

7 Tronul Tău, Dumnezeule, este în veac de veac, 
sceptrul nepărtinirii e sceptrul domniei tale. 

8 lubit-ai dreptatea şi ai urât fărădelegea; 

de aceea te-a uns, Dumnezeule, Dumnezeul tău 


+ „domneşte”; TM are „suie în car[ul de luptă)”. € „adevăr”: cbr. 'emerh înseamnă şi 
„fidelitate”, una din virtuțile privitoare la Legământ; „blândeţea” ține mai mult de chipul 
regelui ideal, iar „dreptatea” e virtutea care se cere în primul rând de la rege. Acest 
triptic conturează mai ales figura regelui mesianic (c/. Zah. 9,9). e „te va călăuzi minu- 
nat”: TM are „îţi va arăta lucruri minunate”. € Atanasie spune că, deoarece amin= 
teşte blândeţea după ce vorbeşte de arme, psalmul nc arată că împărăţia lui Hristos este 
spirituală. 

44,6 „săgeţile”: după loan Gură de Aur, Cuvântul este săgeata care, coborând din cer, 
atinge inima şi, din dușmană, o face prietenă. Neamurile răzvrătite sunt atunci împăcate, 
învăţate şi introduse în planul de mântuire. După Chiri! al Alexandriei, săgețile ajung în 
inima Satanei ca să-l dea pieirii şi în inimile oamenilor duşmani ca să-i convertească. $ 
„0, puternice”: nu apare în TM. 

44,7 „Dumnezeule”: adresare şocantă, căci pare a se aplica aici regelui. Pentru textul 
ebr. faptul a fost explicat prin înlocuirea numelui YHWH cu 'E/ohim, în această parte a 
Psaltirii; se presupune că aici textul va fi avut YHYH (de la verbul „a fi”), citit eronat 
YHWH şi înlocuit automat. Există totuşi locuri în Biblie unde termenul „dumnezei” se 
aplică unor personaje foarte importante : conducători, judecători etc., sau e folosit în 
comparații ori metafore: Ex. 4,16 TM -— pentru Moise; 2Sam. 14,17 — pentru David; în 
IPar. 29,23, Solomon se aşază „pe tronul Domnului”. În NT expresia a fost aplicată în 
mod firesc lui Hristos. 

44,8 „Dumnezeule” (gr. 6 6e6c) poate fi interpretat aici ca un vocativ, ca şi cel de la 
v. 7. Se ştie că, de foarte multe ori, în cazul cuvântului 0e66, pentru valoarea de vocativ 
se foloseşte nominativul. Interpretarea hristologică apare deja în NT, în Evr. 1. $ „tova- 
răşii”: gr. uEroxoL, lit. „părtaşi (împreună cu)”, „cei care fac parte din acelaşi grup/ 
aceeaşi categorie”. $ Chiril al Ierusalimului: „Hristos nu a fost uns în mod material de 
oameni, ci Tatăl, rânduindu-L, Mântuitor al lumii întregi, L-a uns cu Duhul Sfânt, după 
cum spune Petru (Fp. 10,38): «lisus din Nazaret, pe care Dumnezeu L-a uns cu Duhul 
Sfânt...»” (Cat. 21,2). 

44,7-8 „Tronul... te-a uns... mai presus de tovarășii tăi”: pentru Irineu, Fiul dumne- 
zeiesc primeşte de la Tatăl tronul regalității veşnice şi untdelemnul ungerii, care este 
Duhul Sfânt; „tovarăşii” Lui sunt profeţii, drepții etc. (Dem. Apost. 47). 

[cu] untdelemnul bucuriei, mai presus de tovarășii tăi. ini it 
* Smirnă şi balsam şi scorţişoară, din veşmintele tale, 
din palate de fildeş — cu ele te-au bucurat. 

19 Riice de regi [vin] în cinstea ta; 

stă împărăteasa de-a dreapta ta, în veşmânt aurit 
învăluită, împodobită. 

II Ascultă, fiică, şi vezi şi pleacă-ți urechea 

şi uită de poporul tău şi de casa tatălui tău 

12 căci a dorit împăratul frumuseţea ta: 

el este domnul tău. 

"5 Lui i se vor închina fiicele Tyrului, cu daruri, 

feţei tale se vor ruga bogaţii poporului. 

14 Toată slava ei, a fiicei de rege, este înăuntru, 

în veșminte cu ciucuri de aur învăluită, împodobită. 
15 Vor fi aduse împăratului fecioare în urma ei, 
însoţitoarele ei vor fi aduse la tine; 





44,9 „din veşmintele tale”: loan Gură de Aur îl pune în legătură cu Lc. 8,46 — şi din 
veșmintele lui Hristos ieşea o putere de vindecare. $ „cu ele te-au bucurat”: TM are 
„strune te înveselesc”. 

44,10 „Fiice de regi [vin] în cinstea ta”: TM are „Sunt printre iubitele tale”. Ele „sunt 
neamurile păgâne care vor veni să se supună lui Mesia... Fecioarele sunt neamurile care, 
precum fecioara ce nu a cunoscut bărbat... nu vor cunoaşte lege până când vor primi 
învăţăturile Regelui-Mesia” (Qimbi, 1, p. 357). Cf. şi Cânt. 1,3; 6,8; Is. 60,3-4; 61,5. € 
„împodobită”: /izt. „împestrițată”, „felurit colorată”. + 10b în TM este: „doamna de-a 
dreapta ta, în aur de Ofir”, „doamna”, ebr. eghăl, termen foarte rar, probabil de origine 
babiloniană, se referă, poate, la regina-mamă, dar alții presupun că e vorba de mireasă 
care, devenind regină, se aşază de-a dreapta regelui. În acest sens, mulți Părinţi (Origen, 
Eusebiu, loan Gură de Aur, Vasile cel Mare, Chiril al Alexandriei) văd în ea o imagine a 
Bisericii. 

44,12-13 TM împarte altfel cele două versete: w.++€l este domnul tău: închină-te lui. 
'3 Fiica Tyrului...”. „Fiica” este probabil metaforă pentru popor, ca în expresia frecventă 
„fiica Sionului”. € „feţei tale se vor ruga bogaţii poporului”: cu sensul de „bunăvoința ta 
0 vor implora...”. e Pentru Atanasie, Tyrul simbolizează toate neamurile păgâne; pentru 
Toan Gură de Aur, el este simbolul diavolului, care şi el se supune lui Dumnezeu. 

44,14 „slava”: TM are „splendoarea”. $ În "TM, 14b este „în ţesături aurite înveşmântată”, 
44,15 În TM: „În haine bogat împodobite va fi înfăţişată regelui; fecioare în urma ei, 
însoțitoarele ei sunt aduse la tine.” $ Origen vede simbolizată aici înțelepciunea multi- 
formă a lui Dumnezeu, Eusebiu — varietatea limbilor, Vasile — întregul învăţăturii creş- 
tine, Theodoret — toate darurile Duhului Sfânt. 

15 vor fi aduse în bucurie şi veselie, 

vor fi aduse în palatul împăratului. 

1 în locul părinţilor tăi ți se nasc fii; 

îi vei aşeza căpetenii peste tot pământul. 

1% Îşi vor aminti de numele tău din neam în neam; 
de aceea popoarele îţi vor aduce laudă 

în veac şi în veacul veacului. 


45 


! Pentru sfârşit; pentru fiii lui Core, despre cele ascunse, psalm. 
2 Dumnezeul nostru este scăpare și putere, 
ajutor în strâmtorările care ne-au aflat foarte. 
3 De aceea nu ne vom teme când se va cutremura pământul 
şi se vor muta munții în inimile mărilor. 
* Au vuit și s-au tulburat apele lor, 
s-au tulburat munții de puterea Lui. 
Oprire 
5 Năvălirile râului veselesc cetatea lui Dumnezeu, 





44,16 „palatu!”: gr. vag redă automat ebr. h&ykhal, „templu”, dar şi „palat”. 

44,18 „Îşi vor aminti”: TM are „Voi aminti”. Poetul e convins că faima regelui, ca şi 
poezia, pot trece peste timp. 

45 Este prima din cele şase cântări ale Sionului (45, 47, 75, 83, 86, 121) care preamăresc 
muntele sfânt ca loc al prezenţei lui Dumnezeu. Pentru Grigore al Nyssei (59), psalmul 
este un cânt de biruinţă care vestește în chip tainic arătarea Domnului în trup. 

45,1 În TM: „Pentru mai-marele cântăreților. Al fiitor lui Qorăh. Pe 'alămăth. Cântare.” 
„Pe 'alămâth” a fost interpretat de unii „pe [melodia] Fecioarele” sau „pentru fecioare”, 
iar de alţii „[de cântat] pe oboi”. € „pentru fiii...”: prepoziţia este vnep, litt. „peste, 
asupra; cu privire la”. 

45,2 „Dumnezeul nostru este”: TM are „Dumnezeu ne este”. $ 2b în TM: „ajutor în 
necazuri s-a aflat foarte.” 

45,3 Cf. Rom. 8,3! — la fel şi pentru v. 8. 

45,5 „Năvălirile râului...”: TM are „Un râu, braţele iui...”: imagine a paradisului din 
care izvorăşte râul cu patru braţe, reluată de profetul lezechie! şi aplicată Ierusalimului 
eshatologic (47,1 sg. — cf. Apoc. 22,1 sg.). e Pentru unii Părinţi „râul” îl simbolizează pe 
Hristos sau pe Duhul Sfânt, iar „cetatea lui Dumnezeu” simbolizează adunarea credin- 
cioşilor (de ex. Euthymios Zigabenos, apud Mortari, nota ad loc.). Pentru loan Gură de 
Aur, aici este o imagine a Providenței lui Dumnezeu, care le îmbrățișează pe toate. 

sfinţit-a Cel Preaînalt lăcaşul Său, 
* Dumnezeu e în mijlocul ei: ea nu se va clătina; 
o va ajuta Dumnezeu în revărsatu! zorilor. 
7 S-au tulburat neamurile, s-au surpat împărăţiile: 
EI a dat glas şi s-a cutremurat pământul. 
2 Domnul puterilor este cu noi, 
apărătorul nostru — Dumnezeul lui lacob. 
Oprire 
Veniţi şi vedeţi lucrările Domnului, 
semnele pe care le-a pus pe pământ. 
1 Potolind războaiele până la marginile pământului, 
va sfărâma arcurile şi va frânge armele, 
iar scuturile le va arde cu foc. 
și „Luaţi-vă răgaz şi cunoaşteţi că Eu sunt Dumnezeu; 
preaînălțat voi fi între neamuri, preaînălțat pe pământ.” 
"2 Domnul puterilor este cu noi, 
apărătorul nostru — Dumnezeul lui Iacob. 


46 


! Pentru sfârşit; pentru fiii lui Core, psalm, 
2 Toate neamurile, bateţi din palme, 


Augustin pune versetul în legătură cu In. 7,38 („râuri de apă vie...”): „A spus aceasta 
despre Duhul pe care aveau să-l primească.” 

45,6 „în revărsatul zorilor”: mss. Vaticanus şi Sinaiticus au „cu fața (Lui]”. Pentru unii 
Părinţi (loan Gură de Aur, Theodoret), „revărsatul zorilor” arată că Dumnezeu nu se va 
lăsa aşteptat; pentru alţii (Chiril al Alexandriei, Ambrozie) e o prevestire a Învierii lui Hristos. 
45,8 „(Domnul) puterilor”: gr. Svvouiq înseamnă și „oştire”. TM are YHWH Țbhă '5th. 
* „cu noi”: cf. Is. 7,14. e „apărătorul”: TM are „fortăreața” — la fel şi la v. 12. 

45,9 „semnele pe care le-a pus”: TM are „care a pus pustiiri pe pământ”, 

45,10 „armele”: fit. „arma”. TM are „lancea”. + „scujurile”: TM are „carele [de luptă)”. 
45,11 „Luaţi-vă răgaz şi cunoaşteţi...”: mulţi Părinţi atrag atenţia că e nevoie de răgaz, 
de reculegere, de alungarea preocupărilor pământeşti, de stăruință pentru a-L cunoaşte 
pe Domnul. 

46 Face parte din așa-numiții „psalmi ai împărăției” (alături de psalmii 92, 95-98), care 
ÎL aclamă pe Dumnezeu ca Împărat a toate. e Pentru Grigore al Nyssei (59), psalmul 
profeţeşte Înălțarea Domnului. Şi în liturgia Bisericii este folosit în sărbătoarea Înălţării. 
46,1 TM: „Pentru mai-marele cântăreților. Al fiilor lui QorăA. Psalm.” 

46,2 „neamurile”: TM are „popoarele”. 

strigați lui Dumnezeu cu glas de bucurie! 

3 Căci Domnul e preaînalt, înfricoşător, 

Împărat mare peste tot pământul. 

* El ne-a supus popoare 

şi neamuri sub picioarele noastre; 

5 a ales pentru noi moştenirea Sa, 

mândria lui Iacob, pe care l-a iubit. 

Oprire 

$ S-a înălțat Dumnezeu în strigare, 

Domnul — în glas de trâmbiţă. 

? Cântaţi Dumnezeului nostru, cântați, 

cântați Împăratului nostru, cântați, 

% că Împărat a tot pământul este Dumnezeu : 

cântaţi-l cu pricepere! 

? Dumnezeu Şi-a aşezat împărăția peste neamuri, 

Dumnezeu S-a aşezat pe tronul Său cel sfânt. 

19 Mai-marii popoarelor s-au adunat cu Dumnezeul lui Avraam, 
căci ai lui Dumnezeu sunt puternicii pământului şi au fost înălțaţi foarte. 


46,5 „moştenirea Sa”: TM are „moştenirea noastră”. Termenul biblic „moştenire” 
înseamnă mai degrabă proprietate sacră şi se referă în primul rând la Pământul făgă- 
duinței. În acest sens se spune şi că poporul ales este moştenirea lui Dumnezeu. e Pentru 
Atanasie, versetul se referă la profeția lui lacob din Gen. 49,10: „...el este aşteptarea 
neamurilor”. Mândria lui lacob este că toate neamurile vor privi la urmaşul său. 

46,6 Scenă de triumf, când Dumnezeu Şi-a luat în stăpânire capitala prin aducerea 
solemnă a chivotului în sanctuarul din Ierusalim (cf. 2Rg. 6,15). + După Chiril al 
Alexandriei, în a doua parte a psalmului, Duhul vesteşte puterilor îngereşti că ÎL vor 
vedea ridicându-Se la cer pe Cel care coborâse din cer (cf; Ef. 3,10; 4,9). 

46,8 „cu pricepere”: TM are maskil. Termenul apare în titlul a 13 psalmi; se presupune 
că ar însemna „psalm sapienţial”. Pentru Chiril al Alexandriei, e vorba de înţelegerea pe 
care o au sfinţii, spre a cunoaște taina lui Hristos. Pentru loan Gură de Aur, va cânta cu 
pricepere cel care va fi cunoscut toate faptele minunate ale Domnului. Benedict citează 
acest fragment punându-l în legătură cu 2,11 (,,... cu cutremur”) şi 137,1 (,... înaintea 
îngerilor”) și conchide: „Să psalmodiem în așa fel încât mintea noastră să fie în armonie 
cu glasul” (Regu/a, 19). 

46,10 „puternicii pământului”: TM are fit. „scuturile pământului”. $ „au fost înălțaţi”: 
TM are „El S-a înălțat”. 

47 


! Psalm de cântare al fiilor lui Core; 
pentru a doua zi după sabat. . 
2 Mare e Domnul şi vrednic de laudă foarte 
în cetatea Dumnezeului nostru, muntele cel sfânt al Lui, 
* bine înrădăcinat, spre bucuria întregului pământ. 
Munţii Sionului, laturile dinspre miazănoapte, 
cetatea marelui rege: 
* Dumnezeu în palatele ei Se face cunoscut 
ori de câte ori îi vine în ajutor. 
Ă Căci, iată, regii s-au adunat, 
au venit laolaltă: 
Sei înşişi, văzând, au rămas uluiți, 
s-au tulburat şi s-au cutremurat, 
7 acolo i-au cuprins florii 
ca durerile celei ce naşte. , 
* Cu suflu puternic vei sfărâma corăbiile [de] Tharsis. 





47 Face parte din „cântările Sionului”. Frumuseţea şi tăria Sionului manifestă prezenţa 
lui Dumnezeu. În „cetatea lui Dumnezeu”, Apocalipsa şi apoi Părinţii au văzut imaginea 
Bisericii (cf. Apoc. 3,12; 21,10 sg.). 

47,1 În TM titlul este doar: „Cântare. Psalm al fiilor lui Qorân.” + „a doua zi după 
sabat”; se poate înțelege şi „a doua zi a săptămânii”. 

4742 Cf. Exr. 12,22 („V-aţi apropiat de muntele Sionului şi de cetatea Dumnezeului 
viu...”). 

47,3 „bine înrădăcinat”: TM are „frumos în semeţie”. e »Munţii”: TM are „Muntele”. $ 
„miazănoapte”: gr. foppâs denumeşte vântul de nord, dar și punctul cardinal. loan Gură 
de Aur interpretează: de la miazănoapte veneau năvălirile şi războaiele, însă, de unde 
venea durerea, vine acum bucuria. + „laturile dinspre miazănoapte”: fenicienii situau 
reşedinţa zeilor lor într-un misterios „munte de la miazănoapte”; psalmistul preia denu- 
mirea ca pe o metaforă pentru muntele lui Dumnezeu. $ După Grigore al Nyssei (2,XII), 
Pământul rece şi întunecat, simbolul puterii duşmane, a devenit Cetatea lui Dumnezeu, 
După Ambrozie, Cetatea lui Dumitezeu se adună laolaltă din toate ținuturile, inclusiv 
miazănoaptea păcătoşilor. 

47,4 „Se face cunoscut... ajutor”: TM are „S-a arătat loc de scăpare”. 

47,6 „s-au tulburat şi s-au cutremurat”: TM are „s-au îngrozit şi au rupt-o la fugă”. 

47,7 Rufinus observă că „durerile naşterii” sugerează o suferință aducătoare de viață 
(cf. In. 16,21). 

47,8 „Cu suflu... vei sfărâma”: TM are „ca vântul de răsărit care sfărâmă”, $ „corăbiile 
[de] Tharsis (ebr. 7ar*şiş)”: corăbii puternice, construite pentru a străbate distanţe lungi, 

% Precum auzisem, aşa am văzut 

în cetatea Dumnezeului puterilor, 

în cetatea Dumnezeului nostru; 

Dumnezeu a întemeiat-o în veac. 

Oprire 

:9 Dumnezeule, am cugetat la îndurarea Ta 
în mijlocul templului Tău. 

1! Precum Numele Tău, Dumnezeule, 

aşa şi lauda Ta până la marginile pământului : 
plină de dreptate e dreapta Ta. 

"2 Să se bucure muntele Sionului, 

să se veselească fiicele Iudeii, 

pentru hotărârile Tale, Doamne! 

L Înconjuraţi Sionul, dați-i ocol, 

povestiți despre turnurile sale, 

14 îndreptați-vă inimile către puterea lui, 
cercetați-i palatele, 

ca să povestiți generaţiei care vine 

'5 că Acesta este Dumnezeu, Dumnezeul nostru 
în veac şi în veacul veacului: 

EI ne va păstori în veci. 


cum erau cele feniciene, care străbăteau Mediterana până la Tartesos (Spania) — vezi Is. 
23,1; lez. 27,25; Iona 1,3. Expresia „vântul de răsărit” din TM a dus și la presupunerea 
că aici ar fi vorba de celălalt Tharsis, aflat între Golful Persic şi Oceanul Indian (c/. 3Rg. 
10,22; 2Par. 9,21). Pentru Atanasie, „corăbiile de Tharsis” sunt simbolul puterii lumeşti. 
Pentru Rufinus, Tharsis e Cartagina; flota din Tharsis e simbolul trufiei păgânilor. 

479a După Augustin, ceea ce am auzit de la profeți am văzut împlinit în Evanghelie; 
47,13 „povestiţi despre”: TM are „număraţi”. + Theodoret vede aici un îndemn adresat 
mai-marilor Bisericii ca să vegheze asupra ei şi să o întărească. 

47,14 „puterea lui”: TM are „zidurile lui”. 

47,15c În TM: „EI ne va călăuzi 'a/ mat” (litt. „pe moarte” — expresie enigmatică, 
interpretată în multe feluri: leronim [/febr.], „în moarte”; syr., „dincolo de moarte”. 
Foarte probabil, făcea parte din titlu! psalmului următor, fiind o indicație melodică: „Pe 
melodia Moartea.” Traducătorul LXX a citit 'Slamărh, „în veci”). 








144 PSALMII48 
48 us 


! Pentru sfârşit; al fiilor lui Core, psalm. 
3 Auziţi acestea, toate neamurile, 
luați aminte, toţi locuitorii lumii, 
3 fii ai pământului şi fii ai oamenilor, 
bogat şi sărac, deopotrivă! 
* Gura mea va grăi înțelepciune 
şi cugetarea inimii mele, pricepere : 
2 pleca-voi spre pilde urechea mea, 
tâlcui-voi pe harfă taina mea. 
$ De ce să mă tem în ziua cea rea? 
Nelegiuirea celor ce mă pândesc mă împresoară: 
7 cei ce s-au încrezut în puterea lor 
şi cu mulţimea bogăției lor se laudă; 
* nici frate [pe frate] nu [poate] răscumpăra: va răscumpăra, oare, omul? 
Nu [poate] da lui Dumnezeu răscumpărare pentru sine 
? şi preț de răscumpărare pentru sufletul său. 





48 Psalmul vorbeşte despre primejdia şi deşertăciunea bogățiilor. În TM e psalmul cu 
textul cel mai nesigur; în multe locuri traducerile moderne sunt doar conjecturale; e 
firesc deci ca şi textul LXX să fie uneori neclar, 

48,3a Am tradus literal expresia enigmatică, deoarece a fost interpretată de Părinţi ca 
atare. Pentru expresia similară din TM s-a propus interpretarea „oameni de rând și 
oameni de neam mare”, aflată în chiasm cu „bogatul şi săracul” din 3b. 

48,6 „celor ce mă pândesc”: fit. „călcâiului meu”. (Lovitura cu) călcâiul sugerează 
viclenie, trădare (ef. Ps. 40,10). 

48,8 Cf. Mt. 16,26. e „nici frate etc.”; Augustin comentează: un singur frate ne poate 
răscumpăra: Hristos. $ „va răscumpăra, oare, omul?”; „Nu căuta, aşadar, un frate care să 
plătească preţul de răscumpărare, ci pe unul mai presus de tine ca fire; nu pe un simplu 
om, ci pe Omul-Dumnezeu, lisus Hristos, care singur poate să-l aducă [jertfă de] 
împăcare lui Dumnezeu pentru noi toți” (Vasile cel Mare). e „răscumpărare (pentru 
sine)”; gr. e&iXaoua trimite la termenul cultic de „împăcare (cu Dumnezeu printr-o 
jertfă)” — cf. Lev. 4,20 sg. şi nota ad loc. 

48,9 „preţ de răscumpărare”: gr. A17po01G; în anumite cazuri, Legea prevedea pentru 
condamnaţii la moarte posibilitatea de a plăti „preţ de răscumpărare” (ef. Ex. 21,30). e 
Şi în TM versetul e neclar. A fost interpretat: „Mare e preţul de plătit pentru viața lor și 
lipseşte întotdeauna” sau „Scumpă e răscumpărarea vieţii lor şi va lipsi mereu (suma]”. 
EI se clarifică totuşi prin legătura cu versetele următoare. + Pentru loan Gură de Aur, e 
un singur preţ: sângele Fiului Unul-născut, iar pentru Augustin, milostenia e singurul 
mijloc pentru „a plăti” lui Dumnezeu prețul propriului suflet. 

19 S-a trudit până în veac și va trăi până la capăt 

căci nu va vedea stricăciunea, în timp ce-i vede pe înţelepţi cum mor. 
iu Deopotrivă vor pieri cel necugetat şi cel fără minte 

Și vor lăsa unor străini avutul lor, 

12 mormintele le vor fi casă în veac, 

sălaşuriie lor din neam în neam, 

[deşi] cu numele lor și-au numit pământurile. 

15 Omul fiind în cinste n-a priceput, 

s-a asemuit cu vitele fără minte şi s-a făcut asemenea lor. 

1 Însăşi calea lor le e poticnire, 

dar din gură se vor arăta mulţumiţi. 

Oprire ; 
'5 Ca pe nişte oi i-au aşezat în lăcașul morților, iar moartea îi va păstori 
şi-i vor stăpâni cei drepți dis-de-dimineaţă, 

iar ajutorul lor se va învechi în lăcaşul morților, [departe] de slava lor, 
'€ Însă Dumnezeu va răscumpăra sufletul meu 

din mâna lăcașului morţilor, când mă va prinde. 


Oprire 
7 Să nu temi dacă se îmbogăţeşte omul 
şi dacă sporeşte slava casei lui; 


48,10 În TM: „Ca omul să trăiască şi să nu vadă niciodată mormântul.” 

43,11 În TM: „Căci îi vede pe înţelepţi cum pier, deopotrivă cu cel fără de minte şi cu 
cel nebun, lăsând altora avuţia lor.” 

48,13 „n-a priceput”: TM are lit. „nu trece noaptea” (= nu dăinuie mult). La fel și la v. 
21. * „fără minte”: TM are „mute”. $ „şi s-a făcut asemenea lor”: nu apare în TM. $ 
„vitele fără minte”: pentru Irineu, omul creat ca ființă rațională a pierdut adevărata 
rațiune şi, trăind irațional, s-a depărtat de dreptatea lui Dumnezeu, lăsându-se pradă 
duhului lumii şi plăcerilor ei (4dv. Haer. 4,41,3). 

48,14 În TM — text dificil. S-ar putea înţelege: „Aceasta e calea celor ce se încred în sine 
şi sfârşitul celor mulțumiți de ei” (/;z7. „care-şi pun în gura lor desfătarea”). 

48,15 „i-au aşezat”: plural nedefinit, cu o funcţie asemănătoare cu a »pasivului 
teologic”, de a evita menţionarea Numelui divin, mai ales când e vorba de o acţiune 
punitivă (cf. Mortari, nota ad loc.). Este posibilă însă şi interpretarea verbului ca formă 
medie: „ca nişte oi s-au aşezat”, ci au ales să se aşeze în lăcaşul morţilor. $ 1Sb-c este 
ininteligibil şi în TM. e „Dis-de-dimineaţă” poate însemna şi „până dimineaţă”, deci 
foarte curând. 

48,16 Versetul exprimă o nădejde în înviere, în care unii au văzut o aluzie la învierea lui 
Hristos. 

1 căci la moarte nu va lua nimic cu sine, 

nici nu va cobori cu el slava lui. 

'% Sufletul lui în viaţa lui se va binecuvânta; 

te va lăuda când îi vei face bine; 

% [dar] va merge la neamul strămoșilor lui, 

până în veac nu va vedea lumina. 

“1 Omul fiind în cinste n-a priceput, 

s-a asemuit cu vitele fără minte şi s-a făcut asemenea lor. 


49 


1 Psalm al lui Asaph. 
Dumnezeul dumnezeilor, Domnul, a grăit şi a chemat pământul 
de la răsăritul soarelui şi până la apus. 

2 Din Sion, măreția frumuseţii Lui, 
Dumnezeu în chip vădit va veni, 
3 Dumnezeul nostru, şi nu va tăcea; 
foc înaintea Lui va arde, 
iar împrejurul Lui, vijelie puternică. 
* Va chema cerul de sus 
şi pământul, ca să-Şi judece poporul. 
> Adunaţi-i la EI pe credincioşii Lui 





48,19 În TM: „Îşi fericea el sufletul în timpul vieţii: «Te vor lăuda că te-ai îngrijit de 
tine»” — dar textul e nesigur. 

4821 „fiind în cinste”: bucurându-se de cinstirile lumești; cf v. 13. 

49 Ca şi în Is. 1,2, reproşurile făcute de Dumnezeu poporului îmbracă forma unei che- 
mări în judecată, la care sunt luaţi martori cerul şi pământul, adică cele două jumătăţi ale 
cosmosului. În prima parte (vv. 5-15) reproşurile îi vizează pe cei care au o evlavie pur 
exterioară, fără ecou în comportament, iar în partea a doua (vv. 16-21), ele se adresează 
celor care se poartă ca şi cum Dumnezeu nu ar exista. Origen, Chiril al Alexandriei şi 
Theodoret văd în acest psalm o aluzie la cele două veniri ale lui Hristos. 

49,2 Cf. Mt. 24,30; Apoc. 1,7. $ „în chip vădit”: TM are „străluceşte”. 

493 Cf. Dan. 7,10. 

49,5 În TM, cuvintele sunt puse în rostirea lui Dumnezeu: „Adunaţi-i la Mine... legă- 
mântul Meu...”. + După Atanasie, aceste cuvinte sunt adresate îngerilor; pentru 
Theodoret, „credincioşii” se referă la Aaron, Moise, Eleazar şi Phinees, cărora 
Dumnezeu le va spune cum să-l aducă închinare. Ieronim subliniază paralelismul cu 
Mt. 24,31 (cei aleși adunaţi din cele patru vânturi): Acelaşi este Domn peste Vechiul şi 
peste Noul Testament. 

care au așezat legământul Lui pe jertfe 

i şi vor vesti cerurile dreptatea Lui, 

căci Dumnezeu este Judecător. 

Oprire 

? „Ascultă, poporul Meu, şi-ţi voi grăi, 
Israele, voi da mărturie împotriva ta : 

Eu sunt Dumnezeu, Dumnezeul tău. 
Nu pentru jertfele tale te mustru, 

căci arderile de tot ale tale sunt pururi înaintea Mea. 
? Nu voi primi din casa ta juncani, 

nici țapi din turmele tale, 

19 căci ale Mele sunt toate fiarele pădurii, 
dobitoacele de pe munți şi boii, 

1 Eu cunosc toate păsările cerului 

şi strălucirea câmpului este cu Mine. 

'2 Dacă aş flămânzi, nu ţi-aş spune ție, 
căci a Mea este lumea şi plinătatea ei. 

13 Oare voi mânca Eu carne de tauri, 

sau sângele țapilor îl voi bea? 

1 Jenfeşte lui Dumnezeu jertfe de laudă 
şi împlineşte pentru Cel Preaînalt făgăduinţele tale, 
'5 apoi cheamă-Mă în ziua de restrişte 

şi te voi scăpa, iar tu Îmi vei da slavă.” 





Oprire 

16 lar păcătosului i-a spus Dumnezeu: 
„De ce povesteşti îndreptările Mele 

şi porți mereu legământul Meu în gura ta? 
7 În vreme ce tu ai urât rânduiala 

şi ai dat la spate cuvintele Mele. 

















496 Cf.Fp. 17,31. 

49,9 Cf Ps. 50,17. 

49,10 „dobitoacele de pe munţi şi boii”: TM are fir. „dobitoacele de pe munţii boilor”, 
49,11 „strălucirea câmpului”: TM are „tot ce mişcă de pe câmp”. 

49,14 Cf. Evr. 13,15. e loan Gură de Aur consideră că în jertfa de laudă se include şi 
ceea ce se spune în Mt. 5,16 (,„...văzând faptele voastre bune, să-L preamărească pe 
Tată! vostru care este în ceruri”). 

1% Dacă vedeai un hoţ i te alăturai 

şi cu desfrânații te-ai făcut părtaş; 

i gura ta prisosea în răutate 

şi limba ta împletea vicleşug; 

% te aşezai să grăieşti împotriva fratelui tău, 

fiului mamei tale i-ai pus piatră de poticnire. 

21 Acestea le-ai făcut, iar Eu am tăcut; 

ai cugetat nelegiuit că Fu sunt asemenea ţie : 

te voi mustra şi îţi voi pune [toate] în față. 

E Pricepeţi acestea, voi care uitaţi de Dumnezeu, 
ca nu cumva să vă răpească şi să nu aveți izbăvitor! 
% Jertfa de laudă Mă va preamări 

şi acolo e calea pe care îi voi arăta mântuirea lui Dumnezeu.” 


50 


! Pentru sfârşit; psalm al lui David 
? când a venit la el Nathan prorocul, pentru că [David] intrase la 
Bersabee,. 

3 Miluieşte-mă, Dumnezeule, după mare mila Ta 

şi, după mulțimea îndurărilor Tale, şterge fărădelegea mea! 

! Spală-mă cu totul de fărădelegea mea 


49,22 „să vă răpească”: TM are „să nu vă sfâşii”. 

49,23 A doua parte a versetului a fost interpretată în mai multe feluri. TM are sam 
derekh..., litt. „aşază calea”. LXX a citit șăm derekh, „acolo e calea”. Symmachos şi 
Ieronim (Hebr.) au citit, probabil, tăm derekh, „desăvârşit în cale”, variantă propusă în 
aparatul critic al Bibliei ebraice de la Stuttgart, alături de șomer derăkhăy, „cel care 
păzeşte calea Mea”. Ultimele două emendări ar oferi un text mai coerent cu întregul 
psalm (Dumnezeu îl mântuieşte pe cel care Îi împlineşte voința în întregime). 

S0 La un prim nivel, psalmul exprimă căința regelui David după adulter (2Rg. 12,13), 
dar în el se poate regăsi şi căința poporului întors din exil, unde a devenit conştient de 
infidelitatea sa, precum şi părerea de rău a oricărui om care şi-a dat seama de starea sa 
păcătoasă. Încrezător în îndurarea nemărginită a lui Dumnezeu, el cere nu doar iertare, ci 
şi transformarea inimii. 

50,1 „Pentru sfârşit”: TM are „Pentru mai-marele cântăreților”. 

50,3 „după mare mila Ta”: TM are „după mila (Hesedh) Ta”. + „îndurărilor”: gr. 
oiktipu$ are nuanța de „compasiune” (ebr. rakamim — pentru termenii ebraici, vezi 5,8 
şi 24,6). 

şi de păcatul mau curățeşte-mă! 

5 Că fărădelegea mea eu o cunosc 

și păcatul meu înaintea mea este pururea. 

* Doar împotriva Ta am păcătuit 

şi ce este rău înaintea Ta am făcut, 

aşa încât Te vei arăta drept în cuvintele Tale 
şi vei birui când Te vor judeca. 

7 Căci, iată, întru fărădelegi am fost zămislit 
şi în păcate m-a zămislit maica mea. 





50,6 „Doar împotriva Ta am păcătuit”; orice păcat este în primul rând o răzvrătire 
împotriva lui Dumnezeu; EI este de partea celui nedreptăţit. e „când Te vor judeca”: TM 
ate „în judecata/judecarea Ta”, unde Dumnezeu poate apărea fie ca subiectul, fie ca 
obiectul acţiunii. Sunt interpretări multiple: în general, Părinţii greci înțeleg că, dacă 
Dumnezeu îl va ierta, se va vedea că Îşi ţine făgăduinţa, în vreme ce Părinţii latini 
înţeleg mai degrabă: „Am păcătuit, aşadar judecata Ta e dreaptă” (cf. Nesmy, p. 232), 
Ieronim referă acest verset la Hristos: „Ai fost recunoscut ca drept, Doamne lisuse, în 
cuvintele Tale, atunci când, dus fiind la moarte pentru păcatele poporului, nu s-a aflat 
vicleşug în gura Ta; ai biruit când ai fost judecat, atunci când principele întunericului nu 
a găsit în Tine nimic vrednic de moarte” (cf. Mortari, nota ad /oc.). 

50,7 „m-a zămislit”: greaca are aici două verbe: oviiap fâvo, litt. „a lua (în pântece)”, 
în stihul întâi, şi kuoo6a, în stihul al doilea, lit. „a pofti” (despre femeia însărcinată care 
doreşte o anumită mâncare) şi, în general, „a zămisti”. S-ar mai putea traduce aici: „a 
dorit/poftit să mă zămislească”. Versetul a cunoscut multe interpretări. loan Gură de Aur 
şi Theodoret o identifică pe mamă cu Eva şi văd aici o trimitere explicită la păcatul ori- 
ginar (cf. Gen. 3,6) — interpretare clasică în patristică, acceptată şi în epoca modernă de 
mulţi exegeți de seamă. Şi rabinismul cra favorabil acestei interpretări, după cum apare 
în Cabbala şi în unele tradiţii hasidice. O altă lectură, encratită, maniheeană şi gnostică, 
vedea „păcatul originar” în actul procreării, care i-ar „infecta” pe părinți şi pe cei zămis- 
liţi. Există şi interpretări, oarecum stranii, ad personam: autorul ar fi un fiu nelegitim, 
sau regele loiakin, care a fost mustrat împreună cu mama sa de profetul Ieremia. O inter- 
pretare metaforică vede în „mamă” Ierusalimul, iar în autor, pe Israel aflat în exil. Citit 
în context, însă, versetul îşi manifestă mai clar semnificaţia: până acum, autorul îşi măr- 
turisise faptele păcătoase; acum, îşi arată starea de păcat, caracteristică condiției umane. 
Prin zămislire şi naştere, poetul exprimă metonimic ansamblul vieţii care izvorăşte din 
ele: această limită a creaturii nu apare ca o scuză pentru păcatele săvârşite, ci ca invo- 
care a milostivirii nemărginite a lui Dumnezeu, cu aceeaşi credinţă care va fi exprimată 
şi în Rom. 5,20: „Unde s-a înmulțit păcatul, a prisosit harul.” Acest fel de a înțelege 
statutul omului se manifestă şi în Imnul IV de la Qumran: „Făptura de lut... se află 
în fărădelege încă din sânul mamei şi până la bătrâneţe e într-o vinovată infidelitate” 
(ef. Ravasi, II, pp. 46-47, cu o bogată bibliografie). 

$ Dar, iată, adevărul l-ai iubit: 
cele nearătate şi ascunse ale înţelepciunii Tale mi le-ai arătat. 

* Mă vei stropi cu isop şi mă voi curăți, 

mă vei spăla şi voi fi mai alb decât zăpada. 

10 Îmi vei da să aud veselie şi bucurie: 

vor tresălta oasele care au fost smerite. 

1! întoarce faţa Ta de la păcatele mele 

şi toate fărădelegile mele şterge-le! 

12 Inimă curată zideşte în mine, Dumnezeule, 

şi duh drept înnoieşte înlăuntrul meu! 

13 Nu mă lepăda de la fața Ta 

şi duhul Tău cel sfânt nu-l lua de la mine! 

14 Dă-mi iarăşi veselia mântuirii Tale 

şi cu duh stăpânitor întăreşte-mă! 

!5Voi învăţa pe cei fără de lege căile Tale 

şi cei nelegiuiți la Tine se vor întoarce. 

18 Izbăvește-mă de sânge, Dumnezeule, Dumnezeu! mântuirii mele, 





80,8 În TM: „Iată, Ţi-a plăcut adevărul ('emezk — cf, nota la 24,10) din tăuntru şi în 
ascuns mă înveți înțelepciunea.” 

50,9 Cf. Evr. 9,19.22. Majoritatea Părinților vede aici o prevestire a purificării prin 
sângele vărsat de Hristos. + „Mă vei stropi”: TM are „Curăţeşte-mă”, € „isop”: arbust 
aromatic folosit în stropirile rituale (Lev. 14,4; Num. 19,18). e „mai alb decât zăpada”: 
cf Is. 1,18. 

50,10 „care au fost smerite”; "TM are „pe care le-ai zdrobit”. € „veselie și bucurie”: e 
bucuria învierii de apoi (Atanasie), cea a Zilei Domnului (Chiril al Alexandriei), a prie- 
tenului Mirelui când Îi aude glasul (Beda). 

50,12 „inimă curată”: leronim interpretează: „inimă curată pentru a Te vedea: «Fericiţi 
cei curaţi cu inima căci ei ÎL vor vedea pe Dumnezeu» (Mt. 5,8).” e „(duh) drept”: TM 
are nakhân, „drept, ferm, stabil”. 

50,13 Păcătuieşte împotriva Duhului Sfânt cine nu crede în iertarea păcatelor (cf. Gen. 
4,13: „Fărădelegea mea e prea mare...”). Psalmistul cere să fie ferit de deznădejde 
(Grigore cel Mare). 

50,14 „(duh) stăpânitor”: TM are n“dhibhăh, „generos, nobil”. Expresia se poate referi la 
duhul omului doritor să împlinească voinţa lui Dumnezeu, sau, mai degrabă, la Duhul 
lui Dumnezeu, dăruit cu generozitate, sau izvor de generozitate (cf. TOB, nota ad loc.). 
50,15 „cei nelegiuiți”: TM are „cei păcătoşi”. 

50,16 „sânge”: gr. aiuara, la pl., calchiind ebr. damim (plurale tantum). De aceea şi ve- 
chile traduceri româneşti echivalează prin „sângiuri”. Altă traducere posibilă: „vărsările 
de sânge”. € „va preamări”: gr. &yoiopat, „a tresâlta de bucurie”, „a ridica în slăvi”. 

[şi] limba mea va preamări dreptatea Ta. săi ORĂ a adi 
N Doamne, buzele mele vei deschide 

şi gura mea va vesti lauda Ta. 

18 Ca, de-ai fi voit jertfă, aş fi adus: 

arderile de tot nu-Ţi vor fi pe plac. 

jertfă lui Dumnezeu [este] duhul zdrobit, 

inima zdrobită şi smerită Dumnezeu n-o va dispreţui. 
2 pă bine, Doamne, întru bunăvoința Ta, Sionului 

şi să se zidească zidurile Ierusalimului! 

?' Atunci Îți vor plăcea jertfa de dreptate, 

prinosul şi arderile de tot, 

atunci vor aduce pe altarul Tău viței. 


51 


1 Pentru sfârşit; de înţelegere, al lui David, 
? când a venit Doec idumeul şi i-a dat de veste lui Saul spunând: 
„David a venit în casa lui Abimelech.” 

3 De ce te făleşti cu răutatea, o, puternice, 





50,17 „vei deschide”: TM are imperativul. 

50,18 În TM: „Căci jertfele nu-Ți sunt pe plac și ardere de tot de Ţi-aş aduce, ea nu 
i-ar fi pe plac,” 

50,19 „Dumnezeu n-o va disprețui”: TM are „Dumnezeule, n-o dispreţuieşti/n-o vei dis- 
prețui”. $ „duhul zdrobit, inima zdrobită şi smerită”; Theodoret apropie versetul de 
Dan. 3,39. 

50,20 „să se zidească”: TM are „zideşte [iarăşi] zidurile”. + Theodoret vede aici o pre- 
vestire a noului Sion, unde se aduce „jertfa de dreptate”, jertfa spirituală; el citează aici 
Rom. 12,1 (,... jertfă vie, sfântă, plăcută lui Dumnezeu, închinarea voastră spirituală”). 
50,21 „prinosul şi arderile de tot”: în vocabularul sacrificial LXX, „prinos” traduce de 
obicei gr. kâpnoua. Aici însă e gr. &vațop&, care, mai exact, desemnează partea de 
jertfă ridicată. TM are 'dlăh w*-khălil — termeni sinonimici, la singular, pentru „arderea 
de tot”. $ „viţei”: TM are „tauri”. 

S1 Violent rechizitoriu împotriva celor mincinoşi şi calomniatori. 

S1,1 „Pentru sfârşit; de înţelegere”: TM are „Pentru mai-marele cântăreților, maskiP”. e 
„Doec idumeul”: cf IRg. 21,8 şi 22,9-19, 

51,3 „fărădelege”: TM are hesedh 'EI, „mila lui Dumnezeu”. În aramaică există un 
cuvânt omonim cu hesedh, cu sensul de „ruşine, mustrare”, pe care îl vor fi preluat tra- 
ducătorii LXX. Peşitta a citit 'e/ hasidh, „către cel dreptimpotriva celui drept”. e Este o 

fărădelege ziua întreagă! i poeari is en 
+ Nedreptate a grăit limba ta, 

ca briciul ascuţit ai săvârşit vicleşug. 

5 Ai iubit răutatea mai mult decât bunătatea, 

nedreptatea mai mult decât a grăi ce e drept. 

Oprire 

* Ai iubit toate vorbele care aruncă în adânc, 

limba vicleană. 

7 De aceea Dumnezeu te va nimici până la urmă; 

de te-ar smulge şi te-ar azvârli din cort 

şi rădăcinile tale, din pământul celor vii! 

Oprire 

% Vor vedea cei drepţi şi se vor teme, 

vor râde de el şi vor spune: 

% „lată un om care nu și L-a pus ajutor pe Dumnezeu, 

ci şi-a pus nădejdea în mulțimea bogăției sale 

şi s-a întărit în zădărnicia sa.” 

10 Eu însă, ca un măslin roditor în casa lui Dumnezeu, 

am nădăjduit în mila lui Dumnezeu 

până în veac şi în veacul veacului. 

1! Îţi voi aduce mulțumire în veci, pentru că ai făcut [aşa], 
şi voi aştepta Numele Tău, căci este bun dinaintea credincioşilor Tăi. 


imagine a păcătosului mândru că „a dat lovitura”, în opoziție cu păcătosul căit din Ps. 50 
(Eusebiu). 

51,5 „nedreptatea”: TM are „minciuna”. 

51,7 „de te-ar smulge şi te-ar azvârii”: TM are „te va smulge şi te va azvârli”. $ „şi rădă- 
cinile tale”: TM are „E! te va dezrădăcina”. e Pentru Ilarie, judecata trimite la Gen. 3,14 
(blestemul aruncat asupra şarpelui), „cortul” este Trupul lui Hristos, iar „cei vii” sunt 
credincioşii, care, și după moarte, sunt vii pentru Dumnezeu (cf. Ex. 3,6: „Eu sunt 
Dumnezeul lui Avraam, al lui Isaac şi al lui Iacob”). 

51,9 „în zădărnicia sa”: TM are „în dorința lui [rea]”. 

51,10 Ilarie trimite la Rom. 11,17 — măslinul sălbatic altoit pe cel bun. 

S1,41 În aşteptarea Numelui”, Ilarie vede trăirea în aşteptarea lui Hristos și trimite şi la 
Rom. 10,13 („Oricine va chema Numele Domnului va fi mântuit”). 





Ă 

52 


! Pentru sfârşit, pe maeleth; de înțelegere, al lui David. 
2 Zis-a nebunul în inima sa: „Nu este Dumnezeu.” 
Stricatu-s-au și s-au spurcat întru fărădelegi, 
nu-i nimeni care să facă binele. 
3 Dumnezeu S-a aplecat din cer către fiii oamenilor, 
ca să vadă de este [vreunul] care înțelege sau Îl caută pe Dumnezeu. 
4 Toţi au rătăcit, laolaltă s-au făcut netrebnici, 
nu-i nimeni care să facă binele, nu-i nici măcar unul. 
5 Oare nu-şi vor da seama toți cei care săvârșesc fărădelegea? 
Cei care mănâncă poporul meu cum ar înghiţi o pâine pe Dumnezeu nu 
L-au chemat. 
$ Acolo vor fi cuprinşi de spaimă unde nu eta spaimă, 
căci Dumnezeu a împrăştiat oasele celor care plac oamenilor; 
au fost făcuți de ruşine pentru că Dumnezeu i-a disprețuit. 
7 Cine va da, din Sion, mântuirea lui Israel? 
Când Domnul Îşi va întoarce poporul din robie 
va tresălta Iacob şi se va bucura Israel. 


s3 


! Pentru sfârşit, în imnuri; de înţelegere, al lui David, 
? când au venit cei din Ziph şi i-au spus lui Saul: 
„lată, nu cumva e ascuns David la noi?” 


52 Psalmul este aproape identic cu Ps. 13. Vezi şi notele ad /oc. 

52,1 În TM: „Pentru mai-marele cântăreților, pe măhalath, mafkil al lui David.” Se 
presupune că măhalarh este un termen tehnic muzical, poate o melodie tristă, celelalte 
versiuni greceşti au „în cor”. Pentru mas"kil, cf. nota ia 31,1. 

52,2-4 Versete citate în Rom. 3,10 şi urm. 

52,6 „celor care plac oamenilor”: mulţi Părinţi apropie versetul de Ef. 6,6 şi Gal. 1,10. 
53 Rugăciune plină de încredere a dreptului prigonit. 

53,1 În TM: „Pentru mai-marele cântăreților, pe strune (cf. nota la 4,1), mas*kil al lui 
David.” e Mulţi Părinți pun psalmul în rostirea lui Hristos, „care vorbeşte şi suferă ca 
om” (Ilarie). Eusebiu pune însă accentul asupra autorului uman — vorbeşte David şi vor- 
beşte orice om care suferă. 

53,2 Cf. IRg. 23,19. 

3 Dumnezeule, întru Numele Tău mântuieşte-mă 
şi întru puterea Ta mă judecă! 

| Dumnezeule, ascultă rugăciunea mea, 

ia aminte la cuvintele gurii mele! 

5 Căci străini s-au sculat asupra mea 

şi [oameni] tari au căutat să-mi ia viața 

şi nu L-au pus pe Dumnezeu dinaintea lor. 
Oprire 

$ jată, Dumnezeu îmi vine în ajutor, 

Domnul e Apărătorul vieții mele. 

7 Va întoarce relele peste duşmanii mei: 

întru adevărul Tău, dă-i pieirii! 

% De bunăvoie Îţi voi aduce jertfă, 

voi da mărturie Numelui Tău, Doamne, că este bun: 
? căci din orice strâmtorare m-ai izbăvit 

şi la duşmanii mei a privit ochiul meu. 


54 


! Pentru sfârşit, în imnuri; de înțelegere, al lui David. 


53,3 „întru Numele Tău”: numele Îl reprezintă pe Dumnezeu însuși (cf. Ex. 3,14); aici, 
în paralelism cu „puterea”, Îi subliniază atotputemicia. Pentru creştini, acest „Nume” este 
şi numele lui isus, care a primit „Numele care este mai presus de orice nume” (Fil. 2,6). 
53,5 „au căutat să-mi ia viața”: iz. „au căutat sufletul meu” — gr. wvxA, „suflet”, are şi 
sens de „viaţă”. La fel şi la v. 6. 

53,7 „adevărul”: TM are 'emeri, „fidelitate”. « Părinţii (Origen, Ilarie) subliniază că Ade- 
vărul este Hristos. Beda parafrazează: aşază-i în adevărul Tău, în iubirea celor veşnice, 
şi spulberă-le minciuna, dragostea pentru cele pământeşti! — cerând să piară doar păcatul. 
53,8 După interpretarea lui Eusebiu, David se afla atunci în pustiu şi nu putea oferi decât 
voința sa; ştia că Dumnezeu, de atunci încolo, voia doar jertfe spirituale. Ilarie şi 
Ieronim accentuează jertfa de bunăvoie a lui Hristos. Augustin şi Cassiodor vorbesc mai 
ales de îndatorirea credinciosului de a aduce jertfă spirituală de laudă şi mulțumire. 

53,9 „m-ai izbăvit”: TM are „m-a izbăvit”. e 9b: expresie ebraică exprimând triumful 
asupra dușmanilor. 

54 Strigătul unui om prigonit tocmai de cei apropiaţi. Începând cu Părinţii, creştinii au 
văzut în autorul psalmului o prefigurare a lui Hristos trădat de ai Săi, rugându-Se în 
agonie etc. 

54,1 În TM, identic cu 53,1, ca şi în LXX. 

c Pleacă-Ţi urechea, Dumnezeule, la rugăciunea mea, 
nu trece cu vederea ruga mea, 

3 ia aminte la mine şi ascultă-mă! 

Întristat am fost în cugetarea mea şi m-am tulburat, 
4 de glasul duşmanului şi de asuprirea păcătosului, 
căci au abătut asupra mea fărădelege 

şi cu mânie m-au urât. 

5 Inima mea s-a tulburat în mine 

şi spaima morții a căzut asupra mea; 

€ teamă şi cutremur au venit peste mine 

şi m-a acoperit bezna. 

ij Şi am zis: „Cine îmi va da aripi ca de porumbel, 
ca să zbor şi să mă odihnesc?” 

lată, am fugit departe 

şi m-am sălăşluit în pustiu. 

Oprire 

? L-am aşteptat pe Cel care mă mântuieşte 

de slăbiciunea sufletului şi de vifor. 

10 Cufundă-i, Doamne, dezbină limbile lor, 

căci am văzut fărădelege şi dezbinare în cetate! 
ILzi şi noapte o înconjoară pe zidurile ei, 
fărădelege şi trudă în mijlocul ei, şi nedreptate, 

! şi n-au lipsit din piețele ei camătă şi viclenie. 


54,3b În TM: „Neliniştit în plângerea mea mă tulbur ('ahimâh — sens nesigur).” 

54,6 „bezna”: TM are „fiorii”. 

54,7 Pentru metafora „aripilor”, cf. Ex, 19,4; Deut. 32,11; Ps. 16,8; 90,4; Apoc. 12,14. + 
Pentru Origen, „aripile” sunt contemplația prin care se trece de la creație la odihna în 
Dumnezeu. 

54,8 „am fugit... m-am sălăşluit”: TM are „aş fugi... mi-aş petrece noaptea”, 

54,9 TM are „m-aş zori să-mi aflu adăpost de vântul aprig şi de furtună”. 

54,10-12 Grigore al Nyssei (67) interpretează alegoric: locuitorii ticăloşi ai cetății răului, 
care vor fi nimiciţi, sunt: fărădelegea, vrajba, nedreptatea, înşelătoria şi ipocrizia — care e 
cea mai rea din toate, pentru că simulează iubirea şi armonia. e „Cufundă-i... dezbină 
limbile...”: imagini preluate din istorisirile despre potop şi despre turnul Babel (Origen, 
Eusebiu, Ilarie etc.). 

54,11 „o înconjoară”: fit. „o va înconjura”: traducere automată a imperfectivului ebr. cu 
viitorul. 

54,12 „camătă”: TM are „asuprire”. 

13 Căci de m-ar fi urât duşmanul, aş fi răbdat, 

şi cel care mă urăște, de-ar fi grăit cu trufie împotriva mea, m-aş fi 
ascuns de el. 

14 Dar tu, omule întocmai la suflet cu mine, 

îndrumătorul meu şi cunoscutul meu, 

'5 care laolaltă cu mine [te-Jai îndulcit din bucate, 

în Casa lui Dumnezeu am umblat într-un gând! 

15 Să vină moartea peste ei, 

să se coboare de vii în lăcaşul morţilor, 

căci răutăți sunt în sălaşurile lor, în mijlocul lor. 

1? Dar eu către Dumnezeu am strigat 

şi Domnul m-a ascultat. 

18 Scara şi dimineaţa şi la amiază voi povesti, 

voi vesti, şi El va asculta glasul meu. 

! Va răscumpăra în pace sufletul meu de cei ce se apropie de mine, 
căci în multe au fost cu mine. 

2% Va asculta Domnul şi-i va smeri, 

EI, care este mai înainte de veci. 


Oprire 

Căci nu este în ei îndreptare 

şi nu s-au temut de Dumnezeu. 

2 Întins-a mâna Lui spre răsplătire, 
[iar] ei I-au pângărit Legământul. 


54,13-14 Cf Mt. 26,23; In. 1,11; 13,2. În omul descris la v. 14 toată tradiţia creștină 
vede chipul lui Iuda. 

54,15a În TM: „cu care laolaltă făceam dulce convorbire.” 

54,15 „[te-]ai îndulcit din bucate”: /;/. „îndulceai mâncărurile” ar putea însemna: tovă- 
răşia lui făcea să pară mai bună mâncarea. 

54,16 leronim consideră că vorbirea în chip de blestem e folosită de psalmist pentru a-şi 
arăta mai bine durerea inimii; imaginile sunt preluate din istorisirea despre Datan şi 
Abiron (Num. 16,23). 

54,18 „voi povesti, voi vesti”: TM are „mă jeluiesc şi gem”. 

54,19 „căci în multe au fost cu mine”: TM are „căci mulţi s-au ridicat împotriva mea”, 
54,21 „Întins-a mâna Lui spre răsplătire”: TM are „şi-a întins mâna împotriva priete- 
nilor” — subiectul nu este exprimat, dar din context s-ar deduce că este „duşmanul”. 
LXX a citit probabil cu altă vocalizare şi a echivalat „spre a răsplăti”, iar atunci subiec- 
tul ar putea fi Dumnezeu. + „I-au pângărit”: TM are „a pângărit legământul său”. 

2 Risipiţi au fost de mânia feţei Lui 
şi s-a apropiat inima lui, 
s-au înmuiat cuvintele lui ca untdelemnul, 
dar ele sunt sulițe. 
* Aruncă asupra Domnului grija ta şi El te va hrăni; 
nu va îngădui nicicând să se clatine cel drept. 
* lar Tu, Dumnezeule, îi vei coborî în groapa pierzării: 
vărsătorii de sânge şi cei vicleni 
nu vor ajunge la jumătatea zilelor lor. 
lar eu voi nădăjdui în Tine, Doamne. i 


55 


! Pentru sfârşit, despre poporul care a fost îndepărtat de cele sfinte; 
al lui David, ca inscripţie pe stâlp, când l-au prins Străinii la Geth, 
? Miluieşte-mă, Doamne, căci m-a călcat în picioare omul, 





54,22 „s-a apropiat inima lui”: text obscur; unii l-au pus în legătură cu trădarea lui luda 
(ef Le. 22,47), iar alţii au corectat „lui” în „lor”. e În TM, 22a-b este neclar: „linguşi- 
toare mahmă 'Sth (termen ininteligibil, la plural, emendat în me-hem"'âh, «mai mult 
decât untul» — în concordanţă cu Targumul, Symmachos și Ieronim [/ebr.]) gura lui, 
dar inima lui este război.” Traducătorul LXX a citit verbul gărebh, „a se apropia”, în loc 
de qarăâbh, „război”. 

54,23 Cf. IPt. 5,7; Ps. 36,5. 

54,24 „în groapa pierzării”: TM are „în adâncul gropii”. 

55 Omul nedreptăţit își dă seama că lui Dumnezeu îi pasă de rugăciunea şi de lacrimile 
oamenilor. Ilarie vede aici descrierea suferinței lui David, dar şi a lui Hristos. 

55,1 „cele sfinte”: Grigore al Nyssei (XIV,71) interpretează 1âv &yiwv ca un masculin: 
„de sfinţii [îngeri]”. Pornind de aici, interpretează tot psalmul în legătură cu Gen. 3: câtă 
vreme oamenii erau departe de sfinții îngeri, erau călcaţi în picioare de pasiunile firii. 
Omul, epuizat şi chinuit de lungimea luptei şi speriat în noapte, -ând ajunge să nădăjdu- 
iască în Dumnezeu, răstoarnă ca pe o povară rătăcirea nădejdilor mincinoase şi îşi laudă 
propriile cuvinte de mărturisire a credinței. Dar duşmanii urăsc cuvintele vrednice de 
laudă, urzesc răutate şi stau la pândă. Ucigaşul de oameni „pândeşte călcâiul” (Gen. 

3,15). Însă Dumnezeu mântuieşte „pentru nimic” (în dar, în mod gratuit); „alunecarea” 

este abaterea de la porunci. O dată mântuit, omul se poate întoarce în lumina din care 
fusese alungat. + În TM, titlul este „Pentru mai-marele cântăreților, pe Yânath '2lem 
"'hogim. Al lui David, mikh“tăm, când filistenii î ţineau prins la Gath”. Sensul expresiei 
yânath 'Elem "hoqim este nesigur, probabil titlul unei melodii pe care se putea cânta 
psalmul; unii traduc „porumbiţa din ţinuturi îndepărtate”. Mik; tăm: termen tehnic în titlu 
rile unor psalmi, cu sens necunoscut. e Evenimentul la care se referă — cf. IRg. 21,10. 

ziua întreagă, războindu-se, m-a strâmtorat. 

3 M-au călcat duşmanii mei ziua întreagă, 

căci mulţi sunt cei ce se războiesc cu mine din înălțime. 
+ Ziua voi fi înspăimântat, dar eu voi nădăjdui în Tine. 
3 În Dumnezeu voi lăuda cuvintele mele, toată ziua. 
În Dumnezeu am nădăjduit, nu mă voi teme; 

ce-mi va face mie trupul? 

* Ziua întreagă de cuvintele mele s-au scârbit, 
împotriva mea, toate gândurile lor spre rău. 

7 Se vor aşeza lângă mine şi se vor ascunde; 

ei înşişi îmi vor pândi călcâiul, 

precum au aşteptat, ca să-mi ia viața. 

& Pentru nimic Tu Înu-]i vei izbăvi, 

întru mânie vei doborî popoare, Dumnezeule. 

? Viaţa mea Ți-am spus-o ie, 

pus-ai lacrimile mele înaintea Ta, după făgăduinţa Ta. 


55,3-4 „din înălțime. Ziua...”: Vaticanus şi Sinaiticus au „ziua” lângă „din înălțime”, la 
3b, deci sensul ar putea fi: „de la începutul zilei”, iar v. 4 începe „ei se vor teme”, 
oferind un text mai inteligibil. TM are mărâm, „înălțime”, care a fost interpretat de 
Targum, Aquila, Ieronim (/ebr.) şi Raşi ca un titlu al lui Dumnezeu: „O, Preaînalte!”. 
Ibn Ezra, urmat de TOB, se gândește la marea ceată a îngerilor din cer şi atunci s-ar 
traduce „pentru mine” şi nu „cu mine” (cf. TOB, nota ad loc.). + În TM, v. 4 este: „În 
ziua în care mă înspăimânt, la Tine mă adăpostesc.” 

55,5 „voi lăuda cuvintele mele”; expresia a fost explicată în legătură cu In. 7,16 („învă- 
țătura Mea nu este a Mea, ci a Aceluia care M-a trimis”). TM are: „voi lăuda cuvântul 
Lui” — acest cuvânt fiind făgăduinţa în care se încrede psalmistul. € „trupul”: traduce 
ebr. bâsăr, care desemnează omul privit sub aspectul lui trupesc, fizic. Este în paralelism 
cu „omul” de la v. 12. + După Origen, numai Hristos, care e fără păcat, poate spune „Nu 
mă voi teme: ce-mi va face Mie trupul?”. Eusebiu, însă, citează Rom. 8,31: „Când 
Domnul € cu noi, cine e împotriva noastră?” 

55,6 „de cuvintele mele s-au scârbit”: TM are „îmi fac dureroase cuvintele/lucrările”; 
Targum: „se întristează din pricina mea”; syr. „uneltesc împotriva mea”; Ieronim 
(Hebr.): „mă mâhneau prin cuvinte”. 

55,7 „îmi vor pândi călcâiul” — vezi nota la 40,10. Grigore al Nyssei (71) spune că este 
acțiunea tipică a diavolului (cf. Gen. 3,15). e „ca să-mi ia viața”: fit. „ca să ia sufletul 
meu”. În Vaticanus şi Sinaiticus, 7c este: „precum am aşteptat pentru sufletul meu”. 

55,8 „întru mânie vei doborî popoare”: Părinţii interpretează că popoarele se vor supune 
lui Dumnezeu. Eusebiu: „Dumnezeu le va dobori trufia, spre binele lor.” 

559 În TM: „Paşii pribegiei mele sunt numărați la Tine; aşază lacrimile mele în bur- 
duful/urciorul Tău! Nu sunt ele [socotite] în cartea Ta?” 

10 Se vor întoarce duşmanii mei îndărăt 

în ziua în care Te voi chema; 

iată, am cunoscut că Dumnezeul meu eşti Tu. 

1! În Dumnezeu voi lăuda lucrarea, 

în Domnul voi lăuda cuvântul. 

"2 În Dumnezeu am nădăjduit, nu mă voi teme; 
ce-mi va face mie omul? 

13 În mine, Dumnezeule, [sunt] făgăduinţele 

pe care i le voi aduce în schimb, ca laudă, Ție. 
14 Căci ai scăpat sufletul meu de moarte 

şi picioarele mele, de alunecare, 

ca să fiu bineplăcut dinaintea lui Dumnezeu în lumina celor vii. 


56 


! Pentru sfârşit; nu nimici; a! lui David, ca inscripție pe stâlp, 
când fugea din faţa lui Saul, în peşteră. 

ă Miluieşte-mă, Dumnezeule, miluieşte-mă, 

căci în Tine s-a încrezut sufletul meu 

şi la umbra aripilor Tale voi nădăjdui 


55,10 „Dumnezeul meu eşti Tu”: TM are „Dumnezeu e de partea mea” (fițţ. „pentru 
mine”), 

55,11 „lucrarea”; gr. pia, ca şi ebr. dabhar, poate însemna şi „Cuvânt”, şi „lucru”. Am 
optat pentru această traducere întrucât am tradus cu „cuvânt” gr. 46yog din versetul 
următor, Pe acesta mulți Părinţi îl referă la Hristos-Cuvântul lui Dumnezeu (cf. In. 1). 
55,13 În TM: „Peste mine sunt, Dumnezeule, făgăduinţele Tale: Ție Îti voi aduce laudă/ 
mulțumire.” 

55,14 „ca să fiu bineplăcut”: TM are „ca să umblu”. + Pentru Eusebiu, „lumina celor 
vii” este Hristos care „luminează pe tot omul ce vine în lume” (în. 1,9). 

56 Rugăciunea unui om încolţit de duşmani. 

56,1 În TM, titlul este: „Pentru mai-marele cântăreților, pe Nu nimici. Al lui David, 
mikh*tăm. Când a fugit dinaintea lui Saul, în peşteră.” „Nu nimici” se presupune că era 
începutul unei cântări cunoscute, pe a cărei melodie se putea cânta psalmul. € Se referă 
la episodul din 1Rg. 22,1-2 sau din IRg. 24; cf. Ps. 141,1. 

56,2 „s-a încrezut... voi nădăjdui”: TM are „Caută adăpost... voi căuta adăpost”, e 
„fărădelegea”: TM are „urgia”. + După Atanasie, profetul înalță această cântare în 
numele omenirii. Pentru Ilarie, Hristos este cel care vorbeşte. Pentru Augustin, e glasul 
lui Hristos şi glasul nostru: trebuie să răbdăm până la sfârşit, până trece fărădelegea. 
56,2-6 Fragmentul corespunde cu Ps. 108,2-6. 

până va trece fărădelegea. 

* Strigat-am către Dumnezeul cel Preaînalt, 
Dumnezeu care mi-a făcut bine. 

4 Trimis-a din cer şi m-a izbăvit, 

i-a dat de ruşine pe cei ce mă călcau în picioare. 





| Oprire 
Trimis-a Dumnezeu mila Sa şi adevărul Său 
i şi a scăpat sufletul meu din mijlocul puilor de lei. 
Adormisem tulburat: 
fiii oamenilor — dinţii lor sunt sulițe şi săgeți 
şi limba lor — sabie ascuţită. 
Ș Înalţă-Te mai presus de ceruri, Dumnezeule, 
şi peste tot pământul, slava Ta! 
7 Cursă au pregătit picioarelor mele 
și au încovoiat sufletul meu: 
săpat-au în faţa mea groapă 
şi au căzut în ea. 





Oprire 

8 Gata este inima mea, Dumnezeule, 

gata este inima mea: [Îţi] voi cânta [cu glasul] şi din strune. 
” Deşteaptă-te, slava mea, 


56,3 „mi-a făcut bine”: TM are „împlineşte pentru mine”. 
56,4 „mila... adevărul”: în TM, has*dă wa- 'amită — cf. nota la 24,10 (la fel şi la v. 11), e 
Mulţi Părinţi văd în acest verset o aluzie la trimiterea Mântuitorului. 
56,5 În TM: „Sufletul meu e culcat în mijlocui puilor de leu care-i sfâşie pe fiii oame- 
nilor; dinţii lor...”. e Cf. LPt. 5,8. e „Adormisem tulburat”: mulți Părinţi pun expresia în 
legătură cu spusele lui Iisus din grădina Măslinilor, „Întristat e sufletul Meu până la 
moarte” (Mc. 14,34; Mt. 26,38). 
56,6 V. reluat în 56,12. După Ieronim, profetul spune aceasta despre Înălțarea lui 
Hristos. Ilarie şi Atanasie leagă versetul de Ef. 4,9. Fiindcă S-a înălțat, a revărsat peste 
tot pământul pe Duhul Sfânt (Hlarie). 
56,8 „din strune”: iz. „voi cânta la/cu acompaniament de instrument cu coarde”. e 
Eusebiu şi Atanasie referă versetul la aşteptarea Duhului Sfânt. 
| 56,9 „deştepta-mă-voi dis-de-dimineaţă”: TM are „voi deştepta zorile”. e Conştient de 
! prezența Duhului, psalmistul se însufleţeşte şi profeţeşte (Eusebiu). „Slava mea” este 
puterea de a profeţi. Rufinus vede în „Deşteaptă-te, slava mea” o profeție a Învierii lui 
Hristos şi, pentru el, „dis-de-dimineață” e ceasul Învierii. 

deşteaptă-te, harfă şi alăută, 

deştepta-mă-voi dis-de-dimineaţă. 

1 Îţi voi aduce laudă între popoare, Doamne, 
Îi voi cânta între neamuri, 

1! căci s-a mărit până la ceruri mila Ta 

şi până la nouri, adevărul Tău. 

12 Înalţă-Te mai presus de ceruri, Dumnezeule, 
şi peste tot pământul, slava Ta! 


57 


! Pentru sfârşit; nu nimici; al lui David, ca inscripție pe stâlp. 
2 Oare cu adevărat grăiți dreptate? 
Judecaţi oare nepărtinitor, fii ai oamenilor? 
3 Voi din inimă săvârşiți nelegiuiri pe pământ, 
nedreptate urzesc mâinile voastre. 
+ S-au abătut păcătoşii [încă] din sânul [mamei], 
au rătăcit [încă] din pântece, au grăit minciuni. 
5 Furia lor e asemenea cu a şarpelui, 


57 Invectivă împotriva judecătorilor nelegiuiți. Reproşurile şi blestemele sunt exprimate 
în limbajul colorat al Orientului, dar ele afirmă mai presus de toate că dreptatea lui 
Dumnezeu nu poate fi pervertită de ticăloşia omului şi până la urmă se va arăta 
biruitoare. 

57,1 În TM: „Pentru mai-marele cântăreților, pe Nu nimici. Al lui David, mik/“'tâm.” 
57,2a În TM, text neclar; s-ar putea înțelege: „Într-adevăr, tăcută e dreptatea [când] 
vorbiţi” (TOB). Targumul interpretează: „Într-adevăr, când tăceţi spuneţi dreptatea?” 
Majoritatea acceptă însă emendarea lui '£em, tăcut”, în 'Elim, lit. „zei” — termen 
folosit pentru magistrați şi alți oameni puternici. 

57,4 Chiril al Alexandriei interpretează „s-au îndepărtat păcătoşii de la sân” — adică de la 
sânul duhovnicesc, care ar putea da roade bune fiindcă a primit sămânța de la 
Dumnezeu. Respinge interpretarea „încă din sân” pentru că i se pare maniheistă. 

57,5-6 „furia”: TM are „veninul”. $ „descântători”: gr. EnG5ovreg, lift. „cei care cântă 
incantaţii/descântece”. Pentru Părinţi, aceştia sunt sfinţii care vorbesc în Lege și Profeți, 
precum şi vestitorii Evangheliei, cărora li se opune „neascultarea încăpățânată şi obraz- 
nică a şarpelui străvechi” (Ilarie). $ „şarpelui”: mulţi Părinţi trimit la şarpele din Gen. 3. 
* „viperei surde”: conform cunoștințelor zoologice ale vremii, unii Părinţi explică: şar- 
pele veninos, dacă ascultă cuvintele îmblânzitorului, îşi varsă la pământ veninul şi 
devine inofensiv. Augustin pune în legătură cu Fp. 7,57 (călăii lui Ştefan își astupau 
urechile). + „farmecelor”: gr. ș&puakov înseamnă „medicament”/„otravă” şi „vrajă”. 

ca a viperei surde care-și astupă urechile 

i pentru a nu ascuita glasul descântătorilor, 

al farmecelor fermecătorului priceput, 

7 Dumnezeu le-a zdrobit dinții în gură, 

colții leilor i-a sfărâmat Domnul. 
€ Vor fi nimiciți ca apa care se scurge: 
va ține întins arcul Său până când vor slăbi. 
? Precum ceara ce se topeşte vor fi nimiciţi, 
a căzut foc şi n-au mai văzut soarele. 
1% înainte ca spinii voştri să ajungă rug, 
vă va înghiţi de vii ca întru mânie. 

! Se va bucura dreptul când va vedea răzbunarea asupra celor nelegiuiţi: 
adinile şi le va spăla în sângele păcătosului. 
" Şi va spune omul: „Aşadar, este un rod pentru cel drept, 

este deci [un] Dumnezeu care-i judecă pe pământ.” 








Augustin interpretează ca „medicament”: „Oare medicamentul are glas? Există un 
medicament care are glas: este medicamentul pe care îl purtăm cu noi, ascultaţi-i glasul 
şi nu faceţi ca viperele surde, pentru că de acum a venit Hristos să împlinească Legea 
şi Profeţii.” e „priceput”: gr. ooțâg, al cărui sens originar se referă la excelența în 
domeniu. 

57,7 „le-a zdrobit...”: TM are „zdrobeşte-le...”. 

57,9 În TM: „Ca melcul (it. limaxul) care se topeşte în mers, ca pruncul lepădat ce nu 
zăreşte soarele.” 

57,10 „rug”: gr. Bâuvos, „tufiş mare de mărăcini”, mai apare în LXX în apologul din 
Jud. 9,14. Poate că aici este o aluzie la o expresie devenită proverbială. Tradiţia patris- 
tică interpretează: mai înainte ca spinii voştri, adică păcatele, să ajungă în culmea rău- 
tății, mai înainte de a ajunge faptă, mânia dumnezeiască vă va pedepsi (6/. Mortari, nota 
ad loc.). e În TM, litt.: „Înainte să simtă căldările voastre flacăra mărăcinilor, ca unul 
viu, ca unul furios va fi măturat” — text dificil. 

S7,11 „asupra celor nelegiuiți”: nu apare în TM. + „mâinile... păcătosului”; TM are 
„picioarele... păcătoşilor” — imagine de război. + Părinţii atrag atenţia că drepții -se 
bucură nu pentru pieirea păcătoşilor, ci pentru instaurarea dreptăţii divine. Chiril al 
Alexandriei spune despre „spălarea mâinilor în sânge” că este o metaforă inspirată din 
vechiui vocabular războinic. Ilarie subliniază corespondenţa între 12b şi vv. 2-3. 

58 


! Pentru sfârşit; nu nimici; al lui David, ca inscripție pe stâlp, 
când Saul a trimis pază la casa lui spre a-l ucide. 

? Scapă-mă de vrăjmaşii mei, Dumnezeule, 

de la cei ce se ridică împotriva mea răscumpără-mă! 

ă Izbăveşte-mă de cei ce săvârşesc fărădelegea 

şi de vărsătorii de sânge mântuieşte-mă! 

+ Că, iată, au vânat sufletul meu, 

s-au aşezat peste mine cei puternici. 

Nici nelegiuire, nici păcat nu e în mine, Doamne! 

* Fără (să fac vreo] nelegiuire, ei au alergat şi au ţinut-o drept: 

scoală-Te în întâmpinarea mea și vezi! 

s Şi Tu, Doamne, Dumnezeul oştirilor, Dumnezeu! lui Israel, 

ia aminte şi cercetează toate neamurile. 

Nu-Ţi fie milă de nimeni dintre cei ce săvârşesc nelegiuirea! 


Oprire 
7 Se vor întoarce seara flămânzi ca nişte câini şi vor da târcoale prin cetate. 
lată, vor da glas cu gura lor 





58 Rugăciunea unui om încolţit de duşmani. Pentru mulți Părinţi, David proroceşte în 
acest psalm pătimirea lui Hristos. După Augustin, „ceea ce s-a întâmplat cu trupul lui 
Hristos se întâmplă şi cu noi: dușmanii, adică diavolul şi îngerii săi, continuă să 
lucreze”, Grigore al Nyssei (rezumat în Nesmy, p. 262) comentează astfel: „Acest psalm 
este foarte adânc. Titlul îl închină Biruitorului îndelung-răbdător (c/. Psalma iuxta 
Haebreos: Victori ut non disperdas), care «nu vrea să nimicească». Preamăreşte răbda- 
rea supremă şi blândeţea Celui care e mereu gata, din iubire, să-i copleşească cu bunuri 
pe duşmanii care I-au făcut tot răul cu putință: nu-i omori/nimici. După o lungă şi dure- 
roasă rătăcire în căutarea Cuvântului, se vor întoarce seara (v. 7), adică la sfârşitul 
timpului. lar în dimineața (v. 17) zilei veşnice, fără de sfârşit, voi cânta (este un viitor 
care se referă la veşnicie) biruința şi îndurarea Ta.” 

58,1 În TM: „Pentru mai-marele cântăreților, pe Nu nimici. Al lui David, mikhtâm şi 
când Saul...” 

58,2b În TM: „În faţa celor ce mi se împotrivesc, așază-mă pe înălţime!” 

58,4c Lit. „Nici nelegiuirea mea, nici păcatul meu”. Părinţii atrag atenţia că numai 
Hristos putea spune aceasta. 

58,5 „au ţinut-o drept”: TM are „se pregătesc”. 

58,6 „ia aminte”: TM are „scoală-Te”. 

58,8 „Şi cine a auzit?”: este un gen de hulă pe care îi pomenesc adesea psalmii: păcătoşii 
pretind că Dumnezeu nu aude sau nu vede. 

şi sabie este în buzele lor: „Şi cine a auzit?” 

* Dar Tu, Doamne, vei râde de ei, 

vei nesocoti toate neamurile. 

10 puterea mea mi-o voi păzi la Tine, 
căci Tu, Dumnezeule, eşti ocrotitorul meu. 

1 Dumnezeul meu — mila Lui mă va întâmpina; 
Dumnezeu mi[-o] va arăta, printre dușmanii mei. 
12 Nu-i omori, ca să nu uite de poporul meu; 
împrăștie-i cu puterea Ta 
şi doboară-i, Cel ce eşti scutul meu, Doamne! 

i [Pentru] păcatul gurii lor, [pentru] cuvântul buzelor lor, 
să rămână prinşi în trufia lor; 
| pentru blestem şi minciună, li se va vesti sfârşitul 








4 întru urgia sfârşitului, şi nu vor dăinui 


şi vor cunoaşte că Dumnezeul lui Iacob e Stăpân peste marginile 
pământului. 

Oprire 

15 Se vor întoarce seara flămânzi ca nişte câini şi vor da târcoale prin. 
cetate. 

€ Se vor împrăştia, ca să mănânce, 
iar dacă nu se vor sătura vor mârâi. 











8,9 Eusebiu pune versetul în paralel cu Ps. 2,1-4: oricât s-ar agita duşmanii, Dumnezeu 
râde de ei. 

58,10a În TM: „Tăria mea, la Tine iau aminte.” $ 10b: „ocrotitorul: TM are „fortă- 
reața”; la fel şi la 17c şi 18b. + Augustin interpretează astfel: „Cu cât mă apropii de Tine, 
sunt mai puternic; cu cât mă îndepărtez de Tine, cu atât mă prăbuşesc.” În De Civitate 
Dei 12,6, cu privire la îngerii răzvrătiți, spune că ei „nu au voit să-şi păzească puterea la. 
Dumnezeu”. Ilarie face o apropiere cu cuvintele lui lisus: „Tată, în mâinile Tale încre- 
dințez duhul Meu” (Lc. 23,46). 

58,11 „mi-o va arăta, printre duşmanii mei”: TM are „mi-i va arăta pe cei ce mă pândesc”. 
58,12 „poporul meu”: Vaticanus şi Sinaiticus au „legea Ta”, TM are „ca poporul meu să 
nu uite”, dar versetul e nesigur. $ Grigore al Nyssei (2, XVI): „Nu-i ucide, ci scoate-i 
din adâncurile răului la viaţa în duh! [.. EA Dacă omul ar fi nimicit, lucrarea lui Dumnezeu 
ar deveni inutilă. Numai păcatul va pieri.” 

58,15 După Grigore al Nyssei (2, XVI), cel care trăieşte în „cetate”, acela este om, dar 
cel care, printr-o viață nedemnă, se îndepărtează de asemănarea cu Dumnezeu, acela 
trăiește afară din cetate, îşi pierde înfăţişarea de om şi se aseamănă cu un animal. 

58,16 „vor mârâi”: TM are „vor umbla toată noaptea”. 





a tai ate 

1? Dar eu voi cânta puterii Tale, 
voi tresălta de bucurie în zori [pentru] mila Ta, 
căci ai fost ocrotitorul meu 
şi loc de scăpare în ziua strâmtorării mele. 
18 Ajutătorul meu, Ție Îţi voi cânta, 

- căci Tu, Dumnezeule, eşti ocrotitorul meu, 
Dumnezeul meu, mila mea. 


59 


! Pentru sfârşit, celor care vor mai fi schimbaţi; ca inscripție pe 
stâlp, al lui David, spre învățătură, 
? când a pârjolit Mesopotamia Siriei şi Siria Soba şi s-a întors loab 
şi a lovit în Valea Sării douăsprezece mii. 

3 Dumnezeule, Tu ne-ai lepădat și ne-ai nimicit, 

Te-ai mâniat şi [iarăşi] Te-ai miluit de noi. 

4 Ai cutremurat pământul și l-ai tulburat: 

vindecă-i rănile, căci s-a clătinat! 

* Ai arătat poporului Tău lucruri aspre, 

adăpatu-ne-ai cu vinul străpungerii. 

$ Dat-ai celor care se tem de Tine semn, 


58,17 „Bucuria din zori” e referită de mulți Părinţi la bucuria Învierii lui Hristos. 

59 Rugăciune a poporului asuprit de duşmani ca urmare a păcatului; acum el cere ajutor 
în lupta împotriva vrăjmaşilor. 

59,1 În TM, titlul este: „Pentru mai-marele cântăreților, pe [melodia] Șișan 'Edhiărh 
(«Crinul este mărturia»), mik" tâm al lui David, pentru învăţătură.” 

59,2 În TM: „Când se lupta cu arameenii din Mesopotamia şi cu cei din 7ăbhăh, iar 
Yo'ăbh s-a întors şi a lovit Edomul în Valea Sării, douăsprezece mii.” * „Valea Sării” nu 
a fost identificată. Printre campaniile lui David se vorbeşte despre victoria asupra 
arameilor din Soba (2Rg. 8), dar nu şi asupra arameilor din Mesopotamia. 

59,3 „şi [iarăşi] Te-ai miluit de noi”: TM are „întoarce-ne!”. + Augustin interpretează: 
„Ne-ai nimicit ca să ne zideşti iarăşi; ai dărâmat zidirea veche pentru a o înlocui cu cea a 
omului nou.” 

59,5 „străpungerii”: gr. karoviooo înseamnă, la propriu, „a străpunge”, de unde „a izbi, 
a provoca o stare de șoc”, Pornind de la primul sens, unii îl echivalează la pasiv cu „a fi 
străpuns în inimă” = „a se smeri, a se căi”. Unul din termenii foarte importanți în 
spiritualitatea monahală: „străpungerea inimii” este primul pas către isihie. e Vinul ca 
metaforă pentru mânia lui Dumnezeu — cf. Ps. 74,9; Apoc. 14,10; 16,19; 19,15. 

59,6 „Dat-ai... semn”: Părinţii văd în acesta semnul cu care am fost însemnați pentru a fi 
scăpaţi de osândă, prefigurat de sângele mielului la ieşirea din Egipt (cf. Ex. 12,7). 

ca să fugă din fața arcului. 

Oprire 

? Ca să fie izbăviţi cei iubiţi de Tine, 
mântuieşte cu dreapta Ta şi ascultă-mă! 

% Dumnezeu a grăit în [lăcaşul] Său sfânt: 
„Voi tresălta şi voi împărți Sikima 

şi Valea Corturilor o voi măsura: 

” al Meu este Galaadul şi al Meu este Manasse, 
şi Efraim — întărirea capului Meu, 

luda — regele Meu, 

19 Moab — vasul nădejdii Mele; 

peste Idumeea Îmi voi întinde încălțămintea, 
Mie Străinii Mi s-au supus.” 

1! Cine mă va duce spre cetatea întărită, 





Atanasie vede în acesta şi lumina pentru a deosebi binele de rău. Eusebiu şi Theodoret 
amintesc şi de semnul Tau din lez. 9,4, echivalat cu 6$poyis, semnul crucii. + „arcului”: 
TM are „arcaşului”. 

59,7b Mulţi Părinţi comentează: dreapta Tatălui este Hristos. 

59,8 „în [lăcaşul] Său sfânt”: la origine se referă la un răspuns dat de Dumnezeu în sanc- 
tuarul Său, Unii Părinţi interpretează gr. &v 16 &yie „în Sfântul Său”, adică Dumnezeu 
ne răspunde în Hristos (Eusebiu, Atanasie, Ilarie, Augustin). Pentru Theodoret, aceasta 
înseamnă că Dumnezeu a vorbit prin Duhul Său Sfânt, care se foloseşte de profet ca de 
un instrument. $ „Sikima” (ebr. Șekhem) se află în centrul Israelului; „Valea Corturilor” 
(TM „valea Sukkărh”) este în Transiordania; prin ambele a trecut Iacob întorcându-se 
acasă (Gen. 33,17-18). + Pentru Eusebiu, versetele 8b-1l se referă la convertirea 
neamurilor. 

59,9 „întărirea capului”: TM are „chivăra de pe cap”. $ „regele Meu”: TM are „sceptrul 
Meu” (aluzie la Gen. 49,10). + Galaad, Manasse şi Efraim sugerează Regatul din nord, 
iar luda, pe cel din sud. Profeţii vorbesc despre unificarea acestora în vremurile viitoare 
(cf. Zah. 9,13: luda e „arcul” lui Dumnezeu, iar Efraim, „războinicul” Lui). 

59,10 „nădejdii”: TM are „spălării”. Unii comentatori sunt de părere că această imagine 
ciudată ar fi determinată de vecinătatea Mării Moarte. Traducătorul LXX a citit Yhaţ 
(aram. „nădejde”) în loc de ebr. răhaț, „spălare”. + „Îmi voi întinde”: TM are „Îmi 
arunc”. Aruncarea sandalelor asupra unei țări simbolizează luarea ei în stăpânire. + 10c 
în TM: „Pentru Mine, Filistie, dă strigare!” — text dificil; unii îl corectează şi traduc; 
„Peste Filistia îmi strig [biruința” În muite părți din LXX (e.g. Jud.; | şi 2Rg.; 1 şi 
2Par.), „filistenii” sunt traduşi cu 6âidovior, „Străini”. 

59,11 După ce a rostit profeția, profetul vorbeşte în nume propriu: „cetatea întărită” este 
Ierusalimul, iar profetul, ştiind că zidurile ei fuseseră distruse, are o dorință puternică de 

















PSALMII 59-60 167 


cine mă va cătăuzi până în Idumeea? 

12 Oare nu Tu, Dumnezeule, care ne-ai lepădat? 

Şi nu vei mai ieşi, oare, Dumnezeule, cu oştirile noastre? 
13 Dă-ne ajutor în strâmtorare, 

căci zadarnică e mântuirea (ce vine] de la om! 

14 În Dumnezeu vom săvârşi fapte mărețe 

şi EI îi va nimici pe cei care ne strâmtorează. 


60 


! Pentru sfârşit, între imnuri, al lui David. 
2 Ascultă, Dumnezeule, implorarea mea, 
ia aminte la rugăciunea mea. 
3 De la marginile pământului spre Tine am strigat 
când s-a sfârşit inima mea: 
pe stâncă m-ai înălțat, 
4 m-ai călăuzit, căci Te-ai făcut nădejdea mea, 
turn de tărie în fața duşmanului. 
Mă voi sălăşlui în cortul Tău de-a pururi, 
mă voi adăposti sub acoperământul aripilor Tale. 


Oprire 
$ Căci Tu, Dumnezeule, ai ascultat făgăduințele mele, 





a le vedea refăcute. Vrea să-i vadă şi pe locuitorii Idumeii supuşi lui Dumnezeu (Theodoret). 
Pentru alți Părinţi (Eusebiu, Atanasie, Ieronim), „cetatea întărită” e Biserica; pentru alții, 
Ierusalimul ceresc. 

59,12 „nu vei mai ieşi”: TM are „care nu mai ieşeai”. 

59,14 „fapte măreţe”: fit. „putere”. 

60 Rugăciunea unui pribeag, Theodoret spune: „În psalmul precedent profetul ne-a spus 
să ne întoarcem la Dumnezeu, iar în acesta ne arată ce rugăciune să-l înălțăm; ÎL vesteşte 
pe Hristos şi prevesteşte întoarcerea păgânilor.” 

60,1 În TM: „Pentru mai-marele cântăreților, pe strune, al lui David.” 

60,2 „rugăciunea”: fit. „cererea”; TM are „strigătul”. 

60,3 „pe stâncă m-ai înălțat”: TM are: „la stânca prea înaltă pentru mine.” e Părinţii fac 
legătura cu |Cor. 10,4 („Stânca era Hristos”). 

60,4 „nădejdea”: TM are „adăpostul”. 

60,5 „cortul”: Origen aminteşte psalmul 14 în care se spune că ce! desăvârşit va locui sub 
acest cort. Este locuirea Treimii: cine locuieşte acolo e ocrotit sub aripile lui Dumnezeu. 

60,6 „făgăduinţele”: gr. ex înseamnă deopotrivă „rugăciune”, „jertfă votivă” şi „făgă- 
duință” (cf. v. 9); TM are nedher, „făgăduință, vot”. € „moştenire”: pentru Origen, ea 

dat-ai moştenire celor ce se tem de Numele Tău. 
” zile vei adăuga peste zile regelui, 

anii lui, din neam în neam. 

* Va dăinui în veac înaintea lui Dumnezeu: 

mila şi adevărul Lui, cine le va cerceta? 

Ș Aşa voi cânta Numelui Tău în veacul veacului, 
ca să-mi împlinesc făgăduinţele zi de zi. 


61 


! Pentru sfârşit, despre Idithun; psalm al lui David. 
2 Oare nu lui Dumnezeu | se va supune sufletul meu? 
Caci la El este mântuirea mea. 
* RI este Dumnezeul meu şi mântuitorul meu, 
ocrotitorul meu: nicicând nu mă voi mai clătina. 
* Până când vă veți năpusti asupra unui om? 





înseamnă puterea de a deveni fiii lui Dumnezeu (In. 1,12); pentru Ilarie, ea este viaţa, 
împărăția, locuirea cu Dumnezeu. 

60,7-8 În TM constituie o rugăciune pentru rege, ca Dumnezeu să-i dea viaţă și domnie 
fără sfârşit. În LXX e exprimată certitudinea că Dumnezeu va face acest lucru (aluzie la 
făgăduinţa din 2Rg. 7,13.16). 

60,7 „anii lui, din neam în neam”: lit. „până în ziua generaţiei şi generaţiei”, TM are 
litt, „ca din generaţie în generaţie”. 

60,8 „Va dăinui în veac înaintea lui Dumnezeu”: după exil, cei eliberaţi fac această 
rugăciune pentru Zorobabel; dar, după interpretarea lui Theodoret, menţionarea veșniciei 
nu se poate referi decât la Hristos, pentru că este Fiul care era cu Tatăl din veşnicie. 
Aşadar, Zorobabel este prefigurarea lui Hristos, care îi va aduce înapoi în Patrie pe cei 
eliberaţi. e „mila și adevărul Lui”: TM are doar „Mila şi Adevărul (kesedh w- 'emeth)”, 
ca şi cum cele două atribute divine ar fi personificate, după cum, în alte locuri, apar 
personificate Înţelepciunea, Duhul, Cuvântul. 

61 Numai la Dumnezeu îşi află omul liniştea şi izbăvirea, cu condiţia să 1 se supună. 
Pornind de la nişte împrejurări vitrege din istoria unui om sau a poporului, psalmul e un 
îndemn la această încredere. 

61,1 „Pentru sfârşit, despre Idithun”: TM are „Pentru mai-marele cântăreților, după/ 
despre Y'dhiăthian” (cf. IPar. 25,1.6). 

61,2 În TM: „Numai pe Dumnezeu [Îl așteaptă] în tăcere/ înaintea lui Dumnezeu se 
linişteşte sufletul meu: de la EI e mântuirea mea.” 

61,3 „El este Dumnezeul meu”: TM are „Numai El e Stânca mea”. $ „ocrotitorul”: TM 
are „fortăreața”. La fel la v. 7. 

61,4 „ca pe un zid... surpat”; construcția e dificilă, pentru că „zidul” şi „gardul” sunt în 
cazul dativ. Brenton îl interpretează ca instrumental. 

PSALMII 6! 169 


ÎI nimiciţi cu toţii, 

ca pe un zid povârnit şi ca pe un gard surpat. 

5 Dar cinstea mea au urzit s-o doboare, 

fugit-au în minciună, 

din gură au binecuvântat, dar cu inima au blestemat. 
Oprire 

S Numai lui Dumnezeu supune-te, suflete ai meu, 
căci de la EI este răbdarea mea. 

7EI e Dumnezeul meu şi mântuitorul meu, 
ocrotitorul meu: nicicând nu mă voi clinti. 

2 La Dumnezeu e mântuirea mea și slava mea: 
Dumnezeu € ajutorul meu şi nădejdea mea e în Dumnezeu. 
. Nădăjduiţi în EI, toată obştea poporului, 
revărsaţi-vă inimile înaintea Lui: 

Dumnezeu e ajutorul nostru. 

Oprire 

19 Însă deşertăciune sunt fiii oamenilor, 

mincinoși fiii oamenilor, cu cântarele cu care înşală. 
Ei sunt dintru deşertăciune [toţi] laolaltă. 

11 Nu vă încredeţi în nedreptate 

şi după jaf să nu tânjiţi: 

bogăţia de-ar curge, nu vă lipiți inima [de ea]! 

12 O dată a grăit Domnul şi aceste două [lucruri] le-am auzit: 





61,5 „Dar cinstea mea... s-o doboare”: TM are „Din înălţimea lui/Din pricina înălțimii 
lui... să-l doboare”. e „fugit-au în minciună”: Vaticanus şi Sinaiticus au „am fugit 
însetat” (Gbye: în loc de wevder). TM are „se desfată în minciună”. $ „cu inima”: TM 
are „în sinea lor”. 

61,6 „lui Dumnezeu supune-te”: TM are „în Dumnezeu află-ţi liniștea”. + „răbdarea”: 
gr. bnouovii implică aşteptare şi speranță. $ 6b: cf. Ps. 70,5. 

61,8b În TM: „Stânca întăririi mele, adăpostul meu [e] în Dumnezeu.” 

61,9 „toată obştea poporului”: TM are „în toată vremea”. 

61,10 C/ Amos 5,8 şi urm. € „deşertăciune”: TM are hebhel, „abur, boare”, folosit în 
literatura sapiențială ca metaforă a evanescenţei (cf. Ps. 38/39,6; Ecl. 1,10; lov 7,7 etc.). 
În TM, versetul este: „Numai un abur sunt fiii lui Adam, minciună — fiii oamenilor; de 
s-ar cântări toți laolaltă, s-ar afla mai uşori decât un abur.” $ Pentru Theodoret, talgerele 
cântarului sunt o imagine a nestatorniciei. 

61,12 „O dată... şi aceste două”: semitism frecvent în cărțile sapienţiale; cele mai frecvente 
variante sunt de tipul „două, ba chiar trei” — sugerând o enumerare aproximativă şi una 




































































170 PSALMII 61-62 


13 că tăria [este] a lui Dumnezeu şi a Ta, Doamne, este îndurarea [şi] 
că Tu vei răsplăti fiecăruia după faptele sale. 


62 


! Psalm al lui David, pe când era în pustiul Iudeii. 
z Dumnezeule, Dumnezeul meu, către Tine mă îndrept dis-de-dimineaţă. 
Însetat este de Tine sufletul meu, 
cât de des şi trupul meu, 
în pământ pustiu şi neumblat şi fără apă. 
S Aşa în [locul] cel sfânt m-am înfățișat Ţie, 
ca să văd puterea Ta şi slava Ta. 
* Că mai bună este mila Ta decât viaţa: 
buzele mele Te vor lăuda. 
* Aşa Te voi binecuvânta în viața mea, 
în Numele Tău ridica-voi mâinile mele. 
$ Ca de grăsime şi de untdelemn de s-ar sătura sufletul meu 
şi [cu] buze de bucurie Te va lăuda gura mea. 





totalizatoare — și „trei, ba chiar patru”, sugerând „în întregime și mai mult decât atât”. $ 
„O dată a grăit Domnul”: Ambrozie parafrazează Evr. || sq.: „Dumnezeu a vorbit în 
multe feluri, dar în chip desăvârşit, prin Fiul. [...] Numai Hristos a deschis urechea 
omului la înțelegerea misterelor, a rupt peceţile Cărţii şi a dezlegat enigmele profeților 
(cf. Apoc. 5,5).” Pentru leronim, e vorba de un singur mesaj al lui Dumnezeu pe care 
omul îl aude din cele două Testamente. 

61,13 Cf. Mt. 16,27; Rom. 2,6; 1Cor. 3,8; Apoc. 2,23; 22,12. 

62 Dorul după Dumnezeu. Psalmul este folosit frecvent în oficiile liturgice de dimineață. 
62,1 „ludeii” — ca în TM (cf. IRg. 17,1); Vaticanus are „ldumeii”. 

62,2 „Dumnezeul meu”: TM adaugă „eşti Tu”. După Ilarie, David, în pustiu, îndreptat 
spre cele dumnezeiești, ÎL prefigurează pe Hristos şi pătimirea Lui. Dumnezeu este 
Dumnezeul lumii întregi, dar este „Dumnezeul meu” pentru că ÎI cunosc. € „mă îndrept 
dis-de-dimincaţă”: gr. 6pâpito (de la 6pOpo, „zori”) înseamnă „a se scula în zori” și „a 
căuta cu înfrigurare”: aici traduce ebr. șăhar, „a căuta dis-de-dimineaţă/cu înfrigurare”, 
verb denominativ de la şakar, „zori”. e „cât de des”: TM are „a tânjit”. Traducătorul 
LXX a citit, probabil, kammăh cuvântul vocalizat în TM kâmah. 

62,3 „m-am înfățişat Ţic”: lit. „am fost văzut de Tine”. TM are „Te-am văzut” (verb 
specific pentru a desemna contemplarea unei viziuni). 

62,4 „viaţa”: fin. „vieţile” (calc după ebr.). 

62,5 „ridica-voi mâinile (ebr. lizz. palmele) mele”: gestul tipic de rugăciune. 

62,6 „de s-ar sătura”: TM are „se va sătura”. 

? Dacă-mi aminteam de Tine în aşternutul meu, 

în zori de zi cugetam la Tine: 

8 că Tu ai fost ajutorul meu 

şi sub acoperământul aripilor Tale voi tresălta de bucurie. 
iz Lipitu-s-a de Tine sufletul meu, 

dreapta Ta m-a sprijinit. 

10 Aceia în zadar au căutat sufletul meu, 

vor ajunge în adâncurile pământului, 

11 vor fi daţi pe mâna sabiei, 

parte vulpilor vor fi. 

12 Dar regele se va bucura în Dumnezeu, 

se va preamări tot cel care jură întru EI, 

căci s-a astupat gura celor ce grăiesc lucruri nedrepte. 


63 


! Pentru sfârşit; psalm al lui David. 
2 Ascultă, Dumnezeule, glasul meu când mă rog Ție, 
de groaza dușmanului scapă sufletul meu! 
3 M-ai adăpostit de adunarea făcătorilor de rele, 
de mulțimea celor ce săvârşesc nelegiuire, 
1 care şi-au ascuţit ca sabia limbile lor, 
întins-au arcul lor, lucru amarnic, 
5 ca să-l săgeteze în ascunzişuri pe cel neprihănit, 
fără de veste îl vor săgeta şi nu se vor teme. 


62,7 „în zori de zi”: TM are „în străji/ceasuri de veghe”. 

62,9 Cf. Cânt. 2,6.16; 3,4 etc.; 1Cor. 6,17. 

62,11 „vulpilor”: ebr. şu alim poate însemna şi „vulpi” şi „şacali”. 

62,12 „regele”: pentru mulţi dintre Părinţi, acesta este Hristos. $ „tot cel care jură întru 
EP”: tot cel care ÎI recunoaşte pe Hristos ca rege (Ilarie). 

63 Deşi cel drept pare lipsit de apărare în fața cinismului duşmanilor, Dumnezeu, care 
vede în ascuns, va face până la urmă dreptate. 

63,1 „sfârşit”: TM are „mai-marele cântăreților”. 

63,2 „mă rog”: TM are „mă jeluiesc”. + „sufletul meu”: TM are „viața mea”. € „de 
groaza dușmanului”: Chiril al Alexandriei subliniază că psalmistul nu cere să fie scăpat 
de duşmani, ci să fie eliberat de teama de ei; aşadar, cere putere; cf. şi Evr. 2,15. 

63,3 „M-ai adăpostit”: TM are „Adăposteşte-mă”. 

63,4 „lucru (gr. pâna) amarnic”: TM are „CuvânV/lucru (dăbhăr) amar”. 

ui Şi-au întărit cuvânt viclean, i 
s-au socotit ca să ascundă curse; 
zis-au: „Cine ne va vedea?” 
7 Au căutat nelegiuiri, 
[de] s-au sleit căutând cu tot dinadinsul. 
Va veni un om, inimă adâncă, 
> şi va fi preaînălțat Dumnezeu. 
Săgeată de copii s-au făcut loviturile lor, 
? şi au slăbit asupra lor limbile lor, 
s-au tulburat toţi cei care îi priveau 
1 şi s-a înfricoşat tot omul 
şi au vestit lucrările lui Dumnezeu 
şi faptele Lui le-au priceput. 
1 Se va bucura cel drept întru Domnul şi va nădăjdui în El 
şi se vor lăuda toți cei drepți cu inima. 


64 


! Pentru sfârşit; psalm pentru David, cântare; a lui leremia şi 
lezekiel, de la cuvântul pribegiei lor, când urmau să plece, 
ie se cuvine cântare, Dumnezeule, în Sion 





63,7 „[de] s-au sleit căutând”: se poate înțelege şi „au încetat să caute”. * „căutând cu tot 
dinadinsul”: liz. „căutând cu căutare” — semitism. $ În TM, v. 7b-c este: „Am împlinit 
cele uneltite! Lăuntrul omului şi inimă adâncă.” — text obscur. + „Va veni un om...”; 
pentru Eusebiu și Augustin, acesta este Hristos; pentru alți Părinţi, este omul care cugetă 
la tainele lui Dumnezeu. 

63,8 În TM: „Dar i-a săgetat Dumnezeu: pe neaşteptate au fost loviți.” 

63,9 „au slăbit asupra lor limbile lor”: Vaticanus şi alte manuscrise au „şi l-au disprețuit 
limbile lor”. 'TM are fitt. „l-au făcut (emendat, de obicei, în «i-au făcu») să se clatine 
împotriva lor limbile lor”. $ „s-au tulburat”: TM are „au luat-o la fugă”. 

63,11 După Augustin, „cei drepţi cu inima” sunt aceia care se conformează mereu 
voinţei lui Dumnezeu. : 

64,1 „pentru David”: multe manuscrise au titlul doar până la ,... cântare” inclusiv: 
atunci 10 Aavi5 înseamnă „al lui David”. TM are: „Pentru mai-marele cântăreților, 
Psalm al lui David. Cântare.” 

64,2 „se cuvine”: TM are dumiyăh, „tăcere, aşteptare tăcută”, de unde Aquila „pentru 
Tine tăcerea este o laudă”; Ieronim (HZebr.): „Ție, laudă tăcută”. Mulţi emendează însă 
în dâmiyâh, „egală, conformă, cuvenită”. e „cântare”: gr. iuvos, „imn, cânt de laudă”, 
Cu verbul derivat se încheie psalmul. $ „în Sion”: pentru majoritatea Părinților, Sionul 

şi Ție i se va împlini juruinţă în Ierusalim. 

* Ascultă rugăciunea mea: 

la Tine va veni tot trupul. 

* Cuvintele nelegiuirilor ne-au copleşit, 

dar fărădelegile noastre Tu le vei ierta. 

5 Fericit cel pe care Tu l-ai ales și ŢI l-ai apropiat: 
el va locui în curțile Tale. 

Sătura-ne-vom cu bunătăţile Casei Tale: 

sfânt e templul Tău, minunat întru dreptate. 

* Ascultă-ne, Dumnezeule, Mântuitorul nostru, 
nădejdea tuturor marginilor pământului şi [a celor] de pe mare, departe, 
? [Tu,] care aşezi munții întru tăria Ta: 

[Te-ai] încins cu putere. 

3 Tu eşti Cel ce răscoleşti adâncul mării, 

vuietul valurilor ei. 

Tulbura-se-vor neamurile 

? şi se vor înfricoşa cei ce locuiesc la marginile lumii de semnele Tale; 


este o imagine a Bisericii sau a Ierusalimului ceresc. $ „în lerusalim”: nu apare în TM şi 

nici în multe manuscrise LXX. 

64,3 „Ascultă rugăciunea mea”: TM are „Cel ce asculți rugăciunea”. + Cf. In 6,37. * 3b: 

mulţi Părinţi văd aici o profeție a convertirii păgânilor. 

64,4 Expresia „cuvintele nelegiuirilor” se poate înțelege ca „faptele nelegiuite”. $ „ne-au 

copleșit”: TM are „m-au covârşit”. e „fărădelegile”: /itr. „impietăţile”, € „le vei ierta”; 
_gr. Goxouon înseamnă lit. „a se îmblânzi, a se împăca”. 

64,5 „sfânt e templul Tău”: TM are „sfinţenia templului Tău” şi aici se termină versetul. 

* „minunat întru dreptate”: în TM se află în versetul următor. + Sd: imagine a templului 

spiritual (Eusebiu); a poporului credincios (Atanasie, De fitulis psalmorum, PG 27), 

pentru Ilarie, templul este Hristos, dar trimite şi la 1Cor. 3,16 („Nu ştiţi că voi sunteţi 

templul lui Dumnezeu?”). pi 

64,6 Începe în TM: „[Cu] lucruri de temuminunății întru dreptate ne răspunzi, 

Dumnezeule...” 

64,7 „[ Tu], care aşezi”: lift. „aşezând”. 

64,8 În TM: „Cel care linişteşti vuietul mării, vuietul valurilor şi zarva popoarelor.” 

649 „porţile dimineţii şi ale serii”: metaforă a ținuturilor îndepărtate de la răsărit şi de la 

apus. Pentru Chiril al Alexandriei, acestea simbolizează şi cele două naşteri ale lui 

Hristos: „dimineaţa” simbolizează naşterea Lui din veşnicie, iar „seara”, nașterea din 

Fecioară. Alţii interpretează mai degrabă temporal: lauda lui Dumnezeu care se aduce 

necontenit (Atanasie, Ilarie). + „vei umple de bucurie”: gr. zEpro, „a încânta, a fermeca, 

a face să se bucure”. TM are „vei face să strige de bucurie”. 

porțile dimineții şi ale serii le vei umple de bucurie. 
10 Ai cercetat pământul şi l-ai adăpat cu îmbelşugare, 
l-ai copleșit de bogăție; 

râul lui Dumnezeu este plin de ape: 

ai pregătit hrana lor, căci aşa pregăteşti Tu. 

!! Brazdele lui adapă-le din belşug, 

înmulțește roadele lui, 

de stropii lui se va bucura să odrăslească. 

2 Vei binecuvânta cununa anului bunătăţii Tale 

şi câmpiile Tale se vor umple de grăsime: 

13 se va îngrăşa frumusețea pustiului 

şi dealurile se vor încinge cu veselie, 

1 s-au îmbrăcat berbecii turmelor 

şi văile se vor umple de grâne: 

striga-vor, da, vor înălța cântări. 





64,10 „I-ai adăpat cu îmbelşugare”: lit, „l-ai îmbătat”. e „râul lui Dumnezeu”: după 
cosmologia celor vechi, e vorba de apele „cele mai presus de ceruri”, rezerva de apă din 
care trimite Dumnezeu ploaie pe pământ. Dar, în sens spiritual, expresia a fost apropiată 
de In. 7,38 şi Apoc. 22,1. e 10d: cf. In. 6,32. $ În acest „râu al lui Dumnezeu plin de 
apă” Atanasie vede simbolul cuvântului evanghelic, Ilarie şi Ieronim (trimițând la In. 
7,38) — simbolul Duhului Sfânt, iar Augustin — un simbo! al poporului lui Dumnezeu. 
64,11 În TM: „Uzi brazdele, netezeşti bulgării, [pământul] îl înmoi cu ploi bogate şi-i 
binecuvântezi ceea ce odrăsleşte.” 
64,12 În TM: „Încununezi anul cu bunătăţile Tale/anul bunătăţilor Tale; pe urmele Tale 
izvorăşte belşugul” (fit. „pe urmele carului Tău picură grăsime” — imagine a unui car 
„ încărcat din care se revarsă bogăţia). * „anul bunătăţii”: Părinţii îl referă la anul venirii 
lui Hristos, „anul de bunăvoință al Domnului” (Is. 61,2; Le. 4,19). 
64,13 „frumuseţea”: ră opoia înseamnă exact „cele la timpul lor” — de aceea se poate 
înțelege şi „roadele”. Alte manuscrise au „munții”. TM are „Se revarsă păşunile pus- 
tiului” — imagine ce descrie belşugul de vegetație şi viaţă în urma trecerii lui Dumnezeu. 
La profeți, ea este parte însemnată din descrierea lumii mesianice (cf. de ex. Is. 
30,23.25, 32,15; 35,6-7). 
64,14a-b În TM: „Pajiştile se înveşmântă cu turme, iar văile se învăluie în grâne.” + 
»da”: gr. kai yâp echivalează aici ebr. 'aph, conjuncţie copulativă folosită mai mult în 
poezie, cu valoare emfatică. 

! Pentru sfârşit; cântare de psalm; de înviere. 
Strigaţi lui Dumnezeu, tot pământul, 
2 cântaţi Numelui Său, 
dați slavă laudei Sale. 
“ Spuneţi lui Dumnezeu: „Cât sunt de înfricoşătoare lucrările Tale, 
întru mulțimea puterii Tale Te vor linguşi duşmanii Tăi; 
* tot pământul să se închine Ție şi să-Ți cânte Ție, 
să cânte Numelui Tău!” 
Oprire Ş 
5 Veniţi şi vedeţi lucrările lui Dumnezeu: 
de temut în voile Sale asupra fiilor oamenilor, 
$ Cel ce preschimbă marea în uscat, 
prin râu vor trece cu piciorul. 
Acolo ne vom bucura de El. 
7 Cel ce stăpâneşte cu puterea Sa veacul, 


65 După ce rememorează binefacerile din trecut ale lui Dumnezeu față de poporul lui 
Israel (ieşirea din Egipt şi trecerea Iordanului), psalmistul Îi aduce mulțumire lui 
Dumnezeu, care l-a izbăvit dintr-o mare încercare. Theodoret spune că acest psalm e 
cântat de corul drepţilor întorşi din robie. Majoritatea Părinților văd în el prevestirea 
Învierii şi a chemării universale la mântuire. 

65,1 „de înviere”: Rahlfs consideră că este un adaos creștin, care ne arată că acest psalm 
era cântat deja în sec. al II-lea sau chiar I, la sărbătoarea Învierii. € la în TM: „Pentru 
mai-marele cântăreților. Cântare. Psalm.” $ „Strigaţi”: gr. ciao desemnează acla- 
maţia liturgică. 

65,2 „cântaţi”: gr. poi desemnează cântarea la un instrument cu coarde sau acom- 
paniată de un instrument cu coarde. La fel la v. 4. 

65,3 „înfricoşătoare”: admiraţia faţă de Dumnezeu e însoțită de o teamă respectuoasă; 
după Cassiodor, este o teamă afectuoasă și filiată, dulce, fără amărăciune, care naște 
speranță. + „Te vor linguşi”: fitz. „vor minţi, vor vorbi cu fățărnicie”. Părinţii interpre- 
țează în două feluri: „vor spune minciuni cu privire la Tine, [...] căci nicj prisosul 
minunilor Tale nu i-a dus la credinţă” (Atanasie), ori „s-au prefăcut doar că vor să-L. 
asculte, 1 s-au închinat cu fățărnicie” (Ieronim, trimițând la Ex. 24,3). Aceeaşi idee în 
Deut. 33,29. Acesta din urmă este sensul expresiei în TM. 

65,5 „voile”: TM are „faptele”. 

65,6a-b Aluzie la eliberarea din Egipt (Ex. 15) şi la trecerea Iordanului (Lis. Nav. 3). 
65,7 „veacul”: i.e. timpul nedefinit, pe toată întinderea lui. + „amărăsc”: gr. nopont- 
*paiva (de la nikp6c, „amar”) traduce de obicei ebr. mărar, „a fi amar/mânios/mâhnit” 





176 PSALMII 65 


ochii Săi privesc către neamuri: 

cei ce-L amărăsc să nu se înalțe în sinea tor. 
Oprire 

8 Binecuvântaţi, neamuri, pe Dumnezeul nostru, 
faceți auzit glasul laudei Lui, 

? a Celui care aşază sufletul meu întru viață 

şi nu lasă să se clatine picioarele mele. 

19 Căci Tu ne-ai pus la încercare, Dumnezeule, 
ne-ai trecut prin foc cum se trece prin foc argintul, 
1! ne-ai dus în cursă, 

ne-ai pus poveri în spate. 

!2 Ai adus oameni să păşească peste capetele noastre, 
trecut-am prin foc şi prin apă 

apoi ne-ai scos să ne venim în fire. 

* Intra-voi în Casa Ta cu arderi de tot, 

voi împlini pentru Tine făgăduinţele mele 

1 pe care buzele mele le-au rostit 

şi le-a grăit gura mea, în strâmtorare: 

!5 arderi de tot cu măduvă Îţi voi aduce ie, 

cu tămâiere şi cu berbeci, 

Îţi voi aduce boi şi țapi. 

Oprire 

15 Veniţi, ascultați, şi voi povesti, 
voi toţi cei care vă temeţi de Dumnezeu, 
câte a făcut pentru sufletul meu. 





sau mârăh, „a se răzvrăti/a fi rebel”, puse în legătură cu mar, „amar”. TM are aici sărar, 
„a se răzvrăti”. e 7b: După Eusebiu, „privirea lui Dumnezeu e o făgăduință de împăcare: 
se uită la neamuri cu o privire binevoitoare; Domnul Îşi îndreaptă privirea asupra nea- 
murilor, razele de lumină care ies din ochii Lui fac sufletele capabile de Dumnezeu şi le 
arată ca atare”, 

65,9 „sufletul meu... picioarele mele”: TM are „sufletul nostru... picioarele noastre”. 
65,11 „poveri”: /izz. „strâmtorări”. Eliberarea e descrisă în imagini asemănătoare în Ps. 
80,7. 

65,12 „să păşească”: TM are „să încalece”. $ „să ne venim în fire”: TM are „spre 
îndestulare”. 

65,15 „cu tămâiere şi cu berbeci”: TM are „cu fum de berbeci”. e „Arderile de tot” ex- 
primă consacrarea totală lui Dumnezeu (Atanasie). e „măduvă”: simbol pentru a spune 
că trebuie să-l dăm lui Dumnezeu tot ce este mai bun din noi înşine (Theodoret). 

17 Către EL am strigat cu gura mea 

şi L-am preamărit cu limba mea. 

4, Nedreptate de-aş fi văzut în inima mea, 
să nu mă asculte Domnul! 

19 De aceea m-a ascultat Dumnezeu, 

a luat aminte la glasul rugăminţii mele. 

% Binecuvântat [fie] Dumnezeu, care n-a dat la o parte rugăciunea mea, 
nici [nu a luat) mila Lui de la mine. 


66 


! Pentru sfârşit, între imnuri; psalm de cântare. 
2 Dumnezeu să se miluiască de noi şi să ne binecuvânteze, 
să lumineze faţa Sa asupra noastră. 


Oprire 
3 Ca să se cunoască pe pământ calea Sa, 





65,17 „am strigat cu gura mea”: semitism ce subliniază solemnitatea sau intensitatea, e 
„am strigat”: Chiril al Alexandriei spune că € vorba de strigătul interior pormind dintr-o 
inimă arzând de iubire. + „L-am preamărit cu limba mea”: list. „L-am înălțat sub limba 
mea”, calc după ebr. Unii consideră că acest al doilea stih exprimă acelaşi lucru ca şi 
primul (leronim în Hebr. traduce in lingua; la fel înţelege şi Euthymios); în schimb, 
Ilarie subliniază complementaritatea: alături de strigătul buzelor, sub lingua înseamnă in 
occultis, „într-o anume vorbire lăuntrică a voinței tăcute”. După Lorin J. (sec. al XVI-lea, 
Commentarii in Librum Psalmorum, ed. novissima et corretţissima, Venezia, 1718-1720), 
expresia „a avea sub limbă...” poate însemna şi „a avea pregătite în gură cuvintele 
pentru a-L. lăuda pe Dumnezeu”, aşa cum se spune despre nelegiuit că are gura plină 
de blesteme și sub limbă osteneală, durere şi venin de viperă (Ps. 9,7; 139,4 etc.) — 
cf. Mortari, nota ad loc. 

65,18 „de-aș fi văzut”: Symmachos (cf. Hexapla, PG 16) atrage atenția că forma verbală 
folosită aici (£0ewpovv) indică o cercetare îndelungată și amănunțită. * „să nu mă 
asculte”: corespondentul ebraic poate fi înţeles şi „nu m-ar [i ascultat”. 

66 Aducerea de mulțumire de la sărbătoarea recoltei se transformă. într-o rugăciune 
de laudă şi recunoştinţă universală. Părinţii văd în acest psalm şi o profeție privind 
Întruparea: după Ieronim, „fața lui Dumnezeu” care va lumina asupra noastră este Fiul, 
strălucirea slavei Tatălui. 

66,1 Ms. Vaticanus adaugă la titlu „Al lui David”. În TM: „Pentru mai-marete cân- 
tăreţilor, pe strune. Psalm. Cântare.” 

66,2 Cf. Ps. 4,6; Evr. 1,3; In. 1449. 

66,3 Cf. Le. 2,30-32; Fp. 28,28. e „calea Sa... mântuirea Sa”: TM are „calea Ta... 
mântuirea Ta”. Comentariile rabinice interpretează „calea” drept purtarea lui Dumnezeu 

între toate neamurile, mântuirea Sa. 

4 Să-Ţi aducă laude popoarele, Dumnezeule, 
să-Ţi aducă laude toate popoarele! 

5 Să se bucure şi să se veselească neamurile, 
căci Tu judeci popoarele cu nepărtinire 

şi neamurile pe pământ le vei călăuzi. 

Oprire 

$ Să-i aducă laudă popoarele, Dumnezeule, 
să-Ţi aducă laude toate popoarele! 

7 Pământul a dat rodul său: 

să ne binecuvânteze Dumnezeu, Dumnezeul nostru! 
% Să ne binecuvânteze Dumnezeu 

şi să se teamă de EI toate marginile pământului! 


67 


„1 Pentru sfârșit. Al lui David, psalm de cântare. 
? Să se scoale Dumnezeu şi să se împrăştie duşmanii Lui 





faţă de poporul Său, Isras! (cf. TOB, nota ad loc.) + Părinţii identifică această „cale” şi 
„mântuire” cu Hristos. i 

66,4-5 Pentru Ilarie, „popoarele” sunt triburile lui Israel, iar „neamurile”, popoarele 
păgâne (universalitatea mântuirii). 

66,7 Rodul pierdut de întâiul Adam e recâștigat în Noul Adam, interpretează Ilarie. * „să 
ne binecuvânteze”: greaca are optativul; TM se poate traduce şi „ne binecuvântează”. 

67 Psalm de procesiune înrudit cu cântările Sionului, Începând cu evocarea semnalului 
de pornire a procesiunii cu chivotul (v. 2), poetul desfăşoară istoria lui Israel ca pe un 
drum biruitor al lui Dumnezeu până în inima Ierusalimului. Acumularea de imagini 
sugestive, deşi uneori obscure, într-un limbaj arhaic cu metafore din vocabularul răz- 
boiului, punctează momente importante din istoria poporului ales: ieşirea din Egipt și 
manifestarea lui Dumnezeu pe Sinai (8-9), faptele minunate din pustiu (10-11), isprăvi 
ale judecătorilor (12-15), cucerirea Ierusalimului (15-19), sfârșitul lui Achaab (24), 
Paştele. sărbătorit cu solemnitate de Iezekia, unde adunarea triburilor lui Israel prefi- 
urează venirea păgânilor spre Dumnezeul adevărat (25-38). Pavel face o analogie între 
suirea lui Dumnezeu pe Sion şi înălțarea lui Hristos în slavă (19 — cf Ef. 4,8-11). În 
starea actuală, acest psalm pune cele mai multe probleme de text şi de interpretare. 

67,1 „sfârşit”: TM are „mai-marele cântăreților”. ă 

672 Cf. Num. 10,35 (strigătul de luptă al israeliților); Lc. 4,36; 2Tes. 2,8. Creştinii au 
văzut, în acest verset şi în următoarele două, şi o profeție privind învierea lui Hristos; de 
aceea, ritul bizantin le-a preluat în liturgia pascală. $ În TM verbele exprimă o situație 

şi să fugă de la faţa Lui cei care Îl urăsc! 

* Cum se risipeşte fumul să se risipească, 

cum se topeşte ceara de la fața focului, 

aşa să piară păcătoşii de Ia fața lui Dumnezeu! 
+ Şi drepţii să se veselească, 

să tresalte înaintea lui Dumnezeu, 

să se desfete în bucurie. 

5 Cântaţi lui Dumnezeu, cântați pe strune Numelui Său: 
pregătiți cale Celui care păşeşte peste asfințit — 
Domnul este Numele Lui — 

şi tresăltaţi înaintea Lui! 

Să se tulbure de la fața Lui, 

€ a Tatălui orfanilor, a Judecătorului văduvelor: 
Dumnezeu în locul Său cel sfânt. 

7 Dumnezeu pe cei singuratici îi aşază în casă, 





obiectivă: „Se scoală... se împrăștie... fug.” La fel şi la vv. 3-4; „Tu îi risipeşti... pier 
etc.” Mulţi totuşi le interpretează ca îndemnuri. 

67,3 „Fumul”: cf. Ps. 36,20; Os. 13,3. e „ceara”: cf. Ps. 96,5. e După interpretarea lui 
Ieronim, psalmistul cere ca împietrirea inimii păcătoşilor să se topească precum ceara. 
67,5 „cântaţi pe strune”: cf nota la 56,8. + „pregătiți cale”: TM are un verb rar, 
interpretat de Targum ca „înălțaţi”, dar, pus în legătură cu alte locuri paralele (e.g. Is, 
40,3), se referă la înălțarea terenului pentru a pregăti drumul; cf. Mt. 3,3. e „păşeşte 
peste asfinţit”: TM are „călăreşte peste câmpii”, pe care majoritatea comentatorilor, 
emendând radicalul ebr, 'RBT în 'B7 prin analogie cu numeroase locuri similare, îl 
înţelege „călăreşte pe nori” — ca imagine a Stăpânului stihiilor, iar pentru creştini, pro- 
foţie despre venirea pe nori a Fiului Omului: cf. Mt. 24,30; Apoc. 1,7. Lecţiunea „peste 
asfinţit” este interpretată în mai multe feluri: aluzie la Cuvântul care Îşi asumă sărăcia 
noastră acoperindu-Şi slava (Origen); aluzie la „Cuvântul cufundat în trup cum se 
cufundă soarele în mare la asfinţit” (Eusebiu); aluzie la coborârea lui lisus în iad sau la 
arătarea Sa la sfârşitul timpurilor (Atanasie); imagine a morții biruite de Hristos (Ilarie). 
* „Să se tulbure de la faţa Lui”: nu apare în TM şi de aceea v. 6 începe „Tatăl...”, 

67,6 Cf. Deut. 10,18. 

67,7 „singuratici”: povârponot, litt. „de un singur fel”; hapax în Biblie. Traduce ebr. 
Y hidhim, care-i desemnează pe cei aflaţi departe de patrie (robi sau străini). Theodor al 
Mopsuestiei spune că e vorba de cei care trăiesc singuri, dar alți Părinţi caută un sens 
mai spiritual: Origen îl referă la cei care şi-au consacrat viața numai lui Dumnezeu; 
Eusebiu — la cei care au viața unificată de un singur scop, nu sunt noi:brporoi. Pornind 
de la traducerile latine (VL unanimes; Vulg. unius moris), Ciprian consideră că se referă 
la concordia dintre credincioşi. Termenul este important în monahismul creştin, „mono- 
tropia” desemnând calitatea ascetului de a se concentra numai asupra relaţiei sale cu 

































































180 PSALMI 67 


îi scoate cu bărbăţie pe cei legaţi în obezi, 

precum și pe răzvrătiţii care sălăşluiau prin morminte. 

$ Dumnezeule, când ai ieşit înaintea poporului Tău, 

când ai străbătut prin pustie, 

Oprire 

ii pământul s-a cutremurat 

şi chiar şi cerurile au picurat 

în fața Dumnezeului din Sinai, 

în faţa Dumnezeului lui Israel. 

"9 Ploaie de bunăvoie vei pune deoparte, Dumnezeule, pentru moştenirea 
Ta, 

aceasta slăbise, dar Tu ai întărit-o. 

lu Vieţuitoarele Tale s-au sălășluit în ea: 

ai pregătit-o, în bunătatea Ta, pentru cel sărman, Dumnezeule. 

"2 Domnul va da cuvânt celor ce binevestesc cu putere multă, 

13 regele oştilor celui iubit pentru frumuseţea casei va împărți prăzile. 





Dumnezeu, ignorând lucrurile secundare. $ „cu bărbăţie”: TM are „la îmbelşugare”. e 
„cei legaţi în obezi”: TM are „prizonieri (de război)”. $ 7b: cf. Is. 499. e 7c în TM: 
„Însă cei răzvrătiți locuiesc în pământ sterp.” 

67,8 Cf. Num. 9,17 sa. 

67,9 Cf. Deut. 33,2; Jud. 5,5; Evr. 12,26. * „cerurile au picurat”: se interpretează de 
obicei ca referindu-se la episodul manei. Theodoret vede aici o prefigurare a coborârii 
Duhului Sfânt la Rusalii. e „Dumnezeului din Sinai”: Rahlfs are şi un 10dro, „acesta”, 
care redă automat ebr. zeh. 

67,10 În interpretarea Părinților, adevărata „ploaie de bunăvoie” avea să fie cuvântul 
Evangheliei (Eusebiu), sau Hristos însuşi coborât din cer (Chiril al Alexandriei). 

67,11 „Vieţuitoarele”; TM are hayyăh — cuvânt rar ce pare a însemna „comunitate”, dar 
omonim cu cuvântul ce înseamnă „viețuitoare”. 

67,12 Cf. Rom. 10,15. + În TM: „Stăpânul rosteşte cuvânt şi vestitoarele sunt oştire 
multă.” În TM, w. 12-15, deşi obscure, sunt înţelese de unii (e.g. BJ) ca o interpelare a 
clanurilor care nu au voit să participe la bătălie, arătându-le cu ce prăzi bogate s-au 
împodobit femeile războinicilor (ef. Jud. 5,16 sq.). e În liturgia bizantină versetul face 
parte din binecuvântarea arhierească asupra celui care urmează să citească Evanghelia. 
67,13 În TM: „Regii oştirilor fug, fug, iar cea care stă în casă (> stăpâna casei)/cea care 
înfrumusețează casa împarte prada.” Altă interpretare: „Tu împarți ca pradă ceea ce 
înfrumuseţează casa.” Mulţi văd în „cea care stă acasă” chipul eroinei din epoca 
judecătorilor. $ Augustin comentează în cheie trinitară: prăzile pe care Cel iubit al 
Tatălui, Fiul, le-a smuls diavolului sunt oamenii; E! i-a împărțit, dându-le diverse 
misiuni pentru a-şi înfrumuseța Casa, adică Biserica. 

1 Dacă dormiţi în mijlocul moştenirilor [voastre], 7-2 
aripile porumbiţei sunt acoperite cu argint 

şi spinarea ei, cu aur palid. 

Oprire 

15 Când Cel din ceruri va împărți regii peste ea, 

aceștia vor fi ninşi în Selmon. 

15 Muntele lui Dumnezeu, munte gras, 

munte închegat, munte gras. 

!7 De ce gândiţi [rău], munţi închegați, 

[despre] muntele în care a binevoit Dumnezeu să locuiască? 
Într-adevăr, Domnul se va sălăşlui [acolo] până la sfârşit. 
18 Carul lui Dumnezeu, plăsmuit din zeci de mii, 

mii de fericiţi: 

Domnul este între ei, pe Sinai, în [locul] cel sfânt. 

19 Te-ai urcat întru înălțime, ai dus în robie robia, 





67,14 „în mijlocul moştenirilor”; 'TM are un cuvânt interpretat adesea ca „între ziduri/ 
despărţituri de staule”. e „palid”: gr. xAp6rng e culoarea galben-verzui; aici e vorba de 
0 nuanţă de aur deschis la culoare. e Cf. Jud. 5,16. $ 14b se referă probabil la prada 
adunată. În comentariile rabinice, „porumbița” reprezintă pe Israel (cf. şi Cânt. 2,10.14; 
5,2; 6,9; Ps. 73,19; Os. 7,11; 11,11). Pentru Părinţi, ea este o imagine a Duhului Sfânt. 
67,15 „vor fi ninşi” — altă traducere: „vor fi făcuţi albi ca zăpada”. În TM: „Când 
Atotputernicul i-a împrăștiat pe regi acolo, ningea pe Țaf'mân.” Toponimul înseamnă 
„întunecat”, numele unei coline împădurite de lângă Sichem (ef. Jud. 9,48). Se spune că 
Abimelec a aruncat sare pe ruinele acestui oraş (Jud. 9,45). Pentru comparaţia între 
zăpadă şi sare, vezi Sir. 43,18-19 (cf. BI, nota ad loc.). Ravasi (p. 387) e de părere că 
psalmistul evocă biruința Deborei (Jud. 5,20-21): furtuna teofanică albeşte şi „muntele 
întunecat”. 

67,16 „munte gras”: TM are „muntele Bășănului”. Băâşăn € zona din nordul 
Transiordaniei, iar muntele ar putea fi Ermonul. Cu toată înălțimea şi frumuseţea lui, el 
nu poate sta alături de colina Sionului (v. 17). $ „închegat”: verbul se foloseşte pentru 
închegarea laptelui; ar putea fi o aluzie la turmele care pasc acolo. TM are „cu multe 
piscuri” — un hapax. La fel şi la v. 17. 

67,18 Cf. Dan. 7,10; Apoc. 9,16. + În TM text dificil, fit. „Carul lui Dumnezeu, 
douăzeci de mii de mii peste mii, Stăpânul e printre ei, Sinaiul e în [lăcaşul] sfânt”. Pare 
o relectură din epoca celui de-al doilea Templu pentru a fi proclamată liturgic la sărbă- 
toarea Cincizecimii, când se celebrează dăruirea Legii pe Sinai (cf. BJ, nota ad loc.) 
67,19 Cf. Ef. 4,8, unde se citează textul cu o modificare: „a dat oamenilor daruri”. 
Ieronim comentează (In Ep. ad Eph.): „Pe drept cuvânt zice Apostolul că Hristos a dat 
oamenilor darurile pe care profetul spune că le-a primit de la Tatăl pentru oameni.” 

st 


ai luat daruri pentru om, i Fila 
Chiar dacă nu se încredeau să locuiască. 

Domnul Dumnezeu [fie] binecuvântat, 

% binecuvântat [fie] Domnul zi după zi, 

ne va călăuzi cu bine Dumnezeul mântuirilor noastre. 
Oprire 

2! Dumnezeul nostru e Dumnezeu spre a mântui 

şi ale Domnului sunt ieşirile morții. 

“2 Ba chiar Dumnezeu va zdrobi capetele duşmanilor Săi, 
creștetul celor ce umblă în greşelile lor. 

% Zis-a Domnul: „Din Basan [îi] voi întoarce, 

[îi] voi întoarce prin adâncurile mării, 

4 ca să se cufunde piciorul tău în sânge, 

limba câinilor tăi, din duşmani de lângă el.” 

* Arătatu-s-au umbletele Tale, Dumnezeule, 

umbletele Dumnezeului meu, 

ale Regelui din [lăcaşul] sfânt, 





Augustin, pe baza traducerii literale a prepoziţiei &v, „în”, afirmă pe baza învăţăturii 
despre Trupul mistic că Hristos însuși primeşte, în mădularele Sale, aceste daruri. € „nu 
se încredeau să locuiască”: Jitt. „neîncrezându-se a locui”, ie. ci nu au încredere să 
locuiască cu Tine/ei nu au încredere că Tu locuieşti printre ei. $ Iustin interpretează: 
„S-a prorocit că, după ce Hristos se va înălța la cer, ne va lua robi, de la rătăcirea [care 
ne stăpânea], şi ne va face daruri” (Dia!., 39,4). e În TM, I9b-c: „Ai luat daruri printre 
oameni, chiar şi răzvrătiți, ca să ai un lăcaş, Doamne Dumnezeule.” $ „daruri pentru 
om”: cf. ICor. 12,7. 

6721 „ale Domnului”: gr. 705 kvpiov kvpiov redă ebr. YHWH 'Adhonây. + „Leşirile 
morții” poate însemna „ieșirile din moarte”, E 

67,22 „creştetul”: litt, „creștetul părului”. 

67,23 „prin adâncurile”: TM are „din adâncurile”. Cf. Amos 9,2; Apoc. 20,13; 21,1, 
67,24 „din duşmani de lângă el”: TM are „din duşmani [să aibă] parte” — aluzie la 
sfârşitul lui Achaab, e Chiril al Alexandriei trimite la o imagine similară de biruință din 
Is. 63,3 şi atrage atenția că e un mod figurat de a vorbi, Dumnezeu fiind reprezentat ca 
un războinic victorios care îl învinge pe duşman şi îi eliberează pe cei asupriţi. La fel, 
Theodoret şi Ilarie. 

67,25 „umbletele”: ebr. halikhoth poate însemna şi „alaiuri”, şi această interpretare e 
mai plauzibilă în context. + În vv. 25-26 poate fi şi o aluzie ia alaiul trecerii Mării Roşii 
din Ex. 15. e Pentru mulți Părinţi, aceste „procesiuni” reprezintă etapele planului de 
mântuire al lui Dumnezeu. 


EP 








PSALMII 57 183 


2 Au mers înainte căpeteniile, alături de cântăreți, 

în mijlocul fetelor cu tamburine. 

21 În adunări binecuvântaţi pe Dumnezeu, 

pe Domnul din izvoarele lui Israel. 

“% Acolo e Beniamin, mezinul, în avântare, 
căpeteniile lui Iuda, conducătorii lor, 

căpeteniile lui Zabulon, căpeteniile lui Neftali. 

2 Porunceşte, Dumnezeule, puterii Tale, 

întăreşte, Dumnezeule, ceea ce ai săvârşit pentru noi! 
30 Datorită templului Tău, peste Ierusalim, 

Ție Îţi vor aduce regii daruri. 

1 Mustră fiarele din trestii: 

adunarea taurilor cu junincile popoarelor, 

ca nu cumva să fie ţinuţi afară cei care au fost încercați ca argintul, 
Împrăştie popoarele care vor războaie! 

% Vor veni soli din Egipt, 





67,26 În TM: „În frunte sunt cântăreții şi la urmă, muzicanţii, la mijloc/printre fetele cu 
tamburine.” 

67,27 „izvoarele lui Israel”: pentru mulți Părinţi (Origen, Eusebiu, Chiril al Alexandriei, 
Atanasie), sunt Sfintele Scripturi. 

67,28 „avântare”: gr. Exoraotg, lit. „ieşire din sine”, care poate fi din diverse cauze: 
uluire, spaimă, toropeală, elan, încântare. TM are „conducătorul lor”. Traducătorul a citit 
probabil RDM („toropeală”) în loc de RD-M. + „conducătorii lor”: TM are un cuvânt 
ininteligibil; în unele manuscrise apare „în veşminte multicolore” (cf. TOB, nota ad 
loc.). e Beniamin, luda, Zabulon şi Neftali reprezintă Palestina în punctele ei cardinale 
geografice și etnice (c/. Ravasi, IL, p. 396). 

67,29 „Puterii” poate însemna „oștirii”. e În TM, lit. „Dumnezeul tău a poruncit puterea ta”, 
67,30a „Datorită”: gr. ân6, care concret înseamnă „(pornind) de la”, ajunge să exprime 
cauza. Imaginea este a conducătorilor de popoare care vin să se închine Prezenţei lui 
Dumnezeu. C/. Mt. 2,11, unde magii aduc daruri Templului desăvârşit, care este Hristos, 
67,31 „fiarele”: TM are „fiara”. $ „junincile”: TM are „viţeii”. + Majoritatea comen- 
tatorilor văd aici o aluzie la Egipt, la căpeteniile şi la poporul lui. „Fiara din trestii” 
evocă probabil crocodilul din Nil. e „taurii” ar putea simboliza o altă supraputere, cea 
din Mesopotamia, iar „junincile”, alte popoare. * 31c în TM: „Care se târăsc pe pământ 
cu bucăţile lor de argint” — traducere conjecturală. 

67,32 „soli”: în TM cuvânt neclar, interpretat de unii ca „soli”, de alții ca „oameni 
importanți” (fir. „graşi”), iar alții, după un termen similar babilonian, îl echivalează cu 
„stofe”. € „îşi va întinde mâna”: în TM, fir. „se va grăbi cu mâinile”. e „Etiopia”: cf. Fp. 
8,27. Convertirea ţărilor celor mai îndepărtate pe care le cunoşteau atunci sugerează 
universalitatea mântuirii. 

Etiopia îşi va întinde mâna spre Dumnezeu. 

55 Împărăţii ale pământului, cântaţi lui Dumnezeu, 

cântați din strune Domnului! 

Oprire 

34 Cântaţi lui Dumnezeu, care S-a suit spre cerul cerului, spre răsărit: 
iată, va da cu glasul Său strigăt de putere! 

ce Daţi slavă lui Dumnezeu: 

peste Israel [e] măreţia Lui 

şi puterea Lui, între nouri. 

*5 Minunat e Dumnezeu între sfinții Săi: 

Dumnezeul lui Israel, EI va da putere şi întărire poporului Său, 
Binecuvântat [fie] Dumnezeu! 


68 


! Pentru sfârşit, despre cei care vor fi schimbaţi, al lui David. 
A Mântuieşte-mă, Dumnezeule, căci au ajuns apele până la sufletul meu, 
? m-am cufundat în noroiul adâncului şi nu am sprijin, 
intrat-am în adâncurile mării şi vâltoarea m-a înghiţit. 
* Am ostenit strigând, mi s-a uscat gâtlejul, 
slăbit-au ochii mei tot nădăjduind în Dumnezeul meu. 





67,34 „Cântaţi lui Dumnezeu”; această repetare nu apare în TM. € 34a în TM: „Cel care 
călăreşte/îşi poartă carul peste cerurile cerurilor din veac.” e Părinţii văd aici o profeție a 
Înălţării. 

67,35 „slavă”: TM are „tărie” („a da tărie” = „a recunoaşte tări..”), 

67,36a Cf. 2Tes. 1,10. Expresie folosită liturgic în toate riturile. e În TM: „Înfricoşător 
[eşti], Dumnezeule, în cele sfinte ale Tale.” 

68 Psalmul alătură lamentaţiile a doi nefericiţi: unul acuzat pe nedrept, iar altul 
batjocorit pentru evlavia şi râvna sa. Durerea este exprimată metaforic într-un mod care 
aminteşte de Ps. 21, de profetul Ieremia şi de Slujitorul lui Dumnezeu din Is. 53. Evan 
gheliştii au observat modul în care psalmul prefigurează pătimirile lui Hristos (Mt. 
27,46; In. 19,28 etc.). Versetele finale, pline de imprecații, i-au fost aplicate în creşti- 
nism diavolului. După Theodoret, psalmul se referă istoric la evreii exilați în Babilon; în 
acelaşi timp, profețeşte pătimirea lui Hristos (acest aspect fiind subliniat de toți Părinţii), 
68,1 În TM: „Pentru mai-marele cântăreților, pe Crinii, al lui David.” e „cei care vor fi 
schimbaţi” — vezi nota la 44,1. 

68,2 Cf. lona 2,6. 

68,4 Cf Evr. 5,7. 

5 S-au înmulțit mai mult decât perii capului cei care mă urăsc fără 
pricină, 

s-au întărit duşmanii mei, care mă prigonesc pe nedrept: 

ceea ce n-am răpit am plătit atunci. 

* Dumnezeule, Tu ai cunoscut nesăbuința mea 

şi greșelile mele nu i-au fost ascunse. 

? Să nu fie ruşinaţi pentru mine cei ce Te aşteaptă, Doamne, Stăpâne al 
oştirilor, 

să nu fie înjosiți pentru mine cei ce Te caută, Dumnezeule al lui Israel! 
% Căci pentru Tine am îndurat ocară 

şi înjosirea mi-a acoperit faţa, 

” înstrăinat am ajuns pentru frații mei, 

şi străin pentru fiii mamei mele. 

19 Căci râvna casei Tale mă mistuia 

şi ocările celor ce Te ocărăsc pe Tine asupra mea au căzut. 

1 Mi-am smerit cu post sufletul meu 

şi mi-a fost spre ocară. 

'2 Când m-am îmbrăcat cu sac, 

am ajuns la ei de poveste. 

Li Împotriva mea pălăvrăgeau cei care şedeau la poartă 

şi despre mine cântau băutorii de vin. 

14 Dar eu [stăruiam] în rugăciunea mea către Tine, Doamne: 

prilej de bunăvoință, Dumnezeule, în mulţimea milei Tale: 
ascultă-mă întru adevărul mântuirii Tale! 


68,5 „mă urăsc fără pricină”: citat în In. 15,25. € Sc: unii traducători după TM îl inter- 
pretează ca interogaţie (... atunci să plătesc 7”). e Părinţii văd aici suferința lui lisus 
pentru păcatele oamenilor. 

68,6 „nesăbuința”: pentru mulţi Părinţi, e vorba de „nebunia Crucii”, dar trimit şi la Gal. 
3,13, pentru „greşelile mele”. 

68,7 Cf. Le. 24,21, 

68,8 Cf ler. 15,15; Evr. 12,2; Mt. 26,67; Mc. 14,65; Le. 22,64. 

68,9 Cf. In. 1,11; 7,5; 9,29. 

68,10 Citat în In. 2,17, iar 10b, în Rom. 15,3. 

68,11 „Mi-am smerit cu post sufletul meu”: TM are „Eu am plâns postind”. 

68,13 „la poartă”: e vorba de spaţiul din fața porții cetăţii, loc de întâlnire și de activități 
publice. 

68,14 Atanasie şi Ieronim fac legătura cu rugăciunea lui lisus de pe Cruce: „Iartă-i, că 
nu ştiu ce fac!” (Lc. 23,34) 

15 Scoate-mă din mocirlă, ca să nu mă afund; 
să fiu izbăvit de cei ce mă urăsc şi din adâncul apelor; 
'Ssă nu mă înghită vâltoarea apei, 
să nu mă soarbă adâncul, 
nici să nu-şi închidă hăul gura peste mine! 
17 Ascultă-mă, Doamne, căci bună este mila Ta; 
după mulțimea îndurărilor Tale, caută spre mine! 
'% Nu-ţi întoarce faţa de la slujitorul Tău, 
căci sunt în strâmtorare: ascultă-mă degrabă! 
'9 [a aminte la sufletul meu şi răscumpără-l, 
în ciuda duşmanilor mei, scapă-mă! 
% Căci Tu cunoşti ocara mea, 
ruşinea mea și înfruntarea mea; 
înaintea Ta sunt toți prigonitorii mei. 
?! La ocară s-a așteptat sufletul meu şi la necaz: 
am căutat pe cineva care să se întristeze cu mine, dar nu era, 
mângâietori, dar n-am găsit. 
* Au pus în mâncarea mea fiere 
şi în setea mea mi-au dat să beau oțet. 
% Facă-se masa înaintea lor capcană, 
răsplată şi piatră de poticnire; 
să se întunece ochii lor ca să nu mai vadă 
şi spinarea lor pururi gârboveşte-o! 
* Revarsă peste ei urgia Ta 
şi urgia mâniei Tale să-i cuprindă! 
2 Sa ajungă sălaşul lor pustiu 
şi în corturile lor să nu mai locuiască nimeni! 





68,16 „hăul” : fi. »Puţul”. Aici s-a văzut o aluzie la Ieremia aruncat în fântână (38,6 TM). 
68,18 slujitorul”: gr. noi, „slujitor”, „copil”. 

63,19 „la aminte”: TM are „Apropie-Te”. 

68,21 „La ocară s-a aşteptat”: TM are „ocara a sfărâmat” — traducătorul a citit SBRH în 
loc de ȘBRH. + „şi la necaz”: TM are „şi sunt bolnav”. $ 21 
pătimire, dar nu [a fost]”. e 21b-c: cf. Le. 22,45 şi par. 
68,22 Cf. Mt. 27,34.48 ; In. 19,28-29. 

68,23-24 Versete citate în Rom. | 1,9-10. 

68,23b În TM: „și bunăstarea/tihna lor, cursă.» 

68,26 Citat în Ep. 1,20. 


b în TM: „am aşteptat com- 

* Căci pe acela pe care Tu l-ai lovit l-au prigonit [şi] ei 
şi peste durerea loviturilor Tale au mai adăugat. 

2% Adaugă-le fărădelege peste fărădelegea lor 

şi să nu ajungă la dreptatea Ta; 

să fie şterşi din cartea celor vii 

şi cu cei drepți să nu se scrie! 

30 [lar] eu sărman sunt şi mâhnit: 

mântuirea de la faţa Ta, Dumnezeule, mi-a fost sprijin. 
3 Voi lăuda Numele lui Dumnezeu în cântare 

şi-L voi preamări întru laudă 

32 şi-i va plăcea lui Dumnezeu mai mult decât un juncan tânăr 
căruia îi dau coarne şi copite. 

3 Să vadă cei sărmani şi să se bucure; 

căutaţi-L. pe Dumnezeu, şi viu va fi sufletul vostru, 

3 căci i-a ascultat pe cei săraci Domnul 

şi pe cei încătuşaţi ai Săi nu i-a disprețuit. 

55 Sa-L laude cerurile şi pământul, 

marea şi tot ce mişună în ele! 

% Căci Dumnezeu va mântui Sionul 

şi se vor zidi cetățile Iudeii 

şi vor locui acolo şi o vor moşteni; 

şi seminția robilor Lui o va stăpâni 

şi cei ce iubesc Numele Lui se vor sălăşlui acolo. 





68,27 „Tale”: e opţiunea lui Rahlfs; multe mss. au „mele”. e 27b în TM: „Ei povestesc 
durerea celor străpunşi de Tine.” 

68,29 „cartea celor vii”: af. Apoc. 3,5; 13,8. 

68,31-32 Părinţii observă aici trecerea de la jertfele de animale !a jertfele spirituale. 
68,32 „decât un juncan tânăr”: TM are „decât un bou, [decât] un vițel”. e „juncan tânăr”: 
e juncanul de trei ani cerut de Lege pentru jertfa pentru păcat (Chiril al Alexandriei; 
cf. şi Lev. 4,3). 

68,35 Cf. Apoc. 5,13. 

68,36 Părinţii aplică această profeție lerusalimului ceresc. 

69 


„Pentru sfârşit, al lui David, spre amintire, 
? ca Domnul să mă mântuiască. 
Dumnezeule, vino în ajutorul meu! 
9 Să fie ruşinați şi făcuți de ocară cei ce caută sufletul meu, 
i dea înapoi şi de tot să se ruşineze cei ce-mi voiesc rele, 
* să dea î înapoi pe dată, ruşinaţi, cei ce îmi zic: „Bine! Bine!” 
5 Să se bucure şi să se veselească de Tine toţi cei care Te caută 
şi să spună pururi: „Preamărit fie Dumnezeu” cei ce iubesc mântuirea Ta! 
$ Dar eu sărman sunt şi sărac: Dumnezeule, ajută-mă! 
Ajutorul meu şi izbăvitorul meu eşti Tu: Doamne, nu zăbovi! 


70 


' Al lui David, despre fiii lui lonadab şi despre cei dintâi care au 
fost duşi în surghiun. 

Dumnezeule, în Tine am nădăjduit: să nu fiu ruşinat în veac; 

2 în dreptatea Ta izbăveşte-mă și mă scapă, 

pleacă spre mine urechea Ta şi mă mântuieşte! 





69 Omul încolțit de duşmani cere ajutorul grabnic al lui Dumnezeu. Dublet al Ps, 
39,14-18. După interpretarea multor Părinţi (Chiril al Alexandriei, Atanasie, Ilarie, 
Augustin, Cassiodor), Hristos spune acest psalm în numele tuturor oamenilor. 

69,1 În TM: „Pentru mai-marele cântăreților, al lui David, spre amintire.” 

69,2 Mai multe manuscrise importante, printre care Sinaiticus, precum şi Vulg. au în 
plus: „Doamne, ca să mă ajuţi grăbeşte-Te!”, în concordanță şi cu TM. În ritul latin, 
acest verset (aşa cum e în Vulg.) e folosit la începutul fiecărei slujbe a ceasurilor. 

69,4 „Bine! Bine!”: şi în TM este repetată interjecţia he 'ah care exprimă bucuria. Sensul 
ar putea fi „bravo!” sau „aşa îţi trebuie!”. 

69,5 Cf. 2Cor. 8,9. 

70 O frumoasă rugăciune pentru apusul vieţii: un om în vârstă, vorbit de rău de dușmani, 
Îl cheamă pe Dumnezeu în ajutor, aşa cum a făcut-o de la începutul vieții. Implorarea se 
transformă în cânt de laudă şi mulţumire. 

70,1 În TM psalmul nu are titlu. e „despre”: substantivele sunt în genitiv fără prepoziţie, 
dar Grigore al Nyssei (2,VIII) echivalează cu „despre”. Pentru el, „cei dintâi care au fost 
duşi în surghiun” sunt robii păcatului şi ai morţii, mântuiți de Hristos. Brenton inter- 
pretează: „Psalm cântat de fiii lui lonadab şi de... ”. $ „să nu fiu ruşinat”: ef. Flp. 1,20; 
1in. 2,28. 

Fii pentru mine Dumnezeu ocrotitor 

şi loc întărit, ca să mă mântuieşti, 

căci temeiul meu şi locul meu de scăpare ești Tu. 
* Dumnezeul meu, izbăveşte-mă din mâna celui păcătos, 
din mâna celui nelegiuit şi nedrept: 

5 căci Tu eşti răbdarea aşteptării mele, Doamne, 
Domnul e nădejdea mea din tinerețea mea. 

“Pe Tine am fost întemeiat din pântece, 

din sânul mamei mele îmi ești ocrotitor, 

în Tine este lauda mea de-a pururi. 

7 De mirare am ajuns pentru mulți, 

dar Tu eşti ajutorul meu puternic. 

* Să se umple gura mea de laudă 

ca să cânt slava Ta, 

ziua întreagă măreția Ta. 

? Să nu mă lepezi la vremea bătrâneții, 

când slăbeşte puterea mea, să nu mă părăseşti! 

10 Căci mi-au spus duşmanii mei 

şi cei ce pândesc sufletul meu s-au sfătuit laolaltă 
1! zicând: „Dumnezeu l-a părăsit; 

urmăriţi-l şi prindeţi-l, 

căci nu are cine să-l scape!” 

12 Dumnezeule, nu Te îndepărta de mine, 
Dumnezeul meu, ca să-mi ajuţi grăbeşte-Te! 

15 Să se ruşineze şi să se sfârșească cei ce defaimă sufletul meu, 





70,3 În TM textul nu e foarte clar: lit. „Fii pentru mine Stâncă, lăcaş în care mi-ai 
poruncit să intru mereu ca să fiu mântuit, căci [Tu eşti] Stânca mea”. 

70,4 Cf. Me. 14,41. e „nedrept”: TM are „necruțător”. 

70,5 Cf. 1Pt. 1,21; Col. 1,28 $ „răbdarea aşteptării” : gr. VRonovi, „capacitatea de a 
răbda, de a aștepta statornic”. TM are „nădejdea... temeiul încrederii”. 

70,6 „îmi eşti ocrotitor”: TM are găzi — litt. „cel care mă desparte”, dar în fragmentele de la 
Qumran apare 'uzzi, „tăria mea”. Targumul însă traduce „Tu m-ai scos” — cf. Ps. 22/21,10. 
70,7 Cf. Cor. 4,9. $ „de mirare”: gr. repog, „semn rău prevestitor”, „lucru neobişnuit, 
minunăție”. Eusebiu îl înţelege în sens de „enigmă”: este Hristos, despre care s-au spus 
multe lucruri şi s-au rostit diverse neadevăruri. 

70,11 Cf. Mt, 27,49. 

70,13 Eusebiu consideră conjunctivele verbelor din acest verset mai degrabă forme de 
viitor profetic. 

să se acopere de ruşine şi ocară cei ce caută rele împotriva mea! 
1 Dar eu voi nădăjdui pururi 

şi voi spori lauda Ta. 

15 Gura mea va vesti dreptatea Ta, 

ziua întreagă, mântuirea Ta, 

căci nu am învățătură. 

16 Intra-voi întru puterea Domnului: 

Doamne, îmi voi aminti numai de dreptatea Ta. 

Tu m-ai învăţat, Dumnezeule, din copilăria mea 

şi până acum eu vestesc faptele Tale minunate. 

19 Nici la bătrâneţe şi la cărunteţe, Dumnezeule, să nu mă părăsești, 
până voi vesti [puterea] brațului Tău tuturor generaţiilor viitoare, 
stăpânirea şi dreptatea Ta. , 

' Dumnezeule, până întru înălțime sunt lucrurile mari pe care le-ai făcut: 
Dumnezeule, cine este asemenea Ţie? 

2% Câte strâmtorări mi-ai dat să văd, multe şi rele, 

dar, întorcându-Te, mi-ai dat viaţă 

şi din adâncurile pământului iarăşi m-ai scos. 

Ai înmulţit măreţia Ta 

şi, întorcându-Te, m-ai mângâiat. 

(Şi din adâncurile pământului iarăşi m-ai scos.] 

“ lar eu Îţi voi aduce mulțumire Ție 


70,15 „nu am învățătură”: gr. ypouuareia, fiti. „cunoaşterea scrisului/scrierilor, ştiinţă 
de carte” — neologism, traducând aici ebr. s“phorâth. S-a presupus şi că 15c e o glosă de 
copist (cf. TOB, nota ad /oc.). Unii interpretează „nu mă pricep la treburile oamenilor”. 
70,16 „Intra-voi întru puterea Domnului”: TM are „Voi veni cu măreţiile Stăpânului”, ceea 
ce ar însemna: „Voi veni la templu istorisind cu recunoştinţă faptele minunate ale Domnului.” 
70,17 Cf. In. 8,28. 

70,18 „stăpânirea”: TM are „vitejiile Tale”. 

70,20c Cf. Fp. 2,31. e După Theodoret, versetul se referă la poporul! evreu salvat în 
atâtea rânduri de Dumnezeu, dar şi la omenirea pe care Hristos a venit să o scoată din 
adâncuri. Trimite şi la lez. 37,12 („Voi deschide mormintele voastre...”). 

7021 „măreţia”: manuscrise importante (Vaticanus, Sinaiticus) au „dreptatea”. e „măre- 
ţia Ta”: TM are „măreţia mea” (dar poate însemna şi „vârsta mea înaintată”) $ „întor- 
cându-Te”: traduce verbul ebr. sâbhabh cu acelaşi sens, dar e folosit şi pentru a arăta 
repetarea acţiunii („din now/iarăşi”) + 21c repetă v. 20c; Rahlfs pune această repetiție 
între croşete, propunând deci omiterea ei. Nu apare nici în TM. 

70,22 „pe strune de harfă”: gr. Ev oxeev woiuod, lirt. „pe instrument muzical [al 
cântâcului cu acompaniament] de harfă”. 

pe strune de harfă, [pentru] adevărul Tău, Dumnezeule. 

ie Îţi voi cânta din alăută, Sfinte al lui Israel! 

% Tresălta-vor buzele mele când Îţi voi cânta 

şi sufletul meu, căci l-ai răscumpărat, 

“ ba chiar şi limba mea ziua întreagă va cugeta [la] dreptatea Ta, 
când vor fi ruşinaţi şi făcuţi de ocară cei ce caută rele împotriva mea. 


T 


! Pentru Solomon. 
Dumnezeule, judecata Ta dă-o regelui 
şi dreptatea Ta, fiului de rege, 
2 ca să judece poporul Tău cu dreptate 
şi pe sărmanii Tăi, cu nepărtinire. 
3 Munţii să poarte pace pentru poporul Tău 
şi dealurile, întru dreptate. 


10,24 „va cugeta”: TM are „va murmura” — vezi nota ia 1,2. 

71 Rugăciune pentru rege, în care tradiţia iudaică a văzut deja portretul regelui mesianic, 
aşa cum apare şi la profeţi (cf! Is. 9,5; 11,1-5; Zah. 9,9 sq). Creștinii o citesc în cheie 
hristologică. În „Fericiri” (Mt. 5,1-11) se precizează conţinutul fericirii depline făgăduite 
sub domnia lui Mesia. Theodoret şi Atanasie atrag atenţia asupra etimologiei numelui lui 
Solomon (ebr. $“/omoh): şălâm, „pace”, pentru a arăta că Solomon ÎI prefigurează în 
acest sens pe Hristos. 

71,1 „Pentru Solomon”: TM are /i-Ș“lomoh, care se poate traduce și „a! lui Solomon”; cu 
aceeaşi prepoziţie sunt şi titlurile la psalmii lui David. + „judecata Ta dă-o regelui”: 
împărțirea dreptăţii este o prerogativă divină, Dumnezeu o încredinţează regelui, dar 
acesta nu o poate administra decât după Legea dată de Dumnezeu. + Cf: In. 5,22. 

712 „ca să judece”: TM are „va judeca”; la aceeași formă sunt şi verbele din vv. 
3+7,9-12.14; în schimb, cele din vv. 8, 13, 15-17 sunt la forma iusivă, exprimând o 
dorință sau o urare; totuși, unii traducători atribuie tuturor verbelor această din urmă 
valoare („să judece... să smerească... să dăinuie...”), mai potrivită cu o rugăciune. Şi 
forma de viitor a verbelor grecești corespunzătoare poate avea o valoare similară. 
Lancellotti (nota ad loc) presupune că este o oscilație voită între exprimarea unei 
dorinţe/urări şi prezicerea profetică. + Atanasie face legătura cu In. 12,31 („Acum este 
judecata lumii, acum stăpânitorul lumii acesteia va fi aruncat afară”). $ „sărmanii”: gr. 
mroxoi traduce aici ebr. 'anăwim — vezi nota la 24,9. e „nepărtinire”: gr. pia, 
„hotărâre, judecată, discernere”. 

7143 „întru dreptate”: Vulg. omite prepoziţia, prezentă şi în ebr. şi în gr. Unii au propus, 
pentru claritate, ca expresia să fie legată de versetul următor. 

* Va judeca pe sărmanii poporului 

şi va mântui pe fiii celor săraci, 

îl va smeri pe defăimător. 

5 Va dăinui cât soarele 

și în faţa lunii, din neam în neam, 

g şi va cobori ca ploaia pe lână 

şi ca stropii ce cad pe pământ. 

7 Va răsări în zilele lui dreptatea 

şi plinătate de pace, cât va dăinui luna. 

8 Şi va domni de la o mare la alta 

şi de la Fluviu până la marginile lumii. 

% În faţa lui se vor pleca [la pământ) etiopienii 
şi duşmanii lui vor linge țărâna. 

! Regii din Tharsis şi insulele îi vor aduce daruri, 
regii arabilor şi din Saba îi vor înfățișa daruri, 


71dc „defăimător”; gr. ovkoțâvrng, „cel care pârăște, calomniator, martor mincinos”, 
Părinţii văd în el pe diavol. Cf; şi lov |; Apoc. 12,10. 

71,5-6 Atributul divin al veşniciei se răsfrânge aici asupra regelui, iar venirea lui este de 
la Dumnezeu (6a: cf. Jud. 6,36 sq.). Creştinii au văzut aici profeția privind naşterea lui 
" lisus din Fecioară. Cf Jud. 6,36 sq.; Evr. 7,3; Le. 1,32-33. 

71,5 „Va dăinui”: TM are „Se vor teme de Tinc/Să se teamă de Tine”. 

71,7 „Va răsări... dreptatea”: TM are „Va înflori... dreptul”. + „plinătate de pace”: cf. Ef. 
2,14. € „cât va dăinui”: lit. „până ce va fi luată”. 

771,8 „de la o mare la alta”: fizt. „de la mare până la mare”. E vorba de Marca Roşie şi 
Marea Mediterană. + „Fluviul” este Eufratul, graniţa ideală a Israelului (c/. lis. Nav. 1,4), 
iar „lumea” este oikovu&vn, fit. „lumea locuită”; TM are „pământul”. Unii Părinți — e.g. 
Origen (ed. Pitra) — interpretează profetic „de la Fluviu”, în legătură cu botezul lui lisus 
în Iordan: atunci a primit mărturia Tatălui. 

71,9 „etiopienii”: pentru Augustin, aceştia reprezintă toate neamurile păgâne. TM are 
„locuitorii pustiului”. € „vor linge ţărâna”: gest de închinare al învinsului, frecvent în 
imagistica orientală; de pildă, pe „obeliscul negru”, regele lehu al Israelului este 
reprezentat cu. faţa în pulbere înaintea regelui asirian Salmanasar al III-lea. Eusebiu: 
„Vor face ca tatăl lor, şarpele (Gen. 3,14)”; în schimb, Atanasie atrage atenţia că e un 
limbaj figurat pentru a exprima supunerea totală. 

71,10 Cf. Mt. 2,11 (închinarea magilor). + „Tharsis” — ef. nota la 47,8. $ „insulele”; 
pentru un popor care, din cauza configurației litoralului, a dezvoltat foarte puțin 
navigația, sugerau poetic „marginile lumii”. $ „regii arabilor şi din Saba”: TM are „regii 
din Ș"bhă' (= regiunca sabeenilor identificată cu sudul Peninsulei Arabice, numită şi 
Arabia Felix) şi Sbhă' (identificată cu Etiopia)”. 

11 i se vor închina toți regii, 
toate neamurile îi vor sluji. 
12 Căci el a izbăvit pe sărman din mâna celui puternic 
şi pe săracul ce n-are ajutor; 
'3 11 va cruța pe cel sărman şi lipsit 
și sufletele săracilor le va mântui: 
14 de camătă Şi nedreptate va răscumpăra sufletele lor 
şi de preţ [va fi] numele lor în ochii lui. 
5 Şi va trăi şi i se va da din aurul Arabiei 
şi se vor înălța rugi pentru el în toată vremea, 
ziua întreagă îl vor binecuvânta. 
16 Va fi belşug de bucate pe pământ până pe vârfurile munţilor, 
se va înălța mai presus decât Libanul rodul lui 
şi vor înflori din cetate ca iarba pământului. 
"7 Fie numele lui binecuvântat în veci, 
în faţa soarelui să dăinuie numele lui! 
Şi să se binecuvânteze în el toate seminţiile pământului, 
toate neamurile să-l fericească. 
1% Binecuvântat Domnul Dumnezeul lui Israel, care singur săvârşeşte 
minuni, 


71,1 1b Cf. Apoc. 15,4. 

11,12 „din mâna celui puternic”: TM are „care strigă [după ajutor]”. Cf. Lc. 4,18. 

71,14 Cf. Tit 2,14. După interpretarea lui Atanasie, Hristos ne scapă de camătă rupând 
înscrisul (cf. Col. 2,14) şi iertând datoria şi celui care datora 500 de talanţi şi celui care 
datora 50 de dinari. 

71,15 „va trăi”: TM are „să trăiască” (/izz. „să fie”). Face parte din aclamaţiile în cinstea 
regelui (cf. IRg. 10,24; 3Rg. 1,25.34.39 etc.). e „Arabiei”: TM are „din Șbhă '” — vezi 
nota la v. 10. Cf Mt. 2,11. 

71,16 „belşug de bucate”: gr. ompwyua, „susținere, sprijin, toiag; provizii”. $ În TM, ver- 
setul e dificil: „Să fie belşug de grâne pe pământ, pe cuimile munților să unduiască. Precum 
Libanul rodul lui şi ei să înflorească din cetate ca iarba pământului. (trad. conjecturală). 
71,17 Cf. Mt. 24,14; Apoc. 7,9-10; 14,6; 15,4; 21,24. e 17a în TM: „Să fie numele lui în 
veac, în faţa soarelui să crească numele lui.” Talmudul interpretează verbul yinnân („să 
crească/să înflorească”) drept nume propriu, făcând din el unul din cele opt nume ale iui 
Mesia: „Numele lui este Yinnân. De ce se cheamă Yinnân? Pentru că el îi va face să 
înflorească pe cei care dorm în țărână” (cf. Lancellotti, nota ad loc.). e 17b: cf. Gen. 
12,3; 22,18. e „seminţiile”: iz. „triburile”. + 17b în TM: „Să se binecuvânteze în el, 
toate neamurile să-l fericească.” + 17c: cf. Gen. 22,18 (făgăduinţa făcută lui Avraam). 
71,18 Cf. Le. 1,68. 

Lc şi binecuvântat numele slavei Lui în veac şi în veacul veacului 
şi se va umple de slava Lui tot pământul. 
[Aşa] să fie! [Aşa] să fie! 


% [Aici] s-au sfârşit imnurile lui David, fiul lui lessai. 


72 


! Psalm al lui Asaph. 
Cât e de bun cu Israel Dumnezeu, 
cu cei drepți la inimă! 
2 Dar mie, cât pe ce să mi se clatine picioarele, 
puţin a lipsit să mi se poticnească paşii, 
* căci i-am pizmuit pe cei fără de lege, 
privind la tihna păcătoşilor, 
* căci nu este [semn de] lepădare la moartea lor 
și tărie în loviturile lor; 





71,19 „numele slavei Lui”: Theodoret şi Atanasie glosează: nu cunoaştem natura iui 
Dumnezeu, dar cunoaștem Numele care mântuieşte. 

71,18-19 Constituie doxologia finală a Cărţii a doua a Psalmilor. + „şi în veacul vea- 
cului”: nu apare în TM. $ „[Aşa] să fie! [Aşa] să fie!”: TM are 'âmăn w- 'âmăn. 

72 Începe cartea a treia a Psalmilor, conținând 11 psalmi (72-82) ai lui Asaph, levitul 
care, împreună cu Aiman și cu Aithan, a fost pus de David în fruntea uneia din cele trei 
cete de cântăreţi de la Templu (cf. IPar. 15,17), precum şi 6 psalmi (83-88) cu autori 
diferiţi: fiii lui Core, David (un ps.), Aithan (un ps). 

Acest psalm exprimă căutarea chinuitoare a unui răspuns la vederea bunăstării celor răi şi 
trufaşi. Căutându-L pe Dumnezeu în Templu, psalmistul înţelege că prosperitatea şi slava 
omenească sunt trecătoare şi că adevărata fericire înseamnă a fi aproape de Dumnezeu. 
72,1 „drepţi”: TM are „curaţi” (cf. Mt. 5,8). 

72,4 „nu este [semn de] lepădare la moartea lor”: text dificil, pe care Origen îl înțelege: 
„hu au căință/convertire înainte de moarte” (cf. Mortari, nota ad /oc.). Alţii interpre- 
tează: „Au o moarte netulburată.” Mortari traduce cu: „Nu le pasă de moartea lor.” TM 
are iti. „fără oprelişti [până] la moartea lor”. + „şi tărie în loviturile lor”: gr. otreptoua 
poate avea și sens temporal, „dăinuire, statornicie”. Sensul general e ambiguu, după cum 
se consideră că negația din primul stih se exercită şi asupra celui de-al doilea (de vreme 
ce nu există nici un semn de punctuație între ele, am optat pentru această variantă), sau 
că al doilea stih constituie o propoziţie nominală afirmativă. Dar tot nu e limpede dacă 
„loviturile lor” sunt cele pe care ei le dau, sau cele pe care le primesc. Paralelismul cu 
primul stih şi cu „tihna păcătoşilor” din v. 3 ar sugera că sensul este „şi când au neca- 
zuri, acestea nu țin mult”. TM are „şi gras e pântecele lor”. 

5 de truda oamenilor nu au parte 

şi împreună cu oamenii nu vor fi loviți; 

$ de aceea a pus stăpânire peste ei trufia, 

s-au învăluit în nedreptatea şi nelegiuirea lor. 
7 Grăsimea lor asudă viclenie, 

şi-au dus la îndeplinire hotărârea inimii: 

* au cugetat şi au grăit întru ticăloşie, 
nedreptate către înălţime au grăit, 

9 şi-au înălțat până la cer gura lor 

şi limba lor a cutreierat pământul. 

19 De aceea poporul meu se va întoarce aici 

şi zile îmbelşugate îşi vor afla 

1! şi au zis: „Cum [să] ştie Dumnezeu? 

Are cumva ştiinţă Cel Preaînalt?” 

"2 lată, aceștia sunt păcătoşii, şi le merge bine, 
pururi îşi adună bogăţie. 

13 Şi am zis: „Oare în zadar mi-am păzit dreaptă inima mea 
şi mi-am spălat cu cei nevinovaţi mâinile mele, 
14 Şi am fost lovit ziua întreagă 

şi mustrat în fiecare dimineaţă?” 

15 De-aș fi zis: „Voi povesti acestea”, 


72,6 „nedreptatea şi nelegiuirea”: TM are „silnicia/violenţa”. 

12,7 „Grăsimea lor asudă viclenie”: litt. „Va ieşi ca din grăsime nedreptatea lor”. În TM, 
litt. „les din grăsime ochii lor ('Zynzm6)”, dar s-a propus corectarea în 'awonămă, „fără- 
delegea lor”. e 72,7b în TM: „gândurile lor străbat”. 

72,8 CJ. 2Pt. 2,18. Pentru Eusebiu şi Atanasie e vorba aici de cei care hulesc împotriva 
lui Dumnezeu; pentru Augustin, de cei trufaşi care nu se sfiesc să-şi proclame fără- 
delegea. * În TM: „Dispreţuiesc, vorbesc cu răutate, de asuprire grăiesc de sus.” 

72,10 „Poporul meu se va întoarce aici” (la Ierusalim) — Theodoret, Atanasie etc. + În 
TM, text dificil: fitt. „EI îşi întoarce poporul aici (dar masoreţii propun a se citi 
«poporul Său se întoarce aici») şi belşug de ape îi ajunge.” 

72,12 Cf. ler. 12,1. 

7243 „Şi am zis”: nu apare în TM, dar e presupus de context. $ „cu cei nevinovaţi”: TM 
are „întru nevinovăție”. 

172,14 Cf. Evr. 12,5. + „şi mustrat în fiecare dimineaţă”: lit. „şi mustrarea mea, până în 
dimineţi”. 

72,15 Unii Părinţi (Eusebiu, Atanasie, Augustin) interpretează: „Aveam aceste gânduri, 
dar nu le rosteam; dacă aş fi făcut-o, le-aş fi dat fraţilor mei pricină de poticnire.” 

iată, aş fi călcat legământul cu neamul fiilor Tăi. 

J6 Şi am cugetat să înțeleg aceasta: 

[dar] trudă este pentru mine 

7 până nu voi intra în lăcaşul sfânt al lui Dumnezeu 

şi nu voi pricepe cele de pe urmă ale lor. 

18 Dar negreşit, pentru vicleniile lor, Tu le-ai dat [plată], 
i-ai doborât când se înălțau. 

1 Cum au ajuns la pustiire dintr-odată, 
au slăbit, au pierit din pricina nelegiuirii lor. 

% Ca visul unuia care se trezeşte, 

Doamne, în cetatea Ta vei nimici chipul lor. 

2! Într-adevăr, a fost pârjolită inima mea 

şi rărunchii mei s-au schimbat. 
[a Şi eu fusesem disprețuit și nu mi-am dat seama, 
ca un dobitoc eram înaintea Ta. 
% Dar eu sunt pururea cu Tine, 
m-ai prins de mâna dreaptă, 
% întru voinţa Ta m-ai călăuzit 
şi cu slavă m-ai luat lângă Tine. 
*5 Într-adevăr, ce am eu în cer 


72,16 „pentru mine”: TM are „în ochii mei”. 

72,17 „cele de pe urmă ale lor”: cf. Fip. 3,19; 1Tes. 5,3. 

72,18-19 „le-ai dat... i-ai doborât... au ajuns... au pierit”: după Eusebiu și Atanasie, spi- 
ritul profetic îi arată psalmistului deja împlinită pedepsirea păcătoşilor. 

72,18a În TM: „Cu adevărat, îi aşezi pe loc lunecos.” 

72,19 „din pricina nelegiuirii lor”: TM are „de spaimă”. 

72,20 „în cetate”: în TM poate fi înţeles şi „la trezire”, fiind un omograf în privinţa con- 
soanelor. 

72,21 „a fost pârjolită”: Vaticanus şi Sinaiticus au „s-a bucurat”. + „Inima”, sediul cuge- 
tării şi al voinţei, a fost purificată prin foc, iar „rărunchii”, sediul impulsurilor trupeşti, 
au fost orientaţi spre bine. $ În TM, versetul este: „Căci se amăra inima mea şi rărunchii 
mei erau străpunşi.” 

72,22 În TM: „Şi eu, neghiob, nu-mi dădeam seama, ca un dobitoc eram cu Tine.” $ 
Metafora „dobitocului”, a animalului domestic, a fost înţeleasă de unii Părinți ca simbol 
al stupidităţii (de ex. Augustin, Cassiodor, care trimit la Ps. 31,9), iar de alţii pozitiv, ca 
exprimând docilitatea şi totala încredere în Dumnezeu (Grigore al Nyssei 13, Theodoret). 
72,24b În TM: „În urma Slavei mă vei lua.” 

72,25 CJ. Fip. 3;8. € În TM: „Pe cine am eu în cer/Cine este pentru mine în cer [afară de 
Tine] şi [fiind] cu Tine, nu am dorit/nu mi-a plăcut [nimic] pe pământ.” 








PSALMII 72-73 197 


şi, de la Tine, ce am voit pe pământ? 

% Sfârşitu-s-au inima mea şi trupul meu, 

Dumnezeul inimii mele şi partea mea, Dumnezeu în veac! 
2 Căci, iată, cei ce se îndepărtează de Tine vor pieri, 

ai dat pieirii pe oricine se desfrânează departe de Tine. 

23 Dar mie a mă lipi de Dumnezeu bine-mi este, 

a pune în Domnul nădejdea mea, 

pentru a vesti toate laudele Tale 

la porţile fiicei Sionului. 


73 


! Pentru înțelegere, al lui Asaph. 
De ce [ne-]Jai alungat, Dumnezeule, până la capăt: 
s-a aprins mânia Ta peste oile păşunii Tale? 
2 Adu-Ți aminte de adunarea Ta pe care Ţi-ai dobândit-o de la început: 
ai răscumpărat toiagul moştenirii Tale, 
muntele Sionului acesta, unde Te-ai sălăşluit. 
3 Ridică-Ţi mâinile înspre trufia lor până la capăt, 
[spre] câte a ticăloşit duşmanul în cele sfinte ale Tale! 
4 S-au lăudat cei ce Te urăsc în mijlocul sărbătorii Tale, 
pus-au semnele lor drept semne şi n-au priceput. 
5 Ca la ieşire deasupra, 


72,27 „se desfrânează”: metaforă ce se referă de obicei la idolatrie. 

72,28 Cf. lac. 4,8; Cor. 6,17. $ „laudele”: TM are „lucrările”. + „la porțile fiicei 
Sionului”: nu apare în TM. 

73 Plângere pentru pustiirea Templului. După Origen, „acestea le spun cei exilați”. 

73,1 „Pentru înţelegere”: TM are mas"kil. e Cf. Rom. |I,]. 

73,2 „adunarea Ta”: cf. Fp. 20,28. e „toiagul”: ebr. şebhet înseamnă şi „toiag/sceptru” şi 
„trib”. Este vorba aici de tribul lui luda. € 2c: cf; Evr. 12,22. 

73,3a În TM: „Îndreaptă-Ți paşii spre dărâmăturile fără sfârşit.” 

73,4 Primul stih în TM: „Răcnit-au cei ce Te urăsc în locul Tău de adunare.” Versetul se 4 
termină la „„...semne”. „Semnele” sunt stindardele cuceritorilor. Theodor al Mopsuestiei i 
spune că în Antichitate era obiceiul ca, atunci când era cucerită o cetate, să se sculpteze 

pe porţile ei numele învingătorilor şi felul în care a fost cucerită cetatea. + Unele 
manuscrise gr. pun „şi n-au priceput” la v. 5. e 4b: cf. Mt. 24,3-5. 

73,5-6 În TM, li. „ EI era cunoscut că bagă de sus, în desişul pădurii, topoare. € Şi 

acum au sfărâmat cu toporul şi cu măciuca porțile lui sculptate” — text dificil. A fost 

$ ca în desişul pădurii au sfărâmat cu securile porțile ei, 
laolaltă cu toporul și târnăcopul au dărâmat-o. 

7 Au ars cu foc lăcașul Tău sfânt, 

până la pământ au pângărit sălaşul Numelui Tău. 

& Zis-au în inima lor stirpea lor laolaltă: 

„Veniţi să pârjolim toate sărbătorile lui Dumnezeu de pe pământ!” 
* Semnele noastre nu le-am mai văzut, 

nu mai e nici proroc şi nu ne va mai cunoaște. 

19 până când, Dumnezeule, va ocărî dușmanul, 

va întărâta potrivnicul Numele Tău până la capăt? 

"! De ce Ţi-ai abătut mâna Ta 

şi dreapta Ta, din sânul Tău, până la capăt? 

2 Dar Dumnezeu este Regele nostru dinainte de veac, 
a înfăptuit mântuire în mijlocul pământului. 

13 Tu ai întărit [ca un zid] cu puterea Ta marea, 

Tu ai zdrobit capetele balaurilor pe apă. 

1% Tu ai sfărâmat capetele balaurului, 

l-ai dat ca hrană popoarelor din Etiopia. 





interpretat de unii traducători (e.g. RSV, TOB): „Parcă scutura cineva securea în desișul 
pădurii, aşa au sfărâmat...” 

73,8 „sărbătorile”: TM are „adunările”. Origen: „Dumnezeu îşi are, deci, sărbătorile 
Sale? Da. Cred că e zi de sărbătoare pentru Domnul ori de câte ori un om se întoarce la 
EI sau un credincios înaintează în credinţă [...]. Şi ce voi spune despre îngeri? Oare nu e 
pentru ei mare sărbătoare când se bucură pentru un singur păcătos mai mult decât pentru 
nouăzeci şi nouă de drepți (cf. Le. 15,7)? Voi spune ceva de necrezut: aşa pământești 
cum suntem, noi dăm lui Dumnezeu şi îngerilor prilejuri de sărbătoare când, «umblând 
pe pământ, trăim în ceruri»” (In Num. 23, SC 29, pp. 437-438), 

73,9 „şi nu ne va mai cunoaşte”: TM are „şi printre noi nimeni nu ştie până când”. 

73,11 Traducerea LXX calchiază textul ebraic, care e dificil. Unii traducători (BJ, RSV) 
au propus: „Vei sta cu mâna în sân până la capăt?” După interpretarea lui Theodoret, 
Dumnezeu e comparat cu un om bogat care, în faţa unui cerşetor, îşi ascunde mâna 
în sân. 

73412 În TM: „Dar Dumnezeu este Regele meu...” 

73,13 Rememorare a trecerii miraculoase a Mării Roşii. Poate fi şi o aluzie la crearea 
lumii (despărţirea apelor de sub tărie de cele de deasupra). 

73,14 „balaurului”: TM are „Leviatanului” — monstru marin care apare şi în textele de la 
Ugarit şi sugerează haosul de la începuturi, Aici însă pare a sugera mai ales crocodilul 
(= Egiptul). + „popoarelor din Etiopia”: TM are „unui popor ce locuieşte în pustiu” — 
același cuvânt ca la 71,9. 

15 "Tu ai făcut să țâșnească izvoare şi pâraie, 

Tu ai secat râurile din Etham. 

15 A Ta este ziua şi a Ta este noaptea, 

Tu ai făurit lumina şi soarele. 

1 “Fu ai făcut toate hotarele pământului, 

vara şi primăvara Tu le-ai plăsmuit. 

1% Adu-Ți aminte de aceasta: duşmanul L-a ocărât pe Domnul 
şi un popor fără minte a întărâtat Numele Tău. 

19 Să nu dai fiarelor sufletul celor ce-i aduc mărturie, 

de sufletele săracilor Tăi să nu uiţi până la capăt! 

2% la aminte la legământul Tău, 

căci s-au umplut ascunzişurile pământului de casele nelegiuirilor! 
2! Să nu se întoarcă ruşinat cel smerit, 

cel sărman şi cel lipsit vor lăuda Numele Tău. 

22 Scoală-Te, Dumnezeule, apără dreptatea Ta, 

adu-Ţi aminte cum Te ocăra cel fără de minte ziua întreagă! 
* Nu uita de glasul celor ce se roagă Ție: 

trufia celor ce Te urăsc s-a urcat necontenit spre Tine. 


13,15 Cf. Ex. 17,6; Lis. Nav. 3,13; Ps. 77,13.15. € „din Etham”: traducătorul interpre- 
tează ca toponim ebr. 'Eythân, „pururi curgător”. 

73,46 „lumina”: Vaticanus și Sinaiticus au „luna”. TM are „luminătorul” (cf. Gen. 
1,14-18). 

173,17 „primăvara”: TM are „toamna”. 

73,18 „ocărât”: TM are „hulit”: la fel şi la v. 22. 

73,19 Cf. Apoc. 13,7. $ „celor ce-Ţi aduc mărturie”: TM are „porumbiţei Tale”. 

73,21 „Să nu se întoarcă” = „să nu mai fie” — vezi nota la 70,21. 

73,22 „dreptatea”: gr. in are aici sens juridic — Dumnezeu, care Îşi asumă starea celor 
asupriţi, e chemat să-Şi apere cauza. $ „cel fără de minte”: la primul nivel, psalmul se 
referă, probabil, la jefuirea Tempiului de către caldei (4Rg. 25,9 etc.), dar Targumul 
spune că e vorba de Antiochos Epiphanes, regele nebun care a ars porţile Templului şi a 
profanat sanctuarul (cf. IMac. 1,21 sg.; 4,38; 2Mac. 1,8; 6,5) — o relectură în noile 
condiţii. Cf. şi Apoc. 6,10. 

73,23 În TM: „Nu uita strigătele potrivnicilor Tăi, larma vrăjmaşilor Tăi care necontenit 
sporeşte!” 

74 


! Pentru sfârşit; nu nimici; psalm al lui Asaph pentru cântare. 
ă Îşi vom aduce mărturie, Dumnezeule, 
Îţi vom aduce mărturie şi vom chema Numele Tău. 
* Istorisi-voi toate minunile Tale ori de câte ori voi avea prilej. 
„Eu voi face judecăţi drepte. 
1 S-a topit pământul şi toţi locuitorii lui, 
Eu i-am întărit stâlpii.” 
Oprire 
5 Zis-am celor nelegiuiți: „Nu fiți nelegiuiți!” 
şi păcătoşilor: „Nu vă înălțaţi cornul!” 
*Nu vă ridicaţi în înalt cornul, 
nu grăiți împotriva lui Dumnezeu nedreptate! 
7 Fiindcă nici de la răsărit, nici de la apus 
şi nici din pustietatea munţilor [...], 
* ci Dumnezeu este judecător: 
pe unul îl smereşte şi pe altul îl ridică. 


74 Gândul la judecata universală a lui Dumnezeu îi dă speranţă celui drept. 

74,1 În TM: „Pentru mai-marele cântăreților, pe Nu nimici [vezi nota la 56,1], psalm al 
lui Asaph, cântare.” 

74,2-3 „şi vom chema Numele Tău. Istorisi-voi...”: TM are fit. „apropiat e Numele Tău, 
se povestesc...” — text dificil, pe care adesea traducătorii îl emendează după versiuni. + 
2b: Cf. Fp. 2,21; Rom. 10,13. 

74,3 Am urmat împărțirea pe versete a ediției Rah!fs; alți traducători leagă „Istorisi-voi 
minunile Tale” de versetul anterior. $ „ori de câte ori voi avea prilej”: gr. &rov 1&fo 
Konp6v poate însemna şi „când voi hotărî o vreme” şi acesta este sensul şi în TM. + De 
la 3b vorbeşte Dumnezeu. 

74,5 „cornul” (ebr. geren): metaforă biblică pentru putere sau fală. + „Înălţarea cornului” 
nu € doar fărădelegea, ci şi lauda întru fărădelege (Theodoret). 

74,6b În TM: „Nu vă întăriți cerbicea când grăiți.” 

74,7 Textul pare neterminat; la fel şi în TM, în care unii propun să se citească, în loc de 
„munţi” (hărim), khămath „întărire”, sau n“hămoth, „alinări”. Alţii leagă cele două ver- 
sete traducând: „Nu la răsărit, nu la apus, nu în pustiul munților, într-adevăr, Dumnezeu 
“Judecătorul îl smereşte pe unul şi îl ridică pe altul” — adică Dumnezeu nu-Şi mai 
exercită judecata împotriva Moabului, Filistiei sau Edomului, ci pretutindeni şi împo- 
triva tuturor nelegiuiţilor (cf: BJ, nota ad /oc.). 

74,8b CJ. IRg. 2,7; Lc. 1,52. 

? Pentru că o cupă e în mâna Domnului Dica 
cu vin curat, plin cu mirodenii. 

A aplecat-o într-o parte şi în alta, 

dar drojdia lui nu s-a deşertat, 

vor bea toţi păcătoşii pământului. 

19 Dar eu voi tresălta până în veac, 

voi cânta Dumnezeului lui iacob 

a, şi toate coarnele păcătoşilor le voi zdrobi 

şi se vor înălța coarnele celui drept. 


75 


1 Pentru sfârşit, între imnuri; psalm al lui Asaph, cântare împotriva 
asirianului. 

2 Cunoscut € în Iudeea Dumnezeu, 

în Israel mare e Numele Lui. 

? S-a aşezat în pace lăcaşul Lui 

şi locuinţa Lui, în Sion. 

* Acolo a sfărâmat puterea arcului, 

scutul şi sabia şi războiul. 


Oprire 
5 Tu vei lumina minunat de pe munţii cei veşnici. 


149 „mirodenii”: litt. „amestec”. Cupa cu vin, drojdia de pe fundul ei sunt metafore 
biblice pentru mânia lui Dumnezeu (cf: Is. 51,17; lez. 23,31; Av. 2,16; ler. 25,15; Apoc. 
14,10). În TM, în cupă „fierbe vin amestecat” (fitt. „vin ce spumegă plin cu amestec”). $ 
9c-e în TM: „Când va vărsa, din ea vor sorbi păcătoşii pământului, o vor bea până la 
drojdie.” 

74,10 „voi tresălta”: TM are „voi vesti”. 

"75 Psalmul face parte din cântările Sionului. Se referă probabil la retragerea neașteptată 
şi inexplicabilă a armatei asiriene conduse de Senacherib, care asedia lerusalimul în 701 
î.H. (ef. 4Rg. 19,35). Amintirea acelui moment a însuflețit nădejdea poporului şi în alte 
situaţii de grea cumpână. 

75,1 În TM: „Pentru mai-marele cântăreților, pe strune, psalm al lui Asaph, cântare.” 
754 „în pace”: TM are „la Șălem” — nume prescurtat al terusalimului. Cf. In. 1,14; 
Apoc. 21,3. 

75,4 „puterea”; lit. „puterile”. TM are „fulgerele” (= „săgeţile”). e „scutul”: gr. &năov, 
„armă de apărare”. 

15,5 „de pe munţii cei veşnici”: TM are fir. „de pe munții de prăzi”, versetul se mai 
poate înțelege: „Tu străluceşti mai măreț decât munţii de prăzi.” 

$ Sau tulburat toţi cei nepricepuţi la inimă, 
s-au cufundat în somn şi n-au aflat nimic 
toți cei bogaţi, în mâinile lor. 
7 De certarea Ta, Dumnezeule al lui Iacob, 
su încremenit cei ce încalecă pe cai. 
€ Înfricoşător eşti Tu şi cine va sta împotriva Ta, 
din pricina mâniei Tale? 
? Din ceruri ai dat glas hotărârii Tale, 
pământul s-a înspăimântat şi a amuţit 
19 când S-a ridicat la judecată Dumnezeu 
ca să-i mântuiască pe toți cei blânzi de pe pământ. 
Oprire 
1! Căci cugetarea omului îți va da mărturie 
şi rămăşiţele cugetării Te vor sărbători. ” 
!2 Paceţi făgăduinţe şi împliniţi-le pentru Domnul Dumnezeul ati 
toţi cei din jurul Lui să-l aducă daruri 
13 Celui înfricoşător care le ia căpeteniilor suflarea, 
Celui temut de împărații pământului. 


76 


! Pentru: sfârşit, despre Idithun, psalm al lui Asaph. 
? Cu glasul meu către Domnul am strigat, 
cu glasul meu, spre Dumnezeu — şi a luat aminte la mine. 





75,6 „inimă”: traduce ebr. JEbh, „inimă” — pentru omul biblic, sediul cugetării și al 
voinței. € 75,6a în TM: „Au fost despuiaţi toţi cei puternici la inimă.” e „s-au cufundat 
în somn”: lit. „şi-au dormit somnul”. € „cei bogaţi”: iz. „bărbaţii bogăției” — semitism. 
+ 6b-c în TM: „... nu şi-au mai găsit mâinile (= puterea) cei viteji.” 

75,7 „au încremenit”: gr. vvorâţa, lit. „a aţipi”, traduce ebr. nir dăm, „a fi cuprins de 
toropeală”, „a adormi profund”. € „cei ce încalecă pe cai”: TM are „şi car[ele], şi caii”. 
75,10 „cei blânzi de pe pământ”: Vaticanus şi Sinaiticus au „cei blânzi cu inima”. TM 
are „de pe pământ”. 

75,11 „cugetarea”: TM are „[chiar] şi mânia”. * 11b în TM: lit. „Cu rămăşița mâniei Te 
încingi”. 

76 La vreme de strâmtorare, amintirea faptelor minunate ale lui Dumnezeu din trecut 
alungă neliniştea credinciosului şi îi redau nădejdea. 

76,1 „Pentru sfârşit, despre Idithun”: TM are „Pentru mai-marele cântăreților, după/ 
despre Y'dhăthin” (cf. 1Par. 25,1.6). 

3 În ziua strâmtorării mele L-am căutat pe Dumnezeu ; 
[întins-am] mâinile mele noaptea înaintea Lui şi n-am fost amăgit; 
n-a vrut să se mângâie sufletul meu. 

4 Mi-am amintit de Dumnezeu şi m-am bucurat, 

am cugetat şi s-a împuţinat duhul meu. 

Oprire 

5 Au luat-o înaintea străjilor ochii mei, 

tulburatu-m-am şi n-am grăit. 

* Am cugetat la zilele din vechime, 

de anii din veac mi-am amintit şi m-am îngrijorat: 

7 noaptea stăteam la sfat cu inima mea 

şi cerceta duhul meu. 

3 Oare pentru vecie va izgoni Domnul? 

Nu va mai binevoi niciodată? 

9 Oare până la capăt Îşi va opri milostivirea, 

din neam în neam? 

10 Oare va uita de îndurare Dumnezeu, 

oare în mânia Lui îşi va zăgăzui îndurările? 

Oprire 


1! Şi am zis: „Acum am început, 





16,3 „pe Dumnezeu”: TM are „pe Stăpânul meu”. e „n-am fost amăgit”: TM are „şi 
n-am ostenit”. 

76,4 „Mi-am amintit... şi m-am bucurat”: în TM: „Îmi amintesc de Dumnezeu și sus- 
pin.” e „am cugetat”: gr. &doheoxto are sensuri multiple: „a pălăvrăgi”, „a sta de 
vorbă”, „a discuta”, „a murmura” etc. Majoritatea Părinților (Eusebiu, Theodoret ş.a.) 
adoptă prima interpretare: atâta vreme cât psalmistul s-a gândit la Dumnezeu, s-a 
bucurat, dar când s-a închis în sine rumegând mereu aceleaşi gânduri, a fost cuprins de 
neliniște. Către a doua interpretare înclină Augustin: de la amintirea lui Dumnezeu omul 
a trecut la pălăvrăgeala cu oamenii şi şi-a pierdut liniştea. + „s-a împuţinat duhul meu”: 
TM are „a slăbit duhul meu”, dar se poate înţelege şi concret: „mi se curmă suflarea”. 
76,5 „ochii”: Vaticanus şi Sinaiticus au „toți duşmanii”. + Sa în TM: „Ai ţinut pleoapele 
ochilor mei.” Traducătorul LXX a citit ş“mărâth, „străji”, în loc de ş“murâth, „pleoape”. 
76,6 „m-am îngrijorat”: nu apare în TM. 

16,9b În 'TM: „Încetează cuvântul Lui din neam în neam?” $ „neam”: gr. yeve, „gene- 
rație”. 

76,11 „Acum am început”: expresie citată adesea (folosită „acomodat”) în literatura 
ascetică pentru a formula un principiu major al vieţii spirituale: necesitatea de a începe 

aceasta e schimbarea dreptei Celui Preaînalt.” 
"2 Mi-am amintit de lucrările Domnului, 

căci îmi voi aminti de la început minunile Tale 
3 şi voi cugeta la toate lucrările Tale 

şi la înfăptuirile Tale voi cugeta. 

' Dumnezeule, în [lăcașul] sfânt e calea Ta; 
ce Dumnezeu este mare ca Dumnezeul nostru? 
15'Tu eşti Dumnezeu care faci lucruri minunate, 
ai făcut cunoscută între popoare puterea Ta, 

'S Ţi-ai răscumpărat cu brațul Tău poporul, 

pe fiii lui Iacob şi ai lui Iosif. 

Oprire 

1? Te-au văzut apele, Dumnezeule, 

Te-au văzut apele şi s-au înspăimântat 

şi s-au tulburat adâncurile, mulţimea vuietului apelor. 
18 Norii au dat glas 

şi trec săgețile Tale. 

Glasul tunetului Tău în vârtej, 

S-au arătat fulgerele Tale peste lume, 

s-a clintit şi s-a cutremurat pământul. 

% În mare este calea Ta 

şi cărările Tale, în ape multe 

şi urmele Tale nu se vor cunoaşte. 


în fiecare zi, „a pune bun început”. € În TM: „Aceasta mă răneşte (lite. străpungerea mea 
e aceasta): schimbarea dreptei Celui Preaînalt.” 

76,13b „voi cugeta”; același verb ca la vv. 4 şi 7 (unde e tradus „stăteam la sfat”). 

76,14 „în [lăcaşul] sfânt”: Zi. „în cel sfânt”, traduce ebr. b'-qodeș, pe care unii îl 
interpretează „în sfințenie”. Unii Părinţi îl interpretează „întru Hristos”, 

76,16 „răscumpărat”: gr. Avrpow traduce automat ebr. gă 'a/, „a acționa ca ruda cea mai 
apropiată” — vezi nota la 18,15. e Cf. Apoc. 5,9. 

76,17-21 Aluzie la trecerea Mării Roşii (ef. Ex. 14-15). 

76,17 „mulţimea vuietului apelor”: nu apare în TM, dar la începutul versetului următor 
este, în plus, „au revărsat ape norii [de furtună]”. 

76,18 „trec”: TM are „zboară”. 

76,20c Cf. Rom. 11,33. E vorba de prezența invizibilă a lui Dumnezeu care, așa cum i-a 
călăuzit pe evrei prin Marea Roşie, îi călăuzeşte pe toți oamenii la mântuire (Eusebiu, 
Theodor al Mopsuestiei). 

21 Călăuzit-ai ca pe o turmă poporul Tău 
prin mâna lui Moise şi a lui Aaron. 


77 


! Pentru înțelegere, al lui Asaph. 
Ia aminte, poporul meu, la învățătura mea, 
pleacă-ți urechea la cuvintele gurii mele: 
? deschide-voi în pilde gura mea, 
voi da glas celor tăinuite dintru început. 
3 Câte le-am auzit şi le-am cunoscut 
şi părinții noştri ni le-au povestit 
* n-au fost ascunse de copiii lor pentru generaţia următoare, 
ci le-au vestit laudele Domnului 
şi faptele puterii Lui 
şi minunile pe care le-a săvârşit. 
$ A ridicat mărturie în lacob 
şi Lege a pus în Israel, 
câte le-a poruncit părinţilor noştri 
să le dea de ştire fiilor lor, 
S ca să le cunoască generaţia viitoare, 


77 După o introducere de tip sapiențial, psalmistul aminteşte faptele minunate ale lui 
Dumnezeu din trecut, infidelitățile poporului, consecințele acestora, dar şi îndurarea lui 
Dumnezeu şi speranța legată de alegerea regelui David. Psalmul este al doilea ca 
lungime, după Ps. 118, şi e dintre cele mai bine păstrate ca text. Pentru Eusebiu, 
Atanasie şi mulţi alţi Părinţi, prin acest psalm-parabolă Hristos se adresează Bisericii. 
771 „învăţătura”: gr. vouog, litt, „lege”, are aici, ca şi în multe alte locuri din Biblie, 
sensul mai larg al ebr. târăh, „învăţătura dată de Dumnezeu omului ca să ştie cum să-şi 
orânduiască viaţa”, „înţelepciune de viață”. e 1b: cf. Mt. 13,9; Mc. 4,9; Lc. 8,8 („Cine 
are urechi de auzit...”). 

772 „pilde”: gr. nopafoii traduce ebr. mâșăl, „proverb”, „zicătoare”, bazate pe ii 
paralelism, dar şi „povestire cu tâlc/parabolă”. + „(celor) tăinuite”: gr. npofiiuaro | 
traduce ebr. hidhăth, „enigme”, dar şi adevăruri importante care nu se dezvăluie omului 
superficial. Cf. Mt. 13,34-35. 

'77,4 „n-au fost ascunse”: TM are „nu le vom ascunde”, $ „ci le-au vestit”; fizt. „vestind” 
la plural. 

775 „mărturie”: aceasta este transmiterea faptelor minunate ale Domnului. Aici ar fi 
vorba, mai precis, despre „cortul mărturiei” în care se afla chivotul ce conţinea Legea 
(Eusebiu, Theodoret). e „câte le-a poruncit”: TM are „„[prin] care a poruncit”. 

fiii ce se vor naşte, 

şi ei să se ridice şi să le vestească fiilor lor, 

Tcaei să-şi pună în Dumnezeu nădejdea 

şi să nu uite de lucrările lui Dumnezeu 

şi poruncile Lui să le cerceteze, 

& ca să nu ajungă precum părinţii lor, 

generație strâmbă şi răzvrătită, 

generație care nu și-a păstrat dreaptă inima 

şi n-a rămas credincioasă lui Dumnezeu în duhul ei. 
? Fiii lui Efraim, cei ce întind arcul şi azvâri săgeata, 
au dat înapoi în ziua bătăliei. 

'9 N-au păzit legământul lui Dumnezeu 

şi în Legea Lui n-au voit să umble, 

!! au uitat de binefacerile Lui 

şi de minunile pe care le arătase lor, 

'2 minunile pe care le-a făcut înaintea părinților lor, 
în Egipt, în câmpia Tanisului. 

SA despicat marea şi i-a trecut prin ea, 

a aşezat apele ca [într-Jun burduf 

14 şi i-a călăuzit din nor în timpul zilei 

şi noaptea întreagă, cu lucirea focului, 

ISA despicat stâncă în pustie 

şi i-a adăpat cu puhoi de apă 

16 şi a scos apă din stâncă, 


77,7 „să le cerceteze”: gr. Extnrea desemnează efortul de cunoaştere amănunțită în 
vederea împlinirii (poruncilor); TM are „să le păzească”. 

778b Cf. Mt. 12,39; 16,4; 17,17; Mc. 9,19. 

77,9 Versetul întrerupe firul discursului şi exegeţii sunt de părere că a fost inserat 
ulterior aici pentru a anticipa tema polemicii antisamaritene (Efraim fiind unul din 
triburile importante din nord şi numele lui folosindu-se generic pentru a denumi întreaga 
zonă), polemică dezvoltată în vv. 56-67. $ „întind arcul şi azvâri săgeata”: lift. „cei care 
întind şi azvâri 768016” (r6Ea desemnează arcul cu săgeți cu tot). 

7712-13 Cf. Exod 14-15. 

77,12 „Tanis”: oraş în estul deltei Nilului. 

77,14 Cf Ex. 13,21; 1Cor, 10,1. 

7715-16 Cf. Ex. 17,1-17; Num. 20,2-13; 1Cor. 10,4. * „puhoi de apă”: TM are „ca din 
abis” — cf. Gen. 1,2. În cosmologia biblică, „abisul” este oceanul subteran de apă dulce 
din care ies râurile şi se adapă fântânile. 

a prăvălit ca nişte râuri apele. 

1 Dar ei au păcătuit şi mai mult împotriva Lui, 
L-au înfruntat pe Cel Preaînalt în loc uscat, 

15 L-au ispitit pe Dumnezeu în inimile lor 
cerându-i mâncăruri după dorinţele lor 

' şi au grăit împotriva lui Dumnezeu zicând: 
„Oare va putea Dumnezeu să întindă masă în pustiu? 
% Când a lovit stânca au curs ape și puhoaiele s-au revărsat, 
dar oare pâine poate să ne dea, 

sau să întindă masă poporului Său?” 

2! De aceea a auzit Domnul şi a izbucnit 

şi foc s-a aprins în Iacob, 

mânie s-a ridicat asupra lui Israel, 

22 căci nu s-au încrezut în Dumnezeu 

şi n-au nădăjduit în mântuirea Lui. 

BA poruncit norilor de sus 

şi porțile cerului le-a deschis 

“ Şi a plouat asupra lor mana spre mâncare, 
pâinea cerului le-a dat-o lor; 

“5 pâinea îngerilor a mâncat-o omul, 

hrană le-a trimis spre săturare. 

% A stârnit vântul de miazăzi 


7717 sq. Cf. Ex. 16,2-36; Evr. 3,16. 

77,18 „în inimile lor”: i.e. „cu bună ştiinţă”. e „după dorințele”: gr. roig wwxciiş — ca 
sediu al afectelor, wuxi, „suflet”, poate însemna „sentiment”, „curaj”, „dorinţă”. 

"77,20 „să întindă masă”: TM are „să îmbie carne”. e 20c: cf. Mt. 15,33; Mc. 8,4. 

77,23 În context, ar fi de aşteptat descrierea unei pedepse; dar Dumnezeu răspunde cu o 
binefacere. 

71,24-25 „mana”: cf. EX. 16,4.14 sg. * „pâinea”: TM are „grâul”. + „îngerilor”: TM are 
„celor tari/viteji”. În sens uman, termenul se referă de obicei la luptătorii de elită, dar la 
singular ajunge să se aplice şi lui Dumnezeu („Cel Puternic al lui lacob”). Spiritualizând 
sensul, deja Targumul consideră că se referă la îngeri. Interpretarea spirituală a maneci 
continuă până în cartea Înţelepciunii (16,20-21), unde se spune că Dumnezeu a dat 
necontenit poporului Său o hrană îngerească „având în sine orice desfătare”, deci împli- 
nind orice dorință a omului — manifestare a bunătăţii lui Dumnezeu, Cf. şi In. 6,31.51. 
Liturgia creştină a aplicat pasajul la Euharistie. e Pentru Eusebiu şi Augustin, însă, 
„pâinea îngerilor” este cuvântul lui Dumnezeu. 

77,26-27 Cf. Num. 1î,3l sa. e „A stîrnit”: TM are „a îndepărtat”: vântul de răsărit e 
dăunător — de ex., în Exod 10,13, a adus lăcustele. e „de miazăzi (v670q)... apus” (Ay: 

şi a adus cu puterea Lui vânt dinspre apus 

2 şi a plouat asupra lor ca pulberea carne 

şi ca nisipul mării, păsări înaripate 

2 şi au căzut în mijlocul taberei lor, 
jur-împrejurul corturitor lor; 

* ei au mâncat şi s-au săturat bine, 

căci ce pofitiseră le adusese lor, 

% n-au fost lipsiţi de pofia lor. 

Mâncarea le era încă în gură 

3! când mânia lui Dumnezeu s-a ridicat asupra lor 
şi a ucis dintre cei graşi de-ai lor 

şi pe cei aleşi ai lui Israel i-a doborât. 

* Cu toate acestea, ei au păcătuit iarăşi, 

n-au crezut în faptele Lui minunate 

33 şi s-au sfârşit în zădărnicie zilele lor 

şi anii lor, degrabă. 

“4 De câte ori îi ucidea, ÎL căutau 

şi se întorceau şi se zoreau spre Dumnezeu, 

*5 şi-au amintit că Dumnezeu e ajutorul lor 

şi Dumnezeul Preaînalt e Răscumpărătorul lor. 
5 Î] linguşeau cu gura lor, 
cu limba lor Îl minţeau, 

* dar inima lor nu era dreaptă cu El, 
nici n-au rămas credincioşi Legământului Lui. 


pentru Palestina e vântul de sud — cf. Gen. 13,14, iar pentru Egipt e apusul, sau numele 
Libiei — cf. Ex. 27,9): TM are „răsărit... sud-vest”. Diferenţele se datorează condițiilor 
geografice diferite între Egipt şi teritoriul israelit. 

77,28 „au căzut”: TM are „le-a făcut să cadă”, 

77,29a Cf. Me. 6,42. A 

77,31 „cei aleşi”: TM are P“hărim, „cei dintâi/din frunte”, „cei tineri”, 

7733 „degrabă”: TM are „într-o spaimă neașteptată”. 

77,34 „se zoreau”: gr. 6p&piţo, litt. „a se scula în zori”. TM are verbul şăhar, „a căuta 
din bună vreme, cu râvnă” — verb denominativ de la şahar, „zori”. 

77,35 „ajutorul”: TM are „stânca”. e 35b: A. Chouraqui (Le Cantique des Cantiques 
suivi des Psaumes, PUF, Vendâme, 1970, apud Mortari, nota ad loc.) a numărat toate 
versetele din Psaltire şi a descoperit că aici este mijlocul acestei cărți. 

7736-37 Cf. Is. 29,13, citat de Mt. 15,8; Mc. 7,6 („Acest popor Mă slăveşte cu buzeie, 
dar inima lor e departe de Mine”). e „linguşeau”: Jizz. „amăgeau”, 

3 Dar EI este îndurător 

şi le va ierta păcatele şi nu-i va nimici, 
de multe ori Îşi va abate mânia 

şi nu-Şi va aprinde urgia Lui întreagă; 
EL Şi-a amintit că ei sunt trup, 

duh care se duce şi nu se mai întoarce. 
19 De câte ori nu s-au răzvrătit ei în pustiu, 
L-au mâniat în pământul fără apă! 

4 Şi iarăși L-au ispitit pe Dumnezeu, 
pe Sfântul lui Israel L-au întărâtat. 
“Nu şi-au [mai] amintit de mâna Lui, 
de ziua în care i-a răscumpărat din mâna asupritorului, 
% cum Şi-a pus în Egipt semnele Sale 
şi minunile Sale în câmpia Tanisului; 
4 schimbat-a în sânge râurile lor 

şi pâraiele lor, ca să nu mai bea. 

+5 A trimis peste ei tăun de i-a mâncat 
şi broască, de i-a dat pieirii; 

4 a dat mălură peste rodul lor 

şi truda lor a dat-o lăcustei; 

“a nimicit cu grindină via lor 

şi smochinii tor, cu îngheţ; 

% a dat grindină peste vitele lor 

Şi avutul lor [I-a ars] cu foc; 

“9 trimis-a peste ei urgia mâniei Sale, 





7739 „duh care se duce şi nu se mai întoarce”: ideea învierii morţilor, a unei vieți după 
moarte, apare limpede numai în ultimele cărți ale VT. 

77,41 „iarăşi”: litt. „s-au întors” — semitism. € „întărâtat”: TM are „mâhnit”. + „Sfântul 
lui Israel”: nume divin ce îmbină transcendenţa cu implicarea în istoria oamenilor, 
folosit frecvent în Cartea lui Isaia. 

7743-51 Cf. Ex. T-Il. 

7143 „Şi-a pus... semnele Sale”: ca un învingător, şi-a marcat locul biruinţei (cf. 73,4). 
+ „minunile”: gr. repara, lit. „semne prevestitoare”. 

77,44 „pâraiele”: gr. 6u fpin ara, „torenți formaţi de apa de ploaie”. 

77,46 „mălură... lăcustei”: în TM sunt termeni pentru două feluri de lăcuste. 

77,49 „îngerii cei răi”: amplificare poetică a îngerului nimicitor din Ex. 12,23. Augustin 
explică: dreptatea suverană a lui Dumnezeu ştie să se slujească, spre bine, chiar şi de cei 
răi. Cum? Aceasta depăşeşte înțelegerea mea, dar nu-L. depăşeşte pe Domnul. 

mânie şi urgie și strâmtorare, 

trimise prin îngerii cei răi; 

5 a croit cale urgiei Sale, 

n-a cruțat de la moarte sufletele lor 

şi vitele lor le-a îngrădit spre moarte; 

5! lovit-a pe tot întâiul născut în Egipt, 

pârga trudei lor, în sălaşele lui Ham. 

*2 A scos ca pe nişte oi poporul Său 

şi i-a dus ca pe o turmă prin pustiu, 

*5 i-a călăuzit întru nădejde şi ei nu s-au temut, 
iar pe duşmanii lor i-a acoperit marea. 

5 L-a dus în ținutul sfințeniei Lui, 

muntele acesta, pe care l-a dobândit dreapta Lui. 
SSA alungat din faţa lor neamuri, 

le-a împărțit cu funia moştenirea 

şi a aşezat în corturile lor triburile lui Israel. 

5 Dar ei L-au ispitit şi L-au înfruntat pe Dumnezeul cel Preaînalt 
mărturiile Lui nu le-au păzit, 

*7 s-au abătut şi au călcat legământul, ca și părinții lor, 
s-au întors ca un arc stricat. 
*% L-au mâniat cu înălțimile lor, 
cu chipurile cioplite I-au stârnit gelozia. 
59 A auzit Dumnezeu şi nu S-a mai uitat la ei, 
l-a disprețuit foarte pe Israel, 
s lepădat-a cortul din Selom, 


d 





77,50 „vitele”: în TM, hayyăâh înseamnă vieţuitoare” și „comunitate”, iar în poezia 
târzie are şi sensul de „viaţă”. 

77,51 Cf. Ex. 12,29. € „trudei”: TM are „vigorii”. 

71,54 Cf. Ex. 15,17. € „jinutul”: gr. &prov — majoritatea manuscriselor au &pos, „munte” — 
e vorba de Ierusalim, respectiv înălțimea Sionului, pe care se va zidi Templul. 

77,55 Cf. Lis. Nav. 24,8-13. 

77,56 Cf. Jud. 2,12-13. 

7758 „înălțimile”: locuitorii Canaanului îşi făceau sanctuarele idoleşti pe înălțimi 
(ef. IRg. 3,2 etc.). 

77,60 „Selom”: e vorba de sanctuarul de la Și/5, centrul religios şi politic al triburilor lui 
Israel: ef; lis. Nav, 18,1; Jud. 21,19: 1Rg. 1-4. Poate fi o aluzie la cucerirea chivotului de 
către filisteni (1Rg. 4), dar mai degrabă pare a simboliza aici Regatul din nord în între- 
gime, ca la v, 67, Iosif şi Efraim. $ „unde Se sălăşluise”: TM are „pe care îl ridicase”. 





ge 

lăcaşul Lui unde Se sălășluise între oameni. 
9! A dat robiei puterea lor 

şi frumuseţea lor, în mâinile dușmanului; 
$ a lăsat pradă sabiei poporul Său 

şi la moştenirea Sa n-a mai privit. 

4 pe tinerii lor i-a mistuit focul 

şi fecioarele lor n-au fost jelite; 

CA preoții lor au căzut sub sabie 

şi văduvele lor nu vor fi plânse, 

* Dar S-a trezit ca din somn Domnul, 

ca un viteaz [ce fusese] amețit de vin, 

de şi i-a lovit pe duşmanii Săi din spate, 
ocară veşnică le-a dat lor. 

$ A lepădat cortul lui losif 

şi tribul lui Efraim nu l-a ales, 

4 ci a ales tribul lui Iuda, 

muntele Sion, pe care l-a iubit, 

% şi a zidit ca [locul] inorogilor [lăcaşul] sfânt, 
pe pământ l-a întemeiat în veac, 

“9 şi l-a ales pe David, robul Său, 

l-a luat de la turmele de oi, 

7! din urma [oilor] ce fată l-a adus 

să păstorească pe Iacob, poporul Său, 

pe Israel, moştenirea Sa, 

”? el i-a păstorit întru nevinovăția inimii lui 
şi cu iscusința mâinilor lui i-a călăuzit. 





77,61 „puterea lor... frumuseţea lor”: TM are „puterea Lui... măreția Lui” — Părinţii 
(Origen, Atanasie, Augustin) afirmă că se referă la chivotul capturat (cf. IRg. 4,22). 
77,63-64 „n-au fost jelite... nu vor fi plânse”: ambele verbe sunt la forma pasivă; unii 
însă atribuie valoare medială celui dintâi (Brenton), sau amândurora (Mortari): „n-au 
jelit... n-au plâns”. TM are „n-au fost lăudate/n-au avut cântare de nuntă... nu au jelit”. 
77,65 Pentru Theodoret, „somnul” e răbdarea lui Dumnezeu. 

77,69 „inorogi”: cf. nota la 28,6. e „ca [locul] inorogilor”: TM are „ca înălțimile”, 
Aproape toate versiunile au însă „ca inorogii”. Pentru Augustin, acest animal îşi are 
toată nădejdea adunată în unicul său com. Pentru Cassiodor, comparaţia cu inorogul 
exprimă faptul că Biserica tinde numai spre Dumnezeu (monotropia). 

77,71 „[oilor] ce fată”: TM are „celor care alăptează”. 

77,72 „nevinovăţia”: TM are „deplinătatea/integritatea”. $ „Nevinovăţia” şi „iscusința”; 
virtuți cerute de lisus apostolilor Săi (Mt. 10,16). 

78 


! Psalm al lui Asaph. 

Dumnezeule, au intrat neamurile în moştenirea Ta, 
au pângărit templul Tău cel sfânt, 
au făcut lerusalimul ca o colibă. 
2 Dat-au leşurile robilor Tăi 
ca hrană păsărilor cerului, 
trupurile credincioşilor Tăi, fiarelor pământului; 
? au vărsat sângele lor ca apa 
în jurul Ierusalimului, şi nu era cine să îngroape. 

* Am ajuns de ocara vecinilor noştri, 
batjocură şi râs celor dimprejurul nostru. 
$ Până când, Doamne? Vei fi mânios până la capăt, 
se va aprinde ca focul gelozia Ta? 
* Revarsă urgia Ta asupra neamurilor care nu Te cunosc, 
asupra împărățiilor care nu cheamă Numele Tău! 
7 Căci l-au înghiţit pe Iacob 
şi locul lui l-au pustiit. 
* Nu-Ți aminti de nelegiuirile noastre din vechime, 
degrabă să ne întâmpine îndurările Tale, 
căci am sărăcit foarte! 
e Ajută-ne, Dumnezeule, Mântuitorul nostru; 





78 Psalmul este o lamentaţie națională în urma cuceririi Ierusalimului de către babilo- 
nieni în 586. Dumnezeu este chemat în ajutor ca să-Și apere credincioşii. Atanasie şi 
Eusebiu sunt de părere că se referă la situaţia Ierusalimului din timpul revoltei Macabeilor, 
78,1 „colibă”: gr. 6nopogvidiov, /izt. „colibă de paznic sau pentru depozitat pe câmp”. 
TM are „ruină, grămadă de dărâmături” — cf. Mich. 3,12. 

78,2 Cf. ler. 7,33. 

78,2-3 Mac. 7,17 le citează actualizând. Cf şi Apoc. 11,7-9. 

i”: în urma distrugerii Ierusalimului au năvălit după pradă şi populaţiile 





78,4 „vecinii 
vecine, edomiţii şi moabiţii. 

785 Cf. Ps. 73; Rom. 11,1 

78,8 „nelegiuirile noastre din vechime”: TM are „nelegiuirile înaintaşilor noştri”. Până 
la un moment dat se insista mai ales asupra responsabilităţii colective a poporului, chiar 
de-a lungul generațiilor. Profgţii din timpul Exilului au accentuat faptul că fiecare om 
răspunde numai pentru păcatele proprii: cf Ier. 38 (TM 31),29 sq.; lez. 18,2 sq. 

78,9-10 În Antichitate se socotea că, dacă un popor era învins, zeul lui este de fapt cel 
învins. De aceea Dumnezeu este chemat să răzbune ocara adusă Numelui Său. 

pentru slava Numelui Tău, Doamne, izbăveşte-ne 

şi fii îndurător cu păcatele noastre, pentru Numele Tău! 
19 Nu cumva să spună neamurile: „Unde e Dumnezeul lor?” 
Să se cunoască între neamuri, înaintea ochilor noștri, 
răzbunarea sângelui robilor Tăi, care a fost vărsat! 

1! sa ajungă înaintea Ta suspinul celor înlănţuiți, 

după măreţia braţului Tău 

fereşte-i pentru Tine pe fiii celor ucişi! 

12 Vecinilor noştri toarnă-le în sân înşeptit 

ocara cu care Te-au ocărât pe Tine, Doamne! 

15 Jar noi suntem poporul Tău şi oile păşunii Tale: 

Ție Îți vom aduce mulţumire în veac, 

Din neam în neam vom vesti lauda Ta! 


79 


! Pentru sfârşit, despre cei care vor fi schimbaţi; mărturie a lui 
Asaph, psalm despre asirian. 

2 Păstor al lui Israel, ia aminte, 

Tu care călăuzeşti ca pe o turmă pe Iosif, 

Cel ce şezi pe heruvimi, arată-Te! 

3 În faţa lui Efraim, şi a lui Beniamin, şi a lui Manase, 

trezeşte-Ți puterea 

şi vino ca să ne mântuieşti! 


78,9 „pentru slava Numelui Tău”: cf. lez. 20,44; 36,22. e „Doamne”: nu apare în TM. 
78,10 „Nu cumva”: TM are „De ce” — cf. Ioel 2,17. $ „răzbunarea sângelui robilor Tăi”: 
cf. Deut. 32,43; Apoc. 6,10. 

78,11 „fiii celor ucişi”: TM are fit. „fiii morții” (= „cei sortiţi morţii”). 

79 Lamentaţie naţională. Specific este faptul că invocarea ajutorului lui Dumnezeu are 
formă de refren cu mici variaţii (4.8.15.20); poporul lui Israel reprezentat prin metafora 
viei este o temă profetică (c/. Is. 5,2-7; ler. 2,21; 12,10; Iez. 19,10-14). După Eusebiu, 
psalmul cheamă venirea lui Hristos. 

79,1 În TM: „Pentru mai-marele cântăreților, pe Crinii mărturiei, al lui Asaph.” 

79,2 „Păstor”: Dumnezeu este Păstorul lui Israel (cf. Gen. 48,15; 49,24). Cf şi In. 10,11. 
* „şezi pe heruvimi”: cf. nota la 17,11. $ „arată-Te”: TM are „străfulgeră”. 

79,3 Efraim, Beniamin şi Manase sunt triburile care provin din Rachel, soția cea iubită a 
lui Iacob (Efraim şi Manase apar ca fiii lui losif). Împreună, în acest context reprezintă 
Regatul din nord, cucerit de asirieni în 722. 

i Dumnezeule, întoarce-ne! 
Arată-Ți faţa Ta şi vom fi mântuiţi! 
* Doamne, Dumnezeul puterilor, 
până când Te vei mânia de rugăciunea poporului Tău, 
& ne vei hrăni cu pâinea lacrimilor 
şi ne vei adăpa cu lacrimi, cu măsură? 
7 Ne-ai pus spre împotrivire vecinilor noștri 
şi duşmanii noştri şi-au bătut joc de noi. 
* Doamne, Dumnezeul puterilor, întoarce-ne! 
Arată-Ți fața Ta şi vom fi mântuiţi! 
Oprire 
* Din Egipt ai strămutat o vie, 
ai alungat neamuri şi ai sădit-o, 
"9 ai croit drum înaintea ei, 
iai sădit rădăcinile şi ea a umplut pământul; 
! umbra ei a acoperit munții 
și ramurile ei, cedrii lui Dumnezeu, 
2 şi-a întins mtădiţele până la mare 
şi până la fluviu vițele sale. 
'3 Pentru ce i-ai doborât împrejmuirea 
și o culeg toți cei care trec pe cale? 
1 A nimicit-o mistrețul din pădure 





79,4 „întoarce-ne”: poate însemna, concret, „adu-ne înapoi din exil”, dar şi „conver- 
teşte-ne”. La profeţii Exilului, convertirea apare ca efect al lucrării mântuitoare a lui 
Dumnezeu (cf, de ex., lez. 16,60 sq.; 20,40-4; 36,24-31). e „arată-Ți”: TM are 
„luminează-Ți fața”. La fel şi la vv. 8 şi 20. e Pentru Origen şi Chiril al Alexandriei, 
această „faţă” este Hristos. Pentru Augustin, este chipul lui Dumnezeu imprimat în noi 
ia creație şi care nu trebuie să rămână întunecat. Psalmistul Îi cere lui Dumnezeu să 
trimită o rază a strălucirii Lui pentru ca acest chip să strălucească în noi. 

79,5 „puterilor”: gr. Svvâueov poate însemna şi „oştirilor” — traduce ebr. fbhă dt! 

79,6 „cu măsură”: TM are „întreit”. e Diferite interpretări la Părinți. Origen (/n 88 8, 
SC 29, p. 160): „pâinea lacrimilor... cu măsură” = conform cu faptele. Eusebiu: „Să fie o 
măsură ia lacrimile noastre.” Augustin: „Pe măsura puterilor noastre.” 

79,9 Aluzie la exod. Cf. şi Is. 5; Os. 11,1; Mt. 2,15. 

79,10 „i-ai sădit”: TM are „şi-a înfipt”. 

79,12 „mare” = Marea Mediterană; „fluviu”= Eufrat. 

79,14 „din pădure”: în TM, litera * din yă'r, „pădure”, este scrisă deasupra rândului. În 
Mişna se spune că este marcată astfel litera care se află la mijlocul Psaltirii. După alte 

şi fiara singuratică a păscut-o. 

'5 Dumnezeule al puterilor, întoarce-Te, 

priveşte din cer şi vezi 

şi cercetează via aceasta 

16 şi orânduiește ce a sădit dreapta Ta 

şi [caută] spre fiul omului pe care I-ai întărit pentru Tine! 
1? Au ars-o cu foc şi au smuls-o, 

dar de mustrarea feţei Tale vor pieri. 

18 Fie mâna Ta peste omul de la dreapta Ta 

şi peste fiul omului pe care l-ai întărit pentru Tine! 
'9 Iar noi nu ne vom depărta de Tine, 

ne vei da viață şi vom chema Numele Tău. 

20 Doamne, Dumnezeul puterilor, întoarce-ne! 
Arată-Ți fața Ta şi vom fi mântuiţi! 


30 


! Pentru sfârşit, despre teascuri; al lui Asaph, psalm. 
3 Tresăltaţi pentru Dumnezeu, Ajutorul nostru, 
strigați de bucurie pentru Dumnezeul lui Iacob; 
? luaţi un psalm şi aduceți tamburina, 
harfa plăcută împreună cu alăuta; 


tradiții iudaice, ea sugerează o altă lectură a cuvântului: „(mistreţul) Nilului”, aluzie la 
Faraon (cf. TOB, nota ad loc.). + „fiara singuratică”: TM are „fiarele câmpului”. Pentru 
Theodoret, această „fiară” îl reprezintă pe Nabucodonosor. Pentru alți Părinţi, ambele 
fiare îl reprezintă pe diavol. 

79,16 În TM: „Şi ocroteşte ce a sădit dreapta Ta şi pe fiul pe care l-ai întărit pentru 
Tine.” Punerea în paralel a „viei” cu „fiul” Sugerează un sens mesianic, pe care 
Targumul și versiunile îl amplifică: „pe regele, pe cel uns pe care l-ai întărit...”. În gr. 
„fiul omului” este armonizat după v. 18. Pentru Părinţi, acesta este Hristos. 

79,17a Litt. „Arsă cu foc şi dezrădăcinată”, 

79,18 „omul de la dreapta Ta”: în ziua încoronării, se considera că regele era „înfiat” de 
Dumnezeu şi „pus de-a dreapta” Lui (cf. Ps. 109). e „fiul omului”: expresia apare la 
lezechiel în sensul obişnuit de „om”, cu o accentuare stilistică. Începând cu Cartea lui 
Daniel (7,13-1$), literatura apocaliptică îi conferă un sens eshatologic. isus se va 
autodenumi astfel în Evanghelia după loan. 

80 Îndemn profetic cu ocazia sărbătorii Corturilor. 

80,1 CF Ps. 8,1; 83,1. În TM: „Pentru mai-marele cântăreților, pe giztită, al lui Asăph.” 
80,3 „luaţi un psalm”: TM are „înălţaţi muzica (ce însoţeşte cântarea)”. 

* sunaţi din trâmbiţă la [răsărit de] lună nouă, 
în ziua însemnată a sărbătorii noastre; 

5 căci [aşa] e rânduiala în Israel 

şi hotărârea Dumnezeului lui Iacob. 

* Mărturie a pus-o pentru losif 

când a ieşit din pământul Egiptului, 

grai pe care nu-l cunoştea a auzit. 

7 L-a luat poverile din spate, 

mâinile lui robiseră la coşuri: 

3 „În strâmtorare M-ai Strigat şi te-am izbăvit, 
ţi-am dat ascultare din ascunzişul furtunii, 
te-am pus la încercare la apa Împotrivirii. 
Oprire 

? Ascultă, poporul Meu, şi-ţi aduc mărturie, 
Israele, de Mi-ai da ascultare, 


19 nu va fi la tine dumnezeu nou 
nici nu te vei închina unui dumnezeu străin, 





80,4 „lună nouă”: calendarul sărbătorilor era cel lunar; se sărbătorea prima zi a lunii, iar 
aici Targumul precizează că e vorba de prima zi a lunii tişri, începutul anului, sărbătoare 
cu aclamații (ef; Lev. 23,24; Num. 29,1), ce preceda sărbătoarea Corturilor, care era la 
luna plină (ef. Deut, 31,10) — ef TOB, nota ad loc. + „în ziua însemnată a sărbătorii 
noastre”: TM are „la lună plină, pentru ziua sărbătorii noastre”, 

80,6 „(a pus)-o”: manuscrisele principale au av, lift. „I-(a pus)”; recensiunea 
lucianică, urmată de mulţi Părinți, are obr6 (neutru). Totuşi, Pseudo-loan Gură de Aur îl 
interpretează ca atare, referindu-l la Hristos, prefigurat de losif, patriarhul vândut de 
fraţii săi, iar apoi ajuns la mare cinste, precum și de oasele acestuia menite învierii şi 
aduse din Egipt (cf şi Is. 55,4) — apud Mortari, nota ad loc. $ „losif” e aici metonimie 
pentru întregul popor israelit. $ 6c în TM: „Grai pe care nu-l cunoşteam l-am auzit.” 
Psalmistul introduce astfel cuvintele lui Dumnezeu, care în TM încep la v. 7. Dar s-a 
presupus și că ar fi glosa unui scrib care mărturiseşte că nu înțelege textul! $ Pentru mai 
mulți Părinţi (Origen, Eusebiu, Atanasie) este glasul lui Dumnezeu pe Sinai. 

80,7 În TM: „I-am luat poverile din spate şi mâinile lui au lăsat jos coşul” — e vorba de 
eliberarea din muncile grele din timpul robiei egiptene (cf. Ex. 1,13-14). Cf. Mt. 11,28. 
80,8 Cf. Ex. 1,23-24; Fp. 7,34. $ „furtunii”: TM are „tunetului”. e „apa Împotrivirii”; 
TM are „apa de la M'ribăh” (ef. Num. 20,1-13). 

80,9 „(îţi) aduc mărturie”: gr. Souapripoucr, „a da mărturie, a avertiza, a informa, a 
vorbi cu solemnitate”. 

80,10 Cf. Ex. 20,3 (prima poruncă a Decalogului). e „nou”: gr. np6ovaroş, litt. „recent, 
nou apărut”, traduce ebr. zăr, „neobişnuit, ciudat”. 

! căci Eu sunt Domnul Dumnezeul tău, 

care te-a ridicat din țara Egiptului: 

deschide-ţi gura larg şi o voi umple! 

12 Dar poporul Meu nu Mi-a auzit glasul 

şi Israel n-a luat aminte la Mine; 

1 şi i-am lăsat după urzelile inimilor lor, 

vor umbla în urzelile lor. 

14 De M-ar fi ascultat poporul Meu, 

Israel pe căile Mele de-ar fi umblat, 

15 într-o clipă i-aş fi smerit pe duşmanii lui 

şi împotriva asupritorilor lui Mi-aş fi întins mâna.” 
16 Duşmanii lui Dumnezeu l-au linguşit, 

dar va veni cândva şi vremea lor. 

7 lar [Dumnezeu] i-a hrănit pe ai Săi din lamura grâului 
şi cu miere din stâncă i-a săturat. 


81 


! Psalm al lui Asaph. 
Dumnezeu S-a sculat în adunarea dumnezeilor, 


80,1 ic Pentru Eusebiu, este o prevestire a înmulțirii pâinilor şi a Euharistiei. 

80,13 „urzelile”: /izt. „interesele, planurile, cele întreprinse” — același cuvânt în ambele. - 
stihuri. TM are cuvinte diferite: „în împietririle inimii lor” — expresie frecventă mai ales 
în leremia (3,17 etc.) şi Deuteronom (29,18 etc.), cf. şi Mt. 19,8 — şi „planurile lor” 
(ef. Rom. 1,28). 

80,16 „linguşit”: /i44. „minţit”. Ediţia Rahlfs pune punct după v. 15, dar, dacă legăm de 
el începutul lui 16, ar putea însemna „l-ar fi linguşit”; acesta e sensul şi în TM. € „va veni 
cândva şi vremea lor”: lirt. „dar vremea lor va fi în veac”; şi în TM este acelaşi text dificil. 
80,17 „i-a hrănit pe ai Săi”: gr. waniţo, „a dumica, a fărâmiţa, a rupe bucățele mâncarea 
ca pentru copii”. $ „lamura”: /iz. „grăsimea”. € În TM, fir. „îl voi hrăni... te voi sătura”. 
81 Dumnezeu îi mustră pe mai-marii poporului, mai ales pe cârmuitori, numiţi 
„dumnezei” deoarece au primit de la Dumnezeu puterea de a împărți dreptatea. 

81,1 „adunarea dumnezeilor”: TM are it. „adunarea lui Dumnezeu”. € Ib în TM: „în 
mijlocul dumnezeilor judecă”. În mitologia canaaneană se vorbeşte despre adunarea 
zeilor prezidată de zeul El. Psalmistul demitologizează imaginea, aplicând-o la relația 
dintre Dumnezeu şi oameni, termenul fiind folosit pentru fruntaşii poporului care dețin 
puterea de a împărţi dreptatea (c/. Eusebiu, Theodoret). Pentru Irineu (4. Haer. 3,6,1), 
„dumnezeii” sunt cei care au devenit fii ai lui Dumnezeu, iar pentru Eusebiu, cei cărora 
li s-a adresat cuvântul lui Dumnezeu. 

în mijlocul [ei] pe dumnezei îi va judeca: 
„Până când veţi judeca nedrept 

şi-i veţi părtini pe cei păcătoşi? 

Oprire 

3 Judecaţi pe orfan şi pe sărman, 

celui smerit şi sărac faceţi-i dreptate; 

4 scăpați-l pe cel sărac şi sărman, 

din mâna păcătosului izbăviți-l!” 

* N-au cunoscut şi nici n-au înțeles, 

ei umblă în întuneric; 

se vor cutremura toate temeliile pământului. 

S Eu am zis: „Dumnezei sunteți 

şi fii ai Celui Preaînalt cu toții: 

7 dar voi, ca nişte oameni muriţi 

şi ca una dintre căpetenii cădeți.” 

* Ridică-Te, Dumnezeule, judecă pământul, 

căci Tu vei avea moştenire în toate neamurile! 





81,2 „nedrept”: Jirt. „nedreptate”. € „veţi părtini pe cei păcătoşi”; lit. „veţi lua [seama 
la] feţele celor păcătoşi” — semitism. 

81,3 „Judecaţi”: unul din procedeele pentru a perpetua nedreptatea era amânarea la 
nesfârşit a procesului. De aceea, imaginea lui Dumnezeu ca judecător este aducătoare de 
speranță. 

81,5 Se referă, evident, la judecători. Imaginea din Sc ilustrează gravitatea judecății 
nedrepte. $ Sb: cf. In. 12,35. e Sc: în sens literal, din pricina judecătorilor nedrepți, 
lumea merge spre pieire. În alt sens, după Origen/leronim, Dumnezeu îi va îndepărta pe 
judecătorii nedrepţi, care şi-au pus temeiul pe pământ şi nu în ceruri. 

81,6a Versetul e citat de Iisus în In. 10,34, care îl aplică, după cum făcea şi exegeza 
iudaică, la întregul popor. + Theodore interpretează: „V-am cinstit, v-am făcut părtași la 
Numele Meu, v-am numit fii.” 

81,7 Cf. Rom. 5,12; Le. 10,18 Apoc. 9,1. e După Origen/leronim, numai Dumnezeu 
nu moare; nici Adam, atâta vreme cât a păzit porunca, nu a murit. Dar, după ce a gustat 
din pomul oprit, a devenit pe dată muritor. În textul ebraic e mai limpede: „Dar voi 
veţi muri ca Adam.” + „una dintre căpetenii”: se referă la căderea lui Lucifer (Is. 14,12; 
lez. 28,12-16) — cf. Origen/leronim. 

81,8 C/. Fp. 17,31. e „Observaţi blândețea profetului; nu a spus: «Nimiceşte pământul!», 
ci: «Judecă şi mântuieşte!». Nu a spus: «Judecă prin îngeri...», [căci] ei n-ar putea avea 
milă [...] Tu singur ești Judecătorul cel mai blând.” (Origen/leronim) 

82 


! Cântare de psalm a lui Asaph. 
2 Dumnezeule, cine se va asemui Ție? 
Să nu taci, nici să nu stai liniştit, Dumnezeule! 
3 Căci iată, duşmanii Tăi au dat glas 
şi cei care Te urăsc şi-au ridicat capul, 
* asupra poporului Tău au urzit un plan cu viclenie 
şi s-au sfătuit împotriva sfinților Tăi; 
5 au zis: „Veniţi să-i dăm pieirii dintre neamuri, 
să nu se mai pomenească nici numele lui Israel!” 
$ Căci s-au sfătuit într-un cuget laolaltă, 
împotriva Ta au făcut legământ 
7 sălaşele idumeilor şi ismaeliții, 
Moab şi agarenii, 
* Gebal, şi Ammon, şi Amalec 
şi Străinii, împreună cu locuitorii Tyrului; 
” chiar şi Asiria li s-a alăturat, 
au venit în ajutorul fiilor lui Lot. 


82 Poporul israelit, hărțuit de duşmani din toate părțile, strigă către Dumnezeu să-l apere 
pentru a arăta păgânilor că nimeni nu-l poate sta împotrivă. Dispariţia poporului ar fi 
eşecul lui Dumnezeu. În ciuda multiplelor aluzii geografice şi istorice, nu s-a putut 
preciza în ce moment anume a fost compus psalmul. 

82,2 „cine se va asemui Ție?”: TM are „să nu ai odihnă”. € „Să nu taci... să nu stai liniş- 
tit”: tăcerea, aparenta lipsă de reacţie a lui Dumnezeu e o temă recurentă în lamentaţii. 
82,3 „şi-au ridicat capul”; imaginea sugerează șarpele. Dar Hristos zdrobeşte capul 
șarpelui (Chiril al Alexandriei). 

82,4 „sfinţilor”: TM are fit. „cei pe care-i ţii ascunși” — termenul se folosește despre 
comori. 

82,7 „idumeii”: descendenţii lui Esau, numit şi Edom în Geneză 36,8. e „ismaeliţii”: 
după tradiție, urmaşii lui Ismael, fiul lui Avraam de la egipteanca Agar (Gen. 16,15; 
21,18). Tradiţia iudaică şi cea musulmană consideră că arabii sunt descendenții lui. € 
„agarenii”: triburi arabe de la sud de Marea Moartă (după numele aceleiaşi Agar) — 
cf. Gen. 21; IPar. 5. 

82,8 „Gebal”: numele unui trib arab din pustiul aflat la sud de Marea Moartă şi la nord 
de Petra. e „Ammon”: ammoniţii, populaţie care locuia la nord-est de Marea Moartă, 
împreună cu moabiţii, alcătuiesc grupul „fiilor lui Lot” menţionat la v. 9 (cf. Gen. 19). e 
„Amalec”: amaleciţii erau o populație nomadă din Negev. Apar de mai multe ori ca 
duşmani tipici ai lui Israel (Ex. 17,8; Jud. 3,13 etc.). $ „Străinii”, ca şi în multe alte 
locuri, îi desemnează pe filisteni, 














220 PSALMII 82 


Oprire 

1 Fă cu ei ce [ai făcut] cu Madiam şi cu Sisara, 
ca şi cu labin la pârâul Kison. 

d Nimiciţi au fost la Aendor 

şi au ajuns ca bălegarul pe pământ. 

! pe căpeteniile lor fă-le ca pe Oreb şi Zeb, 

ca pe Zebee și Salmana pe toate căpeteniile lor, 
13 care au zis: „Să luăm ca moştenire pentru noi lăcaşul sfânt al lui 
Dumnezeu!” 

1 Dumnezeul meu, fă-i ca pe o roată, 

ca pe o trestie în faţa vântului; 

15 ca focul ce pârjoleşte un desiş, 

ca flacăra ce mistuie munții, 

15 aşa să-i urmăreşti cu vijelia Ta 

şi cu urgia Ta să-i scuturi. 

17 Umple feţele lor de ocară, 

şi vor căuta Numele Tău, Doamne! 

18 Să fie ruşinați şi tulburați în veacul veacului, 
să fie înjosiţi şi daţi pieirii, 

19 ca să ştie că Numele Tău e Domnul, 

Tu singur eşti preaînalt pe tot pământul. 


82,10 „Madiam” sau Madian: madianiții, conduşi de Oreb şi Zeb (menţionaţi în v. 12); 
au fost înfrânți de Gedeon cu ajutorul vădit al lui Dumnezeu (Jud. 6-8; cf. şi Is. 9,3). 
În Judecători (7,1), bătălia nu s-a dat la Aendor/Endor, ci la Aroed (ebr. 'Eyn Harodh). 
+ „Sisara... labin”: generalul şi regele Asorului (ebr. ZZăzăr) învinşi de Debora — cf: Jud. 
4-5. $ „Fă cu ei...”: după Eusebiu şi Augustin, e mai degrabă profeție decât blestem. La 
fel la vv. 12 şi 14. 

82,12 „Zebee” şi „Salmana” se presupune că sunt nume deformate sau fictive date ironic 
unor regi madianiţi în Jud. 8,5-21 (ef. TOB, nota la Jud. 8,5). 

82,13 „lăcașul sfânt”: TM are „păşunile”. 

82,14 „trestie”: TM are „pleava”. + „fă-i ca pe o roată”: Origen şi Eusebiu văd în roată o 
imagine a instabilității. Atanasie interpretează însă „fă-i să pornească în direcţie 
inversă”, adică să se convertească. 

82,16 „să-i scuturi”: TM are „să-i înspăimânți”. e După Origen/leronim, Dumnezeu vrea 
să-i înspăimânte ca să caute Numele Lui (cf. 17b). La fel la vv. 18b-19: să piară ce e rău 
în ei, ca să-L, poată cunoaşte pe Dumnezeu. 

83 


! Pentru sfârşit, despre teascuri; al fiilor lui Core, psalm. 
2 Cât sunt de iubite lăcaşurile Tale, Doamne al puterilor! 
3 Tânjeşte şi se sfârşeşte sufletul meu după curțile Domnului, 
inima mea şi trupul meu au tresăltat întru Dumnezeul cel viu. 
4 Căci şi vrabia şi-a găsit casă 
şi turtureaua cuib unde să-şi pună puii ei: 
altarele Tale, Doamne al puterilor, 
Împăratul meu şi Dumnezeul meu! 
? Fericiţi cei care locuiesc în casa Ta: 
în vecii vecilor Te vor lăuda. 


Oprire 
€ Fericit omul care are ajutor de la Tine, Doamne: 





83 Psalm de pelerinaj ce exprimă dragostea pentru Templu ca loc al prezenţei lui 
Dumnezeu. Face parte din cântările Sionului. 

83,1 În TM: „Pentru mai-marele cântăreților, pe giftith, al fiilor lui Qorak, psalm.” 
„despre teascuri”: după Augustin, teascul e simbolul suferințelor prin care trebuie să 
treacă omul în viaţă; la capătul acestora rămân „untdetemnul şi vinul”, dorința aprinsă 
după bine, după Dumnezeu. 

83,2 „lăcaşurile”: atât cuvântul grecesc, cât şi cel ebraic pe care îl traduce desemnau 
iniţial cortul, evocând sanctuarul din timpul peregrinării prin pustiu. Pluralul ţine de 
limbajul poetic, ca şi „altarele” de la v. 4. Cf In. 1,14 („Cuvântul S-a făcut trup şi Şi-a 
pus sălaşul între noi”) şi Apoc. 21,3. e După interpretarea lui Eusebiu, psalmistul inspi- 
rat vede dinainte lăcaşurile lui Dumnezeu puse de Hristos pe pământ şi doreşte aprins 
toate aceste altare viitoare. $ „Doamne al puterilor”: vezi nota la 79,5. 

83,3 „Sufletul... inima... trupul” desemnează laolaltă omul întreg, cu vitalitatea, interio- 
ritatea şi corporalitatea sa. $ „au tresăltat”: TM are „strigă de bucurie”. + Theodoret vede 
aici dorul iudeilor după Templu şi dorul nostru după altarele Domnului; chiar trupul 
participă la bucurie. 

83,4 Cf. Ps. 10,2; 123,7; Mt. 10,29.31. 

83,5 „cei care locuiesc”: slujitorii cultului, pe care pelerinul îi fericeşte, dar, în sens 
Spiritual, toţi cei care trăiesc în prezența lui Dumnezeu. Cf. In. 6,56; 15,4. 

83,6 „care are ajutor de la Tine”: TM are „a cărui tărie este în Tine”. Cf. Fip. 4,13 
(„Poate le pot în Cel care mă întăreşte”). e „suişuri”: se referă la drumul de urcuş către 
Ierusalim; aluzie şi la psalmii „treptelor” (c/. Introducerea şi nota la Ps. 119). $ 6b în 
TM: fit. „drumuri largi în inima lor”, poate însemna „pornesc la drum cu dragă inimă”, 
dar şi „păstrează în inimă drumurile” (cf. TOB — text şi notă), ceea ce poate fi amintirea 
pelerinajului sau, mai profund, strădania de a umbia pe căile Domnului (cf Lancelotti, 
ad ioc.). 

a aşezat suişuri în inima sa 

? prin Valea Plângerii, spre locul hotărât, Zina 

căci binecuvântări va da [acolo] Dătătorul Legii. 

% Vor merge sporind în putere, 

[i] se va arăta Dumnezeul dumnezeilor în Sion. 

% Doamne, Dumnezeul puterilor, ascultă rugăciunea mea, 
pleacă-Ți urechea, Dumnezeule al lui Iacob! 

Oprire 

19 Ocrotitorul nostru, Dumnezeule, vezi 

şi caută la fața unsului Tău! 

Î Căci mai bună este o zi în curțile Tale decât mii [în altă parte]; 
ales-am să fiu lepădat în casa lui Dumnezeu 

mai bine decât să locuiesc în corturile păcătoşilor. 

"2 Căci mila şi adevărul le iubeşte Domnul Dumnezeu, 

har şi mărire va da; 

Domnul nu-i va lipsi de cele bune pe cei care umblă întru nevinovăție. 
'3 Doamne al puterilor, fericit omul care nădăjduieşte în Tine! 


83,7 „locul hotărât”: e vorba de Templu, al cărui loc a fost ales de Dumnezeu (cf. Deut. 
12,5-7.11-14). e În TM versetul este neclar şi foarte diferit de LXX: „Trecând prin 
Valea Copacului de balsam, ei pun izvor şi [cu] binecuvântări [o] îmbracă ploaia 
timpurie.” Traducătorul LXX a citit BKH, „a plânge”, în loc de BK", „copac de balsam”. 
Valea Copacului de balsam, la nord de Valea Hinnom, era ultima etapă a pelerinajului: 
la răscrucea drumurilor care veneau de la nord, de la vest şi de la sud — cf. 2Rg. 5,17-25 
(ef. B), nota ad loc.). + 7b: cf. In. 7,38. e „Fericit cel pe care Dumnezeu îl ocroteşte în 
Valea Plângerii, cel care face pocăinţă..., acela a aşezat în inima sa suişuri spre 
Dumnezeu.” (Eusebiu) 

83,8 „sporind în putere”: fi. „din putere în putere”. Cf 2Cor. 3,18 („din slavă în 
slavă”). $ „se va arăta...”: expresie îndrăzneață şi în LXX şi în TM; unii traducători au 
ezitat să o transfere ca atare (de ex. KIV, TOB) şi au emendat-o în „ei se arată (în fața 
lui Dumnezeu)”. Cf. lin. 1,1; 4,14. 

83,10 „Ocrotitorul nostru”: fii. „cel ce ține scutul [în fața noastră)”; TM are „scutul 
nostru”. $ „unsului Tău”: Eusebiu îl referă la Hristos; pentru Atanasie, „unsul” este 
„poporul chemat la preoţia împărătească”. Pentru Beda, versetul înseamnă: „Priveşte în 
noi chipul Fiului Tău!” 

83,11 „să fiu lepădat în casa”: TM are „să stau în/să păzesc pragul casei”. 

83,12a În TM: „Căci soare şi scut este YHWH...” 

83,13 „nădăjduieşte”: TM are „se încrede”. 

84 


! Pentru sfârşit; al fiilor lui Core, psalm. 
2 Bine ai voit, Doamne, pământului Tău, 
ai abătut robia lui Iacob; 
Î ai iertat fărădelegile poporului Tău, 
ai acoperit toate păcatele lor. 
Oprire 
4 Potolit-ai toată mânia Ta, 
Te-ai abătut de la urgia mâniei Tale. 
* Întoarce-ne, Dumnezeul mântuirilor noastre, 
şi abate mânia Ta de la noi! 
Nu cumva ne vei urgisi în veac, 
sau vei ține urgia Ta din neam în neam? 
7 Dumnezeule, întorcându-Te, Tu ne vei da viață 
şi poporul Tău se va bucura de Tine. 
LA Arată-ne, Doamne, mila Ta 
şi mântuirea Ta dăruieşte-ne-o! 
$ Auzi-voi ce va grăi în mine Domnul Dumnezeu, 
căci va grăi pace peste poporul Său 
şi peste credincioşii Săi 
şi peste cei care-şi întorc inima spre El. 


84 Bucuria întoarcerii din Exil şi încrederea în ajutorul iui Dumnezeu pentru a învinge 
greutăţile. 

84,1 În TM: „Pentru mai-marele cântăreților, al fiilor lui Qorab, psalm.” 

84,2 „ai abătut robia...”: TM are „ai întors robia...”. Verbul e caracteristic pentru acțiu- 
nea lui Dumnezeu de refacere. Acelaşi verb în TM şi la v. 5 (,„întoarce-ne”); cf. şi 
Ps. 125,4. e Pentru Atanasie, „Bine ai voit, Doamne...” este echivalent cu „I-a plăcut [lui 
Dumnezeu] să adune toate în Hristos” (cf. Ef. 1,10). După Eusebiu și Theodoret, 
binecuvântarea lui Dumnezeu anulează blestemul din Gen. 3,17. PE 
84,5 „întoarce-ne”: nu stă în puterile noastre să ne întoarcem la Dumnezeu, spune 
Augustin. 

84,6 Cf Zah. 1,12. y 

84,7 TM are o construcţie interogativă: „Oare nu Tu, întorcându-Te, ne vei da viaţă...” . 
+ Cf. Cor. 15,22. 

84,8 Cf. Le. 2,30, E : 
84,9 Cf. Le. 2,14; 24,36; Fp. 10,36. € „în mine”: nu apare în TM. € „şi peste cei care-și 
întorc...”: TM are: „„...numai să nu se întoarcă la sminteală.” 

du Aproape de cei ce se tem de E! e mântuirea Lui, 
ca să se așeze slava în pământul nostru. 
"Mila şi adevărul s-au întâmpinat, 
dreptatea şi pacea s-au sărutat, 
12 adevărul din pământ a răsărit 
şi dreptatea din cer a privit. 
13 Căci Domnul va da bunătatea 
şi pământul va da rodul său; 
"4 dreptatea înaintea Lui va merge şi va așeza pe cale paşii Lui. 


85 


] Rugăciune a lui David. 
Pleacă-Ți, Doamne, urechea şi ascultă-mă, 
căci sărac şi sărman sunt eu! 
? Păzeşte sufletul meu, căci sunt credincios, 
mântuieşte-i pe robul Tău, Dumnezeul meu, pe cel care nădăjduieşte în 
Tine! 
* Miluieşte-mă, Doamne, căci spre Tine voi striga ziua întreagă! 


84,10 „să se aşeze”: Ji4. „să-şi facă lăcaşul”. € „să se aşeze slava”: în ez. 10 profetul 
vede cum Slava (= Prezenţa) lui Dumnezeu părăseşte Ierusalimul. Reîntoarcerea ei e 
semnul refacerii — ea revine în Templul din timpurile mesianice (lez. 43). În sens profe- 
tic, după interpretarea lui Atanasie, „slava” este Fiul Unul-născut care împacă în Sine 
toate, pe pământ şi în cer (cf. Col. 1,20). 

84,11 Personificarea atributelor divine este frecventă mai ales în literatura poetică. € 
Theodoret vede aici o profeție a întâlnirii dintre Elisabeta, cea care purta „dreptatea”, și 
Maria, cea care purta „Pacea” (cf. Lc. 1,40). Eusebiu leagă versetul de In. 1,17 („harul și 
adevărul au venit prin lisus Hristos”), de 1Cor. 1,30 („[lisus] a fost făcut de Dumnezeu 
pentru noi înțelepciune şi dreptate...) şi de Ef. 2,14 („EI este Pacea noastră”). 

84,12 „a privit”: fitz, „s-a aplecat să privească”, + După Augustin, „adevărul” e Hristos; 
* „din pământ”: născut din femeie pentru a putea aduce jertfa care îndreptățește. 

84,13b = Ps. 66,7a. 

84,14 Cf. 1s. 58,8. 

85 Un credincios prigonit se refugiază la Dumnezeu. 

85,1 „Pleacă-Ți urechea”: Atanasie spune că psalmistul vorbeşte ca un bolnav lipsit de 
putere, spre care medicul trebuie să se aplece ca să-l audă. 

85,2 „credincios”: gr. 8o10c, „pios, sfânt, evlavios”, traduce aici ebr. hăsidh, „bun, cre= 
dincios”, care practică hesedh-ul (cf. nota la Ps. 5,8) imitându-L pe Dumnezeu (cf. infa, 
v. 13 — mila”). 





| 

1 Veseleşte sufletul robului Tău, 
căci la Tine, Doamne, am ridicat sufletul meu! 
5 Căci Tu, Doamne, eşti bun şi blând 
şi mult milostiv cu toți cei care strigă către Tine. 
Ş Ascultă, Doamne, rugăciunea mea 
şi ia aminte la glasul cererii mele! 
? În ziua strâmtorării mele am strigat către Tine, căci m-ai ascultat. 
& Nu este asemenea ie între dumnezei, Doamne, 
şi nici [fapte] ca faptele Tale! 
Toate neamurile câte le-ai făcut vor veni 
şi se vor închina în fața Ta, Doamne, 
şi vor slăvi Numele Tău, 
10 căci mare eşti Tu şi faci lucruri minunate: 
Tu singur eşti Dumnezeu, Cel Mare. 
Le Călăuzeşte-mă, Doamne, pe calea Ta 
şi voi umbla întru adevărul Tău; 
să se bucure inima mea, ca să se teamă de Numele Tău! 
n Îţi voi aduce laudă, Doamne, Dumnezeul meu, cu toată inima mea 
şi voi slăvi Numele Tău în veac, 
13 căci mila Ta mare e faţă de mine 
şi Tu ai scos sufletul meu din adâncul lăcașului morţilor. 
"4 Dumnezeule, cei nelegiuiți s-au sculat împotriva mea 


85,5 „blând”: TM are „iertător”. 
85,7 „m-ai ascultat”: TM are „mă asculți”. 


85,8 Poporul lui Israel, monoteist încă de la începutul existenței sale, percepe treptat, - 


mai ales sub influența profeților, inexistenţa zeilor celorlalte popoare. Apar arhaisme de 
exprimare, ca aici, unde se observă trecerea de la monolatrie (conştiinţa că trebuie să se 
închine doar Dumnezeului său) la monoteismul strict (conştiinţa existenței unui singur 
Dumnezeu, Creator a toate şi Stăpân peste toți). 

85,9 Cf. Apoc. 79-11; 15,4. 

85,10 „Cel Mare”: nu apare în TM. 

85,11 „să se bucure”: TM are „unifică”, Credinţa în YHWH adună laolaltă toate puterile 
omului (cf. Deut. 6,5). 

85,13 „ai scos”: adesea, în psalmii de implorare, credinciosul consideră acțiunea lui 
Dumnezeu deja împlinită (ef. Mc. 11,24). € „din adâncul lăcaşului morților”: fizt. „din 
hades-ul cel mai de jos”. Cf. Fp. 23|. 

85,14 „nelegiuiţi”: TM are „trufaşi”. € „au căutat sufletul meu” = „au vrut să mă ucidă” 
(semitism). e „nu Te-au pus... înaintea lor” = „n-au ținut seama de Tine” (semitism). € 
Cf. Mt. 26,3-4. 

şi o ceată de [oameni] silnici au căutat sufletul meu 

şi nu Te-au pus pe Tine înaintea lor. 

'5 lar 'Tu, Doamne, Dumnezeule, eşti milostiv şi îndurător, 
îndelung-răbdător şi mult milostiv şi adevărat. 

14 Caută spre mine şi mă miluieşte, 

dă puterea Ta slujitorului Tău 

şi mântuieşte pe fiul slujnicei Tale! 

17 Fă cu mine semn spre bine, 

şi să vadă cei ce mă urăsc şi să se ruşineze, 

căci Tu, Doamne, mi-ai ajutat mie şi m-ai mângâiat. 


86 


! Al fiilor lui Core, psalm de cântare. 
Temeliile lui [sunt] pe munții cei sfinţi: 
2 iubeşte Domnul porţile Sionului 
mai presus de toate sălașele lui Iacob. 
3 Lucruri slăvite s-au spus despre tine, cetatea lui Dumnezeu! 


Oprire 
+ Voi aminti de Raab şi de Babilon celor care mă cunosc; 


85,15 „îndelung-răbdător”: gr. uoxp69vuos traduce ebr. 'erekh 'appayim, „încet la 
mânie”, 

85,16 Cf. Is. 42,1 = Mt. 12,18. € 16c: cf. Le. 1,38. 

85,17 „semn spre bine”: cf. Mt. 16,4 („Nu li se va da alt semn decât acela al lui lona 
profetul!”) şi 24,30. + Ca şi fiii lui Israel în Egipt, pe care îngerul nimicitor i-a cruțat 
văzând semnul pe uşă (Ex. 12,13). 

86 Este una din cântările Sionului. Textul, destul de corupt, a dat naştere la o mulţime de 
interpretări. Proclamare a stăpânirii universale a Dumnezeului lui Israel; datorită locuirii 
Lui în “Templu, Sionul este „mama” tuturor popoarelor. Această viziune universalistă 
conferă psalmului un caracter mesianic şi eshatologic. Părinţii subliniază simbolismul 
Ierusalimului ceresc. 

86,1 Cf Et. 2,20 („zidiți pe temelia apostolilor”); Evr. 11,10 („cetatea cu temelii solide”). 
86,2 „porţile”: cf. Apoc. 21,12. 

86,3 Cf. Evr. 12,22 („Voi v-aţi apropiat de muntele Sionului şi de cetatea Dumnezeului 
celui viu”), Cf. Apoc. 3,12. î 

86,4 „Raab” (ebr. Rahabh) este monstrul marin care simbolizează haosul primordial 
(cf. Ps. 89,11 TM şi în lov 9,13), dar e folosit şi cu referire la trecerea Mării Roşii (e.g. 
Is. 51,9) şi ajunge să desemneze Egiptul (Is. 30,7). Părinţii însă îl interpretează ca 








n. ă 

şi iată Străinii, Tyrul şi poporul etiopienilor, 
aceştia s-au născut acolo. 

ă „Maică Sion” va spune omul 

şi om s-a născut acolo, 

şi însuşi Cel Preaînalt i-a pus temelie. 

$ Domnul o va povesti în cartea popoarelor 

și a căpeteniilor acestora, care s-au născut în ea. 


Oprire 
7 Plină de bucurie e locuirea tuturor în tine. 


87 


1 Cântare de psalm, a fiilor lui Core; pentru sfârşit, pe maeler, ca 
răspuns; pentru înțelegere, a lui Aiman israelitul. 
Doamne, Dumnezeul mântuirii mele, 


referindu-se la Raab din Ierihon (lis. Nav. 2), în care Origen vede o prefigurare:a 
Bisericii adunate dintre neamuri (Origen/leronim, ad /oc). + „celor care mă cunosc”: în 
TM se poate înţelege şi „printre cei care mă cunosc”, şi aceasta este opţiunea majorității 
traducătorilor. $ „Străinii”: TM are „Filistia”. $ „aceştia s-au născut acolo”: fiecare s-a 
născut în țara sa de origine (dar patria spirituală a fiecăruia este Sionul — cf. vv. 5 şi 7). € 
După Eusebiu, enumerarea tuturor acestor nume e un fel de a exprima chemarea 
universală: Tyruli, Etiopia etc. fac parte din Cetatea lui Dumnezeu. 

86,5 În TM: „Despre [cetatea] Sionului se va spune: fiecare om (fitt. om şi om) s-a 
născut în ea şi însuşi Cel Preaînalt a întărit-o.” $ Theodoret interpretează: „Orice om va 
numi Sionul «Mamă»... «Ierusalimul de sus este liber şi el este mama noastră» (Gal. 
4,26).” e „i-a pus temelie”: cf; Evr. 11,16. 

86,6 „cartea popoarelor”: lizt. „scrierea popoarelor”: cf Lc. 10,20 („Numele voastre sunt 
scrise în ceruri”). $ În TM: „Domnul numără înscriind popoarele: acesta s-a născut 
acolo.” $ „căpeteniilor”: traducătorul LXX a citit, probabil, sărim, „căpetenii”, în loc de 
„şărim ”, participiu activ plural de ta verbul „a cânta” din versetul următor. 

86,7 Litt. „Ca a tuturor ce se bucură e locuirea în tine” sau „Ca a unora ce se bucură e 
locuirea tuturor în tine”. € În TM: „Ei vor cânta dănţuind: «Toate izvoarele mele sunt în 
tine!».” 

87 Lamentaţie şi implorare de ajutor a unui nefericit care îşi vede moartea cu ochii. 
Părinţii au văzut în el expresia sentimentului de părăsire al lui țisus pe Cruce. 

87,1 În TM: „Cântare de psalm a fiilor lui Qorak pentru mai-marele cântăreților, pe 
mahalath (vezi nota la 52,1) F'annoth mas"kil (vezi nota la 31,1) al lui Heymân 
ezrahitul.” + Z€:annorh nu apare decât în acest titlu; a fost interpretat ca „pentru a 
răspunde” (ca în versiuni) sau „pentru întristare”. + Aiman/Heymăn este numele unui 
cântăreţ dintre fiii lui Core (IPar. 6,18). 

ziua am strigat şi noaptea înaintea Ta; 

3 să ajungă înaintea Ta rugăciunea mea, 

pleacă urechea Ta către cererea mea, Doamne! 

4 Căci s-a umplut de rele sufletul meu 

şi viața mea de lăcaşul morţilor s-a apropiat; 

* socotit am fost printre cei ce se coboară în groapă, 
am ajuns ca un om fără ajutor, printre morţi — liber, 
$ asemenea unor căzuţi ce dorm aruncați în mormânt 
de care nu-Ți mai aduci aminte 

şi au fost lepădaţi din mâna Ta. 

M-au aşezat în adâncul gropii, 

în întuneric şi în umbra morții. 

i Asupra mea s-a îngreunat mânia Ta 

şi toate valurile Tale le-ai adus peste mine. £ 
Oprire 

9 Ai îndepărtat pe cunoscuții mei de la mine, 

m-ai făcut urâciune pentru ei, 

am fost predat şi n-am [putut] scăpa. 

1 Ochii mei au slăbit de sărăcie; 

strigat-am către Tine, Doamne, ziua întreagă, 
întins-am spre Tine mâinile mele: 

1! Oare pentru cei morţi vei face minuni? 

Sau vindecătorii îi vor ridica şi-Ţi vor aduce laudă? 


87,3 „cererea”: TM are „strigarea”. 

87,5 „printre morți — liber”: numai Hristos e liber, pentru că nici un păcat nu-L făcea 
supus morţii (Atanasie). „Liber printre morți şi eliberator al morţilor.” (Chiril al 
Ierusalimului, Cat. 14,1) Aceeaşi aplicare la moartea eliberatoare a lui Hristos — la 
Origen, Eusebiu, Grigore al Nyssei, Augustin etc. 

87,6 „căzuţi”: litz. „răniţi”. La posibilitățile medicinei din Antichitate, rănirea echivala 
adesea cu moartea. € „nu-Ți mai aduci aminte şi au fost lepădaţi...”: cf. nota la 6,6. 
Chiar dacă şeolul înseamnă, până către sfârşitul VT, mai degrabă o supravieţuire dimi- 
nuată şi nesemnificativă, de obicei se spune că Dumnezeu este stăpân şi peste şeol. 
Expresiile hiperbolice de aici sugerează intensitatea sentimentului de părăsire. 

87,7 „M-au aşezat”: TM are „M-ai aşezat”. $ „adâncul gropii”: litt. „groapa de jos”. $ 
„umbra morții”: TM are „în adâncuri”. 

87,8-9 Eusebiu leagă pasajul de Is. 53 („a fost lovit pentru păcatele noastre...”). 

87,9 Cf. Mt. 26,56. e „predat”: TM are „închis”. 

87,11 „Sau vindecătorii îi vor ridica”: TM are „Oare umbrele se vor scula”. 

12 Oare va povesti cineva în mormânt mila Ta 
şi adevărul Tău în (locul de] pierzare? 

13 Oare se vor cunoaşte în întuneric minunile Tale 
şi dreptatea Ta, în pământ uitat? 

4 lar eu către Tine, Doamne, am strigat 

şi în zori rugăciunea mea Te va întâmpina. 

15 pentru ce, Doamne, alungi sufletul meu, 

Îţi întorci faţa de la mine? 

1% Sărman sunt eu şi trudit din tinereţea mea, 
înălțat am fost, dar şi umilit şi descumpănit. 
1? Peste mine au trecut mâniile Tale 

şi înfricoșările Tale m-au tulburat, 

18 m-au înconjurat ca apa ziua întreagă, 

m-au împresurat laolaltă. 

!9 Ai îndepărtat de la mine prieten şi vecin 

şi pe cunoscuţii mei, de nenorocire[a mea]. 


! Pentru înțelegere, al lui Aithan israelitul. 
2 Îndurările Tale, Doamne, în veci le voi cânta, 
din neam în neam voi vesti adevărul Tău cu gura mea. 


87,14 „am strigat”: cf. Mt. 27,46. 

87,15b Cf. Ps. 21,2. 

87,16 „Sărman”: cf. 2Cor. 8,9 („bogat fiind, [Hristos] S-a făcut sărac, ca să ne 
îmbogăţească”). $ 16b în TM: „am purtat spaimele Tale şi m-am tulburat.” 

87,17 „tulburat”: TM are „nimicit”. 

87,19 Cf. Le. 23,49 („şi stăteau toți cunoscuţii Lui deoparte...”). e 19b în TM: „n-am 
însoțitor decât bezna.” 

88 Psaimul e o amintire a făgăduințelor făcute lui David şi care par năruite într-un 
moment greu al istoriei poporului israelit. Preamărirea lucrării minunate a lui Dumnezeu 
în creaţie şi în istorie e totuşi dătătoare de nădejde pentru viitor. Nu se poate determina 
exact la care rege se face aluzie, dar creştinii au văzut în el o profeție despre Regele- 
-Mesia. 

88,1 În TM: „MaSki! al lui Heymân ezrahitul” (vezi nota la 87,1). 

88,2 „adevărul”: LXX, ca şi Vulg,, echivalează întotdeauna astfel ebr. 'emănăh, fideli 
tate, statornicie, adevăr (în sens de coerenţă cu sine)”; la fel la vv. 3; 6; 9; 34; 50 infra; 
tot cu „adevăr” echivalează şi sinonimul ebraic al acestuia, 'emerh (v. 15) — ambele din 
rădăcina 'MN, 

3 Căci ai zis: „În veac se va zidi îndurarea”, 

în ceruri se va aşeza adevărul Tău. 

* „Am încheiat legământ cu aleşii Mei, 

jurat-am lui David, robul Meu: 

5 Până în veac voi așeza seminția ta 

şi voi întemeia din neam în neam tronul tău.” 

Oprire 

* Vor mărturisi cerurile minunile Tale, Doamne, 

adevărul Tău, în adunarea sfinților. 

7 Cine-l este deopotrivă, printre nori, Domnului, 

sau cine se va asemăna Domnului între fiii lui Dumnezeu? 
% Dumnezeu este preamărit în adunarea sfinților, 

mare şi de temut peste toți cei din jurul Lui. 

$, Doamne, Dumnezeul puterilor, cine este asemenea Ție? 
Puternic eşti, Doamne, şi adevărul Tău Te înconjoară. 

19 Tu stăpâneşti peste tăria mării, 

frământarea valurilor ei Tu o potoleşti. 

1 Tu ai smerit ca pe un rănit pe cel trufaș 

şi cu braţul puterii Tale ai risipit pe vrăjmașii Tăi. 

'2 Ale Tale sunt cerurile şi al Tău este pământul, 

lumea şi plinătatea ei Tu le-ai întemeiat. 

15 Miazănoaptea şi apusul Tu le-ai zidit, 

Taborul şi Ermonul în Numele Tău vor tresălta [de bucurie]. 
14 Al Tău e brațul cu stăpânire; 

să se întărească mâna Ta, să se înalțe dreapta Ta. 


88,4-5 Cf. 2Rg. 7 passim. Cf. şi Le. 1,32; Fp. 2,30; Apoc. 3,2. 

88,6 „minunile”: TM are „minunea”. 

88,7 „fiii lui Dumnezeu”: TM are li. „fiii de zei”, folosit cu sensul de „îngeri, ființe 
cerești”. 

88,8 „preamărit”: TM are „înfricoşător”. 

88,10 Cf. Mt. 8,27 („vânturile şi marea ascultă de E1”). 

88,11 „smerit”: TM are „zdrobit”. $ „cel trufaş”: cf. Le. 10,18 („L-am văzut pe Satana 
căzând din cer ca un fulger”). TM are Râhabh — cf. nota la 86,4. 

88,13 „apusul”: litt. „mările” — semitism. Termenul traduce de obicei ebr. yam, „mare”, 
dar şi punctul cardinal „vest”. Aici se presupune o lectură greşită, fiindcă TM are yămin 
„[rmâna] dreaptă”, dar şi „sud”, pentru că cine stă cu faţa spre răsărit are în dreapta sudul. 
+ „Taborul şi Ermonu!” sunt munţi din nordul Palestinei, cei mai înalți din Semiluna 
Fertilă; canaanenii îi considerau munți sacri. 

E Dreptatea şi judecata sunt întărirea tronului Tău, 
mila şi adevărul vor merge înaintea feței Tale. 
15 Fericit poporul care cunoaşte strigarea [de laudă], 
Doamne, în lumina feţei Tale vor umbla 
2 şi în Numele Tău se vor veseli ziua întreagă 
şi în dreptatea Ta vor fi înălţaţi. 
18 Căci fala puterii lor Tu eşti 
şi în bunăvoința Ta se va înălța tăria noastră. 
19 Căci de la Domnul este apărarea 
şi de la Sfântul lui Israel e regele nostru. 
.% Odinioară ai grăit în vedenie credincioşilor Tăi 
şi ai spus: „Pus-am ajutor peste un puternic, 
l-am înălțat pe un ales din poporul Meu; 
1 L-am aflat pe David, robul Meu, 
cu untdelemnul Meu cel sfânt l-am uns. 
2 Căci mâna Mea îl va apăra a 
şi brațul Meu îl va întări; 
*5 nu va izbândi împotriva lui duşmanul 
şi fiul fărădelegii nu-i va mai face rău. 
4 Îi voi zdrobi duşmanii dinaintea lui 
şi pe cei care-l urăsc îi voi abate. 
* Adevărul Meu şi îndurarea Mea [vor fi] cu el 
şi în Numele Meu se va înălța tăria Lui; 
% voi pune peste mare mâna lui 
şi peste râuri, dreapta lui. 
+ EI Mă va chema «Tatăl meu eşti Tu, 


88,15 „Dreptatea şi judecata” erau, în Mesopotamia, socotite divinități care îl însoțesc pe 
zeul Samaş, zeul dreptăţii; aici, demitizate, sunt atribute ale lui Dumnezeu, cu imaginea 
plastică a sprijinirii tronului divin (cf. Lancellotti, nota ad /oc.). 

88,16 „lumina feţei Tale”: pentru Atanasie, este Fiul; pentru Theodoret este venirea 
Domnului şi iluminarea omului prin botez. 

88,18 „tăria”: fi. „cornul”. La fel şi la v. 25. 

88,19 „apărarea”: TM are „scutul”. 

88,20 „Odinioară”: fit. „Atunci”. 

88,21 sq. Cf. 2Rg. 7. În David, Părinţii văd prefigurarea lui Hristos. 

88,23 „nu-i va mai face rău”: TM are „nu-l va mai umili”. Cf. In. 14,30 („Vine stăpâ- 
nitorul lumii acesteia, dar în Mine nu are nimic”). 

88,27 „Tatăl meu eşti Tu”: cf. Ps. 2,7. e „apărătorul”: TM are „stânca”. C7. Ps. 17,3. 

Dumnezeul meu şi apărătorul mântuirii mele», 
* iar Eu îl voi rândui întâiul Meu născut, 
preaînalt peste regii pământului. 

2% până în veac îi voi păstra mila Mea 

şi legământul Meu îi va fi credincios; 

3 şi voi întemeia în veacul veacului seminţia lui 
Şi tronul lui, ca zilele cerului. 

51 Dacă fiii lui vor părăsi Legea Mea 

şi nu vor umbla în hotărârile Mele, 

32 dacă vor pângări îndreptările Mele 

şi poruncile Mele nu le vor păzi, 

1 voi cerceta cu varga fărădelegile lor 

şi cu biciul, păcatele lor, 

* dar mila Mea n-o voi îndepărta de la ei, 

nici nu voi face nedreptate în adevărul Meu, 

5 nici nu voi pângări legământul Meu 

şi ce a ieşit de pe buzele Mele nu voi lua înapoi. 
* O dată am jurat în [lăcaşul] Meu sfânt şi nu-l voi minţi pe David, 
7 seminţia lui va rămâne în veac 

şi tronul lui, ca soarele înaintea Mea 

% şi ca luna, statornicită în veac; 

şi martorul din cer e credincios.” 











Oprire 

% Dar Tu l-ai îndepărtat şi l-ai nimicit, 

| l-ai lepădat pe unsul Tău; 

“0 ai nimicit legământul robului Tău, 

ai pângărit până la pământ [lăcaşul] lui sfânt, 
spart-ai toate împrejmuirile lui, 

ai făcut fortărețele lui spaimă; 

“2 1.au jefuit toţi cei care trec pe cale, 

a ajuns de ocară vecinilor lui. 




















88,28 Cf. Rom. 8,29; Col. 1,15-18; Evr. 1,6; Apoc. 1,5. 

88,36 „în [lăcaşul] Meu sfânt”: se poate înţelege şi „pe sfințenia Mea”, cum este în TM. 
88,38b Cf. Apoc. 3,14 („„Martorul credincios”). 

88,39 Cf. Ps. 21,1; Mt. 27,46 şi par.; Gal. 3,13. 

88,40 „[lăcaşul] lui sfânt”: TM are „coroana”. 

4% Ai înălțat dreapta potrivnicilor lui, 

i-ai înveselit pe toţi duşmanii lui, 

+ ai abătut ajutorul de la sabia lui 

şi nu l-ai sprijinit în luptă. 

15 Ai pus capăt curăţiei lui, 

tronul lui l-ai răsturnat la pământ; 

% ai scurtat zilele vremii lui, 

ai revărsat peste el ruşine. 

Oprire 

47 până când, Doamne, Te vei îndepărta [?] Până la capăt? 
Şi va arde ca focul urgia Ta? 

43 Adu-Ţi aminte ce este ființa mea: 

nu cumva i-ai zidit în zadar pe toți fiii oamenilor? 

4 Ce om trăieşte care să nu vadă moartea 

şi să-şi izbăvească sufletul din mâna lăcaşului morţilor? 
Oprire 

5 Unde sunt îndurările Tale de odinioară, Doamne, 

pe care le-ai jurat lui David întru adevărul Tău? 

| Adu-Ți aminte, Doamne, de ocara robilor Tăi 

pe care am răbdat-o, în sânul meu, de la neamuri multe, 
“2 cu care m-au ocărât duşmanii Tăi, Doamne, 

cu care au ocărât plata dată în schimb de unsul Tău. 


53 Binecuvântat fie Domnul până în veac! 
[Aşa] să fie, [aşa] să fie! 





88,45 Cf. Is. 53,12; Le. 22,37; 2Cor. 5,21. $ „curăţiei”: cuvântul ebraic are şi acest sens, 
dar şi pe acela de strălucire”. 

88,46 „vremii”: TM are „tinereții/vigorii”. 

88,48 „ființa”: gr. vn6oraots, „substanţă”. 

88,51 Cf. Evr. 11,26. e SIb în TM: fit. „port în sânul meu multe popoare” — unii emen- 
dează rabbim, „multe”, în ribhey, „certuri”, şi astfel versetul se leagă logic de pronumele 
relativ din versetul următor. 

88,52 „plata dată în schimb”: gr. &vr(Aoyua, „ceea ce se dă sau se primeşte în 
schimb”, „schimbare”, „preţ”, „răsplată”. TM are „urme de paşi”. Unii înţeleg „schim- 
barea unsului Tău”. Pentru Origen (ed. Pitra), aici e vorba de Hristos dat ca preţ de 
răscumpărare pentru lume. 

88,53b În TM: „Amin! Amin!” Cu binecuvântarea din acest verset se încheie cartea a 
treia a Psalmilor. 

89 i 


U Rugăciunea lui Moise, omul lui Dumnezeu. 
Doamne, scăpare ne-ai fost nouă din neam în neam; 
? mai înainte de a se fi făcut munții 
şi de a fi plăsmuit pământul şi lumea, 
din veac până în veac Tu eşti. 

Nu-l întoarce pe om înapoi în înjosire; 
Tu ai zis: „Întoarceţi-vă, fii ai oamenilor!” 
+ Căci o mie de ani în ochii Tăi 

[sunt] ca ziua de ieri care a trecut 

şi ca o strajă în noapte. 

î Deşertăciunile lor ani vor fi. 

Dimineaţa precum iarba să treacă, 





89 Precaritatea existenţei şi a înfăptuirilor omului este luminată şi răscumpărată doar de 
Dumnezeu, 

89,2 „lumea”: lit. „lumea locuită”. e TM are în plus, la sfârşitul versetului, „Dumnezeu”, 
+ După Eusebiu, prezentul „Tu eşti” exprimă veşnicia. e C/. Ex. 3,14; Apoc. 1,4 („Cel 
care este, care era şi care vine”). 

89,3 În TM: „Tu îl întorci pe om în țărână, pentru că ai zis: «Întoarceţi-vă, fii ai lui 
Adamt».” (ef. Gen. 3,19) + Atanasie şi majoritatea Părinților citesc: „Nu-l lăsa pe om 
pradă înjosirii.” (cf. Nesmy, ad loc.) Augustin: „Nu îngădui ca omul să-şi abată privirea 
de la cele veşnice pentru a dori şi a gusta ce este pământesc!” 

89,4 Cf. 2Pt. 3,8. e „ca ziua de ieri”: tot ce este circumscris în limitele timpului trebuie 
considerat ca fiind deja trecut (Augustin). Verset foarte important în literatura patristică 
pentru stabilirea „vârstei lumii”. Părinţii, încă din secolul al II-lea, intersectează două 
tradiţii complementare: prima, inaugurată de Epistola lui Barnaba, vorbeşte despre vârsta 
lumii pământeşti de şase mii de ani (după modelul săptămânii cosmice, din Geneza 1); a 
doua tradiţie, inaugurată de Iustin, care se sprijină pe versetul nostru, se referă la aşa- 
-zisa „zi a Domnului” care durează o mie de ani şi care ar corespunde mileniului de pace 
despre care vorbeşte Apocalipsa. Îmbinând tradițiile, obținem vârsta integrală a lumii, de 
șapte mii de ani. (Cf A. Luneau, L 'histoire du salut chez les Peres de | 'Eglise. La doc- 
trine des âges du monde, Paris, 1964 şi C. Bădiliţă, Metamorphoses de l'Antichrist, 
Paris, 2005, cap. despre Irineu.) $ „ca o strajă în noapte”: noaptea (socotită teoretic de 
douăsprezece ore) era împărţită în patru „străji” de câte trei ore, în care paznicii făceau 
de gardă cu rândul. 

89,5a Origen, Eusebiu, Grigore al Nyssei (1, VII) citesc: „Deşertăciuni vor fi anii lor.” 
89,5-6 În TM: „* l-ai cufundat în somn (traducere conjecturală, text dificil), dimineața 
[sunt] ca iarba ce încolțeşte; $ dimineaţa înfloreşte şi creşte, iar seara se ofileşte şi se 
usucă.” $ cf. IPt. 1,24 („Tot trupul e ca iarba”); lac. 1,11. 

$ dimineaţa să înflorească şi să treacă, 

iar seara să cadă, să se ofilească şi să se usuce, 

? Căci ne-am sfârşit de urgia Ta 

şi de mânia Ta ne-am cutremurat. 

3 Pus-ai fărădelegile noastre înaintea Ta; 

veacul nostru, în lumina feței Tale. 

9 Căci toate zilele noastre au apus 

şi întru mânia Ta ne-am sfârșit 

anii noştri ca [o pânză de] păianjen s-au depănat. 
19 Ziţele anilor noştri — în sine, şaptezeci de ani, 
iar de [vom fi] în puteri, optzeci de ani 

şi cea mai mare [parte] a lor e osteneală şi necaz; 
căci a venit smerenia peste noi şi vom fi învăţaţi. 
1! Cine cunoaşte puterea urgiei Tale 

şi, în frica Ta, mânia Ta? 

!2 Învaţă-ne să socotim bine astfel dreapta Ta 

şi pe cei învățați la inimă întru înțelepciune. 

13 Întoarce-Te, Doamne! Până când? 





89,7 Cf. Ef. 2,3 („eram fiii mâniei”). 

89,8 „veacul nostru”: TM are „cele ascunse ale noastre”. 

89,9 „au apus”: lirt. „s-au sfârşit”, ca şi în 9b. $ „s-au depânat”: gr. peherâv, lili. „a se 
îngriji”, „a se îngrijora”, „a medita”. Păianjenul e un animal foarte slab, care se trudeşte 
mult pentru a ţese o pânză subțire, care se rupe uşor, aşa şi înfăptuirile noastre, deşarte şi 
amăgitoare. De aceea, pentru ele se foloseşte aici acest verb, şi nu „a lucra”, pentru a 
spune că anii noştri au trecut fără folos şi fără rod bun (Cassiodor). + În TM: „Căci toate 
zilele noastre au pierit întru urgia Ta, anii noştri au trecut ca un suspin.” 

89,10 „cea mai mare [parte] a lor”: gr. ro năetov orrâv ar putea fi înțeles şi „ce e mai 
mult decât ei”, dacă ovrâv este interpretat ca un complement al comparativului. TM are 
„mândria (RHB) lor”; LXX şi Vulg. presupun cbr. RHB” „întindere (în spaţiu sau timp)”. 
* „smerenia”: gr. paiirnc, „blândeţe, modestie, smerenie”. $ „învăţaţi” = „educați, cori- 
jaţi”. e În TM, 10 d este „căci repede trec şi noi zburăm”. 

89,11 Marea majoritate a traducătorilor leagă de acest verset verbul „a socoti” de la 
începutul v. 12: „...şi, de frica Ta, să socotească mânia Ta”. 

89,12 „Învaţă-ne”: litt. „fă-ne cunoscut/dezvăluie-ne”. Pentru Augustin şi alți Părinţi, 
„dreapta” lui Dumnezeu este Hristos. € „învăţaţi”: am adoptat, în mod excepțional, 
împreună cu majoritatea traducătorilor, lecțiunea nenoSevurvovg din Vaticanus şi 
Sinaiticus, chiar dacă Rahlfs, după 4/exandrinus, are rene&nuEvovg de la ne5âw, „a 
lega”, „a încătuşa”, „a sili”. e În TM: „Învaţă-ne să socotim bine zilele noastre şi ne vom 
aduce inima la înţelepciune.” 

Şi îmblânzeşte-Te faţă de robii Tăi! 

14 Umplutu-ne-am dimineaţa de mila Ta 

şi ne-am veselit şi ne-am bucurat 

în toate zilele noastre. 

15 Ne-am bucurat după măsura zilelor în care ne-ai smerit, 
[după măsura] anilor în care am văzut rele. 

'S Şi priveşte la robii Tăi şi la lucrările Tale 

şi călăuzeşte-i pe fiii lor, 

i, şi să fie strălucirea Domnului Dumnezeului nostru peste noi 
şi lucrările mâinilor noastre du-le la bun sfârşit pentru noi! 


90 


' Laudă de cântare a lui David. 
Cel care locuieşte în ajutorul Celui Preaînalt 
sub acoperământul Dumnezeului cerului se va sălăşlui. 
2Va spune Domnului: „A părătorul meu eşti şi scăparea mea, 
Dumnezeul meu, mă voi încrede în EI.” 
* Căci El mă va izbăvi din laţul vânătorilor 





89,14 În TM: „Satură-ne dimineaţa cu mila Ta şi ne vom veseli şi ne vom bucura...” 

89,15 „Ne-am bucurat”: TM are „Bucură-ne”. + „după măsura zilelor...”: cf. Is, 61,7. 

89,16 În TM: „Să se arate robilor Tăi lucrările Tale şi măreția Ta peste fiii lor.” 

89,17 „strălucirea”: TM are „bunăvoința/bunătatea”; TM repetă 17b. Cf. Evr. 1;3 („EI, 

care este strălucirea slavei Sale...”); Flp. 2,13 („Dumnezeu lucrează în noi şi voirea și 

făptuirea”). B 

90 Siguranța omului care se adăposteşte la Dumnezeu. Psalm foarte folosit pentru a 

exprima încrederea totală în Dumnezeu. Faptul că persoana verbului se schimbă foarte 
” des creează unele obscurităţi şi a dat naştere la interpretări variate. La întrebarea: cui se 

adresează psalmistul? — poate cel mai judicios răspuns este al lui Eusebiu: psalmul se 

poate aplica oricărui om, credincioşilor care alcătuiesc Trupul lui Hristos, dar mai ales 

lui Hristos însuşi în firea Lui omenească. 

90,1 Fără titlu în TM. € „Dumnezeul cerului”: TM are Şaddai, nume divin misterios, pe 

care LXX îl traduce cel mai adesea cu navtopârrop, „Atotstăpânitor”. 

90,2 „Va spune”: TM are: „Voi spune”. $ „Apărătorul... scăparea”: TM are „Adăpos- 

tul... fortăreața”. 

90,3 „mă va izbăvi”: TM are „Te va izbăvi”. e „cuvântul tulburător”: TM are „ciuma 

nimicitoare”. Traducătorul LXX, ca şi leronim (Hebr.), Symmachos şi autorul versiunii 
- siriace au interpretat DBR ca dabhar, „cuvânt”, în vreme ce TM l-a vocalizat debher, 

„ciumă”. 

şi de cuvântul tulburător. 

+ Cu spatele Lui te va umbri 

şi sub aripile Lui vei nădăjdui; 

cu scut te va înconjura adevărul Lui. 

5 Nu te vei teme de spaima de noapte, 

de săgeata care zboară ziua, 

S de ceea ce umblă în întuneric, 

de nenorocire şi de demonul de la amiază. 
7 Vor cădea alături de tine o mie 

şi zece mii la dreapta ta, 

dar de tine nu se va apropia; 

3 vei privi, doar, cu ochii tăi 

şi vei vedea răsplata păcătoşilor. 

9 Căci [tu ai spus:] „Tu, Doamne, ești nădejdea mea”: 
pe cel Preaînalt ți L-ai ales adăpost. 

19 Nu se vor apropia de tine rele 

şi biciul nu se va apropia de cortul tău, 

1! căci îngerilor Săi le va porunci pentru tine 
să te păzească în toate căile tale. 

12 pe mâini te vor ridica, 

nu cumva să-ți izbeşti de piatră piciorul; 
13 peste viperă şi vasilisc vei păși 

şi vei călca peste leu şi peste balaur. 





90,4 „spatele... va umbri... vei nădăjdui”: TM are „penele... va acoperi... vei căuta 
adăpost”. $ „sub aripile”: cf. Deut. 32,1 1; Mt. 23,37 („aşa cum îşi adună cloşca puii sub 
aripi”). Pentru Irineu (4dv. Haer. 3,11,8), „aripile” reprezintă darurile Duhului Sfânt. € 
4c în TM este „scut şi platoşă fidelitatea Lui”. 

90,6 „ceea ce”: TM are „ciumă”. € „demonul de la amiază”: TM „care jefuieşte în 
amiezi”. € În literatura monahală timpurie, „demonul de amiază” este unul din cele opt 
duhuri rele. Boala „demonului de amiază” este acedia, starea de letargie, de lehamite pe 
care călugărul o încearcă mai ales când soarele dogoreşte peste chilie. Despre demonul 
de amiază şi acedie, cf. Evagrie Ponticul, Tratatul practic. Gnosticul, traducere şi 
comentarii de Cristian Bădiliţă, ed. a II-a, laşi, 2003. 

90,11-12 Citate în Mt. 4,5-6; Le. 4,10-11 (ispitirea din pustiu). 

90,13 „vasilisc”: reptilă fabuloasă în stare să ucidă numai cu privirea sau cu suflarea. + 
„viperă şi vasilisc... leu”: TM are „leu şi viperă/cobră... pui de leu”. Cf. Lc. 10,19 („v-am 
dat putere să păşiți peste şerpi şi peste scorpioni”). 

+ „Pentru că a nădăjduit în Mine, îl voi izbăvi, - sau: romii 
îl voi ocroti, căci a cunoscut Numele Meu. 

15 Mă va chema şi-i voi da ascultare, 

Sunt alături de el în necaz, 

îl voi izbăvi şi-i voi da slavă. 

'€ Cu zile îndelungate îl voi copleşi 

şi-i voi arăta mântuirea mea.” 


91 


! Psalm de cântare pentru ziua sabatului. 
2 Bine este a aduce laudă Domnului 
şi a cânta Numelui "Tău, Preaînalte, 
3 a vesti dimineața mila Ta 
şi adevărul Tău de-a lungul nopții 
4 pe harfa cu zece strune, 
cu cântare din alăută. 
5 Căci m-ai veselit, Doamne, cu faptele Tale 
şi de lucrările mâinilor Tale voi tresălta de bucurie. 
$ Cât s-au preamărit lucrările Tale, Doamne, 
foarte s-au adâncit gândurile Tale! 
7 Omul fără de minte nu va cunoaşte 
şi cel nepriceput nu va înțelege acestea. 
& Când vor răsări păcătoşii ca iarba 


90,14 „a nădăjduit în Mine”: TM are „s-a alipit de Mine”. + 14b: cf. Fp. 412. 

90,15 „îi voi da slavă”: cf In. 12,28. 

90,16 Cf. Le, 2,30 („ochii mei au văzut mântuirea Ta”). 

91 Imn de laudă şi aducere de mulțumire. Titlul indică faptul că a fost folosit în liturgia 
sabatului. Talmudul atestă că se cânta Ia libaţia de vin ce însoțea jertfirea primului miel 
de sabat (Num. 28,9) — cf. Lancellotti, nota ad Joc. Pentru Chiril al Alexandriei, 
„sabatul” este prefigurarea vieții în Hristos; pentru Atanasie — chipul odihnei viitoare. 
91,3 „Dimineaţa” — când toate merg bine; „noaptea” — când toate merg rău (Augustin). 
91,4a În TM: „Pe lira cu zece strune și pe harfă.” 

91,6 Cf. Rom. 11,33 („0O, adâncul bogăției şi al înţelepciunii şi al ştiinţei lui 
Dumnezeu!...”), Apoc. 15,3. e Augustin, făcând legătura cu v. 8. comentează: „Nici un 
ocean nu este atât de adânc ca acest mister: cei răi se veselesc şi cei buni suferă.” 

91,7 Cf. Cor. 2,14 („Omul firesc nu percepe cele ale Duhului lui Dumnezeu”). 

91,8 „se vor pleca să privească”: TM are „vor înflori”. 

şi se vor pleca să privească toți făptuitorii fărădelegii, 

[aceasta le va fi] spre pieire în veacul veacului. 

” Dar Tu preaînalt eşti în veac, Doamne; 

Li căci, iată, dușmanii Tăi vor pieri 

şi se vor risipi toţi făptuitorii fărădelegii 

N şi se va înălța ca a inorogului tăria mea 

şi bătrânețea mea, în untdelemn gras; 

tu şi a privit (de sus] ochiul meu la dușmanii mei 

şi despre cei ce se ridică împotriva mea ca să-mi facă rău va auzi 
urechea mea. 

15 Dreptul ca finicul va înflori, 

precum cedrul din Liban se va înmulți. 

LA Răsădiţi în casa Domnului, 

în curțile Dumnezeului nostru vor înflori; 

15 încă vor spori la bătrânețe îmbelşugată 

şi vor fi plini de putere 

6 spre a vesti că nepărtinitor este Domnul Dumnezeul meu, 
şi nu este nedreptate în El. 


91,10a În TM: „Căci, iată, duşmanii Tăi, YHWH, iată, duşmanii Tăi vor pieri.” La fel şi 
în Sinaiticus. e LOb: cf. Mt. 7,23 („Plecaţi de la Mine, voi care făptuiţi fărădelege!”). 
91,11 „inorog”: cf. nota la 28,6. TM are „zimbru”. $ „tăria”: lit. cornul”. € „untdelemn 
gras”: într-o țară cu agricultură precară, depinzând aproape numai de regimul ploilor, 
„untdelemnul”, „grăsimea” sunt întotdeauna metafore pentru bunăstare şi belşug, + 
Pentru Atanasie, „untdelemnul” e o aluzie şi la preoţia împărătească. + 1 Lb în TM: „Mă 
voi unge cu untdelemn proaspăt.” Traducătorul LXX a citit BLH, „bătrânețe”, în loc de 
BLL, a se stropi”. 

91,13 După Augustin, finicul este ales ca termen de comparaţie deoarece creşte drept 
spre cer, iar frumusețea lui e înspre înalt. 

91,15 „îmbelşugată”: fir. „grasă” — cf. v. 1l supra. Cf. In. 15,5 („Cine rămâne în Mine şi 
Eu în el, aceia aduce roadă multă”), 

91,16 „Dumnezeul meu”: TM are „Stânca mea”. 

92 


! Pentru ziua dinaintea sabatului, când a ajuns să fie locuit 
pământul; laudă de cântare a lui David. 

Domnul este Împărat, S-a îmbrăcat în măreție, 

S-a îmbrăcat Domnul în putere şi S-a încins: 

căci a statornicit lumea, care nu se va clinti. 

“ Pregătit este tronul Tău, de atunci, 

din veac Tu eşti. 

3 Înălțat-au râurile, Doamne, înălțat-au râurile glasurile lor: 

4 peste glasul apelor multe, minunate sunt tălăzuirile mării, 

minunat întru cele înalte este Domnul! 

5 Mărturiile Tale sunt vrednice de crezare foarte; 

Casei Tale se cuvine sfințenie, Doamne, întru zile îndelungate. 





92 Dumnezeu Îşi arată măreţia prin creaţie, prin Lege („mărturiile”) şi prin prezenţa Sa 
în “Templu („Casei Tale...”). E unul din psalmii Împărăției (cf. Introducerea), Pentru 
Grigore al Nyssei (2, VIII), Eusebiu, Theodoret, Augustin etc., psalmul cântă misterul 
biruinţei lui Hristos asupra morții. 

92,1 Psalmul nu are titlu în TM. $ „ziua dinaintea sabatului”: e ziua creării omului, ca 
o încununare a întregii creaţii. Părinţii au văzut şi o aluzie la „noua creație”: omenirea 
cea nouă icşită în Vinerea Mare din coasta străpunsă a Noului Adam. $ „în măreție”: 
gr. ebnpEneva are şi nuanța de „frumuseţe, armonie, farmec”. $ „lumea”: fitt. „lumea 
locuită”. Părinţii au văzut aici o aluzie !a Biserica întemeiată pe stâncă pe care puterile 
iadului nu o vor birui (cf. Mt. 16,18). e „S-a îmbrăcat... S-a încins”: imagini antro- 
pomorfe care exprimă faptul că domnia lui Dumnezeu este lucrare continuă. TM are: 
„YHWH este îmbrăcat şi încins cu putere.” 

92,2 Eusebiu interpretează: „Chiar când Te-ai golit pentru a lua chip de rob, tronul Tău 
era pregătit, pentru că numai Ţie Ţi-a spus Tatăl: «Şezi de-a dreapta Mea până când voi 
pune pe dușmanii Tăi scăunel sub picioarele Tale» (Ps. 109,1). 

92,3-4 Apele mari, valurile uriaşe ale mării sugerează de obicei forțele sălbatice ale 
naturii: Dumnezeu este suveran şi peste ele. e În TM versetul 3 are în plus: „înălțat-au 
râurile vuietul lor”; iar la 4, TM are: „Peste glasul apelor multe, peste talazurile puter- 
nice ale mării, puternic întru...”, Cf. Apoc. 1,15 („glasul Lui, ca vuiet de ape multe”). 
92,5 „Mărturiile” se referă la poruncile/legile dumnezeieşti. După Theodoret şi Atanasie, 
tot ce a fost vestit prin profeţi s-a împlinit. $ 5b: ieronim trimite la Ef. 5,27 („Biserica 
strălucitoare, fără pată...”). 

! Psalm al lui David, pentru a patra [zi] a săptămânii. 
Dumnezeul răzbunărilor, Domnul, 
Dumnezeul răzbunărilor a grăit pe față. 
? Înalță-Te, Tu care judeci pământul, 
dă-le plata cuvenită celor trufaşi! 
3 Până când păcătoşii, Doamne, 
până când păcătoşii se vor făli, 
4 vor da glas și vor grăi nedreptate, 
vor grăi toți cei ce făptuiesc fărădelegea? 
* Ei au înjosit poporul Tău, Doamne, 
şi moştenirea Ta au stricat-o; 
$ pe văduvă și pe străin i-au ucis 
şi pe orfani i-au dat la moarte 
1 şi au zis: „Nu va vedea Domnul, 
nici nu va înțelege Dumnezeul lui Iacob.” 
% Înţelegeţi, deci, voi cei smintiţi din popor! 
Voi nebunilor, chibzuiți odată! 
9 Cel ce a sădit urechea oare nu aude, 
sau Cel ce a plăsmuit ochiul nu va lua aminte? 
19 Cel ce povăţuieşte neamurile oare nu va certa? 


93 Psalmul este o meditaţie asupra dreptăţii lui Dumnezeu; încurajare pentru cei care se 
gândesc că Dumnezeu rabdă prea mult fărădelegea. 

93,1 „săptămâni!”: c/. nota la 23,1. + Psalmul nu are titlu în TM. * În TM, v. 1 este la 
imperativ, în armonie cu v. 2. $ „Dumnezeul răzbunărilor” este apărătorul celor asupriţi, 
Cel care pedepseşte silnicia. e „a grăit pe față”: gr. roppnoio, „vorbire fățişă, liberă, 
îndrăzneață”, este un termen mai rar în VT, folosit în general despre om, care ulterior va 
fi utilizat în NT pentru a desemna noua relație a omului cu Dumnezeu sub regimul 
harului. TM are aici „străfulgeră!”. e C/. Lc. 18,7; Evr. 10,30 („A Mea este răzbuna- 
rea...”); Apoc. 6,10. + Ieronim comentează: dacă Dumnezeu e Dumnezeul răzbunăritor, 
nu te preocupa tu de răzbunare; dacă duşmanului tău îi e sete, dă-i să bea. 

93,2 „dă-le plata cuvenită”: /i//. „plăteşte-i cu plata”. 

93,4 „vor grăi toţi...”: TM are „se vor lăuda toți”. 

93,6 Cf. Deut. 10,18. 

93,7 Chiar într-o lume în care nu există ateism teoretic, ateismul practic se manifestă 
prin aceea că omul se comportă cu semenii ca şi cum Dumnezeu nu ar exista. 

93,10 „povăţuieşte”: gr. non5evw, „a educa, a creşte”, ajunge să însemne, în greaca 
târzie, „a pedepsi”, păstrându-şi conotaţia „pedagogică”. 

Cel care-l învață pe om cunoaşterea, 
i Domnul, cunoaşte cugetările oamenilor că sunt zadarnice. 
12 Fericit omul pe care-l mustri Tu, Doamne, 
şi din Legea Ta îi dai învățătură, 
'3 ca să-l alini în zilele rele, 
până când i se va săpa păcătosului groapă. 
14 Căci Domnul nu va lepăda poporul Său 
şi moştenirea Sa n-o va da la o parte 
15 până când dreptatea nu se va întoarce spre judecată 
şi, în urma ei, toți cei drepți cu inima. 
Oprire 
16 Cine se va ridica pentru mine împotriva celor vicleni, 
sau cine-mi va sta alături împotriva făptuitorilor fărădelegii? 
17 Dacă Domnul nu-mi venea în ajutor, 
degrabă s-ar fi așezat în lăcaşul morţilor sufletul meu. 
'8 Dacă spuneam: „Mi se clatină piciorul!” 
mila Ta, Doamne, îmi venea în ajutor; 
B Doamne, după mulțimea durerilor mele în inima mea, 
mângâierile Tale au iubit sufletul meu. 
2 Oare va sta alături de Tine tronul fărădelegii, 
care plăsmuieşte chin asupra poruncii? 
7 Vor vâna sufletul celui drept 





93,11 Citat în 1Cor. 3,20. 

93,13 „să-l alini”: s-ar putea înțelege şi „să-l faci blând”. În acest sens merge comenta- 
riul lui Augustin. 

93,14 Cf. Rom. 11,1-2. 

93,15a În TM: „Căci dreptatea se va întoarce spre judecată.” e Dreptatea lui Dumnezeu 
este Hristos, care va veni să judece lumea (Origen, Chiril al Alexandriei, Atanasie, 
Theodoret). 

93,16 „se va ridica pentru mine”: expresie juridică, cu sensul „îmi va lua apărarea la 
judecată”, 

93,17 „în lăcaşul morţilor”: TM are „întru tăcere” (ef. Ps. 8711-13). 

93,19 „au iubit”: TM are „încântau”, 

93,20 „plăsmuiește chin asupra poruncii”; text dificil, şi în gr. şi în TM, care a fost 
înţeles ca referindu-se fie la scaunele de judecată care dau condamnări împotriva Legii 
lui Dumnezeu, fie la cei care fac ca porunca Domnului să pară chinuitoare (ca „şarpele” 


din Gen. 3). e După Origen (ed. Pitra), cel care face porunca să pară chinuitoare este 
diavolul. Aceeaşi idee şi la Atanasie. 

















PSALMII 93:94 i 243 


şi sângele nevinovat îl vor osândi. sită 
2 Dar Domnul mi-a fost spre adăpost 

şi Dumnezeul meu, spre ajutor nădejdii mele. 

2 Şi le va plăti fărădelegea lor 

şi după răutatea lor 

îi va da pieirii Domnul Dumnezeul nostru. 


94 


' Laudă de cântare a lui David. 
Veniţi să tresăltăm întru Domnul, 
să strigăm de bucurie pentru Dumnezeu, mântuitorul nostru! 
? Să ieşim înaintea feţei Lui cu aducere de laudă 
şi în psalmi să-l strigăm de bucurie! 
* Căci Dumnezeu mare este Domnul 
şi Împărat mare peste toți zeii; 
* în mâna Lui sunt marginile pământului 
şi înălțimile munţilor sunt ale Sale; 
“a Lui este marea, şi El a făcut-o, 
şi uscatul, mâinile Lui l-au plăsmuit. 
* Veniţi să ne închinăm şi să ne plecăm în fața Lui 
şi să plângem înaintea Domnului, care ne-a făcut, 
7 căci EI este Dumnezeul nostru, 


93,22 „adăpost... ajutor nădejdii”: TM are „fortăreață... stâncă de adăpostire”, 

93,23 TM repetă „îi va da pieirii”. e Origen şi Grigore al Nyssei (44) interpretează „îi va 
face drepţi”, 

94 Unul dintre cei mai cunoscuţi psalmi, utilizat liturgic în ritul latin şi, fragmente din 
el, în ritul bizantin, la începutul oficiului fiecărei zile. Epistola către evrei comentează pe 
larg îndemnul la convertire care începe la v. 7: „Astăzi...” (3,7-4,11): fiecare zi este 
„astăzi” în care omul e chemat să-L laude pe Dumnezeu şi să-l dea ascultare. 

94,1 Psalmul nu are titlu în TM. * „să strigăm de bucurie”: e vorba de aclamaţia 
liturgică, la anumite sărbători (vezi nota la 65,1). e „Dumnezeu, mântuitorul nostru”: 
TM are „stânca mântuirii noastre”. 

94,4 La începutul versetului, Vaticanus are în plus „căci Domnul nu va lepăda poporul 
Său”, luat de la 93,14. 

94,6 „să ne plecăm”: lit. „să cădem [cu fața la pământ)”. + „să plângem”: TM are „să 
îngenunchem”. 

94,7 Cf. lez. 34,1 sq.; Ps. 22. Versetul aminteşte şi de formula Legământului (Ex. 6,7; 
Deut. 26,18; Os. 2,25; ler. 24,7; lez. 36,28 etc.). e 7b: cf In. 10,9. 

iar noi, poporul păşunii Lui 

şi turma mâinii Lui. 

„Astăzi, dacă veţi auzi glasul Lui, 

* nu vă împietriţi inima ca la răzvrătire, 

ca în ziua încercării din pustiu, 

* unde [M-lau ispitit părinții voştri, 

M-au pus la încercare şi au văzut lucrările Mele. 
"9 Patruzeci de ani Mi-a fost silă de generația aceasta 
şi am zis: ei mereu rătăcesc cu inima 

şi n-au cunoscut căile Mele, 

AL aşa că am jurat întru mânie: 

Nu vor intra în odihna Mea!” 


95 


1 Când s-a zidit Casa, după robie; cântare a lui David. 
Cântaţi Domnului cântare nouă, 
cântaţi Domnului tot pământul; 
2 cântați Domnului, binecuvântați Numele Lui, 





94,7d-11 Fragment citat şi comentat în Evr. 3-4. 

94,8 „răzvrătire... încercării”: LXX traduce întotdeauna toponimele ebraice M'ribâh 
(ef. Num. 20,13; Deut. 33,8, Ps. 80,8) şi Massăh (cf. Ex. 17,7; Deut. 6,16; 9,22) — aluzie 
la evenimente din timpul peregrinării de patruzeci de ani (v. 10) a israeliților prin pustiu, 
când aceștia s-au îndoit de puterea Domnului de a le da apă şi hrană. 

94,11 „Odihna” este Pământul făgăduinței (EX. 33,14-15; Deut. 12,9). Ulterior a căpătat 
rezonanţă eshatologică. Pentru Origen, în sens istoric e Țara sfântă, iar în sens spiritual 
este cunoaşterea lui Dumnezeu. Atanasie vorbeşte de trei odihne: sabatul trupesc, 
Pământul făgăduinţei şi odihna cerească. 

95 Face parte din „psalmii Împărăției”. Apare într-o formă aproape identică și în IPar. 
16,23-33, făcând parte din cântarea de bucurie la aducerea chivotului. Se remarcă 
universalismul, care face ecou celui din partea a doua şi a treia a Cărţii lui Isaia (e.g. Is. 
66,18-19). 

95,1 Augustin încearcă să facă o legătură între titlu şi restul psalmului: este vorba de 
zidirea spirituală, care se ridică pentru că tot pământul e chemat să-l cânte lui Dumnezeu 
O cântare nouă. Acolo este unitatea Duhului, acolo este o singură piatră făcută din multe; 
constructorii trebuie să vestească slava Domnului: dacă şi-o vestesc doar pe a lor 
proprie, atunci sunt doar „perete spoit” (cf. lez. 13,10; Fp. 23,3). Pentru Theodoret, 
psalmul cântă cele două veniri ale Domnului, precum şi Judecata ce va veni şi mântuirea 
păgânilor. $ Psalmul nu are titlu în TM. e Cf Apoc. 5,9; 14,3. 

binevestiţi zi după zi mântuirea Lui; 

ş vestiți printre neamuri slava Lui, 

la toate popoarele, faptele Lui minunate! 

+ Căci mare e Domnul şi preavrednic de laudă, 
mai de temut decât taţi zeii; 

5 căci toţi zeii neamurilor sunt demoni, 

dar Domnul a făcut cerurile. 

* Mărturie şi frumusețe înaintea Lui, 

sfințenie şi măreție în [lăcaşul] Lui sfânt. 

i Aduceţi Domnului, seminții ale neamurilor, 
aduceţi Domnului slavă şi cinste; 

8 aduceţi Domnului slava [cuvenită] Numelui Său! 
Luaţi jertfe şi intraţi în curţile Lui; 

d închinaţi-vă Domnului în curtea Lui sfântă, 

să se cutremure în faţa Lui tot pământul! 

10 Spuneţi printre neamuri: „Domnul este Împărat, 
căci a îndreptat lumea, care nu se va clinti, 

va judeca popoarele cu nepărtinire.” 





95,3 Cf. Mt. 28,19. 

95,4 „zeii”: cf. nota la 85,8. : 
95,5 „demoni”: TM are 'elilim, „deşertăciuni” — fonetismul cuvântului evocă pluralul 
'elim, zei”, 

95,6 „Mărturie”: gr. EtonoA&ynotg desemnează de obicei aducerea de laudă şi mulţu- 
mire lui Dumnezeu prin amintirea faptelor Lui minunate, care Îi aduc mărturie — ef. nota 
la 6,6. TM are hâdh, „splendoare, maiestate”. + Despre personificarea atributelor divine, 
vezi şi nota la 84,11. 

95,7 „seminţii”: litt. „familii, clanuri, case părinteşti”. e Cf. Rom. 15,16 („ca să fie 
bineprimită jertfa neamurilor”). + Theodoret spune că, de vreme ce se adresează 
păgânilor, jertfa cerută e una spirituală (cf. Mal. 1,10 sg.). 

95,9 „în curtea Lui sfântă”: TM are „în podoaba sfințeniei”. $ „să se cutremure”: același 
verb ocăevopuen ca la v. 10, unde l-am tradus cu „a se clinti”, şi la v. 11, tradus cu „a 
fremăta”, în funcție de context. TM are „să se înfioare”. 

95,10 „este Împărat”: gr. EBaoilevoev, lit. „s-a înstăpânit”, „a domnit”. O familie de 
manuscrise ale LXX folosite de unii Părinţi greci adaugă aici ână &vAod, „de pe lemn”, 
ceea ce a fost interpretat ca o profeție despre lemnul crucii (Iustin, Dial. 73 etc.). Origen 
respinge adaosul, care nu va mai apărea în psaltirile care urmează Hexapla, dar acesta 
intrase de mai multă vreme în liturgie, în Verus Latina şi în versiunile copte (cf. B. 
Capelle, „Regnavit a ligno — Ps. 95,10”, Travaux liturgiques, INI, 1967, p. 211 sq. - apud 
M. Hari, [1994], p. 310). 

'! Să se veselească cerurile şi să tresalte pământul, îi ti Ra Ec 
să freamete marea şi plinătatea ei; 
'2 să se bucure câmpiile şi toate cele ce sunt pe ele! 
Atunci vor dănţui toți copacii pădurii 
13 în faţa Domnului, fiindcă vine, 
fiindcă vine să judece pământul: 
va judeca lumea întru dreptate şi popoarele, întru adevărul Său. 


96 


! Al lui David, când a fost aşezat pământul lui. 
Domnul este Împărat: să tresalte pământul, 
să se veselească insulele multe! 
2 Nori şi negură ÎI înconjoară, 
dreptatea şi judecata sunt temelia tronului Său. 
3 Foc înaintea Lui va merge 
şi va arde de jur-împrejur pe vrăjmaşii Lui; 
* fulgerele Lui s-au arătat în lume, 
a văzut şi s-a cutremurat pământul. 
* Munţii s-au topit precum ceara de la fața Domnului, 
de la faţa Stăpânului întregului pământ. 





95,11-12 Implicarea întregii creaţii în preamărirea lui Dumnezeu este o temă frecventă 
în psalmi şi la profeţi (e.g. Ps. 148; Os. 2,23-24; 15. 44,23; 49,13; 55,12; Cântarea celor 
trei tineri din Dan. 3,52 şi urm. etc.). $ [la e citat în Apoc. 12,12. 

95,12 „vor dănţui”: /itz. „vor sălta [de bucurie]”; TM are „vor striga de bucurie”. 

96 „Psalm al Împărăției”, care descrie în imagini pline de măreție manifestarea puterii 
lui Dumnezeu. Mântuirea arătată ca o „venire” a lui Dumnezeu trimite cu gândul la 
partea a doua din Cartea lui Isaia. Unii Părinţi (Eusebiu, Efrem, Theodoret) văd aici şi o 
descriere a Judecăţii de Apoi. 

96,1 Augustin comentează titlul referindu-l la Hristos, prefigurat de David. În sens larg, 
„pământul lui” (se poate traduce și „țara lui”) ar însemna tot pământul şi evanghelizarea 
neamurilor. $ Psalmul nu are titlu în TM. + „insulele”: vezi nota la 71,10. 

96,2 „Nori şi negură...” cf. Mt. 17,5 (Schimbarea la faţă); 24,30 şi par. (a doua venire); 
Apoc. 1,7. După Theodoret, „norul arată că natura divină nu poate fi văzută; [...] norul 
şi negura amintesc că Hristos este acelaşi Domn de pe Sinai”. + „judecata”: /ift. „hotă- 
rârea”. 

96,4 „s-au arătat în lume”: TM are „au luminat lumea”. Cf. Apoc. 4,5 („din tron ieşeau 
fulgere”). 

$ Au vestit cerurile dreptatea Lui 

şi au văzut toate popoarele slava Lui. 
? Să se ruşineze toți cei care se închină [chipurilor] cioplite, 
cei care se fălesc cu idolii lor: 

închinați-vă Lui, toți îngerii Lui! 

% Auzit-a și s-a veselit Sionul 

și au tresăltat fiicele Iudeii 

pentru hotărârile Tale, Doamne, 

? căci Tu eşti Domnul cel preaînalt peste tot pământul, 
preaînălțat mai presus decât toți zeii. 

10 Cei care iubiţi pe Domnul, să urâţi răul: 

Domnul păzeşte sufletele credincioşilor Săi, 

din mâinile păcătoşilor îi va izbăvi. 

" Lumină a răsărit pentru cel drept 

şi pentru cei cu inimă cinstită, veselie. 

Ja Veseliți-vă, drepţilor, în Domnul, 

şi lăudaţi pomenirea sfinţeniei Lui! 


97 


! Psalm al lui David. 
Cântaţi Domnului cântare nouă, 
Căci lucruri minunate a făcut Domnul: 
mântuire a adus pentru EI dreapta Lui 
şi braţul Lui cel sfânt. 


96,7 „îngerii Lui”: TM are „zeii”, ca la v. 9. € 7c: citat în Evr. 1,6. 

96,8 Pentru Theodoret, „fiicele Iudeii” sunt Bisericile răspândite pe tot pământul. 

96,10 „păcătoşilor”: TM are „celor răi”. 

96,lia Cf In. 1,9; Lc. 1,79. 

97 „Psalm al Împărăției”. Dumnezeu este lăudat pentru faptele Sale minunate, care stră- 
lucesc până la „marginile pământului”. De aceea toți oamenii şi întreaga creație sunt 
chemaţi să se bucure, fiindcă stăpânirea Domnului instaurează în sfârşit dreptatea. Unii 
Părinţi (Eusebiu, Theodoret etc.) văd aici o profeție despre cele două veniri ale lui 
Hristos, 

97,1 Titlul în TM: „Psalm.” e Începe ca şi Ps. 95. e „lucruri minunate”: cf. Lc. 5,26. € 
„brațul Lui cel sfânt”: pentru Augustin, braţul Domnului este Hristos şi minunea Lui 
este că a mântuit lumea întreagă. 

2 Cunoscută a făcut Domnul mântuirea Lui, E. , 
înaintea neamurilor Şi-a dezvăluit dreptatea. 

3 Şi-a amintit de mila Lui pentru lacob 

şi de adevărul Lui pentru casa lui Israel: 

au văzut toate marginile pământului mântuirea Dumnezeului nostru, 
4 Strigaţi de bucurie lui Dumnezeu, tot pământul, 

cântați și tresăltați şi înălțați psalmi: 

Ș cântați Domnului cu alăuta, 

cu alăuta şi cu glas de psalm; 

* cu trâmbiţe şi cu glas de corn 

strigați de bucurie înaintea Împăratului [şi] Domnului! 

7 Să freamete marea și plinătatea ei, 

lumea și cei ce locuiesc în ea; 

* râurile vor bate din palme laolaltă, 

munții vor tresălta de bucurie, 

* fiindcă [Domnul] vine să judece pământul: 

va judeca lumea întru dreptate 

şi popoarele, cu nepărtinire. 


97,2 Cf. Ep. 28,28. 

97,3 Cf. Le. 1,54. e „Şi-a amintit”: referitor la Dumnezeu, „atnintirea” este un antropo- 
morfism care indică începerea unei acţiuni salvatoare. € „adevărul”: TM are „fidelitatea” 
(vezi nota la 88,2). e Cf. Fp. 1,8 („Îmi veţi fi martori... până la marginile pământului”). 
Origen (ed. Pitra) comentează în sens spiritual: pentru a-L vedea pe Mântuitorul, trebuie 
să stăm la marginile pământului, adică să trăim nu după trup, ci după spirit. 

97,5 „cântaţi”: acelaşi verb ca la sfârşitul v. 4, pei, lit. „a cânta [psalmi] cu acompa- 
niament de instrument cu coarde”. 

97,6 „cu trâmbiţe şi cu glas de corn”: fit. „cu trâmbiţe de metal ciocănit şi cu glas de 
trâmbiţă de corn”. + După Origen (ed. Pitra), trâmbiţeie de metal din care evreii sunau 
când erau biruitori în luptă sunt aici simbolul victoriei. După Atanasie, sunetul de corn 
vestea începutul unei domnii. 

97,7 Cf. Ps. 95,11. e „marea... lumea...” = întreaga creaţie. 

97,8b În TM: „laolaltă (cu râurile] munţii vor tresălta/să tresalte...” 





| 

98 


! Psalm al lui David. 
Domnul este Împărat, să se mânie popoarele! 
Cel care şade peste heruvimi: să se cutremure pământul! 
2 Mare este Domnul în Sion 
şi preaînălțat peste toate popoarele. 
3 Să aducă laude Numelui Său celui mare, 
căci înfricoșător şi sfânt este. 
1 Cinstea regelui iubeşte judecata; 
Tu ai rânduit cele drepte, 
judecată şi dreptate în lacob Tu ai făcut. 
; Înălţați pe Domnul Dumnezeul nostru 
şi închinaţi-vă la scăunelul de sub picioarele Sale, 
că sfânt este! 
$ Moise şi Aaron — printre preoții Lui, 
şi Samuel — printre cei care chemau Numele Lui: 
ÎI chemau pe Domnul și E îi asculta, 
7 din stâlp de nor le grăia, 
iar ei păzeau mărturiile Lui 
şi poruncile pe care le dăduse. 





98 Ultimul dintre „psalmii Împărăției”. Dumnezeu este proclamat sfânt de trei ori (vv. 3; 
5; 9) — cf. Is. 6,3. Gr. &ytog traduce ebr. gădhâș, care, la origine, înseamnă „separat, pus 
deoparte”, așadar, în sens strict, se referă numai la Dumnezeu ca fiind „Cel cu totul 
Altul”, „transcendent”; în sens mai larg, despre om, ca „pus deoparte pentru Dumnezeu” 
şi apoi despre obiectele şi construcţiile sacre. Dumnezeul cel nevăzut, necuprins, ne- 
ajuns cu mintea intră totuşi în legătură cu oamenii, le vorbeşte şi le ascultă rugăciunile. 
98,1 Psalmul nu are titlu în TM. € Cf. Ps. 92,1; 95,10; 96,1. € „să se mânie”: TM are 
„tremură/să tremure”. $ „şade peste heruvimi”: capacul chivotului străjuit de cei doi 
heruvimi (Ex. 25,18-20) era socotit tronul prezenței lui Dumnezeu. 

98,3 „Numelui Său”: TM are „Numelui Tău”. Pentru „Numele” — cf. nota la 8,2. 

98,4 „Cinstea”: TM are „tăria”. e „cele drepte”: /izz. „integritățile”. 

98,5 „scăunelul””: tronul regal fiind foarte înalt (cf. Is. 6,1), suveranul îşi sprijinea picioa- 
rele pe un scăunel. Dar şi chivotul ca loc al Prezenţei e numit „scăunelul picioarelor 
Domnului” (!Par. 28,2), apoi, prin extensie, Templul şi muntele Sion. 

98,6 Moise e numit aici „preot” probabil datorită rolului lui de mijlocitor. $ După 
Augustin, psalmistul îi numeşte pe Moise, Aaron şi Samuel „preoți” fiindcă vrea să 
descoperim în ei prefigurări ale lui Hristos, adevăratul Preot. 

98,7 „stâlp de nor”: cf. Ex. 33,9; 3Rg. 8,10-12. 

% Doamne, Dumnezeul nostru, Tu îi ascultai; 
Dumnezeule, Tu erai îngăduitor cu ei, 

dar pedepseai toate răutățile lor. 

” Înălţaţi pe Domnul Dumnezeul nostru, 

şi închinaţi-vă către muntele Său cel sfânt, 
că sfânt este Domnul Dumnezeul nostru! 


99 


! Psalm pentru aducere de laudă. 
Strigați Domnului tot pământul, 
2 slujiți Domnului cu bucurie, 
intrați înaintea Lui cu veselie! 
> Să ştiţi că Domnul, E! este Dumnezeu, 
EI ne-a făcut şi nu noi: 
poporul Lui şi oile păşunii Lui. 
, Intraţi pe porţile Lui cu aducere de laudă, 
în curțile Lui, cu imnuri: 
aduceți-l mulțumire, lăudați Numele Lui! 
5 Că bun este Domnul, în veac mila Lui 
şi din neam în neam, adevărul Lui. 





98,8 „răutățile”: li. „punerile la cale”, „moravurile”. TM are „răutățile”. 

98,9c Cf. 1s. 6,3; Apoc. 4,8. 

99 La intrarea în Templu, credincioşii îşi strigă bucuria plină de recunoştinţă de a-l 
aparține Domnului. Ei cheamă la această bucurie întreg pământul. 

99,1 „Strigaţi”: lit. „aclamați”, 

99,2 Cf. Rom. 12,11-12. 

99,3 „şi nu noi”: TM are, în textul scris, w* lo” 'anak“nă, „şi nu noi”, cu indicaţia că 
trebuie să se citească w“ /5 'anah“ni, „ai Lui suntem”, $ După Theodoret, imaginea 
turmei şi a păşunii nu indică numai stăpânirea, ci şi grija, ocrotirea. 

99,4 Am tradus aici cu „a aduce mulţumire” verbul cu sens complex e&ouoioytu, cel 
mai adesea echivalat cu „a aduce laudă” (vezi nota la 6,6), pentru că este urmat de 
aivEu, „a lăuda”. € „lăudaţi...”: TM are „binecuvântați...». 

99,5 Cf, IPt. 2,3 („dacă aţi gustat că bun este Domnul”). e „adevărul”: cf. nota la 88.2. 

190 


! Psalm al lui David. 
Milă şi judecată Îţi voi cânta, Doamne, 
2 voi înălța psalm şi voi înţelege pe calea fără prihană: când oare vei 
veni la mine? 
Umblat-am în nevinovăția inimii mele în mijlocul casei mele. 
Î N-am pus înaintea ochilor mei lucru nelegiuit, 
pe călcătorii de Lege i-am urât; 
4 nu s-a lipit de mine inimă vicleană; 
pentru că cel rău se abătea de la mine, nu-l cunoşteam. 
3 pe cel care-l vorbea de rău în ascuns pe aproapele său, pe acesta îl 
goneam; 
cu cel cu ochiul trufaş şi inima nesățioasă nu mâncam laolaltă. 
$ Ochii mei peste cei credincioşi din țară, ca să-i aşez lângă mine: 
cel care umbla pe calea fără prihană, acela îmi slujea. 


100 Programul de guvernare al cârmuitorului ideal: integritatea personală, alegerea 
sfetnicilor credincioși, alungarea ticăloşilor de la curte şi lupta împotriva nedreptăţii, 
Este unul dintre aşa-numiţii „psalmi regali/împărăteşti”. În ebraică, toate verbele sunt la 
o formă care indică acţiune în plină desfăşurare: s-ar traduce deci fie cu prezentul, fie cu 
viitorul, ca un angajament. Părinţii văd în acest psalm chipul omului desăvârşit, Hristos, 
100,1 În TM are două stihuri, al doilea fiind: „YHWH, Îţi voi înălța psalm” (luat de la 
v. 2). e Eusebiu subliniază că mila lui Dumnezeu e mai tare ca judecata. 

100,2 În TM, 2a: „Voi lua seama la calea desăvârşită...”. e Unii interpretează „calea fără 
prihană” ca obiect al înţelegerii, dar pentru majoritatea Părinților omul înţelege tainele 
doar dacă păşeşte pe calea neprihănită. Augustin: „În afara căii neprihănite, nu poţi nici 
să psalmodiezi, nici să înţelegi, Dacă vrei să înţelegi, psalmodiază pe calea neprihănită, 
adică înfăptuieşte cu bucurie lucrările Dumnezeului tău.” * „a umbla” = „a se comporta” 
— semitism. $ „nevinovăţia”: fit. „nerăutatea”. 

100,3 „nelegiuit”: TM are „distrugător”. € „călcătorii de Lege”: lit, „cei care fac încăl- 
cări”. $ În TM 3b este: „urăsc lucrarea celor răzvrătiți şi [ea) nu se va lipi de mine” 
(verbul de la v. 4). 

100,4 „vicleană”: gr. oxouf6, „strâmb, pervers” — hapax în LXX. € În TM: „Inima 
vicleană e departe de mine; răul nu-l voi cunoaşte.” Cf. Mt. 7,23 („Nu v-am cunoscut 
niciodată...”). e Pentru Eusebiu şi Atanasie, „inima vicleană” e diavolul. 

100,5 Cf. IPt. 5,5 („Dumnezeu li se împotriveşte celor trufaşi”). e „nu mâncam 
laolaltă”: TM are „nu-l sufăr”. 

100,6 „din ţară”: gr. yii poate însemna şi „teritoriu”, dar şi „pământ”, în general, ca şi 
ebr. 'eref. Dacă se trece la un sens spiritual, mai potrivit ar fi „de pe pământ”. La fel la 
v. 8. + Cf. Mt. 19,28 („Veţi şedea şi voi pe douăsprezece tronuri...”), Apoc. 3,21. 

? Nu locuia în mijlocul casei mele cel ce se purta cu trufie, 

cel ce grăia lucruri nedrepte nu sporea înaintea ochilor mei. 

s Dis-de-dimineaţă îi ucideam pe toți păcătoşii din țară, 

ca să nimicesc din cetatea Domnului pe toţi cei ce săvârşesc fărădelegea. 


101 


i Rugăciunea unui sărman, când e istovit şi înaintea Domnului îşi 
revarsă ruga. 

2 Ascultă, Doamne, rugăciunea mea 

şi strigarea mea să ajungă la Tine! 

3 Nu-Ţi întoarce faţa de la mine: 

în ziua când sunt strâmtorat, apleacă-Ţi urechea spre mine; 

în ziua când Te strig, răspunde-mi degrabă! 

* Căci s-au spulberat ca fumul zilele mele 

şi oasele mele ca lemnul de foc s-au uscat. 

* Lovită a fost ca iarba şi s-a uscat inima mea, 

căci am uitat să-mi mănânc pâinea. 

*De glasul suspinului meu 

mi s-a lipit osul de carne. 

7 Asemănatu-m-am cu pelicanul din pustiu, 





100,7 „cel ce se purta cu trufie”: TM are „făptuitorul înşelăciunii”. 

100,8 „Dis-de-dimineaţă îi ucideam... ca să nimicesc”: TM are „în dimineţi îi voi nimici... 
ca să înlătur”, $ Eusebiu interpretează în sens spiritual: „păcătoşii” sunt gândurile rele ce 
nu trebuie tolerate în cetatea lui Dumnezeu, care este sufletul. + Rupert din Deutz: „Aici 
se termină cei cincizeci de psalmi care îl încurajau pe luptător. Omul e acum liniştit şi 
psalmii care urmează emană numai iubire desăvârşită; ea a alungat teama,” 

101 Peste rugăciunea unui om sărman copleșit de suferință se suprapune cea a iudeilor 
întorși în patrie după exil. Precaritatea vieții omului şi a întregii creaţii îl determină pe 
psalmist să-şi pună toată nădejdea în Dumnezeu, care poate da un nou început. 

101,1 „sărman”; Augustin identifică pe acest sărman în „Acela [Hristos] care pentru noi 
S-a făcut sărac” (2Cor. 8,9). După Cassiodor, în rugăciunea săracului e descrisă condiţia 
umană. 

101,3 „întoarce”: TM are „ascunde”, Ă 

101,4 Cf. lac. 4,14 („sunteţi ca un abur ce apare puțin, apoi piere”). 

101;5b-10 Chiril al Ierusalimului (Caz. 2,12) vede aici o aluzie la David, după păcatul 
său (2Rg. 12,16-17). 

101,7 „dărâmături”: lit. „loc de casă”. 

m-am făcut ca bufnița din dărâmături. 
Vegheat-am şi am ajuns 

ca vrabia singuratică pe acoperiş. 

” Ziua întreagă mă ocărau duşmanii mei 

şi cei care mă lăudau jurau împotriva mea. 

1 Că cenușă ca pâine am mâncat 

şi băutura mea cu lacrimi o amestecam 

1! în fața mâniei şi a urgiei Tale, 

fiindcă, după ce m-ai înălțat, m-ai strivit. 

!2 Zilele mele ca umbra au trecut 

şi eu m-am uscat ca iarba. 

13 Dar Tu, Doamne, rămâi în veac 

şi amintirea Ta, din neam în neam. 

14 Te vei ridica şi Te vei îndura de Sion, 

căci e vremea să Te înduri de el, a sosit vremea; 
'5 pentru că le-au fost dragi slujitorilor Tăi pietrele lui 
şi de țărâna lui le va fi milă. 

1€ Şi se vor teme neamurile de Numele Domnului 
şi toți regii pământului, de slava Ta, 

"? căci Domnul va zidi Sionul 

şi va fi văzut în slava Lui. 

18 A privit către rugăciunea celor smeriţi 

şi n-a disprețuit cererea lor. 

15 Să se scrie aceasta pentru generaţia viitoare 

şi poporul care se întemeiază ÎI va lăuda pe Domnul 


101,8 „vrabia”: TM are „o pasăre”, 

101,9 Cf. Mt. 26,74. 

101,11 Augustin aplică versetul lui Adam, omul creat după chipul lui Dumnezeu şi 
înălțat de El mai presus de toate făpturile, care apoi ajunge să ducă o viață nefericită 
fiindcă a păcătuit. 

101,14 „vremea”, gr. xoup6ş: cf. nota la 30,16. $ 14b: după Theodoret, se referă la 
sfârşitul anilor de exil. În sens plenar, cf. Gal. 4,4 („Când a venit plinirea timpului...”). 
101,16 C/. Apoc. 21,24 („regii pământului îşi vor aduce slava lor”). Mai mulți Părinţi 
văd aici o aluzie la cele două veniri ale lui Hristos: în prima, El zideşte Biserica, iar la a 
doua, Se va arăta în slavă. 

101,19 Cf Rom. 15,4 („„Toate câte s-au scris mai înainte, spre învățătura noastră s-au 
scris”), 

* pentru că S-a plecat din înălțimea [lăcaşului] Său sfânt, 
Domnul din cer a privit spre pământ, 

1 ca să asculte suspinul celor înlănţuiți, 

să-i dezlege pe fiii celor ucişi, 

2 ca să se vestească în Sion Numele Domnului 

şi lauda Lui, în Ierusalim, 

% când se vor aduna popoarele laolaltă 

şi împărăţiile, ca să slujească Domnului. 

4 La răspuns în felul puterii lui: 

„Puţinătatea zilelor mele vesteşte-mi-o; 

* nu mă lua la jumătatea zilelor mele: 

din neam în neam sunt anii Tăi.” 

2% De la început Tu, Doamne, ai întemeiat pământul 
şi cerurile sunt lucrarea mâinilor Tale: 

” ele vor pieri, dar Tu vei rămâne 

şi toate ca un veşmânt se vor învechi 

şi ca pe o mantie le vei schimba şi vor fi schimbate; 
% dar Tu acelaşi eşti şi anii Tăi nu se vor sfârşi. 

% Fiii robilor Tăi se vor sălășlui 

şi seminţia lor va propăşi în veac, 





101,20b Atanasie (De titulis psalmorum, PG 27) pune stihul în legătură cu profeția lui 


Isaia citită de Iisus în sinagoga din Nazaret (cf. Lc. 4,18). 

101,21 C/. 78,11 şi nota. 

101,23 C/ In. 11,52 („ca să-i adune laolaltă pe fiii lui Dumnezeu”). 

101,24 Primul stih este obscur. TM are: „E! a frânt pe cale puterea mea, mi-a scurtat 
zilele” — cf. Is. 38,10 (rugăciunea lui lezekia): „a frânt”: ebr. '“innăh, „a umilit, a slăbit”, 
forma de pi 'el de la 'ânâh („a fi smerit, slăbit”). LXX a tradus verbul omograf la forma 
de bază 'ânăh, „a răspuns”. € „puterii lui”: TM are forma scrisă „puterea lui” cu indica- 
ţia să se citească „puterea mea”, LXX a tradus forma scrisă. Traducerea Anania încearcă 
să dea un sens schimbând persoana verbului: „Răspunsu-l-am în felui tăriei Lui.” 

101,25 Începe în TM: „Eu zic: ...”. 

101,25-27 Versete citate în Evr. 1,10-12 şi referite la Hristos. 

101,26 „De la început”: TM are „Din vechime”. 

101,27 Cf 1s. 51,6; Mt. 24,35; Mc. 13,31 („Cerul şi pământul vor trece...”), ICor. 7,31 
(„trece chipul lumii acesteia”); Apoc. 20,11; 21,1; 1Pt. 1,25 („Cuvântul Domnului 
rămâne în veci”). 

101,29 Cf. Apoc. 21,3. $ „va propăşi”: TM are „va fi statornicită”. 

192 


Binecuvântează, suflete al meu, pe Domnul 
şi toate cele din lăuntrul meu Numele cel sfânt al Lui! 
2 Binecuvântează, suflete al meu, pe Domnul 
şi nu uita toate răsplătirile Lui! 
3 Pe Cel ce iartă toate fărădelegile tale 
şi vindecă toate bolile tale; 
* pe Cel ce răscumpără de la pieire viața ta, 
pe Cel ce te încununează cu milă şi îndurări, 
5 pe Cel ce satură cu bunătăţi dorinţa ta: 
tinereţea ta se va înnoi ca a vulturului. 
$ Cel care săvârşeşte milostiviri, Domnul, 
şi judecată pentru toți cei nedreptăţiţi. 
7 A făcut cunoscute căile Sale lui Moise, 
fiilor lui Israel — voile Sale. 
* Îndurător şi milostiv este Domnul, 
îndelung-răbdător şi mult milostiv. 
? Nu până la capăt e urgia Lui, 
nici până în veac nu va ţine mânie. 
19N-a făcut cu noi după păcatele noastre, 
nici după fărădelegile noastre nu ne-a răsplătit. 
1! Căci, pe cât e de înalt cerul faţă de pământ, 
şi-a întărit Domnul mila Lui peste cei care se tem de El. 
12 pe cât e de departe răsăritul de apus, 
a îndepărtat de la noi fărădelegile noastre. 


? Al lui David. 


102 Cântare a iubirii lui Dumnezeu. 

102,1 Cf. Ps. 71,18-19; 103,1. De cele mai multe ori, în Scriptură e vorba de bine- 
cuvântarea pe care Dumnezeu o revarsă asupra făpturilor Sale, sau, prin extensie, cel cu 
autoritate (tatăl, regele etc.) asupra celor încredințaţi ocrotirii lui. Dar şi omu! ÎL bine- 
cuvântează pe Dumnezeu, exprimându-și lauda şi recunoştinţa pentru binefacerile pri- 
mite. $ „toate cele din lăuntrul meu”: cf. Deut. 6,4. 

102,5 „ca a vulturului”: cf Is. 40,31. După o credință populară, vulturul, ajuns la bătrâ- 
neţe, își schimbă penele şi reîntinereşte. Theodoret vede aici o metaforă a botezului, iar 
Augustin, a învierii. 

102,6 „milostiviri”: acest plural se referă la faptele concrete de milostivire. 

102,9 Augustin îl leagă de Ef. 2,3 („Eram din fire fii ai mâniei...”). 

13 După cum un tată se îndură de fii, 

S-a îndurat Domnul de cei care se tem de El. 

14 Căci EI ştie din ce suntem plăsmuiţi: 

adu-Ți aminte că țărână suntem! 

15 Omul — ca iarba zilele tui, 

ca floarea câmpului, aşa va înflori, 

16 căci vânt trece peste ea şi nu va mai fi 

şi nu se va mai cunoaşte locul ei. 

"7 Dar mila Domnului, din veac şi până în veac peste cei ce se tem de El 
şi dreptatea Lui, peste fiii fiilor 

18 pentru cei care păzesc legământul Lui 

şi îşi aduc aminte de poruncile Lui să le împlinească. 
9 Domnul în cer Şi-a pregătit tronul 

şi împărăţia Lui pe toate le stăpâneşte. 

% Binecuvântaţi pe Domnul, toţi îngerii Lui, 
cei tari în putere, care împliniţi cuvântul Lui, 
[de îndată ce] auziți glasul cuvintelor Lui! 

2 Binecuvântaţi pe Domnul, toate oştirile Lui, 
slujitorii Lui, care împliniţi voia Lui! 

2 Binecuvântaţi pe Domnul, toate lucrările Lui, 
în tot locul stăpânirii Lui: 

binecuvântează, suflete al meu, pe Domnul! 


102,14 Cf. Gen. 2,7; lov 10,9. 

102,15 Cf, Is. 40,6-7 (,.... tot trupul e ca iarba...”). 

102,17 = Le. 1,50. 

102,18b Cf; In. 13,21. 

102,20 Cf Dan 3,59. + „Împliniţi... (de îndată ce] auziți...” poate avea două interpretări: 
ascultarea glasului coincide cu împlinirea poruncii, aşa încât Midraş T'hillim vor- 
beşte de-a dreptul de o împlinire înainte de a auzi porunca, citând în paralel Ex. 24,7 
(„Vom face şi vom asculta”); altă interpretare, puţin mai îndepărtată de text: numai cel 
care împlineşte necontenit cuvântul lui Dumnezeu Îi poate asculta glasul şi cuvintele 
(ef. Mortari, nota ad loc.). e Despre promptitudinea şi râvna îngerilor — cf. Is. 18,2 şi 
Ps. 103,4. + „La început, Duhul îndemna sufletul omului să-L binecuvânteze pe 
Dumnezeu, iar acum, după ce a vorbit despre lăcaşurile cereşti pregătite credincioşilor, 
trece în chip firesc la duhurile cereşti, pentru că ele se veselesc pentru fiecare păcătos 
care se căiește.” (Eusebiu) 

102,22 Cf Dan. 3,57. 

103 


" AL lui David. 
Binecuvântează, suflete al meu, pe Domnul! 
Doamne, Dumnezeul meu, Te-ai preamărit foarte! 
Întru cinstire şi frumusețe Te-ai îmbrăcat, 
2 [Te-ai] învăluit în lumină ca într-un veşmânt, 
ai întins cerul ca pe un cort; 
3 Cel care acoperă cu ape cămările de sus ale Sale, 
Cel care face din nori carul Său, 
Cel care umblă pe aripile vânturilor, 
4 Cel care-i face pe îngerii Săi duhuri 
şi pe slujitorii Săi, foc arzător. 
” El a întemeiat pământul pe neclintirea lui: 
nu se va clătina în veacul veacului. 
$ Adâncul — ca o mantie veşmântul lui, 


103 Laudă lui Dumnezeu pentru creaţie şi pentru providenţă. 

103,1 „cinstire”: gr. &touoA6ynoiw, cf. nota la 6,6. + „frumuseţe”: gr. evnpeneva, „înfă- 
țișare frumoasă, farmec, măreție”, traduce ebr. hadhar, „strălucire, podoabă”. 

1032 „învăluit în lumină”: cf. |Tim. 6,16 („Cel ce locuieşti în lumina cea neapropiată”), 
* „învăluit... întins... etc.”: verbele sunt la participiu, deci indiferente la persoană; de la 
v. 3 apare pronumele care se referă la pers. a Ill-a, iar de la v. 5, verbele sunt la mod per- 
sonal de pers. a III-a. $ „cort”: lit. „învelitoare de piele”, care poate fi și „foaie de cort”. 
103,3 „acoperă cu ape cămările...”: TM are „şi-a aşezat peste ape grinzile cămărilor...”. 
+ „cămările de sus”: după cosmologia Vechiului Testament, bolta cerului este dintr-un 
material solid („tăria”), iar în încăperile de deasupra ei se află „apele cele mai presus de 
ceruri” ce se revarsă pe pământ sub formă de ploaie, rouă, zăpadă etc. € „carul”: 
€ni fooig, liit. „orice lucru pe care se poate merge (piedestal, dar mai ales car, sau 
animal de călărie)”. e 3c: alergarea vântului nu poate să ne dea decât o idee despre 
neobosita mişcare divină care însufleţeşte neîncetat creaţia (Hesychios din Ierusalim) 
103,4 „îngerii”: gr. &yyedog are sensul de „trimis”, care se specializează în greaca 
biblică pentru „înger”, pe măsura dezvoltării unei angelologii. e „duhuri”: gr. nvedua, 
„suflare”, se foloseşte pentru suflarea vântului, pentru respiraţie şi, de aici, referitor la 
Dumnezeu, ajunge să însemne „duh”, împrumutând astfel! sensurile ebr. ruaf (cf. şi nota. 
la v. 30). Se poate traduce deci şi „Cel care-i face pe trimişii Săi suflări de vânt”. 
Traducerea pentru care am optat reflectă o înțelegere mai spirituală a textului, prezentă 
încă din VT. e Citat în Evr. 1,7. e După interpretarea lui Augustin, „duhuri” e numele 
naturii lor; „îngeri” (mesageri) e numele slujirii lor. 

103,5 „nu se va clătina”: Augustin vede aici o imagine a Bisericii. 

103,6 „Adâncul”: în el, Părinţii au văzut simbolul atributelor lui Dumnezeu: ştiinţa 
(Origen, Didim din Alexandria), înțelepciunea, puterea, providenţa (Euthymios Zigabenos). 

peste munți vor sta ape. 

7 De mustrarea Ta vor fugi, 

de glasul tunetului Tău se vor înfricoşa. 

* Se ridică munţi şi se coboară câmpii 

spre locul pe care l-ai pus lor temelie; 

? hotar ai pus, pe care nu-l vor trece, 

nici nu se vor întoarce să acopere pământul. 

10 Tu trimiţi izvoare în văi: 

printre munţi vor străbate ape, 

1! vor adăpa toate fiarele câmpului; 

le vor primi asinii sălbatici pentru a-şi potoli setea. 
p Deasupra lor păsările cerului se vor sălăşlui, 
din mijlocul stâncilor vor da glas. 

15 "Tu adăpi munţii din cămările de sus ale Tale, 
din rodul lucrărilor Tale se va sătura pământul. 
14 Tu faci să răsară iarbă pentru vite 

şi verdeață în slujba oamenilor, 

spre a scoate pâine din pământ; 

15 şi vinul bucură inima omului; 

spre a-şi înveseli fața cu untdelemn 

şi pâinea inima omului o întăreşte. 

16 Se vor sătura copacii câmpiei 

şi cedrii Libanului, pe care i-a sădit. 

17 Acolo vrăbiile îşi vor face cuib, 

iar casa cocostârcului stă deasupra lor. 

18 Munţii cei înalți pentru cerbi, 

[iar] stânca, adăpost pentru arici. 





103,9 Cf. Gen. 9,11 (făgăduinţa făcută lui Noe). 

103,10 „ape”: TM are „torenţi”. 

103,12 „stâncilor”: TM are „frunzişului”. 

103,15 „vinul... pâinea”: pe lângă hrana pământească, majoritatea Părinților văd aici şi o 
aluzie la Euharistie. 

103,16 „copacii câmpiei”: TM are „copacii lui YHWH”. S-a presupus că textul ebraic | 
folosit de traducătorul LXX avea aici un nume divin mai vechi, Șaddai (ȘDY), înlocuit | 
ulterior cu YHWH, şi care seamănă grafic cu SDY, „câmpie” (cf. LEH, s.u. ne6tov). 

103,17 „vrăbiile”: TM are „păsările”. $ „stă deasupra lor”: fit. „le domină”. 

103,18 „arici”: cf. nota la Lev. 11,4-6 şi Prov. 30,26. 

19 Ej a făcut luna pentru [arătarea] timpurilor; 
soarele şi-a cunoscut apusul său. 

% Ai pus întuneric şi s-a făcut noapte: 

în ea vor ieşi toate fiarele desişului — 

21 pui de lei răcnind ca să prade 

şi să caute de la Dumnezeu mâncarea lor. 

2 A răsărit soarele și s-au adunat 

şi în vizuinile lor se vor culca. 

5 Va ieşi omul la lucrarea sa 

şi la munca sa, până seara. 

“4 Cât s-au preamărit lucrările Tale, Doamne! 
“Toate cu înțelepciune le-ai făcut: 

s-a umplut pământul de făptura Ta. 

5 lată, marea cea mare și întinsă: 

acolo [sunt] târâtoare fără de număr, 
viețuitoare mici laolaltă cu cele mari; 

2% acolo străbat corăbii, 

balaurul acela pe care l-ai plăsmuit să se joace în ea. 
2 Toate de la Tine aşteaptă 

să le dai hrana la vreme potrivită. 

*% Când le vei da, vor culege, 

când vei deschide mâna Ta, toate se vor umple de bunătate; 
% dar, când Îţi vei întoarce fața, se vor tulbura, 


103,19 Cf. Gen. 1,16. Majoritatea Părinților interpretează versetul şi în mod mistic, despre 


Hristos şi Biserică: Hristos Şi-a cunoscut timpul pătimirii (In. 17,1); la fel şi Biserica îşi 
are timpurile ei, perioade de prigoană şi perioade de pace (cf. Nesmy, ad /oc.). 

103,24b Cf. |Cor. 1,24 („Hristos, Înţelepciunea lui Dumnezeu”). 

103,25 „întinsă”: gr. evpoxopog, cuvânt compus, folosit în poezie (Homer, Sapho, 
Pindar etc... 

103,26 „balaurul”: gr. Spâxav traduce ebr. Liwyărhăn, monstru marin mitic, aici demi- 
tizat, privit într-o manieră cvasicomică şi pus pe acelaşi plan cu făpturile obişnuite ale lui 
Dumnezeu. Mai apare şi în Is. 27,1; lov 3,8; 40,25; Ps. 73,14 (vezi şi nota). € „să se joace 
în ea”: în ebr., forma de infinitiv din text permite şi traducerea „ca să Te joci cu el”. 
103,29-30 Grigore al Nyssei (De hominis opificio, SC 6,206-207) vede aici o imagine a 
sfârşitului lumii şi a învierii universale. La fel Eusebiu. € „duhul”: gr. nveâua traduce 
ebr. ruak, „vânt, suflare, respiraţie”; într-o imagine antropomorfizată el devine „sufla- 
rea” lui Dumnezeu, „duhul” lui Dumnezeu, care dă viaţă (cf. Gen. 1,2; lez. 37), îi întă- 
reşte pe cei învestiţi cu o misiune (Jud. 3,10; 14,6 etc.; IRg. 10,1), îi inspiră pe profeţi 

le vei lua duhul şi vor pieri 

şi în ţărâna lor se vor întoarce. 

“ Vei trimite duhul Tău şi se vor zidi 

şi vei reînnoi fața pământului. 

*! Fie slava Domnului în veac! 

Se va bucura Domnul de lucrările Sale. 

5 Cel care priveşte la pământ şi-l face să se cutremure, 
Cel care se atinge de munţi şi ei fumegă. 

% Voi cânta Domnului în viaţa mea, 

voi cânta din strune Dumnezeului meu cât voi fi. 
34 Plăcută să-l fie glăsuirea mea, 

iar eu mă voi bucura întru Domnul. 

5 Sa piară păcătoşii de pe pământ 

şi cei fără de lege, încât să nu mai fie! 
Binecuvântează, suflete al meu, pe Domnul! 


104 


" Aleluia! 
Aduceţi laudă Domnului şi chemaţi Numele Lui, 





(lez. 3,12 etc.) şi se odihneşte asupra lui Mesia (Is. 1 1,2). Aceste personificări ale 
„suflării” divine au hrănit reflecţia Părinților despre Duhul Sfânt. Pentru a sublinia para: 
lelismul, am tradus şi la 29b xvedua cu „duh” referitor la viețuitoare, conform sensului 
românesc mai arhaic, de „suflare, respirație”, al cuvântului. 

103,33 „Voi cânta” traduce în primul stih gr. 54, „a cânta din gură”, iar în al doilea, gr. 
Wed „a cânta la un instrument cu coarde”. $ În cetatea cerească, toată viața noastră va 
fi cântare înălțată Domnului, spune Augustin. 

103,34 Psalmodicrea își poartă în sine răsplata: îl înalță pe om la ceruri (Eusebiu), 
103,35 După interpretarea lui Eusebiu, Cuvântul, întrupându-se, îi face drepți pe cei 
păcătoşi. Profetul cere, de fapt, ca ei să fie schimbaţi în bine. E ca atunci când cerem să 
dispară sărăcia sau boala: cu siguranță nu ne gândim să-i omorâm pe bolnavi. Aceeași 
idee la Augustin, Ieronim. 

104 Psalm de învățătură, asemănător cu Ps. 77 şi 105, care evocă faptele minunate ale 
lui Dumnezeu în istoria poporului ales. Referindu-se la mulțimea verbelor care în- 
deamnă la aducerea de laudă şi mulțumire, Eusebiu remarcă: „Îngerii, după câte ştirn, nu 
au altă ocupaţie decât să-L. laude pe Dumnezeu. Şi cei desăvârşiţi nu au dorință mai 
mare decât să facă din toată viața lor o laudă adusă lui Dumnezeu.” 

104,1 „Aleluia”: în TM este aclamaţia de ia finalul psalmului anterior. LXX îl pune ta 
titlu aici. 

vestiți printre neamuri lucrările Lui; 

2 cântaţi-l cu glasul şi din strune, 

povestiţi toate faptele Lui minunate! 

a Lăudaţi-vă întru Numele Lui cel sfânt, 

să se veselească inima celor care-L caută pe Domnul! 
zi Căutaţi pe Domnul şi întăriţi-vă, 

căutaţi faţa Lui fără încetare! 

3 Amintiţi-vă de faptele minunate pe care le-a făcut, 
de minunile şi de judecăţile gurii Lui, 

i [voi,] seminţie a lui Avraam, robii Lui, 

fiii tui lacob, aleşii Lui! 

7 El este Domnul Dumnezeul nostru, 

pe tot pământul sunt judecățile Lui. 

S Şi-a amintit în veac de legământul Său, 

de cuvântul pe care l-a poruncit pentru o mie de generații, 
? pe care l-a încheiat cu Avraam 
„şi de jurământul Său către Isaac; 

0 L.a statornicit pentru Iacob ca pe o rânduială, 
pei Israel, ca legământ veşnic, 

, spunând: „Ție îţi voi da pământul Canaan, 

perie a moștenirii voastre.” 

Pe când ei erau puţini la număr, 
neînsemnați şi pribegi acolo 
i şi treceau de la un neam la altul, 


104,4 Cf. Os. 5,15. + După Eusebiu, a-L căuta pe Dumnezeu înseamnă a îndrăgi tot ce se 
referă la EI, a te gândi mereu la EI, a medita mereu la lucrurile lui Dumnezeu, a fi mereu 
în legătură cu EI prin rugăciune şi fapte bune. + „şi întăriți-vă”: TM are „şi tăria Lui”. e 
„căutaţi fața Lui”: „credința a găsit-o deja, dar nădejdea o caută încă, iubirea o găseşte 
prin credință, dar totodată caută să ajungă la vederea ei [...]. Cu cât iubirea ÎI găseşte pe 
Dumnezeu, cu atât mai mult ÎL caută” (Augustin). 

104,5 „minunile”: gr. repoc desemnează un fapt ieșit din comun care are valoare de 
semn (c/. lat. prodigium). 

104,6 Cf. în. 8,39 („Dacă sunteţi fiii lui Avraam, faceți lucrările lui!”). $ „robii Lui”: 
TM are „robul Lui”. 

104,8 Cf. Deut. 7,20. 

104,9 Cf. Lc. 1,72; Gen, 26,3. 

104,11 Cf. Gen. 28.13. € „parte”: fir. „teren măsurat cu funia, lot”. 

104,12 C/. Deut. 7,7; 26,5. 

104,13 Cf Evr. 1,13. 

dintr-un regat la alt popor, 

4 n-a îngăduit nimănui să-i asuprească 
şi a mustrat pentru ei [şi] regi: 

15 „Nu vă atingeţi de unşii Mei 

şi profeților Mei nu le faceţi rău!” 

15 A chemat foamete peste pământ, 
orice sprijin de hrană l-a nimicit; 

!7 a trimis înaintea lor un om, 

pe Iosif, care a fost vândut ca sclav. 

18 L-au smerit în butuci picioarele, 

prin fier a trecut sufletul lui, 

d până când s-a împlinit cuvântul Lui, 
spusa Domnului l-a înflăcărat. 

% Regele a trimis şi l-a dezlegat, 
cârmuitorul popoarelor, şi l-a eliberat; 
?! j-a rânduit pe el stăpân al casei sale 
şi mai-mare peste toată avuţia sa, 

22 ca să-i îndrume pe fruntașii lui după plac 
şi pe bătrânii lui să-i înțelepțească. 

% Şi a intrat Israel în Egipt, 

Iacob s-a sălășluit în pământul lui Ham. 
4 [Domnul] a sporit poporul Său foarte 
şi l-a întărit mai presus de duşmanii lui. 


104,14 „n-a îngăduit nimănui”: fit. „nu a lăsat om” — semitism. 

104,15 „unşii”: gr. xproroi. Deşi, în sensul strict, numai preotul şi regele erau consacrați 
prin ungere, termenul se foloseşte şi în sens larg, referitor la împlinirea misiunii 
profetice (e.g. 3Rg. 19,16 — „Du-te şi unge-l pe Eliseu”; Is. 61,6). Aici este unicul loc în 
care toți membrii poporului lui Dumnezeu sunt numiți „unşi” ca profeţi ai Domnului (la 
această accepție trimite paralelismul cu stihul al doilea). 

104,16 C/. Gen. 41,54. $ „sprijin de hrană”: li. „temei de pâine, provizie” — calc 
semantic (c/. Lev. 26,26). 

104,17-24 C/. Gen. 41-47. 

104,19 „s-a împlinit”: lit. „a venit”. e „cuvântul Lui”: după unele interpretări, se 
împlineşte cuvântul lui Iosif referitor la tălmăcirea viselor faraonului (Gen. 41), sau pre- 
zicerea despre propria soartă pe care o făcuse în copilărie (Gen. 37,6 5.) altă inter- 
pretare, mai răspândită şi mai coerentă cu contextul imediat, se referă la cuvântul lui 
Dumnezeu care vine asupra lui Iosif şi îl înflăcărează (c/. Mortari, nota ad loc.). € „l-a 
înflăcărat”: se poate înţelege şi „l-a încercat prin foc”. 

104,22 „după plac”: firz. „ca pe sine”. 

25 A schimbat inima acelora încât au urât poporul Său, 
de s-au purtat mişeleşte cu robii Săi. 

% L-a trimis pe Moise, robul Său, 

şi pe Aaron, pe care l-a ales. 

A pus între ei cuvintele semnelor Sale, 
şi ale minunilor, în pământul lui Ham. 

% A trimis întuneric şi a făcut beznă; 

dar ei s-au răzvrătit la cuvintele Lui. 

A prefăcut apele lor în sânge 

şi a ucis peştii lor. 

3 Pământul lor a forfotit de broaşte, 
[până] în iatacurile regilor lor. 

%! EI a spus, şi au venit tăuni 

şi țânțari în toate hotarele lor, 

*2 A preschimbat ploile lor în grindină, 

foc mistuitor, în pământul lor. 

3 Şi le-a lovit viile şi smochinii 

şi a sfărâmat tot pomul din ținutul lor. 

“4 EI a spus, şi au venit lăcuste 

şi omizi fără de număr, 

“5 şi au mâncat toată iarba de pe pământul lor 
şi au înghiţit rodul pământului lor. 

se Şi a lovit pe tot întâiul-născut în țara lor, 


104,25 După Theodoret, Dumnezeu nu schimbă inima egiptenilor, ci doar îngăduie 
manifestarea liberului lor arbitru; nu le împiedică purtările rele, dar îi sprijină pe cei 
ocrotiţi de EI ca să învingă toate piedicile. 

104,27 „A pus între ei...” se poate înțelege în două feluri: „Le-a dat lui Moise şi Aaron 
cuvinte care să declianşeze semnele dumnezeieşti” sau „A pus printre egipteni lucrările 
semnelor Sale”. TM are „Au fost puse în ei...”. 

104,28 Cf Ex. 10,21-22. € „s-au răzvrătit”: TM are „nu s-au răzvrătit”. 

104,29 Cf. Ex. 7,19-21. 

104,30 Cf. Ex. 7,28. 

104,31 Cf. Ex. 8,12-13. € „tăuni”: vezi Ex. 8,17 — şi nota. $ „țânțari”: gr. okviv, după 
LSIJ, insectă care atacă pomii şi viile, dar, potrivit comentariului lui Origen la Ex. 8,12 
(n Exodum homiliae, SC 16, p. 121), e vorba de țânțari. 

104,32-33 Cf. Ex. 9,22-25; Apoc. 8,7. 

104,34 Cf. Ex. 10,12-15. $ „omizi”: gr. Bpobxog desemnează de fapt tot o specie de 
lăcuste — cf. nota la Lev. 11,22. 

104,36 Cf. Ex. 12,29; Înţ. 18,12. 

pârga întregii lor osteneli. 

“7 L-a scos [pe poporul Său] cu argint şi cu aur 
şi nu era om slab în semințiile lor. 

*% S.a bucurat Egiptul la ieşirea lor, 

căci îi umpluseră de spaimă. 

* Întins-a nor ca acoperământ pentru ei 

şi foc să le lumineze noaptea. 

“ Lau cerut, şi a venit mama prepelițelor 

şi pâine din cer i-a îndestulat; 

4 a despicat stânca și au ţâşnit ape, 

au curs în locuri fără apă râuri. 

2 Căci şi-a amintit de cuvântul Său cel sfânt, 
[rostit] către Avraam, robul Său, 

su, Şi-a scos poporul în tresăltare 

şi pe aleşii Săi, în veselie 

“ şi le-a dat ținuturile neamurilor 

şi ostenelile popoarelor le-au moştenit, 

*5 ca să păzească îr.treptările Lui 

şi Legea Lui să o cerceteze. 


105 


! Aleluia! 
Aduceţi laudă Domnului, că este bun, 
că în veac este mila Lui! 


104,37 Cf. Ex. 12,35-36. e Complinirea „pe poporul Său” apare într-una din psaltirile de 
la Qumran (cf. TOB, nota ad /oc.). 

104,38 Cf. Ex. 12,33. 

104,39 Cf. Ex. 14,19-20. 

104,40 Cf. Ex. 16,12-13; În. 16,2.20. e „mama prepelițelor”: cf. Num. 11,31 şi nota. 
104,41 Cf Ex. 17,1-7, 

104,43 Cf. Ex. 15. 

104,44 Cf. Deut. 4,37-40; 6,20-25. 

104,45 Cf. Deut. 7,8-11. 

105 În vreme ce Ps. 104 povesteşte istoria aleşilor neprihăniți ai lui Dumnezeu, acest 
psalm este istoria celor care L-au exasperat pe Dumnezeu. Dar şi pentru ei îndurarea lui 
Dumnezeu a fost biruitoare. După Augustin, acest psalm este în același timp o mărturie 
de laudă adusă lui Dumnezeu şi o mărturisire a păcatului. 

, 2 Cine va grăi faptele de putere ale Domnului, 
va face auzite toate laudele Lui? 

= Fericiţi cei care păzesc judecata [dreaptă] 
şi împlinesc dreptatea în orice clipă! 
4 Adu-Ţi aminte de noi, Doamne, 
în binevoirea Ta pentru poporul Tău! 
5 Cercetează-ne întru mântuirea Ta, 
ca să vedem binele aleşilor Tăi, 
ca să ne bucurăm de bucuria neamului Tău, 
ca să ne lăudăm împreună cu moştenirea Ta! 
S Am păcătuit împreună cu părinții noştri, 
am făcut fărădelege, am săvârşit nedreptate. 
7 Părinţii noștri, în Egipt, n-au priceput faptele Tale minunate, 
nu şi-au amintit de mulțimea milei Tale 
şi s-au răzvrătit ajungând la Marea Roşie. 
8 Dar EI i-a mântuit pentru Numele Său, 
pentru a-Şi face cunoscută puterea. 
% A certat Marea Roşie şi ea a secat 
şi i-a călăuzit prin noian ca prin pustiu. 
10 L-a mântuit din mâna celor care îi urau, 
i-a răscumpărat din mâna dușmanului. 
ÎI! La acoperit apa pe cei care îi strâmtorau, 
nici unul dintre aceia nu a scăpat. 
A [Atunci] au crezut în cuvintele Lui 
şi au cântat lauda Lui. 
'3 [Dar] degrabă au uitat de faptele Lui, 
n-au adăstat sfatul Lui. 
1 Şi au poftit nesăţios în pustiu, 
L-au pus la încercare pe Dumnezeu în loc fără de apă. 








105,3 „judecata (dreaptă]”: gr. xpiot, lizt. „discernere, judecată”. 

105,4 „de noi”: TM are „de mine”. Continuă la singular şi în v. 5. 

105,5 Părinţii pun în legătură versetul cu In. 8,56 („Avraam a dorit să vadă ziua Mea...”). 
105,8 „pentru Numele Său”: cf. lez. 20,9. 

105,10 Cp. Lc. 1,71. 

105,11-12 Cf. Ex. 14,28-31; 15. 

105,14 „au pofiit nesăţios”: fit. „au pofiit poftă” — semitism. 

15 lar EI le-a dat ce au cerut, 

a trimis săturare pentru sufletele lor, 

15 dar ei l-au mâniat pe Moise în tabără 

şi pe Aaron cel sfințit al Domnului. 

1! S-a deschis pământul şi l-a sorbit pe Dathan 
şi a acoperit ceata lui Abiron; 

18 s-a aprins foc împotriva cetei lor, 

flacăra i-a mistuit pe păcătoşi. 

"Ei şi-au făcut un vițel în Horeb, 

s-au închinat unui [chip] cioplit, 

20 şi-au schimbat slava lor 

cu asemănarea unui vițel care mănâncă iarbă. 
2! L-au uitat pe Dumnezeu, care-i mântuise, 
care făptuise lucruri mari în Egipt, 

a fapte minunate în pământul lui Ham, 
grozăvii la Marea Roşie. 

s3 Și a zis că-i va nimici, 

de nu era Moise, alesul Lui, 

să stea în prăpăd înaintea Lui 

ca să abată urgia Lui şi să nu-i nimicească. 
Bi au disprețuit pământul cel dorit, 

nu s-au încrezut în cuvântul Lui; 

*5 au cârtit în corturile lor, 

nu au ascultat glasul Domnului. 

% Jar El şi-a ridicat mâna asupra lor, 

ca să-i doboare în pustiu 

21 şi să piardă seminţia lor printre neamuri 
şi să-i risipească prin ținuturi. 


105,15 „săturare”: TM are „slăbiciune”. 
105,16 „l-au mâniat”: TM are „l-au pizmuit”. 
105,17 Cf. Num. 16,32 sa. 

105,18 Cf Evr. 10,27. 

105,19 Cf. Ex. 32. 

105,20 Cf. Rom. 1,23. 


105,23 Cf. Ex. 22,30. Părinţii văd în această atitudine a lui Moise o prefigurare a 


rugăciunii lui lisus pe cruce: „Tată, iartă-i...” (Le. 23,34). 
105,24-27 Cf. Num. 13,25-14,37. 

2% Bi s-au sfinţit lui Betphegor 
şi au mâncat jertfele morților; 
* L.au întărâtat [pe Domnul] cu faptele lor 
şi s-a înmulţit printre ei căderea. 
i Şi s-a ridicat Phinees şi L-a împăcat 
şi a potolit prăpădul. 
Şi i s-a socotit aceasta ca dreptate 
din neam în neam, până în veac. 
* Şi L-au mâniat la apa răzvrătirii, 
iar Moise a fost pedepsit pentru ei, 
ga pentru că-i amărâseră duhul 
şi a grăit necugetat cu buzele lui. 
3 Ei n-au nimicit neamurile, cum le poruncise Domnul, 
35 ci s-au amestecat cu neamurile 
şi au învățat purtările lor; 
3 s-au robit chipurilor cioplite ale acelora 
şi le-a fost lor spre poticnire. 
3 Şi-au jertfit fiii 
şi fiicele la demoni, 
% au vărsat sânge nevinovat, 
sângele fiilor şi fiicelor lor, 
pe care i-au jertfit chipurilor cioplite din Canaan 
şi s-a întinat pământul lor cu sânge. 
% Şi a fost pângărit cu faptele lor 
şi ei s-au desfrânat prin purtările lor. 
“ [Atunci] S-a mâniat cu urgie Domnul împotriva poporului Său 
şi ] s-a făcut silă de moştenirea Sa; 


105,28 „s-au sfinţit”: cf. Num. 25,3 şi nota; Os. 9,10. 


105,30 Cf. Num. 25,7-8. $ „L-a împăcat”: TM are „a mijlocit/judecat”. 

105,32 Cf. Ex. 17,1-7; Deut. 4,21. $ „răzvrătirii”: TM are „de la Meriba” — cf. nota la 94,8. 
105,33 Cf. Num. 20,12 sg.; Deut. 32,51. 

105,34-36 Cf. Jud. 1,21-33; 2,3.12; 3,5-6; Ex. 23,33. 

105,37-38 Cf. 4Rg. 16,3; 17,17; Deut. 32,17; 1Cor. 10,20. 

105,38 „s-a întinat”: gr. țovokrovea, Zitt. „a pângări prin ucidere”. 

105,39 „a fost pângărit”: TM are „ei s-au pângărit”. * „s-au desfrânat”: desfrânarea și 
adulterul sunt folosite adesea ca simboluri ale idolatriei (cf. Os. 1-3). 

105,40-46 Cf. Jud. 2,14-23. 

4! i-a dat în mâinile neamurilor 

şi i-au stăpânit potrivnicii lor. 

“2 Lau asuprit duşmanii lor 

şi ei au fost smeriţi sub mâna lor. 

%3 De multe ori i-a izbăvit, 

dar ei L-au întărâtat cu planul lor 

şi au fost înjosiţi în fărădelegile lor. 

+ Ela privit spre strâmtorarea lor, 
auzindu-le ruga. 

%5 Şi-a amintit de legământul Său 

şi S-a căit, după mulţimea milei Sale. 

4 Le-a dat [să afle] îndurare 

în fața tuturor celor care îi luaseră în robie. 
si Mântuieşte-ne, Doamne, Dumnezeul nostru, 
şi adună-ne dintre neamuri, 

ca să aducem laudă Numelui Tău celui sfânt 
şi să ne mândrim întru lauda Ta. 


“% Binecuvântat Domnul Dumnezeul lui Israel din veac şi până în veac 
şi să spună tot poporul: „[Aşa] să fie! [Aşa] să fie!” 


106 


' Aleluia! 
Aduceţi laudă Domnului, că este bun, 


105,43 „planul”: după Augustin, e vorba de planul omului care-şi caută propriul interes 
şi nu suportă planul lui Dumnezeu. + „au fost înjosiți”: TM are „s-au cufundat”. 

105,45 „S-a căit”: expresie antropomortă pentru o idee teologică dificil de exprimat: 
Dumnezeu este neschimbător şi, în acelaşi timp, rugăciunea şi căința omului par a-L, 
face să renunţe la hotărârea de a-l pedepsi. 

105,46 Cf. 3Rg. 8,50 (rugăciunea lui Solomon). Eusebiu, Atanasie, Theodoret văd mai 
ales o aluzie la edictul lui Cyrus (2Ezr. 1,1-4; 5,13 sq.). 

105,47 „lauda Ta”: Fiul e lauda Tatălui, comentează Ieronim. 

105,48 Cf. Lc. 1,68. + „[Aşa] să fie! [Aşa] să fie!”: TM are „Amin! Aleluia!”, 

106 Acest psalm, cu care începe ultima parte a Psaltirii (a cincea), este unul de mulțumire 
adusă de mai multe categorii de oameni care au primit ajutor de la Dumnezeu: călători 
rătăciți în pustiu (vv. 4-9), prizonieri (10-16), bolnavi (17-22) şi marinari aflați în furtună, 
categorie ce apare rar în Biblie deoarece israeliţii nu se ocupau cu navigația (23-32). Se 
încheie cu tema pământului dăruit poporului lui Dumnezeu. Psalmul este ritmat de două 
refrene: al „strigătului” (vv. 6, 13, 19, 28) şi al „recunoştinţei” (vv. 8, 15,21, 31). 

până în veac este mila Lui! 
? Să spună cei răscumpăraţi de Domnul, 
cei pe care i-a răscumpărat din mâna dușmanului! 
3 Din ținuturi i-a adunat, 
de la răsărit şi de la apus şi de la miazănoapte şi de la miazăzi. 
ui [Unii] au rătăcit în pustiu, în loc fără de apă, 
şi cale spre cetate de locuit n-au aflat; 
“ flămânzi şi însetaţi, 
sufletul în ei se sfârșea: 
€ dar au strigat către Domnul, în strâmtorarea lor, 
şi din necazul lor i-a izbăvit: 
7 i-a călăuzit pe cale dreaptă 
să meargă spre cetate de locuit. 
% Să aducă laudă Domnului pentru îndurările Lui 
şi faptele Lui minunate pentru fiii oamenilor! 
* Căci a săturat sufletul pustiit 
și sufletul flămând l-a umplut cu bunătăţi. — 
[Alţii] şedeau în întuneric şi în umbra morţii 
înlănţuiți în sărăcie şi în fiare, 
1! căci înfruntaseră cuvintele lui Dumnezeu 
Ă şi voinţa Celui Preaînalt o întărâtaseră. 
!2 EI le-a smerit cu necazuri inima, 
[de] s-au sleit şi n-aveau ajutor, 
13 Atunci au Strigat către Domnul în strâmtorarea lor 
şi din necazurile lor i-a mântuit: 


i 14 i-a scos din întuneric şi din umbra morții i; 
i 
ii 





106,3 Cf Is. 11,12 $ „de la miazăzi”; fit. „dinspre mare” (= TM). De obicei, în ebr. „marea” 
desemnează ca punct cardinal apusul. Targumul consideră că e vorba aici de Golful Persic 
şi multe versiuni traduc direct „de la miazăzi” (cf. Ravasi, III, p. 195). Menţionarea celor i 
patru puncte cardinale sugerează întoarcerea nu numai a exilaţilor de la Babilon, ci a 
tuturor israeliților din diasporă. + Părinţii văd aici chemarea universală la mântuire. 
106,4-5 Cf. Deut. 8,15. + Imaginea păgânilor care nu-şi găsesc adevărata patrie: 
cunoașterea lui Dumnezeu (Eusebiu, Atanasie, Hesychios, Theodoret, Ieronim). 
106,6 „necazul”: gr. &vâyxn, lit. „ananghie”, „angoasă”. 
106,9 Cf Lc. 1,53. $ „pustiit”: fit. „golit”. 
106,10 „[Alţii]...”: fire. „pe cei care şedeau”. $ 10a: c/. Is. 9,1; Mt. 4,13 sg. 
106,14 Eliberarea celor robiţi (cf. şi v. 16) şi vindecarea bolnavilor (v. 20) sunt văzute în 
Biblie ca acţiuni specifice ale personajului mesianic: cf. Is. 45,2-3; 61,1 citat și asumat 
de Hristos în Lc. 4,18-21. 

și lanțurile lor le-a rupt. 

'5 Să aducă laudă Domnului pentru îndurările Lui 
şi faptele Lui minunate pentru fiii oamenilor! 

16 Căci a zdrobit porţile de aramă 

şi zăvoarele de fier le-a sfărâmat. — 

!7 [Pe alţii] i-a luat de pe calea fărădelegii lor, 
căci din pricina fărădelegilor lor erau înjosiţi: 

'8 orice mâncare le scârbea sufletul 

şi ajunseseră până la porțile morții. 

'9 Atunci au strigat către Domnul în strâmtorarea lor 
și din necazurile lor i-a mântuit: 

” a trimis cuvântul Său Şi i-a vindecat, 

i-a izbăvit din stricăciunile lor. 

2 Să aducă laudă Domnului pentru îndurările Lui 
şi faptele Lui minunate pentru fiii oamenilor! 

2 să-l aducă jertfă de laudă 

şi să vestească faptele Lui în tresăltare de bucurie! — 
%3 Cei care coboară pe mare în corăbii, 
săvârşindu-şi munca pe apele multe, 

2 aceştia au văzut lucrările Domnului 

şi faptele Lui minunate în adânc. 

“Ela spus şi s-a stârnit vânt de furtună 

şi s-au ridicat talazurile; 

% se înălțau până la cer 

şi coborau până în hăuri, 

iar sufletul lor se topea de chinuri. 

2 Se clătinau Şi se împleticeau ca un om beat 





106,16 „porţile de aramă”: metaforă a morţii (Eusebiu). Atanasie vede în acest verset o 
profeție privind coborârea lui Hristos în iad, punând în legătură și cu Is. 49,9 („ca să 
spună celor din întuneric: «Veniţi la lumină...»”). 

106,17 „i-a luat de pe calea fărădelegii”: TM are „cei smintiţi de pe calea fărădelegii 
lor”. e Boala ca pedeapsă directă a păcatului e o idee foarte înrădăcinată în mentalități; e 
contrazisă totuşi de Cartea lui lov şi de unele pasaje din Evanghelii (e.g. In. 9,2-3). 
106,20 „stricăciunile”: TM are „gropile”. e Cuvântul care i-a vindecat este lisus, Cuvân- 
tul întrupat (Atanasie, Theodoret etc.). 

106,22 „tresăltare”: TM are „aclamație”. 

106,26-27 Cele patru verbe sugerează tangajul şi ruliul vasului în furtună şi deruta 
navigatorilor. 





4 
E 

şi toată priceperea lor le fusese înghițită. 

% Atunci au strigat către Domnul în strâmtorarea lor 
şi din necazurile lor i-a mântuit: 

Pa poruncit furtunii şi a făcut-o adiere 

şi au tăcut talazurile ei, 

% iar ei s-au bucurat că s-au liniştit 

şi EI i-a călăuzit spre portul pe care îl doreau. 

9! Să aducă laudă Domnului pentru îndurările Lui 
şi faptele Lui minunate pentru fiii oamenilor! 

%2 Să-L preaînalţe în adunarea poporului 

şi în scaunul bătrânilor să-L laude! — 

“Bla preschimbat râurile în loc uscat 

şi izvoarele apelor în însetare, 

, pământul roditor, în sărătură, 

din pricina răutăţii locuitorilor lui. 

% [Dar] a preschimbat pustiul în întinderi de apă 
şi pământul uscat, în izvoare 

* şi i-a sălăşluit acolo pe cei flămânzi 

şi ei şi-au întemeiat cetate de locuit. 

37 Au semănat ogoare şi au sădit vii, 

care le-au adus roade de cules. 

% L-a binecuvântat şi ei s-au înmulțit foarte 

şi vitele lor nu s-au împuţinat. 

d [Dar apoi] s-au micşorat şi au fost chinuiți 

de povara relelor şi de durere; 

“0 a revărsat dispreţ peste căpetenii 

şi i-a rătăcit în loc neumblat şi fără drum. 

1 Dar l-a ajutat pe cel sărman [să iasă] din sărăcie 
şi a înmulţit familiile ca pe turme. 

4 Vor vedea drepții şi se vor bucura 

şi oricărei fărădelegi i se va frânge gura. 


106,29 Cf. Le. 8,24. 





106,32 „scaunul”: TM are „sfatul/adunarea”. + Pentru Grigore al Nyssei (1, VIII), 


adunarea poporului şi scaunul (= „catedra”) bătrânilor descriu imaginea Bisericii. 
106,34 Aluzie la nimicirea Sodomei (Gen. 19,23-26:; Deut. 29,22-23). 








106,4ia Grigore al Nyssei (1, VIII) interpretează: Domnul îi vine ajutor săracului prin 


sărăcia Sa (cf 2Cor. 8,9: „... prin sărăcia Lui să ne îmbogățim”). 

% Cine-i înțelept, ca să păzească acestea 
şi să înțeleagă îndurările Domnului? 


107 


! Cântare de psalm a lui David. 
? Gata e inima mea, Dumnezeule, gata e inima mea: 
[Îţi] voi cânta [cu glasul] şi din strune, întru slava mea. 
3 Deşteaptă-te, hartă şi alăută, 
deştepta-mă-voi dis-de-dimineaţă. 
* Îşi voi aduce laudă între popoare, Doamne, 
Îţi voi cânta între neamuri, 
5 căci mai presus de ceruri este mila Ta 
şi până la nouri, adevărul Tău. 
* Înalță-Te mai presus de ceruri, Dumnezeule, 
şi peste tot pământul, slava Ta! 
7 Ca să fie izbăviţi cei iubiți de Tine, 
mântuieşte cu dreapta Ta şi ascultă-mă! 
* Dumnezeu a grăit în [lăcaşul] Său sfânt: 
„Mă voi înălța şi voi împărţi Sikima 
şi Valea Corturilor o voi măsura: 
” al Meu este Galaadul și al Meu este Manasse, 
şi Efraim — sprijinul capului Meu, 
luda — regele Meu, 
1 Moab — vasul nădejdii Mele; 
peste Idumeea Îmi voi întinde încălțămintea, 
Mie Străinii Mi s-au supus.” 
'! Cine mă va duce spre cetatea întărită, 
cine mă va călăuzi până în Idumeea? 
"2 Oare nu Tu, Dumnezeule, care ne-ai lepădat? 
Şi nu vei mai ieşi, oare, Dumnezeule, cu oştirile noastre? 
13 Dă-ne ajutor în strâmtorare, 
căci zadarnică e mântuirea [ce vine] de la om! 








P. 
E” 


106,43 Cf. ler. 9,11; Os. 149. 


107 Această cântare de dimineaţă alătură două fragmente de psalm: vv. 2-6 = Ps. 
56,8-12; vv. 7-14 = Ps. 59,7-14. 





: 

14 În Dumnezeu vom săvârşi fapte mărețe 
şi EI îi va nimici pe duşmanii noştri. 


108 


! Pentru sfârşit; al lui David, psalm. 
Dumnezeule, lauda mea să n-o faci să amuţească! 
2 Fiindcă gura păcătosului şi gura celui viclean s-au deschis asupra mea, 
grăit-au împotriva mea cu limbă vicleană; 

* cu vorbe de ură m-au înconjurat 

şi s-au războit cu mine fără pricină. 

* În schimbul dragostei mele, ei mă ponegreau, 
dar eu stăteam în rugăciune. 

$ Pus-au asupra mea rele în locul celor bune, 

şi ură în schimbul iubirii mete. 

. „Stârneşte-l împotriva lui pe păcătos 

şi învinuitorul să stea de-a dreapta lui; 





108 Psalmul imprecatoriu cel mai dur, a cărui vehemenţă a ridicat probleme comentato- 
rilor încă din Antichitate. Una din soluții a fost să fie pus în legătură cu trădarea lui luda 
(Fp. 1,16.20). Majoritatea Părinților încearcă, aşa cum obişnuiesc adesea, să citească 
blestemele ca pe nişte profeţii obiective privind pedeapsa pentru păcate. Alţii îl consideră 
drept obiect al imprecaţiilor pe diavol. O soluție modernă pertinentă este de a considera 
că de la v. 6 până la 15 (B]) sau până la 19 (Lancellotti), omul prigonit citează cuvintele 
cu care dușmanii îl ocărăsc şi îl blestemă. E! nu vrea să se răzbune, ci lasă totul în grija 
tui Dumnezeu. Am adoptat această soluție, incluzând versetele respective între ghi- 
limele. 

108,1 „Pentru sfârşit”: TM are „Pentru mai-marele cântăreților”. € „lauda mea”: poate 
însemna „lauda ce mi se cuvine” sau „lauda pe care eu o aduc lui Dumnezeu”. Părinţii 
pun aceste cuvinte în rostirea lui Hristos adresându-Se Tatălui. € 1b în TM: „Dumnezeul 
laudei mele, să nu taci!” 

108,2-5 Părinţii (Eusebiu, Atanasie, Chiril al Ierusalimului, Augustin etc.) văd în 
descrierea suferințelor o profeție despre pătimirile lui Hristos. 

108,4 „eu stăteam în rugăciune”: TM are fi. „eu rugăciune”. Pentru Augustin, e 
rugăciunea de iertare a lui Hristos pe cruce. 

108,6 „învinuitorul”: acesta e sensul primar al cuvântului 5.&foAog, „calomniator”, „cel 
care bagă zâzanie”, „duşman”; în textele mai târzii ale VT şi în NT ajunge să-l 
desemneze pe duhul cel rău, „diavolu!”. Cf. Zah. 3,1 şi mai ales Est. 7,4; 8,1. e Faptul că 
duşmanii sunt desemnaţi când la singular, când la plural a fost interpretat ca o referire la 
diavol, văzut individual sau colectiv (cf. Mortari, nota ad /oc.). 

” fa judecată să iasă osândit 

şi rugăciunea lui să ajungă păcat! 

* Să fie zilele lui puţine 

şi slujba lui să o ia altul! 

” Să ajungă fiii lui orfani 

şi femeia lui, văduvă! 

19 Ratăcind să pribegească fiii lui şi să cerşească, 
alungați să fie de pe locul caselor lor; 

1 să-i smulgă cămătarul tot avutul 

şi să-i jefuiască străinii agoniselile. 

2 Să nu aibă cine să-i dea ajutor 

şi să nu fie nimeni îndurător cu orfanii lui, 

13 să ajungă copiii lui la pieire 

şi într-o singură generaţie să li se şteargă numele! 

14 Să fie amintită fărădelegea părinţilor lor înaintea Domnului 
şi păcatul mamei lui să nu se şteargă; 

'5 să fie înaintea Domnului necontenit 

şi să fie dată pieirii de pe pământ amintirea lor! 

16 Pentru că nu şi-a adus aminte să făptuiască milă, 
ci-l alunga pe omul sărac şi sărman 

şi pe cel cu inima zdrobită, până la moarte. 

TA îndrăgit blestemul, şi va veni asupra lui, 

n-a voit binecuvântarea, şi ea se va îndepărta de la el! 
15 S-a îmbrăcat în blestem ca într-un veşmânt 
şi el a intrat ca apa în măruntaiele lui 

şi ca untdelemnul în oasele lui. 

1 Sa-i fie ca o haină ce învăluie 
şi ca un brâu cu care să fie încins pururi!” 
20 Aşa este lucrarea celor care mă ponegresc la Domnul, 
a celor ce grăiesc rele împotriva sufletului meu. 
2! Jar Tu, Doamne, Doamne, miluieşte-mă, de dragul Numelui Tău, 











108,10 „Rătăcind”: li, „aruncaţi de colo-colo”. $ alungați”: TM are „urmăriţi”. e „de 
pe locul caselor”: TM are „din dărâmăturile”. 

108,16 Cf. lov 20,19. * alunga”: TM are „prigonea”. 

108,20a În TM: „Aceasta este răsplata vrăjmaşilor mei de la Domnul.” 

108,21 „Doamne, Doamne” traduce ebr. YHWH "Adhânăy. + „miluieşte-mă”: lit. „fă cu 
mine milă”, 

căci bună este mila Ta. 

2 Izbăveşte-mă, căci sărac şi sărman sunt eu 

şi inima mea e tulburată în mine; 

2% ca umbra ce se pleacă am fost îndepărtat, 

am fost scuturat afară ca lăcustele; 

4 genunchii mi-au slăbit de post 

şi trupul mi s-a schimbat din [lipsă de] untdelemn. 
*5 Şi eu am ajuns de batjocura lor: 

(cei ce] m-au văzut au clătinat din cap. 

26 Ajută-mă, Doamne, Dumnezeul meu, 
mântuieşte-mă după mila Ta 

2 şi ei să priceapă că aceasta e mâna Ta 

şi Tu, Doamne, ai făcut aceasta! 

% Fi vor blestema, dar Tu vei binecuvânta: 

cei ce se ridică împotriva mea să fie făcuți de ruşine, 
iar slujitorul 'Tău se va veseli. 

2 Să se îmbrace în înjosire cei care mă ponegresc, 
să se înfăşoare ca într-o mantie în ruşinea lor! 

% îi voi aduce laudă nespusă cu gura mea Domnului 
şi în mijlocul mulțimii ÎI voi lăuda, 

31 căci El a stat la dreapta celui sărman, 

ca să [mă] mântuiască de cei ce prigoneau sufletul meu. 


108,22b Cf. In. 12,27; Mt. 26,38. 

108,24 „din (lipsă de] untdelemn”: untdelemnul poate simboliza bucuria („n-am găsit pe 
cineva care să mă bucure”), sau (după Ieronim) frumusețea, slava, lumina — trupul i s-a 
schimbat, fiind lipsit de frumuseţe (cf. 15. 53,2 sq.). Alţii (e.g. Augustin) înțeleg, mai 
literal, „trupul meu a fost transformat de untdelemn”, adică de ungere, punând în legă- 
tură cu Is. 61,1 (cf. Mortari, nota ad loc.). 

108,31 În loc să stea la dreapta acuzatorul, invocat (de duşmani) la v. 6, însuşi 
Dumnezeu va sta la dreapta celui prigonit ca să-l apere (<f. TOB, nota ad loc.). 

109 


! Al lui David, psalm. 
Zis-a Domnul către Domnul meu: „Şezi de-a dreapta Mea 
până ce voi pune pe duşmanii tăi scăunel sub picioarele tale.” 
2 Toiagul puterii tale îl va trimite Domnul din Sion: 
domneşte în mijlocul duşmanilor tăi! 
3 Cutine e stăpânirea în ziua puterii Tale, 


109 Unul dintre psalmii cei mai comentaţi, dar şi mai dificili. Dificultatea poate proveni 
din faptul că un vechi psalm de înscăunare regală a fost reutilizat în perioade ulterioare 
în cheie sacerdotală. După Exil, speranţa în reinstaurarea monarhiei se stinge treptat şi 
conducătorul efectiv al comunității „restauraţiei” este marele preot, iar în epoca 
posterioară răscoalei Macabeilor, regii hasmonei cumulează şi funcţia de mari preoți. 
Există, poate, aluzii Ia rituri din ceremonialele de înscăunare care nu mai sunt cunoscute, 
Importanţa aparte a psalmului e dată de interpretarea lui în cheie mesianică şi raportarea 
lui la Hristos încă din Epistola către evrei. În Hristos, funcţia regală, preoțească și 
profetică se întâlnesc. Părinţii au folosit mult psalmul în disputele împotriva arienilor, 
argumentând cu ajutorul lui dumnezeirea lui lisus. 

109,1 Citat în Mt. 22,44 şi par., unde lisus îşi aplică titlul de „Domn”, folosind opinia 
curentă care atribuie psalmul lui David. Citat şi în cuvântarea lui Petru din Fp, 2,33-3$, 
precum şi în Evr. 1,13. e „Domnul către Domnul meu”: Ieronim observă că în ebraică 
este „YHWH (tetragrama sacră) către Adhânăy (Stăpânul meu)”: deci chemarea de a 
şedea de-a dreapta, spune el, este adresată de Dumnezeu omului lisus înălțat la ceruri. e 
„scăunel...”: cf. nota la 98,5; imaginea se intersectează aici cu cea a biruitorului care, 
după vechiul obicei oriental, pune piciorul pe grumazul învinsului. 

109,2 „domneşte”: gr. karoxvpievo, „a stăpâni complet, a exercita o carmuire 
definitivă”. $ „în mijlocul duşmanilor”: loan Gură de Aur vede aici o profetie despre 
situația Bisericilor, care sunt ca niște oi în mijlocul lupilor şi totuşi subzistă; „domneşte” 
sugerează stăpânirea liniştită, pentru că Biserica e suverană. 

109,3 „stăpânirea”: gr. &pxii poate însemna şi „început”, ceea ce ar trimite la Gen. 1,1 şi 
In. 1,1. € „ziua puterii Tale”: pentru majoritatea Părinților, este ziua învierii, dar şi a 
Judecăţii. $ 3c: după majoritatea Părinților, versetul vorbeşte despre naşterea din veş- 
nicie a Cuvântului, $ „din pântece”: se afirmă unitatea de natură cu Tatăl (Theodoret). e 
În TM, versetul e corupt şi toate traducerile sunt conjecturale; liz. „poporul tău e numai 
bunăvoință în ziua puterii tale în strălucirile sfințeniei din pântece, din zori pentru tine 
roua tinereților tale/tineretului tău”, ceea ce a fost interpretat felurit: „Poporul tău e plin 
de bunăvoință în ziua când se arată puterea ta. Cu o sfântă strălucire, din sânul zorilor a 
ta este roua tineretului (i.e. cei mai buni dintre tineri)” (TOB), „Poporul tău ţi se va oferi 
de bunăvoie, în ziua în care îţi conduci oştirea pe munţii sfinţi. Din sânul dimineții, ca 
roua va veni la tine tineretul tău” (RSV) etc. + „mai înainte de luceafăr”: aplicat de 
Părinţi la naşterea Fiului lui Dumnezeu. Totuşi, în NT versetul nu e folosit hristologic. 

în strălucirite sfinților; 

din pântece, mai înainte de luceafăr, te-am născut. 

+ Jurat-a Domnul şi nu-l va părea rău: 

„Tu eşti preot în veac după rânduiala lui Melchisedec.” 
* Domnul de-a dreapta ta 

a zdrobit regi în ziua mâniei Sale; 

$ va face judecată printre neamuri, va înmulţi leşurile, 
va zdrobi capetele multora pe pământ. 

? Din şuvoi pe cale va bea: 

de aceea îşi va înălța capul. 


110 


1 Aleluia! 
Îşi voi aduce laudă, Doamne, din toată inima mea 
în sfatul celor drepți şi în adunare. 
2 Mari sunt lucrările Domnului, 
cercetate cu de-amănuntul pentru toate voile Lui. 
*Vrednică de laudă şi de preamărire este lucrarea Lui 


109,4 „Melchisedec”: cf. Gen. 14,18-20. + Citatul din 4b apare, interpretat hristologic, în 
Evr. 5,6.10 şi apoi, ca un refren în Evr. 7. 

109,6b C. Lc. 20,18. 

109,7 Versetul a dat naştere ia multe interpretări alegorice: încercările vieţii, pătimirile 
lui Hristos etc, S-a presupus că, la origine, băutul din torent făcea parte din ritualul 
înscăunării regale. Un izvor e menţionat cu ocazia încercării de înscăunare a lui Adonia, 
apoi referitor la Solomon (3Rg. 1,9.33-35). 

110 Psalm de tip sapienţial, alfabetic în ebraică, o meditaţie asupra faptelor minunate ale 
tui Dumnezeu. 

110,1 „drepţi”: fit. „integri”. 

110,2 „cercetate...”: interpretările Părinților merg în două direcţii principale: a) cerce- 
tate, pregătite bine dinainte de Dumnezeu în vederea realizării planului Său (loan Gură 
de Aur); b) cercetate bine de „adunarea drepţilor” spre a împlini voința lui Dumnezeu 
(Atanasie). Această a doua interpretare e sprijinită de TM. $ „pentru toate voile Lui”: 
TM are „de toți cei care se desfată în ele”. 

110,3 „Vrednică de laudă şi de preamărire”: flirt. „aducere de laudă/mulțumire/mărturie 
şi măreție”, În TM este perechea hodh w” hadhar, „măreție şi splendoare”, frecvent 
folosită pentru a descrie acțiunile lui Dumnezeu. + „în veacul veacului”: se repetă ca un 
refren la vv. 8 şi 10, subliniind stabilitatea a tot ce ține de Dumnezeu. 

şi dreptatea Lui dăinuie în veacul veacului. i ; 
“ A statornicit amintire pentru faptele Sale minunate, 
milostiv şi îndurător este Domnul. 

* Hrană a dat celor ce se tem de EI, 

Îşi va aminti în veac de legământul Său. 

& Tăria faptelor Sale a vestit-o poporului Său, 

ca să le dea lor moştenirea neamurilor. 

7 Lucrările mâinilor Sale sunt adevăr şi judecată, 
vrednice de încredere sunt toate poruncile Sale, 
întărite în veacul veacului, 

făurite cu adevăr şi dreptate. 

? Răscumpărare a trimis poporului Său, 

a rânduit în veac legământul Său; 

sfânt şi înfricoşător este Numele Său. 

10 Începutul înţelepciunii e frica de Domnul, 

bună pricepere pentru toţi cei care o împlinesc. 
Lauda Lui dăinuie în veacul veacului. 





110,4 „a statornicit amintire”: este vorba de memorial (amintirea liturgică a minunilor 
lui Dumnezeu, c/. nota la Lev. 2,2). 

110,5 „Hrană...”: aluzie la mana din pustiu, cu toată încărcătura simbolică pe care 
aceasta o primeşte de-a lungul timpului (cf. In. 6). Echivalentul din TM, zereph, are şi 
sensul de „pradă”. + „legământul”; revine şi la v. 9 ca un fel de rezumat. 

110,6 „moștenirea neamurilor”: după loan Gură de Aur, este primirea Pământului 
făgăduinţei. 

110,8 „dreptate”: /i7. „integritate”. 

110,9 „Răscumpărare”: TM are „preţ de răscumpărare”. Acest cuvânt rezumă toate 
gesturile salvatoare şi de iertare ale lui Dumnezeu de-a lungul timpului, care îşi găsesc 
împlinirea în Hristos (cf. Le. 1,68). loan Gură de Aur leagă expresia de In. 12,47 („Fiul 
Omului nu a venit să judece lumea, ci pentru ca lumea să fie mântuită prin EI”). e „sfânt 
şi înfricoşător”: se referă la transcendenţa lui Dumnezeu (c/ Ps. 98,3). 

110,10 10a = Prov. 9,10; cf. Sir. 1,16. e Comentariul lui Theodoret: înțelepciunea este 
cunoaşterea celor dumnezeieşti; trebuie să împodobim cunoaşterea cu fapte, cinstindu-l. 
astfel pe Acela care a dat cunoaşterea. 

11 


! Aleluia! 
Fericit omul care se teme de Domnul, 
în poruncile Lui se va desfăta foarte; 
& puternică pe pământ va fi seminţia lui, 
neamul celor drepți va fi binecuvântat; 
3 slavă şi bogăţie în casa lui 
şi dreptatea lui dăinuie în veacul veacului. 
4 A răsărit în întuneric lumină celor drepți: 
cel milostiv, îndurător şi drept. 
* Bun este omul care se îndură şi dă cu împrumut: 
îşi va rândui cuvintele sale cu judecată, 
* în veac nu se va clătina, 
spre amintire veşnică va fi cel drept. 
7De veste rea nu se va teme, 
gata este inima lui să nădăjduiască în Domnul. 
% E întărită inima lui, nu se va teme, 
până ce îi va privi de sus pe duşmanii săi [.] 
” a împărţit, a dat săracilor; 


111 Asemenea psalmului precedent, este, în ebraică, un psalm alfabetic. Face portretul 
omului desăvârşit, atribuindu-i calități pe care alți psalmi 1 le atribuie lui Dumnezeu. 
Motivele sunt tipic sapienţiale. 

111,2 „neamul”: fit. generaţia”. 

111,3 „slavă”: TM are „bunăstare”. 

111,4 Cf. Le. 1,78. 

111,5 „cuvintele”: se poate traduce aici şi „treburile, lucrurile”. + „cu judecată”: unii 
înţeleg „pentru judecată”: cuvintele sale îl vor apăra la judecată. + Milosteniile pe care 
le-a făcut cel drept vor veni să-l apere la judecată (Theodoret, Augustin). 

111,7 „veste”: lit. „auzire”. e Părinţii (leronim, Augustin, Beda) interpretează: cea 
mai rea veste, pe care nu va risca să o audă, este: „Plecaţi de la Mine, blestemaţilor...” 
(Mt. 25,41). e 7b: După loan Gură de Aur, cel a cărui inimă „este gata să nădăjduiască 
în Domnul” este omul care tinde cu totul spre Dumnezeu, cu speranţă neclintită în EI şi 
nimic pe lume nu-l distrage de la aceasta. 

111,8 [.]: majoritatea traducerilor, atât din TM, cât şi din greceşte, au punct după acest 
verset. 

111,9 Citat în 2Cor. 9,9. € „a împărţit”: gr. tox6pruoev. loan Gură de Aur şi Theodoret 
atrag atenţia că verbul descrie gestul larg a! semănătorului — deci omul împarte cu gene- 
rozitate. Aceeaşi idee la Augustin, care trimite ia 2Cor. 9,6 (..... cine seamănă cu dărni- 
cie, cu dărnicie va şi culege”). e „tăria”: fit. „cornul”. 

dreptatea lui dăinuie în veacul veacului, 
tăria lui se va înălța în slavă. 

10 păcătosul va vedea şi se va mânia, 

va scrâşni din dinți şi se va topi: 

pofta păcătoşilor va pieri. 


112 


! Aleluia! 
Lăudaţi, copii, pe Domnul, 
lăudați Numele Domnului! 
? Fie Numele Domnului binecuvântat 
de acum şi până-n veac! 
* De la răsăritul soarelui până la apus, 
lăudaţi Numele Domnului! 
* Preaînalt e peste toate neamurile Domnul, 
mai presus de ceruri, slava Lui. 
* Cine e ca Domnul, Dumnezeul nostru, 
care întru cele înalte locuieşte 
€ şi la cele smerite priveşte 
în cer şi pe pământ? 


111,10 „Păcătosul”: pentru Atanasie, e diavolul. 

112 Cu acest psalm începe Ha/lel-ul, cântarea liturgică de laudă prescrisă îndeosebi pentru 
cele trei mari sărbători: Paştele, Cincizecimea şi Corturile, alcătuită din Ps. 112-117. De 
Paşti, primii doi psalmi se cântau înainte de cină, iar ceilalți la sfârşit. lisus a cântat şi El 
Hallel-ul cu ucenicii Săi (cf. Mt. 26,30; Mc. 14,26). + Laudi lui Dumnezeu care răs- 
toarnă situaţiile; El ia partea celui sărac, marginalizat. Această împlinire va fi așteptată 
pentru timpurile mesianice. 

112,1 „copii”: TM are „slujitori”. Gr. noiSeg are ambele sensuri, dar comentariile patris- 
tice pornesc în general de la sensul „copii” — cel mai frecvent în greacă. De pildă, 
Eusebiu: „Ca unor copii care nu ştiu încă nimic, Duhul profetic, făcându-Se pentru noi 
pedagog, ne inspiră cuvintele pentru a-L lăuda pe Dumnezeu.” + În TM: „Lăudaţi, Sluji- 
tori ai Domnului, lăudaţi Numele Domnului!” 

112,2 Numele Domnului este binecuvântat dintotdeauna prin natura sa, cu mult înainte 
ca oamenii să se gândească la el. Dar Hristos însuşi ne-a spus să ne rugăm: „Sfin- 
țească-se Numele Tău” (Mt. 6,9), adică să fie preaslăvit și în viața noastră (loan Gură 
de Aur). 

112,3 3a: sens temporal şi spaţial — cf. Mal. 1,11. + „lăudaţi”: TM are „lăudat”. 

112,6 6a în TM: „şi Se pleacă să privească.” 


PSD Met n PPR 

7 EI îl ridică de la pământ pe cel sărman 
şi din gunoi îl înalță pe cel sărac, 

3 ca să-l aşeze cu cei de frunte, 

cu cei de frunte ai poporului Său. 

? E] o aşază pe cea stearpă în casă, 
mamă ce se veseleşte de copii. 


143 


! Aleluia! 
La ieşirea lui Israe! din Egipt, 
a casei lui lacob de la un popor barbar, 
ă ajuns-a ludeea [lăcaşul] Lui cel sfânt, 
Israel — stăpânirea Lui. 
3 Marea a văzut şi a fugit, 
Iordanul s-a întors înapoi, 
* munţii au săltat ca berbecii 
şi dealurile, precum mieii. 


112,7-9 Cf. LRg. 2,4-8 (cântarea Annei); Lc. 1,46-55 (cântarea Mariei). + Pentru 
Atanasie, „cea stearpă” este-mulțimea păgânilor, care a devenit mamă fericită a nenumă- 
raţi fii, pentru că aceştia au dobândit, în credință, mântuirea prin Hristos. 

112,9 Cf. Is. 54,1 sg. 

113 În TM îi corespund Ps. 114 (primele 8 versete, care constituie vădit o unitate de 
mare simetrie şi rafinament poetic) şi 115. Pornind de la evenimentul fondator al poporului 
israelit, eliberarea din Egipt, psalmul presimte cu bucurie venirea în slavă a lui Dumnezeu 
la sfârșitul veacurilor. Partea a doua e mai cu seamă o ironizare a idolatriei şi o afirmare 
a atotputerniciei şi atotprezenţei unicului Dumnezeu. 

113,1 „barbar”: gr. f&pfopos (it. „bâlbâit”) se referă la oricine vorbeşte altă limbă 
decât greaca şi traduce ebr. lo 'ez, cu aceeaşi evoluție semantică. 

113,2 „ludeea”: TM are „luda”. € „cel sfânt”: gr. oyiaoua, lift. „sfințire”; în Pentateuh, 
termenul desemnează adesea „lăcaşul sfânt” al lui Dumnezeu — e.g. Ex. 15,17; 25,8. 
Traducerea noastră a urmat interpretarea dată de loan Gură de Aur. Atanasie înțelege 
însă că luda devine izvor de sfințire: se profeţeşte astfel harul care va fi dăruit tuturor 
neamurilor. 

113,3 Cf. Ex. 14,15-31; Lis. Nav. 3,7-17. e Pentru loan Gură de Aur, este o imagine 
stilizată, care exprimă prin verbele de mişcare iuţeala și uşurinţa cu care s-a înfăptuit 
minunea. Elementele sunt personificate pentru a arăta ascultarea creației faţă de Creator. 
113,4 Cf Ex. 19,16-18. + Hiperbole pentru a sublinia bucuria (loan Gură de Aur). 

$ Ce ai tu, mare, de fugi 
şi tu, lordanule, că te-ai întors înapoi, 

* voi, munți, că ați săltat ca berbecii 
şi voi, dealuri, precum mieii? 
De fața Domnului s-a cutremurat pământul, 
de fața Dumnezeului lui Iacob, 
& Cel care preface stânca în iezere 
şi cremenea, în izvoare de apă. 

Nu nouă, Doamne, nu nouă, 
ci Numelui Tău dă slavă, 
pentru mila Ta şi adevărul Tău, 
19 nu cumva să spună neamurile: 
„Unde este Dumnezeul lor?” 
!! Dar Dumnezeul nostru este sus în cer: 
în ceruri şi pe pământ, 
toate câte a voit le-a făcut. . 
12 [dolii neamurilor sunt argint şi aur, j 
lucrări ale mâinilor omeneşti; 

3 au gură, dar nu vor grăi, 

au ochi, dar nu vor vedea, 

4au urechi, dar nu vor auzi, 
au nări, dar nu vor mirosi, 
'5 au mâini, dar nu vor pipăi, 
au picioare, dar nu vor umbla, 
nici nu vor avea glas în gâtlejul lor. 
19 Asemenea lor vor fi cei care îi fac 





113,5 „Ce ai...?”: întrebarea scoate în evidență caracterul extraordinar al evenimentului 
(loan Gură de Aur). 

113,6 „mieii”: lit. „mieii oilor”, care traduce expresia ebr. /iz/. „fiii turmei” (termenul se 
referă la turma de cornute mici — oi şi capre). 

113,7 „s-a cutremurat pământul”: TM are „cutremură-te, pământ!”. Verbul ebr. poate 
însemna însă şi „a dansa, a sălta (de bucurie)”. 

113,8 „iezere”: fit. „întinderi de apă”. e Cf. Ex. 17,1-7; Num. 20,1-13. 

113,9 De aici începe în TM Ps. 115. e „mila Ta şi adevărul Tău”: cf. nota la 24,10. 
113,10 „nu cumva să spună”: TM are „de ce să spună”. 

113,11b Nu apare în TM. 

113,12 „Idolii neamurilor”: TM are „Idolii tor”. 

113,16 Grigore al Nyssei (în Cant. 5, PG 44, 866) interpretează astfel: după cum cei 
care îşi îndreaptă privirea spre Dumnezeu! adevărat primesc în ei însuşirile dumnezeirii. 

şi toți cei care îşi pun încrederea în ei. 
17 Casa lui Israel a nădăjduit în Domnul: 
ajutorul şi ocrotitorul lor este El. 
18 Casa lui Aaron a nădăjduit în Domnul: 
a torul şi ocrotitorul lor este EI. 
19 Cei care se tem de Domnul au nădăjduit în Domnul: 
ajutorul şi ocrotitorul lor este EI. 
% Domnul Şi-a amintit de noi şi ne-a binecuvântat: 
a binecuvântat casa lui Israel, 
a binecuvântat casa lui Aaron, 
2! i-a binecuvântat pe cei care se tem de Domnul, 
pe cei mici laolaltă cu cei mari. 
2 Să vă dea Domnul sporire, 
vouă şi fiilor voştri! 
* Binecuvântaţi [să fiţi] de Domnul, 
care a făcut cerul şi pământul! 
24 Cerul cerului este al Domnului, 
iar pământul l-a dat fiilor oamenilor. 
* Nu cei morți Te vor lăuda, Doamne, 
nimeni din cei care coboară în lăcaşul morţilor. 
% Dar noi, cei vii, Îl vom binecuvânta pe Domnul 
de acum şi până-n veac. 


la fel cei care s-au ataşat de idolii deșerți s-au transformat în ceea ce contemplau și din 
oameni au devenit pietre. 

113,17 În TM: „Iscaele, încrede-te în Y/WH...!” Tot la imperativ sunt și verbele de la 
wv. 18 şi 19. e „ocrotitorul”: fit. „cel care ţine scutul”. TM are „scutul”, 

113,19 „Cei care se tem de Domnul”: expresia îi desemnează pe cei care se străduiesc 
să-l împlinească poruncile. În epoca intertestamentară și în NT termenul ajunge să-i 
desemneze pe simpatizanţii iudaismului, pe cei aflaţi în pragul convertirii. Enumerarea 
„israel, casa lui Aaron (= preoţii), cei care se tem de Domnul” subliniază totalitatea 
poporului celor mântuiţi. 

113,20-21 Forma verbelor din TM sugerează o acţiune durativă, care nu s-a încheiat. € 
„Domnul Și-a amintit”: cf. nota la 97,3. + Theodoret spune că această binecuvântare. e 
rodul nădejdii. 

113,24 24a în TM: „Cerurile sunt cerurile lui YHWH.” + Pentru loan Gură de Aur, e un fel 
de a spune pentru a fi pe înțeles; în sens spiritual, Dumnezeu locuieşte în credincioșii Săi. 
113,25 „în lăcaşul morţilor”: TM are „în tăcere” (cf. Ps. 93,17: 77,39). 

113,26 „cei vii”: nu apare în TM. 

114 


! Aleluia! 
Tubit-am, pentru că va asculta Domnul 
glasul rugii mele. 
? Căci Şi-a plecat urechea spre mine 
şi în zilele mele Îl voi chema. 
M-au înconjurat durerile morţii, 
primejdiile iadului m-au aflat, 
strâmtorare şi durere am găsit. 
* Atunci am chemat Numele Domnului: 
„Doamne, izbăveşte-mi sufletul!” 
5 Milostiv este Domnul şi drept 
şi Dumnezeul nostru miluieşte. 
sîi păzeşte pe prunci Domnul; 


114 Corespunde Ps. 116,1-9 din TM. Cânt de recunoştinţă pentru izbăvirea din primejdii 
„de moarte, 
114,1 „Iubit-am” traduce forma de perfect a verbului ebr. care, la acest tip de verbe, are 
sens durativ şi rezultativ. Vasile cel Mare comentează: „Nu oricine poate să spună 
«lubit-am», ci numai cel [...] care a depăşit frica şi a primit Duhul înfierii.” Şi adaugă că, 
deşi psalmistul nu specifică pe cine iubeşte, este evident că pe singurul vrednic de 
iubire, pe Dumnezeu şi, pentru că-L iubeşte, poate îndura orice suferință (cf. Rom. 8,35: 
„Cine ne va despărți de iubirea lui Hristos?...»). e Verbul „a iubi” avându-L ca obiect pe 
Dumnezeu € ca un răspuns la porunca; „Ascultă, Israele... Să iubeşti pe Domnul...” 
(Deut. 6,4-5). 
114,2 „Şi-a plecat urechea”: Vasile cel Mare parafrazează; „Dumnezeu S-a aplecat până 
la mine, care mă aflu jos la pământ, S-a aplecat ca un doctor iubitor de oameni ce-și 
apropie urechea de un bolnav care, de slăbiciune, nu mai poate nici să vorbească.” $ „în 
zilele mele” = „toată viața”. 
114,3 „durerile (gr. o8îves, la propriu, se referă la durerile naşterii)... primejdiile”: TM 
are „laţurile... angoasele”. 
114,6-7 Aceste versete sunt paralele cu fragmentul evanghelic Mt. 11,25-29, care vor- 
beşte despre revelarea lui Dumnezeu celor mici (c/. 6a), de osteneală şi trudă (cf. 6b), de 
odihna dăruită de Domnul (cf 7a), despre smerenia lui Hristos (cf 6b). Se regăsesc aceiași 
termeni (cf. Mortari, nota ad /oc.). e „prunci”: gr. viinios are sensul de bază „ne-vorbi- 
tor”, apoi „copil”, „„simplu”, „nevinovat”. TM are „simpli”. $ Ioan Gură de Aur comentează: 
Dumnezeu se îngrijește în mod special de copii, pentru că aceştia nu au discernământ ca 
să se ferească de primejdiile ce-i înconjoară, și nici mama, nici doica n-ar izbuti să-i 
păzească, dacă n-ar veghea asupra lor Providența de sus. Şi cu noi Dumnezeu se poartă 
astfel, pentru că nu avem vârsta priceperii spre a alege ceea ce ne duce la El. 

înjosit am fost şi El m-a mântuit. 

? Întoarce-te, suflete al meu, la odihna ta, 

fiindcă Domnul ţi-a făcut bine, 

3 căci a izbăvit sufletul meu din moarte 

şi ochii mei de lacrimi 

şi picioarele mele de alunecare. 

id Bineplăcut voi fi înaintea Domnului pe pământul celor vii. 


115 


1 Aleluia! 
Crezut-am şi de aceea am grăit, 
dar eu am fost umilit foarte. 
2 Eu am zis, în uluirea mea: 
„Tot omul este mincinos.” 
3 Ce-I voi da în schimb Domnului 
pentru toate câte mi le-a dăruit? 
1 Potirul mântuirii voi lua 


114,8 „a izbăvit”: TM are „ai izbăvit”. 

114,9 „Bineplăcut voi fi”: TM are „Voi umbla”; expresia „a umbla înaintea Domnului” 
înseamnă a duce o viaţă plăcută lui Dumnezeu (c/. şi Mich. 6,8). + „pământul celor vii” 
(er. Xopa înseamnă „loc”, dar şi „ținut”, „țară”, „pământ”) poate avea un sens generic, 
în opoziţie cu „lăcaşul morţilor/iadul”, dar poate trimite şi la Pământul făgăduinței. Pe 
măsură ce se va dezvolta credinţa în învierea morţilor, expresia va ajunge să desemneze 
paradisul. 

115 Corespunde Ps. 116,10-19 din TM. Recunoștinţa faţă de Dumnezeu caută moduri 
concrete de a se exprima. 

115,1 îb este citat în 2Cor. 4,13. * În TM: „Crezut-am chiar şi atunci când am zis: 
«Umilit am fost foarte!».” 

115,2 „uluirea”, gr. Exorootg: cf. nota la 67,28. $ 2b — citat în Rom. 3,4. € „mincinos”: 
loan Gură de Aur atrage atenția că acest cuvânt (gr. wevornc) are mai multe sensuri: ori 
că omul a ajuns ca o umbră, ca un vis, ca o închipuire; ori că omul e înşelat, sc înşală, se 
află în eroare; spunem şi despre recoltă că ne-a „minţit”, adică ne-a înşelat aşteptările. 
115,3 Acelaşi verb în ambele stihuri. 

115,4 Expresia „potirul mântuirii” apare numai aici. Se referă, probabil, la cupa bine- 
cuvântării care însoțea jertfa de laudă. Aşa interpretează Ioan Gură de Aur. Cf. şi 1Cor. 
10,16. Unii Părinţi (Vasile, Ieronim) fac legătura cu expresia „a bea paharul” din 
Evanghelie (Mt. 26,39; 20,22), care se referă la pătimire. Tradiţia creştină liturgică 
referă expresia la Euharistie. 

şi Numele Domnului voi chema. 

[1 

*De preţ înaintea Domnului 

este moartea credincioşilor Lui. 

i O, Doamne, eu sunt robul Tău, 

eu sunt robul Tău şi fiul slujitoarei Tale. 

Tu ai sfărâmat lanţurile mele, 

î Ție-Ţi voi aduce jertfă de laudă; 

” făgăduințele mele către Domnul le voi împlini 
în fața a tot poporul Lui 

19 în curțile Casei Domnului, înapoi 
în mijlocul tău, lerusalime. 


116 


" Aleluia! 
Lăudaţi pe Domnul, toate neamurile, 
Lăudaţi-L, toate popoarele, 
? căci s-a întărit mila Lui asupra noastră 
şi adevărul Domnului rămâne în veac. 





115,5 Lipseşte din marile manuscrise; apare în L (recensiunea lucianică): „Făgăduinţele 
mele către Domnul le voi împlini în faţa a tot poporul Lui.” De altfel, versetul se repetă 
la 9. 

115,7 „robul Tău... ai sfărâmat lanţurile mele”: a-l sluji lui Dumnezeu este suprema 
libertate. 

115,8 Ms. Alexandrinus are şi un al doilea stih: „şi Numele Domnului ÎL voi chema” 
(fitt. „şi în Numele Domnului voi chema”) — ca în TM. 

115,9 Împlinirea făgăduințelor se referă, de regulă, la aducerea unei jertfe — cf. Lev. 
7,16. Părinţii se gândesc însă la oferirea propriei ființe prin împlinirea poruncilor lui 
Dumnezeu. 

116 Psalmul cel mai scurt al Psaltirii. Remarcabil prin universalismul său, a fost şi este 
intens folosit liturgic. Cf. Rom. 15,11. 

116,1 Pentru Theodoret, „popoarele” sunt iudeii, oriunde s-ar afla împrăştiaţi, iar „toate 
neamurile” sunt „nu numai grecii şi romanii, ci şi barbarii”, 

116,2 „s-a întărit”: TM are „puternică [este]”. e „mila... adevărul” — cf. nota la 24,10. $ 
„adevărul Domnului”: pentru Atanasie şi loan Gură de Aur, este Hristos, realitatea care 
a împlinit prefigurarea. 

! Aleluia! 
Aduceţi laudă Domnului, că este bun, 
că în veac este mila Lui! 
2 Să spună casa lui Israel că este bun, 
că în veac este mila Lui! 
3 Să spună casa lui Aaron că este bun, 
că în veac este mila Lui! 
+ Să spună toți cei care se tem de Domnul că este bun, 
că în veac este mila Lui! 
* În strâmtorare L-am chemat pe Domnul 
şi m-a ascultat şi m-a [scos] la larg. 
* Domnul îmi este ajutor, 
nu mă voi teme: ce-mi va face mie omul? 
Domnul îmi este ajutor 
şi eu voi privi de sus la duşmanii mei. 
* Mai bine să-ţi pui încrederea în Domnul 





117 Psalm liturgic pentru sărbătoarea Corturilor (c/. Ex. 23,14; 2Ezr. 18,13-18). Pro- 
cesiunea pelerinilor urcă spre Templu intonând un refren de recunoştinţă (1-4), apoi 
imnul (5-18); ajunge la porțile Templului reconstruit (19), devenit semn al reînnoirii 
poporului întors din exil (22-24), preoţii răspund poporului binecuvântându-l (25-27), cu 
ramuri în mâini, mulțimea pătrunde în sanctuar (27) cu aducere de mulțumire (28-29). 
Încă din NT, psalmul a fost văzut ca o profeție pentru taina lui Hristos, respins şi apoi 
înălțat în slavă. În toate liturgiile creştine e folosit îndeosebi la sărbătoarea Învierii. 

117,1 „Aduceţi laudă”: cf. nota la 6,6. Întrucât E&ouoloyEo apare de multe ori în acest 
psalm, pentru a-i reda bogăţia de semnificaţii l-am tradus fie cu „a aduce laudă”, fie cu 
„a aduce mulțumire” (v. 28). € „că este bun”: Augustin comentează: „Aceasta e cea mai 
mare laudă, căci şi Fiul lui Dumnezeu, când a fost chemat «Învăţătorule bun», a răspuns: 
«Unul singur este bun, Dumnezeu» (Mc, 10,17-18).” e „mila”: cf. nota la 5,8. 

117,2-4 Cf. nota la 113,19. 

117,6 Majoritatea traducerilor pun „nu mă voi teme” în primul stih, iar al doilea conține 
doar întrebarea. Ediţia Rahifs pune virgulă după „ajutor”, trimițând restul în al doilea 
stih, fără nici un semn de punctuație după „nu mă voi teme”. Am păstrat totuşi valoarea 
interogativă a ultimei propoziții pentru că pronumele „ce” are în greacă accentuare de 
pronume interogativ. Versetul € citat în Evr. 13,6. Cf. Rom. 8,31. € „îmi este ajutor”: 
TM are „este pentru mine”. 

117,7 7a în TM: „YHWH e pentru mine, spre ajutor.” € „duşmanii mei”: TM are „cei ce 
mă urâsc”. 

117,8 „să-ți pui încrederea... să-ți pui încrederea”: TM are „să te adăposteşti... să 
nădăjduieşti”. Aceleaşi verbe în TM şi la v. 9. 

decât să-ți pui încrederea în om. 

? Mai bine să nădăjduieşti în Domnul 

decât să nădăjduieşti în cei puternici. 

19 Toate neamurile m-au înconjurat, 

dar în numele Domnului le-am ținut departe. 
E larăşi şi iarăşi m-au înconjurat, 

dar în numele Domnului le-am ţinut departe. 
"2 M-au înconjurat precum albinele un fagure 
şi au ars ca focul în mărăcini, 

dar în numele Domnului le-am ținut departe. 
13 Îmbrâncit fiind, eram gata să cad, 

dar Domnul mi-a venit în ajutor. 

14 Tăria mea şi cântul meu de laudă e Domnul 
şi El mi-a fost spre mântuire. 

15 Glas de veselie şi de mântuire în corturile drepţilor: 
„Dreapta Domnului şi-a arătat puterea, 

6 dreapta Domnului m-a înălţat, 

dreapta Domnului şi-a arătat puterea!” 

Nu voi muri, ci voi fi viu 

şi voi povesti lucrările Domnului! 

18 Cu asprime m-a certat Domnul, 

dar morţii nu m-a dat. 

19 Deschideţi-mi porţile dreptății: 

intrând pe ele, voi aduce laudă Domnului. 

2 Aceasta e poarta Domnului: 

cei drepți vor intra pe ea. 

2! Îţi voi aduce mulţumire că m-ai ascultat 


117,10 „le-am ținut departe”: gr. auvvo, lit. „a respingefține la distanță”. TM are „le-am 
nimicit/secerat”; se poate înţelege şi „voi pune să fie tăiaţi împrejur”. La fel la v, 11b. 
147,11 „Iarăşi şi iarăşi m-au înconjurat”: fit. „înconjurând m-au înconjurat” — semitism. 
117,12 „un fagure”: nu apare în TM. + 12b în TM: „şi s-au stins ca focul de mărăcini.” 
117,15b-16 Cf. Lc. 1,51. e „m-a înălțat”: TM are „s-a înălțat”, 

117,17 Aici loan Gură de Aur vede o profeție a învierii. 

117,18 „Cu asprime m-a certat”; lit. „Certând m-a certat” — semitism care arată 
intensitatea acțiunii. 

117,19 „porţile dreptăţii”: i.e. porţile sanctuarului. 

117,20 „poarta Domnului”: pentru Origen, este contemplația; pentru Chiril al Alexandriei, 
este Hristos (cf. In. 10,7); pentru Atanasie, este poarta ce duce la contemplarea Domnului. 

şi mi-ai fost mie spre mântuire. 

“2 Piatra pe care au dispreţuit-o ziditorii, 

aceea a ajuns în capul unghiului: 

% de la Domnul s-a făcut aceasta 

şi minunat [lucru] e în ochii noştri. 

4 Aceasta este ziua pe care a făcut-o Domnul: 

să tresăltăm şi să ne veselim în ea! 

2 O, Doamne, acum mântuieşte! 

O, Doamne, acum dă sporire! i 
% Binecuvântat cel care vine în numele Domnului! 
Vă binecuvântăm din Casa Domnului! 

2 Dumnezeu este Domnul şi ni S-a arătat nouă: 
rânduiţi sărbătoare cu ramuri bogate 

până la coarnele altarului! 

*% Dumnezeul meu eşti Tu şi-i voi aduce laudă, 
Dumnezeul meu eşti Tu şi Te voi preamări. 

Îţi voi aduce mulțumire că m-ai ascultat 

şi mi-ai fost mie spre mântuire! 

a Aduceţi laudă Domnului, că este bun, 

că în veac este mila Lui! 


147,22-23 Citat în Mt. 21,42; Mc. 12,10 sg.; Le. 20,17; Fp. 411; IPt. 24.7. Cf, şi Is. 
28,16; Ef. 2,20. e „în capul unghiului”: Atanasie pune expresia în legătură cu Ef. 2,14: 
„EI (Hristos] care a făcut din cele două [popoare, iudeu şi păgân,] una.” 

117,24 Versetul a fost interpretat de Părinţi şi de întreaga creştinătate ca referindu-se la 
ziua Învierii lui Hristos. 

117,25 „acum mântuieşte”: gr. oâoov 51 traduce ebr. hășz'âh nă', „Te rog, mân- 
tuiește!”, de unde aclamaţia liturgică „Osana!”. 

117,26 26a = Mt. 21,9; 23,39; Me. 11,9; In. 12,13; ef. Le. 19,38; 13,35. e „Vă bine- 
cuvântăm”: verbul este la perfect, ceea ce sugerează „V-am binecuvântat şi binecuvân- 
tarea rămâne peste voi”. 

117,27 „ni S-a arătat”: TM are „ne-a luminat”. loan Gură de Aur leagă expresia de Tit 
2,11 („Harul tui Dumnezeu, mântuitor, ni s-a arătat...”). € „rânduiţi sărbătoare”: TM are 
lit, „legaţi sărbătoarea” (= „formaţi alaiul”). 

117,28 Stihurile c-d nu apar în TM. + loan Gură de Aur interpretează 28a-b: lui 
Dumnezeu trebuie să 1 se aducă laudă pentru ceea ce este, pentru slava Lui negrăită, nu 
doar pentru darurile Lui. 

117,29 Este identic cu 117,1, subliniind ideea de bază Origen ne atrage atenţia că prin 
aceasță repetare psalmistul ne îndeamnă să medităm adesea la acest cânt. 

" Aleluia! 
1. alph 
Fericiţi cei fără prihană pe cale, 
cei care umblă în Legea Domnului. 
2 Fericiţi cei care cercetează mărturiile Lui: 
cu toată inima ÎI vor căuta. 
3 Căci nu cei ce săvârşesc fărădelegea 
au umblat pe căile Lui. 
4 Tu ai dat poruncile Tale, 
ca să fie păzite cu străşnicie. 
ij O, de s-ar îndrepta căile mele, 
ca să păzesc îndreptările Tale! 
$ Atunci nu voi fi ruşinat 
când voi privi la toate poruncile Tale. 
7 Îţi voi da mărturie, Doamne, în neprihănirea inimii 
când voi învăţa hotărârile dreptăţii Tale. 
Îndreptările Tale le voi păzi: 
să nu mă părăseşti nicicând! 


2. beth 
? În ce fel îşi va îndrepta tânărul calea sa? 


118 Psalm alfabetic în ebraică — 22 de strofe, câte una pentru fiecare literă a alfabetului, 
fiecare are opt versete, toate începând cu litera respectivă. Adevărată litanie a Legii lui 
Dumnezeu. De fapt, termenul care se traduce de obicei cu „lege”, ebr. rărăh, înseamnă 
mai degrabă „învățătură de viaţă”: Dumnezeu îl învaţă pe om cum să-şi orânduiască 
viața, purtarea, pentru a fi cu adevărat fericit. Psalmistul, inspirat de profeți şi de 
Deuteronom, vorbeşte liber cu Dumnezeu, exprimându-și diferitele stări sufleteşti legate 
de păzirea poruncilor, îndreptărilor, hotărârilor etc. — se remarcă bogăţia sinonimică a 
termenilor legaţi de Lege — opt la număr. Părinţii subliniază cu toții că plinătatea Legii 
este Hristos, singurul care poate spune: „Eu sunt Calea, Adevărul şi Viaţa” (In. 14,6), 
118,1 „aiph” etc.: greaca transcrie, aproximativ, la fiecare strofă, numele literei ebraice 
caracteristice strofei. 

118,4 „poruncile”: TM are „învăţăturile”. $ „cu străşnicie”: /i4/. „foarte”. 

118,7 „neprihănirea”: /izt. „integritatea”. 

118,9 „îndrepta”: TM are „curăţi/purifica”. e 9b în TM: lit. „spre a păzi conform cu 
cuvintele Tale”. e Ilarie spune că e bine ca omul să țină Legea din tinerețe, spre a nu 
ajunge să capete obiceiuri rele. Pentru Origen (CP), „tânărul” este noul popor chemat de 
Hristos dintre neamurile păgâne. 

Păzind cuvintele Tale. 

1 Cu toată inima mea Te-am căutat: 

nu mă îndepărta de la poruncile Tale! 

1! În inima mea ascuns-am făgăduințele Tale, 
ca să nu păcătuiesc împotriva Ta. 

2 Binecuvântat eşti, Doamne: 

învaţă-mă îndreptările Tale! 

13 Cu buzele mele am vestit 

toate hotărârile gurii Tale. 

14 Pe calea mărturiilor Tale m-am desfătat 
ca de toată bogăția. 

15 La poruncile Tale voi cugeta 

şi voi lua seama la căile Tale. 

1 La îndreptările Tale voi fi cu luare aminte, 
nu voi uita de cuvintele Tale. 


3. gimal 

"7 Răsplăteşte robului Tău: 

voi trăi şi voi păzi cuvintele Tale. 

1 La vălul de pe ochii mei 

şi voi lua seama la minunăţiile din Legea Ta. 
i, Pribeag sunt eu pe pământ: 

să nu ascunzi de mine poruncile Tale! 


118,10b Augustin spune că nu e în puterea omului să-şi îndrepte corect paşii — cf; ler. 
10,23. 

118,11 „făgăduinţele”: pentru coerență, am redat cu acest cuvânt, ori de câte ori a fost 
posibil, gr. A&ytov, care echivalează automat, în acest psalm, ebr. 'im'răh, cu sensul 
generic „cuvânt”, dar când e „cuvântul lui Dumnezeu” are şi sensul de „făgăduinţă” şi 
acesta e sensul la care se referă Părinţii de cele mai multe ori comentând psalmul. Este și 
opţiunea multor traducători moderni. 

118,13 „am vestit”: TM are, fitt., „am enumerat”. 

118,16 „voi fi cu luare aminte”: verbul gr. pederâ, „a se îngriji de”, „a se gândi la”, „a 
medita”, echivalează forma de himpha'el a verbului cbr. şă'a' care înseamnă „a se 
desfăta”. Aceeaşi diferență de sens și în cazul substantivului, pe care l-am tradus, după 
context, cu „luare aminte” sau „grijă” — vezi nota la v. 24. 

118,18 CJ. 2Cor. 3,15 („Un văl e aşezat pe inima lor...”). Origen (CP): „Profetul ştia că 
Legea e umbra bunurilor viitoare (cf. 2Cor. 3,18).” 

118,19 „Pribeag”: cf. Evr. 11,13 şi 13,14 („Nu avem aici cetate statornică, ci suntem în 
căutarea cetăţii viitoare”). 

% Se mistuie sufletul meu de dor 

după hotărârile Tale, în toată vremea. 

2 Tu ai mustrat pe cei trufaşi: 

blestemaţi cei ce se abat de ia poruncile Tale! 

“2 la de la mine ocara şi dispreţuirea, 

căci mărturiile Tale le-am căutat. 

% Căci au şezut căpeteniile și au vorbit împotriva mea, 
dar robul Tău cugeta la îndreptările Tale. 

* Căci mărturiile Tale sunt grija mea, 

şi sfetnicii mei sunt îndreptările Tale. 


4. delth 

5 Lipitu-s-a de țărână sufletul meu: 

dă-mi viață, după cuvântul Tău! 

* Căile mele [Ți] le-am vestit şi m-ai ascultat: 
învaţă-mă îndreptările Tale! 

* Calea îndreptărilor Tale fă-mă s-o înțeleg 
şi voi cugeta la minunăţiile Tale. 

* Sufletul meu s-a istovit de mâhnire: 
întăreşte-mă întru cuvintele Tale! 

Calea nedreptăţii îndepărteaz-o de la mine 
şi cu Legea Ta miluieşte-mă! 

% Calea adevărului am ales-o, 

hotărârile Tale nu le-am uitat. 

*! Lipitu-m-am de mărturiile Tale: 





118,20 „Se mistuie... de dor”: /i47. „Se mistuie... să dorească”, După Ambrozie, psalmis- 
tul pare a spune că dorul după Dumnezeu nu este în puterea noastră, ci este rodul 
harului. 

118,24 „grija”: gr. peAern, „grijă, preocupare, cugetare, meditație”. TM are, în acest 
psalm, „desfătarea” de multe ori unde LXX are „grija”- vezi şi nota la v. 16. 

118,25 „țărână”: fit. „sol?. 

118,26 „Căile mele [i] le-am vestit”: Origen şi Ilarie înțeleg: „Ți-am mărturisit păcatele 
mele.” 

118,28 „s-a istovit”: Rahifs are orâţ, „a picura, a se scurge” (corespondentul! verbului 
din TM); alte ms. au orevâto, „a ofta, a geme”, iar majoritatea au vvorâlu, „a aţipi”. e 
„mâhnire”: gr. ânăia, lin. „apatie, sfârşeală, lehamite” (ef. nota la 90,6). e „întă- 
reşte-mă”: litt. „dă-mi siguranță”. € „întru cuvintele”: TM are „după cuvintele”. 

118,29 „nedreptăţii”: TM are „înşelăciunii”. 

Doamne, să nu mă dai de ruşine! 
32 Pe calea poruncilor Tale am alergat 
când ai scos la larg inima mea. 


5.€ 

isi Învaţă-mă, Doamne, calea îndreptărilor Tale 

şi o voi păzi fără încetare! 

Dă-mi înţelegere şi voi cerceta Legea Ta 

şi o voi păzi din toată inima! 

55 Călăuzeşte-mă pe cărarea poruncilor Tale, 

căci pe ea am voit-o! 

3 Pleacă inima mea spre mărturiile Tale 

şi nu spre lăcomie! 

37 Întoarce ochii mei, ca să nu vadă deşertăciunea, 
pe calea Ta dă-mi viaţă! 

* Întăreşte pentru robul Tău spusa Ta 

spre a se teme de Tine! 

că Îndepărtează ocara mea, de care mi-a fost teamă, 
pentru că judecăţile Tale sunt bune! 

4 jată, am tânjit după poruncile, Tale: 

întru dreptatea Ta dă-mi viață! 


6.waw : 

1! Să vină asupra mea mila Ta, Doamne, 
mântuirea Ta, după spusa Ta, 

4 şi voi da răspuns celor ce mă ocărăsc, 
căci am nădăjduit în cuvintele Tale. 


118,32 „Când” are nuanța iterativă: „ori de câte ori”. € „ai scos la larg”: gr. ExAGTvvOG 
se poate înțelege şi „ai lărgit”. După Ilarie, inima se lărgeşte când locuieşte în ea taina 
Tatălui şi a Fiului, când Duhul Sfânt se desfată în acest lăcaş ce-L. poate adăposti. 

118,33 „Învaţă-mă”: gr. vouodereu, „a da lege, a instrui”. Acelaşi verb la v. 102 („ai 
fost dătătorul Legii”). 

118,34 „voi cerceta”: TM are „voi respecta”. 

118,35 „pe ea am voit-o”: TM are „în ea m-am desfătat”. e Cărarea e bătătorită, căci 
Domnul a umblat cel dintâi pe ea şi noi păşim în urma Lui (Ilarie). 

118,39 „mi-a fost teamă”: sensul de bază al verbului este „a bănui, a privi cu sus- 
piciune”. 

118,40 Pentru Origen (CP), „întru dreptatea Ta” se înțelege „în Fiul Tău”. 

% Să nu îndepărtezi nicicând din gura mea cuvântul adevărului, 
căci în hotărârile Tale mi-am pus nădejdea. 

+ Voi păzi Legea Ta neîncetat, 

în veac şi în veacul veacului. 

*5 Am umblat întru lărgime, 

pentru că am căutat poruncile Tale 

“ şi am grăit despre mărturiile Tale 

în faţa regilor şi nu m-am rușinat. 

+7 Am fost cu luare aminte la poruncile Tale, 

pe care le-am iubit foarte. 

“% Ridicat-am mâinile mele către poruncile Tale, pe care le-am iubit 
şi cugetam la îndreptările Tale. 


7.zai 

4 Adu-Ți aminte de cuvântul Tău către robul Tău, 

cu care mi-ai dat nădejde! 

5% Aceasta m-a mângâiat în înjosirea mea: 

că spusa Ta mi-a dat viață. 

SI Cei trufaşi au călcat Legea din cale-afară, 

dar eu de la Legea Ta nu m-am abătut, 

52 Mi-am amintit de hotărârile Tale dintotdeauna, Doamne, 
şi am fost mângâiat. 


118,43 „mi-am pus nădejdea”: am încercat, cu această expresie, să redăm valoarea inten- 
sivă dată de prefixul verbului (ExeAzito, tradus în Vulg,. supersperare). În această 
formă, verbul apare rar în Biblie (numai în acest psalm şi în alte două locuri). Şi în 
ebraică verbul este la o formă intensivă. E caracteristică folosirea în acest psalm a unor 
expresii întărite pentru a sugera intensitatea dorinței: e.g. Ek(nrto, „a căuta amănunțit, 
cu tot dinadinsul” (v. 2 etc.); verbul rar 65ozoxew, lit. „a cugeta intens, temeinic” 
(v. 15); frecvenţa adverbului sț65pa, „foarte” (cf. şi Mortari, nota ad loc.). 

118,45 „întru lărgime”: după interpretarea lui Ilarie, Dumnezeul nemărginit are nevoie 
de un lăcaş larg; ori de câte ori scrutăm cuvântul divin, îngustimile duhului nostru se 
dilată ca să înțelegem, iar bietele noastre simțuri se deschid ca să dorim cele dumne- 
zeieşti. 

118,46 Cf. Mt. 10,18 („Veţi fi duși în faţa regilor spre a-Mi da mărturie”). 

118,48 „Ridicat-am mâinile mele...”: gest de rugăciune. Omul are nevoie de ajutorul lui 
Dumnezeu pentru a împlini poruncile. Însă Atanasie şi Ilarie văd în ridicarea mâinilor 
săvârşirea faptelor bune. 

118,51 „au călcat Legea”: TM are „m-au batjocorit”. 

55 Jale m-a cuprins din pricina păcătoşilor, 

a celor care au părăsit cu totul Legea Ta. 

54 Vrednice de cântare au fost pentru mine îndreptările Tale 
în locul pribegiei mele. 

55 Mi-am adus aminte noaptea de Numele Tău, Doamne, 

şi am păzit Legea Ta. 

*% Aceasta mi s-a întâmplat 

pentru că am căutat îndreptările Tale. 


8. Eh 

57 Partea mea [eşti], Doamne, 

am zis să păzesc Legea Ta. 

i Feţei Tale m-am rugat din toată inima: 
miluieşte-mă după făgăduinţa Ta! 

59 Am cercetat căile Tale 

şi mi-am întors paşii spre mărturiile Tale. 

% Gata am fost, şi nu m-am tulburat, 

să păzesc poruncile Tale. 

$! Funiile păcătoşilor s-au împletit împrejurul meu, 
dar de Legea Ta nu am uitat. 

* În miez de noapte mă sculam ca să-Ți aduc laudă 
pentru hotărârile dreptății Tale. 

& Părtaş sunt eu cu toți cei care se tem de Tine 

şi care păzesc poruncile Tale. 

% De îndurarea Ta, Doamne, plin este pământul: 
învață-mă îndreptările Tale! 


118,53 „Jale”: Zitt. „descurajare, mâhnire”. TM are „furie”. e Atanasie explică prin 1Cor. 
12,26: „Atunci când un mădular suferă, toate mădularele suferă.” 

118,56 „am căutat”: TM are „am respectat”. 

118,57 „Legea Ta”: TM are „cuvintele Tale”. Origen (CP) interpretează: „Cel pentru 
care Dumnezeu este de ajuns va spune: «Partea mea eşti, Doamne».” 

118,58 „Feţei Tale m-am rugat”: TM are „Faţa Ta (am căutat să] o îmblânzesc”. 

118,59 „căile Tale”: TM are „căile mele”. 

118,602 În TM: „Grăbitu-m-am şi nu am zăbovit.” € „nu m-am tulburat”: cf. în. 14,1 
(„Să nu se tulbure inima voastră”). 

118,63 Într-o apoftegmă a Părinților din pustiu se întreabă: „Cine spune «Părtaş sunt 
eu?y” şi se răspunde: „Duhul Sfânt” (Pimen, 136, apud Mortari, nota ad loc.). În acelaşi 
sens, Augustin spune că aici vorbeşte Hristos, pentru că E! S-a făcut părtaş cu oamenii. 

9. tăth 

$% Ai făcut bine robului Tău, 

Doamne, după cuvântul Tău. 

% Bunătatea şi buna creştere şi cunoaşterea învaţă-mă, 
căci în poruncile Tale mi-am pus încrederea. 

$ Înainte de a fi înjosit, rătăcisem: 

de aceea am păzit făgăduinţa Ta. 

S% Bun eşti Tu, Doamne: întru bunătatea Ta 

învaţă-mă îndreptările Tale! 

S3 Înmulţitu-s-a împotriva mea nedreptatea celor trufaşi, 
dar eu cu toată inima voi cerceta poruncile Tale. 

% S-a închegat ca laptele inima lor, 

dar eu la Legea Ta am luat aminte. 

7! Bine este pentru mine că m-ai smerit, 

ca să învăţ îndreptările Tale. 

2 Mai bună este pentru mine Legea gurii Tale, 
mai presus de mii de aur şi de argint. 


10. iăth 

%5 Mâinile Tale m-au făcut şi m-au plămădit: 

dă-mi înțelegere, şi voi învăța poruncile Tale! 

4 Cei care se tem de Tine mă vor vedea și se vor bucura, 
căci în cuvintele Tale mi-am pus nădejdea. 

75 Am cunoscut, Doamne, că dreptate sunt hotărârile Tale 
şi întru adevăr m-ai smerit. 


118,66 „buna creştere”: gr. noseia, „educaţie, disciplină”. e 66a în TM: „Buna 
judecată și cunoaşterea învaţă-mă.” 

118,67 „de aceea”: TM are „dar acum”. 

118,68 „Doamne: întru bunătatea Ta”: TM are „şi făcător de bine”. 

118,69 În TM: „Mânjitu-m-au cu minciună cei trufaşi, dar eu cu toată inima voi păzi 
îndreptările Tale.” $ Origen (CP) înţelege: cu cât un drept se angajează mai mult de 
partea lui Dumnezeu, cu atât sporesc împotriva lui nedreptăţile celor trufaşi. 

118,70 „S-a închegat ca laptele”: TM are „S-a întărit ca grăsimea”, „Grăsimea” e sim- 
bolul insensibilităţii — cf. Ps. 72,7. € Inima sfinţilor e uşoară, inima celor trufaşi e con- 
gestionată (Atanasie). 

118,71 Cf. 2Cor. 12,9 („Mă voi lăuda cu slăbiciunile mele”). $ „m-ai smerit” (ef. şi 
v. 75): Origen (CP) atrage atenţia că, adeseori, în Scriptură, şi mai ales în psalmi, e 
numit smerire timpul de încercare şi suferinţă. 

16 Să-mi fie mila Ta spre mângâiere, pr aa 
după făgăduinţa Ta către robul Tău. 

7”? Să vină la mine îndurările Tale şi voi fi viu, 

căci Legea Ta este grija mea. 

78 Să se ruşineze cei trufaşi, căci pe nedrept au făcut fărădelege 
împotriva mea, 

dar eu voi cugeta la poruncile Tale. 

"9 Să se îndrepte spre mine cei care se tem de Tine 

şi cunosc mărturiile Tale! 

%0 Fie inima mea fără prihană întru îndreptările Tale, 
ca să nu fiu dat de rușine! 


11. châph 

2! Se sfârşeşte după mântuirea Ta sufletul meu 
şi în cuvântul Tău mi-am pus nădejdea. 

2 Staârșitu-s-au ochii mei după făgăduinţa Ta, 
zicând: „Când îmi vei da mângâiere?” 

33 Caci m-am făcut ca un burduf în ger, 

[dar] îndreptările Tale nu le-am uitat. 

34 Câte sunt zilele robului Tău? 

Când îi vei judeca pe cei ce mă asupresc? 

6 Mi-au povestit cei fără de lege vorbe deşarte, 
dar nu [sunt] ca Legea Ta, Doamne. 

8 Toate poruncile Tale sunt adevăr; 





118,78 Atanasie interpretează: „Când îi voi vedea ruşinaţi pe cei trufăşi, nu mă voi 
semeţi, ci voi lua seama la poruncile Tale.” 

118,80 „fără prihană”: fi. „integră”. 

118,81 „mântuirea”: gr. owripiov. Părinţii îl referă la „Mântuitorul”. 

118,82 Cf Mt. 13,17 („Mulţi proroci şi drepţi au dorit să vadă cele pe care le vedeţi 
voi...”). $ „îmi vei da mângâiere”: gr. rapaxodtw, „a chema, a îndemna, a ruga”, ajunge 
să însemne şi „a convinge, a încuraja, a consola”, de unde nopâmrog, care apare în 
NT, litt. „chemat lângă”, înseamnă „apărător, sfătuitor, mângâietor”. Domnul nostru 
Iisus Hristos este primul „Paraclet” care ni-! face binevoitor pe Tatăl, spune Atanasie. El 
le făgăduieşte apostolilor „alt Paraclet”, pe Duhul Sfânt (In. 14,16); acest din urmă sens 
se va impune în teologic. 

118,83 „burdut”: recipient din piele pentru lichide. Pus „la fum” (TM) sau lăsat în ger, 
se întăreşte. 

118,85 În TM: „Au săpat pentru mine gropi cei trufaşi, care nu [sunt] după Legea Ta” 

pe nedrept m-au prigonit: ajută-mă! 

di Puțin a fost de nu m-au sfârşit pe pământ, 
dar eu n-am părăsit poruncile Tale. 

se După îndurarea Ta dă-mi viață 

şi voi păzi mărturiile gurii Tale. 


12. labd 

% În veac, Doamne, 

cuvântul Tău rămâne în cer; 

% din neam în neam e adevărul Tău: 

ai întemeiat pământul, şi rămâne. 

?. Prin orânduiala Ta dăinuie ziua, 

căci toate împreună Îţi slujesc Ție. 

% De n-ar fi fost Legea Ta grija mea, 
atunci aş fi pierit în înjosirea mea. 

* În veci nu voi uita îndreptările Tale, 
căci prin ele mi-ai dat viață, Doamne. 

% AI Tău sunt eu: mântuieşte-mă, 

căci îndreptările Tale le-am căutat. 

* M-au aşteptat păcătoşii, ca să mă piardă, 
[căci] mărturiile Tale le-am priceput. 

% Oricărei desăvârşiri i-am văzut capătul, 
dar largă este porunca Ta, foarte. 


























13. mem 

9 Cât am iubit Legea Ta, Doamne! ; 
Ziua întreagă ea este grija mea. 

% Mai presus de dușmanii mei m-ai înţelepţi întru porunca Ta, 
căci a mea este în veac. 

” Mai presus de toți învățătorii mei am dobândit pricepere, 
căci mărturiile Tale sunt grija mea. 4 








118,89 Cf, loan 1,1 („La început era Cuvântul”). 
118,91 În TM: „Pentru hotărârile/judecăţile Tale [toate] dăinuie astăzi...” i 
118,93 „mi-ai dat viață, Doamne”: TM are „mi-ai redat/păstrat viața”. 

118,96 „capătul”: fit. „limita”. 

118,97 „grija”: TM are „cugetarea”. La fel şi la v. 99. 

118,98 „m-ai înţelepțit întru porunca Ta”: TM are „m-au înţelepţit poruncile Tale”. 





PSALMII 118 2% 


190 Mai mult decât bătrânii am dobândit pricepere, 

pentru că am căutat poruncile Tale. 

191 De toată calea strâmbă mi-am ferit paşii, 

ca să păzesc cuvintele Tale. 

192 De la hotărârile Tale nu m-am abătut, 

căci Tu mi-ai fost dătătorul Legii. 

103 Cât sunt de dulci pentru gâtlejul meu făgăduințele Tale, 
mai mult decât mierea şi fagurele pentru gura mea! 

1% Din poruncile Tale am dobândit pricepere, 

de aceea am urât orice cale a nedreptăţii. 


14. nun 

19 păclie pentru paşii mei e cuvântul Tău 

şi lumină pentru cărările mele. 

19 A m jurat şi am statornicit 

să păzesc hotărârile dreptăţii Tale. 

19 Umilit am fost peste poate: 

Doamne, dă-mi viaţă după cuvântul Tău! | 

1% jertfele de bunăvoie ale gurii mele să-i fie plăcute, Doamne, 
şi hotărârile Tale învaţă-mă! 

1% Sufletul meu e în mâinile mele fără încetare, 

dar de Legea Ta nu am uitat. 

19 Întinsu-mi-au păcătoşii cursă, 

dar de la poruncile Tale n-am rătăcit. 

111 Mărturiile Tale sunt moştenirea mea în veac, 

căci sunt veselia inimii mele. 

112 Mi-am aplecat inima să împlinesc îndreptările Tale, 
în veac, pentru răsplătire. 


118,103 „şi fagurele”: nu apare în TM. 

118,104 Unele mss. adaugă şi „căci Tu mi-ai fost dătătorul Legii”, dar Rahlfs propune să fie 
eliminat, fiind evident o contaminare de la v. 102. * „.nedreptății”: TM are „vicleniei”. 
118,105 „Făclie”: fit. „lampă”. Cf. Prov. 6,23a. + Ieronim: „În noaptea acestei lumi să 
strălucească în noi lumina Cuvântului lui Dumnezeu (cf. In. 1,5: «ţ Cuvântul] era Lumina 
cea adevărată...»).” 

118,107 Cf Flp. 2,8 („S-a umilit pe sine până la... moartea pe cruce”). 

118,109 „A avea sufletul în mâini” înseamnă a fi în primejdie de moarte (cf. lov 13,14; 
IRg. 19,5). 

118,112 „pentru răsplătire”: TM are „până ia sfârșit”. 

15. samch ici 

113 pe cei nelegiuiţi i-am urât 

şi Legea Ta am iubit-o. 

114 Ajutorul şi sprijinitorul meu eşti Tu: 

în cuvântul Tău mi-am pus nădejdea. 

115 Depărtaţi-vă de mine, făcătorilor de rele, 

şi voi cerceta poruncile Dumnezeului meu! 

IS Sprijineşte-mă după făgăduinţa Ta şi voi trăi; 
să nu mă dai de ruşine în așteptarea mea! 

17 Vino-mi în ajutor şi voi fi mântuit 
şi voi lua aminte la îndreptările Tale de-a pururi. 
118 Răcutu-i-ai de ocară pe toți cei care se îndepărtează de îndreptările 
Tale, 
căci nedrept este gândul lor. 

!19 Nelegiuiţi i-am socotit pe toți păcătoşii pământului; 
de aceea am iubit mărturiile Tale fără încetare. 

120 Străpunge cu frica Ta trupul meu, 
căci de hotărârile Tale m-am temut. 


16. ain 

121 Am făptuit judecată şi dreptate: 

să nu mă dai pe mâna celor ce mă nedreptăţesc! 
122 Primeşte-l pe robul Tău spre bine, 

să nu mă învinuiască pe nedrept cei trufaşi! 

123 Sfarşitu-s-au ochii mei după mântuirea Ta 
şi după făgăduinţa dreptății Tale. 

12 Fă cu robul Tău după mila Ta 

şi învaţă-mă îndreptările Tale! 


118,113 „neiegiuiţi”: TM are „cu inima împărţită/nestatornici”. 

118,114 „Ajutorul şi sprijinitorul”: TM are „ascunzișul şi scutul”. 

118,i15a Cf. Mt. 25,41. 

118,118 „nedrept este gândul lor”: TM are „deşertăciune sunt vicleniile lor”. 

118,119 „Nelegiuiţi”: fi. „călcători”. e „Nelegiuiţi i-am socotit”: TM are „Ca pleava 
i-ai nimicit”. 

118,120 „Străpunge cu...”: TM are „S-a înfiorat de...”. Atanasie, Ilarie, Augustin pun în 
legătură versetul cu Gal. 2,19 („Cu Hristos împreună sunt răstignit”). 

118,122 „Primeşte-l”: TM se poate interpreta „Fii chezaş”. 














PSALMIE 118 soi 


15 Robul Tău sunt eu: dă-mi înțelegere 
i voi cunoaşte mărturiile Tale. 
2 E vremea ca Domnul să lucreze: 
ei au spulberat Legea Ta. 
127 De aceea am iubit poruncile Tale 
mai presus decât aurul şi topazul. 
128 De aceea mă îndreptam după toate poruncile Tale; 
toată calea nedreaptă am urât-o. 


17. phe 

'9 Minunate sunt mărturiile Tale: 

de aceea le-a cercetat sufletul meu. 

130 Descoperirea cuvintelor Tale va lumina 

şi va da înțelegere pruncilor. 

131 Deschis-am gura mea și [mi-Jam tras suflarea, 
căci după poruncile Tale am tânjit. 

132 Caută spre mine și mă miluieşte, 

după cum ai hotărât pentru cei ce iubesc Numele Tău! 
13 Paşii mei îndreaptă-i după făgăduinţa Ta 

şi să nu mă stăpânească vreo fărădelege! 

134 Răscumpără-mă de la clevetirea oamenilor, 

şi voi păzi poruncile Tale. 

135 Paţa Ta arat-o peste robul Tău 

şi învață-mă îndreptările Tale! 

16 Şiroaie de lacrimi au vărsat ochii mei 

pentru că aceia nu au păzit Legea Ta. 





118,127 „topazul”: TM are paz, „aur curățit/fin”. 

118,128 „nedreaptă”: TM are „vicleană/înşelătoare”. 

118,130 Cel care a venit să ducă la plinire Legea şi Profeţii a făcut inteligibile toate 
spusele lor (Didim din Alexandria, CP). * „pruncilor”: gr. viyLoc, „copil care nu vor- 
beşte încă”, „nevinovat”, „simplu”. TM are „celor simpli”. Cf. Mt. 11,25 („...ai ascuns 
acestea de cei înţelepţi şi pricepuți şi le-ai descoperit pruncilor”). 

118,131 „[mi-lam tras suflarea”: fit. „am tras suflare/duh”. Cf, ler. 15,16. Părinţii 
(Origen, Ilarie, Augustin) referă „suflarea” (gr. nvedpa) la Duhul Sfânt. 

118,134 „clevetirea”: TM are „asuprirea”. 

118,135 „arat-o”: TM are „fă-o să strălucească”. 

118,136 „Şiroaie de lacrimi”: lit. „ieşirile apelor”. 

18. sadă di NL, 
Is Drept eşti, Doamne, 

şi nepărtinitoare e judecata Ta. 

'% Ai poruncit mărturiile Tale: dreptate 

şi adevăr desăvârşit. 

15 M-a mistuit râvna Casei Tale, 

căci au uitat de cuvintele Tale duşmanii Tăi. 

1% Înflăcărată e spusa Ta foarte 

şi robul Tău o iubeşte. 

141 Tânăr sunt eu şi nebăgat în seamă, 

dar îndreptările Tale nu le-am uitat. tr denun 
142 Dreptatea Ta e dreptate în veac 

şi Legea Ta, adevăr. 

1% Strâmtorarea şi nevoia m-au aflat, 

dar poruncile Tale sunt grija mea. 

14 Dreptate sunt mărturiile Tale în veac: 

dă-mi înţelegere şi voi fi viu! 


19. koph 

143 Strigat-am cu toată inima mea: ascultă-mă, Doamne, 
îndreptările Tale le voi căuta! 

14 Strigat-am către Tine: mântuieşte-mă 

şi voi păzi mărturiile Tale! 

147 Am luat-o înaintea zorilor şi am strigat, 

în cuvintele Tale mi-am pus nădejdea. 

145 Au luat-o înaintea dimineții ochii mei 

ca să ia aminte la făgăduinţele Tale. 

'49 Ascultă glasul meu, Doamne, după mila Ta: 

după hotărârea Ta dă-mi viaţă! 

150 Apropiatu-s-au cei care mă prigonesc cu fărădelege, 
şi de Legea Ta s-au îndepărtat. 











118,139 Cf. In. 2,17 („Râvna Casei Tale mă mistuie”). e „duşmanii Tăi”: TM are 
„duşmanii mei”. 

118,140 „Înflăcărată e spusa (gr. Aoyiov)”: TM are „Purificată (în creuzet)/Încercată e 
spusa/făgăduința”. 

118,148 „dimineţii”: TM are „străjilor” (ceasurile de noapte când se schimbau străjile). 





PSALMII 118 Bă 


151 Aproape eşti Tu, Doamne, 

şi toate poruncile Tale sunt adevăr. 

152 Dintru început am cunoscut, din mărturiile Tale, 
că pentru vecie le-ai statornicit. 


20. râs 

15 Vezi înjosirea mea și scapă-mă, 

căci Legea Ta nu am uitat-o! 

154 judecă pricina mea şi răscumpără-mă, 
prin cuvântul Tău dă-mi viață! 

155 Departe e de păcătoşi mântuirea, 

căci îndreptările Tale nu le-au căutat. 

155 Multe sunt îndurările Tale, Doamne: 
după hotărârea Ta, dă-mi viață! 

157 Mulţi sunt cei care mă prigonesc şi mă apasă, 
dar de la mărturiile Tale nu m-am abătut. 

15 j.am văzut pe cei smintiți şi mă sfârșeam, 
căci spusele Tale nu le-au păzit, 

15 lată, am iubit poruncile Tale: 

Doamne, în îndurarea Ta, dă-mi viață! 

1% începutul cuvintelor Tale e adevăr 

şi în veac, toate hotărârile dreptății Tale. 





21. sen 

161 Cei puternici m-au prigonit fără temei, 

dar de cuvintele Tale s-a înfricoşat inima mea. 
162 Voi tresălta [de bucurie] la făgăduințele Tale, 
precum cel ce află prăzi multe. 

15 Nedreptatea am urât-o şi m-am scârbit de ea, 





148,151a Cf. Ep. 47,27-28 („Nu e departe de noi... în EI trăim, ne mişcăm şi suntem”). 
118,158 „smintiţi şi mă sfârşeam”: TM are „trădători şi mi s-a făcut silă”. e „spusele”: 
vezi nota lav. Il. 

118,160 „Începutul”: gr. ăpxii înseamnă şi „principiu”. 

118,161 Ilarie, leronim şi Augustin văd aici o prevestire a prigoanelor pentru credință, 
trimițând la Mt. 10,17 sg. 

118,162 Cf. 1s. 9,3; Mt, 13,44 („comoară ascunsă în țarină”). 

118,163 „Nedreptatea”: TM are „viclenia/minciuna”. 

iar Legea Ta am iubit-o. i A IL 
1% De şapte ori pe zi Te-am lăudat 

pentru hotărârile dreptății Tale. 

165 Pace multă pentru cei care iubesc Legea Ta 
şi ei nu află sminteală. 

'5 Aşteptat-am mântuirea Ta, Doamne, 

şi poruncile Tale le-am iubit. 

ISLA păzit sufletul meu mărturiile Tale 

şi le-a iubit foarte. 

1% pazit-am poruncile şi mărturiile Tale, 

căci toate căile mele sunt înaintea Ta, Doamne. 


22. thau 

16 Să se apropie cererea mea în fața Ta, Doamne: 
după făgăduinţa Ta, dă-mi înţelegere! 

1 sa ajungă ruga mea în faţa Ta: 

după făgăduinţa Ta, izbăveşte-mă! 

171 Să se reverse de pe buzele mele cântare de laudă 
când mă vei învăţa îndreptările Tale. 

"7 Rostească limba mea făgăduinţa Ta, 

căci toate poruncile Tale sunt dreptate. 

15 Să fie mâna Ta spre a mă mântui, 

căci poruncile Tale le-am ales. 

'4 Însetat sunt de mântuirea Ta, Doamne, 

şi Legea Ta este grija mea. 

"5 Viu va fi sufletul meu şi Te va lăuda 

şi hotărârile Tale îmi vor fi ajutor. 

16 Rătăcit-am ca o oaie pierdută: 

caută-l pe robul Tău, căci poruncile Tale nu le-am uitat! 


118,164 „De şapte ori”: numărul şapte simbolizează desăvârşirea. Pe acest temei a fost 
structurată rânduiala „ceasuritor” din liturgia creştină. 

118,166 „mântuirea”: vezi nota ia v. 81. La fel şi ta 174. e „le-am iubit”; TM are „le-am 
înfăptuit”. 

118,169-172 Augustin vede aici chipul Rugătorului desăvârşit, Hristos. 

118,176 „ca o oaie pierdută”: cf. Is. 27,13; 53,6; ler. 27,6 LXX (50,6 TM); Mt. 18,12 sg. 
şi par.; 1Pt. 2,25. 








Fi 

119 


! Cântare a treptelor. 
Către Domnul, în strâmtorarea mea, 
am strigat şi El m-a ascultat: 
ă „Doamne, izbăveşte sufletul meu de buzele nedrepte 
şi de limba vicleană!” 
3 Ce să-ţi dea şi ce să-ți adauge 
pentru limba vicleană? 
4 Săgeţile Celui puternic, ascuţite, 
cu cărbunii (aprinşi] din pustiu. 
5 Vai mie, că pribegia mea s-a lungit, 
m-am sălăşluit printre corturile lui Kedar! 
* Mult a pribegit sufletul meu. 
7 Cu cei care urau pacea eram om de pace, 
[dar] de câte ori grăiam cu ei, se războiau cu mine fără rost. 





119 „Cântările treptelor” (Ps. 119-133) sunt cincisprezece psalmi de pelerinaj pe care îi 
cântau credincioşii veniţi la sărbători, în timpul urcuşului spre Ierusalim, psalmi puși în 
legătură şi cu cele cincisprezece trepte aflate la intrarea în Templu, pe care stăteau 
preoţii şi leviţii la ceremonii. În acest prim psalm, un evreu pios stabilit în mijlocul unei 
populaţii ostile strigă încrezător către Domnul. 

119,1 „în strâmtorarea mea”: după Eusebiu, această primă treaptă arată că urcuşul se 
desfăşoară prin mijlocul greutăților. 

119,2 „nedrepte”: TM are „mincinoase”. e loan Gură de Aur explică versetul prin 
Le. 22,46 („Rugaţi-vă, ca să nu cădeți în ispită”). 

119,3 Subiectul nu este exprimat, dar comentatorii presupun că este Dumnezeu. For- 
mularea aminteşte de expresia imprecatorie: „Aşa să facă Dumnezeu şi să mai adauge” 
(e.g. 1Rg. 3,17). $ 3b în TM: „limbă vicleană!” e După Ilarie şi Augustin, “Domnul 
întreabă cu duioşie: „Ce pot să-ţi dau împotriva limbii viclene?” 

119,4 „din pustiu”: Jitt. „din pustiuri”. TM are „de ienupăr”. + După Augustin, „săgeţile” 
sunt cuvintele dumnezeieşti care străpung inima şi trezesc iubirea. 

119,5 „pribegia mea s-a lungit”: TM are „eram pribeag în Meșekh” (probabil Moski, din 
Caucaz — cf. Gen. 10,2; lez. 38,2 — unde va domni Gog). e „Kedar”: trib arab din nord 
(cf. Gen. 25,13). Atât toponimul, cât şi etnonimul sugerează o lume străină şi duşmă- 
noasă. 

119,6 În TM, „cu cei care urau pacea” face parte din acest verset. 

119,7 În TM: „Eu [sunt om de] pace; când vorbesc, ei [sunt] pentru război.” e Pentru 
Iarie, „omul de pace” este prin excelență Hristos, care împacă cerul și pământul prin 
sângele Crucii Lui (cf. Col. î,20). 

120 


! Cântare a treptelor. 

Ridicat-am ochii mei spre munți: 

de unde îmi va veni ajutorul? 

2 Ajutorul meu [e] de la Domnul 

care a făcut cerul şi pământul, 

î Nu îngădui să ți se clatine piciorul 
nici să nu aţipească păzitorul tău! 
E Iată, nu va aţipi, nici nu va adormi 
Cel care-l păzeşte pe Israel. 

5 Domnul te va păzi, 

Domnul este adăpostul tău de-a dreapta ta. 
$ Ziua soarele nu te va pârjoli, 

nici luna, noaptea. 

7 Domnul te va păzi de orice rău, 

EI îţi va păzi sufletul. 

* Domnul va păzi intrarea şi ieşirea ta 
de acum şi până-n veac. 


120 Unul dintre cei mai cunoscuţi psalmi de încredere totală în ocrotirea lui Dumnezeu. 
120,1 „munţi”; locul teofaniilor. e „Ridicat-am”: TM are „ridic/ridica-voi”, 

120,1-2 loan Gură de Aur interpretează: în exil, evreii nu mai vedeau Templul, dar la 
cer puteau privi oricând. 'Tocmai de aceea Dumnezeu i-a dat omului o poziţie verticală, 
în timp ce toate celelalte animale au o poziţie orizontală: EI vrea ca omul să privească 
spre cer. 

120,3 „Nu îngădui să ţi se clatine”: /i4, „Să nu dai spre ctătinare”, TM are „Nu va în- 
gădui... nu va aţipi”. Se presupune că vv. 3-8 sunt cuvintele preotului care îl încurajează 
pe pelerin. 

120,5 „adăpostul tău”: TM are „umbra ta”. 

120,6 „nici luna, noaptea”: stihul are funcţie pur poetică, pentru formarea paralelismului. 
120,7 După loan Gură de Aur, Dumnezeu nu numai că ne dă tot ajutorul, dar, cu 
binefacerile Sale, merge dincolo de ceea ce-l putem cere. 

120,8 „intrarea şi ieşirea”: semitism desemnând totalitatea acțiunilor omului. $ 8b; 
expresie liturgică. 








pie Mia ta e me ok 

121 


! Cântare a treptelor. 
Bucuratu-m-am când mi s-a spus: 
„În Casa Domnului vom merge.” 
? Stăteau picioarele noastre 
în curțile tale, lerusalime. 
3 lerusalimul zidit ca o cetate, 
unde toți iau parte laolaltă. 
4 Căci acolo au urcat semințiite, 
seminţiile Domnului, mărturie pentru Israel, 
ca să laude Numele Domnului. 
5 Căci acolo s-au aşezat scaunele de judecată, 
scaunele pentru casa lui David. 
4 Cereţi cele ce sunt spre pace pentru Ierusalim 
şi belşug pentru cei ce te iubesc! 
7 Să fie pace în puterea ta 
şi belşug între întăriturile tate! 
% De dragul fraţilor mei şi al apropiaților mei, 


121 Bucuria de a ajunge în Ierusalim, casa păcii. Părinţii comentează psalmul cu referire 
la Ierusalimul ceresc. 

121,1 În TM, la titlul psalmului se adaugă: „a lui David”. 

121,2 „Stăteau”: în gr., un perfect de formă perifrastică, având o valoare deosebită de 
intensitate şi de durată. Unii văd în el un perfect „profetic”, în care împlinirea viitoare e 
anticipată în credință (c/. şi Mortari, nota ad loc.). € „în curţile tale”: TM are „la porţile 
tale”. 

121,3 3b în TM: „bine închegată în sine” (text nesigur). e Cf Fp. 2,44-45 („Toţi erau o 
inimă şi un suflet...”); In. 17,24 („acolo unde sunt Eu să fie şi ei împreună cu Mine”). 
121,4 „mărturie pentru Israel”: TM are „după rânduiala lui Israel”. € loan Gură de Aur 
interpretează ca dovada cea mai mare a Providenţei divine, a puterii şi înţelepciunii lui 
Dumnezeu, faptul că trebuia să se adune, căci acolo se citea Legea, care conţinea istoria 
minunilor din trecut, iar ei erau determinaţi, în aceste adunări, să practice dragostea 
frățească. 

124,5 „scaunele de judecată”: unul din semnele acestei cetăți regeşti, care exprimă dubla 
ei supremație — preoția şi regalitatea; la Ierusalim se făcea apel împotriva unei judecăţi 
(loan Gură de Aur). 

121,6b În TM: „Linişte/belşug pentru cei care te iubesc!” 

124,7 „în puterea ta”: TM are „între zidurile tale”. 

121,8b În TM: „voi spune: Pacea să fie în tine!” 














E] PSALMII 121-123 


am grăit pace pentru tine. 
? De dragul Casei Domnului Dumnezeului nostru 
am căutat cele bune pentru tine. 


122 


' Cântare a treptelor. 
Către Tine am ridicat ochii mei, 
Cel care locuieşti în cer. 
2 lată, precum sunt ochii robilor spre mâinile stăpânilor lor, 
precum sunt ochii slujitoarei spre mâinile stăpânei sale, 
aşa sunt ochii noştri spre Domnul Dumnezeul nostru, 
până când Se va îndura de noi. 
% Ai milă de noi, Doamne, ai milă, 
căci prea mult ne-am săturat de dispreţ, 
prea mult s-a săturat sufletul nostru 
[de] ocara celor îndestulaţi 
şi [de] disprețul celor trufaşi! 


123 


! Cântare a treptelor. 
De n-ar fi fost Domnul cu noi — 
să spună Israel! — 
? de n-ar fi fost Domnul cu noi 
când s-au ridicat oameni asupra noastră, 





121,9 „am căutat”: TM are „voi cere”. 

122 După întoarcerea din exil, sau în diasporă, israeliți au de întâmpinat tot felul de 
vicisitudini: hărțuieli şi neînțelegere din partea vecinilor şi a străinilor. Exasperarea se 
preschimbă în rugăciune. 

122,1 Ieronim remarcă un progres: în acest al patrulea psalm al treptelor, pelerinul deja 
îşi înalță ochii către Dumnezeu. 

123 Psalmistul cântă recunoştinţa poporului pentru că a fost eliberat din primejdii de 
moarte, pe care le evocă prin imaginea apelor dezlănţuite, a fiarei nemiloase şi a 
capcanei puse de vânător. 

123,1 La titlu, TM are în plus „a lui David”. $ „cu noi”: TM are: „pentru noi”. $ „să 
spună Israel!”: profetul se poartă ca un dirijor de cor şi-i îndeamnă pe pelerini să repete 
(loan Gură de Aur). 

3 de bună seamă ne-ar fi înghiţit de vii 
când s-a aprins urgia lor împotriva noastră. 
4 De bună seamă ne-ar fi acoperit apa, 

prin şuvoi ar fi trecut sufletul nostru, 

5 de bună seamă ar fi trecut sufletul nostru prin apă nestăvilită. 
€ Binecuvântat [fie] Domnul, care nu ne-a dat pe noi 

pradă pentru dinţii lor! 

7 Sufletul nostru a fost eliberat ca o pasăre 

din laţul vânătorilor; 

lațul s-a rupt şi noi am fost eliberați. 

4 Ajutorul nostru e în Numele Domnului, pat 
care a făcut cerul şi pământul. 


124 


1 Cântare a treptelor. 
Cei care se încred în Domnul! (sunt) ca muntele Sionului; 
nu se va clătina în veac cel care locuieşte în Ierusalim. 
2 Munţi în jurul lui 
şi Domnul în juru! poporului Său, 
de acum şi până-n veac. 
3 Căci El nu va lăsa sceptrul păcătoşilor 
peste moştenirea celor drepți, 





123,4 „De bună seamă”: gr. &po, „atunci”, „desigur” — particulă concluzivă cu valoare 
de întărire. e 4b în TM: „şuvoi ar fi trecut peste sufletul nostru.” $ „ne-ar fi acoperit apa”: 
Augustin vede aici o aluzie la moartea egiptenilor; pentru Origen, e simbolul ispitelor. 
123,5 TM are „atunci ar fi trecut peste sufletul nostru ape învolburate”. 

124 Un psalm despre lerusalim ca simbol al siguranţei celor credincioși. 

124,1 „cel care locuieşte în Ierusalim”: TM are „în veci va rămâne”. Origen trimite la 
Evr. 12,22 („V-aţi apropiat de muntele Sionului, de cetatea Dumnezeului celui viu...”). 
124,2 „Munţi în jurul lui”: TM are „Ierusalimul, munți îl înconjoară”. Observaţia topo- 
grafică e exactă pentru Ierusalimul vechi, „cetatea lui David”, situată pe colina mai puţin 
înaltă numită Ophel sau Sion, la sud de actuala esplanadă a Templului (cf Lanceltotti, 
nota ad loc.). e Pentru imaginea lui YHWH ca zid în jurul poporului — cf. Zah. 2,9. Ilarie 
leagă expresia de Mt. 28,20 („Lată, Eu sunt cu voi până la sfârşitul lumii”). 

124,3 3a în TM: „Căci nu se va odihni sceptrul răutății.” Ar putea fi vorba de un monarh 
nelegiuit sau, mai degrabă, de o putere străină, sub care ar fi pericolul ca poporul să 
decadă spiritual. e Theodoret interpretează: nu cumva drepții asupriţi să considere că 
totul se petrece din întâmplare şi nu există nici o cârmuire divină în lume. 

ca să nu-și întindă drepții > om d 

mâinile spre fărădelege. 

* Fă bine, Doamne, celor buni 

şi celor drepți cu inima, 

* iar pe cei care se abat pe [căi] încâlcite 

Domnul îi va duce deoparte laolaltă cu cei ce săvârșesc fărădelegea. 
Pace peste Israel! 


125 


! Cântare a treptelor. 
“Când i-a întors Domnul din robie pe [cei din] Sion, 
am fost mângâiați. 
2 Atunci ni s-a umplut gura de bucurie 
şi limba de veselie. 
Atunci se spunea între neamuri: 
„S-a preamărit Domnul în ceea ce a făcut cu ei!” 
3 S-a preamărit Domnul în ceea ce a făcut cu noi: 
ne-am umplut de bucurie. 
ii Întoarce, Doamne, robia noastră 
ca şuvoaiele de la miazăzi! 





125 Bucuria întoarcerii. 

125,1 la: /iz, „când a întors Domnul robia Sionului” — în acest stih, Sionul apare ca 
etnonim. * „mângâiaţi”: fiu. „ca mângâiaţi”. TM are „eram ca unii care visează”. 
Eusebiu cunoaşte ambele lecţiuni: „Această viziune a libertăţii noastre nu era încă 
deplină; va fi adevărată numai când şi restul fraţilor noştri se vor întoarce din robie.” 
Ilarie interpretează: nu avem încă mângâierea deplină, căci „toată făptura aşteaptă arăta- 
rea fiilor lui Dumnezeu...” (cf. Rom. 8,19-21). e După Theodoret, psalmul este cântat de 
cei întorşi din exil pentru a celebra cultul la Ierusalim, în timp ce alți iudei se află încă la 
Babilon (cf v. 4). 

125,2 „bucurie”: TM are „râset”. $ „între neamuri”: minunea întoarcerii israeliților din 
exil îi face pe păgâni să recunoască măreţia Domnului. 

125,3a Această repetare exprimă intensitatea bucuriei, Prin simpla lui existenţă, acest 
popor dădea mărturie pentru Dumnezeu şi-L vestea (Ioan Gură de Aur). 

125,4 „Întoarce...”; aceeaşi expresie ca la v. 1. Cf. Ps. 84,2 şi nota. € „şuvoaiele de la 
miazăzi”: TM are „şuvoaiele din Negebh”. Negebh este ținutul deșertic din sudul Iudeii; 
acest toponim se foloseşte şi pentru a desemna sudul ca punct cardinal. În această zonă, 
venirea anotimpului ploios transformă brusc văile secate în torenți. 





P xp 

5 Cei care seamănă cu lacrimi 
vor secera cu bucurie, 

* Plecând, mergeau şi plângeau 
ducându-și seminţele; 

venind, se vor întoarce cu veselie 
purtându-şi snopii. 


126 


! Cântare a treptelor; a lui Solomon. 
Dacă Domnul nu zideşte casa, 
în zadar vor fi trudit cei care o zidesc. 
Dacă Domnul nu păzeşte cetatea, 
în zadar va fi vegheat cel care o păzeşte. 
2 În zadar vă sculați dis-de-dimineață 
şi vă ridicaţi îndată ce v-aţi aşezat, 
voi care mâncaţi pâinea durerii, 
pe când celor iubiţi ai Săi [Domnul] le dă somn. 
* lată, moştenirea Domnului [sunt] fiii, 
răsplata rodului pântecelui. » 
* Ca săgețile în mână de viteaz, 


125,5 Expresie proverbială. CJ. Mt. 5,5 („Fericiţi cei care plâng”); In. 16,20 („Veţi 
plângc..., dar durerea voastră se va preschimba în bucurie”). 

125,6 „snopii”: gr. 5porypo, lit. „spice cât poţi apuca într-o mână”, 

126 Formulări de tip paremiologic referitoare la deşertăciunea efortului omenesc fără 
Dumnezeu (1-3) şi la binecuvântarea de a avea copii (3-5). Psalmul e atribuit lui 
Solomon, pentru că el a construit Casa Domnului; tonul sapienţial poate fi pus şi el în 
legătură cu regele înțelept, 

126,ta-b Origen trimite la Gen. 11,4 sg (tumul Babel). * Ic-d: interpretare hristologică 
la Augustin: „Domnul vă păzeşte când vegheaţi şi când dormiţi. EI a dormit o singură 
dată, pe cruce; S-a trezit şi nu va mai dormi.” 

126,2 2b în TM: „şi vă întârziaţi odihna”. e „durerii”: TM are „ostenelilor”. $ „Celor 
iubiţi”: TM are „celui iubit”. e „somn”: traducătorii TM au înţeles textul în două feluri: 
asemenea LXX, ori „în somn”. La un prim nivel de lectură, acest „iubit” s-ar putea referi 
la Solomon (cf. 2Rg. 12,25 şi nota), iar somnul, lu visul de la Gabaon (cf. 3Rg. 3,5 şi 
nota) — cf. B], nota ad oc. 

126,3 „Moștenirea Domnului” se referă de obicei la Pământul făgăduinței sau la poporul 
ales. $ 3b în TM: „răsplata, rodul pântecelui”. 

126,4 „alungaţi”: fir. „scuturaţi afară”. $ „fiii celor alungaţi”: probabil este vorba de cei 
exilați, pe care oamenii i-au respins, dar ar fi ca nişte săgeți în mâinile lui Dumnezeu 

aşa sunt fiii celor alungați. 
5 Fericit omul care-şi va împlini cu ei dorinţa: 
nu se va ruşina când va grăi cu duşmanii săi la poartă. 


127 


! Cântare a treptelor. 
Fericiţi toţi cei care se tem de Domnul, 
cei care umblă pe căile Lui. 
2 Vei mânca [din] ostenelile palmelor tale, 
fericit eşti şi bine îţi va fi. 
3 Remeia ta, ca o viță roditoare 
pe laturile casei tale; 
fiii tăi, ca mlădiţele de măslini 
împrejurul mesei tale. 
ă lată, aşa va fi binecuvântat omul care se teme de Domnul. 
5 Să te binecuvânteze Domnul din Sion 
şi să vezi cele bune ale Ierusalimului 
în toate zilele vieţii tale; 
$ şi să-i vezi pe fiii fiilor tăi. 
Pace peste Israel! 


împotriva vrăjmaşilor. TM are însă „fiii tinereţilor”. Traducătorul LXX a raportat cuvân- 
tul ebraic la o rădăcină omografă. 

126,5 „îşi va împlini cu ci dorința”: TM are „îşi va uriple tolha”. $ „cu ei”: lit. din/de la 
ei. $ „la poartă”: la poarta cetăţii, locul unde se tratau afacerile publice. 

127 Fericirea familiei care trăieşte în frica lui Dumnezeu. 

127,1 Ilarie explică în ce constă „teama de Domnul”: ea nu e simplă frică în momente 
grele, ci izvorăşte din iubire, iar deplinătatea acestei temeri este iubirea desăvârşită, care 
alungă orice frică. Dovada temerii de Dumnezeu este ascultarea de EI. 

127,2 „ostenelile palmelor”: după ed. Rahlfs; alte mss. (Sinaiticus, Alexandrinus) au 
„roadele trudelor”. (Gr. xapnâc înseamnă „rod, fruct”, dar şi „încheietura pumnului, 
palmă” — IRg. 5,4; Prov. 31,20.) e Cf. Le. 14,15 („Fericiţi cei care vor mânca pâine în 
împărăţia lui Dumnezeu”). 

127,3 Pentru toţi comentatorii, vița care se întinde pe laturile casei e o metaforă pentru o 
prezență binefăcătoare ce „umple casa”. Viţa și măslinul sunt în Biblie metaforele păcii 
şi prosperității. 

127,5 „cele bune ale Ierusalimului”: pentru loan Gură de Aur, sunt toate bunurile 
mesianice. 

128 


! Cântare a treptelor. 
De multe ori s-au luptat cu mine din tinerețea mea — să spună Israel! 
2 De multe ori s-au luptat cu mine din tinerețea mea 
şi nu m-au putut [birui]. 
3 Lucratu-m-au pe la spate păcătoşii, 
şi-au sporit fărădelegea. 
1 Domnul e drept: a tăiat cerbicea păcătoşilor. 
5 Să fie făcuţi de ruşine şi să se întoarcă îndărăt 
toți cei care urăsc Sionul! 
S Facă-se ca iarba de pe acoperişuri 
care, înainte de a fi smulsă, s-a [şi] ofilit, 
7 cu care nu şi-a umplut mâna cel care seceră, 
nici poala, cel care adună snopi, 
* şi nu [le]-au spus trecătorii: 
„Binecuvântarea Domnului să fie asupra voastră! 
Vă binecuvântăm în Numele Domnului!” 





128 Un om, sau poporul întreg, îşi aduce aminte de nenumăratele necazuri îndurate în 
timp şi din care Dumnezeu l-a scăpat. Aceasta îi dă încredere pentru viitor. 

128,1 „s-au luptat cu mine”: TM are „m-au asuprit”. $ loan Gură de Aur spune că 
Dumnezeu a voit ca evreii să fie când învinşi, când învingători, pentru ca aceasta să le 
slujească drept învățătură, dar n-a îngăduit niciodată ca acest popor ales să fie nimicit. e 
Pentru Theodoret, „tinerețea” e timpul robiei lui Israel în Egipt şi al eliberării lui; este 
vorba însă şi despre Biserică. 

128,3 3a: loan Gură de Aur observă că expresia poate avea două sensuri în funcţie de 
accepțiunile verbului rekroiva, „a lucra, a făuri” — ceea ce s-ar referi la violențe sau 
poveri puse în spatele drepţilor, sau „a lucra, a urzi”, care s-ar referi la calomnii, uneltiri 
făcute pe la spate (apud Mortari, nota ad loc.). $ În TM, lit. „Pe spinarea mea au arat 
plugarii, şi-au lungit brazdele.” 

128,4 „cerbicea”; gr. owxEvog (la plural); cuvântul înseamnă „gât”, „gâtlej”, dar se poate 
referi şi la ceafă, „cerbice”, simbolul încăpățânării (aşa comentează expresia Părinţii 
latini). TM are „funiile”. + Pentru Ilarie, „cerbicile” îi simbolizează pe cei ce 
dispreţuiesc jugul Domnului. 

128,5-6 Unii traducători redau aceste verbe la indicativ viitor, socotind că propoziţiile 
sunt profetice şi nu imprecatorii (cf. Lancellotti, nota ad /oc.). 

128,8 Theodoret aminteşte despre obiceiul de la țară de a chema binecuvântarea asupra 
secerătorilor. C/. Ruth 2,4. $ „Vă binecuvântăm...”: în gr. verbul e la perfect — aşadar, 
sensul ar fi „v-am binecuvântat şi binecuvântarea rămâne”. Ultima propoziţie pare a fi 
aici o inserţie liturgică. 

129 


1 Cântare a treptelor. 

Dintru adâncuri am strigat către Tine, Doamne: 
2 Doamne, ascultă glasul meu! 
Fie urechile Tale cu luare aminte 
la glasul rugii mele! 
3 De vei căuta la fărădelegi, Doamne, 
Doamne, cine va rămâne [în picioare]? 
4 Că la Tine este împăcarea, 

5 Pentru Legea Ta Te-am așteptat, Doamne, 
a aşteptat sufletul meu cuvântul Tău. 
SA nădăjduit sufletul meu în Domnul 
din straja dimineţii până noaptea: 





129 Alături de Ps. 50, este poate unul din cei mai folosiţi psalmi în liturgia tuturor 
riturilor. Aşteptarea plină de speranță a Dumnezeului mântuitor îl face foarte potrivit 
pentru slujba vecerniei; în ritul latin e intonat și la toate ceremoniile pentru răposaţi. Este 
totodată unul dintre cei şapte psalmi de pocăință. 

129,1 „Dintru adâncuri”: pentru loan Gură de Aur, expresia înseamnă „cu o dorinţă 
aprinsă şi cu un mare elan al duhului”; astfel de rugăciuni sunt foarte puternice şi 
diavolul nu poate face nimic împotriva lor. 

129,1-2 „Doamne”: TM are YHWH 'Adhânay, ambele nume fiind traduse în gr. cu 
Kwpre. 

129,3 „vei căuta”: /itz. „vei pândi, vei sta să observi”. 

129,4 „împăcarea”: TM are „iertare” şi, în plus, „ca să fii temut”. Sensul apare astfel 
uşor diferit. În LXX, versetul e concluzie la cele dinainte; în TM se sugerează că abia 
după ce omul dobândeşte iertarea lui Dumnezeu e cuprins de acel respect amestecat cu 
admiraţie şi cu grija de a nu-L. supăra, numit îndeobşte „frică de Dumnezeu”. $ Părinţii 
văd în „împăcare” (gr. iAaou6c, „îmblânzire”, „împăcare”, „ispăşire”, iertare”) o trimi- 
tere la Hristos, citând multe locuri din NT (ln. 2,2; Rom. 5,10; Evr. 9; Tit 2,14 etc,). 
129,5 În TM: „L-am aşteptat pe Domnul, L-a aşteptat sufletul meu şi în cuvântul Lui a 
nădăjduit.” + „Pentru Legea Ta”: este lecţiunea preferată de Rah!fs; Sinaiticus şi 
Alexandrinus au „pentru Numele Tău”, lecțiune preferată de Origen, Atanasie, 
Theodoret. Atanasie spune că „sunt cuvintele celui care vine nu de nevoie, ci de dragul 
Celui vrednic de cinstire”. loan Gură de Aur ia în considerare trei lecţiuni, într-un unic 
sens: pentru îndurarea Ta, pentru Numele Tău, peniru Legea Ta am aşteptat mântuirea. 
Dacă aș fi făcut altfel, aş fi căzut în deznădejde. Dar astfel, sunt cuprins de o speranță 
vie în așteptarea cuvântului Tău. 

129,6 În TM: „Sufletul meu [Îl aşteaptă] pe Domnul [mai mult] decât aşteaptă străjerii 
zorile, străjerii zorile.” 

din straja dimineţii să nădăjduiască Israel în Domnul. 

7 Că la Domnul este milă E 
şi multă răscumpărare la EI, 

* şi EI va răscumpăra pe Israel 

din toate fărădelegile lui. 


130 


! Cântare a treptelor; a lui David. 
Doamne, nu s-a înălțat inima mea, 
nici n-au privit prea sus ochii mei, 
nici n-am umblat după lucruri mari, sau [prea] măreţe pentru mine. 
2 Dacă n-aş fi fost smerit, 
ci mi-aş fi înălțat sufletul, 
ca un prunc înțărcat la sânul mamei sale 
aşa ar fi fost răsplata pentru sufletul meu. 
3 Să nădăjduiască Israel în Domnul 
de acum şi până în veac! 


129,7 În TM: „Nădăjduieşte, Israele, în YHWH...” 

129,7-8 În TM, termenul p“dhiirh, „răscumpărare”, şi verbul corespunzător de la v.'8 se 
mai întâlnesc numai în Ps. 111.9 cu sens generic şi în Is. 50,2, referitor la eliberarea din 
exil. „Răscumpărarea din păcate” ce apare aici dă mărturie pentru procesul de spiritua- 
lizare a conceptului de mântuire. Acesta va fi sensul din NT: eliberare din păcat (ef. Mt. 
1,21) cf. Lancelloiti, nota ad loc. 

130 Liniştea celui smerit, care se încrede în Dumnezeu. 

130,2 „Dacă n-aş fi fost smerit, ci...”: TM are „Ci/Dimpotrivă, mi-am aşezat şi mi-am 
liniştit sufletul ca un prunc înţărcat la sânul mamei sale, ca un prunc înţărcat este în mine 
sufletul meu”. Traducătorii mai vechi par a vedea „pruncul înţărcat” ca pe o imagine a 
calmutuit Comentatorii şi traducătorii moderni, mai buni cunoscători ai realităţilor 
familiale, interpretează fie că e vorba de un copil înţărcat care s-a agitat, a plâns, dar în 
cele din urmă s-a liniştit lângă mama sa, fie că este vorba de un copil sătul de supt care a 
adormit. În greacă, textul pare a căpăta un alt sens, deoarece expresia ebraică "îm lo”, 
„dimpotrivă””, care marchează o opoziție faţă de cele spuse mai înainte, a fost tradusă în 
părţile sale componente, „dacă nu”, ceea ce a produs o condițională a cărei regentă pare 
a fi stihul d. Atunci ideea ar fi: dacă m-aş fi trufit, dacă m-aş fi agitat ca un prunc înțăr- 
cat, atunci „răsplata” (adică pedeapsa) ar fi fost tocmai această tulburare sufietească. 
Într-un mod asemănător interpretează loan Gură de Aur, care separă 2d considerându-l 
însă un fel de concluzie Îa tot ce s-a spus („aşa să-mi plătească Dumnezeu dacă nu e ade- 
vărat ce am spus”) — cf. IRg. 3,17. e „la sânul mamei sale... pentru sufletul meu”: îiz?. 
„pe mama sa... pe sufletul meu”. 

131 


! Cântare a treptelor. 
Adu-Ți aminte, Doamne, de David 
şi de toată blândeţea lui; 
2 cum a jurat Domnului, 
a făgăduit către Dumnezeul lui Iacob: 
S „Nu voi intra în sălaşul casei mele, 
nu mă voi urca în aşternutul patului meu, 
+ nu voi da somn ochilor mei, 
nici pleoapelor mele ațipire 
sau odihnă tâmplelor mele 
5 până ce nu voi găsi loc pentru Domnul, 
sălaș pentru Dumnezeul lui Iacob.” 
$ lată, am auzit despre el în Efrata, 





131 Intenţia lui David de a-l construi Casă Domnului (cf. 2Rg. 7,1-2; IPar. 28,2) este 
răsplătită de făgăduinţa referitoare la perenitatea dinastiei lui. De aceea. de foarte 
timpuriu psalmul a fost interpretat mesianic. Urcând spre Sion, pelerinii meditează 
asupra semnificației lui spirituale: loc de manifestare a alegerii lui Dumnezeu. Psalmul 
este înrudit şi cu psalmii regali şi cu cântările Sionului; s-a presupus și că era utilizat 
liturgic într-o ceremonie care rememora aducerea chivotului la Ierusalim (ef. 2Rg. 
6,13-19) — ef. Ravasi, LII, p. 667. După majoritatea Părinților, în acest psalm David este 
prefigurarea lui Hristos, 

131,1 „blândeţea”: TM are „necazurile/ostenelile”. 

131,2 „a jurat”: în textele istorice e vorba de o intenție, nu de un jurământ, dar deja între 
Regi şi Paralipomene se vede o mai mare subliniere a rolului lui David în construirea 
Templului. e „Dumnezeul lui Iacob”: TM are „Cel Puternic al lui Iacob” — apelativ 
arhaic, ce apare mai ales în Isaia. La fel și la v. 5. 

131,3-4 „Nu voi intra... Nu voi da... etc.”: /izt. „Dacă voi intra... Dacă voi da... etc.”, 


Subînțeles „aşa să-mi facă Dumnezeu”: structură tipică de jurământ, € „sălaşul”: fit, 


Cortul”. $ „aşternutul patului”: iz. „patul aşternutului”, 

131,4c Nu apare în TM. 

131,5 Cf. Fp. 7,46. 

131,6 Complementele celor două verbe sunt pronume feminine, subînțelegând „chi- 
votul” (în greacă, substantiv feminin exprimat la v, 8b). Unii Părinți au văzut aici o 
aluzie la Fecioara Maria. La v. 7, în schimb, ambele pronume sunt masculine, refe- 
rindu-se la Dumnezeu. + „Efrata”: nume vechi al Betleemului. David şi oamenii săi, 
aflaţi la Betleem, au auzit că chivotul, răpit de filisteni, se găsea în „câmpiile pădurii”: 
TM are „țarinile lui Yâ'ar”, toponim care trimite cu gândul la Qir'yath Y 'ârim, loca- 
litate la 15 km vest de Ierusalim, unde în 1Rg. 7,1-2 se spune că a fost aşezat chivotul 
recuperat de ia filisteni. Traducătorul LXX a tradus toponimul. 

l-am găsit în câmpiile pădurii: 

7 să intrăm în sălaşurile Lui, 

să ne închinăm spre locul unde au stat picioarele Lui! 
ă Scoală-Te, Doamne, către odihna Ta, 

Tu şi chivotul sfințeniei Tale! 

a Preoții Tăi se vor înveşmânta în dreptate 

şi credincioșii Tăi se vor veseli. 

19 De dragul lui David, robul Tău, 

nu da la o parte fața unsului Tău! 

A jurat Domnul lui David adevăr pe care nu-l va lua înapoi: 
„Din rodul pântecelui tău voi aşeza pe tronul tău: 

"2 dacă vor păzi fiii tăi legământul Meu 

şi mărturiile Mele acestea, pe care le voi da tor ca învățătură, 
şi fiii lor până în veac vor şedea pe tronul tău.” 

13 Căci Domnul a ales Sionul, 

l-a luat ca locuință pentru Sine: 

Lu „Aceasta e odihna Mea în veacul veacului, 

aici voi locui, fiindcă l-am ales; 

a prada i-o voi binecuvânta din plin, 

pe săracii săi îi voi sătura cu pâine, 

16 pe preoții săi îi voi înveşmânta în mântuire 

şi credincioşii săi se vor bucura cu bucurie mare. 

1? Acolo voi face să răsară puterea lui David, 


131,7 Verbele sunt la viitor, cu valoare hortativă. Aceeaşi valoare ar putea-o avea și viitorul 
verbelor de la v. 9. + „locul unde au stat picioarele...”: TM are „scăunelul picioarelor...”. 
131,8-11 Asemănător cu 2Par. 6,41-42. 

1319 Cf. Is. 60,10. 

131,11b-12 Citat de Petru în cuvântarea sa de la Rusalii (Fp. 2,30). 

131,13 „l-a luat”: gr. aiperiţonon, „a lua pentru sine”, „a alege”. TM are „l-a dorit”. 
131,14 „l-am ales”; TM are „l-am dorit”. 

131,15 „prada”: gr. Qipa, „vânat, captură, pradă”; termenul din TM înseamnă şi 
„vânat”, şi „provizii”. € „o voi binecuvânta din plin”: fir. „binecuvântând o voi 
binecuvânta” — semitism. e 1S5b: Augustin vede aici o aluzie la Euharistie, hrana celor 
smeriți cu inima care Î! urmează pe Hristos. 

131,16 „înveşmânta în mântuire”: Augustin trimite la Gal. 3,27 („v-aţi îmbrăcat în 
Hristos”). € „se vor bucura cu bucurie mare”: fizt. „vor tresălta cu tresăltare”. 

131,17 „puterea”: fizz. „cornul”; pentru „cornul lui David”: ef. Le. 1,69; ler. 23,5; 33,15. 
+ „lumină”: fit. „lampă”. Mulţi Părinţi văd aici o aluzie la loan Botezătorul, trimițând la 
in. 5,35. 

am pregătit o lumină pentru unsul Meu; 
'8 pe duşmanii lui îi voi îmbrăca în ocară, 
dar asupra lui va înflori sfinţenia Mea.” 


132 


! Cântare a treptelor; a lui David. 
lată, ce este mai frumos şi mai plăcut 
decât să locuiască fraţii laolaltă? 
2 Ca mirul de pe cap ce coboară pe barbă, 
pe barba lui Aaron, 
care coboară pe marginea veşmintelor lui. 
? Ca roua Ermonului care coboară pe munții Sionului; 
căci acolo a poruncit Domnul binecuvântarea 
şi viață până în veac. 


131,18 „sfințenia Mea”: TM are „coroana lui”. A 

132 Odată ajunşi la sanctuar, pelerinii se bucură de comuniunea cu slujitorii sacri şi cu 
fraţii lor în credință. Psalmul adaptează, poate, o expresie proverbială despre buna 
înţelegere în familie. 

132,2 „mirul”: TM are „untdelemnul cel bun/plăcut” — conotația este atât din sfera 
cultului, cât şi din cea a cosmeticii. Cei din vechiul Orient foloseau din belşug 
untdelemnul parfumat ca semn de bucurie (cf. Mt. 6,17) sau de ospitalitate (cf. Le. 7,48). 
+ Aluzia la barba lui Aaron trimite la folosirea sacră a mirului pentru ungerea marelui 
preot. $ Pentru Origen, ungerea simbolizează pe Duhul Sfânt. 

132,3 Ermonul este ultimul masiv din capătul de sud al lanţului Munţilor Antiliban. 
Aluzia la Sion plasează și roua, ca imagine a binecuvântării lui Dumnezeu, în sfera 
sacrului (cf. Lancellotti, nota ad loc.). În Is. 26,19, roua este metafora învierii. $ Ilarie 
observă că roua face parte din binecuvântările patriarhilor: „Să-ţi dea Dumnezeu din 
roua cerului...” (Gen. 27,28). e Pentru Augustin, „roua Ermonului” simbolizează harul 
lui Dumnezeu care-i face pe frați să locuiască împreună; ei nu sunt în stare de aceasta 
doar prin puterile sau meritele lor. 

133 


! Cântare a treptelor. 
Binecuvântaţi-L aşadar pe Domnul, 
toți robii Domnului, 
cei care staţi în Casa Domnului, 
în curţile Casei Dumnezeului nostru. 
2 Ridicaţi-vă noaptea mâinile spre cele sfinte 
şi binecuvântaţi pe Domnul. 
3 Să te binecuvânteze Domnul din Sion, 
Cel care a făcut cerul şi pământul! 


134 


! Aleluia! 
Lăudaţi Numele Domnului, 
Lăudați, slujitori, pe Domnul! 
2 cei care staţi în Casa Domnului, 
în curţile Casei Dumnezeului nostru! 
3 Lăudaţi pe Domnul, că bun este Domnul, 





133 Ultima dintre „cântările treptelor”: pelerinii pleacă din Templu îndemnându-i pe 
slujitorii lui să stăruie în rugăciune, iar aceștia îi binecuvântează în numele Domnului. 
133,1 Primul verset sună ca un rămas-bun și o concluzie a pelerinajului: lit. „lată, deci, 
binecuvântați-L...”. e 1d: nu apare în TM, dar Ic este „care staţi în Casa Domnului 
nopţile” — probabil leviţii aflaţi în slujba săptămânală la Templu (ef. !Par. 9,25-27 şi 
notele ad loc.). 

133,2 „noaptea”: litt. „în nopţi”. Despre felul în care leviţii se rânduiau de strajă zi şi 
noapte în fața Domnului, cf. IPar. 9,33 şi Ps. 134,2. + În TM: „Ridicaţi-vă mâinile spre 
cele sfinte...” 

134 Psalmul este alcătuit din fragmente împrumutate din alți psalmi: 112 (v. 1), 133 
(w. 2), 135 (wv. 1, 8, 10), 70 (v. 19), 143 (vv. 6, 15-21). Psalmul povesteşte mai ales 
minunile Exodului, despre care Ilarie observă că simbolizează tot ce a făcut Dumnezeu 
pentru mântuirea omului. Toate categoriile de credincioşi sunt chemate să aducă laudă 
Dumnezeului creator şi mântuitor, respingând orice idolatrie. 

134,1 „Aleluia”: traducătorul transpune ca atare expresia ebraică Hala Yâh, în vreme 
ce la începutul v. 3 o traduce: „Lăudaţi pe Domnul”. $ Ib în TM: „Lăudaţi, slujitori ai 
bui YHWE” 

134,3 „frumos”: TM are „plăcut/incântător”. loan Gură de Aur spune că faptul de a-l 
cânta lui Dumnezeu e în sine şi folositor şi plăcut: cântecul religios înalță sufletul, îl 

cântaţi Numelui Său, că este frumos! 

+ Fiindcă pe lacob Şi l-a ales Domnul, 

pe Israel ca avuţie a Sa. 

* Eu am cunoscut că mare este Domnul 

şi Domnul nostru, mai presus decât toţi zeii. 
* Toate câte le-a voit Domnul le-a făcut, 

în cer şi pe pământ, 

pe mări şi în toate adâncurile: 

TEI ridică norii de la marginea pământului, 
fulgere făcut-a pentru ploaie, 

EI scoate vânturile din vistieriile Sale. 
%Ela lovit pe întâii-născuți ai Egiptului, 

de la om până la dobitoc; 

* a trimis semne şi minuni în mijlocul tău, Egipte, 
peste Faraon şi peste toți robii lui. 

10 EI a lovit neamuri multe 

şi a ucis regi puternici: 

E pe Seon, regele amoreilor, 

şi pe Og, regele Basanului, 

şi toate domniile din Canaan 

12 şi a dat pământul lor moştenire, 
moştenire lui Israel, poporului Său. 

la Doamne, Numele Tău este în veac, 
Doamne, amintirea Ta este din neam în neam! 


învaţă sau îi aminteşte adevărurile mântuirii şi scopul ultim. Melodia e o plăcere și omul 
care Îi cântă lui Dumnezeu dobândeşte un caracter sacru. 

134,4 Cf. Deut. 7,7-8. 

134,5 „mai presus decât taţi zeii”; Ilarie trimite la 1Cor. 8,5, unde Pavel vorbeşte despre 
zeii mitologiilor păgâne ca despre nişte „pretinşi dumnezei”. Acelaşi Apostol îi echiva- 
lează mai apoi cu demonii (1Cor. 10,20). 

134,9 „semne și minuni”: sintagmă consacrată pentru a desemna faptele minunate ale lui 
Dumnezeu, care Îi manifestă atributele. 

134,1 1ab Cf. Num. 2121-35; Deut. 2,26-3,17. d 
134,12 Ioan Gură de Aur trimite la Rom. 9,4 sg. („A lor [fiilor lui Israel] este înfierea şi 
slava şi Legământul şi Legea şi cultul şi făgăduințele, ai lor sunt patriarhii şi din ei este 
Hristos după trup”). 

134,13 Cf Ex. 3,15. 








PSALMII 134-135 321 


14 Căci Domnul va judeca poporul Său 

şi de robii Săi Se va milui. 

15 Jdolii neamurilor sunt argint şi aur, 

lucrarea mâinilor omeneşti: 

16 gură au, dar nu pot vorbi, 

ochi au, dar nu pot vedea, 

"7 urechi au, dar nu pot auzi, 

[nări au, dar nu pot mirosi, 

mâini au, dar nu pot atinge, 

picioare au, dar nu pot păşi, 

nici nu vor da glas din gâtlejul lor,] 

nici nu este suflare în gura lor. 

15 Asemenea lor să ajungă cei care îi fac 

şi toţi cei care se încred în ei! 

19 Voi, casă a lui Israel, binecuvântaţi pe Domnul! 
Casă a lui Aaron, binecuvântaţi pe Domnul! 

% Casă a lui Levi, binecuvântaţi pe Domnul! 

Cei care vă temeţi de Domnul, binecuvântați pe Domnul! 
2 Binecuvântat fie Domnul din Sion, 

Cel care locuieşte în lerusalim! 


135 


1 Aleluia! 
Lăudaţi pe Domnul, că este bun, 
că în veac este mila Lui! 


134,14 Cf. Deut. 32,36. 

134,16 „nu pot vorbi...”: lit. „nu vor vorbi”. Verbele la viitor sugerează că această 
neputinţă este iremediabilă. 

134,17 Rahlfs pune în paranteză stihurile 17b-e, presupunând o contaminare cu Ps. 
113,14-15 şi propune astfel eliminarea lor. Ele nu apar nici în IM. 

134,20 „Cei care vă temeți de Domnul”: vezi nota la 113,19. 

134421 În TM are, la final, din nou HaFlâ Yăh. În LXX, expresia apare la începutul 
psalmului următor. 

135 Psalm de laudă, numit în tradiția iudaică „marele Hallel” (cf. 2Par. 7,3), folosit în 
liturgie la finalul cinei pascale, după Ps. 112-117 (cf. introd la Ps. 112) precum şi la 
sărbătoarea Corturilor. Se presupune că refrenul era cântat de întreaga adunare liturgică. 
135,1 „mila”: TM are kesedh — cf. nota la 24,10. 

2 Lăudaţi pe Dumnezeul dumnezeilor, 
că în veac este mila Lui! 

* Lăudaţi pe Domnul domnilor, 
că în veac este mila Lui! 

+ Pe Cel care singur face fapte minunate, 
că în veac este mila Lui! 

* Pe Cel care a făcut cerurile cu pricepere, 
că în veac este mila Lui! 

$ Pe Cel care a întărit pământul peste ape, 
că în veac este mila Lui! 

7 pe Cel care singur a făcut luminătorii cei mari, 
că în veac este mila Lui, 

8 soarele spre stăpânirea zilei, 
că în veac este mila Lui, 

* luna şi stelele, spre stăpânirea nopții, 
că în veac este mila Lui! 

10 pe Cel care a lovit Egiptul în întâii lor născuți, 
că în veac este mila Lui, 

1! şi l-a scos pe Israel din mijlocul lor, 
că în veac este mila Lui, 

12 cu mână tare şi braţ înălțat, 
că în veac este mila Lui! 

13 pe Cel care a despicat Marea Roşie, 
că în veac este mila Lui, 


135,2a-3a: „Dumnezeul dumnezeilor... Domnul domnilor”: forme de superlativ de tip 


semitic. 

135,7 „singur”: nu apare în TM. + „luminătorii”: cf. Gen. 1,14-16. 

135,10 Cf. Ex. 12,29. 

135,11 Cf. Ex. 1251. 

135,12a Expresie recurentă pentru a caracteriza intervenţiile mântuitoare ale lui 
Dumnezeu (Deut. 4,34 etc.). 

135,13 „Marea Roşie”: TM are it. „Marea de trestii”, care desemna la origine un mic 
golf al Mediteranei aflat la răsărit faţă de delta Nilului (şi unde creşteau trestii), iar apoi 
ajunge să desemneze Marea Roşie cu cele două braţe între care se află Peninsula Sinai. 
Cf Ex. 13,18. 

135,13-15 Cf. Ex. 14. $ „i-a prăvălit”: Origen remarcă folosirea gr. Exrivâoow (care se 
foloseşte pentru „a scutura de pe tine o insectă”, „a-ţi scutura praful de pe picioare”) 
pentru a sugera uşurinţa înfăptuirii. Ă 











PSALMII 135 323 


14 şi l-a trecut pe Israel prin mijlocul ei, 
că în veac este mila Lui, 
'5 şi i-a prăvălit pe Faraon şi oastea lui în Marea Roşie, 
că în veac este mila Lui! 
15 pe Cel care a trecut pe poporul Său prin pustiu, 
că în veac este mila Lui! 
Pe Cel care a scos apă din crăpătura stâncii, 
că în veac este mila Lui?! 
17 pe Cel care a lovit regi mari, 
că în veac este mila Lui, 
1 şi a ucis regi puternici, 
că în veac este mila Lui: 
19 pe Seon, regele amoreilor, 
că în veac este mila Lui, 
2% şi pe Og, regele Basanului, 
că în veac este mila Lui, 
?! şi a dat pământul lor moştenire, 
că în veac este mila Lui, 
2 moştenire lui Israel, robul Său, 
că în veac este mila Lui! 
% În înjosirea noastră Şi-a amintit de noi Domnul, 
că în veac este mila Lui, 
2 şi ne-a răscumpărat de la vrăjmaşii noştri, 
că în veac este mila Lui! 
*5 BI dă hrană la tot trupul, 
că în veac este mila Lui! 
% Lăudaţi-L pe Dumnezeul cerului, 





135,16c-d Nu apar în TM şi nici în Sinaiticus şi Alexandrinus, cf. Deut. 8,15. e 
„crăpătura stâncii”: s-ar putea înţelege şi „stânca cea colțuroasă”. 

135,17-20 Cf. nota la 134,11. 

135,23 „Domnul”: nu apare în TM. 

135,24 „răscumpărat”: TM are „smuls”. 

135,25 „hrană”: TM are „pâine”, termen care se poate referi şi la hrană în general. $ „la 

tot trupul”: după interpretarea lui Atanasie, Dumnezeu nu-Şi limitează providența la ! 
oameni, ci o extinde la toate făpturile. În acelaşi sens, Theodoret trimite la Mt. 6,26. | 
135,26 „Dumnezeul cerului”: expresie târzie, caracteristică epocii perse (cf., e.g., 2Ezr. 

1,2; Dan. 2,18; Apoc. 11,13), care nu se mai întâlnește în Psalmi. 

135,26c-d Nu apar în TM şi nici în Sinaiticus şi Alexandrinus. 

că în veac este mila Lui! 
Lăudaţi-L pe Domnul Domnilor, 
că în veac este mila Lui! 


136 


" AL lui David. 
La râurile Babilonului, 
acolo am şezut şi am plâns 
când ne-am adus aminte de Sion. 
? În sălcii, în mijlocul lui, 
atârnat-am harfele noastre. 
3 Căci acolo cei care ne-au robit ne-au cerut cuvinte de cântări 
şi cei care ne-au dus departe [ne-au cerut] un imn: 
„Cântaţi-ne din cântările Sionului!” 
1 Cum să cântăm cântarea Domnului în pământ străin? 
5 De te voi uita, lerusalime, uitată fie dreapta mea! 
$ Să se lipească limba mea de gâtlejul meu de nu-mi voi aminti de Tine, 
de nu voi pune mai presus de toate Ierusalimul ca început al bucuriei mele! 
i Aminteşte-Ţi, Doamne, de fiii tui Edom, în ziua Ierusalimului 
cum ziceau: „Pustiiţi-l, pustiiţi-l, până la temeliile lui!” 
* Fiică nenorocită a Babilonului, 





136 Cântare a exilaților. 

136,1 Psalmul nu are titlu în TM. + „Râurile Babilonului”, Tigrul şi Eufratul, au dat 
numele grecesc al ținutului: Mesopotamia, „ținutul dintre râuri”. 

136,2 „sălcii”: TM are „plopi”. e „harfele”: gr. 3pyava, lit. „instrumente muzicale”. 
136,3 „un imn”: TM are „veselie”. 

136,5 „uitată fie...”: TM are lit. „să uite...”. În siriacă este „să mă uite”. Targumul înţe- 
lege „eu voi uita de dreapta mea”. Mulţi traducători moderni subînțeleg „dreapta mea 
să-şi uite deprinderea de a cânta”, iar alții emendează /iş'khah în tikh“haş, „să se usuce”. 
136,6 „Voi pune mai presus de toate” încearcă să redea verbul gr. cu două preverbe 
TpPOOVATEGOU, 

136,7 „fiii lui Edom... ziua Ierusalimului”: la cucerirea Ierusalimului de către 
Nabucodonosor, edomiţii li se alăturaseră jefuitorilor (Plângeri 4,22; lez. 35,5.12; 
25,12). La acest eveniment s-ar putea referi „ziua Ierusalimului”, dar mai poate însemna 
şi ziua răzbunării lui de către Dumnezeu (cf. Abd. 10-15). 

136,8 „nenorocită”: TM are „pustiită”. e „îţi va plăti”: fit. „îţi va da în schimb 
răsplătire”. $ „ce ne-ai făcut nouă”: /i/. „ceea ce ne-ai dat nouă în schimb”. e Părinţii 





A ORI 

fericit cel care îţi va plăti pentru ce ne-ai făcut nouă! 
? Fericit cel care va apuca şi va izbi pruncii tăi de stâncă! 


137 


! Al lui David. 
Îţi voi aduce laudă, Doamne, cu toată inima mea, 
pentru că ai ascultat cuvintele gurii mele, 
şi în faţa îngerilor Îţi voi înălța cântare; 
2 mă voi închina spre templul Tău cel sfânt : 
şi voi aduce laudă Numelui Tău, 
pentru mila Ta şi adevărul Tău, 
căci ai înălțat mai presus de orice nume cuvântul Tău. 
3 În orice zi Te voi chema, ascultă-mă degrabă: 
Te vei îngriji de mine din belşug, cu puterea Ta, în sufletul meu. 
1 Să-Ţi aducă laudă, Doamne, toți regii pământului, 





atrag atenţia că imprecaţia este a exilaţilor, nu a psalmistului. loan Gură de Aur: „Sunt 
cuvinte ale unor prinşi în război care suferă prea mult.” 

136,9 Omorârea copiilor apare adesea în relatările antice (e.g. Euripide, 7roienele) despre 
distrugerea unei cetăţi (cf. şi Is. 13,16; Os. 14,1; Naum 3,10). În felul acesta se nimicea 
orice speranță de renaştere. Autorul foloseşte probabil o imagine devenită simbolică pentru 
nimicirea totală. e Pentru Augustin, „pruncii Babilonului” sunt dorinţele rele, la naşterea 
ior, iar piatra e Hristos. Şi pentru Origen, „pruncii Babilonului” sunt gândurile rele. 

137 Aducere de laudă şi mulțumire Providenţei divine. După Atanasie, e psalmul che- 
mării universale. 

137,1 „A! lui David”: unele manuscrise adaugă „al lui Aggeu și Zaharia”. + „pentru că ai 
ascultat”: cf In. 11,41. € „voi înălța cântare”: gr. yâdăo — cf. nota la 56,8. e lb nu apare 
în TM. € „îngerilor”: TM are „zeilor”. „În faţa zeilor” s-ar putea înţelege „faţă de zei” 
(ef. Lanceilotti, nota ad loc.). Targumul interpretează „în fața judecătorilor”. e Ilarie 
comentează: „Îngerii sunt de față alături de credincioşi — Scriptura afirmă aceasta de mai 
multe ori (cf, Ps. 33,8).” 

137,24 În TM, text dificil: fizt. „ai mărit peste întreg Numeie Tău spusa/făgăduința Ta”, 
În Alexandrinus: „ai înălţat mai presus de orice Numele Tău”; unele manuscrise au „„...pe 
sfântul Tău”. 

137,3 „ascultă-mă degrabă”: TM are „mă asculți”. € 3b TM are „sporeşti în sufletul meu 
tăria” — trad. conjecturală. + Ilarie: „Dreptul nu e niciodată lipsit de teamă, dar are sigu- 
ranţa că va fi întotdeauna ascultat.” 

137,4 Cf. Apoc. 21,24 („regii pământului Îi vor aduce slava lor”). $ „au auzit toate 
cuvintele...”: Sfânta Scriptură, odinioară ascunsă la iudei, a ajuns la neamuri, după 
Hristos (Augustin). 

căci au auzit toate cuvintele gurii Tale, 

5 şi să cânte pe căile Domnului, 

că mare este slava Domnului. 

€ Preaînalt este Domnul şi la cele smerite priveşte 
şi pe cele înalte de departe le cunoaşte. 

? Şi de voi umbla în mijlocul strâmtorării, îmi vei da viață; 
peste urgia duşmanilor mei Ţi-ai întins mâna 

şi m-a mântuit dreapta Ta. 

% Domnul [le] va plăti pentru mine. 

Doamne, mila Ta este în veac: 

lucrările mâinilor Tale nu le trece cu vederea! 


138 


! Pentru sfârşit; psalm al lui David. 
Doamne, Tu m-ai cercetat şi m-ai cunoscut: 
2 Tu ştii când mă aşez şi când mă scol; 

Tu ai înțeles de departe gândurile mele, 


137,6 „cele înalte”: TM are „pe cel trufaș”, dar unii comentatori moderni traduc „Cel 
Măreţ (ia aminte de departe)”, referind termenul la Dumnezeu (cf. Anchor Bible. Psalms 
Il, pp. 275, 279). + „cunoaşte”: sensul este aici „a lua aminte”, „a-şi forma o părere, o 
judecată”, chiar „a judeca” (cf. şi Ps. 138,1). e Cf. lac. 4,6 („Dumnezeu Se împotriveşte 
celor trufaşi, dar celor smeriţi le dă har”). 

137,7 „urgia”: TM are lit. „nările” — metaforă obişnuită pentru furie. $ „dreapta Ta”: 
pentru Atanasie, ea simbolizează pe Fiul, care ne-a mântuit. 

137,8 Primul stih în TM: „Domnul va duce la bun sfârşit de dragul meu.” * „trece cu 
vederea”: TM are „lăsa să cadă/părăsi”. 

138 Laudă plină de uimire adusă atotştiinţei lui Dumnezeu. El cunoaşte adâncurile 
fiinţei omului, pentru că EI l-a plăsmuit; trecutul, prezentul şi viitorul nu au nici o taină 
pentru El. Conştiinţa privirii continue a lui Dumnezeu îndreptată asupra omului îl 
înspăimântă la început pe psalmist, ca şi pe lov (cf. 7,17 sq.; 23-24), însă felul în care 
Dumnezeu se îngrijeşte de om îi trezeşte acestuia o uimire plină de bucurie, apoi 
seninătate. Augustin referă psalmul la Hristos, ca, de altfel, majoritatea Părinților, dar pe 
alocuri şi la istoria fiului risipitor, adică a oricărui om. 

138,1 Ms. Alexandrinus are în plus, la titlu, „al lui Zaharia, în diasporă”; în acest caz 1 
Aaw5 trebuie interpretat „pentru David”. e „Pentru sfârşit”: TM are „Pentru mai-marele 
cântăreților”. e „cercetat”: /izz. „cântărit/evaluat”. 

138,2 „mă aşez... mă scol”: /izt. „şederea mea... scularea mea”. + „gândurile”: TM are 
„planurile”. 

3 cărarea mea şi culcuşul meu le-ai urmărit 

şi toate căile mele le vezi dinainte. 

1 Căci nu este cuvânt pe limba mea 

î şi iată, Doamne, Tu le ştii pe toate, 

cele de pe urmă şi cele de la început: 

Tu m-ai plăsmuit şi ai pus peste mine mâna Ta. 

* Prea minunată e ştiinţa Ta pentru mine, 

prea puternică s-o pot [ajunge]. 

7 Unde să mă duc de la duhul Tău 

şi de la fața Ta unde să fug? 

3 De mă voi urca în cer, Tu eşti acolo, 

de voi cobori la iad, de faţă eşti. 

? De-mi voi lua aripile în zori 

şi mă voi sălăşlui la capătul mării, 

19 şi acolo mâna Ta mă va cătăuzi 

şi mă va ţine dreapta Ta. 

ii Şi am zis: „De bună seamă întunericul mă va acoperi!” 

[Dar] şi noaptea va fi lumină spre desfătarea mea, 
căci întunericul nu va fi întunecat pentru Tine 

şi noaptea ca ziua va fi luminată, 

întunericul ei va fi ca lumina. 


138,3 „culcuşul”: gr. oxoivoş, lift. „funie/trestie (de măsurat)”. Traducătorii rezolvă 
diferit acest text dificil. TM are „(umblarea şi) culcarea”, expresie polarizată ce indică 
totalitatea actelor omului, la fel ca „şederea şi scularea” de la v. 2. € „le vezi dinainte”: 
TM are „Îţi sunt arătate”, 

138,4 Manuscrisele mari adaugă după „cuvânt” &5xog „nedrept”, considerând astfel 
v. 4 o propoziţie de sine stătătoare. + În TM versetul este: „Căci nu este rostire pe limba 
mea și iată, YHWH, ai cunoscut-o pe toată.” 

138,5 În TM: „Din faţă şi din spate Tu mă cuprinzi şi ai pus peste mine mâna Ta.” + Cf. 
1Pt. 5,6 („Smeriţi-vă sub mâna puternică a lui Dumnezeu”). Cf. şi In. 21,17 („Doamne, 
Tu ştii toate...”). 

138,6 Cf. Rom. 11,33 (,„O, adâncul ştiinţei şi al înțelepciunii...”). e „puternică”: TM are 
„înaltă”. 

138,9a În TM: „De voi lua aripile zorilor...” 

138,11 „acoperi”: fit. „călca în picioare”. * În TM, v. îl: „Şi am spus: «Desigur, [dacă] 
mă va acoperi întunericul şi lumina va fi noapte pentru mine», '? însă chiar întunericul...” 
138,12 Cf. In. 1,5 („lumina luminează în întuneric...”); In. 1,5 („Dumnezeu este lumină 
şi în EL nu este nimic întunecat”). 

13 Căci Tu ai pus stăpânire pe rărunchii mei, Doamne, 

m-ai sprijinit din sânul mamei mele. 

1* Îți voi aduce laudă, pentru că înfricoşător de minunat am fost făcut, 
minunate sunt lucrările Tale şi sufletul meu le cunoaşte bine. 

'5 Nu erau ascunse de Tine oasele mele, pe care le-ai făcut în ascuns, 
şi făptura mea, în cele mai de jos ale pământului. 

15 Când nu eram încă plăsmuit m-au văzut ochii Tăi 

şi în cartea Ta toți vor fi scrişi: 

ziua vor fi plăsmuiţi şi nimeni între ei. 

17 Pentru mine au fost cinstiți mult prietenii Tăi, Doamne, 

mult s-au întărit stăpânirile lor! 

[De]-i vor număra, vor fi mai mulți decât nisipul; 

m-am trezit şi tot cu Tine sunt. 

19 Da i-ai ucide pe păcătoşi, Dumnezeule! 

Oameni vărsători de sânge, depărtaţi-vă de la mine! 
2% Pentru că vei spune, în cugetare: 





138,13 „ai pus stăpânire”: TM are „ai plăsmuit”, $ „m-ai sprijinit din...”: TM are „m-ai 
acoperit/ţesut în...”. 

138,14 „am fost făcut”: alte mss. importante au „Te-ai făcut”. 

138,15 În TM: „Nu ţi-au fost ascunse oasele mele pe când eram plăsmuit în taină, urzit 
în adâncurile pământului.” 

138,16 „nu eram încă plăsmuit”: cuvânt rar, lit. „nefinisarea mea”. Şi în TM este un 
hapax pentru Biblie („embrion”?). e „ziua vor fi plăsmuiţi”: leronim, în Commentarioli, 
îl leagă de 1Tes. 5,5. e „nimeni între ei”: text obscur; Părinţii încearcă să-i dea un sens 
Suplinind „nimeni dintre ei nu va lipsi” (în legătură cu „toţi vor fi scrişi”), sau „nici un 
păcătos nu va fi printre ei” (cf: nota la 9,6 şi 9,26) — cf. Mortari, nota ad loc. O inter- 
pretare foarte răspândită este şi „nu va lipsi nici o zi la socoteala finală” (cf. Nesmy, nota 
ad loc.). € În TM, L6c: „zilele toate erau făurite pe când nu era nici una” — trad. conj. 
138,17 În TM: „Cât sunt de prețioase pentru mine planurile (cuvântul are un omonim 
care înseamnă «prieteni, tovarăşi») Tale! Dumnezeule, cât de mare e numărul lor!” — dar 
se poate înţelege şi „cât de numeroase/puternice sunt căpeteniile lor!”. 

138,18b Versetul face parte din cântările creştine din sărbătoarea Învierii. e „şi tot cu 
Tine sunt”; lisus e de-a dreapta Tatălui încă înainte de a veni ca Judecător, interpretează 
Augustin. 

138,19 Cassiodor: „Mai presus de toate, să nu credem că Hristos cere moartea păcătoşi- 
lor: El a venit, neîndoielnic, să-i mântuiască (cf. Mt. 9,13) [...] Dumnezeu îl ucide pe păcă- 
tos făcându-l să moară faţă de păcat ca să trăiască pentru Dumnezeu (ef. Rom. 6,10).” 
138,20 Text obscur. Augustin citeşte 19a şi 20b ca pe componentele unei construcții 
condiţionale întrerupte de o imprecaţie. + 20a în TM: „Cei care vorbesc de Tine cu 

ei vor lua spre zădărnicie cetățile Tale. 

21 Oare nu i-am urât, Doamne, pe cei ce Te urăsc pe Tine, 
şi împotriva duşmanilor Tăi nu mă mistuiam? 

2 Cu ură desăvârşită îi uram 

şi ei au ajuns duşmani pentru mine. 

2 Cercetează-mă, Dumnezeule, şi cunoaşte-mi inima; 
pune-mă la încercare şi cunoaște cărările mele 

şi vezi de este în mine vreo cale a nelegiuirii 

şi călăuzeşte-mă pe calea veşnică! 


139 


! Pentru sfârșit; psalm al lui David. 
i Scapă-mă, Doamne, de omul viclean, 





viclenie.” $ „cetăţile Tale”: TM are 'ăreykhă, „cetăţile Tale”, dar Targumul, precum şi 
Aquila, Symmachos şi Ieronim (Hebr.) au citit țăreykhă, „potrivnicii Tăi” (literele 
ebraice * şi sunt foarte asemănătoare). Alţi traducători citesc “ăleykha, „asupra Ta” 
(Lancellotti). Oricum, textul e dificil; s-au dat diverse interpretări: „Cei care jură pe 
Numele Tău pentru a înşela, duşmanii Tăi, fac jurăminte zadarnice” (Targum); „Cei care 
vorbesc mincinos împotriva Ta, duşmanii Tăi, s-au ridicat zadarnic” (leronim. şi 
Symmachos); „Pentru că au vorbit despre Tine şi au luat zadarnic cetatea Ta” (Peşitta); 
„Ei spun despre Tine lucruri nelegiuite, s-au ridicat în zadar împotriva Ta” (Lancellotti); 
„Ei vorbesc despre Tine cu viclenie, socotesc de nimic gândurile Tale” (BI) etc. 

138,22 Pentru Origen, ura desăvârşită este ura celui desăvârşit care urăşte răul şi se înde- 
părtează de el. Cassiodor spune că ura desăvârşită este să-l iubeşti pe om şi să urăşti viciul, 
iar după Augustin, ura desăvârşită înscamnă a iubi ceea ce Dumnezeu a creat şi a uri nele- 
giuirea: în peregrinarea mea pământească, sunt paşnic cu cei care urăsc pacea (cf. Ps. 119,7) 
până când vom ajunge la vederea păcii, care este lerusalimul ceresc. Când vom ajunge 
la țărm, cei buni vor fi despărțiți de cei răi (cf. Mt. 25,31 sq.); până atunci nu trebuie să 
rupem năvodul, adică să iscăm dezbinări în Biserică sub pretextul alungării peştilor răi. 
138,23 „cărările”: TM are „grijile”. 

138,24 „cale a nelegiuirii”: TM are „cale a durerii” — despre un obicei dăunător sau 
despre calea pribegiei. Se mai poate înțelege şi „calea idolilor” (cu un omonim 'ofebh). 
* Cf. In. 8.46 („Cine Mă va dovedi de păcat?”); 14,30 („Acum vine stăpânitorul lumii 
acesteia, dar el nu are nimic în Mine”). 

139 În situaţiile frecvente de asuprire și violență, cel sărman îşi află ocrotire la Dumnezeu. 
I se potriveşte lui David şi oricărui credincios, dar mai cu seamă lui lisus (Ilarie). 

139,1 „Pentru sfârşit”: TM are „Pentru mai-marele cântăreților”. 

139,2 „nedrept”: TM are „silnic/violent”. La fel şi la vv. 5 şi 12. e Cf. In. 17,15 („Nu-Ţi 
cer să-i iei din lume, ci să-i păzeşti de cel rău”). 

de omul nedrept izbăveşte-mă, 
3 [de] cei care au plănuit strâmbătăți în inima [lor], 
ziua întreagă pun la cale războaie! 
A Și-au ascuţit limba ca a şarpelui, 
venin de năpârcă sub buzele lor. 
Oprire 
5 Păzeşte-mă, Doamne, de mâna păcătosului, 
de oamenii nedrepţi scapă-mă, 
[de] cei care au plănuit să pună piedică pașilor mei! 
* Cei trufaşi mi-au pregătit cursă în ascuns 
și au întins funii, curse pentru picioarele mele, 
pe lângă cărare mi-au aşezat piatră de poticnire. 
Oprire 
? Am zis Domnului: „Dumnezeul meu eşti Tu, 
pleacă-Ți urechea, Doamne, la glasul rugii mele! 
Doamne, Doamne, puterea mântuirii mele, 
umbrit-ai capul meu în ziua de război. 
? Să nu mă dai, Doamne, pe mâna păcătosului, aşa cum pofteşte: 
ei s-au socotit împotriva mea. Nu mă părăsi, ca nu cumva să se înalțe ei!” 
Oprire 
19 [Cat despre] capul celor care mă împresoară, 





139,4b Cf Rom. 3,i3c. + Din pricina păcatului, omul a devenit mai primejdios decât 
toate vietățile (loan Gură de Aur). 

139,6 „pentru picioarele mele”: nu apare în TM. 

139,8 „umbrit-ai”: TM are „acoperit-ai”. e loan Gură de Aur spune că „a umbri” e un 
cuvânt concret pentru a exprima o ocrotire plină de iubire. Dumnezeu îi dă nu numai 
ocrotire, ci şi odihnă. 

139,9 „aşa cum pofteşte”: traducerea este una din soluţiile posibile (fire. „de la pofta de 
mine”), adoptată de unii Părinţi, ca loan Gură de Aur; altă soluţie care s-a propus: „din 
pricina poftei mele” (Augustin: „tu cu pofta ta faci loc diavolului”). Dezavantajul este că 
versetul trebuie pus în gura unui păcătos, în vreme ce majoritatea Părinților pune întregul 
psalm în rostirea lui Hristos în pătimirea Lui. Atanasie şi Ilarie interpretează: „Duşmanul 
să nu mă târască departe de dorul meu de mântuire.” TM vorbeşte clar despre dorinţele 
nelegiuitului: lit. „Să nu dai curs dorințelor celui nelegiuit, planul lui nu îngădui să se 
înalțe”. Theodoret şi alţi Părinţi încearcă să salveze ambivalența: dorința celui care se 
roagă de a mântui şi dorinţa duşmanului de a distruge (cf. Mortari, nota ad loc.). 

139,10 „capul celor care mă împresoară”: litt. „capul încercuirii/încolăcirii lor”, 

truda buzelor lor îi va acoperi. „ping 
11 Vor cădea peste ei cărbuni, cu foc îi vei dobori, 
în nenorociri nu vor putea răbda. 

12 Omut limbut nu va propăşi pe pământ, 

pe omul nedrept relele îi vor vâna spre pieire. 

13 Am cunoscut că Domnul va face judecată pentru cei sărman 
şi dreptate pentru cei săraci. 

14 Neîndoielnic cei drepți vor aduce laudă Numelui Tău 

şi cei neprihăniţi vor locui în fața Ta. 


140 


' Psalm al lui David. 
Doamne, strigat-am către Tine, ascultă-mă; 
ia aminte la glasul rugii mele când strig către Tine! 
? Să se îndrepte rugăciunea mea ca tămâia înaintea Ta, 
ridicarea mâinilor mele — jertfă de seară! 
3 Pune, Doamne, pază gurii mele 
şi uşă de îngrădire împrejurul buzelor mele! 


139,L1b În TM: „în prăpăstii nu se vor ridica/să nu se ridice.” 

139,12 „limbut”: certăreţ, vorbitor de rău (Atanasie); obraznic, cel care scoate la iveată 
păcatele aproapelui (loan Gură de Aur). 

139,13 Pentru Ilarie, „cel sărman” este prin excelenţă Hristos, iar „cei săraci” sunt cei 
care au îmbrățişat sărăcia pentru Dumnezeu, cei care se află sub altar (cf. Apoc. 6,10). 
139,14 „neprihâniţi”: fitz. „integri”. e „în faţa”: /izz. „cu fața”. e 14b: Augustin leagă 
stihul de Mt. 5,8 („Fericiţi cei curaţi cu inima...”). 

140 Psalm foarte folosit, mai ales în rugăciunea liturgică de seară. Credinciosul se roagă 
să fie ferit de ademenirile făcătorilor de rele (cf. Mt. 26,41: „Vegheaţi şi rugați-vă ca să 
nu cădeţi în ispită”). loan Gură de Aur spune că este un psalm obscur pe care toți îl cântă 
fără să-l înțeleagă, dar Părinţii au hotărât să-l rostească seara pentru leacul de purificare 
ce se află în el şi nu numai datorită cuvintelor „jertfă de seară”. 

140,1 „ascultă-mă”:; TM are litz. „grăbeşte-te pentru mine”. $ „glasul rugii mele”: TM 
are „glasul meu”. 

140,2 Cf Ex. 30,8; Apoc. 5,8; 8,3-4. * „ridicarea mâinilor” (TM „palmelor”): gest de 
rugăciune. $ „Jertfa (TM «ofranda») de seară”, nesângeroasă, însoţită de rugăciune şi 
tămâiere, se aducea în fiecare seară în Templu (c/ 3Rg. 18,29; Dan. 9,21). 

140,3b În TM: „şi păzeşte uşa buzelor mele.” $ Cf. lac. 1,26 („Dacă cineva crede că e 
evlavios, dar nu-și ține în frâu limba...”). 

+Nu pleca inima mea spre cuvinte de vicleșug, 

ca să-mi aflu motiv de păcat 

cu oameni care săvârşesc nelegiuire, 

şi să nu iau parte la cele alese de ei! 

” Să mă pedepsească cel drept cu îndurare şi să mă mustre, 
dar untdelemnul păcătosului să nu ungă capul meu, 

căci şi rugăciunea mea [stăruie] în mijlocul bunului lor plac. 
& Judecătorii lor au fost înghițiți lângă stâncă; 

vor auzi cuvintele mele, pentru că erau dulci. 

? Precum o grămadă de lut e sfărâmată de pământ 

s-au risipit oasele noastre lângă lăcaşul morților. 

3 Căci la Tine, Doamne, Doamne, sunt ochii mei, 

în Tine am nădăjduit: să nu-mi iei viața! 

? Păzeşte-mă de laţul pe care mi l-au întins 

şi de smintelile celor ce făptuiesc nelegiuirea! 


140,4 Cf. Mt. 6,13 („nu ne duce pe noi în ispită”). e „cuvinte de vicleșug”: TM are 
„cuvânt/lueru rău”. $ „motiv de păcat”: lit, „să pretextez pretexte” (semitism), poate 
însemna a găsi prilej pentru a păcătui sau a găsi scuză pentru păcatele săvârşite. $ 4b în 
TM: „spre săvârşire de fapte rele.” + 4d se mai poate înţelege şi „să nu am parte cu aleşii 
lor”, TM are: „şi să nu mă înfrupt din delicatesele lor.” 

140,5b În TM, textul e obscur; traducerile sunt conjecturale: „[va fi ca] untdelemnul 
care nu-mi va sfărâma capul” (KJV); „untdelemnul celui rău să nu-mi ungă niciodată 
capul” (RSV); „el (dreptul) nu refuză untdelemn pentru cap capului meu” (Chouraqui); 
„untdelemnul parfumat să nu-mi ungă capul” (TOB), „căci pedeapsa lui e ca 
untdelemnul turnat pe capul meu” (Cornilescu). € „rugăciunea mea”; ebr. “philăthi — 
dar, în textele de la Qumran (11 Q Ps%) apare hirA“/apatti, „m-aş compromite” (ef. BJ, 
nota ad loc.) $ „bunului lor plac”: TM are „răutăţilor”. 

140,6a Şi în TM textul e obscur: lit. „Au fost aruncaţi judecătorii lor în mâinile stâncii”. 
BJ interpretează: „Ei au căzut în mâinile Stâncii, Judecătorul lor”, atrăgând atenţia că 
Domnul e adesea numit „Stânca lui Israel”. Cf şi Mt. 21,44 („Cine va cădea pe Stânca 
aceasta se va sfărâma”). loan Gură de Aur interpretează: au căzut precum piatra aruncată 
în apă care nu se mai vede. | Ă 

140,7a În TM: „Precum cel care despică şi sfărâmă de pământ.” Theodoret vede aici 
imaginea brazdei tăiate de plug. 

140,8 „viaţa”: iH. „sufletul” (semitism). 

140,9 „smintelile”: gr. okâvăaiov, „piatră de care te împiedici” şi, de aici, „piatră de 
poticnire”, „ceva care te împinge/trage la păcat”. TM are „ademenirile”, „cursele”. 

19 vor cădea în propria lor plasă păcătoşii, 
eu sunt pus deoparte până ce voi trece. 


141 


! Pentru înțelegere, al lui David, pe când se afla în peşteră; 
rugăciune. 
2 Cu glasul meu către Domnul am strigat, 
cu glasul meu către Domnul m-am rugat. 
3 Revărsa-voi înaintea Lui ruga mea, 
strâmtorarea mea înaintea Lui o voi vesti. 
zi Şi când slăbea în mine duhul! meu, 
Tu ai cunoscut cărările mele; 
pe calea aceasta pe care mergeam, 
ei mi-au ascuns cursă. 
5 Luam seama la dreapta şi priveam, 
că nu era nimeni care să mă cunoască. 
A pierit scăparea de la mine 
şi nu este cine să caute la sufletul meu. 
i Strigat-am către Tine, Doamne, 
zis-am: Tu eşti nădejdea mea, 
partea mea în pământul celor vii. 
7 la aminte la ruga mea, 
căci am fost umilit foarte; 


140,10 „voi trece”: gr. napEpxouar. Augustin atrage atenția că este cuvântul Paștelui 
(cf. Ex. 12,23 şi nota ad loc.). 

141 Un om hăituit, pe care toți îl părăsesc, strigă spre Domnul. Îndărătul lui se profi- 
lează chipul lui Hristos în pătimirea Sa. 

141,1 „Pentru înţelegere”: TM are Mas“ki! — cf. nota la 34,1. $ „în peșteră”: cf. IRg. 24 
şi Ps. 56,1. 

141,2 „cu glasul... am strigat”: semitism care exprimă intensitatea acţiunii. $ Cf. Lc. 
23,46 („lisus, strigând cu glas mare, ... Şi-a dat duhul”). 

141,3 „ruga”: TM are „plângerea”. 

141,5 În TM: „Priveşte la dreapta şi vezi.” La dreapta este locul apărătorului (cf. Ps, 
15,8b). Părinţii referă pasajul mai ales la trădarea lui Petru. 

141,6 „nădejdea”: TM are, ca şi în multe alte locuri, un termen mai concret: „adăpostul”, 
141,7 „ruga”: TM are „strigătul”. 

scapă-mă de prigonitorii mei, 

căci sunt mai tari decât mine! 

A Scapă din temniță sufletul meu, 

ca să aduc laudă Numelui Tău, Doamne! 
Pe mine mă vor aștepta drepții 

până când mă vei răsplăti. 


142 


! Psalm al lui David, când îl prigonea fiul [său]. 
Doamne, ascultă rugăciunea mea, 
ia aminte la ruga mea, întru adevărul Tău, 
ascultă-mă în dreptatea Ta; 
ă şi să nu intri la judecată cu robul Tău, 
căci nu se va îndreptăţi înaintea Ta nimeni din cei vii. 
3 Duşmanul a prigonit sufletul meu, 
a smerit până la pământ viața mea, 
m-a aşezat în întunecimi, ca pe cei morţi din veac. 
* Ostenit-a în mine duhul meu, 
inima s-a tulburat în mine. 
* Mi-am adus aminte de zilele de demult 
şi am cugetat la toate lucrările Tale, 
la faptele mâinilor Tale cugetam. 
* Mi-am întins mâinile spre Tine, 





141,8 „mă vor aştepta ... până când mă vei răsplăti”: TM are „mă vor înconjura ... când 
îmi vei face bine”. 

142 Plângerea celui sărman şi prigonit, care aşteaptă mântuirea de la Dumnezeu. Al 
şaptelea psalm de pocăință. 

142,1 „când îl prigonea fiul”: nu apare în TM. y 

142,2 „nu se va îndreptăţi”: nimeni nu se poate face pe sine drept, nimeni nu-şi poate „câş- 
tiga” mântuirea; aceasta este darul iubirii lui Dumnezeu (ef. Rom. 3,20 sg.; Gal. 2,16). 
142,4 „ostenit-a”: gr. &knâ0, „a-şi pierde puterile, a fi sfârşit, a fi cuprins de 
angoasă”. Augustin trimite la Mt. 26,38 („„Întristat e sufletul Meu până ia moarte...”), 
142,5 „am cugetat”: TM are „am murmurat”. $ „zilele de demult”: pentru Grigore cel 
Mare, e vorba de zilele din Paradis, înainte de căderea omului. 

142,6 „Mi-am întins mâinile”: loan Gură de Aur atrage atenţia că Sentraoa, lit. 
„mi-am desfăşurat în afară”, sugerează un mare elan, ca şi cum omul ar voi să iasă din 
trup pentru a alerga spre Dumnezeu. 

sufletul meu spre Tine, ca un pământ fără de apă. 
Oprire 

7 Degrab” ascultă-mă, Doamne: 

slăbit-a duhul meu! 

Să nu-Ţi întorci faţa de la mine, 

ca să nu mă asemăn cu cei care coboară în groapă! 

8 Dă-mi să aud dimineaţa mila Ta, 

căci în Tine am nădăjduit! 

Fă-mi cunoscută, Doamne, calea pe care să merg, 

căci spre Tine mi-am ridicat sufletul. 

d Scapă-mă de dușmanii mei, Doamne, 

căci la Tine mi-am aflat scăpare. 

19 învaţă-mă să fac voia Ta, căci Tu eşti Dumnezeul meu! 
Duhul Tău bun mă va călăuzi la loc drept. 

'! Pentru Numele Tău, Doamne, îmi vei da viață; 

în dreptatea Ta vei scoate din strâmtorare sufletul meu 
Li şi în mila Ta îi vei nimici pe duşmanii mei, 

îi vei da pieirii pe toți cei care-mi asupresc sufletul, 
căci robul Tău sunt eu. 


143 


1 Al lui David, în faţa lui Goliat. 
Binecuvântat fie Domnul, Dumnezeul meu, 
Cel care învață mâinile mele la luptă, 
degetele mele la război! 

2 Mila mea și scăparea mea, 





142,8 „dimineața”: pentru Grigore cel Mare, este „Ziua fără apus, învierea viitoare, când 
se va arăta Hristos, Viaţa noastră (Col. 3,4)”. Aceeaşi idee la Atanasie, Ilarie, Augustin. 
142,10b Părinţii consideră că aici e vorba de Duhul Sfânt. Cf. şi In. 16,13 („Duhul... vă 
va călăuzi la tot adevărul”). 

143 Omul, conştient de efemeritatea sa, ÎI cheamă pe Dumnezeu în ajutor. Prezenţa lui 
Dumnezeu îi ajunge. 

143,1 „în faţa lui Goliat”: nu apare în TM. + „Dumnezeul”: TM are „Stânca”. e Cf. Ef. 
6,12 („Lupta noastră... este împotriva puterilor întunericului...”). 

143,2 Ebraicul hesedh tradus automat cu EAeos, „milă”, are o nuanță mai puternică de 
„fidelitate”. e „scăparea”: TM are „fortăreața”. $ „ocrotitorul”: TM are „cetăţuia”, e 

ocrotitorul meu şi izbăvitorul meu, i Rae L-a 
apărătorul meu și Cel în care am nădăjduit, 

Cel care mi-a supus poporul meu. 

* Doamne, ce este omul că i Te-ai făcut cunoscut, 
sau fiul omului, că-l iei în seamă? 

+ Omul s-a asemănat zădămiciei, 

zilele lui trec ca umbra. 

* Doamne, pleacă cerurile Tale şi coboară, 
atinge-Te de munţi şi ei vor fumega; 

€ sloboade fulgerul şi îi vei împrăştia, 

trimite săgețile Tale şi îi vei răvăşi! 

7 Trimite mâna Ta din înălțime, 

scapă-mă şi izbăveşte-mă din apele multe, 

din mâna străinilor, 

3 a căror gură a grăit deşertăciune 

şi dreapta lor e dreaptă a strâmbătății. 
- Dumnezeule, cântare nouă Îţi voi cânta, 

pe harfă cu zece strune Îţi voi aduce cântare, 

10 Ție, care dai regilor izbăvire, 

care-l răscumperi pe David, robul Tău, de sabia vicleană. 
!! Izbăveşte-mă şi scapă-mă din mâna străinilor: 
a căror gură a grăit deşertăciune 
şi dreapta lor e dreaptă a strâmbătății. 





wăpărătorul”: li. „cel care ţine scutul”. TM are „scutul”. $ „poporul meu”: unele 
manuscrise şi versiuni au „popoarele”. 


143,3 Cf. Ps. 8,5. $ „| Te-ai făcut cunoscut” se mai poate înțelege şi „îl cunoşti”. Aşa, 


este în TM. + Cassiodor interpretează: „Dumnezeu i S-a făcut cunoscut omului când i-a 
apărut în smerenia Întrupării.” 


143,4 „zădărnicia”: TM are „o boare”. $ „trec ca umbra”: TM are „Ca umbra care trece”. : 


143,5 Cf. Is. 63,19. După interpretarea lui Eusebiu, Cuvântul însuşi a coborât (ef. In. 
1,14), fiindcă omul, chiar dacă Dumnezeu îl învaţă să lupte, nu are destule puteri 
împotriva vrăjmaşilor săi. $ Sb: cf Ex. 19,18. 

143,7a Atanasie, Ilarie, Augustin spun că mâna aceasta este Hristos. 

143,8 „deşertăciune”: după Theodoret, e vorba de hule; în LXX, termenul desemnează 
adesea „idolii”. 

143,9 „Cântarea nouă” este expresie de recunoştinţă (loan Gură de Aur, Theodoret). 
Pentru Eusebiu şi Cassiodor, e simbolul vieții noi. 

"2 Fiii lor sunt ca mlădiţele 

ce sporesc în tinerețea lor, 

fiicele lor sunt înfrumuseţate, 

împodobite ca un templu. 

15 Cămările lor sunt pline, 

revărsându-se din toate părţile, 

turmele lor sunt roditvare, 

sporind pe ulițele lor. 

14 Vitele lor sunt grase, 

nu este zid surpat, nici spărtură, 

nici strigăt în piețele lor. 

15 L-au fericit pe poporul care trăieşte astfel, 
dar fericit e poporul al cărui Dumnezeu este Domnul. 


144 


Î Laudă, a lui David. 
Te voi preaînălța, Dumnezeul meu, Împăratul meu, 
şi voi binecuvânta Numele Tău în veac și în veacul veacului. 
? În fiece zi Te voi binecuvânta 





143,12-14 „(Fiii) lor... (fiicele) lor... etc.”: TM are „noştri/noastre”, descriind prosperita- 
tea poporului israelit ca urmare a eliberării de duşmani şi a binecuvântării lui Dumnezeu. 
În LXX perspectiva este total schimbată: prosperitatea celor nelegiuiţi este pusă în con- 
trast cu fericirea poporului care ÎL are ca unică avuţie pe Domnul, lucru afirmat în v. (5. 
143,12c-d În TM: „Fiicele noastre, precum coloanele din unghiuri, sculptate pentru 
palat/Templu.” * „ca un templu”: /iz. „după asemănarea unui templu”; cf. Le. 21,5. 
143,13 În TM: „Hambarele să ne fie pline, revărsându-se de fel de fei; oile cu miile şi 
zecile de mii pe câmpiile noastre.” 

143,15 În TM: „Fericit poporul care o duce astfel, fericit poporul al cărui Dumnezeu 
este YHWH!” 

144 Imn înălțat lui Dumnezeu, marele Împărat, care inaugurează ultima serie de imnuri 
(144-150). Cu multe reminiscenţe din alţi psalmi, autorul enumeră plin de admiraţie 
diferite atribute ale lui Dumnezeu şi ale faptelor Sale. În ebraică este un psalm alfabetic. 
144,1 „în veac şi în veacul veacului”: TM are doar „în veacul veacului”. La fel şi la v. 2. 
+ După Theodoret, toţi profeţii ne vestesc că Hristos este protagonistul acestui psalm, iar 
Cassiodor atrage atenţia că acest psalm deschide seria celor şapte psalmi din care 
învăţăm cum să-l aducem laudă lui Dumnezeu. 

144,2 „voi lăuda”: Origen atrage atenţia că se cuvine să-L lăudăm pe Dumnezeu nu 
numai pentru binefacerile Lui, ci pentru măreția slavei Lui, pentru Fiinţa Lui. De 

şi voi lăuda Numele Tău în veac şi în veacul veacului. 
3 Mare este Domnul şi preavrednic de laudă 

şi măreţia Lui nu are hotar. 

* Neam după neam va lăuda faptele Tale 

şi puterea Ta o vor vesti. 

* Măreţia slavei sfințeniei Tale o vor grăi 

şi minunile Tale vor istorisi. 

* Puterea faptelor Tale înfricoşătoare o vor spune 
şi măreţia Ta o vor istorisi. 

7 Amintirea plinătății bunătății Tale o vor revărsa 
şi de dreptatea Ta se vor veseli. 

% îndurător şi milostiv este Domnul, 
îndelung-răbdător şi mult milostiv. 

* Bun este Domnul cu toţi 

şi îndurările Lui, peste toate câte le-a făcut. 

10 Să-Ţi aducă laudă, Doamne, toate făpturile Tale 
şi sfinţii Tăi să Te binecuvânteze! 

"! Slava împărăției Tale o vor spune 

şi puterea Ta o vor grăi, 

"2 pentru a face cunoscută fiilor oamenilor stăpânirea Ta 
şi slava măreției împărăției Tale. 

i, Împărăţia Ta e împărăţia tuturor veacurilor 

şi stăpânirea Ta, din neam în neam. 


asemenea observă că laudele noastre nu-l adaugă nimic lui Dumnezeu, dar ne umplu pe 
noi de lumină (Fragm. In Ps.). 

144,4 „ncam după neam”: lizt. „generaţie şi generaţie”, $ „puterea Ta”: TM are „vitejiile 
Tale”. 

144,5-6 „vor istorisi”: TM are „voi istorisi”. e Expresiile redundante ale profetului arată 
că ceea ce vrea să laude îi depăşeşte puterile (Theodoret). i 

144,7a Origen comentează: omul preamăreşte lucrările lui Dumnezeu repetând ceea ce 
Dumnezeu însuși a spus în zilele creaţiei: „Toate sunt bune, foarte bune” (ef: Gen. 1,31) 
(Fragm. In Ps.). 

144,10 Făpturile care nu au grai Îl binecuvântează pe Dumnezeu prin simpla lor 
existență, dar şi prin glasul omului (loan Gură de Aur). ş 
144,12 „stăpânirea Ta”: TM are „vitejiile Tale”. 

144,13a Lipseşte din TM, însă omiterea lui este evident accidentală, pentru că determină 
lipsa literei nân din seria alfabetică; de altfel, versetul apare în textele de la Qumran şi în 
versiuni. 

152 Credincios e Domnul în cuvintele Sate 

și sfânt în toate lucrările Sale. 

"4 Domnul îi sprijineşte pe taţi cei care [stau să] cadă 
şi-i îndreaptă pe toți cei zdrobiţi. 

15 Ochii tuturor spre Tine nădăjduiesc 

şi Tu le dai hrana la vreme potrivită. 

16 Tu Îţi deschizi mâna 

şi umpli orice viețuitoare cu bunăvoință. 

7 Drept este Domnul în toate căile Sale 

şi sfânt în toate lucrările Sale. 

18 Aproape e Domnul de toți cei care Îl cheamă, 

de toți cei care Îl cheamă întru adevăr. 

1% Voia celor ce se tem de EI o va împlini, 

ruga lor o va asculta şi îi va mântui. 

% Domnul îi păzeşte pe toţi cei care-L iubesc, 

dar pe toţi păcătoşii îi va da pieirii. 

*! Laudă Domnului va grăi gura mea 

şi să binecuvânteze tot trupul Numele Lui cel sfânt, 
în veac şi în veacul veacului! 


145 


! Aleluia! Al lui Aggeu şi Zaharia. 
Laudă, suflete al meu, pe Domnul! 
? Lăuda-voi pe Domnul în viaţa mea, 
cânta-voi Dumnezeului meu cât voi trăi. 


144,14-21 Dumnezeu dă cele de trebuință tuturor, dar celor care Îl cheamă le dă şi 
apropierea divină (loan Gură de Aur). 

144,14 „zdrobiţi”: TM are „încovoiaţi”. 

144,17 Cf. Apoc. 15,3 („Drepte şi adevărate sunt căile Tale...”). e „sfânt”: gr. GoLoc, 
„sfânt, pios, cuvios”. TM are kasidh, „credincios (Legământului)”. 

144,18 „Aproape...”: cf. Ps. 118,151; Deut. 4,7. + „întru adevăr”: Cf. In. 4,24 
(„închinătorii în Duh şi adevăr”). : 
144,19 Cf. In. 9,31 („Pe acela care face voia lui Dumnezeu, Dumnezeu îl ascultă”), e 
»ruga”: TM are „strigătul”. 

145 Imn de bucurie şi de încredere. Sunt enumerate toate categoriile celor care au nevoie 
de ajutor şi îl primesc de la Dumnezeu. 

145,1 „Al lui Aggeu şi Zaharia”: nu apare în TM. La fel şi în Ps. 146-148. 

3 Să nu vă încredeți în cârmuitori 

şi în fiii oamenilor, în care nu este izbăvire. 

* Va ieşi suflarea lor şi se vor întoarce în țărâna lor; 
în ziua aceea vor pieri toate gândurile lor. 

* Fericit cel care ÎI are ajutor pe Dumnezeul lui Iacob: 
nădejdea lui este în Domnul Dumnezeul lui, 

& care a făcut cerul şi pământul, 

marea şi toate câte sunt în ele, 

Cel care păzeşte adevărul în veac, 

7 care face dreaptă judecată celor nedreptățiți, 

care dă hrană celor flămânzi; 

Domnul îi dezleagă pe cei înlănțuiţi, 

* Domnul îi îndreaptă pe cei zdrobiţi; 

Domnul îi înţelepțeşte pe cei orbi, 

Domnul îi iubeşte pe cei drepți; 

9 Domnul îi păzeşte pe cei pribegi, 

pe orfan și pe văduvă îi va sprijini 

şi calea păcătoşilor o va nimici. 

19 Împărăţi-va Domnul în veac, 

Dumnezeul tău, Sioane, din neam în neam. 


145,3 Un comentariu edificator la Augustin: „În virtutea nu ştiu cărei infirmități a minții, 
când ceva nu merge, ne grăbim să căutăm un sprijin omenesc. Încearcă să-i spui unui om 
peste care s-a abătut un necaz: «Există o persoană însemnată care te-ar putea ajuta.» Îl 
vezi cum zâmbeşte, se bucură, îşi recapătă curajul. În schimb, dacă îi spui «Dumnezeu te 
va scăpa», aproape că înțepeneşte de disperare. [...] Vai de astfel de gânduri! [...] Într-un 
singur Fiu al omului este izbăvirea [...] căci este Fiul lui Dumnezeu.” 

145,4 Cf. Le. 12,20 („Nebunule, în noaptea aceasta ţi se va cere sufletul”). € „(suflarea) 
lor... (țărâna) lor”: fit. „lui” — la fel în TM. + „gândurile”: după Theodoret, sunt ambi- 
iile de glorie sau de bogăţie. 

145,6a-b Citat în Fp. 4,24 şi 14,15; cf. Apoc. 14,7. 

145,7b Cf. Le. 1,53 („Pe cei flămânzi i-a umplut de bunătăți...”); In. 6,35 („Cine vine la 
Mine nu va mai flămânzi...”). 

145,8b Cf. Is. 29,18 sq.; 49,9; 61,1; Le. 4,16-21. $ „înţelepţeşte pe cei orbi”: TM are 
„deschide ochii celor orbi”. 

145,9 „o va nimici”: lizt. „o va face nevăzută”. + Nu-l! dă pieirii pe păcătos, ci doar calea, 
faptele lui (loan Gură de Aur). 

145,10 Cf. Apoc. 19,6 („Domnul Dumnezeul nostru şi-a înstăpânit domnia”). e. TM 
adaugă la final Ha/'/ă Yăp. 

146 


1 Aleluia! Al lui Aggeu şi Zaharia. 
Lăudaţi pe Domnul, căci bine este a cânta psalmi: 
Dumnezeului nostru să-l fie plăcută lauda! 

? Domnul zideşte Ierusalimul 

şi pe cei risipiţi ai Lui Israel îi va aduna laolaltă. 
% EL îi vindecă pe cei cu inima zdrobită 

şi leagă rănile lor. 

1EI numără mulțimile stelelor 

şi pe toate le cheamă pe nume. 

5 Mare este Domnul nostru şi mare este puterea Lui 
şi înțelegerea Lui nu are hotar. 

* Domnul îi ridică pe cei blânzi, 

dar îi smereşte pe cei păcătoşi până la pământ. 
ș Înălțaţi Domnului aducere de mulțumire, 
cântați Dumnezeului nostru pe alăută! 

4 Lui, care îmbracă cerul cu nori, 

care pregătește pământului ploaie, 

care face să răsară iarbă pe munți 

(şi verdeață pentru trebuința oamenilor.] 

” EI dă vitelor hrană 

şi puilor de corb care-L strigă. 





146,1,„Al lui Aggeu şi Zaharia”: nu apare în TM. + „bine este a cânta psalmi”: fitț. 
„bun lucru este psalmul”. + În TM: „... bine este a cânta Dumnezeului nostru, plăcută e 
lauda Lui!” 

146,2b Cf. In. 11,52 („lisus trebuia să moară ca să-i adune laolaltă pe fiii lui Dumnezeu 
care erau risipiţi”). 

1463 Cf. Is. 61.1; Os. 6,1; Le. 4,18. e La adunarea eshatologică, toate infirmităţile 
omeneşti vor dispărea (Ilarie). 

146,4 Cf. Bar. 3,34; 15, 40,26. e Lui Ilarie, „stelele” îi amintesc de puzderia de stele pe 
care Dumnezeu i le-a arătat lui Avraam (cf. Gen. 15,5) şi a căror felurită strălucire a 
admirat-o Pavel (cf. LCor. 15,4). 

146,5 „hotar”: lit. „număr”. 

146,6 Cf. Le. 1,52. 

146,84 Nu apare în TM. Rah!fs propune scoaterea lui, deoarece este o contaminare cu 
Ps. 103,14. 

146,9b Cf. Lc. 12,24. € „care-L strigă”: TM are „care strigă”. e După Eusebiu, „puii de 
corb” sunt cei pe care părinții nu-i hrănesc; ei nu au alt tată decât pe Dumnezeu. 

10 Nu în puterea calului Se va desfăta, 

nici nu-Şi va afla plăcerea în alergarea omului. 

1! Domnul Îşi află plăcerea în cei care se tem de El 
şi în cei ce nădăjduiesc în îndurarea Lui. 


147 


! Aleluia! Al lui Aggeu şi Zaharia. 
Laudă, lerusalime, pe Domnul, 
laudă pe Dumnezeul tău, Sioane, 
căci EI a întărit zăvoarele porților tale, 
a binecuvântat pe fiii tăi în tine! 
“EI îţi pune drept hotare pacea 
şi din lamura grâului te satură. 
“ EI trimite porunca Sa pe pământ: 
repede aleargă cuvântul Său. 
“EI dă zăpada ca lâna, 
presară chiciura ca cenușa. 
* El aruncă gheaţa ca firimiturile; 
în fața gerului Său cine va putea răbda? 
? Va trimite cuvântul Său şi le va topi, 
va stârni suflarea Sa și vor curge apele. 


146,10 „alergarea”; lit. „gambele”. $ Acest psalm corespunde primei părți a Ps. 147 
în TM. 

147 Corespunde Ps. 147,12-20 din TM. Mulţi Părinţi (Atanasie, Cassiodor, leronim etc.) 
interpretează etimologic numele Ierusalimului: „vederea păcii”. 

147,2a Cf. 2Ezr. 13,3.6.13-15 (repararea porților și punerea zăvoarelor de către 
Neemia). € 2b: cf. Ef. 1,3. 

147,3a Există şi interpretarea mai banală: „E] pune la hotarele tale pacea.” Am adoptat 
însă soluţia mai conformă cu comentariile Părinților. De exemplu, Chiril al Ierusalimului: 
„Regii neamurilor, care locuiesc într-un ţinut sau altul, își au limitele stăpânirii tor. Numai 
adevărata sfântă Biserică universală are, în toată lumea, o putere fără limite. Dumnezeu 
i-a pus, după cum este scris, «pacea drept hotar»” (Cateheze, ed. Cittă Nuova, 8, p. 44, 
apud Mortari, nota ad loc.). + 3b: „lamura”: lit. „grăsimea”. Cf. In. 6,51 („Eu sunt 
Pâinea vie”). Pentru Augustin, aceasta denumește „Pâinea coborâtă din cer” (In. 6). 
147,4b Cf. Is. 55,10-11; Apoc. 19,13. Părinţii văd în acest stih o prevestire a răspândirii 
Evangheliei. 

147,7 „va stârni suflarea Sa”: /;t. „va sufla suflarea Sa/duhul Său” — semitism. 

% EI vesteşte cuvântul Său lui Iacob, 
îndreptările şi hotărârile Sale, lui Israel. 
* Nu a făcut aşa cu nici un alt neam 

şi hotărârile Sale nu le-a dezvăluit lor. 


148 


! Aleluia! Al lui Aggeu şi Zaharia. 
Lăudaţi pe Domnul, [voi, cei] din ceruri, 
lăudaţi-L. întru cele de sus! 

Z Lăudaţi-L, toți îngerii Lui, 
lăudaţi-L,, toate oștirile Lui! 

? Lăudaţi-L, soare şi lună, 
Lăudaţi-L., toate stelele şi lumina! 
i Lăudaţi-L, cerurile cerurilor 

şi apa cea mai presus de ceruri! 

* Să laude Numele Domnului, 


147,8 Cf. Rom. 3,2; 9,4 („ale lor sunt înfierea şi slava şi legămintele şi Legea şi cultul și 
făgăduinţele...”). 

148 Simfonia universului. După Grigore al Nyssei (1, III) respirația comună, armonia 
tuturor acestor elemente în ordine şi frumuseţe desăvârşită sunt prima şi adevărata 
muzică. Această cântare a vieţii vindecă natura noastră; în sunetele armoniei ei, ne 
comunică o taină spre a potoli tulburările sufletului. 

148,1 Ilarie asociază cu Rom. 8,19.21 („„Făptura aşteaptă cu nerăbdare arătarea fiilor lui 
Dumnezeu... căci şi ea va fi izbăvită din robia stricăciunii...”). 

148,2 „Îngerii” sunt slujitorii care alcătuiesc curtea cerească şi mesagerii lui Dumnezeu 
(cf. şi Ps. 102,20-21). Acceptarea lor în credinţa lui Israel a fost posibilă abia într-o 
epocă târzie, când se consolidase monoteismul (în cărțile mai vechi, „îngerul Domnului” 
e un mod de a-L. desemna pe Domnul însuși). Există o concepţie comună a Orientului antic 
care admite o mulțime de făpturi cereşti subordonate, dar Israel a ştiut să le integreze 
armonios în cadrul monoteismului. „Oştirile” (gr. Svvâneig) s-ar putea referi la mulţi- 
mea îngerilor (cf. şi 3Rg, 22,19; Le. 2,13), dar ar putea indica şi mulţimea aştrilor creaţi 
de Dumnezeu. Acestea sunt şi sensurile echivalentului din TM, care are fâwă , oştire”. 
148,3 „stelele și lumina”: TM are „stelele luminoase” — fit. „stelele luminii”. 

148,4 „apa cea mai presus de ceruri”: cf. nota la 103,3. 

148,5 „s-au ivit”: gr. EyevhEenoov, lit. „au început/au ajuns să existe”, În TM, versetul 
are doar două stihuri. Sb: „EI a poruncit şi au fost create.” Dublarea din LXX poate fi o 
încercare de a reda conținutul verbului ebraic bără', „a crea”, care îl poate avea ca 
subiect numai pe Dumnezeu. 

căci EI a spus şi s-au ivit, 

EI a poruncit şi au fost zidite. 

Le-a aşezat în veac şi în veacul veacului; 
poruncă a pus şi nu va trece. 

” Lăudaţi pe Domnul, [voi, cei] de pe pământ: 
balauri şi toate adâncurile, 

8 foc, grindină, zăpadă, gheață, 

suflare de vijelie, care împliniți cuvântul Lui, 
? munţii şi toate dealurile, 

voi, pomi roditori şi toți cedrii, 

19 fiarele şi toate dobitoacele, 

târâtoare şi păsări înaripate; 

1 regi ai pământului şi toate popoarele, 
căpetenii şi toți judecătorii pământului; 

12 țineri şi fecioare, 

bătrâni laolaltă cu copilandri! , i 





13 Să laude Numele Domnului, 

căci singur Numele Lui este preaînălțat, 
mărturia Lui, pe pământ şi în cer! 

'* BI va înălța cornul poporului Său, 
cântare pentru toți credincioşii Lui, 

fiii lui Israel, poporul ce se apropie de El. 


lauda Lui în adunarea celor credincioşi! 
? Să se bucure Israel de Cel ce l-a făcut, 


148,8 C/. Mt. 8,27 („Şi vântul, şi marea ascultă de EI”). e „gheaţă”: TM are „negură”. 
148,13 „mărturia”: gr. EEopoi6ynois (cf. nota la 6,6). Toate cele enumerate Îl laudă pe 
Creator dând mărturie despre lucrarea Sa. Echivalentul ebraic accentuează notele de 
maiestate, strălucire. 

148,14c În TM: „poporul ce-l stă aproape” (lift. „poporul de lângă EI”). 

149 Slava poporului lui Dumnezeu exprimată în metafore războinice. 

149,1 „cântare nouă”: expresie des întâlnită în contextul aducerii de mulțumire pentru o 
biruinţă sau o izbăvire. Cf. Apoc. 14,3. 


149 
! Aleluia! i 
Cântaţi Domnului cântare nouă, i 

fiii Sionului să se veselească de Împăratul lor! 
3 Să laude Numele Lui în horă, 

cu chimval şi harfă să-l cânte Lui? 

4 Căci Domnul binevoieşte întru poporul Său 
şi-i va înălța pe cei blânzi întru mântuire. 

5 Se vor lăuda cei credincioşi întru slavă 

şi se vor veseli în culcuşurile lor. 

* Preamăririle lui Dumnezeu, în gâtlejul lor, 
şi sabie cu două tăişuri, în mâinile lor, 

7 ca să aducă răzbunare asupra neamurilor 

şi pedepse asupra popoarelor, 

% ca să lege pe regii lor în obezi 

şi pe cei de vază ai lor în cătuşe de fier, 

? ca să împlinească asupra lor hotărârea scrisă; 
slava aceasta este pentru toţi credincioşii Lui. 


150 


! Aleluia! 


149,4 „binevoieşte”: gr. evăok£a implică bunăvoință, desfătare, bucurie, € 4b în TM: 
„îi va împodobi pe săracii Săi cu mântuire.” Pentru „săracii”, cf. introd. la Ps. 9. Bogăția 
de sens a ebr. 'ânăw face ca el să fie tradus în greacă în diverse feluri: n&vns, „sărac”; 
npoiic, „blând”; zorew66, „umil, smerit”. 

149,5 Atanasie explică prin 1Cor. 1,31 („Cel care se laudă, în Domnul să se laude”) 
şi Gal. 6,14 („Iar mie să nu-mi fie a mă lăuda decât în crucea Domnului nostru lisus 
Hristos”), e „În culcuşurile lor” poate însemna „când sunt bolnavi” sau „când meditează 
în timpul nopţii”. 

149,6 Cf. 2Mac. 15,16-17. * „sabie cu două tăişuri”: metaforă pentru cuvântul lui 
Dumnezeu: Is. 49,2 are „sabie ascuţită”; dar, reluat în Evr. 4,12, Ef. 6,17, Apoc. 1,16 şi 
19,21, apare ca „sabie cu două tăişuri”. 

149,7 „asupra”: se poate înțelege şi „printre”. La fel şi la v. 9. 

149,9 „hotărârea”: gr. kpiua, „judecată” -— mai ales „hotărârea judecătorească, sentinţa”, 
* În TM psalmul se termină cu Hla/'la Yăh. 

150 Psaltirea, numită în ebraică Sepher fhillim, „Cartea laudelor”, se încheie în mod 
firesc cu această „laudă fără de sfârşit”, în care îndemnul! „Lăudaţi” răsună de treispre- 
zece ori. Lauda universală este reluată în Apocalipsă — cf. mai ales 15,3-4; 19,4-8. După 
Grigore al Nyssei (1, [X), mulțimea nenumărată a tuturor perfecțiunilor celor aleşi va fi 
pentru Dumnezeu ca o muzică alcătuită din diverse instrumente, un concert de armonii 
şi melodii. După ce au fost enumerate trâmbița, harfa şi alăuta, sunetul mai vesel al 

Lăudaţi-L pe Dumnezeu întru sfinții Lui, 
lăudaţi-L. în tăria puterii Lui! 

2 Lăudaţi-L, pentru faptele puterii Sale, 
lăudaţi-L după mulțimea măreției Sale! 
* Lăudaţi-L în glas de trâmbiță, 
lăudaţi-L în harfă şi alăută! 

3 Lăudaţi-L în tamburină şi în horă, 
lăudaţi-L, pe strune şi cu fluier! 

i Lăudaţi-L în chimvale melodioase, 
lăudaţi-L în chimvale de strigare! 

$ Toată suflarea să laude pe Domnul! 
Aleluia! 


151 


! Acest psalm este scris de David cu mâna lui şi e în afara 
numărului: când s-a luptat singur cu Goliat. 

Mic eram între fraţii mei 

şi cel mai tânăr în casa tatălui meu; 

păşteam turmele tatălui meu. 

? Mâinile mele au făcut un fluier, 

degetele mele au îmbinat o harfă. 





Cchimvalelor îi evocă pe îngeri şi comuniunea noastră cu ei. „Acest ultim psalm îndeamnă 
orice spirit să-L, laude pe Dumnezeu; foloseşte simboluri pentru că nu există limite pentru 
lauda lui Dumnezeu şi imaginile se epuizează fără a reuşi să o exprime,” (Eusebiu) 

150,1 „Întru Sfinţii” poate însemna „în mijlocul sfinților”, „pentru sfinții” sau „în sanctuar”. 
150,4 „fluier”: gr. Spyavov — termen generic pentru instrumente muzicale, folosit uneori 
specific pentru cele de suflat. În acest context, acesta din urmă e sensul cel mai verosimil. 
150,5 „melodioase”: gr. ebnxoș, litt. „cu sunet bun”, ceea ce poate însemna şi „sonor, 
răsunător”. € „strigare”: e vorba de aclamaţia liturgică de la sărbători. 

151 Acest psalm nu apare în TM, dar pare a rezulta dintr-o combinare şi o prescurtare a 
doi psalmi necanonici, din al căror text ebraic s-au găsit fragmente la Qumran (ef. TOB, 
nota ad loc.) 

151,1 Cf. IRg. 17. 

151,2 „un fluier”: în paralelismul dintre &pyavov şi wWoâiptov, primul termen poate 
avea valoare generică („instrument muzical”), fiind specificat de al doilea, sau cei doi 
termeni pot fi complementari („instrument de suflat”, „instrument cu coarde”). Pentru un 
„ciobănaș”, am preferat fluierul. 

3 Cine-l va da de ştire Domnului meu? 
Domnul însuși, El ascultă. 

* El l-a trimis pe solul Său 

şi m-a luat de la oile tatălui meu 

şi m-a uns cu untdelemnut ungerii Lui. 
* Fraţii mei erau frumoşi şi înalți, 

dar n-a binevoit întru ei Domnul. 

* Am ieşit în întâmpinarea Străinului 
şi el m-a blestemat cu idolii lui. 

Dar eu, trăgând de la el sabia, 

i-am tăiat capul şi am îndepărtat ocara de la fiii lui Israel. 


151,3-4 Cf. 1Rg. 16. În textul de la Qumran: „* Cine va proclama, cine va vesti lucrările 
Stăpânului a toate? Dumnezeu a văzut totul, a auzit şi a ascultat. * A trimis pe prorocul 
Său ca să mă ungă, pe Samuel, ca să-mi dea mărire” (cf. TOB, nota ad /oc.), 


„Doamne, să se înalțe către Tine 

imnul făpturii Tale 

şi fii milostiv cu traducătorul ostenit. 

S-a chinuit căutând cuvintele 

care Te cântă.” 

(Sancti Ephrem Syri, Flymni et Sermones, 1,62, ed. Lamy, Malines, 1902 — apud Nesmy, 
p. 780.) 

Introducere 


I. Prezentare generală 


În multe din manuscrisele greceşti ale Psaltirii, dar şi în unele din manu- 
scrisele complete ale Septuagintei, cum este Codex Alexandrinus, sunt 
cuprinse, de multe ori alături de așa-numitul „Psalm al CLI-lea”, un număr 
de rugăciuni şi imnuri pe care Rahlfs a hotărât să le includă ca atare în edi- 
ia sa, cu titlul generic Odae (gr. 501). Potrivit grupajului tematic tradiţio- 
nal, aceste texte sunt inserate în Septuaginta între „cărțile poetice”, imediat 
după Psalmi, și urmate de Proverbe, Ecleziast, Cântarea Cântărilor şi lov. 
Este vorba despre paisprezece bucăţi (a noua fiind compusă din două texte 
distincte), rugăciuni sau imnuri de slavă, zece dintre ele provenind din VT 
(1, 2, 3, 4, 5, 6,7, 8, 10, 11), două din NT (9 şi 13), iar două (12, Rugă- 
ciunea lui Manasse şi 14, Cântarea dimineţii) fiind creaţii autonome; majo- 
ritatea textelor sunt întrebuințate frecvent în ritualul liturgic al Bisericii 
Ortodoxe (parţial şi al celei Catolice). Toate pot fi citite în cheie creştină, 
constituind, alături de Psalmi, partea poate cea mai intens „creştinată” din 
manuscrisele Septuagintei. Sunt indicii că Odele au interesat în mod special 
tradiţia creştină timpurie, dedicându-li-se de către unii Părinţi ai Bisericii 
sau alți scriitori bisericești comentarii speciale, în conexiune, de regulă, cu 
corpusul de bază al Psalmilor. Exemplul cel mai evident al acestui proces 
de „creştinare” este fragmentul din Avacum, unde textul grecesc, diferind, 
de altfel, mult de originalul ebraic, ajunge să fie interpretat de creştini, încă 
din primele secole, ca o profeție despre venirea Mântuitorului Hristos. 


II. Odele în tradiţia iudaică 


Împreună cu textul canonic al Psalmilor, creştinii par să fi moştenit din 
tradiția iudaică, încă din primele veacuri, şi obiceiul colecționării, pentru 
scopuri liturgice sau, mai rar, private, a unor imnuri sau rugăciuni. Un indi: 
ciu scripturar că în societatea iudaică antică circulau astfel de culegeri de 

imnuri îl avem în 3Regi 8,53a, unde se vorbeşte despre o „carte a cântării” 
(Ev BBăio mis 0âric). Ca şi psalmii propriu-zişi, astfel de texte poetice erau 
concepute spre a fi cântate, după cum se menționează explicit în finalul Rugă- 
ciunii lui Avacum (Od. 4). Totuşi, în afară de cartea canonică a Psalmilor, 
toate celelalte posibile culegeri de cântări compuse în ebraică sau aramaică 
s-au pierdut, probabil şi pentru faptul că, până târziu, către sec. al II-lea d. H., 
autoritățile religioase mozaice interziceau notarea în scris a tot ceea ce ținea 
de ritualul liturgic (cf. Elbogen, p. 259). 

În încercarea de a conferi colecțiilor creștine de cântări autoritatea tradi- 
ţiei, un autor creştin din secolul al IV-lea, Verecundus, într-un Commentarium 
super cantica ecclesiastica, 1,1, relatează informaţia (neconfirmată de nici 
o altă sursă şi contrazisă de realitate) că autorul evreu al Cărţii lui Esdra ar 
fi adunat cântările răspândite prin diferite cărți ale Bibliei şi le-ar fi ataşat 
Psalmilor, pentru a putea fi cântate împreună. Această operație au făcut-o 
însă cu siguranță creştinii înşişi, căci nici unul dintre manuscrisele ebraice 
ale Cărţii Psalmilor nu conţine Odele. Nu-i mai puţin adevărat însă că odele 
provenind din canonul ebraic erau întrebuințate detaşat de textul biblic 
propriu-zis, şi anume în trei modalități: 1) în mod liber, în rugăciunile 
credincioşilor; 2) ca secvențe lirice, în pauzele dintre lecturile din Tora şi 
3) în serviciul liturgic propriu-zis, întocmai ca şi Psalmii (cf. Schneider, 
pp. 33-34). Toate aceste trei modalități au fost menținute şi de creştini. 


III. Odele în tradiția creştină 


Pare de la sine înţeles ca, pentru nevoite liturgice primare, primii creştini să 
se fi adresat autorității textuale supreme, Sfânta Scriptură. Pe lângă Psalmii 
regelui David, adunaţi de timpuriu laolaltă, cartea sfântă a poporului ales 
mai conţinea şi alte texte cu mare încărcătură poetică şi emoţională, care 
puteau răspunde unor cerinţe liturgice. Asemenea texte au fost culese şi 
copiate împreună, dar, ca şi în cazul Psalmilor, numărul şi ordinea acestor 
cântări (odae) s-au fixat la sfârşitul unui proces de codificare care a durat 
câteva secole. Fapt este că, între listele de cântări liturgice pe care le găsim 
ocazional la diferiți autori din epoca patristică, nu există un consens. Dintre 
cataloagele de ode care ni s-au păstrat, selectăm, spre comparare, conținutul 
şi ordinea propuse de Origen (Comment. in Cant. cantic.) şi de Niceta al 
Remesianei (De uzilit. hymn.), alături de codificarea din Codex Alexandrinus 
(sec. al V-lea): 

Origen (sec. al Iil-lea): 
1. Exod 15 

2. Num. 21 
3. Deut. 32 
4. Jud. 5 

5. Isaia 5 
6 
7 
8 





„ IRg. 2 
„2Rg. 22 
. IParalip. 16 
9. Cântarea dimineții 


! Niceta al Remesianei (sec. al IV-lea): 
1. Exod 15 
2. Deut. 32 
3. 1Rg.2 
4. Isaia 26 
5. Avacum 3 
6. Ilona 2 
7. Plâng. $ 
8. Dan. 3,57 
9. Luca 1,46 


Codex Alexandrinus (sec. al V-lea): 


1. Cântarea lui Moise (Exod 15,1-19) 

2. Cântarea lui Moise (Deut. 32,1-43) 

3. Rugăciunea Annei (LRg. 2,2-10) 

4. Rugăciunea lui Isaia (Isaia 26,9-20) 

5. Rugăciunea lui lona (lona 2,3-10) 

6. Rugăciunea lui Avacum (Avac. 3,2-19) 

7. Rugăciunea lui Ezekia (Isaia 38,10-20) 

8. Rugăciunea regelui Manasse 

9. Rugăciunea lui Azaria (Dan. 3,26-45) 

10. Cântarea celor trei tineri [în Alexandrinus, „a părinţilor noştri”) 

| (Dan. 3,52-88) 

| 11. Rugăciunea Mariei, Născătoarea de Dumnezeu (Le. 1,46-55) 
12. Rugăciunea lui Simeon (Lc. 2,29-32) 

13. Rugăciunea lui Zaharia (Lc. 1,68-79) 

14. Cântarea dimineţii 

IV. Cântările lui Moise în tradiția românească 


Cunoscute sub titlul Cântările lui Moise, primele nouă ode sunt frecvent 
întrebuințate în ritualul liturgic răsăritean. De regulă, în ediţiile româneşti 
ale cărților de cult, aceste texte sunt tipărite în Psaltire, la sfârşitul psalmi- 
lor, şi precedate de indicaţii tipiconale amănunțite cu privire la momentele 
în care sunt cântate în biserică (vezi, de exemplu, Psaltirea Prorocului şi 
Împăratului David, tipărită cu binecuvântarea preasfințitului Iustinian al 
Maramureşului şi Sătmarului, s.a., p. 271 şi urm.). 

Această tradiţie continuă cu siguranță obiceiuri anterioare, din perioada 
slavonismului cultural, căci respectivele „cântări ale lui Moise” apar în cele 
mai vechi versiuni româneşti ale Psaltirii. Exemplificăm mai întâi printr-una 
dintre cele mai vechi versiuni manuscrise româneşti, Psaltirea scheiană! 
(sec. ai XVI-lea), unde, denumite generic Cântecele lu Moysi, odele sunt 
cuprinse la sfârşitul manuscrisului, cu următoarele titluri: În Eyire lu Israilă 
întânie; Cântare lu Moysi de a doa lege; Cântarea a treia: rugăciurea 
Annei mumei lu Samuilii, Cântarea 4: a lu Avacumii prorocu; Cântarea 3: 
Rugăciurea Isaiei prorocu;, Rugăciurea lonei prorocu. Cântarea 6; 
Cântecele sfinţilor 3 feciori Anania, Azaria, Misaili. Deîn cartea lu Daniilii 
prorocu, 7; Cântecele sfinților 3 feciori. Cântarea 8; Cântarea dzeului 
născuta, ce e de a Lucăei evanghelie, gice-se dulce vestire. Cântarea 9; 
Prorocia Zahariei, tatăl lu înrainte-cursul loanu. A Lucăei evanghelie ce se 
gice dulce vestire. În prelucrarea lui Coresi, Psaltirea slavo-română (1577)2, 
cele nouă cântări apar din nou (Cântecele lu Moysi): În Ieşire, întâie; 
Cântarea lu Moisi de-a doa leage; Cântarea a treia: rugăciunea Annei, 
muma lu Samuil, Cântarea a patra: a lu Avvacum proroc; Cântarea a 
cincea: Rugăciunea Isaiei prorocu, Cântarea a şasea: Rugăciunea loaneei 
prorocu;, Cântecele sfinţilor 3 feciori Anânia, Azaria şi Misail, den cartea 
lu Daniil proroc. Cântarea a şaptea; Cântecele sfinţilor trei feciori. Cân- 
tarea a opta; Cântarea zeului născuta, ce e de a Lucăei sfânta ievanghelie, 


1. În ediţia: Psaltirea Scheiană comparată cu celelalte psaltiri din sec. XVI şi XVII tra- 
duse din slavoneşte. Ediţiune critică de 1.-A. Candrea, II-Textul şi glosarele, Bucureşti, 
1916, p. 310 şi urm. 

2. În ediţia: Coresi, Psaltirea slavo-română (1577), în comparație cu psaltirile coresiene 
din 1570 şi din 1589. Text stabilit, Introducere şi Indice de Stela Toma, Editura 
Academiei, Bucureşti, 1976, p. 606 şi urm. 

a nooa; Prorociia Zahariei, tatăl lu înainte-cursu loanu, de a Lucăei 
evanghelie, zice-se dulce vestire. 

În fine, într-un alt monument al vechii culturi ecleziastice româneşti, 
Psaltirea de la Bălgrad (165 Ik, cele nouă cântări sunt de asemenea incluse, 
cu denumirea explicativă Cântecul lui Moisi, carele au cântat cându-l trecu 
Dumnezău pre uscat, prin Marea Roşie, şi înecă pre Faraon în Marea 
Roşie cu toate şireagurile lui, cumu-i scris în Ishod, 15 capete şi cu titlurile: 
Cântecul dintâiu; A 2 cântare a lui Moisei, din 2 Zacon, glava 32; Al 3 cân- 
tec al Annei, a maicei lui Samoil proroc; A 4 Cântec, rugăciunea sfântului 
Awvacum proroc, glava 3; A 5 cântare a sfântului Isaia proroc, glava 26; A 
6 cântare. Rugăciunea lui Iona proroc, când s-au rugat din majele chitului; 
A 7 cântec. Rugăciunea a 3 coconi sfinţi; cântarea celor 3 coconi, ce cânta 
în cuptoriu, A 8 cântare a celor 3 sfinți otroci, A 9, cântecul Preacuratei, 
ce-i de la sfânt Luca evanghelist, Cântarea sfântului Zahariei proroc, a 
părintelui lui loan Botezătoriul. 

Verificările pe care le-am făcut prin sondaj în cele mai importante ediţii 
ale Psaltirii în limba română au arătat că „cele nouă cântări ale lui Moise” 
sunt tipărite automat alături de psalmii regelui David. 


Eugen Munteanu 


3. În ediţia: Psaltirea de la Alba-Iulia, 1651, tipărită acum 350 de ani sub păstorirea lui 
Simeon Ştefan, Mitropolitul Ardealului, şi văzând acum din nou lumina tiparului cu 
binecuvântarea Înalt Prea Sfinţitului Andrei, Arhiepiscop al Alba Iuliei, Alba Iulia, 
2001, p. 649 şi urm. 











Odele 


1. Cele nouă ode din Biserica Greacă 


1 
Cântarea lui Moise din Exod 


!Să cântăm Domnului, căci EI cu slavă S-a preaslăvit; 
a aruncat în mare cal şi călăreț. 
2 Ajutor şi scăpare El mi-a fost spre mântuire. 





Atât titlul mare al cărții, cât şi cele două subtitluri („I. Cele nouă ode din Biserica 
Greacă” şi „IL. Alte ode”) sunt adăugate de Rahifs în ediţia sa a Septuagintei. De ase- 
menea, Rahlfs menţionează că ordinea odelor este diferită în manuscrise: „Ego primo 
loco eas nouem Odas posui, quas ecclesia graeca Psalterio addit; sequuntur reliquae, 
quae in antiquis mss. inueniuntur.” € În cele ce urmează oferim câteva informații cu 
caracter monografic privitoare la odele reţinute în ediţia noastră de referinţă (Rahlfs). 
Pentru alte comentarii, a se vedea notele corespunzătoare din celelalte volume ale 
Septuagintei. 

1 Prin conținutul ei, cântarea intonată de Moise după trecerea miraculoasă a Mării Roșii 
(Ex. 15,1-19) a reprezentat dintotdeauna un punct de referinţă central al devoțţiunii 
poporului ales. Invocarea acestui episod central devenise cu vremea „o componentă im- 
portantă a rugăciunii zilnice” (Elbogen, p. 244) pentru orice evreu. Cântarea lui Moise 
din Exod, ca şi cea din Deuteronom, însoțea frecvent lecturile sinagogale din Tora. Marea 
prețuire de care se bucura acest text printre evrei este exprimată explicit de Philon din 
Alexandria (sec. ! d.H.), care, cu numele de „cântarea mării” (nopââtos 5% — De 
agricultura,l7), îl califica drept „cea mai vrednică de cinstire dintre cântări” (chv 
ieponpeneorârmv &5ouev (ăfiv — De somniis, IL, 41). La rândul său, Eusebiu (Fist. 
Eccl. UI, 17,22) subliniază că cele două imnuri de slavă ale lui Moise s-au transmis de la 
evrei la creştini ca piese liturgice importante. 

La fel ca şi Cântarea celor trei tineri şi Cântarea dimineţii, „cântarea mării” a lui Moise 
a pătruns încă de timpuriu în slujba de dimineață din primele mănăstiri creştine, fapt 
menţionat în Viaţa Sfântului Pahomie (sec. al IV-lea). Una dintre regulile monahale 
redactate de Cezar de Arles include prescrierea ca acest imn (Cantemus Domino...) să 
fie cântat în liturgia duminicală. Este probabil că Benedict din Nursia (Regula XIII) a 
preluat obiceiul intonării acestui imn din liturgia romană. 

Acesta este Dumnezeul meu şi-L voi preamări, 

Dumnezeul tatălui meu şi-L voi înălța. 

3 Domnul care zdrobeşte războaiele, 

Domnul este numele Lui. 

“EI a aruncat în mare carele şi oștirea lui Faraon, 

pe căpeteniile alese ale călărimii 

le-a aruncat în Marea Roşie. 

5 Cu marea i-a acoperit, 

s-au afundat în adânc ca nişte pietre. 

S Dreapta Ta, Doamne, s-a preaslăvit întru putere; 

mâna Ta cea dreaptă, Doamne, i-a strivit pe duşmani. 

1 Și cu mulţimea slavei Tale i-ai zdrobit pe potrivnici; 

ai trimis mânia Ta şi i-a mistuit ca pe o trestie. 

* Şi prin suflarea mâniei Tale apele s-au despărțit; 

ca un zid s-au închegat apele, 

s-au închegat valurile în mijlocul mării. 

? Zicea vrăjmaşul: „Am să-i urmăresc și-am să-i prind, 

am să împart prada şi-am să-mi îndestulez sufletul, 

cu sabia mea voi nimici, cu mâna mea voi domni.” 

19 Ai trimis suflarea Ta şi i-a acoperit marea; 

s-au afundat ca plumbul în noianul de ape. 

1! Cine este asemenea Ție între zei, Doamne? 

Cine este ca Tine preamărit între sfinţi, 

minunat întru slavă, care faci minuni? 

'2 Ţi-ai întins dreapta 

şi pământul i-a înghiţit. 

13 Ai călăuzit cu dreptatea Ta acest popor al Tău, pe care l-ai 
răscumpărat, 

l-ai chemat cu puterea Ta la odihna Ta cea sfântă. 

14 Auzit-au neamurile şi s-au mâniat, 

dureri i-au cuprins pe cei ce locuiesc în [țara] Filistiim. | 
15 Atunci s-au tulburat căpeteniile Edomului, 
şi pe mai-marii moabiţilor i-a cuprins spaima, 
s-au topit toţi locuitorii Canaanului. 

16 Să cadă peste ei frică şi cutremur, 

să încremenească prin măreția brațului Tău, 
până va trece poporul Tău, Doamne, 

până va trece acest popor al Tău, pe care l-ai dobândit! 
i 1 Călăuzindu-i, sădeşte-i în muntele moştenirii Tate, 
$ în lăcaşul Tău cel gătit, pe care I-ai lucrat, Doamne, 
lăcașul Tău cel sfânt, Doamne, pe care l-au gătit mâinile Tale. 
Domnul împărățeşte în veac şi peste veac, de-a pururi. 
19 Căci au intrat în mare caii lui Faraon cu care şi căpetenii 
şi Domnul a adus peste ei apele mării, 
iar fiii lui Israel au trecut pe uscat prin mijlocul mării. 


Traducere de Ion Pătrulescu 





2 
Cântarea lui Moise din Deuteronom 


a aminte, cerule, şi voi grăi, 
iar pământul să asculte vorbele gurii mele! 
ţ 2Să fie aşteptată ca ploaia rostirea mea 
şi să coboare ca roua vorbele mele, 
ca bura peste pajişte 
j şi ca bruma peste iarba uscată. 
d * Căci am chemat numele Domnului: 
daţi mărire Dumnezeului nostru! 
Dumnezeu, adevărate sunt faptele Sale, 
şi toate căile Sale sunt judecăţi; 
Dumnezeu credincios, în EI nu este nedreptate, 
drept şi sfânt este Domnul! 
5 Ei au greşit, nu-l mai sunt copii, ci prihăniți, 


2 Exegeţii au strâns multe mărturii care atestă că, numit uneori „marea cântare a mărtu- 
riei”, imnul rostit de Moise şi încredinţat israeliților la încheierea acţiunii sale de legisla- 
tor (Deut. 32,1-43) era încă de foarte timpuriu întrebuințat în Templu ca piesă liturgică 
de bază, intonat ca un psalm autonom (împărțit în şase secvenţe, cf. Elbogen, p. 169). 
Această preţuire maximă s-a menținut şi mai târziu, la evreii din diaspora elenistică, 
după cum se poate vedea dintr-un pasaj din 4Mac. 18,18, în care citim că mama își 
îndeamnă cei şapte fii să nu uite să cânte mereu cântarea transmisă de la Moise. Philon 
din Alexandria citează foarte des din această cântare a lui Moise, pe care o numeşte 
„marea cântare” (uey6ân 65 — OQuod deterius potiori, 30) sau, pentru a o distinge de 
alte imnuri, „cântarea mai mare” (65 ueițuv — De plantatione, 14 şi De posteritate 
Cain, 35). 

un neam strâmb și răzlețit. 

$ Acestea 1 le daţi îndărăt Domnului, 

popor smintit şi fără de minte? 

Nu EI, Tatăl tău, te-a dobândit 

şi te-a făcut şi te-a zidit? 

i Amintiţi-vă de zilele veciei, 

socotiți anii, din neam în neam! 

Întreabă-l pe tatăl tău, şi el îţi va povesti, 

pe bătrânii tăi, şi ei îţi vor spune. 

% Când a împărţit cel Preaînalt neamurile, 

cum i-a împrăştiat pe fiii lui Adam, 

a rânduit hotarele neamurilor 

după numărul îngerilor lui Dumnezeu, 

” iar partea Domnului a fost poporul Său, Iacob, 
partea din moştenirea Sa, Israel. 

19 L-a îndestulat în pustiu, 

în setea arşiței, în loc fără apă; 

l-a înconjurat şi l-a îndrumat 

şi l-a păzit ca pe lumina ochilor, 

EI aşa cum îşi păzeşte vulturul cuibul, 

i se înduioşează de micuţii săi să 
şi, întinzându-şi aripile, îi acoperă 
şi-i poartă pe spatele său. 

"2 Domnul Singur îi călăuzea 

şi nu era cu ei vreun zeu străin. 

13 L-a urcat pe vlaga pământului, 
i-a hrănit cu roadele câmpurilor, 
au supt miere din stâncă 

şi untdelemn din piatră aspră, 

"4 untul vacilor şi laptele oilor, 

cu grăsime de miei şi de berbeci, 
fiii taurilor şi ai țapilor, 

cu grăsime din măduva grâului, 

şi sânge de strugure au băut, vinul. 
15 Şi a mâncat Iacob şi s-a săturat, 
şi a dat cu piciorul cel preaiubit. 
S-a îngrăşat, s-a lăţit, s-a îngroşat 

şi L-a părăsit pe Dumnezeu, făcătorul său, DE 
şi s-a îndepărtat de Dumnezeu, mântuitorul său. 

15 „M-au mâniat cu zeii străini, 

cu urâciunile lor m-au amărât. 

17 Au adus jertfe demonilor, nu lui Dumnezeu, 

unor zei pe care nu-i cunoşteau. 

Au venit unii noi, de curând, 

pe care părinţii lor nu-i ştiau. 

13 Pe Dumnezeul care te-a născut L-ai părăsit 

şi L-ai uitat pe Dumnezeul care te-a hrănit.” 

d Şi a văzut Domnul şi a fost gelos 

şi S-a aprins de mânie împotriva fiilor şi fiicelor Sale 
% şi a zis: „Îmi voi întoarce fața de la ei 

şi voi arăta ce va fi cu ei până la urmă; 

căci este un neam strâmb, 

fii în care nu se află credință. 

”! Ei M-au făcut gelos pentru ceva care nu-i dumnezeu, 
M-au mâniat cu idolii lor; 

şi Eu îi voi face pe ei geloşi pe unul care nu este nici măcar neam, 
pe un neam fără minte îi voi mânia. 

2 Căci un foc s-a aprins din mânia Mea, 

va arde până jos în sălaşul morților, 

va înghiți pământul şi roadele lui, 

va arde temeliile munților. 

% Voi îngrămădi asupra tor nenorociri 

şi săgețile Mele le voi aţinti asupra lor. 

kb 2 Sleiţi de foame şi pradă păsărilor 

; şi gârboviţi fără leac. 

Colţii fiarelor îi voi trimite asupra lor, 

deopotrivă cu mânia celor ce se târăsc pe pământ. 

2% Din afară sabia îi va lăsa fără copii 

şi dinăuntrul cămărilor — teama; 

flăcăul, ca şi fecioara, 

pruncul, ca şi moşul cel prăvălit. 

% Am spus: Îi voi împrăștia, 

voi şterge dintre oameni amintirea lor — 

21 dacă nu ar fi mânia Mea împotriva dușmanilor, ca să nu dăinuiască 

şi ca să nu se fălească vrăjmaşii, operati poe și 
să nu spună: «Braţul nostru cel înălțat 

şi nu Domnul le-a făcut pe acestea toate.»” 

% Căci neamul lor şi-a pierdut vrerea 

şi nu se află în ei cunoaştere. 

Nu au înțelepciunea de a înțelege acestea: 

să le primească în veacul ce vine. 

3 Cum să fugărească oare unul singur mii de oameni 
şi doi să izeonească zeci de mii, 

dacă nu li i-ar fi dat pe mână Dumnezeu, 

dacă Domnul nu le-ar fi îngăduit-o? 

3! Căci zeii lor nu sunt deopotrivă cu Dumnezeul nostru; 
dar duşmanii noştri sunt fără minte. 

3 Căci din vița Sodomei se trage viţa lor 

şi mlădița lor din cea a Gomorei. 

Strugurele lor este strugure de fiere, 

ciorchine de amăreală pentru ei. 

*3 Suflare de balauri este vinul lor 

şi suflare de viperă, fără de leac. 

AA „Nu vezi că acestea sunt adunate la Mine, 

și sunt pecetluite în vistieriile Mele? 

% În ziua răzbunării le voi da datoria, 

la vremea potrivită, când le va aluneca piciorul. 
Căci se apropie ziua pieirii lor, 

aici se află cele pregătite pentru voi.” 

* Domnul Îşi va judeca poporul 

şi Se va apleca asupra slujitorilor Săi. 

Căci i-a văzut sleiți 

| şi lăsaţi de izbelişte şi daţi la o parte. 

aL Şi a grăit Domnul: „Unde sunt zeii lor, 

cei în care s-au încrezut, 

| % din jertfele cărora ați mâncat grăsimea 

şi din ale căror libaţii aţi băut vinul? 

Să se ridice şi să vă vină în ajutor 

şi să fie pentru voi ocrotire. 

* Priviţi, priviţi — căci Eu sunt, 

şi nu este alt Dumnezeu în afară de Mine! 

Eu voi ucide şi voi da viaţă, 

Eu voi lovi şi tot Eu voi lecui, 

căci n-are cine să scoată din mâinile Mele. 

4 Voi ridica spre cer mâna Mea 

şi voi jura pe dreapta Mea 

şi voi grăi: Viu sunt Eu în veci, 

1! Îmi voi ascuţi ca fulgerul sabia Mea 

şi mâna Mea va ţine bine judecata 

şi le voi da Eu dușmanilor Mei ce li se cuvine 
şi le voi plăti celor ce Mă urăsc. 

* Îmi voi îmbăta săgețile cu sânge 

şi carne va mânca sabia Mea, 

din sângele răniților şi robilor, 

din capul fruntaşilor dușmanilor.” 

4% Veseliţi-vă, ceruri, împreună cu El, 

şi să 1 se închine Lui toţi fiii lui Dumnezeu! 
Veseliţi-vă, neamuri, împreună cu poporul Lui, 
şi să-l întărească toți îngerii lui Dumnezeu! 
Căci sângele fiilor Săi îl va răzbuna 

şi va răzbuna şi va plăti după dreptate duşmanilor Săi 
şi le va plăti celor care Îl urăsc, 

şi va curăți Domnul pământul poporului Său. 


Traducere de loana Costa 


3 
Rugăciunea Annei, mama lui Samuel 


! Inima mea s-a întărit întru Domnul, 


3 Rugăciunea de mulțumire a Annei (1Rg. 2,2-10), mama marelui profet şi judecător 
Samuel, este inclusă şi ea încă de timpuriu în scria de texte creştine cu caracter liturgic. 
Creştinii au recunoscut în acest text accente profetic-mesianice, întrucât, către finalul rugă- 
ciunii, Anna vorbeşte (se pare că pentru prima dată în VT) despre „unsul Domnului”. 
loan Gură de Aur dedică mai multe omilii acestui pios personaj biblic, de unde aflăm 
despre larga răspândire a acestui text (De Anna sermones, în PG 54, 631-676). În 
primele decenii ale sec. al V-lea, Niceta al Remesianei (De utilitate hymnorum, 9) men- 
ționează de asemenea în mod expres rugăciunea Annei între „cântările pe care le cântă 
Biserica Domnului”. 

s-a înălțat puterea mea întru Dumnezeul meu; 
s-a deschis larg împotriva vrăjmaşilor gura mea, 
bucuratu-m-am întru mântuirea Ta. 

2 Căci nu este nimeni sfânt precum Domnul, 

şi nu este nimeni drept precum Dumnezeul nostru; 
nu este nimeni sfânt în afară de Tine. 

3Nu vă făliţi şi nu vorbiţi cu îngâmfare, 

să nu iasă vorbe mari din gura voastră, 

căci Dumnezeul cunoaşterilor este Domnul 

şi Dumnezeul care-Şi pregăteşte lucrările Sale. 
+ Arcul celor puternici a slăbit, 

şi cei slabi s-au încins cu putere; 

5 cei sătui au scăpătat, 

iar cei flămânzi au lăsat deoparte ogorul; 

căci stearpa a născut de şapte ori 

şi cea plină de copii s-a sleit. 

* Domnul ucide şi dă viaţă, 


EI aruncă în lăcașul morților şi tot EI scoate de acoto. 


7 Domnul te sărăcește și te îmbogăţeşte, 

EI smereşte şi înalță. 

SRidică din țărână pe cel sărac 

şi din gunoi îl înalţă pe cel lipsit 

ca să-l aşeze alături de stăpânitorii poporului 
şi jilț de slavă îi dă moştenire. 

” Împlinind ruga celui ce se roagă, 

a binecuvântat anii celui drept; 

pentru că nu prin putere va izbândi omul, 

'% Domnul îl va slăbi pe potrivnicul lui: 

Sfânt este Domnul! 

Să nu se fălească înțeleptul cu înțelepciunea sa, 
şi să nu se fălească cel puternic cu puterea sa, 
şi cel bogat să nu se fălească cu bogăția sa. 

Ci întru aceasta să se fălească cel ce se făleşte: 
că înţelege şi că-L cunoaşte pe Domnul 


şi că face judecată şi dreptate în mijlocul pământului. 


Domnul S-a urcat la ceruri şi a tunat, 
EI va judeca marginile pământului, 

EI dă tărie regilor noştri, Ec IRI RI taia 
şi va înălța puterea unsului Său. 


Traducere de Florica Bechet 


1 Rugăciunea lui Avacum 
2 Doamne, auzit-am vestea Ta şi m-am înspăimântat, 
priceput-am faptele Tale şi m-am înfricoşat! 
În mijlocul a două făpturi vii vei fi cunoscut, 
când vor fi aproape anii, Tu vei fi recunoscut, 
când va sosi clipa, vei fi arătat, 
când se va tulbura sufletul meu, la mânie, Îţi vei aminti de îndurare. 
3 Domnul din Thaiman va veni 
şi Cel Sfânt, din muntele Pharan, cel cu umbră deasă. 
Oprire 
Acoperit-a munţii măreţia Lui 
şi de lauda Lui e plin pământul. 
4 Şi strălucirea Lui va fi precum lumina, 
coarne [va ține] în mâinile Lui, 
şi Şi-a pus iubirea cea puternică a tăriei Lui. 
5 Înaintea feţei Sale va umbla cuvântul 
şi va ieși, picioarele-l vor fi în sandale. 
$ [EI] S-a ridicat şi s-a cutremurat pământul, 
a privit de jur-împrejur şi neamurile s-au topit. 
Munţii cu putere s-au făcut fărâme, 
s-au topit dealurile vechi cât veacul. 
7 Umblările Lui veşnice în loc de suferințe le-am văzut, 
taberele etiopienilor de groază se vor umple 
şi corturile din ţinutul Madiam. 
% Oare-mpotriva râurilor Te-ai mâniat, Doamne? 





4 Rugăciunea profetului Avacum (Av. 3,2-19) a fost folosită în liturgia mozaică întoc- 
mai ca oricare alt psalm (cf. Schneider, p. 31). În diaspora elenistică, această rugăciune 
pare să fi fost integrată în ritualul liturgic ca piesă autonomă, dacă luăm în calcul exis- 
tența unei versiuni greceşti autonome, concepută, probabil, „special pentru întrebuința- 
rea în sinagogă” (Robinson/Horst, p. 169). 

Oare-mpotriva râurilor este urgia Ta? mn: 
Oare-mpotriva mării e pornirea Ta? 

Căci vei încăleca pe caii Tăi 

şi călărimea Ta e mântuirea! 

? „Cu putere îţi vei întinde arcul 

împotriva sceptrelor”, zice Domnul. 





Oprire 

“Țara râurilor se va destrăma. 

19Te vor vedea popoarele şi vor fi cuprinse de durerile naşterii. 
EI împrăştie apele umblării; 

şi-a dat genunea glasul său, 

înaltul, închipuirea lui, s-a ridicat. 

'! Soarele şi luna au stat în locul ei. 

Către lumină vor pleca săgețile Tale, 

către lucirea străfulgerării armelor Tale. 

4 Cu-amenințarea Ta vei împuţina pământul 
şi cu mânie doborî-vei neamuri. 

13 Ai ieşit spre mântuirea poporului Tău, 

ca să-i mântuieșşti pe unşii Tăi. 

Ai aruncat pe capetele nelegiuiților pieirea, 
le-ai ridicat lanţurile până la grumaz. 





PET AEO 


Oprire 

14 Ai retezat, spre uluire, capetele celor puternici, 
de-aceasta ei se vor cutremura. 

Zăbalele şi le-or desface 

precum săracul ce mănâncă pe furiş. 

'5 Şi Ţi-ai mânat spre mare caii Tăi, 

ce tulbură noian de ape. 

15 De strajă-am stat şi mi s-au strâns de groază măruntaiele 
de glasul rugăciunii de pe buzele mele, 

şi-un tremur mi s-a strecurat în oase, 

şi pe sub mine starea mea s-a tulburat. 

Liniştit voi sta în ziua strâmtorării mele, 

ca să mă urc spre poporul unde am pribegit. 

1 Căci nu va mai rodi smochinul, 

şi nici prin vii roade nu se vor afla; 








NIC 2 muci 

munca măslinului va fi înşelătoare, 

şi țarinile nu vor mai rodi bucate; 

rămas-au oile făr' de păşune, 

şi nu se află boi lângă ieslea împăcării lor. 

'9 Bu unul însă întru Domnul mă voi veseli, 
mă voi bucura în Dumnezeu, mântuitorul meu! 
19 Domnul Dumnezeu este puterea mea 

şi paşii mi-i va îndruma spre împlinire. 
Către-nălţimi mă va ridica, 

spre-a birui cu a Lui cântare! 


Traducere de Cristian Gaşpar 


5 
Rugăciunea lui Isaia 


De cu noapte se ridică duhul meu spre Tine, Dumnezeule, 
fiindcă poruncile Tale lumină sunt pe pământ. 

Învățaţi-vă dreptatea, voi, cei care locuiți pământul! 

19 Căci cel necredincios a fost potolit; el nu va învăţa dreptatea pe 
pământ, 

adevărul nu-l va săvârşi. 

Piară cel necredincios, ca să nu vadă slava Domnului! 

1! Doamne, înalt este braţul Tău, şi ei n-au ştiut, 

iar cei ştiutori se vor ruşina; 

râvna va cuprinde poporul cel neînvățat 

şi acum focul îi va mistui pe cei potrivnici. 

Le Doamne, Dumnezeul nostru, dăruieşte-ne pacea, 

căci Tu pe toate ni le-ai dat nouă. 

13 Doamne, Dumnezeul nostru, câştigă-ne pentru Tine! 


5 Datorită cuvintelor cu care începe în Septuaginta („De cu noapte se ridică duhul meu 
către tine, Dumnezeule...»), Rugăciunea lui Isaia (Is. 26,9-20) a fost încă de la început 
populară printre creştini ca rugăciune de seară sau de dimineaţă. loan Gură de Aur 
(Homilia 14, 4, în PG 62, 576) menţionează că în vremea sa rugăciunea aceasta era 
inclusă în slujba utreniei. Cât de iubită şi de intens rostită sau cântată a fost această 
rugăciune atât în Biserica romană cât şi în cea bizantină o atestă următorul fapt: pe o 
bucată de papirus din sec. VII-VIII, confecționată spre a fi purtată ca amuletă, se află 
înscrisă versiunea grecească a acestui text (cf. Schneider, p. 47). 

Doamne, în afară de Tine pe altul nu ştim, .*:: 
numele Tău îl numim. 

"4 Jar cei morți nu vor vedea viața, 

nici doctorii nu[-i] vor învia; 

de aceea i-ai dus şi i-ai nimicit 

şi ai luat toată partea bărbătească de la ei. 

15 Adaugă lor rele, Doamne, 

adaugă rele tuturor celor slăviţi ai pământului! 

16 Doamne, în strâmtorare mi-am adus aminte de Tine, 
întru puţină strâmtorare a fost certarea Ta către noi. 

'” Precum cea aflată în dureri se apropie să nască 

şi strigă în durerea ei, 

aşa am ajuns noi pentru cel iubit al Tău. 

'8 De frica Ta, Doamne, în pântece am luat 

şi ne-am chinuit şi am născut; 

duhul mântuirii Tale l-am făcut pe pământ, 

noi nu ne vom prăbuşi, ci se vor prăbuşi cei ce locuiesc pământul. 
9 Morţii vor învia şi cei din morminte se vor scula, 

iar cei din pământ se vor veseli, 

căci roua de la Tine le este vindecare, 

iar pământul necredincioşilor va pieri. 

20 Du-te, popor al meu, intră în încăperile tale, 

închide uşa după tine, ascunde-te câteva clipe, 

până când va trece mânia Domnului. 








Traducere de lon Pătrulescu 


6 
Rugăciunea lui lona 


* În strâmtorarea mea, strigat-am către Domnul Dumnezeul meu, 


PE a 





6 Aşa-numita Rugăciune a lui Iona (lona 2,3-10) este una dintre cele mai cunoscute 
„rugăciuni de mulțumire” din VT. Ca tonalitate şi tip discursiv, se apropie de „psalmii 
de mulțumire” cum sunt Ps. 30 sau cel din Sir. 51,1-12. Din punct de vedere narativ, b 
Iona ar fi rostit această rugăciune atunci când se afla în pântecele monstrului marin care 
îl înghiţise la porunca Domnului, pentru a-l pedepsi pentru că „fugise de la faţa Domnului”. 
Or, într-o situaţie limită, ne-am fi aşteptat să găsim o rugăciune de implorare şi nu una 

şi din pântecele iadului a auzit chemarea mea, 

ai auzit glasul meu! 

+ M-ai prăvălit în adâncurile inimii mării 

şi şuvoaiele m-au împresurat; 

toate talazurile Tale şi valurile Tale peste mine au năvălit. 

5 Jar eu am zis: „Alungat am fost din fața ochilor Tăi; 

îmi va mai fi dat oare să privesc la templul Tău cel sfânt?” 

* În juru-mi, apă s-a revărsat până-n suflet, 

penunea de pe urmă m-a înconjurat, 

s-a înfundat capul meu în crăpăturile munților! 

7 M-am coborât până la pământ, ai cărui drugi sunt veşnice zăvoare. 
Să se ridice din stricăciune viața mea, Doamne Dumnezeul meu! 

3 Când sufletul meu era gata să piară, de Domnul mi-am adus aminte; 
de-ar fi s-ajungă până la Tine ruga-mi, în templul Tău cel sfânt! 

9 Cei ce se ţin de cele mincinoase şi deșarte au părăsit îndurarea [ce li 
s-a arătat]. 

10 Dar eu, cu glas de laudă şi de mărturisire, Îţi voi aduce jertfă Ție, 
câte Ți-am făgăduit voi împlini, pentru mântuirea mea întru Domnul. 


Traducere de Cristian Gaşpar 





de mulțumire! Mai mult, ca în toate rugăciunile de acest tip, verbele sunt întrebuințate la 
trecut, ca pentru a marca mulțumirea pentru un act de îndurare a Domnului deja petrecut. 
Aceste nepotriviri au fost sesizate de comentatori încă din Antichitate. Flavius losephus 
(Antiq. iud. 9, 214), ca şi unele dintre targum-uri, au modificat ordinea secvențelor şi au 
pus rugăciunea după momentul în care Iona a ieşit din pântecele chitului. 

Ca şi rugăciunea lui Daniel, profet alături de care lona apare adesea reprezentat în 
iconografia creştină, rugăciunea lui lona a fost înțeleasă de primii comentatori creştini, 
ca și de mulţi dintre Părinţii Bisericii, ca o prefigurare a modelului hristic. În mod con- 
cret, rugăciunea rostită de Iona a fost pusă în relaţie cu rugăciunea pe care Mântuitorul 
lisus Hristos va fi rostit-o în momentul pogorârii în iad (Ieronim, Chiril al Alexandriei, 
Theodorst al Cyrului), sau în timpul agoniei pe cruce (Origen, Vasile cel Mare, 
Hesychios din Ierusalim). 

7 
Rugăciunea lui Azaria 


% Binecuvântat eşti, Doamne, Dumnezeul părinților noştri, 
şi lăudat și preaslăvit este numele Tău în veci, 
*? căci drept eşti întru toate cele pe care ni le-ai făcut, 


7-8 Identificate în corpusul Odetor cu numerele 7 şi 8, aceste două piese constituie o 
unitate, fiind prezentate ca excerpte din Cartea profetului Daniel, inserate în unele ma- 
nuscrise la Dan. 3, între vv. 26-45, respectiv 52-88. Punctul de plecare istorico-narativ îl 
constituie decizia regelui Nabucodonosor de a-i pedepsi exemplar pe cei trei tineri evrei 
(Azaria, Anania şi Misai!) care au refuzat să se închine la idolul de aur ridicat de rege în 
câmpia Deir din ţinutul Babilonului. Aruncaţi într-un cuptor de foc, cei trei tineri au 
scăpat nevătămaţi, asistați şi de un trimis ceresc. Prima odă, rugăciunea propriu-zisă, se 
prezintă ca o serie de enunţuri imprecative şi penitenţiale, iar a doua reprezintă un imn 
de slavă şi mulțumire adresat Domnului îndurărilor. Ca tematică şi tonalitate a discursu- 
lui, ambele secvenţe prezintă evidente asemănări cu Psalmii, în special cu Ps. 140, 148 
şi 150. 

După cum atestă tradiţia iudaică non-masoretică, precum și abundența de material psal- 
tic non-canonic din multe manuscrise qumranice, evreii compuneau adesea rugăciuni şi 
cântări de acest tip, adesea în mod spontan. Problema textual-istorică, încă nerezolvată 
definitiv şi consensual, este dacă aceste două ample și importante texte poetice fac parte 
din textul ebraic iniţial al Cărții lui Daniel (redactat, după toate probabilitățile, în prima 
jumătate a secolul al II-lea î.H.) sau sunt adaosuri ulterioare (nu mai vechi decât a doua 
jumătate a secolului al II-lea î.H.) provenite din mediile iudaice puternic elenizate. 
Oricum, impresia specialiştilor este că, deopotrivă versiunea ebraică pre-masoretică, dar 
şi textul grecesc al Septuagintei atestă unitate şi coeziune stilistică şi compozițională (7. 
The Oxford Annotated Apocrypha, p. 174), aşa încât răspunsul la întrebarea dacă textul 
narativ şi cele două texte poetice au fost redactate de aceeaşi mână sau de mâini diferite 
nici nu are o relevanţă prea mare. 

Cântarea celor trei tineri a fost intonată în Biserică încă din primele secole creştine, ca 
imn de slavă, la încheierea slujbei de Paşti, ocupând ulterior un loc important mai întâi 
în seria rugăciunilor pe care monahii le rosteau în chilii, pentru ca ulterior să fie inte- 
grată în ritualul liturgic zilnic din mănăstiri, ca rugăciune de dimineaţă. Constatând larga 
popularitate de care se bucura prin mediile monastice, Grigore al Nyssei remarca pe la 
anul 380 (Viza Sanctae Macrinae, în PG 46, 993) că „imnul celor trei tineri“ se prezintă 
ca o formă ideală de psalmodiere. Literatura patristică abundă de mărturii privitoare la 
aprecierea de care se bucurau versetele acestui imn, fapt care a făcut să fie adoptat ca 
piesă importantă a serviciului liturgic, în Orient ca şi în Occident. loan Gură de Aur 
(Quod nemo laeditur 16, în PG 52, 477) constata că „imnul de laudă al celor trei tineri” 
este cântat pe toată fața pământului, iar în actele Conciliului al IV-lea de la Toledo se 
menţiona faptul că intonarea acestui imn în liturgia duminicală şi în zilele de sărbătoare 
era în Hispania o antiqua consuetudo (cf. Schneider, p. 45). 














ODELE 7 371 


şi toate lucrările Tale [sunt] adevărate şi căile Tale, drepte, 

şi toate judecăţile Tale, adevărate, 

% şi spre adevăr ai judecat 

în toate cele pe care le-ai adus peste noi, 

şi asupra sfintei cetăţi a părinților noştri, Ierusalimul, 

fiindcă întru adevăr şi judecată făcut-ai toate acestea pentru greşelile 
noastre; 

> căci am greşit şi fărădelegi săvârşit-am depărtându-ne de Tine, 
şi greu am greşit în toate și poruncile Legii Tale nu le-am ascultat, 
“ nici nu le-am păzit, nici nu le-am împlinit 

precum ne-ai poruncit, ca bine să ne fie. 

d, Şi-acum toate câte ni le-ai adus, şi toate câte ni le-ai făcut, întru 
adevărată judecată le-ai făcut 

32 şi ne-ai dat pe noi în mâinile vrăjmaşilor noştri celor fără de lege 
[şi-Jale celor mai răi păcătoşi 

şi regelui celui nedrept şi celui mai ticălos de pe-ntregul pământ. 
% Şi acum nici că putem deschide gura, 

ruşine şi ocară întâmplatu-s-a robilor Tăi şi celor ce Te cinstesc. 
3 Nu ne da până la sfârşit, pentru numele Tău, 

şi nu-Ţi strica Legământul 

“5 şi nu-Ţi depărta îndurarea Ta de la noi, 

pentru Avraam cel iubit de Tine 

şi pentru Isaac, robul Tău, 

şi Israel, sfântul Tău, 

3 fiindcă ai grăit către ei şi le-ai spus 

că le vei înmulţi sămânţa ca stelele cerului 

şi ca nisipul cel de la marginea mării. 

37 Căci, Stăpâne, am ajuns mai mici decât toate neamurile 

şi smeriţi suntem în tot pământul astăzi, pentru păcatele noastre, 
58 şi nu se află la vremea-aceasta domn şi profet şi căpetenie, 

nici ardere de tot, nici jertfă, nici prinos, nici tămâiere, 

nici loc unde s-aducem roade înainte-ŢI şi să aflăm îndurare; 

59 ci, cu suflet zdrobit şi duh de smerenie, să fim primiţi 

ca întru ardere de tot de berbeci şi de tauri 





În tradiţia textuală biblică românească, ambele părţi sunt incluse, ca o unitate, în rândul 
cărţilor deuterocanonice, între Epistola lui Ieremia şi 3 Ezdra (în Bibl. 1688 cu titlul: 
Cântarea celor 3 coconi). 

şi ca întru mii şi mii de miei graşi; 
“ astfel să fie jertfa noastră înaintea Ta, astăzi, E 
şi să afle-ngăduință înaintea Ta, 
căci nu este ruşinare pentru cei ce cred în Tine. 
ul. Și acum, Te urmăm din toată inima şi ne temem de Tine 
şi căutăm fața Ta, să nu ne dai de ruşine, 
2 ci fă cu noi după bunăvoința Ta 
şi după mulțimea îndurării Tale, 
“3 şi liberează-ne după faptele Tale minunate 
şi dă slavă numelui Tău, Doamne! 
1 Şi să dea înapoi toți cei ce vor răul robilor Tăi 
şi să fie ruşinaţi, lipsiţi de orice putere și stăpânire, 
şi tăria lor să se sfărâme; 
15 să afle că Tu eşti Domnul, singurul Dumnezeu 
şi preamărit peste întreaga lume! 





Traducere de Florica Bechet 


8 
Cântarea celor trei tineri 


52 Binecuvântat eşti, Doamne, Dumnezeul părinților noștri, 

şi lăudat şi preaînălțat în veci, 

şi binecuvântat numele slavei Tale cel sfânt 

şi prealăudat şi preaînălțat în veci. i E 
* Binecuvântat eşti în templul sfintei Tale slave i 
şi preacântat și preaslăvit în veci. 

“4 Binecuvântat eşti, Cel ce priveşti genunile aşezat pe heruvimi, 
şi prealăudat şi preaînălţat în veci. 

*5 Binecuvântat eşti pe tronul împărăției Tale 

şi preacântat şi preaînălțat în veci. 

54 Binecuvântat eşti în tăria cerului 

şi preacântat și preaslăvit în veci. 

șI Binecuvântaţi, toate lucrările Domnului, pe Domnul; 
cântaţi-L. şi preaînălțaţi-L în veci! 

*% Binecuvântaţi, îngeri ai Domnului, pe Domnul; 

cântaţi-L şi preaînălțaţi-L, în veci! 

că Binecuvântaţi, ceruri, pe Domnul; 





ODELE 8: 3% 


A ala L şi preaînălţaţi-L în veci! : 
% Binecuvântaţi, toate apele de deasupra cerului, pe Donul; 

cântați-L și preaînălțați-L în veci! 

Si Binecuvântaţi, toate oştirile Domnului, pe Domnul; 

cântați-L şi preaînălțați-L în veci! 

A Binecuvântaţi, soare şi lună, pe Domnul; 

cântați-L. şi preaînălțaţi-L în veci! 

za Binecuvântaţi, stele ale cerului, pe Domnul; 

cântați-L şi preaînălțaţi-L în veci! 

e: Binecuvântaţi, fiece ploaie şi rouă, pe Domnul; 

cântați-L şi preaînălțaţi-L în veci! 

& Binecuvântați, toate vânturile, pe Domnul; 

cântaţi-L. şi preaînălțaţi-L în veci! 

se Binecuvântați, foc şi arşiță, pe Domnul; 

cântați-L. şi preaînălțaţi-L. în veci! 

S Binecuvântaţi, frig şi căldură, pe Domnul; 

cântaţi-L şi preaînălțați-L. în veci! 

i Binecuvântaţi, rouă şi ninsori, pe Domnul; 

cântați-L şi preaînălțaţi-L în veci! 

za Binecuvântaţi, îngheţ şi frig, pe Domnul; 

cântați-L. şi preaînălțaţi-L în veci! 

7 Binecuvântaţi, brume şi zăpezi, pe Domnul; 

cântați-L şi preaînălțaţi-L în veci! 

U Binecuvântați, nopți şi zile, pe Domnul; 

cântaţi-L. şi preaînălțaţi-L în veci! 

ic Binecuvântați, lumină și întuneric, pe Domnul; 

cântaţi-L. şi preaînălțaţi-L în veci! 

ul, Binecuvântaţi, fulgere şi nori, pe Domnul; 

cântaţi-L şi preaînălțaţi-L în veci! 

 Să-L binecuvânteze pământul pe Domnul; 

să-L cânte şi să-L preaînalțe în veci! 

78 Binecuvântaţi, munți şi dealuri, pe Domnul; 

cântați-L şi preaînălțaţi-L în veci! 

16 Binecuvântaţi, toate câte creşteți pe pământ, pe Total 

cântați-L şi preaînălţaţi-L în veci! 

7 Binecuvântaţi, izvoare, pe Domnul; 

cântați-L şi preaînălțaţi-L în veci! 

7 Binecuvântaţi, mări şi râuri, pe Domnul; 

cântaţi-L şi preaînălțaţi-L în veci! 

dă Binecuvântaţi, balene şi toate câte mişcă în ape, pe Domnul; 
cântați-L şi preaînălțaţi-L, în veci! 

40 Binecuvântaţi, toate zburătoarele cerului, pe Domnul; 
cântați-L. şi preaînălțaţi-L în veci! 

il Binecuvântați, fiare şi toate dobitoacele pământului, pe Domnul; 
cântați-L şi preaînălțaţi-L, în veci! 

2 Binecuvântaţi, fii ai oamenilor, pe Domnul; 

cântaţi-L. şi preaînălțaţi-L în veci! 

8 Să-L binecuvânteze Israel pe Domnul; 

să-L. cânte și să-L, preaînalţe în veci! 

24 Binecuvântaţi, preoți ai Domnului, pe Domnul; 

cântaţi-L și preaînălțaţi-L în veci! 

SI Binecuvântaţi, robi ai Domnului, pe Domnul; 

cântați-L. şi preaînălțați-L. în veci! 

4 Binecuvântaţi, duhuri şi suflete ale drepţilor, pe Domnul; 
cântaţi-L și preaînălțaţi-L în veci! 

i Binecuvântați, voi cei credincioși şi smeriţi cu inima, pe Domnul; 
cântaţi-L şi preaînălțați-L în veci! 

% Binecuvântaţi, Ananie, Azarie, Misaele, pe Domnul; 
cântați-L şi preaînălțaţi-L, în veci! 


Traducere de Florica Bechet 


9 
Cântarea Mariei, Născătoarea de Dumnezeu 


“5 Măreşte sufletul meu pe Domnul 


9 și 13 Odele neotestamentare. Prin semnificaţia lor teologică, dar şi prin caracterul lor 
imnic, unele fragmente din NT au fost detaşate din Evanghelii şi întrebuințate în primele 
secole creştine în discursul liturgic. includerea, în multe manuscrise ale Septuagintei, a 
fragmentelor neotestamentare Cântarea Mariei, Născătoarea de Dumnezeu (Le. 1,46-55), 
împreună cu Cântarea lui Zaharia (Lc. 1,68-79) şi Rugăciunea lui Simeon (Le. 2,29-32) 
indică faptul că asemenea texte (cantica de Evangelio) se bucurau de un prestigiu 
similar cu Psalmii şi cu celelalte „ode” din VT (cantica prophetarum). Denumite după 
incipit-ul lor Magnificat, Benedictus şi, respectiv, Nunc dimiltis, aceste trei piese au fost 
integrate în momentele liturgice ale „laudelor” (Laudes) și ale „vecerniei” (Vesperae) 

4 şi a tresăltat de bucurie duhul meu în Dumnezeu, mântuitorul meu, 
% că a privit la smerenia roabei Sale; 
iată, de acum, mă vor ferici toate neamurile, 


deja către sfârșitul secolului al IV-lea, potrivit menţionărilor exprese ale lui Niceta al 
Remesianei (De utilitate hymnorum, 11). Obiceiul intonării lor în diferite împrejurări 
trebuie să fi fost însă chiar mai vechi, deoarece Ambrozie îşi îndemna credincioşii să se 
grăbească dimineaţa către biserică și „să înceapă cu imnele şi cântările... pe care le citiți 
în Evanghelie” (/n psalm. 118). 

Există indicii că şi în partea orientală a lumii creştine aceste rugăciuni neotestamentare 
erau preţuite pentru virtuțile lor poetico-liturgice. Menţiuni scrise indică de exemplu 
faptul că, în primele decenii ale sec. al V-lea, Rugăciunea lui Simeon era parte com- 
ponentă a rugăciunilor de seară, iar în secolul următor Nilus, starețul mănăstirii de pe 
muntele Sinai, considera deja acest obicei o regulă stabilă. Norma aceasta liturgică este 
menţionată şi într-un ceaslov bizantin din sec. al XII-lea. Alte menționări documentare 
timpurii atestă că Rugăciunea lui Simeon („Acum slobozeşte pe robul Tău, Stăpâne...”) 
se rostea în momentul solemn al dezbrăcării veșmintelor liturgice de către preot, practică 
prezentă şi astăzi în tradiţia răsăriteană. Cărţile de tipic liturgic din epoca modernă 
recomandă în Biserica Ortodoxă intonarea acestei rugăciuni la sfârşitul diferitelor slujbe 
sau procesiuni (am preluat aceste informații de la Antoniadis, p. 43 şi Schneider, pp. 
48-49, unde se găsesc şi indicaţiile bibliografic-documentare precise). 

Câteva cuvinte acum despre conținutul odelor neotestamentare. Se cuvine mai întâi să 
subliniem faptul că toate trei au un puternic şi explicit caracter profetic-mesianic. Deşi 
unele versiuni latinești ale NT atribuie Elisabetei, mama lui loan Botezătorul, rostirea 
profeţiei despre naşterea Mântuitorului (cf. Guthrie et atii, 1984, p. 931), tradiţia textuală 
generală, confirmată de majoritatea comentatorilor antici şi moderni, pune cuvintele 
imnului Magnificat pe seama Fecioarei Maria. Înrudită prin tematică şi prin unele 
motive cu Cântarea Annei, mama lui Samuel, cântarea de bucurie a Fecioarei Maria se 
încadrează din punct de vedere narativ după momentul Bunei Vestiri, fiind rostită în 
timpul vizitei pe care Maica Domnului a făcut-o Elisabetei. Ecourile din Psalmi sunt 
puternice, dincolo de emoția reală exprimată de cea aleasă să nască pe Domnul. 

Şi cele 12 versete ale Cântării lui Zaharia se încadrează în tonalitatea profetic-mesia- 
nică a celui mai autentic filon al tradiției imnice a poporului lui Israel. Cuprins şi el de 
Duhul Sfânt, tatăl Înainte-mergătorului loan se referă explicit la apropiata împlinire a 
profeţiilor mesianice prin cuvinte precum „răscumpărare”, „mântuire” sau „izbăvire”. 
Contextul în care este rostită scurta Rugăciune a lui Simeon („Acum slobozeşte — /izt. 
slobozeşti — pe robul Tău...”) este de asemenea încărcat cu substanță mesianică. Potrivit 
străvechii cutume a poporului lui Israel, pruncul lisus a fost dus de mama lui la Templu 
pentru a fi închinat Domnului (Lc. 2,23; Ex. 13,2-12). Inspirat de Duhul Sfânt, „dreptul 
Simeon”, bătrânul cuvios căruia îi fusese sortit să nu moară înainte de a-l vedea pe 
Mesia, rosteşte cuvintele de binecuvântare care, prin intensitatea mesajului lor profetic şi 
mesianic, au devenit pentru creştini o secvenţă neotestamentară frecvent întrebuințată în 
contextele liturgice. 

“ căci mi-a făcut lucruri măreţe Cel Puternic 

şi sfânt este Numele Lui, 

* şi îndurarea Lui, din neam în neam, spre cei ce se tem de EI. 
5! Făcut-a putere cu braţul Său, 

risipit-a pe cei trufaşi în cugetarea inimii lor; 

52 i-a dat jos pe cei puternici de pe tronuri 

şi i-a înălțat pe cei smeriţi; 

% pe cei flămânzi i-a umplut de bunătăţi, 

iar pe cei bogaţi i-a lăsat cu mâinile goale. 

54 Primit-a pe Israel, slujitorul Său, aducându-Şi aminte de îndurare, 
55 precum a grăit către părinţii noştri, 

lui Avraam şi seminţiei lui, în veac. 


Cântarea lui Zaharia 


4 Binecuvântat fie Domnul, Dumnezeul lui Israel, 

pentru că a cercetat şi a răscumpărat poporul Său 

% Şi ne-a înălțat putere de mântuire 

în casa lui David, slujitorul Său, 

7 precum a grăit prin gura sfinţilor Săi proroci din veac: 

7! izbăvire de vrăjmaşii noştri 

şi din mâna tuturor celor care ne urăsc, 

72 ca să-Şi arate îndurarea față de părinţii noştri 

şi să-Şi aducă aminte de legământul Său cel sfânt, 

2 de jurământul făcut lui Avraam, părintele nostru, 

"4 că ne va da nouă ca, fără teamă, izbăviţi din mâna duşmanilor noştri, 
75 să-l slujim în sfințenie şi dreptate 

dinaintea Lui, în toate zilele noastre. 

76 lar tu, copile, proroc al Celui Preaînalt te vei chema: 

căci vei merge în fața Domnului, ca să pregăteşti căile Sale, 
i, pentru a da poporului Său cunoașterea mântuirii 

întru iertarea păcatelor noastre, 

7 prin iubirea îndurătoare a Dumnezeului nostru, 

cu care ne-a cercetat Răsăritul cel de sus, 

"9 ca să lumineze pe cei care şed în întuneric şi în umbra morţii 
şi să îndrepte paşii noştri pe calea păcii. 


Traducere de Francisca Băltăceanu 

II. Alte ode 


10 
Cântarea lui Isaia 


! Cânta-voi acum celui iubit [al meu] cântarea iubitului [meu] pentru 
via mea. 
Iubitul meu avea o vie pe un deal, într-un loc mănos. 
2 Şi am făcut gard în jurul ei şi am sădit viță de soi. 
În mijlocul ei am zidit un turn, am săpat [un loc pentru] teasc 
şi mă aşteptam să facă struguri, dar a făcut mărăcini. 
3 Şi acum, omule din luda şi voi, cei ce locuiţi în Ierusalim, 
judecaţi între mine şi via mea. 
+ Ce să-i mai fac viei mele? Ce nu i-am făcut? 
Pentru că eu mă aşteptam să-mi facă struguri și ea a făcut mărăcini. 
5 Dar am să vă spun acum ce-i voi face viei mele: 
îi voi lua gardul şi va fi de jaf, 
îi voi dărâma zidul şi va fi de călcat în picioare, 
* şi mă voi lepăda de via mea şi nu va mai fi tăiată, nici săpată 
şi vor creşte în ea mărăcini ca într-un loc sterp 
şi voi porunci norilor să nu o mai ude cu ploaie. 
7 Căci via Domnului Sabaoth este casa lui Israel 
şi omul din luda este răsadul cel iubit; 
mă aşteptam să facă judecată 
şi a făcut nelegiuire; şi nu dreptate, ci țipăt. 
& Vai celor ce alipesc casă de casă 
şi leagă ogor de ogor, ca să ia ce-i al vecinului! 
Oare locuiţi singuri pe pământ? 
” Căci toate acestea au ajuns la urechile Domnului Sabaoth. 


Traducere de Ion Pătrulescu 


10 Isaia 5,1-9. 

ODELE 11 


1 
Rugăciunea lui Ezekia 


1 Eu am zis: În culmea zilelor mele 

voi merge la porţile lăcaşului morţilor, 

mă voi despărți de anii care mi-au rămas. 

1 Am zis: Nu voi mai vedea mântuirea lui Dumnezeu pe pământ, 
nu voi mai vedea om dintre locuitorii lumii. 

12 Am fost scos din neamul meu, 

am părăsit rămăşiţa vieţii mele; 

a ieşit şi s-a dus de la mine 

ca unul care-și strânge cortul după ce l-a întins; 

duhul meu în mine s-a făcut 

ca o pânză când ţesătoarea se apropie să o taie. 

'3 În ziua aceea am fost dat până în zori ca unui leu: 
așa mi-a zdrobit toate oasele, 

căci i-am fost dat din zi şi până în noapte. 

14 Ca rândunica, aşa voi striga, 

şi ca turtureaua, aşa voi geme; 

căci s-au sfârşit ochii mei cătând 

spre înaltul cerului către Domnul, 

15 care m-a izbăvit şi mi-a luat durerea din suflet. 

15 Doamne, ie i s-a dat de veste despre aceasta, 

şi ai înviorat suflarea mea şi, alinându-mă, mi-ai dat viaţă. 
1 Căci Tu ai pus deoparte sufletul meu ca să nu piară 
şi ai lepădat îndărătul meu toate păcatele mele. 

1% Căci nu cei din lăcaşul morţilor Te vor lăuda, 

nici cei morți nu Te vor binecuvânta, 

nici nu vor nădăjdui cei din lăcașul morţilor întru milostivirea Ta. 
1 Cei vii Te vor binecuvânta, ca şi mine; 

căci, de astăzi înainte, voi face copii, 

care vor vesti dreptatea Ta, Doamne al mântuirii mele! 
% Jar eu nu voi înceta să Te binecuvântez cu harfa 

în toate zilele vieţii mele, 

înaintea Casei lui Dumnezeu. 


Traducere de Ion Pătrulescu 





11 Isaia 38,10-20 


























ODELE 12 329 
p : 
Rugăciunea lui Manasse i | 


! Doamne Atotputernice, 
Dumnezeule al părinților noştri, 


12 Fiu și urmaș la tron al regelui Ezekia, Manasse este prezentat în VT ca una dintre 
cele mai întunecate personalități din istoria poporului lui Israel. A urcat pe tron la vârsta 
de aprox. 12 ani, către anul 693 î.H., mai întâi ca asociat al tatălui iar apoi, peste zece 
ani, ca singur rege în Iuda, până spre 642 î.H. Din 4Rg. 21,1-19, aflăm că a promovat o 
politică de apropiere față de Imperiul Asirian, catastrofală pentru neamul său prin conce- 
siile masive făcute idolatriei şi prin implicitele persecuții la adresa susținătorilor interni 
ai rigorismului iudaic tradițional. A pus să se construiască sanctuare păgâne pe locurile 
înalte din regat, la care s-au adăugat un altar dedicat lui Baal şi alte două altare consa- 
crate cultului babilonian al astrelor, în imediata apropiere a Templului. Potrivit unei 
tradiţii rabinice neconfirmate însă de Scriptură, Manasse ar fi fost cel care a poruncit 
uciderea marelui profet Isaia. 

Sacrilegiile şi crimele sale au dus la decăderea regatului Iuda, regele însuși trebuind să 
îndure umilința unui exil în Babilon, menționat în 2Par. 33,11. În aceeaşi carte se face o 
trimitere sumară la pocăința regelui pentru păcatele comise și la o rugăciune pe care 
Manasse ar fi adresat-o Domnului şi în urma căreia Domnul s-a milostivit de el, elibe- 
rându-l din exil şi îngăduindu-i să-și restaureze regatul (2Par. 33,18-23). 

Destinul regelui şi în special pocăința lui au persistat în memoria colectivă, aşa încât, 
ulterior, un autor anonim a creat textul rugăciunii cunoscute, pe care a atribuit-o regelui 
Manasse. Cât priveşte paternitatea textului şi epoca în care acesta a putut fi redactat, unii 
învăţaţi sunt de părere că autorul originalului ar fi scris în ebraică (Harl, Dorival, 
Munmnich, p. 325), pe când alţii cred că un evreu elenizat, care ar fi trăit în ultimele 
decenii ale erei pre-creştine, ar fi compus rugăciunea într-o greacă puternic semitizată 
(Zhe Oxford Annotated Apocrypha, p. 281). Prin tematică, stil şi conţinut, Rugăciunea 
lui Manasse se încadrează perfect în literatura penitențial-devoţională clasică a iudais- 
mului. Mai mult încă, fundamentul teologic al discursului poetic este în deplină con- 
sonanță cu marele principiu al teologiei iudaice tradiționale: Domnul este singurul 
Dumnezeu, El este Dumnezeul dreptăţii, dar şi Dumnezeul iubirii, al îndurării şi iertării 
faţă de cei care se pocăiesc. Accentul pus pe dimensiunea penitențială corespunde orien- 
tării post-exilice a teologiei mozaice. Dumnezeul iertării este la fel de mare ca Dumnezeul 
dreptăţii şi al pedepselor. Faptul că E! acordă iertarea Sa chiar şi unui mare păcătos 
precum regele Manasse reprezintă un fel de garanţie, o promisiune şi o subliniere a vir- 
tuţilor supreme ale pocăinţei. 

Calitățile textului rugăciunii şi conformitatea teologiei sale cu tradiția au determinat 
asimilarea sa printre bucăţile tegitimate în timp prin întrebuințarea lor în ritualul liturgic. 
În numeroase manuscrise timpurii ale Septuagintei, Rugăciunea regelui Manasse a fost 
copiată alături de celelalte imnuri şi rugăciuni, de regulă imediat după Psalmi, fiind în 
cele din urmă acceptată tacit în ediţiile biblice ortodoxe. Urmând această tradiție, Rahifs 

al lui Avraam, al lui Isaac şi al lui lacob, 

şi al seminţiei lor celei drepte, 

2Tu, Cel care ai făcut cerul şi pământul, împreună cu toată podoaba lor, 
3 Tu, Cel care ai înlănțuit marea prin cuvântul poruncii Tale, 

care ai încuiat genunea şi ai pecetluit-o cu Numele Tău cel înfricoșat și 
preamărit; 

“Tu, cel de care toate se înspăimântă şi se cutremură în fața puterii Tale, 
S căci strălucirea măririi Tale nu poate fi îndurată, 

şi nimeni nu se poate împotrivi urgiei amenințării Tale asupra 
păcătoşilor. 

* Nemăsurată şi cu neputinţă de scrutat este [însă] îndurarea făgăduinţei 
Tale, 

7 căci Tu eşti Domnul cel Preaînalt, 

milos, îndelung-răbdător şi plin de îndurare, 

căruia Îi pare rău de relele oamenilor. 





a inclus Rugăciunea regelui Manasse în seria Odelor, publicându»le pe toate împreună 
imediat după Psalmi şi înainte de Proverbe. 

O istorie textuală similară ne întâmpină în tradiţia latină. Menţinerea şi circulația acestei 
rugăciuni în unele manuscrise ale Vulgatei i-au asigurat o anumită legitimitate, recu- 
noscută în cele din urmă la Conciliul de la Trento, în anul 1546. Acum s-a decis accep- 
tarea rugăciunii regelui Manasse în ediţiiile catolice standard, într-un apendice, alături 
de 3 și 4 Ezdra, argumentele invocate fiind acelea că textele în cauză au fost citate de 
unii Părinţi ai Bisericii şi sunt cuprinse în multe ediţii ale Bibliei latine, atât manuscrise, 
cât şi tipărite („Oratio Manassae, necnon libri duo, qui sub libri tertii et quarti Esdrae 
nomine circumferuntur, hoc in loco, extra scilicet seriem canonicorum librorum, quos 
sancta Tridentina Synodus suscepit, et pro canonicis suscipiendos decreuit, sepositi sunt, 
ne prorsus interirent, quippe qui a nonnulis sanctis Patribus interdum citantur, et in 
aliquibus Bibliis latinis tam manu scriptis quam impressis reperiuntur” — Vulg., p. 1153). 
Câteva cuvinte acum despre tradiţia textuală românească. Faptul că în Biblia de la Bucureşti 
(1688) textul rugăciunii lui Manasse nu este reținut se explică prin aceea că „izvodul” 
principal al primei versiuni complete a Bibliei în limba română a fost cunoscuta ediție 
protestantă a Septuagintei (Frankfurt, 1597), reputată în epocă pentru virtuțile sale filo- 
logice. Cea dintâi versiune românească a rugăciunii se găseşte însă în monumentala tipă- 
ritură de la 1795 a lui Samuil Micu. Cu titlul Rugăciunea lui Manassi, împărat ludei, 
când era rob în Vavilon, ilustrul învăţat ardelean instituie astfel o tradiție textuală 
stabilă: Bibi. 1819, Şaguna, Filotei, Bibl. 1914, Bibl. 1936, Radu-Gal., ediţiile ortodoxe 
curente, până la Anania, publică acest text drept ultima carte a VT. Versiunile acceptate 
de neoprotestanţii români, atât cele care se bazează pe Cornilescu, precum şi cele 
independente, nu acceptă canonicitatea rugăciunii şi nu o rețin. 

*7u, Doamne, Dumnezeule al celor drepți, 

Tu nu ai pus pocăință pentru cei drepți, 

pentru Avraam, pentru Isaac şi pentru Iacob, care nu au păcătuit 
împotriva Ta, 

ci ai pus pocăință pentru mine, păcătosul, 

* fiindcă numărul păcatelor mele este mai mare decât nisipul mării; 
s-au înmulţit nelegiuirile mele, Doamne, s-au înmulțit, 

şi nu sunt vrednic să îmi înalţ ochii și să privesc la înălțimea cerului, 
din pricina mulțimii nedreptăţilor pe câre le-am săvârşit. 

A Înlănţuit sunt cu multe cătuşe de fier, 

aşa încât lepădat sunt din pricina păcatelor mele, 

şi pentru mine nu este izbăvire, 

întrucât am stârnit mânia Ta 

şi am săvârşit ceea ce este rău înaintea Ta, 

aşezând spurcăciuni și înmulţind ocările. 

"! Jar acum îmi plec genunchiul inimii mele, implorând bunătatea Ta. 
12 Am păcătuit, Doamne, am păcătuit, 

şi nelegiuirile mele eu le cunosc. 

13 Mă rog şi Îţi cer [cu stăruință]: 

Iartă-mă, Doamne, iartă-mă! 

Nu mă nimici [pentru] nelegiuirile mele, 

nici nu fi mâniat pe vecie, copleșindu-mă sub răutăți, 

şi nu mă osândi [să stau] în străfundurile pământului. 

Căci Tu ești, Doamne, Dumnezeul celor ce se pocăiesc, 

1 şi în mine Tu Îţi vei arăta bunătatea; 

căci, nevrednică ființă [cum sunt], mă vei mântui după marea Ta 
îndurare. 

"5 Şi eu Te voi lăuda neîntrerupt, în toate zilele vieţii mele. 

Căci Ţie toate puterile din ceruri Îţi înalță cântări 

şi a Ta este mărirea în veci, amin. 


Traducere de Eugen Munteanu 

13 
Rugăciunea lui Simeon 


% Acum slobozeşti pe robul Tău, Stăpâne, 
după cuvântul Tău, în pace, 

% căci au văzut ochii mei mântuirea Ta, 

pe care ai pregătit-o în faţa tuturor popoarelor, 
* lumină spre luminarea neamurilor 

şi slavă poporului Tău, Israel. 


Traducere de Francisca Băltăceanu 


14 
Cântarea dimineții 


1 Slavă întru cele de sus lui Dumnezeu 


13 Vezi nota la Od. 9. 

14 Denumit în LXX Vuvoş EwBwv6c, acest imn reprezintă o piesă centrală a discursului 
liturgic ortodox. Cu titlul larg cunoscut Doxologia mare, imnul acesta este frecvent 
tipărit în Ceaslov, fiind intonat la slujba utreniei. Cântarea dimineții (denumită în unele 
manuscrise în limba latină şi /ymnus angelicus, dar mai frecvent, după primul verset, 
Gloria in excelsis Deo) este o creaţie creştină timpurie. Atanasie al Alexandriei (295-343), 
ucenic al lui Antonie cel Mare, recomanda în mod expres tinerelor monahii să intoneze 
zilnic, dimineaţa foarte devreme (5p8pog), această „cântare a dimineţii” (De virginibus, 
20), extrem de populară în Bisericile din Răsărit. În liturgia romană Gloria în excelsis a 
intrat în uzul curent doar începând cu secolul al VI-lea. 

Reflectând o proiecţie teologică şi o retorică pur creştină, Cântarea dimineții se apropie 
mai mult de imnele liturgice compuse de marii doxografi bizantini decât de structura 
ebraizantă a Psalmilor, . 

Întrucât seria Odelor este singurul loc din LXX în care apare acest imn, oferim în cele ce 
urmează câteva note şi comentarii textuale. 

14,1 „Slavă întru cele de sus...” : începutul acestui imn este un verset celebru din Luca 
2,14, unde se vorbește despre cântarea îngerilor la naşterea Mântuitorului (Gloria in 
excelsis). Lectura acestui pasaj este nesigură, tradiția manuscrisă propunându-ne două 
variante, uşor diferite. Una dintre acestea este reținută, cu prudenţă filologică, în ediţia 
critică Nestle/Aland a NT, unde găsim următoarea formulare: 56Ea Ev vwyiorotc 0e6 / 
Kai Eri yiic eiphvn / [Ev wvoponoig ev5okiaș]. La Rahlfs, ultima parte a secvenţei 
reflectă o lecţiune alternativă, prezentă şi în unele manuscrise ale NT: 5650 Ev VyioTo!ş 
0e0 / kai Eni vîg eipivn,/ Ev &v6punog evăokia. Consecvenţi cu opţiunea de bază a 
ediţiei noastre, în traducere am urmat îndeaproape versiunea LXX, după Rahlfs, care este 
de altfel şi cea genera! acceptată în tradiţia textuală românească: „Slava lui Dumnezău 

întru ceriuri înalte şi pre pământ pace, întru oameni bunăvoie” (NTB 1648), „Slava lui 
Dumnezău întru înălțimi şi pre pământ pace, întru oameni bunăvoire” (Bibl. 1688); 
„Mărire lui Dumnezeu întru cei de sus şi pre pământ pace, între oameni bunăvoire” (Micu 
şi Bibl. 1819); „Mărire lui Dumnedei în înălțimi, pace pe pământi, şi bună învoire intre 
Smeni” (Bibl. 1874); „Slavă lui Dumnezeu întru cei de sus și pre pământ pace, între 
oameni bunăvoire” (Bibl. 1914); „Mărire întru cei de sus lui Dumnezeu și pe pământ 
pace, între oameni: binevoire” (Bibl. 1936); „Mărire întru cei de sus lui Dumnezeu şi pe 
pământ pace, între oameni binevoire” (Radu-Gal,); „Slavă întru cei de sus lui Dumnezeu 
şi pe pământ pace, între oameni bunăvoire” (Bibl. 1990); „Slavă întru cei de sus lui 
Dumnezeu şi pe pământ pace, între oameni bunăvoire” (Anania). 

Constatăm însă că în Vulg. este preferată cealaltă formulare: Gloria in altissimis Deo,/ et 
in terra pax in hominibus bonae voluntatis. În limba română versiunile neoprotestante şi 
cele catolice ale NT acceptă această a doua interpretare: „Slavă lui Dumnezeu în locurile 
prea înalte şi pace pe pământ între oamenii peste cari se întinde bunăvoința Lui” 
(NTCorn. 1920) și „Slavă lui Dumnezeu în locurile prea înalte şi pace pe pământ între 
oamenii plăcuţi Lui” (Com. 1926), „Mărire în înaltul cerurilor lui Dumnezeu şi pe 
pământ pace oamenilor pe care E! îi iubeşte” (NTcat. 2002). Interpretarea din Vulg. este 
confirmată şi de BJ: „Gloire ă Dieu au plus haut des cicux / Et sur la terre paix aux 
hommes objets de sa complaisance.” Foarte interesant este de constatat că la Luther în 
textul neotestamentar întâlnim o formulare ce coincide cu cea tradițional-ortodoxă („Ehre 
sei Gott in der Hbhe und Friede auf Erden und den Menschen ein Wohlgefallen”), iar 
traducerea alternativă este plasată într-o notă de subsol, cu explicația aferentă („Andere 
Ubersetzung nach besser bezeugter Leseart: «Ehre sei Gott in der Hohe und Friede auf 
Erden bei den Menschen seines Wohlgefallens»”). Pentru interesul ei documentar, cităm 
şi versiunea mai liberă dintr-o altă ediție catolică: „Mărire să-l fie lui Dumnezeu în 
înaltul cerului, iar pe pământ pace oamenilor de bunăvoință” (NTcat. 1992). e Două sunt 
problemele lexicale puse de interpretarea acestui distih universal cunoscut. Mai întâi: ce 
ar trebui să înţelegem prin gr. &v vwiororg, respectiv lat. in excelsis? În literalitatea lor, 
aceste două expresii prepoziționale pot face trimitere la referenţi diferiţi. La ce se referă 
deci îngerii vestind bucuria universală a naşterii Mântuitorului? Am avea de-a face cu o 
referire „locală” la zonele celeste cele mai rarefiate, aşa cum au înţeles primii traducători 
români ai pasajului (NTB 1648) şi cum înţeleg din nou mulţi interpreți moderni, inclusiv 
prestigioşii învăţaţi care editează BJ? Ar fi mai degrabă vorba tot despre o trimitere 
„locală”, dar terestră, și anume la înălțimile topografice pe care, potrivit tradiţiei iudaice 
străvechi, se intonau cele mai solemne imnuri (cum dau de înţeles interpretările neo-pro- 
testante)? Sau poate, după cum ne îndeamnă o bună parte a interpreţilor români (Micu, 
Bibl. 1914, Radu-Gal., Bibl. 1990, Anania, ceasloavele ortodoxe curente), legitim ar fi 
să vedem în această sintagmă o referire „personală”, „cei din înalturi” fiind îngerii, în 
raport cu muritorii, menţionaţi imediat, în secvența următoare? Neputându-ne decide 
pentru una din aceste soluţii, am preferat în traducere o formulă neutră. + În al doilea 
rând: în funcţie de cazul gramatical la care se află în context gr. ev5okia, la nominativ 
(ca în LXX, ed. Rahlfs) sau la genitiv (ca în NT), interpretarea poate fi diferită. Ne-am 

şi pace pe pământ, 

între oameni bunăvoință! 
Pe Tine Te lăudăm, 

i pe Tine Te binecuvântăm, 
ȚȚie ne închinăm, 

pe Tine Te stăvim, 

Ție Îţi mulțumim, 

întru marea Ta slavă, 

1 Doamne, Împărate, 
[Dumnezeule] ceresc, 
Dumnezeule, Părinte Atotputernic, 
Doamne, Fiule Unul-născut, 
lisuse Hristoase, 

'5 şi Duhule Sfinte! 
Doamne, Dumnezeule, 
Mielul lui Dumnezeu, 





menţinut în cadrul tradiţiei româneşti (de la NTB 1688 şi până la Anania), considerând 
că „bunăvoința” despre care vorbesc îngerii este sentimentul omenesc al înțelegerii şi 
toleranței reciproce, care trebuie să domnească între oameni. Înregistrăm însă și interpre- 
tarea alternativă (adoptată de Cornilescu şi de autorii recentei versiuni catolice şi explici- 
tată de asemenea în BJ), potrivit căreia ar fi vorba în context de bunăvoința lui Dumnezeu 
faţă de oameni. + „Pacea” (gr. eiphvn, lat. pax) nu este, fireşte, „pacea politică”, în sens 
restrâns, adică absența războiului în societatea umană, ci împăcarea supremă dintre oa- 
meni şi Dumnezeu, anunțată şi confirmată acum prin naşterea Mântuitorului Iisus Hristos. 
14,5 Gr. evioyec (lat. benedicere) împreună cu derivatele sale nominale evioyia (lat. 
benedictio) şi evhoymr6ş (lat. benedictus) sunt din seria celor mai frecvent întrebuințate 
cuvinte din LXX şi din NT. Formele românești actuale „binecuvânta” și „binecuvântare”, 
forjate după modelele grec şi latin, au înlocuit în texte, începând cu secolul al XIX-lea, 
mai vechile „blagoslovi”, „blagoslovenie” şi „blagoslovit” (după slavon. B4arocâcturu), 
rămase în uz ca excepţii arhaizante, în special în vorbirea monahilor. $ Vb. „a slăvi” şi 
subst. „slavă” (după slavon. caseuTu) sunt termenii tradiţionali pentru echivalarea gr. 
Sotto şi 56£a (lat. glorificare și gloria). O opţiune alternativă ar putea fi „a (prea)mări”, 
„(prea)mărire”, „(prea)mărit”. 

14,10 Întâlnim aici câteva din teonimele fundamentale: „Împărat (ceresc]” (gr. Bom), 
„Dumnezeu ceresc” (gr. 6£og Enovpâwios), „Părinte Atotputernic” (gr. Iarhp ravro- 
kp&rop), „Duhul Sfânt” (gr. &pov nvedua), „Mielul lui Dumnezeu” (gr. Guvog 70â 
6809), „Fiul Tatălui” (gr. vig 100 narp6c). $ Sintagma „Unul-născut” (gr. Hovovevii, 
lat. unigenitus), atributul prin excelenţă al lui lisus Hristos, a fost precedată în vechile 
texte bisericeşti româneşti (Varlaam, Dosoftei ş.a.) prin „Singur-născut”, 

Fiul Tatălui, 

[Tu,] care ridici păcatele lumii, 

% îndură-Te de noi! 

[Tu,] care ridici păcatele lumii, 

primeşte rugăciunea noastră! 

[Tu,] care şezi la dreapta Tatălui, 

îndură-Te de noi! 

25 Căci Tu singur eşti sfânt, 

Tu singur eşti Domnul, 

lisus Hristos, 

întru slava lui Dumnezeu Tatăl, amin! 

În fiecare zi Te voi binecuvânta, 

0 şi numele Tău îl voi lăuda în veac 

şi în veacul veacului. 

Învredniceşte, Doamne, şi în ziua aceasta 

fără de păcat să fim păziți. 

Binecuvântat ești Doamne, Dumnezeule al părinţilor noştri, 
% şi lăudat şi preaslăvit este numele Tău, în veci, amin! 





14,20 „îndură-Te”: aici, ca şi mai jos, am optat pentru „a se îndura” şi „îndurare” pentru 
a echivala gr. £eâ şi EAeog (lat. misereri, misericordia), termeni liturgici-cheie, adânc 
înrădăcinaţi în discursul liturgic românesc ca şi „a milui” şi „milă” (după slavon. 
MH49E4TH), suntem încredințaţi că, în special din raţiuni prozodice, dar şi simbolice, „a 
milui” şi „milă” vor persista încă multă vreme în textele bisericeşti de slujbă. 

14,30 „Învredniceşte, Doamne, şi în ziua aceasta...”; fraza KaroBiOOOv, KVpue, Ko Tv 
îtpav zorrnv, &vouapritov; 0văax0ăvoi îuâs este ambiguă din punct de vedere 
gramatical. În Doxologia mare din cărțile de slujbă şi din ceasloave citim următoarea 
versiune: „Învredniceşte-ne, Doamne, în ziua aceasta fără de păcat să ne păzim noi.” 
Pornind de la constatarea că gr. nu&pa, „zi”, în acuzativ, poate fi şi complementul direct 
al vb. karaki6o, „a ține la cinste; a considera bun” (tradițional în română: „a învred- 
nici”), iar pronumele personal rip.âș în acuzativ poate fi înțeles ca „subiect în acuzativ” 
al vb. gvhox6âvar, „a se păzi; a se menţine (sub supravegherea cuiva)”, o traducere 
alternativă ar putea fi „Învredniceşte, Doamne, şi ziua aceasta, iar pe noi [ânvredni- 
cește-ne] să ne ţinem în paza ta lipsiţi de păcate”. 

14,35 După versetul 35 în Doxologia mare apare secvența „Fie, Doamne, mila Ta spre 
noi, precum am nădăjduit întru Tine”, care nu are corespondent în LXX (Rahlfs). $ 
„îndreptările”: tradiționalul „îndreptări” ca echivalent al gr. Sikouuara trebuie înțeles 
în cele două dimensiuni semantice centrale ale sale: „prescripţie, poruncă”, dar şi „jus- 
tificare, îndreptăţire”. € „Scăpare” în sensul de „adăpost; loc de refugiu” (gr. karatvyi); 
cf. nota următoare. 

Binecuvântat eşti, Doamne, învață-mă pe mine îndreptările Tale! 
Binecuvântat eşti, Doamne, învață-mă pe mine îndreptările Tale! 
Binecuvântat eşti, Doamne, învaţă-mă pe mine îndreptările Tale! 
Doamne, scăparea noastră ai fost Tu, din neam în neam. 

10 Bu am spus: Doamne, îndură-Te de mine, 

vindecă sufletul meu, căci am păcătuit față de Tine. 

Doamne, la Tine mi-am aflat scăparea! 

Învaţă-mă să împlinesc voința Ta, căci Tu eşti Dumnezeul meu; 
că la Tine este izvorul vieții, 

“în lumina Ta vom vedea lumina! 

Răspândeşte îndurarea Ta peste cei care Te cunosc pe Tine! 


Traducere de Eugen Munteanu 


14,40 „îndură-Te” : cf. nota 14,20. e „am păcătuit” : vb. rom. „a păcătui” şi „a greşi” 
alternează în terminologia bisericească tradițională pentru a reda gr. îmaprâvew. + „scă- 
parea”: prin „mi-am aflat scăparea” am redat gr. korEțwyo, litt. „m-am refugiat”. + Ex- 
presia metaforică „izvorul vieţii” (gr. any Gofic) ca atribut al lui Dumnezeu îşi are 
originea în poezia Psalmilor şi în literatura sapiențială (cf. Prov. 13,14; 14,27), dar se 
găseşte şi în NT (cf. Apoc. 7,17; 21,6; 22,1 şi 17). De altfel, vv. 44-45 sunt preluate 
întocmai din Ps. 35,10. 

14,45 „Răspândeşte” : vb. gr. naporeivw are, ca sens concret, de bază, ideea de „a 
întinde, a desfăşura”, de unde echivalarea tradiţională literală „Tinde mila Ta celor ce Te 
cunosc pe Tine” din Doxologia mare. Prin formularea noastră am vrut să fim mai 
aproape de sensul contextual real, acela de „a răspândi”, adică „a oferi”. 

Introducere 


1. Titlul cărții 


Termenul ebraic măşă! (pl. m“şălim, pl. construct. mişly) desemnează o 
sentință care, deşi circumscrisă, la origine, unei anumite situaţii, se extrapo- 
lează şi altor situaţii, asemănătoare. Mâșă! poate fi echivalat cu „sentințţă”, 
„maximă”, „parabolă”, „proverb”, „pildă” (gr. paroimiai, lat. parabolae/ 
proverbia). Aşadar, o simplă vorbă de duh devine mâșăl prin următoarele 
atribute: generalitate şi abstractizare. Se pleacă de la o anumită situaţie, 
particulară, dar sensul e valabil pentru toate situaţiile, datorită abstractizării 
mesajului. Proverbele ebraice au ca nuclee două culegeri „ale lui Solomon” 
(cap. 10-22 şi 25-29), probabil foarte vechi, preexilice. Acestora li s-au 
adăugat ulterior (spre anul 700 î.H.) alte culegeri, de pildă, „Cuvintele 
înțelepţilor”, 22,17-24,22; „Cuvintele lui Agur”, 30,1-14; sau „Cuvintele 
lui Lemuet”, 31,1-9 etc., ansamblul beneficiind de o lungă introducere 
(cap. 1-9). Proverbele/Parabolele aparţin literaturii iudaice sapienţiale (a se 
vedea Nota asupra volumului). Culegerile-nucleu au fost atribuite regelui 
Solomon, vestit pentru înțelepciunea sa. Conform cu 3Rg. 5,12, acesta „a 
rostit trei mii de pilde, iar cântările lui au fost de cinci ori o mie”. Totuşi, 
genul exista în Orientul străvechi. Încă din epoca sumeriană, în Mesopotamia 
s-au scris fabule, proverbe, texte cu caracter sapiențial. Ele au pătruns foarte 
devreme în Canaan, cum o dovedesc descoperirile, în akkadiană, de la Răs 
Shamra. Literatura vechiului Egipt este, şi ea, plină de mărturii în acest sens. 
Proverbele încarnează o „teologie” a cotidianului, practică. Autorii cule- 
gerilor propun o cale de perfecţionare efectivă, o „ortopraxie” inspirată din 
experiența vârstnicilor. E inutil să distingem, în cadrul societăţilor tradi- 
ționale, între o dimensiune sacră şi una profană. Tot ce dă sens vieții, viața 
însăşi, rimează cu sacrul. Unele secțiuni se prezintă ca „sfaturi ale tatălui 
către fiu”, altele sunt scenete cu tâlc; în fine, altele reprezintă ansambluri 
de distihuri pro şi contra, menite să-l impulsioneze pe cititor spre alegerea 
căii drepte. Orizontul teologic poate fi schițat astfel: Dumnezeu răsplă- 
teşte iubirea, facerea de bine, adevărul, cinstea, frumusețea interioară şi 

smerenia, pedepsind viciile, răutatea, prostia, sminteala și dezmăţul. Izvorul 
şi rezumatul virtuților îl constituie Înţelepciunea, personificată în carte, 
iar Înţelepciunea în registru ebraic nu poate fi altceva decât „frica de 
Dumnezeu”, 


II. Datarea traducerii, autor, mediu 


H. St. J. Thackeray datează traducerea în jurul anului 100 î.H., G. Gerleman, 
în jurul anului 150. De câţiva ani pare să se fi ajuns la un anumit consens: 
M. d'Hamonville, ca şi M. Hengel, înaintea lui, propune o datare anterioară 
(170 î.H.), datare ce se sprijină mai ales pe alăturarea de scrierile filozofului 
evreu Aristobul, din păcate greu de situat cu precizie în timp. Începutul 
domniei lui Ptolemeu al VI-lea Philometor (181-145) ar constitui aşadar 
contextul istoric cel mai adecvat pentru traducerea Proverbelor. În plus, pe 
baza unor contacte stilistice şi tematice, M. d'Hamonville! propune seducă- 
toarea ipoteză potrivit căreia Proverbele ar fi fost traduse de către Aristobul 
însuşi pentru Philometor, în calitate de preceptor al regelui, lucru sugerat de 
episodul din 2Mac. 1,10-2,18, unde Aristobul e numit „Sfetnicul”, „învăță- 
torul” regelui (didăscalos). Pe lângă aceasta, o expresie precum „rânduie- 
lile/hotărârile mamei tale” din Prov. 1,8 se luminează dacă ne amintim că 
mama tânărului „Philometor” („Cel care-și iubeşte mama”) a exercitat 
regența între 181 şi 176. Culegere de proverbe destinată educației unui fiu 
de rege, cartea ar transpune, astfel, situaţia originară tradiţională, adică 
aceea a lui Solomon vorbindu-i fiului său. Tot după M. d'Hamonville, 
traducătorul Proverbelor în greacă ar aparține aceluiaşi mediu cultural cu 
traducătorul Cărţii lui lov. Un răspuns definitiv la chestiunea paternității 
cărților din LXX nu poate fi avansat deocamdată. Dar analiza lexicală, 
stilistică, literară a textelor indică în mod clar o origine comună. 

Pe lângă lov, Cartea Proverbelor se înrudeşte cu Siracidul, Înţelepciu- 
nea lui Solomon, Ester şi 2, 3, 4 Macabei. Multe structuri lexicale, expresii 
sau pur și simplu termeni nu apar decât în aceste opt cărți. Greaca se 





I. Cititorul interesat poate găsi o prezentare şi o analiză exhaustivă a Proverbelor LXX 
în Introducerea, de peste 150 de pagini, pe care M. d'Hamonville a redactat-o pen- 
tru volumul Les Proverbes din colecţia La Bible d"Alexandrie (Paris, 2000). Autorii 
Introducerii de faţă au rezumat la maximum studiul lui d'Hamonville, nuanțând unele 
ipotez& încercând să sistematizeze materialul savantului francez pentru un public cât 
mai larg. 

caracterizează printr-un nivel literar superior altor scrieri din LXX (de 
altfel, Înţelepciunea şi, probabil, ultimele trei Cărţi ale Macabeilor au fost 
redactate direct în greacă); traducerile se remarcă prin caracterul lor creativ, 
foarte liber în raport cu originalele. D'Hamonville le numeşte, pe bună 
dreptate, „grupul cărților elenistice”, întrucât ele se dovedesc a fi cele mai 
influențate cărți din LXX de către paradigma culturală elenistică. O altă 
trăsătură care le apropie, neîndoielnic, conferindu-le în acelaşi timp o uni- 
versalitate transbiblică, este componenta sapiențială. Dar faptul că scrierile 
pomenite mai sus respectă un tipar elenistic nu indică, în mod automat, că 
avem de a face cu opere de propagandă elenistice. Dimpotrivă, ajunge să ne 
amintim de trama „istoriei” din Ester ori de conţinutul Cărților Macabeilor 
(toate opere de propagandă în favoarea rezistenței față de ocupația greacă) 
pentru a opera o distincţie obligatorie între „elenismul” literar şi elenismul 
politic. Adoptând şi adaptând unele rețete literare ale culturii elenistice 
autorii/traducătorii cărţilor de mai sus fac, în bună măsură (nu totdeauna), 
operă de sabotare a instituțiilor elenistice în favoarea întăririi identității 
iudaice. Să fim cât mai evrei în mediu grecesc şi cu instrumente greceşti, 
sugerează sistematic textele cu pricina. 

Nu întâmplător, poate, figura lui Solomon iese în prim-plan. El conferă 
unitate şi Proverbelor, în versiunea LXX. Canonizarea cărții merge mână în 
mână cu „canonizarea” lui Solomon, rege ambiguu, precum mărturiseşte şi 
Siracidul (44,12-23). Pe de o parte, ctitor al Templului, vestit pentru înţe- 
lepciunea sa chiar în afara Israelului, binecuvântat de Dumnezeu prin bogății 
imense; pe de altă parte, idolatru, instabil, iubitor de femei şi tolerant față 
de păgâni, trăsături conotate negativ din perspectiva teologiei monoteiste şi 
a moralismului aferent. EI este responsabil din punct de vedere moral pen- 
tru marea schismă a lui Israel. Tradițiile pozitive despre Solomon se impun 
începând abia cu secolul I î.H., dacă ținem seama de scrierile numeroase 
plasate sub numele său: Înţelepciunea lui Solomon, Psalmii lui Solomon, 
Odele lui Solomon. Un întreg capitol al „apocrifelor” vetero-testamentare 
dă mărturie despre acest fenomen de recuperare pozitivă a regelui-înţelept. 
Recuperarea a fost, probabil, provocată, motivată în parte, articulată şi sub 
presiunea modelelor elenistice. Ea se înscrie, de fapt, în vasta campanie 
apologetică a iudaismului în confruntarea sa cu mediul teologic și filozofic 
al lumii elenistice. În ce priveşte Proverbele LXX, să reținem faptul că 
Solomon se impune ca vector unificator, traducătorii în greacă eliminând 
din text absolut toate celelalte nume „concurente”, care apar în textul 
masoretic: Agur, Lemuel, Yageh, Ithi”el, Ukhal. 

II] Origine 


Un alt consens între savanți apare şi în legătură cu originea alexandrină a 
traducerii, în ciuda poziţiei lui J. G. Gammie şi J. Cook, care privesc către 
Palestina. Aceşti doi savanți au animat o polemică despre pretinsul antiele- 
nism al versiunii greceşti a Proverbelor, care n-ar utiliza termenii sapienţiali 
greceşti decât pentru a arăta superioritatea înțelepciunii iudaice. Dar dacă 
analiza lor se dovedeşte exactă (e suficientă o lectură atentă a textului), 
concluziile par forțate. În realitate, unele detalii, unele elemente de realia 
indică mai degrabă Egiptul ca leagăn al traducerii; de pildă: imaginile mari- 
time de la 7,21-22, omiterea ursului, la 17,12 şi la 28,15, omiterea absintu- 
lui (ne atunci necunoscut în Egipt), la 5,4, descrierea amplificată a lăcustei 
la 30,:7, evocarea unui vânt arzător la 10,5, menționarea unei „scoarţe 
egiptene”, la 7,16, importanţa vocabularului citadin legat de Alexandria; de 
asemenea, greşelile cauzate de o anumită necunoaştere a Palestinei con- 
stituie alte indicii ale provenienței egiptene. În fine, în afara impregnării 
filozofice evidente, rafinamentul literar (căci ne aflăm în faţa unei cărți 
sapienţial-poetice), precum şi multe trăsături stilistice arată nu numai 
deschiderea cărţii către cultura greacă, dar şi arta aleasă a unui literat care 
se inspiră din modele grecești. Dacă le vorbeşte limba, el o vorbeşte, în 
definitiv, şi pentru a face din traducerea sa o carte de iniţiere în iudaism a 
elenofonilor. 


III. Compoziţie literară 


Proverbele în LXX prezintă o ordine de ansamblu foarte diferită de textul 
masoretic. Să fie vorba de o dezordine din cauza unei transmiteri defec- 
tuoase a textului? De fapt, ordinea din textul masoretic e mai puţin satisfă- 
Cătoare, ansamblul apărând mai incoerent. Versiunea greacă, dimpotrivă, 
oferă o compoziţie a textului cu totul nouă, încercând să realizeze unitatea 
literară a unei „culegeri de culegeri” cam heterogenă. 

M. d'Hamonville a pus în lumină o structură pe cinci secțiuni formate 
din grupuri de strofe (S) sau grupe de distihuri (D), a căror corespondență 
cu ordinea ebraică, tradițional împărțită în nouă „cărțulii”, este următoarea: 

SI, cap. 1-9: serie de instrucţiuni slujind drept introducere la întreaga 
culegere = cărţulia I ebraică; 

DI, cap. 10—22,16: „Proverbele lui Solomon” = cărțulia II ebraică; 

S2, cap. 22,17-25,i0a: „Cuvintele înţelepților” = cărțulia III ebraică; 
cap. 30,1-14: „Cuvintele lui Agur” = cărțulia VI ebraică; cap. 24,23-34: „Şi 
aceasta e a înțelepţilor” = cărțulia IV ebraică; cap. 30,15-33: Proverbe 
numerice = cărțulia VII ebraică; cap. 31,1-9: „Cuvintele lui Lemuel” = 
cărțulia VIII ebraică; cap. 25,1-10a = începutul cărțuliei V ebraice; 

D2, cap. 25,1 1-29 = sfârşitul cărțuliei V ebraice; 

S3, cap. 31,10-31: poemul alfabetic despre „femeia bărbătoasă” > 
cărțulia IX ebraică. 

În acest ansamblu, Prov. 25,1 se dovedeşte a fi cheia structurării Prover- 
belor în versiunea LXX: „Acestea sunt învățăturile lui Solomon, neorân- 
duite [nu apare în TM], pe care le-au transcris prietenii lui Ezekia, regele 
Iudeii.” Altfel spus, nu avem de-a face cu o remaniere arbitrară a textului 
ebraic, ci cu structurarea, într-o formă organizată, a unor documente (căr- 
țuliile de la IV până la VIII) încă „neorânduite” în perioada în care s-a 
efectuat traducerea. 

Dacă ținem seama de această indicație sugerată în versetul 25,1 atunci 
structura cărţii ne apare cu limpezime: binară (S1/S2, D1/D2) şi alternantă 
(S/D). S3, poemul alfabetic despre „femeia bărbătoasă” vine ca o concluzie 
permițând o compoziţie în cinci părți care, de altfel, n-ar fi lipsită de 
echivalente: traducerea transformă Proverbele într-un fel de pentateuh al 
înțelepciunii. 

Traducerea propriu-zisă pare, de asemenea, să se caracterizeze printr-o 
mare libertate față de textul original, dat fiind că avem 144 de stihuri supli- 
mentare (contra 44 stihuri în minus față de TM), şi peste 150 de cuvinte 
greceşti complet noi în Septuaginta. Aceste particularităţi nu se pot explica 
prin simpla fantezie a traducătorului, nici printr-o reelaborare complexă şi 
secundară. „Omisiunile” Septuagintei s-ar putea datora, mai degrabă, unei 
lacune în manuscrisul ebraic pe care l-a avut la dispoziţie traducătorul, în 
special pentru partea a doua din cărțulia Il (cap. 15,27a-22,16); în cărțulia 
respectivă ar putea exista, eventual, şi unele glose inserate ulterior în textul 
ebraic. Cât despre „plusurile” Septuagintei, care, pentru unii cercetători, 
s-ar datora unei revizuiri a traducerii prime, mare parte dintre ele pot fi 
atribuite traducătorului însuşi. În general, traducerea încearcă să redea 
textul fie mai clar, fie mai unitar. În acest scop traducătorul așază întreaga 
” culegere sub unica autoritate a lui Solomon; celelalte nume proprii dispar. 
Acest unic locutor, acest „eu” recurent conferă cărții o unitate nu lipsită de 
ambiţii hagiografice, cum spuneam la început. Adresarea către „fiu” joacă, 

astfel, rolul de refren: formula „Ascultă, fiule” apare de aproximativ două- 
zeci de ori, şi de fiecare dată într-o poziție semnificativă. 

Traducerea aduce cu sine, adesea în mod deliberat, o îmbogăţire seman- 
tică, echivalând, în cazul nostru, cu un plus de spiritualizare a textului origi- 
nal. Nu e vorba numai de o personificare accentuată a Înţelepciunii, prin 
articularea substantivului, ci şi de o tendință alegorică prin care unii termeni 
abstracți sunt personificaţi (ca în Prov. 2,2-3; 2,10-11; 3,19-20 sau 16,18). 
Într-un mod şi mai general, acolo unde textul ebraic e realist folosind ter- 
meni materiali sau corporali, textul grec se mulţumeşte cu simple prepoziţii: 
de pildă, în Prov. 8,2-3 avem „pe” şi nu „în fruntea”, „aproape de” în loc de 
„la îndemâna” sau „la mâna”, „la răscrucea cărărilor” în loc de „la gura 
târgului”, În Prov. 1 >24, „mâna întinsă” din TM devine „vorba întinsă”, în 
Prov. 28,24, „el spune” devine „el crede că” (dovadă a unei tendinţe inte- 
lectualizante); în Prov. 16,24, vindecarea „oaselor”, în TM, obținută prin 
vorbele bune devine, în LXX, vindecare a „sufletului”. De fapt, greaca are o 
anumită ambiguitate: e suficient ca în ebraică „suflarea”, „viaţa” (nepheş) 
să devină „suflet” în greacă (psych€), pentru ca sensul să ia o turnură dacă 
nu filozofică, măcar spirituală sau psihologică. 

Încă două exemple sunt semnificative: în Prov. 17,8, paideia, „educaţia/ 
învăţătura”, devine gaj pentru o bună reușită în viaţă, în vreme ce textul 
ebraic vorbeşte despre „plocoane” şi „bacşişuri”. În Prov. 20,29, înţelepeiu- 
nea ţine loc de frumusețe în cazul tinerilor, iar nu „puterea”, cum apare în 
textul ebraic. Singuri, aceşti doi termeni, paideia şi sophia, cuprind chin- 
tesenţa culturii grecești. 

Traducerea Proverbelor ascunde, în fapt, un parfum amestecat, de 
iudaism și elenism, care conferă aproape fiecărui cuvânt o rezonanță spe- 
cială. Există, de bună seamă, o apropiere de poezia lui Theognis sau de 
anumite proverbe greceşti (ca, de pildă, „Cine se reazemă pe minciună 
acela paşte vânturile, acela [urmăreşte] păsările-n zbor”, Piov. 9,12a), de 
imaginile sau de miturile greceşti („iubirea înaripată”, la 7,10-11, „butoiul 
Danaidelor”, la 23,27, „Hadesul şi Tartarul”, la 30,16, „androginii”, la 18,8 
şi 19,15, „fiii pământului”, la 2,18 şi 9,18). Influenţa  filozofilor greci e 
adesea destul de marcată. Nu e vorba numai de „a vorbi plimbându-se”, ca 
în Prov. 23,31, care ne duce cu gândul la școala peripateticienilor. Există 
contacte şi mai precise, în Prov. 8,22-31, de pildă: prosopopeea Înțelep- 
ciunii care preexistă Facerii trimite, fără doar şi poate, la „sufletul lumii” 
din Zimaios (34b-37c). 

La nivel global, există o rezonanță a anumitor noțiuni de origine stoică, 
mai cu seamă pentru vocabularul virtuţii, şi nu doar „prudenţa”, „dreptatea” 
şi „curajul”: „suplețea/uşurința adaptării”, la 14,35, „discreţia”, la 21,14, 
„prietenia/sociabilitatea”, la 25,10a, „stăpânirea limbii”, la 18,21 şi 27,203; 
de asemenea, există o atitudine de respingere neîncrezătoare faţă de „cel 
necumpătat” (Prov. 19,29; 20,1; 21,11), față de „pasiune” (Prov. 25,20) sau 
faţă de „sensibil/simţitor” (Prov. 14,10 şi 30). Dispreţul față de bogăţie şi 
forță în favoarea înţelepciunii nu e, totuşi, o trăsătură tipic stoică, şi multe 
dintre ideile exprimate în limbajul filozofilor greci apar deja ca atare în 
originalul ebraic. În mod semnificativ, LXX insistă asupra dreptăţii şi pie- 
tății, înscriindu-se într-o perspectivă deopotrivă greacă şi ebraică, adică 
deopotrivă filozofică şi teologică, practică şi religioasă. În sfârşit, să 
subliniem o ultimă virtute: în Prov. 14,20, ca şi în alte pasaje, cuvântul 
„apropiat, vecin”, în TM, devine „prieten”, în LXX. Prietenia, atât de dragă 
filozofilor greci (să ne amintim numai de Lysis-ul lui Platon) nu rezumă, 
oare, în ultimă instanță, relaţia dintre cultura ebraică şi cea greacă aşa cum 
o mărturiseşte traducerea Proverbelor din LXX? 


IV. Teme literare şi vocabular moral-filozofic 


a) Teologia Proverbelor îmbracă o formă poetic-sapienţială. O anchetă apa- 
rent „profană” asupra câtorva teme şi motive poetice precum şi asupra unor 
grupuri lexicale reprezintă primul pas, obligatoriu, spre fondul teologic al 
cărții. Vom rezuma aici ancheta lui d'Hamonville, aducând câteva precizări 
suplimentare. Să începem cu nivelul cel mai „de jos”, şi anume cu bestiarul 
Proverbelor, de o bogăţie unică în LXX. Biblia ni-l prezintă pe Solomon ca 
pe un „zoolog” savant (3Rg. 5,13); se cunoaşte apoi gustul grecilor pentru 
fabule, ai căror „eroi” sunt tot felul de animale încarnând diferite prototipuri 
umane. Traducătorul îmbogăţeşte modelul ebraic şi la acest capitol. De 
pildă, ia 6,8abc, LXX prezintă şapte stihuri suplimentare faţă de TM, stihuri 
concretizate într-un „elogiu al albinei”. „Elogiul albinei” întăreşte mesajul 
transmis „leneşului” prin exemplul furnicii harnice. În tradiția ebraică 
albina apare conotată negativ, în pasajul de față ea devine nu doar model al 
hărniciei, ci şi al înțelepciunii: za Mergi la albină şi învaţă cât este de 
muncitoare / şi ce lucru însemnat săvârşeşte — Sb regii şi oamenii de rând se 
folosesc de ostenelile ei, pentru sănătate, / dorită este de toți şi preaslăvită. 
&% Cu toate că-i slabă în putere, cinstind înțelepciunea, e în frunte.” Alte 

suplimente ale LXX faţă de TM apar, tot în registru animalier, în capitolul 7 
(vv. 22-23), în cadrul scenetei despre „seducătoarea profesionistă”. LXX 
adaugă bestiarului originar trei vietăți: „guguştiucul” (vezi nota la versetul 
respectiv); „câinele dus de lanţ” şi „cerbul lovit de o săgeată în ficat”. 

b) Literatura parenetică favorizează arta portretului. Tipologiile. repre- 
zintă tot atâtea forme de esențializare a trăsăturilor umane. În Proverbe găsim 
o serie de miniportrete care au făcut „carieră” din Antichitatea creştină până 
la moraliştii francezi: „leneşul” (6,6-1 la); „smintitul” (6,12-19), „seducătoa- 
rea şi prostul” (sceneta despre care vorbeam mai înainte, 7,6-23); „beţivul” 
(23,29-35), în fine, de data aceasta cu sens pozitiv, „femeia bărbătoasă”, 
mulier virilis (31,10-31). Prin aceste două elemente, bestiarul şi arta portre- 
tistică, Proverbele propun un alt fel de „teologie”, practico-poetică, con- 
cretă, o teologie a cotidianului menită să-l amelioreze moral şi psihologic 
pe cititor. 

€) Una din secțiunile cele mai faimoase şi, în același timp, mai contro- 
versate de-a lungul secolelor este, fără îndoială, secțiunea 8,22-31, cunos- 
cută sub numele de „poemul Creaţiei”. Poemul se compune din două strofe 
în LXX, fiecare dintre ele începând cu cuvântul „Domnul”. Spre deosebire 
de TM, LXX introduce tema „tronului” divin, precum şi ideea „satisfacţiei” 
divine, care face ecou „satisfacţiei sabatice” din primul capitol al Genezei. 
Lăsând amănuntele pentru notele de subsol, reluăm aici fragmentul pentru 
exemplificarea dimensiunii poetico-metafizice a Proverbelor: „22 Domnul 
m-a zidit început a! căilor Sale, pentru lucrările Sale, 2 înaintea veacului 
m-a pus temelie întru început; 2% înainte de a face pământul şi înainte de a 
face adâncurile, / înainte să țâşnească izvoarele apelor, *5 înainte ca munții 
să se fi întărit, / înaintea tuturor dealurilor mă naşte pe mine. / * Domnul a 
făcut ţinuturi locuite şi nelocuite, / şi hotarele locuite de sub cer. / 2” Când 
pregătea cerul, eu eram lângă EI, şi atunci când Şi-a pus tronul Lui peste 
vânturi. / 2 Când întărea norii de sus, / şi când aşeza, neclintite, izvoarele 
lumii de sub cer / % şi făcea temelii trainice pământului, / % eram lângă EI, 
într-un cuget — / eu eram aceea în care EI se bucura. / Zi de zi mă desfătam 
în fața Lui în toată vremea, / *! când EL se bucura după ce a desăvârșit 
lumea / şi se bucura întru fiii oamenilor.” 

d) Proverbele se dovedesc a fi un veritabil creuzet al vocabularului 
moral/intelectual. Să spunem, ca observaţie de ordin general, că în Proverbe 
dimensiunea morală nu poate fi desprinsă sub nici o formă de cea 
intelectuală: prostul sau smintitul nu poate fi niciodată moral, iar cel mârşav 

[a suflet, la rândul lui, nu poate fi niciodată deştept. În termeni actuali, 
Proverbele propun o gnoseologie morală şi o etică gnoseologică; altfel spus, 
ele propun o viziune spiritual-integratoare asupra sufletului uman, neatinsă 
încă de virusul schizoidiei moralitate/mântuire versus intelectualitate, 

Drept urmare, traducătorul nu face distincție între cele două cuvinte 
ebraice, 'ewil, „nebun”, şi &szl, „prost”, redându-le pe amândouă prin ace- 
laşi termen grecesc, dphron. În traducerea românească am optat intenționat 
pentru diversitatea echivalării: „prost”, „smintit” sau „nebun”. Aceeaşi 
diversitate luxuriantă se întâlneşte, la traducătorul LXX, şi în cazul celor 
trei termeni care desemnează, în ebraică, „inteligența”, binăh, fbhiinâh şi 
sekel, echivalate, oarecum arbitrar, prin phrânesis, synesis sau ennoia. În ce 
priveşte vocabularul gnoseologic, Proverbele inovează în cel puţin un caz 
important: pentru redarea ebraicului da'arh, „cunoaştere”, traducătorul 
LXX foloseşte aproape sistematic termenul aisthesis, care, cel puţin de la 
Platon încoace, defineşte „senzorialul” opus „gnozei” intelectuale. În Pro- 
verbe însă aisthesis face parte din familia semantică a termenilor sophia şi 
phrânesis. Prin urmare, sensul cel mai adecvat este acela de „discernă- 
mânt”, aşa cum l-am echivalat în românește. 

Cât priveşte vocabularul moral, perechea cea mai tipică este dikaios/ 
asebes, „drept/nelegiuit”. Termenii greceşti traduc sistematic termenii ebraici 
țaddiq/răşă , „drept/rău”. Kakds şi poneros, însemnând „rău, urât”, traduc 
un singur termen ebraic, ra. Kakos e de zece ori mai frecvent decât ponerds, 
fapt care-l apropie pe traducătorul Proverbelor de traducătorii lui lov, ai 
Înţelepciunii sau ai ultimelor trei Cărţi ale Macabeilor, îndepărtându-l de 
traducătorii Pentateuhului care, dimpotrivă, preferă de departe echivalarea 
lui ra prin ponerds. Simetric, termenul ebraic pentru „bun, bine”, zâbh, e 
redat în greacă atât prin agathos, cât şi prin kalos (de 54 de ori agathos şi 
de 18 ori kal6s). 


V. Posteritatea cărții 


V.] Lecturi ebraice 


În mediul iudaic, autoritatea cărții a fost mai întâi fluctuantă, fapt ce explică 
şi libertatea pe care traducătorul a putut s-o ia față de textul ebraic. Apoi 
însă importanța i-a sporit, începând chiar cu secolul al II-lea î.H., odată cu 
autoritatea crescândă a figurii lui Solomon. 

Se pot găsi indicii ale influenţei Proverbelor asupra Siracidului. Acesta 
pare să fi împrumutat din Proverbe expresii precum „întorsăturile cuvinte- 
lor/parabolelor” (Sir, 39,2: cf. Prov. 1,3) sau „femeia bărbătoasă” (Sir. 26,2 
şi 28,15: cf. Prov. 31,10). În Cartea Înţelepciunii, înţelepciunea e identi- 
ficată deopotrivă cu Legea şi cu un „duh” (Înţ. 16; 7,22), precum şi cu 
„paredra” lui Dumnezeu, cea care „sălăștuiește alături de EI”, ca media- 
toare la facerea lumii (Înţ. 6,4; 9,4 şi 9,10, de comparat cu Prov. 1,21; 8,3 şi 
8,27). Apare și ca tipul „femeii bărbătoase”, sau al miresei al cărei „mire” 
doreşte să devină Solomon (Înţ. 8,2: cf. Prov. 4,6). 

În Biblia ebraică, Proverbele au fost incluse printre „„Scrieri”, după 
Psalmi, Iov şi înaintea celor „cinci Suluri” (Ruth, Cântarea Cântărilor, Ecle- 
ziastul, Plângerile şi Ester). Însă în Septuaginta, unde nu există o grupare a 
celor „cinci Suluri”, iar lov are un amplasament variabil, Proverbele urmează 
după Psalmi, fiind urmate, la rândul lor, de Ecleziast şi de Cântarea Cântă- 
rilor. În felul acesta, Proverbele constituie prima parte a unei trilogii solo- 
moniene, completată uneori de Cartea Înţelepciunii. 


V.2 Lecturi creştine 


În mediul creştin, Proverbele par să suscite două linii interpretative. Prima, 
morală şi filozofică, are în vedere tocmai atribuirea lui Solomon a Prover- 
belor, a Ecleziastului şi a Cântării Cântărilor; această trilogie, în special de 
la Origen încoace, este interpretată ca fiind pandantul scripturar al celor trei 
părţi ale filozofiei, în Antichitate: etica, fizica şi metafizica (Proverbele = 
nivelul eticii; Ecleziastul = nivelul fizicii; Cântarea = nivelul metafizic sau 
epoptic). Învățătura biblică ar urma deci o progresie similară celei din 
cadrul educaţiei profane, iar loan Gură de Aur nu ezită să-l considere pe 
Solomon ca un filozof sau un maestru de filozofie (cf. Prov. 1,6; 3,28; 4,6). 
După cum cartea ebraică a Proverbelor fusese influențată de înțelepciunea 
egipteană, la fel, proverbele greceşti apar mai mult ca niciodată (Clement 
Alexandrinul se străduieşte s-o arate cel dintâi) ca o punte între înţelep- 
ciunea iudaică şi filozofia greacă. 

A doua trăsătură priveşte discuţiile despre inspiraţia profetică a cărţii, 
Majoritatea comentatorilor patristici — Origen, Hipolit, Didim, Grigore din 
Nazianz, Evagrie, Grigore al Elvirei — spiritualizează după pofta inimii aceste 
enigmatice proverbe. De fapt, fiind cuvânt care arată şi ascunde în acelaşi 
timp, proverbul (parabola) se pretează acestui gen de alegorizare. Textul 
capătă astfel o dimensiune profetică sau tipologică, Solomon devenind 

profetul/prefigurarea lui Hristos sau a Bisericii. Numeroase proverbe, în 
special anumite proverbe „numerice” (Prov. 30,18-20), vorbesc despre „tră- 
săturile” Logosului: Hristos e astfel simbolizat de vultur, singurul animal 
care poate privi soarele în față, sau de stânca de care diavolul, identificat cu 
şarpele, nu se poate „prinde”. Pasajul cel mai citat, şi cel mai controversat 
deopotrivă, se află în Prov. 8,22, unde Înţeiepciunea proclamă: „Domnul 
m-a zidit început al căilor Sale, pentru lucrările Sale.” Părinţii au recunos- 
cut aici persoana Fiului; dar interpretarea ariană a pasajului şi utilizarea lui 
ca dovadă a naturii create a lui Hristos i-a făcut pe unii Părinţi să nege 
caracterul profetic al întregii cărți: astfel, Eusebiu al Cezareii consideră că 
Proverbele sunt doar o „carte de înțelepciune plină de virtute”, răspun- 
zându-i lui Marcel al Ancyrei, care vedea în Solomon pe „cel mai înțelept 
dintre profeţi”. 

În mod şi mai radical, pentru Theodor al Mopsuestiei, operele atribuite 
lui Solomon nu ţin de o inspiraţie divină, sau, în orice caz, nu în acelaşi 
grad ca alte cărți ale Scripturii, ci de simpla înțelepciune umană. În schimb, 
pentru Vasile cel Mare, Theodoret al Cyrului sau loan Gură de Aur, care 
vorbesc despre „înțelepciunea înțelepților călăuziți de Duhul Sfânt”, inspi- 
raţia nu e pusă deloc la îndoială (ei văd o influență a lui David asupra fiului 
său, Solomon). Într-adevăr, pentru aceşti autori Solomon va fi primit o bună 
parte din inspiraţia sa, atât literară, cât și profetică, drept moştenire de la 
tată] său. 

Acest tip de exegeză se găsea deja în Noul Testament, care tinde să-l 
identifice pe Hristos cu Înţelepciunea preexistentă (în special Col. 1,15-23). 
În Noul Testament se găsesc, în total, douăsprezece citate din Proverbe, 
dintre care zece după versiunea Septuagintei (Rom. 12,17 şi 12,20; 2Cor. 
8,21 şi 9,7; Ef. 5,18; Evr. 12,5-6 şi 12,13; lac. 4,6; IPt. 4,18 şi 5,5), fără a 
pune la socoteală vreo cincizeci de aluzii. Hristos nu vorbea, şi EI, tot „în 
parabole”? Căci termenul „parabolă” este unul dintre aceia care, în greacă, 
traduce termenul ebraic mâșăl, „proverb”, „pildă”, „parabolă”. Or, „vine 
ceasul, spune lisus, când n-am să vă mai vorbesc în parabole, ci pe față” 
(In. 16,25); căci „aici este mai mult decât Solomon” (Mt. 12,42). 


Cristian Bădiliţă 
Guillaume Bady 

Proverbele 


1! Proverbele lui Solomon, fiul lui David, care a domnit în Israel, 

Ci spre a cunoaşte înțelepciunea şi învățătura şi spre a înţelege cuvintele 
de chibzuinţă, 

3 spre a pricepe întorsăturile cuvintelor, 


1,1-6 Prologul. Primele şase versete constituie prologul cărții: solemnitatea acestuia este 
marcată, în LXX, prin repetarea particulelor ze... re kai, imposibil de redat în româneşte 
fără o alterare stilistică (şi... şi de asemenea”). 

41 „Proverbele”: în gr. napoca, de unde ciclul de lecturi numite „paremii” în liturgia 
bizantină și neologismul românesc „paremiologic”. Termenul grecesc îl traduce pe ebr. 
miş“lăy (sg. măşăl), al cărui prim sens este acela de „comparaţie”. Aquila îl traduce pe 
măşăl prin napapon, „parabolă”, al cărui sens exact este „punere a două lucruri unul 
lângă altul”, prin urmare, „compararea” lor. „Proverbul” poate fi considerat mai degrabă 
un gen literar, spre deosebire de parabolă, la origine, figură de stil. De unde şi opțiunea 
traducătorului LXX pentru prima variantă. € Pentru Origen, proverbul este o sentință care 
ascunde şi revelează, în același timp, aparținând genului ezoteric (Com. Cant. Prol. 3,8). 
În acelaşi sens, Vasile cel Mare, In Princ. Pr. 2. Evagrie: „Proverbul este o sentință care 
desemnează, prin intermediul realităţilor materiale, realități spirituale” (Schol. Pr. 1). 

1,2 „înţelege... chibzuinţă”: LXX are două cuvinte diferite acolo unde TM are două 
cuvinte provenind din aceeași rădăcină. „Chibzuinţă” sau „prudență” (gr. 0p6vno!). 
$p6vnoig denumeşte „înțelepciunea practică”, spre deosebire de ooţia care ajunge să 
denumească „înțelepciunea speculativă”. Cei doi termeni nu se opun, ci sunt comple- 
mentari, precum cele două fețe ale unei monede. Am tradus sistematic ooţia prin 
„înțelepciune”, iar $p6vnorg prin „chibzuință”. e După Evagrie, infinitivele greceşti, 
redate în româneşte prin „spre a cunoaşte; a înţelege etc.”, ar depinde nu de substantivul 
„proverbele”, ci de verbul „a domnit”. Prin urmare, după el, „regatul lui Israel este 
ştiinţa spirituală care înţelege lucrurile privitoare la Dumnezeu” (Schol. Pr. 2-3). 

1,3 LXX are aici un text mai amplu decât TM („spre a lua îndreptare, prudenţă, dreptate, 
judecată şi echitate”). e „întorsătură” (gr. orpoţr]): termen rar în LXX. Mai apare doar în 
Înţ. 8,8 şi Sir. 39,2, cu acelaşi sens, „expresie alambicată, obscură”, specifică limbajului 
ezoteric al celor înţelepţi. Vorbele „întoarse” sunt menite să protejeze conținutul „para- 
bolelor” de curiozitatea profană, ele revetându-şi sensul doar celor inițiaţi/inţelepți. € „ade- 
vărata dreptate”: Clement Alexandrinul o opune „falsei dreptăţi” păgâne (Strom. 1l,2,7). 
Vasile cel Mare (7n. Princ. Pr. 2) identifică „adevărata dreptate” cu lisus şi interpretează 
pasajul în lumina faimosului episod al judecății lui Solomon din 3Rg. 3,16 sq. 

şi a-nțelege adevărata dreptate, 

spre a ţine dreaptă judecata, 

“ ca să le dea celor nevinovați istețime, 

iar pruncului fraged, discernământ şi cugetare. 

5 Ascultând aceste [proverbe] cel înţelept va fi mai înţelept, 
cel deștept va dobândi arta cârmuirii, 

$ va desluşi parabola şi cuvântul nelămurit, 

spusele înțelepților şi enigmele. 

7 Începutul înţelepciunii — frica de Dumnezeu, 

bună pricepere [vor dobândi] toţi cei care-o practică; 





1,4 „ca să le dea”: subiectul nu este clar — Solomon sau proverbele? $ Am tradus prin 
„nevinovaţi” gr. &xoncor, lit. „ne-răi”, Acest adj. grecesc e utilizat în Psalmi şi lov cu 
sens pozitiv, pentru a traduce ebr. tâm, „desăvârşit”. În schimb, în Prov. el are sens 
negativ, traducând sistematic ebr. pethi, „simplu, prostuț”. De aici şi traducerea noastră, 
„nevinovat”, cu sensul de „naiv, fără prea multă minte”. Această ambiguitate a terme- 
nului grecesc este remarcată și de Vasile cel Mare: „Nevinovăţia este fie ruperea de 
păcat, fie lipsa de experienţă a faptelor rele datorată vârstei fragede” (n Prov. Pr. 11). 
„isteţime” (gr. ravovpyia): sens pozitiv. Încă un termen grecesc ambiguu, care poate 
însemna și „isteţime”, și „versatilitate”, „șmecherie”. e „discernământ”: am tradus astfel 
termenul ciodgoi care în greacă înseamnă în mod curent „senzaţie”, „simţământ”. Or, 
aioeoiş traduce, în LXX, ebr. da 'ath „cunoaştere, ştiinţă”. Clement Alexandrinul 
citează alte versete din Prov. înlocuind termenul yvâoig cu diodeois, dovadă că în min- 
tea sa cele două cuvinte erau echivalente. Aquila, Symmachos și Theodotion traduc 
aproape tot timpul cbr. da'ath cu gr. yvâoig. Aşadar, subst. cioBeci face parte din 
panoplia virtuţilor morale (precum „înțelepciunea” şi „cumpătarea”), nefiind un simplu 
proces fizic sau psihologic. Sensul de „discernământ” este, în aceste contexte din Prov., 
cel mai verosimil, chiar dacă, în greacă, „discernământul” se exprimă prin cuvântul 
ȘLâkpog, 

1,5 „cel înțelept va fi mai înțelept”: TM are „cel înţelept va adăuga învăţătură”. e „arta 
cârmuirii”: cf. lista harismelor din 1Cor. 12,28. Vasile cel Mare comentează cuvântul 
plecând de la o serie de imagini marine (n Princ. Pr. 15-17); pentru Hipolit, „cârma- 
Ciu” este Duhul Sfânt care-l ajută pe cel botezat să pătrundă în tainele înnegurate ale 
Scripturii (Fr. Pr. 6-7, p. 76). 

16 „cuvântul nelămurit/obscur” (gr. okorewbv A6yov): Aquila şi Theodotion redau 
termenul ebr. corespunzător (m“lițăh) prin Epunveia, „interpretare”. Symmachos are 
1p6Bimna, cu sensul de „enigmă” (cf: Jud. 14,12 sa.). 

1,7 Faţă de TM, versetul este amplificat şi izolat de prolog în LXX. $ „o practică”: se 
subînțelege „înțelepciunea”, iar nu „frica de Dumnezeu”, întrucât „frica” este de gen 
masculin în greacă (66 fioş). Pronumele din text e feminin, prin urmare trimite la înțelep- 
ciune. $ „Intelectul percepe lucrurile sensibile prin simțuri; în acelaşi fel, el contemplă 
ceea ce este inteligibil prin virtuţi” (Evagrie, Schol. Pr. 5). 

evlavia față de Dumnezeu — începutul discernământului, 
dar necredincioşii socotesc drept nimic înțelepciunea şi învățătura, 
& Ascultă, fiule, învățătura tatălui tău 

şi nu lepăda rânduielile mamei tale, 

? căci vei primi o cunună de haruri pe creştet 

şi-un lanţ de aur la gât. 

Li Fiule, să nu te rătăcească oamenii fără evlavie, 

să nu te învoieşti dacă te vor ruga zicându-ţi: 

Lu »Vino cu noi, fii părtaş la [vărsarea de] sânge, 

să-l ascundem în pământ, cu nedreptate, pe omul drept, 
"2 să-l înghițim de viu, precum iadul, 

şi să-i ştergem amintirea de pe fața pământului; 

15 să-i înşfăcăm averea lui de preț 

şi să ne umplem casele de prăzi; 

iz, Încearcă-ţi norocul printre noi, 

toți să ne facem o pungă laolaltă 





1,8-19 Prima învăţătură a Prov. îndeamnă la evitarea răului şi a celor necredincioşi. Ea 
va fi reluată în primul discurs al Înţelepciunii (vv. 22-33). 

1;8 „rânduielile”: gr. Geou6g este foarte rar în LXX. Înseamnă „lege”, „dispoziţie”, 
„rânduială” şi corespunde aici ebr. rărăh, sistematic redat în LXX prin vâuos. $ Pentru 
Hipolit, „tatăl” din acest verset îl simbolizează pe Dumnezeu, iar „mama” trimite la 
Înţelepciune (Fr. Pr. 8-9, pp. 76-77). Pentru Origen, „învățătura” Tatălui este Scriptura, 
iar „rânduielile mamei” desemnează tradiţiile nescrise ale Bisericii (Epiz. 1,46). 

1,9 „de aur”: este un plus al LXX. Colierul trimite la ideea de supunere, fapt speculat şi 
de Origen: aurul sunt cuvintele dumnezeieşti, dar gâtul se supune, purtând lanţ (Epir. 
1,49). + „După cum creştetul şi gâtul desemnează aici intelectul, la fel cununa şi lanțul 
desemnează ştiinţa (enoza)” (Evagrie, ibid, 7). 

1,11-14 Clement Alexandrinul vede în aceste versete o profeție privitoare la Patimile lui 
lisus (Pedagogul 1,94,2-95,1). 

1,12 LXX păstrează singularul din v. 11, în vreme ce TM trece la plural. e „iadul”: am 
echivalat peste tot Hades-ul grecesc cu iadul românesc, dat fiind că, peste tot, conotaţia 
este evident negativă. Fades-ul înseamnă, în greaca clasică, „sălaş al morților”, în sens 
neutru; la fel şi în cea mai mare parte a VT, traducând cbr. ş '61. Dar, în Proverbe, sensul 
acesta neutru lasă locul unui sens ce implică ideea unei pedepsiri a păcătoşilor, fie numai 
şi prin moarte prematură. 

1,13 „prăzi”: termenul grecesc desemnează chiar prada de război. Nuanţa nu-i scapă lui 
Evagrie, care interpretează versetul în lumina pasajului celebru din Ef. 6,10-14, unde 
credinciosul e îndemnat să se înarmeze cu toată „panoplia de arme ale lui Dumnezeu”: 
adevăr, dreptate, evanghelia păcii (Schol. Pr. 9). 

1,14 „norocul”: imaginea este aceea a aruncării unei pietre pentru tragerea la sorți. 

şi-o singură traistă să avem.” i 
15 Nu te duce cu ei la drum, 

întoarce-ţi piciorul de la cărările lor, 

16 căci picioarele lor aleargă spre facerea de rău, 

grăbite la vărsare de sânge. 

17 Nu degeaba se-ntind laţuri celor înaripaţi. 

E Părtaşii la omor îşi strâng comori de rele — 

urâtă este surparea nelegiuiților. 

19 Acestea sunt căile tuturor celor care săvârşesc nelegiuiri: 
prin necredinţa lor îşi stârpesc sufletul. 

% Înţelepciunea e cântată la răspântii, 





1,45 „cărările” sau „purtările”: limba română poate traduce gr. 650i prin ambii termeni, 
„purtările” nefiind decât un abstract al „căilor”, „drumurilor”. 

1,16 H.B. Swete nu reţine v. 16, care lipseşte din Codex Vaticanus şi care se întâlneşte, 
în formă aproape identică, în Is. 59,7 LXX. 

1,17 În TM versetul e diferit: „Caci degeaba se pun laţuri sub ochii celor înaripați.” e 
Părinţii ignoră v. 16, interpretând pozitiv v, 17, fără să ţină seama de prezența, în con- 
text, a vărsătorilor de sânge iuți de picior. Pentru ci, aripile simbolizează capacitatea ori- 
cărui om de a se ridica la cer, laţurile fiind pedeapsa pe care Dumnezeu o rezervă celor 
rămaşi „la sol” (Ilarie de Poitiers, n Ps. 118, 14,18; Origen, Despre rugăciune 29,16). 
1,18 TM e diferit: „Ei îşi pândesc propriul sânge, se ascund de ei înşişi.” € Ultima parte 
nu există în TM; se apropie de Iov 8,19a. 

1,19 Liz. „care fac nelegiuri până la ultima consecință.” + TM are: „toţi cei care câştigă 
prin silnicie.” e Origen speculează nuanţa intensivă a verbului „a săvârşi”: după el, 
criminalii sunt cei responsabili de toate omorurile săvârşite începând cu Abel şi până la 
preotul Zaharia (Epiț. 1,69.71). 

1,20-33 Primul discurs al Înţelepciunii, care, în LXX, se armonizează cu al doilea, din 
cap. 8. Spre deosebire de TM, unde registrul este acela de „strigăt profetic”, în LXX 
intrarea în scenă a Înţelepciunii are o solemnitate regească. 

1,20 Pluraluiui emfatic din TM îi corespunde substantivul fără articol în LXX, marcă a 
personalizării. De remarcat rezonanţa liturgică a discursului Înţelepciunii îi în LXX, spre 
deosebire de strigătul imperativ-profetic din TM. + Origen, Ilarie şi Evagrie văd în 
apariția Înţelepciunii venirea în lume a Dumnezeului-Treime şi sălăşluirea Acestuia în 
inima credincioşilor (apropiere etimologică între „pieţe” şi „lărgimea” inimii, în greacă) 
(Catena palestiniană la Ps. 118,32). $ „vorbeşte răspicat”: lit. „aduce îndrăzneală”, 
Termenul nappnoia desemnează: 1) libertatea de vorbire; 2) îndrăzneala cuviincioasă; 
3) intimitatea. cu divinitatea (în textele religioase). Înţelepciunea vorbeşte cu îndrăz- 
neală, întrucât ea îşi are izvorul în Dumnezeu. În Evanghelia după loan, parrhesia este 
atitudinea lui lisus în timpul lucrării Sale publice; în epistolele pauline, ca este o trăsă- 
tură de caracter a apostolilor şi creştinilor. În VT, parrhesia îi caracterizează în primul 

prin pieţe ea vorbește răspicat, 
21 E vestită pe culmi de metereze, 
, la porţile celor puternici sălăşluieşte, 
j la porţile cetății grăieşte cu-ndrăzneală: 
22 Câtă vreme cei nevinovaţi vor sta de partea dreptăţii, ei nu vor fi daţi 
de ruşine, 
dar smintiţii, împătimiţi de obrăznicie, 
ajunşi fără evlavie, au urât discernământul 
* şi s-au făcut vrednici de mustrări. 
Iată, din suflarea mea vă voi spune o vorbă, 
vă voi învăţa cuvântul meu, 
2 fiindcă am strigat şi nu m-ați ascultat, 
am tot întins vorba, dar nu m-aţi luat în seamă; 
25 sfaturile mele le-aţi dat deoparte 
şi în mustrările mele n-aţi avut încredere; 
2% de aceea voi râde şi eu de pieirea voastră, 
mă voi veseli atunci când nimicirea va cădea peste voi, 
21 când se va năpusti asupra voastră pe neaşteptate zarva, 
când surparea va veni ca o furtună, 
când strâmtorarea şi împresurarea vor da peste voi, 
când vă va ajunge nimicirea. 


rând pe profeți. Despre acest termen important, c/. G. Scarpat, Parrhesia greca, 
parrhesia cristiana, Brescia, 2001 şi C. Bădiliţă, Platonopolis, laşi, 1999, pp. 77-80. 

1,21 „sălăşluieşte”, gr. napeăpeve: verb unic în LXX, îşi găseşte ecou în rugăciunea lui 
Solomon din Înţ. 9,4. În Înţelepciunea întronizată Părinţii recunosc Cuvântul lui 
Dumnezeu (cf. şi Pr. 8,21 sg.). e Partea mediană a versetului nu are coresponent în TM. 
1,22 „împătimiţi de obrăznicie” sau „pofiitori de fprg”: e foarte dificil de redat 
termenul complex îfiprg, care înseamnă şi „depăşire a limitei”, aşadar „exces”, și 
„obrăznicie”. Am optat pentru ultima variantă: ideea de „exces” trebuie atașată automat 
de către cititor. 

1,23 „s-au făcut vrednici de...”, Jitt. „s-au expus” mustrărilor, condamnărilor şi pedepselor. 
+ Partea mediană a versetului se traduce literal: „Voi rosti o vorbire din suflarea mea.” 
1,24 „am tot întins vorba”: verbul este la imperfect, ca şi cel din prima parte a versetului. 
TM are „am întins mâna”, imagine cu rezonanţă profetică (Is. 65,2). loan Gură de Aur 
explicitează acest „am tot întins vorba”: „Prin mijlocirea profeților, a conştiinţei, prin 
legile păgâne, prin dușmani, prin prieteni, prin rude şi rugăciuni” (Patm., p. 32). 

1,25 Lit. „(sfaturile mele) le-aţi făcut neimportante, fără autoritate; le-aţi desființat”. În 
Mc. 7,13 şi Mt. 15,6 evangheliştii pun în gura lui lisus acelaşi verb, G-kvp6o, atunci | 
când Acesta denunță abuzurile tradiţiei farisee în detrimentul prescripțiilor Decalogului. i 

% Va fi așa: când mă veți chema, eu n-am să vă dau ascultare; 
cei răi mă vor căuta şi nu mă vor găsi, 

2 căci au urât înțelepciunea și frica de Dumnezeu n-au ales-o, 
% nici n-au vrut să ia în seamă sfaturile mele, 

şi-au bătut joc de mustrările mele. 

“1 De aceea vor mânca din roadele căii lor 

şi se vor ghiftui cu propria lor necredinţă, 

“2 fiindcă nedreptăţeau prunci [nevinovaţi] vor fi omorâţi, 

o judecată îi va ucide pe necredincioşi. 

33 Cine însă îmi dă ascultare va sălăşlui întru nădejde 

şi se va odihni fără teamă de vreun rău.” 


2 ! Fiule, dacă, primind vorba poruncii mele, o ascunzi la tine, 
2 urechea ta va da ascultare înțelepciunii 
şi-ţi vei îmboldi inima la pricepere, 


id 


1;30 LXX are un „plus” față de TM: „n-au vrut”. Evagrie speculează glosa LXX găsind 
în ea un argument pentru existenţa liberului arbitru, El pune versetul în legătură cu Is, 
1,19-20 (Schol. Pr. 15). 

1,31 loan Gură de Aur glosează astfel ultima parte a versetului: „Vor fi dezgustați de 
propria lor poftă” (Patm., p. 35). 

1,32 TM are „fiindcă lepădarea celor simpli îi va ucide și liniştea smintiţilor îi va pierde”. 
Didim apropie acest verset de tema celor „foarte mici” din Mt. 18,6 (Epit. 1,100). e 
judecată”, lie, „anchetă, cercetare”, TM are „linişte, bunăstare”. $ „Precum copiii mici 
se află între cei drepţi şi cei nedrepţi, la fel toți oamenii se află între îngeri şi demoni, 
fără a fi demoni şi fără a avea nume de îngeri, până la sfârşitul lumii”. (Evagrie, ibid. 16) 
1,33 „va sălășlui întru nădejde”: expresia ebr. şăkan betah este foarte răspândită în 
Biblie, desemnând adăpostul și liniştea dăruite de Dumnezeu. + „Impasibilul”, 
înduhovnicițul, după teoria evagriană, trăieşte în linişte, fără să se teamă de nici un gând 
rău (cf. Evagrie, ibid., 17). 

2,1-12 Cele două căi. Compoziţia cap. 2, după LXX, este originală în raport cu TM. 
Exclamaţia inițială şi invocarea „fiului” (v. 17), fără corespondent în TM, scandează 
textul. Tema celor două căi este subliniată printr-o dublă personificare: „sfatul bun” şi 
„Sfatul rău” (în greacă, la feminin). În liturgia romană, Prov. 2,1-9 este citit la sărbă- 
toarea sfântului Benedict (21 martie şi 11 iulie). 

2,1 „o ascunzi”: după Clement Alexandrinul, „vorba este semănată şi îngropată, ca 
sămânța în pământ, în sufletul discipolului: sămânță duhovnicească” (Strom. [,1,3). $ 
După Evagrie, înțeleptul trebuie să ascundă poruncile lui Dumnezeu de „ochii” demo- 
nilor, care, cunoscându-le, vor face totul spre a-l împiedica pe înțelept să le practice 
(ibid, 18). 

2;2 Ultima parte a versetului este un „plus” al LXX. 

o vei îmboldi spre povăţuirea fiului tău. 

3 Căci, dacă vei striga după înțelepciune 

şi priceperii vei da glasul tău, 

dacă umbli să găseşti discernământ cu glas mare, 

* dacă-l cauţi ca pe argint 
şi ca pe o comoară îl cercetezi cu grijă, 

” atunci vei pricepe frica de Dumnezeu 
şi cunoaşterea lui Dumnezeu o vei găsi. 

* Căci Domnul dăruieşte înțelepciunea, 
şi de la faţa Lui [vin] cunoaşterea şi priceperea. 

7 EI strânge comoară de mântuire pentru cei care trăiesc drept, 
le apără înaintarea, : 
* păzind căile îndreptărilor, 
şi drumul celor ce-L cinstesc îl va ocroti. 

* Atunci vei pricepe dreptatea şi judecata 

şi vei merge drept pe toate căile bune, 

19 căci, dacă vine înțelepciunea în cugetul tău, 

dacă discernământul îţi pare bun pentru sufletul tău, 
1! sfatul cel bun te va păzi, 





2,3 „vei da glasul tău”: calc după ebraică. 

2,5 „cunoaşterea”, gr. Exiyvoois: singura ocurență a acestui cuvânt în LXX. Alţi editori, 
în afară de Rahlfs şi Swete, preferă varianta aioeoic, care traduce sistematic ebr. 
da 'ath („inţelegere”, „cunoaştere”), variantă citată de Clement Alexandrinul, Origen şi 
Grigore al Nyssei. Plecând de la această variantă, Origen îşi dezvoltă teoria mistică. 
despre cele cinci „simţuri spirituale” (ef. Crouzel, H., 1961, pp. 505-507). 

2,6 „faţa Lui”: TM are „gura Lui”. loan Gură de Aur comentează: „Ajunge să vezi faţa 
lui Dumnezeu ca să devii înțelept, aşa cum ajunge să vezi soarele ca să te luminezi” 
(Patm., p. 38). 

27 „apără”, gr. bnepooniw: sensul exact este „a sta ca un scut” în fața dușmanului. 
loan Gură de Aur explicitează verbul plecând de la imaginea etimologică: Dumnezeu 
este ca un scut în fața celui drept (Parm., p. 39). 

2,9 „căi”: am tradus astfel un cuvânt grecesc care înseamnă exact „pistă” sau „ax”. Ideea 
textului este că omul drept nu se îndepărtează niciodată de la „axul” drumului dumne- 
zeiesc. e După Evagrie, „căile” sunt poruncile lui Dumnezeu care ne conduc spre gnoză 
(ibid. 21). 

2,10 „cuget”: în ebr. este lzbh, „inimă”: exemplu de abstractizare a vocabularului LXX 
în raport cu TM, 

211 Adj. „bun” şi „sfânt” lipsesc din TM. Poate că traducătorul a simţit ca insuficientă 
încărcătura religioasă a substantivelor greceşti în raport cu cele ebraice încercând să 
compenseze prin adjective. 

gândul cel sfânt te va ocroti, 

!2 ca să te ferească de calea cea rea 

și de omul care nu spune nimic vrednic de crezare. 
LL O, cei care părăsesc căile drepte, 

ca să meargă pe căile întunericului, 

14 cei care se bucură făcând rele 

şi se veselesc de strâmbătatea rea — 

15 cărările lor sunt împleticite, 

umbletul lor şerpuit, 

16 ca să te îndepărteze de drumul drept 

şi să te-nstrăineze de dreapta părere. 

Li Fiule, să nu se prindă de tine sfatul rău, 
sfatul care s-a lepădat de învățătura din tinerețe 
şi legământul dumnezeiesc I-a uitat; 

18 căci el şi-a aşezat casa lângă moarte, 

şi lângă iad, cu fiii pământului, sunt cărările lui. 
19 Nimeni din cei care îl urmează nu se va mai întoarce, 
nici nu va mai prinde cărările drepte, 

căci parte nu vor avea de ani de viață. 

% Dacă mergeau pe cărările bune, 

găseau cărările netede ale dreptății. 


2,12 După Evagrie, îngerii spun întodeauna lucruri sigure; demonii spun întotdeauna 
lucruri nesigure; iar oamenii, când sigure, când nesigure (;bid., 22). 

2,14 „strâmbătate”, gr. 5.aorpoții: termenul, un hapax în LXX, are sens moral, de 
„perversiune”. Este laitmotivul întregului pasaj. 

2,16 În LXX, versetele 12 şi 16 marchează clar opoziţia între cele două căi: dreaptă şi 
strâmbă. În TM această opoziție nu există aici. 

2,17 „Sfatul rău”, gr. kaxh fovâr: a doua personificare, opusă aceleia din 2,11. Înlo- 
cuieşte, în LXX, figura „femeii străine” din TM, expresie care desemnează adesea, în 
ebraică, o femeie desfrânată. + Pentru Hipolit, acest „sfat rău” este diavolul (Fr. Pr. 21, 
p. 79). 

2,18 „fiii pământului”, gr. ymyevâv: termenul grecesc traduce ebr. r“phă “îm, „fantome”, 
pe care Aquila şi Symmachos au preferat să-l translitereze în greacă. Theodotion îl 
traduce prin yiyavreş, care, în Gen. 6,4, traduce un alt cuvânt ebraic. Oricum ar fi, 
cuvântul ales de traducător trimite la ideea perisabilității, a morţii de care va fi cuprins 
oricine e supus „sfatului rău”. 

2,19 Partea a doua explicitează şi dezvoltă în mod original textul ebraic. 

2,20 TM are pers. a Il-a sg. 

2! Cei vrednici vor locui pământul, 

cei lipsiţi de răutate vor fi lăsaţi pe fața lui; 

drepții vor sălăşlui pe pământ 

şi sfinţii vor fi lăsaţi pe faţa lui; 

” drumurile necredincioşilor vor pieri de pe pământ, 
nelegiuiţii vor fi alungați. 


3! Fiule, nu uita rânduielile mele, 

inima ta să păstreze spusele mele — 

2 îţi vor adăuga lungime vieții şi ani de trăit şi pace. 

E Faptele de milostenie şi de credință să nu-ți lipsească, 
leagă-ţi-le de grumaz şi vei găsi har; 

4 cugetă la lucrurile bune în fața Domnului şi a oamenilor; 
S fii încrezător din toată inima în Dumnezeu, 

iar cu înțelepciunea ta nu te sumeţi — 

$ în toate drumurile tale caută să o cunoşti, 

ca să îndrepte purtările tale, 

[iar piciorul tău să nu se poticnească]. 

7Nu te socoti chibzuit în sinea ta, 

teme-te de Dumnezeu şi fereşte-te de orice rău — 





2,21 Evagrie interpretează: cei fără răutate au rămas pe pământ, adică în interiorul 
gnozei dumnezeieşti; cei care au fost alungaţi din gnoză din pricina răutăţii lor se vor 
întoarce în ea făcând binele (ibid., 26). 

2,22 Textul grec se apropie de ultimul verset a! Ps. | mai mult decât de TM. 

3,1 „rânduielile”: termenul grec tradus astfel este vâpiiov, care desemnează legea ances- 
trală, cutuma. + Cine nu practică Legea o uită, cine nu trăieşte după cuvintele Domnului 
le uită (cf. Evagrie, ibid., 27). 

3,3 TM are un „plus” faţă de LXX: „scrie-le pe tăblița inimii tale.” 

3,4 „cugetă”: gr. npovoobd. Sensul exact este: „să prevezi”, verbul fiind din familia 
„proniei”. e Pavel citează de două ori acest verset, ca semn al vieţii creştine: Rom. 12,17 
şi 2Cor. 8,21. De asemenea, el este citat şi comentat de Părinți: Policarp, Scrisoarea 
către filipeni 6,5 şi Grigore al Nyssei, Hom. Can. 4. 

3,6 Versetul nu este foarte clar în greacă (partea a treia, pusă în ediţia Rahlfs între 
paranteze drepte, nu se regăseşte în codicii principali), dar se poate spune aproape sigur 
că înţelepciunea este cea care trebuie cunoscută (de unde traducerea noastră). În acelaşi 
sens merg şi comentariile Părinților (Clement, Stromate 11,4,1-4 şi Evagrie, ibid., 28). 
3,7 Am tradus aproape literal. Ideea iese în lumină prin lectura completă a versetului: 
chibzuința ($pâvno1g) este un dar de la Dumnezeu, pe care omul nu se cade a-l judeca. 
Este vorba aici despre „înțelepciunea practică”, încarnată de regele Solomon. 

* atunci va fi vindecare trupului tău 
şi purtare de grijă oaselor tale. 
i Cinsteşte-L, pe Domnul prin dreptele tale osteneli 
şi dăruieşte-l pârga roadelor dreptății tale, 
19 pentru ca hambarele tale să se umple de belșug de grâne 
şi teascurile tale să pâlgâie de vin. 
"! Fiule, nu disprețui pedepsele Domnului, 
nu te trage deoparte când EI te mustră, 
L, pentru că Domnul pedepsește pe cine iubeşte 
șie bate cu biciul pe toți fiii pe care-i primeşte la Sine. 
13 Rericit omul care a găsit înțelepciunea 
şi muritorul care a cunoscut chibzuinţa: 
+ mai bine este s-o cumperi pe aceasta 
decât comori de aur şi argint. 
15 E mai de preț decât nestematele, 





3;8 „trupului”: TM are „ombilicului”. $ „purtare de grijă”: TM are „adăpare”. $ Teofil al 
Antiohiei vede aici o aluzie la Solomon în calitate de profet care vesteşte învierea 
morţilor (Către Autolycos 2,38), Origen, în acelaşi sens, leagă versetul de celebra 
profeție a „oaselor descărnate” din lez. 37,1 sg. (Epit. 3,15). 

39 LXX are un „plus”: „drepte”. Origen explică moralizator: Domnul nu poate fi cinstit 
„Cu ceea ce a fost obţinut prin lăcomie şi poftă” (Epir. 3,17). 

3,11-12 „pedepsele”: gr. onăetan. Termenul grec, care înseamnă, de obicei, „educaţie”, 
„învățătură”, are aici un sens aparte, tardiv: „pedeapsă”. Etimologic, „a pedepsi”, în 
româneşte, provine de la non5ewo, educaţia fiind legată, în ochii celor vechi, de ideea de 
corecție. e Aceste două versete sunt citate în Evr. 12,5-6, într-un context martirologic: 
chinurile suferite în numele lui Hristos sunt „pedepse” indirecte administrate de Tată 
fiilor Lui iubiţi, pentru creşterea lor duhovnicească. Philon citează versetele în De 
congressu 177: pedagogia divină stabileşte o legătură de înrudire între noi şi Dumnezeu. 
Mulţi Părinţi din sec. II-III au schițat o teologie optimistă a istoriei, susținând ideea că 
Dumnezeu îngăduie persecuțiile împotriva credincioşilor în scop „educativ” (perse- 
cuțiile maturizează spiritual, cte ajută la „dospirea pâinii sufletelor creştine”): Ciprian, 
Scrisoarea 11, 5,1; Eusebiu al Cezareii, HE TX,VIIL,15 şi X,IV,33; Irineu al Lyonului, 
Adv. haer., passim. 

3,13-20 Elogiul Înșelepciunii. Poemul numără douăzeci de stihuri în LXX față de numai 
şaisprezece în TM. Tema Înţelepciunii se află la originea amplificării din LXX. Sunt aici 
elemente ce vor fi dezvoltate în Cartea Înțelepciunii. 

3,15 Ultimele două părți ale versetului sunt „plusuri” ale LXX. $ Hipolit, care echiva- 
lează Înţelepciunea cu Cuvântul lui Dumnezeu, interpretează astfel: „Cuvântul are mai 
multă valoare decât pietrele preţioase, adică decât profeții şi apostolii” (Fr. Pr. 22, p. 79). e 

nici o urâciune nu-i va ține piept; 

li se descoperă cu drag tuturor celor care se apropie de ea, 
dar nici un lucru de preţ nu e pe măsura ei. 

15 Durata vieții şi anii de trăit sunt în mâna ei dreaptă, 

iar în mâna ei stângă, bogăţia şi slava; 

16 din gura ei îşi face drum dreptatea, 

pe limbă duce legea şi milostivirea; 

"7 căile ei sunt căi frumoase 

şi toate cărările ei sunt paşnice; 

18 pom al vieţii este pentru toți cei care se lipesc de ea 

şi e trainică pentru cine se sprijină pe ea ca pe Domnul. 
19 Dumnezeu prin înțelepciune a pus temelie pământului, 
a tocmit cerurile prin chibzuinţă, 

2% hăurile s-au sfărâmat prin discernământ, 

iar norii şi-au revărsat roua. 

1 Fiule, nu te trage deoparte, 

ci păstrează-mi sfatul şi gândul, 

2 ca să trăiască sufletul tău 


„Doar în faţa înțelepciunii demonii se simt neputincioşi, căci ei nu mai sunt în stare să 
arunce gândurile rele în inima celui ajuns înțelept.” (Evagrie, ibid.. 30) 

3,16 Origen citează versetul în Com. Cant. 11,9,2: mâinile Mirelui/lisus sunt mâinile 
Înţelepciunii. 

3,16a „Plus” al LXX. 

3,18 „pom al vieţii”: imaginea apare de patru ori în Prov. (cf. şi 11,30; 13,12; 15,4). Ea 
trimite, fireşte, la Gen. 2,9 şi 3,22.24. În toate celelalte pasaje traducătorul foloseşte 
dEvâpov; aici însă termenul este EvAov, ca în Geneză. Totuşi, Clement, citând versetul 
din Prov. foloseşte termenul 5Ev&pov, care ar putea fi forma originară. $ Origen, printre 
alţii, identifică Înţelepciunea-Pom al vieţii cu lisus (Com. Rom. 5,9). La fel, Evagrie, 
identifică „pomul vieţii” cu înțelepciunea (Schol. Pr. 32). 

3,19-20 De remarcat triada înţelepciune-chibzuință-discernământ, care se află la originea 
creării lumii pe trei paliere. Înţelepciunea creatoare este echivalată de unii Părinţi cu 
Cuvântul creator (Origen, Hom. ler. 8,2; Atanasie, Contra Arianos 3,65). La unii Părinţi 
ea Îl prefigurează pe Duhul! Sfânt: Irineu, Ady. kaer. 1V,20,3; Teofil al Antiohiei, Către 
Autolycos 1,7). $ În imaginarul biblic, „hăurile” sunt mase acvatice de o adâncime in- 
sondabilă. 

3,21 „nu te trage deoparte”, gr. ui napappvîi;: verb destul de greu de redat în româ- 
neşte. Sensul mai exact este: „nu te lăsa dus de val”. 

3,22 „har să fie împrejurul grumazului tău”: după Evagrie, „gâtul” reprezintă sufletul 
care poartă jugul Domnului (;bid., 34). 

şi har să fie împrejurul grumazului tău, 

22 vindecare va fi trupului tău 

şi purtare de grijă oaselor tale; , 

23 pentru ca tu să mergi încrezător, în pace, pe toate căile tale, 
iar piciorul tău să nu se poticnească; 

24 căci dacă stai aşezat, vei fi fără teamă, 

dacă te culci, vei avea somn plăcut 

Et, şi nu te vei teme de venirea spaimei, 

nici de năvălirile necredincioşilor. 

% Domnul va fi peste toate căile tale 

şi-ţi va sprijini piciorul, ca să nu te clinteşti. 

27 Nu te da în lături să-i faci bine sărmanului 

ori de câte ori mâna ta poate să ajute. 

% Nu spune: „Du-te şi vino iar, am să-ți dau mâine” 
când eşti în stare să faci bine; 

căci nu ştii ce va naşte ziua următoare. 

% Nu urzi lucruri rele împotriva prietenului tău 

care ţi-e vecin şi crede în tine. 

% Să nu-ţi placă vrajba împotriva omului, degeaba, 
ca nu cumva răul să lucreze împotriva ta. 

% Nu atrage asupră-ţi ocara oamenilor răi 

şi nu râvni la căile lor, 

32 fiindcă necurat e înaintea Domnului tot nelegiuitul, 
iar cu cei drepţi nu stă la sfat. 


3,22a „vindecare va fi trupului tău”: dublet al v. 3,8. 

3,24 loan Gură de Aur interpretează astfel: „Condiţiile exterioare nu favorizează starea 
noastră de sănătate aşa cum o face sufletul când este împăcat” (Parm. p. 54). 

3,25 Litt. „nu te vei teme de spaima care vine, nici de năvălirile necredincioşilor care vor 
veni”. e După Evagrie, vv. 24-25 ne învaţă că milostenia alungă viziunile înspăimântă- 
toare din timpul somnului. La fel, blândeţea, lipsa de mânie şi mărinimia (ibid. 36). 

3,26 TM are „YHWI1 va fi alături de tine”. 

3,27 „sărmanului”: TM are „stăpânilor lui (= celor care au dreptul la el)”. 

3,28 loan Gură de Aur vede în meditaţia asupra viitorului nesigur „începutul oricărei 
filozofii” (Patm., p. 56). 

3,30 „ca nu cumva răul să lucreze împotriva ta”: TM are „dacă nu ţi-a făcut rău”. LXX 
elimină posibilitatea răspunderii la rău cu rău, conform legii talionului, implicită în TM. 
3,32 „iar cu cei drepți nu stă la sfat”: TM are „El (YHWH) stă la sfat cu cei drepţi”. 

* Blestemul lui Dumnezeu — în casele necredincioşilor, 
dar sălaşurile drepţilor sunt binecuvântate. 

* Domnul stă împotriva celor trufaşi, 

dar celor smeriţi le dăruieşte har. 

*5 Slava o vor moşteni înțelepții, 

dar necredincioşii în slăvi au ridicat necinstea. 


4! Ascultaţi, copii, învățătura unui părinte 
şi siliți-vă să cunoaşteţi cugetarea, 

2 căci dar bun vă dăruiesc: 

de legea mea să nu vă lepădaţi! 

3 Am fost şi eu fiu, ascultător de tată 

şi preaiubit în ochii mamei, 

1 care-mi vorbeau şi mă povăţuiau: 

„Să se prindă cuvântul nostru în inima ta!” 
5 Păzeşte poruncile, nu uita 

şi nu trece peste spusa gurii mele, 

* n-o părăsi, şi ea se va lipi de tine; 
îndrăgește-o, şi ea te va păzi; 


3,33 „sălașurile”: cuvântul grecesc Enaviug înseamnă „adăpost de noapte”, „loc de 
popas”, „casă de țară” etc. Ideea comună tuturor acestor sensuri este caracterul provizoriu 
al sălaşului. Origen speculează opoziţia între „casă” şi „sălaș provizoriu”: ce e mare este 
blestemat, ce e mic este binecuvântat, conform unei legi compensatorii divine (Epir. 3,47). 
3,34 În TM, primul hemistih este „EI îşi bate joc de cei care-şi bat joc”. + Versetul e 
citat de două ori în NT: Iac. 4,6 şi 1Pt. 5,5. Evagrie îl interpretează astfel, rezumând o 
întreagă tradiție monastică: „Domnul stă împotriva celor trufaşi prin faptul că E! însuşi e 
smerenie” (Schol. Pr. 39). 

4 Capitolul este compus din patru secțiuni cuprinzând câte două strofe echilibrate: 8/8 şi 
21/20 stihuri. Înţelepciunea este descrisă prin imagini de factură erotică şi militară. 

4,1 „copii”: TM are „fii”. 

442 „dar bun”: TM are „bună învățătură”. e După Evagrie, „darul bun” este Legea (ibid. 41). 
4,3 Nuanţa de „ascultare” este proprie LXX; lipseşte din TM. + Pentru Philon, care 
citează acest verset în De ebrietate 84, tatăl” şi „mama” simbolizează raţiunea şi legea 
Strămoșească. 

4,5-7 „Minusuri” ale LXX față de TM (S-ar putea să avem de-a face cu glose suplimen- 
tare ale TM, posterioare față de LXX): „Păzeşte poruncile mele şi vei trăi, dobândeşte 
înţelepciunea, dobândeşte priceperea” (TM Sa) şi „Începutul înțelepciunii, dobândeşte 
înţelepciunea cu preţul a tot ce ai, dobândește înţelepciunea” (TM 7ab). 

4,6 „se va lipi de tine”: TM are „te va păzi”, 

[1% împrejmuieşte-o, şi ea te va înălța, 
cinsteşte-o, ca să te cuprindă în braţe, 

” ca să-ţi pună pe cap cununa de haruri, 

cu cununa desfătării să te apere. 

14 Ascultă, fiule, primeşte-mi cuvintele, 

şi se vor înmulţi anii vieţii tale, 

pentru ca multe să-ţi fie căile vieții, 

! căci eu te învăţ căile înțelepciunii, 

te duc pe cărări drepte. 

1 Căci, dacă umbli, nu se vor poticni pașii tăi, 
iar dacă alergi, nu vei simţi oboseală. 

id Ține-te de învăţătura mea, nu o lăsa deoparte, 
ci păzeşte-ţi-o pentru viața ta. 

14 pe căile necredincioşilor nu umbla, 

nici nu râvni la căile celor fără de lege, 

'5 oriunde şi-ar așeza tabăra, nu te duce acolo, 
departe stai de ei şi treci pe-alături! 

16 Căci ei nu dorm dacă nu fac rău — 

le-ar zbura somnul şi n-ar putea închide un ochi. 
7 Ei se hrănesc din hrana necredinţei, 

cu vinul nelegiuirii se îmbată. 


4,7 Lipseşte în LXX. 

4;8 „împrejmuiește-o”: verbul aparține limbajului militar şi trimite la imaginea înălțării 
unui zid de apărare. e Pentru Clement Alexandrinul, acest zid împrejmuitor al înţelep- 
Ciunii creştine este filozofia păgână, în sens pozitiv (Strom. 1,28,3-4). Pentru Evagrie, 
„»Zidul” sunt virtuțile (Schol. Pr. 43). 

4,9 „cununa desfătării” trimite la Gen. 2-3, „grădina desfătării”. TM are „diademă a 
frumuseţii”. $ „să te apere”: lit. „să te acopere ca un scut”. e Origen, Grigore al Nyssei 
şi Pseudo-Dionisie Areopagitul fac o lectură mistică a vv. 6-9 (De Andia, Y., 1994, PP. 
64-70). + Pentru Evagrie cele două cununi sunt „ştiinţa lui Dumnezeu”, care ne apără 
respingând de la noi orice gând pătimaş, şi orice falsă ştiinţă (gnoză) (ibid., 44). 

4,10 loan Gură de Aur interpretează astfel ultima parte a versetului: „Pentru ca totul să-ţi 
fie uşor şi la-ndemână, pentru ca tu să mergi unde ţi-e voia, prin sărăcie, prin bogăţie, 
prin slavă sau necinste” (Parm., p. 61). 

411 „te duc”: sensul cel mai frecvent al verbului Eu fi Bâţo este „a îmbarca”, imagine 
din vocabularul naval. 

4,15 După Evagrie, locul de care trebuie să ne ferim este falsa ştiinţă despre Dumnezeu 
(ibid. 46). 

4,17 „se îmbată”: TM are „beau”. 

1 Căile drepţilor strălucesc ca o lumină, 
merg înainte şi luminează până la ivirea zilei; 
19 dar căile necredincioşilor sunt întunecate, 
ei nu ştiu cum se împiedică. 

20 Fiule, ia aminte la spusa mea, 

pleacă-ţi urechea spre cuvintele mele! 

1 Pentru ca izvoarele tale să nu se piardă, 
păzeste-le în inima ta, 

2 căci au viață cei care le găsesc 

şi toate trupurile, vindecare. 

%3 Cu pază mare veghează-ți inima, 

căci din [izvoarele] acestea [curg] căile vieții. 
“4 Alungă de la tine gura sucită 

şi buzele necinstite ţine-le departe. 

*5 Ochii tăi să privească la cele neîntortocheate, 
pleoapele tale să încuviinţeze lucrurile drepte. 
% Îndreaptă cărările pașilor tăi 

şi căile tale netezeşte-le. 

* Nu te abate la dreapta ori la stânga, 
întoarce-ţi pasul de pe calea răutății, 


4,18 A doua parte a versetului este ambiguă, întrucât şi drepții, şi căile pot „merge 
înainte şi lumina”. Atât Clement, cât și Evagrie, în micile lor comentarii la verset, con- 
sideră că este vorba despre „căi”. 

4,21 „izvoarele”: TM are „cuvintele mele”. $ Evagrie comentează astfel: „El numește 
izvoare virtuțile din care iese apa vie, adică gnoza/cunoaşterea lui Hristos” (Schol. Pr. 51). 

4,23 „cu pază mare”: litţ. „cu toată paza”. Tema ascetică a privegherii interioare şi a 
păzirii inimii are un punct de plecare în acest verset. Cf. Filocalia, passim. e Am 
explicitat pronumele „ele” prin „[izvoarele] acestea”. În TM este „inimă”. Inima este 
sălaşul izvoarelor vieţii și ea trebuie păzită cu mare grijă. Un întreg program ascetic și 
un posibil traseu mistic sunt condensate în doar două stihuri, devenite reper pentru 
tradiţia monahală. 

4,24 „buzele necinstite”: TM are „strâmbătatea buzelor”. Am tradus prin „necinstit” 
adjectivul care înseamnă şi „nedrept”. Terminologia juridică din Prov. are un fond moral 
incontestabil. 

4,25 După Evagrie, „cei care au gânduri nepătimaşe şi învățături drepte văd drept” 
(ibid. 52). 

4;27a-b sunt „plusuri” LXX. + Dorotei din Gaza interpretează v. 27 în sensul! „căii de 
mijloc” aristotelice (învățături X,106). e După Evagrie (ibid., 53), virtutea este „calea de 
mijloc”: de pildă, curajul se află între temeritate şi lașitate. 

22 căci drumurile din dreapta Dumnezeu le cunoaşte, 


dar piezişe sunt cele din stânga. 
2% EI va îndrepta cărările tale, 
iar umbletele tale în pace le va călăuzi. 





5! Fiule, ia aminte la înțelepciunea mea, 

pleacă-ţi urechea spre cuvintele mele, 

? ca să păzeşti cugetul bun: 

discernământul de pe buzele mele ţi-l poruncesc, 

3-Nu te uita la femeia uşoară, - 
miere picură de pe buzele femeii desfrânate ș 
ce pentru o clipă îţi unge gâtlejul, 
* dar pe urmă o vei găsi mai amară ca fierea 

şi mai ascuțită ca sabia cu două tăişuri. 

5 Căci picioarele smintelii îi coboară pe cei care o urmează, 

cu moarte, în iad, 

iar urmele [paşilor] ei nu au pe ce să se sprijine. 

* Căci ea nu merge pe căile vieţii, 

alunecoase-s rotirile ei, şi greu de cunoscut. 4 
7 Şi acum, fiule, ascultă-mă 

şi nu-mi da cuvintele deoparte: 





$,1 „cuvintele mele”: TM şi Theodotion au „priceperea/inteligenţa mea”. 

5,2 „cugetul bun: discernământul”: „bun” este un „plus” LXX. TM are „discernămân- 
tul... cunoaşterea”. € „ţi-l poruncesc”: mai multe manuscrise au „ți se porunceşte, ți se 
impune”. 

5,3 „Nu te uita la femeia uşoară” este un „plus” LXX. Pentru Hipolit (Fr. Pr. 23), ea 
simbolizează idolatria şi erezia, sensul îi este probabil sugerat și de apropierea sonoră 
dintre „apostazie” şi verbul &rooTâţo, „a picura, a curge picătură cu picătură”, care se 
referă aici la mierea de pe buzele femeii desfrânate. e „destrânată”: /izt. „curvă”. TM are 
„străină”. Femeia străină era asociată adeseori cu desfrânarea, cei vechi socotind că 
femeia cinstită şade la casa şi în ţara ei. e TM arc, în final, un verset diferit: „gura sa e 
mai onctuoasă ca untdelemnul.” 

5,4 „ca fierea”: TM are „ca absintul”. Planta a fost adusă în Egipt abia sub puterea 
romană, aşadar după traducerea Proverbelor în greacă. 

5,5 „sminteala” (er. &țpoovvn): este un „plus” LXX. În TM se vorbeşte în continuare 
despre femeia destrânată. Introducând tema „nebuniei”, traducătorul abstractizează şi 
generalizează mesajul textului. 

5,7 „fiule”: TM are „fiilor”. e „nu-mi da cuvintele deoparte”; nu le desconsidera, ca și 
cum n-ar avea nici o autoritate (c/. şi nota la 1,25). 

3 îndepărtează-ți calea de la ea, 

nu te apropia de uşile caselor sale, 

? ca nu cumva să dai altora viaţa ta 

şi traiul tău unor inşi fără milă; 

19 ca nu cumva străinii să se ghiftuiască cu vlaga ta, 
iar roadele ostenelii tale să intre în casele străinilor. 
1! Te vei căi în cele din urmă, 

când aceştia îţi vor istovi carnea de pe trup, 

12 şi vei spune: „De ce am urât povăţuirea, 

şi inima mea a alungat mustrările? 

13 N-am dat ascultare glasului care mă povăţuia şi mă învăţa 
şi nici nu mi-am plecat urechea; 

Le aproape am ajuns în răul cel mai mare 

în mijlocul adunării şi al obştii.” 

15 Bea apele din vasele tale, 

din izvorul fântânilor tale; 

16 să nu ți se verse apa din izvorul tău, 


5,8 „de la ea”: Clement Alexandrinul citează o variantă dezvoltată: „de la plăcerea 
smintită” (Strom. 1,5,29). e După Evagrie, „calea” reprezintă intelectul care se îndreaptă 
spre virtute (ibid., 59). $ „uşile caselor”: TM are „uşa casei”. 

5,11 „Te vei căi”: TM are „te vei jeli”. e „carnea de pe trup”: TM are „carnea ta și trupul 
tău”. e După Evagrie, cei răi, prin vicii, „macină carnea lui Hristos” şi-i răspândesc 
sângele pe care îl dispreţuiesc (ibid. 61). 

5,14 Evagrie interpretează astfel: a fost o vreme când răutatea nu exista şi va fi iarăşi o 
vreme când ea nu va mai exista. Dar n-a existat şi nici nu va exista nici o vreme când 
virtutea va fi absentă definitiv. Dovadă acest „aproape” (fir. „pentru puţin”) de la 
începutul versetului, ca şi bogatul! din Evanghelie căruia, deşi osândit în iad, îi este milă. 
Versetul constituie aşadar o dovadă care invalidează părerea existenţei răului absolut. 
Chiar şi în răutatea cea mai „totală” există o sămânță de bine (:bid.. 62). 

5,15 „vasele”: TM are „puţuri”. Imaginea „vaselor” pentru a simboliza soția legitimă apare 
și în NT: ITes. 4,4; IPt. 3,7. Sensul direct este: „Culcă-te numai cu femeia ta.” + După 
Evagrie, „enoza” este şi izvor, şi fântână: pentru cei care se apropie de virtuți („practicii”), 
gnoza pare o fântână foarte adâncă, fără fund; pentru desăvârşiţi, un izvor (ibid. 63), 
5,16 „izvorul tău”: pentru Origen, este vorba de „apa Scripturii”, fântână insondabilă a 
misterului treimic şi izvor al Revelaţiei care stinge setea neamurilor. „Apele” sunt trei: 
Tatăl, Fiul şi Duhul Sfânt, dar izvorul este unul singur, „întrucât una este substanța şi 
natura Treimii”. De asemenea, la nivel psihologic, există mai multe fântâni înlăuntrul 
omului, din care ne potolim setea credinţei, cea mai extraordinară fiind „fântâna cu apă 
vie”, lisus Hristos (Hom. Gen. 7,5; 12,5; Hom. Num. 12,1). 

ci spre pieţele tale să curgă apele tale; 

17 să fie numai pentru tine 

şi să n-o împarți cu nici un străin. 

1% Izvorul tău de apă să fie doar al tău, 

bucură-te cu femeia tinereţii tate — 

LL: căprioară de iubire şi mânză a harurilor tale, 

cu tine să petreacă, 

a ta să se socotească şi împreună cu tine să fie în toată vremea; 
de iubirea ei vei fi înconjurat mereu. 

% Nu te lăcomi la [femeia] străină, 

nu te lăsa prins de braţe care nu-s ale tale; 

2! căci înaintea ochilor lui Dumnezeu sunt căile omului, 
EI se uită la toate umblările lui. 

ia Fărădelegile îl hăituiesc pe om, 

fiecare e strâns legat cu funiile păcatetor sale. 

23 Acesta moare laolaltă cu cei neînvățaţi, 

din belşugul traiului său a fost smuls 

şi a pierit din pricina smintelii. 


5,16 TM are sens contrar: „fântânile tale se vor vărsa.” e Clement Alexandrinul citează 


versetul spre a legitima ideea protejării gnozei creştine de urechile profane (Strom. 
112,8). 

5,18 „să fie doar al tău”: TM are „să fie binecuvântat”. e „Dacă femeia denumeşte aici 
Ştiinţa lui Dumnezeu şi dacă aceasta ne-a fost dată încă din tinerețe, atunci înseamnă că 
ştiinţa lui Dumnezeu este în noi de la origini” (Evagrie, Schol. Pr., 64). 

5,19 LXX atenuează senzualitatea versetului în raport cu TM: „Sânii ei să te sature 
mereu, îmbată-te tot timpul de iubirea ei.” e Foarte frumoasă interpretare a lui Evagrie, 
conform sistemului său spiritual: căprioara şi mânza/mânzul simbolizează contemplația 
şi nepătimirea (ibid. 65). 

5,20 „nu te lăcomi”: BA traduce gr. ph noiivş ioâ prin „ne perds pas de temps”. 
Ambele sensuri au o justificare, ideea principală fiind evitarea unui exces. Clement 
aminteşte versetul în Stromate 1,29, făcând următorul comentariu: „Scriptura ne 
îndeamnă să folosim cultura lumească, dar nu în exces/nelăcomindu-ne la ea.” + Evagrie 
înregistrează două posibile interpretări: nu-ți pierde vremea cu ştiinţa profană; nu 
întârzia pe drumul răutăţii (ibid. 68). 

5,22 Al doilea stih e citat frecvent de Părinţi pentru a sublinia responsabilitatea fiecărui 
ins faţă de păcatele sale (Origen, Com. Jo. 28,57, Grigore din Nazianz, Disc. 40,33). 
5,23 „neînvățaţi”: „incorigibili”, care „n-au putut fi îndreptaţi prin educaţie”. 

6! Fiule, dacă te vei pune chezaș pentru prietenul tău, 

vei da mâna ta unui duşman, 

? căci laţ puternic sunt pentru om buzele sale, 

el ajunge rob buzelor gurii sale. 

3 Fiule, fă ce-ţi poruncesc şi mântuiește-te — 

căci ai ajuns în mâinile celor răi din pricina prietenului tău — 
hai, nu te înmuia, stârneşte-l şi pe prietenul pentru care te-ai pus chezaş, 
+ să nu dai somn ochilor tăi 

şi să nu-ţi laşi pleoapele să adoarmă, 

5 ca să scapi ca o căprioară din plase 

şi ca o pasăre din laţ. 

e Mergi la furnică, leneşule, 

dă-ți silinţa văzând purtarea ei 

şi fii mai înțelept decât ea. 

7 Căci ea, deşi nu are pământ de lucrat 

şi nici pe cineva care s-o silească, 

nefiind la nici un stăpân, 


6,1 „prietenul”: TM are „aproapele”. e Clement Alexandrinul pune în legătură versetele 
1-2 cu proverbul grecesc: „Fă un gaj şi nenorocirea-i gata” (Strom. 11,70,4). LXX 
introduce o opoziţie între „prieten” şi „duşman”, inexistentă în TM. + Evagrie, extrem 
de subtil: „Oricine se pune chezaş pentru prietenul apostolilor, Hristos, afirmând că El 
este dreptatea și adevărul, îşi dă sufletul pe mâna duşmanilor, [demonii], care obişnuiesc 
să-i hărțuiască pe oameni din cauza prieteniei acestora cu Hristos” (ibid., 69). 

6,3 „în mâinile celor răi”: TM are „în mâinile aproapelui tău”. LXX moralizează mesajul 
din dorința de a-l! face cât mai explicit. € „nu te înmuia” (sau „nu te descuraja”): TM are 
„Smereşte-te”. $ „prietenul” care trebuie „stârnit” este, după Evagrie, Hristos. Acesta 
trebuie „deranjat” (şi acesta poate fi sensul cuvântului grec) printr-o rugăciune spontană 
(ef. Schol. Pr. 69). 

6,4 Vasile cel Mare își încheie comentariul cu invocarea acestor versete întru veghere 
duhovnicească (In Princ. Pr. 17). + Evagrie (ibid., 70): „Somnul sufletului este păcatul 
în act” (Zitt. „după energie”). 

6,6-1la Despre lenevie (6kvog). Pasaj frecvent invocat de Părinţi pentru descrierea şi 
denunţarea acestui viciu (e.g. Didascalia apostolilor 12,63,1-5), 

6,6 Hipolit vede în furnică şi în albină două imagini ale Bisericii, care este mică şi ne- 
ajutorată, dar liberă în raport cu cei puternici (Fr. Pr., p. 81). + Pentru Evagrie, „furnica” 
simbolizează nivelul praktikos-ului, iar albina, nivelul contemplativului (cu cele două 
subniveluri). „Ceara” simbolizează realitățile ca atare, iar „mierea”, contemplarea lor 
(ibid. 72). 

% îşi pregăteşte de cu vară merindea, 

provizii din belşug îşi strânge la vremea secerişului. 
3 Sau mergi la albină 

şi învaţă cât este de muncitoare 

şi ce lucru însemnat săvârşeşte — 

% regii şi oamenii de rând se folosesc de ostenelile ei, pentru sănătate, 
dorită este de toți şi preaslăvită. 

% Cu toate că-i slabă în putere, 

cinstind înțelepciunea, e în frunte. 

? Până când, leneşule, vei sta culcat? 

Când dar te vei trezi din somn? 

1 Dormi puţin, şezi puţin, mai dormitezi un pic, 
stai niţeluş cu mâinile în sân — 

1! aşa dă peste tine, ca un pribeag netrebnic, sărăcia, 
şi nevoia, ca un bun alergător. 

lia pe eşti însă harnic, recolta îţi va fi ca un izvor 

şi nevoia, ca un alergător prost, va fugi [de la tine]. 
12 Omul smintit şi fără de lege umblă pe căi care nu sunt bune, 
Le clipeşte din ochi, face semn cu piciorul, 

învaţă arătând cu degetele, 

14 cu inima strâmbă urzeşte răutăţi în fiece clipă — 


6,8a-c Elogiul albinei este un „plus” LXX; nu există în TM. EI are un singur ecou în 
VT, Sir. 11,3. Dimpotrivă, există trei menționări negative ale albinei, în Deut. 1,44; Ps. 
117,12; Is. 7,18. „Albina” este şi un nume propriu în VT: Deborah, profetesa (Jud. 4-5 
şi nota la 4,4). Fragmentul se apropie de un pasaj din Istoria animalelor a lui Aristotel 
(627a,12), unde descrierea albinei urmează, ca aici, descrierii furnicii. Părinţii interpre- 
tează cuplul furnică-albină ca fiind viața activă-viaţa contemplativă, dihotomie celebră 
în Antichitate (vezi nota de mai sus). Clement îşi compară maestrul, pe Panten, cu o 
„albină siciliană care a adunat mierea profeților şi apostolilor” (Strom. 111,2). În roma- 
nul mistic iudeo-elenistic Iosif şi Aseneth (sec. 1 î.H.), Aseneth primeşte revelaţia divină 
sub forma unui fagure de miere din care se înfruptă. Imaginea „mierii duhovniceşti” a 
făcut carieră în monahism. Despre simbolismul albinei, cf. Penco, G., 1964, pp. 32-34 şi 
Ciccarese, M.P., 2002. 
6,8a „însemnat”: li. „nobil”. 
6,1la „Plus” LXX. 
6,12 Cu acest verset începe scurtul, dar incisivul portret al smintitului. $ „fărădelege... 
căi care nu sunt bune”: TM are: „bărbatul nelegiuit ... în strâmbătatea gurii.” 
6,14 „în cetate”: „plus” LXX. * În Constituţiile apostolice 1l,43,2, „cetatea” simboli- 
zează Biserica din care trebuie alungaţi calomniatorii. 





PROVERBELE 6 421 


asemenea om stârneşte tulburări în cetate. 

15 De aceea, pe neaşteptate îi vine pieirea, 
spintecare şi sfărâmare fără leac; 

16 fiindcă se bucură de tot ce urăşte Domnul, 
este sfărâmat din pricina murdăriei sufletului: 
17 ochiul semețului, limba necinstitului, 
mâinile care varsă sângele celui drept, 

18 inima care urzeşte gânduri rele 

şi picioarele grabnice să facă rău; 

I5 ațâță minciunile martorul mincinos 

şi stârneşte judecăţi între frați. 

% Fiule, păzeşte legile tatălui tău 

şi nu lepăda rânduielile mamei tale; 

A leagă-le de sufletul tău pe veci 

şi înfăşoară-le împrejurul grumazului tău. 

2 Când umbli, ia-o ca să fie cu tine; 

când dormi, să te păzească, 

pentru ca, la trezire, să stea de vorbă cu tine. 
% Căci făclie este porunca Legii, şi lumină, 
iar calea vieţii — mustrare şi învățătură, 

2 ca să te păzească de femeia cu bărbat 





6,16 TM are: „Există şase lucruri urâte de YHWH, şapte îi sunt nesuferite...” și urmează 
enumerarea acestora: ochiul semeţ; limba necinstită; mâinile ce varsă sânge nevinovat; 
inima urzitoare de planuri nelegiuite; picioarele ce se zoresc spre rău; martorul mincinos 
şi cel care stârneşte gâlceavă între fraţi. LXX pierde firul logic pe care TM îl are în acest 
pasaj. € Lung comentariu al lui Evagrie despre „sângele” sfânt al lui Hristos și sângele 
„nedrept”, al sacrificiilor păgâne (ibid., 77). 

6,20 Cf. 1;8. 

6,22 „ia-o”: apare din nou, ca în 4,6, un pronume feminin, fără referent explicit, dar care 
nu poate fi altcineva decât Înţelepciunea, personificată. În TM, unde apare la fel, acest 
referent ar putea fi Torah, „Legea”. Evagrie propune un al treilea referent, „mama”, din 
v. 20, dar aceasta este tot Înţelepciunea (Schol. Pr. 79). 

6,23 Clement Alexandrinul citează versetul sub forma următoare: „Căci făclie este buna 
rânduială, iar Legea este lumină pentru drum; căile vieţii doar învăţătura ştie să le aleagă” 
(Strom. 1,181). e După Evagrie, „făclia” reprezintă VT, iar „lumina”, NT (ibid. 80). 

6,24 „femeia cu bărbat”: desemnează femeia măritată. Expresia greacă, „femeia cu 
bărbat” sau „ținută de bărbat”, exprimă raportul de supunere a femeii faţă de bărbatul ei. 
O expresie cvasiidentică în Num. 5,20.29. De asemenea, Sir. 9,9; 41,21. $ „clevetirea”: 
gr. B.aBoAi desemnează exact „calomnia”. 

şi de clevetirea limbii străine. 

5 Să nu te biruiască pofta de frumuseţe, 

nici să cazi pradă ochilor tăi, 

nici să fii răpit de pleoapele ei, 

% căci preţul unei desfrânate este cât prețul unei pâini, 

dar femeia vânează sufletele cinstite ale bărbaţilor. 

2 Cine [își] va pune foc în sân și nu[-şi] va arde cămaşa? 
2% Cine va umbla pe cărbuni aprinşi şi nu-şi va arde picioarele? 
% La fel [i se întâmplă] celui care intră la femeia cu bărbat — 
nevinovat nu va fi oricine se atinge de ea. 

3 Nu-i de mirare când cineva este prins furând, 

căci fură ca să-şi umple sufletul flămânzit. 

51 Dar dacă este prins, va da înapoi înşeptit 

şi [numai] dând tot ce are se va răscumpăra. 

%2 Omul adulter însă, din lipsă de minte, îşi pierde sufletul, 
33 Chinuri îndură şi ocări, 

iar ruşinea lui nu se va şterge în veac. 

% Preaplinul geloziei [va stârni] mânia soțului ei 

şi el nu va avea îndurare la judecată. 

% Nu-şi va schimba duşmănia pe nici o răscumpărare 

şi nici o grămadă de daruri nu-i va potoli mânia, 


7! Fiule, păzeşte cuvintele mele, iar poruncile mele ascunde-le în tine; 
!2 fiule, cinsteşte-L pe Domnul şi vei fi puternic — 


6,25 „nici să cazi pradă ochilor tăi”: „plus” LXX. 

6,26 TM are: „Căci o desfrânată nu vrea decât o bucată de pâine, dar femeia măritată 
(adulteră) hăituieşte o ființă îndrăgită” (sau „o viaţă prețioasă”). e Evagrie: „Într-adevăr, 
plăcerea dobândită din răutate nu face nici cât prețul unei pâini” (bid., 81). 

6,27-28 După Evagrie, „cel care-şi pune foc în sân” este cel care lasă gândul rău să 
clocească în inima lui și să-i distrugă gândurile bune. lar cel care „umblă pe cărbuni 
aprinşi” este cel care deja a început să păcătuiască (ibid., 82). 

6,30 Hoţul îl simbolizează pe omul prins „în flagrant delict” de către gnoza adevărată și, 
drept urmare, obligat să renunţe la falsa ştiinţă despre Dumnezeu (ibid. 84). 

6,34 „judecată”: adică, „în ziua procesului”. TM are „în ziua răzbunării”. 

71-27 Scenă pitorească, în care se descrie tehnica de seducere folosită de o soţie adul- 
teră, mult mai periculoasă, în opinia autorului, decât prostituata profesionistă, care „nu 
vrea decât un dumicat de pâine”. Adultera însă vrea plăcerea pentru plăcere. 

"la „Plus” LXX. Origen invocă acest verset împotriva fricii, în Exhortaţie la martiriu 21, 

în afară de EI, să nu te temi de nimeni. 

2 Păzeşte poruncile mele şi vei trăi [cum se cuvine], 
cuvintele mele — ca ochii din cap: 

ă înfăşoară-le în jurul degetelor, 

înscrie-le pe lărgimea inimii tale; 

A spune că înţelepciunea este sora ta, 

fă-ţi din chibzuinţă [bun] prieten, 

5 ca să te păzească de femeia străină şi vicleană, 

dacă aceasta te îmbrobodeşte cu vorbe de şagă. 

* Dacă, de la fereastra casei ei, privind pe-ascuns spre piață, 
7 zăreşte printre copiii zănateci pe-un tinerel lipsit de minte 
3 plimbându-se pe la colţul străzii unde ea îşi are casa 

şi stând de vorbă în umbra înserării, 

? când se lasă liniştea nopții și bezna, 

19 femeia îi iese în cale, în chip de desfrânată, 

ca una care-i scoate pe tinerei din minți. 

1! Dând din aripi, neruşinată, 

picioarele ei nu pot sta în casă liniștite — 





7,2 „ca ochii din cap”: litz. „ca pupilele ochilor”. 

7,3 „lărgimea inimii”: imagine care mai apare în 3Rg. 2,35a, de pildă, definindu-l pe 
înțeleptul Solomon (a fost tradusă prin „lărgime de inimă”). Probabil folosirea acestei 
expresii nu este întâmplătoare: ca face aluzie la inteligența autorului presupus al Prover- 
beior, Solomon. 

7,4 Interpretarea lui Origen: trebuie să considerăm Înţelepciunea nu doar ca pe o soţie, ci 
şi ca pe o soră, „pentru a o da în căsătorie şi altora, care o râvnesc”, așa cum a făcut 
Avraam cu Sara (om. Gen. 6,1). Evagrie interpretează versetul în lumina doctrinei sale 
spirituale, văzând în Înţelepciune „contemplația celor trupeşti şi netrupeşti”. $ Versetul 
este citat de gnostici, în textele de la Nag Hammadi. Despre tema „Înţelepciunii-soră”, 
cf. Orbe, A. 1974, pp. 355-363. 

1,5 „femeia străină”; femeia fără căpătâi, care se prostituează. 

1,6-23 Scena este tipică pentru libertatea cu care traducătorul LXX tratează originalul | 
ebraic. Aici, de pildă, seducătoarea intră în scenă ex abrupto, pândindu-şi prada de la 
fereastră; în TM, naratorul este cel care priveşte scena de la fereastra lui. Asupra punc- 
telor de detaliu, vezi notele de mai jos. 

7,9 Liniştea nopţii face un contrast semnificativ cu agitația femeii, lucru specific LXX, 
7,10 Partea a doua a versetului apare numai în LXX. $* „care-i scoate din minţi pe 
tineri”; lizt. „care face ca inimile tinereilor să-şi ia zborul”. Întregul pasaj este construit 
pe ideea zborului legat de uşurătate. A se vedea şi versetul următor. 

12 când bântuie, o vreme, pe afară, 

când umblă după agăţat prin pieţe, pe la toate colțurile. 
E Apoi, înhățându-l, l-a şi îmbrățişat, 

şi cu neruşinare i-a zis: 

+ „Am [adus] o jertfă de pace, 

astăzi mi s-au împlinit rugăciunile: 

15 de aceea ţi-am ieşit în cale, 

își doream chipul şi te-am găsit; 

15 cu pânzeturi mi-am împodobit patul, 

am aşternut scoarțe din Egipt; 

n culcuşul meu l-am presărat cu şofran 

și casa mea, cu scorţişoară. 

18 Vino să ne desfătăm cu iubire până la ziuă, 
hai să ne înlănțuim drăgostindu-ne, 

19 căci bărbatul meu nu-i acasă, 

ci e plecat la drum lung, 

2 punga cu arginți luând-o cu dânsul, 

şi-abia peste zile multe se va întoarce acasă.” 
Astfel l-a zăpăcit cu belşug de vorbe, 

cu funiile buzelor ei l-a scufundat, 

2 iar el a urmat-o, guguştiucul, 


7,12 „bântuie”: „plus” LXX. 

747 „şofran”: se extrage din Crocus sativus, o plantă erbacee care creşte dintr-un bulb. 
Are un regim invers, înflorind toamna şi atingând maturitatea primăvara. Floarea are 
culoare purpurie şi este alcătuită din trei petale şi trei sepale. E cunoscută şi cultivată, 
mai ales în sudul Mediteranei, încă din secolul al XV-iea î.H., pentru virtuțile sale 
medicinale şi pentru mireasma plăcută. Produsul acestei plante, şofranul, costa enorm, 
întrucât prepararea lui cerea un efort îndelungat. + Evagrie interpretează întreaga scenă 
şi toate amănuntele care o compun ca pe o scenă de luptă a sufletului părăsit de lisus, cu 
gândurile rele, patimile și demonii (ibid., 90 sq.). 

7,20 „punga cu arginţi luând-o”: fi, „punga cu arginţi luând-o în mâna sa”. Amănuntul 
poate părea superfluu: el sugerează faptul că soțul va fi absent o bună bucată de vreme, 
prins cu treburile negustoreşti. 

721 „l-a zăpăcit”: lite. „l-a scufundat”. Termenul, care lipseşte în TM, face parte din 
lexicul naval. Tânărul este înfățişat, metaforic, de traducătorul LXX ca o corabie care se 
scufundă ori eșuează din pricina vorbelor seducătoarei. 

7,22 „guguştiucul”: gr. kențwBeic. Hapax, participiu al verbului xerţovuar, „a deveni 
kEnţoc”. kengog denumeşte o pasăre marină, despre care Aristotel vorbeşte în /storia 

ca boul pe care-l duci la junghiere, 

ca un câine spre lanț 

23 sau ca un cerb rănit de săgeată în ficat; 
zoreşte ca pasărea spre laţ, 

neștiind că-şi pune viața în primejdie. 

24 Acum, dar, fiule, ascultă-mă, 

ia aminte la spusele gurii mele: 

25 să nu se abată inima ta pe căile [unei astfel de femei], 
2% căci pe mulți i-a răpus, lovindu-i, 

fără de număr sunt cei pe care i-a omorât; 
21 casa ei — căile iadului, 

care te duc la cămările morţii. 





animalelor 593b,14 şi 620a,13, o varietate de pescăruş, cu cap mic și cam prostuț. 
Aristofan îi foloseşte numele pentru a ridiculiza un personaj (Ploutos 912); iar o replică 
din Pacea sună aşa: „Hulubi proşti, care vă încredeți în vulpişoare cu suflete viclene” 
(v. 1067). Prin urmare, una din trăsăturile acestei specii de pescăruş este naivitatea, 
credulitatea, dublată de incapacitatea de a presimţi primejdia. În Thesaurus-ul tui Henri 
Estienne, datând din epoca Renaşterii, aflăm, pe baza unor mărturii ale lui Suidas şi 
Hesychius, că aceste păsări ciuguleau mâncarea direct din mâinile marinarilor fără să le 
fie frică. În franceză există expresia „se faire pigeonner” („a se lăsa prins ca un hulub”), 
iar în greacă verbul folosit aici de traducătorul LXX devenise proverbial, aşa cum se 
poate vedea dintr-un text al lui Cicero (Scrisori către Atticus 13,40): Sed ipse kekep- 
phomai. Se pare că specia s-a stins la sfârşitul secolului al XVII-lea, tocmai din pricina 
lipsei acestui instinct de autoprotecţie. În engleză şi în portugheză pescărușul respectiv 
se numeşte „Dodo” şi a devenit personaj celebru (este mascota insulei Mauritius). În 
portugheză, „dodo” înseamnă „prost”, iar în engleză există expresia „dead like a dodo”. 
În Alice în țara minunilor, „guguştiucul” nostru este prezent în memorabila. scenă a 
dansului, de la început. Românescul „guguştiuc” ni s-a părut soluția cea mai potrivită 
pentru a reda atât specia, cât şi caracterul acestei zburătoare uşor de păcălit. e Pentru 
Evagrie, care-l citează în comentariul său pe Aristotel, „guguştiucul” este aici simbol al 
„neînfrânării” (ibid. 96). € „un câine spre lanț”: „plus” LXX. TM are „prostul legat ca 
să fie pedepsit”. 

7,23 „ca un cerb”; lipseşte din TM, unde citim „până când o săgeată îi străpunge 
ficatul”. $ „îşi pune viața în primejdie”: litz. „aleargă în jurul sufletului”, expresie care 
înseamnă „îşi riscă viața”. 

1,24 „fiule”: TM are „fiitor”. 

8 Tu să vesteşti înţelepciunea și chibzuința să-ţi dea ascultare, 
? căci ea se află pe culmile înalte, 

la răscrucea cărărilor este aşezată, 

* Ia porţile celor puternici are sălaş, 

la intrări e slăvită: 

1 „Pe voi, oameni, vă chem, 

şi îndrept glasul meu către fiii oamenilor: 

* [voi], cei nevinovați, aflați istețimea, 

voi, cei neînvăţaţi, dobândiți minte. 

S Ascultaţi-mă cu luare-aminte, căci lucruri însemnate vă voi spune 

şi voi scoate dintre buze [vorbe] drepte; 
? adevăr grăi-va gâtlejul meu, 

căci spurcate, în fața mea, sunt buzele mincinoase. 

% Cu dreptate sunt toate spusele gurii mele, 

în ele nu-i nimic pieziş, nici încâlcit. 

? Toate sunt limpezi pentru cei care ştiu să priceapă, 

și drepte pentru cei care au găsit cunoașterea. 
'0 Luaţi învăţătură, nu arginți, 

cunoaştere — mai mult decât aur lămurit, 

alegeți discernământut mai degrabă decât aurul curat, 
! căci înțelepciunea este mai bună decât nestematele 

şi nimic nu-i pe măsura ei. 

"2 „Eu, Înţelepciunea, locuiesc [împreună cu] sfatul, 


8 A! doilea elogiu și discurs al Înțelepciunii, care poate fi decupat în următoarele 
secțiuni: vv. 1-3, prolog; vv. 4-11, Înţelepciunea laudă învățătura pe care o propune; vv, 
12-21, rolui primordial! pe care Înţelepciunea îl joacă în această lume; vv. 22-31, locul 
aparte al Înţelepciunii faţă de creaturi şi intimitatea ci cu Dumnezeu (secţiunea cea mai 
citată şi comentată de Părinţi şi nu numai de ei); vv. 32-36, epilog. 

8,1 Adresarea la persoana a II-a este proprie LXX. LXX omogenizează scena intrării 
Înţelepciunii cu episodul precedent. În TM există o ruptură. 

8,3 „intrări”: „La intrări sau la ieşiri, Înţelepciunea e cântată de toţi cei care, ieşind din 
viaţa rea, intră în viaţa virtuoasă” (Catena, PG 64, coll. 677B-C; cf. şi Evagrie, Schol. 
Pr. 99). 

8,5 Ecou la 1,4. Cf, nota la versetul respectiv, pentru „nevinovaţi”. € „dobândiţi minte”: 
lit. „faceţi-vă rost de o inimă”, cu sensul metaforic din ebraică, „minte”. 

8,6 „însemnate”: /i4. „nobile”, „măreţe”. 

8,11 „nimic nu-i pe măsura ei”: lit. „nici un preţ nu-i pentru ea”. 

8,12-21 Această strofă are ecouri în Cartea Înţelepciunii cap. 6-9. 

eu am chemat cunoaşterea şi cugetarea; 

13 frica de Domnu! urăşte nedreptatea, 

nemăsura, trufia şi căile celor răi. 

Şi eu am urât căile sucite ale celor răi. 

14 Ale mele sunt sfatul şi temeinicia, 

a mea este chibzuința, a mea, puterea; ș 
15 prin mine domnesc împărații : 

şi cârmuitorii împart dreptatea, 

i prin mine mai-marii se fac și mai mari, 

iar căpeteniile prin mine stăpânesc pământul. 

17 Eu îi iubesc pe cei ce mă iubesc, 

iar cei ce mă caută [mă] vor găsi. 

13 Bogăția şi slava sunt ale mele, 

averea multora şi dreptatea. 

19 Mai bine mă adunaţi pe mine decât aurul şi nestemata, 
roadele mele sunt mai bune decât argintul ales. 

% pe căile dreptăţii umblu 

şi printre cărările îndreptățirii îmi duc viața, 

7! ca să împart avere celor ce mă iubesc 

şi vistieriile să li le umplu de bunuri. 

“12 Chiar dacă vă povestesc ce se întâmplă zi de zi, 

îmi voi aminti să le înşir şi pe cele din veac. 

* Domnul m-a zidit început al căilor Sale, pentru lucrările Sale, 


8,12 Versetul este citat foarte des în compania versetelor 8,20 sg. în reflecţiile sau pole- 
micile patristice legate de preexistența Cuvântului. $ „am chemat”: TM are „găsesc”. 
8,13 „nedreptatea”: TM are „răutatea”. $ „căile sucite ale celor răi”: "TM are „gura strâmbă”. 
8,14 „temeinicia”: TM are „puterea”. 

8,15 „împart dreptatea”: /izt. „scriu dreptate” (dând legi]. 

8,16 „căpeteniile”: /itz. „tiranii”, în sens neutru, de „conducători cu puteri discreționare”, 
+ „iar căpeteniile... pământul”: TM are „iar dregătorii sunt toţi judecători drepți”. 

8,19 „mă adunaţi”: verbul grecesc trimite la imaginea culesului de fructe: „mă culegeţi”. 
8,20 Aici începe lectura hristologică a Părinților de la Niceea: Înţelepciunea este Hristos 
şi întruparea Sa, despre care se vorbeşte aici. 

8,21a „Plus” LXX. Versetul marchează saltul de la nivelul „cotidianului” la cel meta- 
fizic. „Istoria” Înţelepciunii de zi cu zi urcă la originea lumii, la însuşi Izvorul a toate, 
care este Dumnezeu. 

8,22-31 Fragmentul cel mai original şi mai consistent din întreaga Carte a Proverbelor, 
EI a suscitat dezvoltări teologice în cărţi ulterioare ale VT, ca, de pildă, în pasaje întregi 

2 înaintea veacului m-a pus temelie întru început; 

4 înainte de a face pământul şi înainte de a face adâncurile, 
înainte să ţâşnească izvoarele apelor, 

% înainte ca munții să se fi întărit, 

înaintea tuturor dealurilor mă naşte pe mine. 

% Domnul a făcut ţinuturi locuite şi nelocuite 


din Cartea Înţelepciunii, fiind amplu speculat şi interpretat în scrierile patristice. Dife- 
renţele față de TM sunt numeroase, o inventariere exhaustivă a lor aici fiind imposibilă. 
În liturgia romană această pericopă se citeşte de sărbătoarea Sfintei Treimi și, cu referire 
la Fecioara Maria, de sărbătoarea Prezentării Mariei la Templu (21 noiembrie). 

8,22 „m-a zidit”: „m-a creat”, gr. Exmoev. TM şi celelalte traduceri grecești vechi, în 
afară de LXX, au „m-a dobândit” (gr. Exrhoaro). $ „început al căilor Sale, pentru lucră= 
rile Sale”: TM are „început al căii Sale, înaintea lucrărilor pe care EI le-a făcut de 
atunci”. $ „început”, gr. &pxi): termen polivalent în greacă. Sensurile au fost speculate 
de Părinţi („început”, „cap”, „principiu”). Devine foarte repede una dintre „denumirile” 
lui Hristos (cf. Origen, Comentariu la Evanghelia după loan, cap. |, consacrat în 
întregime comentării acestui termen, plecând și de la Prov. 8,22). Pentru o privire 
globală, Daniclou, I., 1991, pp. 255-257. e Ca urmare a identificării Înţelepciunii cu 
Hristos, versetul este citit ca un rezumat al întregii economii a mântuirii: Atanasie, 
Contra arienilor 2,65; Grigore al Nyssei, Contra lui Eunomie 3A 50-51. După Niceea, 
distincţia făcută în versetele 22 şi 25 („m-a creat” versus „mă naşte”) devine o cheie 
hristologică de primă importanță. Versetul era invocat de arieni, care vedeau în el una 
din mărturiile puternice despre „creaturalitatea” lui Hristos-Înţelepciune. Dacă Hristos, 
identificat aici cu Înţelepciunea, a fost „creat”, atunci EI nu poate fi veşnic. Vasile cel 
Mare (Contra lui Eunomie 11,20) a încercat să respingă argumentul arienilor dând o altă 
lectură versetului: după el, aici nu vorbeşte Înţelepciunea, ci o putere naturală (abisul, 
genunea). Grigore din Nazianz propune o altă soluţie, criticând aluziv lectura lui Vasile 
(începutul Discursului 30). După el, verbul din v. 22, „m-a creat”, vizează natura umană 
a lui Hristos, iar verbul de la v. 25, „mă naşte”, vizează natura Lui divină. Prin urmare, 
ambele versete vorbesc despre Hristos-Înţelepciune, dar din perspective diferite. e Irineu 
propune o interpretare diferită, identificând Înţelepciunea nu cu Hristos, ci cu Duhul 
Sfânt (4dv. haer. 4,20,3). 

8,23 „m-a pus temelie”; TM are un verb ambiguu, care trimite la ideea turnării unui 
metal într-o matrice sau la aceea a ungerii, a pictării. Theodotion are „m-a pregătit”. 

8,24 TM are: „când genunile nu erau, am fost născută, când nu erau izvoarele adânci ale 
apelor.” 

8,25 „mă naşte”, gr. yevvâ ue: TM are „am fost născută”. Cf. nota 8,22. $ Origen 
comentează pe larg prezentul verbului „a naște” ca semn al nașterii/zămislirii perma- 
nente a Mântuitorului și a fiilor adoptivi în El (Hom. ler. 9,4), 

8,26 „şi hotarele locuite de sub cer”: fir. „şi hotarele locuite ale celei de sub cer”. „Celei 
de sub cer” traduce ebr. „lume”. 

şi hotarele locuite de sub cer. 

21 Când pregătea cerul, eu eram lângă EI, 

şi atunci când şi-a pus tronul Lui peste vânturi. 

2 Când întărea norii de sus 

şi când așeza, neclintite, izvoarele lumii de sub cer 
20) şi făcea temelii trainice pământului, 

30 eram lângă EI, într-un cuget — 

eu eram aceea în care El se bucura. 

Zi de zi mă desfătam în fața Lui în toată vremea, 

31 când EI se bucura după ce a desăvârşit lumea 

şi se bucura întru fiii oamenilor. 

% Acum, dar, fiule, ascultă-mă: 

[2p* fericit omul care îmi va da ascultare 

şi omul care va păzi căile mele 

stând treaz la porţile mele zi de zi, 

veghind pragul intrărilor mele; 

3 căci ieșirile mele sunt ieşiri ale vieții, 

şi [în ele] se pregăteşte voia de la Domnul. 

3 Dar cei care păcătuiesc împotriva mea îşi pângăresc sufletele, 
cei care mă urăsc pe mine iubesc moartea.” 





8,27 „eram lângă E!” sau „eram alături de E”: TM are „cu eram acolo”. € „tronul Lui 
peste vânturi”: TM are „cercul [orizontului] pe fața genunii”. În LXX, tronul se află în 
centrul descrierii lumii create. Reapare tema, absentă în TM, a Înțelepciunii „paredră/ 
asociată a regelui”, care trimite la modelu! politico-filozofic elenistic. Tema va deveni 
predominantă în Cartea Înţelepciunii. 

8,28 După „izvoarele” TM are „adâncurilor”. 

8,29 În TM începe: „Când a orânduit mărite, iar apele nu vor trece peste cuvântul Lui.” 
8,30 „într-un cuget”, gr. âpuâţovoo, litt. „în acord (cu El), la unison”. În LXX verbul 
este sistematic aplicat instrumentelor muzicale (2Rg. 6,5; 6,14; 3Mac. 1,19 şia.). + Hipolit 
remarcă acest aspect legat de „armonia cosmică” şi notează: „Prin Înţelepciune se pune 
în acord toată frumuseţea lumii” (Com. Cant. 1,6). € A doua parte a versetului insistă 
asupra caracterului permanent al relaţiei dintre Creator şi Înţelepciune („zi de zi” şi „în 
toată vremea”). € „mă desfătam”: „mă bucuram” de prezența lui Dumnezeu, de „faţa” Lui. 
8,31 „după ce a desăvârşit”: idee proprie LXX. Corespunde, simetric, începutului”. 
8,32-34 TM are două stihuri suplimentare: 33ab: „Ascultaţi mustrarea și fiți înţelepţi; 
n-o treceţi cu vederea”, iar 34b LXX corespunde cu 32b din TM. 

8,35 „ieşirile”: verset propriu LXX: se reia tema obsesivă a căii. 

9 ! Înţelepciunea şi-a zidit casă, 

şi-a întărit-o cu şapte stâlpi, 

2 şi-a înjunghiat jertfele, 

şi-a amestecat vinul în carafă 

şi şi-a pregătit masa; 

3 şi-a trimis servitorii 

chemând cu înaltă strigare la băut 

și zicând: 

4 „Cel care este smintit să se abată pe la mine.” 
Iar celor lipsiţi de minte le-a zis: 

* „Veniţi şi mâncaţi din bucatele mele, 


9 Epilogul primei părți. Capitolul 9 constituie concluzia şi încununarea primei colecții 
din Proverbe (despre structura cărții, c/. Introducerea). LXX are douăsprezece stihuri în 
plus față de TM (12a-c şi 18a-d). Pasajul se încheie în TM printr-o evocare a femeii 
smintite; în LXX el se încheie, simetric, cu o exhortaţie din partea înțeleptului. 

9,1-6 ospățul Înșelepciunii: fragment des invocat de Părinți, care-l interpretează în cheie 
hristologică, ecleziologică şi euharistică. 

9,1 „a întărit-o”: TM are „a cioplit şapte stâlpi”. Tradiţia iudaică vedea în cei şapte stâlpi 
cele șapte ceruri, cele şapte zile ale creaţiei sau primele şapte cărți ale Bibliei. În con- 
textul cosmologic furnizat de capitolul anterior, cei şapte stâlpi (sau coloane) trimit şi la 
cele şapte planete, „casa” Înțelepciunii fiind asimilată întregului cosmos. Scrisorile 
pseudo-clementine văd în cei şapte stâlpi simbolul celor şapte patriarhi, de la Adam la 
Moise, care deschid calea Înţelepciunii (18,4; 17,4). Începând cu Hipolit, Ciprian şi 
Origen, „casa cosmică” devine simbolul trupului lui Hristos, Templu cosmic sprijinit pe 
„şapte coloane” (cf: şi Augustin, Cetatea lui Dumnezeu XVI1,20). 

92 „şi-a înjunghiat”: Părinţii raportează „înjunghierea” la jertfa lui lisus, a profeților și 
martirilor Bisericii, această lectură euharistică urcă până la Ciprian (Test. ad Quir. 1,2), 
* „carafă”: propriu LXX. Termenul exact este Arater, vasul special folosit la banchetele 
greceşti pentru amestecarea vinului cu apă după proporțiile stabilite de conducătorul 
banchetului. Termenul mai apare în descrierea mobilierului Cortului mărturiei: Ex. 25, 
şi în Cânt. 7,3. Pentru Evagrie, „carafa este ştiinţa spirituală ce cuprinde raţiunile pri- 
vitoare la cele netrupeşti şi trupeşti, judecata şi providența” (ibid., 104). e Hipolit 
vede în „vinul amestecat” darul pe care Duhul Sfânt îi face Bisericii prin Înţelepciune 
(Fr. Pr. 40,44). 

9,3 „servitorii”: Clement Alexandrinul vede în ei.simbolul profeților care L-au prevestit 
pe Domnul (Strom. 1,17,3), iar Hipolit, simbolul apostolilor (Fr. Pr. 42). Aceeaşi 
interpretare ia Evagrie (;bid., 105). 

9,5 „bucatele mele”: fit. „pâinea mea”. După Evagrie, Înţelepciunea se adresează aici 
începătorilor, dat fiind că ea nu aminteşte de „carnea” spirituală, hrana destinată celor 
desăvârşiţi, conform învăţăturii pauline din Evr. 5,14 (ibid. 107). 

beţi vinul pe care vi l-am pregătit; 

$ jepădaţi-vă de sminteală și veți trăi, 

căutați cumpătarea, ca să trăiţi [bine], 

şi îndreptaţi-vă priceperea prin cunoaştere.” 

7 Cine-i pedepseşte pe cei răi va avea parte de ocară, 

cine-l mustră pe necredincios îşi bate joc de sine. 

8 Nu-i mustra pe cei răi, ca să nu te urască; 

mustră-l pe înțelept şi te va iubi. 

9 Da-i înțeleptului prilej şi va fi mai înțelept, 

învață-l pe cel drept şi el va vrea să tot primească [învăţătură]; 
19 începutul înțelepciunii — frica de Domnul, 

sfatul sfinţilor — înțelegerea. 

10 A cunoaşte Legea este datul cugetului bun — 

1 în felul acesta vei trăi vreme îndelungată 

şi-ţi vor fi adăugaţi ani la viața ta. 

"2 Fiule, de eşti înțelept pentru tine, înțelept vei fi şi pentru cei apropiați; 
dar dacă ajungi rău, singur îţi vei istovi relele. 

12 Cine se reazemă pe minciună, acela paşte vânturile, 

acela [urmăreşte] păsările-n zbor; 





9,8 După Evagrie, cei răi nu trebuie certaţi atunci când greşesc, ci trebuie să li se 
vorbească despre „frica de Dumnezeu” (ibid. 108). 

9,9 „prilej”: „ocazie”, „resurse”, „posibilitate”, „pretext” — toate aceste sensuri fac parte 
din zestrea semantică a subst. ațopuii. Formula din 9,9, „dă-i înțeleptului prilej...” a 
devenit formulă de încheiere în stilul epistolar, mai ales la monahi. Cf. Vasile cel Mare, 
Scrisori 159,2; 260,5 etc. $ „va fi mai înțelept”; TM are „va adăuga învățătură”. 

9,10a „Plus” LXX: reapare în 13,15. € Evagrie glosează pe marginea acestui verset 
afirmând, paradoxal, că practicarea poruncilor precede cunoașterea lor, întrucât purifi- 
carea este anterioară cunoaşterii (contemplaţiei). După Evagrie, există în om o credință 
înnăscută, naturală, care-l călăuzeşte pe drumul desăvârşirii înainte ca el să cunoască 
Legea (ibid., 109). 

9,12 loan Gură de Aur explică: „Dacă nu şi-ar fi de folos decât lui însuşi, n-ar mai fi 
înţelept” (Patm. 161). $ „vei istovi”: lit. „vei scoate/bea până la capăt” — imagine meta- 
forică. Sensul reiese din lectura integrală a versetului: rostul înțelepciunii este de a fi 
împărtăşită; al răutăţii, de a fi asumată în singurătate. Suntem singuri responsabili de 
răul pe care-l facem. 

9,12a-c „Plusuri” ale LXX. 

9,12a „Paşte vânturile” şi „[urmăreşte] păsările-n zbor” sunt expresii proverbiale curente 
în greacă. 

12% a părăsit căile viei sale, 

s-a rătăcit de cărăruile ogorului său; 

1% e] străbate un pustiu fără apă, 

un ținut împărțit între însetați; 

cu mâinile culege nerodire. 

(3 Femeia smintită şi îndrăzneață va fi lipsită de pâine, 
[femeia] ce nu ştie ce-i ruşinea. 

4 S-a aşezat la poarta casei ei 

pe-un scaun, la vedere, către piaţă, 

15 şi-i cheamă pe cei care trec 

şi-şi văd de drumurile lor. 

1 „Cel mai smintit dintre voi să se abată pe la mine! 
Pe cei lipsiţi de cumpătare îi strig şi le zic: 

17 «Din pâinile ascunse veţi gusta cu plăcere, 
şi din apa dulce a furtişagului.»” 

18 Dar acela nu ştie că muritorii pier lângă ea 
şi că pe stinghia iadului ea îi iese în cale. 

1% Îndepărtează-te, nu sta pe loc 

şi nu-ți întoarce ochiul către ea; 

1% aşa vei străbate o apă străină 

şi vei trece peste un râu străin; 

1% de apă străină să te ţii departe, 

din izvor străin să nu bei, 

184 ca să trăieşti vreme îndelungată 
şi să ţi se adauge ani la viaţă. 


9,12b „viei”: Evagrie trimite la In. 15,1.5, identificând „via” cu lisus (;bid., 101). 

9,12c „un ţinut împărțit între însetaţi”: stih obscur, care explicitează, probabil, stihul 
anterior. Într-un ţinut plin de oameni care suferă de sete nu poate rodi nimic. 

9,13 TM are un text nesigur, aprox.: „Femeia smintită este certăreață, proastă şi nu 
pricepe nimic.” Pasajul face ecou portretului seducătoarei din capitolul 7. + Interpretarea 
la Evagrie: ruşinea este un dat natural, nu se învaţă. Aici, ea semnifică, de fapt, con- 
ştientizarea propriilor păcate (;bid., 113). 

9,14 „către piaţă”: trimite la cap. 7. TM are „în cetatea/oraşul de sus”. 

9,18a-d „Plus” al LXX. TM sfârşea cu imaginea femeii smintite. LXX introduce un mic 
discurs concluziv al înțeleptului, care pare să facă aluzie la mitul Euridicei, la apa 
infernului şi a uitării din mitologia greacă. Clement Alexandrinul citează şi comentează 
versetele în Pedagogul I1l,71-72, o diatribă împotriva cochetelor seducătoare. 

9,18c După Evagrie, „apa străină” este apa diavolului, a răutății şi ignoranței (ibid. 116). 

'10 ! Fiul înţelept îşi bucură tatăl, 

dar fiul smintit este durere pentru mamă. 

2 Comorile nu sunt de folos nelegiuiților, 

dar dreptatea va izbăvi de moarte. 

3 Domnul nu va lăsa un suflet drept să piară de foame, 
dar viața necredincioşilor o va răsturna. 

+ Sărăcia îl smereşte pe om, 

dar mâinile celor vajnici aduc bogăţie. 

4% Fiul bine-crescut va fi înţelept 

şi pe smintit îl va folosi ca slujitor. 

* Va scăpa de arşiţă fiul cu minte, 

dar fiu! nelegiuit va fi ars de vânt la seceriş. 

$ Binecuvântarea Domnului peste capul dreptului, 

dar gura necredincioşilor va fi acoperită cu jale timpurie. 
1 Pomenirea drepţilor [se face] cu laude, 

dar numele necredinciosului se stinge. 

€ înțeleptul cu inima va primi poruncile, 

dar cel care nu-şi poate ține gura, umblând pieziș, se va poticni. 
? Cine umblă cu simplitate umblă încrezător, 





IURI Începe aşa-numita „primă colecție solomoniană” (10,1-22,16). Titlul din TM, 
„Proverbele lui Solomon”, lipseşte din LXX. Traducătorul LXX a încercat să dea mai 
multă coerență corpusului de proverbe, destul de ncomogen în TM. 

10,3 „Domnul nu va lăsa un suflet drept să piară de foame”: Ciprian pune acest stih în 
legătură cu cererea din „Tatăl nostru”: „pâinea noastră...”. După el, Prov. 10,3 este o garan- 
ție că Tatăl nu-şi va lăsa înfometați credincioşii „cu suflet drept” (Rugăciunea domnească 
21). € „o va răsturna”: Evagrie vede în acest verset o dovadă a apocatastazei (ibid., 118). 
10,4-5 LXX are un „plus”, 4a. Versetele diferă de TM, unde citim: „Palma nepăsătoare 
sărăceşte, mâna îndemânatică îmbogățeşte. Cine adună vara e chibzuit, cine doarme la 
seceriş e vrednic de dispreţ.” 

10,4 „om”: litt. „bărbat”, nu există în TM. Clement Alexandrinul aplică totuşi versetul la 
femei, mai precis, la „femeia bărbătoasă (/izz., bărbată)” (mulier virilis), în Pedagogul 
11,128,1; 129,1. 

10,6 „jale timpurie”: „plus” LXX, care trimite la ideea dispariției „numelui”, adică, a 
descendenței, în versetul 7. 

10,8 „umblând pieziş”, gr. xoi.&lov: sensul cel mai aproape de original este „a umbla 
cu vicleşuguri”: cine nu-şi poate controla „buzele” (acesta e cuvântul exact, tradus de 
noi prin „gură”) până la urmă o va păţi. 

10,9 „umblă”: sensul poate fi şi acela de „trăieşte”, „viețuieşte”. Versetul propune un 
scurt elogiu al simplităţii, care mai apare, de pildă, în Înţelepciune 1,1 şi în Testamentul 
lui Issachar IV,L.6. 

iar cine-și strâmbă căile va fi recunoscut. 

19 Cine clipeşte din ochi cu viclenie adună dureri oamenilor, 
dar cine mustră cu [bună] îndrăzneală este făcător de pace. 
!! izvor de viaţă e în mâna celui drept, 

dar gura necredinciosului o va acoperi pierirea. 

2 Ura trezeşte sfada, 

dar pe toţi cărora nu le e dragă sfada îi acoperă iubirea. 

'3 Cine din buze scoate-nțelepciune 

îl loveşte cu nuiaua pe omul fără inimă. 

4 Înţelepții [îşi] ascund simțămintele, 

dar gura nestăpânitului îl duce la prăpăd. 

15 Averea bogaților este cetate întărită, 

dar prăpădul necredincioşilor este sărăcia. 

"5 Faptele drepţilor dau viață, 

dar roadele necredincioşilor aduc păcate. 

'7 Învățătura va păzi căile vieții drepte, 

dar învăţătura nepusă la încercare [poate] rătăci. 

13 Buzele drepte acoperă duşmănia, 

dar cei care rostesc blesteme sunt nebuni de legat. 


10,10 „oamenilor”: „plus” LXX. + Stihul al doilea este integral un „plus” LXX. e Am 
tradus parrhesia prin „[bună] îndrăzneală” tocmai pentru a-i sublinia caracterul pozitiv 
(despre „îndrăzneală”, cf infra, nota la 1,20). 

10,11 TM are „izvorul vieţii — gura celui drept, dar gura nelegiuiților ascunde silnicie”. 
10,12 Partea a doua a versetului diferă de TM, care are: „iubirea acoperă toate greșelile”, 
10,13 Un comentariu anonim, transmis într-o catena (PG 64, 684D), glosează 
extraordinar pe marginea acestui verset: „Spune ceva înțelept şi-l vei lovi pe duşman 
mai tare decât cu băţul. Nu vorba aspră doare, ci bunătatea.” 

10,14 „simţămintele”: aici, subst. aioOnorg are sensul firesc, „simțământ”. În original 
este la singular. e Grigore al Nyssei aplică prima parte a versetului la martiri şi înţelepţi, 
care nu-şi exteriorizează durerea (/Zom. Cant. 15). 

10,15 „necredincioşilor”: TM are „săracilor”. 

10,17 „drepte”: „plus” al LXX. + „Învăţătura” este dublat doar în LXX, spre deosebire 
de TM. 

10,18 „Buzele drepte acoperă duşmănia”: TM are, dimpotrivă, „Cine [îşi] ascunde ura 
[are] buze mincinoase”. e Didascalia apostolilor (I11,15,1-2) explică astfel al doilea stih 
al versetului: „Cine blestemă un om fără nici un motiv se blestemă pe sine.” e Pentru 
Evagrie, „duşmănia” este răutatea, iar „prietenia/iubirea”, virtutea şi cunoaşterea lui 
Dumnezeu datorită cărora devenim „prieteni ai lui Dumnezeu şi ai sfintelor puteri” 
(ibid., 120). 

19 Vorbăria multă nu te scapă de păcat: 

tu cruță-ţi buzele şi vei fi deştept. 

ca Argint trecut prin foc — limba dreptului, 

dar inima necredinciosului va pieri. 

2! Buzele drepţilor cunosc lucrurile înalte, 

iar smintiţii mor în nevoie. 

2 Binecuvântarea Domnului peste capul celui drept, 
ea îi aduce bogăţie şi nu-i adaugă durere în inimă. 

* Râzând nebunul săvârşeşte rele, 

dar înțelepciunea naşte în om chibzuinţă. 

24 Spre pieire merge necredinciosul, 

dar dorința celui drept plăcută este. 

25 Furtuna a trecut, necredinciosul dispare, 

dar dreptul, care s-a ferit, este mântuit în veac. 

2% Precum agurida face rău la dinți, iar fumul la ochi, 





10,19 „vorbăria multă”, gr. moAvăoyia: comentariile patristice opun simplitatea şi 
scurtimea rugăciunilor creştine vorbăriei păgâne sau fariseice, în sens peiorativ. În 
mediul monastic versetul este luat ă /a lettre: tăcerea mântuieşte (cu acest sens, Clement 
Alexandrinul, Pedagogul 11,52,3-4; Ambrozie, De officiis ministrorum 1,3). Augustin 
reia versetul în rugăciunea finală din tratatul Despre Treime (XV,28,51). Origen glo- 
sează pe marginea termenul „poliloghie” opunându-l simplităţii şi unicităţii Cuvântului- 
-Dumnezeu (Com. Jo. V,4-5 şi Filocalia V,3-4). 

10,20 Clement Alexandrinul (Stromate V1,60,1): „Cel drept este de multe ori pus în fața 
încercărilor: el devine astfel argint al Domnului, purtând pecetea domnească.” 

10,21 „cunosc lucrurile înalte”: TM are „hrănesc pe mulți”. € „Lucrurile înalte” sunt, 
pentru Clement Alexandrinul, cunoaşterea Domnului şi, prin EI, a Tatălui (Szromate 
11,52). $ „în nevoie” sau „lipsă”: TM are „din lipsă de minte (fit. inimă)”. 

10,23 „naşte”: „plus” LXX. $ Creştinismul ascetic, şi nu numai el, condamnă râsul care 
însoţeşte desfrânarea. Cf. şi Clement Alexandrinul, Pedagogul 111,29,2. Dar râsul nu e 
condamnat în sine. Într-o celebră apoftegmă, Antonie explică unui vânător şi, implicit, 
propriilor săi discipoli, că sufletul încordat tor timpul riscă să pleznească la un moment 
dat, precum coarda unui arc. De aceea asceza se cuvine agremeniată la răstimpuri cu 
umor, în doze moderate (Pateric, Antonie 13). 

10,24 „merge”: /itz. „este purtat”. + TM este mai clar: „De ce se teme necredinciosul 
aceea i se-ntâmplă, dorinţa celor drepți [Dumnezeu] o împlineşte.” 

10,25 „este mântuit în veac”: LXX introduce tema mântuirii, care nu există în TM, unde 
citim: „Dreptul — temelie de nezdruncinat.” 

10,26 „aguridă”: TM are „oţet”. + „aşa fărădelegea [face rău] celor care-o săvârșesc”: 
TM îi vizează pe leneşi: „Aşa e leneşul pentru cei care îl trimit.” $ „săvârşesc”: lit. 
„folosesc”, „se folosesc de” fărădelege. 

aşa fărădelegea [face rău] celor care-o săvârşesc. 
” Frica de Domnul adaugă zile, 

dar anii necredincioşilor se vor împuţina. 

2% Bucuria drepţilor dăinuie, 

dar nădejdea necredincioşilor piere. 

7 Întărirea credinciosului — frica de Domnul, 
dar e prăpăd pentru făcătorii de rele. 

30 Dreptul în veac nu se va clinti, 

dar necredincioşii nu vor locui pământul. 

31 Gura celui drept picură înțelepciune, 

sar limba celui nedrept va pieri. 

 Buzele oamenilor drepți picură haruri, 

dar gura necredincioşilor se strâmbă. 


11 1 Cântarele măsluite sunt spurcăciune în fața Domnului, 
dar cumpăna dreaptă Îi este plăcută. 

? Oriunde intră obrăznicia, acolo-i şi ocara, 

dar gura celor smeriți se îngrijește de înțelepciune. 

3 Dreptul, când moare, lasă în urmă păreri de rău, 

dar firească şi înveselitoare este pieirea necredincioşilor. 
[4]? Dreptatea croiește drept căi desăvârşite, 

dar necredinţa cade în nedreptate. 

S Dreptatea oamenilor drepți îi eliberează, 





10,27 „Frica de Domnul adaugă zile”, care sunt „părți ale Înţelepciunii”, Prin urmare, 
frica de Domnul adaugă înțelepciune, după Evagrie (;bid., 122). 

10,28 „dăinuie”: „plus” LXX. TM are: „Nădejdea drepţilor e bucurie.” 

10,29 „întărirea”: /iz. „fortăreața”, 

10,32 După Evagrie, „gura necredincioşilor” simbolizează aici mintea, care o ia razna 
(ibid. 124). 

11,1 „cântarele”: fiţz. „balanţele”. 

11,2 „gura celor smeriţi se îngrijește de înțelepciune”: TM are „înţelepciunea e cu cei 
smeriți”. 

11.3 „lasă”: fizz. „a lăsat”. ș TM e complet diferit: „Desăvârşirea îi va călăuzi pe cei 
drepți, înșetătoria îi va nimici pe cei necredincioşi/trădători.” 

11,4 Lipsește din majoritatea manuscriselor. În TM el se apropie de 10,2: „Bogăția nu-i 
de nici un folos în ziua mâniei, dar dreptatea izbăveşte de moarte.” 

11,5 „croieşte drept”, lit. „taie drept”. + Clement Alexandrinul citează versetul, în 
Stromate, pentru a denunța superficialitatea pocăinţei păgâne (11,58.3; 59,1). 





3 

dar nelegiuiţii sunt ostatici ai propriei pieiri. 

7 Când se sfârşeşte omul drept, nu piere nădejdea, 

dar lăudăroşenia necredincioşilor piere. 

4 Dreptul scapă când este vânat, 

şi în locul lui cade pradă necredinciosul. 

* în gura necredincioşilor, un laț pentru locuitorii cetății, 
dar discernământul drepţilor — drum fără primejdii. 

19 prin binefacerile drepţilor s-a îndreptat cetatea, 

11 dar prin gurile necredincioşilor [vine] surparea. 

!2 Cel lipsit de minte îşi bate joc de semenii din cetate, 
dar omul chibzuit rămâne liniştit. 

15 Omul făţarnic îşi înfăţişează gândurile în adunare, 
dar credinciosul ascunde lucrurile în duh. 

14 Cei fără cârmuire cad precum frunzele, 

dar izbăvire aduce multa chibzuinţă. 

15 Ticălosul face rău când se amestecă cu cel drept, 





11,7 TM are: „Când moare omul rău, piere şi nădejdea, iar nădejdea pusă în bogății se 
duce de râpă.” € „nu piere nădejdea”: un fragment păstrat într-o catena creştină interpre- 
tează această „nădejde” în lumina credinţei în Înviere (PG 17,189B). 
11,8 „când este vânat”: lizt, „de vânare”. € „cade pradă”: litz. „este predat”. - 
119 TM: „Gura necredinciosului îl duce la pierzare pe aproapele său, dar cunoaşterea îi 
 izbăveşte pe cei drepţi.” 
11,10-11 TM are două stihuri suplimentare: „!* De binele celor drepţi se bucură cetatea, 
iar de pieirea celor răi se veselește. '! Prin binecuvântarea celor integri se ridică o cetate, 
dar prin gura celor răi este surpată.” 
11,13 „fățarnic”: lit. „cu limbă dublă”. Poate înseamna şi „ipocrit”, şi „calomniator” 
(„limbă ascuţită, veninoasă”). TM are „cel care umblă cu bârfă/calomnie”. + „în duh”, 
gr. voi): se poate înțelege şi „în răsuflarea sa”. Îşi ţine răsuflarea în loc să deschidă 
gura. Traducerea noastră deschide însă spre unele sensuri patristice, ca, de pildă, acela 
propus de Origen în mai multe pasaje (Schol. Cant. PG 17,272A; Com. Rom. 5,2; 7,6); 
versetul s-ar referi la tăcerea pe care credinciosul/iniţiatul o păstrează în ce priveşte 
tainele mântuirii în Hristos. 
11,14 „Cei fără cârmuire”: lit. „cei pentru care nu există cârmuire”. + „precum 
frunzele”: „plus” LXX. * „multa chibzuinţă”: pentru tradiția monastică, nu este vorba de 
a cere sfat de la toată lumea, ci de a cere sfat lui Dumnezeu sau duhovnicului pentru 
toate (Dorotei din Gaza, /astr. 5,61; loan Casian, Conf. 2,4). 
11,15 „glasul”: fi. „ecoul, sunetul”. $ TM are: „Rău va suferi cel care se pune chezaş 
pentru un străin, dar cel căruia nu-i place să bată palma linişte va avea.” + loan Casian 
interpretează „glasul neclintirii” ca sfaturile pline de discernământ ale duhovnicilor 
(Conf. 1,20). 

el urăşte glasul neclintirii. ; 
'€ Femeia plină de haruri iscă slavă bărbatului ei, 

dar tron al ocării e femeia care urăște cele drepte. 

Leneşii rămân fără avere, 

dar cei vajnici se reazemă pe avere. 

1 Sufletului său îi face bine omul milostiv, 

dar nemilostivul îşi prăpădeşte trupul. 

18 Necredinciosul săvârşeşte fapte nedrepte, 

dar seminţia drepţilor — răsplata adevărului. 

'% Fiul drept se naște pentru viață, 

dar necredinciosul este gonit spre moarte. 

% Spurcăciune pentru Domnul sunt căile strâmbe, 

dar plăcuţi în faţa lui Lui sunt toți cei neprihăniţi în căile lor. 
2! Cine jură strâmb nu va rămâne nepedepsit, 

dar cine seamănă dreptate va primi răsplată cinstită, 

22 Cum e cercelul în râtul porcului 

aşa e frumuseţea femeii smintite. 

*3 Dorința drepţilor este bună întru totul, 

dar nădejdea necredincioşilor va pieri. 

4 Unii, împrăştiindu-şi bunurile, le înmulţesc, 





11,16 Sensul pare a fi: femeia bogată în virtuţi (euy&poroc) atrage asupra bărbatului ci 
cinstire şi slavă. e TM nu are aici decât două stihuri, în loc de patru: „O femeie plină de 
haruri dobândeşte slavă, iar cei îndrăzneţi dobândesc bogăţie.” 

11,17 După Evagrie, „trupul” din stihul al doilea ar simboliza tot sufletul, mai precis 
partea pătimaşă a sufletului, care devine preponderentă în cazul păcătosului (ibid,, 127). 
11,18 În TM al doilea hemistih este: „Dar cine seamănă dreptate va avea răsplată sigură.” 


11,19 „fiul drept”: probabil o lectură greșită a traducătorului LXX: bân, „fiu”, în loc de 


kân, „aşa, astfel”, cum este în TM: „(cel care e] astfel (=cel care e neclintit) în dreptatea 
lui.” € „se naşte” sau „este născut”: „plus” LXX. 

11,20 „căile strâmbe”: TM are „inimile strâmbe”. 

1121 „jură strâmb”: fi, „cine pune mâna în mâna altuia, în mod necinstit” i.e. se face 
chezaș necinstit. 

11,23 „Dotinţa”: gr. Em6vuia poate fi înțeles şi ca „poftă”. Chiar şi „poftele” credin- 
cioşilor sunt bune. Cf. şi 13,19. e „nădejdea necredincioşilor va pieri”: TM are „ce-i 
aşteaptă pe necredincioşi este mânia”. 

11,24 „le înmulţesc”: Codex Sinaiticus are „le înmulțesc pe ale altora”. + Clement 
Aiexandrinul interpretează spiritual: „Bogatul este cel care împarte; fericit este cel care 
împarte, nu cel care deţine averea. Or, această generozitate pleacă din suflet; prin urmare 
bogăţia se găseşte în sufletul omului” (Pedagogul 111,35,5; 36,13). e Pentru Evagrie, cei 

iar alții, agonisind, ajung săraci. 

25 Sufletul binecuvântat este simplu pe de-a-ntregul, 
dar omul stăpânit de mânie arată ca nelumea. 

% Cine pune grâul la păstrare, de l-ar lăsa păgânilor, 
dar binecuvântare [e] peste capul celui care împarte. 
21 Cine înfăptuieşte binele caută har bun, 

dar cine caută răul va fi prins de el. 

28 Cine se încrede în bogăţie, acela va cădea, 

dar cine-i ajută pe cei drepți se va ridica. 

% Cine nu-şi caută de casa lui va moşteni vânt, 

ca un smintit va fi slugă celui chibzuit. 

* Din rodul dreptăţii răsare pomul vieţii, 

dar sufletele neiegiuiților sunt retezate necoapte. 

31 Dacă dreptul abia se mântuieşte, 

atunci necredinciosul şi păcătosul unde se arată? 


12 ! Cine iubeşte învăţătura iubeşte discernământul, 
iar cine urăşte mustrările e smintit. 
2E mai bun cine găseşte har la Domnul, 





care-şi împrăştie/seamănă bunurile sporesc, întrucât le împrăștie în Duhul Sfânt; ceilalţi 
adună în trup, aşadar în regimul stricăciunii (;bid., 129) 

11,25 În TM, stihul al doilea sună aşa: „Iar cine dă de băut (fizz. udă) va primi de băut 
(litz. va fi udat).” € „arată ca nelumea”: litt. „€ lipsit de demnitate”. 

11,26 „pune” = „acaparează”. e „l-ar lăsa păgânilor”: TM are „e blestemat de popor”, * 
Evagrie pune versetul în legătură cu Le. 11,33 (lumina ascunsă sub obroc). 

11,28 „cine-i ajută pe cei drepți se va ridica”: TM are „drepţii, ca frunzişul, se vor 
îndesi”. 

11,29 „Cine nu-şi caută de casa lui”: TM are „cine aduce tulburare în casa lui”. 

11,30 TM are: „Rodul celui drept este pom al vieţii, cel care atrage sufletele este 
înţelept.” e După Evagrie, „pomul vieții” este cel din mijlocul raiului: după săvârşirea 
păcatului, Adam nu mai are voie să-l atingă, întrucât a aruncat seminţele dreptăţii din 
care „răsare pomul vieţii” (:bid., 132). 

14,31 Versetul este citat în IPt. 4,18, după evocarea suferințelor îndurate de creştini şi în 
perspectiva Judecăţii de apoi. Sensul TM este uşor diferit (cităm propunerea de 
traducere a lui J. Barr): „Dacă dreptul din ţară primeşte răsplată, cu atât mai mult cel rău 
şi păcătos!” (dar majoritatea traduceritor echivalează: „Dacă dreptul primeşte răsplată pe 
pământ ....”). 

12,2 „E mai bun cine găseşte har la Domnul”: TM are „omul bun își atrage bunăvoința 
lui YHWH”. e Evagrie pune versetul în legătură cu Ps. 27,1 (ibid., 133). 

dar peste omul nelegiuit se va aşterne tăcerea. 

3 Nu va propăşi omul [pornind] de la nelegiuire, 
dar rădăcinile drepţilor nu vor [putea] fi smulse. 

* Femeia vajnică este cunună pentru bărbatul ei, 
dar ca viermele în lemn, aşa femeia rea îşi prăpădeşte bărbatul. 
5 Gândurile drepţilor sunt judecăţi [drepte], 

dar necredincioşii urzesc viclenii. 

$ Cuvintele necredincioşilor sunt viclene, 

dar gura drepţilor îi va elibera. 

7 Oriunde vieţuieşte, necredinciosul dispare, 

dar casele drepţilor dăinuie. 

* Gura celui isteț e lăudată de om, 

dar îngălatul se face de râs. 

* Mai bun este omul fără cinstire, dar slujitor [doar] sieşi, 
decât cel covârşit de cinstire, dar lipsit de pâine. 

1 Dreptul se milostiveşte de viața vitelor sale, 

dar măruntaiele necredincioşilor n-au milă. 

1! Cine-şi lucrează pământul se va sătura de pâine, 
dar cei ce umblă după fleacuri sunt lipsiţi de minte. 
"2 Cine caută plăcere în petreceri cu vin 

va lăsa necinstirea [să-i pătrundă] între întărituri. 


"2 poftele necredincioşilor sunt rele, 
i 


12,4 „femeia vajnică”, lit. „bărbătoasă” (gr. yvvh &văpeia; lat. mulier virilis): reapare 
în finalul cărții, 31,10-31. Una din temele importante si celebre ale Proverbelor. Cf nota 
ia 31,10. + TM are, în stihul al doilea: „O femeie neruşinat, este ca putreziciunea în 
oasele sale.” $ „rea”: /izț. „făcătoare de rele”. 

12;5 „urzesc”: lit. „cârmuiesc” (termen maritim). 

12,6 „viclene”: TM are „capcană sângeroasă”. 

12,7 TM: „O dată răsturnaţi cei răi, nu mai sunt.” 

12,8 „îngălatul”: gr. vodpor&pâog înseamnă exact „trândav la inimă”, „inimă” fiind echi- 
valentul „minţii şi voinţei”. Prin urmare, sensul este „încet, greoi la minte şi la vrere”, 
12,9 „fără cinstire”: fără vreo dregătorie sau vreun rang social. 

12,10 „se milostivește”: TM are „cunoaşte”. LXX dă o tentă moralizatoare versetului, 
introducând tema compasiunii. 

12,1la „Plus” LXX, care dezvoltă motivul „fleacurilor, deşertăciunilor” din versetul 
precedent. 

12,12 „întărituri”: cuvânt din care a „crescut” versetul 11a, probabil. Sensul cuvântului 
grecesc e „fortăreţe”. 

dar rădăcinile credincioşilor [s-au prins] în întărituri, 

13 Prin păcatul buzelor păcătosul cade în capcane, 

dar cel drept scapă din ele. 

13 Cel cu privirea blândă va fi milostivit, 

dar cine caută gâlceavă pe la porţi va prăpădi suflete. 

14 Din roadele gurii se va umple sufletul omului cu bunătăţi, 
îi va fi dată răsplata buzelor sale. 

15 Căile smintiţilor sunt drepte în ochii lor, 

dar înțeleptul ascultă sfaturile cu luare-aminte. 

15 Smintitul singur îşi dă mânia la iveală, 

dar cel isteţ îşi ascunde necinstirea. 

17 Dreptul dă pe față dovada grăitoare, 

dar martorul necinstiților e viclean. 

1% Unii, când vorbesc, străpung cu sabia, 

dar limbile înțelepților vindecă. 

19 Buzele sincere îndreaptă mărturia, 

dar martorul grăbit are limbă necinstită. 

ci, Vicleşug e-n inima urzitorului de rele, 

dar cei care voiesc pace se vor desfăta. 

2! Celui drept nu-i va plăcea nimic nedrept, 

dar necredincioşii se vor umple de rele. 

ic: Spurcăciune sunt, pentru Domnul, buzele mincinoase, 
dar cel de bună-credință Îi este plăcut. 

2% Omul priceput este tronul discernământului, 

dar inima necredincioşilor va fi întâmpinată cu blesteme. 


12,13 „păcat... păcătos”: repetiţia este proprie LXX. 

12,13a „Plus” LXX. Vasile cel Mare comentează versetul în Hom. in Lacisis, PG 
31,1440-1444, oprindu-se mai ales asupra temei blândeţii. Cel care „priveşte blând (fit. 
lucruri netede)” vede lucrurile unificate, altfel spus, poate pătrunde în sufletul omului 
până la resorturile ultime. * „caută gâlceavă”: litt. „iese în cale” — aici cu conotaţie 
negativă. 

12,14 „sufietul”: „plus” LXX. 

12,19 „sincere”: lit. „care spun adevărul”. $ „îndreaptă mărturia”: aparține doar LXX. € 
„necinstită” sau „nedreaptă”. 

12,23 „Omul priceput este tronul discernământului”: TM are „omul chibzuit ascunde 
ceea ce ştie”. € În TM, al doilea hemistih este: „dar inima nechibzuiţilor își strigă 
prostia.” + Expresia „tronul discernământului” a intrat în vocabularul Părinților: Vasile 
cel Mare, /n Princ. Pr. 11; Com. Is. 1,12; Augustin (sub forma lat. sedes sapientiae). 

24 Mâna aleşilor va stăpâni uşor, 

dar viclenii vor fi [luaţi] ca pradă. 

25 Cuvântul înfricoşător zdruncină inima omului drept, 
dar vestea bună îl înveseleşte. 

2% Judecătorul drept va fi propriul său prieten, 

dar judecăţite necredincioşilor [sunt] fără cruţare. 
Pe păcătoşi îi vor urmări necazurile, 

şi calea necredincioşilor îi va rătăci. 

2 Cel viclean nu va găsi vânat, 

dar câştig de preţ va avea omul curat. 

2 pe căile dreptății este viață, 

dar căile celor ce ţin mânie duc spre moarte. 


13 ! Fiul priceput îşi ascultă părintele, 

dar fiul neascultător [merge] spre pieire. 

2Din roadele dreptății mănâncă omul bun, 
dar sufletele celor fără de lege pier timpuriu. 

3 Cine-şi păzeşte gura îşi păstrează viața, 

dar cine se repede cu buzele se sperie pe sine. 
4 Toţi cei fără treabă mustesc de pofie, 

dar mâinile celor vajnici au purtare de grijă. 

5 Dreptul urăşte vorba necinstită, 


12,26 TM nu are decât două stihuri: „Dreptul cercetează calea pentru altul (traducere 
conjecturală), dar calea necredincioşilor îi rătăceşte.” e „Judecătorul”: fit. „arbitrul”. 
12,27 TM este neclar; unii îl traduc: „Cel viclean/leneş nu-şi găseşte vânat; e de mare 
preț un om neîntinat.” 

12,28 „celor ce țin mânie” (gr. uvnoikâxov, lizi. „care-şi amintesc de răul suferit”): temă 
curentă în monahism, amorsată deja în Păstorul lui Hermas (Simil. IX,23,3-5; Vis. 13,1). 
13,1 Diferit de TM: „Fiul înțelept ține seama de educaţia părintelui său, dar ce! baţjo- 
coritor nu ascultă de mustrare.” 

13,2 „roadele dreptății”: spiritualizare a sensului de către LXX. TM are „rodul gurii”, 
Tema morții timpurii este proprie LXX. 

13,4 TM are: „Leneșul pofteşte, dar nu are nimic sufletul său, dar dorința oamenilor 
destoinici va fi împlinită.” $ Acest verset e unul din pasajele scripturistice pe care se 
întemeiază principiul muncii manuale în viața ascetică (Pateric. Colecţia sistematică, 
Antonie 7,l; loan Casian, /nsf. X,21,4; X,22,l; Regula Maestrului 50,2-4;, Regula 
Sfântului Benedict 48, ). 

13,5 Pentru distihul al doilea TM are „necredinciosuli răspândeşte miasmă şi ruşine”. 

dar necredinciosul se ruşinează şi nu va avea îndrăzneală. 
* Dreptatea îi va păzi pe cei ce nu fac rău, 

dar pe necredincioşi îi urâțeşte păcatul. 

7 Unii se îmbogăţesc neavând nimic, 

iar unii se înjosesc în multă bogăție. 

2 Răscumpărarea vieții omului — propria-i bogăţie, 

dar pe sărac nu-l paşte nici o ameninţare. 

? Lumină au cei drepți, întotdeauna, 

dar lumina celor necredincioşi se stinge. 

% Sufletele viclene rătăcesc în păcate, 

drepții însă au îndurare și milă. 

19 Cel rău va face rele cu obrăznicie, 

dar cei ce se judecă pe ei înşişi sunt înţelepţi. 

1! Averea strânsă-n grabă şi din nelegiuire se împuţinează, 
dar cine adună cu credinţă se va îmbogăţi: 

dreptul are îndurare şi dă cu împrumut. 

1 Mai bine să începi să ajuţi cu inima, 

decât să făpăduieşti şi să dai speranță [deşartă], 

căci pom al vieţii este dorinţa cea bună. 

13 Cine disprețuieşte un lucru va fi disprețuit de acesta, 
dar cine se teme de poruncă, acela e sănătos [la minte]. 
152 pentru fiul viclean nimic nu este bun, i 


13,7 TM are: „Este câte unul care face pe bogatul şi n-are nimic, [altul] face pe săracul 
şi e plin de bogății.” LXX dă alt sens, pretându-se la comentarii pe linie stoică: după 
Clement Alexandrinul, „omul de bine nu încearcă nici o dorinţă” (Pedagogul III,3S,5- 
-36,1-3). Augustin consacră o întreagă omilie versetelor 7-8 punându-le în legătură cu 
2Cor. 8,9: „Cunoaşteţi mărinimia Domnului vostru lisus Hristos care pentru voi din 
bogat s-a făcut sărac, ca să vă îmbogăţească cu sărăcia Lui.” Augustin interpretează 
astfel: „Săraci în bordeiele lor, creştinii sunt bogaţi în sufletele lor. Păzeşte în inima ta 
bogăţiile pe care le datorezi sărăciei Domnului Dumnezeului tău” (Serm. 36,4, 1). 

13,9 Origen subliniază opoziţia între cele două lumini: prima este lumina lui Hristos, 
adevărată, autentică; a doua, lumina diavolului, care se deghizează în înger de lumină, 
menită să se stingă (om. Jud. 1,1). 

13,9a „Plus” LXX. 

13,11 „dreptul are îndurare şi dă cu împrumut”: „plus” LXX. Stihul se apropie de Ps. 
111 (112),5. Adaosul LXX conferă un sens moral-spiritual versetului, absent în TM. 
13,12 TM are: „Nădejdea amânată îmbolnăvește inima, dorința împlinită este pom al vieţii.” 
13,13a „Plus” LXX. 

dar slujitorului înţelept lucrările îi vor fi spornice 
şi calea lui va merge drept înainte. 

Li Legea înţeleptului este izvor de viaţă, 

dar descreieratul moare prins în capcană. 

' Buna pricepere dă har, 

iar a cunoaşte Legea este datul cugetului bun, 
dar căile dispreţuitorilor [duc] la pierzanie. 

1 Tot omul priceput făptuieşte cu ştiinţă, 

dar smintitul şi-a întins [pretutindeni] răutatea. 

i Regele nesăbuit va avea parte de necazuri, 

dar solul credincios îl va izbăvi. 

18 Buna-creştere alungă sărăcia şi ocara, 

iar cine ţine seama de mustrări va fi slăvit. 

9 Dorinţele credincioşilor sunt plăcute sufletului, 
dar faptele necredincioşilor departe sunt de cunoaştere. 
% Cine umblă cu înţelepții înțelept va fi, 

iar cine umblă cu proştii [aşa] va fi ştiut. 

1 Pe păcătoşi îi vor urmări necazurile, 

iar pe drepți îi vor ajunge cele bune. 

2 Omul bun va avea moştenitori pe fiii fiilor, 

dar bogăţia necredincioşilor trece în averea drepţilor. 
% Drepţii vor petrece ani mulţi în belşug, 

dar cei nedrepți vor pieri de îndată. 

% Cine cruță nuiaua îşi urăşte fiul, 


13,14 Al doilea stih din TM este: „spre a scăpa de capcana morții.” 

13,15 „a cunoaște Legea este datul cugetului bun”: lipseşte din TM. 

13,17 „Rege”: TM are „mesager, trimis”, sens care concordă cu partea a doua a verse- 
tului. Traducătorul LXX a citit MLK în loc de ML'K. 

13,19 „Dorinţele... sufletului”: sens diferit de TM, unde citim: „o dorință împlinită este 
plăcută sufletului.” + „faptele necredincioşilor departe sunt de cunoaștere”: TM are „dar 
urâciune e pentru proşti să se întoarcă de la rău”. 

13,20 „va fi ştiut”: „va fi dat de gol, demascat”. TM are „ajunge rău” sau „o va păţi rău”. 
13,22 Omul bun va avea nepoți şi strănepoți, o lungă descendență. + TM are „îşi va lăsa 
moştenirea fiilor fiilor”. Ideea conform căreia, în cele din urmă, averea necredincioșilor 
va ajunge pe mâna drepţilor apare mai cu seamă în Ecleziast. + După Evagrie, „averea 
necredincioşilor” este răutatea. Cei drepți şi-o vor însuşi (adică o vor face să dispară) 
prin învățătura lor bună, fie acum, pe pământ, fie în viața cealaltă (;bid., 134). 

13,24 Verset citat de Părinţi în legătură cu metoda de corecție a novicilor în comuni- 
tățile monastice (Vasile cel Mare, Regula mare 7; Regula mică 4; 159, 183). Didascalia 

dar cine iubeşte ceartă cu grijă. 
iz Dreptul când mănâncă îşi satură sufletul, 
dar sufletele necredincioşilor rămân lipsite. 


14 ! Femeile înțelepte au zidit case, 

dar proasta le-a surpat cu mâinile ei. 

2 Cine merge drept se teme de Domnul, 

dar cine-o apucă pe căi strâmbe va fi acoperit de ocară. 
3 Din gura smintiţilor — nuiaua obrăzniciei, 

dar buzele înţeiepţilor îi vor păzi pe aceștia. 

+ Celui ce n-are vite, ieslea îi este curată, 

dar unde este multă recoltă, [acolo] se arată puterea vitei. 
5 Martorul credincios nu minte, 

dar martorul necinstit aţâţă minciuni. 

€ Vei căuta înțelepciunea la cei răi şi n-o vei găsi, 

însă discernământu! lesne se găseşte la cei chibzuiți. 

? Toate sunt împotriva omului smintit, 

dar armele discernământului sunt buzele înțelepte. 

zi Înţelepciunea celor isteți le alege căile, 

dar necugetarea proştilor este rătăcire. 

9 Casele nelegiuiţilor vor avea nevoie de curăţire, 


apostolilor oferă o interpretare spirituală: „nuiaua” (Boxrnpio) simbolizează „Cuvântul lui 
Dumnezeu” care trebuie predat, chiar prin mijloace constrângătoare, copiilor Lui (cap. 22). 
13,25 LXX spiritualizează sensul versetului, adăugând „sufletul”. Origen comentează în 
acest sens: Solomon se referă aici la hrana spirituală, destinată sufletului (Contra 
Celsum 7,4). 

14,1 „proasta”: &țpov. Mulţi traducători moderni au tendința să traducă adj. prin 
„nebună”. Nu este necesar: termenul grecesc (care îl traduce aici exact pe cel ebraic) 
înseamnă „des-creierată”, „fără minte”. Nu trebuie să fii nebun ca să duci o casă de râpă. 
Ajunge să fii prost. Am jonglat, în traducerea Proverbelor, cu ambele sensuri, posibile şi 
legitime, ale lui ă9pov („prost” şi „smintit”). 

14,4 Am tradus aproape brut textul LXX. Sensul stihului al doilea este: puterea vitei se 
arată prin faptul că munceşte mult pentru o recoltă bogată. 

14,6 TM are: „Batjocoritorul caută înțelepciunea, dar [nu va găsi] nimic.” e „lesne”: fite, 
„la îndemână”. 

14,7 TM are: „Pleacă din fața omului smintit; nu vei cunoaşte [niciodată la el] buzele 
cunoaşterii.” 

14,9 TM are: „Smintiţii îşi bat joc de jertfa pentru vină, dar bunăvoirea lui Dumnezeu e 
printre cei drepţi.” e Versetul a fost citat la Conciliul de la Cartagina (între 220-225), în 

dar casele celor drepți sunt plăcute. 

19 nima omului simţitoare — sufletul lui întristat, 

iar când se bucură, nu amestecă şi obrăznicia. 

1! Casele necredincioşilor vor dispărea, 

dar corturile celor care umblă drept vor sta în picioare. 
12 Este o cale ce pare oamenilor dreaptă, 

dar capătul ei ajunge la fundul iadului. 

13 La vremuri de bucurie tristețea nu se apropie, 

în cele din urmă însă bucuria se preschimbă în plâns. 
14 Cel cu inima îndrăzneață va fi plin de căile sale, 

iar omul bun, de gândurile sale. 

'5 Nevinovatul crede orice cuvânt, 

dar isteţul îşi poate întoarce gândul. 

15 Înțeleptul, fiindcă se teme, se fereşte de rău, 

dar smintitul, fiindcă se încrede în sine, se adună cu nelegiuitul. 
1 Cel iute la mânie face lucrurile nesocotit, 

dar omul chibzuit îndură multe. 

18 Smintiţii împart răutate, 


legătură cu botezul ereticilor: „Cei care au fost murdăriţi prin botezarea de către vrăj- 
maşi trebuie mai întâi curăţiţi şi abia apoi botezați” (PL 3,1058B; şi Augustin, Despre 
botez 6,14,23). 

14,10 „simţitoare” (cf. şi 14,30): gr. aicânru6ș, lit. „pradă simţămintelor”. + TM are: 
„Inima îşi cunoaște amărăciunea sufletului, și bucuria nu i-o poate împărtăși un străin.” 
14,11 „vor sta în picioare”: TM are „cortul... va deveni înfloritor”. 

14,13 „La vremuri de bucurie”: fi. „în bucurii”. 

14,14 „Cel cu inima îndrăzneață”: aici, sens peiorativ, „cu inima trufaşă, înfumurată”. € 
„gândurile”: meditații. TM are în al doilea hemistih: „prin aceasta cel bun îi este mai 
presus.” 

14,15 „Nevinovatu!”: în sensul pe care l-am mai amintit (cf. nota 1,4), de „naiv”, „pros- 
tuț”. * „isteţul îşi poate întoarce gândul”; fi. „istețul ajunge la convertire/metanoia”. 
Este prima ocurență a termenului, atât de important, ueravoia, „convertire”, în LXX. 
Ulterior el va reapare în Sir. şi Înţ. Dar aici nu este vorba de o răsturnare de ordin 
religios, ci de o simplă schimbare de opinie. 

14,16 „de rău”: din dorinţa de a sublinia simetria perfectă a versetului, unii traducători 
preferă să traducă aici prin „cel rău”. Ambele traduceri sunt valide. e Clement dezvoltă 
versetul în Stromate 11,40,2-3. e „se adună”: lit. „se apropie de”. TM are „se înfurie”. 
14,17 Stihul al doilea diferă de TM, care sună aşa: „omul răutăcios va fi urât.” LXX 
propune o opoziţie logică, apropiindu-se de 4,29. 

14,18 „cei isteți vor avea discernământ”: TM are „sunt încununaţi de cunoaştere”. 

dar cei isteți vor avea discernământ. 

19 Cei răi vor luneca în fața celor buni 

şi necredincioşii vor sluji la uşile drepţilor. 

% [Unii] prieteni îi vor urî pe prietenii lor săraci, 

dar prietenii bogaţitor sunt mulți. 

2 Cine-i disprețuiește pe sărmani păcătuieşte, 

dar preafericit cel ce-i miluieşte pe săraci. 

22 Cei rătăciți săvârşesc fapte rele, 

dar milă şi adevăr săvârşesc cei buni. 

Nu cunosc mila şi credinţa făcătorii de rele, 

dar faptele de milostenie şi de credință sunt ale făcătorilor de bine. 
33 Toţi cei cărora le pasă au cu prisos, 

dar chefliul şi nepăsătorul vor fi nevoiaşi. 

% Cunună a înțelepților — omul deştept, 

dar viața smintiţilor este rea. 

25 Martorul credincios va scăpa un suflet de necazuri, 
dar vicleanul ațâță minciuni. 

28 Nădejdea celui tare stă în frica de Domnul, 

sprijin le va lăsa copiilor săi. 

2 Hotărârea Domnului este izvor de viaţă, 

ea îndepărtează de capcana morții. 

2 În mulţimea neamului stă slava regelui, 

dar împuţinarea poporului înseamnă prăbuşirea căpeteniei. 


14,19 „vor luneca”: gr. 6M400âvo, „a aluneca pe o suprafaţă” sau „a se prăvăli de pe 
ceva”. 

14,22 Toate cele patru stihuri apar în toate manuscrisele LXX. Unii comentatori 
consideră că primele două sunt o corecție a ultimelor două, care, aşadar, ar reprezenta 
versiunea originală a traducerii. e „făcătorilor de bine”: lift. „meşterilor întru cele bune”. 
Fireşte, aici termenul apare cu sens metaforic. 

14,23 TM are: „În orice muncă este un câştig, dar vorbăria nu duce decât la sărăcie.” e 
În tradiţia monahală versetul e citit ca un îndemn la lupta duhovnicească (Vasile cel 
Mare, Regula mică 67; loan Casian, Conf. 7,6). 

14,24 „Deştept” sau „isteţ/iscusit”, cum am tradus navodpyoc în cele mai multe cazuri. 
Ambele echivalări sunt posibile. În contextul de faţă „deştept” e mai potrivit. e TM are 
„cununa înţelepților este bogăţia lor”: încă un exemplu de spiritualizare a sensului, 
în LXX. 

14,27 „Hotărârea Domnului” (fitr. „decretul Domnului”, altfel spus, „Legea lui Moise”) 
„devine poruncă nouă, poruncă a iubirii”, după Clement Alexandrinul (Srromate 188,1). 

% Omul îndelung-răbdător are multă chibzuinţă, 

dar cel puţin-răbdător e nebun de legat. 

% Omul blând la fire — doctor al inimii, 

dar vierme al oaselor e inima simţitoare. 

3! Cine-i pârăşte pe sărac Î! ațâţă pe Făcătorul lui, 
dar cine-L cinsteşte (pe Creator] are milă de nevoiaş, 
* Prin răutatea sa va fi înlăturat necredinciosul, 

dar cine-şi pune încrederea în sfințenia sa este drept. 
53 În inima bună a omului — înțelepciunea, 

dar în inima celor smintiți ea nu se zăreşte. 

34 Dreptatea înalță un neam, 

dar păcatele micşorează seminţiile. 

5 Plăcut este regelui slujitorul deştept, 

iar prin supleţe, acesta stârpeşte necinstirea [de care e pândit]. 





14,29 „Îndelunga-răbdare” (haxpoGvuia) este una din virtuțile creștinului, în general, 
dar ea devine calitatea principală a martirului pentru credință (Origen, Exhortaţie la 
martiriu 43), 

14,30 TM are: „O inimă liniştită este viaţă pentru trup, dar invidia/gelozia este o carie 
pentru oase.” + „simţitoare”: cf. nota 14,10. 

14,31 „pârăşte”: gr. ovkoțovr&a, care trimite la îndeletnicirea sicofanţilor. Verbul poate 
să însemne şi „a exploata, a jupui în mod laş”. Sensul „a calomnia” apare la Vasile cel 
Mare, Scrisori 5I,l. 

14,32 „cine-și pune încrederea în sfințenia sa este drept”: „sfințenia” trebuie înțeleasă 
aici ca „viaţă de sfinţenie”. + TM are alt sens: „chiar în moarte cel drept îşi păstrează 
încrederea” (text dificil). 

14,33 TM are: „În inima celui deștept se odihneşte înțelepciunea; ce se află în mărun- 
taiele proştilor este cunoscut” (mulţi traducători emendează: „...nu se cunoaşte”) . 

14,34 „micşorează”: nu apare în TM. 

14,35 LXX diferă în multe locuri de TM, făcând din versetele 14,35 şi 15,1 un mic 
îndrepiar pentru oportunismul politic. * „slujitor”: lizz. „supus, subordonat”. * „suple- 
ţea”, gr. evorpoția: maleabilitatea, capacitatea de a-şi schimba atitudinea, versatilitatea, 
în sensul de oportunism mereu favorabil propriei persoane. + „Necinstirea” pare mai 
degrabă să-l vizeze pe „Slujitor”, deşi este posibil şi alt sens: datorită inteligenţei slujito- 
rului regele poate restabili în favoarea sa o situaţie care-i fusese nefavorabilă. Versetul 
pare totuşi să-l aibă în centru pe „slujitorul” deştept şi descurcăreţ, în raporturile sale cu 
puterea, „ecția” de oportunism continuându-se şi în versetul următor. 

15 ! Mânia îi ucide chiar şi pe cei chibzuiţi; 

răspunsul potolit întoarce furia, 

dar cuvântul şfichiuitor trezeşte mânia. 

? Limba înţelepților ştie lucruri frumoase, 

dar gura smintiţilor vestește lucruri urâte, 

? Ochii Domnului sunt în tot locul, 

îi urmăresc şi pe cei răi, şi pe cei buni. 

* Vindecarea limbii este pom al vieţii, 

cine o păzeşte se va umple de duh. 

5 Prostul îşi bate joc de învăţătura tatălui, 

dar cine păzeşte poruncile va fi şi mai isteţ. 

€ În prisos de dreptate stă putere mare, 

dar necredincioşii, smulși din pământ, vor pieri. 

Casele celor drepți au putere mare, 

dar roadele necredincioşilor vor pieri. 

7 Buzele înţelepților sunt legate cu discernământ, 

dar inimile smintiţilor nu sunt statornice. 

& Jertfele necredincioşilor sunt spurcăciune pentru Domnul, 
dar rugăciunile celor care merg drept Îi sunt plăcute. 

? Spurcăciune pentru Domnul sunt căile necredincioşilor, 


15,1 „Mânia” este unul din păcatele capitale împotriva cărora trebuie să lupte creştinul, 
în general, şi monahul, în special. Patericul. Colecţia sistematică îi consacră un capitol 
aparte. Versetul este adesea citat: Constituţiile apostolice 2,3,1-3; Vasile cel Mare, 
Împotriva celor care se mânie, PG 31,353B; loan Casian, /nst, VIII, 1,2. 

15,2 LXX pune în opoziţie „lucrurile frumoase” şi „necazurile/relele/lucrurile urâte” în 
vreme ce în TM opoziţia este între „cunoaştere” şi „sminteală”: „Limba înțelepţilor face 
cunoaşterea bună; gura smintiţilor revarsă sminteală.” 

15,3 Citând acest verset, Ciprian întemeiază tradiţia spirituală legată de atitudinea celui 
care se roagă. Domnul este pretutindeni, nu ne putem ascunde nicăieri din faţa Lui 
(Rugăciunea domnească 4). 

15,4 Stihul al doilea din TM este diferit de LXX, opunându-se celui dintâi stih, nu 
dezvoltându-l: „dar strâmbătatea (limbii] strică duhul.” € „se va umple de duh”: expresie 
unică în L.XX, care va lua un sens precis în creştinism: „a fi umplut de Duhul Sfânt” (Le. 
1,15; 1,40; Fapte 2,4; 4,8). Bineînţeles, în tradiţia creştină versetul a fost interpretat prin 
referire la Duhul Sfânt (£pit. 15,5). 

15,6 Primele două stihuri traduc mai mult ca sigur versetele originare, următoarele două 
retraduc, mai liber, originalul ebraic. 

15,7 „legate cu”: TM are „răspândesc”. 

dar pe cei care urmăresc dreptatea EI îi iubeşte. 

19 Buna-creştere a celui nevinovat e recunoscută de trecători, 
dar cei care urăsc mustrările pier în chip ruşinos. 

!! jadul şi pierirea Îi sunt vădite Domnului: 

cum să nu-l fie şi inimile oamenilor? 

12 Neînvăţatul nu-i va iubi pe cei ce-l mustră, 

cu înţelepţi el nu va sta laolaltă. 

13 Când inima se bucură, fața înfloreşte, 

dar când [inima] tânjeşte, [fața] se posomorăşte. 

'4 Inima dreaptă caută discernământul, 

dar gura celor neînvățaţi va aduce necazuri. 

15 Tot timpul ochii celor răi aşteaptă lucruri rele, 
dar cei buni sunt liniştiți mereu. 

15 Mai bine o părticică, dar cu frică de Domnul, 
decât comori mari fără [această] frică. 

17 Mai bine o gustare de legume cu drag şi bucurie 
decât o masă plină de cărnuri de vițel, cu duşmănie. 
1% Omul apucat urzeşte certuri, 

dar cel răbdător le potoleşte şi pe cele ce-ar fi să fie. 
1% Omul răbdător stinge judecățile, 

dar necredinciosul mai tare le ațâță. 

19 Căile celor leneşi sunt aşternute cu spini, 

dar ale celor îndrăzneți sunt căi bătătorite. 

% Fiul înțelept îşi bucură tatăl, 


15,10 „în chip ruşinos”: „plus” LXX. e După Evagrie, „mustrările” se referă, aici, la 
poruncile din Lege (;bid., 140). 

15,11 „sunt vădite Domnului”: TM are „sunt în fața Domnului”. 

15,12 „Neînvăţatul”: /itz. „needucatul” sau chiar „incorigibilul”. TM are „batiocoritorul”. 
15,43 „Când inima se bucură, faţa înfloreşte”: Atanasie citează acest verset descriind 
faţa iradiind lumină a lui Antonie (Viaja lui Antonie 67,4-6). Multe exemple în Pateric: 
sfinţenia se manifestă şi prin luminozitatea senină a chipului. 

15,14 „va aduce necazuri”: /izt. „va aduce la cunoştinţă necazuri/ lucruri rele”. e TM are; 
„Inima pricepută caută cunoaşterea, dar gura smintiţiler paşte nebunie.” 

15,15 TM are: „Toate zilele săracului/celui necăjit sunt rele, [dar ale] celui cu inimă 
bună, ospăț neîntrerupt.” 

15,17 „gustare”, gr. EevLou6g: cuvântul numeşte o gustare rapidă oferită călătorilor. 
15,18a „Plus” LXX. € „stinge”: /itt. „va stinge”. 

15,19 „îndrăzneţi” (sau „curajoşi”): TM are „drepți/integri”. 

dar fiul smintit îşi bate joc de mama sa. 

2! Cărările necugetatului sunt lipsite de noimă, 

dar omul chibzuit merge pe drumul drept. 

22 se pun mai presus de cugetare cei care nu cinstesc adunările, 
dar în inimile celor ce se sfătuiesc sfatul rămâne: 

% omul rău nu-i va da ascultare 

şi niciodată n-ar spune ceva folositor și bun obştii. 
4 Căi ale vieţii sunt cugetările celui priceput, 
pentru ca, îndepărtându-se de iad, să fie izbăvit. 

2% Casele obraznicilor le surpă Domnul, 

dar a întărit hotarul văduvei. 

% Spurcăciune pentru Domnul este gândul necinstit, 
dar spusele celor neprihăniţi sunt însemnate. 

21 se nimiceşte pe sine cel ce primeşte mită, 

dar cine urăşte primirea de daruri va fi izbăvit. 

22 Prin fapte de milostenie şi de credință păcatele sunt curățite, 
prin frica de Domnul toți se feresc de rău. 

*% Inimile drepţilor se ocupă cu cele ale credinței, 
dar gura necredincioşilor răspunde răutăți. 

*% plăcute sunt Domnului căile oamenilor drepți, 
datorită lor şi duşmanii ajung prieteni. 

* Departe se ţine Dumnezeu de cei necredincioși, 
dar rugăciunile drepţilor le ascultă, 


15,21 În TM primul hemistih este: „sminteala îl bucură pe cel necugetat.” 

15,22-23 În LXX, cele două versete sunt unificate în jurul temei „sfatului”, înțeles în am- 
bele sensuri: „adunare” şi „consultare”. În TM, cele două versete formează unități distincte. 
15,24 TM are: „Calea de viaţă îl duce sus pe omul priceput, întorcându-l de jos, din 
sălașul morţilor.” e Evagrie: „Ei numeşte căi ale vieţii virtuțile practice care conduc la 
gnoză” (ibid., 142). 

15,27 TM are: „Cine jefuieşte stârneşte tulburare în casa lui, dar cine urăște mita va trăi.” 
15,27 Începând cu acest verset şi până la 16,19 diferenţele dintre LXX şi TM devin 
foarte numeroase. Există „plusuri” atât ale LXX față de TM, cât şi ale TM față de LXX. 
Trei versete TM nu au corespondent în LXX şi două versete LXX nu au corespondent în 
TM. Numeroşi comentatori socotesc că avem de-a face cu un final de secţiune. $ Despre 
valoarea purificatoare a milosteniilor şi faptelor bune, cf. Ciprian, Facerea de bine şi 
milostenia 2; Grigore din Nazianz, Discursuri 14,37. 

15,28a Cf. TM 16,7. + Încă un verset care, în ochii lui Evagrie, vorbeşte înciftat despre 
apocatastază (:bid., 143). 






























































452 PROVERBELE 15-16 


5 Mai bine primeşti puțin, însă cu dreptate, 

decât roade multe cu nedreptate. 

2% Inima omului să cugete lucruri drepte, 

pentru ca Dumnezeu să-i îndrepte paşii. 

50 Ochiul, privind la cele frumoase, înveseleşte inima, 
o veste bună îngraşă oasele. 

[51] % Cine lasă deoparte învățătura se urăște pe sine, 
dar cine ține seamă de mustrări îşi iubeşte sufletul. 

* Frica de Dumnezeu e învățătură şi înțelepciune, 

şi începutul slavei îi va răspunde. 


16 [1] ? Toate faptele celui smerit sunt văzute de Domnul, 
dar necredincioşii vor pieri în ziua cea rea. 

[**] 5 Necurată în fața lui Dumnezeu e toată inima trufaşă, 
iar cine bate palma cu nedreptate nu va rămâne nepedepsit. 
[9] ? Începutul căii bune e săvârşirea de lucruri drepte — 
mai plăcute lui Dumnezeu decât aducerea de jertfe. 

8 Cine-L caută pe Domnul va găsi cunoaştere cu dreptate, E 
cei ce-L caută cu sinceritate vor găsi pacea. ş 
” “Toate lucrările Domnului sunt cu dreptate, 

iar necredinciosul va fi păstrat pentru ziua cea rea. 
19 Oracol pe buzele regelui — 











15,29a Cf. TM 16,8. 

15,29b Cf. TM 16,9. TM are: „Inima omului cugetă la calea sa, dar YHWH este Cel 
care-i aşază paşii.” 

15,30 „o veste bună îngraşă oasele”: am tradus literal. Sensul verbului este aici figurat: 
„bucură”. $ TM are „o veste bună dă putere”. 

15,31 Rahilfs nu reţine v. 31, care lipseşte în Codex Vaticanus: „Urechea ce ascultă 
mustrările de viață va sălășlui printre înţelepţi.” 

15,32 „îşi iubește sufletul”: TM are „dobândeşte minte” (fiţr. „inimă”). 

15.33 Versetul se apropie de 1,7 şi 9,10. e Unele manuscrise au un al treilea stih: „Slava 
merge înaintea celor smeriţi.” + TM are, în final: „înaintea slavei, umilința.” 

16,14 Versetele 1,3 şi 4 nu apar în Codex Vaticanus. 16,4 TM corespunde cu 16,9 LXX. 
16,7-8 Aceste două versete nu au corespondent în TM. * „cu sinceritate”: gr. 0p8â%, 
„drept, cu adevărat, aşa cum se cuvine”. 

16,9 corespunde cu 16,4 TM, unde citim: „Toate le-a făcut YHWH pentru un scop, chiar 
şi pe cel rău pentru ziua nenorocirii.” 

16,10-15 Un minitratat despre „regele drept”. 

la judecată gura lui nu se va rătăci. 

"1 Dreptatea de la Domnul înclină balanța — lucrările Sale sunt greutăți 
drepte. 

'2 Spurcăciune pentru rege este făcătorul de rele, 
căci tronu! stăpânirii se pregăteşte cu dreptate. 

13 Plăcute îi sunt regelui buzele drepte — 
cuvintele drepte le iubeşte. 

14 Mânia regelui — vestitoare de moarte, 

dar omul înțelept o va domoli. 

15 În lumina vieții [e] fiul de rege, 

cei care-i sunt plăcuţi, ca un nor târziu. 

16 Cuiburile înțelepciunii sunt mai de preț ca aurul, 
cuiburile chibzuinței, mai de preț ca argintul. 

17 Cărările vieții se abat de la rele, 

lungime de viaţă sunt căile dreptăţii. 

Cine primeşte învăţătură va fi printre cei buni, 
cine ține seamă de mustrări ajunge înţelept. 
Cine-şi păzeşte căile veghează peste sufletul său, 
cine-şi iubeşte viaţa îşi va ține gura. 

18 Înaintea prăpădului merge obrăznicia, 

iar înaintea surpării, gândul rău. 


16,10 După Evagrie, „regele” este Hristos, „care cunoaşte inimile” şi care „va judeca 
pământul întreg cu dreptate” (ibid., 144). 

16,11 „Dreptatea de la Domnul înclină balanţa”: fit. „înclinarea balanței o face drepta- 
tea de la Domnul”. 

16,12 „stăpânirii”: „plus” LXX. 

16,15 „fiul de rege”: propriu LXX. TM are „când fața regelui e luminoasă, atunci e 
viaţă” (fit. „întru lumina feţei regelui e viață”). e Pentru a doua parte a versetului TM 
are „bunăvoința lui e ca un nor târziu” (se subînțelege, de primăvară târzie). În Israel 
ploile încetează spre sfârşitul lunii aprilie şi ploile care cad după această dată sunt 
primite ca niște daruri divine. 

16,16 „Cuiburile”: TM are „dobândirea”. Imaginea „cuibului” (cuvântul denumeşte şi 
puii din cuib), care va fi reluată în Sir. 1,15, este proprie LXX. 

16,17 Doar stihurile 1 şi 5 ale acestui verset au corespondent în TM, restul fiind o dez- 
voltare originală. $ „ţine scamă”: fit. „păzeşte”. 

16,18 „merge”: lipseşte din TM. Versetul este citat de Grigore din Nazianz în legătură 
cu persecuțiile suferite de Biserică (Discursuri 4,31-32) şi de loan Casian în legătură cu 
monahii neglijenţi, care ajung să-şi „prăpădească” vocaţia (Conf. 6,17). 














454 PROVERBELE 16 


19 Mai bun este cel blând cu smerenie 

decât cel care împarte prăzile cu neruşinaţii. 

% Cel priceput în treburi dobândeşte cele bune, 

dar cine se încrede în Dumnezeu este preafericit. 

2! Pe înţelepţi şi pe isteți [unii] îi numesc „netrebnici”, 

iar cei cu vorba dulce vor primi laude cu toptanul. 

2 Izvor de viaţă este cugetarea pentru cei ce au dobândit-o, 
dar rea este învăţătura smintiţilor. 

2% |nima înţeleptului gândeşte ce-i iese pe gură, 

căci pe buze poartă discernământ. 

2 Fagure de miere sunt vorbele bune, 

dulceaţa lor — vindecarea sufletului. 

*5 Unele căi îi par drepte omului, 

dar capătul lor priveşte spre fundul iadului. 

*% Omul care se osteneşte pentru sine alungă de la sine pierzania, 
dar sucitul îşi aduce pierzarea cu propria-i gură. 

Omul prost îşi sapă lui însuşi necazuri, 

pe buzele lui îşi adună foc. 

* Omul sucit împrăştie necazuri, 

cu făclia vicleşugului îi ațâță pe ticăloşi şi-i desparte pe prieteni. 
% Omul nelegiuit îşi ispiteşte prietenii 


16,21 În LXX versetul este antitetic, spre deosebire de TM unde el sună aşa: „Cel înțe- 
lept cu inima poate fi numit om chibzuit, iar dulceaţa buzelor sporeşte învăţătura.” Aici 
însă „cei cu vorba dulce” îi reprezintă pe lingușitori, aşa cum reiese şi dintr-un comen- 
tariu patristic (PG 64,709B). 

16,22 „rea este învăţătura smintiţilor”: TM are „dar pedeapsa smintiților este sminteala”. 
16,23 „gândeşte” şi „poartă”: în greacă, ambele verbe sunt la viitor. + Origen citează de 
peste zece ori prima parte a versetului, cu referire la profeţii VT (e.g. Com lo. 6,24-25). 
16,24 TM arc, în partea a doua, „dulceaţă pentru suflet şi vindecare a oaselor”. € Grigore 
al Nyssei comentează: „Toţi profeţii, împrumutând glasurile lor Duhului care vorbea 
printr-înşii, deveneau dulceaţă. Din gurile lor curgea, ca dintr-un izvor, mierea dumne- 
zeiască” (Fom. Cant. 14). 

16,25 În TM versetul este identic cu 14,12. În LXX există diferenţe. 

16,26 „sucitu!”: lipseşte din TM. Tema reapare în 16,28. 

16,27 Ideea „adunării” focului pe buzele proprii aparține LXX. 

16,28 „necazuri”: fitt. „rele”. TM are „ceartă”. TM are, în partea a doua: „Calomniatorul 
desparte prietenii.” e Plecând de la imaginea „făclici”, Părinţii evocă în legătură cu acest 
verset lumea diavolului, a îngerului „purtător de lumină” (Lucifer) (Evagrie, Schol. Pr. 
150; Epir. 16,34). 

şi-i duce pe căi care nu sunt bune; 

3 cu ochii nemișcaţi el urzeşte blestemăţii 

şi hotărăşte cu buzele sale toate necazurile — acela este cuptor al răutăţii. 
a. Cunună de laudă, bătrânețea, 

ea se află pe căile dreptății. 

* Omul îndelung-răbdător e mai bun decât cel puternic, 

cine-şi stăpâneşte mânia e mai bun decât cel care a cucerit o cetate. 

3 Pe ascuns vin toate peste cei nedrepți, 

de la Domnul vin toate cele drepte. 


17 ! Mai bine o îmbucătură cu plăcere şi în pace, 

decât o casă plină ochi de bunătăți şi jertfe necinstite cu vrajbă. 
? Slujitorul cugetat va fi mai presus decât stăpânul smintit, 

el va face împărțeala între fraţi. 

3 Precum se lămuresc în cuptor aurul şi argintul, 

tot aşa inimile alese la Domnul. 

+ Ticălosul ascultă de glasul nelegiuiților, 


16,30 „cu ochii nemişcaţi”: cu privirea fixată într-un singur punct. e TM are „clipeşte 
din ochi... strâmbă din buze”. 

16,31-17,28 O secţiune despre dreptate şi milostivire. 

16,32 Notă stoică, scoasă în evidență de comentariile patristice (Epir. 16,46, loan 
Casian, Conf. 18,13). 

16,33 Verset destul de confuz în LXX. TM are: „Sorţii se aruncă în poala hainei (it, 
pliul pe care mantia îl face la piept), dar de la YHWH vin toate hotărârile.” + „Pe 
ascuns”: gr. eig K6AnovG, lit. „în sân/în pliul pe care mantia îl face la piept”. În 
concordanţă cu sensul expresiei de la 17,23 şi 19,24, traducem prin „pe ascuns”. 

17,1 TM are un text mai sintetic: „Mai bine o bucată de pâine uscată şi linişte decât o 
casă plină de ospeţe cu certuri.” 

17,2 LXX are aici cuplul slujitor/stăpân spre deosebire de TM, slujitor/fiu. $ „el va face 
împărțeala între frați” (forma medie a verbului arată că îşi face parte şi pentru sine): 
Evagrie aplică acest verset lui lisus Nave, care a împărțit pământul făgăduinței — cunoaş- 
terea lui Dumnezeu şi a făpturilor Sale — celor douăsprezece triburi (Schol. Pr. 153). 

17;3 TM are: „Creuzetul e pentru argint și cuptorul pentru aur, dar inimile le încearcă 
YHWH,” * „alese”: Clement Alexandrinul, care dă o variantă uşor diferită a versetului, 
îl citează în Stromata a II-a, 91, în legătură cu interdicţia de a pedepsi pe cineva care 
şi-a cerut iertare, întrucât, este ideea lui Clement, numai Dumnezeu „alege”, „cunoaşte” 
inimile oamenilor. În acelaşi sens, cf. interpretarea lui loan Casian, Conf. 7,25. 

17,4 Opoziția între cele două versete este proprie LXX. TM are, în partea a doua: 
„mincinosul îşi pleacă urechea spre limba nimicitoare.” 

dreptul însă nu ia seama la buzele mincinoase. 

5 Cine-şi bate joc de un sărac îl întărâtă pe Ce! care l-a făcut, 
cine-şi râde de un om pierdut nu va rămâne nepedepsit; 
cine se milostiveşte, milă va găsi. 

$ Cununa bătrânilor sunt copiii copiilor, 

iar mândria copiilor sunt părinții lor. 

$ Credinciosul are toate bogăţiile lumii, 

dar necredinciosul nici măcar un obol. 

7 Buzele credincioase nu se potrivesc cu cel smintit, 
nici buzele mincinoase cu cel drept. 

* Răsplată de haruri este învățătura pentru cei care trag folos [din ea], 
oriunde se întoarce [învățatului] îi va merge bine. 

? Cine ascunde nedreptăţile caută prietenia, 

dar rui îi este urât să ascundă desparte prieteni şi rude. 
10 Amenințarea sfărâmă inima celui chibzuit, 

dar prostul, chiar bătut cu biciul, nu simte nimic. 

1 Tot omul rău iscă pricini de ceartă — 

Domnul îi va trimite un înger fără milă. 

"2 Grija va cădea peste omul cu minte, 

dar smintiţii se gândesc la rele. 

13 Cine răsplăteşte binele cu rău — 


17,5 „Cel care l-a făcut”: Creatorul. $ „cine se milostiveşte, milă va găsi”: „plus” LXX. 
17,62 „Plus” LXX. În majoritatea manuscriselor este plasat după 17,4, cu excepția 
Codexului Vaticanus. + Ambrozie ilustrează versetul cu viața împlinită a lui Avraam 
(Avraam 2,7,37; 210,77). Părinţii citează des proverbul, ca replică la teoria platoni- 
ciană despre „bogăţia înțeleptului”. + După Evagrie, credinciosul va vedea raţiunile 
acestei lumi, care sunt numite aici „bogăţii”. „Bogăția sufletului” este cunoaşterea lui 
Dumnezeu (;bid., 155). 

17,7 „drept”: TM are „nobil”. 

17,8 „Răsplată de haruri este învățătura...”: TM are „piatră fermecată este darul...”. 

17,9 „ascunde”: în sensul de „trece sub tăcere”. Scurt elogiu al discreţiei. + Evagrie: „Cu 
dreptatea ascundem nedreptatea, cu înfrânarea, desfrânarea, cu iubirea, ura, cu dezinte- 
resul, aviditatea. De asemenea, ascundem cu smerenia trufia şi cu blândeţea îndrăzneala.” 
Tot după Evagrie, „prietenia” este „prietenia spirituală”, gnoza cea sfântă (ibid., 157). 
17,11 „Domnul”: „plus” LXX. * „înger”, gr. âryeios: am tradus prin „înger”, şi nu prin 
trimis”, pentru că LXX pare a da un sens teologic termenului, prin adăugarea cuvân- 
tului „Domnul”. Îngerul este „trimisul Domnului” prin excelență. 

17,12 TM are: „Mai bine dai peste o ursoaică căreia i s-au luat puii decât peste un prost 
atins de nebunie.” 

răul nu se va clinti din casa lui. se ue 
14 începutul dreptății dă putere cuvintelor, 

dar înaintea sărăciei merg, răzvrătirea şi vrajba. 

15 Cine-l socoteşte drept pe cel nedrept şi nedrept pe cel drept, 
acela necurat este şi spurcat la Dumnezeu. 

15 La ce bun are prostul bani? 

Cel fără minte nu-și va putea cumpăra înțelepciune. 

15 Cine-şi înalță casa prea sus caută s-o dărâme, 

iar cine trândăveşte la învățătură parte de rele va avea. 
17 În orice împrejurare să ai un prieten, 

fraţii tăi la ananghie să-ţi fie de folos, 

căci pentru aceasta s-au născut. 

18 prostul bate din palme și se veseleşte de el însuşi, 
după cum chezaşul se pune chezaş pentru prietenul său. 
19 Cine iubeşte păcatul se bucură de vrajbă, 

2% cel cu inima împietrită nu şade cu cei buni. 

Omul cu limba schimbătoare va avea parte de rele, 

2! inima fără judecată este durere pentru cine-o are. 
Tatăl nu se bucură de fiul necioplit, 

dar fiul cuminte o bucură pe mama sa. 

2 Inima veselă aduce sănătate, 

dar omului mâhnit i se usucă oasele. 


17,14 TM are: „Revărsare de ape e începutul certei: ia-o din loc înainte de izbucnirea ei.” 
17,15 LXX unifică cele două personaje din TM. + Evagrie pune versetul în legătură cu 
Is. 5,20. 

17,16a Corespunde lui 19b și 20b din TM. e Evagrie leagă versetul de Prov. 3,34 
(ibid., 162). 

17,17 Tonul imperativ este propriu LXX. Partea a doua dezvoltă versetul corespunzător 
din 'TM, care susține aceeaşi idee, dar într-o formulă sintetică. + Evagrie: „Dacă fiii lui 
Hristos sunt frați unii cu alţii şi dacă îngerii şi oamenii drepți sunt fiii lui Hristos, atunci 
înseamnă că îngerii şi oamenii sfinți sunt frați unii cu alţii, căci ei sunt născuţi în duhul 
filiaţiei adoptive (hyiothesiei)” (ibid. 163). $ „căci pentru aceasta s-au născut”: au fost 
născuţi de Înţelepciune pentru a-i aduce pe oamenii răi spre virtute şi de la necunoaştere 
la cunoaşterea lui Dumnezeu (Evagrie, ibid., 164). 

17,18 TM are: „Omul prostuţ bate palma şi se pune chezaş pentru tovarășul său.” 
17,19-20 Un decupaj al textului aparte, care urmează Codex Vaticanus. 

17,21 TM are, în partea a doua: „Cine dă naştere unui prost va avea numai necazuri.” $ 
Stihul al treilea este un „plus” LXX. 

17,22 „aduce sănătate”; /itt. „face să se simtă bine”. 























458 PROVERBELE 17-18 


* Căile celui care primeşte daruri pe nedrept şi într-ascuns nu sfârșesc 
bine, 

necredinciosul ocoleşte căile dreptății. 

 Obraz isteţ are omul înțelept, 

dar ochii smintitului cată spre marginile pământului. 

* Mânie pentru tată este fiul smintit 

şi tristețe pentru cea care l-a născut. 

% Nu-i bine să păgubeşti un om cinstit, . 

nici lucru sfânt să unelteşti împotriva stăpânilor drepți. 

1 Cine are grijă să nu-i iasă din gură vreun cuvânt greu, acela are 
discernământ, 

îndelung, răbdător este omul chibzuit. 

2 Neştiutorului care iscodeșşte înțelepciunea înţelepciune i se va socoti, 
cine a făcut-o pe mutul va părea chibzuit. 


18 ! Pricini caută omul care vrea să se despartă de prieteni, 
dar oricând va fi vrednic de ocară. 

2 N-are nevoie de înțelepciune cel fără de minte, 

mai bine o duce cu sminteala. 

* Necredinciosului, când ajunge la fundul relelor, puţin îi pasă, 
dar asupra lui vin necinstirea şi ocara. 


17,24 Evagrie: „Inima smintitului/prostului crapă de răutate” (ibid., 168). 

17,25 Smintitul nu are mamă, deşi s-a născut dintr-o femeie. „Mamă” cu adevărat este 
femeia care s-a învrednicit să primească duhul „filiaţiei adoptive” și, prin acest duh, şi-a 
îndreptat fiul spre virtute. Prin urmare, nu orice femeie născătoare este şi mamă (c/. 
Evagrie, ibid., 169). 

17,26 TM are, în partea a doua: „să loveşti oameni de seamă e lucru nedrept.” 

17,27 „cuvânt greu”: gândul care stârneşte mânia, după Evagrie (ibid,, 171). € „îndelung 
răbdător”: „plus” LXX. 

17,28 Tema, profundă, a iscodirii înţelepciunii de către nerod (gr. &v6nrog) este proprie 
LXX. loan Casian citează versetul în Conf. 4,9, precum şi în alte locuri, amintind că „în 
ştiinţă, este capital să ştim ce nu ştim”. 

18,1 TM arc: „Egoistul/cel ursuz (fi. izolat) îşi urmează [doar propria] dorinţă, el se . 
revoltă împotriva oricărui sfat înţelept.” + „Pricini” sau „pretexte”: după Evagrie, „prici- 
nile, pretextele” sunt păcatele, iar „prietenii”, toți „oamenii sfinți de care acel om s-a 
legat prin virtute” (ibid. 173). 

18,2 TM are: „Prostul nu-i interesat de înțelegere, ci doar să-şi afişeze părerea (fitt. ce e 
în inima sa).” 

18,3 TM are, în prima parte: „Când vine cel rău, vine şi disprețul.” 

* Apă adâncă este cuvântul în inima omului, 

un râu izvorăşte şi un izvor de viaţă. 

5 Să admiri faţa necredinciosului nu e bine, 

nici [lucru] sfânt să ocoleşti ce e drept într-o judecată. 
S Buzele prostului îl duc la necazuri, 

gura lui îndrăzneață cheamă moartea. 

? Gura prostului este surpare pentru el, 

buzele-i sunt laţ pentru sufletul său. 

& pe leneşi îi răpune frica, 

sufletele bărbaţilor molateci vor flămânzi. 

? Cine nu se vindecă pe sine prin faptele sale 

este frate cu cel care-și face singur rău. 

19 Din măreţia puterii — numele Domnului, 

drepții care aleargă la EI sunt înălțați. 

11 Averea unui om bogat este ca o cetate întărită, 
slava ei face umbră mare. 

2 înainte de prăbuşire se înalță inima omului, 

iar înainte de slavă se smereşte. 

13 Cine răspunde o vorbă înainte de a asculta — nebunie îşi este sieși şi 
batjocură. 





18,4 Unele comentarii patristice citesc versetul în lumina textului evanghelic In. 7,38: 
„Râuri de apă vie vor curge din sânul lui.” $ „izvor de viaţă”: TM are „izvor de înţe- 
lepciune”. 

18,6 TM are: „Buzele prostului iscă ceartă şi gura lui cheamă lovituri.” + Evagrie: „Dacă 
moartea se naşte din trufie şi ca desparte sufletul de viața adevărată, atunci trufia ne 
desparte de Cel care a spus: «Eu sunt viața»” (:bid., 176). 

18,8 Nu corespunde cu TM 18,8; e un dublet al LXX 19,15. TM are: „Vorbele calom- 
niatorului sunt ca nişte delicatese, coboară până în străfunduri.” $ „bărbaţi molateci”, gr. 
&v&pânpvvoL: „androginii” sunt detestaţi pentru felul lor „molatec”, „„femeiesc” de viaţă. 
Acuza implicită este că ei îşi neagă bărbăţia. Nu întâmplător fac pereche, în acest verset, 
cu „leneşii”. + Evagrie: „Androgin este cel care nu-l poate învăța pe altul şi nu poate 
învăţa de la altul” (ibid., 178). 

18,9 Evagrie interpretează versetul în legătură cu 2Tim. 2,21: „Dacă cineva se curăţă de 
orice întinare, va fi vas folositor pentru stăpân” (ibid., 179). 

18,10 „măreţia puterii”: TM are „bastion puternic”. $ Evagrie: „Numele Domnului 
denumeşte cunoaşterea (gnoza) lui Dumnezeu” (ibid., 180). 

18,11 TM are, în partea a doua: „în gândul/închipuirea lui ea e un zid înălțat.” 

18,13 Evagrie recomandă citarea versetului împotriva celor care se apucă să-i înveţe pe 
alţii despre Dumnezeu fără să fi primit cunoaşterea (gnoza) de la Dumnezeu (ibid., 182). 

'4 Mânia omului un slujitor chibzuit o domoleşte, 
dar pe omul abătut cine-l va sprijini? 
15 Mintea celui chibzuit dobândeşte discernământ, 
urechile celor înţelepţi caută să înțeleagă. 
16 Darul omului îi dă lărgime 
şi-l aşază chiar lângă stăpânitori. 
Lu Dreptul se învinuieşte pe sine când începe să vorbească, 
dar, dacă învinuitorul sare asupra-i, acesta primeşte mustrare. 
ie Sorţii potolesc certurile 
şi hotărăsc între cei puternici. 
% Un trate care- şi ajută fratele este ca o cetate întărită, pe înălțime, 
şi puternic ca un palat bine întemeiat. 
% Cu roadele gurii omul îşi umple pântecele, 
dar din roadele buzelor sale se va sătura. 
21 Moartea şi viaţa stau în puterea limbii, 
cei care-o stăpânesc îi mănâncă roadele. 
2 Cine a găsit o femeie bună a găsit haruri, 
a primit voie bună de la Dumnezeu. 


18,14 „abătut”: li. „slab la suflet”, „timid”. e TM are: „Duhul! omului îl susține în 
boală, dar duhul abătut cine-l va ridica?” + Evagrie glosează astfel, pe marginea verse- 
tului: „Precum se spune că Domnul nostru devine leopard flămând (Os. 13,7-8) pentru 
cei nepăsători şi piatră de poticnire (Rom. 9,32-33) pentru necredincioşi, la fel se spune 
că El devine «apucaty/«ușor de aprins» pentru păcătoşi. De asemenea, se poate ca 
Solomon să-l numească «apucat» pe cel rău şi pe fiecare demon căzut din virtute şi 
cunoaştere” (ibid. 183). 

18,16 „îi dă lărgime”, gr. uni arvveu: îl face să se simtă bine. Verb construit, probabil, 
de traducătorii LXX. $ Pentru Evagrie, „darul omului” este viața dreaptă (ibid., 184). 
18,17 TM are: „Cel care vorbeşte primul într-un proces pare drept, dar vine partea 
adversă (fit. semenul său) şi-l ia la cercetat.” $ Prima parte a versetului LXX a fost 
comentat de Părinți: „A ne acuza singuri ne ajută să ne mântuim” (Origen, Hom. Lev. 
3,4 şi Didim, Epit. 18,24). 

18,19 LXX prezintă un verset ceva mai limpede decât cel din TM. Este des invocat de 
Părinţi ca îndreptar pentru viaţa obştească; e.g. Grigore din Nazianz, Discursuri 11,1; 
Varsanufie, Scrisori 109. TM are: „Fratele jignit e mai tare (= greu de cucerit) decât o 
cetate şi certurile, decât zăvoarele unui castel.” 

18,21 „în puterea limbii”: fit. „în mâna limbii”, ebraism. + „cei care-o stăpânesc”: TM 
are „cei care-o iubesc”. + Evagrie: „Sufletul este în stare să dea moarte şi viaţă, ceea ce 
ne îngăduie să arătăm că el are liber arbitru” (ibid., 186). 

222 Cine alungă o femeie bună îşi alungă binele, 
iar cine ține o adulteră e smintit şi necredincios, 


19 [!] * Nebunia omului îi strâmbă căile, 

dar el învinuieşte pe Dumnezeu în inima sa. 

i Bogăția adaugă prieteni mulți, 

dar săracul e părăsit până şi de ultimul prieten. 

5 Martorul mincinos nu va rămâne nepedepsit, 

cine învinuieşte pe nedrept nu va găsi scăpare. 

* Mulţi se gudură în faţa regilor, 

dar tot ticălosul devine prilej de ocară în ochii omului. 
? Oricine îşi urăşte fratele sărac 

departe e şi de prietenie. 

Buna cugetare se apropie de cei care-o cunosc, 
omul chibzuit o va găsi. 

Cine făptuieşte multe rele ajunge meşter al! răutăţii, 
cine stârneşte vorbe nu se va mântui. 

3 Cine dobândeşte chibzuinţă se iubeşte pe sine, 
iar cine-şi păzeşte chibzuinţa va găsi bunătăţi. 

9 Martorul mincinos nu va rămâne nepedepsit, 

cine ațâță răutatea de ea va muri. 


18,22a „Plus” LXX. e Constituţiile apostolice îşi întemeiază pe acest verset legislația în 


materie de conduită matrimonială (6,14,4). + TM are în plus încă patru versete (18,23-24 
şi 19,1-2). 

19,(1-2] Y. supra. 

19,4 Evagrie: „Bogăția cunoaşterii (gnozei) şi a înţelepciunii sporește numărul îngerilor 
noştri, dar întinatul (săracul) este despărțit până şi de îngerul care i s-a dat în copilărie” 
(ibid., 189). 

19,5 „învinuieşte”: sau „acuză”. Unii savanți propun alt termen, „aţâță”. Totuşi, primul 
sens e atestat şi de comentariile creştine vechi: pentru Evagrie şi Didim versetul se referă la 
acuzaţiile nedrepte care vor fi pedepsite în cele din urmă (Schol. Pr. 190; Epit. 19,5). 
19,6 „se gudură în fața”: fi. „se îngrijesc de faţa”. + „regilor”: TM are „celor nobili”. e 
TM are în partea a doua: „Tot omul [e prieten] cu cel care face daruri.” 

19,7 „departe e”: /iț. „departe va fi”. e Doar primul stih corespunde cu TM. + TM are: 
„Toţi fraţii îl urăsc pe [fratele] sărac, cu atât mai mult prietenii se țin departe de el; în 
timp ce el își continuă vorbirea, ei nu mai sunt de față.” + După Didim, „buna cugetare” 
îl simbolizează pe lisus pe care-L găsesc toţi cei ce fac binele (PG 39,10404). 

19,9 „aţâţă răutatea”; TM are „rosteşte minciuni”. $ „de ea”: „plus” LXX. 

19 Desfătarea nu i se potriveşte celui smintit, 

[ar fi ca şi cum] o slugă ar începe să dea porunci cu obrăznicie. 
1 Omul milostiv are îndelungă răbdare, 

fala sa vine de hac celor nelegiuiți. 

Ii Amenințarea regelui [e] ca muşcătura leului, 

dar ca roua de pe iarbă, așa e bunăvoința lui. 

LE, Ruşine pentru tată — fiul smintit, 

curate nu-s prinoasele din plata desfrânatei. 

ii Părinţii împart copiilor casa şi averea, 

dar Dumnezeu potriveşte femeia cu bărbatul. 

'5 Laşitatea îl ține în frâu pe bărbatul molatec, 

iar sufletul nelucrătorului va flămânzi. 

1 Cine păzeşte porunca îşi veghează sufletul, 

dar cine-şi disprețuieşte calea va pieri. 

17 în împrumută pe Dumnezeu cel care se milostiveşte de sărac 
şi după darul lui, [Dumnezeu] îi va da înapoi. 

18 Pedepsește-ţi fiul, căci aşa va mai fi o nădejde, 


19,10 TM are, în partea a doua: „nici un sclav [nu se cade] să dea porunci căpeteniilor.” 
19,11 TM are: „Chibzuința omului îi pune frâu mâniei, slava hui e să treacă peste o jignire/ 
greşeală.” e Din nou apare, ca adaos, tema milostivirii. e „fala sa”: după Evagrie, „dacă 
cel care se făleşte cum se cuvine se făleşte cu Domnul şi dacă Domnul nostru este Înțe- 
lepciune, atunci cel care se făleşte cum se cuvine se făleşte cu înțelepciunea” (;bid,, 194). 
19,12 „muşcătura”: alt sens al subst. fpwyuâs;: „scrâşnire a dinţilor” (ca în Mt. 8,12). + 
„bunăvoinţa”: fit. „buna dispoziţie”. e Evaprie: „Domnul nostru s-a făcut foc mistuitor 
şi leu furios pentru păcătoşi [...], dar lumină şi rouă pentru cei virtuoşi” (ibid., 195). 
19,13 „Ruşine”: TM are „nenorocire/dezastru”. + A doua parte a versetului aminteşte de 
Deut. 23,19: „Să nu aduci plata unei desfrânate [...] în casa Domnului.” + „desfrânată”: 
simbol al sufletului necurat, după Evagrie; „plata” este starea lui de păcătoşenie (ibid. 196). 
19,14 „copiilor”: „plus” LXX. * În stihul al doilea, LXX introduce tema armoniei între 
bărbat şi femeie. TM are „femeia chibzuită/prudentă vine de la YHWH”. € Evagrie: 
„Ari învăţa pe copii virtutea şi cunoaşterea lui Dumnezeu le revine părinţilor, dar a 
dărui copiilor înţelepciunea Îi revine Domnului.” „Femeia” desemnează aici Înţelepciu- 
nea (:bid., 197). 

19,15 „bărbatul molatec”, gr. &vâpoyvwvonrov: „bărbat efeminat”, c/. şi 18,8. Tema 
„androginiei” este din nou cuplată cu cea a leneviei, trimițând şi la mitul platonician din 
Banchetul 191b. 

19,17 „Darul” este „puritatea inimii”, după Evagrie (;bid., 199). 

19,18 „va mai fi o nădejde”: Ji. „va fi o bună nădejde”. + „până la nemăsură”: „până la 
violență”. TM are „până la a-l ucide”. 

dar nu te lăsa purtat în sufletul tău până la nemăsură. 

19 Omul rău la cuget va plăti din belşug, 

iar dacă va şi făptui răul, îşi va adăuga şi sufletul său. 

z0 Ascultă, fiule, învățătura tatălui tău, 

ca să te faci înțelept în zilele tale de pe urmă. 

2: Multe gânduri sunt în inima omului, 

dar hotărârea Domnului rămâne în veac. 

2 Rod este milostenia pentru om, 

mai bine sărac cinstit decât bogat mincinos. 

2 Frica de Domnul îi este omului spre viață, 

cine nu are frică va sălăşlui acolo unde nu se arată cunoaşterea. 
ca Cine-şi ascunde mâinile în sân cu necinste 

niciodată nu şi le va duce la gură. 

2 Biciuieşte ciuma şi smintitul se face şi mai viclean, 
dar dacă-l mustri pe omul chibzuit, el va şti să discearnă. 
% Cine nu-şi cinsteşte tatăl şi se leapădă de mama sa 

se va face de ruşine şi de ocară. 

” Fiul care nu mai păzeşte învățătura tatălui 


19,19 TM are: „Cel aprins de mare mânie trebuie să plătească, dacă îl scapi [de plată], 
va trebui s-o faci din nou.” $ „va plăti din belşug”: va fi privat de contemplarea fiinţelor, 
căci sufletul s-a smintit de tot, după Evagrie (ibid., 200). e „va şi făptui răul”: gr. 
dowevouan, litt. „a fi ciumat/ca ciuma”. € „sufletul său”: „plus” LXX semnificativ, care 
dă ideii de răsplată un sens religios-moral. Un ecou în Mt. 16,26: „La ce-i va folosi 
omului dacă va dobândi întreaga lume, dar îşi va pierde sufletul?” 

19,20 LXX personalizează versetul, introducând cuplul „tată/fiu” absent în TM. 

19,21 „în veac”: „plus” LXX. Finalul coincide cu Ps. 32,11 LXX. 

19,22 LXX glosează asupra textului ebraic. TM are: „Ce doreşti de la un om este o 
prietenie credincioasă, iar un om sărac e mai bun decât un om mincinos.” 

19,23 TM are, în partea a doua: „sătul va rămâne fără să fie cercetat de nenorocire.” $ 
„Dacă frica de Domnul conduce omul la viață şi dacă frica de Domnul este învățătură şi 
înţelepciune, atunci viața omului este învăţătură și înțelepciune.” (Evagrie, ibid., 2002) 
19,24 LXX are o variantă mai subtilă decât TM, unde citim: „Leneşul îşi bagă mâna în 
strachină, dar n-o mai duce până la gură.” 

19,25 „ciuma”: apelativ pentru răufăcător. Răufăcătorul este „ciumă”. 

19,26 LXX atenuează realismul crud din TM: „Cine-şi bate/jefuieşte tatăl şi îşi alungă 
mama...” e După Evagrie, „tatăl” este Legea (masculin în greacă), iar „mama” este 
învăţătura. Lepădându-se de amândouă, fiul îl necinsteşte pe Dumnezeu (ibid., 204). 
19,27 TM are: „Încetează, fiule, să asculți mustrarea şi vei rătăci de la cuvintele cunoaş- 
terii.” e „Vorbele rele” sunt gândurile necurate, după Evagrie (ibid., 205). 

va deprinde vorbele rele. 

% Cine se pune chezaş pentru un copil smintit încalcă rânduiala, 
gura necredincioşilor înghite judecăţile. 

* Bicele se pregătesc pentru cei necumpătați, 

iar pedepsele pentru umerii celor fără minte. 


20! Necumpătat este vinul, obraznică beţia, 

cine cu ea se încurcă nu va fi înțelept. 

2 Amenințarea regelui nu se deosebeşte de furia leului, 
cine-l ațâță păcătuieşte împotriva sufletului său. 

? Slavă omului care întoarce spatele înjurăturii, 

dar tot smintitul se încâlceşte în aceste lucruri. 
*Dacă-l cerţi, leneşului nu-i este ruşine, 

la fel, cine se împrumută cu grâu de la seceriș, 

5 Apă adâncă este sfatul în inima omului, 

dar omul chibzuit îl scoate afară. 

* Mare este omul și vrednic de cinstire omul milostiv, 
dar omul de încredere cu greu se găseşte. 

7 Cine vieţuieşte neprihănit întru dreptate 

va lăsa copii fericiţi. 

% Când un rege drept şade pe tron, 


19,28 TM are: „Un martor nevrednic îşi bate joc de judecată şi gura celor răi înghite 
nelegiuirea.” 

19,29 „umerii celor fără minte”: Clement interpretează alegoric, ca fiind „tăria” pofielor 
carnale (Pedagogul 11,93,3). 

20,2 Cf. 19,12a. 

20,3 „întoarce spatele”: TM are „se fereşte”. 

20,4 „Dacă-l cerţi”: fit. „certat”, chiar „terfelit”. e LXX propune o variantă psihologi- 
zantă, în vreme ce TM descrie concret o situaţie: „Toamna leneşul nu ară; la seceriş va 
căuta, dar nu [va găsi].” + Evagrie: „Dacă este posibil să împrumutăm grâu în plin 
seceriş, atunci va fi posibil, în veacul ce va veni, să împrumutăm grâu duhovnicesc de la 
cei care vor fi cultivat timp de şase ani propriul ogor şi care vor hrăni, în al șaptelea, 
văduvele şi orfanii” (ibid., 208). 

20,5 Cf. 18,4. 

20,6 „vrednic de cinstire”: sau „preţios”. 3 TM are: „Mulţi oameni îşi proclamă bună- 
tatea: dar un om cu credință/fidelitate, cine-l va afla?” e Vechea temă antică a „măreției 
omului” a fost exploatată şi de Părinţi (e.g. Ilarie de Poitiers, In Ps. 118 10,2) 

20,7 TM are: „Cel drept umblă întru desăvârşire: ferice de fiii săi după el.” 

20;8 LXX moralizează „mesajul”, introducând „judecăţi de valoare”: regele este „drept” 
şi îndepărtează orice rău din preajmă. Versetul din TM e pur descriptiv. 

nimic rău nu stă înaintea ochilor lui. 

9 Cine se va lăuda că are inima neprihănită 

sau cine va îndrăzni să spună că este curățit de păcate? 

% Lumina celui ce-şi vorbeşte de rău tată! sau mama se va stinge, 
pupilele ochilor săi vor vedea [numai] întuneric. 

% partea smulsă în grabă la început 

la sfârşit nu va fi binecuvântată. 

% Să nu spui: „Mă voi răzbuna pe duşman”, 

ci aşteaptă-L pe Domnul, ca să-ţi dea ajutor. 

19 Ocaua mare şi mică şi dubla măsură — 

amândouă sunt necurate înaintea Domnului 

, şi cine face aceasta se va împiedica în năravurile sale. 
[Dacă] tânărul [trăieşte] cu sfințenie, dreaptă-i este calea. 
"2 Urechea aude şi ochiul vede: 

amândouă sunt lucrările Domnului. 

'5-Nu iubi clevetirea, ca să nu fii dat deoparte, 
deschide-ţi ochii şi satură-te de bucate. 

[122] * Spurcăciune pentru Domnul este cântarul dublu, 





20,9a Corespunde cu 20,20 din TM, care sună aşa: „Celui care îşi blestemă tată! şi 
mama i se va stinge lampa în mijlocul (fi. în pupilele) întunericului.” e După Evagrie, 
„tatăl” şi „mama” pot fi, amândoi, Hristos, în funcţie de „punctul de vedere”; aşadar, vor 
orbecăi prin întunericul „neştiinței” cei care-L biestemă pe lisus. + „pupilele”: traducă- 
torul LXX n-a înţeles expresia ebr. „pupilele întunericului”, schimbând sensul. 

20,9b Corespunde cu TM 20,21. 

20,9c Corespunde cu TM 20,22. e „duşman”: TM are rău”. 

20,10 „Ocaua”: „cântarul, balanţa”. + „dubla măsură”: fit. „duble măsuri”. e Pentru 
Evagrie, proverbul arată că virtutea este calea măsurii perfecte: „ocaua mare” reprezintă 
excesul; „ocaua mică”, lipsa. Ambele sunt vicii (Schol. Pr. 213). 

20,11 În TM versetele 10 şi 11 sunt autonome. 

20,12 Evagrie recomandă citarea acestui proverb împotriva celor care-L acuză pe 
Dumnezeu de lipsurile făpturilor Sale. Nu Dumnezeu este vinovat, ci omul care vede 
strâmb cu ochiul bine făcut de Dumnezeu; care aude prost cu urechile bine făcute de 
Dumnezeu etc. (;bid., 215). 

20,13 „să nu fii dat deoparte”: sens puternic: „eliminat, ucis”. e TM are „hu iubi somnul, 
ca să nu ajungi sărac”. $ Vasile cel Mare (Regula mică 26) citează primul stih în 
legătură cu excluderea din comunitatea monahală (şi Ps. 101,5). 

20,14-22 Lacună importantă în LXX. Versetele 20-22 sunt inserate între versetele 9 şi 
10 (vezi mai sus). 

20,23 Cf. 20,10. 

balanţa măsluită nu-i lucru bun înaintea Lui. 

2 Paşii omului sunt îndreptați de Domnul — cum ar putea un muritor să 
priceapă căile Lui? 

“5 Capcană pentru om [este] să sfințească degrabă ceva dintr-ale sale, 
căci după ce face făgăduință s-ar putea să se răzgândească. 

% Vânturătoare de necredincioşi este regele înțelept, 

şi-i aruncă sub roată. 

“ Lumina Domnului — suflarea oamenilor, 

[lumină] care scotoceşte străfundurile pântecelui. 

* Milostenia şi adevărul — paznic pentru rege, 

îi vor împrejmui tronul cu dreptate. 

% podoabă pentru tineri, înțelepciunea, 

slava celor bătrâni — părul cărunt. 

30 De vânătăi şi oase frânte au parte cei răi, 

de lovituri până în străfundurile pântecelui. 


21 ! Precum țâşnirea apei — aşa-i inima regelui în mâna lui Dumnezeu: 
oriunde vrea s-o ducă, aşa o înclină. 

2 Tot omul se crede pe sine drept, 

dar [numai] Domnul îndreaptă inimile. 





20,24 Evagric, care se inspiră din doctrina lui Origen despre tripla moarte — moarte 
naturală, moarte din pricina păcatului şi față de păcat — vede în „muritor” pe cel care n-a 
murit cu lisus (Schol. Pr. 218). XM 

20,26 Regele înţelept „vântură”, alege grâul de neghină, pe credincioşi de necredincioși. 
+ „roată”: sens obscur în LXX. Probabil aluzie la o tehnică agricolă care folosea roțile 
carelor pentru „baterea” spicelor. $ Pentru Părinţi, „Vânturătorul” nu poate fi altul decât 
lisus în ipostază de judecător (cf. Mt, 3,12) (Evagrie, Schol. Pr. 220 A şi B; Epir, 20,25). 
20,27 „Lumina”: TM are „lampa”. e E posibil ca versetul să fi inspirat pasajul din 1Cor. 
2,10. e Evagrie are o altă variantă: „făclie/lampă care scotoceşte străfundurile pân- 
tecelui”; această „făclie/lampă” ar fi simbolul diavolului, care, în neştiința lui, crede că 
luminează (ibid., 221). 

20,28 „vor împrejmui”: TM are „vor susține/sprijini”. 

20,29 „înţelepciunea”: TM are „tăria lor”, Încă un exemplu de spiritualizare a traducă- 
torilor LXX. 

20,30 „vânătăi”: sensul exact este „vânătăi sub ochi”. e TM are: „Loviturile de rană 
(= care rănesc) curăță de rău” (traducere conjecturală). E 

21,1 Adverbele comparative sunt proprii LXX. 

21,2 TM are: „Toate căile unui om sunt drepte în ochii lui, dar YHWH cântărește 
inimile.” 





i 

* A face lucruri drepte şi a spune adevărul 

sunt mai plăcute la Dumnezeu decât sângele jertfelor. 

* Cel cu gândul deschis spre obrăznicie are inima îndrăzneață, 
făclie a necredincioşilor, păcatul! 

[5] $ Cine, lucrând, adună comori prin vorbe mincinoase 
[vrea să] prindă deşertăciuni în laţurile morţii. i 

” Prăpădul va sălășlui printre necredincioşi, 

fiindcă nu vor să facă ce este drept. 

3 Celor suciți [la minte] Dumnezeu le trimite căi sucite, 
fiindcă lucrările Lui sunt curate şi drepte. 

? Mai bine să locuieşti într-un colţişor sub cerul liber 

decât în case spoite cu nedreptate şi la un loc cu alţii. 

1% De sufletul necredinciosului nici un om nu se va milostivi. 
1! Când obraznicul e pedepsit, cel neticălos se face mai isteţ; 
luând aminte, înțeleptul va dobândi cunoaşterea. 

13 Dreptul pricepe inimile necredincioşilor 





21,3 „sângele”: „plus” LXX. Precizarea concretă e menită să devalorizeze la maximum 
sacrificiul material în favoarea celui spiritual, singurul posibil la Alexandria. € În acest 
sens merge şi interpretarea lui Evagrie: „Jertfa pentru Dumnezeu e cugetul sfărâmat/ 
zdrobit” (Schol. Pr. 222; cf. şi Ps. 50,19). 

21,4 Verset obscur și în LXX şi în TM. + „Cel cu gândul deschis”, gr. ueyoâ6pov: am 
tradus cât mai neutru, adjectivul însemnând exact „generos”, „plin de sentimente 
nobile”. Aici însă, sensul expresiei este dictat de „obrăznicie”. e „inima îndrăzneață” 
mai apare în 14,14. E vorba de trufie. 

21,5 Lipseşte din LXX. 

21,6 „[vrea să] prindă”: litr. „urmăreşte să prindă”. + TM are aceeaşi idee, cu o imagine 
uşor diferită: „abur spulberat ce caută moartea.” 

21,7 „Prăpădul va sălăşlui”: /iz/. „se va instala, va fi oaspete”: TM are „Silnicia celor răi 
îi va târî afară”. 

21,8 „Dumnezeu”: „plus” LXX. e TM are: „Sucită este calea omului vinovat, dar calea 
celui neprihănit este dreaptă.” e Tema versetului trimite la Ps. 17 (18),26-27. 

21,9 Imaginea „caselor spoite cu nedreptate” trimite la cuvintele lui lisus despre farisei 
(„morminte văruite pe dinafară”), de asemenea, Pavel spune despre „marele preot” că 
este un „zid văruit” (Fapte 23,3). S-ar putea ca termenul să fi fost o injurie curentă, 
„varul/spoiala” simbolizând ipocrizia, disimularea, minciuna. $ „sub cerul liber”: TM 
are „pe acoperiş/terasă”. + Stihul al doilea în TM este „decât într-o casă pe care o îm- 
parți cu o soţie certăreață”. 

21,10 TM are: „Sufletul celui rău doreşte râul, aproapele nu are trecere în ochii săi.” 
21,11 Dublet al v. 19,25. 

21,12 „inimile”: TM are „casa”. + Pentru mulţi comentatori moderni ai textului ebraic, 
„dreptul” din acest verset nu este altul decât Dumnezeu. 

şi-i disprețuieşte pe necredincioşii [aflați] în rele. 

I Cine-şi astupă urechile ca să nu-i asculte pe neputincioşi 
va striga şi el, dar nimeni nu-l va asculta. 

14 Un dar discret abate mâniile, 

dar cel care-şi socotește darurile cu zgârcenie stârneşte cumplită urgie. 
'5 Bucuria drepţilor este să facă [bună] judecată, 

dar cel sfânt este necurat pentru făcătorii de rele. 

15 Omul care rătăcește afară din calea dreptăţii 

se va odihni în adunarea uriaşilor. 

17 Nenorocitul iubeşte veselia, 

plăcându-i vinul şi untdelemnul din belşug. 

Lc Nelegiuitul este măturătura celui drept. 

19 Mai bine să locuieșşti în ținut pustiu 

decât cu o femeie îndărătnică, limbută şi înțepată. 

% Comoara dorită va odihni pe gura înţeleptului, 

dar oamenii fără minte o înghit dintr-o îmbucătură. 

21 Calea dreptății şi a milosteniei va găsi viață şi slavă. 

ia Înțeleptul a pus piciorul în cetăţi întărite 





21,14 „discret” sau „ascuns”. Adjectivul se mai întâlneşte în Înţ. 1,11. + TM are, în 
partea a doua: „un dar pe ascuns [stinge] furia arzătoare.” 

21,15 „cel sfânt”: „plus” LXX. TM are, în partea a doua: „dar spaimă [este] pentru făcă- 
torii de rele.” 

21,16 „calea dreptăţii”: TM are „calea înțelegerii”. + „adunarea uriașilor”; cf. Prov. 2,18. 
21,17 „nenorocitul”: fit. „omul sărac”, gr. ârvhp £v6erig. Cred, împreună cu traducătorul 
BA, că sensul „om sărac, lipsit” este, în context, uşor peiorativ. „Nenorocitul” redă cel 
mai bine ambele sensuri: „om fără noroc” şi „netrebnic”. Fireşte, nici sensul neutru, 
„sărman” nu este exclus, conform TM. * TM are: „Om sărac e cel ce iubeşte veselia, 
cine iubeşte vinul şi untdelemnul nu se va îmbogăţi.” „Untdelemnul” simbolizează aici 
mâncarea bună, ospăţul gras. 

21,18 „măturătura”, gr. nepikâ6apua: litt. „deşeu, ceea ce rămâne de la curățenie”. 
Cf: şi ICor. 4,13. e Versetele 17-18 se opun versetului 15. 

21,19 „limbută” sau „rea de muscă”. „Plus” LXX. + Termenul YGoo65ns mai apare, cu 
acest sens, în Ps. 139 (140),12. 

21,20 Din nou versetul din LXX are un sens spiritualizat faţă de TM care sună: „comoară - 
zintă înțelepciunea. LXX introduce nuanţa, capitală, a degustării bogățiilor (materiale 
sau spirituale) de către înțelept; smintitul le profanează muşcând din ele hulpav, neatent. 

21,21-22 Formează un singur tristih. $ „Calea dreptăţii şi a milosteniei”: TM are „cel 
care urmează dreptatea şi bunătatea...”. Tot spre deosebire de TM, LXX repetă „întă- 
ritura” şi introduce „necredincioşii” în final. 

PROVERBELE 21 4% 


şi a nimicit întăritura în care s-au încrezut necredincioşii. 
2 Cine-şi păzeşte gura şi limba 
îşi cruță sufletul de chin. 
2 Cel obraznic, plin de sine şi lăudăros „ciumă” este numit, 
iar cine ţine minte răul — „fărădelege”. 
25 poftele îi ucid pe leneş, 
fiindcă mâinile lui nu se hotărăsc să facă ceva. 
% Necredinciosul pofteşte toată ziua pofte rele, 
dar dreptul se milostiveşte şi se îndură fără zgârcenie. 
21 jertfele necredincioşilor sunt spurcăciune pentru Domnul, 
căci ei le aduc în chip nelegiuit. 
23 Martorul mincinos va pieri, 
dar omul cuminte va vorbi cu băgare de seamă. 
% Omul necredincios, fără de ruşine, îşi semețeşte faţa, 
dar omul drept cu sine îşi cunoaşte căile. 
- 3 Nu există înțelepciune, nu există curaj, 
nu există sfat în fața necredinciosului. 
3! Se pregăteşte calul pentru ziua luptei, 
dar ajutorul vine de la Domnul. 


21,23 Pentru Evagrie, „gura” şi „limba” reprezintă partea pătimaşă a sufletului şi inte- 
lectul (ibid., 230). 

21,24 „lăudăros”: „plus” LXX. * „ciumă” (cf. 19,19). TM are „batjocoritor”. + Un 
comentariu creştin explică numele de „ciumă” prin aceea că „obraznicul” îi infectează și 
pe alţii (Epit. 21,27). 

21,26 „pofieşte... pofte”: am tradus ca atare figura etymologica din greacă, tocmai 
pentru a marca intensitatea cu care „necredinciosul” râvneşte la rău. + Evagrie: „Îngerii 
nu au niciodată pofte rele, oamenii au din când în când; demonii totdeauna” (;bid., 231). 

21,27 „pentru Domnul”: „plus” LXX. 

21,28 „omul cuminte”: fit. „omul ascultător, supus [lui Dumnezeu)”. + „cu băgare de 
seamă”: jitt. „păzindu-şi, supraveghindu-şi [gândul sau vorbele)”. 

21,29 „drept cu sine” sau „sincer cu sine”. $ „îşi cunoaşte”: TM are „îşi întăreşte”. 

21,30 „în fața necredinciosului”: TM are „în faţa lui YHWH”, sens cu totul diferit faţă 
de LXX. $ LXX are „curaj”, TM are „înţelegere/inteligenţă”. + Un comentariu interpre- 
tează astfel versetul LXX: „Pentru că necredinciosul este irațional, nebun şi laș” (Epit. 
21,36). 

21,31 Pentru Evagrie, „calu!” simbolizează intelectul. El pune proverbui în legătură cu 
Avacum 3,8. 

4% PROVERBELE 22 


22 ! E mai de dorit un nume bun decât bogăţie multă, 
iar decât argint şi aur, bunăvoința. 

C Bogatul şi săracul s-au întâlnit, 

căci pe amândoi i-a făcut Dumnezeu. . 
3 Cel deştept, văzându-l chinuit pe ticălos, mai abitir se mustră pe sine, 
dar cei fără minte, neluând seama, au plătit scump. 

4 Odraslele înțelepciunii sunt frica de Domnul, 

şi bogăţia, şi slava, şi viaţa. 

* Ciulini şi laţuri pe căile sucite, 

dar cine-și păzeşte sufletul se va feri de ele. 

[] 7 Bogaţii îi vor stăpâni pe săraci, 

dar slujitorii vor da cu împrumut stăpânilor lor. 

€ Cine seamănă nimicuri va culege doar necazuri 

şi rana faptelor sale o va căsca până la capăt. 

% Pe omul vesel şi darnic Dumnezeu îl binecuvântează, 
va pune capăt zădărniciei lucrărilor sale. 





22,1 „nume bun”: TM are doar „nume”, cu aceeaşi conotaţie. e „bunăvoința”: lit. „har 
bun”, gr. x&pig yadi. + „Numele bun” semnifică virtutea, după Evagrie (ibid. 233). 
22,2 Există două tradiţii exegetice ale acestui verset la Părinţi. Conform celei dintâi, 
Dumnezeu a creat deopotrivă bogatul şi săracul, inegali de la început, dar comple- 
tându-se, nu excluzându-se: bogatul câştigă împărăţia dăruind săracului şi, invers, acesta 
poate trăi datorită darurilor bogatului (Clement Alexandrinul, Care bogat va fi mântui, 
Optatus, Augustin, Cezarie de Arles etc.); conform celei de-a doua tradiţii, bogatul şi săra- 
cul sunt născuţi egali, ca simple fiinţe umane; diferenţele sociale intervin ulterior şi sunt 
nejustificate (Grigore din Nazianz). Pe larg, despre subiect, Feiertag, J.-L.., 1998, pp. 50-57. 
22,3 TM are: „Cel prudent vede răul şi se ascunde, dar proştii trec [cu vederea] și trag 
ponoasele.” $ În TM, 22,3 coincide cu 27,12; în LXX, cele două versete diferă. 

22,4 „înțelepciunii”: TM are „smereniei”, 

22,6 Lipseşte în LXX. ; 
22,7 TM are „iar datornicul este sclavul creditorului”. $ Evagrie: „În veacul ce va veni, 
cei care s-au îmbogăţit cu totul în cunoaştere (gnoză) şi înțelepciune vor porunci acelora 
rămaşi necuraţi şi fără asemenea bogăţie.” Evagrie nu destăinuie totuși cine vor fi „slu- 
jitorii” şi cine „stăpânii”, „căci învățătura aceasta este mistică şi adâncă” (ibid., 237). 
22,8 Încă un verset obscur. TM are: „Cine seamănă nedreptate culege nenorocire şi 
nuiaua trufiei lui e pregătită.” $ „0 va căsca până la capăt”: o va desăvârși. Dar sensul nu 
poate fi desluşit. 

22,8a „Plus” LXX. € „va pune capăt zădărniciei lucrărilor sale”: sensul nu poate fi intuit 
exact. Evagrie dă o traducere-interpretare personală, care clarifică un pic versetul: „Prin 
virtute și cunoaştere Domnul pune capăt deşertăciunii lucrărilor sale” (Schol. Pr. 238). 














PROVERBELE 22 4n 


? Cine are milă de sărac va fi el însuşi hrănit, 

căci din mâncarea lui i-a dat săracului. 

% Cine umblă cu daruri dobândeşte biruinţă şi cinstire, 
dar smulge sufletul celor care le primesc. 

10 Alungă ciuma din adunare şi cu ea va pleca şi sfada, 
căci de câte ori stă ea la adunare, pe toți îi spurcă. 

"! Domnul iubeşte inimile sfinte, 

plăcuţi îi sunt toţi cei neîntinaţi. 

Cu buzele păstoreşte regele. 

12 Ochii Domnului ocrotesc discernământul, 

dar nelegiuitul nu pune nici un preţ pe cuvinte. 

Li, Leneșul caută scuze şi spune: 

„Pe drumuri — lei, în pieţe — ucigași!” 

"% Hău adânc — gura nelegiuitului, 

cel urât de Domnul va cădea în el. 

142 În fața omului sunt căi rele, 

dar lui nu-i place să se întoarcă de la ele -— 

trebuie să ne întoarcem de la calea strâmbă şi rea. 

15 Necugetarea încinge inima tânărului: 


22,9a „Pius” LXX. Sensul pare a fi următorul, confirmat de câteva citate antice: insul 
care oferă mită corupe şi sufletul celui care o primeşte. Dar Evagrie dă un sens radical 
opus: smulge sufletul din ghearele demonilor care-l aveau în stăpânire, întrucât, după el, 
„darurile” sunt virtuțile (ibid., 239). Gramatical, ambele interpretări sunt posibile. 

22,10 „ciuma”: cf. 19,25; 21,24. + După Evagrie, „ciuma” este diavolul, care trebuie 
alungat din suflet (ibid., 240). | 





22,11 Introducând „Domnul”, LXX transformă radical sensul versetului. TM are: „Pe 
cel care iubeşte curăția inimii şi [are] har pe buzele sale, regele şi-l face prieten.” 

22,12 „nu pune nici un preţ pe cuvinte”: sau, mai neologistic, dar mai explicit: 
„dispreţuieşte judecata raţională”. + Evagrie: „Domnul care veghează asupra sufletelor 
noastre ne hrăneşte (păstoreşte) cu ştiinţa duhovnicească, ştiinţă pe care o disprețuiește 
cel care încalcă Legea” (ibid., 241). 

22,13 „caută scuze”: flirt. „caută pretext”. „Plus” al LXX. + TM are: „E un leu afară, în 
mijlocul uliţei voi fi omorât.” + Evagrie: „Duşmanul nostru, diavolui, dă târcoale ca un 
leu, căutând pe cine să înghită [cf. 1Pt. 5,8); leneşul, terorizat de diavol, refuză să 
practice virtuțile” (ibid. 242). 

22,14 „gura nelegiuitului”: TM are „gura străinelor”. 

22,14a „Plus” LXX. Ecou antitetic la 14,12 şi 16,25. | 
22,15 „încinge”; sau „face să bată mai repede”. e A doua parte a versetului se poate 
înțelege şi astfel: „băţul şi mustrarea sunt departe de tânăr.” 





























sn PROVERBELE 22 


băţul şi mustrarea [o ţin] departe de el. 
15 Cine-i pârăşte pe sărac îşi sporeşte averea, 
dă bogatului pe spinarea celui sărac. 


17 Apleacă-ţi urechea la cuvintele înțelepților şi ascultă-mi cuvântul, 
pregăteşte-ți inima, ca să vezi că sunt bune; 

18 dacă le aşezi în inima ta, 

ele te vor bucura [încolţind] şi pe buzele tale, 

19 ca să-ţi pui nădejdea în Domnul 

şi să-ți facă EI cunoscută calea Lui. 

% lar tu scrie-ţi lucrurile acestea de trei ori, 

ca sfat şi cunoaştere, pe lărgimea inimii tale. 

2! Bute învăţ să te supui cuvântului adevărat şi cunoaşterii adevărate, 
ca să răspunzi cu cuvintele adevărului celor care te întreabă. 

2 Nu-l alunga cu silă pe nevoiaş, căci este sărman, 


22,16 „pârăşte”: sau „exploatează necinstit”. e „îşi sporeşte averea”: Jizt. „îşi face multe 
ale sale”. Unele mansucrise au „face multe rele”. $ Partea a doua este greu de descifrat. 
Sensul propus aici este posibil, dar nu foarte sigur. + TM are: „Cine-l jupoaie pe sărac ca 
să se îmbogăţească [precum şi] cine dă bogatului sărăceşte.” $ Interpretare formidabilă a 
lui Evagrie: diavolul ne înşeală luându-ne virtuțile pe care nu el ni le-a dat; noi îl 
înşelăm pe diavol luându-i viciile pe care nu le avem de la el. Comentariu amplu despre 
„escrocheria” noastră duhovnicească (ibid., 245). 

22,17-29 Începe a doua mare secţiune în strofe (22,17--25,10a), comparabilă cu cea 
alcătuită din primele nouă capitole. Numeroase d:ferenţe, şi aici, între TM şi LXX, 
ultima având unsprezece versete suplimentare. De asemenea, LXX grupează în mod 
original conţinutul celor două colecții atribuite lui Solomon în TM. + Începutul primei 
colecţii, 22,17-23,14, a fost pe bună dreptate apropiat de culegerea egipteană „Înţelep- 
ciunea lui Amenemope”. 

22,17 „să vezi”: litz. „să cunoşti”. € „sunt bune”; se referă la „cuvintele înțelepților”. $ 
„bune”: TM are (în v. 18) „căci e plăcut...”. + Evagrie: ascultă cu adevărat cuvintele 
divine doar cei care le pun în practică (;bid., 246). 

22,18 „te vor bucura”: TM are „ţi se vor aşeza”. 

22,19 TM are: „pentru ca încrederea ta să fie în YHWH te voi învăța pe tine astăzi.” 
22,20 TM are: „N-am scris oare pentru tine de trei ori/treizeci [de cuvinte] cu sfaturi şi 
Ştiinţă?” $ „de trei ori”: Evagrie raporteză acest verset la împărțirea în trei domenii a filo= 
zofiei (etică, fizică, teologie). În ochii lui, Solomon este părintele filozofiei, prin Proverbe, 
Ecleziast şi Cântarea cântărilor. EI ar fi fost ulterior imitat de greci (ibid., 247). 

22,21 „cunoaşterii”: TM are „realitate, adevăr”. 














PROVERBELE 22-23 48 


şi nu-l necinsti pe cel slab de la poartă, 

* căci Domnul va judeca pricina lui, 

iar tu îţi vei scăpa sufletul, punându-l la adăpost. 

2 Nu te întovărăşi cu omul oțărât 

şi cu prieten stăpânit de mânie nu umbla, 

2 ca nu cumva să deprinzi purtările lui 

şi să-ţi prinzi sufletul în laţuri. 

2% Nu te pune pe tine însuţi zălog, de ruşine pentru obrazul [cuiva], 
21 căci de nu vei avea de unde plăti 

îți vor lua aşternutul de sub coaste. 

25 Nu strămuta hotarele de veci pe care le-au aşezat părinții tăi. 
2 Omul prevăzător şi isteţ în faptele sale 

trebuie să stea pe lângă regi, 

şi nu să stea pe lângă oamenii de nimic. 


23 ! Dacă te aşezi să mănânci la masa celor puternici 
uită-te cu luare-aminte la ce ţi se pune în faţă 

? şi întinde mâna 

ştiind că şi tu trebuie să pregăteşti asemenea [bucate]. 
3 lar dacă nu te-ai săturat, nu mai pofii bucatele lui, 
căci ele ţin de o viaţă mincinoasă. 

4 Sărac fiind, nu te măsura cu bogatul, 


22,26 „de ruşine pentru obrazul [cuiva]”: am tradus explicitând o formulare sintetică: 
„rușinându-te pentru faţa.” 

22,27 „de sub coaste”: TM are „de sub tine”. 

22,28 Evagrie interpretează în sensul nedepăşirii măsurii şi a păstrării cu fidelitate a 
credinţei în Sfânta Treime (;bid., 249). 

22,29 „prevăzător”: lit. „văzător”, sensul larg este: „om cu darul discernământului şi al 
previziunii”. e TM are, în prima parte: „Ai văzut pe cineva priceput în ce face?” 

23,1-8 Primele opt versete sunt organizate în trei serii de câte cinci stihuri, tratând rela- 
ţiile de ospăț cu un principe, cu un bogat și cu un răuvoitor. 

23,1 Origen interpretează versetul în cheie spirituală, plecând de la îndemnul iniţial 
„uită-te cu luare-aminte”: /iţţ. „judecă cu judecată”, gr. vonrâă voet. „Întreaga Scriptură 
este masa Înţelepciunii.” (Com. Rom. 8,8) 

23,2 În unele manuscrise „şi întinde mâna” este finalul versetului 1; Rahlfs îl pune la 
începutul versetului 2. + TM are: „pune-ţi un cuțit sub gâtlej, dacă eşti nesătul” (altfel 
spus: „înfrânează-te... dacă...”). 

23,3 „nu te-ai săturat”: /izt. „dacă eşti mai nesătul”. 

23,4 Verset cu o evidentă notă stoică. e TM are: „Nu te obosi adunând bogăţie, în dis- 
cernământul tău, încetează.” ă 








474 PROVERBELE 23 


ci cugetă adânc şi înfrânează-te. 

5 Abia-ţi pui ochii pe el şi se face nevăzut, 

căci i s-au pregătit aripi ca de vultur 

şi se întoarce la casa întâi-stătătorului său. 

$Nu tua masa cu omul invidios 

şi nu pofii la bucatele lui, 

? căci el mănâncă şi bea 

aşa cum ar înghiţi cineva un fir de păr. 

* Nu-l aduce la tine şi nu mânca pâinea ta cu el, 
căci el o varsă şi-ţi murdăreşte vorbele tale bune. 
? Nu vorbi la urechile prostului, 

ca să nu-şi bată joc de cuvintele tale înțelepte. 
19Nu strămuta hotarele de veci 

şi în avutul orfanilor nu intra, 

!! fiindcă răscumpărătorul lor este Domn puternic 
şi va judeca pricina lor împotriva ta. 

LL Dă-ţi inima la învățătură, 

pregăteşte-ți urechile pentru cuvinte cu discernământ. 
13 Nu pregeta să mustri un copil: 

chiar dacă-! baţi cu nuiaua, [n-ai grijă,] nu va muri, 
14 căci tu îl baţi cu nuiaua, 

dar îi scapi sufletul de la moarte. 

'5 Fiule, dacă inima ta se face înţeleaptă, 

vei aduce bucurie şi inimii mele, 


23,5 TM vorbeşte despre „bogăţie”, în timp ce LXX vorbeşte despre „bogatul” care se 
volatilizează ciudat, în manieră chagalliană. + „Casa întâi-stătătorului său” pare a de- 
semna „cerul”: bogatul se întoarce în cer. € Origen înțelege astfel versetul, dar îl aplică 
martirilor: ei şi-au părăsit toate bunurile pământeşti şi şi-au pregătit, prin credinţă, „aripi 
de vultur” pentru a se ridica la cer (Exhortaţie la martiriu 15). 

23,6 „invidios”: TM are „cu ochi rău”. 

23,7 TM are: „căci el este ca unul care-şi face socoteala; «Mănâncă şi bea», îţi spune, 
dar inima lui nu-i cu tine.” 

23,8 LXX îl descrie pe invidios, în vreme ce TM are o adresare la persoana a II-a. 

23,9 Evagrie: „Nu spune nimic inteligent, adică nimic adânc şi mistic, pentru că nu se 
cuvine să arunci nestemate înaintea porcilor (ef. Mt. 7,6)” (ibid., 253), 

23,11 „Domn”: „plus” LXX. 

23,14 „de la moarte”: TM are „de sălaşul morților”. 














PROVERBELE 23 4% 


15 iar buzele tale prin cuvinte se vor lega 

de buzele mele, dacă sunt sincere. 

" Inima ta să nu-i învidieze pe păcătoşi, 

ci fii cu frică de Domnul zi de zi. 

18 Căci dacă vei păzi toate acestea, vei avea urmaşi, 
iar nădejdea nu te va părăsi. 

19 Ascultă, fiule, fă-te înţelept 

şi îndreaptă gândurile inimii tale. 

2 Nu fi băutor de vin 

şi nu te întinde la ospețe şi bâlciuri: 

2 căci tot beţivul şi desfrânatul va ajunge sărac 
şi tot adormitul se va îmbrăca în cârpeli şi în zdrenţe. 
* Ascultă-l, fiule, pe tatăl care te-a zămistit 

şi să nu râzi că a îmbătrânit mama ta. 

[27% Un tată drept îşi creşte bine [copilul], 

de fiul înţelept se bucură sufletul lui. 

25 Să se bucure tatăl şi mama de tine, 

fericită să fie cea care te-a născut. 

2% Dă-mi, fiule, inima ta, 

ochii tăi să vegheze la căile mele, 

2 Căci vas găurit e casa străină 

şi fântână îngustă e [fântâna] străină, 

2% aceasta degrabă va fi nimicită 


23,16 „sincere”: sau „drepte. + TM are: „iar rărunchii mei vor tresălta când buzele tale 
vor vorbi cele drepte.” 

23,19 „gândurile”, gr. &vvotan: TM are „căile”. 

23,20 „ospeţe”: litt. „adunări unde se consumă carne”, 

23,22 fiule”: „plus” LXX. 

23,23 Lipseşte în LXX. 

23,24 TM are: „Tatăl unui drept va tresălta de bucurie, cine aduce pe lume un FIN se 
va bucura.” 

23,27 „vas găurit”: TM are „groapă adâncă”. Imagine voit folosită de traducătorul LXX. 
Ea trimite cu gândul la pedepsirea danaidelor în Hades, condamnate să umple la 
nesfârşit un „vas găurit” (se vorbeşte şi de un „butoi fără fund”). În Gorgias, Platon face 
un lung comentariu pe această temă, cu referire la sufletul nesăţios al smintiţilor 
(493bc). e „casa străină”: TM are „prostituată”, adeseori numită „femeie străină”. 

23,28 „aceasta”: e vorba de casă. + LXX diferă de TM, care are: „iar ea (prostituata), ca 
un hoţ, stă la pândă şi, printre oameni, îi înmulţeşte pe necredincioşi.” 

şi tot nelegiuitul va fi stârpit. 

” Al cui „vai”-ul? A cui suferința? A cui judecata? 

Ale cui scârbele şi vorbele grele? 

Ale cui ruperile de oase pe degeaba? 

Ai cui ochii învineţiţi? 

3 Oare nu ai celor care-şi petrec vremea cu vinuri? 

Nu ai celor care aleargă cu limba scoasă unde-i rost de băut? 
3! Nu vă îmbătați cu vin, ci staţi de vorbă cu oameni drepți, 
staţi de vorbă cu ei plimbându-vă; 

căci dacă nu-ţi desprinzi ochii de pe ulcele şi pahare, 

la urmă vei umbla mai gol ca un pisălog. 

32 lar la sfârşit, ca muşcat de şarpe, stă întins 

şi veninul curge şi se răspândeşte în el ca de la viperă. 

% Când ochii tăi vor vedea o străină, 

gura ta va spune vorbe sucite 

4 şi tu vei zăcea ca-n inima mării, 

ca un cârmaci în toiul furtunii. 

35 Vei spune: „Mă lovesc şi nu mă doare, 

şi-au bătut joc de mine, dar eu habar nu aveam. 

Când oare se face ziuă, să merg să-i caut pe cei cu care să petrec?” 


24! Fiule, nu-i pizmui pe oamenii răi 
şi nu-ţi dori să fii împreună cu ei, 


23,29 Pentru Clement Alexandrinul, care citează şi comentează versetele 20-21 şi 29-30, 
culoarea vineție aminteşte de culoarea cadaverică. După el, avem aici un avertisment al 
morţii spirituale, de care sunt atinşi deja bețivii şi desfrânaţii (Pedagogul 11,27,3-5). 
23,30 „aleargă cu limba scoasă”: gr. ixvevo, fit. „a lua urma” (asemenea unui câine de 
vânătoare). $ Evagrie: „Acest vin este din via Sodomei” (;bid., 259). 

23,31-32 TM are: „Nu privi la vin când se face roşu, când spumegă în ulcică; el îşi vede 
de drum, dar la urmă ca un şarpe muşcă, înțeapă ca o viperă.” $ „mai gol ca un pisălog”: 
imagine proverbială în greacă. € Evagrie: „Pisălogul izbeşte tare, dar nu deschide locul 
pe care-l izbeşte;, Domnul însă le-a spus discipolilor; «Bateţi şi vi se va deschide!” 
(ibid., 262). e „viperă”: lit. „vipera cu com”. 

23,33 „străină”: TM are „ciudăţenii”. 

23,34 „ca un cârmaci în toiul furtunii”: TM are „ca un [om] culcat în vârful catargului”. 
23,35 TM are, în ultima parte: „Când mă voi trezi, iarăşi voi cere.” $ „se face ziuă”: 
după Evagrie, „zorii sufletului sunt recunoaşterea păcatului” (ibid., 265). 

24,1 „Fiule”: „plus” LXX. 








| 

? căci inima lor macină minciuni, 

iar buzele lor vorbesc prăpăstii. 

3Cu înţelepciune se construieşte o casă 

şi cu pricepere se ridică. 

1 Cu discernământ se umplu cămările 

de toată bogăţia cinstită şi bună. 

* Mai bun este înțeleptul decât cel puternic 

şi omul chibzuit, decât o moşie întinsă. 

* Cu meșteşug de cârmaci se duce un război, 

iar ajutorul [se dă] cu inimă sfătoasă. 

7 Înţelepciunea şi buna cugetare la porţile înțelepților — 
înțelepții nu se abat de la gura Domnului, 

Sci cumpănesc în adunări. 

Pe cei lipsiţi de învăţătură îi întâmpină moartea, 

” smintitul piere în păcate. 

Chiar necurăţia va fi murdărită de „ciumă” 

19 în ziua cea rea şi în zi de strâmtorare, până când va trece. 
1! Scapă-i pe cei duşi la moarte, 

răscumpără-i pe cei hărăziți să moară, nu pregeta! 





24,2 „minciuni”: LXX atenuează realismul TM, care are „prăpăd”. 

24,3-8a Aceste versete sunt legate prin conținut, în ciuda dispunerii lor în perechi de sti- 
huri. e „înţelepciune”: din nou, un comentariu vechi, al cărui autor rămâne neidentificat 
(PG 64,732C), vede în Înţelepciune „figura” lui Hristos, iar în „casă”, pe cea a Bisericii. 
24,5 TM arc: „Înțeleptul are tărie şi omul cunoscător îşi întăreşte puterea.” 

24,6 TM are, în partea a doua: „şi izbăvirea vine de la numărul mare de sfătuitori,” 
24,7-8 LXX e complet diferit de TM, care are: „Cele ale înțelepciunii sunt [prea] înalte 
pentru smintit, la sfat (ie, poartă) el nu-și deschide gura. Cine urzeşte răul, răufăcător se 
numeşte.” + „porțile înțelepților”: după Evagrie, sunt virtuțile practice (ibid., 267). 
24,9-10 Versete obscure; am tradus literal. Comentariile vechi nu ajută prea mult la 
clarificarea sensului. Evagrie dă verbului „va trece” (sau „va dispărea”) sensul de „va fi 
nimicită”: păcătosul va fi nimicit prin moarte (Scho/. Pr. 268). Versetele descriu apogeul 
smintelii, în termeni radicali: până şi murdăria va fi murdărită. + „ciumă”: cf. 19,19; 
21,24. 

24,11 „răscumpără”: „plus” LXX. $ Versetul este citat în textele vechi, cu sensul literal, 
ca îndemn la răscumpărarea martirilor, a sclavilor, a prizonierilor, într-un cuvânt, a 
creştinilor aflați în primejdie (ef. Constituţiile apostolice 4,9,2). + Evagrie recomandă 
citarea versetului împotriva celor care au fost considerați vrednici să primească „şiiința” 
(gnoza) dumnezeiască, dar nu vor să o transmită şi altora, lăsându-i în primejdie de 
moarte (ibid., 269). 

12 Dacă spui: „Nu-l cunosc pe acesta”, 

află că Domnul cunoaşte inimile tuturor. 

Cel care-a plăsmuit suflare pentru toţi şi le ştie pe toate, 
Acela îl răsplăteşte pe fiecare după faptele sale. 

13 Mănâncă miere, fiule — bun este fagurele —, 

ca să-ți îndulceşti gâtlejul. 

14 Astfel vei simţi înțelepciunea în sufletul tău — 
dacă o găseşti, frumos va fi sfârşitul tău, 

iar nădejdea nu te va părăsi. 

15 Nu-l aduce pe necredincios la păşunea drepţilor 
şi să nu te amăgeşti cu săturarea pântecelui, 

16 căci de şapte ori va cădea dreptul şi se va ridica, 
dar necredincioşii vor slăbi în necazuri. 

1? Dacă duşmanul tău cade, nu te bucura, 

de împiedicarea lui nu te trufi, 

18 fiindcă Domnul va vedea şi nu-i va plăcea 

şi-şi va întoarce mânia de la acela. 

19 Nu te bucura în privinţa răufăcătorilor 

şi nu-i invidia pe păcătoşi, 

2% căci cei răi nu vor avea urmaşi, 

iar făclia necredincioşilor se va stinge. 

2! Ai frică de Dumnezeu, fiule, şi de rege, 





24,12 „Cel care-a plăsmuit suflare”: TM are „Cel care păzeşte sufletul tău”. Verset cu 
dublă semnificație: morală, împotriva mărturiei mincinoase; metafizic-teologică: despre 
neştiinţa omului și omniştiința (plus judecata echitabilă) a lui Dumnezeu. 

24,13 „miere”: pe urmele lui Origen (De principiis 4,2,6), o parte din tradiția patristică 
vede în degustarea „mierii” „înghiţirea” conţinutului Scripturii după sensul ei literal şi 
alegoric (Vasile cel Mare, /n Princ. Pr. 14; Epit. 24,14). e Pentru Evagrie, „mierea” este 
Scriptura, aflată la îndemâna oricui, dar „fagurele” sunt chiar realitățile dumnezeieşti, a 
căror contemplare nu-i este dată oricui (Schol. Pr. 270). 

24,15 TM nu se adresează fiului, precum LXX, ci omului rău: „Nu pândi, răule, casa 
celui drept...” 

24,17 Din nou o interpretare extraordinară a lui Evagrie: „Cine se bucură de pierderea 
unui suflet [indiferent că este al duşmanului] seamănă cu diavolul care nu doreşte ca toți 
oamenii să fie mântuiţi şi să ajungă la cunoaşterea adevărului” (ibid., 272). 

24,20 Evagrie: „Cei răi nu vor naşte nici virtuţi, nici învățături drepte, fiindcă nu se tem 
de Domnul” (ibid. 273). 

2421 În TM începe o altă secţiune, marcată prin versetul „Aceasta e tot a înțelepţilor” 
(v. 23). Cinci versete sunt proprii LXX (22a-22e). Nu se poate explica proveniența lor: 





PPE I-III 9 DINTI SAC RE 

şi nici unuia dintre ei nu-i fi nesupus, 

2 căci iute îi vor face pe necredincioşi să plătească, 
pedepsele amândurora cine le va şti? 

2 Un fiu care păzeşte cuvântul va scăpa de pieire: 
primindu-l, l-a primit cu adevărat. 

2% Nici o minciună să nu fie spusă regelui de nici o limbă 
şi nici o minciună de pe limba lui nu va ieşi. 

*% Limba regelui e o sabie, şi nu una de carne, 
oricine ar fi dat pe seama ei va fi hăcuit — 

224 căci dacă i se ascute mânia 

cu arcurile nimiceşte oameni, 

22* și oasele oamenilor le sfărâmă în dinţi 

şi le face scrum ca o vâlvătaie, 

încât nu le mai pot mânca nici puii de vultur. 


30 ! Fiule, teme-te de cuvintele mele: 

primindu-le, converteşte-te. 

Pe acestea le spune omul celor ce cred în Dumnezeu. [Aici] mă opresc, 
2 fiindcă eu sunt cel mai smintit dintre toți oamenii 

şi chibzuinţă omenească nu se află în mine. 





se inserează perfect în trama culegerii, poate cu excepția 22a. + „și nici unuia dintre ei 
nu-i fi nesupus”: TM are „nu te amesteca deloc cu înnoitorii” (= „progresiştii”, „moder- 
niştii”). 

24,22a Versetul nu prea are sens în context. Insistă asupra fidelității fiului faţă de 
cuvântul cu autoritate. Avem de-a face, probabil, cu o glosă a traducătorului LXX, me- 
nită să pună în legătură tema ascultării de rege cu cea a obedicnţei fiului, omniprezentă 
în Prov. LXX. € „primindu-l, l-a primit cu adevărat”: se referă la primirea cuvântului. 
Repetiţie cu valoare intensivă. 

24,22d „cu arcurile”: gr. obv vebpotg s-ar putea interpreta şi „cu nervi cu tot”. 

24,22e „puii de vultur”: Evagrie vede în ei simboluri ale demonilor: „Cine a fost curăţit 
de Domnul și se ține departe de orice rău nu poate fi mâncat de demoni” (ibid., 279); 
în 30,17 însă, verset învecinat cu 24,22e, el va vedea în „puii de vultur” uneltele lui 
Dumnezeu. 

30,1-14 LXX are o altă grupare a capitolelor şi fragmentelor. Aici începe secţiunea ce 
corespunde, în TM, „Cuvintelor lui Agur”. 

30,1 TM are: „Cuvintele lui Agur, fiul lui Yageh: oracol. Declaraţie a acestui om lui 
Ithi'81, lui Ithi'E1 şi Ukhal.” € „converteşte-te”: tema convertirii (gr. ueravoia): cuvin- 
tele primite de fiu sunt menite să-l întoarcă pe calea dreaptă. 








480 PROVERBELE 30 


3 Dumnezeu m-a învățat înțelepciunea 

şi cunoaşterea sfinţilor am deprins-o. 

+ Cine s-a suit la cer şi a coborât? 

Cine a adunat vânturile în sân? 

Cine a înfăşurat apa în veşmânt? 

Cine a pus stăpânire pe toate marginile pământului? 

Care este numele Lui sau care este numele copiilor Lui, ca să-L cunoşti? 
5 Toate cuvintele lui Dumnezeu au trecut prin foc, 

EI însuşi îi apără pe cei care au evlavie față de EI. 

SNu adăuga tu la cuvintele Lui, 

ca să nu te mustre şi să ajungi mincinos. 

7 Două lucruri le cer de la Tine, 

nu-mi lua harul [Tău] înainte să mor: 

4 Îndepărtează de la mine cuvântul deşert şi mincinos, 

nu-mi da nici bogăţie, nici sărăcie, 

rânduieşte-mi cele de trebuinţă şi cele de ajuns, 

? ca nu cumva, ghiftuindu-mă, să ajung mincinos şi să zic: „Cine mă 
vede?”, 


30,3 TM continuă ideea din 30,2: înțeleptul se autodenunță mai departe ca ignorant. În 
LXX, dimpotrivă, el se afişează ca theodidact. e Clement Alexandrinul aplică versetul la 
teologie: Dumnezeu nu Se lasă cunoscut decât prin Revelaţie (Stromare V,71,5-72,1). 
Grigore din Nazianz, reluând această idee înainte de a vorbi despre Treime, comentează 
exemplul lui Solomon, instrument al Înţelepciunii divine fără ca el însuși să aibă o 
înțelepciune proprie (Discursuri 20,5). 

30,4 „Cine s-a suit la cer şi a coborât?”: ecouri în lov 38,5 sg. şi In. 3,13. Lectură hristo- 
logică a versetului la Părinţi (vânturile şi apa fiind interpretate ca simboluri ale Duhului 
Sfânt). Cf. Evagrie, Schol. Pr. 281; Epit. 30,3-4.8-9. 

30,5 „care au evlavie față de EI”: TM are „care se adăpostesc în EI”. 

30,6 Versetul este citat, alături de Deut. 4,2 şi Apoc. 22,18-19, pentru a împiedica orice 
adăugire la Scriptură (Origen, Com. In. 2,100). 

30,7 „nu-mi lua harul”: TM are „nu mi le opri/interzice”. 

30,8 „de ajuns”: elogiul autarkeiei (care nu trebuie confundată cu „autarhia”, „auto- 
conducere”). Autarkeia este idealul de viaţă al filozofului antic (în special stoic, dar nu 
numai), care „îşi este suficient sieşi”, precum zeul îşi este suficient sieşi. Autarkeia se 
deosebeşte radical de egoism, în măsura în care „autarkul”, care nu are nevoie de nimic 
de la nimeni, sare în ajutorul celorlalţi atunci când i se cere. Cf. Bădiliţă, C., 1999, 
pp. 84-86. 

30,9 „nu cumva să ajung mincinos”: TM are „să [Te] reneg”. + Origen citează vv. 8 şi 9 
alături de Deut. 8,11-14, împotriva bogăției şi ghiftuirii, care duc la uitarea de Dumnezeu 
(FHom. ez. 9,5). 

ori, sărac fiind, să fur şi să jur pe numele lui Dumnezeu. 
19 Să nu dai slujitorul în mâinile stăpânului, 
ca să nu te blesteme şi să fii nimicit. 

'! Plodul rău își biestemă tatăl, 

iar pe mamă nu o binecuvântează. 

'2 Plodul rău se socoteşte drept pe sine, 

dar ieşirea nu şi-a curăţit-o. 

'3 Plodul rău are ochi trufaşi, 

[ridicându-şi] pleoapele se înalță. 

"4 Plodul rău are dinții săbii 

și măselele cuțite, gata să spintece 

şi să-i înghită pe smeriţii pământului 

şi pe cei sărmani dintre oameni. 


24 % Acestea vi le spun vouă, înțelepților, ca să ştiţi: 
nu-i bine ca la judecată să-ţi fie ruşine de faţa [omului]. 
% Cine spune despre necredincios: „Este drept” 

va fi blestemat de popoare şi urât neamurilor. 

5 lar cei care mustră vor apărea mai de soi, 

asupra lor va veni binecuvântare rodnică. 

* Vor fi iubite buzele care răspund cu vorbe bune. 

iii Pregăteşte-ţi faptele pentru plecare, 

stai gata să mergi la ogor, 


30,10 „Să nu dai slujitorul în mâinile stăpânului”: TM are „nu vorbi de rău un slujitor”, 
* „să fii nimicit”: TM are „să porţi vina”. 

30,12 „dar ieşirea nu şi-a curăţit-o”: LXX propune un sens diluat, dar acceptabil (se 
poate înțelege: „pragul nu şi l-a măturat”), spre deosebire de TM care spune direct: „dar 
de murdăria/excrementele lui nu e spălat.” În româneşte ar fi, cu altă imagine: „dar nasul 
încă nu şi l-a şters.” 

24,23 „să-ţi fie ruşine de fața [omului]”: expresie frecventă, ca şi „a căuta la faţa 
omului”, pentru „a nu te lăsa intimidat de statutul social al cuiva”. 

24,25 „vor apărea mai de soi”: TM are „le merge bine”. + După Evagrie, „binecuvânta- 
rea rodnică este cea spirituală, nu materială” (ibid., 290). 

24,26 „vorbe bune”: TM are „vorbe pe şleau”. 

24,27 Verset ciudat, fără un sens clar în greacă. TM are: „Rânduieşte-ți lucrul afară, 
îngrijeşte-te de ogor; după aceea îţi vei zidi casa.” $ Constituţiile apostolice înțeleg 
versetul ca pe un avertisment înaintea „marii plecări”, moartea (2,13,3). + După Evagrie, 
„ogorul” este lumea sau contemplarea lumii (ibid., 291). 

vino după mine 

şi-ţi vei ridica din nou casa. 

* Să nu fii martor mincinos împotriva semenului tău 
şi să nu-ţi laşi buzele slobode. 

“9 Să nu zici: „Cum s-a purtat el cu mine aşa am să mă port şi eu cu el, 
am să-i plătesc nedreptatea pe care mi-a făcut-o.” 

% Ca un ogor este omul smintit, 

ca o vie omul lipsit de minte: 

31 dacă-i lași, va ajunge paragină, 

se va umple tot numai de buruieni; se pustiește, 

iar gardul din pietre se dărâmă. 

ici Apoi eu m-am întors asupra mea, 

am vegheat ca să aleg învățătura. 

33 „Aţipesc un pic, trag un pui de somn, 

stau un pic cu mâinile în sân” — 

3 dacă aşa vei face, sărăcia va veni devreme peste tine 
şi lipsa — ca un alergător iscusit. 


30 !5 O lipitoare avea trei fete iubite foarte 
şi toate trei n-au săturat-o, 

iar a patra n-a apucat să-i spună: „Destul.” 
15 tadul şi dragostea unei femei, 


24,28 „martor mincinos”: TM are „martor în van”. Cf. Deut. 5,20. + „semenului”: lit, 
„concetăţeanului”. 

24,29 Verset care se ridică împotriva „legii talionului”. 

24,30 LXX e complet diferită de TM, care începe cu acest verset descrierea leneșului: 
„Am trecut pe lângă ogorul unui leneş, pe lângă via unui om fără minte (iz. inimă) etc...” 
24,31 „Gardul” este, după Evagrie, nepătimirea (apatheia) sufletului, dobândită prin 
virtuțile practice (:bid., 293). 

24,32 „m-am întors asupra mea”: din nou tema convertirii (peravoia). Chiril al 
Ierusalimului înțelege verbul chiar cu sensul de „pocăință” (Cateheze baptismale 11,13). 
30,15-33 Secţiunea cuprinde un grup de sentințe numerice. Traducătorul face apel la 
cultura sa greacă: tartarul, la v. 16, o reminiscență din Homer, la v. 19. 

30,15 „trei fete iubite foarte” (fir. „iubite cu iubire”)”: TM are „două fete: Dă! Dă!”, e 
Metodiu al Olimpului citează de şase ori versetul în lucrarea sa despre lipitori. Pentru 
Hipolit, „lipitorile” simbolizează păcatul (Fr. Pr. 46-47). Origen vede în cele trei fete 
trei opinii eretice (BA, p. 303). 

30,16 „ladul”: „hadesul, sălaşul morților”. $ „dragostea unei femei”, it. „pasiunea 
amoroasă”: TM are „sânul sterp” (fi. „închiderea uterului”). $ „tartarul”: „plus” LXX; 
cuvântul nu apare decât aici şi în lov. 

şi tartarul, şi pământul nesătul de apă, 

nici apa, nici focul nu vor zice, nicicând: „Destul.” 

"7 Ochiul care-şi bate joc de tată şi necinsteşte bătrâneţea mamei 
să-l scoată corbii [cei] din prăpăstii 

şi să-l mănânce puii de vulturi. 

8 Trei [lucruri] nu le pot înțelege 

şi pe al patrulea nu-l cunosc: 

19 urmele vulturului în zbor, 

şi căile şarpelui pe stâncă, 

şi cărările corăbiei care străbate marea, 

şi căile omului la tinereţe. 

* Aceasta e calea femeii adultere, 

care, când şi-a făcut treaba, se spală şi zice că n-a săvârşit nimic 
nelalocul lui. 

21 De trei [lucruri] se cutremură pământul 

şi pe al patrulea nu-l poate răbda: 

2 dacă slujitorul domneşte, 

şi smintitul se ghiftuieşte cu mâncare, 

“3 dacă o slujnică îşi alungă stăpâna, 


30,17 „mamei”: pentru Origen, „mama bătrână” este Biserica, prefigurată în VT de 
Sarra (BA, p. 303). e „corbii”: după Evagrie, „corbii îi hrănesc mistic pe cei drepți, dar îi 
pedepsesc pe cei nedrepţi, scoţându-le ochii nedreptăţii, pentru că şi-au bătut joc de 
Dumnezeu, Tatăl tuturor, şi au disprețuit ştiinţa (gnoza) care i-a născut” (;bid., 294). 
30,18 „al patrulea”: TM are „patru”. 

30,19 TM are peste tot „drumul”, iar la sfârşit, în loc de „căile omului la tinerețe”, 
„drumul omului în femeia tânără” (imaginea trimite, ctar, la actul împreunării). Ima- 
ginea din TM este logică, înscriindu-se în suita imaginilor precedente. LXX preferă să 
dea un sens pudic, cu riscul ruperii firului logic. + Referindu-se la Deut. 32,11, Hipolit 
identifică „vulturul” cu Hristos, Cuvântul care se înalță la cer (Fr. Pr. 52). Tot pentru 
Hipolit, Hristos este şi stânca pe care șarpele (diavolul) n-a putut lăsa nici o urmă 
(Fr. Pr. 53). Asociat cu Ps. 76 (77),20, versetul înseamnă, pentru Isidor Pelusiotul, că 
natura divină este inaccesibilă înțelegerii omeneşti (Scrisori 416). 

30,20 De această dată TM are o imagine eufemistică: „a mâncat, s-a şters la gură...” 
(„nici usturoi n-a mâncat, nici gura nu-i miroase”). + Pentru Hipolit, spălarea „femeii 
adultere” trimite la convertirea Bisericii după o perioadă de idolatrie. Greşelile ci au fost 
șterse prin botez (Fr. Pr. 56), 

30,23 Stihurile sunt inversate în LXX față de TM. + „bărbat bun”: „plus” LXX. * 
„Slujnica” ce-şi alungă stăpâna este, în ochii lui Origen, simbolul Bisericii neamurilor 
păgâne care, devenind „mireasa lui Hristos”, alungă Sinagoga, „stăpâna” ei naturală. 

dacă o femeie urâcioasă dă peste un bărbat bun. 

4 Sunt patru [vietăţi] micuţe pe pământ, 

dar mai înțelepte decât înțelepţii: 

5 furnicile, care nu au putere 

şi-şi pregătesc mâncarea de cu vară; 

% aricii, neam deloc mai viguros, 

care şi-au făcut în stânci casele lor; 

2 ăcusta, care, [cu toate că-i fără rege, 

porneşte la atac ca la o singură poruncă, în bună rânduială; 
ZA şopârla, sprijinindu-se pe labe şi uşor de prins, 
sălăşluieşte în cetăţile regilor. 

20 Apoi, sunt trei cu mers frumos, 

şi al patrulea, ce păşeşte falnic: 

* puiul de leu, mai vânjos decât vitele, 

care nici nu dă înapoi, nici nu se pleacă în faţa unei vite; 
3 şi cocoşul, care se plimbă ţanţoş printre găinuşe, 

şi țapul, care călăuzeşte turma, 

şi regele care ţine o cuvântare în popor. 

*2 Dacă te laşi pradă veseliei 

şi-ţi întinzi mâna a încăierare, vei avea parte de necinste. 
“3 Bate laptele şi va ieşi unt — 


30,25-26 Pentru Hipolit, cele patru vietăţi mici simbolizează neamurile păgâne care, în 
slăbiciunea lor, se apropie de Hristos. 

30,26 „ariciul”; gr. xoipoypviitoş — cuvânt cu sens nesigur, care echivalează ebr. 
şăphân ce denumeşte un fel de marmotă de stâncă (/yrax syriacus). Cf. nota 11,4-6 la 
Levitic, 

30,29 Hipolit pune în relație versetul cu Dan. 3,24, scena celor trei tineri din cuptorul 
încins, protejați de puterea dumnezeiască. Al patrulea, cel „ce păşeşte falnic”, n-ar fi 
altul decât lisus Hristos, tetramorf în heruvimi (cf. lez. 1,5), care străbate cerurile, 
pântecele Fecioarei, lumea, sălaşul morţilor, apoi din nou cerurile, pentru a se întoarce 
lângă Tatăl. 

30,30-31 Tot la lisus-Cuvântul se referă, după Hipolit, „puiul de leu” (cf. şi Gen. 49,9), 
cocoșul („el deşteaptă de la începutul începuturitor inimile oamenilor”); „țapul” jertfit 
pentru ispășirea păcatelor lumii (cf. Lev. 16,15) şi, fireşte, „regele” amintit şi în Isaia 
33,7. $ „găinuşe”: fitr. „femele”. $ Pentru Evagrie, „țapul” este diavolul care călăuzeşte 
„turma” celor necuraţi (ibid., 295). 

30,32 În TM: „Dacă ai făptuit nebunește căutând să te ridici şi dacă ţi-ai luat seama, 
pune-ți mâna peste gură.” 

30,33 TM are, în ultima parte: „țâşnirea (/i1/. stoarcerea) mâniei iscă sfada.” 

dacă-ţi sufli nările prea tare va ieşi sânge, 
iar dacă scoţi cuvintele din teacă vor veni judecăţile şi încăierările. 


31 ! Cuvintele mele au fost grăite de Dumnezeu, 
oracolul regelui pe care l-a învățat mama sa. 

2 Ce vei păzi, copile? Ce? Spusele lui Dumnezeu. 
Întiiule născut, ţie îţi vorbesc, fiule! 

Ce, copil al pântecelui meu? 

Ce, copil al rugitor mele? 

3 Nu da femeilor bogăția ta, 

nici mintea, nici viața ta, ca pe urmă să-ţi pară rău. 
4 Pe toate fă-le cu socotinţă, 

cu socotinţă bea vinul. 

Principii au fire mânioasă, 

aşadar să nu bea vin, 

* pentru ca nu cumva, bând, să uite de înțelepciune 
şi să nu mai fie în stare să-i judece drept pe cei slabi. 
* Daţi beţia celor plini de amărăciuni, 

vinul să-l bea cei care au necazuri, 

7 ca să uite de sărăcie 

şi de chinurile lor să nu-și mai amintească. 

& Deschide gura ta pentru cuvântul lui Dumnezeu 
şi judecă-i pe toţi sănătos. 


31,1 Nici o referire la regele înțelept Lemuel, citat în TM: „Cuvintele regelui Lemuel.” e 
Grigore al Nyssei citează primul verset pentru a conferi o autoritate nu doar sapiențială, 
ci dumnezeiască „oracolelor” lui Solomon. 

31,2 Primele două stihuri nu au corespondent în TM. 

31,3 TM are alte atribute: „tăria, căile tale”. 

31,4 TM are: „Regilor, o, Lemuel, regilor nu li se cade vinul, nici cârmuitorilor băuturile 
tari.” Din nou LXX şterge numele lui Lemuel, socotit, probabil, inutil din perspectiva 
unei traduceri cu valoare universală. + „Pe toate fă-le cu socotinţă”: Părinţii citează acest 
stih, invitându-i pe călugări, în special, dar şi pe capii comunităţilor, în general, să nu ia 
nici o hotărâre înainte de a se sfătui cu bătrânii şi cu cei înţelepţi (Vasile cel Mare, 
Regula mare 48; loan Casian, Conf. 2,4; Varsanufie şi loan, Scrisori 66). 

31,6 „celor plini de amărăciuni”: TM are „celor ce pier”. 

31,8 TM are: „Deschide-ţi gura în slujba celui mut şi pentru cauza tuturor celor bătuţi de 
soartă.” 

” Deschide gura ta şi judecă drept, 
judecă-i cu grijă pe cel sărac şi pe cel slab. 


25 ! Acestea sunt învățăturile lui Solomon, neorânduite, 
pe care le-au transcris prietenii lui Ezekia, regele Iudeii. 
? Slava lui Dumnezeu ascunde cuvântul, 

slava regelui cinsteşte faptele. 

3 Cerul este înalt, pământul adânc, 

iar inima regelui, de nepătruns. 

* Bate argintul fără preţ 

şi se va face curat, curat. 

5 Ucide-i pe necredincioşi îndepărtându-i de rege 

şi tronul lui se va înălța cu dreptate. 

* Nu te sumeți înaintea regelui 

şi nu te aşeza în locul stăpânitorilor, 

7 căci mai bine să ţi se spună: „Urcă lângă mine” 

decât să fii umilit în faţa stăpânitorului. 

Spune [doar] ce-au văzut ochii tăi! 

*Nu te avânta prea iute la gâlceavă, 

ca să nu-ți pară rău la sfârşit. 

Dacă prietenul tău îţi spune vorbe de ocară, 

” dă înapoi, nu sări cu gura, 


31,9 După Evagrie, „cel sărac” este cel lipsit de cunoaștere (gnoză), iar „cel slab”, cel 
necurat (ibid., 298). 

25,1 În TM aici începe aşa-numita „a doua colecţie a lui Solomon”. Versetul oferă cheia 
înțelegerii structurii Proverbelor (cf. Introducerea). $ „neorânduite”: nu apare în TM. 
Termenul caracterizează perfect colecţia, compusă din „învățături” diverse, amestecate, 
fără o logică internă. € „prietenii”: TM are „oamenii”. 

25,2 În TM: „Slava lui Dumnezeu este să ascundă lucrul/cuvântul, slava regilor, să 
cerceteze lucrul/cuvântul.” $ Evagrie: „Îl numeşte slava lui Dumnezeu pe cel care are 
slava lui Dumnezeu şi numeşte slava regelui pe cel care are slava regelui ceresc. Aceştia 
ascund în ei cuvântul tui Dumnezeu, ca să nu greşească, şi cinstesc poruncile (în loc de 
«fapte», la Evagrie] punându-le în practică” (ibid., 299). 

25,3 În TM şi înălțimea cerului, şi adâncul pământului, și inima regilor sunt „de ne 
pătruns”, 

25,4 „bate”: unele manuscrise au „ascunde”. Această lecţiune a fost reținută în BA (spre 
deosebire de Rahlfs), dar sensul se pierde. 

25,9 „dă înapoi, nu sări cu gura”: sens contrar în TM: „Apără-te împotriva aproapelui tău.” 

19 ca prietenul să nu te mai ocărască: 

gâlceava ta şi duşmănia nu vor dispărea, 

dar pentru tine vor fi ca moarte. 

1% Harul şi prietenia te fac liber: 

păstrează-le în tine, ca să nu te faci de ocară, 
păzeşte-ţi căile întru bună înțelegere. 

'! Un măr de aur într-o salbă de sardiu — 

aşa trebuie spus cuvântul. 

12 De cercelu! de aur e agățată o piatră prețioasă de sardiu — 
cuvântul înțelept la urechea atentă. 

13 Aşa cum o ninsoare e de folos la seceriş, pe arşiţă, 
tot așa trimisul de încredere, celor care l-au trimis, 
căci e de trebuință sufletelor care se folosesc de el. 
"4 Precum vânturile, şi norii, şi ploile care se arată din belşug, 
aşa sunt cei care se laudă cu un dar mincinos. 

15 îndelunga răbdare le face calea bună regilor, 

iar limba molcomă zdrobeşte oase. 

15 De găseşti miere, mănâncă măsurat, 

ca nu cumva, îmbuibându-te, să verşi. 

17 Pune rar piciorul pe la prietenul tău, 

ca nu cumva, săturându-se de tine, să te urască. 





25,10 Ultimul stih este un „plus” LXX. 

25,10a „Plus” LXX. + „Harul şi prietenia te fac liber”: extraordinară formulare, asupra 
căreia s-a aplecat şi Evagrie, citind-o în lumina versetului din In. 8,31-32: „Adevărul vă 
va face liberi.” După Evagrie, adevărul şi prietenia sunt una, mai precis, Unul, lisus 
Hristos, în harul căruia prietenia devine adevărată, iar adevărul, eliberator. 

25,11 „sardiu”: gr. opâtov desemnează, probabil, o piatră prețioasă roşie, numită şi 
„cornalină”, pusă în legătură cu oraşul Sardes, din Lydia (cf. BA, nota la Ex. 28,17). € 
Evagrie: „Aşa cum e mărul pentru salba de sardiu, tot aşa e cunoaşterea de Dumnezeu 
pentru sufletul curat” (ibid., 306). 

25,13 „ninsoare”: lift. „ieşire de zăpadă”, + Evagrie: „Precum ninsoarea pune capăt 
arşiței, tot aşa gnoza sfinţilor alungă oboseala sufletului” (ibid., 308). 

25,14 TM are „Nori şi vânt, dar ploaie ioc, aşa...”. 

25,15 TM are „cârmuitor/căpetenie” în loc de „regi”. 

25,17 „rar”: plecând de la acest adverb, Evagrie dă o interpretare teologică versetului: 
călugărul nu trebuie să se ocupe prea des cu chestiunile teologice spinoase, pentru a nu 
inova despre Dumnezeu, căci intelectul omului nu rezistă prea mult în contemplaţie 
(Schol. Pr. 310). 

d Măciucă, şi sabie, şi săgeată ascuţită — 

aşa este omul care vine cu mărturie mincinoasă împotriva prietenului său. 
19 Dintele ticălosului şi piciorul nelegiuitului vor pieri în ziua cea rea. 

2 Aşa cum oţetul nu-i bun pentru rană, 

tot astfel patima care dă peste trup întristează inima. 

22 Precum molia pentru haină şi cariul pentru lemn, 

aşa întristarea strică inima omului. 

2! Dacă duşmanul tău e flămând, dă-i să mănânce, 

dacă-i însetat, dă-i să bea: 

2 făcând acestea vei aduna cărbuni de foc pe capul lui, 

iar Domnul îţi va răsplăti cu bunătăţi. 

% ““ântul de miazănoapte stârneşte nori, 

iar faţa obraznică aţâţă limba. 

2 Mai bine să locuieșşti într-un colț pe acoperiș, 

decât cu o femeie arțăgoasă şi [cu] alţii la un loc. 

5 Aşa cum apa rece prieşte sufletului însetat, 

tot astfel vestea bună din depărtare. 

2% Precum ar fi dacă cineva ar astupa un izvor şi ar murdări apa la ieşire, 
tot astfel nu-i firesc ca un drept să cadă în fața unui necredincios. 


25,19 „Dintele”: unele manuscrise au „căile”. e TM are: „Dinte care se clatină şi picior 


care se poticneşte: astfel este, în zi de strâmtorare, nădejdea pusă într-un trădător.” 

25,20 În TM: „Ca cel care-şi scoate haina pe frig şi ca oţetul pe silitră e cel care cântă 
cântece unei inimi mâhnite.” 

25,20a „Plus” LXX, introducând tema întristării inimii, speculată mai ales în literatura 
monahală (unul dintre cele opt „gânduri rele” este tocmai întristarea: cf. loan Casian, 
Grigore cel Mare). + Evagrie distinge între două tristeţi, una deplorabilă/rea, ce se naşte 
din frustrarea de bunuri lumeşti, şi alta lăudabilă, când se naşte din dorul după cunoaş- 
terea lui Dumnezeu (;bid., 313), 

2521 TM precizează: „dă-i pâine să mănânce; dă-i apă să bea.” 

25,22 „cărbuni de foc”: Didim apropie imaginea cărbunilor de „tristețea” din versetul 
precedent, pe care o vede ca pe o consecinţă a revenirii la starea de păcat (£piz. 25,31). 
Alt comentariu face trimitere la chemarea lui Isaia (Is. 6, sq.): cărbunii sunt darurile 
Duhului Sfânt, care-l curăță pe om de murdăria patimilor (PG 17,236D-A). 

25,23 „nori”: TM are „ploaie”. + „faţa obraznică” sau „persoană obraznică”: după 
Evagrie, diavolul; „limba” ar fi intelectul (;b;d., 315). 

25,25 Adverbele comparative sunt proprii LXX. 

25,26 „izvor”: itt. „ieşire de apă”. Evagrie: „Aici, intelectul drept cade în fața lui Satana, 
primind un gând necurat sau o falsă învățătură” (ibid. 317). 

2 Nu-i bine să mănânci multă miere, : Pe ca: 
dar trebuie să cinsteşti cuvintele vestite. 

2 Ca o cetate cu zidurile surpate şi neîmprejmuită, 

aşa e omul care nu face lucrurile cu socotință. i 


26 ! Ca roua în timpul secerişului şi ca apa în timpul verii, 
aşa nu este cinstire pentru omul smintit. 

2 Cum zboară păsările şi vrăbiile, 

tot aşa un blestem deşert nu va atinge pe nimeni. 

3 Ca biciul pentru cal şi strămurarea pentru asin, 

tot aşa nuiaua pentru neamul fără de lege. 

* Să nu răspunzi prostului pe măsura prostiei lui, 

ca să nu ajungi și tu la fel; 

* ci răspunde-i prostului ţinând seama de prostia lui, 
ca să nu-şi pară înţelept sieşi. 

* Ruşine-şi face cu mâna sa 





25,27 Verset ciudat, care opune consumul excesiv de miere (6f. 25,16) cinstirii cuvin- 
telor celebre, faimoase. + Isaac Sirul, pe urmele lui Evagrie, propune următoarea inter- 
pretare: „Nu-i bine să scrutezi prea mult cuvintele lui Dumnezeu, «mierea», ca să nu 
ajungi, cu neruşinare, să atingi lucrurile duhovniceşti care depăşesc sufletul omenesc; în 
schimb, omul trebuie să aducă slavă şi mulțumire în tăcere pentru ceea ce i-a fost dat să 
cunoască” (Discursuri ascetice 23). 

25,28 „omul care nu face lucrurile cu socotinţă”: TM are „omul cu duhul nestăpânit”. 
26,1 Roua şi ploaia nu există toamna, respectiv vara, în Palestina. 

26,3 „strămurare”: TM are „frâu”. e „neamul fără de lege”: TM are „spinarea proştilor”. 
26,4-5 „pe măsura” şi „ținând seama de”: TM nu conține această distincţie, proprie 
LXX. În TM versetele sunt contradictorii: o dată se spune că nu trebuie discutat cu 
prostul, pentru a nu ne molipsi de prostia lui; a doua oară, dimpotrivă, că trebuie discutat 
cu el, pentru a nu-l lăsa să se creadă înțelept. * „pe măsura” (mp6s): proporţional cu 
prostia lui. Afirmațiile prostului trebuie cântărite din perspectiva prostiei sale, care le 
justifică; a răspunde prostului prin prostie nu duce la nici un rezultat. $ Prostului i se 
răspunde „ţinând scama de”, „după”. „conform” (kar&) prostiei lui. | se răspunde, ca să 
nu rămână cu ideea că e deştept, dar ţinând cont de handicapul său. e Am tradus prin 
„prost” termenul grecesc care poate înscamna şi „smintit”, „fără minte”. e Clement 
Alexandrinul echivalează „prostia/sminteala” cu ignoranța păgână grecească. EI propune 
o interpretare apologetică a versetului, plecând de la preverbul kata: pentru a-i lămuri şi 
converti pe înţelepţi păgâni trebuie să vorbeşti „pe limba lor”, adică „după prostia/ 
sminteala” filozofiei lor (Stromate V,18,5-6). 

26,6 TM are, în prima parte: „își rupe singur picioarele, bea silnicie.” $ „Ruşine-și face 
cu mâna sa”; fitt. „ruşine bea din picioarele sale”. În traducerea grecească, ciudată, a 
rămas substratul ebraic. 

cine trimite vorbă prin sol fără minte. 
7 Smulge picioarelor umbletul 
şi proverbul din gura nebunilor! 
8 Cine leagă piatra de praştie 
seamănă cu cel care-i aduce nebunului slavă. 
Ş Spini cresc în mâna beţivului 
şi robie în mâna proştilor. 
19 Multe furtuni îndură tot trupul smintiților — 
ieşirea lor din minți [îi] sfărâmă. 
1! Precum câinele când merge la vărsătura lui şi ajunge scârbos, 
tot așa smintitul care prin răutatea lui se întoarce la păcat. 
1la Este o ruşine care duce la păcat 
şi este o ruşine [care-i] slavă şi har. 
Li Ştiu un om căruia i se părea că ar fi înțelept — 
dar mai multă nădejde ar fi într-un nebun decât în el. 
13 Spune leneşul trimis pe cale: 
„E un leu [care bântuie] drumurile.” 
14 Precum se suceşte uşa în balama, 
la fel leneşul în patul lui. 


26,7 Din nou, LXX a păstrat elementele principale din TM, dar creând o structură 
semantică inedită. TM are: „Picioarele îl lasă pe cel şchiop, la fel un cuvânt înţelept/un 
proverb [nu se prinde] de gura proştilor.” 

26,8 „praştie”: termenul grecesc, oțev6vn, înseamnă şi „inel de aur”, sens speculat de 
unele comentarii creştine: „Cine transmite cunoaşterea divină prostului seamănă cu cel 
care a legat o piatră fără preț de un inel de aur ori cu cel care-a pus o piatră prețioasă 
într-o praştie şi-a tras cu ea” (PG 17,240A; de asemenea, Evagrie, Schol. Pr, 322). 

26,9 Cf. 24,30-31. 

26,10 Din nou, mare diferență între LXX şi TM (în plus, acesta din urmă este pe 
jumătate incomprehensibil). + Evagrie reuşeşte să găsească un sens versetului, dar foarte 
personal: „Dacă rătăcirea care i-a îndepărtat de Dumnezeu se sfărâmă, atunci smintiții 
redevin curaţi şi se apropie de Dumnezeu” (Schol. Pr. 323). 

26,11 TM este uşor diferit în partea a doua, dar conţine aceeași imagine şi idee. € 
Evagrie: „Cel care a respins răutatea şi apoi s-a întors la ea seamănă cu un câine care-şi 
mănâncă propria vomă” (ibid. 324). 

26,1 la „Plus” LXX. Versetul se întâlneşte identic în Sir. 4,21. E posibil să fi fost inserat 
ulterior în Prov. 

26,12 „ştiu”: sau „am văzut”. e TM are „Ai văzut vreun om...”. 

26,13 Dublet al 22,3. 

15 Leneşul care şi-a ascuns mâna în sân 

n-o va putea duce la gură. 

15 Leneşul se crede pe sine mai înțelept 

decât cel care-i aduce o veste, când e sătul. 

17 Precum cel care prinde coada unui câine, 

așa-i cine se pune în față la judecata altuia. 

15 Precum vindecătorii aruncă vorbe către oameni 

şi ce! care ia aminte la ele se va împiedica primul, 

19 ja fel toţi cei care pun capcane prietenilor, 

când sunt daţi la iveală, spun: „Am făcut-o în glumă.” 
2 Cu temne multe sporeşte focul, 

dar acolo unde nu e viclenie se potoleşte cearta. 

2! Vatră cu cărbuni şi lemne cu foc — 

omul arțăgos în toiul certei. 

% Vorbele lingăilor sunt moi, 

dar ele lovesc până-n străfundul măruntaielor. 

% Argintul dat cu vicleșug face cât un ciob. 

Buzele netede acoperă o inimă chinuită. 

Din buze încuviinţează totul duşmanul plângăcios, 





26,15 În TM, dubiet al 19,24 (vezi şi LXX, cu nota respectivă). € TM e descriptiv: 
„Leneşul bagă mâna în strachină, dar îi pare obositor s-o ducă la gură.” $ Constituţiile 
apostolice citează acest proverb pentru a susţine că leneşii nu trebuie ajutaţi de Biserică: 
„Căci, într-adevăr, lenea este mama foametei” (2,4,3-7). 

26,16 Destul de greu de interpretat versetul: orice veste care tulbură siesta lenceşului, 
atunci când € sătul, pare sminteală, iar el se consideră mai deştept decât cel care-l 
deranjează. + TM are: „Leneşul este mai deştept, în ochii săi, decât şapte pricepuţi.” 
26,17 „coada”: TM are „urechile”. $ „cine se pune în față”: se subînțelege, „pentru a-l 
condamna sau apăra pe împricinat”. e Evagrie recomandă citirea versetului împotriva 
celor care aleg pentru preoţie sau alte funcţii clericale persoane nevrednice (ibid., 326). 
26,18-19 Text cu sens obscur; tot cu sens obscur, dar diferit, şi TM. € „ia aminte la ele”: 
litt. „dă peste cuvânt”. 

26,20 „viclenie”: itt. „gândire dublă, duplicitate” — hapax. e LXX are opoziție în cadrul 
versetului în vreme ce TM are opoziţie între v. 20 şi v. 21. e Dintr-un comentariu la 
acest verset aflăm de la Zosim că Proverbele erau învăţate şi recitate pe de rost de 
călugării din pustiul Gazei (Capitole de mare folos ale lui Zosim 13). 

26,22 „lingăilor”: li. „maimuţoilor”, cei care imită din servilism şi cu un anumit soi de 
şmecherie. + „lovesc până-n străfundul măruntaielor”: TM are „coboară până-n cămările 
pântecelui”, 

26,23 „face cât un ciob”: lit. „trebuie socotit cât un ciob de lut”. 

dar în inima lui urzeşte vicleşuguri. 

2% Dacă duşmanul te roagă cu glas mare, nu-l crede, 
căci şapte răutăți are în sufletul iui. 

% Cine ascunde dușmănie încheagă viclenie, 

dar îşi descoperă păcatele cine-i bine-ştiut în adunări. 
+ Cine sapă groapa aproapelui cade în ea, 

cine prăvăleşte piatra o prăvăleşte peste sine. 

2% Limba mincinoasă urăşte adevărul, 

gura neținută în frâu pricinuieşte tulburări. 


27! Nu te înfumura cu cele de mâine, 

fiindcă nu ştii ce va naşte ziua care vine. 

2 Să te laude vecinul, nu propria ta gură, 

un străin, nu propriile tale buze. 

3 Grea-i piatra şi greu de dus nisipul, 

dar mânia nebunului e mai grea decât amândouă. 

1 Furia e nemiloasă şi mânia tăioasă, 

dar invidia nu rabdă pe nimeni. 

* Mai bine mustrări pe faţă decât prietenie fățarnică. 

* Mai vrednice de încredere sunt scuturăturile unui prieten 
decât sărutările repezite ale unui duşman. 

7 Sufletul îmbuibat îşi bate joc de fagurii de miere, 

dar sufletului înfometat şi cele amare îi par dulci. 

* Precum pasărea prinsă în laţ când e departe de cuibul ei, 


26,25 „răutăţi”: TM are „spurcăciuni”. € Evagrie descrie diferite metode pe care le folo- 
seşte diavolul pentru a intra în sufletul credinciosului; acestea sunt „cele șapte răutăți” 
(ibid, 329). 

26,27 „aproapelui”: glosă proprie LXX. e Cf. Ecl. 10,8. 

26,28 „.neţinută în frâu”: fit. „fără acoperiş sau acoperământ”. Imaginea este acoperirea 
gurii cu palma pentru a o împiedica să vorbească. 

27,1 Tema este reluată în lac. 4,13-16. Grigore al Nyssei (Rugăciunea domnească 4,8) şi 
Didim (Epir. 27,1) apropie versetul de parabola bogatului smintit din Le. 12,16-20. 

27,2 „vecinul”: TM are „altul”. 

27,4 „dar invidia nu rabdă pe nimeni”: TM are „dar cine va ţine piept invidiei/geloziei?”. 
27,6 „repezite”: fiti. „voluntare, spontane”. 

27,7 „îşi bate joc”: TM are „calcă în picioare”. e Evagrie: „Sufletul curat își găsește plă- 
cerea în gnoză; sufletul necurat socotește falsa gnoză ca pe adevărata gnoză” (;bid., 331). 
27,8 În TM: „Ca o pasăre ce rătăceşte departe de cuib, la fel omul ce rătăceşte departe de 
locul său.” 





Per 

la fel omul devine rob când se înstrăinează de locurile sale. 

? Cu miruri, cu vinuri şi cu parfumuri se desfată inima, 

dar sufletul e zdrobit de nenorociri. 

19 pe prietenul tău şi pe prietenul tatălui tău să nu-i lași de izbelişte, 
iar în casa fratelui tău nu intra [când eşti] la necaz. 

Mai bine un prieten apropiat decât un frate care locuieşte departe. 

1 Fă-te înțelept, fiule, ca să se bucure inima mea, 

şi alungă de la tine vorbele de ocară. 

12 Când nenorocirile dau năvală, cel isteţ stă ascuns, 

iar proştii care se bagă plătesc oalele sparte. 

13 Ta-i haina, căci a întrecut măsura obraznicul care strică lucrurile altora. 
1 Cine binecuvântează dimineața un prieten cu glas mare 

cu nimic nu va părea deosebit de cel care blestemă. 

15 În zi de iarnă, picăturile [din streşini] îl scot pe om afară din casă, 
şi la fel (îl scoate] şi femeia arțăgoasă din propria lui casă. 

16 Vântul de miazănoapte e uscat, 





279 „cu vinuri”: „plus” LXX. 

27,10 „prieten apropiat”: TM are „vecin, megieş”, + „Mai bine un prieten apropiat decât 
un frate care locuieşte departe”: după Evagrie, „mai bine cineva legat de mine prin 
adevărata gnoză decât cineva legat de mine doar prin rudenie” (ibid., 336). 

27,11 „inima mea”: unele manuscrise au „inima ta”. $ Ultima parte a versetului este 
ambiguă, cum afirmă şi comentatorii vechi: vorbele de ocară sunt spuse de „fiu” sau de 
„ceilalți” la adresa „fiului”? 

27,12 „proştii care se bagă plătesc oalele sparte”: /irt. „proştii care vin jla urmă] şi plă- 
tesc amenda”. 

27,13 Încă un verset incomprehensibil. € „a întrecut măsura”: lizt. „a trecut peste”. TM 
are un sens cu totul diferit, dar mai precis: „la-i haina, căci s-a pus chezaș pentru un 
străin şi pentru o străină s-a pus zălog.” e Evagrie înțelege aşa: restul de virtuți şi de 
gnoză vor fi luate celui care le-a folosit cum nu trebuie. EI pune versetul în legătură cu 
Mi. 25,29: „Iar celui care nu are i se va lua şi ceea ce crede că are” (ibid., 337). 

27,14 „dimineața”: TM are „dis-de-dimineaţă”; e Talmudul explicitează: prima acţiune a 
zilei trebuie să fie rostirea rugăciunilor de dimineaţă: acest lucru primează chiar şi 
asupra salutării prietenilor. Se poate înţelege şi că cel foarte matinal încalcă ritualul zilei, 
deranjându-l pe cel salutat. 

27,15 „din propria lui casă”: lipseşte din TM. + Părinţii par mai interesaţi de „casă” 
decât de „femeia arțăgoasă”. „Casa” simbolizează sufletul care, neglijat în fiecare zi, nu 
poate rezista încercărilor „iernii” (Judecăţii). Cf. Grigore al Nyssei, Hom. Cant. 4; loan 
Casian, Conf. 6,17. 

27,16 LXX nu are legătură cu TM, care prelungeşte tema „femeii arțăgoase”: „S-o ţii as- 
cunsă? E ca şi cum ai vrea să ascunzi vântul ori să prinzi cu mâna dreaptă untdelemnul.” 

dar numele îi spune „cel prielnic”. 

1? Fierul ascute fierul, 

omul întărâtă faţa tovarăşului său. 

1% Cine sădeşte un smochin îi mănâncă roadele, 

cine-l păzeşte pe Domnul său are parte de cinstire. 

i9 După cum fețele nu seamănă unele cu altele, 

nici inimile oamenilor nu sunt la fel. 

% ladul şi pierzania nu se satură [niciodată]: 

le fel şi ochii oamenilor sunt nesăţioşi. 

a Spurcăciune pentru Domnul este cel care se uită semeţ 

şi neciopliții care nu-şi stăpânesc limba. 

2! Este o încercare pentru argint şi o ardere în foc pentru aur — 
iar omul este încercat prin gura celor care-l laudă. 

22 Inima nelegiuitului caută lucrurile rele, 

iar inima cinstită caută cunoaşterea. 

* Pe smintit, chiar dacă-! faci de ruşine cu biciul în mijlocul adunării, 
tot nu-l scapi de sminteală. 

% Cunoaşte cu discernământ sufletele turmei tale 

şi pune-ţi inima peste cirezile tale, 


27,17 TM este pozitiv în partea a doua: „omul îşi şlefuieşte purtarea.” 

27,18 „păzeşte”: lit. „va păzi”. e Părinţii interpretează versetul în lumina lui In. 14,23: 
„Cine păzeşte cuvântul Domnului îl păzeşte pe Domnul în inima lui” (PG 17,24:C). e 
După Evagrie, „smochinul” îl simbolizează pe Hristos, pentru că smochinele „vindecă 
de lepră” (ibid., 338). 

27,19 TM are: „După cum apa [reflectă] faţa, tot aşa inima omului îl [reflectă] pe om.” 
27,20 Altfel spus, ochii sunt sediul invidiei. 

27,20a „Plus” LXX. 

2721 Argintul se încearcă, aurul îşi dovedeşte calitatea trecut prin foc; omul e testat de 
cei care-l laudă. 

27,2la Clement citează versetul pentru a diferenţia gnoza falsă de cea autentică, creş- 
tină: singurul criteriu este cel comportamental. Gnoza autentică se recunoaşte prin aceea 
că susținătorii ei practică realmente virtutea, nu se mulțumesc cu discursuri despre ea. 
2722 TM e mai pitoresc: „Chiar dacă l-ai pisa pe smintit într-o piuă, cu pisălogul, 
laolaltă cu grăunțele, sminteala tot nu se va duce de la ei.” 

27,23 „Cunoaşte”: fir. „vei cunoaşte” (exhortativ). $ „pune-ţi inima”: fi/z. „îţi vei pune 
inima”. € „cu discernământ”: fit. „cu cunoaştere”. În LXX e o figura etymologica. + 
Evagrie recomandă citirea acestui verset la adresa preoților, care trebuie să fie atenți nu 
la aparenţe, ci la inimile credincioşilor pe care îi păstoresc (ibid. 340). 

2 căci omul nu are pe veci putere şi tărie 

şi nici nu le lasă din urmaşi în urmaşi. 

2 Îngrijeşte-te de iarba de pe câmp şi vei cosi pajiştea, 
şi adună fânul de la munte, 

% ca să ai oi pentru îmbrăcăminte: 

prețuieşte câmpul, ca să ai berbeci. 

” Fiule, ai de la mine vorbe trainice pentru viața ta 

și pentru viaţa slujitorilor tăi. 








28 ! Necredinciosul o ia la goană când nimeni nu-l urmăreşte, 
dar dreptul este plin de încredere ca un leu. 

2 De la păcatele necredincioşilor se iscă judecăţi, 

dar omul isteț le va stinge. 

3 Cel îndrăzneţ în nelegiuiri îi pârăşte pe săraci. 

Precum ploaia năprasnică şi fără de folos, 

* tot aşa cei care se leapădă de Lege laudă necredința, 

dar cei care iubesc Legea se înconjoară cu zid. 

* Oamenii răi nu pricep judecata, 

dar cei care-L caută pe Domnul vor înțelege totul. 

$ Mai bun [e] un sărac care umblă în adevăr decât un bogat mincinos. 





27,24 „putere şi tărie”: TM are „bogăţie”. + „şi nici nu le lasă din urmași în urmaşi”: fit. 
„şi nu le transmite din generaţie în generaţie”. Altfel spus, nu acţiona ca şi cum ai fi 
veşnic. Urmașii pot avea altă soartă decât a ta. 

27,25-26 LXX are toate imaginile din TM, dar le grupează diferit. 

27,27 TM continuă seria începută în v. 25: „şi lapte de capră din belşug, ca să hră- 
neşti...” 

282 Cf. şi 15,18. e TM e complet diferit: „Când o ţară e în răzmeriță are multe 
căpetenii, dar ordinea dăinuie cu un om deştept şi instruit.” 

283 „Cel îndrăzneţ în nelegiuiri”: li. „cel viteaz în impietăți”. Probabil traducătorul a 
citit gibbor răşă" în loc de gebher răş, „un om sărac”. În TM, proverbul continuă până la 
sfârşitul versetului: „Un om sărac care-i jupoaie pe cei lipsiţi e ca o ploaie distrugătoare 
şi nu mai e pâine.” 

28,4 Diferențe între LXX şi TM, dar ideea este aceeași. + „se înconjoară cu zid”: cei 
care pun Legea în practică şi dobândesc nepătimirea şi cunoaşterea lui Dumnezeu 
, (ef. Evagrie, ibid., 343). 

28,6 Cf. 19,22. e Versetul a fost interpretat ca exprimând raportul credință-erezie: bunul- 
-simț al oamenilor simpli, în materie de credință, este preferabil competenţei teologice 
rafinate, uneori înşelătoare (Epir. 28,4). 

? Fiul deștept păzeşte Legea, 

dar cine paşte dezmăţul îşi necinsteşte tatăl. 

Cine-şi sporeşte bogăția prin camătă şi lăcomie 

o adună pentru cel care se milostiveşte de săraci. 

2 Cine-şi întoarce urechile ca să nu asculte Legea 

[nu va fi ascultat nici] el, [căci] şi-a spurcat rugăciunea. 
10 Cine-i rătăceşte pe [oamenii] cinstiți pe o cale rea 

va avea el însuşi parte de prăpăd. 

Nelegiuiţii vor străbate [printre] lucrurile bune, 

dar nu vor gusta din ele. 

"! Înţelept în propriii ochi e omul bogat, 

dar săracul deştept îl va osândi. 

2 Cu ajutorul drepţilor se dobândeşte multă slavă, 

dar în locurile necredincioşilor oamenii cad prinşi. 

13 Cine-şi ascunde necredința nu va avea cale prielnică, 
dar cine-şi recunoaşte vinovăţiile, acela va fi iubit. 

1 Fericit omul care se face mic în toate din cumințenie, 





28,7 „paşte dezmăţul”: sau „păstoreşte dezmățul”. Această imagine pastorală a fost spe- 
culată de Evagrie, pentru care „păstorul” este intelectul, iar „oile” sunt reprezentările 
pasiunilor din intelect (:bid., 344). e „dezmăţ”: subt. ăooria înseamnă exact „„ne-sal- 
vare”. Personajul din verset este cel „care nu mai poate fi salvat”, „irecuperabil”. 

238,8 „camătă şi lăcomie”: lizt. „camete şi lăcomii”. e Bogăția adunată necinstit le revine, 
în cele din urmă, nevoiaşilor. 

28,10 „va avea el însuşi parte de prăpăd”: litz. „va cădea el însuşi spre nimicire”. $ „dar 
nu vor gusta din ele”: /izt. „dar nu vor intra în ele”. e Unele manuscrise prezintă, pentru 
ultima parte a versetului, o variantă ce coincide cu TM: „cei desăvârşiţi vor avea parte 
de bine.” e Un comentariu antic ilustrează ideea străbaterii bunătăţilor fără nici o satis- 
facţie prin două parabole evanghelice: „fecioarele smintite” şi „bogatul şi Lazăr”. Aceş- 
tia au fost pedepsiţi prin obligaţia de a contempla fericirea altora (Epir. 28,12). 

28,12 „se dobândeşte multă slavă”: /iz. „slava devine multă”. e Diferă de TM, care e 
mai clar în ultima parte: „când cei răi se ridică, toţi se ascund.” 

28,13 „cine-şi recunoaşte vinovăţiile”: /izz. „cine-şi povesteşte mustrările primite”. $ 
„acela va fi iubit”: TM are „le mărturiseşte şi le alungă, primeşte îndurare”, 

28,14 „se face mic”; sau „se ghemuieşte, plecându-se”. * „cuminţenie”: una din marile 
virtuţi stoice, evăGfea, amestec de precauţie, respect şi teamă în fața lucrurilor şi eve- 
nimentelor vieţii. Poate că echivalarea cea mai adecvată, dar incompletă, ar fi „băgare de 
seamă, precauţie”. La Părinţi, termenul stoic capătă o nuanță religioasă, însemnând 
„frică de Dumnezeu, evlavie”. Clement îi cunoaşte însă sensul clasic, filozofic (Stromate 
[1,32,4). e TM are „fericit omul care se teme necontenit [de Dumnezeu)”. 

dar cel cu inimă împietrită va avea parte de necazuri. 
15 Leu flămând şi lup însetat 

acela care, sărac fiind, stăpâneşte peste un neam sărman. 
1% Un rege lipsit de câştiguri este un mare asupritor, 
dar cine urăşte nedreptatea va trăi vreme îndelungată. 
1 Cine se pune chezaş pentru un om învinuit de omor 
fugar va fi şi [va trăi] în nesiguranţă. 

172 Mustră-l pe fiul tău şi el te va iubi 

şi va aduce podoabă sufletului tău. 

Să nu te supui unui neam fără de lege. 

1% Cine umblă drept va fi ajutat, 

dar cine umblă pe căi sucite se va încurca. 

19 Cine-şi lucrează pământul se va sătura de bucate, 
dar cine trage către lenevie se va umple de sărăcie. 

% Omul vrednic de încredere va fi mult binecuvântat, 
iar ticălosul nu va rămâne nepedepsit. 

2! Cine nu se ruşinează în fața drepţilor, acela nu-i [om] bun, 
unul ca el îşi va vinde semenul pe o bucată de pâine. 
* Omul invidios dă zor să se îmbogăţească 

şi nu ştie că milostivul va stăpâni peste el. 

“3 Cine mustră căile unui om 





28,15 „lup însetat”: TM are „urs ce sare/se năpusteşte”. 

28,16 „lipsit de câştiguri”: TM are „fără minte/lipsit de înțelegere”. + „nedreptatea”: 
TM are „câştigul nedrept”. + „Veniturile regelui rău sunt viciile şi falsele învățături” 
(Evagrie, ibid. 349). 

28,17 TM are: „Omul învinuit de sângele altuia va fugi până la groapă: nimeni să nu-l 
oprească.” $ „Cine se pune chezaş pentru Satana se pune chezaş pentru nedreptatea lui şi 
făgăduieşte să-i dea înapoi roadele acestei nedreptăţi.” (Evagrie, ibid., 350) Evagrie 
pune versetul în legătură cu Lc. 23,25. 

28,17a „Plus” LXX. Dublet al 29,17. + Pentru Evagrie, „neamul fără de lege” este ceata 
demonilor (;bid., 351). 

28,19 Dublet al 12,11. € „lenevie”: TM are „fleacuri, deşertăciuni”. 

28,20 „ticălosul”: TM are „care se grăbeşte să se îmbogăţească”. 

28,21 „semenu!”: litz. „pe un om”, TM are: „Nu e bine să fii părtinitor (fitz. să cauţi la 
feţe): un om de vază e în stare să facă păcat pentru o bucată de pâine.” 

28,22 „milostivul va stăpâni peste el”: TM are „sărăcia va da peste el”. + „Cei care se 
milostivesc astăzi în veacul care vine vor fi miluiţi de Dumnezeu, vor deveni îngeri şi 
atunci le vor porunci necredincioşilor.” (Evagrie, ibid., 354) 

28,23 „linguşitorul”: gr. yieoooxapirovvrog — participiu genitiv, hapax LXX. TM are, 
litt. „cel care îşi face limba lunecoasă”. 

va avea mai mult har decât linguşitorul. 

24 Cine-şi alungă tatăl sau mama şi crede că nu păcătuiește, 
acela e tovarăş cu necredinciosul. 

25 Omul nesătul judecă la întâmplare, 

dar cine se încrede în Domnul va avea mare grijă. 

% Cine se încrede într-o inimă trufaşă e nebun, 

dar cine umblă cu înțelepciune se va mântui. 

21 Cine dă săracilor nu va duce lipsă, 

dar cine-şi întoarce ochii (de la săraci] va fi la mare strâmtorare. 
% În locurile necredincioşilor drepții suspină, 

dar, când aceia vor pieri, drepții vor spori. 


29 ! Mai bun [e] omul care mustră decât omul încăpățânat, 
căci îndată ce acesta se aprinde, leac nu mai este. 

? Când drepții vor fi lăudaţi, se vor bucura popoarele, 
dar câtă vreme conduc necredincioşii, oamenii suspină. 
3 Când omul iubeşte înțelepciunea, tatăl lui se bucură, 
dar cine paşte desfrânatele îşi pierde bogăția. 

+ Regele drept ridică o ţară, 

dar omul nelegiuit o surpă. 

5 Cine pregăteşte o cursă pentru prietenul său 

îşi prinde el picioarele. 

* Omului păcătos — laț mare, 


28,24 „alungă”: unele manuscrise grecești au „bate”; altele, „necinstește”. + TM are 
„jefuieşte”. 

28,25 „nesătul”, gr. &rânoroş: alte manuscrise au „necredincios”. Sensul lui ăninotos, 
aici, este de „cârcotaş”, „niciodată mulțumit”. + „Va avea mare grijă” se opune lui „la 
întâmplare”. Credinciosul va judeca totul cu atenţie. 

28,27 Ciprian al Cartaginei întemeiază pe acest verset făgăduinţa că „o avere pusă în 
slujba lui Hristos nu se poate epuiza” (Binefacerea şi milostenia 9). 

28,28 TM are, în prima parte: „Când cei răi se ridică, oamenii se ascund.” 

29,1 „încăpățânat”: lit. „tare de cerbice”. + TM are sens complet diferit: „Omul care, 
pedepsit, îşi întăreşte grumazul, va fi rupt dintr-o lovitură şi nu va mai fi leac pentru el.” 
29,2 „vor fi lăudaţi”: TM are „sunt mulți”. 

29,3 „paşte desfrânatele”: cf. 28,7. + „Bunul păstor este intelectul care are gânduri 
nepătimitoare; râul păstor, intelectul care are gânduri pătimaşe”. (Evagrie, ibid., 358B) 
29,5 „pentru prietenul său”: li. „pentru faţa/persoana prietenului său”. e TM are: „Cine 
flatează un prieten îi întinde o cursă sub paşi.” 

însă cel drept va avea bucurie și veselie. 

7 Dreptul ştie să-i judece pe sărmani, 

dar necredinciosul nu se va pricepe să cunoască; 
iar săracul nu are minte de judecător. 

3 Ciumele” au dat foc cetății, 

dar înţelepții au răsturnat mânia. 

? Omul înţelept judecă neamurile; 

omul netrebnic, mâniindu-se, stârneşte râsul, dar nu-şi pleacă fruntea. 
19 Oamenii părtaşi la [vărsare de] sânge îl vor uri pe cel sfânt, 
dar oamenii cinstiți îl vor căuta. 

1 Smintitul îşi dă toată patima pe dinafară, 

dar înțeleptul [o] drămuieşte cu măsură. 

12 Când regele dă ascultare vorbei nedrepte, 

toți supușii lui [ajung] nelegiuiţi. 

15 Când creditorul și datornicul merg împreună, 
Domnul îi cercetează pe amândoi. 

14 Când regele îi judecă pe săraci după adevăr, 
tronul lui va sta drept mărturie. 

15 Loviturile şi mustrările dau înțelepciune, 

dar un copil rătăcit își face părinţii de ruşine. 

16 Când sporesc necredincioşii, sporesc şi păcatele, 
dar când aceia cad, drepții se înfricoşează. 

17 Ceartă-l pe fiul tău, iar el îţi va aduce linişte 

şi va aduce podoabă sufletului tău. 


29,7 „nu se va pricepe să cunoască”: litt. „nu va pricepe [ce este] cunoaşterea”. e Ulti- 
mul stih este un „plus” al LXX, de fapt, o a doua traducere a celui de-al doilea stih din 
versetul ebraic. 

29,9 Diferit de TM, care vorbeşte despre o dispută între un înţelept şi un prost. 

29,10 „îl vor căuta”: litt. „vor căuta sufletul lui”. 

29,11 TM e mai limpede în partea a doua: „Înțeleptul, ţinându-le în frâu, le potoleşte.” 
29,13 „îi cercetează”: lit. „le face vizită” (în sens pozitiv). TM are alte personaje: 
sărmanul şi asupritorul. Când aceştia merg împreună, Dumnezeu „îi luminează pe amân- 
doi, le luminează ochii”. Idee asemănătoare în 22,2, unde este vorba de sărac şi bogat. 
29,14 „va sta drept mărturie”: TM are „se va întări pentru totdeauna”. 

29,16 „se înfricoşează”: TM are: „drepţii vor vedea căderea lor.” În LXX, „drepţii se 
înfricoşează” văzând teribila cădere a necredincioşilor şi cumplitele pedepse pe care le 
vor îndura. Altfel ar fi contradictoriu. 

18 Să nu fii niciodată mijlocitor pentru un neam nelegiuit, 
dar preafericit este cel care păzeşte Legea. 

ia Slujitorul încăpățânat nu va fi mustrat [doar] cu vorbe, 
[căci,] chiar dacă va pricepe, nu se va supune. 

% Dacă vezi un om repezit în vorbe, 

să ştii că un nebun are mai multă nădejde decât el. 

2! Cine trăieşte de mic în trândăvie, rob va fi 

şi în cele din urmă se va întrista de sine. 

* Omul apucat sapă gâlceavă, 

iar cel mânios scurmă păcatele. 

 Obrăznicia îl înjoseşte pe om, 

dar pe cei cu gândul smerit Domnul îi sprijină cu slavă. 
Cine se face părtaş cu hoţul îşi urăşte sufletul — 

dacă aceştia, auzind de o punere la cale, nu dau de ştire 
25 de frica şi de ruşinea oamenilor, se vor prăbuşi; 

iar cine are încredere în Domnul se va veseli. 
Necredinţa aduce omului alunecare, 

dar cine se încrede în Stăpânitor se va mântui. 

28 Mulţi se gudură în fața cârmuitorilor, 

dar de la Domnul vine ce e drept pentru om. 





29,18 „mijlocitor”: /itt. „interpret”, gr. tEnyeric: să nu intervii cu cuvântul întru apă- 
rarea unui păgân. Termenul grecesc mai este utilizat în Gen. 41,8.24 în legătură cu 
„magii” lui Faraon, văzuţi ca „interpreți ai oracolelor divine”. $ Evagrie: „Cei care au 
păzit Legea vor avea un mijlocitor (interpret), dar cei care au încălcat-o nu vor avea nici 
un mijlocitor (interpret), ci pe cineva care-i va pedepsi” (ibid. 364). 

29,19 „încăpăţânat”: iz. „dur”, „neclintit”, „tare de cap”. Adj. e un „plus” LXX, 

29,20 „să ştii”: glosă LXX. 

29,21 „trăieşte... în trândăvie”, gr. koroonorai o: verb complex: „a trăi în moliciune, 
huzur, trândăvie”. + TM are o altă idee: „Cine-şi alintă sclavul din adolescență va face 
din el un nerecunoscător.” + Evagrie apropie proverbul de In. 8,34: ce! care duce o viață 
de trândăvie nu diferă prin nimic de un sclav (Schol. Pr. 366). 

29,22 „scurmă păcatele”: le dezgroapă, le dă la iveală ațâțând şi mai tare cearta. 

29,23 TM e mai simplu şi simetric: „Orgoliul îl va umili pe om, dar un om smerit va 
primi slavă.” 

29,24-25 Grupează două versete autonome în TM, $ „auzind de o punere la cale”: lit. 
„auzind de încheierea unui legământ” (se subînțelege, „între cei care pun la cale un 
furt”). $ „Necredinţa”: /itt. „lipsa de evlavie”, gr. cot fea. 

29,26 „se gudură în faţa”: lite. „se îngrijesc de faţa” (cf: şi 19,6). 

21 Spurcăciune pentru cei drepți omul nedrept, 
şi spurcăciune pentru nelegiuit calea dreaptă. 


31 ! Cine va găsi o femeie bărbătoasă? 

Una ca aceasta e mai prețioasă decât nestematele. 

11 Inima bărbatului ei îşi pune îndrăzneala în ea, 

o astfel [de femeie] nu va duce lipsă de prăzi bune, 

12 căci ea lucrează cele bune pentru bărbatul ei toată viața: 
'3 torcând lână şi in a făurit lucru folositor cu mâinile sale. 
14 Era ca o corabie ce face negoț în depărtare: 





29,27 Altă lecţiune pentru primul stih, nereţinută de Rahifs: „Spurcăciune omul drept 
pentru cel nedrept.” 

31,10-31 Portretul „femeii bărbătoase”. În LXX, portretul „femeii viteze” (lit. 
„bărbătoase”), care încheie culegerea, formează un tot unitar, fără nici o întrerupere pe 
parcurs. În 'TM, acest poem final este organizat după literele alfabetului: sunt 22 de 
versete — câte litere are alfabetul ebraic. Înţelepciunea capătă aici trăsăturile concrete şi 
vii ale unei femei, stăpână exemplară a casci. e „Femeia bărbătoasă” sau „femeia virilă” 
(gr. vovă âvăpeta; lat. mulier virilis) va deveni un fopos al literaturii creştine timpurii, 
iar acest poem de la sfârşitul Proverbelor va fi jucat un rol esenţial în conturarea 
modelului de sfinţenie feminină. Creștinismul pleacă de la premisa paulină că în Hristos 
nu mai există „bărbat sau femeie”, în sensul diferențelor sexuale, persoana umană 
îndumnezeită depăşind ucest stadiu natural bipolar. Cea care inaugurează seria „femeilor 
bărbătoase” este Tecla, discipola apostolului Pavel, care preferă martiriul decât să se 
lepede de credință şi care va deveni model al majorităţii biografiilor feminine din 
primele secole (cf. pe larg, C. Bădiliță, „Chipuri şi biografii feminine în secolele IV-V”, 
în Grigore de Nyssa, Viața sfintei Macrina, Bucureşti, 2004, pp. 69-107). e Interpretarea 
patristică a acestui pasaj este deopotrivă ecleziologică şi spirituală: „femeia bărbătoasă” 
simbolizează Biserica, soția-model a lui lisus. Ea încarncază, pe rând, rolurile de 
martiră, soție şi mamă ideală (Epit. 31,12). € În liturgia romană pericopa se citeşte, de 
exemplu, în sărbătoarea sfintei Marta (29 iulie), 

31,10 „femeia bărbătoasă”: „curajul”, „bărbăția” (gr. âvăpeia), este una din virtuțile 
cardinale proclamate de filozofia greacă. Expresia „femeia bărbătoasă” mai apare în Sir. 
26,2 şi 28,15. e TM are „femeia vrednică/puternică”. 

31,11 Augustin interpretează nuanța războinică a versetului: „Biserica jefuieşte lumea, 
ia de peste tot prada demonului” (Serm. 37,4). 

31,13 torcând”: TM are „ea caută”. e În tradiţia alexandrină, lâna şi inul sunt asociate 
contemptării realităţilor corporale, respectiv spirituale. Simbolismul este inversat la 
Didim (Epit. 31,6; Evagrie, Schol. Pr. 373; Augustin, Serm. 37). 

31,14 Unele manuscrise adaugă, după traiul”, „de departe”. e TM are „îşi aduce pâinea 
de departe”. e Pentru Hipolit, această femeie-corăbier simbolizează Biserica adunând şi 
împărțind comoara cerului (BA, p. 339). 

ea îşi agoniseşte traiul 

15 şi se scoală de cu noapte 

şi dă casei de mâncare 

și slujitoarelor de lucru. 

15 A văzut un ogor și l-a cumpărat, 
din roadele mâinilor sale a sădit o moşie. 

” După ce şi-a încins bine mijlocul, 
şi-a întărit braţele pentru muncă. 

'% A gustat [și ştie] că-i bine să munceşti, 
şi nu se stinge toată noaptea lampa ei. 

Le Braţele şi le întinde spre cele de folos, 

iar mâinile şi le reazemă pe fus. 
* Mâinile şi le-a deschis pentru cel sărman 
şi a întins rodul către cel sărac. 
Bărbatul ei nu-şi face griji pentru cele de acasă, atunci când întârzie 
pe undeva, 
căci toţi cei din preajma ei au cu ce se îmbrăca. 
22 Haine căptuşite a croit pentru bărbatul ei, 

iar pentru ea, veşminte de in şi porfiră. 
*3 Bărbatul ei atrage privirile de la porți 
când se aşază la adunare cu bătrânii locuitorilor din ţinut. 
2 Ea a țesut pânze subțiri şi le-a vândut, 
şi cingători pentru canaaneni. 
“5 A deschis gura chibzuit şi cu rost 


31,15 + „şi se scoală de cu noapte”: traducătorul BA are, nejustificat, „e încă în picioare 
la căderea nopții”. În acest caz, LXX ar fi diferit de TM. Dar traducerea corectă este 
aceea propusă de noi, care coincide şi cu sensul TM. + „şi dă casei”: /itt. „a dat casei”, 
31,16 „moşie”: sau „domeniu”. TM are „vie”. 

31,17 „pentru muncă”: „plus” LXX, 

31,21 TM are: „Nu se teme de zăpadă pentru casa ei, căci toți au haine căptuşite/duble.” 
31,22 „căptuşite”: fit. „duble”. Veşmânt de lux, foarte scump. + „Haina dublă” a fost 
interpretată ca simbolizând dubla natură a lui Hristos, divină şi umană (Augustin, Serm. 
37,17; Ambrozie, Tratatul despre Luca 8,11). Inul reprezintă lucrurile cerești, iar purpura, 
Patimile lui lisus: din amândouă este ţesut veşmântul credinţei (Ambrozie, 7obit 77). 
31,24 „pentru canaaneni”; unele manuscrise adaugă: „şi pentru fenicieni”. TM nu are 
nici „canaaneni”, nici „fenicieni”, ci, simplu, „negustori”. În acea perioadă „canaanenii” 
îi desemnau pe negustorii ambulanți, de unde echivalarea LXX, 

31,25 „A deschis gura chibzuit şi cu rost”: acelaşi vers din TM, 31,26 se află la originea 
31,25.28 şi 3,16 în LXX. 3 

şi limbii sale i-a pus o rânduială. 

2 S-a îmbrăcat în putere şi nobleţe 

şi s-a veselit în zilele de pe urmă. 

2] Încăperile caselor ei sunt bine acoperite, 

şi ea n-a mâncat mâncare nemuncită. 

*% Gura şi-o deschide cu înţelepciune şi după rânduială, 
milostenia ei i-a crescut copiii şi aceştia au ajuns bogaţi, 
iar bărbatul i-a adus laudă: 

* Multe fiice au dobândit bogăţie, 

multe au făcut lucruri grozave, 

dar tu le-ai întrecut şi le-ai covârşit pe toate.” 

3 Mincinoase sunt farmecele şi zadarnică frumuseţea femeii; 
dar cea deşteaptă este binecuvântată, 

ea să laude frica de Domnul. 

a Daţi-i din roadele mâinilor ei, 

iar bărbatul ei să fie lăudat la porțile [cetăţii]. 


31,27 „mâncare nemuncită”: litt. „grâne trândave”. 

31,28 Versetul aglutinează vv. 26 şi 28 din TM. 

31,30 Ultimelor două stihuri din LXX le corespunde un singur stih din TM: „femeia care 
se teme de Domnul e preamărită.” 

31,31 „mâinilor”: lecţiune diferită în unele manuscrise: „buzele ei” (cf. 12,14 şi 18,20). 
* „Bărbatul” din acest ultim verset al Proverbelor va fi identificat de autorul Înţelep- 
ciunii cu Solomon însuşi, mirele Înţelepciunii (Înţ. 8,10). e TM are: „iar lucrările ei să o 
laude la porţi.” 

cca 


Introducere 


1. O carte stranie... şi o traducere semnată? 


Qoheleth sau Ecleziastul, carte „stranie şi admirabilă” în ochii lui E, Renan!, 
face parte, după canonul iudaic, din Scrieri (X“tubhim) sau Hagiografe, 
altfel spus din al treilea grup de cărți care formează Biblia; repartiția este 
deja atestată în secolul al II-lea î.H. de traducătorul grec al Înţelepciunii lui 
lisus Sirah, în prolog; la Lege şi la Profeţi se adaugă „cele ce le urmează” 
(v. 1), „alte cărți ale părinților noştri” (v. 10), Contururile vagi ale acestui 
grup au contribuit poate la formularea unei definiții negative: ansamblul 
cărților care nu intră în primele două categorii; în procesul formării canonu- 
lui ebraic, Qoheleth (împreună cu Cântarea Cântărilor) a suscitat discuţii 
din punctul de vedere al includerii sale în corpusul de Scrieri. Studiile lui 
D. Barthelemy sau J. Trublet au arătat statutul delicat al acestei cărți”. Totuşi, 
fragmente din Qoheleth există pe unul dintre sulurile peşterii IV de la Qumran 
(4Q109 şi 4Q110); ele sunt nu doar documente ale variantelor de text, ci şi 
o mărturie importantă a apartenenței acestei cărți, în secolul al II-lea î.H., la 
„Scrierile” comunităţii eseniene, mai înainte de a fi dobândit un statut 
canonic în iudaism. 

În Biblia ebraică, Qohelerh face parte din cele cinci m“ghillăth, cele 
cinci „suluri” folosite la sărbătorile evreiești — după o tradiţie destul de târzie, 
de vreme ce Talmudul din Babilon aşază Cartea Ruth în fruntea Scrierilor 
(Baba bathra 14b) şi pare să considere Cântarea Cântărilor, Qoheleth şi 
Plângerile ca un grup distinct (Berakăr 57b). Cele cinci cărţi sunt: Ruth, 
Cântarea Cântărilor, Plângerile, Qoheleth şi Ester. Cu certitudine OQoheleth 


1. E. Renan, L 'Eccigsiaste. Un temps pour tout, reed., Paris, 1990. 

2. D. Barthelemy, „L'&tat de la Bible juive depuis le dsbut de notre tre jusqu'ă la 
deuxi&me revolte contre Rome”, în : J. D. Kaestli şi O. Wermelinger (ed.), Le Canon de 
V'Ancien Testament. Sa formation et son histoire, Geneva, 1984, pp. 9-45; J. Trublet, 


„Constitution et clâture de canon h&braique”, în: Chr. Theobald [ed.], Le Canon des 
Ecritures. Etudes historique, exegttiques et systematiques, Paris, 1990, pp. 717-187. 

a devenit abia târziu lectura pentru sărbătoarea Corturilor, de vreme ce 
tratatul deutero-talmudic Maseket Soferim nu menţionează cartea în lista de 
lecturi liturgice. În liturgia din diaspora, Qohelerh a înlocuit cartea lui 
Baruch, rezervată mai înainte acestei sărbători: „Daţi citire acestei cărți [...] 
în casa Domnului în ziua Sărbătorii şi în zilele cuvenite” (Bar. 1,14). Uzul 
liturgic a asigurat celor cinci cărți un loc important, ceea ce explică şi 
numărul mare de targumuri ale cărții Qoheleth care ne-au parvenit, în mod 
deosebit numeroasele manuscrise de tradiție yemenită?, 

În scrierile Bibliei grecești a prevalat o altă ordine: cele trei manuscrise 
în unciale, Vaticanus, Sinaiticus şi Alexandrinus, prezintă următoarea 
succesiune: Psalmii, Proverbele, Ecleziastul, Cântarea Cântărilor. În felul 
acesta se alcătuieşte trilogia solomoniană (Prov., Ecl., Cânt.), de care se 
foloseşte tradiţia patristică pentru a defini etapele cunoaşterii şi ale vieţii 
spirituale. În Prologul la cărţile Regilor, din Vulgata, leronim prezintă 
diversele grupe de cărți ale Vechiului Testament; caracterul pseudoepigrafic 
al cărților este important în clasificarea Hagiografelor: „Prima carte este cea 
a lui lov, a doua cea a lui David... În al treilea rând vine Solomon, care 
cuprinde trei cărţi: Proverbele, pe care [evreii] le numesc Parabole sau 
Masaloth, Ecleziastul sau Coeleth şi Cântarea Cântărilor, pe care o desem- 
nează cu titlul Sirassirim”, Ieronim plasează aşadar Înţelepciunea lui 
Solomon printre apocrife. 

Redactarea cărții Qohelerh este plasată pe la jumătatea secolului 
al III-lea î.H. — altfel spus în vremea când Tora era tradusă la Alexandria —, 
iar traducerea ei în limba greacă, la începutul secolului al II-lea d.H. (după 
70 d.H. anul cuceririi lerusalimului de către Titus şi al distrugerii Templu- 
lui, şi probabil înainte de revolta lui Bar-Kokhba din 132-135). Aproxi- 
mativ cinci secole separă cele două texte, dar merită puse în valoare două 
puncte comune: în primul rând, procesul de elenizare a iudaismului, care a 
început o dată cu instalarea monarhiilor elenistice de la sfârşitul secolului 
al IV-lea. Amprenta elenismului asupra comunităţilor evreieşti, la Alexandria, 
dar şi în Palestina, devine tot mai puternică, iar studiile lui M. Hengel asu- 
pra ludeei din primul secol d.H. dezvăluie în ce măsură limba greacă a marcat 
viața evreilor de la Ierusalim şi din diaspora. O dată cu limba, pătrund 
cultura, formele de gândire, dar şi de putere. Încă din timpul domniei lui 


3. Vide M.Taradach şi I. Ferrer (ed.), Un Targum de Qohelet. Editio Princeps du LMS. 
M-2 de Salamanca. Texte arameen, traduction et commentaire critique, Geneva, 1998, 
pp. 7-30. 

Antiochus al IV-lea Epiphanes, rezistența Macabeilor a vrut să impună 
limite unei civilizații care îşi asumase dreptul de a face din Templu un 
templu al lui Zeus. Tocmai de aceea, al doilea punct comun între textul 
grecesc şi cel ebraic al Ecleziastului îl reprezintă faptul că ele au fost 
produse în două perioade de criză, chiar dacă situaţiile istorice diferă mult. 
Pentru Qoheleth, M. Hengel a descris în ce fel cartea dezvăluie „începutul 
crizei religioase la evrei”. ludeea, în perioada elenistică, se bucura de o 
oarecare prosperitate, care se întrezăreşte în carte, fie şi într-o formă critică 
(2,8; 5,9; 7,12; 10,19), dar se afla cu siguranţă într-o situaţie de subordonare 
şi conflict. 

În anul 70 d.H., al doilea Templu este distrus, iar Iudeea devine provin- 
cie romană. Faptul reprezintă o zdruncinare profundă, de pe urma căreia va 
căpăta o importanță centrală iudaismul rabinic. J. Neusner i-a definit trăsă- 
turile principale, în primul rând locul central pe care îl ocupă studierea 
Torei, socotită ca o adevărată formă de cult. Se pare că traducerea în greacă 
a cărţii Qohelerh s-a făcut în acest mediu rabinic, în Palestina sau chiar în 
comunităţile din preajmă; această carte de înţelepciune se citește pe funda- 
lul unei noi definiri a înțelepciunii, care este fără îndoială marcată de ele- 
nism (iar lexicul grecesc al Ecleziastului îi poartă urmele), dar se centrează 
pe studierea Legii pornind de la textele în curs de canonizare. Se conturează 
acum, în trecerea de la ebraică la greacă, ceea ce am numit dublul orizont al 
textului: universalizării, ştergerii granițelor prin întâlnirea dintre culturi pro- 
duse în epoca elenistică, îi succedă o nouă instituționalizare a religiei, în care 
înțelepţii, rabinii ocupă un loc hotărâtor. În vremea unei asemenea schim- 
bări culturale şi religioase, ce semnificaţie are o traducere, mai mult încă — 
o traducere literală a unei cărţi biblice? 

Spre deosebire de Înţelepciunea lui lisus Sirah, al cărei prolog ne oferă 
un nume de autor şi o dată, textul grecesc al Ecleziastului nu are nici un fel 
de semnătură. Comentatorii moderni atribuie traducerea cărții lui Aquila din 
Pont; sub numele lui Aquila se ascunde probabil anturajul acestuia, şcoala 
căreia îi aparținea, ceea ce sugerează că un traducător trebuie să se supună 
unui anumit set de reguli de traducere. Abordările cele mai recente ale 
subiectului se caracterizează toate prin prudenţă, dar nimeni nu poate evita 
referirea la Aquila. 

Mai multe mărturii antice ne dau informaţii asupra lui Aquila, iar unele 
elemente concordă, chiar dacă rămân în fond imposibil de verificat. După 
Irineu (Aduersus haereses UI, 21, 1), Epifanie (Tratatul despre greutăți şi 
măsuri 13) şi un text apocrif, Dialog între Timotheu şi Aquila, personajul — 

prozelit evreu — era originar din Pont. Cu destule detalii, ultimele două texte 
îl prezintă ca fiind înrudit cu împăratul Hadrian şi aflându-se în acelaşi timp 
cu acesta la Ierusalim, așadar în anii 130. Istoricul roman Cassius Dio 
indică drept cauză a revoltei conduse de Bar-Kokhba intenţia lui Hadrian de 
a face din Ierusalim o aşezare romană cu numele Aelia Capitolina (Istoria 
romană 69, 12). În contact cu mediile rabinice, Aquila a oferit o nouă ver- 


siune a Bibliei grecești; dorinţa de a avea o nouă traducere făcută în inte- . 


riorul iudaismului poate fi justificată de o neîncredere față de Septuaginta, 
ale cărei libertăţi față de textul ebraic erau de mult timp recunoscute şi care 
devenise „carte” a comunităților creştine. Hexapla lui Origen, dar şi, de 
pildă, răspunsul pe care Origen i-l adresează lui Africanus în legătură cu 
episodul Suzanei din Cartea lui Daniel, precum şi numeroase menționări ale 
personajului în Talmud, atestă acest rol al lui Aquila. Câteva fragmente din 
„Biblia lui Aquila” descoperite în geniza din Cairo demonstrează locul 
deţinut de această versiune în comunitățile evreieşti până în epoca medie- 
vală. N. De Lange a editat şi tradus pasajul din Ecleziast (2,13-23) găsit pe 
unul din palimpsestele din geniză!: textul grecesc este transliterat în ebraică 
şi pare să fie o adaptare a textului Ecleziastului în greaca medievală. În fine, 
un document oficial confirmă încă o dată locul ocupat de opera lui Aquila: 
Novella 146 a lui Iustinian, din 553, autorizează comunitățile evreieşti să 
folosească în liturgie Biblia lui Aquila. 

Opera lui Aquila nu a ajuns până la noi decât într-o formă fragmentară, 
chiar dacă datelor hexaplare li s-au adăugat fragmentele descoperite în 
geniză (3Rg. 21,9-17; 4Rg. 23,12-27; versete din Psalmi, dintre care cele 
mai întinse pasaje sunt Ps. 91,1-10; 95,7-13; 101,16-29; 102,1-13), 

Într-un capitol din Les devanciers d "Aquila (Vetus Testamentum 
Supplementum 10, Leiden, 1963), D. Barth&lemy, comparând textul Ecle- 
ziastului din Septuaginta cu diferitele pasaje şi lecţiuni păstrate din Biblia 
lui Aquila, rămâne la concluzia că textul trebuie să-i fie atribuit lui Aquila: 
lui i-a revenit aşadar traducerea cărții Qohelerh în limba greacă, o dată ce a 
fost recunoscută drept canonică. Două criterii au jucat un rol decisiv: 
traducerea lui gam prin kai Ye (care plasează textul lui Aquila în seria 
primelor revizuiri ale LXX) şi folosirea lui ovv adverbial ca echivalent 


4. N.R. M. De Lange, „Two Genizah Fragments in Hebrew and Greek”, în: ]. A. Emerton 
şi S. C. Reif (ed.), /nterpreting the Hebrew Bible. Essays in honour of E. 1. J. Rosenthal, 
Cambridge, 1982; Greek Jewish Texts from the Cairo Genizah, Tubingen, 1996, cap. IX, 
»A Greek Translation of Kohelet (Ecciesiastes)”. 

pentru 'eth, particula plasată înaintea complementului direct. Barthslemy 
sugerează că traducerea acestei cărți este o operă de tinereţe a lui Aquila. K. 
Hyvărinen (Die Uberseizung von Aquila, Lund, 1977, p. 99) se opreşte mai 
degrabă la ideea că Ecleziastul a fost tradus pentru prima dată în anii 70 şi 
că Aquila a revizuit mai apoi această traducere. La acestea se adaugă o altă 
ipoteză, legată de mărturia lui leronim: opera lui Aquila ar fi avut două ediţii. 


II. Compoziţia şi retorica textului 


Carte de mici dimensiuni, Qohelerh-Ecleziastul se prezintă în Bibliile mo: 
derne în douăsprezece capitole. D. Barthâlemy a studiat „tradiţiile antice ale 
împărțirii textului biblic al Torei” (G. Dorival şi O. Munnich [ed.], „,Selon 
les LXX”. Hommage ă Marguerite Harl, Paris, 1995, pp. 27-52) şi a arătat 
legătura dintre aceste decupaje ale textului şi utilizarea lui liturgică în 
sinagogă. Midraş Rabbah la cartea Qoheleth o împarte în patru secțiuni: 
graniţa dintre secţiunile 1 şi 2 este mai puţin precisă decât următoarele, dar 
pare să fie după 3,12; a doua secţiune începe aşadar la 3,13, a treia la 7,1, 
iar a patra la 9,7. Indicate doar în Midraș, aceste împărțiri nu sunt explicate 
şi provin fără îndoială dintr-o tradiţie mai veche. Cele opt omilii ale lui 
Grigore al Nyssei consacrate Ecleziastului, a căror arhitectură viguroasă 
sugerează că este vorba de o operă încheiată, se referă la Ecl. 1,1 — 3,12-13, 
acoperind prima parte a cărţii biblice, în care Grigore al Nyssei include şi 
versetul 3,13 (care formează cu versetul precedent o unitate sintactică), 
Câteva veacuri mai târziu, Isodad din Merv, ale cărui interpretări sunt în 
mare măsură tributare exegezei lui Theodor al Mopsuestiei, propune la 
începutul comentariului său la Ecleziast o divizare în trei părți, fără a pre- 
ciza totuşi care sunt delimitările. Propunerile formulate în ultimele decenii 
de către exegeţi asupra unităţii şi compoziției acestei cărţi sunt îndeajuns de 
diferite pentru a contura dificultatea demersului de determinare a unităților 
semnificative în interiorul unui text non-narativ. 

Comparaţia este omniprezentă în Ecleziast, iar G. S. Ogden (în două 
articole apărute în Journal of Biblical Literature”) a demonstrat în ce fel 
folosirea comparaţiei constituie un mod de gândire al Ecleziastului şi îi 
structurează etapele de reflecţie. În plan sintactic, aceasta se concretizează 


5. „The Better proverb, rhetorical criticism and Qo”, /84 96, 1977, pp. 489-505; „Qo's 
use of the «nothing is better» form”, JBL 98, 1979, pp. 339-350. 

diferit: construcția cc... ore sau donep... ore (3,19; 5,15; 11,5) introduce 
imaginile tradiţionale şi se poate reduce la o singură marcă de subordonare, 
dx (5,14; 9,2.12; 12,11). Cel mai adesea însă, comparaţia ia forma unui 75b- 
-Spruch (Better-Proverb), după expresia lui W. Zimmerlis care identifică, 
sub această denumire, una dintre modalităţile de exprimare a înţelepciunii 
(„Ort und Grenze der Weisheit im Rahmen der alttestamentlichen Theologie”, 
în: Les Sagesses du Proche-Orient ancien, Paris, 1963, pp. 129-136). În 
Ecleziast, aceste propoziții sunt calchiate după ebraică, secvenţa fâbh... min... 
fiind tradusă prin &ya86v... vr&p (sau &ya6v... îi); şaisprezece afirmaţii 
din Ecleziast au această formă, iar opt dintre ele sunt grupate în pasajul 
7,1-11. Se adaugă formele implicite de comparație, precum şi echivalentele 
lor negative: ov touwv ya06v (2,24; 3,12.22; 8,15); în construcţiile de 
tipul acesta, ceea ce urmează după sintagmă sugerează că există cel puţin o 
excepție de la formularea negativă (în 2,24, îi răspunde afirmativul crya86v; 
în 3,12.22 şi 8,15, îi urmează ei u1), „cu excepţia”, „decât”). Temele com- 
paraţiei sunt felurite, de vreme ce Ecleziastul a dorit să vadă totul şi să 
experimenteze totul: diversificarea comparaţiei poate fi înțeleasă ca o 
manieră de a ilustra acest „tot”, repetat cu insistență. Mai presus de toate 
însă, comparaţiile se integrează discursului şi îl justifică, iar propoziţiile 
introduse prin dr le semnalează pertinența. Înţelepciunea Ecleziastului 
cântăreşte așadar şi evaluează ce este bine şi ce este ma; bine şi se confruntă 
cu caracterul exclusiv al Legii care funcţionează prin porunci şi interdicții. 

Comparaţia este şi una dintre trăsăturile autobiografice, privindu-l chiar 
pe cel care vorbeşte: în câteva rânduri, el îşi pune întrebări asupra succeso- 
rului său şi se compară — fără modestie — cu predecesorii săi. Comparaţia se 
integrează într-un discurs la persoana întâi care unifică textul. Traducătorul 
în limba greacă reproduce cu fidelitate diferitele mărci ale persoanei întâi 
din textul cărții Qohele/h. Alături de numeroase verbe la această persoană, 
sintagma ebraică alcătuită din verb la persoana întâi + 'ani, pronumele 
subiect de persoana întâi, este tradusă sistematic în greacă prin sintagma 
verb + Ey („eu [însumi]”, „chiar eu”). Mai mult decât atât, traducătorul 
transpune în greacă sufixele pronominale ebraice, cu precădere în expresia 
KapSiLa pov, „inima mea” (care apare de douăzeci şi două de ori), folosită 
mai ales în cazul dativ, precedată de prepoziţia &v, „în”. Această abordare a 
textului îi conferă aspectul unui monolog, a! unui discurs interior. 

III. Întrebările Ecleziastului. Principalele teme ale cărții 


„Deşertăciunea” 


„Deşertăciunea deşertăciunilor” este expresia care păstrează în amintiri tex- 
tul Ecleziastului. Totuşi, chiar dacă ea își capătă toată puterea în Ecleziast, 
această reflecţie care prezintă o judecată universală, fără referire explicită la 
Dumnezeu, e deja prezentă în alte locuri din VT şi se întâlneşte, pe un plan 
mai larg, cu unele curente filozofice din perioada elenistică. 

Ecleziastul foloseşte recurent substantivul uaroiGrnc, chiar dacă 
adjectivul corespunzător lipseşte. În Psalmi (ex. 38,6, cel mai apropiat ca 
sens; 118,37; 143,4.8.11 etc.) şi Proverbe (12,11; 21,6; 26,2; 30,8; 31,30, 
în afirmaţii cu sens mai limitat) cele două cuvinte traduc diferiţi termeni 
ebraici, în timp ce în Ecleziast se manifestă o echivalență strictă cu hebhel 
(v. nota la 1,2). 

Fie că sunt considetate pesimiste, fie doar banale, aceste declarații apar 


„ca una din temele discursului sapienţial, vizând să-l coboare pe om şi 


ambițiile lui. Se remarcă lipsa termenilor — şi deci a temei — deşentăciunii în 
Înţelepciunea lui Sirah (cu o singură excepție, nesemnificativă). Se poate 
vedea oare în aceasta un indiciu că acestă carte vrea să răspundă Eclezias- 
tului redând toată forţa fidelității faţă de Dumnezeul Legii? Într-un aseme- 
nea context, „deșertăciunea” omului nu-şi găsea locul. 

Aşadar, Ecleziastul face din această afirmaţie centrul experienței sale şi 
o completează dându-i forma unei duble propoziţii (nominale, în ebraică şi 
în greacă): „toate sunt deşertăciune şi căutare de vânt” (prima ocurenţă în 
1,14). Traducerile şi interpretările pentru a doua parte a versetului din TM 
sunt numeroase şi divergente, din cauza diferitelor explicaţii etimologice 
date cuvântului 7“ “/h (vezi nota la 1,14). Folosirea gr. npooipeorg, lit. 
„căutare, alegere”, specifică mai mult sensul acestei acuzaţii de nebunească 
deşertăciune, pentru că tinde să-l facă pe om răspunzător de ea; intrăm 
astfel în sfera unei antropologii. 


Tema regală şi critica regalității 


În primul verset al cărţii, numele lui Solomon nu e rostit, spre deosebire de 
versetele introductive ale celorlalte cărți care îi sunt atribuite (Prov. 1,1; 
Cânt, 1,1) şi de titlul ultimei cărți solomoniene, „Înţelepciunea lui Solomon”. 
Comentatorii antici, atât evrei cât şi creştini, se grăbesc însă, într-un anume 

sens, să-i restituie cartea pentru a completa desemnările perifrastice care îl 
înlocuiesc în text. 

Vorbirea la persoana întâi, recurentă în carte, face din afirmaţiile succe- 
sive un „cuvânt al regelui”, mai cu seamă în cap. 2. Comentatorii moderni 
ai TM istoricizează aceste versete, găsind în ele portretul unui rege elenis- 
tic, mai ales unde se menționează impozitele şi bogăţiile care vin din pro- 
vincii (e.g. 2,8). 

În culturile antice există o legătură strânsă între regalitate şi scrierile 
sapiențiale, regele apărând ca figura înțeleptului. Dar ne putem întreba 
dacă, în Ecleziast, legătura cu istoria lui Israel nu este una critică: cuvintele 
regelui exprimă o întrebare asupra exercitării puterii; în două rânduri 
(4,13-14; 9,14-15) figura săracului devine antiteza regelui şi ne e sugerată 
ca simbol al unei mai mari înţelepciuni. Textul grecesc întăreşte această 
linie critică: alegerea unor anumite cuvinte, care poate apărea ca rezultatul 
unei uniformizări a limbajului biblic, creează de fapt apropieri între istoria 
regalității şi aprecierea ei de către Ecleziast. Aşa e cuvântul-cheie al cărții — 
paren6rns, deşertăciunea: Samuel acuzându-l pe Saul (1Rg. 13,13), Saul, 
când se autoacuză în fața lui David (1Rg. 26,21), David recunoscându-şi 
păcatul în faţa lui Dumnezeu (Par. 21,8) folosesc verbul corespunzător 
uarorodoou, ca şi în acuzaţia colectivă adusă lui Israel şi lui luda (4Rg. 
17,15). TM nu are aceeaşi uniformitate. Deşertăciune nebunească: aceasta e 
judecata asupra acțiunii regilor. 

Puterea arbitrară a regilor pare pusă în cauză şi prin intermediul unei 
citări: „după cum grăieşte un rege puternic” (8,4): ultimele două cuvinte defi- 
nesc puterea lui Solomon în 3Rg. 4,21 (şi aici TM are doi termeni diferiţi). 

Importanţa temei regale în Ecleziast trebuie pusă în paralel cu portretele 
contrastante ale lui Solomon pe care le găsim la scriitorii evrei din perioada 
elenistică la începutul erei noastre, de exemplu în Targum şi la Flavius 
Iosephus. Unele interpretări din Targumul la Qohe/erh merg tot în sensul 
unei critici aduse regalității, chiar dacă Solomon nu e atins personal de ea, 
de vreme ce apare ca profetul care vesteşte decăderea regalității: este 
denunţată mai ales ruptura dintre cele două regate — de Nord şi de Sud. 
Singura domnie lăudată este cea a lui lezechia. Flavius losephus (47 VIII, 
1-7) insistă îndeosebi asupra înțelepciunii şi pietăţii lui Solomon. 

Dar regele nu e singurul om cu putere: reflecția înţeleptului tinde să 
generalizeze, denunţându-i pe cei puternici: regelui îi sunt asociați „mai- 
-marii”, „căpeteniile”, iar expresiile din 5,7 desemnează, poate, o ierarhie 
administrativă apăsătoare. Eventualitatea din 10,4 („Dacă duhul celui puternic 

se suie împotrivă-ţi”) pare a arăta puterea ca pe o amenințare mereu posi- 
bilă. Asociată cu bogăţia, puterea este asuprire, silnicie (ovkogovria în 4,1 
şi 5,7); opoziția dintre bogat şi sărac, foarte prezentă în Proverbe și Sirah, 
apare în Ecleziast ca antiteza dintre rege şi sărac (9,14-15): rezistența aces- 
tuia e repede uitată, poate că cei puternici au ultimul cuvânt. 


Pesimismul Ecleziastului. Bogăția şi originalitatea vocabularului 
privind oboseala, truda 


Prima marcă a pesimismului se află în recurența aceluiaşi lexic negativ: 
u6x80s, „trudă”, apare de 21 de ori, iar verbul corespunzător de 13 ori. 
Aceste cuvinte cu sens puternic, ce fac legătura între muncă şi oboseală, sunt 
atestate în limba clasică mai ales la poeți şi la tragici. De asemenea, familia 
de cuvinte reprezentată în carte prin Eykonoc (1,8) şi KOnwotg (12,12) 
aparține registrului hiperbolic al suferinței şi epuizării: limba clasică, mai 
ales în tragedii, foloseşte mai ales k6mog, care denotă, etimologic, gestul 
lovirii pieptului cu ocazia unui doliu. Intră deci în această suferință o anume 
violenţă, lucru confirmat de folosirea lui repioraouoc (1,13; 2,23.26 etc.) 
şi a verbului corespunzător (1,13; 3,10; 5,19), din familia verbului orâo, „a 
trage, a sfâşia”. Într-o expresie (2,23) i se adaugă &yeuo, care în alt loc 
exprimă rezultatul unei prea mari voințe de a şti (1,18). Suferința pare deci 
a fi consecința inevitabilă a activităţii înţelepților. 

Toată viaţa omului, şi mai ales viața celui care încearcă să înțeleagă, 
sunt deci definite prin suferință. Versiunea greacă, alegând un vocabular 
mai poetic, ce face ecou strigătelor eroilor tragici, accentuează această per- 
cepere negativă a existenţei. Totuşi, spune Ecleziastul, aceasta nu e incom- 
patibilă cu bucuria. 


O fericire greu de definit 


Psalmii propun definiţii ale fericirii folosind expresia recurentă „fericit omu/”. 
Ecleziastul foloseşte termeni care par marcați de ambiguitate: evțpaivetv şi 
substantivul corespunzător, eb$poovvn, pun mai mult accentul pe ceea ce 
este obiectul bucuriei, veseliei: pâinea (9,7), vinul (10,9), a mânca şi a bea 
(8,15) dau un conţinut plăcerii de a trăi; termenii sunt asociaţi cu ospeţele, 
cu sărbătorile (conotaţie care apare deja în poemele homerice). Dar astfel 
ajungem foarte repede la limitele, ba chiar la contradicţiile „bucuriei”: ea nu 
depăşeşte sfera activităţilor omenești (cf. 2,10; 3,22) şi prin urmare coexistă 
cu „truda”, prin care Ecleziastul defineşte de la început existența omului 

(1,3). Astfel găsim de două ori expresia „inima mi s-a desfătat în toată truda 
mea” (2,10; 5,18). 

Expresia „să mă înstăpânesc” din 2,3 sugerează totuşi o hotărâre de 
cumpătare, pe linia eticii elenistice, a cărei amprentă o poartă mai multe cărți 
sapienţiale. Sensul moral al verbului kpareiv, „a fi stăpân, a se înstăpâni, a 
domina”, atestat în toată literatura greacă, folosit în Ecleziast, arată că suntem 
departe de veselia care însoţeşte sărbătorile şi ospeţele în Pentateuh. 

Această întrebare asupra fericirii explică de ce Ecleziastul nu încetează 
să definească ce este bun. E! apreciază ce este bun mai ales prin comparaţie, 
folosind structura: „bun, mai presus de...” sau „mai bun este... decât...”. Înţe- 
lepciunea însăşi e insistent calificată drept „bună”, mai bună decât puterea, 
războiul etc. (9,16.18). Ca răspuns la întrebarea din 6,12, tot începutul cap. 7 
e structurat de o serie de astfel de comparații. Apare limpede că ceea ce este 
bun pentru om nu este întotdeauna asociat cu plăcerea (7,2-5). 

Râsul este menţionat de patru ori, asociat mai degrabă cu nechibzuința 
(7,6) şi cu rătăcirea (2,2). Nici formularea despre râset de la 10,19 nu e 
lipsită de ambiguitate, căci e limitată la satisfacția imediată. Prin circum- 
specţia cu care priveşte râsul, Ecleziastul se înscrie pe linia moraliștilor, iar 
comentatorii lui, atât evrei cât şi creştini, se grăbesc să-i calce pe urme. 


Locul lui Dumnezeu şi problema răsplăţii 


Dumnezeu este des amintit în Ecleziast, dar imaginea Lui pare enigmatică. 
De altfel, în această privință, versiunea greacă e foarte apropiată de TM. 
Afirmația că omul trebuie să se teamă de Dumnezeu şi categoria celor ce se 
tem de Dumnezeu e frecventă în text, dar despre ce teamă ar fi vorba? Este 
afirmată limpede distanța dintre Dumnezeu şi oameni: „Dumnezeu este în 
cer, iar tu pe pământ” (5,1). Expresia „sub soare” se îmbogățește astfel cu o 
nouă conotaţie care, dincolo de cosmologie, sugerează o separare clară între 
cer şi pământ. Dar mai cu seamă caracterul contradictoriu al „darurilor” lui 
Dumnezeu este cel care adaugă o notă severă temerii de Dumnezeu. Dumnezeu 
este adesea subiectul verbului „a da” — dar ce dă, şi cui? La 2,26 darul se 
referă la o retribuţie dreaptă, care distinge între „omul bun” şi „păcătos”; 
celui dintâi îi dă înţelepciune, iar celui de-a! doilea, frământare. Dar în capi- 
tolul următor Ecleziastul spune: „Am văzut frământarea pe care Dumnezeu 
le-a dat-o fiilor omului, ca să se frământe în ea” (3,10-11). Targumul rectifică 
universalitatea unui astfel de „dar”, păstrându-l pentru cei răi. Comentatorii 
creştini încearcă şi ei să atenueze imaginea scandaloasă a unui Dumnezeu 

care ar pricinui nefericirea oamenilor. Grigore al Nyssei (Form. VIII, 7) face 
deosebirea între capacitatea de a discerne pe care o dă Dumnezeu şi proasta 
ei folosire de către oameni. Evagrie asimilează „frământarea” cu repre- 
zentările sensibile pe care Dumnezeu, în pedagogia Sa, le-a dat oamenilor 
(Scholii, ad loc.). 

Folos şi suferință par amestecate în mod straniu în „partea” pe care 
Dumnezeu i-o stabileşte omului şi acest lucru pune iarăși în criză idealul 
înțelepciunii şi chiar valoarea existenţei (4,2-3; 6,3). Altă noțiune e şi mai 
grăitoare în privința unei drepte răsplătiri a faptelor, chiar şi după moarte: 
este amintit „sălaşul morţilor” (Hadesul), locul în care, conform tradiției, 
merge tot omul (9,10), dar există un termen mai frecvent care, într-un anume 
sens, îl concurează: ovvâvrnua, „soarta” — TM mig'reh (3,19; 2,14-15; 
9,2-3 etc.). În felul acesta apare ideea a ceea ce se petrece accidental, întâm- 
plător. În Ecleziast această soartă e prezentată ca inevitabilă şi există un fel 
de hiat între rolul atribuit lui Dumnezeu şi această percepere a existenței, 
apropiată, poate, de noțiunile greceşti de „hazard” sau „destin”. Targumul, 
care atribuie un loc important temei judecății de pe urmă şi a gheenei, 
respinge această idee, care desființează deosebirea dintre bun şi rău€. 


Nechibzuitul şi înțeleptul: elemente ale unei antropologii 


Antiteza &țpov/ooț6c este prezentă în toată cartea, dar folosirea unor 
forme interogative sau a unor comparații arată că opoziția nu este, poate, 
atât de exclusivă, că distincția e prea simplă ca să acopere experienţele 
întregii vieţi. Fiecare din aceste cuvinte e însoțit de o serie de sinonime care 
îi definesc conotaţiile. Alături de „nechibzuință”, „sminteală” apar rătă- 
Cirea, neghiobia, prostia, nelegiuirea, întunericul. Cu privire la înțelepciune, 
efortul de a o defini este mai dezvoltat, iar versiunea greacă prezintă unele 
opţiuni lexicale ce pun accentul asupra interiorității omului şi asupra exer- 
citării libertății. 

Înţelepciunea e legată de ştiinţă, iar dobândirea acesteia duce de la 
observarea realităţii la o cunoaştere ale cărei limite sunt lesne percepute. O 


6. Totuşi, eliminând ideea simplistă a unci retribuiri mecanice imediate şi materiale, care 
ar fi putut rezulta dintr-o lectură superficială a cărților sapienţiale anterioare, Ecleziastul 
realizează o purificare a orizontului de aşteptare pe care se va putea aşeza revelația 
despre soarta omului după moarte aşa cum apare în ultimele cărți ale Vechiului 
Testament (Dan. 12, 2Mac., Înţelepciunea lui Solomon) şi care va fi dezvoltată în Nou| 
Testament. (n. trad.) 

serie de verbe insistă asupra fazei de observaţie: „a vedea”, „a căuta”, „a 
cerceta”, „a privi”: este examinată realitatea întreagă, după cum atestă expre- 
sia „sub soare”. Cunoaşterea, ştiinţa care rezultă nu are contururi precise, 
dar se regăseşte tema ştiinţei cvasi-enciclopedice a lui Solomon, evocată în 
3Rg, 5,9-14. 

Sunt unele calități care definesc înțelepciunea: termenul &vâpeia, 
„curajul, cutezanța”, echivalează ebr. kiș“rân, „folos, avantaj, reuşită”, iar în 
2,21 e asociat cu „înţelepciunea şi cunoaşterea”: absent din Pentateuh, rar în 
celelalte cărți sapienţiale, apare mai ales în cărțile Macabeilor. Menţionarea 
repetată a curajului, a cutezanței în Ecleziast trimite la tradiția filozofică 
greacă, dar şi la realitatea istorică iudaică a răscoalelor Macabeilor. 

Două cuvinte marchează locul voinţei în sfera înțelepciunii omeneşti: 
6£inua „voinţa” (5,3; 12,1.10) este mereu cea a omului în textul grecesc, 
pe când ebr. h&pheț desemnează, la 5,3, favoarea, bunăvoința, pe care 
Dumnezeu nu o dă celor nechibzuiți. În Psalmi şi în Macabei, 0£Anua 
desemnează voința lui Dumnezeu: „a face voia lui Dumnezeu” (Ps. 39,9; 
142,10) defineşte pentru om un mod de viaţă şi acesta e unul din sensurile 
în care se dezvoltă folosirea cuvântului în NT. Ilpoaipeoig, „alegere”, 
„căutare”, apare mai ales în refrenul „căutare de vânt”, dar şi în „căutarea 
inimii” (2,22). În logica textului grecesc, „deşertăciunea” pare a ţine de om 
şi de acţiunile lui, deci e rezultatul alegerii lui. Acest lexic al voinţei, al ale- 
gerii, ca şi repetarea expresiei „în inima mea” arată că Ecleziastul observă 
interiorul omului în aceeaşi măsură în care e atent la ce se petrece pe supra- 
fața pământului. Cuvântul ovvetnoic, „conştiinţă, sine” (10,20), dă mărtu- 
rie pentru schimbarea care se petrece în literatura de înțelepciune: criteriile 
de apreciere a conduitei omului se află mai puţin în actele exterioare şi mai 
degrabă în atitudinea lăuntrică. 

Portretul înțeleptului e completat de evrovia (7,7), „vlagă”, „vigoare”. 
Se introduce astfel în textul biblic concepţia greacă, medicală şi filozofică, 
a dreptei tensiuni dintre trup şi suflet. 


O reflecţie elaborată asupra timpului 


Vocabularul temporalității în Ecleziast se impune întâi prin bogăţia sa și 
prezintă întreaga paletă a modurilor de a percepe timpul: timp fizic, cosmic, 
timp al existenţei umane şi modul în care omul percepe conştient timpul. 
Capitolul 1 dă imagini ale timpului cosmic: răsăritul şi apusul soarelui, 
succesiunea generaţiilor. Este un timp repetitiv şi identic cu sine, pe care 

Ecl. 1,6 îl defineşte prin imaginea cercului. Mai departe, termenul x60050$ 
(6,6; 7,22) trimite tot la măsurarea timpului fizic în sensul în care limba 
clasică foloseşte nepio5og, „ciclu, perioadă, vreme”. La 7,22, kx60o050g e 
folosit în paralel cu adverbul nieoTâkiş, „de multe ori, adesea”, hapax în 
LXX, încă un mod de a caracteriza aspectul periodic al timpului. 

Viaţa umană e privită în totalitatea duratei ei, în primul rând prin 
expresia „în [tot] numărul zilelor din viața lor” (2,3; 5,7) şi a variantelor ei. 
În interiorul vieţii omului, Ecleziastul e atent şi la diferitele ei momente: 
tinerețea (] 1,9) etc. e pusă în opoziție cu ceea ce e numit doar metaforic 
bătrâneţea sau moartea; interpretarea cea mai curentă a pasajului 12,1-7 e 
un tablou al decăderii legate de bătrâneţe. 

În fine, dincolo de fiecare existenţă individuală, ceea ce îl nelinişteşte pe 
Ecleziast e sensul succesiunii generațiilor (urmaşii — 2,18; 3,22 sau cei 
dinainte — 1,10.16; 2,7.9 etc.). Putem citi, sau nu, în filigranul acestor refe- 
rinţe la trecut sau la viitor aluzii la istoria regalității; oricum, toate aceste 
expresii fac loc linearităţii timpului istoric: nu se mai subliniază repetiţia, ci 
aşteptarea unei schimbări, diferența. 


Timp şi moment, xp6vos şi kap6s 


Există o disproporţie flagrantă între apariția unică a lui xp6vos (3,], TM 
2“mân) şi cele 42 de ocurenţe ale lui kapâs (TM 'e/h). În greaca clasică, în 
secolele VI-V î.H., acesta din urmă înseamnă clar momentul oportun, 
favorabil, vremea cuvenită pentru ceva. Mai târziu această specificitate de 
sens se atenuează şi cei doi termeni tind să devină sinonimi. Totuşi, pentru 
a distinge sensul lui xap6ş în Ecleziast trebuie luate în consideraţie două 
elemente. În carte el este asociat de două ori cu noțiunea de judecată; 
momentul/vremea judecății (8,5.6), ceea ce ne orientează spre sensul clasic 
al termenului. La 10,17, complementul de timp xpos Kotp6v, „la vremea 
potrivită, la timp”, pledează în acelaşi sens, iar Grigore Taumaturgul folo- 
seşte pentru acest pasaj adverbul evxaipos. Acesta aminteşte de conceptul 
stoic, din perioada elenistică şi de la începutul erei noastre, de evkoupia, 
„momentul optim”, experiența unui acord între om şi lume. Ne putem 
întreba dacă traducerea sistematică, de către Aquila, a ebr. 'e/h prin KaLp6G 
nu € dublată de un fel de revalorizare a termenului în contact cu unele 
influenţe filozofice destul de larg răspândite. 

Interpretarea eshatologică pe care Targumul sau Ieronim o dau anumitor 
menționări ale timpului depinde, fără îndoială, nu atât de sensul distinct al 
unui termen sau altul, cât de interpretarea globală a textului sau a unor pasaje. 

Sunt astfel orchestrate în Ecleziast diferite experiențe ale timpului, iar 
rezonanţele filozofice pe care expresia lor grecească le suscită contribuie la 
interesul traducerii lui Aquila. 


IV. Interpretări creştine ale Ecleziastului 


Titlul grecesc al cărţii, ' Ekânovaoriiş, impune o legătură cu Exkânota, 
„adunare” şi „biserică”: raportul etimologic este mereu prezent în scrierile 
Părinților, chiar dacă nu provoacă decât dezvoltări de mici dimensiuni, de 
interpretare a unor versete ca aluzii la dezbinările din sânul Bisericii și la 
eretici (e.g. 3,7). 

Există însă o trăsătură comună a comentariilor patristice la Ecleziast, de 
la Oiigen la Ieronim şi, prin acesta din urmă, în tradiţia latină până în epoca 
medizvală: Ecleziastul este inclus în trilogia solomoniană (Proverbe- 
-Ecleziast-Cântarea Cântărilor), care este asimilată, în procesul de elenizare 
a creştinismului, celor trei părţi ale filozofiei greceşti: etica, fizica şi epop- 
tica sau mistica (vide M. Harl, „Les trois livres de Salomon et les trois 
parties de la philosophie dans le Prologue du Commentaire du Cantique des 
Cantiques”, în Mâlanges M. Richard, Texte und Untersuchungen zur 
Geschichte der altchristlichen Literatur 133, Berlin, 1987, pp. 249-269). 
Reprezentând fizica, în sensul de cunoaştere a naturii, Ecleziastul se dezvă- 
luie ca o carte a dispreţului față de lume, față de tot ce înseamnă uoror6TnG 
(„deşertăciune”); este, prin aceasta, locul unei convertiri care își va găsi 
dimensiunea deplină în Cântarea Cântărilor. Prefeţele la comentariile la 
Cântare scrise de Origen (Prologul 3) şi Grigore al Nyssei, precum şi omi- 
liile lui Vasile cel Mare asupra începutului Proverbelor precizează sensul 
acestei clasificări filozofice. Ecleziastul este cartea fizicii, în care sunt pre- 
cizate locul lumii (1,5-7) şi locul omului; tema deşertăciunii se află la între- 
tăierea afirmațiilor privind limitările, contingența şi nefericirea omenească, 
într-o alăturare a eticii cu fizica. 

Mai multe catenae asupra Ecleziastului ne permit accesul la fragmente 
din comentariile cele mai vechi la această carte, cele ale lui Dionisie al 
Alexandriei şi Origen. Cea dintâi operă completă referitoare la Ecleziast care 
ne-a parvenit este Metaphrasis in Ecclesiasten a lui Grigore Taumaturgul, 
prețioasă mai cu seamă ca mărturie a receptării textului biblic la mai puţin 
de două secole de la traducerea lui. 

Grigore Taumaturgul, Metaphrasis in Ecclesiasten 


Cartea, scrisă către sfârşitul secolului al III-lea, ar putea fi un simplu exer- 
cițiu de şcoală. Glosa obținută în felul acesta nu este mai întinsă decât textul 
însuși al Ecleziastului. Grigore „traduce” cartea, verset cu verset, Este atent 
la caracterul ortodox al cărţii şi îi atenuează adesea afirmații! iconoclaste. 
Opera sa este însă prețioasă în plan semantic: echivalențele lexicale pe care 
le propune autorul, împrumutate dintr-o bună limbă clasică, limpezesc 
termenii rari (chiar dacă uneori banalizează textul biblic). La un nivel mai 
profund, se poate descoperi în operă o reflecţie asupra conotaţiilor impuse 
de afirmaţiile esenţiale, repetate, din Ecleziast. De pildă, pentru noțiunea de 
„deşertăciune” (uoren6mmg) sunt propuse diferite sinonime în funcție de 
context şi, dincolo de o simplă preocupare pentru a oferi varietate textului, 
se întrevede un efort de interpretare a termenului: acesta este de câteva ori 
preluat în comentariu (8,10; 12,8) sau înlocuit prin adjectivul corespunzător 
(,1.17, 5,6; 9,9), întărit de două ori prin adjectivul kev6, „gol”, „vid” 
(1,2; 6,9). Acelaşi termen este însă interpretat ca o conotație pentru „aba- 
tere”, „eroare” (2,15: &poowvn, „sminteală”; 6,9: &vOvntoş onovâri, „stră- 
danie lipsită de rațiune”; 7,15: ovk 0p86, „altfel decât este drept”; 8,14: 
xeipiorm kci Ewyevoutvn 8660, „părere rea şi greşită” şi nn Xodeni, 
„greşeală deplină/totală”); pentru ideea de înşelător (2,26: 5ohepă koă 
uâroa onvâ&opuara, „strădanii înşelătoare şi deşarte”). El asociază de ase- 
menea termenul uorar6rc cu ideea de „nefericire” (7,6: d0Mov) şi de 
„greşeală care duce la pieire” (11,10: ăvora eiq 6e67pov). Glosând în felul 
acesta cele douăsprezece capitole ale cărții biblice, cam la două secole după 
traducerea ei în limba greacă, Grigore Taumaturgul ne oferă, fără pretenția 
unui comentariu teologic elaborat, o deschidere înspre afirmația emblema- 
tică a Ecleziastului —râvra uarar6rns —, devansând în acest punct interpre- 
tările multiple ale exegeților contemporani. 


Omiliile lui Grigore al Nyssei 


Aceste opt omilii (Sources Chrstiennes 416) probabil că au fost scrise în 
anii 380, altfel spus înaintea omiliilor la Cântarea Cântărilor. Sunt comen- 
tate numai primele trei capitole (Ecl. 1,1-3,13). Chiar dacă autorul afirmă 
că „Ecleziast” este în primul rând un nume al lui Hristos, omiliile 2-5 sunt 
centrate pe mărturisirea regelui Solomon, care avusese în mâna sa toată 
puterea, în deplină libertate de acţiune, şi care recunoaşte la capătul vieții 
că nu a găsit în bucuriile ce i-au fost oferite nici o mulțumire durabilă. 

Afirmația din versetul 2,7 („am dobândit robi şi slujnice”) prilejuieşte o 
pledoarie originală împotriva sclaviei. Primele versete ale capitolului al 
treilea („pentru toate este un timp”) deschide calea unor reflecții filozofice 
asupra timpului: autorul împrumută din stoicism noțiunea de 5.&ornua, 
„interval” prin care timpul devine una dintre categoriile proprii lumii create. 


Comentariile lui Didim din Alexandria 


Datând, fără îndoială, din acelaşi timp cu omiliile Părintelui capadocian, 
opera lui Didim se găseşte în colecţia de papiri de la Tura; textul păstrat 
prezintă câteva lacune şi se opreşte la 12,6. Didim comentează verset cu 
verset sau pe grupuri de versete; fiind mai puţin preocupat decât Grigore al 
Nyssei de oxon6, de ţinta cărții biblice, el urmează hermeneutica orige- 
niană a sensului Scripturii şi trece metodic de la sensul literal la cel moral şi 
spiritual. Insistă în mod aparte asupra felului în care numeroşi termeni pot fi 
luaţi atât cu valoare pozitivă, cât și cu valoare negativă; multiplică în felul 
acesta interpretările posibile, iar fiecare lemă pare să formeze un întreg, 
chiar dacă Didim subliniază în repetate rânduri logica textului biblic. 
Apelul constant la diverse pasaje biblice şi paralele cu filozofia greacă, de 
la presocratici la Aristotel, pun în valoare polisemia Scripturii. 


O lectură spirituală a Ecleziastului: Evagrie 


Trăind în a doua jumătate a secolului al IV-lea şi fiind marcat de tradiția 
origeniană a deşertului egiptean, în care a trăit vreme de mai mulți ani, 
Evagrie a dat trei opere majore de exegeză spirituală, sub forma scholiilor 
la Psalmi, la Proverbe şi la Ecleziast. Alegând genul literar al scholiilor, 
Evagrie propune un decupaj al textului biblic şi, chiar dacă nu se opreşte la 
fiecare verset, semnalează asperitățile afirmațiilor din Ecleziast şi, după 
cum subliniază P. Gehin (Sources Chrstiennes 397), moderează uneori pesi- 
mismul şi tendinţele hedoniste, epicuriene ale cărții. Este dominantă inter- 
pretarea spirituală, invitaţia la lupta cu pasiunile, dar Evagrie se arată atent 
şi la vocabular şi la sintaxa textului biblic (vide scholiile 7 şi 53). Opera lui 
Evagrie este presărată cu citate din Proverbe, din Psalmi sau din Înţelep- 
ciune, dovadă de preţ a locului ocupat de textele sapienţiale în edificarea 
spiritualității monastice. Genul literar al scholiilor, pe de altă parte, impune 
dimensiuni reduse, perfect adecvate pedagogiei lui spirituale: „Scholia nu 
îngăduie prolixitatea” (scholia 317 la Prov. 25,26). 

Catenae la Ecleziast 


Textul Catenei lui Procopie (care se opreşte la Ecl. 4,6) diferențiază împru- 
muturile din Părinţi; aceasta nu exclude însă efortul de rescriere — care este 
însă şi mai vizibil în Catena Hauniensis şi Catena Trium Patrum. Compara- 
ţia dintre primele două a îngăduit recuperarea unor pasaje din comentariul 
lui Dionisie al Alexandriei (care a murit pe la 260): acesta pare să repre- 
zinte sursa principală pentru Catena Hauniensis. Mărturii preţioase pentru 
textul biblic, aceste Carenae (şi în mod deosebit Catena Hauniensis, care 
comentează întreaga carte) propun explicaţii pentru fiecare cuvânt, permi- 
țându-i într-o anume măsură cititorului de azi accesul la geneza tradiției de 
interpretare a unui text dificil. 


Aportul lui Ieronim 


Dispunem de trei versiuni ieronimiene ale Ecleziastului (vide S. Leanza, 
Annali di Storia dell'Esegesi 4, 1987, pp. 87-108): o revizuire a ediției 
Vetus Latina, la care trimite în prologul său la cărțile lui Solomon şi din 
care ne-au parvenit câteva fragmente; textul pe care îl dă în comentariul său 
la Ecleziast şi, în al treilea rând, textul Vulgatei. Diferenţele dintre ele, chiar 
dacă se explică prin perspectiva diferită a fiecărei traduceri, marchează 
deopotrivă ezitările lui Ieronim în privința sensului. 

Ca şi Grigore al Nyssei, leronim plasează la începutul comentariului său 
un pasaj de mici dimensiuni care reprezintă o interpretare hristologică a 
personajului „Ecleziastul”, „fiul lui David” (Mt. 9,27 în paralel cu Ecl. 1,1); 
comentează apoi verset cu verset. Interesul pe care îl suscită opera lui leronim 
provine mai ales din faptul că el face apel, atunci când textul se dovedeşte 
dificil, la diferite versiuni greceşti. 


V. Caracterul literal al textului 


„Traducător servi” este eticheta care i se pune cel mai adesea lui Aquila”; 
aceasta este de altfel una dintre modalităţile de a înţelege formula prin care 
Origen îl desemnează pe Aquila ca „sclav al textului ebraic literal” (Epis- 
tola către Africanus, 4,20-21) — numai că termenul 509A0ş („sclav”) nu este 
în mod necesar unul peiorativ: e! poate să indice calitatea operaţiei efec- 
tuate de traducător. În prefața la comentariul său la Ecleziast, leronim se 
arată sensibil la competenţa celui care a tradus textul din ebraică în greacă: 
De hebraeo transferens, magis me septuaginta interpretum consuetudini 

coaptaui, in his dumtaxat, quae non multum ab hebraicis discrepabant 
(„Traducând din ebraică, m-am aplecat mai mult asupra uzanțelor [lingvis- 
tice ale] traducătorilor LXX, în măsura în care nu se îndepărtează prea mult 
de cele ebraice”). Relevarea trăsăturilor caracteristice ale Ecleziastului 
grecesc impune reexaminarea conceptului de literalism, cu constatarea că 
până şi traducerea cea mai literală este supusă riscului de a oferi un sens 
diferit de cel al textului originar. 

J. Barr (he Typology of Literalism in Ancient Biblical Translations, 
Mitteilungen des Septuaginta-Unternehmens 15, Gâttingen, 1979) a demon- 
strat complexitatea noţiunii de literalism şi faptul că nu se poate trasa o 
simplă opoziţie antitetică între traducerea liberă şi traducerea literală. Com- 
paraţia dintre textul ebraic al cărții Qoheleth şi cel grecesc al Ecleziastului 
arată clar că opţiunile traducătorului nu dezvăluie o înțelegere univocă a 
literalismului: dacă unele trăsături gramaticale fac din textul grecesc un calc 
al textului originar, în egală măsură respectul pentru cartea care este tradusă 
generează o înțelegere a sensului, manifestată uneori prin exactitate, alteori 
prin omogenitatea opțiunilor lexicale şi prin utilizarea unor resurse lexicale 
conforme unei bune limbi greceşti clasice. 

Efectele literalismului nu se opresc însă aici: grija pentru omogenitatea 
lexicală, care — în mod paradoxal — provoacă uneori traduceri mecanice, 
stereotipe, precum şi grija pentru analiza semantică, creează (sau subliniază, 
acolo unde ele există deja în ebraică) legături cu alte cărți. Această armoni- 
zare a limbajului traducerii se înscrie aşadar într-o practică de intertextuali- 
tate, care merge de la simpla identitate de expresie la adevărate citări. Acest 
fapt trebuie pus, cu siguranță, în legătură cu data târzie a cărții Qohelerh şi, 
încă şi mai mult, a traducerii ei, cea mai recentă din întregul corpus. Numă- 
rul şi diversitatea pasajelor biblice evocate în felul acesta pun în evidenţă o 
caracteristică a cărții pe care o accentuează traducerea grecească: o intertex- 
tualitate generalizată. Aceasta poate fi descrisă în trei feluri: numeroasele 
paralele cu cărţile Regilor furnizează un fundal istoric al cărții şi provoacă 
tocmai prin aceasta ocazia unei noi lecturi critice a istoriei regalității, pot fi 
percepute însă, în egală măsură, referirile la Tora, precum și o examinare, 
de asemenea critică, a codului de înţelepciune propus de celelalte cărți 
sapienţiale. De la literalism la intertextualitate — acesta este sensul efortului 
de traducere al lui Aquila, care poate fi o garanție, în ultimă analiză, a 
caracterului canonic al cărții. 


Frangoise Vinel 
(sinteză şi traducere de loana Costa) 











Ecleziastul 


1! Cuvintele Ecleziastului, fiul lui David, regele lui Israel în Ierusalim; 


1,1 Ecleziastul, 'ExxAnoaoric, ca şi alte cărți ale Bibliei (e.g. Prov. 30,1; 31,1; versetul 


1,1 al Proverbelor — reluat într-o formă prescurtată în 10,1 şi, amplificat, în 25,1 — pre- 
zintă similitudini remarcabile cu Ecl. 1,1), poartă un „titlu” aparent cuprinzător, dar în 
care elementele de identificare sunt lipsite de precizie. Acest verset de început pare să 
conţină o îndoită aluzie la Solomon: ca fiu a! lui David, rege al lui Israel (numai că îor- 
mula ebraică din TM ben-Dâwid melekh se poate referi la un nepot al lui David sau chiar la 
oricare dintre regii care au stat pe tronul din lerusalim), şi ca „Ecleziast”, termen ce pare să 
trimită la actul solemn prin care Solomon i-a adunat în Sion pe bătrâni, ca să strămute 
chivotul legământului (3Rg. 8,1; în 3Rg. apare un compus al verbului, EăekkAnoiaoev). 
"ExxANOLOBTĂG este un termen relativ rar în limba clasică (Platon, Apologia 25a, Gorgias 
452; Aristotel, Politica 1275326, Rhetorica 1354b7), indicând fie un membru al adu- 
nării cetățenilor (ExkAnoiu), fie pe cel care convoacă adunarea sau i se adresează; cu 
acest ultim înțeles apare în Deut. 4,10. Echivalarea participiului ebr. goheleth prin 
Ekxinaaoric este o traducere etimologizantă (de două ori termenul este folosit, fără 
articol, ca nume propriu: 1,12 şi 12.9-10). leronim aminteşte, la începutul comentariului 
său (In Ecel. 1,1), cele trei nume ale lui Solomon: Pacificus, după etimologia ebraică a 
numelui; Ididia, „cel iubit de Dumnezeu” (transliterat 155: în LXX, 2Rg. 12,25) şi Coelerh: 
Ecclesiastes autem Graeco sermone appellatur qui coetum, id est ecclesiam, congreget 
(„în limba greacă este numit «ekklesiastes» cel care convoacă adunarea, adică «ekklesia»”); 
dă ca echivalent contionator (eoncionator). Exegeza patristică a insistat asupra sensuri- 
lor cuvântului-bază Exkânoia: „adunare”, „biserică” — în felul acesta, „Ecleziastul” este 
unul dintre numele lui Hristos, vide Grigore al Nyssei, Omilia 1,2. Prima scholie a lui 
Evagrie ad Eccl. comentează acest prim verset în felui următor: „Adunarea (Ekxânoia) 
spiritelor curate este adevărata cunoaştere a veacurilor şi a lumilor, a judecății şi a provi- 
denţei. Ecleziastul este Hristos, care este părintele (yevvirop) acestei cunoașteri; sau 
Ecleziastul este cel care curăţă spiritele prin contemplarea morală şi le îndrumă spre con- 
templarea naturală.” € În traducerile latinești, cartea lui Ben Sirah este numită „Eccle- 
siasticus” şi apropierea denumirii a făcut ca cele două scrieri să fie uneori confundate: 
Ambrozie şi Augustin fac unele trimiteri care sunt rezultatul acestei confuzii de titlu. e 
Alegerea substantivului grecesc răspunde unei analize etimologice a participiului femi- 
nin qohelerh (rădăcina QHL, „a aduna”). În TM, numele goheleth este însoţit de fiecare 
dată (cu excepția versetului 7,27) de forme verbale la masculin şi poate fi interpretat ca 
denumire a unei funcţii. Prefaţa la versiunea arabă a Ecleziastului interpretează femininul 

2 Deşertăciune a deşertăciunilor, a zis Ecleziastul, 


în sens alegoric, ca aluzie la înţelepciune şi filozofie, iar în siriacă vb. QHL poate 
însemna şi „a compila (texte)” (apud Anchor Bible, Ecclesiastes, p. 97). Termenul apare 
de şapte ori în această carte și este total absent în restul literaturii biblice. € „Cuvintele”, gr. 
Phuara: referirea poate fi pusă în legătură cu 3Rg. 11,41, unde este menţionată o Carte a 
faptelor/cuvintelor lui Solomon (Bfăiov Pnuârov Zahouov);, este dificilă însă supra- 
punerea Cărţii Ecleziastului peste ceea ce pare a fi o cronică a faptelor regelui, chiar 
dacă ambiguitatea termenului d'Phărim- piu ara — „cuvinte”/,„fapte” o îngăduie. 

1,2 Ieronim dă două variante ale acestui verset: uanitas uanitantium, omnia uanitas, 
dixit ecclesiastes (Ep. 49,14) şi uanitas uanitatum... (În Eccl., ad loc.). Augustin 
(Rezractationes 1,7,42) preferă explicit tradiția manuscrisă uanitas uanitatum, cu toate 
că el însuşi foloseşte de mai multe ori uanitas uanitantium. Grigore al Nyssei (Omilia 
1,3) explică înțelesul cuvântului u&rarov („deşert”, „zadarnic”): „Ceea ce este fără 
temelie, ceea ce nu există decât în simpla enunţare a cuvântului. Realitatea concretă 
nu se dezvăluie o dată cu înțelesul numelui, este un zgomot sterp şi gol (Gpyăs kai 
S.&kevog), care devine cuvânt doar datorită silabelor, acest zgomot cade în auzul oame- 
nilor fără vreun sens, ca acele cuvinte pe care le plăsmuiesc (Gvoporonoieiv) unii ca să 
se distreze. Aceasta este aşadar o formă de «deşertăciune». Dar mai există un soi de 
deșertăciune: este lipsa de rost a faptelor săvârşite fără nici un scop, cum sunt construc- 
ţiile pe care le fac copiii din nisip, săgețile țintite către stele, vânarea de vânt, întrecerea 
alergătorului cu propria-i umbră, în încercarea de a-i trece peste margine, şi orice am 
mai găsi asemănător în cele existente în jur. Toate acestea sunt cuprinse în cuvântul 
«deşertăciune». Adesea însă este folosit acest cuvânt atunci când cineva acționează 
având un ţel anume, pe care îl urmăreşte cu râvnă, şi, din pricina unei opreliști, vede că 
strădania sa nu a ajuns la nici un capăt: e folosit aşadar cuvântul «deşertăciune» pentru a 
spune că strădania nu a dus la reuşită.” e „Deşertăciune a deşertăciunilor”: uorar6Tng 
MOTOLOTIITV este o exprimare idiomatică a superlativului, creată prin calchierea struc- 
turii ebraice habhe! habhălim, bine atestată în LXX. Termenul parou6rns mai apare în 
Proverbe (22,8) şi de mai multe ori în Psalmi (de ex., Ps. 38,6: „Toate sunt deşerlăciune, 
orice om care trăieşște...”). Tot în Psalmi apare expresia „adunarea deşertăciunii” (25,4), 
care aminteşte de folosirea lui uâ&rotog în legătură cu zeitățile sau idolii (cf. Lev. 17,7 şi 
nota ad loc.). e Am păstrat traducerea tradiţională, echivalând parororns cu „deşertă- 
ciune”; o listă de sinonime ar cuprinde: „nimicnicie”, „goliciune”, „lipsă de noimă”, 
„fără-de-rost”. 'Permenul ebraic hebhe/ are un sens mai concret: „suflare”. „abur”; în 
Ecl. are două nuanțe: una temporală, indicând caracterul etemer, alta existențială, indi- 
când lipsa de consistență sau de sens (de aici şi multe încercări ale traducătorilor moderni 
de a reda prin „incomprehensibil”, „de necunoscut”, „misterios”, „absurd” etc. — cf. AB, 
Ecel., p. 102). e Aceasta este afirmaţia centrală a cărții; apare (în textul ebraic şi în cel 
grecesc) sub patru forme diferite ca dezvoltare, dar folosind aceiaşi termeni. La începu- 
tul şi la sfârşitul cărții (1,2 şi 12,8) expresia repetitivă este pusă în relaţie cu nâvra, 
„toate”; de şapte ori apare în forma „iată, toate sunt deșertăciune şi căutare de vânt” 
(1,14; 2,11.17.26; 4,4.16; 6,9) şi de zece ori într-o formă similară prescurtată „iată că şi 

deşertăciune a deșertăciunilor, toate sunt deșertăciune. 
3 Ce folos are omul 

din toată truda lui, cu care se trudeşte sub soare? 

1 O generaţie se duce şi o generaţie vine, 

iar pământul rămâne pe vecie. 

5 Şi soarele se înalță şi soarele se coboară 





aceasta e deşertăciune” (2,1.15.19.22.23; 4,8; 5,9; 7,6; 8,10.14); izolat, termenul uarotOTn; 
mai apare de câteva ori (4,7; 6,11; 7,15; 8,14; 9,2.9), în 92 fiind fără echivalent în textul 
ebraic. e De obicei, Ecleziastul vorbeşte despre el însuşi fa persoana întâi. Referirile prin 
intermediul persoanei a treia nu sunt însă în mod obligatoriu interpretabile ca menţiuni 
secundare, glose. e Evagrie (Schol. ad Ecl., 2) comentează versetul: „Cum leacurile 
devin fără rost (uârara) după vindecarea deplină, tot aşa raţiunile/principiile (oi. ASyoL) 
veacurilor şi ale lumilor sunt fără rost după cunoaşterea Sfintei Treimi.” 

1,3 „folos”: substantivul reproceta (cbr. yif'rân) este propriu Ecleziastului, dar adjec- 
tivul nepocoş apare în Pentateuh (Ex. 10,5; Num. 4,26); sensul prim a! termenilor din 
această familie de cuvinte este „abundență”, „surplus”. Termenul ebraic face parte din 
vocabularul negoţului, indicând ceea ce rămâne după ce se scad toate cheltuielile, 
„profitul”. e „Ce folos are omul...?”; Grigore al Nyssei (Omilia 1,7) gloscază această 
întrebare: „Altfel spus, ce câştig are sufletul celor care, în truda acestei vieţi, trăiesc 
pentru aparență? În ce constă aşadar viaţa? Sau ce anume, din aparențele cele frumoase, 
mai stăruie să-şi păstreze identitatea?” € „sub soare”, gr. nd rov îlMov: expresia apare 
de treizeci de ori în Ecleziast, mereu în final de verset; este proprie acestei cărți. 

1,4 Succesiunea „se duce... vine” este neașteptată, sugerând ordinea nefirească „moarte... 
viaţă”. e „pământul rămâne (iz. stă) pe vecie”: Aristotel (De caelo 11,13-14) consideră 
pământul stabi! şi imobil; afirmând că centrul universului, de care este atras pământul, şi 
centrul pământului sunt identice, el ajunge la concluzia că „pământul este în mod 
necesar în centru și imobil”. Totuşi, afirmaţia din Ecleziastul nu trebuie luată în sens 
cosmologic; ea evocă perenitatea pământului în comparaţie cu trecerea generaţiilor 
(„pământul rămâne același pe vecie”, apud AB, Eccl., p. 106). 

1,5-6 Aceste două versete sunt dispuse diferit în TM : „5 Soarele se înalță şi soarele se 
coboară şi trage spre locul de unde se înalță. € Vântul suflă către miazăzi și se roteşte 
spre miazănoapte; în rotocoale se roteşte, se porneşte şi în rotocoalele lui se întoarce 
vântul”; strict sintactic, în varianta grecească, verbele care se referă la „soare” şi cele 
care se referă la „vânt” nu se disting limpede: versetul 6 nu are însă sens decât dacă 
descrie, în întregul său, mişcarea vântului. 

1,5 Drumul continuu, circular, al soarelui este prezent în miturile egiptene: soarele se 
întoarce de la apus spre răsărit, în timpul nopţii, într-o barcă. În Ps. 18,5, soarele este 
imaginat pornind la drum ca un mire şi întorcându-se ca un bărbat puternic, după ce și-a 
încheiat viguros călătoria. Descrierea din Ecleziast este lipsită de manifestările forței 
solare, sugerând mai degrabă un astru care ajunge cu efort la capătul drumului, de unde 
trebuie să pornească din nou. 

şi trage spre locul lui. 

$ Ridicându-se de acolo, porneşte spre miazăzi 

şi se roteşte spre miazănoapte: 

în rotocoale se roteşte, se porneşte vântul * 
şi în rotocoalele lui se întoarce vântul. 

u Şuvoaiele toate se pornesc spre mare, 

iar marea nu ajunge să se umple; 

în locul de unde se pornesc şuvoaiele, 

acolo se [şi] întorc, ca să se pornească [iarăși]. 

% Cuvintele toate sunt secătuite: 

omul nu va putea să [le] grăiască, 

iar ochiul nu se va umple de privit 

şi urechea nu se va umple de auzit. 

? Ce a fost? aceea va [mai] fi; 

ce s-a împlinit? aceea se va [mai] împlini; 

şi nimic nemaivăzut nu este sub soare. 

19 Cine va grăi şi va spune: „Iată, [lucrul] acesta este nou”, 


1,6 Imaginea mişcării circulare a vântului nu mai apare în altă parte în Biblie, Aici pare 
să fi fost pregătită (cel puţin în textul ebraic) de înțelesul de „suflare”, „abur” al 
termenului hebhel, vide supra nota la 1,2. 

1,8 Nu există vreun element de coordonare între versetele 7 și 8; este însă sugerată o altă 
analogie între cosmos şi viața omului (vide v. 4). Cele trei negaţii apar la început de 
propoziţie (ov [...] rai ov [...] rai ov [...]), ritmând fraza. € Adjectivul Eykonog 
(„secătuit”) este puţin folosit în Septuaginta: mai apare doar în alte două pasaje: lov 19,2 
şi 1s. 43,23; apoi, mai jos, forma verbală konwoe. (10,15) şi substantivul kenooc 
(12,12); toți aceşti termeni (la care se adaugă substantivul k6nog, atestat în Gen. 31,42 şi 
Deut. 1,12), înrudiţi cu verbul clasic KOnr6, sugerează epuizarea, o imensă oboseală, o 
lipsă de vlagă. Pasajul a fost apropiat (vide F. Vinel, Gregoire de Nysse, nota 1, p. 134) 
de 1Tim. 5,17, datorită etimologiei comune a lui Eykonoş şi KozLOC. 

1,9 În greacă este folosit pronumele interogativ zi ca echivalent al nedefinitului din 
ebraică, iar cele două participii substantivate — perfect (ro yeyov6ş) şi viitor (10 
Yevno6uevov) — corespund unei opoziții perfectiv/imperfectiv din textul ebraic. e 
„nemaivăzut”: aici este folosit adjectivul np6ovaroş, care înseamnă exact „proaspăt”, 
„tecent”, un sinonim al lui kouvâc, „nou” (cu care este asociat în Deut. 32,17: „unii noi, 
de curând”): amândoi termenii traduc un singur cuvânt ebraic, kădhâș, „nou”. 

1,10 10a în TM: „Dacă este un lucru despre care se spune: «Vedeţi, este ceva nouy...” 
Traducerea grecească leagă cele două verbe de la începutul versetului prin „şi”, modi- 
ficând sintaxa întregii fraze. Cf. leronim, mai aproape de ebraică: Estne uerbum de 
quo dicatur... $ „încă”, gr. ăân: adv. ebr. K'bhăr — plasat în poziţie emfatică, la fel ca 

s-a împlinit încă în vremurile 

trecute, de dinaintea noastră. 

1! Pentru cele de la început nu este amintire, 
iar pentru cele împlinite la urmă 

nu vă fi amintire, 

la cei care vor fi până la urmă. 

"2 Eu, Ecleziastul, am fost 

rege peste Israel, în Ierusalim. 

13 Şi inima mi-am pus-o să caute 

şi să le cerceteze cu înțelepciune pe toate 
câte sunt sub cer; 

căci grea frământare 

le-a dat Dumnezeu fiilor omului, 

ca să se frământe cu ea. 

14 Am văzut toate făptuirile 


echivalentul lui grecesc — apare în TM numai în Ecl. (2,12.16; 3,15, de două ori; 4,2; 
6,10; 9,6.7). 

1,11 „cele de la început... cele împlinite (/iz. cele ce sunt)”: şi în ebraică, și în greacă 
pasajul poate fi înțeles şi ca referitor la persoane: „cei de la început etc.” e „amintire”, 
gr. uviun: substantivul este folosit numai în Psalmi şi în cărţile sapiențiale, pentru a 
traduce ebr. zikkărân; substantivul format pe radicalul ZKR este redat în Pentateuh prin 
uwnu6ovvov. 

1,12 Versetul reia (cu o uşoară variaţie: Eni lopană, aici, față de lopemi, în 1,1) sin- 
tagma de la începutul cărţii, într-o formulare emfatică, la persoana întâi, cu pronumele în 
capul frazei. Grigore al Nyssei (Omilia 2, 5) observă mărcile retorice-ale discursului, 
interpretându-l ca o confesiune a lui Solomon. + Timpul trecut al verbului nu implică 
faptul că Ecleziastul ar fi renunţat la tron în vremea când scria acest text; o asemenea 
interpretare este însă posibilă şi ea a generat o legendă talmudică în care Solomon ar fi 
fost silit să-i cedeze tronul demonului Asmodeu, care a domnit până când regele, căin- 
du-se, s-a întors. 

1,13 „inima mi-am pus-o”, gr. Eâoxa, litt. „... mi-am dat-o”: vide infra 8,9. + „trămân- 
tare”, gr. nepioraou6ş: substantivul este propriu Ecleziastului (ca şi corespondentul său 
ebraic, 'in“yăn, „îndeletnicire, treabă”), vide infra 2,23.26; 3,10; 4,8. Verbul corespunzător 
apare şi în alte pasaje din LXX (2Rg. 6,6; Sir. 41,2; 4Mac. 5,2). e „grea frământare”: 
Evagrie (Schol. ad Ecl. 4) explică sensul termenului novnp6g, „greu”, „anevoios”, „rău: 
„Numeşte novnpov ceea ce este anevoios (76 Eximovov), nu ceea ce se opune binelui, 
căci pe acela Dumnezeu nu-l dă nimănui: nu este izvor de rău, ci este izvor de bine.” 
1,14 Verbul percepţiei vizuale este însoțit frecvent în această carte de pronumele sau 
adjectivul nâs, tot” (4,1.3.4.15; 7,15; 8,9.17). e „căutare de vânt”, gr. npoaipeoi; 

care s-au înfăptuit sub soare 

şi, iată, toate sunt deşertăciune şi căutare de vânt. 

15 Ce e strâmb nu va putea fi îndreptat 

şi ce lipseşte nu va putea fi numărat. 

1% Am grăit eu în inima mea, spunând: 

„lată că m-am umplut de măreție 

şi am adunat înțelepciune mai presus de toți 

câți au fost înaintea mea în Ierusalim, 

iar inima mea a desluşit multe, înțelepciune şi cunoaştere. 

i Şi inima mi-am pus-o să cunoască înțelepciunea şi cunoaşterea, 


nvevparoc, lit. „alegere de vânt/spirit”: este transpunerea în greacă a unei expresii 
"ebraice nu întru totul limpezi, dar în care alăturarea termenilor produce un puternic efect 
de sonoritate: 7“ “4 riiak, „dor de vânt”, „încercare de a prinde vântul” (Aquila şi 
Theodotion îl apropie de ebr. ro'eh, „cioban”, şi traduc „păstorire a vântului”); opțiunea 
pentru traducerea prin xvedua implică ambiguitatea „vânt”-„spirit”. Ieronim traduce 
aici: praesumplio spiritus. În transpunerile româneşti, sintagma a apărut ca „goană după 
vânt” (Vasile Radu şi Gala Galaction; Petru Creţia), „vânare de vânt”, care sugerează 
jocul sonor din TM (loan Gagiu e.a.; Bartolomeu Anania); primul sens al substantivului 
mpoaipeoig este „alegere, opțiune”. Celelalte pasaje din Ecleziast în care apare sintagma 
sunt: 1,17; 2,11.17.26; 4,4.6.16; 6,9. Vezi şi nota 2,11. 


"1,15 Cele două afirmaţii ale versetului au greutatea unor proverbe. Verbul Entkocueiv, 


tradus aici prin „a îndrepta”, este un hapax în LXX (codicele A/exandrinus foloseşte însă 
forma simplă, fără preverb, a verbului). + Evagrie (Schol. ad Ecl., 5) spune că prin 
„strâmb” se înțelege intelectul impur (6 vot 6 &x60ap00g), aducând ca argument Prov. 
6,14 şi 20,29. 

1,16 „în inima mea”: aici traducerea grecească echivalează locuţiunea “im /' cu prepo- 
ziţia ev. e În acest verset şi în următoarele două sunt dominanţi termenii care desemnează 
cunoaşterea, într-o alternanță nume/verb, „cunoaştere”/,a cunoaște” (yvâarv - yvâvau - 


vâbaw = Eyvov - Yvâoeog - yvâow) care nu corespunde în întregime textului ebraic. e 


„în Ierusalim”: TM are „peste Ierusalim”. $ „a desluşit”: /itr. „a văzut”. 

1,17 „pildele”: alegerea termenului rapafoAii poate fi explicată prin 3Rg. 5,12: „Şi 
Solomon a rostit trei mii de pilde...” e „Pildele şi ştiinţa” continuă seria pozitivă, pe când 
TM are o pereche negativă, Pă/2lăth w'-sikh liith, „nebunia şi prostia”; deosebirea poate 
proveni dintr-o confuzie a traducătorului LXX între SAL, „a fi chibzuit”, „a înţelege” şi 
SKL, „a fi nesocotit, nesăbuit” (care însă mai apare scris şi cu $), sau dintr-o armonizare 
a. masoreţilor cu perechea negativă de la 2,12; 7,25 etc. Echivalarea prin Envoriun, 
„Stiință”, pune în lumină caracterul rațional al demersului. € Întregul text al Ecleziastului 
grecesc atestă o folosire abundentă a conjuncţiei Su, „că”, Francoise Vinel, în introdu- 
cerea la volumul Ecl. din BA, discută rolul pe care această conjuncţie îl îndeplineşte în 
structurarea textului (pp. 42 sg.): chiar dacă poate da impresia unei traduceri greoaie, 

pildele şi ştiinţa le-am cunoscut, 

şi [iată] că şi aceasta este căutare de vânt: 

1 căci în belșug de înțelepciune [este] belşug de cunoaştere, 
iar cel ce sporeşte cunoaşterea va spori durerea.” 


2 ! Mi-am spus eu în inima mea: 

„Hai să te încerc cu bucuria şi uite [că te încerc] cu binele”; 
dar iată că şi aceasta e deşertăciune. 

? Râsului i-am spus: „Rătăcire”, 

şi bucuriei: „De ce faci asta?” 

3 M-am cercetat în inima mea 





puțin elegante, recurgerea frecventă la Sr. marchează ritmul discursului și pune în 
valoare citatele şi referirile la alte cărți, la ceea ce a fost spus deja. 

1,18 „belşug de cunoaștere”: TM are „belşug de supărare”; apropiat de textul cbr. traduc 
şi Aquila, Theodotion, Symmachos, Vulg., Syr., Targ. Traducătorul în greacă a citit 
probabil termenul din stihul paralel. 

2,1 Verbul de zicere (einov) marchează începutul dialogului pe care Ecleziastul îl poartă 
cu sine însuşi; adresarea către sine fusese formulată în versetul 1,16 prin verbul 
EAdânoa, urmat — ca şi în 2, — de pronumele emfatic de persoana întâi (Ey) şi de com- 
plementul £v kop8ig ov; aici însă urmează o adresare la persoana a doua, care impune 
traducerea termenului xapSia chiar prin „inimă”, şi nu prin mai firescul „sinele”. $ 
Grigore al Nyssei (Omilia 3,3) explică felul în care Solomon a experimentat plăcerea 
făcând o comparaţie cu un scufundător: „Cei care se scufundă în adâncul mării şi 
cercetează fundul apei ca să găsească o perlă sau vreo altă minune născută în adânc nu 
simt nici o plăcere în truda pe care o încearcă sub apă, ci numai speranța de câştig îi face 
să se scufunde; tot aşa şi Solomon a trăit acele plăceri, întocmai ca unul care caută în 
mare scoici de purpură [...], ca să vadă dacă nu este ceva de folos pentru gândire în 
asemenea adâncuri.” 

22 „Rătăcire”: substantivul nepițopâ apare numai în Ecl. (2,12 şi 7,25 traduce termenul 
hălelăth: în 7,7, verbul nepițtperw este echivalentul lui hălal); sensul său prim este de 
„mers de jur-împrejur”, circumferință”. 

2,3 Traducerea de față respectă textul ediţiei Rahits. care este însă o adaptare după textul 
latinesc (ad La adaptaui, notează Rah!fs în aparat); codicele greceşti concordă în formu- 
larea: koi Koreokewyâunv ei î rapăia nov EAKVOEL (KG oivov Tăv G6pko nov („şi m-am 
cercetat dacă inima mea îmi momeşte trupul ca vinul”). BA preferă explicit varianta 
codicelor (traducând însă „vers le vin”), considerând că adaptarea lui Rahlfs este o lectio 
facilior, care pune în lumină paralelismul sintactic al celor două infinitive substantivate 
în genitiv: Tod £AxvooL... 700 KpaTioon („să-mi momesc”... „să mă înstăpânesc”). 
Comentariul iui Grigore a! Nyssei (Omilia 2,8) se bazează pe varianta codicelor, pe care 
o citează, continuând: „Am cercetat în ce fel grija pentru realităţile inteligibile devine 

[dacă] să-mi momesc spre vin trupul 

— iar inima mă mâna pe drumul înțelepciunii — 
şi să mă înstăpânesc peste nechibzuință, 

până să văd ce este pentru fiii oamenilor binele 
pe care să-l facă sub soare, 

în [tot] numărul zilelor din viaţa lor. 

+ Mi-am umplut de măreție făptuirea, 

mi-am durat case, 

mi-am sădit vii, 

* mi-am făcut grădini şi livezi 

şi am sădit în ele tot soiul de pomi roditori; 

€ mi-am făcut heleştee cu ape, 





mai puternică decât mișcările trupului (... râv rii; oapkăc Kivnuârov) [...], ceea ce este 
inferior fiind atras şi absorbit de ce îl depăşeşte, aşa cum li se întâmplă celor însetaţi: 
vinul nu mai rămâne în cupă o dată ce ea a fost dusă la buze de cel însetat, ci trece în acesta 
şi devine grabnic nevăzut, fiind absorbit înăuntru”; comentariul lui Grigore al Nyssei are 
şi o trimitere la Rom. 8,6. + „nechibzuinţă”: şi aici am respectat în traducere textul lui 
Rahifs, din nou corectat după cel latinesc. Faţă de codicele grecești care dau termenul 
Evppoovvn, „bucuric”, Rahlfs editează &ppoovvn, „nechibzuință”, „sminteală”; cf. 
stultitia la leronim şi Vulg,, în acord cu TM sikh“liith. În acest context, al vinului şi al 
râsului, evțpoovvn poate avea o conotaţie negativă, ca veselie ce se opune înțelepciunii, 
+ „sub soare”: ca și în versetele 1,13 şi 3,1, TM foloseşte sintagma „sub cer”. 

2,4 Versetele 4-9 enumeră marile realizări ale regelui; vide 3Rg. 3-10, 2Par. 1-9. 
Trimiterile la pasajele din Regi sunt însă vagi: cu greu poate fi extrasă de aici o referire 
la construirea Templului, care poate fi cel mult asimilat „caselor” (pluralul ar putea fi, în 
această linie de interpretare, o aluzie la cele două case construite de Solomon — vide 
3Rg. 9,10 —, pentru Dumnezeu şi pentru el însuși). În omiliile lui Grigore al Nyssei este 
conturată antiteza dintre grădinile şi construcţiile făcute de mâna omului, pe de o parte, 
şi, pe de alta, paradisul, grădina autentică. e Verbul peyoâvverwv, tradus aici prin „am 
umplut de măreție”, este folosit la diateza activă; într-un verset precedent (1,16) apăruse 
la pasiv (în traducere: „m-am umplut de măreție”), ca şi mai jos, în versetul 9. 

2,5 „grădini şi livezi”: xrinovc koi rapadeicovg; dubletul lexical este calchiat după ebr. 
gannăth w'par desim. Termenul mapâ5evoos, poate fi o trimitere ta Gen. 2,8.9.10.15.16, 
unde este echivalentul grecesc al ebr. gan; TM foloseşte însă în versetul din Ecleziast un 
termen de origine persană, par“des, care mai apare doar în Nchemia 2,8 (= 2Ezr. 12,8 
LXX) şi Cânt. 4,13. e Editorul BA observă că Targumul la Q5he/erh asociază acestui 
verset o reprezentare a lui Solomon frecventă în scrierile intertestamentare, şi anume cea 
a unui rege care, ajutat de demoni, are ştiinţa plantelor aromatice şi medicinale. 

2,6 Rezervoarele regale („heleştee”, gr. ov Bipar, ebr. b'rzkhorh) sunt bine atestate 
documentar, chiar şi epigrafic (vide Piatra Moabită, care comemorează revolta lui Meşa 

ca să adăp din ele un crâng ce creşte copaci; 
7 am dobândit robi şi slujnice, 

şi mi s-au născut slugi în casă, 

am dobândit şi mulțime de vite şi turme, 
mai presus de toţi cei care au fost 

înaintea mea în lerusalim; 

% mi-am strâns şi argint şi aur 

şi bogăţiile regilor şi ale țărilor; 

mi-am luat cântăreți şi cântărețe 

şi desfătările [din care se înfruptă] fiii oamenilor, 
paharnic şi cupe de vin; 


şi rezidirea mai multor oraşe). Adăugirea redundantă „cu ape” (v5&rov, ebr. măyim) nu 
este neobişnuită în această carte. $ „crâng ce creşte copaci”, gr. 8puudv foorâvra 
&bia: formularea este neclară şi, în plus, participiul fhaorâvra este singura atestare a 
unui verb fioaorâv, dublet pentru fiooreiv şi fAoorâvew. + Termenul pvudş este 
atestat la Homer cu sensul „pădure de stejari”; în Deut. 19,5 desemnează pădurea din 
care se taie lemne; în 3Rg. 10,17.21 indică „stejarul de Liban”. $ O scholie a lui Evagrie 
(7), a cărei autenticitate este incertă, corectează acest verset printr-o inversiune: „... să 
ud din ele copacii care fac să crească un crâng.” 

2,7 „robi şi slujnice”, gr. 5oviovg kai noiokoş: termenii păstrează în greacă perechea 
masculin-feminin. + Referirea orgolioasă la „toți cei care au fost” înaintea lui în 
Ierusalim poate fi un indiciu al asumării fictive de identitate regală pentru autorul acestei 
cărţi, de vreme ce Solomon nu a fost precedat decât de doi regi (în afara celor iebusiţi): 
Saul şi David. 

2,8 „ale ţărilor”; greaca traduce prin xopâv substantivul ebraic m“dhinăh, care nu apare 
în Pentateuh și care indică exact un district sau, ca în lez. 19,8, teritoriul locuit de 
neamurile vrăjmaşe lui Israel. $ „desfătările”, gr. Evrpveiiuara: este un hapax LLXX; este 
însă bine atestat verbul din care derivă (rpvțâv). Philon (De somn. IL, 242) îl dă sinonim 
pentru spvo şi citează Ps. 36,4, unde Edenul este arătat ca loc al desfătării în Domnul 
(kararpybmoov Tod kvpiov). $ „paharnic şi cupe de vin”: cei doi termeni alcătuiesc în 
greacă o pereche formală, un masculin singular şi un feminin plural (otvoz6ov kai 
otvox605); ei se referă însă la realităţi care nu pot fi văzute simetric, fiind vorba de un 
personaj şi de nişte obiecte. Grigore Taumaturgul interpretează oivox6n ca echivalentul 
feminin al primului termen, iar sintagma rezultată ar fi în felul acesta un ecou pentru 
&5ovrag koi 50b60g, „cântăreți şi cântărețe”, de la mijlocul versetului. Vulgata are aici 
scyphos et urceos (indicând două tipuri diferite de recipiente), dar Ieronim, în comen- 
tariul său, foloseşte perechea simetrică a slujitorilor şi slujitoaretor: ministros uini et 
ministras. TM are un text interpretat diferit de traducători: „o prințesă şi alte prințese” 
(Galaction), „une dame, des dames” (LOB); „musical instruments of all kinds” (NKJ), 
„(treasures) in chests” (AB) etc. 

? m-am umplut de măreție şi i-am întrecut 

pe toți cei care au fost 

în Ierusalim înaintea mea; 

iar înțelepciunea mea într-adevăr a rămas cu mine. 
19 Şi [din] tot ce au dorit ochii mei, 

[nimic] nu am îndepărtat de la ei, 

nu mi-am oprit inima 

de la nici o desfătare, 

căci inima mi s-a desfătat în toată truda mea 

şi aceasta mi-a fost partea 

din toată truda mea. 

A Şi am privit eu la toate făptuirile 

pe care le-au înfăptuit mâinile mele 

şi la truda cu care m-am trudit să le împlinesc 

şi iată că toate sunt deşertăciune şi căutare de vânt, 
şi nici un folos nu este sub soare. 

"2 Şi m-am uitat eu să văd înțelepciunea 





2,9 Finalul versetului este singura atestare, în LXX, a verbului iorâvon folosit ca 
predicat pentru ooţia. * „a rămas cu mine”: Targumul explicitează „mi-a fost de ajutor” 
(apud AB, Eccl., p. 132). 

2,10 „partea”: uepic este folosit ca echivalent pentru ebr. hăleg, la fel ca în 2,21; 3,22; 
5,17; 9,6.9; 11,2; în 5,18, acelaşi termen ebraic este redat în greacă prin u&po, 

2,11 Abia în scholia la acest verset (Scho/. ad Ecl., 10) comentează Evagrie cuvintele 
RPOaipEOIG nveVuaroc, revenind însă asupra acestei expresii emblematice a Eclezias- 
tului de mai multe ori (scholiile 12, 21, 27, 58). Evagrie nu dă nici o dată acestor cuvinte 
sensul pe care pare să-l fi dorit traducătorul în greacă, de „urmărire a vântului”. EI 
înțelege cuvântul mpoaipeoiş în sensul tradiţiei filozofice greceşti, cu o uşoară nuanță 
peiorativă, de „alegere dinainte (prealabilă)” sau de premeditare. La rândul său, nvedua 
este așezat de Evagrie în rândul cuvintelor care, ca şi xapăia sau x6Anog, sunt folosite, 
în limbajul propriu Scripturii, pentru a desemna sufletul sau intelectul („numeşte «spirit» 
sufletul”, Schol. 10). O asemenea interpretare dă cărții o dimensiune voluntaristă pe care 
nu o avea, dar se armonizează bine cu concepţiile origeniene ale autorului, în care liberul 
arbitru joacă un rol important (vide introducerea lui Paul G6hin ia Evagre le Pontique, 
Scholies ă I'Ecclesiaste, Paris, 1993, p. 18). 

2,12 „cine este omul care...”: versetul are înţeles diferit în LXX faţă de TM (,.... care îi 
va urma regelui”); traducerea la care am recurs („în urma unui sfat”) nu reflectă exact 
sintaxa succesiunii de cuvinte din greacă: Enehevoera 6rioc rii; Bovăfic, dar încearcă 
să sugereze ezitările între LXX şi TM. Sursa acestor ezitări este, din nou, vocalizarea 
diferită a textului ebraic: mik, interpretat în LXX ca aram. miak, „sfat”, iar în TM ca 

şi rătăcirea şi nechibzuința; 

căci cine este omul care, în urma unui sfat, 

îl va împlini în toate cele? 

13 Şi am văzut eu că înțelepciunea este mai presus de nechibzuință 
tot aşa cum lumina este mai presus de întuneric; 

4 înțeleptul îşi are ochii în cap, iar nechibzuitul umblă în întuneric. 
[Dar] am înțeles eu 

că o singură soartă le va fi sortită amândurora. 

'5 Şi [mi-Jam spus eu în inima mea: 

„[De vreme ce] soarta nechibzuitului 

îmi va fi sortită şi mie, 

[atunci] la ce [bun m-am mai străduit] să fiu înțelept?” 





melekh, „rege”, lecţiunile hexaplare sunt de asemenea marcate de această dublă inter- 
pretare: Aquila foloseşte termenul Bootiev;, în vreme ce la Symmachos apare fovii; 
aceleiași interpretări i se datorează prezența adverbului 6A6yox în parafraza versetului la 
Grigore Taumaturgul. $ 12d în TM: „numai ceea ce a făcut deja.” Se crede că e o aluzie 
la exemplul rău (1Rg. = 3Rg. LXX, 11,4-10) dat de Solomon la sfârşitul vieţii fiului său 
Roboam, care a provocat sciziunea celor zece triburi (12,13-19). e 12c-d din TM s-ar 
putea aşadar traduce „căci ce [va face/va fi] omul care va veni după rege? Ceea ce s-a 
făcut deja”. 

2,14 Partea de început a versetului este unul dintre pasajele Ecleziastului citate frecvent 
de Părinţii din primele secole (e.g. Origen, Commentarii in Canticum Canticorum, Prol. 
65; Dialogus cum Heraclide, 20). Evagrie (Schol. ad Ecl. 11) citează ICor. 11,3 
(„Hristos este capul oricărui om”) şi continuă: „... iar înțeleptul este de asemenea un om, 
atunci Hristos este capul unui înțelept. Dar cum Hristos este înţelepciunea noastră — 
«căci înțelepciunea ne-a zămislit-o Dumnezeu» (1Cor. 1,30) --, capul înțeleptului este 
înţelepciunea, în care înțeleptul îşi are ochii gândirii, pentru a contempla în ea principiile 
(oi A6yo.) celor create.” $ „soartă”, gr. ovvâvrnua: lift. „ceea ce-ţi iese în cale”, „întâm- 
plare”; termenul este rar folosit în general; în Ecleziast apare însă de cinci ori, ca tradu- 
cere a ebr. miq'reh. Termenul grecesc mai este înregistrat în două pasaje din LXX, cu o 
conotaţie puternic negativă, reflectată în traducerea de faţă, vol. 1 şi 2: Ex. 9,14 („neno- 
rocire”; TM mag&phăh) şi 3Rg. 8,37 („năpastă”; TM negha'). Vezi şi comentariul lui 
Evagrie la nota 3,19. 

2,15 „cu prisos”: adverbul nepoo6v înseamnă exact: „în plus”, „excesiv”; substantivul 
de mai jos (nepiooevua, „prisosul”), creat cu acelaşi material lexical, este un hapax în 
LXX. Ideea se regăseşte în două pasaje din NT: Mt. 12,34 (Ek yăp 100 nepLoGevpuoToc 
Tiîig kapâiag ră orâua Achei, „căci gura grăieşte din prisosul inimii”) şi Le. 6,45 (E 
“&p nepiooevpuarog kapâiag Acei 10 o76ua aw10d, „căci din prisosul inimii grăieşte 
gura lui [id est: a netrebnicului]”. + Segmentul „căci nechibzuitul vorbeşte din prisosul 
lui” este o adăugire a traducerii greceşti şi pare să fie o dubiare a stihului precedent. 

Şi atunci mi-am grăit eu cu prisos în inima mea 

— căci nechibzuitul vorbeşte din prisosul lui — 

că aceasta chiar este deşertăciune. 

16 Căci pomenirea înţeleptului nu dăinuie, 

mai mult decât cea a nechibzuitului, în veac, 

tot aşa cum, în zilele ce vor veni, 

toate vor fi uitate; A 

şi cum va fi să piară înțeleptul laolaltă cu nechibzuitul? 
ii Şi am urât viaţa, 

căci rea a fost pentru mine făptuirea 

înfăptuită sub soare, 

căci toate sunt deşertăciune şi căutare de vânt. 

15 Şi mi-am urât toată truda 

cu care trudesc sub soare, 

căci o las omului care va fi după mine; 

19 şi cine ştie de va fi înţelept ori nechibzuit? 

Şi se înstăpâneşte peste toată truda mea, 

cu care am trudit şi-n care mi-am arătat înţelepciunea sub soare, 
Şi aceasta chiar este deşertăciune. 

2 Şi m-am întors să mă lepăd, în inima mea, 


2,16 „mai mult decât”: /irt. „cu”. e „în zilele ce vor veni”: în greacă sintagma este la 
cazul nominativ, situație care poate fi echivalată sintactic cu un complement de timp în 
acuzativ; codicele Alexandrinus are însă aici un complement în dativ (reg nuEpatg 7oiig 
EnepxopEvat); sintagma apare în mai multe pasaje din cărţile profetice (Is. 39,6; ler. 
7,32; 23,7 e.a.). 

2,17 „rea”: gr. novnpâv (noinua), „anevoios”, „greu de făcut”, „fără rost”, „nevrednic” 
„neplăcut la vedere”, „rău”; adjectivul novnpâc (ca şi substantivul corespunzător) apare 
frecvent în Ecl. În ultimul verset al cărții apare în opoziţie directă cu &yodos, 

2,18 Lectura versetului în cheie istorică îl identifică pe urmaşul iui Solomon în persoana 
lui Roboam, fiul lui (vide 3Rg. 11,43). 

2,19 Verbul etovoaţew („a se înstăpâni”) este caracteristic pentru Ecleziast, unde este 
folosit de unsprezece ori (aici fiind prima apariţie); în 3Rg. 4,20/5,1 — pasaj atestat doar 
parţial în codice şi editat de Rahlfs în subsolul paginii — verbul apare într-o referire la 
regele Solomon. * „se înstăpâneşte peste toată truda mea”: aici, ca și în v. 18c (truda... 
o las omului”), „truda” poate fi interpretată ca metonimie pentru toate lucrurile dobân- 
dite prin efort, rezultatul trudei. 

2,20 Verbul &norâooao?cu („a se lepăda”, corespunzând aici la TM yă 'aș) apare rareori 
în LXX; este însă bine atestat în NT, în cinci pasaje. În limba clasică, verbul aparţine 
limbajului militar şi cu aceeași valoare apare şi în 1Mac. 4,61 (folosit la diateza activă). 

de toată truda cu care am trudit sub soare 

21 fiindcă [aşa] este: un om îşi (are partea] sa de trudă 
în înţelepciune şi în cunoaştere şi în cutezanță, 

iar [alt] om, care nu s-a trudit cu aceasta, 

îi va da lui partea sa. 

Şi aceasta chiar este deşertăciune şi mare neajuns. 

* Căci ce [folos] are omul în toată truda lui 

şi-n căutarea inimii lui, 

cu care se trudeşte el sub soare? 

2 Căci zilele toate îi sunt 

învălmăşeală de dureri şi de mânie, 

iar inima lui nici la vreme de noapte nu-şi află odihna. 
Şi aceasta chiar este deşertăciune. 

Nu există bine în om: 

ce va mânca şi ce va bea și ce-i va arăta sufletului său 
[este] un bine în truda lui. 

Şi cu adevărat am văzut că aceasta vine din mâna lui Dumnezeu; 





2,21 „cutezanță”, gr. âvâpeta, litt. „bărbăție”: termenul grecesc echivalează aici un 
cuvânt reprezentativ pentru această carte, ebr. kiș"rân, „îndemânare, succes”, este folosit 
şi în 4,4 şi 5,10, iar verbul corespunzător (de la răd. KȘR) apare în 10,10 și 11,6. € 
Finalul frazei în traducerea grecească alterează sensul: „[alt] om” este subiectul verbului 
duce! („va da”), în vreme ce textul ebraic foloseşte prepoziția /' înaintea substativului: 
F'ădhăm („iar unui om care nu s-a trudit cu aceasta îi va da partea sa”). e Am tradus aici 
prin „neajuns” gr. novnpia, „ticăloşie”. 

2,22 „căutarea inimii lui”: termenul folosit în greacă (npoaipeo1g) este cel care apare în 
expresia emblematică a Ecleziastului (npoaipeoig TveVnoTog, „căutare de vânt”). 
Apropierea de xapăta („inimă”) se regăseşte într-un pasaj din NT: 2Cor. 9,7 (Eraorog 
xoBâc npoțperan ri kapa, „fiecare după cum caută/alege în inima sa”). e Pronumele 
relativ (, „în care”) este legat strict de 4600 („truda”, substantiv masculin în greacă), 
într-o figură etimologică implicită, prezentă şi la începutul cărţii, în 1,3. 

2,23a-b În TM: „Cu adevărat toate zilele lui sunt durere şi îndeletnicirea lui, supărare.” 
2,24 „Nu există bine în om”: se poate înțelege şi „Nu există bine în om [decât]...”. Cf. şi 
3,12, Formulările de tipul „nu există bine”, calchiate după ebraică, sunt folosite pentru a 
exprima comparații. Cum Ecleziastul este o carte care se întemeiază pe comparaţie, 
aceste formulări sunt frecvente. Structurile sunt de mai multe tipuri (vide Introducerea), 
pornind de la cele simple, sintactice, redate prin 6... obrwc... sau (5OnEp... 05T06...; Cel 
de faţă, ordonat ca o afirmare a absenței binelui urmată de o unică excepție (ebr. ț5bh... 
min...), apare de şaisprezece ori în Ecl., opt dintre atestări fiind concentrate în 71-11 
(rraB6v... î...). e „vine”: litt. „este”. 

25 căci cine va mânca şi cine va agonisi fără de EI? 
2 Căci omului care este bun în faţa Lui 

i-a dat înțelepciune 

şi cunoaştere şi voie bună; 

iar păcătosului i-a dat frământarea, 

să adauge şi să adune, 

ca să-i dea celui [ce este] bun în fața lui Dumnezeu; 
că aceasta chiar este deșertăciune şi căutare de vânt. 


3 ! Pentru toate este un timp 
şi o vreme [cuvenită] pentru orice lucru de sub cer. 


2,25 Versetul prezintă lecţiuni diferite în manuscrise; editorul Rahifs preferă verbul 
Şeioeror, „va agonisi”, pe baza textului lui Origen și a versiunilor latinești. Cele trei 
manuscrise importante au însă verbul mierot, „va bea”, într-o formulare care se desfă- 
şoară în paralel cu versetul precedent; Frangoise Vinel (BA) interpretează această lec- 
ţiune (pe care, de altfel, o acceptă şi o introduce în traducerea sa) ca o lectio facilitans. 
TM are „se bucură” (yăhiș). $ „fără de EI”: TM are mimmenni, litt. „afară de mine” — 
dificil de interpretat în context. Editorul TM (Stuttgartensia) propune aici, pe baza 
câtorva manuscrise, emendarea în mimmennă, „fără/afară de EI”. 

2,26 Evagrie (Schol. ad Ecl.) citează aici Prov. 28,8 şi 28,22. 

3,1-8 Aceste opt versete formează o unitate bine delimitată formal, ritmic şi prin 
conţinut; greaca reproduce structura, repetițiile şi paralelismul din textul ebraic. J. Barr 
(Biblical Words for Time, Londra, 1962, p. 139) observă că „Ecleziastul este singura 
carte în care se poate spune că există o discuţie explicită asupra timpului”. Cei doi ter- 
meni folosiţi (xpovoc, „timp”, şi Kaip6s, „moment prielnic, ocazie” — tradus aici prin 
„vreme [cuvenită]” în 3,1 şi mai departe numai prin „vreme”; TM are Zmân şi '£th) au o 
frecvenţă sugestivă: cel dintâi apare o singură dată, iar celălalt — de douăzeci şi nouă de 
ori doar în aceste versete. O asemenea densitate a utilizărilor lui koipoc se regăseşte 
numai în Înțelepciunea lui Sirah. Versetele 2-8 sunt o succesiune de propoziţii nominale 
simetrice, desfășurate în perechi antitetice ca sens, construite pe tiparul konpog Tod + 
infinitivul; TM '2h + infinitivul; există o singură excepție: „vreme de război şi vreme de 
pace”, cu substantive în genitiv, fără articol (Kotpog nohtnov Ko Kapo Eiprivns). 

3,1 Grigore al Nyssei interpretează versetul (Omilia 6,2) ca referire la cele două „criterii 
ale frumosului” (rod kaiod Kpuripo) după care se judecă toate ocupațiile: „măsura 
potrivită şi momentul favorabil” (ră ovuuerpov re Kcă ră ewkonpov). „Măsura dată de 
timp nu este aceeaşi pentru tot ce există — căci nu este cu putință ca toate să aibă aceeași 
măsură unele faţă de altele, din pricina deosebirilor dintre elementele constitutive — ci 
timpul, care conţine în sine toate lucrurile, este măsura comună a tot ceea ce este 
măsurat” (Omilia 6,3). 

2 Vreme să naşti şi vreme să mori, 

vreme să sădeşti şi vreme să smulgi ce-a fost sădit, 

3 vreme să ucizi şi vreme să vindeci, 

vreme să dărâmi şi vreme să zideşti, 

+ vreme să plângi şi vreme să râzi, 

vreme să jeleşti şi vreme să dănţuieşti, 

5 vreme să arunci cu pietre şi vreme să strângi pietre, 

vreme să îmbrățişezi şi vreme să te desprinzi din îmbrățișare, 
$ vreme să cauţi şi vreme să pierzi, 

vreme să păstrezi şi vreme să arunci, 

7 vreme să destrami şi vreme să coşi, 

vreme să taci şi vreme să vorbeşti, 

% vreme să iubeşti şi vreme să urăşti, 

vreme de război şi vreme de pace. 

9 Care-i folosul celui ce făptuieşte, în [toate] câte le trudeşte? 
19 Am văzut frământarea pe care Dumnezeu le-a dat-o 

fiilor omului, ca să se frământe în ea. 


3,2 Prima pereche de afirmaţii se referă la viață şi moarte, asupra cărora omul nu poate 
exercita nici un fel de control; toate celelalte afirmaţii li se subsumează, purtându-le 
pecetea. 

3,4 Grigore al Nyssei comentează (Omilia 6,9) prima afirmaţie a versetului citând Mt. 5,4. 
3,5 „să arunci cu pietre”, gr. Boieiv Mi8ovg: încă din limba clasică, expresia este atestată 
cu sensul de manifestare a ostilităţii faţă de o persoană. În 2Rg. 16,6, manuscrisele osci- 
lează între această expresie și A0âtov £v 1i0o:g (preferată de Rahlfs), indicând deo- 
potrivă actul lapidării; în acest sens tehnic este folosit şi în Deut. 21,21. 

3,7 În Targumul la Qâhelet, opoziţia destrămare-coasere (aici: pâtan-p apar, pereche de 
termeni cu sonoritate asemănătoare) este aplicată riturilor de doliu şi de nuntă. Grigore 
Taumaturgul interpretează primul verb ca un sinonim metaforic pentru „a ucide”, ca în 
3Rg. 11,11, unde apare într-o variantă preverbată, în amenințarea pe care Dumnezeu i-o 
adresează lui Solomon: „5appiioowv Soppiăe rîv Bootieiav o0v”. 

3,8 Grigore al Nyssei comentează amplu prima pereche de afirmații a versetului în 
Omilia 8,1-3. 

3,9 Versetul reia întrebarea din 1,3, într-o altă structură sintactică, cu suprapunerea 6 
ăvBpunog, „omul” / 6 notâv, „cel ce făptuieşte”, şi cu o amplificare (Ev ois avrăc 
pox0ei). 

3,10 Ca şi versetul precedent, este un ecou al unui pasaj de la începutul cărții: 1,13. 
Termenul xeponaouâc („frământare”, „învălmăşeală”), propriu Ecleziastului (vide 
supra 1,13), apăruse și în finalul paragrafului 2 pentru a indica soarta menită păcătosului 
(78 &uaprâvovri EWKEV NEPLOnaGu6v). 

!! Pe toate le-a făcut frumoase la vremea fiecăruia 

şi a pus vremelnicia în sufletul lor, 

ca să nu afle omul 

făptuirea pe care a înfăptuit-o Dumnezeu, de la început şi până la sfârşit. 
12 Am aflat că nu este [alt] bine în ei 

decât să se veselească și să facă bine [fiecare] în viaţa lui; 
13 şi, cu adevărat, tot omul care va mânca şi va bea 

şi va vedea binele în toată truda lui 

este un dar al lui Dumnezeu. 

14 Am aflat că toate câte le-a făcut Dumnezeu 

vor fi pentru veşnicie; 


3,11 „la vremea fiecăruia”: gr. Ev konp avrod. + Am tradus prin „vremelnicie” (cu 
sensul: „durată”) substantivul grecesc ciwv, care înseamnă „interval îndelungat de 
timp”, „durată lungă delimitată” (vârstă, generaţie), dar care ajunge să aibă şi sensul de 
„Veşnicie” — aşa cum pare să fie mai jos, în 3,14 (tg rov oiâva, „pentru veșnicie”). 
Prezenţa lui în acest pasaj impune o relaţionare cu ceilalți doi termeni care indică timpul 
în versetele precedente (Xpovog şi aip6ş). Probabil că cea mai frumoasă transpunere în 
limba română a sensului de aici îi aparţine lui Gala Galaction: „pasul veşniciei”. Ideea ar 
fi că, pe lângă frumuseţea universului, Dumnezeu îi îngăduie omului să întrevadă, fie și 
limitat, parțial, sensul istoriei (cf. TOB, nota ad /oc.). ]. L. Crenshaw (Ecclesiastes, OTL, 
1988, pp. 91 sqa.) traduce termenul ebraic prin „the unknown”, preferând să se îndepăr- 
teze de interpretarea care este susținută de Septuaginta şi vocalizând rădăcina 'LM cu 
sensul „ignoranță”, „întuneric”, „secret” (ca în Ecl. 12,14, unde Crenshaw traduce ,... 
into judgment concerning everything that is secret...”; lov 28,21); o interpretare similară 
se întâlneşte în Targum şi la Rași, apud. AB, Eccl., p. 163. e Evagrie, în scholia 15, 
explică 6 atv prin „principiile veşniciei” (ot A6yoL 700 aiâvog), „căci aceasta este 
împărăția cerurilor pe care o purtăm înăuntrul nostru, după cuvântul Domnului [Lc. 
17,21], dar pe care oamenii nu o găsesc pentru că este ascunsă de patimi”. 

3,12 Traducerea lui noieiv dryo96v prin „să facă bine” sugerează o interpretare ambiguă, 
substantivală sau adverbială („să o ducă bine”). 

3,13 Versetul acesta constituie graniţa dintre primele două secţiuni ale cărții. Perechea 
de verbe „a mânca”-,a bea” (9&yeron-nieron), folosită deja în 2,24, apare din nou mai 
departe, în 5,17, unde şi finalul versetului de faţă („este un dar al lui Dumnezeu”, 56ua 
8205 £orwv) are un ecou: E5okev... 6 0e6; finalul versetului 5,18 este identic (56ua 
8e0d Eowv). 

3,14 Opoziția „de adăugat”/,de scăzut” (mpoodeîvot/ţeheiv) era inclusă, în aceiaşi 
termeni, în opreliştea de a schimba cuvântul Domnului, formulată în Deut. 4,2. € „să se 
teamă de fața Sa”: ca şi în alte pasaje (LRg. 18,12), ră npoo6nov este echivalarea 
stercotipă în limba greacă a prepoziţiei ebraice mi/păânăy, care are valoarea cauzală;, 
transpunerea simplă în română ar fi „să se teamă de EI”. 

la aceasta nu este de adăugat 

şi din aceasta nu este de scos. 

Şi Dumnezeu a făcut ca oamenii să se teamă de faţa Sa. 
15 Ce a fost încă mai este 

şi câte vor mai fi sunt deja 

şi Dumnezeu îl va căuta pe cel alungat. 

16 Şi am mai văzut sub soare un loc de judecată: 
acolo [este] nelegiuitul; 

şi un loc al celui drept: 

acolo [este] nelegiuitul. 

HI Şi mi-am spus eu în inima mea: 

dreptul şi nelegiuitul — îi va judeca Dumnezeu, 
căci este o vreme pentru orice faptă 

şi pentru orice făptuire. 

' Atunci mi-am spus eu în inima mea, 


3,15 Vide supra 1,9. Aici ideea plasării în viitor este exprimată prin calchierea con- 
strucţiei ebraice (relativul urmat de / cu infinitivul): doa 700 yiveo?on. + „pe cel 
alungat”, gr. rov 6ucbkouevov: textul ebraic este înțeles diferit: „cel alungat” sau „ceea 
ce a dispărut”. Sensul de „a prigoni” al verbului 516)kw este atestat şi în Ps. 7,2 (oGo6v 
ME E râvTov Tâv SiwkOvTov ue) şi este susținut de Targumul la Qăhelerh. Forma de 
pasiv cu acest sens („„persecutat”), care poate fi şi cel din versetul de faţă, mai există în 
LXX numai în Plâng. ler. 5,5; este însă bine atestată în NT (e.g. Mt. 5,10; 1Cor. 4,12: 
Swk6uevot &vex6ue0a). + Evagrie (Schol. ad Ecl. 19) citează două pasaje care se 
referă la persecutați (Mt. 5,10 şi Ps. 118,157) şi unul în care se suprapune imaginea oii 
pierdute cu cea a omului nedreptăţit (Ps. 118,176). 

3,16 Textul editat de Rahlfs schimbă total sensut finalului de verset: martorii importanți 
ai tradiției manuscrise greceşti susțin o formulare antitetică: &oe Bic, „nelegiuitul”, față 
de evoefis, „evlaviosul”, „credinciosul”, care încheie fraza. Comentatorii textului 
grecesc atestă această opoziţie: pentru Didim (în comentariul la Lc. 16,19-31), pasajul 
pare să se retere la infern şi la paradis. TM are acelaşi termen în ambele segmente, şi 
anume „răul”/„ticăloşia”: în locul de judecată, acolo era ticăloşia şi în locul [unde tre- 
buie să stea) dreptatea, acolo era ticăloşia. Rah!fs îşi motivează opțiunea prin autoritatea 
edițiilor Complutensis și Grabe. + „loc al celui drept”: TM are „loc de dreptate” (în para- 
lelism cu „loc de judecată”). 

3,17 „dreptul şi nelegiuitul”: perechea pare să susțină opțiunea editorului Rahlfs pentru 
versetul precedent, de vreme ce termenul folosit aici nu este evo Biş, ci Sixatoc. 

3,18 Adverbul (Exe1) aflat aici la începutul versetului, conform ediţiei Rahlfs, apare în 
majoritatea manuscriselor la sfârșitul versetului precedent. $ „vorbind despre”: fitt. „despre 
vorba/vorbăria”. Greaca recurge aici la o transpunere literală a locuţiunii prepoziţionale 

vorbind despre fiii omului, 

că îi va judeca Dumnezeu 

ca să arate că ei sunt dobitoace, chiar pentru ei. 
19 Căci soarta fiilor omului 

şi soarta dobitoacelor, 

o singură soartă [este] pentru ei; 

cum este moartea unuia, aşa este şi moartea celuilalt 
şi o singură suflare este în toți; 

şi cu ce este omul mai presus de dobitoc? 
Cu nimic, căci toate sunt deşertăciune. 

% Toate se duc într-un singur loc. 

“Toate s-au făcut din țărână 

şi toate în țărână se întorc. 

?! Şi cine ştie dacă suflarea fiilor omului 
urcă în înalt 

şi suflarea dobitoacelor 

coboară, în jos, spre pământ? 

25 Şi am văzut că nu este [alt] bine 

decât ca omul să se veselească 

de făptuirile sale, căci aceasta îi este partea; 
căci cine îl va duce să vadă ce va fi după el? 


ebraice ('a/-dibhraht, „despre, în legătură cu”), mepi A0duâ, care este echivalată mai 
departe (8,2) prin nepi A6yov. Ieronim, în Comentariul său, foloseşte aceeaşi trans- 
punere literală (de loguela hominum), dar Vulgata are de filiis hominum. € „va judeca”: 
textul grecesc are aici verbul Gvakpweî, compus al celui folosit în versetul precedent, 
Kpivei, „va judeca”. $ „îi va judeca... ca să arate”: TM are „îi va pune la încercare... spre 
a vedea” (acest din urmă verb poate avea ca subiect pe Dumnezeu sau pe oameni). + 
Finalul versetului („chiar pentru ei”, kat ye abroig) este o transpunere brută din ebraică; 
unele manuscrise, tocmai din cauza opacităţii acestui final de frază, îl dislocă la 
începutul versetului următor. 

3,19 „soarta”, gr. ovvâvrnua: vide supra nota la 2,14. $ Evagrie (Schol. ad Ecl. 21) 
explică ovvâvrnpa ca soartă, „ceea ce li se întâmplă deopotrivă tuturor oamenilor, celor 
drepți şi celor nedrepți, cum ar fi: viața, moartea, boala, sănătatea, bogăţia, sărăcia, pier- 
derea mădularelor, a soțiilor, a copiilor, a bunurilor”. $ „suflare”: gr. xvedua înseamnă 
deopotrivă „suflare, suflu, vânt, spirit, duh”. Evagrie (scholia 22) ţine să observe, cu 
consecvență, că „şi spiritul irațional (n GAoyog wvyXn) este numit suflare (nvedua)” — în 
sensul pe care îl explicase în scholia 10, de „spirit”. 

3,20 Pasajul este un ecou al versetului 2,7 din Geneză, cu care are în comun termenul 
xo6s, „țărână”; vide şi Gen. 3,19, unde esteyii. 

4! Şi m-am întors eu şi am văzut 

toate silniciile 

care se fac sub soare; 

şi iată lacrimile celor siluiți 

şi nu este [nimeni] să-i mângâie, 

şi în mâna celor ce-i siluiesc este puterea, 

şi nu este [nimeni] să-i mângâie. 

? Şi i-am fericit eu pe cei morţi, 

pe cei ce sunt de-acum morți, mai mult decât pe vii, 

câţi trăiesc şi acum. 

3 Dar [mai] bine, şi decât unii, şi decât alții, 

[o duce] acela care nici nu s-a născut, 

care nu a văzut făptuirea cea rea 

înfăptuită sub soare. 

* Şi am văzut eu toată truda 

şi toată cutezanţa făptuirii, 

că aceasta este pizma unui om față de aproapele său; 

şi aceasta chiar este deşertăciune şi căutare de vânt. 
Nechibzuitul îşi încrucişează brațele 

şi îşi mănâncă din trup. 





4,1 Perechea de verbe „m-am întors şi am văzut” (Entoreya câ e15ov) poate fi înţe- 
leasă ca o unitate: „şi am mai văzut”, poate ca o revenire la el5ov din 3,22. Aceeaşi 
formulă apare şi mai departe, în 4,7 şi 9,11 (aici însă fără indicarea emfatică a persoanei 
întâi). 'EmoTpeţo este folosit ca echivalare a lui șiibh (care marchează continuarea 
acțiunii indicate de verbul precedent); în Deut. 30,3 șizbh este redat adverbial prin n6âuw, 
„din nou”. Acelaşi verb grecesc fusese folosit, cu sensul său întreg, în finalul versetului 
1,6, pentru a sugera mişcarea circulară a vântului. € Substantivul ovkogovrta („silni- 
cie”) şi cele două participii — pasiv şi activ — ale verbului corespunzător, ovkoțovrEe 
(„a silui”), fac parte din vocabularul juridic şi înseamnă în sens strict „a denunța”; ulte- 
rior sensul se lărgeşte şi, pe direcția semantică „a acuza”, „a calomnia”, ajunge să indice 
orice act de nedreptate. 

4,2 „am fericit”: verbul Enouwveiv („a elogia”, „a stăvi”) este echivalat în Vulgata prin 
laudare. Cf. 4Mac. 1,10 (Enonveîv 7ovţ... 6roBavâvrac). 

4,4 „că aceasta este”: pronumele demonstrativ este în greacă la genul neutru, probabil nu 
în acord cu 16 noinuo, „făptuire”, ci cu întregul segment anterior, prezentat ca o situaţie 
generală. 

4,5 Versetul pare să fie reluarea unui proverb. În ebraică, fraza este nominală, greaca 
recurge aici la aoristul gnomic. € În LXX, asocierea substantivului oâpxas (pl.), „carne/ 
trup”, cu verbul oGiew, „a mânca”, este adesea o aluzie la focul care mistuie victimele 
sacrificate. Vide şi Ps. 26,2; Is. 49,26. 2 

* Mai bun e cuprinsul unui pumn de răgaz 

decât cuprinsul a doi pumni de trudă 

şi de căutare de vânt. 

7 Şi m-am întors eu şi am văzut deşertăciune sub soare. 
*£ [câte] unul [singur] — şi nu este un al doilea — 

şi defel nu are nici fiu şi nici frate; 

şi toată truda lui nu are capăt 

şi ochiul nu i se umple de bogăţie. 

Şi pentru cine mă trudesc eu 

şi mă lipsesc de [traiul] cel bun? j 
Și aceasta chiar este deşertăciune 
şi frământare grea. 

” [Mai] buni sunt doi decât unul [singur], 

căci plata le este [mai] bună pentru truda lor. 

19 Şi de [se-ntâmplă] să cadă, unul îl ridică pe cel de lângă el, 








4,6 „pumn”, gr. 5p6E: cuvântul este relativ rar în LXX (doar nouă atestări) şi este folosit 
aici la singular pentru a traduce ebr. kaph (vide 3Rg. 17,12) şi la plural ca echivalent at 
ebr. hoph“naym, desemnând cele două mâini și ceea ce pot ele cuprinde (vide Ex. 9,8); 
Sp&yua însă, înrudit cu el, face parte din vocabularul homeric şi funcționează ca unitate 
de măsură. $ Evagrie (scholia 27) îşi construieşte comentariul acestui verset pe o serie 
de citate: Ps. 36,16; 83,11; Prov. 15,17.29; 25,24; 1Cor. 1,20; 3,19. 
4,8-12 Aceste cinci versete formează o progresie numerică, de la unu la trei (eîc, do, 70 
E 





Evrpirov), şi pot fi văzute în continuarea opoziţiei din versetul 4,6. Ambrozie (Ep. 

17,3.8 şi De inst. uirg. 64.70.74) dă o interpretare hristologică: „unicul” este Hristos, iar 
„întreitul” este Trinitatea incompositae naturae. 

4,8 Fiecare stih al acestui verset (în afară de primul) începe cu „și” (oâ), care ritmează 

fraza; J.L. Crenshaw (Ecclesiastes, OTL, 1988, p. 110) remarcă preponderența mono- 
silabicelor în textul ebraic, într-o armonizare a formei cu conţinutul. $ „E [câte] unul [...] 

nu este un al doilea”: cele două verbe sunt plasate în poziţie forte, precedând subiectele. , 
+ Am preluat aici din traducerea lui Gala Galaction sintagma „traiul cel bun” pentru 
&yodwovvn, „bunătatea”, „ceea ce este bun”. € „mă lipsesc”: fit. „îmi lipsesc sufletul”. 

* Evagrie (Schol. ad Ecl. 28) nu înțelege numele de rudenie de aici în sens material, ci în 

sens spiritual: „Vorbesc aici despre tată și frate după înţelesul Scripturii, căci ştiu bine că 

aceste afirmaţii nu sunt valabile dacă se aplică ia fraţii şi la taţii [din lumea] simțurilor.” 4 
49 Formularea este tipică pentru exprimarea comparații (vide supra nota la 2,24): lit. 

„buni sunt doi, peste unul [singur]”; greaca păstrează aici structura nominală a frazei 

ebraice, folosind adjectivul la masculin plural (ya8oi). 

4,10 Fraza are o structură simetrică, finalul reluând termenii cu negația uri. $ „pe cel de 

lângă el”: am tradus printr-o perifrază termenul u£roxog, „asociat”, „tovarăş”; Symmachos 

îl echivalează cu Eroipoc. € „vai”: gr. oval. 








ECLEZIASTUL 4 545 


dar vai de cel care e singur, când [se întâmplă] să cadă 
şi nu are pe un altul să-l ridice. 

!! Şi, cu adevărat, dacă dorm doi, au parte de căldură; 
dar unul singur cum să se încălzească? 

! Şi dacă poate fi răpus unul singur, 

cei doi vor sta [neclintiți] dinaintea lui, 

şi funia întreită nu se va rupe grabnic. 

ie [Mai] bun [este] un copil sărac şi înțelept 

decât un rege bătrân şi nechibzuit, 

care nu mai ştie să ia seama; 

4 căci [acela] va ieşi din temniță ca'să domnească, 
chiar dacă în regatul său s-a născut sărac. 

15 Lam văzut pe toți câți trăiesc 


4,11 Verbul „a se încălzi” (9epuoivo; ebr. HMM) fusese folosit în 3Rg. 1,1.2 într-o 
referire la bătrâneţea lui Solomon. 

4,12, dacă poate fi răpus”, gr. Ev Entkporonaffi: verbul este atestat numai aici în LXX; 
verbul ebraic căruia îi corespunde (răgaph, „a copleşi”) este folosit numai aici și în lov 
15,24 (echivalat în greacă prin karexew). $ Evagrie (Schol. ad Ecl. 30) interpretează 
cele trei personaje ale versetului în felul următor: „Singuraticul care devine puternic este 
Răul, dinaintea căruia stau cei doi, omul şi îngerul lui Dumnezeu.” + Menţionarea funiei 
întreite este dificil de explicat; prezenţa ei şi în Epopeea lui Ghilgameș (într-un episod în 
care Ghilgameş îi explică prietenului său Enkidu că ei împreună îl pot omori mai uşor pe 
uriașul Humbaba) poate sugera existenţa unui vechi proverb oriental. Adjectivul Evrpurog 
este un hapax în LXX, în vreme ce echivalentul ebraic (participiu pual al verbului ȘIȘ) 
este bine atestat: verbul este tradus prin rpiuepiţew în Deut. 19,3. 

4,13 Ebr. yeledh este echivalat prin nois, „copil”, „băiat”, la începutul versetului şi prin 
vEovioKoG, „tinerel”, în v. 15. € „să ia seama”: numai aici este folosit verbul npootxew 
ca echivalent al ebr. hizzahăr, „să se lase prevenit”. Editorul BA face o trimitere la 
utilizările verbului în Deuteronom (vide nota la Deut. 4,9). 

4,14 „temniţă”: gr. oikoc zâv Geopiwv, lit. „casa celor înlănțuiți”, semitism. $ În 
Targum şi Midraş versetul e interpretat ca o aluzie la istoria lui tosif (Gen. 41). Unii 
comentatori moderni văd în tot pasajul 14-16 o aluzie la succesiunea regilor seleucizi. € 
Temniţa este, în scholia 33 a lui Evagrie, „lumea sensibilă în care «fiecare e legat cu 
lanţuri de propriile sale păcate» [Prov. 5,22)”. 

4,15 „cu tinerelul — cel de-al doilea...”, gr. peră rod veavioxov 100 SevrEpov: nume- 
ralul poate fi legat de secțiunea precedentă (4,7-12), dar sensul este destul de obscur. ]. 
L. Crenshaw (Ecclesiastes, OTL, 1988, pp. 113-114) citeşte pasajul ca o referire la şirul 
neîntrerupt de evenimente care face ca fiecare să fie până la urmă înlocuit de un altul. e 
Exegeza creştină (Catena Hauniensis) interpretează fraza 4,15-16 ca o opoziţie între 
Adam, cel dintâi, şi Hristos, cel de-al doilea. 

şi umblă sub soare 

cu tineretul — cel de-al doilea —, 

care va sta în locul lui, 

15 [şi] nu este capăt pentru poporul întreg, 

pentru toţi câţi s-au născut înaintea lor; 

cu adevărat cei de pe urmă nu se vor bucura de el; 
căci şi aceasta chiar este deşertăciune şi căutare de vânt. 
1 Ai grijă la pasul cu care intri în casa lui Dumnezeu 
şi [te afli] aproape ca să asculți: 

[să fie) mai presus de darul nechibzuiţilor prinosul tău, 
căci [ei] nu au ştiinţă de [ce înseamnă] a face rău. 


5Nute năpusti cu gura 

şi inima nu ţi-o zori 

să scoată vreo vorbă în fața lui Dumnezeu; 

căci Dumnezeu este în cer, iar tu — pe pământ, 

de aceea vorbele tale să rămână puţine. dă 
? Căci visul se naşte în prisos de frământare 

şi glasul nechibzuitului — în prisos de vorbe. 





4,17 „Ai grijă la pasul...”, gr. 0vAo£ov n65a: expresia este unică în LXX. $ „aproape ca 
să asculți”: folosirea prepoziţională a adverbului 2yyvg cu un infinitiv este atestată la 
Platon. Este neclar raportul acestei expresii cu segmentele precedente ale frazei: se poate 
afla în coordonare cu relativa (şi atunci se justifică întregirea prin „[te afli]”) sau cu 
principala (impunând o întregire de tipul: „[aşază-te]”). e 17b-d în TM: „Apropie-te să 
asculți mai degrabă decât să aduci jertfa smintiţilor, căci ei nu ştiu că fac rău/nu ştiu nici 
măcar să facă rău.” 

5,1 „Nu te năpusti”; traducerea ebr. BHL prin onev5euw indică un sens târziu al radica- 
lului ebraic, la fel ca mai jos, v. 7,9. + Separarea spaţială („„Dumnezeu... în cer, iar tu — 
pe pământ”) este o afirmaţie care se opune ideii din Deut. 4,39. Chiar dacă sunt folosite 
aceleași complemente (Ev T& ovpovă; Eri rii; YflG), în pasajul deuteronomic omni- 
prezenţa lui Dumnezeu este subliniată de adverbele ăvo („sus”) şi k&zo („jos”); tradiţia 
manuscrisă a Ecleziastului atestă parţial includerea acestor preverbe în verset: &vo apare 
în Codex Vaticanus, iar K&To, în Sinaiticus. $ Cumpănirea severă a vorbelor este un 
motiv recurent al cărților sapienţiale (vide supra 1,8; 3,7; Prov. 20,25; 29,20). 

5,2 „visul”, gr. Evurwov: termenul are o încărcătură negativă, din cauza contextului. 
Evagric (Schol. ad Ecl. 35) face aluzie la Mt. 26,41 şi observă că „somnul spiritului 
rațional este ignoranţa şi răul (&voLa că kaki)”. e Rahlfs acceptă conjectura lui Grabe 
(nepioraouds, „frământare”), împotriva mărturiei celor trei manuscrise importante 
(newpaou6, „încercare”). e „prisos”: gr. ni i0os, „plinătate”, „abundenţă”, belşug”. 

3 Cum [stă scris]: când Îi făgăduieşti lui Dumnezeu o făgăduință, 
nu pregeta să o împlineşti; 

căci nu este voinţă la nechibzuiţi, 

[dar tu] pe toate împlineşte-le, dacă ai făgăduit. 

* Mai bine este să nu făgăduieşti 

decât să făgăduieşti şi să nu împlineşti. 

5 Nu-ţi lăsa gura să-ţi împingă trupul în greşeală 

şi nu spune în fața lui Dumnezeu că „Neştiinţă a fost!” 

ca să nu se mânie Dumnezeu asupra glasului tău 

şi să nimicească făptuirile mâinilor tale. 

* Căci în prisos de vise sunt și deșertăciuni şi vorbe multe; 

iar [tu] de Dumnezeu să ai frică. 

7 Dacă vezi silnicia asupra celui sărac şi urgisirea judecății şi a dreptăţii 
în țară, nu te mira de faptul acesta; 

căci un mai-mare îl păzeşte de sus pe [alt] mai-mare, 

şi mai-mari sunt [şi] peste aceştia. 

$ lar folosul pământului este pentru oricine: 


5,3 Conjuncţia de comparaţie aux (prin care a fost echivalat ebr. ka 'aşer) introduce 
un citat din Deut. 23,22, care, la nivelul termenilor, este exact, dar este o aproximaţie ca 
opțiuni morfo-sintactice. $ 3c în TM: „nu este bunăvoință pentru nechibzuiți” (id est: 
Dumnezeu îi pedepseşte pe cei care nu-și țin jurământul). În LXX e descrisă starea psihică 
a nechibzuiţilor, lipsiţi de voinţa de a înfăptui ce au făgăduit. e Finalul! versetului a fost 
editat de Rahlfs pe baza emendării lui A. Klostermann (cu o trimitere la E. Klostermann, 
De libri Coheleth versione Alexandrina, 1892, p. 44), care propune reconstituirea unui ov 
(marca obişnuită de redare în greacă a particulei '2h din TM, funcționând ca marcă a 
acuzativului) acolo unde cele trei manuscrise (A, B, S) au ov odv; deosebirea este justifi- 
cată de o vocalizare diferită a textului ebraic (pronumele de persoana a doua fiind 'attăh). 
5,4 Vide episodul făgăduinţei lui lephtae (Jud. 11,30-40) — o făgăduință împlinită, dar 
care a însemnat pentru el sacrificarea unicei fiice. 

5,5 Utilizarea tranzitivă cu valoare factitivă a verbului E&auaprâvew („a împinge în 
greşeală”) este proprie pentru LXX; în 3Rg. şi 4Rg. este recurentă expresia EEfiuapre 
1dv loponă, „l-a împins pe Israel în greşeală”. + „în fața lui Dumnezeu”: TM are „în faţa 
trimisului” (id est: a îngerului sau preotului căruia omul i se adresa pentru greșelile 
comise din nebăgare de seamă — cf. Lev. 4,13 şi urm.). 

5,6 Manuscrisele au în prima parte a versetului trei substantive la genitiv plural, 
subordonate toate lui xăâ80c, „prisos”: poroorirov Kai A6ywv noii. + Două din 
cele trei manuscrise de bază au ov, „tu”, față de ovv [rov 8e6v], nota accusatiui. 

5,7 „silnicia”: vide supra nota la 4,1. 

5,8 Manuscrisele plasează primele trei cuvinte ale acestui verset în încheierea celui 
precedent. Rahlfs respectă TM în divizarea 5,7-8. * „pentru oricine”: se poate înțelege şi 

rege [este] peste ogorul lucrat. 

? Cel ce iubeşte argintul nu se va umple de argint; 

şi cine şi-a iubit rodul în prisosul lui? 

Şi aceasta chiar este deşertăciune. 

"0 În prisos de bunătăți vor prisosi cei care să le mănânce; 
şi care este cutezanța celui [aflat] lângă ele 

dacă nu să le vadă cu ochii? 

" Dulce este somnul robului, 

fie că mănâncă puțin sau mult; 

dar pe cel îndestulat de prisos 

nimic nu-l lasă să adoarmă. 

12 Mai este un beteşug, pe care l-am văzut sub soare: 
bogăţia pe care [o ţine] sub pază cel [ce-i stă] alături, spre răul său; 
'3 şi va pieri bogăţia aceea, în grea frământare, 

şi va avea un fiu şi-n mâna lui nimic nu va fi. 

1 Aşa cum a ieşit, gol, din pântecele mamei sale, 

se va întoarce să plece cum a venit 

şi nimic nu va primi din truda lui, 

ca să ducă în mână. 


„în orice privință”. e Cei trei termeni — pământul, regele şi ogorul — desemnează rega- 
litatea. Pasajul este însă obscur, mai cu seamă în final. În această traducere grecească a 
unui pasaj ebraic dificil, comentatorii au întrezărit o aluzie la reforma agrară începută de 
Ptolemeu I, care avea ca obiect terenurile regale. Traducătorii după TM suplinesc de 
obicei ceva de tipul „regele este tributar pământului lucrat” sau „regele este de folos 
unei țări cu ogoare lucrate”. e Evagrie (Scholiile, ad loc.) pune în paralel pasajul din 
Mt. 13,38: 0 5£ cryp6g £oriwv 6 k6opuoș, „iar ogorul este lumea”, 

5,9 „Argintul” (&pyupov) este în greacă un termen cu sens ambiguu, care desemnează 
deopotrivă materia şi moneda, banii. + 9b în TM: „şi cine iubeşte belşugul nu are folos/ 
venit din el.” 

5,10 „cutezanța”: vide 2,21. e „[aflat] lângă”: gr. & nap' awrii; corespunde ebr. ba'al, 
»Stăpân”. e 10b în TM: „care e folosul stăpânului lor.” 

5,Lic-d În TM: „prisosul celui îndestulat nu-l lasă să doarmă.” 

5,12 „beteșug”: ebr. Aâlăh este tradus aici în greacă prin appuoria, iar verbul echivalent 
este appuoreiv; în Gen. 48,1 şi IRg. 19,14; 30,13, verbul era tradus prin Evoxieiv, iar 
în Deut. 28,61 substantivul este tradus prin uaăaxia, „slăbiciune”. 

5,14 Cf. lov 1,21; 3,11.16. + Evagrie (Schol. ad Ecl. 41) citează lov 1,21, cu toate că 
cele două pasaje au înţelesuri apuse: „ov, ca unul ce era drept, s-a îndepărtat gol de rău 
şi de ticăloşie (novnpia); [omul] acesta însă, care a venit pe lume însoţit de neştiință 
(âryvo.a), se va duce tot cu ea.” 

di Şi acesta este cu adevărat un beteşug greu: 

după cum a venit, aşa se va şi duce, 

şi ce folos are din ce trudeşte în vânt? 

18 Şi toate zilele cu adevărat şi [le duce) în întuneric şi jale 
şi mânie multă şi beteşug şi fiere. 

7 lată ce am văzut eu că este bine, că este frumos: 

să mănânce şi să bea 

şi să vadă bunătatea 

în toată truda lui 

cu care se trudeşte sub soare, 

în numărul zilelor vieții lui, 

câte i le-a dat Dumnezeu; 

căci aceasta este partea lui. 

18 Şi cu adevărat tot omul căruia Dumnezeu i-a dat 
bogăţie și avere şi îi îngăduie 

să mănânce din ea şi să-şi ia partea 

şi să se veselească în truda lui, 

aceasta este un dar de la Dumnezeu. 

19 Căci nu îşi va aminti multe în zilele vieții lui; 

căci Dumnezeu i-a dat frământări în veselia inimii lui. 


6 1 Este un rău pe care l-am văzut sub soare, 
şi mare este el asupra oamenilor: 

2 un om căruia Dumnezeu îi va da 

bogăţie şi avere şi faimă, 


5,15 În acest verset şi în 11,4, ebr. riiah („vânt”) este tradus prin &venog şi nu prin 
nvedua, iar eiq &veuov funcţionează ca o expresie idiomatică însemnând „pe nimic”. 
Expresia „trudeşte în vânt” (uoxBei eig &veuov) este, de altfel, o reformulare a 
sintagmei emblematice pentru Ecleziast, npoaipeo1s nveVuatoș. 

5,17 „partea”, gr. uepig: vide nota la 2,10. 

5,18 „dar de ia Dumnezeu”: vide supra nota la 3,13. 

5,19 „i-a dat frământări”: fit. „l-a tulburat”, „l-a făcut să simtă frământări” (neponQ). 
Folosirea acestui verb ca predicat al subiectului „Dumnezeu” este dificilă; Targumul a 
atenuat construcţia transformând-o în pasiv. Verbul corespunzător din TM înseamnă „a 
răspunde”, dar şi „a necăji”. Traducătorii înţeleg, de obicei, „Dumnezeu îi ocupă inima 
cu bucurie”. 

6,2 Printr-un anacolut, nominativul „un om” (&vip), de la începutul versetului, este 
reluat ca pronume în cazul dativ („lui”, aVT6). 

şi căruia sufletul nu-i mai tânjeşte 

după nimic din câte a pofiit, 

şi Dumnezeu nu-i va îngădui să se înfrupte din ce are, 
căci un om străin se va înfrupta. 

Aceasta deşertăciune este, şi beteşug rău. 

3 Şi dacă un om va zămisli de o sută de ori şi va trăi ani mulți, 
şi bogat îi va fi [numărul] de zile al anilor, 

dar sufletul nu i se va umple de bine 

şi, cu adevărat, nu va avea parte de un mormânt, 
[atunci] am zis: mai bun decât el este o stârpitură, 

4 căci [el] în deşertăciune a venit şi în întuneric pleacă, 
iar numele îi va sta ascuns în întuneric; 

= şi, cu adevărat, el n-a văzut soarele şi nu l-a cunoscut, 
iar [stârpitura] are parte de mai multă odihnă decât acesta. 
€ Şi dacă a trăit vremi de mii de ani 

şi binele nu l-a văzut, 

oare nu într-un [singur] loc se duc toate? 

7 Toată truda omului [ajunge] în gura lui, 

dar sufletul nu i se îndestulează. 

3 Căci ce folos are înțeleptul față de nechibzuit? 

Pentru că săracul ştie să umble în fața vieţii. 


6,3 „de o sută de ori”, gr. Ekar6v: numeralul are valoare adverbială aici, nefiind însoțit 
de nici un determinant; expresia poate fi echivalată şi prin: „a adus pe lume o sută [de 
fii]”. Verbul yevvâv mai este folosit fără complinire în Gen. 5,3. $ „bine”: vide supra 
nota la 4,8. € „stârpitură”, gr. Exrpona, li/?. „avorton”: mai apare doar de două ori în 
LXX (Num. 12,12 şi lov 3,13); este folosit însă pentru a echivala termeni ebraici diferiţi: 
năphel aici şi în lov, math în Numerii. 

6,4 Cele trei verbe (ĂAev, nopeveran, KoAvțOioerat) corespund celor trei paliere 
temporale: trecut, prezent şi viitor; sunt similare pasajele 1,9 şi 3,15. 

6,5 „odihnă”, gr. &vânavoiş: aceasta este forma pe care o editează Rahlfs, împotriva 
mărturiitor codicelor, care dau aici pluralul &voravoeiș. 

6,6 „vremi de mii de ani”, gr. xtiiov Erâv xaBo5ovş: kG0o5og este rar folosit în LXX, 
de două ori în Ecl. (aici şi 7,22: „de multe ori”) şi în 1Ezr. 2,18; mai este atestat în 3Rg, 
9,25, într-un pasaj din recensio Origenis, pe care Rahlfs îl editează în subsolul paginii, 
unde se referă la cele trei sărbători la care participă Solomon. 

6,7 Catena Hauniensis interpretează versetul ca ilustrare a celor două aspecte ale vieţii 
hulpavului: aspectul comic, pentru că nu încetează să mănânce, şi aspectul tragic, dat de 
imposibilitatea de a ajunge la saţietate. 

? Mai bun € ce văd ochii decât ce purcede către suflet, 
Şi aceasta chiar e deşertăciune şi căutare de vânt. 

19 Dacă ceva a fost, numele i-a şi fost rostit 

şi s-a cunoscut ce este omul 

şi nu va putea să se judece cu cineva mai puternic decât el; 
1! căci sunt vorbe multe care sporesc deşertăciunea. 
Ce folos are omul? 

12 Căci cine oare a aflat ce este bun pentru om în viață, 
în numărul zilelor din viaţa lui de deşertăciune? 

Şi în umbră le-a împlinit; 

căci cine îi va da de veste omului 

ce va fi după el sub soare? 


7! Un nume bun este mai presus decât untdelemnul cel bun 





6,9 Evagrie îl citează în comentariul său (Schol. ad Ecl. 50) pe Symmachos: „este mai 
bine să priveşti către viitor decât să te bucuri de prezent”; Paul Gchin observă însă, 
într-o notă ad locum, că fraza are un înţeles diferit la Symmachos: „Este mai bine să 
prevezi decât să umbli după bunul plac” (la fel în comentariul lui Ieronim: melius est 
prouidere, quam ambulare, ut libet). 

6,10 „omul”: atât termenul grecesc (&vepunoc), cât şi cel ebraic ('ădhâm) sunt folosiţi 
aici fără articol (situaţie neobişnuită pentru Ecl.); tocmai de aceea, unii exegeți ai TM au 
Sugerat interpretarea termenului ca nume propriu, Adam. 

6,12 „în umbră”, gr. Ev ok&: TM are aici „ca umbra”; deosebirea provine dintr-o lectură 
diterită, provocată de confuzia bet//kaph. leronim şi Vulgata se sprijină pe textul ebraic: 
el faciet eas quasi umbram, respectiv: et tempore quod uelut umbra praeterit, 

7,1 Rahifs (şi BA) respectă numerotarea din Biblia Hebraica Stuttgartensia. Codex Vaticanus 
însă (precum şi Targumul, şi leronim) plasează începutul capitolului al şaptelea la 6,1 Ib 
(i nepocăv 14 âvOpronw), ceea ce implică un decalaj în numerotarea ulterioară. + Greaca 
nu poate reproduce jocul de cuvinte din ebraică: șemen, „untdelemn”, şi șăm, „nume”, 
Symmachos recurge la o formulă elegantă (Ur&p uvpov evâ5ec, „[mai mult] decât o mi- 
reasmă plăcută”), atrăgându-şi elogiul lui Ieronim: Symmachus perspicue interpretatus 
est. $ Evagrie (Schol. ad Ecl.) comentează versetul: „Numele nu sunt prin natura lor nici 
bune, nici rele, căci sunt alcătuite din felurite litere şi nici o literă nu este bună sau rea. 
Aplicate unor realităţi bune, sunt numite bune, [aplicate] unor realități reie, [sunt numite] 
rele. Aici, aşadar, «numele cel bun» desemnează o realitate bună, iar Solomon nu numeşte 
«bună» nici o realitate creată, ci doar virtutea şi știința lui Dumnezeu. Untdelemnul, apoi, 
desemnează plăcerile trupeşti, care le par bune celor ce trăiesc în plăceri. Se dă numele 
de «bine» uneori după natură, cum este pentru virtute, alteori după unele [particularități], 
cum este pentru aur şi argint. În felul acesta, cel bogat şi-a primit bunurile în timpul 
vieţii, iar «Lazăr, de asemenea, [le-a primit] pe cele rele» [Lc. 16,25].* 

şi ziua morţii e mai presus decât ziua nașterii. 

2 (Mai] bine este să porneşti către o casă a plângerii 
decât să porneşti către o casă de petrecere, 

fiindcă acesta este sfârşitul oricărui om 

iar cel viu [o] va pune la inimă. 

4 [Mai] bună este mânia decât râsul, 

căci, în urâţirea chipului, inima se va face mai bună. 

1 Inima înţelepţilor [este] în casa plângeri, 

iar inima nechibzuiţilor — în casa veseliei. 

* [Mai] bine este să asculți dojana unui înțelept 

decât [să fii] un om ce ascultă cântarea nechibzuiţilor. 
* Căci precum e pârâitul mărăcinilor sub căldare 

aşa este şi râsul nechibzuiţilor; 

şi aceasta chiar este deşertăciune. 

? Căci silnicia îl sminteşte pe înțelept 

şi îi spulberă vlaga inimii. 

? [Mai] bun e cuvântul de încheiere decât cel de început, 





7,2 „casă a plângerii”, gr. oixog n&vOovg: li. „casă a doliului”; expresia (reluată mai 
jos, în versetul 4) este un calc pentru bh&yzh 'Ebhel (tot aşa cum olkog n6Tov, „casă de 
petrecere”, lit. „casă de băut”, este un calc pentru bEyfh mişreh, iar la v. 4 oikog 
evpoovvng;: „casa veseliei” calchiază ebr. beyth sim'hăh). Targumul la Qăheleth inter- 
pretează prima sintagmă ca pe o aluzie la distrugerea Templului. € 2d în TM: „şi cel viu 
trebuie să şi-o pună la inimă” (id est: omul trebuie să dea atenţie mai ales sfârșitului 
vieţii). Ediţia Rahlfs merge în acelaşi sens; BA interpretează însă, pe baza celor trei 
manuscrise unciale, „iar cel viu îşi va pune binele la inimă”, părând a pune accent mai 
degrabă pe cele bune ale vieţii. 

7;3 „mânia”: TM are „supărarea”. $ 3b Şi în TM textul e dificil; ideea pare a fi: sub un 
chip întristat se poate ascunde o inimă bună/veselă. 

7,6 Textul ebraic oferă din nou o pereche de cuvinte cu sonorități asemănătoare, pe care 
greaca nu le poate reproduce: sirim („mărăcini”) şi sir („„căldare”), acesta din urmă poate 
fi deopotrivă un ecou al versetului precedent: şir, „cântarea”. 

77 „silnicia”: gr. vkoțavria; vide supra nota la 4,]. Aici termenul păstrează mult din 
sensul său vechi, de „acuzaţie”, „calomnie”. + „viaga”: evrovia; Codex Vaticanus are 
însă aici ebytvea („nobieţe”). € 7b în TM: „iar un dar (= mita) strică inima/mintea.” 
7,8 „cuvântul de încheiere”, gr. EoxGrm A6yov: lizt. „încheierea discursurilor”. Opţiunea 
pentru o formă de feminin a adjectivului Eoxoroc (în ebraică, 'aharitA, substantiv 
feminin, tradus în Deut. 11,12 prin ovvreăera) ar putea fi explicată prin opoziţia faţă de 
&pxi („început”), substantiv feminin. Vide infra v. 10,13, unde cele două expresii sunt 
folosite în alt context. A6yov, la rândul său, prezintă o surprinzătoare formă de plural: 

[mai] bun este [omul] îndelung răbdător decât cel trufaş cu duhul. 
” Nu te grăbi să te aprinzi de mânie în duh, 

căci mânia se odihneşte la sânul nechibzuiţilor. 

19 Nu zice: „Cum se face că zilele de altădată erau mai bune decât cele 
de acum?”, 

căci nu cu înțelepciune te-ai întrebat una ca aceasta. 

1! Bună este înțelepciunea laolaltă cu o moştenire 

şi le este de folos celor ce privesc la soare; 

12 căci, la umbra ei, înțelepciunea este ca umbra argintului, 

iar folosul [pe care-l aduce] cunoaşterea înțelepciunii 

îi va da viaţă celui ce-i stă alături. 

13 [a seama la făptuirile lui Dumnezeu: 

căci cine va putea să-l îndrepte 

pe cel pe care Dumnezeu I-a strâmbat? 

1 În ziua traiului bun trăieşte în bine, 

iar în ziua necazului ia seama: 

cu adevărat, un lucru bine potrivit cu celălalt 

le-a făcut Dumnezeu anume aşa, 

ca să nu afle omul nimic [din ce va fi] după el. 





TM are dăbhăr, „cuvânt”, „lucru” (singular). Editorul BA dă ca explicație probabilă 
dublarea la copiere a prepoziţiei următoare, mem, care putea conduce Ia citirea falsă a 
unui d'bhărim, formă de plural, e Evagrie (Sch. ad Ecl. 57) comentează prima parte a 
versetului cu o aluzie la Rom. 2,13: „Mai bine este să împlineşti Legea decât să auzi 
Legea. Căci primele cuvinte sunt numite cuvinte de învățătură, în vreme ce cuvintele de 
încheiere sunt numite cuvinte ale faptelor.” + „[omul] îndelung răbdător”: pakp60vuog 
(„Spirit cuprinzător”). TM are 'erekh-riiah, lit. „lung la duh/spirit”, care e simetric cu 
celelalte două construcții care au în componenţă „duh”. 

7,11 „moştenire”, gr. kânpodoota: Midraş Rabbah înţelege prin această moştenire înțe- 
lepciunea transmisă sub forma Legii lui Moise. leronim face însă o apropiere de filozo- 
fia lui Seneca (e.g. 4d Lucilium, 5 şi 6): acesta nu consideră că înțelepciunea şi bogăţia 
sunt incompatibile. 

7,12 „la umbra... ca umbra”, gr. Ev okLG... cc oxLG:: aceeaşi confuzie beth/kaph, ca în v. 
6,12 („ca o umbră”). TM are: „la umbra înţelepciunii este [ca] la umbra argintului”. 
7,13-14 Tradiţia manuscrisă prezintă unele inconsecvenţe în plasarea şi repetarea -- o 
dată sau de două ori — a lui 15£, „priveşte”, „iată” — tradus aici prin „ia seama”. 

7,14 „iraiului bun”: &yadwowvn, vide supra nota la 4,8. + „necaz”: aia. e „un lucru 
bine potrivit cu celălalt”: gr. roîro ovuțovov zotre, lift. „un lucru în armonie cu un 
altul”. $ Am tradus prin „anume aşa” segmentul zepi Acââc (lit. „în privința vorbei”, 
„în [aceste] subiecte/domenii/chestiuni”); vezi şi nota 8,2. 

15 pe toate le-am văzut în zilele deşertăciunii mele: 

este câte un om drept care piere cu dreptatea lui 

şi este câte un nelegiuit care dăinuie cu răutatea lui. 
16 Nu fi drept peste măsură 

şi nu te întrece în înțelepciune, ca nu cumva să-ți ieşi din fire. 
"Nu fi nelegiuit peste măsură şi nu te învârtoşa, 

ca să nu mori înainte de vremea ta. 

1% Bine este să te ţii de aceasta, 

dar să nu-ţi iei mâna de la aceea, 

căci cel care se teme de Dumnezeu pe toate le scoate la capăt. 
i Înţelepciunea îi vine într-ajutor înțeleptului 


715 „nelegiuitul”, âce Bic: vide infia (7,17) verbul corespunzător ce peiv. e Evagrie 
(Schol. ad Ecl. 62) citează aici Ps. 72,2-3. 

7,16 „Nu fi drept peste măsură”, gr. ui Yivov Bixaog mo, litt. ... foarte drept”. 
Îndemnul este interpretat diferit: Midraş Rabbah glosează „nu fi mai drept decât 
Creatorul tău”; Targumul decelează un îndemn la o purtare milostivă. Tradiţia patristică 
asociază versetul cu conceptul virtuţii bine măsurate: Origen, comentând Deut. 16,20, 
citează acest pasaj; vide şi Ambrozie, De paenitentia |, 2 (noli iustus esse nimium). e 
„Să-ţi ieși din fire”: verbul Exninocew („a abate din drum printr-o lovitură”, „a şoca”, 
„a împietri de spaimă/uluire”, „a deveni confuz”) este folosit numai în cărțile de dată 
târzie ale LXX (Înţ. 13,4; 2Mac. 7,12; 4Mac. 8,4: 17,16) şi în NT. Aquila introduce 
termenul în Pentateuh (Gen. 27,33), în Regi (IRg. 4,13; 13,7; 16,4; 21,1; 28,5) şi în 
Deut. 4,16. În limba clasică, verbul indica o spaimă paralizantă. 

7,47 „nu te învârtoşa”: gr. pă yivov oxânp6;, lit. „nu deveni țeapăn/rigid”, greaca oferă 
aici o traducere neașteptată, datorată probabil unei lecturi diferite: echivalența obişnuită 
pentru ebr. săkhă/ („neghiob”) este ăgpov, aici însă punctul de pornire pare a fi o 
transliterare a radicalului ebraic SK. + „înainte de vremea ta”: Ev ov kapă 0ov, lit. 
„[când nu este] vremea [cuvenită] pentru tine”. Expresia grecească plasează într-o 
poziție neobișnuită negația, sub influenţa textului ebraic. 

7,18 „să nu-ţi iei mâna”, gr. ui aviig riv Xeip& oov: textul editat de Rahlfs este diferit 
de cel atestat de tradiția manuscrisă şi se întemeiază pe codicele latineşti și pe TM 
(NWH, tradus în alte pasaje prin impur, „a lăsa”: 2,18; 5,11; 10,4; 11,6). Cele trei 
manuscrise importante au aici uă uaviic, „nu te spurca”, „nu te pângări”; pasajul repre- 
zintă o îndepărtare importantă față de TM, confirmată însă de Papyrus Bilinguis 1, de 
Catena Trium Patrum şi de prezenţa în glosa lui Grigore Taumaturgul a acestui termen 
(TGV GuLâvTov). 

7,19 Verbul Pondeiv („a veni în ajutor”) corespunde lecturii 'ZR a textului ebraic, faţă 
de “ZZ, care implică forța şi este tradus prin kparonodv în Jud. 3,10 („şi mâna lui a fost 
puternică asupra...”). + Editorul BA consideră că menţiunea „zece mai-mari” (Ga 
tEovoidţovraş) pote fi o aluzie la o realitate politică atestată de Flavius tosephus, 

mai mult decât zece mai-mari care sunt într-o cetate; 

2 căci nu este pe pământ om drept 

care să facă bine şi să nu greşească. 

zi Şi, cu adevărat, toate vorbele pe care le vor spune [oamenii] 
nu ţi le pune la inimă, 

ca să nu-l auzi pe robul tău vorbindu-te de rău, 

2 căci cel mai adesea te vei împovăra 

şi de multe ori îţi vei înnegura inima, 

încât şi tu îi vei vorbi de rău pe ceilalți. 

% Acestea toate le-am încercat cu înțelepciunea; 

am zis: „Voi fi un înţelept”; 

24 dar ea s-a îndepărtat de mine, departe de ce era, 

iar adâncimea din adânc — cine o va afla? 

2 Am dat roată, eu şi inima mea, ca să capăt cunoaşterea, 





Antiquitates ludaicae, XX, 8,11: evreii din lerusalim au Obținut permisiunea de a-şi 
trimite zece reprezentanţi (r0d6 nporove G€xa) la împăratul Nero, pentru a protesta 
împotriva unei construcții a regelui Agrippa. Comentatorii TM amintesc de cei zece 
magistrați care administrau cetăţile greceşti. 

7,22 Rahlfs notează că primele două propoziţii sunt o dublare a textului ebraic (2212 
Sunt duae interpretationes eiusdem textus). Ultima parte a versetului prezintă numeroase 
variante în manuscrise. + „îţi vei înnegura inima”: gr. Kokuoei xapăiav oov, lift. „îţi 
vei înrăi/strica/otrăvi inima”. 


7,23 „Voi fi un înţelept”: ZoqoTrhoouot; verbul este folosit absolut, la pasiv; vide : 


folosirea absolută a unui verb cu înțeles opus (uaratodo8at) în cărțile Regilor (e.g. IRg. 
13,13: Meparoiorot vot, „Fe-ai purtat ca un smintit”). 

724 „s-a îndepărtat... departe”: gr. EpuakpvvOn... uokpâv. $ „de ce era”: s-ar putea 
interpreta şi „de ce eram” (ca în BA), dar, în general, în greaca biblică îv a rămas spe- 
cializat pentru pers, a III-a. Stihul ar putea însemna că înțelepciunea este mai inaccesi- 
bilă decât trecutul care nu mai există (c/. lov 28). TM are: „Departe este ceea ce a venit 
la existență şi adânc adânc” — ceea ce ar însemna că realitatea profundă îi scapă chiar şi 
înţeleptului și e cunoscută numai de Dumnezeu (ef. TOB, nota ad loc.). $ „adâncimea 
din adânc”, gr. Bob B&Bog: greaca echivalează printr-o construcţie adjectiv-+substantiv 
repetiţia adjectivului 'âmâg din textul ebraic. 

7,25 „socoteala”: gr. witos („vot”, fie. pietricica folosită ca vot), termen propriu 
instituţiilor cetății grecești. D. Sperber (4 Dictionary af Greek and Latin Legal Terms in 
Rabbinic Literature, Ierusalim, 1984, p. 150) semnalează prezența termenului psips, 
transliterate din greacă, având înţelesul de „vot de condamnare”. În funcţie de folosirea 
pietricelei, cuvântul poate însemna şi „calcul”, „socoteală exactă”, „bilanţ”. Aquila şi 
Symmachos au aici Aoyouâc, ca la v. 27, care traduce exact ebr. heş"bân, „socoteală”, e 
„învârtoşarea”: oxânpia (vide supra 7,17). Cele trei mari manuscrise, precum şi tradiția 

să cercetez şi să caut înțelepciunea şi socoteală, 
să cunosc neghiobia nelegiuitului 
şi învârtoşarea şi sminteala. 
2, Şi am aflat eu [că] mai amară decât moartea 
[este] femeia care-i mreajă, 
inima ei e năvod, 
| laţuri sunt braţele ei; 
cel bun în fața lui Dumnezeu va găsi scăpare de ea, 
iar păcătosul i se va prinde (în plasă]. 
zi lată, aceasta am aflat, a zis Ecleziastul, 
una câte una [le-am cercetat] să le aflu rostul, 
2 pe care sufletul meu l-a tot căutat şi nu l-a găsit; 
un om = unul singur — dintr-o mie am aflat, 
dar o femeie între toate nu am găsit. 
2 în afară de aceasta, iată ce am găsit: că l-a făcut Dumnezeu 
pe om drept, 
dar [oamenii] au căutat rosturi multe. 





patristică, atestă aici termenul 6xânpta, „tumult”. Rah!fs preferă însă varianta prezentă 
în puţine codice (ox- faţă de 6x-); TM are aici sikh'/ăth, „prostie, neghiobie”, echivalat 
diferit în greacă: nepwţopă (2,3), &ppoovvn (10,1), nepițepeia (10,13). 

7,26 Pasajul, care a provocat comentarii asupra sentimentelor misogine din Ecleziast (cu 
paralele în Proverbe şi Înţelepciunea lui lisus Sirah), defineşte femeia prin trei termeni, 
toți la plural: Enpevuara („mreje”), coyâvon („năvoade”), 5eouoi („lațuri, legături”). 
Însă o privire mai atentă arată că e vorba numai de femeia care este corupătoare, autorii 
având grijă să contracareze această imagine: în Ecleziast se recomandă fidelitatea față de 
„femeia iubită” (9,9), şi în Sirah, față de „soţia înţeleaptă şi bună” (7,19), iar în Proverbe 
(31,10-31) şi Sirah (26,1-4) întâlnim elogiul „femeii bărbătoase”. 

7,27 „a zis Ecleziastul”: în TM, verbul are formă de feminin, spre deosebire de pasajele 
similare (1,1.2.12; 12,8.9.10). Greaca nu păstrează nimic din această deosebire. € 
„rostul”: gr. Aoyiou6s; TM are aici heș“bân, ca şi mai sus (7,25), unde fusese echivalat 
prin wiioc. leronim observă (Com. in Eccl., ad locum) că termenul ebraic, care se 
traduce corect prin Aoyiou6g, poate fi echivalat, datorită ambiguității cuvântului ebraic, 
deopotrivă cu „număr”, total”, „calcul” și „raţionament” (Esebon guippe, quod omnes 
uoce consona logismon transtulerunt, secundum Hebraei sermonis ambiguitatem, et 
numerum possumus, et summam et rationem et cogitationem dicere). 
7,28 „l-a tot căutat”: Rahlfs editează 6v Eu Etrirnoev, acceptând adăugirea lui Eu („în 

plus”, „încă”) de către Grabe. 

7,29 „rosturi”: Aopiouovg (vide supra 7,27). 

8! Cine-i cunoaşte pe înţelepţi? Şi cine cunoaşte dezlegarea unei spuse? 
Înţelepciunea omului îi va lumina chipul, 

iar cel neruşinat la chip va avea parte de ură. 

2 Porunca regelui păzeşte-o 

şi pentru jurământul lui Dumnezeu nu te pripi; 

* îndepărtează-te din faţa lui, 

ca să nu[-i] stai [dinainte] cu vorbă rea; 

căci va împlini orice va voi, 

si după cum grăieşte un rege puternic, 

şi cine îi va spune: „Ce ai de gând să faci?” 

> Cel ce păzeşte porunca nu va cunoaşte nimic rău, 
iar vremea judecății — inima înţeleptului o cunoaşte. 
$ Caci pentru orice lucru este o vreme şi o judecată, 


8,1 Cele două interogaţii de la începutul acestui verset îşi primesc răspunsurile (nega- 
tive) în 8,7.8: ovk £orw. € „Cine-i cunoaşte pe înțelepți?”: TM are „Cine e ca înțelep- 
tul?”. e Ic în TM: „şi asprimea feţei lui va fi transformată.” e În versetele 1-5, termenul 
ebraic dăbhăr este redat oscilant în greacă prin pina („lucru”) şi A6yoc („cuvânt”, 
vorbă”), ceea ce arată o ezitare asupra valorii termenului: e vorba aici de cuvinte sau de 
fapte? e „dezlegarea”: Avo1q traduce ebr. peșer, care are înțelesul de „interpretare”, 
„explicație” şi este de obicei echivalat în greacă prin owykproig. Vulgata are aici: quis 
cognouit solutionem uerbi. + Mulţi interpretează 1b-c drept „spusa” ce trebuie dezlegată. 
+ „va avea parte de ură”: fit. „va fi urât”. 

82 „Porunca”: o76ua, litt. „gura”; ebr. peh are aceleaşi valori. $ „pentru jurământul”, 
litt. „cu privire la cuvântul jurământului”: gr. nepi A6yov 6pkov. Expresia nepi A6yov 
traduce, ca şi nepi A0âuâ din 3,18 şi 7,14, expresia ebraică 'al dibh'rath, „cu privire 
la”, „despre”, pe care unii comentatori o interpretează aici în sens modal, traducând: 
„(Keep the king”s command,) according to the manner of a sacred oath” (AB, Ecl., ad 
loc.). $ „Jurământul lui Dumnezeu” se poate referi fie la jurământul de credinţă al 
sfetnicului, fie la jurământul făcut de Dumnezeu în favoarea dinastiei davidice (2Rg. 
cap. 7) (cf; BJ ad loc.); poate fi şi un îndemn la respectarea jurământului față de rege cu 
aceeași stricteţe cu care este respectat un jurământ pentru Dumnezeu. + „nu te pripi”: în 
TM este la începutul v. 3. În TM, versetul începe cu „Eu”, pe care traducătorii îl pun 
în tegătură fie cu versetul precedent, fie cu ce urmează („Eu [cunosc]”). 

8.3 În TM: „Nu te pripi să te îndepărtezi din faţa lui, nu-i sta...” 

8,4 „un rege puternic”: fooevc EfovodŢov este o sintagmă folosită în 3Rg. 4,20 în 
legătură cu Solomon. + 8,4a în TM: „deoarece cuvântul unui rege este puternic.” 

8,5 „nimic rău”, gr. 00... Piua novnp6v, „nici un lucru rău”: vide supra nota la 8,1; aici 
pâna pare să însemne mai degrabă „întâmplare”, „situație”. * „vremea judecății”: 
Katpâ kpiogog, lit. „momentul cuvenit al judecăţii/discernerii”. 

8,6-7 'Loate cele patru segmente ale acestor versete încep cu 6, „căci”, „că”; textul Vul- 
gatei păstrează doar guia la începutul versetului 7; leronim, în comentariu, diversifică 

căci mare [este] cunoaşterea omului [aflată în puterea] lui; 
7 căci [nimeni] nu ştie ce va fi, 

căci în ce fel va fi — cine-i va spune? 

& Nu este om să aibă putere asupra vântului, 

să-i oprească suflarea; 

şi nu este putere asupra zilei morţii, 

şi nu este scăpare în război, 

şi nu-l va scăpa nelegiuirea pe cel ce-i stă alături. 

3 Şi toate acestea le-am văzut 

şi inima mi-am dat-o la toată fapta 

ce-a fost făptuită sub soare, 

câte au fost în putinţa omului 

pentru a-i face rău unui om. 

10 Şi atunci am văzut nelegiuiți duşi la mormintele lor, 
şi au pornit din locul sfânt, 

şi au fost slăviţi în cetate 





elementele de legătură: guia... quippe... quia... enim. Pentru utilizarea masivă a conjunc- 
ției 6, vide supra nota la 1,17. 

8,6b În TM: „căci nenorocirea omului mare este peste el.” 

8,8 „vântului”: se poate înțelege şi „duhului, suflării” („suflare de viață”, în Targum): 
atunci sensul ar fi „să-şi oprească sutlarea de la a-l părăsi”, idee explicitată de stihul 
următor. $ „scăpare”: termenul &rooroin, din familia verbului &nooTeEiiu, „a trimite”, 
are sensul clasic de solie”. În LXX el are un sens special, care trimite la o reconciliere 
în urma unui conflict; lexiconul Lust-Eynikel-Hauspie înregistrează pentru Ec. 8,8 sensul 
„trimitere, concediere” („discharge”), iar editorul BA preferă traducerea prin „cadou”, 
punând în paralel pasajele 3Rg. 9,16; IMac. 2,18; 2Mac. 3,2. € „pe cel ce-i stă alături”: 
id est „pe cel ce se sprijină pe nelegiuire” (dar vide şi nota la 5,10). 

8,9 „inima mi-am dat-o”: este o reluare a expresiei din 1,13 (E50oxa rhv kapâiav pov), 
8,10 Versetul este diferit transmis în manuscrise, iar sensul este neclar. După unii 
comentatori, „locul sfânt” putea fi o anexă a Templului (e.g. Ex. 29,31; Lev. 6,9.16.20) 
sau chiar sinagoga (a cărei prezență este deja semnalată din perioada elenistică, fiind 
menţionată sub numele de „locul sfânt” în unele inscripții aramaice și greceşti). Versetul 
ar putea fi o aluzie la practica elogierii în public a unor persoane importante înainte de 
înmormântarea lor. Cf. AB, Eccl,, p. 285. e „din locul sfânt”: Rahlfs editează &x 16n0v 
&yiov, adăugând „loc” pe baza codicelor latineşti, manuscrisele au aici articolul 105. $ 
10c-d în TM: „şi au mers şi au uitat [cei din] cetate ce au făcut [aceştia].” e Catena 
Hauniensis explică pasajul făcând o paralelă cu lez. 9,6 (Dumnezeu porunceşte să fie 
ucişi toți locuitorii cetăţii, începând cu râv &yiov, pe care îl interpretează „cei care 
slujeau cu nevrednicie întru cele sfinte”). 

că au făcut aşa. 

Şi aceasta chiar este deşertăciune. 

1! Căci nu există răspuns întors 

împotriva celor ce fac răui grabnic; 

de aceea, inima fiilor omului e cu totul aplecată 
în ei, ca să facă răul. 

12 Cel care a greşit a făcut răul 

demult şi cu mult mai înainte de aceea; 

căci, într-adevăr, eu ştiu 

că le va fi bine celor ce se tem de Dumnezeu, 
încât să se teamă de faţa Lui. 

13 Şi bine nu va fi pentru nelegiuit, 

iar el nu-şi va lungi zilele în umbră,. 

el — care nu s-a temut de faţa lui Dumnezeu. 

1 Este o deșertăciune ce se împlineşte pe pământ, 
că: sunt oameni drepți şi îi ajunge [din urmă răsplata) 
ca [pentru] o făptuire a celor nelegiuiţi; 

şi sunt nelegiuiţi şi-i ajunge [din urmă răsplata] 
ca [pentru] o făptuire a celor drepți; 

am zis că şi aceasta chiar este deşertăciune. 

15 Şi am slăvit eu veselia, 


8,11 „răspuns întors”: gr. &vrippnoig, lit. „controversă”, contradicţie”, „replică”, „res- 
pingere”; termenul este un hapax LXX, care echivalează ebr. pith' gâm (hotărâre, sen- 
tințţă”), tradus diferit în alte pasaje: &rokprotş („hotărâre”, „răspuns”) în Înţ. 20,6, Pâna 
şi piiotg în 2Ezr. 15,711. 

8,12 „mult mai înainte de aceea”: Rahifs editează ro uakpârnros av (împotriva 
manuscriselor, care dau „[...] avrâv”), sprijinindu-se pe codicele latinești. Expresia e 
stranie în greacă, TM are; „Cel care păcătuieşte face răul de o sută de ori şi trăiește mult, 
dar eu ştiu că-i va fi bine celui ce se teme de Dumnezeu pentru că se teme...” 

8,13 „nu-şi va lungi”: verbul paxpvvei este înrudit cu substantivul uoxpârng din verse- 
tul precedent, tradus prin „cu mult...”. e „în umbră”: TM are „ca o umbră”; vide supra 
6,12 şi 7,12. 

8,14 Sintaxa frazei este neclară: în stihul al doilea greaca foloseşte de două ori ări 
(tradus aici prin „că” şi „şi”), iar stihul al patrulea începe cu xoi gioiv... („şi sunt”) şi 
continuă simetric: &n $Oâve. („şi îi ajunge”). TM dublează relativul prin pronume 
personal, iar greaca echivalează construcția prin npoş avrow, în finalul stihurilor 2 şi 4. 
* „ca [pentru] o făptuire”: as noinua; în ambele ocurențe, noinua funcţionează ca 
subiect al lui $Bâve. [rpâs avrovg] („îi ajunge”). 

căci nu este [alt] bine pentru om sub soare 

decât să mănânce şi să bea şi să se veselească, 

şi aceasta îl va însoţi 

în truda lui, [toate] zilele vieţii lui, 

câte i le-a dat Dumnezeu sub soare. 

'S În acestea inima mi-am dat-o să cunoască înțelepciunea 
şi să vadă frământarea 

ce s-a făcut pe pământ 

căci, cu adevărat, şi la vreme de zi şi la vreme de noapte, 
nu este cine să vadă în ochii lui somnul. 

"7 Şi am văzut toate făptuirile lui Dumnezeu, 

căci omul nu va putea 

găsi făptuirea 

ce-a fost înfăptuită sub soare; 

câte se trudeşte omul să caute 

şi nu le va găsi; 

şi chiar câte spune înțeleptul să cunoască, 

nu le va putea găsi. 








9 ! Căci toate acestea le-am dat înspre inima mea, 
şi inima mea le-a văzut pe toate acestea, 

că drepți şi înțelepții sai 
şi faptele lor sunt în mâna lui Dumnezeu, Și | 
şi nu este om care să ştie cu adevărat iubirea, cu adevărat ura; 
toate sunt în fața lor, 

= deşertăciune este în toate. 

Una [şi aceeași] soartă are şi cel drept şi cel nelegiuit, 

şi cel bun şi cel rău, 

şi cel curat şi cel necurat, 


di ay, 





E 7 Să 


8,16 „inima mi-am dat-o”: vide supra 1,13 şi 8,9. e Expresia „a vedea somnul” (Ynvov 
fhtnew) este unică în LXX. Topica respectă în greacă textul ebraic: „somnul în ochii 
lui nu este cine să-l vadă.” 

9,1 Repetarea substantivului kapâia, „inima” (în chiasm), îi sugerează lui Evagrie o E 
apropiere de versetul 7,25. e Am echivalat singularul zâv, „tot”, prin plural („toate”), 

9,2 2a în TM: „Toate sunt la fel pentru toți.” $ „soartă”: ovvâvrnua, vide supra nota la 

2,14. * „şi cel rău”: nu apare în TM. * Expresia „a se teme de/a respecta un jurământ” 

(rov ăpkov $o feîv) mai apare doar în IRg. 14,26. 

şi cel ce aduce prinos şi cel ce nu aduce prinos; ae 
cum [este] cel bun, tot așa şi cel păcătos; 

cum este cel ce jură, tot aşa şi cel ce se teme de jurământ. 
3 Acesta-i răul în tot ce e făcut sub soare, 

că soarta este una [şi aceeaşi] pentru toți; 

şi cu adevărat inima fiilor omului s-a umplut de rău 

şi rătăcirea este în inima lor cât le ține viaţa, 

şi după ei, la cei morți. 

4 Şi, într-adevăr, cine are părtăşie cu toți cei vii? 

Este o speranță, căci un câine viu este [mai] bun 

decât un leu mort. 

5 Cei vii ştiu că vor muri, 

dar cei morţi nu ştiu nimic; 

şi nu mai este pentru ei nici o răsplată, 

căci s-a şters amintirea lor. 

* până şi iubirea lor, până şi ura lor 

şi chiar gelozia lor au pierit, 

şi ei nu mai au parte, în veci, 

de toate câte s-au făcut sub soare. 

7 Hai, mănâncă-ți cu veselie pâinea 

şi bea-ţi cu inimă bună vinul, 

căci lui Dumnezeu i-au fost deja pe plac făptuirile tale, 





9,3 „răul”: novnpâv (la fel mai sus, în 8,12); adjectivul corespunzător apărea, de pildă, 
în 1,13, vide nota. € „rătăcirea”, gr. mepiepera: TM are hălzlăth, „nebunii”. e „după 
ei”, gr. 6niow avrâv: traducerea grecească are pronumele în plus față de textul ebraic, 
unde înțelesul este „după aceea”. 

9,4 Verbul kovoveiv („a avea în comun”, „a se împărtăşi din”) are în greacă, în mod 
obişnuit, complementul în dativ; aici este urmat de mp6g + acuzativul, poate pentru a 
sublinia opoziția cu npăc 7obs vekpov („la cei morţi”) din finalul versetului precedent, 
* În TM: „Pentru cine are părtăşie cu toţi cei vii este o speranță...” $ Paralela „câine 
viu”-„leu mort” este o referire la un proverb, care există şi la arabi. 

9,5 „amintirea”: gr. uviun, care apare pentru a treia oară în Ecl., este folosit de data 
aceasta ca echivalent al ebr. z2ker (tradus de obicei prin uvnu6ovvov). 

9,7-10 Editorul BA citează o paralelă între acest pasaj și Epopeea lui Ghilgameş: 
]. Yeong-Sik Pahk, // canto della gioia in Dio. L 'itinerario sapienziale espresso 
dall'unită letteraria in Qoheleth 8,16-9.10 e il parallelo di Gilgames Me. 1Il, Napoli, 
1996, pp. 6-14, 

? În toată vremea, veșmintele să-ți fie albe 

şi untdelemnul să nu lipsească de pe creştetul tău. 
ia Priveşte viaţa cu femeia pe care ai iubit-o, 

în toate zilele vieţii deşertăciunii tale 

care ți-au fost date sub soare, 

în toate zilele deşertăciunii tale, 

căci aceasta este partea ta în viața ta 

şi în truda ta, cu care te trudești sub soare. 

19 Tot ce mâna ta găseşte să facă, 

fă, după puterea ta, 

căci nu se află făptuire şi rost și ştiinţă 

şi înțelepciune în sălaşul morţilor, acolo unde te vei duce. 

"1 M-am întors şi am văzut sub soare 

că nu a celor sprinteni este alergarea, 

şi nu al celor puternici este războiul, 

şi nu a celor înţelepţi este pâinea, 

şi nu a celor chibzuiți este bogăția, 

şi nu al celor învățați este harul, 

căci o vreme şi o soartă le vor ieşi înainte tuturor. 

!2 Cu adevărat, omul nu-şi cunoaşte ceasul; 





9,8 Veşmintele albe şi creștetul uns cu untdelemn sunt evocări ale purității și binecuvân- 
tării divine. 

9,10 „rost”: Aoytou6g, vide supra 7,27. $ „sălaşul morţilor”: Gâns; vide Gen. 37,35; 
42,38, 44,29.31. 

9,11 Traducerea grecească respectă structura ebraică a textului, în alternanţa prezenţei şi 
absenței articolului: 6 Sp6uoc, 6 n6iepoc („cursa/alergarea”, „războiul”), şi &pros, 
nAodToG. Xdpis („pâine”, „bogăţie”, „har”), + Mesajul este: să nu fii sigur pe nimic, căci 
înaintea tuturor celor care într-un fel sau altul se consideră „favoriţi” (cei puternici, cei 
înţelepţi etc.) poate ieşi o întâmplare rea, o „soartă” (cf. AB, Eccl., nota ad loc); de 
exemplu, pâinea nu este apanajul celor înţelepţi, altfel spus nu eşti sigur de pâinea ta 
Chiar dacă eşti înțelept. * „sprinteni”: termenul Kodțog se regăseşte în cântul de jale al 
lui David pentru Saul şi Ionathan, vntp âerotg kodțot (2Rg. 1.23). e „soartă”: gr. 
&n&vmnua; verbul următor este înrudit etimologic, ovvavrâv (vide şi 2,14; 9,2, unde este 
folosit substantivul corespunzător, svvâvrnua, „întâmplare”, „soartă”). 

9,12 „ceasul”: xatp6c (tradus mai sus — e.g. 3,1-8 — prin „vremea [cuvenită]”). e Evagrie 
(Schol. ad Ecl. 70) comentează sensul termenului Kotp6g în relaţie cu „timpul” 
(xp6vos): „Omul nu şi-a dat seama că momentul (katp6c) este timpul bunei împliniri 
(xpâvos karopOioeo), căci a numit «moment» clipa/ocazia prielnică (î evkonpia).” e 
„năvod”: Guţi fânorpov; termenul mai apare în Avacum 1,15.16.17; Ps. 140(141),10. 

aşa cum peştii se prind în năvodul cel rău 

şi păsările se prind în laţ, 

tot aşa şi fiii omului sunt prinşi, 

la ceasul rău, 

când vine asupra lor pe neştiute. 

'3 Şi, cu adevărat, am văzut acest fapt de înțelepciune sub soare, 
şi mare este pentru mine. 

14 Era o cetate mică şi oameni erau puțini în ea, 

şi un rege mare a mers asupra ei și a împresurat-o 

şi a ridicat în jurul ei întărituri mari. 

15 Şi se găsea acolo un om sărac şi înțelept, 

şi el avea să scape cetatea cu înțelepciunea lui; 

dar nici un om nu şi-a amintit de acel bărbat sărac. 

1€ Şi am zis: „[Mai] bună este înțelepciunea decât puterea; 
dar înțelepciunea celui sărac a ajuns de nimic 

şi vorbele lui nu găsesc ascultare.” 

"7 Vorbele înțeleptului, [rostite] domol, sunt auzite 

mai mult decât zbieretele celor ce au putere peste smintiţi. 
'8 [Mai] bună este înţelepciunea decât armele războiului, 
dar un [singur] păcătos va nimici multă bunătate. 


10! Muştele aducătoare de moarte strică amestecul de untdelemn 
înmiresmat; 

un dram de înțelepciune este [mai] de preţ decât faima unei neghiobii 
măreţe. 





9,14 „un rege mare”, gr. Bootievc uEyo: expresia este fixată în limba clasică pentru a-l 
desemna pe regele perșilor; este folosită apoi pentru regii elenistici. $ „întărituri”: Lit. 
„lucrări de asediu”. e Targumul la Qăheleth dă o interpretare alegorică a pasajului: ceta- 
tea cea mică este trupul omului, iar oamenii cei puţini la număr nu pot face față răului, 
asimilat regelui care îi asediază. + Pilda aminteşte de Arhimede în timpul asedierii 
Siracuzei de către romani (215-212 î.H.) (cf. TOB, nota ad /oc.). 

9,17 „|rostite] domol”: gr. Ev &vanavoei, „în tihnă”, „în răgaz”. € „peste smintiți”: lire. 
„peste sminteli”, țpoovvons, formă susținută de cele trei codice importante şi editată ca 
atare de Rahlfs, reprezintă unica ocurenţă a termenului la plural în LXX. 

10,t „aducătoare de moarte strică...”: TM are litt.: „(muştele) morții împut şi strică...” e 
„strică”, gr. oanpitew, lit. „a face să putrezească”: termenul este un hapax LXX. TM 
are aici B'$, transpus în mod obişnuit în Psalmi prin atoxuveoGor, „a se acoperi de 
ruşine”. $ Ic-d în TM: „Puţină prostie cântărește mai greu decât înțelepciunea şi slava.” 

? Inima înțeleptului este la dreapta sa, 

iar inima neghiobului — la stânga sa. 

3 Şi, chiar când un neghiob porneşte la drum, 
inima lui rămâne în urmă 

şi orice gândeşte este neghiobie. 

1 Dacă duhul celui puternic se suie împotrivă-ți 
nu te clinti din locul tău, 

căci un leac va domoli greşeli mari. 

* Este un rău pe care l-am văzut sub soare, 

ca ceva ce ar fi pornit fără de voie din faţa celui puternic: 
& neghiobul pus pe culmile înalte 

şi bogaţi ce stau aşezaţi în umilinţă; 

7 am văzut robi pe cai 

şi căpetenii mergând ca robii pe jos. 

% Cel ce sapă o groapă va cădea în ea, 

iar pe cel ce strică un gard îl va muşca un şarpe. 
9 Cel care scoate pietre se va răni în ele, 

cel ce despică lemne se va primejdui cu ele. 

10 [ar dacă fierul cade — 





102 J. L. Crenshaw (Ecclesiastes, OTL, 1988, pp. 169 sq.) notează că în Antichitatea 
israelită mâna dreaptă conota puterea şi că, în general, partea dreaptă era aureolată de 
calități morale şi de bunăvoință divină, ceea ce explică faptul că locul de onoare era la 
dreapta. Mâna stângă, dimpotrivă, simboliza prostia şi caracterul pervers (ef. lona 4,11). 
Poziţii similare sunt atestate în lumea greacă, inclusiv la nivel lingvistic (adjectivul care 
înseamnă „stâng” are sensuri negative; vide şi uzul clasic al lat. sinister). 

10,3 „inima lui rămâne în urmă”: id est: îi slăbesc mintea şi voința. e 3c în TM: și 
spune despre fiecare/tace pe fiecare să spună că e prost.” 

10,4 „leac”: gr. iaua, Vulg. curatio, Origen (Com. in Canticum II, 13,25) sanitas. Terme- 
nul ebraic mar“pă”, care are şi acest sens, este de obicei înțeles ca „seninătate”, „calm”, 
10,5 „celui puternic”: TM are „cârmuitorului”. 

10,6 „neghiobul”: TM are „neghiobia”. 

10,10 Versetul este greu de înțeles, şi în ebraică, şi în greacă. Editorul BA a sugerat 
(Introducere, p. 69) că obscuritatea textului ebraic l-a putut determina pe traducătorul în 
greacă să apropie finalul versetului 9 şi întregul verset 10 de 4Rg. 6,1-7 (Elisei 
recuperează în chip miraculos toporul căzut în apă). Alţi comentatori (AB, Eccl., p. 317) 
presupun o aluzie la situația descrisă în Deut. 19,5 (omorul involuntar comis de un 
tăietor de lemne căruia îi alunecă fierul de pe coada toporului). $ „el”: în greacă este 
pronume masculin (0166), ceea ce face să lipsească posibilitatea unei relații sintactice 

şi el s-a tulburat la față 

şi [își] va întări puterile; 

iar folosul celui curajos este înțelepciunea. 

!! Dacă şarpele muşcă neascultând şoapta (descântătorului], 
nici un folos nu este pentru cel ce descântă. 

"2 Vorbele din gura unui înțelept sunt har, 

dar buzele nechibzuitului îl vor arunca (în adâncuri]. 

'3 Începutul vorbelor gurii lui este nechibzuinţă, 

iar sfârşitul [vorbelor] gurii lui este rătăcire rea. 

1 Şi nechibzuitul sporeşte vorbele. 

Nu ştie omul ce-a fost înaintea sa, 

iar ce va fi după el — cine îi va vesti? 

'5 Truda nechibzuiţilor îi va osteni, 

ea care nu a ştiut nici să meargă în cetate. 

15 Vai ție, cetate peste care este rege un tinerel, 

iar mai-marii tăi mănâncă de dimineață. 

17 Ferice de tine, țară peste care este rege un fiu de oameni liberi, 
iar mai-marii tăi mănâncă la vremea potrivită, întru tărie, 
şi nu se vor acoperi de ruşine. 

1% În [vremuri] de lene, grinda se va încovoia, 

şi în netreaba mâinilor casa se va prăbuşi. 


cu neutrul ră oiânprov, „fierul”. € „va întări puterile”: 5vvâuerc Svvouoet, cu o figură 
etimologică absentă în textul ebraic, care are aici (kayălim y'gaber); vide NT, Col. 1,11. 
* În TM: „Dacă fierul e tocit şi nu-i ascuţi marginea, trebuie să foloseşti mai multă 
putere, dar înțelepciunea e de folos ca să izbuteşti.” 

10,11 „neascultând şoapta”: fi. „fără şoaptă” (gr. wiuropioudc „şoaptă”, „murmur”; 
cf. şi verbul wirupilo, „a şopti” — 2Rg. 12,19; Ps. 40,8). e „descântă”: verbul Erd5ew, 
pentru care este atestat şi sensul „a descânta” (vide şi Deut. 18,11), nu păstrează în 
greacă jocul de cuvinte al textului ebraic. TM are fit. „Dacă şarpele muşcă fără limbă 
(= descântec?), atunci nu are rost stăpânul limbii (= descântătorul)”. 

10,15b Probabil o metaforă a incompetenţei celui nechibzuit, care dă greș chiar şi în 
acțiunile elementare. 

10,17 „întru tăric”: gr. &v Suvâuer, litt. „în/întru putere”. Expresia'din greacă traduce un 
termen ebraic care însemna „bărbăţie”, înţeles atât în sensul de putere fizică, vigoare, cât 
și în sens moral: tărie de caracter, virtute, înțelepciune etc. (AB, Eccl.,.p. 330). Versiu- 
nea siriacă traduce aici „cu bună-cuviinţă/cumpătare”. e 17,c în TM: „şi nu cu beţie.” 
10,18 „se va prăbuşi”: gr. orâțew, fit. „a picura”; imaginea este cea a umezelii care 
duce la surpare. Vide Prov. 27,15. 

19 pentru râset se face pâinea 

şi vinul îi înveseleşte pe cei vii, 

dar banului toate i se supun. 

* Şi nici chiar în sinea ta să nu-l blestemi pe rege, 

nici în tainiţele culcuşului tău să nu-l blestemi pe cel bogat; 
căci pasărea cerului va duce zvonul 

şi cel ce are aripi va vesti vorba ta. 


11! Aruncă pâinea ta pe faţa apei, 

căci în mulțimea zilelor tale o vei găsi; 

? dă parte la şapte şi chiar la opt, 

căci nu ştii ce rău va veni pe pământ. 

3 Dacă norii se umplu de ploaie, 

se vor revărsa pe pământ; 

dacă un copac va cădea către miazăzi sau către miazănoapte, 
în ce loc va cădea copacul, acolo va sta. 

1 Cel care pândeşte vântul nu va semăna, 

iar cel care priveşte la nori nu va culege, 

* şi între ei nu este nici unul care să ştie drumul vântului. 





10,19 „pâinea”: în ebr. are şi sensul de „mâncare” în general. Codicele B şi S adaugă 
după „vin” (otvog), „untdelemnul” (EAonov). TM nu susține această variantă, dar Ps. 
103,15 atestă asocierea pâinii cu vinul şi untdelemnul. 

10,20 „în sinea ta”: greaca are aici ovveiânotg, litr. „conştiință”. Termenul mai apare în 
LXX numai de două ori: Înţ. 7,10 şi Sir. 42,18 (în Sinaizicus); devine însă frecvent în 
NT, Echivalează etimologic ebr. madhă' de la rădăcina YD', „a şti”, dar abstractul 
grecesc adaugă în timp noţiunea de judecată morală, de conştiinţă a greşelii, sens în care 
e folosit de trei ori de Philon. 

11,1 Pâinea aruncată pe faţa apei este o imagine care nu mai apare în alte pasaje ale 
Bibliei; este interpretată de Targum și de tradiția patristică drept un îndemn la ajutorarea 
celor săraci. 

11,2 Targumul interpretează cele două numere ca o aluzie la lunile în care se fac semă- 
năturile (a șaptea şi a opta). Ambrozie citează acest verset (Ep. 31 Ad Orontianum) 
subliniind că hebdomada corespunde Vechiului Testament, iar ogdoada — Noului 
Testament. 

11,5 În TM, v. 5 e independent de v. 4: „După cum nu ştii care este drumul vântului/ 
duhului...” € „ce poartă prunc”: verbul kvogopeiv este un termen medical bine atestat în 
limba greacă, dar care reprezintă un hapax pentru LXX; participiul este folosit aici 
pentru a transpune ebr. ma/ă, la feminin, însemnând „plină”. € 5d în TM: „Cel care face 
toate.” 

Ca oasele din pântecele ce poartă prunc, 
tot aşa nu-ți sunt cunoscute făptuirile lui Dumnezeu, 
toate câte le va face. 
$ În zori să-ți semeni sămânța, 
iar către seară nu-ți lăsa mâna (să se odihnească], 
pentru că nu ştii care va rodi, aceasta sau aceea, 
ţ sau dacă nu cumva amândouă sunt bune deopotrivă, 
7 Dulce [este] lumina şi bine le [este] ochilor 
să privească soarele; 
ă şi, chiar dacă omul va trăi vreme de mulţi ani, 
în toți se va veseli 
şi îşi va aminti de zilele de întuneric, 
căci multe vor fi; 
tot ce stă să vină este deşertăciune. 
d Veseleşte-te, tinere, în tinerețea ta, 
şi inima să te facă bun în zilele tinereţii tate, 
şi umblă pe căile inimii tale 
Şi după vederea ochilor tăi, 
dar află că pentru toate acestea te va duce Dumnezeu la judecată. 
10 Şi îndepărtează mânia de inima ta, | 
şi alungă răul din carnea ta, 
căci tinerețea şi nepriceperea sunt deşertăciune, 








12 ! Şi adu-ţi aminte de Făcătorul tău i 
în zilele tinereţii tale, ! 
până ce n-au venit încă zilele nenorocirii 

şi [până ce] n-au sosit încă anii în care vei spune: 








11,9 Codicele Vaticanus are în plus, în finalul stihului al treilea, &uonoc, „fără vină”, 
„de ncînvinuit”; în celelalte codice importante, âuouog apare în loc de *apâioş 0ov, 
„inimii tale”. Termenul nu are echivalent în TM şi nu este acceptat nici în textul editat j 
de Rahlfs. e „să te facă bun”: TM are „să-ţi facă bine”. 

11,10 „nepriceperea”: ăvoLa este folosit pentru a traduce un hapax TM: șaharith, care 
poate fi legat de adjectivul şahăr, „negru”. Targumul îl explică „vârsta părului negru”. 
Vulgata îl traduce uoluptas, iar versiunea siriacă, „necunoaștere”. Radicalul ebraic mai 
apare şi în inscripția de pe Piatra moabită, cu sensul de „zori, început, ivire” (AB, Eccl,, 
p. 351). Alegerea echivalentului grecesc a fost probabil determinată de vecinătatea | 
termenului uoron6Tns. 

„Nici o voie [bună] nu aflu în ei!” 

? Până ce nu se întunecă soarele şi lumina, 

şi luna şi stelele, 

şi norii nu se întorc după ploaie. 

3 În ziua în care vor tremura păzitorii casei 

şi se vor încovoia bărbaţii cei puternici, 

şi cele ce macină se vor odihni, căci se vor fi împuţinat, 
şi se vor întuneca cele ce privesc printre obloane; 

, şi vor închide porţile dinspre uliţă, 

căci a slăbit glasul celei ce macină, 

şi se va ridica la glas de vrabie, 

şi toate fiicele cântului se vor încovoia. 

* Şi, cu adevărat, din înalt vor privi şi spaime [vor fi] pe drum; 
şi migdalul va fi în floare, 

şi lăcusta se va îngreuna, 

şi caperul se va frânge, 

căci omul a pornit către casa veşniciei sale 

și dau ocol în piață cei ce se jeluiesc. 

* Până ce nu se va rupe funia de argint 

şi nu se va sfărâma floarea de aur, 

şi nu se va sparge ulciorul la izvor, 

şi nu se va rostogoli roata în fântână, 

i şi țărâna nu se va întoarce în pământ aşa cum era, 


12,3 Imaginile din versetul acesta și următorul sunt interpretate de Ieronim ca metafore 
ale părților corpului. În acelaşi sens merg comentariile rabinice (Midraş Rabbah Qoheleth). 
* „bărbaţii cei puternici”, gr. &v5peş ris Svvonueok, lit. „bărbaţii puterii”: expresia 
apare, în forme similare, de mai multe ori în Judecători (18,2; 20,44.46) şi Regi (IRg. 
14,52; 2Rg. 11,16). 

12,4 „fiicele cântului”: id est: „cele ce cântă” sau „cântecele” — semitism. 

12,5 Sa în TM: „Când se vor teme de urcuş şi spaimele vor fi pe drum.” + La Philon 
(De uita Mosis II, 186), migdalul este pomul care înfloreşte ce! dintâi şi ultimul care 
îşi pierde frunzele. Stuart Weeks, în capitolul dedicat Ecleziastului în Oxford Bible 
Commentary, indică migdalul ca simbol al încărunțirii şi lăcusta ca simbol al slăbiciunii 
trupeşti; simbolul caperului rămâne neclar (şi el însă are florile albe). $ „cei ce se 
jeluiesc”: vb. ronro, „a lovi, a izbi”, trimite la gestul lovirii pieptului în semn de doliu. 
12,6 „nu se va rupe”: TM are „nu se va desface”. * „floarea”: TM are „cupa”. $ „nu se 
va rostogoli roata în...”: TM are „nu se va strica roata la...”. 

şi suflarea nu se va întoarce la Dumnezeu, care a dat-o. 
$ Deşertăciune a deşertăciunilor, a zis Ecleziastul, 
toate sunt deşertăciune. 

Şi e de folos că Ecleziastul a fost un înțelept, 

şi, pe deasupra, el a învăţat poporul să cunoască ştiinţa, 
şi auzul va desluşi frumuseţea pildelor. 

19 Multe a cercetat Ecleziastul 

ca să afle cuvinte ale voinței 

şi ceva scris cu dreptate, cuvinte ale adevărului. 

1! Cuvintele înțelepţilor sunt ca strămurările 

şi ca nişte cuie înfipte, 

care au fost date din belşug 

de un singur păstor şi din care este folos, 

* Fiul meu, fereşte-te să faci cărți multe; 

capăt nu este şi grija multă e osteneală pentru trup. 





12,9e În TM: „a cântărit şi a cercetat, a potrivit proverbe multe.” Afirmația că Ecle- 
ziastul era un „înţelept” (6o$6c) poate fi interpretată ca un indiciu asupra profesiei sale; 
hăkhăm, „a protessional wise man” (J. L. Crenshaw, Ecclesiastes, OTL, 1988, p. 57); 
acest punct de vedere contrazice în principiu imaginea Ecleziastului-rege (1,1 e.q.). Tra- 
diţia a pus, însă, mai multe dintre colecţiile Proverbelor, precum şi Cântarea Cântărilor, 
Sub autoritatea acelui mare rege al lui Israel, a cărui înțelepciune era legendară. 

12,10 În TM: „Qoheleth a căutat să afle cuvinte de desfătare şi să scrie (lire. ceva scris) 
drept cuvinte de adevăr.” — ultimele două stihuri sunt dificile şi au fost interpretate 
divers de traducători. e Cele două expresii paralele, „cuvinte ale voinţei” şi „cuvinte ale 
adevărului” (A6yovg Bed huazoc - A6yovg dân6eiog), sunt calcuri după ebraică. 

12,41 „strămurările”: ră fovevrpa; termenul grecesc este un hapax, iar cel ebraic 
(dor“bân) mai are o singură ocurenţă. + 1 Ib-d: şi în TM textul e oarecum neclar: lit. „şi 
ca nişte cuie bine înfipte, stăpânii colecțiilor, şi sunt date de un singur păstor”. După unii 
interpreţi, acest „păstor” este Solomon şi ar fi un ecou al primelor discuţii privind cano- 
nicitatea cărţii; după alţii, Păstorul este Dumnezeu, care îi inspiră pe înţelepţi: accentul 
s-ar pune astfel pe valoarea religioasă a cărții (cf. TOB, nota ad loc.) € „şi din care este 
folos”: nu apare în TM. 

12,12 „Fiul meu”, gr. vi£ ov: este singura utilizare a acestei expresii în Ecl.; dimpo- 
trivă, în traducerea grecească a Proverbelor apare frecvent (Prov. 1,8 e.a.). $ „să faci cărți 
multe”: nu rezultă nici din traducerea greacă, nici din TM dacă e vorba de compunerea 
(scrierea) cărţilor sau de copierea (compilarea, antologarea etc.) lor. * „grijă”: în sens de 
„cugetare, meditare” (Vulg., meditario). BA traduce chiar cu „studiu”. În TM este un 
hapax: lahagh, interpretat ca „studiu, dragoste de carte”. 

13 Aici se încheie: totul a fost auzit. 

Teme-te de Dumnezeu şi păzeşte-l poruncile, 

căci aceasta este omul în întregime. 

14 Căci toată făptuirea o va duce Dumnezeu la judecată, 
în orice a fost lăsat deoparte, 

de este bună sau de este rea. 








12,13 „Aici se încheie”: r&hog A6yov, lit. „[aici este] capătul discursului”, interpretat ca 
formulă de încheiere a unui text literar sau ca precizare a copistului (cf. AB, cel. p. 390). 
+ „omul în întregime”: îi. „tot omul”, interpretat ca „omenire, umanitate” („this is the 
principle of humanity”, apud AB, Eccl., p. 391). 

12,14 „a fost lăsat deoparte”: TM are „tot ce este ascuns”. 








CÂNTAREA CÂNTĂRILOR 



































Introducere 


]. Locul cărţii în canon 


Cântarea Cântărilor este un text poetic, format din !17 versete, grupate în 8 
capitole. În Bibliile ebraice, Cântarea este parte a Scrierilor (K“thubim) şi 
este asociată cel mai adesea cu alte patru texte, care se citesc în timpul 
sărbătorilor evreieşti alcătuind cele cinci „Suluri” (MgillGrh): Cartea Ruth 
se citeşte la sărbătoarea Cincizecimii sau a Săptămânilor (Șăbhu 'orh); 
Cântarea Cântărilor, la Paşti (Pesah); Ecleziastul, la sărbătoarea Corturilor 
(Sukkăth); Plângerile, la comemorarea căderii Templului, şi Ester, la săr- 
bătoarea Sorţilor (Purim). Unii cred că acest text a fost grupat în canonul 
ebraic împreună cu celelalte antilegomena (Ruth, Plângerile, Ester şi 
Ecleziastul), pentru că se considera că i-ar lipsi valoarea religioasă. Cartea 
nu este pomenită de Philon din Alexandria, nici nu este amintită sau citată 
în Noul Testament. Este pomenită pentru prima dată într-una dintre cărțile 
apocrife: 4 Ezra 5,24-26; 7,26 (70-130 d.H.). 

Gruparea celor cinci Suluri e târzie. O problemă care se discută încă 
priveşte citirea Cântării la sărbătoarea Paștelui evreiesc. Răspunsurile sunt 
împărţite: probabil între secolele 1 şi VIII, după Hristos. 

Biblia greacă, Septuaginta, ne propune o altă împărțire şi aşază laolaltă 
trei cărți atribuite lui Solomon, în următoarea ordine: Proverbele, Ecle- 
ziastul şi Cântarea. Se constituie astfel trilogia solomoniană, pe care tradiția 
patristică o foloseşte pentru a descrie etapele succesive ale cunoașterii și 
vieţii spirituale. După „trilogie” urmează adeseori în manuscrisele biblice 
greceşti Înţelepciunea lui Solomon și Ecleziasticul (Înţelepciunea lui Sirah). 

Cântarea a intrat în canonul iudaic al Scrierilor, pentru că întrebuințarea 
profană care i se dăduse a fost criticată aspru de rabinii din primul şi al 
doilea secol al erei creştine: „Cine cântă Cântarea Cântărilor la ospețele de 
nuntă şi o socotește drept un cântec obişnuit nu va avea parte în viaţa 
viitoare”, declara Rabbi Agiba (pe la 110-135 d.H.; citat în Zosefia, 
Sanhedrin XLL, 10). Un alt pasaj din Talmud afirmă, în acelaşi sens: „Cine 
citeşte un verset din Cântarea Cântărilor socotind-o un simplu cântec şi cine 

citeşte un verset în timpul unui ospăț, nu când este vremea citirii sale, aduce 
nefericirea în lume” (Sanhedrin 101a). În cele din urmă, reuniți la lamnia 
(Yabneh) la sfârşitul primului secol al erei noastre, rabinii au decis în 
favoarea canonicității Cântării: „Lumea întreagă a fost fără seamăn în ziua 
în care Cântarea sublimă a fost dată Israelului, căci toate Scrierile sunt 
sfinte, dar Cântarea e cea mai sfântă dintre Scrieri” (Mișna Yadaimn 3,5). 


II. Interpretarea cărţii 


Honorius din Autun spune că Sfânta Scriptură poate fi înțeleasă în patru 
feluri: istoric, alegoric, tropologic şi anagogic!. La fel ca masa pentru adu- 
cerea înainte a pâinilor descrisă în Exod 25,29, care se sprijină pe patru 
picioare, tot astfel există patru înțelesuri: sensul istoric, când textul se 
referă la ce s-a întâmplat; alegoric, când un lucru se referă în mod alegoric 
la Hristos şi Biserică; rropologic, când este aplicat la suflet şi spirit, la viaţa 
lăuntrică; şi anagogic, când este înțeles din punctul de vedere al vieţii 
cereşti?. Exegeza alegorică şi tropologică asupra poemului a fost influențată 
în special de Origen şi Grigore al Nyssei. Cea mai dificilă problemă - pare 
paradoxal — e să alegem cu ce fel de literatură avem de-a face: este poem, 
dar ce fel de poem? 

Există numeroase teorii despre sensul poemului. Iată aici principalele 
opțiuni. 


1. Interpretarea alegorică include un grup de curente de interpretare. 
Sensul literal, istoric, este ignorat, detaliile din text poartă un sens ascuns 
care are o minimă legătură cu semnificaţia naturală a cuvintelor. Textul 
devine doar un vehicul-suport pentru un adevăr spiritual mai înalt decât 
sensul primar. Pentru interpreţii iudei această istorie se referă la dragostea 
dintre Israel şi Dumnezeu; pentru Părinţii Bisericii ea ilustrează relaţia dintre 
Mirele lisus şi Mireasa Biserica. Acest tip de interpretare, deşi poate părea 
fermecătoare, are pericole de care trebuie să fim conştienţi: improvizaţia teo- 
logică poate găsi un câmp de dezvoltare vecin cu erezia, preocuparea pentru 
estetică poate dăuna învățăturilor etice simple, susținute de alte texte din 


1. Cf. lucrarea fundamentală a lui H. de Lubac, Exegese medidvale. Les guatre sens de 
V'Ecriture, Paris, 1959. 

2. Citat de Richard A. Norris jr., The Songs of Songs Interpreted by Early Christian and 
Medieval Commentators, p. XIX. 

Scriptură, implementarea ideii că sexualitatea este rea în ea însăşi şi că trebuie 
eliminată din viaţa celor care caută progresul spiritual etc. În narațiunea poe- 
mului se pot identifica locuri reale, oameni reali, există discursivitate; de aceea 
o libertate foarte mare în alegorizare s-a dovedit dăunătoare sensului aflat la 
îndemână, la o lectură naturală, fără complexul unei tradiții ezoterice. 

1.1. Interpretarea iudaică tradițională, care vede în Cântare o celebrare 
alegorică a relaţiei dintre Dumnezeu şi Sinagogă, mai are astăzi susținători, 
care ne amintesc că Biblia ni-l prezintă adeseori pe Dumnezeu în calitate 
de soţ, iar pe Israel în calitate de mireasă sau soţie a Lui (Is. 62,4-5; 
Os. 2,21-22 etc.). Din această perspectivă, idila dintre un bărbat şi o femeie 
nu este decât o fabulaţie, în spatele căreia cititorul familiarizat cu textele 
biblice va fi constrâns să recunoască numaidecât prezența temelor profetice. 
Astfel se explică de ce iubitul e înfățișat uneori ca rege, alteori ca păstor, 
apoi ca un grădinar: imagini folosite în Vechiul Testament, când se vorbeşte 
despre Dumnezeul lui Israel. 

1.2. Exegeza patristică transpune interpretarea rabinică tradițională, 
identificând-o pe iubită cu Biserica sau cu sufletul individual al credincio- 
sului. Acest tip de interpretare e respins de majoritatea comentatorilor con- 
temporani, care socotesc că ea aparţine unei epoci hermeneutice încheiate. 
În notițele noastre am exploatat mai mult tocmai acest filon, din cauza 
faptului că se află actualmente într-un con de umbră în favoarea a tot felul 
de propuneri interpretative, unele depăşind cea mai îndrăzneață imaginaţie. 


2. Interpretarea tipologică. Cei care adoptă acest tip de interpretare nu 
ignoră evenimentele şi personajele, ci le reproiectează. Se poate confunda 
uneori cu interpretarea alegorică. Cheia acestui gen de interpretare este 
înțelegerea holistică, din perspectiva unității Scripturii. Typos-ul reprezintă 
un tipar al celor din trecut după care vor merge cele din viitor. Interpretarea 
tipologică ne-a dăruit cele mai multe scenarii eshatologice referitoare la 
Nunta Mielului, care pornesc de la Cântarea Cântărilor. Solomon este un 
personaj real, istoric, dar el îl prefigurează pe Hristos, în vreme.ce iubita 
lui, Sulamita, este Biserica. Adepții tipologiei nu caută un sens spiritual 
pentru fiecare detaliu, ci numai câteva evenimente şi personaje-cheie care 
pot suporta proiecția, de cele mai multe ori după bogăţia imaginaţiei şi 
puterea creativă a interpretului. 


3. Cântarea Cântărilor, o operă dramatică. În secolul al XIX-lea, câţiva 
autori au propus interpretarea Cântării ca dramă cu trei personaje principale: 

un păstor, o păstoriță, logodiţi, şi Solomon, regele, care, după ce a răpit-o 
pe păstoriță în carul său regal, încearcă să o țină în haremul său. Astfel de 
obiceiuri nu ar fi fost străine de casa lui David. David însuşi a sedus-o pe 
mama lui Solomon (vezi 2Rg. 11 sq.). Păstorița opune rezistenţă, îi rămâne 
fidelă păstorului pe care-l iubeşte şi, până la urmă, îi este redată acestuia, 
Astăzi se obiectează — pe bună dreptate — că o astfel de schemă narativă e o 
reconstrucție a posteriori şi că textul Cântării nu urmăreşte o progresie 
lineară, dinspre separare către unire: ultimul cuvânt al Cântării este o 
invitaţie la fugă (8,14). Ideea apăruse din Antichitate. Origen, se pare, a fost 
primul care a declarat acest cântec o dramă?. Dar trebuie făcută distincţia 
între drama liturgică, ritual privat executat în forma unei compoziţii cu 
elemente dramatice, şi teatrul popular ca reprezentație comunitară în aer 
liber“. Ce anume reprezintă această succesiune de episoade, scene intime, 
tablouri în aer liber, fără o succesiune cronologică şi fără localizare geogra- 
fică exactă? Cântarea poate oare fi considerată o dramă, dacă o judecăm 
după definiţia lui Aristotel (Poetica VII, 1450b — 1451a)? Are un început, 
are mijloc, are final, dar nu are conflict, punct culminant cu funcție cathar- 
tică, nu are rezolvare. Scenele se succed static într-o bogăţie de mirosuri, 
culori, fără o creionare precisă a personajelor principale, sursă de confuzii. 
3.1. Cântarea Cântărilor, un cântec de nuntă. Putem clasifica această 
direcţie de exegeză ca o subdiviziune a familiei de interpretări care con- 
sideră Cântarea o operă dramatică. Interpretarea Cântării ca epitalam revine 
cu regularitate în atenţia exegeţilor, dar astăzi nu i se mai acordă atenția 
cuvenită. Interpretarea este argumentată pornind de la observaţia că există 
însoțitori şi însoţitoare ale iubitului şi iubitei, cum se întâmplă până în zilele 
noastre la căsătorii, şi că există obiceiuri de căsătorie pe care J. G. Wetzstein* 
le-a putut observa la sud de Damasc: mirele şi mireasa se aşezau pe tron şi 
erau tratați ca rege şi regină (cf. Cânt. 1,4 etc.); li se dădea un mare vizir, un 
alai şi o escortă înarmată (cf. Cânt. 3,7-8); ei îşi făceau rând pe rând elogii 
(ef. Cânt. 5,10-16; 6,4-7); în prima zi de nuntă, mireasa executa un dans 
numit „dansul sabiei”; în timpul dansului înainta şi se retrăgea învârtind o 
sabie în mână; dansul era acompaniat de un cor dublu, de bărbaţi şi de 
femei (cf. Cânt. 7,1). În cadrul unui ospăț de nuntă, îndemnul: „Mâncaţi, 


3. Origen, The Song of Songs, Commentary and Homilies, trad. R. P. Lawson, Newman 
Press, New York, 1956, p. 21. 

4. Vezi Carr, p. 33. 

5. Consulul Germaniei la Damasc la sfârşitul sec. al XIX-lea. 

prieteni, beți şi îmbătaţi-vă!” (5,1) părea absolut firesc. Principala obiecție 
adusă acestei interpretări este că textul Cântării nu evocă defel căsătoria 
celor doi îndrăgostiți. 

Anumiți cercetători consideră că textul Cântării este prea pretenţios, 
prea estetic pentru a fi o simplă culegere de cântece populare destinată căsă- 
toriei şi au urmărit acel Siiz im Leben al poemului în cadrul religiilor din 
Orientul Apropiat şi Egipt care cunoşteau cupluri de zeități: Isis şi Osiris (în 
Egipt), Dumuzi şi Inanna (în Sumer), Tammuz şi Iștar (la akkadieni), Baal 
şi Astarte (la sirieni) etc. Literatura Orientului Apropiat ne-a lăsat poeme 
cultice în care se celebrează dragostea acestor zeități, căsătoriile lor sacre şi 
naşterea fiilor lor. Unii cercetători compară Cântarea cu aceste poeme hie- 
rogamice. În acest fel s-ar putea lămuri anumite detalii ale textului: descrie- 
rea iubitei se face în repetate rânduri prin imagini războinice (4,4; 6,4); Iştar 
era venerată ca zeiţă a iubirii şi a războiului. Libanul era un loc al îndrăgos- 
tiţilor (4,8); Libanul este locul în care Adonis (identificat cu Tammuz) se 
refugia pe timp de iarnă. Crinii între care îşi paşte iubitul turma (2,16) sunt 
asociaţi cu cultul lui Tammuz. Ipoteza cântecului cultic explică absența 
cuvântului Y/ZWH din Cântare — dar nu şi prezenţa cărții în Biblie. Acest tip 
de exegeză lămureşte unele aspecte, dar creează alte probleme. 


4. Interpretarea naturalistă. Poemul este o serie de cântece nupțiale care 
vorbesc despre sentimente, dorințe, îngrijorări, speranțe, temeri comune 
îndrăgostiților de oriunde. Elementele erotice nu sunt ocolite, polaritatea 
sacru-profan (pe care o regăsim numai în mentalitatea greacă, prea puţin în 
tradiția ebraică) este anulată, explicitul este ascuns ca după o perdea subțire 
prin care se întrevede mişcarea umbrelor celor doi iubiți, vulgarul este 
ocolit. Acest tip de interpretare ne scutește de foarte multe capcane, şi her- 
meneutice, şi teologice. 

Dificultatea de interpretare a textului e cu atât mai mare cu cât nu găsim 
numele lui Dumnezeu nicăieri în tot textul, termenii religioşi cheie din 
Vechiul Testament lipsesc, nici un cuvânt referitor la „altar”, „jertfă”, 
„templu”, „preot” sau serii de concepte precum „rău-bine”, „legământ- 
-lege”, „dreptate-nedreptate”, „binecuvântare-blestem”, „păcat-milă-har”, 
„credincioşie”, „curăție-necurăție”, „înţelepciune”, „slavă”, „poruncă” 
„mântuire” etc. Pentru unii, absența acestor elemente constituie un motiv în 
plus pentru a recurge la o interpretare naturalistă asupra unui text care pro- 
pune orânduieli pentru viaţa privată. 

4.1, Un poem didactic. Mulţi exegeţi din zilele noastre consideră 
Cântarea un poem sapiențial care oferă înțelepciunea necesară tinerilor 
pentru a păși pe calea căsătoriei. Poemul ar avea aşadar un rol şi un caracter 
precumpănitor didactic. Aceşti exegeţi întâmpină şi ei dificultăţi în a 
explica inserarea Cântării între cărțile Bibliei. 

Mai subtil, unii interpreți susțin că, dacă nu este explicit menţionat 
numele lui Dumnezeu în Cântare, lucrul se datorează faptului că EI se cuvine 
exclus din orice context cu componentă sexuală. Mesajul textului ar fi că 
dragostea dintre un bărbat şi o femeie este terenul libertății umane, aşadar o 
realitate profană. Pe aceeaşi linie, alți autori compară Cântarea cu capitolul 
2 din Geneză, considerând poemul ca o continuare a jubilării iniţiale a 
bărbatului care se descoperă pe sine în prezența femeii: „Acesta e acum os 
din oasele mele şi carne din carnea mea. Ea se va numi femeie, pentru că a 
fost luată din bărbatul ei” (Gen. 2,23). Cântarea ar dezvolta pe larg, desco- 
perirea uluitoare a ființei de sex opus, dându-le cuvântul, în mod succesiv, 
celor doi parteneri, trataţi pe picior de egalitate. 

Cultura noastră exegetică a fost influențată mai ales de exegeza Părin- 
ților, interpretare care a alungat aproape cu totul erosul din viaţa credin- 
ciosului. Cuvântul lui Dumnezeu e menit să orânduiască viața omului în 
relaţie cu EI, Creatorul, şi cu creaţia Sa. În text sunt descoperite principiile 
după care omul poate trăi în creaţie, creatură fiind. 

Cu siguranță Cântarea este una dintre cele mai dificile cărți în ce pri- 
veşte interpretarea. Cele 117 versete au fascinat minți luminate ale istoriei 
culturale a omenirii. Părinţii refuză interpretarea naturalistă, unii dintre con- 
temporanii noştri vulgarizează textul şi văd un triunghi conjugal (iubita, 
regele, iubitul păstor sau soțul trădat) sau chiar prostituție (călătoria la cor- 
turile păstorilor, 1,7). Pe de altă parte, rabbi Agiba spune: „Nici un om din 
Israel nu poate nega faptul că textul Cântării Cântărilor întinează mâinile”, 
în sensul că sfințenia cărții poate contamina vizibilu! cu o sfințenie neîngă- 
duită materiei. Sensurile stau ascunse într-o adâncime care ne scapă; de 
aceea trebuie luate cu prudenţă, inteligență şi dreaptă cumpănire. 


6. Citat de L. Carr, The Song of Solomon, An Introduction and Commentary, p. 16. 

III. Surse literare, structură, datare 


Acest survol al tipurilor de exegeză antică şi contemporană a Cântării ne 
poate oferi o idee despre explozia de teorii asupra textului. Dacă punem 
problema interpretării din punctul de vedere al literaturii comparate, pentru 
a surprinde cât mai exact care au fost sursele de inspiraţie ale cărții, 
constatăm că poemul biblic a fost pus în legătură, rând pe rând, cu textele 
cultice mesopotamiene, cu folclorul siro-palestinian, cu literatura egipteană 
şi chiar cu poezia de dragoste greacă. Deşi comparaţia cu literatura egip- 
teană antică a oferit, se pare, cele mai concludente rezultate, dezbaterea e 
departe de a fi încheiată. 

În ce priveşte datarea poemului, opiniile exegeţilor sunt la fel de 
împărţite, ele fiind cuprinse între epoca solomoniană şi primul secol al erei 
noastre, trecând printr-o serie de date intermediare. Dacă mai adăugăm la 
aceasta faptul că, pentru mulți exegeți, e nevoie să se distingă diferite etape 
de redactare în cuprinsul culegerii, problema devine şi mai complexă. O 
mare parte dintre exegeţi înclină să încadreze redactarea finală a textului 
către secolul III sau IV î.H. Critica internă asupra textului ne permite să 
credem că textul aparţine lui Solomon, care editează diferite cântece, culege 
versuri, improvizează, adaugă la texte cunoscute în epocă propriile versuri 
şi asamblează întregul pe un suport narativ elementar. Preocuparea lui 
Solomon pentru ştiinţele naturale (vezi 3Rg. 5,13) explică numirea în carte 
a douăzeci şi una de specii de plante şi a cincisprezece specii de animale, cu 
o nomenclatură foarte greu de tradus din ebraică în greacă, apoi interesul 
pentru cai (vezi 3Rg. 10,28) în comparaţie cu versetul 9 din capitolul 1 din 
Cântare. La acestea se adaugă numeroase referiri la metale scumpe, cos- 
metice, stofe de calitate, apanaj al regilor. Toate descrierile de interioare 
abundă în detalii trimițând la luxul pe care numai un Solomon şi l-ar fi 
îngăduit. Un alt argument în favoarea unui autor care ar fi scris înainte de 
despărțirea celor două regate, aşadar înainte de 930 î.H., îl reprezintă topo- 
nimele, atât cât pot fi identificate, din Nord şi din Sud. 

Studiul structurii literare a Cântării ne oferă rezultate la fel de diver- 
sificate: se pot enumera circa patruzeci şi două de propuneri diferite de 
împărţire a Cântării, mergând de la patru părți importante până la cincizeci 
şi două de unităţi”! Bineînţeles, aceste diviziuni se pot „rediviza” la rândul 


;7. G. Ravasi, 1! Cantico dei cantici, Bologna, 1992, pp. 90-91. 

lor: într-o unitate mare se pot distinge unități mai mici. Marea diversitate de 
propuneri dovedeşte extrema dificultate a operaţiei, ba chiar, după unii, im- 
posibilitatea ei radicală. 

Cei mai mulţi comentatori sunt de acord că avem de-a face cu o colecție 
de cântece structurate în jurul unei narațiuni simple. Iată împărțirea oferită 
de Carr: 

1,2 — 2,7: Preludiul poveștii de dragoste. 

2,8 — 3,5: Jocul „de-a v-aţi ascunselea”. Jocul urmează tiparul: găsit- 

-pierdut-găsit. 

3,6 — 5,1: Împlinirea poveştii de dragoste, 

5,2 — 8,4: Jocul „de-a v-aţi ascunselea”. După tiparul: pierdut şi găsit. 

8,5 — 8,14: Postludiul. 


Există motive serioase pentru a accepta o asemenea împărțire, dar cel 
mai convingător ni s-a părut faptul că este un bun suport mnemonic. Pe 
lângă uşurinţa cuprinderii unei asemenea structuri, pentru a veni în sprijinul 
acesteia sesizăm laitmotivul din 2,7; 3,5; 8,4: „Vă pun sub jurământ, fiice 
ale Ierusalimului ...”, precum şi tema ospăţului în 5,1: „Mâncaţi, prieteni, şi 
beţi şi îmbătaţi-vă, fraților” şi tema fugii în 8,14: „Fugi, iubitul meu, şi fă-te 
asemenea unei căprioare.” 

Fiecare secţiune începe cu imaginea ridicării unuia dintre îndrăgostiți: 

2,10: „Ridică-te, vino, iubita mea, frumoasa mea, porumbiţa mea”; 

5,2: „[Ridică-te şi] deschide-mi, sora mea, iubita mea, porumbiţa mea, 

desăvârşita mea”; 

8,5: „Cine este aceea care se ridică înălbită”, 

ori cu sosirea unuia dintre iubiți şi invitaţia către celălalt: 

1,2: „Săruta-m-ar cu sărutările gurii lui”; 

2,8: „lată-l, vine sărind peste munţi”; 

3,6: „Cine este cea care se ridică din pustie”; 

5,2: „Glasul iubitului meu! Bate la uşă”; 

8,5: „Cine este aceea care se ridică înălbită”. 

Există mai multe cicluri ale invitării, bucuriei regăsirii, avertizărilor, 
înaintării spre cel iubit, apoi un ritm al retragerilor, al găsirilor şi ascun- 
derilor care parcurg tot poemul. Forma literară ne determină să credem 
că nu putem găsi o linie temporală a evenimentelor, ci, mai degrabă, o 


8. L. Carr, The Song of Solomon, An Introduction and Commentary, p. 45. 

structură chiasmică în jurul unui pivot central de tipul A-B-C-C-B-A, ca în 
Psalmul 50/51%, 

Una dintre cele mai convingătoare propuneri vine din partea lui Dorsey!9, 
Acesta se concentrează asupra modului în care se succed şi se schimbă 
elementele dramatice şi, de asemenea, asupra tiparului după care decurge 
apropierea dintre cei doi iubiţi. În prima secvenţă îndrăgostiţii sunt departe 
unul de celălalt, în a doua secvenţă ei tânjesc unul după celălalt, iar în a 
treia se regăsesc, se unesc în dragoste. Tiparul triadic apare în cele şapte 
secțiuni chiasmice ale cărții: 


A — 1,2-2,7; 
B -— 2,8-17; 
C-—3,1-5; 
D-3,6-5,l; 
C' — 5,2-7,10; 
B'—7,11-8,4; 
A' — 85-14. 


Merită observate câteva teme şi motive literare, care pot fi foarte pro- 
ductive pentru studii ulterioare: tema grădinii (simplă grădină-loc domestic, 
Grădină a lui Dumnezeu — Edenul, centru cultic, simbol erotic); tema fricii 
(apare ritmic în poem: teama de a nu fi văzut, teama de a-l pierde pe cel 
iubit); tema căutării şi regăsirii etc. În jurul unor astfel de pivoţi se pot 
construi diferite grile de interpretare. 

Ar mai trebui adăugat aici că dezbaterea pe marginea poemului s-a 
relansat de curând, de când hermeneutica actuală a repus în discuţie anu- 
mite principii care guvernează interpretările moderne. De ce să privilegiem 
sensul originar al textului față de sensurile ulterioare dobândite de-a lungul 
istoriei sau față de sensul său actual? Există oare sensul unic, dat o dată 
pentru totdeauna; sau, dimpotrivă, avem de-a face cu o realitate dinamică şi 
multiplă, care, potrivit formulei lui Grigore cel Mare, „creşte o dată cu 
cititorul”? Legat de această ultimă chestiune, nu e oare o iluzie să credem 
că interpretul poate rămâne obiectiv şi neutru în faţa textului, de vreme ce el 
însuşi face parte dintr-un moment istoric determinat? De ce nu am citi acest 


9. Ibidem, p. 46. 
10. David A. Dorsey, „Literary Structuring in the Song of Songs”, Journal for the Study 
ofthe Old Testament 46, 1990, pp. 81-96. 

cântec ca pe un poem de dragoste scris de Solomon, dar în care se poate 
recunoaşte orice cuplu de îndrăgostiţi? 


IV. Versiunea greacă 


Nu putem spune cu precizie unde și când s-a tradus Cântarea Cântărilor în 
greacă. Traducerea cărţii are trăsături comune cu cea a Plângerilor şi a cărții 
Ruth. Ele se numără printre ultimele cărți traduse în greacă, Se consideră că 
au fost tălmăcite în Palestina, în primul secol al erei noastre, cu o deosebită 
grijă pentru literalitate, anticipând stilul lui Aquila!!. 

Textul ebraic a! Cântării cuprinde numeroase pasaje obscure, pe care cei 
Şaptezeci s-au străduit să le traducă întocmai, aşa încât nu ştim cum 
înțelegeau ei aceste pasaje, nici dacă le înțelegeau. Astfel, în celebra crux 
interpretum din 6,12, cei Şaptezeci au reprodus pur şi simplu textul ebraic 
pe care-l aveau în fața ochilor: „N-a ştiut sufletul meu: m-a făcut [ca pe] 
carele lui Aminadab.” 

În 1,4, cei Şaptezeci au interpretat pe bună dreptate cuvântul mășarim ca 
substantiv abstract, dar s-au mulțumit să ordoneze cuvintele în frază după 
topica limbii ebraice, fără a explicita relaţia lor sintactică; prin urmare, au 
tradus: „dreptatea te-a iubit”, acolo unde textul ebraic vrea să spună: „pe: 
drept eşti iubit.” 

În 4,1-3 şi în 6,7, cei Șaptezeci n-au recunoscut cuvântul țammăh, 
atestat în Is. 47,2 cu sensul de „văl, voal”, şi l-au redat prin OUÂNNSLG, 
„tăcere”, ceea ce dă în mod curios: „Ochii tăi [sunt] porumbiţe dincolo de 
tăcerea ta.” Din dorința de a urma cât mai fidel modelul ebraic, s-a ajuns la 
o traducere cuvânt cu cuvânt nu foarte elegantă şi care riscă să fie înțeleasă 
pe dos de către cititor. Iată câteva exemple: 

Cânt. 2,7 întrebuințează o turnură eliptică de imprecaţie, curentă în 
ebraică: „Dacă deşteptaţi, dacă treziţi dragostea înainte de a-i fi voia...” 
Fraza este lăsată neterminată, amenințarea („„Dumnezeu vă va pedepsi”) 
rămânând implicită. Sensul este aşadar: „Nu deşteptaţi, nu treziți dragostea 
înainte să vrea ea!” Traducătorul grec a redat fraza ebraică cuvânt cu 
cuvânt; dar, de vreme ce în greacă fraza condiţională nu e atestată ca for- 
mulă de amenințare, mai mulți cititori greci (Origen, Grigore al Nyssei) au 
subînțeles că textul era o invitaţie la a deştepta dragostea adormită. 


11. D. Barthelemy, Les devanciers d'Aquila (col. Supplements to Vetus Testamentum, 10), 
Leiden, 1963, p. 47. 

Limba ebraică foloseşte prepoziţia min („în afară de/dincolo de”) pentru 
a exprima gradul de comparaţie (cu sensul de „mai mult ca”). În 4,10, tână- 
rul admiră sânii iubitei „mult mai (ni) plăcuţi ca vinul” (după ebraică). 
Traducătorul grec a redat în mod mecanic ebr. min („dincolo de”) prin gre- 
cescul 6nd („începând cu, sub efectul”), de unde sensul literal: „Cât de 
frumoşi s-au făcut sânii tăi de la (6) vin.” 

În Cânt. 1,7, iubita îi cere iubitului să-i arate unde îşi paşte turma, pentru 
a nu fi obligată să alerge pretutindeni în căutarea lui. Răspunsul pe care-l 
primeşte se traduce aproape firesc, potrivit textului masoretic: „Dacă tu 
însăţi (/ăkh) nu o ştii, o, cea mai frumoasă dintre femei, ia-o pe urmele 
oilor...” (Cânt. 1,8). Traducătorul grec a luat în mod mecanic ebr. lăkh drept 
complement direct, ceea ce dă: „Dacă nu te-ai cunoaște pe tine însăţi, tu, 
cea frumoasă între femei, ieşi pe urmele turmelor.” În mod spontan, ne 
zboară gândul la preceptul „cunoaşte-te pe tine însuți” (yvâ0. ceavrov), 
care figura deasupra intrării templului lui Apollo din Delphi. E greu de 
crezut că diferenţa dintre textul ebraic şi Septuaginta se explică doar prin 
incompetenţa traducătorului: neîndoielnic, acesta a făcut în mod deliberat 
aluzie la maxima bine cunoscută. 


Acestea fiind zise, o comparaţie materială între TM şi textul Septuagintei 
ne arată că în versiunea greacă se regăsește un anumit număr de adăugiri. 
lată lista adăugirilor din Septuaginta: 

1,3: „mai presus decât toate aromele” (cf. 4,10); 

1,4: „după mireasma mirurilor tale”; 

2,9: „de pe munţii Baithel”; 

2,13: „porumbiţa mea” (cf. 2,10 LXX); 

3,1: „l-am chemat şi nu m-a ascultat”; 

5,2: „la uşă”; 

6,7: „panglică de purpură, buzele tale, şi graiul tău, fermecător” (cf. 4,3); 

6,11: „acolo îţi voi da sânii” (ef. 7,13); 

7,1: „[cea] care vine”; 

8,2: „în iatacul celei care m-a născut”; 

8,4: „pe puterile şi pe tăriile câmpului” (cf. 2,7 şi 3,5). 


După cum se poate observa, aceste adăugiri sunt cel mai adesea dublete, 
adică elemente care figurează în pasaje paralele din Cântare şi care au 
fost repetate din motive de armonizare. Pe de altă parte, din moment ce 

traducătorul grec se dovedeşte foarte atent să respecte modelul, e rezonabil 
să credem că adăugirile vor fi existat deja în versiunea textului ebraic tra- 
dus de et. 


În repetate rânduri, cei Şaptezeci au tradus un model ebraic diferit de 
TM sau l-au vocalizat diferit. Vom semnala aici câteva situaţii. 

Când cuvântul dod („mângâiere, dragoste”) e folosit la plural, traducă- 
torul grec a citit în mod sistematic o formă a cuvântului dad („sân”) (1,2.4; 
4,10; 7,13). 

În 2,4, cei Şaptezeci au citit un imperativ („duceți-mă”) acolo unde TM 
are un indicativ („el m-a dus”); în continuarea versetului, traducătorii au 
citit o formă verbală („puneți”) acolo unde vocalizarea din TM presupune 
folosirea unui substantiv („steagul său”). Conţinutul versetului este, prin 
urmare, sensibil diferit în greacă („„duceți-mă în casa vinului; puneţi peste 
mine iubire”) şi în TM („el m-a dus în casa vinului, iar steagul său deasupra 
mea a fost dragostea”), 

În 4,8, cei Şaptezeci au citit o formă verbală (eri, „vino”), nu “iti („cu 
mine”), ca masoreţii. Opţiunea de lectură a celor Şaptezeci este aceeaşi cu a 
celorlalte versiuni vechi. 

În 7,10, acolo unde TM are „(pe) buzele celor ce dorm”, Septuaginta are 
„pentru buzele şi dinții mei”. La fel citea Aquila. 

La începutul lui 8,5, acolo unde TM are „Cine este cea care se ridică din 
pustie?” (ca în 6,10), cei Şaptezeci au tradus „Cine este aceea care se ridică 
înălbită?”. Este foarte posibil ca masoreţii să fi pus 8,5 în paralel cu 6,10. 

În ebraică, 8,13 se adresează iubitei („locuitoarea grădinilor”), pe când 
în greacă versetul se adresează tânărului („cel ce şezi în grădini”). 

Aceste divergențe reprezintă uneori o importantă miză în interpretare. 
Astfel, în 6,11, TM nu ne lămureşte dacă vorbeşte bărbatul sau dacă femeia 
îşi oferă sânii; exegeții au părerile împărțite; textul celor Şaptezeci, cu stihul 
său adăugat („acolo îţi voi da sânii mei”), nu mai lasă nici o îndoială în 
privinţa atribuirii versetului. În 4,8, după TM, aşa cum este el vocalizat („cu 
mine, din Liban, ...vei veni tu”), se presupune că cei doi iubiţi nu se află în 
Palestina, în vreme ce, după versiunile care au citit: „vino din Liban”, 

- tânărul se află în Palestina şi acolo îşi cheamă iubita la întâlnire. Masoreţii 
au atribuit cuvintele din 8,5 şi 6 (începând de la „sub măr”) miresei; textul 
grecesc nu permite o delimitare, dar felul în care trebuie citit sugerează că, 
de fapt, vorbeşte partenerul masculin. 





iei ai fi ii e ea 

Repartizarea replicilor între parteneri e problematică adesea. În lipsa 
unor indicaţii precise furnizate de text, cititorul ezită, mai ales în cazul textu- 
lui grecesc, care, spre deosebire de cel ebraic, nu marchează diferențele de 
gen în formele verbale, nici la pronumele de persoana a doua. Există câteva 
indicaţii pe marginile unor manuscrise greceşti (4/exandrinus, Sinaiticus şi 
Venetus), care repartizează textul Cântării între diferite personaje: logod- 
nica, logodnicul, tinerele erc.? 


După cum am văzut înainte, rabinii din primul şi al doilea secol au 
protestat faţă de întrebuinţarea profană în favoarea unei lecturi alegorizante, 
care vedea în Cântare o importantă metaforă a relaţiei dintre Dumnezeu şi 
Israel, preaiubita Lui, precum şi o evocare a ieșirii din Egipt. De vreme ce 
în momentul traducerii Cântării Cântărilor în greacă exista deja o tradiție 
alegorizantă şi actualizantă a cărții, traducătorii ar fi putut încerca să orien- 
teze lectura Cântării în sensul interpretării religioase a textului, care avea să 
devină puțin după aceea regulă absolută. Dar n-a fost aşa! Traducătorii au 
respectat strict sensul literal. Departe de a glosa textul, traducătorii greci au 
căutat să fie riguroşi, chiar tehnici. Ei n-au urmărit nici eliminarea pasajelor 
care puteau fi interpretate într-un sens erotic (5,4; 7,8 şi 9). În privința 
vocabularului, traducătorii se bucurau de o anumită libertate de alegere, cu 
atât mai mult cu cât acelaşi cuvânt ebraic putea fi citit şi interpretat în 
mai multe feluri. Or, se pare că traducătorii n-au profitat de această liber- 
tate pentru a impune o lectură evlavioasă a poemului. Vocabularul versiunii 
greceşti a fost ales în aşa fel încât să corespundă cât mai exact modelu- 
lui ebraic. 

Traducătorii Cântării nu şi-au luat nici o libertate în privința numelor pe 
care cei doi îndrăgostiți şi le dau unul altuia. Tânărul o numește pe iubită: 
„iubita mea” (1,9.15 etc.), „mireasă” (4,8.11 etc.), „sora mea” (5,2; 8,8), 
„prietena mea” (4,1.7; 5,2; 6,4) sau „soră mireasă” (4,9.10.12). Aceşti 
termeni corespund celor întrebuințaţi în ebraică. Nici în greacă, nici în 
ebraică, tânărul nu primeşte niciodată un nume corespunzător; cel mai 
adesea, el este desemnat prin cuvântul â5eApi66g (1,13.14 etc.), „frățior”, 


12. Rubricile din A/exandrinus şi din Sinaiticus sunt reproduse în ediția Septuagintei 
de A. Rahifs; cele din Venetus au fost editate de A. Klostermann, „Eine alte Rollen- 
verteilung zum Hohenliede”, în Zeizschrifi fir die Alttestamentliche Wissenschaft 19, 
1899, pp. 158-162. Rubricile greceşti din Sinaiticus au trecut în traducerea latină în 
anumite manuscrise ale Vulgatei. 

„văr”, de unde „ființă scumpă”, un echivalent exact al cuvântului ebraic: 


dod, care indică, la rândul său, la origine, o legătură familială. 

Este adevărat că în trei situaţii traducătorii greci au dat echivalentul 
etimologic al toponimelor din ebraică: 

4,8: „Vino şi coboară de pe culmea Credinței” (în textul ebraic: „din vâr- 
ful muntelui 'Amănăâh”); 

6,4: „Frumoasă eşti, iubita mea, ca desfătarea” (în textul ebraic: „ca Tir“/ah”); 

7,5: „Ochii tăi, ca iazurile din Esebon la porţile fiicei celor mulți” (în textul 
ebraic: „de lângă poarta Barh-Rabbim”). 

Am putea crede că regăsim aici conturul unei lecturi alegorice. Dar, de 
vreme ce acest procedeu de traducere este izolat în Cântare, unde celelalte 
toponime au fost reproduse întocmai de către traducătorul grec, ar trebui mai 
degrabă să vedem aici o speculație ocazională asupra unor detalii izolate. 

Vocabularul Cântării reprezintă o problemă aparte, pentru care este necesar 
un amplu studiu separat. Cele 117 versete conţin, în TM, 470 de cuvinte 
ebraice. Dificultăţile traducătorului/traducătorilor n-au fost puţine: pentru un 
text atât de scurt el a trebuit să traducă 47 de hapax legomena, cuvinte atestate 
o singură dată; 51 de termeni au până la $ atestări, aşadar sunt cuvinte 
foarte rare; 45 de termeni apar între 6 şi 10 ori în alte texte ebraice; în fine, 
numai în jur de trei sute de termeni aparțin vocabularului comun. În felul acesta 
ne putem face o idee despre dificultățile pe care le-a întâmpinat traducătorul, 
silit uneori să găsească soluţii in ex/remis, pe care le-am semnalat în note. 

Ceea ce transformă lectura într-un adevărat examen hermeneutic e schim- 
barea locației cu o rapiditate cinematografică (din grădini, în dormitoare, 
câmpuri, vii, văi, munți), imageria din natură (plante şi animale de toate 
soiurile, smochine, mere, rodii, struguri, cedri, palmieri, vulpi, gazele, porum- 
bei, capre, leoparzi), bijuterii, unele greu de vizualizat, pietre preţioase, par- 
fumuri, mirodenii, mobilier, elemente arhitecturale, nume de localităţi greu 
de transliterat (Damasc, Tirța, Sion, Engaddi, Amana, Carmel, Gilead etc.). 
Pentru multe realia trebuia găsite echivalente care nu existau în cultura 
greacă şi, în consecinţă, nici în vocabularul grecesc. Cu toate ezitările, tradu- 
cătorul a realizat o lucrare ce păstrează parfumurile şi coloristica originalului. 

Deşi simbolismul Cântării este încărcat de erotism, aşa cum observa 
într-un articol recent Elkins!?, scopul cărţii, ca al oricărei alte cărți din 


13. William Wesley Elkins, „Postcritical Fulfillment and Deferral: «Do Not Awaken 
Love Too Soon”, în The Journal! of Scriptural Reasoning, „Healing Words: The Song 
of Songs and the Path ot Love”, Volume 3, no. 2, August 2003, University of Virginia. 

Scriptură (1Tim. 3,16-17)%, este soteriologic-corectiv. Ea încearcă să ne 
ofere o nouă paradigmă mentală: Dumnezeu nu vrea să suprime ceea ce este 
răscumpărabil. Prin citirea Cântării cititorul este restaurat şi recreat după 
chipul Celui care l-a făcut. Funcția Cântării, cum arată Davies!5, este ca 
aceea a unui icon!$, Descoperă naturalul în lumina a ceea ce este divin, cum 
spune psalmistul: „Că la Tine este izvorul vieții, întru lumina Ta vom vedea 
lumină” (Ps. 35,10). Cititorul îşi regăseşte drumul spiritual! printr-o practică 
exterioară, dar care este transformatoare pentru viața lăuntrică. Lumina lui 
Dumnezeu, Creatorul, se răsfrânge asupra creației Sale, care îşi regăsește nu 
numai sinele, ci şi cele ce trebuie săvârşite în scopul pentru care a fost 
creată: fapte ale credinței, trăiri ale sufletului, operele comunitare sau 
îndeletnicirile şi actele private. Traducătorul grec a lăsat spaţiu pentru a 
vedea dincolo de text, spre lumina care vine dinspre textul original. N-a 
impus, prin termenii aleşi, o soluţie unică de interpretare. Astfel, este destul 
loc să vedem şi să păstrăm şi sfințenia în viața intimă, dar şi destulă viaţă în 
sfințenia pe care o cere relația cu Dumnezeu. 

Traducătorii nu vor fi lămurit dimensiunea religioasă a Cântării poate şi din 
cauză că aceasta se subințelegea. Vor fi considerat că semnele interpretării 
alegorice furnizate de textul ebraic erau suficiente şi că textul însuşi im- 
punea alegoria din moment ce a fost introdus în acest „Mare Cod” (N. Frye) 
al Bibliei, Sensul alegoric al dragostei lui Dumnezeu pentru poporul Său nu 
avea nevoie să fie lămurit: era citit direct în simboluri. 


V. Cântarea Cântărilor în interpretarea Părinților Bisericii 


Cântarea Cântărilor, text neocolit de rabinii cei mai conservatori, s-a bucurat 
şi de comentarii din partea exegeților creştini. Unii dintre aceştia au urmat 
elemente din tradiția rabinică, alţii au abordat textul dintr-o perspectivă cu 


14. „Toată Scriptura este insuflată de Dumnezeu şi de folos spre învăţătură, spre mus- 
trare, spre îndreptare, spre înţelepțirea cea întru dreptate, astfel ca omul lui Dumnezeu să 
fie desăvârşit, bine pregătit pentru orice lucru bun.” 

15. Ellen Davies, „Reading The Song Iconographically”, în The Journal of Scriptura! 
Reasoning, nr. 3.2, August, 2003. 

16. Se face distincţia între icon, „icoană” şi „imagine”, şi symbol. Vezi şi Jaroslav Pelikan, 
The Vindication of Tradition, New Haven, Yale University Press, 1984, pp. 55-56, unde 
autorul face distincţia dintre idol, token, icon. Cf. şi Jean-Luc Marion, L 'idole et la dis- 
tance, Paris, 1977. 

totul nouă!”. Origen, Theodoret al Cyrului, Ambrozie, Ciprian a! Cartaginei, 
Grigore cel Mare, Grigore al Nyssei, Chiril al Alexandriei, Apponius, 
Augustin, Beda Venerabilul, Bernard de Clairvaux, Honorius din Autun, 
Hugo de Saint Victor, Nicolae al Lyrei sunt doar câteva nume cunoscute, în 
Orient şi în Occident, pentru meditaţiile lor despre acest poem scurt, dar 
foarte dificil. 

Nu e uşor să selectăm autorii care ne-au dăruit interpretările cele mai 
influente asupra modelelor teologice de-a iungul veacurilor. Un criteriu 
pentru o posibilă clasificare îl constituie cantitatea de comentarii exegetice; 
al doilea, influența acestor comentarii asupra posterității. Origen a scris cel 
mai mult!* şi este citat generos de urmaşii săi, însă influenţa sa a fost cu 
prudență controlată de Biserică din cauza problemelor dogmatice pentru care 
a fost condamnat de autorităţile conciliare începând cu secolul al VI-lea. 
Prologul comentariului său a devenit un text „clasic” pentru felul în care 
tratează tensiunea dintre dragostea carnală şi dragostea spirituală, temă de 
gândire ce-şi va găsi locul în aproape toate comentariile succesorilor săi. 

Se pot izola cel puţin doi autori care se remarcă atât prin comentariile 
substanțiale dedicate Cântării, cât şi prin repetatele referiri ale urmaşilor la 
opera lor: Grigore al Nyssei şi Bernard de Clairvaux. 

Amândoi păstrează însă principiile sistemului hermeneutic fixat de 
tradiţia creştină pe care le-a impus Origen şi pe care le-a preluat ulterior şi 
Augustin. Majoritatea Părinților Bisericii a refuzat interpretarea naturalistă!? 
în favoarea interpretării alegorice sau tipologice. Prudența faţă de imageria 
senzualistă este o caracteristică prezentă în toate exegezele Părinților la 
Cântare. Poporul Israel în interpretările rabinice, în textele Părinților 
Biserica sau sufletul credinciosului ar fi reprezentate de Mireasă, iar 
Hristos, de Mire. În interpretările alegorice precreştine Mirele îl reprezenta 
pe Yahve. Există şi comentarii în care Mireasa este Înţelepciunea, cu aluzii 


17. Theodor al Mopsuestiei optează pentru o interpretare diferită de cea alegorică, fiind 
adeptul şcolii exegetice antiohiene. EI refuză să considere Cântarea o carte canonică din 
cauza trimiterilor la relația dintre un bărbat şi o femeie. Este condamnat de Sinodul 
al V-lea Ecumenic pentru vederile sale critice asupra Cântării şi asupra altor cărți din 
Vechiul Testament. 

18. Se pare că cele trei comentarii scrise de acesta se împărțeau în circa zece volume. O 
mare parte din aceste comentarii poate fi recuperată numai prin intermediul citateior în 
operele altor autori. 

19. Vezi paragrafele dedicate interpretării cărții. 

la Cartea Proverbelor. În acest caz, dragostea ar fi dorința de cunoaştere a 
jui Dumnezeu. Grădina este simbol al grădinii Edenului din care omul a 
fost alungat şi pe care o poate recupera doar prin mântuirea întru Hristos. 
Mirele îşi găseşte Mireasa rătăcită şi o aduce înapoi în Noul Eden. 

De aici, fiecare dintre elementele vizibile reflectă o realitate spirituală, 
devenind simbol, loc de întâlnire a două realități, pământească Şi cerească. 
Interpretarea tipologică concurează alegoria. Forma în care se materiali- 
zează cele mai multe dintre comentarii este predica, rostită, apoi scrisă, 
adresată unei comunităţi monahale (Bernard, Grigore al Nyssei). Spaţiul 
redus nu ne permite dezvoltarea analizei în scopul inventarierii tuturor 
tendinţelor manifestate în istoria interpretărilor patristice, dar cei doi autori 
amintiţi anterior sunt reprezentativi pentru două tradiţii de interpretare, 
orientală şi occidentală. 

Grigore al Nyssei, în Tâlcuirea Cântării Cântărilor”, foloseşte para- 
digma teologică a călătoriei, urcuşul spiritual al sufletului-mireasă?!. Sfârşi- 
tul călătoriei spirituale îl reprezintă unirea sufletului cu Hristos şi detaşarea 
de cele lumeşti. Simţurile sunt transformate, sublimate; apare un nou simţ, 
spiritual, contemplarea plină de dragostea pură faţă de Mire. Această unire 
spirituală înseamnă „primire în sine a lui Dumnezeu”, „participare la viața 
dumnezeiască”, ceea ce trimite la interiorizarea relației cu divinitatea. Ideea 
este revoluționară pentru gândirea creştină antică. Unirea relaţională, prin 
iubire, nu ontologică, prin ființă, oferă deopotrivă binefacerea apropierii 
mântuitoare şi garanţia distincţiei şi separării Creator-creatură. 

„Astfel, un nou motiv neoplatonic, «unirea» (Einswerden) cu divini- 
tatea, primeşte un nou înţeles. În loc ca prin înlăturarea a ceea ce este străin, 
nedumnezeiesc, în suflet, acesta să se contopească în Dumnezeu, cu care în 
esență este identic dintotdeauna, intră în unirea cu EI prin iubire, care 
păstrează conştiinţa deosebirii în cei uniţi.” 

Bernard de Clairvaux se înscrie pe aceeaşi linie a interpretărilor spiri- 
tualiste, dar reprezintă şi un punct de cotitură. Faţă de Origen, pentru care 





20. Vezi pentru traducerea în limba română „Tâlcuire amănunţită la Cântarea Cân- 
tărilor”, în Scrieri ale Sfântului Grigore de Nyssa, partea |, trad. Dumitru Stâniloae şi 
loan Buga, Colecţia Părinți şi Scriitori Bisericeşti, Editura Institutului Biblic şi de 
Misiune al Bisericii Ortodoxe Române, 1982, pp. 113-332. 

21. Comentatorii ţin să noteze că în limba greacă genul termenului „suflet”, woxn, este 
feminin. 

22. Introducere la Scrieri ale Sfântului Grigore de Nyssa, p. 17. 

Biserica este Mireasa lui Hristos, Bernard deplasează semnificaţiile spre 
sufletul individual al credinciosului. Predicile lui capătă forma unor sfaturi 
pentru a trăi viața de credinţă în puritate şi lumină, purtând „cerceii” înțelep- 
ciunii, alergând arsă de focul iubirii după cunoaştere. În acest fel se dobân- 
deşte adevărata frumusețe, puritatea sufletului prin cunoaștere şi puritatea 
trupului în urma ascezei, care este dorită de Divinul Mire. Unirea sfântă a 
sufletului cu Dumnezeu nu poate fi săvârşită decât după acest proces de 
iniţiere şi înfrânare. Interpretarea tradițională (Biserica = Iubita Domnului) 
nu este neglijată. Tema purității capătă o nouă dimensiune. Curăţia Miresei 
este păstrată de cei care o înconjoară, slujitorii altarelor. Identificăm astfel, 
la Bernard, două straturi ale alegorizării, prin care încearcă să atingă mai 
multe tipuri de audienţă, atât în comunitatea monastică, formată de obicei 
din slujitori ecleziali, cît şi în conştiinţa credinciosului laic, fără educaţie 
teologică. O altă contribuţie majoră a lui Bernard la istoria interpretărilor 
Cântării îl constituie atmosfera. Există o dinamică nemaiîntâlnită până la el 
între cele două spaţii: public şi privat, eclezial-comunitar şi intim-personal. 
Atât Grigore al Nyssei, cât şi Bernard de Clairvaux îşi înscriu interpretările 
în limitele canonice. Imaginile, metaforele sunt din diferite cărți ale Vechiului 
Testament, preferat fiind Exodul. Origen face referiri şi la Cartea Judecăto- 
rilor şi la Cartea Regilor”. Imaginaţia este astfel înfrânată şi alegorizarea își 
găsește limitele. 

Interpretarea Cântării continuă să împartă comentatorii moderni. Dife- 
rite şcoli exegetice se înscriu fie într-o tradiţie, fie în alta. Bisericile tradiţio- 
nale rămân în granițele trasate de exegeza patristică. Perspectiva alegorică 
este considerată cea mai potrivită şi de Bisericile protestante şi neo-protes- 
tante conservatoare. 








Jean-Marie Auwers 
Marius David Cruceru 

23, Origen, The Song of Songs, Commentary... pp. 206-207. 





Cântarea Cântărilor 


1! Cântarea Cântărilor, cea care este a lui Solomon. 
2 Săruta-m-ar cu sărutările gurii lui, 


11 Titlul „Cântarea Cântărilor” reprezintă un superlativ: cel mai frumos cântec dintre 
țoate cântecele scrise vreodată, la fel ca în expresia „Domnul domnilor” (Dan. 2,37), 
„Sfânta Sfintelor” (Ex. 26,33). e În Vulgata nu există acest verset care precizează titlul 
şi autorul; probabil, este o adăugire târzie. e Origen, în Commentarium in Canticum 
Canticorum, GCS 33,61-71.79-80, îl consideră un epithalamium, cântec de nuntă, scris 
de Solomon în stil dramatic; acest cântec de dragoste nu este scris cu referire la Eros, 
aşa cum se poate citi în operele scriitorilor greci, dorință carnală întruchipată de poeţi 
prin zeul dragostei, ci reprezintă un imn despre dragostea spirituală dintre Cuvântul lui 
Dumnezeu, Mirele, şi sufletul iluminat de acest Cuvânt, Mireasa. + Grigore cel Mare, 
Expositio in Canticum Canticorum, 1-5, 9, CSL 144, 3-8, 12-13, spune că învăţăturile 
divine sunt îmbrăcate în imaginile lucrurilor la care avem acces. Cântarea Cântărilor 
reprezintă o astfel de înşiruire de cuvinte care descriu dragostea trupească astfel încât 
sufletul să acceadă la o dragoste mult mai înaltă. + Grigore al Nyssei, Homiliae XV in 
Canticum Canticorum |, GNO 6,26-27, numeşte Cântarea Cântărilor „Sfânta Sfintelor”. 
Printr-o formă echivalentă de exprimare a superlativului, în cazul Sfintei Sfintelor, ni se 
sugerează faptul că acolo locuiește din abundență sfințenia; tot astfel, prin această 
cântare, putem învăța taine mai presus de toate celelalte taine. Sunt multe cântări scrise 
de David, Isaia, Moise, care conţin învățături tainice, dar Cântarea Cântărilor ne promite 
prin titlu că toate acestea vor fi depășite. 

1,2 „Săruta-m-ar cu sărutările”: am încercat să redăm figura de stil specifică literaturii 
antice realizată prin repetiţia radicalului, țtâncăâro ue ând jânuârov. e "And cu 
genitivul, cu funcţie instrumentală atât în LXX, cât şi în Noul Testament, este tradus de 
Biblia lui Şerban cu „de la”: „sărute-mă dela sărutările gurii lui”. e „sânii tăi”: ebraicul 
dodheykhă, „iubirea ta”, este tradus de LXX paoroi 00v, „sânii tăi”. Explicaţia stă în 
faptul că, scrise nevocalizat, cele două cuvinte sunt omografe (vezi Carr, p. 73); de aici, 
cele două posibilități: „dragostea ta este mai presus decât vinul” şi „sânii tăi sunt mai 
presus decât vinul”. + Origen spune în Commentarium | că expresia țtânoâra ue md 
gânu ov, „săruta-m-ar cu sărutări...”, ar putea semnifica dorinţa Bisericii de a fi bine- 
cuvântată cu prezența Mirelui ei, Hristos, dorința de a-i fi umplută gura cu învățăturile 
(„sărutările”) gurii Lui. e Grigore al Nyssei (Homiliae 1) îl aseamănă pe Moise miresei 
din Cântare. După ce se va fi întâlnit faţă în faţă cu Domnul, Moise a dorit tot mai mult 

căci sânii tăi [sunt] buni, mai presus decât vinul, 

ă şi mireasma mirurilor tale, mai presus decât toate aromele, 
mir revărsat numele tău. 

De aceea s-au îndrăgostit de tine fetele, 


acest fel de sărutări. La fel se întâmplă cu oricine se bucură de prezența Domnului: 
devine o astfel de mireasă dornică de sărutările Mirelui, care sunt înseși cuvintele Lui. 
Grigore citează loan 6,63: cuvintele Lui sunt „duh şi viață”. Gura Lui este fântâna din 
care curg cuvintele vieţii veşnice din care oricine este însetat poate să bea (cf. In. 7,37). 
+ Origen interpretează termenul uaorâc, „sân”, ca „inimă”, în lumina textelor din Mt. 
5,8, Rom. 10,10 sau In. 13,23-24. Acesta este pieptul lui lisus pe care se sprijinea loan, 
ucenicul preaiubit. Este vorba deci de inima lui lisus, în care a fost ascunsă toată înţelep- 
ciunea şi cunoştinţa (cf. Col. 2,3). Sânii Mirelui sunt buni pentru că de acolo izvorăşte 
toată învățătura ascunsă în El, învățătură mai bună pentru Mireasă decât toate celelalte 
învățături pe care i le-ar fi dăruit cei ce au fost înainte de Hristos. Acela este vinul cel 
vechi, al celor vechi, vin ca al lui Noe şi de care vorbeşte Isaia (c/. Gen. 9,20; Is. 5,1). + 
Grigore cei Mare (Expositio 13) nu se depărtează foarte mult de interpretarea lui Origen. 
Vinul semnifică cunoaşterea Legii şi a Profeţilor. Mireasa, Biserica, este hrânită mai 
mult prin predicarea întrupării decât prin învățătura Legii. „Lăsaţi-o, deci, să spună: 
sânii tăi sunt mai buni decât vinul!” 

1;3 revărsat”: verbul Exkevo£v poate fi tradus „revărsat”, „deşertat” sau chiar 
„evaporat”, mai ales că în acest context este vorba de parfumuri. + „aromele”: pentru 
Grigore al Nyssei (Homiliae 1), aromele, ră &pciuara, reprezintă virtuțile majore, înțe- 
lepciunea, cumpătarea, dreptatea, curajul, prudența, fiecare dintre ele dăruind caracte- 
rului o mireasmă specifică. Fiecare împrăştie o mireasmă diferită din cauza combinației 
diferite a virtuţilor. Nimeni nu are mireasma pe care o are cea mai înaltă dintre virtuţi, 
nimeni nu are mireasma virtuții despre care vorbeşte Scriptura în Avac. 3,3. Aceasta este 
Înţelepciunea Însăşi, Dreptatea Însăși, Adevărul Însuşi. De aceea, mireasa (sufletul) 
spune că aceste miresme depăşesc orice alte mirosuri pe care le-a cunoscut până acum. $ 
Și pentru Grigore cel Mare, aşa cum arată în Expositio 14, parfumurile reprezintă virtu- 
țile, dar mai presus de acestea, mirul este Duhul Sfânt. Mireasma acestui mir depăşeşte 
în intensitate orice alte mirosuri, ale Legii, spre exemplu, pentru că este garanţia 
glorioasei Sale prezenţe. + Pentru Grigore al Nyssei (Homiliae 1), expresia „mir revărsat 
[este] numele tău” reprezintă dorința miresei, care este sufletul omenesc, de a atinge cea 
mai înaltă filozofie, înţelegerea Dumnezeirii şi găsirea numelor potrivite pentru Aceasta. 
La orice nume ne-am gândi, acela reprezintă doar o urmă a miresmei adevăratului 
parfum. Limbajul teologic este doar urma unui abur care vine spre noi din adevărata 
esență care a rămas în vas. + Grigore cel Mare recurge la o altă interpretare în Expositio 
21: mirul revărsat este Dumnezeirea nevăzută care devine vizibilă prin întrupare. Par- 
fumul revărsat se referă la actul kenotic („dezbrăcarea”, „golirea” de slava divină) al lui 
Hristos (cf. Flp. 2,6-7). Verbul exkevaEv folosit de traducătorul grec arată golirea în 
întregime a recipientului de conținut. 

* te-au atras, 

în urma ta vom fugi după mireasma mirurilor tale. 

Regele m-a dus în iatacul lui. 

Să ne bucurăm şi să ne veselim de tine, 

vom iubi sânii tăi mai presus decât vinul, 

dreptatea te-a iubit. 

ă Neagră sunt şi frumoasă, fiice ale Ierusalimului, 

precum corturile lui Kedar, precum acoperitoarele de corturi ale lui 
Solomon. 

* Nu vă uitaţi la mine, căci eu am ajuns neagră 


1,4 Şi în versetul 2, şi în acest verset traducătorii LXX aleg aceeaşi variantă, uooroi 
Gov, pentru termenul din limba ebraică, şi aici fiind vorba tot de sânii mirelui. + Tradu- 
cerea grecească trimite la atracţia pe care un tânăr ar putea-o simţi faţă de celelalte tinere 
care se parfumează, şi sunt concurente ale îndrăgostitei care este personajul principal. El 
însă este şi mai parfumat şi atrage, la rîndu-i, toate fetele care aleargă împreună după 
„mireasma mirurilor sale”. $ „mireasma mirurilor tale”: nu apare în TM. € Pentru 
Theodoret al Cyrului (nterpretatio in Canticum Canticorum, PG 81,65b-68b), sânii 
Mirelui Hristos reprezintă izvoare ale învăţăturii, care acum este descoperită apostolilor. 
Aceştia s-au bucurat de foişorul Mirelui (Mc. 14,15), de învăţăturile tainice şi mai lim- 
pezi, vin mai nobil decât cel al profeților. + „Latacul”, zoputeiov, este echivalentul ebrai- 
cului hedher, care desemnează o odaie mai mare destinată odihnei, dormitor. e Origen 
(Commentarium 1) vede în camera tainică a Mirelui locul în care Hristos atrage sufletul 
omenesc spre înțelepciune şi cunoaşterea Sa, descoperindu-i lucruri pe care „ochiul nu 
le-a văzut, urechea nu le-a auzit şi la inima omului nu s-au suit” (1Cor. 2,9). Această 
cameră este o cameră regală, adică plină de comori, pentru că Împăratul/Regele este cel 
care o duce pe mireasă în iatacul! lui plin de bogății. Acesta este locul despre care apos- 
tolul Pavel vorbeşte în 2Cor. 12,2-4. 

1;5 „neagră sunt şi frumoasă”: un cântec arab, vezi Keel, p. 46, notează diferenţa dintre 
fetele beduinilor, care sunt brune, şi cele albe, fetele alintate şi leneşe, locuitoarele ora- 
şelor. Vechiul Testament nu prezintă asemenea antiteze. + „Fiicele Ierusalimului” joacă 
rolu! unui cor antic, personaj colectiv care revine la fiecare dintre refrenele ce mar- 
chează părţile principale ale Cântării. Fiicele Ierusalimului, după unii comentatori, sunt 
fie însoţitoarele miresei în cadrul ritualului nunții, fie celelalte femei din haremul lui 
Solomon. + Origen (Commentarium 2) spune că Mireasa este Biserica, adunată din toate 
neamurile pământului, popor al lui Dumnezeu care a fost disprețuit, dar care îşi recapătă 
frumusețea prin pocăință şi credință. + Grigore al Nyssei (/Zomiliae 2) discută acest 
fragment referindu-se la opoziția lumină-întuneric. Sufletul care trece de la întunericul 
necunoștinţei şi ereziilor spre adevăr se înfrumusețează, întunericul lăuntric se trans- 
formă într-o frumusețe care radiază lumină. 

1,6 „(soarele) m-a privit mai mult”: gr. nope fhewev pe. Se poate înțelege şi „m-a privit de 
sus”. Traducătorul grec alege un verb rar, ropafăeno, care apare doar de câteva ori în 

pentru că soarele m-a privit mai mult: 

fiii mamei mele s-au certat cu mine, 

m-au pus păzitoare la vii, 

via mea n-am păzit-o. 

7 Spune-mi, [tu] cel pe care îl iubeşte sufletul meu, 





LXX. Traducerea în latină este despexit me sol, cu un preverb cu rol lexical. Verbul gre- 
cesc înseamnă „a privi dintr-o parte” în sens propriu, iar cel latin, „a privi de sus”, ambele 
ajungând să se folosească și pentru „a dispreţui”, „a privi chiorâş/lung”, Razele soarelui par 
prezentate ca o forță punitivă. + „Via” este un simbol foarte productiv în literatura ebraică, 
Unii autori afirmă că „via” este aici un simbol al frumuseţii feciorelnice, neatinse. Ima- 
gini din lumea agricolă abundă în întreg textul. e Grigore al Nyssei (Homiliae 2) spune 
că pluralul „fiii mamei mele” indică mai multe forme ale răului care au luptat împotriva 
miresei (sufletul omenesc). Umanitatea a fost adusă la ființă fără a-i lipsi nici una dintre 
binecuvântărite divine pe care ar fi trebuit să le păstreze. Dar, prin înşelăciunea celui rău 
şi nevegherea noastră, am pierdut ceea ce Dumnezeu a pus în ființa umană. 

1,7 „învăluită”: gr. nepiBodAouevn, care redă ebraicul 'of'yăh, desemnează, după unii 
comentatori, fie o femeie cu văl de doliu, fie purtând acoperământul prostituatelor 
(ef. Gen. 38,14-15). Cea mai naturală interpretare pentru această acoperire este legată de 
timpul la care se petrece acțiunea: este amiază, ea este deja arsă de soare şi se protejează 
cu învelitoarea, dar se teme să nu fie confundată cu o prostituată care îşi Oferă serviciile 
păstorilor, cunoscuţi ai mirelui. * În întreaga Cântare este o opoziţie între acest verset, în 
care acţiunea se petrece la amiază, când orice ființă caută umbra, şi versetele care se 
referă la răcoarea nopţii (vezi 2,17; 4,6; 5,2). Aici, la începutul cântecului, iubiții nu sunt 
împreună. Spre finalul Cântării, în răcoarea serii, sunt împreună. La începutul Cântării, 
îndrăgostita este înnegrită de soare, iar spre sfârșit apare „înălbită” (8,5). e Augustin 
(Sermones 46,33-37, PL 38,289-292), când comentează termenul opera versus aperta, 
acoperită” şi „descoperită”, nu se referă la textul grecesc, ci la textul latin, dar nu la cel 
ai Vulgatei, unde nu este tradus termenul nepiBodioutvn. Cei față de care Biserica 
Mireasă se arată „acoperită” sunt ereticii, cei care s-au depărtat de Hristos şi au devenit 
păstorii cei răi; ei sunt numiţi încă „prieteni”, falşi însoțitori ai lui Hristos, pentru că îşi 
păstoresc turma în Numele Lui. De aceştia se teme tânăra mireasă şi din această cauză 
nu vrea să se preumble în apropierea corturilor lor. e Origen (Commentarium 2) vede în 
„prietenii” Mirelui, în lumina Deut. 32,8 („după numărul îngerilor lui Dumnezeu”), pe 
îngerii care veghează asupra neamurilor, care trebuie aduse în staulul Bisericii (cf. în. 
10,26). Acesta este motivul pentru care Mireasa „dă târcoale” acestor turme care aparțin 
mai-marelui Păstorilor. Ea este „învăluită”, pentru că nu trebuie să fie asemănată şi 
comparată cu nici una dintre celelalte mirese. e Chiril al Alexandriei (ln lohannis 
Euangelium, CIJE, 1,236-237) porneşte de la textul din loan 3,29. Mirele este Hristos, 
prietenul Mirelui este loan Botezătorul, în gura căruia sunt puse cuvinte de laudă pentru 
cel care i-a făcut onoarea de a-l considera prieten. EI a fost în apropierea Miresei, dar nu 
el este cel care are drept asupra Ei, ci Regele care i-a dorit frumuseţea (ef. Ps. 44,11). 

pe unde îţi paşti [turma], pe unde o culci la amiază, 

ca să nu mai fiu ca una [care dă târcoale] învăluită pe la turmele 
prietenilor tăi. 

8 Dacă nu te-ai cunoaşte pe tine însăţi, tu, cea frumoasă între femei, 
ieşi pe urmele turmelor 

şi paşte-ţi ieduţele 

spre corturile păstorilor. 

” lepei mele, [cea] între carele de tuptă ale lui Faraon, 





1,8a Am putea înţelege, „dacă nu ţi-ai cunoaşte frumuseţea, dar ştii cât eşti de frumoasă, 
ştii că eşti cea mai frumoasă între femei”. Aici superlativul („cea frumoasă între femei”) 
este construit în greacă după modelul ebraic. + „... cunoaşte pe tine însăţi”: Origen 
(Commentarium 2) tace aluzie la celebra spusă socratică yvâ01 ceavrov. Autocunoaş- 
terea duce deopotrivă la frica de lucrurile rele care sălăşluiesc în noi, dar şi la cultivarea 
dorinței după lucrurile bune. Cea mai importantă cunoaştere dintre toate este cunoaş- 
terea lui Dumnezeu, spune Origen, citând Mt. 11,27; Le. 10,22; In. 10,14-15, apoi 
urmează cunoaşterea de sine. 

1,9 „lepei..., [cea] între carele de luptă”: ar putea fi o aluzie la obiceiul egiptenilor de a 
trimite o iapă în călduri înainte în luptă pentru a fi urmată de armăsarii de la carele ce 
compuneau armata egipteană. Kee! (pp. 56-58) aminteşte de o campanie împotriva cetăţii 
Kadeş, când o iapă a fost trimisă în mijlocul armatei lui Faraon, formată, după cum era 
obiceiul, din care de luptă trase de armăsari. Un soldat a salvat armata lui Faraon de la o 
catastrofă ucigând iapa. e Această comparație, întâlnită şi în alte texte antice (Pope, 
pp. 336-341), este un compliment adresat iubitei. Când ea apare, toți bărbaţii sunt tulbu- 
raţi. Un paralelism la distanță dă echilibru textului: după cum fecioarele aleargă după 
Solomon (v. 4b), tot astfel feciorii ar putea alerga în urma Sulamitei. $ „iubita”: am tradus 
peste tot „iubită” pentru mânotov, care înseamnă „vecin, camarad, apropiat” şi care 
reprezintă traducerea ebraicului ra “yăh, de găsit cu acest sens doar în Cântare, în 1,9.15; 
2,2.10.13; 4,1.7; 5,2; 6,4. Ar putea fi echivalat cu termenii „prietenă, apropiată, însoţi- 
toare”. În Vulgata este tradus cu termenul amica. Termenul ebraic mai este folosit o singură 
dată, în Jud. 11,37, unde se referă la însoţitoarele fiicei lui lephtae. $ Origen (Commenza- 
rium 2) face referire la caii din viziunea apostolului loan din Apocalipsă. După ce trece 
în revistă diferite alte interpretări ale viziunii „calului alb”, Origen spune că acest Cal 
reprezintă Biserica, atât de curată datorită apei botezului în care a fost purificată și pentru 
aceasta este Ea în fruntea alaiului Mirelui ceresc. € Grigore al Nyssei (Homiliae 3) se 
referă la Exod 14,1-29 (scufundarea armatei lui Faraon în mare; o relaţionare identică se 
regăseşte în Targum şi Midraş). Calul despre care vorbeşte Scriptura aici este parte a 
cavaleriei cereşti ce mai apare şi în alte locuri din Scriptură (Avac. 3,8; 4Rg. 2,11-12, 
Zah. 1,8-12) şi reprezintă forța care s-a opus armalei lui Faraon, pierită în mijlocul 
mării: cal spiritual, nevăzut. Mireasa-Biserica este asemănată acestui Cal care s-a opus 
armatei Răului. Ea a ajuns aproape de Domnul, după ce a alergat în cursa virtuţii. 

te-am asemănat, pe tine, iubita mea. 


gâtul tău, ca lănţişoarele. 

1! Asemănări de aur îţi vom face, 

cu lucrături din argint. 

i Până să se aşeze regele, 

nardul meu şi-a dat mireasma. 

ţa Legătură de smirnă, iubitul meu pentru mine, 


LI „Asemănări”: gr. 6uovbuara, lift. „înfăţişări”, „c6pii”. Pentru Origen (Commen- 
tarium 2), cei ce i-au pregătit bijuterii de aur cu lucrături de argint Miresei sunt profeții. 
Aceştia au slujit-o până la venirea Mirelui care Şi-a intrat în drepturi. Aceste lucrături şi 
bijuterii, umbră a lucrurilor ce aveau să vină (cf Gal. 3,19), simbolizează Legea. Aceasta a 
fost „asemănare din aur” a modelului, după cum cortul făcut de mâini omeneşti (Evr, 
9,11) a fost o copie a celui real, ceresc, invizibil şi imaterial (Evr. 9,24). Origen dezvoltă 
un întreg discurs legat de opoziţiile vizibil-invizibil, material-spiritual, copie-original, 
aur vizibil-aur invizibil. e Grigore al Nyssei (Homiliae 3) comentează versetul tot din 
perspectiva limbajului teologic. Cuvântul lui Dumnezeu, Cuvântul Întrupat, care este 
chipul văzut al Dumnezeului nevăzut (cf. Evr. 1,3), este Aurul de preț al unei mari 
comori. Lucrăturile de argint reprezintă actul uman realizat prin limbaj, o încercare de 
cuprindere a infinitului în cuvinte, căci „limba celui drept este argint încercat în foc” 
(Prov. 10,20). 

1,12 Nardul (Nardostachys iatamansi) este un parfum foarte scump, extras dintr-o plantă 
perenă, originară din Himalaya şi considerată un afrodisiac în India. Parfumul unei per- 
soane în Orient îi arată statutul social (cf. Ecl. 7,1, Ex. 5,21). Dacă înțelegem pasajul de 
faţă în această cheie hermeneutică, atunci tânăra spune că reputația frumuseții ei a 
provocat venirea mirelui (Keel, p. 62). Parfumul de nard sugerează atmosfera încărcată 
de erotism dintre cei doi. + Amestecul de parfumuri scumpe, vin, uleiuri parfumate şi 
mirosuri de fructe coapte creează o atmosferă plină de tensiune senzuală (vezi 4,10; 
7,13-14). e Grigore al Nyssei (Homiliae 3) înțelege prin nardul care îşi dă mireasma 
răspunsul Miresei la apropierea Mirelui. Diferitele miresme reprezintă diferitele virtuţi, 
dar la apropierea Mirelui Mireasa dezvoltă adevărata Virtute. EI străluceşte cu o 
strălucire care se reflectă în Biserica Sa ca într-o oglindă. Astfel devine vizibil pentru 
noi ceea ce este invizibil, devine comprehensibi! ceea ce era de neînțeles. 

1,13 Am tradus „iubit” peste tot pentru &ăeAqi56c; cuvântul, înrudit cu substantivul 
„frate” (s-ar traduce prin „frățioare”), ajunge să fie un apelativ generic de tandrețe. Echi- 
valează ebr. dădh care apare de treizeci şi unu de ori în Vechiul Testament şi care 
înseamnă în primul rând „unchi” (e.g. Lev. 10,4, 1Sam. 10,14-16), apoi, cu un sens 
extins, înseamnă „văr”. Termenul este tradus de Vulgata prin difectus. Se ridică aceeaşi 
problemă a echivalenței exacte versus o echivalare rezultată din contextul special în care 
se află termenul, ca şi în cazul termenului rânoiov din versetul 9, tradus cu „iubită”. De 
remarcat abundența apelativelor care trimit la relaţii de familie. De altfel, căsătoria între 

care se va cuibări chiar între sânii mei. 

+ [ubitul meu, ciorchine de cipru pentru mine, 
în viile din Engaddi. 

Ja lată, eşti frumoasă, tu, iubita mea, 

iată, eşti frumoasă: ochii tăi, porumbiţe! 

19 lată, eşti frumos, iubitul meu, şi plăcut; 

la fel şi patul nostru umbrit! 

17 Bârnele caselor noastre, cedri; 


veri nu era o practică străină familiilor evreieşti — Iacob s-a căsătorit cu cele două veri- 
şoare ale sale, Leia şi Rachel. $ „legătură de smirnă”: lit. săculeţ cu smirnă, 

1,14 „Ciprul” (gr. xunpog) despre care vorbeşte mireasa este, se pare, Lawsonia inermis, 
plantă care la maturitate ajunge la circa trei metri. Din plantă se extrage camforul, prin 
zdrobire, cu un puternic pigment roşiatic folosit în vechime pentru înfrumusețare, pentru 
colorarea unghiilor şi a părului. Florile albe au un miros puternic asemănător trandafiru- 
lui. Păstoriţele le purtau în păr pentru a alunga mirosul foarte puternic de capră (cf. Keel, 
p. 67). Aceste flori erau cunoscute în Egipt şi sub numele de 'anc/ yimi, „floarea vieţii”. 
* „viile din Engaddi”: oaza 'Eyn Gedhi, „locul caprelor sălbatice”, era celebră datorită 
calităţii plantelor aromatice culese de acolo, o adevărată grădină regală, 

1,15 Comentatorii tratează diferit comparaţia „ochi-porumbiţe”: unii se referă la forma 
ochilor, alţii la culoarea albastru-gri a speciei de porumbel Columba liuia spre care 
trimite termenul ebraic, alţii la vioiciunea specifică perechilor de porumbei. + Origen 
(Commentarium 3) comentează în detaliu comparaţia „ochi-porumbiţe”. Porumbelul este 
un simbol al Duhului Sfânt. A avea ochi ca nişte porumbiţe înseamnă a înțelege Legea și 
Profeţii cu o deosebită sensibilitate spirituală, sub călăuzirea Duhului Sfânt. De aseme- 
nea, se poate înțelege că cei doi ochi ai Bisericii-Mireasă sunt Fiul lui Dumnezeu şi Duhul 
Sfânt, pentru că deopotrivă şi Unul, şi Celălalt sunt numiți „Mijlocitori” (In. 1416-17, 
tin. 2,1) la Tatăl pentru păcatele noastre, ca cei doi măslini din profeția lui Zaharia 4,3. 
1,16 „la fel şi patul”: gr. xpog *âivn; construcţia mpoc (prep.) + kAivn (subst. la 
nominativ) este improprie limbii greceşti. Prepoziţia mpoş (către, spre) reprezintă o 
traducere mecanică a unui termen ebraic cu sensul „la fel, chiar şi”, procedeu 
caracteristic cărţilor biblice din aşa-numitul grup kaige (cf. Song of Songs, trans. by Jay 
C. Treat, provisional edition, Oxford University Press, 2005). Cf. şi 7,14c. + Grigore al 
Nyssei (Homiliae 4) comentează acest verset din perspectiva textului din Ef. 5,32, marea 
taină a unirii dintre Hristos și Biserică. După cum se întâmplă această unire tainică, tot 
aşa sufletul pur intră în comuniune cu Cel Sfânt. Această comuniune tainică şi sfântă 
este reprezentată de „patul umbrit”. 

1,17 „cedri... chiparoşi”: loan Alexandru (p. 51) aminteşte de un vechi obicei oriental. 
La naşterea unui băiat se sădea un cedru, la naşterea fetei, un chiparos. Când sosea ziua 
nunții, din cedru şi chiparos se făcea baldachinul nupţial. + Descrierea interioarelor în 
care se petrec scenele de dragoste, obiectele numite, ne determină să credem că locuin- 
ţele descrise sunt regale. De aceea, şi mirele, şi mireasa doresc să plece în sate (7,12), în 

grinzile noastre, chiparoşi. i 


2 Eu sunt floarea câmpiei, 
crinul văilor. 
2 Ca un crin în mijlocul spinilor, 





locuri în care nu sunt nici protejați, dar nici atât de cunoscuţi. e Glossa ordinaria, 
CCCM 170.22,137: „casele”, la plural, reprezintă diferitele națiuni care compun Biserica- 
-Mireasă. „Bârnele” care menţin structura caselor, unitatea Bisericii, sunt predicatorii. 
„Grinzile” care înfrumusețează casa sunt membrii simpli ai comunităţilor ecleziale; ei 
menţin bâmele şi sunt menținute de acestea. Membrii Bisericii o înfrumusețează nu cu 
învățăturile lor, ci cu virtuțile şi faptele lor bune. 

2,1 „Floarea câmpiei” la care se face referire aici nu a fost identificată. Ebraicul 
habhaţeleth apare, în afara acestui context, o singură dată în Isaia 35,1. Este mai degrabă 
„trandafir”. Atât LXX cât şi Vulgata folosesc termeni generici, âv8og, respectiv /los. e 
„crinul”: LXX traduce cuvântul șăşân cu kpivov. Cuvântul ebraic este împrumutat din 
Egipt unde înseamnă „crinul de apă” sau lotusul. Această plantă (Vymphaea alba) se 
poate găsi în Israel şi astăzi (Keel, p. 78). + „văilor”: LXX şi Vulgata traduc toponimul 
Șărân cu sensul general de „câmpie”. Este vorba de Câmpia Şaron, aflată în nordul 
Palestinei. Această câmpie mlăștinoasă producea în vremurile antice o vegetaţie bogată 
în flori sălbatice (Carr, p. 88). e Pentru Origen (Commentarium 3), cel care vorbeşte în 
primele două versete ale capitolului este Mirele, Hristos, prezentându-Se ca o floare a 
câmpiei. Câmpia și văile reprezintă două categorii de oameni: cei conduşi de Lege și de 
Profeţi, pe de o parte, şi neamurile, pe de altă parte. Mirele este, aşadar, un crin în valea 
neamurilor. Mai mult, în această metaforă a crinului Origen vede o aluzie la Întruparea 
lui Hristos. € Interpretarea lui Nil al Ancyrei (Commentarium în Canticum Canticorum 
1.39-41, SC 403,234-44) se apropie de cea a lui Origen: câmpia reprezintă poporul 
Israel, „netezit” de învățăturile Legii şi ale Profeţilor, iar văile ilustrează neamurile. + O 
poziţie diferită este adoptată de Philon al Carpasiei (FExpositio in Canticum Canticorum, 
PG 4060 BC), care consideră că Mireasa este cea care vorbeşte în primul verset, Mirele 
răspunzându-i în următorul. „Floarea câmpiei” se referă la profeţii, pe când „crinul 
văilor” reprezintă învăţăturile Evangheliilor. e Fauna şi flora din Cântare pot deveni un 
subiect aparte de studiu, cu atât mai fascinant cu cât nu toate plantele sau animalele se 
găsesc în regiunea din care bănuim că provin personajele principale. 

2,2 Prin „iubita mea... ca un crin în mijlocul spinilor” Origen (Commentarium 3) 
înţelege fiecare suflet care trebuie să devină precum un crin curat, fugind de gândurile şi 
grijile vieţii, comparate în Noul Testament cu spinii (cf Mc. 4,18-19). Totodată, acest 
verset poate [i înţeles şi ca referindu-se la Biserica dintre neamuri, înconjurată de necre- 
dincioşi sau eretici, comparaţi cu nişte spini. e Glossa ordinaria, CCCM 170.22,141: în 
Biserică, întotdeauna coexistă oamenii buni cu cei răi. e Pentru Augustin (Enarrationes 
in Psalmos 47, CCSL 38 545) aceste versete nu se referă la Biserica aflată în mijlocul 
necredincioşilor, ci la tensiunile din interiorul Bisericii. Creştinii autentici sunt în 

așa-i iubita mea în mijlocul fetelor. 

3 Ca un măr între copacii din crâng, 
aşa-i iubitul meu în mijlocul feciorilor: 
am dorit umbra lui şi m-am așezat 

iar rodu-i [e] dulce pe cerul gurii mele. 
A Duceţi-mă în casa vinului, 


opoziţie cu aceia care doar pe baza primirii sacramentelor se numesc creştini, dar 
practică o religie formală (cf. 2Tim. 3,5). 

23 „ca un măr”: iubitul este comparat cu un arbore a cărui specie nu a fost identificată 
cu siguranță. LXX traduce uîhov („măr” sau fruct în general), Vulgata, malum, dar în 
Targum este „lămâi”. Acelaşi termen mai apare în 2,5; 4,3; 6,7 şi în 8,5, iar în alte locuri 
din Vechiul Testament, doar în Proverbe 25,11 şi loel 1,12. Rădăcina cuvântului ebraic 
tapiah înseamnă „aromă, parfum, mireasmă”. e Keel (p. 82) afirmă că, în timpurile 
antice, în Israel! mărul era cultivat mai mult decât în zilele noastre. Acelaşi autor amin- 
teşte de un cântec sumerian de dragoste în care iubitul este asemănat unui măr. În jurul 
mărului era construită o simbolistică specială a mariajului sacru în mitologia sumeriană 
(ef. Pope, p. 371). e „umbra”: în limba ebraică conceptul de „umbră” trimite spre 
„protecţie” şi „siguranţă” (cf. Ps. 17,8; 91,1). Prin apropierea de cel iubit, îndrăgostitei îi 
este împlinită dorința instinctivă oricărei femei de a fi protejată, de a se simţi în 
siguranţă. + Grigore al Nyssei (Homiliae 4) vede în descrierea Mirelui, „ca un măr între 
copaci”, o referire la Întrupare. Aşa cum mărul este de aceeaşi esență cu ceilalți copaci, 
dar în acelaşi timp este diferit, Hristos a îmbrăcat aceeaşi natură cu umanitatea (cf. Evr. 
4,15), natură care este coesenţială nouă, dar fără păcat. Fructul dulce înseamnă, pentru 
Grigore al Nyssei, Cuvântul lui Dumnezeu. $ Origen (Commentarium 3) interpretează 
umbra mărului în lumina unui verset din Plângeri (4,20) şi a două versete din Evrei 
(8,5; 10,1). Hristos le asigură viaţă şi ocrotire celor care trăiesc în umbra Sa. Totodată, a 
trăi în umbra Lui înseamnă şi a-L cunoaşte încă incomplet, în parte, „ca într-o oglindă” 
(ef; 1Cor. 13,12), cunoaştere care se va împlini în viața veşnică, atunci când vom vedea 
adevărul „faţă în faţă”. e „cerul gurii”: gr. AâpvyE, litt. „laringe”. + Trebuie remarcat 
paralelismul dintre versetul 2 şi prima parte a versetului 3. Keei (p. 82) consideră că 
acesta este o expresie poetică a reciprocității caracteristice adevăratei iubiri. 

2,4 „Duceţi-mă...”: LXX traduce aici cu imperativul. TM are „E! m-a dus”. Forma din 
LXX se poate datora atracției imperativului din versetul următor (cf. Pope, p. 374). e 
„casa vinului”: „vinul” poate funcționa aici ca o metaforă a bucuriilor dragostei (Keel, 
p. 85). e Pentru loan Alexandru (p. 53), această casă a vinului reprezintă casa mirelui, 
casa iubirii. € „puneţi peste mine iubire”: vb. zâcoc aparţine în general vocabularului 
militar şi are sensul „a pune în linie de bătaie”, „a rândui pentru luptă” (cf și 6,4.10). 
Imaginile militare se întâlnesc de mai multe ori în Cântare: 1,9; 3,7-8; 4,4; 6,4.10; 7,1.e 
Vulgata traduce: ordinavit in me caritatem. TM are: „stindardul lui [de luptă] era 
dragostea.” e Theodoret a! Cyrului (/nterpretario, PG 81,90AD) consideră că expresia 
„casa vinului” se referă la teascurile divine. Pornind de la Psalmul 84,1, el consideră că 

puneţi peste mine iubire. 

* Întăriţi-mă cu turte de struguri, 

învioraţi-mă cu mere, căci rănită-s de dragoste. 
$ Mâna-i stângă, sub capul meu, 

şi dreapta lui mă va cuprinde. 

Vă pun sub jurământ, fiice ale Ierusalimului, 


Bisericile lui Dumnezeu sunt teascuri de vin de unde izvorăşte vinul spiritual, care oferă 
împlinire sufletelor credincioşilor (cf. Ps. 36,8). e Nil al Ancyrei (Commentarium in 
Canticum Canticorum 45) înțelege prin vin Cuvântul lui Dumnezeu, prin urmare „casa 
vinului” este Tatăl. 

2,5 „turte de struguri”: pentru ebr. 'aşişăh cu acest sens, manuscrisele LXX au uvpoic, 
„miresme”. Totuşi, Rahlfs, urmându-l pe Grabe, propune âu6penc, lit. „prăjituri sau 
turte de struguri”. Acestea erau folosite în cultul zeițelor canaanene (cf. Os. 3,1, Ier, 
7,18; 44,19). Vetus Latina traduce confirmate me inter unguenta. $ „rănită”: gr. 
rerpou&vn echivalează ebr. A6/âh, „slăbită, bolnavă”. Vulgata se apropie mai mult de 
sensul ebraic: quia amore langueo, „sunt obosită, fără putere, slăbită din pricina dra- 
gostei”. e Pentru Origen (Commentarium 3), cererea Miresei de a fi înviorată cu mere 
semnifică dorinţa intensă de a se hrăni din Cuvântul lui Dumnezeu. Sufletul este rănit de 
dragoste în momentul în care fiecare fibră a sa, fiecare dorinţă arde de iubirea pentru 
Cuvântul lui Dumnezeu. + loan Alexandru (p. 53) aminteşte că iubirea ca boală este un 
topos trecvent în poezia egipteană veche. e Urmând traducerea latină, Beda Venerabilul 
(Expositio in Canticum Canticorum, CCSL 119b,215) vede în simbolul florilor 
promisiunea virtuţilor, merele semnificând desăvârşirea acestora. 

2,6 Imaginea îndrăgostiţilor îmbrățişaţi se repetă în 8,3. Aceeași ipostază a iubiţilor este 
surprinsă pe sculpturile babiloniene antice (Keel, p. 89). e Origen (Commentarium 3) 
consideră că aceste cuvinte trimit la textul din Prov. 3,16, unde Înţelepciunea este 


descrisă astfel: „Durata vieţii şi anii de trăit sunt în: mâna *i dreaptă, iar în mâna ei. 


stângă, bogăția și slava.” Bogăția şi slava care se află în mâna stângă a Mirelui, Cuvân- 
tul lui Dumnezeu, reprezintă credința Bisericii în suferința lui Hristos. Îmbrățişarea 
Mirelui este jertfa, răspunsul Miresei este credința în această jertfă. Viaţa lungă din mâna 
dreaptă se referă la viața veşnică prin care Cuvântul a fost la început cu Dumnezeu. 

2,7 „pe puterile şi tăriile”: gr. &vvâueoiw şi ioxvoeow; TM are „pe gazelele şi căpri- 
oarele”. LXX a interpretat primul cuvânt (/bhă'5rh) drept un omonim al acestuia, 
„Oştiri”, „puteri [angelice]”, iar al doilea a fost înţeles ca venind dintr-o rădăcină care 
înseamnă „putere” sau „ajutor” (Carr, p. 93). O interpretare asemănătoare se regăseşte în 
Targum. * „Să stârniţi şi să treziți” este, şi în greacă, şi în ebraică, un joc de cuvinte 
construit de la acelaşi radical. e Acest jurământ se repetă cu exactitate în 3,5 şi, uşor 
modificat, în 8,4. Keel (p. 92) aminteşte faptul că obiceiul de a obliga pe cineva prin 
jurământ apare trecvent în Vechiul! Testament. Conform părerii comentatorului, aceste 
cuvinte adresate fiicelor Ierusalimului atrag atenţia asupra purității relaţiei celor doi 
iubiţi. $ loan Alexandru (p. 53) consideră, de asemenea, că această invocare este făcută 

pe puterile şi tăriile câmpului, 

ca nu cumva să stârniți şi să treziți dragostea, până nu vrea ea. 
8 Glasul iubitului meu! i 
lată-l, vine sărind peste munți, 

săltând peste dealuri. 

? lubitul meu este asemenea căprioarei 


în vederea ocrotirii, nu a iniţierii erotice. € „Puterile şi tăriile câmpului” ar putea 
însemna puterea fertilității şi tăria, energia tinereţii, dar se poate referi şi la o invocaţie 
legată de un ritual de fertilizare a pământului. 

2,8 „Glasul iubitului...”: pentru Origen (Commentarium 3), acest verset descrie Biserica 
lui Hristos care recunoaşte glasul Mirelui ei. Dumnezeu Şi-a făcut auzită vocea la 
început prin lucrarea profeților. Astfel, pentru mult timp Dumnezeu a putut fi doar auzit 
de Biserică, fără a putea fi văzut; aceste cuvinte reprezintă afirmarea bucuriei de a-şi 
întâlni Mirele. Totodată, Origen vede aici o referire la experiența celor care studiază 
textul biblic. Cât timp acesta rămâne neînțeles din cauza dificultăţilor de interpretare şi a 
pasajelor obscure, înseamnă că aceia care se apropie de text nu au parte de prezența 
Cuvântului lui Dumnezeu în cuvântul scris. De îndată ce Cuvântul lui Dumnezeu se face 
prezent şi le oferă lumina cunoașterii, înțelesul devine clar pentru suflet. + Alăturarea 
munţilor şi a dealurilor în aceeaşi imagine poetică este obișnuită pentru poezia ebraică, 
ef. Is. 40,4, lez. 6,13 (Carr, p. 95). 

29 „căprioarei... puiului cerboaicelor”: este preluată aici imaginea din versetul 7 TM, 
continuând comparaţia iubitului cu aceleași creaturi care simbolizează puterea de repro- 
ducere, energia, vitalitatea, În Vechiul Testament, când se ia ca exemplu din natură naş- 
terea, imaginea cea mai la îndemână este a cerboaicei care naște (cf. ler. 14,5, Ps. 28,9). 
LXX adaugă la sfârşitul v. 9c „pe munţii Baithel”, text care nu se regăseşte în TM. 
Acelaşi lucru se întâmplă şi în 2,17. € „pândind... iscodind”: LXX foloseşte două sino- 
nime cu nuanţe diferite: rapakunro, „a se apleca pentru a privi”, „a privi cu atenţie” sau 
„a pândi cu mare atenţie”, funcţia preverbului aici fiind intensivă, şi EKkwnTo, care 
înseamnă „a se apleca afară pentru a privi”, rolul preverbului fiind, de această dată, 
lexical. e Theodoret al Cyrului (/nterpretatio, PG 81, 96C-100A) comentează versetul 
pornind de la comparaţia Mirelui cu o căprioară/gazelă şi un cerb: căprioara şi-ar trage 
numele de la vederea pătrunzătoare, iar cerbul se hrăneşte şi cu şerpi sau alte reptile. 
Mirele este ca o căprioară datorită vederii sale clare şi pătrunzătoare şi a precunoaşterii 
lucrurilor viitoare, dar poate fi asemănat şi cu un pui de cerb în virtutea puterii sale de a 
distruge păcatele, asemănate şerpilor. În concluzie, după Theodoret, textul ne vorbește 
despre zdrobirea idolilor de către Mirele Hristos, deoarece munţii şi dealurile din verse- 
tul anţerior n-ar fi altceva decât hotarele demonilor peste care Mirele trece distrugân- 
du-le prin puterea înţelepciunii şi a miracolelor Sale. + Grigore al Nyssei (/fomiliae 5) 
consideră că aceste cuvinte reflectă procesul de transformare, de apropiere a naturii 
umane de Dumnezeu. La început, Cuvântul lui Dumnezeu luminează sufletul omului prin 
Lege şi profeţi. Ferestrele reprezintă profeţii, iar zăbrelele sunt Legea lui Dumnezeu. 

sau puiului cerboaicelor de pe munții Baithet, 

Iată-l, el stă în spatele zidului nostru, 

pândind prin ferestre, 

iscodind printre zăbrele. 

'9 Îmi răspunde iubitul meu şi îmi spune: 

ridică-te, vino, iubita mea, frumoasa mea, porumbița mea! 
lu Căci, iată, iarna a trecut, 

ploaia s-a dus, s-a depărtat cu totul de la sine. 

'2 Florile s-au arătat pe pământ, 





Prin acestea Lumina se furişează în interior. Următorul pas îl reprezintă desăvârşirea 
iluminării, când, prin unirea Luminii cu natura umană, aceasta din urmă este smulsă de 
sub puterea întunericului şi a morții (cf Le. 1,79). e Şi Ambrozie (De Isaac 4.32-37, 
CSEL '32.1.2, 661-664) consideră că acest verset descrie aspiraţia sufletului după 
Dumnezeu. Dacă prin ferestre Ambrozie înțelege, asemenea lui Grigore al Nyssei, 
profeţii, interpretarea sa diferă mai departe. Zăbrelele se referă la lucrurile perceptibile 
ale acestei lumi, care îl împiedică pe om să-L contemple pe Dumnezeu neîntrerupt. 

2,10 Unii interpreţi consideră versetele 8-14 ca un poem de sine stătător, un poem al 
frumuseții naturii, al renașterii acesteia primăvara (cf. Keel, p. 99). + Fragmentul 10b-13 
formează o unitate simetrică, marcată de aceeaşi invitație adresată iubitei. $ Intensitatea 
chemării este redată de LXX prin două imperative: âvâora („ridică-te”) şi EAOE („vino”). e 
Ambrozie (De /saac 4.32-37) afirmă că îndemnul îi este adresat omului pentru a se des- 
prinde de plăcerile acestei lumi, de lucrurile perceptibile şi pământeşti care îi îngreu- 
nează sufletul (cf. Mt. 11,28). Chemarea lubitului ceresc reprezintă un îndemn pentru 
iubita Sa pământească de a se ridica de la nivelul celor tangibile spre cele spirituale. e 
„Porumbiţa mea” nu are corespondent în TM. 

2,11 „iarna”: ebr. s“rhăw este un hapax în VT. Paralela cu geşem, „ploaie abundentă”, 
atestă faptul că în Palestina iarna este reprezentată de sezonul ploios. Sentimentele celor 
doi îndrăgostiţi se reflectă în mişcările din creaţie. Natura participă spectaculos la tot ce 
se întâmplă în cântec. Timpul iernii, al ploilor, este timpul tristeţii care a trecut, Ideea de 
trecere definitivă a timpului rău e subliniată prin folosirea în cascadă a două verbe: 
ării dev şi Enopev6n pe lângă verbul iniţial napîă8ev. + Ambrozie (De Isaac 4.32-37) 
spune că expresia „iarna a trecut” se referă la venirea lui Hristos care schimbă totul, 
aduce iertarea şi sfârşitul necazurilor. $ Şi Grigore al Nyssei (Flomiliae 5) consideră că 
acest verset semnifică sfârşitul iernii sufletului. „Iarna” şi „ploaia” trimit spre acelaşi 
lucru: răul, păcatul. La fel cum iarna natura moare, tot astfel omul a căzut din starea în 
care se afla în paradis, prin neascultare. Grigore al Nyssei numeşte căderea „iarna ne- 
ascultării”. „Iarba verde” a virtuţilor s-a uscat din cauza răcirii dragostei pe care omul ar 
fi trebuit să o aibă față de Dumnezeu, 

2,12 „(vremea) curăţitului”: cuvântul zâmir ridică serioase probleme de traducere, fiind 
dificil de ales între cele două sensuri: primul, „a tăia/curăți (vița de vie)” sau „a culege 

vremea curăţitului [viei] a sosit, 

glasul turturelei s-a auzit pe pământul nostru, 

13 Smochinul îşi aduce roadele timpurii, 

viile înfloresc şi-şi dăruiesc mireasma. 

Ridică-te, vino, iubita mea, frumoasa mea, porumbiţa mea! 
14 Şi vino, tu, porumbița mea, în crăpătura stâncii, 

la adăpostul peretelui de stâncă, 


strugurii” şi cel de-al doilea, „a cânta (la un instrument cu coarde)”. LXX alege prima 
variantă. După opinia lui Carr (p. 98) şi a lui Kee! (p. 101), sensul „a cânta” se armo- 
nizează cel mai bine cu contextul. Explicaţia ţine de domeniul agricol: în Palestina, 
conform „calendarului” agricol descoperit la Gezer, lucrările agricole pe care le presu- 
pune termenul ebr. zămir aveau loc între iulie şi august (cf: şi 15. 18,5), prin urmare, prea 
târziu pentru timpul descris aici (c/. Pope, p. 395). € Prin venirea lui Hristos, primăvara 
se arată în sufletele oamenilor, împodobindu-le cu florile virtuţilor (Grigore al Nyssei, 
Homiliae 5). e Ambrozie (De Isaac 4.32-37) spune că acolo unde înainte erau spini 
acum sunt flori, unde era pustiu acum se află o recoltă gata de strâns. Glasul turturelei 
înseamnă, pentru Ambrozie, castitatea. 

2,13 Smochinul împreună cu măslinul şi viţa-de-vie alcătuiau o tripletă simbolică refe- 
ritoare la destinul poporului Israel. Cele trei plante apar deseori în profeţiile legate de 
poporul Israel, smochinul fiind un simbol al păcii şi al siguranţei. Înflorirea smochinelor 
timpurii e un semn al adevăratelor roade, care se coc în august sau septembrie. Dacă 
acestea lipsesc, nu va exista nici o recoltă (c/ Mt. 21,18). De asemenea, smochinul era și 
un simbol al sexualităţii în Orientul Apropiat antic (Carr, p. 99). e Grigore al Nyssei 
(Homiliae 5) compară natura umană cu smochinul. Roadele timpurii sunt semnele noii 
vieţi pe care Hristos o oferă credinciosului, prin curățirea de păcate, realizată în urma 
actului mărturisirii. 

2,14 „porumbiţă”: apelativul apare de mai multe ori în Cântarea Cântărilor, Această 
pasăre e asociată întotdeauna delicateţii şi dragostei. Porumbiţa simbolizează iubirea nu 
numai în cultura iudaică; ea este deopotrivă simbolul unor zeițe ale iubirii precum Iştar, 
Atargatis şi Afrodita (Pope, p. 399). e „crăpătura stâncii”: porumbeii îşi construiesc 
adesea cuiburile în crăpăturile stâncilor sau în peşteri. Pope (p. 400) arată că există în 
Palestina două localități cunoscute drept „Valea porumbeilor”. În Ps. 73,19, poporul lui 
Dumnezeu este reprezentat ca o turturică aflată în primejdie. Porumbiţa este adăugată 
smochinului, viței-de-vie şi măslinului ca simbol al poporului ales de Dumnezeu. Această 
tradiție hermeneutică legitimează utilizarea unor simboluri care trimiteau la poporul iudeu 
cu privire la Biserică, noul popor al lui Dumnezeu. $ Apelul din verset e considerat de 
Ambrozie (De /saac 4.32-37) un apel la încredere în crucea lui Hristos, la credinţă, 
„Crăpătura stâncii”: loc de adăpost pentru sufletul credinciosului. + Pentru Guillaume de 
St. Thierry (Expositio in Cantica Canticorum 35.160-162, CCCM 87, 160-162), fru- 
museţea glasului şi a chipului Miresei este expresia conştiinţei solid ancorate în Hristos, 
a credinţei în El. 

arată-mi chipul tău, 

şi fă-mi auzit glasul tău, 

căci glasul tău e dulce şi chipul tău, frumos. 
'5 Prindeţi-ne vulpile 

cele mici, care strică viile, 

iar viile noastre sunt în floare. 

16 lubitul meu este al meu şi eu sunt a lui, 
[a celui] care-şi paşte [turma] între crini, 

i până ce răsuflă ziua şi se mişcă umbrele. 


2,15 Versetul a constituit o serioasă problemă pentru exegeți, fiind dificil de identificat 
dacă persoana care vorbeşte este iubitul sau iubita. După indicaţiile din codicele Sinai- 
ticus, mirele este cel care vorbeşte. + loan Alexandru (pp. 55, 56) afirmă că acest verset 
poate fi socotit o poezie în sine, fiind o strigare din timpul nunții, cu dublu sens. Vulpile 
sunt pețitorii care doresc să fure mireasa în timpul nunții. e Keel (p. 110) spune că, în 
poezia egipteană de dragoste, „vulpile”, în special „vulpile tinere”, constituiau o meta- 
foră pentru cei care umblau asiduu după femei. Via reprezintă femeia, rodul viei pre- 
vestit de floare, farmecele ei, ceea ce ademeneşte trecătorul, dar şi ce poate fi stricat de 
vulpi. $ Există multe alte interpretări ale versetului. Pentru unii comentatori, vulpile 
reprezintă circumstanţele care amenință să distrugă dragostea înainte ca ea să se 
împlinească. Alţii văd în aceste cuvinte un fragment din cântecele nupțiale populare, 
parte dintr-un cântec al unui ritual orfic în timpul căruia tinerii dansau mascaţi în vulpi 
(ef. Pope, p. 404). e Pentru Origen (Commentarium 3), vulpile înseamnă puterile demo- 
nice ostile sufletului, care distrug floarea virtuţilor şi fructul credinței. Gândurile rele 
trebuie îndepărtate din inimă cât timp sunt încă „mici”, deoarece, dacă persistă, duc cu 
siguranță la comiterea păcatului. Pe de altă parte, aplicând aceste cuvinte lui Hristos şi 
Bisericii, Origen afirmă că ele se adresează învăţătorilor din Biserică, pentru ca ei să 
vegheze la apărarea adevărului faţă de învățătorii eretici. $ Pentru Grigore al Nyssei 
(Homiliae 5), cei către care se îndreaptă îndemnul versetului sunt fie puterile angelice, 
spirite slujitoare (cf. Evr. 1,14), fie sfinţii apostoli. Via reprezintă natura umană, iar 
alungarea vulpilor, adică a forțelor răului, înseamnă începutul „recoltei”, printr-o con- 
duită virtuoasă. + Augustin (Sermones 164.3) consideră că vulpile îi reprezintă pe ere- 
ticii care au dezbinat Biserica lui Dumnezeu (Donatus, Arius, Mani). Aceştia au încercat 
să fure Mireasa Domnului, s-au îndepărtat de Biserică şi de adevărul evangheliilor, 
comiţând astfel un adulter spiritual. „A prinde vulpile” înseamnă a-i confrunta pe eretici 
cu autoritatea Legii lui Dumnezeu, cu mărturia Sfintelor Scripturi. 

2,16 Afirmația face referire, pentru Nil al Ancyrei (Commentarium 63-67), la unirea 
dintre Hristos şi Biserică. Aceştia sunt una. Credincioşii participă la această unitate 
printr-o viață virtuoasă. 

2,17 „până ce răsuflă ziua”: gr. Eos od 5tomvevon A nupa — expresia apare şi în 4,6. 
Atât verbul grecesc, cât şi cel ebraic înseamnă „a răsufla”, „a exhala”, „a respira”. 

Întoarce-te şi aseamănă-te, iubitul meu, - 
căpriorului, puiului cerboaicelor 
pe munții cu prăpăstii. 


3 ! Pe patul meu, în noapte, 


Expresia poate sugera trecerea nopții şi venirea zorilor sau, dimpotrivă, sfârşitul zilei. 
Contextul pare a favoriza primul sens („iubitul meu este al meu... până ce răsuflă ziua”, 
ie. până în zori). Comentariile antice vorbesc tot despre trecerea nopții şi începutul unei 
zile noi (vide infra). + „munţii cu prăpăstii”: TM are „Munţii Bether”. Nu se ştie exact 
despre ce e vorba. Unii interpreţi cred că este vorba despre o localitate, Battir, lângă 
lerusalim. Kee! (p. 115) crede că textul se referă la o plantă aromatică, originară din 
India, denumită în greacă uoiaB&pov. După alte interpretări, expresia ar face referire 
la plăcerile pe care femeia le poate oferi. e Nil al Ancyrei (Commentarium 63-67) spune 
că omul pe pământ este orbit de norul ignoranței şi consideră că lucrurile acestei lumi 
durează. De aceca, el are nevoie de lumină pentru a vedea că umbrele lumii prezente 
sunt trecătoare. Cei care au parte de lumină, pentru care noaptea aproape a trecut, îşi dau 
seama că viața pe pământ e o umbră (cf Iov 8,9). Sufletul conştient de faptul că toate 
lucrurile vin de la Dumnezeu (cf. |Cor. 8,5-6) poate să afirme cuvintele versetului 16. 
Pentru Nil al Ancyrei cele două versete se completează, poartă acelaşi sens. + „Ziua” la 
care face referire textul a fost văzută de creştini ca fiind ziua învierii, a revelării slavei 
veşnice, când umbrele acestei lumi au dispărut. Imperativul „întoarce-te!” a fost pus în 
legătură cu întoarcerea păgânilor la Dumnezeu (Pope, p. 411). € Nil al Ancyrei crede că 
aceste cuvinte se referă la coborârea lui Hristos în lăcașul morţilor pentru a elibera 
sufletele ținute prizoniere. 

3,1-5 Aceste versete constituie o unitate de sine stătătoare, care se încheie cu repetarea 
jurământului din 2,7. Aşa cum a remarcat Carr (p. 104), fragmentul e unul dintre puţinele 
din întreaga carte în care vocabularul şi sintaxa sunt relativ explicite şi clare. Problema 
apare când trecem la interpretarea lui. Unii interpreţi au pretins că aici textul descrie 
visul iubitei (Fr. Delitzsch, J. Jeremias, loan Alexandru ş.a.). Argumentul principal con- 
stă în faptul că imaginea unei femei rătăcind noaptea prin cetate sau aducându-și iubitul 
în casa mamei sale e de neacceptat din perspectiva codului moral strict al Israelului. Alţi 
exegeţi afirmă că un astfel de scenariu ar fi fost posibil datorită faptului că femeia ar fi 
avut mai multă libertate în Antichitate, codul moral devenind mai sever în perioada 
iudaismului intertestamentar (Keet, p. 120). e Comentariile rabinice sunt la fel de variate. 
După Targum, mireasa, poporul lui Israel, îşi caută Mirele, pe YHWH, care s-a îndepăr- 
tat de ea pentru păcatele ei („paznicii cetății” fiind Moise, Aaron şi leviţii). În Midraş 
Rabbah, „noaptea” este vremea petrecută de poporul evreu în robia egipteană, mirele 
căutat fiind Moise (apud Pope, pp. 414-420). + Pentru comentatorii creştini antici, cel 
căutat este Hristos (vide infa). ; 

3,1 Versetul e structurat pe binomul „l-am căutat — nu l-am găsit”. Unii comentatori 
restructurează întreaga Cântare după. această cheie hermeneutică a jocului „de-a v-aţi 
ascunselea”, Cuvintele se repetă de mai multe ori în aceste versete, repetarea lor sugerând 

l-am căutat pe cel pe care îl iubeşte sufletul meu, 
l-am căutat şi nu l-am găsit, 

l-am chemat şi nu m-a ascultat. 

2 Mă voi scula deci şi voi da ocol prin cetate, 


o dată în plus intensitatea căutării. Aceeaşi idee a dorinţei aprinse este exprimată și prin 
verbul nrEw, care mai înseamnă şi „a dori, a tânji după cineva, regretându-i absenţa”. 
Keel (p. 121) arată că motivul căutării pasionate a iubitului absent reprezintă un element 
frecvent în mitologia Orientului Apropiat. $ Versetele sunt construite în jurul unei 
structuri arhitectonice susținute de patru „coloane”, şi anume, formula „pe cel pe care-l 
iubeşte sufletul meu”, care se repetă de patru ori. Trebuie remarcată preferința traducă- 
torului grec pentru termenii &yan&o şi cryâmm, spre a reda ideea de „a iubi”, respectiv 
„iubire”. Această alegere este favorabilă interpretărilor patristice, care refuză o exegeză 
„erotizantă”, Iubirea despre care vorbeşte Cântarea, din perspectiva Părinților, este iubi- 
rea creştină prin excelenţă. Vulgata traduce prin diligo, un verb la fel de puţin contami- 
nat de conotaţiile erotice. + „sufletul”: ebr. nepheș, tradus de LXX wuxii, iar de Vulgata, 
anima, are o semnificaţie mult mai bogată: el înseamnă şi „gât” şi „respiraţie grea”; el 
mai poate desemna întreaga persoană, văzută din perspectiva dorințelor, nevoilor şi 
pasiunilor umane (Keel, p. 121). + Traducătorul grec insistă pe ideea căutării şi simte 
nevoia de supraexplicitare: „l-am chemat şi nu m-a ascultat”, expresie care nu are 
corespondent în TM. Se pare că, prin atracţie, sfârşitul acestui verset este preluat din 5,6. 
+ Grigore al Nyssei (Homiliae 6) consideră că aici mireasa, care simbolizează sufletul 
omului, descrie unirea ci cu Binele prin imaginea „patului” la care se duce „noaptea”. 
„Noaptea” are o semnificaţie aparte, trimițând la contemplarea lucrurilor nevăzute — așa 
cum Moise a intrat în norul în care se afla Dumnezeu (cf Exod 20,21). În momentul 
când sufletul intră în acest întuneric, descoperă cât de departe este de idealul perfec- 
ţiunii. Sufletul nu poate cunoaşte, cuprinde şi numi ceea ce nu se poate numi. Faptul că 
nu există nici un nume pentru Cel care este deasupra oricărui nume explică de ce mireasa 
afirmă că Mirele nu a auzit-o când L-a chemat. + Ambrozie vede în acest verset imaginea 
Sinagogii întinsă pe patul Legii mozaice, căutându-L în zadar pe Domnul ei în umbrele 
tiparelor ceremoniale şi ale profeţiilor ascunse (Pope, p. 416). + Grigore al Elvirei (In 
Canticum Canticorum 5.5-14, CCSL 69,208-210) înţelege prin „pat” inima, iar prin 
„noapte”, înțelepciunea timpurilor din urmă. + Rupert din Deutz (In Cantica Canticorum 
Commentariorum Libri 3, CCCM 26,57-59) se îndepărtează în mod semnificativ de 
aceste interpretări, văzând în pasaj o referire alegorică la relația dintre Fecioara Maria şi 
lisus, fiul ei. Interpretarea sa pomeşte de la capitolul 2 din Evanghelia după Ioan, 
versetul 4, unde lisus îşi întreabă mama: „Ce am a face eu cu tine?” Din cauza misiunii 
pe care lisus Hristos o avea de îndeplinit, EI şi-ar fi neglijat mama. Mai mult, Hristos i-a 
numit pe cei care fac voia lui Dumnezeu fraţi, surori şi mame (cf. Mt. 12,47-50), 

3,2 Grigore al Nyssei (Homiliae 6) vede, sub foarte evidentă influență platonică, 
Cetatea” ca fiind lumea inteligibilă şi supracosmică unde locuiesc puterile şi ființele 
cereşti, desemnate prin cuvântul „pieţe”. „Străzile” trimit spre mulţimea nenumărată. 

în piețe şi pe străzi, 

îl voi căuta pe cel pe care îl iubeşte sufletul meu: 

l-am căutat şi nu l-am găsit. 

3 M-au găsit cei care păzesc şi dau ocol prin cetate: 
„Nu l-aţi văzut pe cel pe care îl iubeşte sufletul meu?” 
+ Cum am trecut puţin de ei, 





Însă Mirele, iubitul inimii ei, le este imperceptibi! chiar şi acestor fiinţe. Iubitul ei nu se 
află printre lucrurile trupeşti şi inteligibile. e Pentru Grigore al Elvirei (n Canticum 
Canticorum 5.5-14), cetatea înseamnă Legea mozaică. „Piaţa” reprezintă Pentateuhul, 
cele cinci cărţi ale lui Moise, în care sunt cuprinse toate legile lui Dumnezeu. „Străzile” 
se referă la cărțile profetice prin care sunt arătate adevăratele căi ale purtării drepte, con- 
ducând la Dumnezeu. Aşadar, Biserica trebuie să-L caute pe Dumnezeu prin „străzile” 
Scripturilor divine. e Mama lui lisus Hristos L-a căutat, urmându-l. prin oraşele unde 
Acesta proclama vestea bună a Împărăției lui Dumnezeu (Rupert din Deutz, /n Cantica 
Canticorum Commentariorum Libri 3). 

3,3 Keel (p. 122) aminteşte faptul că, în codul moral asirian din secolul al XI-lea î.H., 
femeilor nu le era permis să se plimbe pe străzi nici ziua decât în condiţii speciale (femeile 
căsătorite şi fiicele oamenilor liberi umblau cu capul acoperit, sclavele şi prostituatele 
umblau descoperite). Femeile prinse noaptea pe stradă treceau imediat drept suspecte; 
totuşi, iubita din Cântarea Cântărilor depăşeşte acest obstacol. e Pentru Grigore al Elvirei 
(In Canticum Canticorum 5,5-14), cei care păzesc cetatea îi reprezintă pe farisei, con- 
ducătorii iudeilor, păzitorii Legii mozaice. e Rupert din Deutz vede în păzitorii cetăţii pe 
discipolii lui lisus care trebuiau să păzească cetatea adevăratului Ierusalim (cf. 15. 62,6). 
Aceştia au găsit-o pe mama lui lisus şi i-au transmis vestea învierii Lui. 

3,4 În acest verset este pomenit iatacul unde a fost concepută îndrăgostită, loc unde 
există o tradiţie a iubirii. lubita îşi cheamă iubitul în locul în care sunt toate amintirile de 
iubire ale casei. Iatacul iubirii este locul începuturilor. Acolo a fost concepută iubita, 
acolo vrea să-şi înceapă istoria de iubire. * „l-am prins”: verbul KparEc, „a prinde”, 
sugerează forța, puterea; el mai înscamnă şi „a domina, a fi stăpânul, posesorul, a forța”. 
Aceasta sugerează pasiunea pe care o simte îndrăgostita pentru iubitul ei. Imaginea e cu 
totul neobişnuită. Femeia iniţiază căutarea, ea conduce întreaga scenă a iubirii, lucru 
neobişnuit pentru felul în care a fost înţeles rolul femeii în Orient. e Grigore al Nyssei 
(Homiliae 6) consideră că orice este de natură conceptuală reprezintă un obstacol pentru 
suflet în calea aflării Mirelui, a cărui existență se desfăşoară în spaţiul incomprehensibi- 
lului. Pentru ca sufletul să-L găsească pe Iubitul său, adică pe Dumnezeu, trebuie ca el 
să depășească domeniul conceptualului şi să se apropie de Dumnezeu prin credinţă. Prin 
aceasta, inima, descrisă aici ca o cămăruță, un iatac, se întoarce la condiţia ei originară, 
la starea iniţială în care a fost creată. e Pentru Grigore al Elvirei (In Canticum Canti- 
corum 5.5-14), aici vorbeşte Biserica. Mama Bisericii, în a cărei casă şi cameră trebuie 
să intrăm, este Ierusalimul ceresc (cf. Gal. 4,26), care l-a trimis pe Hristos pe pământ. 
Prin credința în Hristos, Dumnezeu intră în camera inimii omului. Condiţia intrării în 

îndată l-am găsit pe cel pe care îl iubeşte sufletul meu, 
l-am prins şi nu-l voi mai lăsa, 

până ce nu-l voi fi dus în casa mamei mele 

şi în iatacul celei care m-a zămislit. 

vă pun sub jurământ, fiice ale Ierusalimului, 

pe puterile şi tăriile câmpului, 

să nu treziți şi să nu stârniți dragostea până nu vrea ea! 
$ Cine este cea care se ridică din pustie, 


Ierusalim: a-L avea pe Hristos în inimă şi a fi unit cu EI printr-o dragoste care nu poate 
fi ruptă. + Dragostea Fecioarei Maria pentru Fiul ei, în înțelegerea lui Rupert din Deutz 
(În Cantica Canticorum Commentariorum Libri 3), constituie un exemplu pentru toate 
sufletele care-L. caută pe Hristos. Îl căutăm „pe pat”, când în neînsemnata odihnă pe care 
această viață ne-o permite suspinăm după Mântuitorul nostru. Îl căutăm „în noapte”, 
deoarece, în ciuda faptului că mintea noastră rămâne trează, ochiul nostru e orbit. „A 
înconjura cetatea” înseamnă a ne îndrepta spre Biserica celor aleşi. Cei care păzesc 
cetatea sunt Părinţii Bisericii, care veghează asupra acesteia şi ne dau învăţătură prin 
scrierile lor. Mântuitorul nostru, deşi a fost om printre oameni, a depăşit condiția umană 
în virtutea divinității Sale. Superioritatea Mântuitorului asupra condiției umane este ceea 
ce înțelegem după ce „trecem de păzitori”, după ce înțelegem că EI este mai presus decât 
profeţii şi apostolii. 

3,5 Vezi şi 2,7. e Grigore al Nyssei (Homiliae 4) interpretează acest verset ca fiind un 
îndemn, nu o prohibiție, un îndemn de a intensifica iubirea. După el, jurământul are ca 
scop direcționarea oamenilor spre o viaţă a virtuţii şi a iubirii, pentru ca Dumnezeu să-Şi 
ducă la îndeplinire dorința Sa ca toți oamenii să fie mântuiţi şi să ajungă la cunoștința 
adevărului ( cf ITim. 2,4). Prin „câmp” trebuie să înțelegem această lume, iar „puterile” 
şi „tăriile” se referă la puterile angelice. În lumina cuvintelor care afirmă că la înviere 
trupurile noastre vor avea o constituţie angelică (Mt. 22,30), prin jurământul de față 
suntem îndemnați ca de pe acest câmp al lumii, adică încă din timpul vieţii pământeşti, 
să contemplăm şi să căutăm a imita puritatea angelică. Viaţa la care sperăm să ajungem 
trebuie practicată încă de pe pământ. Aceasta înseamnă „a trezi” şi „a stârni” dragostea, 
a progresa întotdeauna în ce priveşte binele şi a împlini astfel voia lui Dumnezeu. 

3,6 Carr (p. 106), şi nu numai el, consideră că fragmentul 3,6-5,1 constituie din multe 
puncte de vedere „inima” Cântării Cântărilor, cu pasajul 4,16-5,1 care funcționează ca 
un pivot central în jurul căruia gravitează mesajul cărţii. Relaţia de dragoste progre- 
sează, ajunge acum la deplina ei maturitate reprezentată de actul consumării iubirii. 
Totodată, ultimele versete ale capitolului 3 ridică multe dificuități în încercarea de a le 
armoniza cu restul cărții, deoarece la prima vedere nu par a avea vreo legătură cu con- 
textul. Dacă se acceptă opinia că această carte nu este doar o colecție de imnuri fără 
legătură între ele, ci constituie descrierea unei celebrări nupţiale, cea mai plauzibilă 
variantă de interpretare este că versetele înfăţişează aducerea miresei din casa ei izolată 
în noul ei cămin, în orașul regat (Carr, p. 107). e Pentru Keel (p. 125), acest nou poem 

ca nişte coloane de fum, înmiresmată 
de smirnă şi tămâie, din toate pudrele vânzătorului de miresme? 
7 lată lectica lui Solomon, 





se inserează aici prin cuvântul-cheie „noapte” (3,1.8) sau prin contrastul între „cetate” 
(3,1-5) şi „pustie” (3,6-8). e „Cine este...”: Carr (p. 107) arată că interpretarea ebr. m? 
zo'th depinde de interpretarea pronumelui, formă de feminin singular, care se poate 
referi fie la mireasă, fie la lectica din versetul 7. Folosirea interogativului mi sugerează 
însă mai degrabă o persoană decât un lucru. $ „smimă şi tămâie”: tămâia este în general 
asociată cu ritualul de închinare. În Vechiul Testament, spre deosebire de smirnă, tămâia 
este folosită doar în context cultic, cu excepţia prezentului context (Keet, p. 126). + Unii 
scriitori creştini au văzut în verset o imagine a Bisericii care locuiește în pustiul acestei 
lumi, dar unită cu Mirele Ei. „Smirna” simbolizează mortificarea cărnii, a plăcerilor 
lumești, dar „tămâia” denotă puritatea rugăciunii (cf Pope, p. 430). e Pentru Theodoret 
al Cyrului (/nterpretatio), „pustia” reprezintă natura umană. Mireasa este asemănată cu 
o coloană de fum de tămâie deoarece, după cum spune Scriptura (cf Rom. 12,1, Evr. 
13,15), ea trebuie să I se înfăţişeze lui Dumnezeu ca o jertfă. „Smirna” şi „tămâia” au 
semnificaţii aparte. Ele se referă, prima la umanitatea lui Hristos, smirna fiind folosită ca 
parfum pentru morți, a doua la divinitatea Lui. Aşadar, compararea Miresei cu smirna şi 
tămâia arată că ca îşi mărturiseşte credința în moartea Mirelui şi, totodată, în veşnicia 
Lui. e Ambrozie (De Isaac 5.44-46) consideră că sufletul omului se ridică din pustiul 
păcatelor asemenea fumului de tămâie care reprezintă rugăciunile pioase ale sfinților 
(ef. Ap. 8,4). De asemenea, smirna şi tămâia se referă la faptul că sufletul a murit faţă de 
păcat şi trăiește pentru Dumnezeu. € Apponius (/n Canticum Canticorum Expositio 
5.25-26, CCSL 19 126-127) vede în acest verset imaginea Bisericii dintre păgâni, care 
se ridică la cunoaşterea lui Mesia şi reprezintă un motiv de mirare pentru poporul lui 
Israel. Locul unde numele lui Hristos nu a fost pronunţat este o „pustie”. Asemenea lui 
Israel, ieşit din Egipt prin pustie, în văzul popoarelor, tot aşa poporul Israel a privit la 
Biserica dintre neamuri, ieşind din Egiptul spiritual, urcând spre muntele cunoaşterii lui 
Dumnezeu, munte care este Hristos. „Miresmele” sunt faptele bune unite într-o coloană 
de fum aromată. 

3,7 Versetul descrie garda regală de onoare. Încă de pe vremea regelui David, „vitejii” 
erau o echipă de elită alcătuită din treizeci de membri (cf. 2Rg. 23,18-19.23). Aici e 
vorba de o gardă dublă. Garda simplă asigura protecţia, garda dublată, pe lângă funcția 
de protecţie, arc şi funcţie ceremonială. e loan Alexandru (p. 58) arată că 60, ca cifră 
simbolică reprezentând o escortă înarmată, apare şi în poezia erotică egipteană. + Acesta 
este unicul loc în Cântarea Cântărilor în care apare numele poporului Israel, fapt interpretat 
de unii ca un indiciu al compunerii cărții înainte de moartea lui Solomon, în 931 î.H. 
(Carr, p. 110). e Pentru Theodoret al Cyrului (nterpretatio), regele Solomon îl repre- 
zintă pe Hristos. După cum Solomon a fost un om al păcii, tot aşa Hristos este pacea 
noastră, Lectica lui Solomon, adică a Mirelui, simbolizează Cuvântul lui Dumnezeu unit 
cu Mireasa, dând naştere roadelor spirituale. Cei şaizeci de viteji reprezintă sfinţii 

cu şaizeci de viteji împrejur 

dintre vitejii lui Israel, 

* cu toții purtând sabie, 

învăţaţi la război, 

fiecare îşi ţine sabia pe coapsă 

din cauza primejdiitor de noapte. 

? Regele Solomon şi-a făcut un palanchin 


Vechiului Legământ. + Ambrozie (De /saac 5.44-46) interpretează „lectica” lui Solomon 
ca fiind Hristos însuşi, patul sfinților, locul lor de odihnă. e Pentru Rupert din Deutz 
(Commentariorum Libri 2), lectica lui Solomon este sânul Fecioarei Maria, în care a luat 
ființă, ca om, Hristos. $ Alţi comentatori au interpretat „patul” ca fiind Biserica în care 
sfinţii se bucură cu Principele Păcii. Cei şaizeci de viteji sunt Părinţii apărători ai Bise- 
ricii prin predicile lor sau căutând fericirea cerească prin contemplație. Numărul e com- 
pus din „şase”, semnificând cele şase zile în care Dumnezeu a creat lumea, şi „zece”, 
reprezentând plata dată lucrătorilor credincioşi din vie, adică un dinar (denarius). Pentru 
unii, lectica reprezintă fie Crucea, fie rugăciunea, fie mormântul în jurul căruia evreii au 
postat gărzi, fie odihna veşnică a credincioşilor în cer (Pope, p. 434). 

3,8 „sabia pe coapsă”: precizarea legată de felul în care purtau tinerii săbiile, pe coapsă, 
este introdusă pentru a sublinia momentul acţiunii. Gărzile sunt multe şi înarmate în 
acest fel din cauza primejdiilor de noapte. + Primejdiile din timpul nopții au fost inter- 
pretate ca demoni care ameninţă miresele în timpul nunții (Pope, p. 440). + Keel (p. 129) 
consideră că versetele 6-8 descriu tot frumuseţea miresei, însă nu prezentând-o pe ea 
însăși, ci ilustrând decorul care o înconjoară. * Interpreţi creştini au privit, în general, 
sabia ca fiind Cuvântul lui Dumnezeu. Grigore cel Mare a evidențiat diferența dintre a avea 
sabia şi a purta o sabie. Cel care nu trăieşte în conformitate cu Cuvântul lui Dumnezeu 
nu poartă această sabie, ci doar o are, cunoaşte Cuvântul, fără a fi pregătit de bătălie, 
gata să reziste ispitelor (Pope, p. 440). 

3,9 „palanchin”: cuvântul ebraic 'appir“yân, tradus de LXX qopeiov, iar de Vulgata, 
ferculum, apare doar aici, în tot Vechiul Testament (Carr, p. 111). Pentru Keel (p. 130), 
cuvântul ebraic derivă din cel grecesc. bopetov se află, în greacă, în poziţie emfatică, 
„Palanchinul” despre care se vorbeşte în acest verset e diferit de lectica pomenită în 
versetul 7. În lectică, purtată de obicei de patru sclavi, se stătea întins, în palanchin, 
de obicei acoperit, se stătea aşezat. Pentru unii comentatori perechea lectică-palanchin 
reprezintă un paralelism sinonimic, fiind vorba de acelaşi obiect. + După părerea lui 
Keel (p. 130), versetele 9 şi 10 reprezintă singurul loc din Cântare în care nu vorbeşte 
cineva implicat în evenimente, ci un povestitor. Acestea ar reprezenta un alt poem, unit 
cu precedentul (6-8) prin cuvintele „tectică”, „palanchin”, cele două nefiind sinonime, şi 
de prezenţa lui Solomon. Textul prezintă cele mai importante pregătiri pentru proce- 
siune. e Theodoret al Cyrului (/nterpretatio) crede că „palanchinul” îi reprezintă pe sfinții 
apostoli care au vestit numele lui Hristos popoarelor şi împăraților. Urmând comparația 

din lemne de Liban. 

10 La făcut stâlpi din argint 

şi spătarul din aur, 

cu scăriță de purpură, 

înăuntru, mozaic, 

[daruri de] dragoste de la fiicele Ierusalimului. 
!! Leşiţi şi priviţi 


poporului cu Libanul, este de înțeles de ce apostolii, descendenţi ai lui Israel, sunt ase- 
mănați cu lemnul de cedru din Liban. + Alţi exegeţi creştini, urmând interpretarea 
învățaţilor evrei, care vedeau în verset o referire la Templu, au aplicat aceste cuvinte 
Bisericii. Lemnul de Liban a fost explicat ca reprezentând sfințenia, adevărul şi perse- 
verenţa sfinților. De asemenea, palanchinul a fost înţeles ca imagine a Fecioarei Maria, 
locul rega! al Mântuitorului, curată în trup şi în suflet (Pope, p. 443). 

3,10 Keel (p. 131) afirmă că descrierea tronului lui Solomon este realizată în stil 
elenistic, subliniind ideea derivării cuvântului ebraic 'appir“yân, „palanchin”, din gre- 
cescul țopeiov. e Ultimul stih al versetului ridică dificultăţi de traducere şi interpretare, 
din cauza folosirii cuvântului 'ahabhăh, „iubire”, tradus de LXX &yân, în legătură cu 
ornamentația tronului lui Solomon. Se poate înțelege că interiorul palanchinului era 
placat cu pietrele preţioase dăruite de fiicele Ierusalimului, care ar fi dorit să facă parte 
din alaiul regelui, acele fete din 1,2.3 care au dorit să-l atragă. Pe de altă parte, &yânn 
poate să însemne, aici, datorită atracției semantice şi dorinţei de concizie a autorului, 
„dragoste/semn/dar”. Vulgata traduce ambiguu caritate constrauit (Pope, p. 445). $ 
Pentru Keel (p. 131), „iubirea” descrie aici motivul împodobirii extraordinare a tronului. 
Aşadar, cuvântul ar fi folosit într-un sens asemănător celui din capitolul 2,4. $ „Stâlpii” 
sunt tot imagini ale apostolilor pentru Theodoret al Cyrului (/nterpretatio) care ne tri- 
mite la Gal. 2,9, unde Petru, Iacob şi loan sunt numiţi „stâlpi ai Bisericii”. „Spătarul” 
simbolizează predicarea evangheliei în care se găseşte Cuvântul divin. În tumina textului 
din Ps. 18,9-10, pietricelele „mozaicului” reprezintă poruncile lui Dumnezeu. Totodată, 
Împărăţia lui Dumnezeu este comparată cu o comoară (cf. Mt. 13,45). 

3,11 „l-a încoronat maica lui”: Keel (p. 136) arată că acest text este singurul din Vechiul 
Testament unde se descrie un ceremonial de încoronare oficiat de mamă. Mama regelui 
deţinea o poziţie importantă la curte, cel puţin în regatul lui luda. Tocmai în cazul lui 
Solomon, mama sa a jucat un rol decisiv în înscăunarea lui (3Rg. 1,11-31). Keel ami 
teşte şi faptul că poeziile de dragoste egiptene arată aceeaşi situație. $ „ziua nuntirii”: 
expresia apare aici pentru singura dată în Vechiul Testament (Carr, p. 113). e „ziua 
bucuriei inimii lui”: pentru Keel (p. 137), „bucuria inimii lui” sugerează bucuria la 
superlativ. Inima, în antropologia Vechiului Testament și a Orientului Apropiat, e 
centrul fiinţei umane, simbol al raţiunii, sentimentelor, voinţei. Astfel, această bucurie 
posedă persoana în întregime, o inundă cu fericire. + Îndemnul „ieşiţi” înseamnă, pentru 
Ambrozie (De Isaac 5.44-46), o chemare la a părăsi grijile, gândurile, constrângerile 
trupeşti şi vanităţile lumeşti pentru dragostea pe care o oferă Regele păcii. Darul de 

la regele Solomon, 

la coroana cu care l-a încoronat maica lui 
în ziua nuntirii lui: 

şi în ziua bucuriei inimii lui. 


4! Iată, eşti frumoasă, iubita mea, iată, eşti frumoasă: 


nuntă al lui Hristos este suferința şi sângele Său pentru binele nostru. + Pentru Grigore al 
Nyssei (Homiliae 7), cele cărora le sunt adresate cuvintele respective sunt sufleteie celor 
mântuiţi, iar coroana pusă pe capul lui Hristos e însăşi Biserica, formată din pietre vii. + 
Rupert din Deutz (Commentariorum Libri 3) crede că „mama” la care se referă versetul 
e Biscrica patriarhilor şi a profeților care au prevestit naşterea lui Hristos. „Ziua nuntirii” 
este ziua întrupării Lui, iar „ziua bucuriei” a fost cea în care, încoronat cu coroana de spini, 
a împlinit lucrarea de mântuire şi S-a bucurat de triumful învierii care avea să urmeze. 

4,1 Versetele 1-7 sunt încadrate simetric: „lată eşti frumoasă, iubita mea...” — „Toată eşti 
frumoasă...”. Keel (p. 139) observă că, dacă poemul anterior fusese structurat de cele 
două imperative, „ieşiți” şi „priviţi”, fragmentul 4,1-5 este marcat de o lungă serie de 
construcții nominale. Puterea de atracție a iubitei reprezintă aici centrul de gravitate. € 
Prima parte a versetului reia exact textul din 1,15. e „porumbiţe”: loan Alexandru (p. 59) 
aminteşte că în pictura egipteană ochiul e asemenea unei păsări în repaus. $ „tăcerea”: 
ebr. fammăh, „văl”, este tradus de LXX ouimnoiş, „tăcere” — vezi şi 6,7. În Isaia 47,2, 
acelaşi cuvânt e tradus prin „văl”. $ Pentru Keel (p. 141), rolul vălului în verset este de a 
accentua intensitatea strălucirii ochilor: vălul nu o poate ascunde. * „părul tău”: părul 
era un semn al puterii în Vechiul Testament (de exemplu, în cazul lui Samson). 
Asemănarea lui cu o turmă de capre sugerează vitalitatea iubitei (Keel, p. 142). € „se 
arată”: ebraicul gâ/aș este tradus diferit de LXX și de Vulgata. LXX îl redă folosind 
verbul rokoAvnre), „a se descoperi”, „a se arăta”, pe când Vulgata traduce cu ascendo, 
„a se ridica”. e Capitolul 4 este o declaraţie a iubirii mirelui faţă de mireasa lui, un imn 
în care acesta îi laudă frumusețea. Exegeza patristică şi medievală tinde să identifice 
mireasa cu Biserica; de aceca, fiecare „membru” al trupului Miresei e interpretat figura- 
tiv, ca reprezentând o tipologie a membrilor aparținând trupului Bisericii (Norris, p. 155). $ 
„Vălul” a reprezentat pentru interpreţii creștini modestia, autostăpânirea şi alte virtuţi. 
Tertullian a asociat vălul cu smerenia care trebuie să le caracterizeze pe tinerele creştine 
şi cu supunerea miresei față de soțul ei. Pentru unii, ochii îi simbolizează pe învățătorii 
Bisericii, care oferă lumină trupului, iar părul, pe creştinii ajunşi la cel mai înalt nivel 
spiritual, cei mai apropiaţi de Hristos, Capul lor. Așa cum părul este insensibil, creştinii 
desăvârșiți sunt morţi față de lume şi plăcerile ei. Părul miresei e comparat cu o turmă de 
capre, deoarece membrii Bisericii contemplă lucrurile cereşti prin credinţă, iar caprele 
Sunt animale curate şi se hrănesc pe înălțimi. Părul reprezintă o imagine a gândurilor 
sfinte şi a cuvintelor sufletului curat, mort faţă de trup şi lume, scos din întunericul 
păcatului, a! ignoranței, adus la adevăr, cunoaştere şi pietate prin cuvântul Evangheliei, 
descoperit pe Muntele Galaad, muntele mărturiei divine (cf. Pope, p. 461). + Pentru 

ochii tăi, porumbiţe 

dincolo de tăcerea ta. 

Părul tău, ca o turmă de capre 

care se arată din Galaad. 

? Dinţii tăi, ca o turmă de oi tunse 

care ies din scăldătoare, 

toate purtând gemeni, 

nici una nu este stearpă între ele. 

3 Ca o panglică de purpură, buzele tale, 





Ambrozie (De mysteriis 34-35, 37-40, Fontes 3, 230,232-234), cuvintele din verset sunt 
spuse de lisus Hristos, care Îşi priveşte Biserica îmbrăcată în haine albe, curăţită prin 
nașterea din nou (botez). Ochii sunt comparaţi cu porumbiţele, deoarece Duhul Sfânt s-a 
pogorât în chip de porumbel. e Apponius (nterpretatio 7.1-34, CCSL 19,139) afirmă că 
aceste cuvinte ÎI prezintă pe Hristos Iăudând frumusețea Bisericii formate din păgânii 
care s-au întors de la slujirea zeilor la adevăratul Dumnezeu. Apponius crede că ochii îi 
reprezintă pe cei care dau învăţătură Bisericii prin puritatea și simplitatea lor. e Beda 
Venerabilul (Expositio 2, CCSL 119b 244-245) consideră şi el că ochii se referă la 
predicatori Bisericii. Urmând comparația cu caprele (ef. Mt. 25,32-33), el afirmă că şi 
credincioşii păcătuiesc, însă, în ciuda acestui fapt, progresează zilnic spre viaţa veşnică, 
unde vor fi eliberaţi de orice păcat. 

4,2 Pentru Augustin (De doctrina christiana 2.11-13, Enarrationes in Psalmos, CCSL 
38,10-41), „dinţii” îi reprezintă pe învățătorii prin care credincioşii, intrând în Trupul lui 
Hristos, Biserica, scapă de erori şi superstiții. „Scăldătoarea” se referă la actul botezului, 
iar „gemenii” sunt cele două porunci ale iubirii, iubirea de Dumnezeu și iubirea aproa- 
pelui. + Ambrozie (De mysteriis 34-35, 37-40) consideră, de asemenea, că scăldătoarea 
face trimitere la actul botezului prin care sufletele se curăţă de păcate. $ Grigore al 
Nyssei (Homiliae 7) porneşte în interpretarea sa de la aparenta incongruenţă a compara- 
ției dinţilor cu o turmă de oi. Dinţii se caracterizează prin duritatea lor, stabilitatea şi 
ordinea armonioasă în care sunt aşezaţi. Pe de altă parte, oile sunt risipite la păscut. 
Dinţii sunt „goi”, în timp ce oile sunt îmbrăcate cu blană. Însă înțelesul mai adânc este 
altul: aşa cum dinţii sfărâmă hrana în mici bucăţi, pentru a putea fi digerată, tot astfel, pe 
plan spiritual, îi reprezintă pe cei interesaţi de Scripturile Sfinte şi de dificultățile pe care 
le întâmpină la fiecare pas, pentru a le transforma în hrana spirituală care este pe înțe- 
lesul tuturor, astfel încât sufletele ascultătorilor să fie hrănite. Aceşti interpreţi ai Cuvân- 
tului trebuie să fie, în primul rând, „tunşi”, adică dezbrăcaţi de orice greutate trupească 
sau spirituală. „Gemenii” înseamnă, pe de o parte, calmul, impasibilitatea sufletului, pe 
de altă parte, puritatea vieţii, niciodată stearpă în ce priveşte virtuțile. 

44 Pentru Apponius (Expositio 6.9-12), panglica de purpură reprezintă sângele martiri- 
lor care colorează buzele Bisericii. Ei apără „dinţii”, adică pe învățătorii Bisericii, astfel 
încât cei care nu-i cred să poată fi aduşi la credinţă prin mărturia martirilor. Glasul 

și graiul tău e fermecător. 

Ca o jumătate de rodie, obrazul tău 
dincolo de tăcerea ta. 

* Ca turnul lui David, gâtul tău, 
zidit spre Thalpioth 

cu mii de scuturi atârnând pe el, 
toate lănciile vitejilor. 


Bisericii este frumos datorită puterii martirilor şi interpretării Cuvântului Sfânt de către 
învăţători, Prin frumuseţea obrajilor trebuie să înţelegem modestia fecioriei şi castitatea. 
Comparaţia cu o „jumătate de rodie” demonstrează că fecioria imită lucrările lui Hristos. 
Apponius face trimitere la 2,3, unde iubitul este comparat cu un măr între copacii 
pădurii. Fecioria şi înfrânarea posedă o parte din frumuseţea Mirelui, o „jumătate” prin 
care chipul Bisericii este mai strălucitor. În plus, Apponius crede că cei doi obraji ai 
Bisericii le reprezintă, unul pe Maria, sora lui Moise, celălalt pe Maria, mama lui isus, 
care, prin integritatea lor, au făcut chipul Bisericii frumos şi demn de admirație. 

4,4 „turnul lui David”: mulţi comentatori spun că despre acest turn al lui David nu se 
ştie nimic, nefiind identic cu cel actual. Ebr. migh“da/ denumeşte o fortăreață regală sau 
un fel de acropolă ca loc de refugiu în timp de pericol. + „gâtul”: Keel (p. 147) arată că 
limba ebraică asociază „gâtul” cu o anumită atitudine, în special cu mândria (cf. Ps. 
74,5.6). Aşadar, gâtul iubitei, „mândria ei”, este asemenea „turnului lui David”. Această 
comparaţie o descrie pe iubită ca pe o cetate mândră şi de necucerit. + „Thalpioth”: 
cuvântul ta/'piyăth este complet necunoscut în afara ocurenţei de aici. Targumul îl pune 
în legătură cu un radical ebraic care ar însemna „învăţătură”, „instrucție”. LXX nu face 
decât să-l translitereze: 0aânu0, considerându-l un nume propriu, însă nici un oraş cu 
acest nume nu a fost identificat. Vulgata îl traduce prin cum propugnaculis, „cu mete- 
reze”. Cea mai probabilă este derivarea sa de la un cuvânt care înseamnă „a aranja în 
şiruri”, făcând aici referire la podoabele gâtului iubitei. e Honorius din Autun (Expositio 
in Cantica Canticorum, PL 172, 413A-414A) oferă două interpretări versetului. Con- 
form celei dintâi, „gâtul” îi reprezintă pe învățătorii Bisericii. Aşa cum gâtul leagă trupul 
de cap, aceştia „leagă” Biserica de Hristos, prin cuvântul şi exemplul lor. După cum 
turnul are menirea de a-i proteja pe locuitorii cetăţii de duşmani, tot aşa aceste persoane, 
întărite de puterea lui Hristos, apără Biserica de eretici, păgâni sau creştini falși. „Miile 
de scuturi” sunt nenumăratele argumente din Scripturi sau cele aduse pe calea rațiunii, 
folosite împotriva adversarilor, iar „lănciile vitejilor” reprezintă exemplele de suferință 
ale martirilor, precum şi viețile sfinţilor. A doua interpretare propusă de Honorius din 
Autun este că turnul lui David este cuvântul lui Dumnezeu, zidit de Hristos pentru a 
apăra Biserica împotriva duşmanilor Ei. „Scuturile” sunt învăţăturile Vechiului şi Noului 
Testament, iar „lănciile” reprezintă exemplele sfinţilor care-i întăresc pe alţii în lupta lor 
împotriva păcatelor. $ Grigore al Nyssei a interpretat scuturile drept îngerii Bisericii care 
o apără de atacurile venite din partea celor puternici (cf. Pope, p. 469). 

$ Sânii tăi, ca doi pui gemeni de căprioară 

care pasc între crini. 

S până să răsufle ziua şi să se mişte umbrele, 

voi porni eu spre muntele de smirnă 

şi spre dealul de tămâie. 

7 Toată ești frumoasă, iubita mea, nici un cusur nu-i în tine. 
% Vino din Liban, mireasă, vino din Liban, 





4,5 Contrast de culori foarte puternic şi sugestiv. Imagistica este prea evidentă, ca să 
evităm prima opţiune pentru interpretarea Cântării, şi anume, că avem de-a face cu un 
cântec de dragoste al unei perechi de îndrăgostiţi care se privesc unul pe altul din cap 
până în picioare. Cei doi pui de căprioară sau de gazelă au culoarea brună, culoare a 
proeminențelor sânilor care contrastează cu albul sugerat de culoarea crinilor, alb al 
pielii care nu a fost atinsă de soare. Simetria din versetul 2 este reintrodusă aici prin 
această imagine (Carr, p. 118). e Pope (p. 470) aminteşte că gazela este celebrată în 
poezia arabă pentru perfecțiunea ei în formă şi în frumuseţe. € Apponius (Expositio 
6.26-34) vede în imaginea sânilor la care se hrăneşte Biserica cele două Testamente, 
„gemene” datorită perfectei armonii între ele, Noul Testament fiind împlinirea 
Vechiului. e Grigore al Nyssei a considerat că ei reprezintă omul interior şi cel exterior, 
uniţi într-o singură ființă (Pope, p. 471). 

4,6 „până să răsufle ziua”: vezi nota 2,17. $ „muntele... dealul...”: s-au făcut încercări de 
a identifica geografic „muntele de smirnă” şi „dealul de tămâie”, însă fără nici un 
rezultat, deoarece nici smirna, nici tămâia nu sunt originare din Palestina, ele fiind 
importate de departe (Carr, p. 118, Pope, p. 472). e Acest pasaj este încă un argument 
pentru a renunţa să căutăm aceste locuri într-o geografie a realităţii, încă un argument 
pentru interpretarea Cântării în cheia hermeneutică a cântecului de dragoste. + Ioan 
Alexandru (p. 62) consideră că „muntele de smirnă” şi „dealul de tămâie” sunt două 
locuri ideale unde iubirea găseşte adăpost. $ Cei care aleg interpretarea alegorică susțin 
că în Vechiul Testament tămâia sugerează o atmosferă cultică. Combinarea smirnei cu 
tămâia sugerează dedicarea totală lui Dumnezeu şi sfințenia. lubita este prezentată 
hiperbolic prin imaginea unei regiuni formate din aceste aromate prețioase, încărcate de 
semnificații simbolice (Keel, p. 153). e Dacă până aici s-a putut observa frumuseţea 
fiecărui membru al Bisericii, Grigore al Nyssei (Homiliae 7) consideră că ceea ce 
urmează constituie o laudă la adresa întregului trup. Muntele de smirnă şi dealul de 
tămâie se referă, unul la suferința şi moartea lui Hristos, celălalt la divinitatea Lui. Cel 
care participă alături de Hristos la suferința Lui va fi, de asemenea, părtaş la gloria Lui, 
4,7 „Toată”, din, se află în poziţie emfatică. e „cusur”: ebr. măm, „cusur”, apare doar de 
optsprezece ori în Vechiul Testament (Carr, p. 119); este un termen cultic, descriind 
defectele preoţilor sau ale jertfelor, defecte care aveau ca urmare descalificarea din 
funcţia de preot, respingerea jertfelor şi chiar mânia divină (Keel, p. 153). 

4,8 „mireasă”: ebr. kal/lăh apare prima dată în Cântarea Cântărilor în acest verset. În 
afară de acest loc şi de 4,11, apare în restul cărţii doar lângă cuvântul „soră”. Folosirea 

vino şi coboară de pe culmea Credinței, 
de pe vârful Sanir şi Ermon, 

din vizuina leilor, din munţii leoparzilor. 
? Ne-ai dat inimă, sora mea, mireasă, 


apelativelor „frate” şi „soră” reprezintă titluri de cinstire sau de afecțiune, nu termeni 
care să se refere la relaţii de familie, ştiut fiind că între frați căsătoria era interzisă. e 
„Coboară”: ebr. faşizri este citit în mod diferit de Vulgata, care îl traduce coronaberis, 
„vei fi încununată”. Verbul şir are două sensuri, „a privi la” şi „a călători” sau „a 
coborî” (aşa l-a înțeles LXX). Ambele sensuri sunt acceptabile în context (Pope, p. 474). 
* „vino şi coboară”: joc de cuvinte în greacă, o construcţie în jurul aceluiași radical. Pre- 
verbul celui de-al doilea verb ar putea fi interpretat intensiv. Am putea sugera sonorita- 
tea exnrasiei £devon kcă Sieevon prin „treci şi petreci”. € „de pe culmea Credinței”: 
gr. 6x09 păiic niorewc, litt. „de pe vârful/de la începutul credinţei”. LXX a tradus 
toponimul ebraic 'Amănăh, citind 'eminăh, „credință”. e „Sanir” este numele amorit 
pentru muntele Ermon (sau Hermon), cf Deut. 3,9. + „leilor... leoparzilor”: motivul intro- 
ducerii imaginii acestor animale aici este neclar. O ipoteză ar fi faptul că leul era adesea 
asociat cu Inanna/Anat, zeița akkadiană/canaaneană a dragostei (Carr, p. 120). + Unele 
interpretări l-au văzut în persoana lui Solomon pe Hristos, chemându-i la mântuire pe 
păgâni, scăpând Biserica din mrejele idotatriei. Libanul reprezintă idolatria păgânilor, iar 
Sanirul şi Hermonul au fost văzute ca semnificând Legea. Mireasa e chemată din „vizuina 
leilor”, adică din mâinile persecutorilor evrei şi din „munții leoparzilor”, adică din înşe- 
lăciunea păgânilor. Faptul că mireasa e chemată de trei ori are o triplă semnificație. 
Mireasa trebuie să fie desăvârşită în gândire, în vorbe şi în fapte; trebuie să vină la 
Mirele ei prin credinţă, speranță şi dragoste; să renunțe la puterea diavolului, la lume şi 
la sine; să vină în numele Tatălui, al Fiului şi a! Sfântului Duh (c/ Pope, p. 478). 

4,9 „Ne-ai dat inimă”: verbul ebr. /ibbabh'zi, construit de la radicalul LBB, „inimă”, a 
fost înțeles în două sensuri opuse: „a da curaj, a da inimă” şi „a descuraja” (Pope, 
p. 478). LXX traduce literal, Ekapâtooos huăg, cuvântul fiind un hapax care a fost 
interpretat în primul sens, pe când Vulgata are uu/nerasti cor meum, „mi-ai rănit inima”. 
+ „sora mea”: Carr (p. 121) arată că apelativele „frate” şi „soră” între iubiţi sunt atestate 
în literatura Orientului Apropiat. Nu este vorba aici de relații incestuoase, ci numai de 
un termen de tandreţe care arată apropierea și permanenţa relaţiei celor doi. Aceeaşi 
observaţie şi la Keel, p. 163. Vide supra 1,13 şi 4,8. $ „una din podoabele de la gâtul 
tău”: expresia Ev p& evEuau rpognâwv oov este dificil de tradus pentru că uia este 
feminin, iar EvOeua este la genul neutru. Se poate interpreta £&v mă ca o construcţie 
adverbială: „într-o clipă.” TM ar putea fi tradus „cu un singur inel din colierele tale”. $ 
Grigore al Nyssei (Homiliae 8) interpretează cuvintele Exkapăiooos îuâc ca însem- 
nând „ne-ai încurajat, însufleţit”. Aceste cuvinte sunt adresate miresei (simbolul sufletu- 
lui) de corul de îngeri, de prietenii Mirelui, atunci când mireasa este ridicată de puterea 
Cuvântului într-o stare şi mai înaltă de slavă. Sufletul transformat, preschimbat, ajunge 
într-o relaţie de înrudire cu ființele necorporale. Din acest motiv, puterile cereşti i se 

ne-ai dat inimă cu unul dintre ochii tăi, 

cu una din podoabele de la gâtul tău. 

10 Ce frumoşi s-au făcut sânii tăi, sora mea, mireasă, 
ce frumoşi s-au făcut sânii tăi de la vin, 


adresează miresei numind-o „soră”. Pentru a clarifica mai mult sensui interpretării sale, 
Grigore al Nyssei apelează la Ef. 3,10, unde apostolul Pavel afirmă că înțelepciunea 
felurită a lui Dumnezeu a fost descoperită nu doar oamenilor, ci şi puterilor cereşti. Prin 
Biserică, puterile cereşti, prietenii Mirelui, au ajuns să cunoască mai mult înțelepciunea 
lui Dumnezeu, felul în care Înţelepciunea a unit contrariile: cum Cuvântul S-a făcut trup, 
cum prin slăbiciunea crucii puterea dușmanului a fost înfrântă, cum a fost om şi totuși 
Dumnezeu, cum a ales o condiţie de sclav, rămânând rege în acelaşi timp. Astfel, 
printr-o cunoaştere mai adâncă a tainelor înțelepciunii, puterile cereşti au fost „însufle- 
țite”, „încurajate”. Biserica fiind Trupul lui Hristos, purtând însăşi identitatea Lui, când 
„prietenii Mirelui” privesc Biserica, ei văd invizibilul mai clar. + Pentru Theodoret al Cyrului 
(Interpretatio), „ochiul” miresei priveşte la tainele şi la lucrurile divine. Podoabele de pe 
gât se referă la virtutea realizată în viața de zi cu zi, deoarece „gâtul” poartă asupra sa 
jusul poruncilor divine. e O altă interpretare a „gâtului”, care uneşte capul cu trupul, 
este că acesta reprezintă unirea sufletelor cu Hristos, prin convertire (cf. Pope, p. 484). 
4,10 „de la vin”: din cauza prezenţei genitivului ră oivov, am tradus „ce frumoşi s-au 
făcut sânii tăi de la vin”, înțelegând o nuanţă cauzală, nu ca în alte traduceri, unde s-a 
interpretat acest genitiv ca un genitiv al comparaţiei, variantă mai apropiată de TM. e 
Keel (p. 164) arată că termenul ebraic pentru „frumos” include și noţiunea de „dezi- 
rabil”. e Asupra cuvântului tradus aici prin „sâni”, se impun explicaţiile de la 1,2. € 
„mireasma”: ebr. b“fâmim, „miresme”, apare în Cântarea Cântărilor pentru prima dată 
aici. Iniţial se referea la orice mireasmă, însă, ulterior, a ajuns să însemne doar balsam”, 
preparat cosmetic artificial, în opoziţie cu gr. our, aici mirosul corpului imprimat în 
haine. Iubitul preferă mireasma care emană din trupul iubitei oricăror balsamuri artifi- 
ciale (Keel, p. 165). Această frază e una dintre cele mai frumoase şi sensibile declaraţii 
de dragoste din întreaga Cântare. + G/ossa ordinaria, CCCM 170.22, 249, 251: dacă în 
1,2 mireasa privea cu admiraţie sânii iubitului, aici mirele i se adresează iubitei în ter- 
meni asemănători. Acest lucru ne atrage atenţia asupra unirii dintre Hristos şi Biserică. 
Ei sunt, după cuvintele apostolului, una (cf Ef. 5,31). Învățătura aparţine lui Hristos, 
deoarece El o oferă şi o transmite Bisericii. € Pentru Rupert din Deutz (Libri Commen- 
tariorum 3), „tmirosul” mai presus de orice mireasmă reprezintă actele de caritate ale 
Bisericii. Adevăratele miresme sunt ajutorarea celor aflaţi în nevoi, hrănirea duşmanilor, 
vizitarea bolnavilor şi a celor din închisori (cf. Mt. 25,35-36). e După alte interpretări, 
„sânii frumoşi de la vin” se referă la doctrina Bisericii. Aceştia nu mai dau lapte pentru 
prunci şi pentru cei slabi în credință, ci vinul sfinţilor, adevărata învățătură, oferită celor 
maturi în credință. e O altă explicaţie propusă: vinul reprezintă sângele lui Hristos cu 
care Biserica se hrăneşte, umplându-se de dragostea față de Dumnezeu şi față de oameni 
(ef Pope, p. 485). 

şi mireasma hainelor tale, mai presus decât toate aromele! 
1 Buzele tale picură fagure, mireasă, 

miere şi lapte, sub limba a, 

şi mireasma hainelor tale este ca mireasma Libanului. 

2 Grădină închisă, sora mea, mireasă, 

grădină închisă, fântână pecetluită. 

la Mlădiţele tale, livadă de rodii cu rod, 


4,11 „Mierea” şi „laptele” sunt simbolurile prosperității pe care o găsim în Țara Făgă- 
duinţei. De asemenea, „laptele” este simbol comun în poezia de dragoste din Orientul 
Apropiat (Carr, p. 123). + Pope (p. 486) spune că în poeziile nupțiale sacre sumeriene, 
dulceaţa şi mierea se referă la plăcerea sexuală. $ Pentru comentatorii creştini, Părinţii 
Bisericii oferă învățătură sfântă asemănată cu „mierea”; de asemenea, lapte” pentru 
copiii în credință. Ei „picură” mierea, nu o toarnă, deoarece „distribuie” învățătura astfel 
încât să poată fi înţeleasă de toţi ascultătorii. 

4,12 „Grădină”: gr. Kiinoc apare pentru prima dată aici. Termenul revine în texte pro- 
fetice, în Isaia, Amos sau lezechiel. Tema „grădinii” a fost foarte productivă în toate 
tradițiile exegetice. Istoria Genezei începe într-o grădină. Învierea este descoperită şi are 
loc într-o grădină. Grădina e locul de meditaţie şi rugăciune, locul de transmitere a 
tradiţiei, dar şi locul unde Hristos este prins pentru a fi supus pătimirii şi morţii. € În 
Antichitate, grădina semăna cu un mic parc în care erau cultivați arbuşti și pomi roditori, 
A sta la umbra acestor pomi în pace şi a te bucura de fructele lor reprezenta cea mai 
înaltă formă de fericire. + „Grădina închisă” simbolizează virginitatea (Carr, p. 123). În 
majoritatea cântecelor de dragoste din Orientul Apropiat regăsim această metaforă 
(Keel, p. 172). e Versetele 12-15 au fost interpretate ca referindu-se la Biserică, Mireasa 
lui Hristos, la sufletul sfânt sau, în mod special, la Fecioara Maria (cf Pope, p. 490). e 
Honorius din Autun (Expositio 2) crede că această grădină reprezintă imaginea Bisericii, 
în care cresc feluritele virtuți ale sfinților, diferitele flori care aduc vindecare rănilor 
pricinuite de păcat. Varietatea florilor ilustrează varietatea celor aleşi: martiri, mărturisi= 
tori, fecioare şi alţi credincioşi. „Grădinarul” este Hristos care-Şi îngrijește grădina prin 
învăţătura Sa. Grădina închisă simbolizează faptul că este ferită de atacurile duşmanilor 
prin învăţătura predicatorilor. „Izvorul” reprezintă Sfânta Scriptură prin care Biserica 
este „udată”; totodată el reprezintă şi izvorul botezului, închis pentru păgâni, descoperit 
însă catehumenilor. Pe de altă parte, izvorul îl reprezintă pe Hristos, sursa vieţii, izvorul 
Apei Vii, adică a darurilor Duhului Sfânt. 

4,13 „Mlădiţele tale”, /;z. „cele ce vin dinspre tine, trimise de tine”, Termenul ebr. șelah 
a ridicat mari dificultăţi traducătorilor şi comentatorilor. LXX l-a redat etimologic, prin 
&nooToiui, Vulgata prin emissiones, „emanaţii”, „cele ce vin (dinspre tine)”. În 3Rg. 
9,16, IMac. 2,18 şi 2Mac. 3,2 termenul grecesc este folosit cu sensul „daruri, cadouri 
(trimisey”. În contextul Cântării, putem să migrăm spre un sens din lumea vegetală; 
„mlădiţe”, cele ce ies din trunchi. Rădăcina cuvântului înseamnă „a trimite” şi se 
regăseşte ca radical al termenului „aposto!”. Acest lucru oferă destule motive pentru 

cipru cu nard, 

14 nard şi şofran, 

trestie şi scorţişoară, 

cu toți pomii Libanului, 

smirnă şi aloe cu cele mai bune miresme, 

15 izvor al grădinitor, fântână de apă vie 

care curge susurând din Liban. 

1 Ridică-te, vânt de miazănoapte şi vino, vânt de miazăzi, 


speculații referitoare la apostolii „trimişi” de Mireasă, Biserica. Pentru Origen, acestea 
sunt „darurile” trimise de Mireasă pentru Mire. + „cipru”: c/. nota la 1,14. + Nardul era 
un parfum foarte scump, obținut dintr-o plantă originară din regiunea himalayană a 
Indiei (Carr, p. 85). Nardul face trimitere la sfinţii umili şi inocenți care, prin dragostea 
lor, îi ung pe oamenii răniţi de păcate (Honorius din Autun, Expositio 2). e „Emana- 
țiile”, asociate imaginii sufletului pios, au fost privite drept cuvintele spuse spre Slava lui 
Dumnezeu, „rodiile” îi reprezintă pe apostolii martirizaţi, „camforul” (ciprul), puritatea 
vieţii spirituale, iar „nardul” sugerează ungerea lui Hristos înainte de moartea Sa 
(In. 12,3), cf. Pope, p. 493. + Pentru Honorius din Autun (Expositio 2), „livada cu rod” îi 
ilustrează pe sfinţii care aduc roade prin faptele lor bune. 

4,14 „aloe”: în text 0âa8, transcriind aproximativ ebraicul 'ahălărh. Carr (p, 126) afirmă 
că toate aceste specii menţionate au conotaţii erotice în poezia de dragoste. Ele servesc 
şi ca simboluri pentru frumusețea iubitului. $ „Trestia” îi reprezintă, pentru unii, pe 
Părinţii Bisericii şi scrierile lor; mirul şi aloea au sugerat pregătirea lui Hristos pentru 
înmormântare şi necesitatea omului de a lua parte la moartea lui Hristos înainte de a fi 
părtaş la învierea Lui. „Cele mai bune miresme” au fost explicate ca fiind darurile 
Duhului Sfânt sau marile învățături ale Bisericii (Pope, p. 495). 

4,15 Imaginea iubitei ca „izvor al grădinilor” şi ca „fântână de apă vie” sugerează extra- 
ordinara frumuseţe şi rodnicia ei în momentul în care fântâna pecetluită se deschide 
(Carr, p. 126). Izvorul dintr-o grădină este esenţial pentru a menţine nu numai prospeți- 
mea şi frumuseţea grădinii, ci însăşi existenţa ei. lubitul spune astfel că, pentru el, iubita 
reprezintă motivul şi scopul pentru care trăieşte. e Glossa ordinaria, CCCM 170.22, 
265: Biserica primară a fost un izvor de biserici (comunități), prin învățătura dată, care 
este în același timp izvor şi fântână, desemnând misterele înțelese doar de sfinţi prin 
revelația Duhului. 

4,16 Aşa cum s-a amintit, acest verset şi primul din capitolul următor sunt privite de 
mulți comentatori ca un climax al cărţii. Ele se situează exact la mijlocul textului ebraic. 
Sunt 111 stihuri (60 de versete împreună cu titlul, 1,1), de la 1,2 la 4,15, şi LILI stihuri 
(55 de versete) de la 5,2 la 8,14. Astfel de jocuri ale simetriei nu sunt deloc neobişnuite 
în textele ebraice. Tot ce s-a întâmplat până aici a fost în vederea pregătirii pentru săvârşi- 
rea şi desăvârşirea iubirii. Ce urmează de aici este consolidarea şi confirmarea ei (Carr, 
p. 127). e „vânt de miazănoapte... vânt de miazăzi”: după părerea lui Keel (p. 181), 
vântul răcoritor de nord măreşte efectul pe care îl au umbrele grădinii (cf 2,3), pe când 

suflă peste grădina mea, să curgă miresmele mele, 
să se ridice iubitul meu spre grădina sa 
şi să-i mănânce roada. 


5! Am intrat în grădina mea, sora mea, mireasă, 


vântul cald de sud îi stimulează aromele. Pope (p. 498) crede însă că cele două vânturi 
formează doar un paralelism poetic, fără vreo semnificaţie aparte. + Nordul este inter- 
pretat în Scriptură ca regiune a întunericului şi a răului (c/. ler.1,14; 10,22, 4,6). În 
lumina acestor versete, Theodoret al Cyrului (/nterpretatio) înțelege vântul de nord ca 
reprezentând puterile răului. Pe de altă parte, sudul este regiunea luminii şi a căldurii. De 
aceea, chemarea vântului de sud semnifică dorința miresei de a fi inundată de harul 
divin, prin prezenţa Mirelui. e Pentru Grigore al Nyssei (/lomiliae 10), vântul de nord îl 
reprezintă pe diavolul însuşi, principele întunericului. Vântul de sud reprezintă puterea 
Duhului Sfânt care inundă grădina, adică Biserica, prin savoarea învățăturilor, a profe- 
ţiilor şi a credinţei. Grigore al Nyssei pune versetul în legătură cu Faptele Apostolilor 
2,2, unde e descrisă scena revărsării Duhului Sfânt. e Beda Venerabilul (Expositio) 
interpretează diferit versetul: cele două vânturi reprezintă două feluri de încercări cărora 
Biserica trebuie să le facă față şi care demonstrează măsura virtuţii ei. Vântul de nord 
semnifică duritatea acestei lumi, pe când cel de sud denotă farmecul ei înşelător. 

5,1 Atât Vulgata, cât şi LXX traduc cele patru verbe, „am intrat, am cules, am mâncat şi 
am băut”, la timpul trecut, însă în TM verbele se pot referi şi la viitor sau chiar la timpul 
prezent (Norris, p. 188). € „mi-am mâncat pâinea cu mierea mea”: gr. Eoryov &prov uov 
peră uEdurâş nov. TM are: „mi-am mâncat fagurele cu mierea mea.” LXX traduce 
astfel, poate, din dorinţa de a evita repetiţia (Pope, p. 505), deşi &prog ar putea însemna 
orice fel de hrană, prin generalizare. + Mierea, vinul şi laptele se găseau printre 
elementele folosite în riturile de fertilitate (Pope, p. 506). + „prieteni”: acest vocativ 
formează un paralelism cu următorul: a5eiţoi. În TM, dădhim (la plural) înseamnă atât 
„iubiţitor”, cât şi, abstract, „dragoste”; așadar, sensul ar putea fi „îmbătaţi-vă [cu] dra- 
goste” (Pope, p. 506). + Pentru Theodoret al Cyrului (/nterpretatio), culegerea smirnei 
se referă la moartea îndurată de Hristos, moarte cu care toți credincioşii se identifică 
(ef Rom. 6,4). Totodată, Hristos este adevărata viţă (c/; In. 15,1). „Laptele” îi evocă pe 
cei imaturi în credință, pe care EI nu-i respinge, ci le acceptă roadele. Cei apropiaţi de 
Hristos, prietenii Săi, aflați pe calea spre desăvârşire, sunt invitaţi de EI să fie umpluţi de 
„beţia” divină, care conduce nu la delir, ci la cumpătare, nu la slăbiciune, ci la putere 
(cf. Ps. 35,8). e Pope (p. 509) arată că exegeţii şi comentatorii creştini au exploatat din 
plin cuvintele-cheie din acest verset, interpretându-le extrem de variat. Smirna simboli- 
zează suferința lui Hristos şi a fost văzută, totodată, ca reprezentându-i pe martiri, iar 
aromele, pe sfinți. Smirna ilustrează botezul prin care suntem îngropaţi împreună cu El, 
iar aromele sunt puterile date de Duhul Sfânt. Mierea, vinul şi laptele au fost interpretate 
diferit. Mierea a fost înțeleasă ca fiind „dulceaţa” divinității aparținând trupului uman al 
lui Hristos. Vinul şi laptele reprezintă cele două naturi unite în Hristos. De asemenea, 
mierea şi vinul îi prefigurează pe sfinţii predicatori. Predicatorii sunt „vinul”, deoarece 

mi-am cules smirna cu aromele mele, 

mi-am mâncat pâinea cu mierea mea, 

mi-am băut vinul cu laptele meu: 

mâncaţi, prieteni, şi beți şi îmbătaţi-vă, fraților! 
? Eu dorm, dar inima mea veghează. 


proclamă sacramentele puternice ale Scripturii, ascultătorii sunt „lapte”, deoarece sunt 
mai slabi şi au nevoie de ajutor în a înțelege tainele sfinte. Invitaţia din finalul versetului 
este o asigurare a prezenței înțelepciunii şi cunoaşterii lui Dumnezeu. Această parte a 
mai fost interpretată ca o chemare pentru credincioşi la imitarea sfinților. 

5,2 Versetul marchează o tranziţie în economia capitolului şi a cărții. Carr (p. 130) 
consideră că secțiunea 5,2-8,4 narează felul în care se împlineşte relaţia stabilită în 
capitolele anterioare. Personajul principal al secțiunii este iubita. Din cele 111 stihuri 
până la sfârşitul cărţii, 80 îi aparţin ei. e Versetele 2-8 sunt puse de Keel (p. 186) în 
legătură cu 3,1-5, din punctul de vedere al formei şi conţinutului, chiar dacă, spre deo- 
sebire de 5,2-8, fragmentul din capitolul 3 se termina pozitiv. € Versetele 2-8 constituie, 
după interpretarea comună, un vis al femeii iubite. Keel (p. 186) se opune acestei opinii, 
afirmând că însăşi ideea că o fată ar dormi într-o cameră cu uşa deschisă la stradă este 
improbabilă. Pentru Keel, textul, alături de capitolul 3, exprimă în registru liric chinul 
sufletesc generat de pierderea momentului oportun. $ Pentru Pope (p. 511), situaţia 
poate descrie starea cuiva care aşteaptă persoana iubită, însă, aşa cum observă Carr 
(p. 130), reacţia iubitei din versetul 3 nu se poate înscrie în acest context. $ „la uşă”: nu 
apare în TM. + Trebuie remarcată mulțimea de apelative adresate iubitei: „sora”, 
„iubita”, „porumbiţa”, „desăvârşita”. De fiecare dată apare posesivul ov, care accen- 
tuează mai mult legătura intimă dintre cei doi. Foarte sugestiv în descrierea persoanei 
iubite este cuvântul reieia, „desăvârşită”, înrudit cu verbul ree6w, care înseamnă „a 
împlini, a duce ia bun sfârşit, a completa”. e Roua apare des în Scriptură ca semn al 
binecuvântării. e Pentru Theodoret al Cyrului (/nterpretatio), cuvintele Miresei exprimă 
bucuria ei la auzul vocii Mirelui, chiar dacă e prinsă într-un somn adânc. Mireasa știe să 
deosebească vocea Mirelui ei de alte voci (cf. In. 10,27; 10,5). „Noaptea” trimite la 
complotul noctum al iudeilor împotriva lui lisus (Gf In. 13,30; 18,3), iar prin „rouă” 
şi „picurii” care i-au atins părul trebuie să înțelegem cele trei zile ale morţii Sale. În 
numele biruinţei asupra morţii, Mirele o roagă pe Mireasă să-l deschidă, descriind-o ca 
„desăvârşită”, în virtutea îndeplinirii poruncii primite, „porumbiţă”, datorită renunțării la 
dorinţele pământeşti pentru cele spirituale. Mireasa este, totodată, „apropiata” Mirelui, 
pentru că umblă pe urmele Lui şi doreşte să se apropie tot mai mult de El. Mirele şi 
Mireasa sunt, în acelaşi timp, fraţi, deoarece împărtăşesc aceeași iubire şi reverență față 
de Dumnezeu Tatăl. + Apponius (Expositio 8.1-7) crede că acest verset se referă la 
starea sufletului neîncercat de tulburări sau persecuții, ocupat numai cu plăcerile 
omeneşti. De aceea, Hristos, văzând sufletul în această stare, se întoarce în întunericul 
nopții (adică prin mustrarea ascunsă a sufletului) şi bate la uşa minţii astfel încât, trezit 
din acest somn de moarte, sufletul să perceapă pericolele care-l pândesc şi, prin pocăință, 

Glasul iubitului meu! Bate la uşă: 

„Deschide-mi, sora mea, iubita mea, 

porumbiţa mea, desăvârşita mea, 

căci mi s-a umplut capul de rouă 

şi pletele de picurii nopții.” 

* M-am dezbrăcat de cămaşă, cum s-o (mai) îmbrac? 
Mi-am spălat picioarele, cum să le murdăresc? 

* Iubitul meu şi-a întins mâna prin deschizătură 


să-l deschidă uşa lui Hristos. € Alte interpretări: „noaptea” a fost înţeleasă ca reprezen- 
tând păcatul, iar „roua” şi „picurii nopţii” ca fiind cei care se răcesc spiritual şi eşuează 
în dragostea lor față de Dumnezeu. „Pletele” au fost considerate de unii ca ilustrându-i 
pe cei care-L. ascultă doar parţial pe Hristos, sau pe episcopii şi preoții neglijenţi, care nu 
predică cu sinceritate. În mod diferit, „pletele” îi reprezintă pe sfinții persecutați de 
sufletele reci şi necredincioase. De asemenea, „capul” umplut de rouă a fost înțeles ca o 
referire la învierea credincioşilor. „Picurii nopţii” sunt sufletele şi neamurile mântuite şi 
câştigate la credință, încă „reci” din pricina păcatelor şi a imperfecţiunii cunoaşterii lor, 
dar în curând luminate și încălzite de viața şi învățătura păstorilor lor (cf. Pope, p. 514). 
În sfârşit, cuvintele „eu dorm, dar inima mea veghează” au fost citate frecvent în litera- 
tura mistică creştină în legătură cu „rugăciunea inimii”. 

53 „cum”: gr. nâx echivalează ebr. 'Eykhăkhăh, particulă interogativă foarte neobişnuită, 
care apare, pe lângă acest context, în Vechiul Testament, doar în Ester 8,6. Ea exprimă 
uimire şi indignare. Mulţi au fost puşi în dificultate de reacţia iubitei. Ce rost ar avea 
acest strigăt egoist când tânjeşti după iubit? Keel (p. 190) afirmă că aceasta nu reprezintă 
nimic neobişnuit, amintind un cântec egiptean de dragoste care descrie acelaşi tip de 
comportament din partea iubitei. De remarcat acelaşi joc al apropierii şi depărtării, al 
ademenirii şi respingerii, al închiderii şi deschiderii, joc pe care tânăra îndrăgostită îl 
conduce. + Grigore al Nyssei (Homiliae 11) vede în verset o aluzie la actul botezului, 
prin care credincioșii se dezbracă de „omul vechi” (cf. Col. 3,9) şi se îmbracă în Hristos 
(ef; Rom. 13,14). Tot aşa, sufletul credincios a renunţat şi s-a „descălțat” de lucrurile 
pământeşti. Acest drum este fără întoarcere, deoarece sufletul, o dată curăţit, nu trebuie 
să se murdărească din nou sau să vină în contact cu „haina” şi „sandalele” păcatului. e 
Augustin a văzut în aceste cuvinte o referire la momentul de acalmie, de recul în zelul 
misionar al Bisericii, care a urmat stabilităţii din perioada împăratului Constantin. 

5,4 „şi-a întins mâna”: gr. &ntoteriev xeipa, lit. „şi-a trimis mâna”. Expresia mai 
apare în lov 2,5 cu sensul „a îndrepta mâna spre cineva/asupra cuiva”. € „deschizătură”: 
gr. On, „deschizătură, gaură”, mai târziu cu sensul „ochi (de fereastră, în uşă, în zid)”. 
Majoritatea comentatorilor înţelege că e vorba de gaura cheii, unele case fiind prevăzute 
cu un sistem de închidere pe dinafară cu ajutorul unei „chei” de lemn de dimensiuni 
apreciabile (Pope, p. 518). Scena ar putea fi descrisă astfel: mirele „bate la uşă” (v. 2b), 
mireasa întârzie (v. 3), mirele încearcă să deschidă uşa strecurându-și mâna prin lăcașul 
zăvorului, gest ce trezeşte o vie emoție miresei, care vine să-i deschidă (v. 5a). Motivul 

şi pântecele mi-a tresărit din pricina lui. 
5 M-am ridicat să-i deschid iubitului meu, 





mirelui care bate noaptea la uşa închisă de la casa miresei se regăseşte în poezia 
sumeriană de dragoste (Pope, p. 519). + Cuvântul kotia, „pântece”, nu are în greacă 
aceeaşi conotaţie ca în ebraică, El este considerat loc al emoțiilor, al milei, compasiunii, 
pasiunii, dorinței (Pope, p. 519). Şi Keel (p. 192) aminteşte faptul că în Vechiul Testa- 
ment emoțiile nu sunt separate de trup, ci sunt descrise în relaţie cu părţi ale acestuia. e 
Verbul ebr. hâmăh, „a tresări”, descrie o stare emoţională care trebuie înţeleasă fizic, 
trupul reacționând la sentimentele foarte puternice (loan Alexandru, p. 66). + Cei doi 
iubiți sunt toarte greu de localizat în încăpere. Aşa cum geografia din capitolele 
anterioare nu este o geografie reală, putem considera şi aici că elementele arhitecturale, 
mişcarea din încăpere și din afara ei sunt simbolice, aluzive, trimit la jocul iubirii care se 
desfăşoară între cei doi. Comentatorii „realişti” consideră această scenă una dintre cele 
mai pline de tensiune erotică. Exegeza tradiţională, patristică, este foarte departe de o 
astfel de interpretare. $ Pentru Richard de Saint-Victor (Explicatio, PL 196, 503C-504C, 
505B-507A), „pântecele” reprezintă mintea Miresei. Sufletul se bucură de binefacerile 
harului, prin puterea Duhului Sfânt, însă nu este iluminat pe deplin, ci doar cu măsură, și 
de aceea se spune că iubitul își strecoară mâna prin deschizătură. $ Pope (p. 520) arată 
efortul care s-a depus pentru interpretarea acestor cuvinte. „Mâna” a fost văzută ca 
simbolul puterii în acțiune, iar „deschizătura” denotă privirea imperfectă şi parțială pe 
care sufletul o are când vreun obstacol se găseşte între el şi Dumnezeu. Printre altele, 
„mâna prin deschizătură” a fost interpretată ca fiind Hristos care Îşi ajută Mireasa, 
Biserica, să treacă prin necazuri şi persecuții. 

5,5 „smirnă aleasă”: LXX traduce oțivpvav mâpn, „smirnă deplină”, iar Vulgata, pleni 
murra probatissima, „pline de cea mai bună smirnă”. + Odată ce mireasa (sufletul) i-a 
deschis mirelui (Hristos), ea este cuprinsă tot mai mult de iubire şi de grijă pentru cei- 
lalţi. Când sufletul este inundat de dragostea şi contemplarea lui Dumnezeu, el răspunde 
nevoilor celorlalţi prin rugăciune, sfat, mângâiere și predicare. Astfel interpretează Richard 
de Saint-Victor acest verset (Explicatio). De asemenea, mireasa este gata să învingă în 
ea însăşi orice pasiune carnală. Această lucrare de mortificare a trupului este ilustrată 
prin „mâinile care picurau de smirnă”. „Mâinile” reprezintă carnalitatea, iar „smirna”, 
mortificarea. + Alţi interpreţi creştini au aplicat aceste cuvinte activității de predicare a 
Bisericii (Pope, p. 524). Cassiodor a explicat că omul care doreşte să deschidă inimile 
altora pentru Hristos prin predicare trebuie ca mai întâi să se ridice el însuşi şi să ajungă 
plin de zel pentru fapte bune şi pentru împlinirea cuvintelor pe care le predică. Smirna 
reprezintă pocăinţa şi mortificarea voluntară. Astfel, venind de la Mire, se referă aici la 
suferința Sa. „Degetele” au fost înțelese ca virtuţi ale vieţii sfinte. Ele sunt pline de 
smirnă, deoarece mortificarea carnalităţii este esenţială în toate acțiunile noastre. S-a 
atras atenția asupra faptului că aici e vorba despre mâinile miresei care picură smirnă, nu 
despre gura ci, pentru a ne învăța că viața austeră a lepădării de sine este mai importantă 
decât predicarea elocventă, în încercarea de a-i schimba pe cei păcătoşi. + Cuvintele din 
finalul versetului 5, „mânerele încuietorii”, sunt luate, în Vulgata, drept începutul 

mâinile mele au picurat smirnă, 

degetele mele, smirnă aleasă, 

pe mânerele încuietorii. 

* L-am deschis iubitului meu, 

[dar] iubitul meu plecase; 

sufletul mi-a ieşit din mine la cuvântul lui: 
l-am căutat, dar nu l-am găsit, 

l-am strigat, dar nu m-a ascultat. 

7 M-au găsit paznicii care dau ocol prin cetate, 


versetului 6, „Pessulum ostii aperui dilecto meo” (Pope, p. 526). + S-a considerat că 
„înicuietoarea” semnifică plăcerile lumești care închid inima omului față de Dumnezeu, 
sau ignoranța şi orbirea spirituală, care pot fi îndepărtate prin predicarea cuvântului lui 
Dumnezeu. La fel cum o încuietoare mică poate bloca o uşă mare, tot aşa, în viaţa 
spirituală, micile defecte şi neglijențe împiedică plinătatea harului şi trebuie îndepărtate 
pentru ca Mirele să poată intra în suflet. 

5,6 „plecase”: gr. ropiji0ev echivalează ebr. hâmaq 'âbhăr, „se retrăsese, trecuse”. 
Vulgata a redat ambele verbe: declinauerat et transierat (Pope, p. 525). e Pentru 6c, 
Carr (p. 136) propune traducerea „aproape am murit când am văzut că a plecat”. Vulgata 
traduce anima mea liquefacta est, „sufletul meu s-a topit”. e Grigore al Nyssei, 
Homiliae 12, vede în acest verset o experiență a sufletului similară cu teofania la care a 
asistat Moise când a cerut să vadă slava lui Dumnezeu. Mirele nu părăseşte sufletul, ci îl 
trage după El. Scriptura ne învaţă, aşadar, că cine doreşte să-L contemple pe Dumnezeu 
face aceasta urmându-L, pe EI; contemplarea feţei lui Dumnezeu este o călătorie neîn- 
treruptă câtre EI, prin împlinirea cuvântului Său. € Richard de Saint-Victor (Explicatio) 
consideră că Mirele nu o părăseşte pe iubita Sa, ci trece doar alături de ea. Chiar dacă 
prezența Mirelui e simțită mai puțin, EL rămâne, totuşi, alături de ea. Motivul pentru care 
Mirele nu i se descoperă în întregime este dorința ca ea să rămână într-o stare de 
umilinţă, pentru ca astfel să se ridice mai mult spiritual. € Afirmația „sufletul mi-a ieşit 
din mine” sau „s-a topit”, după traducerea Vulgatei, a fost văzută ca descrierea trecerii 
sufletului de la păcat la sfințenie, ori ca „topirea” sa de dragostea cerească. 

5,7 Primul stih repetă cuvintele din 3,3, însă urmarea diferă. Atât Keel (p. 195), cât şi 
loan Alexandru (p. 67) explică reacţia păzitorilor cetăţii prin faptul că iubita este luată 
drept o femeie de moravuri uşoare (nu avea voie să poarte voal). Totodată, ieşirea unei 
fecioare noaptea în oraş era sever oprită de lege. $ Pentru Ambrozie (De /saac 6.55-56), 
sufletul se acoperă cu „vălul nupţial”, pentru a fi pregătit de întâlnirea cu Mirele, sau 
datorită prezenţei îngerilor (cf. 1Cor. 11,10). Aceştia o rănesc, totuşi, pentru ca ea să fie 
încercată, ştiut fiind faptul că sufletul se întăreşte prin încercări. Îngerii îi iau miresei 
vălul pentru a vedea dacă poartă adevărata frumuseţe a virtuţii. Cel care doreşte să intre 
în cetatea cerească trebuie să o facă dezbrăcat de orice haină a prefăcătoriei, iar sufletul 
nu trebuie să poarte nici o rămăşiţă de plăceri trupeşti. + Un alt înțeles al acestor cuvinte 
este că miresei i se ia vălul când conştiinţa ei poate fi supusă privirilor, datorită faptului 

m-au lovit, m-au rănit, 

mi-au luat vălul de pe mine paznicii întăriturilor. 

*vă pun sub jurământ, fiice ale Ierusalimului, 

pe puterile şi tăriile câmpului, 

dacă l-aţi găsi cumva pe iubitul meu, ce-i veţi vesti? 

Că eu sunt mistuită de dragoste. 

9 „Ce are iubitul tău față de altul, tu, frumoasă între femei, 
ce are iubitul tău față de altul, de ne juri aşa?” 


că este neîntinată de vreun păcat. + Interpretări diferite ale acestor cuvinte sunt amintite 
de Pope (p. 528). Pentru unii comentatori creştini „paznicii” îi reprezintă pe stăpânitorii 
romani, care au persecutat Biserica şi au luat „vălul” de carne al martirilor, care le aco- 
perea sufletul. „Cetatea” ilustrând întreg pământul, „paznicii” ar reprezinta spiritele rele 
care dau târcoale sufletelor pentru a le dezbrăca de credinţa lor. Interpretaţi în sens pozi- 
tiv, „paznicii” ar fi cetele de îngeri păzitori sau de sfinți. Aceşti păzitori rănesc sufletele 
prin cuvântul lui Dumnezeu şi prin iubire, luându-le „„vălul” gândurilor carnale și al 
obiceiurilor care întunecă mintea. + Pentru Honorius din Autun (Expositio), „paznicii” 
sunt conducătorii Bisericii, păzitorii Legii lui Dumnezeu. Ei o lovesc pe Mireasă cu frica 
de păcat, o rănesc cu mustrare și pocăință, îi iau vălul, adică mulțimea păcatelor, sau 
vălul ignoranței, prin explicarea cuvântului lui Dumnezeu. 

5,8 În TM, segmentul! „pe puterile și tăriile cîmpului” lipseşte. LXX îl adaugă, probabil 
pentru a păstra aceeași formă a jurământului ca în celelalte locuri. Carr (p. 137) spune că 
aceste cuvinte marchează finalul unei secţiuni majore a cărţii. Se poate ca, din reflex, 
traducătorul LXX să fi marcat ceea ce el considera începutul unei alte secțiuni prin 
acest refren. Aici însă nu avem de-a face cu un final sau un început de secțiune 
importantă. $ Unii interpreţi au văzut în aceste cuvinte strigătul miresei după prezența 
Mirelui divin, la înălțarea Lui la cer. Alţii au văzut aici imaginea comuniunii sfinților 
uniţi prin legătura rugăciunii mijlocitoare. Biserica îşi declară dragostea pentru Hristos, 
Mirele îi cheamă pe apostoli, pe profeți şi martiri ca apărători care mijlocesc pentru 
Biserica luptătoare, încă acoperită cu „vălul” firii muritoare, dar năzuind din toată inima 
după prezenţa Mirelui divin. Mireasa, bolnavă, moartă şi răstignită în privința dragostei 
pentru cele pământeşti, cere ajutorul mijlocitorilor ci, legându-i prin jurământ (c/. Pope, 
pp. 529-530). 

5,9 Pentru Richard de Saint-Victor (Explicatio), expresia „iubitul tău faţă de altul” se 
referă la Fiul lui Dumnezeu în relaţie cu Tatăl; cine ÎI iubeşte pe Fiul, ÎI iubeşte şi pe 
Tatăl. Așadar, el nu interpretează această întrebare în sens comparativ. Interogaţia 
aparține sufletelor credincioase care se adresează miresei pentru a fi învățate să iubească 
şi pentru a le fi reînnoită dragostea faţă de Iubitul ei. e Pentru alți interpreţi, întrebarea 
este pusă de îngeri miresei pentru a afla ce a învăţat de la EI, pentru ca ei să-L iubească 
la fel, deoarece nici cei care Îl văd pe Mire faţă în față nu sunt capabili să-L înțeleagă pe 
deplin. Îngerii sunt dornici să înveţe de la mireasa care suferă cu şi pentru EI taina 
suferinţei (cf. iPt. 1,12) cf: Pope, p. 531. 

“9 Tubitul meu este alb şi îmbujorat, 
ales dintre zece mii. 
!! Capul lui este aur şi phaz, 





5,10 Carr (p. 139) aminteşte că descrierea frumuseții persoanei iubite în cântecele de 
dragoste din Orientul Apropiat este comună, însă cele mai multe o descriu pe iubită. O 
descriere a frumuseţii iubitului atât de detaliată ca aici este foarte rar întâlnită. $ loan 
Alexandru (p. 67) face o comparație între descrierea iubitei şi cea a iubitului. În descrie- 
rea ei, metaforele aparţin mai mult lumii plantelor, fiind asemănată unei grădini. În cazul 
Mirelui însă, metaforele provin din lumea mineralelor. $ „alb”: er. Aevk6g poate fi 
tradus şi „strălucitor”, Acesta e sensul ebraicului pak. $ „îmbujorat”: gr. TVPP6G, „roşu 
ca focul”, traduce ebr. 'adhăm, cuvânt neobişnuit pentru „roşu”. Pentru Keel (p. 198), 
cele două cuvinte formează o hendiadă, însemnând „roşu strălucitor”. $ „ales”: gr. 
EkhedoxtouEvog, termen militar, înseamnă „ales dintr-un 460”, un grup de soldaţi. e 
Iubitul este alb, deoarece străluceşte prin lumina veşnică şi pentru faptul că în EI nu 
există păcal sau înșelătorie. E îmbujorat datorită suferințelor Lui, prin care, vărsându-Şi 
sângele, a vindecat bolile sufletului. E, de asemenea, „ales dintre zece mii”, fiindcă nici 
un om nu a fost fără păcat în afară de EI (Richard de Saint-Victor, Explicatio). + Pentru 
Theodoret al Cyrului (Interpretatio), „albul” şi „îmbujorarea” trimit la cele două naturi 
ale lui Hristos. EI este Dumnezeu, adevărata lumină, dar a fost şi o ființă umană care, 
prin suferința Sa, a biruit forţele întunericului. Unicitatea lui Hristos constă în faptul că a 
fost lipsit de păcat aducând astfel înaintea lui Dumnezeu o jertfă fără pată. e Interpreţi 
creştini au găsit diverse explicaţii pentru acest verset (6/. Pope, p. 533): Mirele este alb 
şi îmbujorat, deoarece oferă răsplata păcii şi, în acelaşi timp, a războiului; e alb în 
dragostea Sa faţă de cei drepţi, dar îmbujorat din pricina mâniei împotriva celor stricați; 
cuvântul ebraic 'adhâm, „înroşit”, trimite, prin asemănare sonoră, la al doilea Adam, 
care a venit să îndrepte greşeala primului Adam. De asemenea, cuvântul a fost pus în 
legătură cu epifania din Isaia 63,1-6 (Cel care calcă peste strugurii mâniei, îmbrăcat în 
haine roşii); „albul” a evocat naşterea lui Hristos din Fecioară, iar „roşul”, moartea Sa de 
bunăvoie. Mai mult, cele două culori au fost înțelese de unii comentatori ca arătându-L 
pe Hristos prin pâinea albă şi vinul actului euharistic. 

S,L1 „aur şi phaz”: ebr. kethem păz a ridicat serioase probleme de traducere, Expresia nu 
este obișnuită în limbajul VT. LXX transliterează al doilea termen, 904, unii identi- 
ficându-l cu topazul sau crisolitul. O traducere comună este „cel mai pur aur”. Aşa îl 
traduce Vulgata: caput eius aurum optimum. $ „(ca] pinii”: ebr. taP'tallim, „vălurite”, 
este un Hapax legomenon în VT. EL a fost tradus în diferite moduri. LXX îl traduce prin 
£AdGrat, care poate însemna, la sg,, „lemnul de brad/pin”, „teaca inflorescenţei de pal- 
mier”, „vâslă (de lemn de pin)” şi, ulterior, „corabie”. O traducere, din G/ossa ordinaria, 
CCCM 170.22.301, este: „pletele lui sunt ca brazii.” e Richard de Saint-Victor (Expli- 
catio) crede că acest verset se referă la divinitatea lui Hristos, la faptul că Dumnezeu 
este Capul Său (cf. 1Cor. 11,13), iar prin „aur” trebuie să înțelegem strălucirea cerului, 
locul celor vii. e Theodoret al Cyrului (nterpretatio) interpretează versetul cu ajutorul a 
două traduceri, a lui Symmachos, care redă comparaţia astfel: „ca o piatră prețioasă”; şi 

pletele lui [ca] pinii, negre ca [penele] corbului. 

12 Ochii lui, ca porumbiţele pe mulțime de ape, 

scăldate în lapte, 

aşezate pe mulțime de ape. 

i, Obrajii lui, şipuri cu aromă din care se răspândesc miresmele, 


a unui anonim, care înțelege aici aşa: „capul lui este împodobit, gravat, cu aur.” Şi 
pentru Theodoret „capul” se referă la dumnezeirea lui Hristos. Mireasa îl aseamănă cu 
lucrurile pe care oamenii le preţuiesc cel mai mult. + Apponius (Exposirio 8.37-39) 
crede că pletele se referă la puterile cereşti. La fel cum pletele împodobesc capul, aceste 
puteri împodobesc maiestatea divină. Pe de altă parte, aşa cum capul poartă pletele, 
Dumnezeu este capul tuturor lucrurilor, susținând universul prin cuvântul puterii Sale 
(ef. Evr. 1,3). Culoarea neagră face trimitere la lucrarea îngerilor învăluită în mister 
(ef. Ps. 96,2). De vreme ce misterul legii divine este cuprins de întuneric, „pletele Lui 
sunt ca penele corbului” pentru cei cu inimile întunecate. + „Capul” a fost înțeles ca 
referindu-se, pe de o parte, la Hristos în care străluceşte toată dumnezeirea sau, pe de 
altă parte, la Hristos în calitate de cap al Bisericii. Capul de aur poate fi înțeles şi ca un 
simbol! al comorilor nesfârşite ale iluminării divine revărsate asupra sfinților care caută 
cunoaşterea lui Dumnezeu. Pletele negre semnifică smerenia sfinților sau păcătoșenia lor 
în comparaţie cu slava Capului. 

$,12 Grigore al Nyssei (Homifiae 13) crede că „ochii” se referă la cei din Biserică puşi 
în poziții înalte, care trebuie să-i supravegheze pe credincioși. Comparaţia cu porum- 
biţele semnifică nevinovăția, curăţia pe care aceştia trebuie să o aibă, faptul că nu mai 
trăiesc după îndemnurile trupului, ci după Spirit, porumbelul fiind simbolul Duhului 
Sfânt. O astfel de persoană trebuie să se curățească de orice urmă de păcat, prin apă. 
„Mulțimea apelor” ne arată că există tot atâtea izvoare de curăţire câte virtuţi. Laptele nu 
are capacitatea de a reflecta imaginea celui care priveşte în el; tot astfel, cei care sunt 
„ochii” Bisericii nu confundă adevărul cu imaginile înşelătoare ale acestei vieți. Mai 
mult, aceşti oameni sunt „aşezaţi pe mulţime de ape”, aşadar ancoraţi neîntrerupt în 
învăţăturile divine, aşa cum pomul sădit lângă ape nu se mişcă şi e veşnic în floare 
(ef. Ps. 1,3), € Interpretarea lui Honorius din Autun (Expositio) urmează aceeași linie, cu 
deosebirea că „ochii” nu-i simbolizează doar pe conducătorii Bisericii, ci orice persoană 
înţeleaptă care Îl contemplă pe Dumnezeu. Aceste persoane sunt ca porumbeii, modeşti, 
curaţi şi hrăniţi cu dumnezeieșştile Scripturi. Ei au fost „scăldaţi în lapte”, adică au fost 
curățiți de lucrurile pământeşti prin învățătură; de asemenea, sunt „aşezaţi pe mulțime de 
ape”, ceea ce înseamnă că stau aproape de darurile nesfârşite ale Duhului Sfânt. 

5,13 „şipuri”: ebr. 'arăghăh înseamnă „terasă de grădină” unde cresc pomi şi plante, dar 
şi „strat (de flori)”, LXX îl traduce prin qi6dcu, „sticluţe, şipuri”, iar Vulgata prin 
areolae, „curţi mici, răzoare”. e „răspândesc”: ebr. migh“d'lâth înseamnă „turnuri”. 
LXX îl citeşte diferit, de aceea îl traduce prin țvovoou, de la verbul wo, „a răsări” (vezi 
Luca 8,6). + Vulgata traduce aici sicut areolae... consitae a pigmentariis, „ca nişte 
grădini mici însămânțate cu plante aromate”. e Theodoret al Cyrului (Interpretatio) 
consideră că „obrajii” şi „buzele” se referă la doctrina creştină, deoarece atât buzele, cât 

buzele lui, crini din care picură smirnă aleasă. 

1 Mâinile lui, lucrături de aur împodobite cu piatră de Tharsis, 
pântecele lui, tăbliță de fildeş pe piatră de safir. 

'5 Picioarele lui, coloane de marmură 

întemeiate pe socluri de aur, 

înfăţişarea lui, ca Libanul, ales ca şi cedrii. 


şi obrajii sunt instrumentele prin care ia formă vorbirea articulată. Obrajii sunt numiţi 
„Şipuri cu aromă”, deoarece învățătura e plină de aromă; totodată ea răspândește 
„miresme”, deoarece învățătorii Bisericii, cercetând Scriptura, creează şi răspândesc 
parfumul sau aroma edificării spirituale. Pe de altă parte, „buzele” sunt comparate cu 
crinii. Despre aceştia, lisus spune că nu torc, nici nu țes, ci sunt îmbrăcați de Dumnezeu. 
Aceasta înseamnă că învăţăturile divine nu poartă în ele nimic uman. Faptul că „buzele 
picură smirnă” se referă la mortificarea vieţii prezente, dezgolită de orice înțelepciune 
umană, posedând doar frumusețea divină. e Pentru Honorius din Autun (Expositio), 
„smirna” se referă la moartea lui Hristos. „Buzele” sunt cei care răspândesc voia lui 
Hristos şi, asemenea crinilor, strălucesc prin virtuți. „Crinii picură smirnă”, adică sunt 
oameni care prin exemplul şi vorba lor dau mărturie despre Hristos. 

5,14 Metafora aurului este reluată în acest verset, aurului adăugându-i-se alte pietre 
prețioase și fildeşul. Keel (p. 202) aminteşte un imn închinat lui Amon-Re, care conține 
aproape aceleaşi expresii. € „Tharsis”: gr. 0aporg transcrie aproximativ ebr. tar“şiş, care 
desemnează fie localitatea Tarşiş (Ps. 47,8), fie o piatră prețioasă. Vulgata îl redă prin 
hyacintus. Carr (p. 142) spune că piatra nu se poate identifica în mod sigur. Alăturarea 
cu aurul poate sugera o piatră de culoare galbenă, poate berilul sau topazul. e „Mâinile 
de aur” se referă, pentru Honorius din Autun (Exposirio), la faptele bune ale cre- 
dincioşilor, care strălucesc în faţa celorlalți. Honorius foloseşte traducerea Vulgatei; 
astfel, iacintul, fiind o piatră de culoarea cerului sau de culoare verde, îi semnifică pe 
sfinții care sunt „verzi” datorită vieţii lor pline de viaţa cea nouă şi care caută lucrurile 
cereşti. + Theodoret al Cyrului, traducând mvEtov cu sensul de „cutie”, se referă la 
„pântece” ca fiind vistieria înțelepciunii divine. e Philon al Carpasiei interpretează 
cuvântul ca fiind Legea în care se găsesc profeţii, oracole şi prefigurări ale lui Hristos. 
Albastru! safirului a sugerat harul ceresc și puterile cu care a fost îmbrăcată umanitatea 
lui Hristos. 

5,15 Honorius din Autun (Expositio) consideră că „picioarele de marmură” se referă la 
ordinele religioase care susţin Biserica prin posesiunile lor. Asemenea „coloanelor de 
marmură”, membrii acestora sunt drepţi în cunoaştere şi nu pot fi clătinaţi de vicii. Mai 
mult, sunt „întemeiaţi pe soclu de aur”, adică pe credinţa apostolilor şi a profeților. e 
Pentru unii interpreţi creştini, „coloanete” îi simbolizează pe Petru, Iacob şi loan, numiţi 
„stâlpi” ai Bisericii, sau chiar pe toți apostolii. De asemenea, picioarele sunt cele două 
porunci ale iubirii, de Dumnezeu şi de aproapele, iubire care izvorăşte din adevărul lui 
Dumnezeu. Libanul şi cedrii sugerează puritatea lui Hristos. Cedrii, care se înalță până 
la cer şi sunt adânc înrădăcinaţi în pământ, simbolizează dinamica dintre divinitatea şi 
umanitatea lui Hristos (cf. Pope, p. 548). 

15 Cerul gurii lui, dulceaţă, şi tot este dorință, 
acesta este iubitul meu, 
şi acesta este prietenul meu, fiice ale Ierusalimului. 


6 ! „Pe unde a plecat iubitul tău, tu, frumoasă între femei? 
Pe unde și-a întors privirea? — 

şi îl vom căuta împreună cu tine.” 

2 Iubitul meu s-a coborât în grădina lui, 


5,16 „acesta”: se poate considera odrog ca fiind în poziţie emfatică, accentuând 
unicitatea iubitului. e Pentru Richard de Saint-Victor (Explicatio), versetul se referă la 
experienţa celui care „gustă” din savoarea bunătăţii lui Dumnezeu, a dragostei Lui, a 
lucrurilor mistice şi spirituale. Adevărata dulceaţă îl umple pe cel care stăruie în 
lucrurile cereşti, care ÎI contemplă pe Dumnezeu şi se bucură cu EI la nesfârşit. Cu cât 
experimentează această „dulceaţă” mai mult, cu atât mai mult o doreşte. + Pope (p. 550) 
arată că, pentru interpreţii creştini, „gura” se referă la Hristos, în calitate de Cuvânt al lui 
Dumnezeu şi, de asemenea, la predicatorii acestui Cuvânt, începând cu loan Botezătorul. 
„Dulceaţa cerului gurii” a fost înțeleasă ca dulceaţa interioară pe care Dumnezeu o 
revarsă asupra celor ce-L iubesc. + „prietenul”: singurul loc din carte unde apare 
nimoiov cu valoare de masculin (cf. nota la 1,9). 

6,1 În Vulgata acest verset este inclus în capitolul anterior. Aceeaşi situație o întâlnim și 
în Biblia lui Şerban de la 1688 şi în traducerea lui Samuil Micu, 1795. e Keel (p. 202) 
observă similaritatea construcţiei versetului cu versetul 5,9. Ambele încep cu o întrebare 
care se repetă, între cele două întrebări găsindu-se expresia „tu, frumoasă între femei”. $ 
Pentru loan Alexandru (p. 70), avem aici de-a face cu transpunerea în realitate a ceea ce 
apare în vis. € „şi-a întors privirea”: TM are pănăh, „s-a întors/a plecat”. + Pentru 
Grigore al Nyssei (Homiliae 15), întrebarea o adresează sufletele care doresc să-L 
găsească pe Hristos. În întrebările lor, sufletele urmează o ordine logică: prima dată 
doresc să știe cum este Mirele (5,9), iar acum doresc să afle unde este EI, ca să li se 
descopere în vederea mântuirii (c/ Ps. 79,3). + Honorius din Autun (Expositio) consi- 
deră că expresia „fiicele Ierusalimului” se referă la Bisericile sau sufletele imperfecte, în 
timp ce Ierusalimul semnifică Biserica celor care au ajuns la stadiul perfecțiunii. Există 
stadii ale frumuseţii: „frumoasă” este cea neafectată de erezii, „mai frumoasă” este cea 
zeloasă în facerea de bine, iar „cea mai frumoasă” este cea care străluceşte în procla- 
marea Cuvântului. Sufletele imperfecte, carnale, neinstruite îi pun această întrebare 
Celei care este perfectă, spirituală, contemplativă şi instruită, pentru a afla motivul 
pentru care Biserica ÎI caută pe Hristos ca şi cum ar fi absent, deşi Îi proclamă prezența 
pretutindeni. De aceea, Honorius se lansează într-o discuţie despre ce înseamnă prezența 
lui Hristos. EI, din punct de vedere trupesc, a plecat, însă din punct de vedere spiritual 
S-a întors în Biserică prin har. 

6,2 „s-a coborât”: unii au văzut în această coborâre motivul descinderii ad inferos 
(Pope, p. 554). Keei (p. 209) nu vede nici un motiv pentru a considera validă această 

spre şipurile cu arome, 
ca să-şi pască [turma] în grădini și să culeagă crini. 
* Eu sunt a iubitului meu şi iubitul meu este al meu, 





interpretare, Grădinile erau aşezate pe atunci în văi, de-a hungul râurilor sau lângă izvoare. 
Astfel, Kce! interpretează literal această coborâre la locul de întâlnire. $ Carr (p. 145) 
oferă o interpretare cu totul diferită, considerând că versetele 2 şi 3 exprimă amintirea 
dureroasă a apropierii iubitului şi a refuzului ei de a-i ieşi în întâmpinare. Acum ei îşi 
reafirmă legătura și jurământul unul faţă de celălalt. Pentru Carr, „grădina” se referă la 
persoana fizică a iubitului. e „ca să-şi pască [turma]”: se transformă grădinarul în păs- 
tor? lubitul miresei nu este nici grădinar, nici păstor. De fapt este însuși regele. Am 
putea înțelege acest vers ca o altă comparaţie în seria comparaţiilor cu un cerb sau o 
gazelă păscând în grădini. Iubitul este comparat cu un cerb şi în 2,9.17 şi 8,14, e Locul 
în care „păstoreşte” iubitul este identic cu un alt loc descris în 5,13, „şipurile cu arome”, 
care, de fapt, reprezintă o metaforă pentru „obraji”. În 5,13 sunt descriși obrajii mirelui; 
în acest loc este vorba de obrajii miresei pe care mirele îi „paște” cu sărutări. Crinii albi 
trimit la albul pielii. În unele părți ale Cântării ni se dau chei de interpretare pentru a 
identifica locurile geografiei tainice descrise în Cântare, Acest gen de aluzii reprezintă 
tocmai cheile prin care putem descoperi harta trupului suprapusă peste o gcografie 
ireală. e Pentru Grigore al Nyssei (Homiliae 15), cuvintele acestui verset ne învaţă taina 
evangheliei. Expresia „s-a coborât” s-ar referi la coborârea lui Hristos din gloria Sa de 
nedescris în natura noastră umană, ilustrată de termenul „grădină”. „Şipurile cu arome” 
descriu frumuseţea Mirelui în 5,13; aici însă ele reprezintă locul în care se găseşte 
Mirele, ceea ce ne învață că Mirele nu pătrunde în sufletul lipsit de virtuți. „Crinii” 
reprezintă puritatea și strălucirea minţii unde locuieşte Hristos, Bunul Păstor. Ei repre- 
zintă lucrurile bune şi cinstite, virtuțile care trebuie să ne însuflețească (ef. Flp. 4,8). e 
Verbul „a coborât” a fost interpretat în multe moduri şi a fost aplicat venirii lui Hristos, 
întrupării sau coborârii în iad (Pope, pp. 556-557). „Grădina” a fost înțeleasă ca Biserică 
universală, iar „culegerea crinilor” ar reprezenta răpirea sfinților din această lume pentru 
a primi binecuvântarea veşnică. Totodată, Hristos S-a întors de la iudeii necredincioşi 
spre păgâni şi S-a făcut o grădină roditoare şi „şipuri cu arome” din care să fie culeşi 
crinii, adică fecioarele, martirii, mărturisitorii, hrăniţi cu închinare şi rugăciune. Întru- 
pându-Se, Hristos a venit în Biserică, grădina Sa, prin naştere fără pată, din Fecioara de 
la care a cules crinii purității şi sfințeniei. O altă grădină, pe lângă cea a Bisericii şi a 
sufletului, în care vine să-Şi întâlnească Mireasa, este cea a Sfintelor Scripturi: din ea 
culege crinii şi aromele pentru a umple sufletele credincioşilor. 

6,3 Versetul reia v. 2,16. loan Alexandru (p. 70) crede că acest text reprezintă încunu- 
narea cea mai laconic exprimată şi cea mai adâncă a întregii Cântări. Cuvintele de aici 
exprimă deplinătatea unirii celor doi, profunzimea relaţiei lor. e Această afirmaţie, „eu 
Sunt a iubitului meu şi iubitul meu este al meu”, reprezintă, pentru Grigore al Nyssei 
(Homiliae 15), norma şi definiția perfecțiunii în virtute. Ecoul cuvintelor se regăseşte în 
declarația apostolului Pavel: „Pentru mine a trăi este Hristos” (Flp. 1,21). Sufletul curat 

cel care[-şi] paşte [turma] între crini. 

4 „Frumoasă eşti, iubita mea, ca desfătarea, 
arătoasă ca Ierusalimul, 

uimitoare ca [oștile] rânduite [de luptă]. 


şi sfințit nu are nimic în afară de prezenţa lui Dumnezeu şi nu se concentrează asupra 
altor lucruri. El îndepărtează orice grijă şi orice gând material, fiind transpus în între- 
gime în tărâmul spiritual şi inteligibil, făcându-se o imagine vie a frumuseţii desăvârșite. 
+ Pope (p. 558) aminteşte interpretarea lui Toma de Aquino, care merge în aceeaşi 
direcţie cu cea a lui Grigore al Nyssei. Mireasa, luminată de slava lui Dumnezeu, în care 
vede frumuseţea, bunătatea, înțelepciunea şi dragostea, este atrasă de această viziune şi 
atât de absorbită, încât nu mai vede şi nu mai aude nimic din cele pământeşti. Sufletul se 
uneşte astfel cu Dumnezeu în eternitate. 

6,4 Secţiunea 4-10 începe şi se încheie cu aceleaşi cuvinte, „uimitoare ca [oştile] 
rânduite [de luptă]”. Versetul 4 începe cu koâi, „frumoasă”, în poziţie emfatică. e 
Vechiul Testament compară uneori cetăţile cu fecioarele sau cu femeile. De exemplu, 
atât Ierusalimul, cât și Samaria sunt astfel descrise în lezechie! 16 şi 23. În 4Rg. 1921 
Dumnezeu vorbeşte despre „fecioara, fiica Sionului”. Keel (p. 212) aminteşte că în 
epoca elenistică cetățile erau personificate de zeițele lor. e Cântarea Cântărilor compară 
iubita cu două cetăți: Tirţa şi Ierusalimul. Însă atât LXX, cât şi Vulgata nu au redat ebr, 
Tir țăh ca toponim. La fel în 4,8. LXX îl redă ca evăoxia, „desfătare”, iar Vulgata îl 
traduce cu suauis, „plăcut”. Tirţa a fost un oraş canaanean, pentru o vreme capitală a 
Regatului de Nord. Regiunea era de o mare frumuseţe naturală, cu grădini şi izvoare 
(Carr, p. 146). Ierusalimul este privit ca perfecţiune a frumuseții (cf. Ps. 49,2). e 
„uimitoare”: gr. Op foc, lizt. „încremenire, uluire (de spaimă, de mirare)”, echivalează 
ebr. 'ayummâh, „înspăimântătoare”, „care inspiră venerație amestecată cu teamă”. 
Substantivul, provenit din aceeaşi rădăcină, e folosit pentru a descrie mânia divină revăr- 
sată împotriva duşmanilor lui Israel (cf. Exod 15,16; 23,27). e „rânduite [de luptă]: gr. 
eroruEvat, „aşezate, rânduite”, echivalează ebr. nid'galărh, „cele înzestrate cu 
stindarde [de luptă]”; Vulgata redă această parte astfel: terribilis ut castrorum acies 
ordinata. $ Pentru Theodoret al Cyrului (/nterpretatio), „lerusalimul” se referă la cetatea 
cerească, nu la cea pământească, despre care Pavel spune că este liberă şi că este mama 
noastră, a tuturor (cf. Gal. 4,26). Mireasa e asemănată cu Ierusalimul ceresc, deoarece 
imită felul angelic de viață. Trăind pe pământ, ea se deprinde cu lucrurile cereşti. Prin 
modul ci de viaţă, ea îi uimeşte pe cei care-o văd, deoarece totul e în ordine în viața 
Miresei; ea cunoaşte perfect prioritățile: a învăţat să-L preţuiască pe Mire mai mult decât 
orice altceva şi apoi să-i îndrăgească pe cei care au crescut alături de El. e Unii 
comentatori creştini au interpretat versetul în lumina relației dintre evrei şi creştini. 
Astfel, Atanasie a afirmat că neamurile trebuie să fie ca şi Ierusalimul, adică un singur 
popor, prin cinstirea Legii şi prin credinţa în Hristos, deoarece Dumnezeul Legii și Cel 
al Evangheliei este Unul, iar cine nu se face ca Ierusalimul nu poate deveni prietenul 
Mirelui (cf. Pope, p. 563). 

* Întoarce-ţi ochii dinaintea mea, 

căci ei m-au tulburat, 

pletele tale, ca turmele de capre 

care se arată din Galaad. 

6 Dinţii tăi, turmă de oi tunse, 

care ies din scăldătoare, 

toate purtând gemeni 

şi nici una stearpă între ele. 

Cao panglică de purpură, buzele tale, 
şi graiul tău, fermecător. 

Ca o jumătate de rodie, obrazul tău 
dincolo de tăcerea ta. 

3 Sunt șaizeci de regine şi optzeci de țiitoare, 


6,5 „m-au tulburat”: gr. &vonrepâw înseamnă „a zbura”, „a-şi umfla penele”, „a zbura 
din nou”, însă şi „a stârni”, „a tulbura”. TM are „m-au neliniştit/tulburat”; de la aceeaşi 
rădăcină este şi numele monstrului marin Rahabh (e.g. Is. 51,9), care întrupează o putere 
“ haotică (Keel, p. 215). + În continuare, până la versetul 8, sunt reluate, cu mici diferenţe, 
cuvintele din 4,1-3. e Theodoret al Cyrului (/nterpretatio) consideră că stihurile Sa-b 
reprezintă sfatul Mirelui către iubita Sa care doreşte să-L, contemple şi să-L înțeleagă. El 
este dincolo de orice limită a cunoaşterii, atât umane, cât şi angelice. Deşi mireasa dorește 
să depăşească aceste limite și să se adâncească în ceea ce este peste puterile ei, nu va 
reuşi să facă acest lucru. De aceea, Mirele o sfătuieşte să nu se preocupe de probleme 
prea dificile sau să caute lucruri prea înalte pentru ca, ci să-şi ocupe mintea cu poruncile 
primite. + Ambrozie (De Isaac 7.57) oferă o interpretare asemănătoare. Prin devoţiunea 
şi credinţa ei, mireasa a trecut dincolo de limitele posibilităților naturii şi condiţiei ei, 
deoarece Hristos locuieşte într-o lumină inaccesibilă (cf. 1Tim. 6,16). Mirele dă această 
poruncă deoarece ea nu poate privi plinătatea dumnezeirii ui şi strălucirea luminii 
adevărate. Ambrozie propune însă şi o altă interpretare. Numai sufletul perfect ÎI poate 
privi pe Dumnezeu; de aceea EI îi spune sufletului perfect să-i înveţe şi să se reveleze şi 
celor imperfecţi pentru ca şi aceştia să ajungă în stare să-L. urmeze. 
6,5b-7 Versetele repetă vv. 1-3 din capitolul 4. Pentru Theodoret al Cyrului (/nterpretatio), 
repetarea aceloraşi cuvinte nu este fără sens, ci reprezintă un act prin care Mirele îi 
aminteşte Miresei frumuseţea ei şi o îndeamnă să persevereze în frumuseţe, să o păstreze 
intactă, nepătată. 
6,8 Pentru Keel (p. 217), versetele 8-10 marchează o ruptură faţă de fragmentul anterior. 
Aici iubitul nu i se adresează direct iubitei, iar limbajul diferă, valoarea ființei dragi fiind 
apreciată după categoriile sociale de la curte. + După Carr (p. 148), versetul nu trebuie 
interpretat ca referindu-se la haremul lui Solomon sau la vreun alt harem; e o simplă 
declaraţie. e Versetul a determinat multe eforturi pentru a explica semnificaţia nume- 
relor „șaizeci” şi „optzeci”, deoarece gânditorii antici şi medievali ataşau numerelor 

iar fetele sunt fără de număr. 
% Una este însă porumbița mea, desăvârşita mea, 


înţelesuri simbolice (Norris, p. 233). + Theodoret al Cyrului (/nterpretatio) porneşte în 
interpretarea sa de la afirmaţia că există grade diferite ale sfințeniei şi devoțiunii, lucru 
pe care însuși Hristos l-a afirmat când a spus: „În casa Tatălui Meu sunt multe locașuri” 
(In. 14,2). De asemenea, în pilda talanţilor, fiecare a primit un număr diferit de talanţi. 
Tot aşa, sămânţa căzută pe pământ a rodit diferit: o parte a dat treizeci, alta şaizeci, alta 
o sută (cf. Mt. 13,8). „Treizeci” reprezintă categoria celor lăudaţi, din moment ce 
numărul € obținut din înmulţirea lui trei cu zece. „Şaizeci” este de două ori treizeci, iar 
„0 sută” este numărul perfect, de zece ori „zece”. Însă toate aceste categorii reprezintă 
sufletele credincioşilor, deoarece Hristos le descrie ca fiind un „pământ bun” (Mt. 13,8). 
Mireasa reprezintă sufletele ajunse la perfecțiune, care îndură viața grea a practicării 
virtuții doar din dragoste pentru Mire şi care aleg să îndeplinească cele cerute de Mire şi 
să sufere toate nedreptăţile pentru El. Există suflete aflate mai jos pe scara perfecțiunii, 
suflete care practică virtutea nu din dragoste pură faţă de Mire, ci din dorinţa de a primi 
răsplata lucrurilor viitoare. Aceste suflete sunt numite în text „regine”. Mai există o cate- 
gorie de suflete, simbolizate prin imaginea „țiitoarelor”, care împlinesc poruncile divine 
doar din teama de iad. Apoi, sunt suflete care trăiesc într-o stare de indiferență, care nu 
sunt însuflețite nici de dragostea faţă de Hristos, nici de dorința de răsplată, nici de frica 
de pedeapsă. Ele sunt schimbătoare, alternând momentele de grijă de sine cu cele de 
păcat şi de pocăință. Textul le descrie ca fiind nişte „fete” cărora nu li se ştie numărul. 
Nu numai că sunt foarte multe, dar sunt nevrednice de a fi numărate. + Origen a văzut în 
„regine” sufletele desăvârşite, în „țiitoare”, cele pe calea desăvârşirii, iar în „fete”, sufle- 
tele aflate la începutul drumului. + Pentru Grigore al Nyssei, „reginele” sunt cei ce slujesc 
pe Dumnezeu din dragoste, „țiitoarele”, din teamă, iar „fetele”, credincioşii imperfecți 
neinteresaţi de mântuire (c/ Pope, p. 569). 

6,9 „Una”, pia, este în poziţie emfatică, accentuând unicitatea iubitei. Pentru Carr (p. :149) 
traducerea trebuie să fie: „2 Unică este ea, porumbiţa, desăvârşita mea, % unică este 
pentru mama ei.” + Mireasa este superioară tuturor acestor suflete, fiind unică, născută 
din mama ei, Ierusalimul ceresc, spune Theodoret al Cyrului (/nterpretatio). Ea este 
lăudată de toţi: de regine, de țiitoare, de fete, deoarece ÎI urmează pe Mire din iubire, nu 
pentru răsplată sau din teamă. + Pentru Ciprian al Cartaginei (De unitate ecclesiae 
catholicae 4), versetul vorbeşte despre taina unităţii Bisericii. După cum Hristos i-a 
încredințat apostolului Petru conducerea Bisericii, tot aşa, după înviere, El a dăruit 
putere şi cinstire egală tuturor apostolilor, pentru a evidenția unitatea lor. În Cântarea 
Cântărilor, Duhul Sfânt vorbeşte prin persoana Domnului lisus despre Biserica Sa unită. 
Cei care pretind că sunt credincioşi trebuie să fie una cu Biserica Sa. € Pentru diferiţi 
comentatori, „porumbița unică” este Biserica universală, unită printr-un singur Domn, o 
singură credință şi un singur botez. Pentru alții, reprezintă umanitatea perfectă a lui 
Hristos, unicul fiu al Fecioarei Maria. Fetele au fost înțelese ca reprezentând Biserica, 
iar reginele şi țiitoarele ca simbolizând lumea care nu binecuvântează Biserica, însă este 
nevoită să o laude (cf Pope, p. 571). 

singură este la mama ei, 

aleasă este pentru cea care a născut-o; 

au văzut-o fetele şi o vor ferici, 

reginele şi ţiitoarele, şi o vor lăuda. 

1% Cine este aceea care răsare ca aurora, 

frumoasă ca luna, aleasă ca soarele, 

uimitoare ca [oştile] rânduite [de luptă]? 

1! Am coborât în grădina nucului ca să văd lăstarii văii, 


6,10 „răsare”: gr. ExkUnro înseamnă „a se apleca pentru a privi”, însă şi „a se ivi, a 
apărea”. TM are „priveşte în jos”. + Trebuie remarcată, în descrierea iubitei, gradația: 
„aurora”, „luna”, „soarele”, Spre finalul Cântării întreaga atmosferă este din ce în ce mai 
încărcată de mirosuri, de lumină, de lichide, dar şi mireasa este din ce în ce mai 
luminată, mai albă, impecabil îmbrăcată, fără cusur împodobită. Desăvârşirea dragostei 
şi săvârşirea iubirii sunt descrise prin ceea ce se întâmplă în jurul mirilor, în primul rând, 
apoi prin ceea ce se întâmplă cu fizionomia şi trupul mirilor. Toate scenele sunt subli- 
mate. Intuim ce se întâmplă cu scena dragostei privind „ca în oglindă, în ghicitură” 
(1Cor. 13,12). e Theodoret al Cyrului (Interpretatio) consideră că cei care adresează 
întrebarea sunt însoțitorii Mirelui, După ce au aflat de la E! despre frumusețea miresei, 
acum sunt îndemnați să o cunoască mai bine. După ce au văzut-o, ci îşi manifestă 
admiraţia, plini de încântare. Aici, pe pământ, Biserica, întunecată de trupul muritor, 
nu-și poate arăta întreaga lumină. Însă după ce trupul muritor va fi transformat (cf. 1Cor. 
15,54), întreaga ei lumină va fi văzută în slavă. Prevăzând aceste lucruri, însoțitorii 
Mirelui nu o aseamănă doar cu aurora, ci şi cu luna şi soarele. Biserica este ca o „lună” 
care luminează paşii călătorilor şi arată drumul adevărat. De asemenea, ca este precum 
„aurora”, deoarece timpul care va urma venirii lui Hristos sunt zorii zilei viitoare. Osea 
6,3 spune că Dumnezeu „se iveşte ca zorile dimineţii şi va veni la noi”. Când Ziua 
Domnului va veni, nu va mai fi nici o strălucire ca a lunii, ci ca a soarelui care îi uimeşte 
nu doar pe necredincioși, ci şi pe „fete, ţiitoare şi regine”. + Honorius din Autun 
recunoaşte în verset Biserica în toate perioadele ei de existență: „aurora” reprezintă 
epoca patriarhală, „luna”, perioada mozaică, și „soarele”, lumina deplină a evangheliei 
revelate. Biserica priveşte înainte, asemenea aurorei, peste nori şi întuneric, pentru a 
străluci în lumina adevărului. Ea este frumoasă ca luna în această viață, dar aleasă ca 
soarele în lumea viitoare. Aplicat vieţii ioase, acest verset descrie diferite grade de 
strălucire, începătorii făcând primii paşi, ca lumina de dimineaţă, creştinii care 
înaintează pe calea desăvârșirii fiind ca luna care străluceşte noaptea, în timp ce sfinții 
sunt ca soarele în plină zi. Pe de altă parte, „aurora” poate reprezenta umilinţa, „luna”. 
castitatea, iar „soarele”, caritatea (cf. Pope, p. 574). 

6,11 „Acolo îţi voi da sânii mei” nu apare în TM (vezi şi 7,13). e Ambrozie (De Isaac 
8.64-66) afirmă că mireasa, stânjenită de laudele Mirelui, se retrage din modestie, însă 
este adusă înapoi de către iubitul ei şi rosteşte aceste cuvinte. Versetul vorbeşte despre 
greutățile şi ispitele cărora Biserica trebuie să le facă față. „Nucul” semnifică amărăciunea 

să văd dacă a înflorit via 

şi dacă rodiile au dat în floare.” 

Acolo îţi voi da sânii mei. 

12 N-a ştiut sufletul meu: m-a făcut [ca pe] carele lui Aminadab. 


7! Întoarce-te, întoarce-te, Sulamito, i îi 


necazurilor, iar „valea”, ispitele care vin asupra Bisericii. e Cel care „coboară în gră- 
dină” este, în opinia lui Honorius din Autun (Exposițio), lisus Hristos, care S-a pogorât 
în ludeea pentru a vedea „lăstarii văii”, adică faptele celor care locuiesc în Ierusalim. 
Cetatea e comparată cu o vale, deoarece se află aşezată între puterile neamurilor ca între 
munţi. De asemenea, Hristos S-a pogorât să vadă dacă „via este înflorită”, adică dacă 
sinagoga, numită „Via Domnului”, pe care a adus-o din Egipt şi a plantat-o în Iudeea, a 
rodit prin credință. 

6,12 Verset unanim considerat a fi cel mai dificil din Cântarea Cântărilor. Cuvintele, cu 
excepția ultimului, sunt comune, dar sintaxa derutează (Carr, p. 152). e Keel (p. 226) 
vede aici o stare de inconştiență, asemănătoare celei descrise în 5,2. e Norris (p. 243) 
afirmă că textul nu face nici o referire la vreo persoană pe nume Aminadab şi, poate, 
nici la vreun car. După părerea sa, referirea LXX şi a Vulgatei la Aminadab este 
produsul unui efort de a da sens propoziției ebraice. + Ambrozie (De /saac 8.64-66) 
consideră că sufletul este un car condus fie de cai buni, fie de cai răi. Caii sunt virtuțile 
sufletului, iar cei răi sunt pasiunile trupești. Caii buni sunt patru: prudenţa, cumpătarea, 
tăria morală şi dreptatea, pe când cei răi sunt: mânia, pofta, frica şi nedreptatea. Sufletul, 
pe calea către cer, se găseşte într-o mare cursă al cărei premiu este Hristos. Caii săi 
poartă jugul credinței, sunt legați împreună cu lanţul dragostei, frâul dreptăţii și căpăs- 
trul cumpătării. + Alte interpretări sunt amintite de Pope (p. 592). Unii Părinţi au aplicat 
acest verset sinagogii, uimită de predicarea evangheliei. Aminadab este Hristos însuși, 
care de bunăvoie a devenit om şi parte din poporul Său. Carul este evanghelia. $ Tradu- 
cerea Vulgatei, guadrigas, „care cu patru roţi”, a permis interpretarea acestui verset ca o 
referire la cele patru evanghelii şi la cele patru taine principale ale acestora: întruparea, 
moartea, învierea şi înălțarea lui Hristos. 

7,1 Carr (p. 153) propune o împărţire a textului 7,1-8,3 după cum urmează: cei care 
privesc (participanţii la nuntă) o roagă pe mireasă să participe la dansul festiv. Ea ezită, 
punând întrebarea: „Ce vedeți la Sulamita?”, la care ceilalți îi răspund lăudându-i 
frumuseţea (7,2-6). Iubitul ei, mirele, se alătură lor (7,7-10), iar ea îşi reînnoieşte lepă- 
mântul față de e! (7,11-8,3). e Numele Șiilammith apare doar aici în Vechiul Testament 
şi este transliterat de LXX. Au fost date trei interpretări principale ale acestui cuvânt. 
Prima îl pune în legătură cu rădăcina numelui lui Solomon. A doua îl echivalează cu 
„sunamita”, o femeie din oraşul Sunem. A treia interpretare priveşte cuvântul ca un 
nume sau ca un epitet al zeiţei Iştar (Pope, p. 596). + Keel (p. 229) propune ideea că atât 
numele „Sulamita”, cât şi „Aminadab” sunt particularități ale poeziei de dragoste din 
Israelul antic, a căror semnificaţie simbolică nu ne mai este accesibilă. e „precum [în] 

întoarce-te, întoarce-te şi vom privi la tine. 

Ce veți privi la Sulamita, 

care vine [dănţuind] precum (în] horele taberelor? 
? Cât de frumoşi îţi sunt paşii în sandale, 





horele taberelor”: gr. dx xopoi râv mapeupoâv. TM are „precum un dans în două 
cete/tabere”. + Termenul xop6g poate însemna „Cor”, „ceată (de cântăreţi)” sau „grup de 
dansatori”, sau dansul în sine, joc”, „horă”. Iopeu Boli este folosit în LXX cu sensul 
de „tabără” militară (detaşament, armată, cantonament) sau civilă (ceată, convoi, de ex. 
în Gen, 32,2). Explicaţiile sintagmei greceşti sunt foarte variate. „Dansul taberelor” ar 
putea însemna fie un dans ritual de nuntă (al „taberelor” de nuntaşi), fie o aluzie la un 
dans al zeiţelor războiului, menţionat în literatura Orientului Apropiat, fie o expresie 
care desemnează o paradă militară etc. (cf. Pope, pp. 601-614). Pentru Carr (p. 155), 
sensul expresiei este: „De ce vă uitaţi la mine, când sunt atâtea altele prinse în acest 
dans?” e Pentru Honorius din Autun (Expositio) îndemnul „întoarce-te!” este adresat 
sinagogii. Vocea predicatorilor o îndeamnă de patru ori în verset să se întoarcă, ceea ce 
înseamnă întoarcerea de la cele patru boli ale lumii; să se întoarcă de la păcatul trădării 
la credinţa în Hristos, să se întoarcă prin credință, prin iubire, prin păzirea poruncilor 
sale, prin speranţa în viaţa viitoare, pentru ca ei să se uite la ea, imitând-o. Cele patru 
îndemnuri pot însemna şi întoarcerea prin intermediul celor patru evanghelii sau a celor 
patru virtuți. Întoarcerea evreilor la Hristos, la sfârşitul lumii, va constitui un extraordi- 
nar exemplu de viață pentru Biserică. e Nicolae al Lyrei (Postilla, Kiecker, 100, 102-106) 
consideră că poporul lui Israel este îndemnat în acest verset să se întoarcă la starea 
iniţiată de pertecțiune şi de credință, deoarece, după întoarcerea din robia babiloniană, e! 
s-a aflat mereu sub stăpânire străină. Îndemnul dat de patru ori trimite la cele patru 
întoarceri ale lui Israel din captivitate: sub conducerea lui Zorobabel, sub cea a lui Ezra, 
apoi a lui Neemia şi, în cele din urmă, sub conducerea lui luda Macabeul, care l-a înfrânt 
pe Antiochos. e Mireasa seamănă, pentru Theodoret al Cyrului (/nterpretatio), cu nişte 
oştiri, datorită curajului ci, hotărârii ei nobile şi armurii războinice pe care o poartă. 
Totodată, ea este un „cor”, deoarece aduce slavă lui Dumnezeu. Corurile sunt formate 
din soldaţi, atleţii virtuţii care se întorc cântând imnul victoriei. 

72 „paşii”: ebr. pa'am desemnează fie „piciorul”, fie „pasul de dans” (Carr, p. 156). 
LXX, prin Safăuara, redă sensul de mişcare. Vulgata traduce prin gressus, „pas, 
mers”. $ „fiică a lui Nadab”: ebr, barh-nădhibh înseamnă „fiică nobilă”, „prințesă”, 
„fiică de prinț”. Vulgata traduce prin filia principis, pe când LXX redă prin 9wyarep 
Nosof, transliterând al doilea termen. $ Am tradus cu „unduirile” gr. PvOnoi, însem- 
nând şi „măsură”, „simetrie”, „formă”. Textul a ridicat probleme de transfer pentru 
traducătorul grec. Probabil că traducătorul LXX a încercat să păstreze şi referirea la sub- 
stantivul ebraic care provine de la rădăcina HMO, „a îndoi, a curba”. Curbura coapsei 
este asemănată cu lucrătura pietrelor prețioase netezite de mâinile unui mare meşter. $ 
Pentru Theodoret al Cyrului (/nterpretatio) Nadab sau prințul” În reprezintă pe Duhul 
Sfânt, mângâietorul sufletelor. Mirele laudă picioarele miresei, deoarece merg pe calea 
regală, strălucind de frumuseţe în sandalele ei. Theodoret crede că „Nadab” trimite la 

fiică a lui Nadab! 

Unduirile coapselor tale sunt asemenea unor lănţişoare, 
lucrătură a unor mâini de meşter. 

3 Buricul tău, cupă turnată, 

căreia nu-i lipseşte vinul, 

pântecele tău, snop de grâu, încins cu crini. 

* Amândoi sânii tăi, ca doi căpriori, gemenii unei căprioare. 


fiul lui Aaron, care a murit aducând foc străin în fața lui Dumnezeu (G/ Lev. 10,1). 
Aceasta înseamnă că mireasa nu mai aduce focul Vechiului Legământ în sanctuarul lui 
Dumnezeu, ci focul Noului Legământ, al Mirelui (ef Le. 12,49). „Coapsele” semnifică 
virtutea practică ce ne susține în călătoria noastră. $ Pentru Apponius (Expositio 10.2-4) 
Nadab este aici principele acestei lumi. „Fiica principelui” este poporul care a stat 
departe de legea divină, care L-a pierdut pe Dumnezeu ca tată, dar care, prin acceptarea 
cuvântului propovăduit de apostoli şi de urmaşii lor, a devenit „frumoasă ca desfătarea”. 
„Picioarele” îi reprezintă pe oamenii fără un rang social înalt, umili în fața celorlalți, dar 
care, întorşi de la păcat la adevăr, devin în prezenţa lui Dumnezeu persoanele ce susțin 
întregul trup în slăbiciunile lui. e Glossa ordinaria. CCCM 170.22,349: descrierea 
începe cu „picioarele” pentru a se arăta faptul că mireasa va deveni frumoasă pe măsură 
ce intră în luptă, nu în odihna ce va urma. 

7,3 „cupă”: loan Alexandru (p. 73) arată că, în sculptura egipteană, buricul era 
asemănat, uncori, cu o cupă. + Sunt de remarcat aici metaforele din lumea agricolă, care 
sugerează abundența. Culoarea auriu-maronie a grâului era culoarea ideală a pielii 
femeii în pictura egipteană (Keel, p. 235). e Theodoret al Cyrului (Interpretatio) face o 
comparaţie între acest verset şi textul din lezechie! 16,1-4, unde se spune că „buricul” 
Ierusalimului nu a fost tăiat în ziua naşterii lui, iar prin acesta, ca printr-o rădăcină, a 
adus din Egipt nelegiuirea idolatriei, Pe de altă parte, mireasa nu doar „şi-a tăiat 
buricul”, ci a făcut-o atât de adânc, încât orice urmă de idolatrie a tost îndepărtată, iar 
buricul a devenit o „cupă turnată” conţinând vinul bucuriei şi al fericirii. e Unii 
comentatori creştini s-au referit la „cupă” ca simbolizând preoții Bisericii. Predicatorii 
sunt asemănaţi unei cupe, deoarece, prin învăţătura lor, oamenii se umplu de vin 
spiritual. De asemenea, cupa conţine un vin amestecat, fiindcă este plină de taina 
euharistică a trupului şi sângelui lui Hristos (cf. Pope, p. 621). + Pentru unii Părinţi, 
„pântecele” a reprezentat mulțimea credincioşilor, deoarece semnifică fecunditatea. 
„Snopul de grâu” simbolizează unitatea Bisericii, formată din multe feluri de oameni, 
dar legată prin comuniunea botezului şi a euharistiei. Snopul este „încins cu crini”, 
datorită faptelor bune ale sfinţilor (cf Pope, pp. 623-624). 

7,4 Theodoret al Cyrului (/nterpretatio) crede că versetul se referă la izvoarele 
învățăturii Bisericii care dăruiește viziune spirituală şi vedere pătrunzătoare. + Pentru 
Honorius din Autun (Expositio), „cei doi sâni” sunt cele două legi ale iubirii (de 
Dumnezeu şi de aproapele), „căpriorii” sunt spiritul activ, respectiv contemplativ, iar 
căprioara” reprezintă Biserica. 





638 CÂNTAREA CÂNTĂRILOR 7 


5 Gâtul tău, ca un turn de fildeş, 

ochii tăi, ca iazurile din Esebon 

la porţile fiicei celor mulți, 

nasul tău, ca turnul Libanului 

privind către Damasc. 

e Capul tău pe tine, precum Carmelul şi 


75 „la porţile fiicei celor mulţi”: poate fi o referire poetică la lerusalim. TM are „la 
poarta Bath-Rabbim”: LXX a tradus toponimul. + S-a mai amintit faptul că „gâtul”, 
folosit metaforic în ebraică, exprimă mândria. Turnurile semnifică, pe de altă parte, 
Siguranța militară a unei cetăți. Au fost descoperite astfel de turnuri în care unele părți 
erau împodobite cu fildeş. Culoarea și calitatea materialului dădeau turnului o fascinaţie 
magică, exact ca şi gâtul femeii iubite (Keel, p. 235). e Heşbonul (Esebonul) era un oraş 
regal amorit (c/. Num. 21,26-34), localizat între Amman şi Nadaba (Pope, p. 625). + 
Keel (p. 236) spune că existau două bazine cu apă la porțile Heşbonului. Poarta de lângă 
ele se numea „Fiica celor mulţi”, pentru a evoca mulţimea celor care veneau să bea şi să 
se revigoreze aici. + Carr (p. 159) afirmă că numele Libanului derivă de la o rădăcină 
însemnând „a fi alb”. Culoarea rocilor e posibil să fi dat numele muntelui. e Damascul 
este departe de Ierusalim şi doar cei mai puternici regi ai Israelului au putut să-și extindă 
puterea până aici (Keel, p. 236). e Pentru Theodoret al Cyrului (/nterpretatio), înțele- 
gerca sau viziunea sufletelor credincioase seamănă cu niște lacuri în care se varsă râurile 
divine ale învățăturii Scripturii şi predicatorilor. Damascul îl reprezintă, pentru Theodoret, 
pe Satana și puterea idolatriei. Însă, după cum spune apostolul Pavel, Satana se trans- 
formă în înger de lumină pentru a-i înşela pe credincioşi (cf. 2Cor. 11,14), împrăștiind 
astfel o mireasmă spirituală. De aceea, „nasul” miresei e asemenea unui turn înalt, 
pentru ca ea să poată evita înşelăciunea diavolului și să reziste minciunii. $ Alte inter- 
pretări au aplicat metafora „gâtului” predicatorilor şi preoților prin care hrana spirituală 
ajunge la popor, sau martirilor care au luat asupra lor jugul lui Hristos. „Fildeşul” 
semnifică puritatea, iar asocierea lui cu un turn ne arată că puritatea stă alături de putere. 
Alte explicaţii s-au referit la „turn” ca fiind cunoaşterea Scripturii. Aceasta este ase- 
mănată turnului, deoarece oamenii atenţi la cuvântul lui Dumnezeu se ridică spiritual în 
fiecare zi tot mai mult. $ „Ochii”, asemănaţi lacurilor din Esebon, sunt Părinţii Bisericii, 
care o îndrumă pe calea dreaptă. Ei sunt numiţi „iazuri” deoarece îi spală pe credincioşi 
şi îi înviorează cu băutura fântânii mântuirii. Lacurile se găsesc lângă poartă, deoarece 
nimeni nu poate intra în Biserică decât dacă este „spălat” prin botez şi bea din învăţătura 
mântuitoare. „Nasul” este un simbol al sfinţilor învăţători ai Bisericii, care ştiu să 
deosebească mireasma dulce a credinței adevărate de mirosul urât al ereziei. „Nasul” 
este „turnul Libanului” deoarece învățătorii ocupă locul cel mai înalt în Biserică, 
apărând-o de atacurile duhurilor rele (cf. Pope, p. 628). 

7,6 „Capul tău pe tine”: LXX redă literal textul ebraic: rețin 6ov Eni o€£, în timp ce 
Vulgata omite cuvintele „pe tine” (Pope, p. 629). + Deşi Carmelul nu are decât 552 de 
metri, modest în comparație cu munții Libanului, totuşi el produce un efect impozant 

cosiţele capului tău, precum porfira; 

un rege înlănţuit între alaiuri. 

7 Ce frumoasă [eşti], şi ce plăcută, 

dragoste, în desfătările tale! 

£ Această măreție a ta este asemenea palmierului, 





prin faptul că se ridică abrupt la peste 500 de mctri deasupra nivelului mării. Comparația 
vorbeşte tot despre „mândria” iubitei. Mai mult, în regiunile din jurul Carmelului se pro- 
ducea porfira (sau purpura). Aceasta era foarte scumpă şi era folosită, în vremurile 
biblice, în scopuri cultice sau regale, c/. Exod 25,4; 39,29, Ester 8,15 (Keel, p. 238). 
Comparaţia nu sugerează că părul ei era roşu, ci denotă vitalitatea şi strălucirea lui. Până 
acum se spusese despre părul ei că era negru, culoare asociată, în Orientul Apropiat 
antic, cu vitalitatea. $ Carr (p. 160) susține că imaginea descrie părul ei ca o apă curgă- 
toare, imagine comună în poezia de dragoste. * „între alaiuri”: gr. Ev rapospoucic. O 
altă traducere posibilă ar fi „în galerii”. Ilapa5poun înseamnă iz. „alergare alături 
de/lângă” sau „trecere prin”, de unde folosirea sa cu sensul „coridor”, „galerie”. În 
2Mac. 3,28 termenul desemnează suita regală. Vulgata traduce in canalibus, „în canale, 
conducte”. TM are rahat: există mai multe rădăcini omografe RHIZ, un sens al 
substantivului ar putea fi „canal, jgheab, adăpătoare”, iar altul „şuviţe de păr”, „bucle”. $ 
Theodoret al Cyrului (/nterpretario) face observaţia că în 4,1 părul era desfăcut şi 
comparat cu turmele de capre de pe Galaad. Acum el este împletit şi de culoare roșie, 
referindu-se la învăţătura Bisericii, transmisă în mod armonios şi coerent şi împodobită 
cu sângele lui Hristos. e Alţi interpreți s-au referit la cap ca fiind Hristos, „părul” 
reprezentând mulţimea creştinilor care împodobesc Biserica. „Porfira” a fost văzută ca o 
profeție a morţii Mirelui și a credincioșilor spălați în sângele Lui. 

7;8 Palmierul semnifică grația şi eleganța, fiind, totodată, un simbol al bucuriei şi al 
celebrării (Carr, p. 161). € „ciorchini”: gr. Bârpveg, ebr. 'aş"kolăth, denumesc de obicei 
strugurii; aici, probabil, se referă la ciorchinii palmierului (Pope, p. 634). e „Măreţia” 
Bisericii a fost văzută de Beda Venerabilul (Expositio) ca fiind cinstea faptelor bune, 
prin care creştinul disprețuieşte lucrurile şi poftele pământeşti, ridicându-se la înălțimea 
celor cereşti. Biruitorul într-o întrecere era încoronat cu o ramură de palmier; tot astfel, 
Biserica stă dreaptă, măreaţă în luptă şi în dragostea ei pentru lucrurile cereşti, gândin- 
du-se la premiul pe care îl va primi când se va sfârşi bătălia. Palmierul este dur în părțile 
de jos, însă îşi arată frumuseţea şi dulceața faptelor la vârf; astfel, Biserica, sau sufletul 
credincios, îndură necazuri pe pământ în speranța răsplăţii preţioase din cer. „Sânii” se 
referă la învățătorii Bisericii, care acum nu mai dau lapte pentru cei începători, ci, odată 
ce aceştia au înțeles misterul Întrupării, oferă vinul adevărurilor ascunse ale divinității 
lui Hristos. e Pentru Grigore cel Mare, după cum palmierul este subțire la rădăcină şi se 
extinde la vârf, așa sufletul începe de la lucrurile mici şi se îndreaptă spre ceea ce este 
măreț, desfăşurând întreaga frumusețe a dragostei divine. Pentru alţii, „palmierul” a 
reprezentat crucea lui Hristos, deoarece creşte şi rodeşte fructe dulci. Tot aşa, crucea lui 
Hristos ne-a pregătit hrană cerească (cf. Pope, pp. 634-635). 

şi sânii tăi, asemenea ciorchinilor. 

” Am spus: Mă voi sui în palmier, 

mă voi prinde [de ramurile sale] de sus, 
sânii tăi îmi vor fi ciorchinii de vie, 

şi mireasma nasului tău, ca merele, 

19 şi cerul gurii tale, ca vinul cel bun 
care curge drept spre iubitul meu, 
potrivit pentru buzele şi dinții mei. 

1 Eu sunt a iubitului meu 


1,9 „[de ramurile sale] de sus”: ebr. san“sinnim este folosit doar aici în VT şi este înrudit 
cu un cuvânt akkadian care descrie cele mai înalte ramuri ale palmierului (Carr, p. 192). 
LXX traduce prin râv weov avrod, litt. „(de) înălțimile sale”, iar Vulgata prin fructus 
eius. $ „nasul”: când TM foloseşte „nasul” în mod figurat, cuvântul semnifică „respi- 
raţia”, dar şi „animozitatea” şi chiar „mânia”. Aici poate descrie respiraţia produsă de 
pasiune (Keel, pp. 246-247). Tot el aminteşte de un vers dintr-un cântec de dragoste egip- 
tean, care poate fi tradus astfel: „Respirația nasului tău doar / îmi însuflețeşte inima,” $ 
Acest verset a determinat apariția a două interpretări în Biserică. Unii l-au înţeles ca 
simbolizând crucea făcută din patru tipuri de lemn: cedru, chiparos, măslin şi palmier. 
Cealaltă explicaţie a fost că lisus Hristos s-a urcat literalmente în „Pomul” ridicat în 
pământ, înainte de a fi crucificat pe el. Înţelesul comun rămâne, totuşi, că lisus a fost 
răstignit pe cruce în timp ce aceasta era încă întinsă pe pământ. Palmierul, reprezentând 
crucea, a amintit suferințele lui Hristos şi, asemenea lui Zaheu, Biserica se urcă în el 
pentru a-l. vedea pe Domnul. De asemenea, palmierul a simbolizat, pentru unii, Pomul 
vieţii, Hristos, „fructul” său fiind mântuirea. „Sânii” asemănaţi strugurilor care atunci 
când sunt zdrobiți produc vinul plăcut, îi simbolizează, pentru Philon al Carpasiei, pe 
oamenii sfinţi, torturați şi zdrobiţi ca strugurii, dar victorioși şi fericiți pentru Dumnezeu 
(ef. Pope, p. 637). 

7,10 „cerul gurii”: cf. nota la 2,3. $ „vinul cel bun”: gr. otvog 6 &ya86G; Vulgata traduce 
superlativ: uinum optimum. + „Care curge”, nopevouevoş, concordă cu TM, pe când 
Vulgata traduce prin dignum dilecto meo, „potrivit, demn pentru iubitul meu”. + „pentru 
buzele şi dinţii mei”: TM are „pentru buzele celor ce dorm”. + Pentru Theodoret al 
Cyrului, versetul se referă la învățătura creştină, preferată oricărui vin sau oricărei 
plăceri a vieţii, învățătură oferită pentru a călăuzi viaţa credincioșilor şi potrivită pentru 
a fi proclamată în parte, și ascunsă în parte, „dinţii” fiind cei care o ascund sau o păzesc 
(ef. Pope, p. 642). 

7,11 „întoarcerea”: LXX și Vulgata au Eniorpoţii, respectiv conuersio, „întoarcere”, 
acolo unde TM are fşiqgăh, „dorință, dor, elan”, şi apare doar aici şi în Gen. 3,16; 4,7, 
denotând o puternică dorință ce împinge la acțiune. + Pentru Ambrozie (De /saac 
8.66-69) a treia afirmare a legăturii dintre Mire şi Mireasă marchează ultimul stadiu al 
înaintării pe calea iubirii de Dumnezeu, desăvârşirea acesteia. Acest verset descrie 

şi întoarcerea sa este pentru mine. 

" Vino, iubitul meu, să ieşim în câmp, 

să găzduim în sate. 

13 Să ne sculăm în zori [şi să pornim] spre vii, 





relația desăvârşită, în care Mirele se întoarce spre iubita Sa, găsindu-Și odihna. $ 
Apponius (Expositio 11.1-4) consideră că versetul se referă la taina întrupării lui Hristos. 
Mireasa Îi dăruieşte Mirelui voința ei sanctificată, iar „întoarcerea” este coborârea lui 
Dumnezeu în natura umană. 

7,12 Keel (p. 254) remarcă similaritatea imaginii cu cea dintr-un cântec de dragoste 
egiptean care se termină astfel: „Pentru cel care este iubit / cât de plăcut e a merge pe 
câmpii.” e loan Alexandru (p. 76) aminteşte că motivul braţelor iubitei comparate cu un 
câmp se întâlneşte în literatura ugaritică. e „sate”: gr. &v Kcuong: ebr. Aphărim poate 
însemna fie „sate”, fie „arbuştii de chiparos” (Pope, p. 645). e Ambrozie (De Isaac 
8.66-69) identifică „satele” cu locul în care Adam a fost exilat din paradis. Mireasa 
(Biserica) ÎL invită pe Mire ca, asemenea unui bun păstor, să-Şi îndrume turma, să-i 
ridice pe cei căzuţi și să-i adune pe cei împrăștiați. Ea intervine nu pentru binele ei, ci de 
dragul celor slabi care, ca nişte miei, au nevoie să fie hrăniți cu lapte. e Apponius 
(Expositio 11.1-4) afirmă că acest verset se referă la vestirea mântuirii către neamuri. 
Sufletul desăvârşit, unit cu Dumnezeu, ÎI îndeamnă ca prin cuvântul ucenicilor Săi să 
meargă din locul în care Se găseşte, din sinagogă şi de la poporul evreu, în „câmpie”, 
adică la neamurile care nu L-au văzut în trup; să ducă mântuirea şi acolo, pentru ca 
acestea să devină „sate” zidite prin învățătura apostolilor, adunări ale adevărului, case 
pentru Biserici. Când Hristos a fost respins de către propriul popor, S-a întors către 
„Ccâmpii” şi a locuit „în sate”, adică printre oamenii cei mai simpli, în care, prin prezența 
Duhului Sfânt, a răsărit lumina dimineţii. € Pentru Theodoret al Cyrului (Interpretatio) 
Mireasa îşi exprimă dorința ca Mirele să se aplece asupra sufletelor sărace și neîn- 
semnate, descrise prin cuvintele „Câmp” şi „sate”, care au primit de curând mesajul 
evangheliei. 

7,13 Theodoret al Cyrului (Interpretatio) arată că, în acest verset, Mirele merge să-i 
cerceteze pe cei care se află într-un stadiu spiritual mai avansat, simbolizaţi de „via care 
a înflorit”. Mai mult, El doreşte să vadă dacă „todiile sunt în floare”, adică dacă dra- 
gostea a început să crească în anumite suflete. e Glossa ordinaria, CCCM 170.22,376: 
versetul descrie progresul care trebuie să aibă loc într-o viaţă virtuoasă. Problema nu 
este de a vedea doar dacă via a înflorit, ci dacă florile au devenit suficient de puternice 
încât să rodească, deoarece adevărata frumuseţe a oamenilor nu stă în a începe să facă 
lucruri bune, ci în a persevera în aceasta. e „ Trezirea” de dimineaţă le-a sugerat unora o 
referire la învierea lui Hristos, iar vizitarea şi cercetarea viei au fost văzute ca ocrotirea 
pe care Hristos o asigură Bisericii şi, totodată, verificarea progresului ei. „Noaptea” i-a 
Sugerat lui Honorius întunericul persecutării Bisericii, iar „dimineaţa” a reprezentat 
timpul în care sinagoga se va întoarce la Hristos, iar Mirele va vizita noile Biserici 
întemeiate. Pentru alții, „via” a ilustrat viața retrasă, în care dragostea lui Dumnezeu 

să vedem dacă a înflorit via, 

dacă au ieşit florile, 

dacă sunt în floare rodiile; 

acolo îţi voi da sânii mei. 

"1 Mandragorele şi-au dat mireasma 

şi la porțile noastre [sunt] toate fructele: 

cele noi precum şi cele vechi le-am păstrat pentru tine, iubitul meu. 


8! De ce nu ţi-a fost dat să fii frățiorul meu, alăptat la sânii mamei mele? 


poate spori, până în dimineaţa zilei judecății. Atunci, Biserica „îi va da sânii” lui 
Hristos, înfăţişându-i în glorie veşnică pe învățătorii Vechiului şi Noului Legământ 
(cf. Pope, p. 647). 

7,14 Pornind de la faptul că mandragorele au puterea de a induce somnul asupra omului, 
Theodoret al Cyrului (/nterpretatio) consideră că acest verset se referă la mortificarea 
trupului nostru (cf Col. 3,5), la „adormirea” lumii față de păcate. La fel cum cei care 
gustă din mandragore nu mai simt nimic, tot aşa cei care beau din cupa învățăturii 
dumnezeieşti sunt domici de a-și „adormi” pasiunile. Însă nu numai mandragorele 
şi-au dat mireasma, ci toate fructele, deoarece aceia care primesc învățătura sfântă 
aduc tot felul de roade. Roadele vechi şi cele noi se referă la Vechiul şi Noul Legământ. 
+ Deoarece mandragora are o rădăcină care seamănă cu un om fără cap, Honorius din 
Autun (Expositio) crede că aceste cuvinte vorbesc despre neamurile păgâne, înzes- 
trate cu rațiune, dar fără Hristos, care este capul credincioşilor. Aşadar, mandragorele 
reprezintă neamurile aflate departe de Hristos, dar şi departe de Antihrist, capul lor 
adevărat. „Porţile” Bisericii sunt profeţii şi apostolii, iar „fructele vechi şi noi” repre- 
zintă Vechea şi Noua Lege. + Uzul medical al mandragorei i-a făcut pe Grigore cel 
Mare şi pe Cassiodor să considere că versetul se referă la sfinții care nu doar că rodesc 
fapte bune, ci-i vindecă şi pe alţii prin mireasma plăcută a vieţii lor. Uzul anestezic a 
sugerat puterea credinţei care i-a însufleţit pe martirii torturați. „Porţile” au fost inter- 
pretate în multe feluri ca fiind Biserica sau sufletul individual, porțile credinţei, spe- 
ranţei şi dragostei, porţile Tainelor, ale învățăturilor Scripturii şi ale sfinţilor, poarta 
strâmtă şi cea largă, porţile celor cinci simțuri prin care gândurile trec de la trup la suflet 
(ef. Pope, p. 652). 

8,1 „De ce nu ţi-a fost dat...”: fite. „Cine ţi-ar da...”. e Pentru loan Alexandru (p. 77) 
acest verset accentuează dragostea curată, dorința fetei ca mirele să-i fie aproape, fără a 
manifesta implicaţii erotice. e „disprețuit”: iubita dorește să-l sărute în public pe iubitul 
ei, fără a fi pusă în rândul prostituatelor sau al femeilor uşuratice (cf. Proverbe 7,13). 
Ebr. băz tradus prin „a disprețui” înseamnă mai mult decât ațât: redă acea ruinare a 
statutului social pe care o sufereau prostituatele (Keel, p. 261). + Theodoret al Cyrului 
(nterpretatio) porneşte în explicarea acestui verset de la faptul că fratele şi sora împart 
ceva în comun. Ceea ce împart ei în aceste caz este darul Duhului Sfânt, pe care 

Dacă te-aş fi găsit afară, te-aş fi sărutat şi nimeni chiar nu m-ar fi 
disprețuit. 
Te voi cuprinde şi te voi duce în casa mamei mele 





credinciosul îl primeşte ia botez. Pentru a demonstra legătura de frate şi soră dintre El şi 
om, Hristos, în dragostea Sa, luând natura umană, a dorit să fie hrănit la aceiaşi sâni cu 
omul. $ Pentru Beda Vencrabilul (£xpositio) cei care vorbesc aici sunt credincioşii din 
Vechiul Testament. Ei doresc să-L, vadă pe Hristos întrupat şi să audă cuvintele adresate 
ucenicilor, adică să vadă lucrurile pe care le-au profețit devenind realitate în persoana lui 
Hristos. „Mama” nu se referă la Fecioara Maria, ci la natura umană, mama tuturor. $ 
Honorius din Autun (Expositio) vede în acest verset o prefigurare a bucuriei şi a fericirii 
din viaţa viitoare. Acolo mireasa ÎI va vedea pe Hristos ca frate al ei, care a făcut-o soră, 
moștenitoare împreună cu EI a Împărăției. Biserica ÎI va vedea înlăuntrul slavei pe Fra- 
tele ei, pe care L-a văzut doar „afară”, în trup uman. Acolo, ea, care a fost aici obiect al 
disprețului din partea oamenilor, va fi egală cu îngerii. + Unii au identificat „mama” cu 
Înţelepciunea veşnică, iar „hrănirea la sânii mamei”, ca 0 experimentare a lucrurilor 
cereşti prin Vechiul şi Noul Testament. O altă explicaţie a fost că „mama” este Ierusalimul 
ceresc, iar „sânii” ei reprezintă vinul cel nou pe care Hristos a promis că îl va bea cu noi 
în Împărăţia cerurilor; această dorință este așadar o rugăciune pentru grăbirea celei de-a 
doua veniri. 

8,2 Ideea ca mireasa să-l aducă pe iubit în casa mamei sale a mai fost întâlnită în 3,1-5. 
Aici ea doreşte să-l aibă pe iubit fără a renunţa la relațiile familiale, fără a accepta faptul 
că iubirea e un risc şi o aventură (Keel, p. 261). * „iatacul celei care m-a născut”: TM 
are flamm“dh, care pune o problemă de traducere. Verbul /âmadh înseamnă „a învăța”, 
însă forma poate fi atât de persoana a doua sg. masculin, cât şi de persoana a treia sg. 
feminin. Dacă alegem forma feminină, atunci înțelegem că mama este cea care a învă- 
țat-o „lucrurile tainice ale vieții”, iar iubita doreşte să se întoarcă aici. Dacă alegem forma 
masculină, interpretarea se modifică: iubita îi cere iubitului să o înveţe tainele iubirii în 
locul în care ea însăşi a fost zămislită şi născută. LXX traduce Tis ovii.au Bovons ue: 
verbul ovii.op fâva înseamnă şi „a zămisli”, dar poate însemna şi „a înţelege”. Vulgata 
traduce cu docebis, „mă vei învăța”. e Imaginea vinului-sărut este deja folosită în 1,2. 
Motivul vinului mai apare în 5,1; 7,10. Keel (p. 262) aminteşte de simbolismul erotic al 
vinului. În arta egipteană, vinul este adesea servit de o femeie atrăgătoare. Aici, vinul 
este amestecat cu mirodenii, creând un efect şi mai intens, Cititorului îi este stimulată 
imaginaţia nu doar prin crearea de scene care se pierd uneori într-o ceață a mişcărilor 
greu de intuit ale personajelor principale, ci și prin pomenirea unor elemente care ne 
amintesc mirosuri, gusturi, sunete. Imagistica e foarte bogată, însă stimularea tuturor 
simţurilor prin diverşi termeni-cheie este mult peste orice altă performanță poetică a 
vremii. $ Pentru Theodoret al Cyrului (/nterpretatio), „casa mamei” reprezintă 
Ierusalimul ceresc, unde cei care intră se bucură de libertatea relației cu Mirele. „Vinul 
cu mirodenii” simbolizează învăţătura plină de harul divin, iar „mustul rodiilor” 
înseamnă bucurarea de roadele iubirii. $ Şi pentru Honorius din Autun (Expositio) „casa 

şi în iatacul celei care m-a născut, 

îţi voi da să bei din vinul cu mirodenii 

şi din mustul rodiilor mele. 

3 Mâna-i stângă, sub capul meu, 

şi dreapta lui mă va cuprinde. 

vă pun sub jurământ, fiice ale Ierusalimului, 

pe puterile şi pe tăriile câmpului, 

ca nu cumva să treziți şi să stârniţi dragostea până ce nu vrea ea. 
5 Cine este aceea care se ridică înălbită, 


mamei” reprezintă lerusalimul de sus, iar „iatacul celei care m-a născut” semnifică locul 
tainic al gloriei firii omeneşti a lui Hristos, pe care o va vedea în slava Tatălui. „Vinul cu 
mirodenii” şi „mustul rodiilor” simbolizează bucuria unităţii dintre îngeri şi oameni. + O 
altă interpretare a privit acest verset ca o referire la convertirea iudeilor, prin predicarea 
Bisericii, și la întoarcerea lui Hristos în sinagogă, mama Bisericii, unde evreii vor primi 
învățăturile Lui. Mireasa Îi va dărui lui Hristos „vin cu mirodenii”, vinul puternic al 
Legii amestecat cu vestirea plăcută a evangheliei. Alți Părinţi au aplicat versetul sufle- 
tului sfânt, „casa mamei” fiind înţelegerea înaltă a Sfintei Scripturi, posibilă prin pre- 
zența Duhului Sfânt, prin care sufletul s-a născut (cf. Pope, p. 660). 

8,3 Pentru Thcodoret al Cyrului (/nterpretatio) versetul afirmă siguranța Miresei care a 
trecut de judecată și se bucură de binecuvântările mâinii Lui drepte, $ Pentru Honorius 
din Autun (Expositio) „mâna stângă” va fi sub capul Miresei în cer pentru că ea va 
vedea toată slava lumii sub puterea lui Hristos, capul Ei. De asemenea, „mâna dreaptă o 
va cuprinde” deoarece ea se va alătura îngerilor şi armoniei sfinților, care vor sta de-a 
dreapta lui Hristos în ziua judecății. 

8,4 Acest refren apare pentru a treia oară în Cântarea Cântărilor, vezi 2,7 și 3,5. TM nu 
are aici expresia tradusă „pe puterile şi pe tăriile câmpului”. 

8,5 Interpreţii care pledează pentru mai multe surse de inspiraţie consideră ultimele ver- 
sete ca o serie de unități poetice fără legătură între ele, adăugate ulterior de diferiţi redac- 
tori sau copişti. Carr (p. 168) consideră că, în ciuda dificultăţilor, există destule legături 
cu restul cărții care să confere textului unitate. A treia secțiune a Cântării (3,6 — 5,1) începe 
cu aceleaşi cuvinte şi se încheie cu consumarea iubirii. După părerea lui Carr, avem de-a 
face aici cu o enumerare de scurte păreri ale tuturor personajelor din carte: participanţii, 
fraţii, Solomon, mama, iubitul şi iubita, iar dragostea celor doi este reafirmată şi reîn- 
tărită. e Primul stih repetă cuvintele din 3,6a. LXX are în plus AeAevkavOoutvn, 
„albită, înălbită”. Iubita a devenit albă, după ce fusese descrisă la începutul Cântării ca 
înnegrită de soare. După ce va fi petrecut în iatacul regelui, parfumată cu mirodenii, 
pradă dragostei, pielea i s-a albit. + Nu a fost propusă nici o explicaţie pe deplin satisfă- 
cătoare a acestui verset, însă, după terminaţiile masculine ale textului ebraic, se pare că 
iubitul se adresează aici iubitei. e „te-a născut”: verbul civw se referă la naşterea în 
dureri. + Traducerea Vulgatei, în ultima parte a versetului, este radical diferită: sub 














CÂNTAREA CÂNTĂRILOR 8 645 


sprijinindu-se pe iubitul ei? 

[De] sub măr te-am ridicat, : 4 
acolo te-a născut mama ta, 

acolo te-a născut cea care te-a zămislit. 

i Aşază-mă ca o pecete pe inima ta, 


arbore malo suscitaui te ibi corrupta est mater tua ibi uiolata est genetrix tua, „te-am 
ridicat sub un pom rău (sau «sub măr») / acolo a fost sedusă mama ta, acolo a fost pân- 
gărită cea care te-a născut”. $ Theodoret a! Cyrului (/nterpretatio) se opreşte asupra 
descrierii miresei ca „înălbită”, nu „albă”. Mirele, în schimb, este alb (5,10) prin natura 
sa. Totuşi, după ce a fost „înnegrită” (1,6), ea s-a „albit”, îmbrăcându-se în strălucirea 
Mirelui. La fel cum El este lumină, a transformat-o şi pe ca în lumină; mireasa împărtă- 
şeşte de acum natura Lui. Călăuzită de mâna Lui, ea se îndreaptă către cer, sprijinită de 
credința puternică. Theodoret readuce în discuţie compararea mirelui cu un măr în 2,3 şi 
crede că versetul se referă la regenerarea produsă de botez, prin credința în lisus Hristos. 
+ Honorius din Autun urmează textul Vulgatei. Mama este natura umană care, înainte de 
cădere, era necoruptă, eternă, dar, o dată coruptă prin lucrarea diavolului, a devenit muri- 
toare. Cea care a născut neamul omenesc este Eva, mama tuturor. Prin amăgirca diavo- 
lului ea a fost coruptă, devenind supusă plăcerilor păcătoase, grijilor şi necurăţiei. Hristos a 
restaurat starea de incoruptibilitate prin învierea Sa din morți. lisus Hristos ne-a ridicat 
de sub pomul crucii unde zăceam morţi din pricina blestemului căderii; prin moartea Sa 
am trecut de la moarte la viață. + Pope (p. 665) arată alte interpretări ale acestui verset. 
Unii au atribuit cuvintele de început sinagogii, uimită de ridicarea Bisericii dintre 
neamuri, De asemenea, urcarea din pustie a fost aplicată ascensiunii sufletului sfânt din 
exilul acestei lumi spre bucuria cerească a contemplației spirituale. Mireasa este 
„înălbită” prin apa botezului, fiind vrednică de a împărtăşi strălucirea Mirelui. 

8,6 În Orient, pecetea sau amuleta erau purtate pentru a apăra de ghinion, de boală şi 
pentru a creşte vitalitatea purtătorului (Keel, p. 272). Tânăra mireasă cere să fie așezată 
în inimă, dar nu numai; un semn al dragostei să fie aşezat şi pe mână, la vedere, pentru 
ca iubirea să fie făcută publică şi astfel nici unul dintre miri să nu mai fie curtat de 
altcineva. Astfel se poate explica cealaltă jumătate a versetului, care vorbeşte despre 
gelozie. e Contextul sugerează faptul că iubita doreşte să-şi „imprime” dragostea adânc 
şi, în aceleaşi timp, vizibil, asupra iubitului ei (Carr, p. 169). $ Irezistibilitatea dragostei 
este sugerată de comparația cu moartea. Pentru Carr (p. 170), „gelozia” nu trebuie 
înțeleasă în sens negativ, ci ca o afirmare a apartenenţei iubitului. $ „flăcările ei”: TM 
are șal'hebheth“yâh: unii interpretează ca „flacăra lui YHW/7', afirmând că yâh este 
forma prescurtată a tetragramei YHWH. Pope (p. 671) nu este de acord, spunând că 
această interpretare nu aduce dovezi convingătoare. + Pentru Honorius din Autun, 
versetul exprimă dorința Mirelui ca mireasa să devină asemenea Lui şi să preia exemplul 
Lui de trăire. „Pecetea” e natura umană a lui Hristos, care poartă imaginea divinității 
Sale. Persoana purtând pecetea lui Hristos asupra sa trăieşte cum a trăit lisus. Aceste 
suflete ard înlăuntru de iubire, iar în afară strălucesc prin fapte bune. + Pentru Augustin, 

ca o pecete pe braţul tău, 

căci puternică precum moartea este dragostea, 

aspră ca lăcaşul morţilor, gelozia. 

Săgeţile ei sunt săgeți de foc, flăcările ei. 

7 Multă apă nu va putea să stingă dragostea 

şi râurile nu o vor îneca; 

chiar de-şi va da omul tot avutul său pentru dragoste, 
cu mult dispreţ va fi disprețuit. 

% Avem o soră micuță şi încă nu are sâni: 


dragostea e virtutea care nu poate fi înfrântă de nici un necaz, de nici o ispită. Aşa cum 
nimeni nu se poate împotrivi morții, lumea nu poate face nimic împotriva dragostei. Însă 
asemănarea cu moartea are şi o altă semnificaţie. Dacă moartea reprezintă apogeul 
distrugerii, dragostea este apogeul lucrării de mântuire. Prin dragoste, mulţi au murit față 
de lume, cu scopul de a trăi pentru Dumnezeu. 

8,7 Kee! (p. 276), care crede că versetul 6e se referă la flăcările lui Y/7W/H, consideră că 
expresia „multe ape” sau „ape puternice” reprezintă apele de suprafaţă, controlabile, 
opuse celor ale haosului din Ps. 76,19, Is. 17,13; „râurile” nu se referă la Nil sau la 
Eufrat, ci la râurile lumii subpământene (cf. Ps. 23,2; 92,3), care amenință tărâmul! vieții. 
* „tot avutul său”, gr. mov mâvra fiov &vrod: fioc înseamnă „viață”, dar și tot ce e 
necesar pentru întreţinerea vieții. 

8,8 Pentru mulţi comentatori, Cântarea Cântărilor se încheie la 8,7. Dar pentru cei care 
cred că ultimele versete fac parte din această carte se ridică probleme dificile. Mulţi 
dintre termenii din ultima secțiune se regăsesc frecvent în Vechiul Testament, însă unele 
cuvinte apar pentru prima dată în această parte a cărții. Unii consideră că versetele 8-10 
constituie o unitate de sine stătătoare. Divergenţele continuă şi în ce priveşte identi- 
ficarea vorbitorului sau a numărului femeilor prezente în scena descrisă în fragment. 
Unii cred că aici iubita vorbeşte despre sora ei mai mică. Alţii identifică vorbitorii cu 
fraţii din 1,6. Alţi autori cred că cei ce vorbesc sunt participanţii la nuntă, prictenii sau 
fraţii, care se adresează surorii lor, miresei. Nici una dintre variante nu se bucură de o 
aprobare unanimă. Totuşi, cea mai probabilă pare să fie identificarea vorbitorilor cu 
frații care-şi îndreaptă atenţia spre eroina cărții (Carr, p. 172). e loan Alexandru (p. 79) 
vorbeşte despre grija pe care frații mai mari trebuia să o manifeste faţă de sora lor mai 
mică, mai ales dacă tatăl nu mai trăia. Trebuia ca ei să-i ocrotească fecioria şi să o apere 
de toate ispitele. e Expresia „ziua în care se va grâi despre ea” înseamnă „ziua în care va 
fi cerută în căsătorie”. e Părinţii Bisericii nu au căzut de acord în privinţa identităţii 
vorbitorului din acest verset. După indicaţiile sumare din codicii Alexandrinus şi 
Sinaiticus, cel care vorbeşte în această secțiune (vv. 5c-9b) este mirele. Părinţii greci au 
atribuit aceste cuvinte miresei, iar cei latini mirelui. Ambrozie a considerat că fiicele 
Ierusalimului vorbesc, pe când Theodoret i-a văzut în acest verset pe sfinții Vechiului 
Testament. Descrierea surorii mai mici ca fiind „fără sâni” a fost aplicată imaturității 

ce vom face pentru surioara noastră 

în Ziua în care se va grăi despre ea? 

? Dacă este zid, vom zidi pe ea întăritură de argint, 

iar dacă este uşă, vom sculpta pentru ea scândură de cedru. 
1 Eu [sunt] zid şi sânii mei, ca nişte turnuri, 

eu am fost în ochii lui ca una care a găsit pacea. 


Bisericii sau a sufletului. „Sora cea mică” a fost interpretată și ca Biserica neamurilor, la 
începuturile ei slabe, sau sinagoga, sora rămasă mai mică faţă de Biserică. După o altă 
interpretare ca îl reprezintă pe credinciosul începător care trebuie hrănit cu laptele cre- 
dinţei (Pope, p. 679). 

8,9 Keel (p. 278) afirmă că majoritatea comentatorilor a fost de acord că „zidul” 
semnifică mândria şi puterea de rezistență a fetei care este pețită, „Întăritura de argint” 
era un zid adiţional construit din materiale preţioase, care semnifică tot o întărire a zidu- 
lui şi o înfrumusețare a acestuia. Pe de altă parte, „ușa” are o funcție simbolică dublă, de 
deschidere şi de închidere. Primul sens ar semnifica dorinţa fetei de a se lăsa cucerită şi 
de a-l cuceri pe iubitul ei, al doilea sens ar trimite către intenția ei de a prelungi jocul 
iubirii. Carr (p. 172) afirmă că cele două conjuncţii „dacă” nu sunt în opoziţie, ci 
funcţionează într-un paralelism apozitiv. Ambele imagini accentuează puterea de 
atracţie şi inaccesibilitatea fetei. De partea acestei opinii este şi Keel. EI arată că textul 
ebraic nu vorbeşte despre o uşă deschisă: ebr. de/erh desemnează chiar batantul care 
închide spaţiul intrării conturat de toc şi praguri. Aşadar această uşă are acceaşi funcţie 
ca şi zidul: închide, păzeşte, mediază între afară şi interior. Tema uşii care se închide şi 
se deschide apare în In. 10, unde Hristos se defineşte pe Sine ca Uşa prin care se intră în 
staulul adevărat. + Pope (p. 683) arată că interpreţii creştini timpurii au luat aceste două 
afirmaţii ca sinonime, nu antitetice. Mireasa lui Hristos este atât „zid”, cât şi „uşă”. 
Ambrozie scrie că Biserica definită ca zid are douăsprezece porţi apostolice, prin care 
popoarele au acces la Hristos. „Scândura/batantul de cedru” are rolul de a respinge 
ereziile. Aşa cum o ușă se deschide şi se închide, membrii Bisericii trebuie să ştie când 
să vorbească şi când să tacă, Dacă zidul simbolizează durabilitatea şi puterea, uşa repre- 
zintă docilitatea şi ascultarea. 

8,10 Pentru Carr (p. 172) cea care vorbeşte aici este iubita; aceeaşi indicație şi în codici. 
Prin imaginea folosită, ea îşi proclamă maturitatea şi faptul că e gata pentru a intra într-o 
relaţie de dragoste şi în căsnicie. e Pentru Beda Venerabilul, aceste cuvinte exprimă 
siguranţa miresei, a Bisericii, clădită din „pietre vii” (1Pt. 2,5), unificată prin legătura 
dragostei, ridicată pe o temelie sigură, de pe care nu poate fi îndepărtată de nici un atac 
al ereziei. e Comentatorii creştini au înţeles versetul ca o referire la temelia sigură, 
ctădită pe stâncă, a Bisericii sau a sufletului. „Sânii sunt ca nişte turnuri” deoarece ea îi 
poate hrăni pe ceilalţi cu hrană spirituală şi-i poate apăra. „Zidul” Bisericii a fost văzut, 
de asemenea, ca firea omenească a lui Hristos, iar „sânii” sunt un simbol al apostolilor, 
propovăduitori ai învățăturilor care au devenit armele creştinilor în lupta împotriva 
ereziilor (Pope, p. 686). + Cetatea întărită e un alt simbol al virginității. 

1 O vie a fost a lui Solomon în Beelamon; 

a dat via lui păzitorilor, 

fiecare să aducă pentru rodul ei o mie de arginți. 
12 Via mea este a mea, înaintea mea, 

mia să fie a ta, Solomon, şi două sute, 

ale celor care păzesc rodul ei. 

15 Cel ce şezi în grădini, 


8,11 Spre deosebire de LXX, Vulgata traduce numele lui Solomon ca şi cum ar fi un 
nume comun, pacificus, „paşnicul, iubitorul de pace”. La fel, numele Beelamon, loc care 
nu a putut fi identificat, aparținând aceleiaşi geografii ireale, a fost tradus în latină după 
semnificația celor două substantive din care este compus, „Domn al unei mulțimi”, de 
aceeu, Vulgata are in ea quae haber populos, „în cea care are popoare”. + Beda Venera- 
bilul consideră că „via” se referă la Biserică, pe care Hristos a încredinţat-o păzitorilor. 
Aceştia sunt profeţii, apostolii şi urmaşii lor de-a lungul timpului din fruntea Bisericii, 
De asemenea, păzitorii sunt armatele cereşti care apără Biserica de cei care vor să-i facă 
rău. „Mia de arginţi” semnifică toate lucrurile la care sufletul desăvârşit renunță pentru 
Hristos. e „Mia de arginţi” a mai fost interpretată ca plinătatea mântuitoare a Legii lui 
Dumnezeu sau ca răsplata dată de Dumnezeu credincioşilor (Pope, p. 690). e Expresia 
„fiecare să aducă pentru rodul ci o mie de arginţi” poate fi considerată un proverb. Via 
este atât de bună, rodul îi este atât de valoros, încât oricine ar plăti mii de arginţi pentru 
rodul ei. Rodul viței reprezintă ceea ce doreşte orice bărbat din partea iubitei sale, 
dragostea, intimitatea, împărtăşirea vieţii lăuntrice. * „fiecare”: &vhp are funcţia şi 
sensul ebraicului '7ș în context, adică poate fi tradus şi „fiecare om”, „oricine”. 

8,12 Pentru Beda Venerabilul, acest verset vorbeşte despre răsplata pe care o vor primi 
cei ce şi-au dăruit săracilor averile. Răsplata le va întrece cu mult aşteptările sau speran- 
țele (cf. ICor. 2,9). e Viţa de vie este un simbol al vieţii lăuntrice, vezi In. 15. Atât timp 
cât o fecioară se află încă în casa părinților ei, autoritatea asupra ei, dacă părinţii nu o 
puteau exercita, aparținea, până la nuntă, fraților. Această frază ne dă de înțeles că nunta 
s-a săvârşit. Viţa de vie, viaţa privată, lăuntrică, chiar zestrea ei, posesiunile materiale 
care i se cuvin de drept, nu mai sunt în mâna fraţilor ei, ci în proprietatea ei. Acum, când 
via îi aparține, ea dăruieşte prețul rodului în primul rând lui „Solomon”, altfei spus, 
câştigul din această vie este a! mirelui. EI are „miile”, „sutele” fiind ale celor care acum 
au devenit păzitorii rodului. Cine sunt păzitorii (aceştia apar şi în versetul 11)? Exegeza 
patristică oferă diverse variante: profeţii, învățătorii, apostolii etc. 

8,13 „Cel ce şezi”: în ebraică, forma yășebheth este de feminin singular. LXX are 
masculinul: 6 koGnuevoş. Vulgata redă femininul: guae habitas. $ Pentru Ambrozie, 
Cel ce stă în grădini este Hristos, iar prietenii Săi sunt arhanghelii şi puterile cereşti. 
Pentru ca oamenii să poată sta împreună cu Hristos, trebuie să fie plini de florile virtuții, 
de dulceaţa harului, pentru ca ei să audă astfel glasul Domnului lor. + Theodoret a văzut 
aici dorinţa nestăvilită a miresei de a auzi vocea Mirelui spunând, la venirea Sa: „Veniţi, 
binecuvântaţii Tatălui meu, moşteniţi Împărăţia pe care am pregătit-o pentru voi.” Alţii 

prietenii iau aminte la glasul tău: fă-mi-l auzit! 
14 Fugi, iubitul meu, și fă-te asemenea unei căprioare, 
ori asemenea unui pui de cerb pe munţii de miresme. 


au considerat că „grădina” se referă la Sfânta Scriptură. Unii au împărțit Scriptura în 
patru „grădini”, după cele patru sensuri ale sale: literal, moral, alegoric şi anagogic 
(ef. Pope, p. 697). 

8,14 Versetul i-a pus în dificultate pe comentatorii creştini, care au încercat să dea o 
explicaţie dorinței miresei care, deşi a tânjit atât de mult după iubitul ei, acum îl în- 
deamnă să fugă. Unii au considerat că Biserica Îl roagă aici pe Hristos să „fugă” din 
firea Sa omenească, pentru a-L înțelege mai adânc prin dumnezeirea Sa. Alţii au inter- 
pretat textul ca o cerere din partea umanității: lisus Hristos să fugă din inimile păcătoase 
la Biserica Sa devotată (c/ Pope, p. 701). e Ambrozie a afirmat că lisus Hristos fuge de 
la cei slabi şi care nu pot răbda persecuțiile, la „munţii de miresme”, care-i simbolizează 
pe cei sfinți. Înălţimile, muntele ca metaforă a sfințeniei, reprezintă locuri comune ale 
exegezei patristice. - 

Indice de termeni 


Indicele cuprinde o parte din termenii greceşti analizaţi în notele de subsol din acest 
volum. Referințele din paranteze sunt aşadar la note; abrevierea „cf” trimite la un alt 
cuvânt din familia respectivă. Au fost selectaţi termenii folosiţi mai des în traducere, 
precum şi cei care pot pune probleme de interpretare. Pentru o imagine lărgită asupra 
lexicului LXX, a se vedea şi indicii la primele trei volume ale prezentei ediţii. 


&âmc — sălaşul morţilor, (mai târziu) iad (Ps. 6,6; Prov. 1,12) 

&noc — sfânt (Ps. 4,4, 59,8; 98) 

căodeotg — discernământ, simțământ (Prov. 1,4; 10,14) 

aidv — veac, veșnicie (Ps. 65,7; 89,8; Ecl. 3,11) 

aicviog — veșnic (Ps. 23,7) 

&viormut — a se ridica, a se scula (Ps. 1,5, 9,20) 

&oe fig — nelegiuit (Ps. 1,1; 25,5) 

5&polog — învinuitor, calomniator (Ps. 108,6; cf. Prov. 6,24) 

Swkotayua — îndreptare, rânduială (Ps. 18,9) 

560 — slavă (Ps. 3,4; 7,6; 20,6; 29,13) 

Ekotaoig — spaimă, uluire (lit. ieşire din sine, Ps. 30,1.23; 67,28; 115,2) 

theoc — milă (Ps. 5,8; 24,10) 

&EouoA6ynoig — aducere de laudă/mulţumire, mărturie (Ps. 6,6; 95,6) 

eEopodoyovuan — a aduce laudă/mulțumire/mărturic (Ps. 6,6; 17,50; 29,13; 99,4; 117,1) 

evăokta — plăcere, desfătare (Ps. 18,15) 

ex — făgăduinţă, rugăciune (Ps. 60,6) 

6e6q — Dumnezeu, zeu (Ps.44,7-8) 

konp6c — moment potrivit, vreme cuvenită (Ps. 20,10; 30,16; 74,3; 101,14; Ecl. 3,1-8 
9,12) 

KEpas — putere (lit. corn, Ps. 74,5; 88,18; 131,17) 

Kpi.a — judecată, hotărâre (Ps. 18,10; 36,6) 

*bpios — domn (Domnul), stăpân (Ps. 8,2) 

16%og — cuvânt (Ps. 21,2; 32,6; Ecl. 8,1) 

oiu6g — ciumă, ucigaş, ciumat (Ps. 1,1; Prov. 19,19.25; 21,24; 22,10) 

Arpooig — răscumpărare (Ps. 48,9; 76,16; 110,9) 

Mnpooriig — răscumpărător (Ps. 18,15) 

uaprvpta — mărturie (Ps. 18,8; 24,10; 92,5) 

porenrn; — deşertăciune (Ps. 23,4; 38,6; 61,10; Ecl. 1,2) 

vâuoc — lege, învăţătură (Ps. 18,8; 77,1; Prov. 1,8) 

dotog — sfânt, pios, credincios (Ps. 4,4; 17,26; 42,1; 85,2) 

nouieia — educaţie, bună creştere; pedeapsă (Ps. ! 18,66; Prov. 3,11-12) 

xcnâevo — a învăța, a educa, a creşte (Ps. 93,10) 

apafoin — pildă, proverb (Ps. 77,2; Prov. 1,1; Ecl. 1,17) 

mvevua — suflare, duh, vânt (Ps. 32,6; 50,14; 103,4.30; 118,131; Prov. 15,4; Ecl. 1,14; 
2,11; 3,19; 5,15) 

np6ororyua — poruncă (Ps. 2,7) 

Ptua — lucru, cuvânt (Ps. 55,11; Ecl. 1,1; 8,1.5) 

c&pBorov — sabat (Ps. 23,1; 47,1; 91,1) 

coţia — înțelepciune (Prov. 1,2; 20,29) 

Gvkogâvrng — denunțător, defăimător (Ps. 71,4; cf. Prov. 14,31; 22,16; Ecl. 4,1) 

ovveoiş — înțelegere, pricepere (Ps. 31,1) 

ovvinui — a înţelege, a pricepe (Ps. 32,15) 

$p6vnoi — chibzuinţă (Prov. 1,2) 

pis — har, bunăvoință (Ps. 44,3; Prov. 17,8; 22,1; 30,7; 25,10a) 

Xpor6 — uns (Ps. 2,2; 19,7; 104,15) 

Xpovos — timp (Ecl. 3,1-8; 9,12) 

vox — suflet, viaţă (Ps. 16,9; 53,5; 77,18) 























. ..X 
Indice de nume proprii 


A 


Aaron ('Aharon) Ps. 76,21; 98,6; 104,16.26; 
113,18.20; 117,3; 132,2; 134,19 

Abessalom ('Abh'şă/ăm) Ps. 3,1 

Abimelech ('Abhimelekh) Ps. 33,1; 51,2 

Abiron ('Abhirăm) Ps. 105,17 

Adam ('Adhâm) Od. 2,8 

Aendor ('Eyn Dâr) Ps. 82,11 

Aggcu (laggay) Ps. 145,1; 146,1; 147,1; 
148,1 

Aiman (H&ymân) israelitul Ps. 87,1 

Aithan ('Eytăm) israelitul Ps. 88,1 

Amalec ('Amâleq) Ps. 82,8 

Aminadab ('Ami-Nădhibh) Cânt. 6,12 

Ammon ('4mmân) Ps. 82,8 

Anania (Hanan'yăh) Od. 8,88 

Anna (Hannăh) Od. 3 

Asaph ('Asăph) Ps. 49,1; 72,1; 73,1; 74,1; 
75,1; 76,1; 77,1; 78,1; 79,1; 80,1; 811; 
82,1 

Asiria ('Așşiăr) Ps. 82,9 

Avacum (Habhaqqiăq) Od. 4 

Avraam ('4b/răhăm) Ps. 46,10; 104,6.9.42 

Azaria ('Azar“yăh) Od. 7; 8,88 


B- 
Babilon (Bâbhel) Ps. 86,4; 136,1.8 


Baithel Cânt. 2,9 
Basan (Bâşân) Ps. 67, 23; 134,11; 135,20 


Beelamon (Ba'a/ Hamân) Cânt. 8,11 
Belphegor (Ba 'al/ P* 'âr) Ps. 105,28 
Beniamin (Bin“yămin) Ps. 67,29, 79,3 
Bersabee (Ba/h-Șăbha") Ps. 50,1 


Cc 


Cades (Qedheș) Ps. 28,8 

Canaan (A“nă 'an) Ps. 104,11; 105,35; 
134,11 

Carmel (Kar“mel) Cânt. 7,6 

Chusi (Kaăș) Ps. 7,1 

Core (Qorah) Ps. 41,1; 43,1; 44,1; 45,1; 
46,1; 47,1; 48,1; 83,1; 84,1; 86,1; 87,1 


D 


Damasc (Damăseg) Cânt. 7,5 

Dathan (Dâthân) Ps. 105,17 

David (Dâwidh) Ps. 17,51; 23,1; S1,l; 
53,2; 88,50; 131,11; 151,1; Prov. 1,l; 
Ecl. 1,1; Cânt. 4,4 

Doec idumeul (Do 'Egh hă 'adhomi) Ps. 51,2 


E 


Edom ('Edhăm) Ps. 136,7 

Efraim ('Epherăyim) Ps. 59,9; 77,9.67; 
79,3; 107.9 

Efrata ('Eph“răthăh) Ps. 131,6 


* În paranteze sunt transliterate numele corespondente din TM. 

Egipt (Mifrayim) Ps. 67,32; 77,12.43.51; 
79,9; 80,6.11; 104,23.38; 105,7.21; 113,1; 
134,8-10 

Engaddi ('Eyn-Gedhi) Cânt. 1,14 

Ermon (Her“mân) Ps. 41,7, 88,13; 132,3; 
Cânt. 4,8 

Esebon (2Jeș“bân) Cânt. 7,5 

Etham Ps. 73,15 

Etiopia (Kaş) Ps. 67,32; 73,14 

Ezekia (Fizqiyăh) Od. 11; Prov. 25, 


F 


Faraon (Par“ 'oh) Ps. 134,9; 135,15 
Filistiim (P“leșerh) Od. 1,14 


G 


Galaad (Gife 'adh) Cânt. 4,1; 6,5 
Gebal (G“bhâl) Ps. 82,8 

Geth (Gath) Ps. 55,1 

Goliat (GoFyârh) Ps. 143,4; 151,1 


H 


Ham (Hâm) Ps. 77,51; 104,23.27; 105,22 
Horeb (/Zorebh) Ps. 105,19 


i 


Iabin (Yâbhin) Ps. 82,10 

facob (Ya'aqobh) Ps. 13,7; 52,7; 58,14; 
77,16; 104,10; 113,1; 134,4 

Idithun (Pidhithizn) Ps. 38,1; 61,1; 76,1 

Idumeea ('Edhâm) Ps. 59,10-11; 107,10-11 

lemeni Ps. 7,l 

Ieremia (Yir“m“yăhia) Ps. 64,1 

Ierusalim (Yrăşălăym) Ps. 50,20; 64,2; 
67,30; 78,1; 101,22; 115,10; 121,2.6; 
124,2; 127,5; 134,21; 136,5-7; 146,2; 
Ecl. 1,1.12; Cânt. 5,8; 6,4; 8,4 


Iessai (Yișay) Ps. 71,20 

lezekiei (Yhez“ge'7) Ps. 64,1 

lisus Hristos Od. 14,25 

Iona (Yânăh) Od. 6 

lonadab (Yânădhâbh) Ps, 70,1 

Iordan (Yar“den) Ps. 41,7, 113,3.5 

losif (Yăs&ph) Ps. 76,16; 77,67; 79,2; 
80,6; 104,17 

Isaac (Yishăq) Ps. 104,9 

Isaia (Y'șa““yăhia) Od. 5; 10 

Israel (Yisrâ'el) Ps. 40,14; 67,35; 72,1, 
75,2; 7731.41; 80,5.12.14; 88,19; 102,7; 
104,23; 105,48; 113,1.17; 117,1; 130,6; 
131,4; 135,11; 14643; Prov. 1,1; Ecl, 
11.12 

luda (Y'hidhăh) Ps. 59,9; 67,28; 77,68 

Iudeea (Y'hizdhăh) Ps. 75,2; 113,2 


K 


Kedar (Qzdhăr) Cânt. 1,5 
Kison (Qişân) Ps. 82,10 


L 


Levi (Levi) Ps. 134,20 

Liban (L“bhânân) Ps. 91,13; Cânt. 3,9; 
4,8.11.14-15; 5,15; 7,5 

Lot (Lât) Ps. 82,9 


M 


Madiam (Midh"yâm) Ps. 82,10; Od. 4,7 
Manasse (M'naşşeh) Ps. 59,9; 107,9; 
Od. 12 
Marea Roşie (Yam-Siiph) Ps. 105,7.9.22; 
113,3; 13513.15 
Maria, Născătoarea de Dumnezeu Od. 9 
Melchisedec (Ma/ki-7edeq) Ps. 109,4 
Mesopotamia Siriei ('Aram-Naharayim) 
Ps. 59,2 
Misael (Mişă '€1) Od. 8,88 

Moab (Mo 'âbh) Ps. 59,10; 81,7; 107,10 
Moise (Moşeh) Ps. 76,21; 89,1; 98,6; 
102,7; 104,26; 105,16.23.32 


N 


Nadab (Nădhăbh) Cânt. 7,2 
Nathan (Năthân) Ps. 50,2 
Neftali (Naphtăli) Ps. 67,28 


o 


Og ('Ogh) Ps. 135,20 
Oreb ('Orzbh) Ps. 82,12 


P 


Pharan (Pa 'rân) Od. 43 
Phinees (Pin“hăs) Ps. 105,30 


R 


Raab (Rahabh) Ps. 86,4 


s 


Saba (Ş*bhă') Ps. 71,10 

Sabaoth (7*bhă'ărh) Od. 10,7.9 

Salmana (7a/“munnă ') Ps. 82,12 

Samuel (Ș*mi 21) Ps. 98, 6; Od. 3 

Sanir (S*nir) Cânt. 4,8 

Saul (Șă 'al) Ps. 17,1; 51,2; 53,2; SSI; 
58,1 

Selmon (7a/'măn) Ps. 67,15 

Selom (Șiloh) Ps. 77,60 

Seon (Sihon) Ps. 134,11 

Sikima (Ș"khem) Ps. 58,8 





Simeon Od. 13 

Sinai (Sinay) Ps. 67,9.18 

Sion (Țiyân) Ps. 2,6; 12,15; 13,7; 193; 
47,3.12-13; 48,2; 50,20; 52,7; 64,2; 
68,36; 72,28; 73,2; 75,3; 77,68; 83,5; 
85,2; 86,5; 9648; 972; 10114.17; 
109,2; 123,1; 124,1; 127,5; 128,5 

Siria Soba ('Aram-Țâbhăh) Ps. 59,2 

Sisara (Szs*ră ') Ps. 82,10 

Solomon ($*iomoh) Prov. 1,1; 25,1; Cânt, 
1,1.5; 3,7.9.11; 8,11 

Străinii (p'fiş“tim) Ps. S55,L; 59,10; 82,8; 
86,4; 107,10 

Sulamita (Șilamith) Cânt. 7,1 


T 


Tanis (câmpia) (7o 'an) Ps. 77,12.43 
Thaiman (7&ymân) Od. 4,3 

Thalpioth (raFpiyărh) Cânt. 4,4 

Tharsis (Tav“şiş) Ps. 47,8; 71,10; Cânt. 5,14 
Tyr (Țor) Ps. 44,13; 82,8; 86,4 


vV 


Valea Corturilor ('Emeg Sukkâth) Ps. 59,8 
Valea Plângerii ('Emeq habbăkhă ”) 

Ps. 83,7 
Valea Sării (Gey-Melah) Ps. 59,2 


Z 


Zabulon (Z'bhălun) Ps. 67,28 

Zaharia (preotul) Od. 9 

Zaharia (Z'khar yăh) Ps. 145,1; 146,1; 
147,1; 148, 

Zeb (Z 'Ebh) Ps. 82,12 

Zebee (Zebhah) Ps. 82,12 

Ziph (Țiph) Ps. 53,2 

